
PREDGOVOR DRUGOM IZDANJU 


Prvo izdanje ove knjige već je davno rasprodano, pa je mnogim či- 
taocima teže doći do tog teksta, da bi sami prosudili o čemu je tu riječ. 
Tema o filozofiji i kršćanstvu ostaje stalno otvorena. Tu nema i ne može 
biti zadnje riječi, jer bi to bio nekritički odnos. 

Svaka generacija traži svoj sud o duhovnim zbivanjima prošlosti i 
sadašnjosti. Taj zahtjev je sastavni dio kritičkog djelovanja uopće. 

Iako se mnoge stvari ponavljaju, ipak je potrebno da se u raznolikosti 
traženja vidi što se dalje događa i kako se to u životu odražava, 

Ova knjiga bila je napisana kao uvod u filozofski pristup temi religije 
općenito, a posebno u odnosu na sadržaj vjerovanja u kršćanstvu. Iako se 
literatura o toj tematici stalno povećava, ipak ostaje princip — kako 
misliti o onome što je oblikovano izvan racionalnih kategorija. Religija 
sebe ne izvodi iz racionalnog odnosa, već sebe oblikuje iz eshatološkog 
uvjerenja o čovjeku, svijetu, životu i apsolutnoj budućnosti uopće. 

(Kad religija na taj način sebe predstavlja, tada je tu uvijek prisutna 
razlika između pojedinih religija. U kršćanstvu je došlo do posebnosti 
na taj način da je metafizičko-eshatološko, po vjerovanju, postalo po- 
vijesno, a to znači da je bog došao na Zemlju («parusija) i aktivno se 
uključio u ljudsku povijest, a time i u povijest spasenja. Time što je 
metafizičko ušlo u povijest i postalo povijesno, slijedi i stav da se to 
rješava kroz povijest na način stalnog preispitivanja, a time i kritike, 
koja je sastavni dio života. 

Marx je jasno izrazio stav da se mora izvesti društveni preokret u 
kojem će se ukinuti otuđeni, nehumani odnosi, pa time i eshatološko kao 
povijesno postaje tada sfera privatnog uvjerenja, odnosno to je meta- 
fizički oblik razumijevanja svijeta kao cjeline. 

Ako su teizam i ateizam mogući odnosi, tada je bitno da u tom po- 
gledu svatko sebi objasni zašto vjeruje, odnosno ne vjeruje. Tu nije na 
mjestu nikakvo »obraćanje«. Ako ja sebi trebam objasniti što mislim o 
tom eshatološkom, tada indirektnom metodom idem u sam taj sadržaj. 
Isto je i s onima koji sebi objašnjavaju zašto vjeruju. Oni nužno ulaze 
i u sferu suprotnog shvaćanja. Tu ne bi smjelo biti nikakvog nespora- 

zuma; jer se u duhovnom traženju mora ići dalje, a to je moguće ako se 
zna što je do sada bilo. 

Može i s jedne i s druge strane biti nesporazuma, nerazumijevanja, 
netolerantnosti i negiranja drugog koji hoće drugo, no to treba strpljivo 
rješavati, jer samo se tako osposobljujemo da jedni drugima postanemo 
bliži. To je bitni cilj kojem treba težiti. 

Razmatranje religije u filozofiji staro je koliko i sama filozofija. Stoga 
je sinteza tog mišljenja pretpostavka za razgovor o tome danas. Tko to 
nema, teže se može aktivno baviti tim misaonim sadržajem. 

Svaka knjiga je na svoj način dokument i svoga vremena. Ako se tu 
vidi kako se mislilo, tada je to pristup u razumijevanje koje je bilo. A 
što to znači? Uzet ćemo primjer iz filozofije. Nema pravca, škole ni si- 
stema koji nije bio na različite načine kritiziran i osporavan. Na primjer 
u prošlosti — odnos između materijalizma i idealizma. No sve se to 
opet iznova javlja, kao da nije ni bilo kritike. To bi došlo na Fichteov 
stav — Kakav je tko čovjek, takvu ima i filozofiju. 

Ako se filozofija kritički odnosi prema religiji, a religija prema filo- 
zofiji, tada je to znak da se nastavlja razmišljanje o istom. Tu se tada 
može i ponoviti ono što je bilo o istom mišljenju. A to znači ono što je 
Hegel rekao — U filozofiji idemo naprijed, kad u njoj idemo natrag, što 
znači da je u svemu potrebna cjelina, ovdje cjelina razmišljanja. 

Što je ovo drugo izdanje knjige Filozofija i kršćanstvo? Knjiga je 
ostala ista, nije mijenjana (osim tehničkih ispravki), a na kraju je Do- 
datak u kojem se ide još na neke teme, koje ulaze u problematiku ove 
knjige. Tu su prilozi koji otvaraju opet nova pitanja. U tekstu Jedna 
diskusija u Londonu ukratko je izložena diskusija koju je vodio Bertrand 
Russell s teologom Coplestonom. To je misaono uvijek poticajno, Zatim se 
izlaže stav W. Heisenberga o problemu statičkog i dinamičkog mišljenja 
kao metodološke razlike uopće. U članku o Girardijevom odnosu prema 
marksizmu vidi se teološko razmišljanje o idejnim zbivanjima u filozo- 
fiji i teologiji. 

Članak pod naslovom Metafizika vjerovanja govori o teološkom raz- 
mišljanju samostalne religiozne svijesti u što ulazi i Koncilski stav prema 
ateizmu. 

Razmatranje pod naslovom Logika ateizma i svakodnevni život daje 
primjere filozoisko-povijesnog razumijevanja tog pitanja, što je danas 
prisutno ne samo kao teorija, već i kao praksa. Na kraju se nalazi članak 
koji ima naslov: Svijet blizine. Bit tog shvaćanja može se odrediti poj- 
mom antropokracija, to jest da nam svima bude cilj čovjek kao čovjek 
i da međusobno budemo tolerantni, da bi se što uspješnije razvijali kon- 
struktivni, demokratski odnosi. To je dobar put, koji može izgledati i 
kao utopija, no dobro je tu djelovati i svakome omogućiti pozitivnu 
afirmaciju. 

Čovječanstvo je pred mogućim ponorom, pa je ideja umne buduć- 
nosti postala obaveza za sve. 

Svijet tehnike savladava Kozmos, no ovdje imamo još mnogo posla 
da se razvija sposobnost suočavanja s istinom. To je moguće ako se 
angažiramo za razvoj kritičkog duha koji će obogatiti život. 

Tu se radi o duhovnom određenju ili teorijskom životu, koji je i sa- 
stavni dio prakse. 

Cijeli svijet je postao čovjekov eksperiment. Tu ipak nema previše 
prostora. Kierkegaard je svijet usporedio s ormarom punim stvari i sva- 
ka epoha i generacija iznova taj ormar pregleda, slaže i određuje. Ako tu 
nema završnog stanja, tada je nužno da to postojeće sačuvamo, da bi i 
drugi unosili svoj red u to što jest. O svemu tome donosi svoj sud povijest 
u ideji istine, pravednosti i objektivnosti. 


Zagreb, 1987. B.B. 


PREDGOVOR PRVOM IZDANJU 


Kad bi ljudsko mišljenje moglo spoznati sve što jest, tada bi prestao 
postojati svaki razlog za bilo koje pitanje o svijetu i životu. Takva mo- 
gućnost nužno bi izmijenila način čovjekove egzistencije, jer bi čovjek 
postao apsolutno biće. No čim se tako počne razmišljati, odmah se vidi 
nesklad između čovjekove zbiljske mogućnosti spoznavanja i želje za 
postizanjem beskrajnog puta u kozmos. 

Čovjek ostaje neznatan u odnosu prema univerzumu. U čovjeku kao 
konačnom biću ispoljava se sadržajna svijest o beskonačnom svemiru. 
U svijetu bitka ili postojanja dolazi se samo do čvrste granice svakog 
pojedinačnog egzistiranja. Nužno je reći da jest ono što jest. Mišljenje 
dalje ne može ići, jer sadržajni predmet mišljenja ne može biti ono što 
nije. A to što nije, ostaje ništa i ne pripada u sferu postojanja. Za razložni 
odnos prema stvarnosti to je jasno. 

A kad smo razložni? Na to pitanje nije teško odgovoriti. Ako o ono- 
me što jest ne tvrdimo suprotno od njegovog bića i biti (suštine), onda 
je iskaz o tome sadržajan i odnosi se na svoj predmet. Na području 
empirijskog odnosa to se može eksperimentom obrazložiti i dokazati. No 
poteškoća nastaje kad se ide dalje od empirijske datosti. Kad bi čovjek 
bio vječan, ne bi ga ništa smetalo od svega što se događa. Ali kao smrtno 
biće zaokupljen je problemom početka i završetka svega što jest, Šta je 
bilo prije nego je sve ovo bilo? A šta će biti poslije? Je li život postoji 
samo ovdje na zemlji? Ima li nade za nečim drugim? Kad je čovjek 
pokušao da odgovori na ta pitanja, nužno je došao na bespuće u kojemu 
nema nikakvog sigurnog putokaza. Jedino je mišljenje ostalo kao zadnja 
granica i branik prema nesigurnom kretanju na tlu mašte. Svoj najviši 
stupanj uopćavanja i kritičnosti ima mišljenje u filozofiji. To proizlazi iz 
predmeta filozofije. Razmišljati o totalitetu bez razložne pretpostavke i 
kritičnosti bilo bi potpuno negiranje filozofije. 

Misaoni ili racionalni odnos lako je došao do svojih granica. Spoznato 
je da je čovjekovo tlo bitak. Tu čovjek počinje i završava. Takvim rje- 
šenjem nije se mogla zadovoljiti ljudska mašta i čežnja da se ide dalje 
od neposrednog postojanja. Najteže je bilo priznati smrt kao čovjekov 
apsolutni završetak. Zašto čovjek mora da umre? Ako se o tome počne 

misliti, onda nijedno životno rješenje ne može dati odgovor na to. Tu 
odmah čovjek osjeća da je sam. Egzistencijalni strah može bitno utjecati 
na određenje smisla postojanja uopće. Smrt kao kraj apsolutna je nuž- 
nost, U to nitko ne sumnja. Na toj granici prirodnog završetka počinje 
sadržaj religiozne iluzije. Tu slijede mnoga pitanja. Šta će se dogoditi 
poslije smrti? Gdje će biti pravedni, a gdje nepravedni? Ta čežnja za 
apsolutnom pravednošću prenijeta je u zagrobne ideale, jer se na zemlji 
to nije ostvarivalo. Vjera u pravednog boga proizašla je iz nepravednosti 
na zemlji. No tu iluziju treba razriješiti tako, da se osmisli stvarni život 
i čovjekova povijest. 

Na zagrobnim idealima temelji se svaka religija. Svi, koji ne mogu i 
neće sebe shvatiti kao dio prirode, traže utočište u onostranosti ovostra- 
nog postojanja. To može biti kao ugodan san, ali ne i java. 

Od svih svjetskih religija krščanstvo ima najizgrađeniji sistem tuma- 
čenja eshatološke budućnosti. Te dogme treba da posluže vjerniku kao 
siguran put do krajnjeg cilja. 

Kritika takve iluzije sastavni je dio borbe za humanizam i povijesno 
čovjekovo djelovanje. Čovjek može biti samo tada čovjek kad sebe shvati 
u svojoj neposrednosti i prirodnosti. Namjesto boga čovjek traži svoje 
povijesno mjesto u bitku, kojeg očovječuje svojim djelovanjem. 

Takvu kritiku religije može izvesti samo filozofija, koja svoj predmet 
traži na području bitka i u čovjeku kao stvaraocu svoje egzistencije i 
povijesti. To je racionalističko ili marksističko ili humanističko shvaća- 
nje u kojemu je čovjek najviši stupanj bitka. 

Dijalog između marksističke filozofije i kršćanstva ima svoju povije- 
snu određenost i nužnost. Filozofija marksizma ne nudi vječnost, ali 
dokazuje u čemu je bit prave zbiljnosti. Bori se protiv eshatologije, da bi 
čovjeku omogućila humanu ovostranost. Ta je filozofija usmjerena na 
ljudski horizont, koji se suprotstavlja teološkoj iluziji neba i raja. 

Problem takvog dijaloga sastavni je dio našeg povijesnog kretanja i 
puta u socijalizam. Bez socijalističkog čovjeka nema ni socijalizma. A 
takav se čovjek ne rađa gotov, nego se razvija u skladu sa sadržajem 
svoga mišljenja i svoje svijesti. 

Ova je knjiga namijenjena svakom čitaocu koji kritički misli. Filozo- 
fija je uvijek otvoren dijalog. O svakom pitanju i rješenju treba iznova 
tražiti razloge pro i contra. Samo se tako može mišljenje razvijati. Reli- 
gija i različite teologije zasnivaju svoje shvaćanje na dogmama, koje 
sadrže gotove odgovore na sva pitanja svijeta i života. To je potpuna 
suprotnost filozofskom mišljenju. Baš zbog te metodološke razlike nužno 
je da svaka filozofija odredi svoj odnos prema religiji. U sadržaju te 
kritike ispoljava se i karakter same filozofije. 


Na osnovu takvog shvaćanja obrazložio sam zašto je cjelovit i slobo- 
dan čovjek moguć samo sa tla razložnosti. Ljudska povijest sadrži u tom 
pogledu dovoljno argumenata. 


Zagreb, maja 1965. B.B. 

BILJEŠKA UZ OBJAŠNJENJE KRATICA 


Svi tekstovi Starog i Novog Zavjeta podijeljeni su na poglavlja, a 
svako poglavlje na niz posebnih stavova, koji su označeni brojevima. 
Takva raspodjela uvedena je u Novi Zavjet tek u 16. stoljeću. Ti tekstovi 
citiraju se po naslovu i odgovarajućem broju. Na osnovu toga čitalac 
može veoma lako naći navedeni tekst. 

Ja sam u citiranju ispisivao tekstove samo toliko koliko je to bilo 
potrebno za razumijevanje izlaganja. No ostalu dokumentaciju označio 
sam samo brojevima. Ako netko želi navedena mjesta sadržajno uspo- 
rediti, morat će pri ruci imati tekst Svetog Pisma. 

U citiranju Sv. Pisma služio sam se prevodima ĐD. Daničića (Stari Za- 
vjet) i V. Karadžića (Novi Zavjet) u redakciji: Croatian Bible, ABS. 
1950—10M. Također sam koristio Lutherov prevod.! U spornim mjestima 
odlučivao sam se prema rezultatima novijih istraživanja. Sve citirane 
tekstove Novog Zavjeta uspoređivao sam s grčkim originalom.? Grčki 
tekst ispisivao sam uglavnom latinicom, da bi se olakšalo štampanje. Iz 
tehničkih razloga na grčke riječi nisu stavljani akcenti. 


Kratice tekstova Novog Zavjeta: 


Apok. == Apokalipsa (Ivanovo otkrivenje) 
Djela = Djela Apostolska 

Ef. = Poslanica Efešanima 

Fil. = Poslanica Filipljanima 

Filem, = Poslanica Filemonu 

Gal. == Poslanica Galatima 

Hebr. = Poslanica Hebrejima 


š Die Bibel oder die ganze Heilige Schrift des Alten und Neuen Testaments nach der 
deutschen Ubersetzung D. Martin Luthers. Neu durchgesehen nach dem vom Deutschen 
Evangelischen Kirchenausschuss genehmigten Text Berlin, Britische und Auslandische 
Bibelgesellschaft, 1928. 


* Novum Testamentum graece, edidit Phil. Buttmann, Lipsiae. 


li 


Iv. = Evanđelje po Ivanu 


11v. = Prva poslanica Ivanova 

2 Iv. = Druga poslanica Ivanova 

3 Iv. = Treća poslanica Ivanova 

Jak. = Poslanica Jakova 

Jud. = Poslanica Judina 

Kol. = Poslanica Kološanima 

1 Kor. = Prva poslanica Korinćanima 
2 Kor. = Druga poslanica Korinćanima 
LK. = Evanđelje po Luki 

MK. = Evanđelje po Marku 

Mt. = Evandelje po Mateju 

1 Petr. = Prva poslanica apostola Petra 
2 Petr. = Druga poslanica apostola Petra 
Rim, = Poslanica Rimljanima 

1 Sol. = Prva poslanica Solunjanima 
2 Sol, = Druga poslanica Solunjanima 
1 Tim. = Prva poslanica Timoteju 

2 Tim. = Druga poslanica Timoteju 
Tit. = Poslanica Titu 


Iz Starog Zavjeta nisu citirani svi tekstovi. Čitalac će prema kratici 
lako vidjeti o kojoj se knjizi radi. Na primjer: 


Is. = Knjiga proroka Isaije 
Jer. = Knjiga proroka Jeremije 
1 Mojs. = Prva knjiga Mojsijeva 

1 Sam. = Prva knjiga Samuelova 
Ps. == Psalmi Davidovi 

Istina je uvijek uspravna. 


(Sofoklo, Antigonaj 


PRVO POGLAVLJE 
FILOZOFSKA KRITIKA RELIGIJE 


1. Pitanje iskona 


Čovjekov predmetni svijet kao sadržaj mišljenja jest sve što jest. 
Oznakom »jest« saopćavamo da nešto postoji. To je najopćenitije odre- 
đenje koje je po opsegu sveobuhvatno. Po sadržaju »jest« ne označuje 
ništa drugo nego samo postojanje, apstrahirano od svakog pojedinačnog 
sadržaja. Čovjek stoji pred »jest« sam u prirodi. Osim sebe nema sago- 
vornika. Zašto je baš čovjek svjesno biće koje o svemu razmišlja? Da 
li osim čovjeka postoje druga racionalna bića? Za sada se to ne zna. Da 
li će se u dalekoj budućnosti otkriti naseljene planete? Ako se to ostvari, 
time nikako nije umanjen problem kojim se čovjek bavio i pred kojim i 
dalje stoji. 

Osnovno pitanje mogli bismo ovako saopćiti: zašto postoji uopće šta 
(nešta) a ne ništa? Zašto je zemlja, sunce, mjesec, nebo, atmosfera, mno- 
štvo zvijezda i prostor kome ne vidimo ni početka ni kraja? Zašto je to? 
Taj beskrajni sadržaj mogao bi isto tako postojati na primjer bez zemlje. 
A zemlja je tu, djeluje, ima silu težu i kreće se, Dakle za nju ima mjesta 
u svijetu »šta«. Ako bismo pokušali apstrahirati od svakog sadržaja 
došli bismo na Ništa. Ne bi postojalo nebo, ni zemlja ni sunce, nijedna 
zvijezda, ničega, ničega ne bi bilo. Ni čovjek ne bi postojao. Kad bi se 
došlo do ništa da li bi to bilo ništa ili pak nešta? Na primjer kad čovjek 
zažmiri »viđi« mrak. To je nešta što se pojavljuje kad sve fenomenalno 
odstranimo. No u negiranju nešta ni to ne bi smjelo biti. Stoga bi ništa 
bio apsolutna suprotnost nečemu, to jest pojmovno ukidanje svega što 
jest. Upravo tu smo počeli problemom: zašto nije ništa, nego baš nešto? 
Da je to ništa onda ne bi ničega bilo. Ne bi postojao mrav ni milijuni 
Zvijezda, ni kap rose, ni kozmičke katastrofe. Ali nije tako, Nije ništa, 
nego je nešta, Hoćemo opet na početak? A zašto? Tu mišljenje staje. 
Čovjek stoji pred tim kao začaran. Stalno se kreće bez ikakvog izlaza. 
Nešta je tu a čovjek ne zna zašto, Pokušajmo smisao problema razmo- 
triti na jednostavnom primjeru. Zašto postoji voda? To pitanje treba 
razlikovati od pitanja svrhovitosti, to jest čemu voda služi i za što se 
upotrebljava? Da li voda postoji za to, da bismo je pili? Sigurno ne. Da 
li postoji za to da bi u njoj živjele ribe? Nikako. Nije ni za to da se 
isparava i da opet pada kao kiša. Nijedna sadržajna primjena nije odgo- 


15 


vor na pitanje: zašto i čemu? Voda nije zato da bi se ljudi učili plivati i 
da bi morem plovili. Nije ni zato da bi plavila široke nezaštićene ravnice. 
Nije ni zato, da bi se osiguravala čistoća. Dakle ni za jedno zašto, Jedini 
odgovor koji preostaje jest: nizašto. Na taj odgovor svest će se sve što 
postoji. Zašto postoji na primjer šuma? Što god naveli nije odgovor na 
Pitanje. Jer šuma ne postoji zato da bismo imali hlada ili da ptice imaju 
gdje praviti gnijezda. Ništa, ništa od toga. Ako na svako pojedinačno 
zašto slijedi jedini odgovor: nizašto, onda će se i na pitanje zašto postoji 
šta a ne ništa jedino logički odgovoriti: nizašto. Sada imamo zaključak: 
šta postoji nizašto. Ako bi tko htio opovrći taj sud, onda bi morao doka- 
zati da na primjer zemlja postoji zato, da bi čovjek mogao hodati, hra- 
niti se, praviti kuće i slično. Isto tako bi onda trebalo dokazati da je 
zemlja zato tu da bi se množili milijuni insekata, ptica i riba i slično. 
Takva svrhovitost u prirodi, odnosno u svijetu šta ili nečega vodi do 
teološke pretpostavke boga. Na što se tada svodi cijeli sadržaj? Prema 
teologiji na stvaranje iz ništa. To je jednostavno reći, a kako i zašto? 
Teolozi kažu postoji bog. Pretpostavimo da je tako. A šta slijedi dalje? 
Bog postoji, znači da je nešta, a ne ništa. Pitanje o postojanju nečega i 
ovdje se postavlja. A zašto postoji bog, odnosno kako i zašto je došlo do 
toga, da postoji bog, a ne ništa. Tko je boga sivorio? A zatim njegovog 
stvorioca i tako dalje. Ako se počne od boga upropaštava se cijeli pro- 
blem koji se mišljenju ne može oduzeti, Bog kao šta ne rješava pitanje 
sebe kao što je bio primjer i sa svim »jest« kao takvim. Zašto »jest« 
jest ostaje misterij i to prvi i najveći. Teologija ne može nikako odgo- 
voriti na pitanje: što je bog radio prije nego što je stvorio svijet. Ako 
bog postoji zato da bi stvorio svijet i čovjeka onda bi bio time uvjetovan, 
a to bi protivrječilo njegovoj apsolutnosti. Ako ne postoji zato, onda se 
cijelo njegovo zašto svodi na nizašto. Pitanje se dalje nastavlja: a zašto 
je došlo do toga da bog postoji, a time i sve što postoji? Opet zatvoreni 
krug iz kojeg nema odgovora, Dokle ćemo postavljati to pitanje: a zašto 
šta, a ne ništa? Izgleda, ljudi više vole sve drugo nego to. Bavimo se 
svojim određenim prirodnim, ograničenim postojanjem i time smo zado- 
voljni. Koliko dugo ćemo živjeti nije odlučujuće. Životni sadržaj opte- 
rećuje nas i bez toga. Zaboravljanje iskonskog misterija je prirodna 
čovjekova obrana pred apsolutom. Kako bi naš dan izgledao kad bi samo 
stalno mislili na to, zašto postoji šta, a ne ništa i da je smrt apsolutna 
nužnost za sve što postoji. Ako bismo mislili samo na kraj onda bi 
stvarno sve postalo bespredmetno, prazno, besmisleno, apsurdno, ukratko 
potpuno nepotrebno. Taj završetak svega što postoji jest drugi misterij 
pred kojim se čovjek nalazi, 


Prvi misterij o postojanju šta a ne ništa nadređen je ovom drugom 
koji se odnosi na završetak egzistencije čovjeka. Po prvom misteriju 
čovjek je postao. Da nije postojalo šta, ne bi ni život postao, Možemo 
reći i ovako: prvi je misterij primaran za čovjeka, 

Problem zaborava odnosi se i na eshatologiju. Bez zaborava boga 
religiozni čovjek ne bi mogao egzistirati. U monoteističkim religijama 
govori se o jednom svemoćnom biću, Kažu, bogu je sve moguće. Svakom 

čovjeku svakog trena može oduzeti život. Može ga opteretiti raznim bo- 
lestima i nevoljama. Ukratko, bog može da s čovjekom radi šta hoće. 
Religija zahtijeva da se u to vjeruje. Tko bi se tome apsolutno pokorio, 
ne bi mogao ništa raditi niti živjeti. Stalna pomisao na vlastitu grešnost 
i na mogućnost stalne božje odmazde ne bi čovjeku omogućavala da bilo 
šta radi, jer po čemu će znati da li je neko djelo bogu ugodno? Ako bi 
netko preuzeo to pravo da tumači što je bogu pravo a što nije, onda bi 
se takav po znanju izjednačio s bogom, Ozbiljni teoretičari teologije bo- 
jali su se takve pomisli. Toma Akvinski je izvodio dokaze za postojanje 
boga samo a posteriori, iz učinaka i djela, a ne iz pojma boga kao što je 
činio Anselm (jer bi to značilo da čovjek može spoznati božju suštinu). U 
religiji čovjekova svijest stalno je opterećena strahom od prestupa prema 
apsolutu, koji sve vidi i čuje. Takva prezentnost u svijesti dovela bi čo- 
vjeka do potpune izgubljenosti. Kad bi na svakom koraku mislio na boga 
izgubio bi svaku sposobnost mišljenja, rasuđivanja i rada. Gdje god pođe 
osjećao bi se ugroženim. Što god pomisli moglo bi biti bogohulno, Što 
naumi da učini moglo bi ga odvesti u nepovratnu propast. Stalna misao 
o bogu postala bi čovjekov najveći tiranin. Takav čovjek morao bi se pot- 
puno razriješiti u ništa. Egzistencija takvog čovjeka bila bi kontradik- 
toran pojam i sadržaj, što znači da uopće ne bi mogao egzistirati. Budući 
da religiozni ljudi ipak egzistiraju, pitanje je kako je to moguće? Da li 
su oni religiozni, odnosno da li prestaju biti religiozni da bi mogli egzisti- 
rati? Religioznost u apsolutnom smislu ne postoji, jer takvom sadržajnom 
određenju ne odgovara ni jedan vjernik. To je religiozna paradigma (u 
smislu platonizma). Ni sam papa ne stoji na tlu takve orijentacije. On 
je isto čovjek sa svim slabostima i negacijama. Kad bi pokušao da reali- 
zira paradigmu, trebao bi da sam sebe postepeno uništi i da mirno čeka 
smrt. 


Ako nema religioznosti u apsolutnom smislu da vidimo bit religioznosti 
u relativnom smislu. I tu bog treba da bude kao i gore: jedan i apsolutan. 
Razlika je jedino u tome kako će to vjernik pnimiti. Ako bi samo na to 
mislio, to bi značilo isto što i samoubistvo. Budući da živi, znak je da 
stalno na to ne misli. On se tog sadržaja oslobađa povremenim zabora- 
vom. Teolozi ne razumijevajući taj problem, žele, da vjernika što češće 
podsjećaju na njegov odnos prema bogu. 


Borba protiv zaborava boga je borba protiv moguće ljudske emanci- 
pacije od religioznog uvjerenja. Pri svakodnevnom poslu svatko je usmje- 
ren na ono što radi djelom i mislima, Za vrijeme te aktivnosti čovjek 
ne misli tako često da je on religiozno biće i da bi trebao svakih pet mi- 
nuta prekinuti posao i moliti se bogu. Čovjek svoju religioznost, po pri- 
rodi svog djelovanja i postojanja zaboravlja, jer bi u protivnom slučaju 
sebe onemogućio da bilo što drugo misli i radi. Zaboravljena religija 
dovodi čovjeka makar za kraće vrijeme do njega samoga u smislu nje- 
govog slobodnog prirodnog, to jest stvaralačkog bića. 


Egzistiranje i djelovanje kroz religiozni zaborav dokaz je da je pri- 

roda čovjeka jača od njegove iluzije o eshatološkom sadržaju.! To znači 
da je čovjek u svom djelovanju određen da bude antireligiozan, jer samo 
tako može maksimalno razviti svoje sposobnosti. Iz nužnosti zaborava 
religije (da bi mogao egzistirati) čovjek se može potpuno opriroditi po- 
moću racionalističke filozofije.2 U toj filozofiji bitak je jedina apsolut- 
nost, no ne u smislu personalnog bića nego kao prolaznost u svijetu bića. 
Čovjek sebe od toga ne izuzima. Shvaćajući sebe kao dio prirode, čovjek 
se potpuno slobodno odnosi prema prirodi kao tlu na kojemu živi i dje- 
luje. Priroda ima svoje zakone koji su omogućili postanak i održanje 
života. Naša planeta ne nalazi se u takvim promjenama da bismo svakog 
trena bili ugroženi, 

Bez racionalističke ili marksističke filozofije čovjek ne bi iz svog za- 
borava bio oslobođen religioznog sadržaja, nego bi se stalno vraćao na 
tlo koje ga hvata i sprečava da postane potpuno ono što na mahove po- 
stiže. Antiteza između filozofije i teologije svodi se na borbu oko zabo- 
rava. Filozofija teži tome da taj zaborav postane stalno stanje i svojstvo 
čovjeka. Nasuprot tome teologija traži da zaborav bude što manji i što 
neznatniji da bi čovjek stalno nosio svoj teret pred bogom koji je jed- 
nom sam oblikovao i sebi pripremio. Čovjek sužavanjem zaborava po- 
staje rob božji a prestaje biti slobodno prirodno biće. Kao božji sluga 
vjernik se osjeća prividno siguran jer je izgubio svoje stvaralačke mo- 
gućnosti, to jest, jer je prestao biti prirodan čovjek. 

Čovjek mora imati hrabrosti da sagleda svoju bit i svoje mjesto u 
prirodi. Kad otkloni religiju i boga kao iluziju o vječnosti, onda čovjeku 
preostaje samo realno tlo na kojemu jedino može živjeti. 

Da li u svijetu bitka postoje i drugi racionalni oblici egzistiranja po- 
red čovjeka? Dok se to ne sazna, može se reći da je za sada čovjek naj- 
tragičnije biće bitka. Čovjek nikako ne zna svoj početak. Problem nije u 
tome, zašto je čovjek nastao, jer odgovor je na to jasan: nizašto. Pote- 
škoća je u traženju početka, koji nije ničim preciziran. Tako čovjek 
egzistira ne znajući svoj početak i prestaje, a da ne zna svoj vremenski 
završetak. Cijeli problem leži ipak između početnog neznanja i završnog 
znanja. Čovjek ne zna zašto je šta, a ne ništa, a zatim ne zna svoj poče- 
tak. No on ipak zna da je smrtan to jest zna svoj apsolutni završetak. 
Granica je dakle određena imanentno, u samom postojanju. 

Čovjek kao svijesnost sinonim je za tragičnost prema prirodi. Sadržaj 
tragičnosti je svijest o početku i završetku, Ovo su razvojni stupnjevi: 
šta — čovjek — ništa. Da nema završetka to jest ništa onda bi čovjek u 
šta imao početak, ali ne više završetak. Vraćanjem u šta čovjek u odnosu 
na svoj raniji sadržaj postaje ništa. 


1 Eshatologija (od grč. eshata = posljednje stvari) je (teološko) učenje o krajnjoj bu- 
dućnosti i zagrobnom egzistiranju. Eshatologija obuhvaća pojedinca i kozmos. Svaka 
religija ima svoj mit o apsolutnoj budućnosti čovjeka i svijeta. Prije tog zadnjeg udesa 
dogodit će se razne pojave, iz kojih treba zaključiti na skori kraj svega. U kršćanskoj 
eshatologiji taj početak kraja najavljen je u Isusu Kristu. 


# U ovom tekstu termin racionalistička filozofija ne odnosi se na dio povijesti filo- 
zofije, već označuje način filozofiranja u kojemu je razložno mišljenje jedini put u 
tumačenju povijesti i bitka. Stoga u tom značenju i odnosu racionalizam 1 marksizam 
jesu sinonimi. 

Čovjek je u prirodi osuđen na tragediju. Najveće je ujedno i najteže, 
najbolje najbolnije, a najsmislenije najbesmislenije. Izgrađeni put se ruši, 
postignuti cilj ukida se. Želja postaje bespredmetna a sav životni dina- 
mizam potpuna statičnost. Takav kraj čovjeka ne obeshrabruje. Iako zna 
da je konačan djeluje kao da će biti trajan, iako je smrtan nastoji da se 
afirmira kao stalnost egzistiranja. U svojoj prirodi čovjek nosi otpor 
cjelokupnoj svojoj tragici. Dok razmišlja ne boji se smrti. Svijest o pro- 
laznosti ne umanjuje životnu raznolikost. Život prkosi onome što će doći. 
Tragika i prkos su dva lica čovjekove egzistencije. Kao rimski bog Janus 
svaki čovjek gleda s dva aspekta no ne u prošlost i budućnost, nego u 
sadašnjost pod vidom kraja (prkos) i u budućnost kao određenoj cjelini 
(tragika). Prkos i tragika odnose se kao čovjekova povijest u prirodi i 
kao njegova priroda u prirodi. Povijest je suma razvoja i prakse, a pri- 
roda je uvjetovana načinom postojanja u svijetu šta. Čovjek bez povijesti 
bio bi životinja, a priroda je dokaz da je čovjek dio cjeline u kojoj se 
nalazi, U povijesti vidi se svijest, u prirodi tvar, u povijesti otvara se 
volja, u prirodi se zatvara. Povijest je otpor, priroda je pokoravanje. 
Povijest je prošlost i sadašnjost a priroda budućnost. Sjedinjeni: prošlost, 
sadašnjost i budućnost daju sintezu cjelovitosti ljudskog postojanja. 
Prošlost i sadašnjost sadrže mnoštvo putova, a budućnost je redukcija 
svega na bit u svijetu bića. 

Posebnost čovjekova sastoji se u tome što ima svoju povijest. Sadržaj 
njegove povijesti ispoljava se u teorijskoj i praktičnoj aktivnosti. To su 
mišljenje i rad. Sadržaj mišljenja odnosi se i na samog čovjeka i na nešto 
pojedinačno, odnosno na šta kao općenitost i sveobuhvatnost. Discipline 
koje se bave tim problemom jesu filozofija i teologija. Spomenuti izvod 
mwže se shematski prikazati ovako: 


Šta — način egzistiranja 
čovjek čovjekova povijest 
rad mišljenje 


o sebi o predmetu (o šta) 


x 


filozofija, teologija 


Time se postiže zatvorena cjelina. Stupnjevi objektivnog ispoljavanja i 
slijeda počinju od šta. Misaonom refleksijom o tome opet se dolazi na šta 
kao na najopćenitiju kategoriju postojanja. Sve što postoji jest šta. Stoga 
se šta nalazi u stalnom mijenjanju. Prvi i zadnji šta bili bi samo misaone 
apstrakcije. Čovjek kao vrsta u načinu egzistiranja služi kao povratak 
iskonu. Ako u načinu egzistiranja ne bi postojao čovjek, onda totalitet 
stvarnosti ne bi uopće došao do svijesti o sebi. Odnos postojanja je ovaj: 
1.) Šta — čovjek i 2.) čovjek — šta. 

Prvi odnos: šta — čovjek je priroda, to jest postojanje uopće, uklju- 
čujući i pojam čovjeka. To nije povijest nego slijed različitih fenomena 
bića. Od šta do ljudske svijesti mogu se nalaziti milijuni bića. No to 
uvijek ostaje samo priroda. Pojavom čovjeka u stupnjevitosti šta bitak 
počinje ulaziti u kategoriju povijesti i povijesnosti, jer se sada postojanje 
i djelovanje prenosi u određeni smisao i vrednote. U povijesti ostaje sve 
sačuvano od zaborava nesvjesnog postojanja. Time se ne misli na apso- 
lutno memoriranje i na pričanje o svemu. Ako bi se to tehnički savladalo 
takva cjelina ne bi mijenjala bit povijesnosti koja se sastoji u nečemu 
drugom. Naime, povijest ovdje znači da se u svijet šta dolazi sada preko 
mišljenja, htijenja, znanja, volje i akcije. Time je šta uzdignut na viši 
stupanj, jer u sebi ima saučesnika, pomagača i samostalnog stvaraoca. 
Povijest u šta označuje stvaranje koje prije nije postojalo. Sada počinje 
dvostruka zagonetka. Prva je u neznanju zašto postoji šta, a druga — 
čovjekovo djelovanje u okviru šta. Je li to samo borba za opstanak? No 
čovjek ipak ne može nadživjeti samoga sebe. Čovjek postoji dalje kao 
vrsta u novim ixmdividuama, Zašto onda čovjek stvara u svijetu šta? 
Odakle to proizlazi? Iz spoznaje prolaznosti i promjenljivosti svega, slije- 
dilo bi možda obratno htijenje, da se sa što manje truda proboravi, kad 
se svakako iz toga mora otići. Problem je u nastanku suštine povijesti, 
tj. načina ljudskog egzistiranja. Suština povijesti u svijetu šta sastoji se 
u sposobnosti za teoriju i praksu. Svako živo biće ima svoju bit koju 
ispoljava već samim svojim postojanjem. Bit svakog šta ispoljuje se u 
svakom njegovom nosiocu. Tako je i čovjek po prirodi svog postojanja 
usmjeren na povijest, tj. na aktivnost u svijetu šta. Povijest kao bit čo- 
vjeka objašnjava njegovu funkciju i mjesto u bitku. Bez takve biti čo- 
vjek bi bio što i druga živa bića na nivou prirodnog instinkta. 

Kategorijom povijesti i povijesnošću uopće objašnjen je drugi miste- 
rij, to jest zašto čovjek djeluje kad je sve prolazno. Kad bi se cjelokupni 
sadržaj te aktivnosti sveo na neki krajnji telos (cilj i svrha), onda bi se 
mjesto suštine dobio teološki princip koji bi u čovjeku izazvao volju koja 
uopće ne bi bila u njegovoj biti ili suštini, To bi značilo da ljudi očekuju 
poslije smrti neke ugodnosti pa zbog toga žele da misle i da rade. A što 
je bilo prije nego se mislilo na nagrade? Ili, kad mnogi ljudi danas ne 
očekuju takve nagrade, pa ipak rade? Ljudski rad jest forma i sadržaj 
čovjekove povijesnosti. Taj sadržaj izraz je određenih uvjeta, stanja i 
mogućnosti, Čovjek kao povijesno tj. radno biće ispoljava tu svoju oso- 
binu baš zato, što mu je to njegova primarna, iskonska bit. Bez te oso- 
bine čovjek se uopće ne bi mogao održati. Kroz povijesnost čovjek dobija 
odnos prema svijetu bića. Stoga je odnos mačin na koji se čovjek određuje 
u bitku. Taj put traženja svodi se na problem iskona, Na tom tlu stoje 
dvije oprečne discipline i teorije. To su filozofija i teologija. 

Razmotrimo tezu: iskon i teologija. U teologiji čovjek stoji prema 
transcendentnosti kao pasivna posljedica prema aktivnom uzroku, Trans- 
cendentnost je bog. A šta je bog? Teolozi će reći duh. A šta je duh? Biće 
bez materije. A šta znači biće bez materije? Razliku od svega što bi 
imalo materiju. Dakle duh bi bio nešta što uopće nije ništa u svijetu 

bitka ili šta. Prema tome duh je ništa u odnosu na sve nešta. Ako duh 
označimo kao nešta onda bi sve u svijetu bića bilo ništa, Odnos nešta — 
ništa odnosno ništa — nešto pokazuje da jedan sadržaj isključuje drugi. 
Ako u prvom odnosu ništa (bog) postoji u okviru nešta, onda ništa ne bi 
bio izvan svijeta. Tu poteškoću ne rješava problem srednjevjekovne me- 
tafizike u tezi analogia entis. Ako ništa stavimo izvan nešta onda bismo 
izvan totaliteta dozvolili još jedno postojanje čime bi suma totaliteta bila 
uvećana, a to je logički neodrživo. Totalitet obuhvaća sve što jest. Ako 
ništa jest i postoji u okviru nešta, onda se i razrješuje na tom području. 
Ako postoji i treba da bude izvan nešta, onda se uvodi vanvremensko i 
vanprostorno postojanje što je opet logički paradoks. Za svako postojanje 
treba naći vremensko i prostorno određenje. Prostor jest, vrijeme jest. 
Izvan prostora i vremena ničega nema. Ništa (bog) je izvan prostora i 
vremena, dakle ništa ne može da postoji. 


Kad bi se teologija logički pokušala braniti, onda bi prestala biti to 
što jest. No racionalno mišljenje ima pravo, a i zadatak da teologiju dis- 
ciplinira i da je ispita na tlu razumskog kriterija. U teologiji radi se o 
problemu koji je bitan i za filozofiju: kako objasniti iskon tj. šta? Teo- 
logija ide i dalje. Želi čovjeka održati u prolaznosti i osigurati mu vječ- 
nost. Teološke teze veoma su jednostavne. Teolozi kažu: bog je stvorio 
svijet i čovjeka. To mišljenje nikad se nije upitalo: a tko je stvorio boga? 
Bog postoji, tako je proklamirano. Zašto, odakle i dokle, izgleda da nije 
važno. Iskon (svijet) je stvoren pa stoga i prolazan. Čovjekova vječnost 
ne može da se osigura na tom tlu, nego tek u odnosu prema bogu. Želja 
je da čovjek bude vječan, dakako bolje u blaženstvu nego u mukama. 
To se prema zamisli kršćanske teologije ostvaruje pokornošću crkvi i 
njenim predstavnicima, 

Zašto se želi da čovjek bude vječan? Da li uopće išta postoji vječno? 
Astronomija govori o milijunima godina kad objašnjava pojedina nebe- 
ska tijela. Postoje različite teorije o oblikovanju naše zemlje. Iz svega što 
se dosad zna proizlazi da ništa nije nepromjenljivo. Vječno je to sve- 
ukupno šta u svojim stalnim promjenama. Transformacije i metamorfoze 
omogućuju mnoge pojedinosti, ali šta kao šta jedino ostaje. Čovjek bi 
trebao da bude izuzetak u tome događanju. U tezi o vječnosti čovjek bi 
se poistovjetio sa iskonom, a u teologiji s božanstvom. Ako je čovjek 
vječan bez obzira da li će biti nagrađen ili će trpjeti kaznu time što od 
svog postanka ne prestaje prestajati, on sebe obogotvoruje. Takve forme 
religija (u svojim različitim sistemima dogmi) nisu uopće moguće ako se 
čovjek ne obogotvori. Time se čovjeku pripisuje nešto što on nema, ali 
želi da ima. Obogotvoreni čovjek sadrži u svom pojmu i sadržaju niz 
protivrječnosti. Obogotvoren znači, da se čovjek uzdiže do boga. No šta 
je bog? Željeti biti kao bog i doći do boga a da se ne zna šta bi bog bio 
veoma je nerazložno. Kad bismo išli nekim putem za koji ne bismo znali 
kakav je i kuda vodi s pravom bismo se zabrinuli i bili bi veoma oprezni. 
Na putu prema bogu čovjek se prepušta mašti, želji i iluziji. Obogotvo- 
reni čovjek je pogodba s bogom. Kakvog bi smisla imalo da čovjek vje- 
ruje u boga, a da od toga nema ništa. No da li bog pristaje na takvu 

pogodbu? Čovjek je to sebi pripremio, a zatim tu svoju želju proglasio 
božjom voljom, tj. božjim otkrivenjem. Time se posljedica mijenja u uz- 
rok, a potčinjeni u nadređenog. To što čovjek želi smatra se božjom 
voljom. Bog mora to htjeti što čovjeku treba. Obogotvorenje čovjeka bilo 
je u početku označeno kao uzdizanje prema bogu. To uzdizanje znači 
spuštanje (očovječenje) boga. Bog je postao ono što je čovjeku bilo volja. 
Taj sadržaj oduzet je tada čovjeku i pripisan je bogu. Obogotvorenje čo- 
vjeka znači očovječenje boga ili otuđenje koje religiozni čovjek smatra 
svojim uzvišenjem. 

Istraživanje čovjekova odnosa prema iskonu ima u teologiji obratan 
odnos nego u filozofiji. Put od šta do čovjeka (priroda-svijet) ima u filo- 
zofiji povijesno objašnjenje čovjekove biti, a u teologiji nepovijesni, tj. 
eshatološki obrat. 

Zašto filozofija i teologija teže za iskonom? Zato da bi se dobio smisao 
ljudskog postojanja. Po toj težnji, po cilju, filozofija i teologija se ne 
razlikuju. Razlika počinje u predmetnom i sadržajnom određenju cilja. 
Shematski ta razlika izgleda ovako: 


Disciplina Filozofija Teologija 

Predmet Čovjekovo mjesto Čovjekovo mjesto 
u svijetu u svijetu 

Cilj Istraživanje odnosa Istraživanje odnosa 
prema iskonu prema iskonu 

Sadržaj iskona Svijet bitka ili šta Bog 

Čovjekova bit Povijesno (teorijsko i Religioznost kao forma 
praktično djelovanje) egzistiranja 

Smisao čovjekove Stvaranje i Priprema za eshatološki 

egzistencije suučestvovanje u kraj 
svijetu šta 

Čovjekovo mjesto Čovjek je najviši Čovjek je božje 

u kosmosu stupanj bitka stvorenje 

Rezultat Očovječena priroda Obogotvoreni čovjek 


i očovječeni bog 
(kršćansko trojstvo) 


Da li bi taj problem postojao (i u teologiji i u filozofiji) da je čovjek 
zaista vječan? Kako da se s tim pitanjem počne? Tom primjeru analogan 
je jedan Ksenofanov fragment u kojemu on kaže, da bi i volovi i lavovi 
pravili likove bogova u svom obliku samo kad bi imali ruke. Neki misle 
da je fragment neodrživ, jer ako bi lavovi imali ruke ne bi bili lavovi itd. 
No takav prigovor ne pobija antropomorfni put u religiju. Ako bi čovjek 
bio vječan onda sigurno ne bi bio ovaj i ovakav čovjek. No ipak pokušaj- 

mo indirektnom metodom pokazati zašto čovjek traži baš one probleme 
koje traži. Da je čovjek vječan ne bi trebao ništa. Niti nade, ni molitve, 
ni uzdanje, ni pomoć. Ne bi očekivao ni bolest, ni smrt. Ništa ne bi mo- 
glo umanjiti njegovu egzistenciju. Svi znaju da su vječni i svi su kao 
bogovi. Ne bi im škodila ni zima ni vručina, ne bi trpjeli ni glad ni žeđ. 
Ukratko čovjek bi bio bez ikakvih potreba i bez ikakvih nedostataka. 
Takvo biće ne bi moglo misliti svoj završetak, jer bi samo bilo što i iskon. 
Vječnom biću ne bi bilo potrebno da razmatra što će biti s njim već 
sutra. Nikakvo sutra ne bi bilo važno ni bitno. Ni sada ni buduće ne bi 
unosili promjenu. Sve bi bilo kako jest. Stalnost bi se ispoljavala kao 
jednako trajanje. Takav čovjek ne bi trebao ni teologiju ni filozofiju. 
Teologija sa eshatološkim sadržajem ne bi ništa značila, jer čovjek je bez 
svega toga besmrtan i vječan. On ne bi sebe mogao zamisliti konačnim 
i smrtnim, Filozofija mu ne bi trebala jer bi sebe znao na način samoga 
iskona. Smisao života prestaje biti problem u vječnosti. 

No zbiljski čovjek sasvim je drugačiji. On je smrtan. Stoga je obli- 
kovao svoj odnos prema iskonu. Taj odnos ispoljuje se u filozofiji i teo- 
logiji. Izvođenje problema teologije i filozofije iz čovjekove smrtne pri- 
rode pokazuje porijeklo obe discipline. Pogledajmo princip zasnivanja. 
Kad svijest o smrti ne bi poticala na razmišljanje o sebi i o totalitetu, 
onda bi to proizlazilo iz drugog sadržaja. Da li bi to moglo biti na prim- 
jer iz šetnje, iz promatranja prirode i slično? Šta nam ti i hiljađe sličnih 
primjera mogu pokazati u odnosu na nas same? Jedino to, da smo mi 
nešto drugo od svega toga. Ako bismo ostali samo kod drugog, uvijek bi 
se ponovio isti princip — mi nismo to. 

Kad se iz svog ja, iz svoga mišljenja, obratimo prema sebi, saznajemo 
što smo. To više nije samo svijest o drugosti, nego i svijest o vlastitosti 
koja je prolazna i konačna. Svijest o konačnosti nužno se interesira za 
mogući odnos prema svemu što jest i za mogući produžetak egzistencije 
i forme postojanja u kojoj se nalazimo. Filozofija i filozofija religije, teo- 
logija i dogmatika stalno razmatraju problem života i smrti. 

U životu čovjeka smrt je stalna kriza egzistencije. Iz te stalne neiz- 
vjesnosti filozofija i religija imaju svoj način i granice rješavanja. Racio- 
nalna filozofija teži za osmišljavanjem života i razložnim tumačenjem 
smrti. Teologija hoće da bude nadomjestak za smrt. Tada smrt prestaje 
biti prirodni fenomen i važi kao eshatološki odnos. Tu imamo dva opre- 
čna pojma: osmišljavanje i nadomještanje. U osmišljavanju ne ide se za 
tim da se negira prirodu bića i njegov način postojanja. Religija kao 
nadomještanje znači korekturu prirode. Sada se pojavljuje namjesto pri- 
rodnog, korigirani čovjek, koji hoće biti nešto više i drugo nego što to 
može biti u prirodnom trajanju i postojanju. Metamorfoza prirodnog čo- 
vjeka u teološko-korigiranog čovjeka označuje početak puta poslije smrti. 
Daljnji tok je jasan. Treba stići do boga, to jest do želje o sebi da bi se 
prevladala bit prirode. Taj slijed: čovjek — korigirani čovjek (poslije 
smrli) — bog, čini zatvoreni krug u čovjekovom mišljenju. Čovjek i bog 
važe kao početak i završetak. Korigirani čovjek bio bi most prema kraju. 
Čovjek, korigirani čovjek i bog, sve zajedno jest čovjek najprije u svojoj 

realnosti, zatim u svojoj želji i najzad u uvjerenju da je put egzistencije 
tako osiguran. Čovjek prenijet u boga znači da čovjek sebe apsolutizira. 
To je pokušaj da čovjek sebe maksimalno afirmira u svom maksimalnom 
otuđenju. Korigirani čovjek početak je napuštanja prirodnog tla egzis- 
tencije. Smrt je prevlađana eshatologijom, a čovjek je ukinuo sebe u sebi 
i u prirodi. 

Nesumnjivo da je smrt opomena i to jedina i apsolutna, Tako je to u 
prirodi bitka. Stoga čovjek mora na osnovu svoje povijesnosti, koju smo 
protumačili kao teorijsko i praktično djelovanje, da razmišlja o toj zad- 
njoj granici. Da čovjek nema svijest o smrti živio bi potpuno stihijno. 
Smatrao bi da je gospodar svega, a to bi ga svaki dan negiralo. U sazna- 
nju smrti otvara se kraj kao postignuta i prijeđena suma puta i postoja- 
nja. Za filozofiju tu je bit tragedije čovjeka kao svjesnog bića, a za teo- 
logiju razlog da se traži dalje. Ako se stane, tragedija je neizbježna, ako 
se pođe dalje, čovjek ostvaruje nad sobom komediju. Tragedija je uzviše- 
nija i dostojanstvenija, komedija je pad i gubljenje vlastitosti. Prepušta- 
nje komediji znak je očajanja, ali i slabosti da se ono što jest shvati tak- 
vim kakvo jest. Ta granica ostaje i dalje ishodište čovjekova razmišljanja. 
Svaki pojedinac odabire put do tog raskršća između realnog i eshatolo- 
škog. Gdje će tko stati ovisi o saznanju i o snazi da se bitak misli bez 
iluzija o našem položaju u svijetu bića. 


2. Vječnost u svijetu bitka 


Pojam vječnosti odnosi se na totalitet, na bitak. Vječno jest to da 
nešto postoji, da jest. Vječno je jest. Sve što postoji pripada u područje 
zajedničkog jest. Sigurno je da će proći ono što sada jest i neće više 
biti u obliku u kakvom je bilo. Kad je ono jednom bilo onda i pored 
stalne promjenljivosti, ne može ipak biti to, kao da ono uopće nije bilo. 
Na tom problemu su skolastičari morali priznati ograničenost božje moći. 
Bog može razoriti Rim, ali ne može učiniti to, kao da Rim nije nikad 
postojao. Što je jednom bilo bilo je. te ne može biti kao da nije bilo. 
To je apsolutno sigurno i može da važi kao aksiom, koji je obavezan i 
za religijsko tumačenje svijeta i života. Da li odatle što je nešta bilo, 
slijedi i to da je ono vječno. Ako se to što je bilo ne može učiniti takvim 
kao da nije bilo, onda mu je potpuno osigurana njegova prošlost. Kad 
se jest ne može učiniti da bude ne-jest, ono u tom najopćenitijem smislu 
bez ikakvog drugog sadržajnog određivanja ulazi u svijet bitka. Izgo- 
vorena riječ jest, gledanje jest, disanje jest, sve što čovjek radi jest. 
sve jest jest — to je jedino što se može reći. Iz nemogućnosti da se neko 
jest pretvori u ne-jest, slijedi zaključak da ono što je jednom bilo ostaje 
u sferi bitka. Kad bi se jest moglo pretvoriti u ne-jest, onda bi sve mo- 
glo postati ništa. No takav odnos ne postoji. Za bitak svako jest ima 
svoje postojanje u najopćenitijem određenju. Osim oznake jest ništa 
se drugo ne može apsolutno odrediti. U svijetu bića postoje razne trans- 
formacije iz jednog oblika i sadržaja u drugi. 

Vječnost svakog jest nije u svijetu bitka zamišljiva kao vječnost 
prvobitnog identiteta i individualiteta. To bi protivrječilo biti prirode 
koja je stalno promjenljiva. Ne može čovjek u svom prvobitnom obliku 
stalno postojati. Događa se samo to, da se jedna forma nekog jest pret- 
vara u drugu formu i tako stalno. Stoga možemo reći da se vječnost 
održava u stalnim metamorfozama ili transformacijama. Individualiteti 
nastaju i nestaju, ali prvotno nešto ne postaje apsolutno ništa. Stoga 
svijet jest uvijek jest. To znači da je bitak vječan. Vječnost totaliteta u 
različitim modusima je sadržaj vječnosti svih jest. Postojanje u bitku 
dobija sveobuhvatni karakter. Kad bi neko jest moglo da prestane biti 
u daljnjim metamorfozama jest (bez obzira na sadržaj) onda ni bitak ne 
bi mogao biti vječan. Čim bi postojala nelogična mogućnost da jest po- 
stane ne-jest, to jest potpuno ništa, čime bi se održao bitak u svom po- 
stojanju? Vidi se da takvo postavljanje pitanja ne može biti logično. 
Jest jest, a ne-jest nije, To je Parmenidova formulacija u filozofiji. Tvrd- 
nja o postojanju bitka i nepostojanju ne-bitka je osnova za dokazivanje 
problema vječnosti u svijetu bića. 

Da li je takva forma i sadržaj vječnosti povoljno i idealno rješenje za 
čovjeka, koji želi vječnost svog individualiteta? To je problem pred 
kojim se može naći svaki čovjek. Crkveni otac Augustin bio je u velikoj 
muci kada su ga upitali: u kakvom obliku će uskrsnuti čovjek, kojeg je 
rastrgao lav i pojeo? Žitelji u Africi osjećali su to kao problem. Kad 
čovjek umre prirodnom smrću, mislili su oni, i kad se tako sahrani, 
ostaje po vanjskoj formi ono što je bio. Ali toga nema kad ga lav pojede. 
Augustin tu nije mogao ići na razmatranje koje bi protivrječilo dogma- 
ma, Uvjeravao je vjernike da će i taj čovjek, kojeg proguta lav, uskrsnuti 
u svom prvobitnom obliku. Odgovor je bio apodiktičan i vjernicima 
prihvatljiv. 

Vječnost u različitim transformacijama sigurno nije ono što bi čovjek 
želio. Cijeli taj problem nema nikakve veze sa starim vjerovanjem u se- 
ljenje duša. Nema prelaza iz jedne žive forme u drugu. Pitagora je mo- 
gao reći da ne tuku psa, jer je u cvilenju psa prepoznao dušu svoga 
prijatelja. Ali na taj način ne ispoljuje se transformacija u svijetu bitka. 
Vječnost je vječnost svijeta jest i ništa više. To sigurno čovjeka ne može 
ni zadovoljiti ni oduševiti. Tu baš i počinje njegova tragedija, jer jedini 
u svijetu bića zna o svom završetku kao i o tome da neće biti više ono 
što jest sada. 


U težnji da se taj problem riješi stoici su na primjer razradili teze 
o vječnom povratku svega što je bilo. Prema njihovom mišljenju sve 
će se opet jednom iznova događati. Opet će biti Sokrat i Ksantipa. So- 
fisti će šetati Atenom i ljude zžbunjivati. Ponovit će se optužba protiv 
Sokrata. On će opet popiti otrov i umrijeti. Ponovno će se pojaviti isti 
narodi, države i vladari. Zatim će propasti kao što im se jednom i do- 
godilo itd. 

Da li bi ljudi htjeli i željeli da se ponovi sve ono što je nekad bilo? 
U takvom shvaćanju nije se razmišljalo o problemu pravednosti. Stalno 
obnavljanje bez ikakve promjene ne djeluje baš optimistički. Plotin je 

u rješavanju tog problema bio logičniji. On je korigirao tezu o seljenju 
duša tako, da je obnavljanje života modificirao na kriteriju opće praved- 
nosti. Ako je na primjer neki sin bio prema svojoj majci nepažljiv, grub 
i drzak i na kraju svoju majku i ubio, kakav će on život imati kad 
se ponovno vrati? Prema Plotinovom zahtjevu ovakav: taj muškarac 
postat će tada žena. Rodit će muško dijete, koje će se prema njemu u 
svemu ponašati, kao što je on činio sa svojom majkom. Na kraju će biti 
i ubijen. 

Mnogo bi se primjera moglo navesti o tome kako je zamišljen budući 
život. No ovdje je problem u tome što čovjeku preostaje, kad se esha- 
tologija ukloni kao područje koje bi trebalo da postoji pored svijeta bit- 
ka. Sigurno ništa drugo nego ono što smo već rekli: čovjek je svjesno, 
smrtno i tragično biće. Da nije svjesno biće, ne bi mogao biti ni tragično. 
Stoga je čovjekova veličina data u njegovoj tragičnosti. To je ironija 
koja maksimumu veličine daje maksimum pada i bola. Jedno bez drugog 
ne ide. Po prirodi svoje tragedije čovjek jest najviši stupanj bitka. U 
čovjeku bitak dolazi do svijesti o sebi. Totalitet, vječnost, stalne meta- 
morfoze, apsolutnost jest i nemogućnost ne-jest, sve to dolazi do svijesti 
u čovjeku kao neznatnom dijelu toga sveobuhvatnog jest. To može biti 
čovjeku zadovoljstvo i nagrada za ono što gubi kad prestane biti ono 
što je bio. Na toj granici počinje cijeli nesporazum i nerealna želja. Čak 
i svijet mita shvatio je nemogućnost vječnosti individualiteta u bitku. 
Biti vječan u bitku kao pojedinačnost znači zahtijevati postojanje para- 
doksa, Ali paradoks ne može biti ideal.3 Problem vječnosti realno se 
interpretira samo u sadržaju bitka. Stoga pojam vječnosti sadrži jedin- 
stvo kontinuiteta i diskontinuiteta. To jedinstvo je logična sinteza iden- 
titeta i stalnih razlika, procesa i završetka, postojanja i prestajanja kao 
stalnih promjena. U odnosu na svijet postojanja ili bitak, kontinuitet 
je ispoljen uz najopćenitiju oznaku to jest uz jest. To jest traje uvijek, 
trajalo je i trajat će. Ništa apsolutnije i sigurnije nije. Vječnost je atribut 
sveopćeg jest. Kontinuitet toga jest oznaka je totaliteta u kome se sve- 
opće jest rasčlanjuje na pojedinačno jest. Time se diskontinuitet ispo- 
ljuje kao nužno mnoštvo svijeta bića, Vid vječnosti ostaje atribut bitka 
kao općeg jest. To znači da vječno postoji jest. Odnos čovjeka prema 
tome postojanju ima dvojako rješenje. Prvo je filozofsko, a drugo teo- 
loško-religiozno shvaćanje. 


Svijet vječnosti u teologiji ima prostorni dodatak koji je primljen 
da bi čovjeku bila osigurana trajna egzistencija. Taj dodatak negira 
dijalektiku. Prema tome nije vječna mijena nego statičnost, koja se 
osigurava uskrsnućem. Time čovjek sebe nadređuje bitku. Kosmos će 


* Pretvaranje ideala vječnosti u vlastitu negaciju izraženo je u grčkoj mitologiji 
mitom o nastanku cvrčka. Boginja Zore (Eć6s, lat. Aurora) kći Hiperionova i Tejina, 
sestra je Hellosa. Zora se ujutro vozi po nebu u zlatnim kolima koja vuku vatreni konji 
Lampos 1 Faieton. Vožnja nebom najavljuje dan. Zora je molila Zeusa đa njenom mužu 
Tithonu da vječni život. Zeus je to učinio. No kobno je bilo, da Zora za svog muža uz 
vječni život nije tražila 1 vječnu mladost. Stoga je Tithon postajao sve slabiji. Na kraju 
preostao mu je još samo glas. Pretvoren je u cvrčka da bi uopće mogao živjeti. 

Zorinog sina Memnona ubio je Ahilej. Ona za njim stalno plače. Njene suze su ju- 
tarnja rosa. 

biti pobijeđen, a čovjek će ostati. Vječnost znači sada ljudsku egzisten- 
ciju u božjem carstvu. Vječno eshatološko trajanje shvaćeno je kao 
svrhoviti završetak života uopće. Svrhovitost je realizirana. Time ona 
postaje faktičnost. Budućnost te faktičnosti je ideal kojim se osigurava 
smisao ovostranog postojanja. Takva vječnost je maksimum ljudske 
iluzije. To je stanje religiozno-teološkog uvjerenja. Čovjek pod vidom 
takve vječnosti ostaje siguran u nadi da će se to i ostvariti. I u filozofiji 
i u teologiji čovjek prestaje biti vječan u smislu svoje posebnosti. Sa 
tla bitka i filozofskog shvaćanja postoje samo različite transformacije 
bitka ili svijeta materije. Čovjek se gubi kao i sve ostalo u bitku. Vječ- 
nost je atribut totaliteta u svim njegovim diskontinuitetima. Prema 
kršćanskom shvaćanju čovjek će vječno živjeti pomoću boga. Bog će 
biti sve u svemu, Čovjek u bogu nije isto što i čovjek sam po sebi. 
Čovjek se ne nalazi ni u kakvoj promjeni. Postaje završen i savršen. 
Stanje postojanja je apsolutna statičnost. Čovjek je ušao u boga da bi 
potpuno iz sebe izišao. Ako bi čovjek bio vječan i blažen pored boga onda 
bi se bog našao u odnosu koji ne bi pokazivao nikakve razlike. Svi bi 
bili »savršeni kao otac nebeski«. Pluralitet bogova značio bi prestanak 
postojanja samo jednog boga. Čovjek u bogu prestaje biti svoja vlastitost 
i posebnost. Takva vječnost je ukidanje čovjeka u statičnosti zamišljenog 
duha. Teološka iluzija treba da bude kritika filozofskog shvaćanja vječ- 
nosti u svijetu bitka. Iz izloženog se vidi da je takav pristup neodrživ 
već u okviru imanentne kritike, Vječno postojanje drugih bića osim 
boga nužno negira boga kao mišljenu posebnost. Ako netko zamisli 
da će vječno egzistirati, to jest da će oživjeti poslije smrti i da će vječno 
gledati lice božje, onda to mora znati do kraja domisliti. Tu neće biti 
danas ni sutra, ni prije ni poslije, ni jučer ni prekjučer, ni mladosti ni 
starosti, ni umora ni bolesti. Neće biti brige ni tuge, ni žalosti ni bilo 
koje nevolje. Vladat će opće blaženstvo. A u čemu? Vjerojatno u užicima. 
Ali kojim? Da li u jelu i piću, u zabavi, neradu i slično. To ne bi bilo 
dostojno blaženih bića, Stoga se mora apstrahirati od svake oznake tak- 
vog sadržaja. Čovjek je sebe prenio u nešto što ne može nikako sadržajno 
odrediti. U nešto o čemu se ne može ni govoriti ni pisati. Ako se čovjek 
proglasi vječnim pored toga onda ukida boga, jer se s njim izjednačuje. 
Ako sebe premjesti u boga onda sebe negira kao samostalnost. Stoga 
preostaje ova mogućnost u okvirima teologije: ili bog ili čovjek, a u 
okviru filozofije: čovjek u bitku. 

U sferi teologije dilema je nerješiva u smislu sinteze. Ako treba 
održati boga gubi se čovjek, a zatim i obratno: ako se ovjekovječuje 
čovjek, bog se negira. Tada bi čovjek bio bez boga ono, što je mislio da 
može biti samo bog. Vječnost kao posebno postojanje bez boga nije za- 
mišljivo. Bog je faktor djelovanja. Stoga religioznom čovjeku preostaje 
samo put u boga. A to je tada prestanak vlastitosti kojoj je najviši 
ideal bio baš to da sačuva sebe u smislu individualiteta. Kao što u 
Plotinovom Jednom čovjek putem ekstaze postaje jedno s Jednim i 
ništa drugo ne može biti, niti to znati ni osjećati, tako i kršćansko sve u 
svemu čovjeka prenosi u božje biće, koje sve preuzima u sebe i ništa 

ne ostavlja izvan sebe. Taj religiozni misticizam znači potpuno negiranje 
čovjekove ličnosti. Identitet s apsolutom je neizvediv bez prelaženja sve- 
ga u jedno ili u kršćanstvu u boga. Čovjek drugačije ne može realizirati 
postizanje apsoluta, a da ga ne ukine. Težnja za vječnim individualizmom 
završava nužno u misticizmu i to u panenteizmu, to jest u Jednom koje 
se može različito označavati. Panenteizam je konzekventnost apsoluti- 
ziranja Ja, koje se prenosi iz sebe u nešto izvan sebe. To može imati 
svoje različite vidove. No bitno je, da se individuum ne može više razli- 
kovati od totaliteta, kad želi da bude nešto drugo nego što jest, to jest 
blaženo i besmrtno biće. Dakle na tlu teologije individualitet nikako ne 
može sebi osigurati vječnost, a da se ne stopi s totalitetom. 

Taj problem u svijetu bitka nema tu pretenziju. Biti vječan u bitku 
uopće se ne odnosi na pojedinačnost. Ništa se ne može izdvojiti iz stalnog 
toka i mijenjanja. Smrtnost čovjeka kao pojedinca važi stoga kao aksiom. 
Vječnost čovjeka sadržavala bi u sebi vlastitu kontradikciju. Kad bi 
čovjek sebe stvorio pored totaliteta u smislu vječnosti, onda bi veliko 
mnoštvo vječnih individualiteta trebalo da egzistira na nepromjenljiv 
način u promjenljivom svijetu. Kako bi to bilo moguće? Čovjek bi tre- 
balo da stalno jedno te isto bude, a ništa oko sebe ne bi imao što bi ga 
u tome podržavalo. Da li bi se tada hranio, oblačio i stanovao? Ako bi 
to bilo onda ne bi bio nepromjenljiv. Biti nepromjenljiv — uzdiže čovje- 
ka iznad toga svega. To znači da bi čovjek apstrahirao od svega po čemu 
bi bio čovjek. 

Vječnost u svijetu bitka atribut je samo totaliteta, Stoga je čovjek 
prolazan i smrtan. Prolaznost znači promjenu, a smrtnost individualni 
prestanak i završetak. Dalje može trajati vrsta ili rod (no ni to ne mora 
biti stalno). Koliko do sada ima već izumrlih životinjskih i biljnih vrsta? 
Vječnost bitka je ispoljavanje beskonačnog niza konačnosti. Stalna ko- 
načnost konačnosti je forma beskonačnosti totaliteta kao jest u čemu se 
izražava egzistencija. 


U čemu je pravo filozofije da korigira i odbaci teologiju? To pravo 
leži u nužnosti održanja logičnosti mišljenja. Ako bi se nelogičnost po- 
istovjetila s logičnošću, onda bi se dogodio paradoks u kojemu bi bilo 
sve i istina kao i laž. Jer ako se može sve tvrditi (kad nema logike) onda 
se može i to reći, da se ne može ništa tvrditi. Svako »da« jest i »ne« a 
svako »ne« i »da«. To se dakle ne može prihvatiti. Ukidanje istine kao 
kriterija sebe i lažnosti dovodi mišljenje nužno do paradoksa. Dakle 
nelogičnost ne može biti mjera svih stvari. U borbi za razložnost mišlje- 
nja filozofija se nužno mora sukobiti s teologijom. Stoga je kroz cijelu 
povijest filozofije svaka filozofija morala da odredi svoj odnos prema 
teologijit. 

Pravo filozofije je apsolutno, jer se radi o tome da mišljenje stalno 
sebe mora kontrolirati, tj. obrazlagati. Svako pomanjkanje tog kriterija 


“ Sadržaj i karakter tog odnosa prolizlazio je iz suštine svake filozofije. Filozofija 
koja je ostajala na tlu materijalizma, tj. na bitku kao jedinom zbiljskom predmetu nije 
u bitak unosila teološke pretpostavke kao što su: bog, apsolutni duh, apsolut i slično. 
Bit i kritičnost filozofije vidi se upravo iz njenog odnosa prema teologiji. 

vodi mišljenje u vlastitu negaciju, Kritika religije s tla filozofije svodi 
se na problem: koliko je čovjeku moguće da ostane samo na tlu mišlje- 
nja, da bi osigurao i izgradio svoju egzistenciju. Povijest filozofije sadrži 
tu veoma različita rješenja. No bit odnosa je jasna. Ako se teologija 
smatra nužnim dodatkom filozofiji, onda je jasno da mišljenje priznaje 
da samo sobom sve ne daje. To je slabost i nelogičnost mišljenja, jer 
je iz sebe izašlo da bi bilo ono, što uopće ne treba da bude. Ako se 
smatra teologiju svojim potrebnim dodatkom, onda ostaje u sebi i kod 
sebe na način kako to može da shvati iz sebe. To je put, koji nije kra- 
ljevski put u filozofiji kao što je mislio Filon, ali zato ljudski, što je 
mnogo vrednije. Pravo u filozofiji je nužnost da mišljenje ostane samo 
mišljenje, da bi čovjek mogao biti čovjek. Očito je, da se takva filozofija, 
po svojoj biti suprotstavlja svakoj teologiji. 


3. Sto za čovjeka znači da bude i ostane samo čovjek? 


To je pitanje koje se u biti svodi na problem da li je čovjek tragično 
ili religiozno biće. Tragičnost se odnosi na postojanje u prirodi, a religi- 
oznost na vlastitu maštu o stalnom postojanju. Tragika za čovjeka (u 
prirodi) proizlazi iz toga da jest ono što jest i to na način kako jest. U 
svijetu bitka i sa tla filozofije racionalizma čovjek je tragično biće u 
apsolutnom smislu. Kao proizvod prirode čovjek je dio te prirode. Pri- 
roda stalno stvara ali ništa za uvijek. To je nužnost prirodnog djelovanja. 
U toj nužnosti čovjek se afirmira, ali ostaje u granici u kojoj je i postao. 
Iz prirode vraća se u prirodu. Tragedija za čovjeka je u tome, da priroda 
ostaje nepobjediva. Kao takva stoji nad svim. 

Da li ono što jest može da bude kao da nije? To sigurno ne. Daljnje 
Pitanje: zašto jest ono što jest i na način kako jest svodi se na odgovor: 
nizašto. Čovjek je tu jer je tu. Čovjekova bit je njegova tragičnost. A 
njegova tragičnost isto je što i opće promjenljivost. Stoga se tragika 
može poistovjetiti sa dijalektikom. Možemo to ovako formulirati: čovjek 
je prirodno ili dijalektičko ili tragično biće. To znači da se u ta tri pojma 
na tri načina ispoljava i izražava bit čovjeka. Kad se kaže da je čovjek 
prirodno biće, onda se točno označuje njegovo porijeklo, mjesto i značenje 
cjelokupnog djelovanja. Priroda je u stalnim promjenama. To vrijedi za 
čovjeka. Prirodnodijalektička bit uključuje u sebe ograničeno trajanje, 
to jest realan početak i završetak, Saznanje toga za čovjeka je nužna 
tragedija koju on nikako ne može izbjeći. Tročlanost: priroda-dijalektika- 
-tragedija ostaje za čovjeka nepromjenljiva promjenljivost. U tom pojmu 
sadržan je način egzistiranja. 

Kad bi čovjek bio prirodno a ne i tragično biće, onda bi bio na 
stupnju životinjske svijesti. Nijedna životinja nema svoju povijest niti 
je može imati. Trajanje pojedinačnog u vrsti je prirodno instinktivno 
održanje. Neznanje o sebi je razlog da se nema svijesti o načinu, tj. ni 
o prirodi ni o dijalektici, pa prema tome ni o tragičnosti postojanja u 
svijetu bitka. 

Tragedija je afirmacija čovjeka kao maksimalno racionalnog i razlož- 
nog bića. Čovjek je tek tada pravi čovjek kad ostaje na nivou i tlu tra- 
gedije (dijalektike), koja je u biti sadržaj njegovog egzistiranja, Kad ne 
bi postojala dijalektika tj. opća promjena i kretanje, ne bi bilo ni poje- 
dinačnih predmeta. Postojao bi možda neki Sfairos (kao kugla) u kojoj 
je Sve-Jedno. Baš na osnovu dijalektičnosti nastaje mnoštvo bića. To je 
prirodni red, tok i nužnost. Drugačije ne može biti. Iz toga se vidi da 
je priroda neumoljiva. Što je donijela, to je i odnijela, iako u sadržajnoj 
promjeni, ipak je odnijela. Kad se to spoznalo, čovjek je došao do dileme 
da li ostati na tlu i u okviru tragedije, ili ići dalje, gdje se možda nešto 
može postići. Ostajanje u granici prirode, znači priznati svoju prirodnu 
smrtnost, a time i tragediju svog postojanja, To znači da je čovjek po 
sebi i za sebe kad je tragično biće. Tragedija je njegova bit, veličina, 
način, granica, mogućnost i stvarnost. To je čovjekova suma. Tragedija 
mu se čini kao kob, ali i kao veliko dostignuće. Znanjem je prihvatio 
tragediju i sebe priznao samostalnim bićem. To izgleda kao paradoks 
da se samostalnost čovjeka (u svijetu prirode) poistovjećuje s njegovom 
tragedijom, tj. svijest o samostalnosti isto je što i svijest o vlastitoj tra- 
gediji. Drugačije ne može biti. Tragedija ostaje bit i veličina čovjeka 
kao cjelovitog prirodnog bića. 

Ako se na tom tlu ne ostane dobija se drugačija mogućnost. Čovjek 
se dijeli. Postaje jedinstvo dva svijeta ili dvije polovice: prirodne i nad- 
prirodne. Prirodna je manje važna, a trajna je nadprirodna. Tako pre- 
polovljeni čovjek ide sada dalje. Tragedija je shvaćena kao privremeni 
prirodni fenomen. Poslije toga slijedit će blaženstvo i vječnost. Takvo 
prevladavanje tragedije ljudske egzistencije treba da da odgovor na 
pitanje zašto je priroda prirodna, tj. dijalektična, tj. tragična (za čovjeka 
i njegovo postojanje). To bi ukratko bilo ovako: priroda je tako stvorena. 
Stoga drugačije ne može biti, Stvorio ju je bog, koji je iznad svega toga. 
Dijalektika će biti u danom času negirana, pa će dijalektika postati sta- 
tika, a tragedija blaženstvo. Tako je onostranost dobila primat. Priroda 
je prestala postojati, da bi čovjek izišao iz svoje tragedije. Nestankom 
prirode, nužno je upitati, a kakva priroda ostaje u čovjeku? 

Razlika između tragičnog i netragičnog shvaćanja čovjeka ne svodi 
se na odnos pesimizma i optimizma, nego na pitanje da li je čovjek pri- 
rodno ili religiozno biće, tj. da li čovjek sebe shvaća kao prirodni dio ili 
kao božje stvorenje? Tragedija je granično stanje, do kojeg se mora doći. 
To je vrh do kojeg mora doći svatko, bez obzira da li se tu želi zadržati 
i ostati, ili će tražiti sebe s onu stranu toga. Dolaženje do vrha je obaveza 
bez koje nitko ne može biti. Religiozan čovjek mora znati što od prirode 
negira, da bi bio to što hoće da bude. Tragedija je granica čovjekovih 
mogućih egzistencija. 

Jasno je da je čovjek gledan kao pojedinac ono, u što se oblikuje 
i što postane. Htjeti biti ono što čovjek jedino i sigurno jest znači po- 
kazati dovoljno hrabrosti da se tragedija primi kao ljudsko zbiljsko 
rješenje. Biti stalno na stupnju tragedije, tj. stalno o tome misliti dovelo 
bi do apsurda svaku ljudsku akciju i egzistenciju uopće. I tu je problem 

zaborava uvjet da se u određenoj granici radi i stvara tj. da se aktivno 
postoji. Suprotnost tome bila bi u pasivnom očekivanju svoga kraja. Kad 
bi tako svi postupili sigumo je da bi ljudski život na zemlji prestao. 
Uostalom jedino se može govoriti o zemlji, jer za sada se o životu na 
drugim planetama još ništa ne zna. 

Teologija treba da bude prevladana čovjekova tragedija. To je samo 
prividno tako, jer čovjek na tom tlu svoju iluziju proglašava stvarnošću. 
Ono što bi trebao da dokaže smatra već postojećim i odatle izgrađuje 
ostale pojedinosti. 

Tragedija je imperativ kojim se određuje čovjekova čovječnost. To 
znači da čovjek shvaća sebe kao samostalno ali i ostavljeno biće u priro- 
di, koje se mora održati vlastitim radom. Nema nikakvih bogova da se 
o njemu brinu. Tragedija upućuje na maksimum aktivnosti. Nigdje ništa 
neće nastati utjecajem duhova, nego sve samo ljudskim radom. Time se 
osigurava čovjekov aktivizam, koji ga u najtežim trenucima ne vodi na 
molitvu i beskrajnu pasivnost nego na djelo kojim se održava. Borba 
za čovjeka isto je što i težnja da se svijest o tragediji primi kao jedini 
način opstojanja u svijetu bića. To je zahtjev da se od prirode ne čini 
iluzija, nego da se misli u prirodi ono što nam pokazuje njen logos. Stoga 
je Efeški mislilac s pravom rekao: Ako poslušate ne mene nego logos, 
mudro je reći da je Sve-Jedno, tj. da je sva priroda samo priroda i ništa 
drugo. Da bi se to vidjelo treba imati oči zato. Te i takve oči daje filo- 
zofija racionalizma. 


4. Priroda kao ironija 


U religioznim predodžbama priroda ironizira čovjeka, Religija je iro- 
nija kojom se čovjek predstavlja u svojoj naivnosti. Sadržaj religioznog 
vjerovanja u odnosu na zbiljnost ima za religioznog čovjeka karakter 
zbiljnosti, a to je za prirodu stvari ili za faktičnost postojanja nepo- 
stojanje. Prenošenje nepostojanja u zbiljnost znači u prirodu unositi 
subjektivnu iluziju. Odnos: čovjek-priroda-iluzija dobija realno ovaj smi- 
sao: čovjek (iluzija) — priroda (ironija), što znači da objektiviranjem 
iluzija, čovjek sebe prenosi isključivo na tlo ironije. Prirodna ironija 
mjerilo je subjektivnog i objektivnog postojanja. Stupanj ironije ujedno 
je i stupanj gubljenja čovjeka u svijetu bića. Kad bi priroda bila sve 
ono što se o njoj sve misli onda bi priroda bila pojam haosa i paradoksa. 
Put u prirodu ne svodi se na subjekt nego ide od subjekta prema 
objektu. Kad bismo na primjer stajali pred zatvorenim vratima koja 
nikako ne možemo otvoriti, i kad bismo pogađali šta se unutra nalazi 
onda ne bismo znali da li je točno ono što smo rekli. Ta zatvorena vrata 
bila bi potpuna zapreka. Isto je s čovjekom koji ne promatra prirodu kao 
takvu, nego svoje mišljenje smatra obavezom za prirodu da bude to što 
je on mislio. To shvatiti kao zbiljnost znači prirodu negirati. Time se 
priroda otkriva kao ironija prema onome tko je tako vidi i tako stvara. 

Da čovjek tako egzistira onda bi priroda bila pobijeđena. Tada čovjek 

ne bi bio »roba koju kupuje smrt« kao što se kaže u jednom starom 
tekstu, nego kupac koji prodaje prirodu. Od svega što postoji jedino 
je čovjek u položaju ironije prema prirodi. To je zbog toga što je samo 
on sebe svjestan. Svijest i egzistencija u ironiji suprotni su polovi čovje- 
kove tragičnosti uopće. Razvojni i sadržajni put čovjekova postojanja 
ima ova dva odnosa: 1) svijest — priroda — zbiljnost (= konačnost) i 
2) svijest — priroda — eshatologija (= iluzija o beskonačnosti). U prvom 
nizu, tragedija je u nužnosti uništenja pojedinca čovjeka u prirodnom 
slijedu. Bez svijesti o tome ne bi bilo ni pojma tragedije. Razumsko biće 
zna da je »roba«. Tragedija nosi u sebi sukob nužnosti. Vječno postojanje 
individualiteta je protivrječnost i svome biću i biću prirode. Nemoguć- 
nost toga dovodi čovjeka do nepovjerenja najprije prema sebi, a zatim 
i prema prirodi. Iz nepovjerenja slijedi put iluzije, tj. put ironije, Iz prvog 
odnosa: svijest — kraj, čovjek je prihvatio tragediju kao svoju nužnost. 
Iz drugog odnosa: svijest — eshatologija, tragedija je prevladana (su- 
gestivno) pa se umjesto tragedije priroda pojavljuje kao ironija. Svijest 
i ironija kao polovi tragedije sadrže još i svoje podvrste. Ironija ima 
toliko formi koliko ima eshatoloških predodžbi. To znači da prema sa- 
držaju religije slijedi i adekvatna forma ironije. Stoga je religija forma 
tragedije u kojoj čovjek egzistira. Prirodna tragedija (tragedija čovjeka 
prema prirodi) i ironična tragedija (tragedija čovjeka prema samom 
sebi) razlikuju se po tome što je prva nužna a druga nije. Čovjek ne 
može sebe nadrediti prirodi. To želi ostvariti religiozni čovjek. Ironična 
tragedija je apsolutiziranje subjekta, Prirodna tragedija je paradoks 
prirode, jer svoj najveći proizvod ne čuva niti ga održava, nego ga 
stalno i proizvodi i uništava, Kao u igri čovjek dolazi i odlazi. Nije 
važan ni dolazak ni odlazak, Niti ima radosti niti žalosti, Slijed se ob- 
navlja i nastavlja, a da nitko u prirodi tome ne pridaje važnost. Priroda 
je s onu stranu svega ovog što čovjek misli. U paradoksu čovjek želi 
osigurati smisao. To može samo u svojoj granici postojanja. Prije toga i 
poslije toga on je jednak nuli. Tragedija kao paradoks pokazuje sadržaj 
ljudske spoznaje o sebi i o svemu što je izvan čovjeka. Da kraj nije 
shvaćen ni kao tragedija ni kao paradoks onda bi čovjek egzistirao 
stihijno, animalno, instinktivno. Baš u atributima tragičnosti i paradok- 
salnosti čovjek određuje svoje mjesto, ulogu i smisao u bitku. Tu se 
nalazi čovjekov slijed kojim on ne gospodari. 

Egzistencija u formi ironičke tragedije ne shvaća ni tragediju ni pa- 
radoks. Tek sa tla tragedije, a time i paradoksa eshatološki sadržaj po- 
staje ironija, tj. ironična tragedija, jer čovjek misli da će se dogoditi 
ono što se neće i ne može zbiti. Ironija je u svojoj biti fenomen egzisten- 
cije kojim se želi prevladati bit tragedije. Stoga ironija postaje zadovolj- 
stvo, utjeha, nada i krajnji cilj. Objektiviranje sadržaja ironije treba da 
posluži kao psihološka sigurnost. Jer kad se to ne bi postiglo, onda bi 
se odmah došlo na tlo prirodnog a time i pravog tragičnog sadržaja 
i odnosa. Metamorfoza u čovjeku kojom se prava tragičnost zamjenjuje 
ironičnom ima svoje povijesne i društvene oblike, uvjete i sadržaj. Po- 
vijest ironične tragedije jest povijest različitih formi ljudskog otuđenja, 

Od prvih religioznih predodžbi pa do savremenih sekta traženja boga, 
čovjek ostaje u odnosu prema prirodi i njenom djelovanju »roba« koju 
priroda kupuje i nikad ne promaši svoj predmet. Dobivena iluzija u 
obratnom postupku tj. da je čovjek kupac onemogućuje čovjeku da 
shvati ono što je za njega dobro i nužno. 


5. Kako će čovjek sebe spoznati? 


Ljudsko mišljenje potencijalni je labirint. Može se hodati u svim 
pravcima bez jasne oznake i bez sigurnog puta. Stoga ni cilj nije vidljiv, 
a ni lako ostvarljiv. Uz Arijadnino klupko to izgleda drugačije. U labi- 
rintu mišljenja to klupko su principi logike. Oni se nalaze kao svjetlosni 
signali. Koriste onome tko se njima želi služiti. 

Racionalistička filozofija ostaje na tlu svjetla i putokaza. Opseg 
svjetla je ono što znamo, a pravac je cilj kojim treba da idemo. Čim 
se udaljimo od znanja dospijevamo na područje koje još nije osvijet- 
ljeno. Sfera bitka za nas je sigurna ako ostajemo u imanentnosti zbiva- 
nja. Tako smo u slijedu koji nas neće iznevjeriti. Taj slijed ujedno je i 
naša granica. Iako je u povijesnom toku ta granica uvijek nova i sadržaj- 
no drugačija ona je ipak prezentna. Racionalistička filozofija ostaje u 
granici zbiljnosti i imanentnosti, a to znači u granici koja se u svijetu 
bića ispoljava kao nužnost. Granica i nužnost postaju za čovjeka kozmo- 
loški pojmovi. Time je određen način postojanja u bitku. Granica je 
zadnji stupanj, a nužnost u slijedu je zbiljska sloboda, da je čovjek 
upravo to što jest, a ne na primjer nesvjesni dio prirode. 

Na osnovu racionalističke filozofije čovjek postaje svjestan svoga 
mjesta u bitku i oslobađa se svih iluzija. Ne zanosi se nadama u zagrobni 
život kao što to obećaje religija. Na primjer u Islamu dobrog vjernika 
poslije smrti očekuju u raju bogati vrtovi, vinogradi, pune čaše i dje- 
vojke s jakim prsima (Koran 78, 32; 95, 46 i d.). To lijepo i zamamno iz- 
gleda. No kad se uklone sve eshatološke samoobmane čovjek ipak ostaje 
sam. To je teška pomisao koju čovjek treba izdržati. Niti ga tko ima 
tješiti niti nagrađivati. Isto tako ni kažnjavati ni mučiti. Sve što čini sam 
sebi čini, Čovjek — sAm stoji nasuprot svemu što postoji. On je svjestan 
svoje pripadnosti prirodnoj nužnosti. No i pored toga što je svjestan da 
je sam i da je apsolutno smrtan, čovjek ne negira u sebi prirodnu bit 
i želju za postojanjem. Čovjek živi zbog toga što je život bit njegovog 
ispoljavanja i njegova osnova. 

Što čovjeku omogućava racionalistička filozofija na osnovu njegove 
prirodne želje za životom? Pomoću racionalističke filozofije čovjek točno 
saznaje svoje mjesto u kozmosu tj. u svijetu bitka. Iz spoznaje mjesta 
slijedi mogućnost uloge koju čovjek dobija, Mjesto i uloga postaju pro- 
storno i smisleno angažiranje kojim se čovjek želi održati. Čovjek kao 
slobodno biće u prirodi baš spoznajom da je sam svoj stvaralac i da se 
održava samo vlastitom aktivnošću (mišljenjem i djelovanjem) i potican 
je svojom vlastitom praksom na sve veće osmišljavanje svoje egzisten- 
cije. 


3 Filozofija i kršćanstvo 33 


Sada bi se mogao čuti ovaj prigovor. Takvo aktiviranje i djelovanje 
u životu nalazi se i kod onih koji su potpuno religiozni i koji misle da 
će živjeti i poslije smrti. Stoga to ne bi bila samo osobina čovjeka slo- 
bodnog u prirodi. No iz dosadašnjeg se izlaganja vidi, zašto čovjek koji 
ne vjeruje ima smisao života, želi život i neće izvršiti samoubistvo. A 
da i religiozni ljudi unose u životnu praktičnost i smislenost, iako znaju 
da neće ništa ponijeti na onaj svijet, proizlazi isto tako iz čovjekove 
prirodne biti. No ipak razlika postoji. Religiozni čovjek nema osjećaj 
slobode niti slobodnu savjest. On se pokorava sistemu vjerovanja i 
dogmi koje je prihvatio. On cijelim tokom života nosi svoje opterećenje, 
koje nigdje ne može odložiti. Svaki takav čovjek postaje svoj Tantal. 
Oslobođenje od tog stanja može se postići samo filozofijom. 


Mi smo u filozofiji stari oko 2500 godina. Taj period sadrži mnogo 
za afirmaciju čovjekove mjsli i njegovog društvenog djelovanja. Filo- 
zofija je čovjeka stalno budila iz »teološkog drijemanja« da bi se oslo- 
bodio tereta koji je sam sebi postavio. 


Sumarni rezultat filozofije pokazuje put i sadržaj kako da se riješi 
natpis Delfijskog proročišta: čovječe, upoznaj samoga sebe. Taj zahtjev. 
je veoma neobičan. Kako čovjek da sebe spozna? Odakle da se pođe? 
Da li od sebe ili od kriterija koji je izvan nas u političkom, društvenom, 
religioznom i misaonom biću? Koliko svjetova čovjek nosi u sebi? Dva, 
tri, pet, deset ili? Sve to može da izgleda jasno, ali i ono najjednostavnije 
postaje problem kad to treba dokazivati. Kad pođemo od filozofije i 
teologije kao od dva načina tumačenja bitka i čovjeka u njemu tada 
vlastiti problem upoznavanja čovjeka dolazi u sukob sa samim sobom, 
jer se makar i privremeno čovjek nalazi na raskršću i u dilemi. 


Tema »upoznaj samoga sebe« treba da počne na činjenici da je čov- 
jek sposoban za teorijsko i praktično djelovanje. Ta sposobnost stječe 
se učenjem, odgojem i radom, dakle velikim dijelom individualnim na- 
porom. Čovjekovo mišljenje rezultat je njegovog rada kao i njegovi 
manuelni proizvodi. Stalno stvarano mišljenje nosi u sebi sve više novih 
mogućnosti. Sadržajno djelovanje nije ograničeno nego se stalno razvija 
i mijenja. Čovjek po svojem mišljenju zauzima najviše mjesto među 
živim bićima u prirodi. Dakle, zaključak je jasan: čovjek je razumno 
biće. Dotle se oba pravca slažu i filozofski i teološki. Spor počinje na 
temi: odakle čovjeku sposobnost mišljenja? Da li to ima po prirodi ili 
je dobio od boga? Ako je po prirodi, onda je bog suvišan, a ako je od 
boga, onda teologija ima pravo, pa bi odatle slijedila i drugačija oznaka 
čovjekovog samospoznavanja. Racionalna filozofija brani tezu prirodnog 
postojanja čovjeka i prirodnog uzroka njegovih misaonih, psihičkih i 
fizičkih djelovanja. Teologija treba da dokaže suprotno, tj. što je bog? 
Kako postoji i gdje se nalazi?? Odgovori iz dogmatike nisu još nikakvi 
argumenti, jer postojanje boga nije evidentno kao postojanje čovjeka i 
prirode. Fichte je s pravom tvrdio da se egzistencija boga ne može iz- 

voditi iz postojanja svijeta. Prvo je, što nije sigurno, da li je svijet uopće 
dobar? A drugo je, što navodi Fichte, kad bi svijet nestao što bi onda 
ostalo od boga?5 Iz pojmovne pretpostavke zaključiti i na zbiljsku egzi- 
stenciju potpuno je pogrešno. Prema tome teologija ulazi u logičke i 
sadržajne pogreške i to namjerno i svjesno, Stoga taj put vodi u zabludu. 
Ako čovjek sebe spozna kao religiozno biće, onda mu je jasno da se 
je prenio na nerealno tlo, koje protivrječi načelima i sadržaju mišljenja. 
Zaključak je jedan: čovjek je racionalno biće i kad se naglašava samo- 
spoznaja kao problem egzistencije, onda je odgovor sam po sebi jasan 
— čovjek je razumsko, prirodno biće. 


Teološki prigovor na taj izvod mogao bi glasiti ovako: od kuda nam 
pojam boga u našem mišljenju, ako boga nema? Dakle, o bogu imamo 
pojam, a to znači da bog postoji. Nesumnjivo da o bogu imamo pojam, 
kao što imamo pojam o letećem konju, čardaku ni na nebu ni na zemlji 
i slično. Ako pojam boga (koji smo slobodno oblikovali) treba da ima i 
svoj zbiljski sadržaj time što smo ga oblikovali, onda bi i o svemu dru- 
gom morali zaključiti na zbiljsku egzistenciju. A to je problem kojim 
se bavio već sofist Gorgija, a zatim i skolastička diskusija između An- 
selma i Gaunila. Zaključak je opet negativan: iz samog pojma ne mora 
uvijek da slijedi i egzistencija sadržaja tog pojma. 


Drugi teološki prigovor svodi se na tezu da je bog nevidljiv, te se 
i ne može drugačije dokazivati nego a posteriori, tj. iz svijeta bića 
(problem Tome Akvinskog). Kako se može znati da je bog nevidljiv, 
ako nije dokazano da on postoji. Tu je očita logička pogreška. Ono što 
bi trebalo dokazati da postoji uzima se kao takvo, pa se zatim prelazi 
na određenja njegovih svojstava. U gornjem izvodu pokazano je da je 
čovjek razumsko biće. Napuštanjem tog ila čovjek prestaje to biti. No 
time on ne dobija novu bit nego napušta svoju pravu prirodu, koju je 
zamijenio nečim što ne postoji. Očito slijedi zaključak da se samospoznaja 
čovjeka svodi na odgovor, da je čovjek prirodno i razumsko biće. Ta 
samospoznaja rezultat je racionalističke filozofije. 


Mišljenje u mišljenju je osnova samospoznaje. Tu čovjek otvara vrata 
prema svjetlu, koje će mu osvijetliti daljnji horizont. U takvom mišlje- 
nju čovjek sebe zna na način svoje bitnosti. A to je najglavnije. Niti je 
životinja niti bog, već samo čovjek, koji stoji u bitku i svojim djelova- 
njem ostvaruje sebe. Svojom akcijom zamijenio je nekadašnju potrebu 
boga. Ako je bog bio ideal i sadržaj stvaranja, sada to mjesto zauzima 
čovjek stvaralac. U mišljenju on postaje velik, a izvan mišljenja gubi 
se. U mišljenju vlada sobom i omogućuje da mu priroda služi, Izvan 
mišljenja njime se vlada i on samo služi, Promjena tih uloga izražena je 
u problemu prave povijesne i društvene aktivnosti. A filozofija kao 


* Fichte: Uber den Grund unseres Glaubens an etne gčttliche Weltregierung, 1798. 

najopćenitiji izraz misaonog shvaćanja ostaje čovjeku vodilja u njegove 
daljnje i neistražene putove. Svaki povratak na to tlo znači uspjeh ko- 
jim se čovjek afirmira prema svojoj vlastitoj negaciji. 


6. Zaključak 


Religija je u biti vezana za egoizam u odnosu na bitak. U želji da 
je vječan čovjek se suprotstavio i sebi (kao svojoj mogućnosti) i prirodi 
kao datoj zbiljnosti. Priroda je korigirana da bi se dobilo potrebno 
mjesto za novooblikovanog čovjeka, koji to nije, ali želi da bude, Čovjek 
kao biće koje to nije, premješta sebe u prostor koji to nije. Iz dvije ne- 
gativnosti trebalo bi izgraditi vječnost, koja bi bila upravo takva kako 
ju je religiozan čovjek zamislio i oblikovao. Održavanjem takvog egoiz- 
ma čovjek postaje svoj vlastiti rob. A bez egoizma nema religije. Čim 
čovjek sebe shvati kao prolazno prirodno biće nema nikakve osnove da 
sebi priređuje eshatološku budućnost, Čovjek postaje sposoban za religiju 
kad sebe vječno želi. Čim to shvati da je nemoguće, oslobađa se i ego- 
izma i svake forme religioznosti uopće. 

Religiozni egoizam je fenomen otuđenja u kojem čovjek traži afir- 
maciju tamo gdje je uopće ne može biti. Općenito, otuđenje se i pojav- 
ljuje kad čovjek prestaje djelovati slobodno. Iz egoizma slijede koncep- 
cije koje nužno moraju negirati i razložnost mišljenja i bit postojanja. 
Dalje se tu dodaju i različite formulacije gotovog dogmatskog shvaćanja. 
Stoga čovjek stvara sebi sve veći i veći labirint, u kojemu se na kraju 
potpuno i gubi. Egoizam je najjača iluzija. 

Sadržajni odnos čovjek — egoizam i čovjek — prirodnost pokazuje 
povijesni slijed religioznih fenomena i povijesni slijed racionaliziranja 
čovjekovog bića. Čovjek bez egoizma postaje svjestan svoje prirodnosti 
iz čega dalje slijedi mogućnost da čovjek postaje društveno i povijesno 
potpuno slobodno biće. Prirodna sloboda još ne znači sve. To je na 
primjer stupanj svijesti stoičke filozofije. Rob Epiktet u prirodnom smi- 
slu bio je potpuno slobodan. Sebe je shvatio kao racionalno ali prolazno 
biće, U sebi ima moć za svoju sreću, U društvenom pogledu teze stoika 
nisu bile realizirane. Hegel je taj period označio kao nesretnu svijest. 
Čovjek nije samo misaono, apstraktno biće, pa da se fenomen slobode 
tu potpuno ostvari i time završi, Put iz prirodnog u društveno i povijesno 
je put iz parcijalnog (koje je veoma bitno) u potpuno, cjelovito (tj. 
uključuje u sebe i prirodu i društvo). U religioznom egoizmu taj put 
nije moguć. Ako bi se društveno i politički osiguralo pravo i sloboda, 
a da čovjek sebe ne shvaća prirodnim nego religioznim bićem, onda bi 
čovjek u svojoj biti (tj. u svojoj pripadnosti) bio otuđen. Kao takav 
ne bi mogao biti u pravom smislu slobodan. Taj odnos prirodno ne- 
slobodan — društveno slobodan morao bi se odmah korigirati, jer čim 
čovjek misli da njime upravlja božanstvo, onda je sklon da i društvo 
i povijest shvati kao put u nekom božjem planu. Interpretiranje povijesti 
u tom smislu počinje s Origenom i Augustinom, a svoj maksimalni stu- 
panj ima u Hegelu. Iz egoizma (iz kojeg nužno slijedi prirodna nesloboda) 

čovjek nije ni društveno ni povijesno slobodan od svoje dominantne 
iluzije. 

Drugi odnos: prirodno slobodan (tj. ukinuti egoizam) nije sam po sebi 
već i ostvarena društveno-politička sloboda. Za taj sadržaj treba se an- 
gažirati. No kad je na osnovu prirodne slobode izgrađena i lična i društ- 
vena sloboda, onda čovjek zaista postaje: metron panton hrematon što 
je tvrdio filozof Protagora. Da bi čovjek bio mjera svih stvari on mora 
biti slobodan. A vidjeli smo, da slobodan čovjek može biti samo ako je 
ukinuo svoj religiozni egoizam i ostvario zbiljske principe humanizma. 

Cilj racionalističke filozofije je da čovjek bude slobodan, a time i 
mjera svega što postoji. Kad je boga ukinuo svojim oslobođenjem, čovjek 
je postao sudionik u svijetu bitka. Sloboda znači ukidanje egoizma, a 
ostvarenje humanističkih odnosa. 

Religija ostaje stalna zapreka za opću ljudsku komunikaciju u naj- 
tolerantnijem smislu, Religiozni egoizam sadrži u sebi i potencijalni fana- 
tizam, koji je toliko zla nanio čovjeku, Već je Lukrecije, taj oduševljeni 
filozof racionalizma pisao: Tantum potuit religio suadere malorum (svje- 
tovat zala toliko religija mogla je tada). To je točna spoznaja, U egoizmu 
nastaju i druge negativnosti koje se u danom času mogu povećati i os- 
tvariti. 

Čovjekova egzistencija u religioznom egoizmu, čak ako bi bila is- 
ključivo liberalna i tolerantna i dalje bi značila ljudsko otuđenje, jer 
bi čovjek sebe i svoju bit tražio tamo gdje to uopće ne može biti. Racio- 
nalistička ili marksistička filozofija hoće baš da ukine najprije taj pri- 
rodni fenomen otuđenja, da bi se osigurala čovjekova pretpostavka 
za društvenu i povijesnu slobodu. Samo potpuno oslobođeni čovjek ima 
slobodu savjesti pa kao takav postaje cjelovita društveno etička ličnost. 
Sloboda savjesti javlja se kao mogućnost da čovjek uvijek odlučuje 
prema svome uvjerenju i prema načelima altruizma, Religiozni čovjek 
nema punu slobodu savjesti, jer je svoje mišljenje podredio dogmatskom 
sadržaju objave. Takav čovjek ne može reći da je religija iluzija, jer 
mora govoriti ono što mu je u dogmi naređeno. Kad se jednom pokori 
i prilagodi onda i druge misli proizlaze iz tog ishodišta. Onemogućavanje 
slobode savjesti pojavljuje se ne samo kao filozofski nego i kao društveno 
povijesni problem. 

Racionalistička filozofija ostvaruje u čovjeku slobodu savjesti na 
osnovu razložnog mišljenja. Sloboda je sloboda od određene prinude. 
Savjest oslobođena različitih formi otuđenja nužno djeluje u čovjeku 
kao stalni memento pored kojeg sve prolazi. Kao što se čovjek na ras- 
kršću okreće da vidi i utvrdi kojim putem treba da ide te da sazna kuda 
će tim putem stići, tako i svaki postupak u čovjeku ogleda se na raskršću 
savjesti. Naći pravi put može svatko tko to želi. To nije posebnost koju 
bi trebalo otkrivati, nego primjena prirodnosti i humanosti u svome 
biću. Slobodna savjest kontrolira sve. Ako ne odobri neko djelo, onda 
ima zato i razloga. 

Borba za slobodu savjesti isto je što i borba za priznanje čovjekova 
prava i njegove prirode. Kad je u skolastici Abelard postavio tezu, da 


317 


ništa nije grijeh osim onog što protivrječi savjesti, tada je, baš naglašujući 
ljudsku prirodu, istakao, da skolastički dogmatizam ne sadrži u sebi istine 
života niti čovjeku priznaje njegov dignitet, a time ni slobodu. Taj pro- 
blem dio je gigantske borbe koju čovjek vodi sa sobom i svojim iluzija- 
ma, koje mu često zamračuju horizont na kojemu jedino može da postoji. 
Svako sprečavanje svjetla u to područje šteti, jer religiozni egoizam ne- 
ma u sebi snage da se oslobodi svog teologiziranog života. Stoga je cilj 
koji pred sobom ima racionalistička filozofija velik poziv, da čovjek 
bude čovjek, da bi se uzdigao nad svim što je do sada smatrao svojim 
nepromjenljivim udesom. 

DRUGO POGLAVLJE 


KRITIČKI PRISTUP TEKSTOVIMA 
NOVOG ZAVJETA 


1. Spinozina kritika Biblije 


U doba skolastike Anselmo je postavio kriterij za pristup tekstovima 
Sv, Pisma. On je zahtijevao, da onaj koji ne vjeruje, ne smije rasprav- 
ljati o sadržaju Sv. Pisma. Skolastička metoda: Vjerujem da bih spoznao, 
imala je uvijek svoju sadržajnu pretpostavku u dogmama. Tko to nije 
priznavao bio je već unaprijed osuđen. 

U evropskoj filozofiji takvom principu interpretiranja Sv. Pisma 
suprotstavio se je Spinoza (1632—1677), koji je s pravom nazvan osniva- 
čem biblijske kritike. Spinoza je svojom filozofijom panteizma ukinuo 
boga kao transcendentnost. Bog je postao isto što i priroda. Panteizam 
ili »stidljivi materijalizam« bio je značajan put u razvoju antidogmat- 
skog mišljenja. Čovjekov razum mora imati primat nad svakom re- 
ligijom. Taj princip Spinoza je dosljedno sprovodio. On je pisao: »Koji 
oltar može sebi graditi onaj, tko je uvrijedio veličanstvo uma?« 

Ljudsko mišljenje ima samo tada vrijednost kad je prema svemu 
kritično. Od toga ne mogu se izuzeti ni tekstovi Sv. Pisma. Novija pro- 
testantska egzegeza teksta došla je do veoma sadržajnih novina u tu- 
mačenju tekstova Novog Zavjeta. No prije analize tih rezultata potrebno 
je iznijeti i neka ranija mišljenja o metodološkom pristupu toj temi. 

Spinoza je na sebe preuzeo mržnju svih, koji su htjeli umanjiti vri- 
jednost samostalnog mišljenja. No on je ostao uporan. Snagom svog 
intelekta lako je podnosio teološka prokletstva.! 

Spinoza je temeljito studirao hebrejsku tradiciju. Rabini su očekivali 
da će on postati slavan teolog. To se nije ostvarilo, jer se Spinoza od- 
lučio da služi istini. On je dokazao da biblijski tekstovi nisu sveta riječ 
koju bi neposredno diktirao bog. Te knjige treba promatrati kao i svako 
drugo pisano djelo, jer su ih pisali obični ljudi s različitim znanjem 


! Nakon isključenja iz sinagoge nad Spinozom je 1656. pročitano ovo prokletstvo: 
»Prema odluci anđela i sudu svetaca, mi izgonimo, guramo od sebe | kunemo 1 prokli- 
njemo Baruha Spinozu. Neka je proklet i danju i noću. Neka je proklet kad liježe i 
neka je proklet kad ustaje. Neka je proklet kad izlazi i neka je proklet kad se vraća. 
Neka mu Gospod ne oprosti. Neka bog svoj gnjev 1 osvetu spusti na toga čovjeka i 
neka baci na njega sva prokletstva zapisana u knjizi zakona...« (Baruch D'Espinoza — 
Etika, Prevod, studija o autoru, napomene o prevodu i komentari od dr Ksenije Atana- 
sijević, Beograd 1934.) 

i shvaćanjem, Stoga je i vrijednost tih tekstova (i stilski i sadržajno) 
nejednaka, 

Spinoza je započeo epohu racionalnog kritikovanja dogmatike. Svoje 
mišljenje o tekstovima Starog i Novog Zavjeta iznio je u djelu Teološko- 
-politički traktat (Tractatus theologico-politicus).2 Djelo je objavljeno ano- 
nimno 1670, a štampano je u Amsterdamu. Spinoza je svoj životni smisao 
vidio samo u slobodi filozofiranja. Da bi to postigao morao se je su- 
protstaviti teološkim predrasudama. Najprije je istraživao tekstove Starog 
Zavjeta. Na primjerima je pokazao da pisci svetih knjiga nisu znali dobro 
ni gramatiku hebrejskog jezika. 

Proroci su o bogu govorili veoma protivrječno. Strah pred bogom (jer 
je bog svemoćan) bio je za vjernike značajna vrlina. Sve prirodne pojave 
tumačene su kao božje djelovanje. »Tako su Jevreji, pripisivali bogu sve 
ono što je van njihovog domašaja, sve ono čiji su im uzroci bili nepoznati 
(11)«> Oluju su nazivali govorom božjim, a gromovi i munje bili su 
božje strijele. Odatle slijedi da se mnoga mjesta u Starom Zavjetu moraju 
svesti na prirodni sadržaj. Na primjer u Gen. 1,2: I duh božji dizaše se 
nad vodom, jest izraz za veoma snažan vjetar. Prema Spinozinom mi- 
šljenju bez poznavanja prirode ne može se ništa reći ni o bogu. »Stoga 
je besmisleno pribjegavati sili božjoj, kad ne poznajemo prirodni uzrok 
neke sivari, tj. samu božju silu« (16). Za Spinozu isto je bog ili priroda. 
Svi koji to ne razumiju mrze one ljude, koji vole istinsku nauku i vode 
pravedan život. Filozofe optužuju za ateizam, jer se usuđuju da kažu, 
da »o bogu nemaju nikakvu predstavu (ideju) i da poznaju boga samo 
kroz stvorene stvari (čiji su im uzroci nepoznati)«. 

Hebrejski proroci saopćavali su ono što su maštali. Da su više imali 
prirodnog znanja ne bi im trebali nikakvi znaci za njihove vizije. »Ako je 
prorok bio vedre ćudi, njemu su se otkrivale pobjede, mir i sve ono što 
kod ljudi izaziva radost, jer prirode ove vrste najčešće zamišljaju samo 
slične stvari. Ako je prorok bio tužan, on je predskazivao ratove, muke i 
svakodnevne nesreće (21)«. A razlike u stilu i jeziku mogu se lako uočiti na 
samom tekstu. Spinoza piše, da ne bismo mogli reći da bog ima svoj 
posebni stil. Prema saopćenjima proroka izlazi da je bog »naizmjenično 
otmen i grub, točan i preopširan, strog i smušen«. A šta da se kaže o 
ljudskom predočivanju boga? Isaija je vidio boga odjevenog, kako sjedi 
na kraljevskom prijestolju, a Jezekilj — da je nalik na vatru. »Nema 
sumnje da su i jedan i drugi vidjeli boga kako su navikli da ga zamišlja- 
ju. (23)«, Stoga Spinoza zaključuje »da proročanstva nisu nikada učinila 
proroke učenijim nego što su prije bili i uvijek su ih ostavljala u njiho- 
vim predašnjim predrasudama, zbog toga nipošto ne treba da smatramo 
da nas proroštva obavezuju u pogledu čisto teorijskih stvari (24)«. Pro- 
roci su postali slavni zbog svoje pobožnosti, a ne zbog neke genijalnosti. 

Adam kome se bog otkrio (cui Deus revelatus fuit) nije znao da je 
bog svagdje prisutan i da je sveznajući. Stoga se je pokušao sakriti kao 


* Benedicti de Spinoza Opera, volumen prius 1882, volumen posterius 1883, Hagae 
comitum apud Martinum Nijhotf. 


* Spinoza, *Teološko-politički traktat, preveo Branko B. Gavela, 1957. Kultura. 

da pred sobom ima običnog čovjeka. A kakvo je znanje imao Mojsije? 
On je vjerovao da najviše biće (ens) stanuje na nebu (5. Mojs. 23,27) a 
io mišljenje bilo je veoma rasprostranjeno među mnogobošcima (inter 
etlhnicos). 

Osnovna misiao Spinozinog Traktata sastoji se u dokazivanju, da fi- 
lozofiju treba osloboditi od teologije. Kritičnost filozofskog mišljenja ne 
može se sjediniti s teološkim predrasudama. Spinoza ističe da je misaoni 
odnos prema svemu nužan za častan život. »Sve što časno želimo svodi se 
u suštini na ova tri osnovna načela: upoznati stvari kroz njihove uzroke, 
ukrotiti strasti, odnosno steći naviku vrline i na kraju, živjeti spokojno i 
zdravo (35)«. Ta svojstva zajednička su čitavom ljudskom rodu. Stoga je 
neopravdano reći, da su Hebreji imali neki poseban dar (na pr. prori- 
canje) (56). 

Čovjek je dio prirode, a time i dio prirodne moći. Priroda obuhvaća 
i izražava pojam boga. (Dei conceptum). Iz pojma prirode ili boga čuda 
nisu moguća, jer bi to protivrječilo božjem zakonu. »Zaključimo dakle da 
kroz čuda niukoliko ne upoznajemo boga, ni njegovo postojanje ni nje- 
govo proviđenje, nego da se sve ove istine kudikamo bolje izvode iz 
stalnog i nepromjenljivog prirodnog reda (76)«. Vjerovanje u čuda je 
suprotstavljanje prirodnom ili božjem redu. Stoga je očito da vjerovanje 
u čuda vodi u opću sumnju i ateizam. Spinoza zaključuje. da čuda iz Pi- 
sma treba razumjeti samo kao prirodne pojave (opus Naturae). Božji za- 
koni isto su što i prirodni red.4 Te Spinozine misli obnovili su francuski 
prosvjelilelji.5 

Bog prenijet u prirodu postaje sasvim jasan. »Također po sličnom 
božjem naređenju, to jest po prirodnom zakonu, a taj je bio, što je istočni 
vjetar duvao dan i noć, skakavci su prekrili Egipat i bio je potreban 
jak zapadni vjetar da ih otuda otjera (Izlazak, 10,14 i 19). More se otvo- 
rilo Hebrejima također po božjem naređenju (Izl. 14,21) što nije bilo 
ništa drugo, nego istočni vjetar, koji je žestoko duvao cijelu noć (80)«. 
Priroda je jedini kriterij. »Sve što je protiv prirode to je i protiv razuma, 
a ono što je protiv razuma, budući da je besmisleno, mora se odmah odba- 
citi (82)«. Stoga treba odbaciti i vjerovanje u čuda, jer se ne može do- 

* Spinoza piše: U Postanju (8 13) bog kaže Noju da će mu se prikazati u oblaku 
A ovo djelo božije nije ništa drugo nego prelamanje i odbijanje sunčevih zraka kad 
prolaze kroz kapljice vode koje lebde u oblacima. U psalmu 147, 18 prirodno djelovanje 
vjetra, koji svojom toplotom topi inje i snijeg, naziva se riječju božjom, a u st. 15. 
vjetar i hladnoća također se nazivaju riječju božjom. U psalmu 104,4 vjetar i vatra na- 
zivaju se izaslanicima i slugama božjim. I tako u Pismu ima mnogo mjesta koja sasvim 


jasno pokazuju da su zakon božji, njegova zapovijest, odluka i riječ jednostavno djelo- 
vanje i red prirode (80). 


* U djelu Razgolićeno kršćanstvo Holbach je pisao: »Čudo je nemoguća stvar. Bog 
ne bi bio nepromjeniljiv, ako bi mijenjao prirodni poredak... Čudo je učinak suprotan 
stalnim zakonima prirode. Prema tome sam bog bez povrede svoje mudrosti ne može 
činit! čuda. Mudar čovjek koji bi vidio čudo bio bi u pravu da sumnja da li je dobro 
vidio; trebalo bi da ispita da Hi taj neobični učinak, koji ne shvaća, ne odgovara nekom 


prirodnom zakonu, koji on još ne poznaje... Uostalom, čuda su, izgleda, izmišljena 
jedino da zamijene zdravo rasuđivanje. Istina i očevidnost da bi se prihvatili nemaju 
potrebe za čudima... Reći da bog čini čuda, znači, da bog protivrječi samom seži, da 


opovrgava zakone koje je prirodi propisao, da čini nekorisnim ljudski razum, čijr je on 
tvorac. Jedino su nam lašci mogli reći da treba odbaciti iskustvo i odstraniti razum... 
Svugdje gdje bude ljudi neznalica biće i proroka, nadahnutih, tvoraca čuda; ove dvije 
trgovačke grane smanjivaće se u istoj srazmjeri u kojoj se narodi budu prosvjećivali 
(83—102)«. (Holbah-Razlogićeno hrišćanstvo ili ispitivanje načela i posljedica hrišćanske 
religije. Preveo | predgovor napisao Nerkez Smailagić, Svjetlost, 1956. Sarajevo). 

kazati da se u prirodi dešava nešto što je protivno njenim zakonima ili 
što se iz njih ne može izvesti. 

Spinoza piše da ne možemo biti sigurni u predanje Starog Zavjeta, 
kao što nije sigurna ni papina nepogrešivost. Stari hebrejski gramati- 
čari nisu ostavili nikakve priručnike o tadašnjem jeziku. Mnoge riječi 
potpuno su iščezle (na pr. imena voća, ptica i riba). U tekstu su i slova 
zamjenjivana. Veznici i prilozi imaju više značenja. Poteškoća je i u 
tome, što glagoli u hebrejskom jeziku nemaju sva ona vremena, na koja 
se prevode u druge jezike. U pisanju nije postojao nikakav znak za od- 
vajanje rečenica.# Sve su to razlozi da se tekstovima Starog Zavjeta 
pristupi što kritičnije. 

U izučavanju vjerskih problema Spinoza ističe, da tu svaki čovjek ima 
jednaka prava, koja ne mogu biti umanjena nikakvim autoritetima i za- 
konima. Spinozino uvjerenje i metodološki stav u istraživanju tih pro- 
blema glasi: 

»I tako budući da svak ima puno pravo da slobodno misli, čak i u 
vjerskim stvarima, i da se ne može zamisliti da se neko potpuno odrekne 
vršenja ovog prava, iz ovog proizlazi da svak raspolaže najvišom vlašću 
i najvišim pravom da donosi sud o nekim stvarima, pa prema tome da 
ih sebi objašnjava i interpretira. Jer kao što pravo tumačenja zakona i 
najviša odluka u javnim stvarima pripadaju sudiji samim tim što spadaju 
u javno pravo, isto tako svaki pojedinac ima neograničenu vlast da odlu- 
čuje o religiji i da je tumači jer ona spada u posebno pravo... Svak ima 
pravo u odnosu na sebe: Na taj način možemo dokazati da je naš metod 
tumačenja Pisma najbolji. Pošto svak ima pravo da tumači Pismo, iz 
ovog proizlazi, da je jedino pravilo kojim se valja služiti prirodni razum 
zajednički svim ljudima, pa dosljedno tome nikakvo natprirodno mi- 
šljenje, nikakav stvarni autoritet nisu za to potrebni. Štaviše, takvo pra- 
vilo ne bi trebalo da bude toliko teško da ga mogu primjenjivati samo 
veoma oštroumni filozofi, nego treba da odgovara prirodnom i općem 
načinu ljudskog mišljenja i njegovih mogućnosti (108)«. 

Na osnovu takve kritično-racionalne metode Spinoza je analizom te- 
ksta došao do zaključka da pet Mojsijevih knjiga, zatim knjiga Isusa 
Navina (Josua), knjiga o Ruti te knjige Samuilove i o Carevima nisu 
izvorne tj. nisu ih pisali oni autori kojima se pripisuju. 

Spinoza na primjerima pokazuje da u tekstovima ima mnogo pona- 
vljanja, nije se pazilo na vremenski slijed, a neki opisi sastavljeni su iz 
raznih priča (na pr. priča o Josipu i Jakovu). U tekstovima se nalazi i je- 
zičnih pogrešaka. Svi dijelovi Starog Zavjeta sastavljeni su postepeno i 
u razno vrijeme. Neki misle da je priča o Jobu samo alegorija. O tome 
Spinoza kaže: Ni sadržaj knjige ni njen stil ne nose obilježje pisca teško 
skrhancg bolešću, nego naprotiv, odaju rad čovjeka, koji nesmetano 
razmišlja u svojoj sobi (140). 


* Zbog toga što ne poznaju sve ove okolnosti, mnogi ljudi ne mogu da shvate da se 
piscu Poslanice Hebrejima može sasvim oprostiti što je (u gl. 11, 12) protumačio teksi1 
glave 47, 31 Postanja sasvim drukčije nego što bi trebalo prema tekstu gdje su stavljeni 
znakovi interpunkcije, kao da je apostol bio dužan da sazna značenje Pisma od onih, 
koji su dodali znakove. (89). 

U Ezrinoj knjizi (gl. 2) u st. 64. naznačen je ukupan zbroj od 42.360 
onih koji su zasebno pobrojani u izlaganju. Međutim taj opisani izvod 
daje zbroj od 29.818. U svetim spisima ne bi smjelo biti takvih pogrešaka. 
Spinoza je s pravom odbacio sve teološke predrasude. On je o svojim 
rezultatima rekao: Dodajem da nema nijednog mog mišljenja o Pismu, 
koje ne bi hilo plod dugog razmišljanja i, mada sam od djetinjstva bio 
naviknut na uobičajena mišljenja koja ljudi imaju o svetim knjigama, 
ipak se nisam mogao uzdržati da ne usvojim ovo što sada iznosim (129). 

U egzegezu teksta Novog Zavjeta Spinoza nije opširnije išao. Spinoza 
navodi razlog za to. On piše, da ne pozna grčki jezik u onoj mjeri, u ko- 
joj bi to bilo potrebno za samostalan rad. O sadržaju Novog Zavjeta 
Spinoza je iznio više kritičkih misli. On smatra da apostoli nisu imali je- 
dan i isti način učenja. Da su to imali, oni bi svi izgrađivali kršćansku 
vjeru na istoj osnovi, pa ne bi došlo do svih tadašnjih rasprava. A što da 
se kaže o četiri evanđelja? »A tko bi povjerovao da je bog htio da priča 
četiri puta o životu Kristovom, i da to objavi ljuđima pismeno? (161)«. 
Spinoza je pisao da u tekstovima Novog Zavjeta ima dosta mjesta koja su 
nebitna i nemaju nikakvo značenje za spasenje. 

I u Starom i Novom Zavjetu osnovna je misao da se čovjek uvijek 
mora pokoravati bogu. Prema teološkom uvjerenju samo pokornost omo- 
gućava spasenje. No svi ljudi nemaju isti pojam o bogu, pa su takve ra- 
zlike nužne (167). Pokornost nije znanje. Stoga je kritika neophodna. Pre- 
ma Spinozinom mišljenju najbolji je vjernik onaj, koji je pravedan i čini 
dobra djela. 

U zaključku Spinoza pokazuje da se filozofija i teologija moraju odvo- 
jiti. Cilj filozofije je istina, a teologije pokornost bogu. Sloboda mišljenja 
je jedina osnova za razvitak ljudskog duha. Ako država i religija tu slo- 
bodu osporavaju, otežavaju time svoju vlastitu egzistenciju. 

Spinozin Teološko-politički traktat bio je značajna podrška liberalnom 
dijelu holandskog društva 17. stoljeća. Prije pisanja tog teksta Spinoza 
je imao već napisanu svoju Etiku. Misao o bogu ili prirodi ostaje Spino- 
zino osnovno uvjerenje. Amor Dei intellectualis je princip, kojim se negira 
svaki fanatizam. Intelektualna ljubav prema bogu označuje tolerantnost. 
Misaoni odnos prema bogu ne zasniva se u emocionalnom ispoljavanju. 
Svatko ima pravo da do boga dođe svojim putem. Na tom tlu ne može 
biti heretika, 

Teološko-politički traktat bio je 70. i 80-tih godina (17.-og stoljeća) 
najčitanija knjiga u Holandiji. Spinoza je otvoreno i jasno rekao da nema 
nikakvih svetih knjiga. Njegova geometrijska metoda filozofiranja nije 
mogla prihvatiti nepogrešivost dogmi. Na primjer odnos božanske i ljudske 
prirode u Isusu Kristu Spinoza je usporedio s geometrijskim figurama. 
Šta bismo mislili, kad bi netko rekao da je četverokut dobio prirodu 
kruga?7 Iz tog pitanja Spinoza zaključuje da je Kristovo božanstvo veoma 
nespretan pojam. Spinozine ideje o nužnosti kritike Sv. Pisma obnovili su 


7 Spinoza: Theologisch-politiseher Traktat, ubertragen und mit Einleitung Annme:- 
kungen und Registern versehen von Carl Gebhardt, 4. Auflage, 1823. Leipzig, Felix 
Meiner. 

francuski prosvjetitelji. Njihov oštri duh zadao je mnogo poteškoća teolo- 
zima. Na Holbachovom tekstu pokazat ćemo način i sadržaj analize Novog 
Zavjela. 


2. Holbachova kritika kršćanskih svetih knjiga 


Ako su kršćanski spisi nadahnuti od samog boga, onda bi nesumnjivo 
te knjige morale važiti kao savršena djela. To je samo pretpostavka koju 
bi trebalo dokazati. Nekritički teolozi zadovoljavaju se vjerovanjem u 
dogme, pa su im identični slovo i duh leksta. U svom djelu Razgolićeno 
kršćanstvo Holbach dokazuje da je Biblija skup protivrječnih priča iz 
kojih se ne može zaključiti na nekog nepogrešivog autora. Na primjer 
Mecjsijevo opisivanje stvaranja svijeta pokazuje da on nije imao jasne 
pojmove o fizičkim zakonima. Prema dogmi bog ne može biti predstavljen 
nikakvim likom, a čovjeka je bog stvorio po svojoj slici (i to muško i 
žensko). Cijela hebrejska kozmogonija splet je bajki i alegorija. 

Mojsije završava izlaganje opisom svoje smrti. To nadmašuje i sama 
biblijska čuda. Ni tekstovi poslije Mojsija nisu pisani drugačije. Tu nema 
razložnog shvaćanja. Kako se može objasniti da bog kažnjava smrću sav 
ljudski rod zbog grijeha jednog jedinog čovjeka? 

U Novom Zavjetu četiri pripovjedača iznose bajku o Mesiji. Holbach 
navodi mnoge protivrječnosti iz tog opisa. Kod jednog evanđeliste govori 
se o Isusovom putu u Egipat, dok drugi to uopće ne saopćava. Evanđelje 
po Marku kaže da je Isus umro u trećem času, tj. u 9 sati ujutro, a po 
Ivanu piše, da je umro u šestom času, tj. u podne. Ni broj anđela na sa- 
mom grobu nije jednako prikazan. »Svaki razuman čovjek će osjetiti da 
ni sva vještina sofistike neće moći nikada da pomiri tako očevidne pro- 
tivrječnosti, a napor tumača će mu samo pokazati slabosti stvari koju 
brane (129)«.8 

A kako da se objasni ponašanje apostola Pavla? On sam piše, da je 
bio odnesen na treće nebo. Što je tamo radio? »Pavle se prilagođava ne- 
prekidno okolnostima, on se uopće svemu prilagođava. Izgleda da je time 
dao jezuitima primjer kako se treba ponašati (130)«. 

Završetak Novog Zavjeta je Ivanova Apokalipsa. »To je nezrazumljivo 
dielo, čiji je autor htio da nadvisi sve jadne i žalosne ideje sadržane u 
Bibliji«. Svi ti tekstovi nedosiojni su boga »punog mudrosti i dobrote«. 
»Na kraju uzimajući za pravilo svoga ponašanja i svojih mišljenja takvu 
knjigu kakva je BiSFlija, to jest djelo ispunjeno zastrašujućim bajkama, 
strašnim idejama o božanstvu, frapantnim protivrječnostima, kršćani nisu 
nikada mogli znati čega da se u njoj drže« (131). Šta je bog tražio od 
ljudi? Koji je spis mjerodavan? Zašto je proliveno mnogo krvi pod okri- 
ljem crkve? »Zar se takva knjiga, sudeći o njoj po posljedicama, ne bi 
prije mogla smatrati djelom rđavog genija, duha izmišljotina i mraka, 
nego djelom boga, koji se interesuje za održanje i sreću ljudi i koji hoće 
da ih prosvijetli?« (182). 


5 Pol Holbah — Razgolićeno hrišćanstvo. Sarajevo 1956. 

Ako je kršćanska objava djelo samog boga, zašto taj sadržaj izaziva 
toliko sporova? »Kakvo je to čudno otkrivenje koje ima potrebe za ko- 
mentarima i stalnim tumačenjima? Šta da se misli o ovim svetim spisima 
koje svaka sekta shvata tako različito?... Uprkos nadahnućima Svetog 
duha, kršćanstvo nikada nije moglo dostići onu jasnoću, jednostavnost, 
čvrstoću, koja je nesumnjivo dokaz jednog dobrog sistema. Ni koncili, ni 
Kanoni ni ona masa dekreta i zakona, koji čine crkveni kodeks, nisu do 
sada mogli da utvrde predmete vjerovanja crkve« (197). 

Kako se može postići tolerantnost u religiji, čiji je osnivač rekao: 
»Tko nije sa mnom taj je protiv mene.« Na tom tlu nastaju dogme reli- 
gije, koje ne prihvaćaju kriterij zdravog razuma. Holbach ironično piše: 
»Ako moral ove vrste vodi u nebo, on je na zemlji veoma nekoristan« 
(47). Heligija je štetna za državu i društvo. Holbach je istakao da kao 
građanin religiju napada zato, »što mu se čini štetna za sreću države, što 
je neprijatelj progresa ljudskog duha, što je protivna zdravom moralu 
od kojega se interesi politike ne mogu nikako odvojiti (52—58)«. 

Vjernik se uvijek poziva na otkrivenje. A kako se može dokazati da 
je božanstvo govorilo? Da bi se sudilo o božanskom otkrivenju, trebalo bi 
imati pravilnu ideju o božanstvu. A ta ideja dobija se oblikovanjem iz 
otkrivanja, čime se krug istraživanja zatvara. No osnovu protivrječnih 
tekstova bog postaje neobjašnjiva zagonetka. Zašto se je bog javio neko- 
licini, a ne čitavom ljudskom rodu? »Zar je potrebno da se bog pokaže 
ljudima jedino zato da ne bi bio shvaćen?« (86).? Tumači boga jesu samo 
ljudi, a ljudi kao ljudi nisu apsolutni. Prema tome bog je došao u neza- 
vidan položaj. »Očajni što se ne mogu uzdići do boga, izgleda da su ga 
teolozi svih naroda primorali da siđe na zemlju« (108). Fanatizam je ne- 
izbježan. »Duhovit čovjek je rekao, da pravovjerna religija u svakoj 
drzavi bijaše ona kojoj je pripadao dželat« (179). 

U svojoj knjizi Sistem prirode Holbach dokazuje da će ljudi postati 
bolji kad budu prosvijećeni. Religije su nastale iz straha i neznanja pri- 
rodnih uzroka. »Ako je neznanje prirode donijelo na svijet bogove, sa- 
znanje prirode je stvoreno da ih uništi. Ukoliko čovjek uči, njegove sile 
i njegove mogućnosti rastu sa njegovim znanjima; nauke, vještina, radi- 
nost pružaju mu pomoći, iskustvo ga hrabri, tj. pruža mu sredstva da se 
odupre naporima mnogih uzroka koji prestaju da ga zastrašuju čim ih 
je saznao. Jednom riječi, njegovi užasi i strepnje rasturaju se utoliko uko- 
liko njegov duh dobija više svjetlosti« (257).!" To je bit ideje prosvjeti- 
teljstva. 

Holbach je teologiju definirao kao »vještinu sastavljanja himera pu- 
tem spajanja i kombinovanja osobina koje je nemoguće izmiriti«.!! Tko 


* »Pravo istinsko otkrivenje koje bi došlo do dobrog | pravednog boga i koje bi bilo 
potrebno svim ljudima, trebalo bi da bude dovoljno jasno da ga može shvatiti cijeli 
ljudski rod. Da li je takvo otkrivenje na kojem se zasnivaju jevrejstvo i kršćanstvo? 
Euklidovi elementi su shvatljivi za sve one koji hoće da ih shvate: ovo djelo ne izaziva 
nikakve sporove među geometrima... Koja je to sudbina odredila da Sveto Pismo, 
otkriveno od samog božanstva, ima potrebe još za komentarima« (87). 


'** Pol Holbah — Sistem prirode ili o zakonima fizičkog i moralnog sveta, Prevod i 
predgovor Dušana Nedeljkovića, Prosveta, 1850. 


"Ibid., str. 278. 

ostane na tom tlu ne vidi pravi smisao svog života. Holbach ističe da 
čovjek svoje određenje dobija samo u prosvijećenosti. 

Iako Holbach nije vidio nužnost kritike religije sa osnova društva i 
njegovog revolucionarnog mijenjanja, on je ipak jasno istakao, da je 
čovjek slobodan tek tada ako se oslobodi svojih iluzija. Kritika kršćan- 
stva ostala je kod prosvjetitelja samo problem teorije. Povijesna praksa 
nije još bila shvaćena kao realiziranje sadržaja same teorije. 

Holbach se nije bavio egzegezom teksta. Njemu je bilo dovoljno da 
kritički obrazloži protivrječnosti dogmatike. Nesumnjivo to je nužno. Ali 
io je samo dio problema. Kritička egzegeza teksta dokazuje baš ono, što 
su i prosvjetitelji tvrdili, tj. da su biblijski tekstovi nastali u različito vri- 
jeme i sadrže veoma različite utjecaje (sadržajne, stilske i jezične). 

Taj problem razmotrit ćemo na tekstovima Novog Zavjeta. Put od 
Apokalipse do evanđelja i poslanica bio je veoma raznolik. Očekivani 
Mesija nije ništa riješio. Stoga je budućnost prenijeta na nebo da bi se 
utješili ljudi na zemlji. Rečeno je da će svi biti spašeni, koji budu vje- 
rovali u Krista. Sadržaj prave vjere nalazi se u kanoniziranim tekstovima. 
Stoga je kritička analiza tih tekstova sastavni dio kritike kršćanske 
eshatologije i dogmatike uopće. 


3. Važniji rezultati istraživanja tekstova Novog Zavjeta 


Cd kraja četvrtog stoljeća n. ere tekstovi Novog Zavjeta definitivno 
su određeni. Za kanonske spise primljeno je 27 djela. To su 4 evanđelja, 
21 poslanica, Djela apostolska i Apokalipsa. Redoslijed teksta nije ni da- 
nas jedinstven. Tekstovi su pisani jezikom helenizma (koine). Do sada 
nema nikakvih dokaza da bi cjeline ili pojedini dijelovi bili prevodi sa 
kojeg semitskog izvora. Stoga su neodržive teze da su tekstovi makar i 
djelomično pisani aramejskim jezikom (govorni jezik Galileje). Za teologe 
i vjernike najglavniji su tekstovi evanđelja. Evanđelje (gvayysliwov) je 
usmena vijest. Od drugog stoljeća n. ere evanđelje je oznaka za kršćanske 
spise, pa je tada i plural te riječi postao uobičajen. 

Danas je u literaturi poznato, i za one koji kritički misle primljeno. 
da je najstariji tekst evanđelista Marka. Taj tekst bio je izvor za Mateja 
i Luku. Sva tri teksta idu u grupu koja se zove sinoptička evanđelja, tj. 
u svima postoji zajednički pogled (synopsis). Da je Marko izvor za Mateja 
i Luku vidi se na primjer po istoj konstrukciji rečenica (na primjer: Mk. 
2,10 = Mt. 9,6 =LK. 5,24). Dokaz za prioritet Marka može se vidjeti i uspo- 
redbom istog opisa scena kod sve trojice evanđelista.12 

U svojim tekstovima Matej i Luka citiraju i izreke (logije) koje se 
pripisuju Isusu. U korišćenju tog izvora oba evanđelista mnogo su slo- 


12 Na pr.: Mt. 9, 1—8. 9. 13. 14—17 = Mk. 2, 1—12. 13—17. 18—22 = Lk. 5, 17—28. 27—32. 
33—39; Mt. 12, 1—8. 8—14. 15—21 = MK. 2, 23—28; 3, 1—6. T—12 = Lk. 6, 1—5. 6—11. 17—19; 
Mt. 13, 1—9. 10—15. 18—23 = Mk. 4, 1—9. 10—12. 13—20 = Lk. 8, 4—8. 9—10. 11—15; Mt. 156, 
13—23. 24—28; 17, 1—8 := MK. 8, 27—33. 34—9 = Lk, 8, 18—22. 23—27. 28—36; Mt. 22, 15—22. 
23—33. 34—40. 41—46 = MK. 12, 13—17. 18—27. 28—34. 35—37 = Lk. 20, 20—26. 27—40. 41—44 | 
drugo. (Vidi: Die Religion in Geschichte und Gegenwart, Handwčrterbuch fir Theologić 
und Religionswissenschaft, 11. Band, Tibingen, 1958.) 

bodnija u obrađivanju, nego kad uzimaju podatke iz Marka. Pretpostavlja 
se da je sadržaj logija proizašao iz palestinske općine. U tim tekstovima 
još nema nikakvog traga Isusove patnje. Glavni je motiv nada u dolazak 
božjeg carstva i o ulasku u božje carstvo.13 

Vremenski nastanak Markovog evanđelja nije poznat. Možda je nastao 
oko 70. godine, ili nešto kasnije, jer tekst 13, 2. 4. može da se odnosi na 
razoreni Jerusalem. Iz teksta se može lako vidjeti da Marko piše za grčke 
čitaoce. Na pr. on objašnjava hebrejske ritualne propise (7, 3). Osim toga 
on prevodi hebrejske izraze (na pr. 3,17; 5,41; 7,11; 7,34; 15,22 — obja- 
šnjenje što je Golgota). 

Za Matejino evanđelje karakteristične su kompozicije govora (govor 
na gori: gl. 5—7; zatim gl. 10). Kod Mateja se prvi put susreće pojam 
crkve (16,18) kao institucije određene bogom (18,17). Za kritičko mišljenje 
očilo je, da je to neautentično. 

Nikakve osnove nema shvaćanje da bi Matejevo evanđelje bilo pre- 
vedeno iz aramejskog teksta, jer on obrađuje grčke izvore tj. Marka i 
logije. To je nemoguće i po jezičnom karakteru. Autor evanđelja ne može 
se utvrditi. Možda je evanđelje nastalo u Siriji. Autor već zna za ražore- 
nje Jerusalema (22,7). Pretpostavlja se da je evanđelje nastalo oko 90. 
n. ere. 


Ni Lukino evanđelje ne navodi svog autora. Tradicija pripisuje to 
evanđelje i Djela apostolska Luki liječniku, koji prati Pavla (Kal. 4,10 i 
d, 2 Tim. 4,11). No ta teza nailazi na velike poteškoće kad se primijeni 
na Djela apostolska. To bi se eventualno moglo odnositi samo na jedan dio 
izvora, ali za sve nipošto. Ne zna se kada je i gdje je nastalo Lukino evan- 
đelje. Kao i Matej i Luka dolazi vremenski poslije Marka, no Luka ne 
zna za Mateja. Možda je evanđelje nastalo oko 95. n. ere. 


ivanovo evanđelje razlikuje se dosta od sinoptičara. Prema studijama 
R. Bultmanna moguće je, da je Ivanovo evanđelje pisano u Siriji, a redi- 
girano u Maloj Aziji. Ipak je sigurno da pisac evanđelja nije Ivan Zebe- 
daid, Veoma je sporno da li je pisac evanđelja znao za prva tri evanđelja. 
U prologu osnova je neka himna, koju je evanđelist komentirao. U priči 
o patnji prerađen je preihodno postojeći tekst. Nabrajanje čuda u 211i 
4,54 ne mogu da potječu od evanđeliste, jer protivrječe stavu 2,23 i 4,54. 
Isto tako 12,37 nije evanđelistovo. Zaključak 20,30 nema svoj prethodni 
odgovarajući izvod. Ne može se sigurno utvrditi koje je izvore evandelist 
upotrebljavao. U 18,13 i d.—24. kao visoki svećenik unijet je Kaifas i 
time je nastala konfuzija. U izvoru je očito bio Hannas visoki svećenik. 
Općenito, u evanđelju je izvršeno mnogo redakcija, jer je crkvi tekst bio 
nepoželjan. U tekst je unijeto vjerovanje u sakramente (6,51—58) i u 
eshatologiju budućnosti. * 

No i pored niza redakcijskih kombinacija ostaje još mnogo poteškoća, 
Na pr. gl. 6. treba da dođe ispred gl. 5, jer inače izvod je nejasan (radi 
se o odlasku na drugu stranu jezera). Zatim 7,15—24. treba pripojiti u 
gl. 5. Tekst 10,19—21 razumljiv je samo kao zaključak veće cjeline. GI. 


22 Na pr.: Lk. 11,20. Mt. 13,31; 8,11; 11,12. Mt. 24,27; 24,37—39. Lk. 12,8. 

12,44—50 nema vezu sa cjelinom u kojoj se nalazi. Tekst 14,30 uvod je 
za gl. 18. Evanđelje je završavalo sa 20,30. Poglavlje 21 je dodano kasnije. 

Na osnovu pregleda redakcijskih umetaka može se točno vidjeti što je 
prvobitni tekst, a što je kasnije dodano. To je važno i za problem jezika. 
U novije vrijeme ponovo se čuju teze da je Ivanovo evanđelje grčki pre- 
vod aramejskog teksta. Dokaza za to nema, 

Teologija Ivanovog evanđelja ne može se shvatiti kao nastavak Pavlove 
teologije. Ivan nema Pavlov pojam božje pravednosti. Pavlovo učenje o 
spasenju od Adama preko Mojsija do Krista nema odgovarajući sadržaj u 
Ivanovom tekstu. I Pavle i Ivan stoje pod utjecajem helenizma (religiozna 
sfera) i u pojmovima tog jezika. Zajedničko im je shvaćanje eshatološkog 
sadržaja i događanja. Vidan je utjecaj gnostičkog dualizma. Izgubljenost 
čovjeka u svijetu nije sudbina, nego grijeh. Tradicionalna eshatologija 
saopćena je na nov način (17,14.16; 14,3; 17,24). 

iIvancva mistika potječe iz gnostičke mistike (10,14; 14,20; 17,12.23).14 
Arthur Drews piše da je Ivanovo evanđelje posrednik između sinoptika 
i gnostika,15 

Na kraju treba reći, da se ništa sigurno ne zna o autoru, vremenu i 
mjestu pisanja Ivanovog evanđelja. Domovina mu je Istok. U Egiptu je 
Ivancvo evanđelje bilo poznaio između 100 i 150. godine. 

Autor djela apostolskih nije poznat. Irenej (adv. haer. III. 14,1) zaklju- 
čio je iz Kol. 4,14 i 2 Tim. 4,11 da je to Luka. Time je zasnovana crkvena 
tradicija. Čak ni prvobitni naslov teksta nije poznat. 

Tekst Djela podsjeća na antičke pripovjedače. Na pr. čitalac ne sa- 
znaje odmah šta se dgodilo s apostolom Pavlom (9,9 22,10; to se nasta- 
vlja tek u gl. 26.). Djela apostolska prikazuju život koncem prvog sto- 
ljeća n. ere. Nalaze se i pojedinosti o ekonomskim suprotnostima i borba- 
ma (12,20; 19,27). U tekstu se govori o Ja i Mi. Možda bi to kao autore 
trebalo razlikovati (16,10—17; 20,5—21, 27,1—28). Neki istraživači misle 
da djelo treba početi sa gl. 6 (tzv. antiohijski izvor). Sigurno se zna da 
izvori nisu iz ranog doba, jer tada kršćani nisu bili sposobni da pišu hi- 
storijska djela u očekivanju eshatološkog kraja (M. Dibelius). U doba apo- 
stola nije još bilo apostolskog predanja pa je autor sam morao sastavljati 
govore (gl. 2.3.4.5.10.13.17.20.22.24.26.). Uloga Krista u djelima potpuno je 
nepolitička (17,7; 2,22). Isusovo ime dato je ljudima za spas (4,12). U 
djelima govori se mnogo o odnosu prema Izraelu! i o odnosu prema 
svima koji nisu primili kršćanstvo (pagani).!7 U Djelima se govori o do- 
diru s visokim krugovima, čak i s caren (27,24). Pavlovo rimsko građan- 
sko pravo potpuno je respektirano (16,38; 22,26—29). U Djelima nema za- 
nosa za mučeništvo niti mržnje prema Rimu. 


* Rudolj Bultmann: Theologie des Neuen Testaments, zweite, durchgesehene Auf- 
lage, str. 603. Tubingen, 1954 (Vidi | treći svez.: Die Religion in Geschichte und Gegen- 
wart, gdje se nalaze Bultmannove rasprave o Ivanovom evanđelju i Ivanovim posla- 
nicama). 

15 Arthur Drews — Die Cristusmythe I. II, Jena 1910. 

16 13,45; 17,5; 7,53; 28,26; 10,1—11,18; 13,46; 18,6; 28,28; 26,6; 26,22; 15,10; 26,5; 23,8; 15,20 1 
21,25. 

17 14,15; 17,30; 17,23; 14,17 USP. 17,26; 17,23; 17,29; (7,25 utjecaj filozofije: bog bez po- 
treba), PS. 139,3.5; 17,28. 26,14 citat iz Euripida; 20,35 citat iz grčkog predanja. 

Apostolu Pavlu crkvena tradicija pripisuje ove poslanice: Rimljanima, 
Prva Korinćanima, Druga Korinćanima, Galaćanima, Efežanima, Filiplja- 
nima, Kološanima, Prva Solunjanima, Druga Solunjanima, Prva Timoteju, 
Druga Timoteju, Titu, Filemonu i Hebrejima. Od tog mnoštva poslanica 
autentične su samo: poslanica Rimljanima, Prva i druga Korinćanima, 
Galaćanima, Filipljanima, Prva Solunjanima i Filomenu. 

Na osnovu kritičkog istraživanja autentičnih poslanica dolazi se do 
drugačijeg redoslijeda izloženog sadržaja. Na pr. poslanica Korinćanima 
sadrži više odvojenih cjelina. Tako bi (prema Bultmannu) u prvu grupu 
išao tekst: 1 Kor. 6,12—20; 9,24— 27. 10,1—22; 11,2—34; 11,12—14. U 
drugu grupu: 1 Kor. 1,1—6. 11; 7,1—9,23; 10,23—11,1; U 2 Kor. prva 
grupa bila bi: 2,14—7,4; 9; 10—13 (vjerojatno je da 10,1.—13,10 dolazi na 
početak; zatim slijedi 2,14—7,4 i g; 13,11—13. U drugu grupu dolazi 
1,1—2,13; 7,9—16; 8. Sumnja se u Pavlovo autorstvo teksta: 2 Kor. 
6,14—7.1. Zatim 1. Kor. 1,2 treba shvatiti kao naslov. Navođene situacije 
2 Kur. 2,61d;i 7,5 može se spojiti sa Djelima 20,1. 

Poslanica Galaćanima sadrži Pavlovu biografiju. Galatija je na sje- 
vcru unutrašnje Male Azije. Stanovništvo Galatije bilo je helenizirano 
već od trećeg vijeka prije n. ere i razumjelo je grčki kao i Likaonci (Djela 
14,11, 14—18) koji su znali dva jezika. Iz teksta se vidi da Pavle pozna 
rabinske (4,22 i d.) i helenističke izražajne forme (4,25; 3,1). Pavle piše 
protiv krivog učenja o novoj vjeri i takve analemiše. Izgleda da su nje- 
govi protivnici hebrejskog porijekla (1,14; 2,14; 6,12; 4,10). U traženju 
argumenata Pavle se poziva i na svoje pravo: 1,10—2,21; 3,1—5,12; 
5,:3—06,10. 

Sovjelski akademik R. J. Viper smatra da apostol Pavle nije bio hi- 
storijska ličnost. U svom djelu: Rim i rano hrišćanstvo on ističe da je tu 
tezu već i prije obrazlagao. Viper piše: »U svom rađu Početak hrišćanske 
literature ja sam pokazao da u pogledu ličnosti i djelatnosti ,,apostola 
Pavla" mi ne možemo da vjerujemo konstrukcijama i pretpostavkama 
autora ,,Apostolskih djela" i da jedini izvor za mišljenje o apostolu Pavlu 
čine djela koja se njemu pripisuju. Na tom mjestu ja sam istakao pretpo- 
stavku da prije 139. godine u hrišćanskim krugovima nisu ništa znali i 
ništa čuli za apostola Pavla i da legenda o "velikom apostolu? počinje da 
živi od vremena objavljivanja ,,Poslanica", potpisanih njegovim imenom« 
(str. 204).18 

Na osnovu toga Viper daje novu kronologiju novozavjetnih tekstova. 
Uijeca; gnostika na kršćanske pisce bio je veoma velik, »Gnostičari su 
prvi unijeli u religioznu propovjed o Hristu terminologiju u svečanom 
stilu, koji su kasnije počeli da njeguju ,,crkveni oci"« (207). Poslanice apo- 
stola Pavla postale su poznate kad ih je gnostičar Markion iz Sinope do- 
nio u Rim 139. godine. 

Viper smatra da je Markion (ili Marcion) preihodnik sastavljača No- 
vog Zavjeta. Prema Viperu Novi Zavjet je sastavljen između 60. i 70. 
godine drugog vijeka n. ere. »Sami PO sebi sebi redaktori Novoga Zavjeta 
nisu bili istaknuti i originalni religiozni mislioci, ali ih možemo nazvati 


*R.J. Viper — Rim i rano hrišćanstvo, prevela M. Milidragović, Sarajevo 1963, 


4 Filozofija i kršćanstvo 

talentovanim crkvenim organizatorima. Rukovodeći princip njihovog rada 
nije bio izbor jednog pravca, koji je izgledao najpravilniji. zato što bi oni 
time odmah izazvali protiv sebe nezadovoljstvo predstavnika svih drugih 
pravaca. Naprotiv, oni su pokazali najveću moguću mjeru trpeljivosti i 
preporučivali su i svim ostalim pravcima da pokažu istu takvu trpeljivost. 
Oni su se zadovoljavali čisto vanjskim, mehaničkim spajanjem učenja 
koja su propovijedale razne škole, vršeći samo neke redakcione ispravke 
i dopune« (273—274). 

Prema Viperu kronologija glavnih djela Novog Zavjeta izgleda ovako: 
Poslanice apostola Pavla pojavljuju se između 130—140. godine. Redak- 
cija evanđelja vrši se između 160—170. godine. Djela apostolska pisana 
su između 170—180. godine. S tim u vezi Viper je tvrdio da kršćanstvo 
nije nastalo u I vijeku, već u drugoj polovini II vijeka.!? Prema tome 
prvi vijek n. ere je »prethodnik kršćanstva«, a drugi vijek je »rano 
kršćanstvo«. 

Sovjetski akdemik A. B. Ranovič smatra Viperove teze u nekim izvo- 
dima hiperkritičkim. To zaista i jesu. Viperovo negiranje postojanja apc- 
stola Pavla ne mijenja bit spisa koji se Pavlu pripisuju. Nije odlučujuće 
da li je Pavle postojao ili ne Pred nama su teološki tekstovi koji sadrže 
drugačiji način obrazlaganja nove vjere, nego šlo to imamo u sinoptičkim 
evanđeljima. U poslanicama se na pr. dokazuje zašto su svi ljudi grešni, 
dokazuje se da će se svi spasiti i što je za teologiju isto novo, obrazlaže 
se da postoji uskrsnuće iz mrtvih. Stoga je problem: Pavlova teologija, 
a ne sam Pavle kao ličnost. 

Od neautentičnih poslanica po obrađivanju teoloških problema ističe se 
poslanica Hebrejima.?" Poslanica Hebrejima sastavljena je koncem prvog 
vijeka. Ime autora ostaje nepoznato. Istočna crkva je kao autora poslanice 
označila apostola Pavla. Na Zapadu bilo je drugačije shvaćanje. Poslanica 
se pripisivala Barnabasu. Tu tezu prvi je postavio Tertulijan. Luther je 
mislio da je autor poslanice Aleksandrinac Apollos. 

Poznanstvo s Timotejem (13,23) pokazuje da je pisac poslanice He- 
breiima bio u ličnim vezama s Pavlovim saradnicima. U poslanici nema 
ni traga o neposrednom utjecaju Filona ili gnostika. Zaključak poslanice 
daje povoda da se misli da je pisana talijanskoj općini (Rim). Natpis 
»Hebrejirma« je sekundaran. Pisac se obraća određenoj općini kojoj pri- 
jeti progon. Poslanica je pisana veoma biranim grčkim jezikom. Po stilu 
to je pravo umjetničko djelo. Autor poslanice je postali kršćanin od he- 
leniziranog Židova. To se vidi po sadržaju. Na pr. Ps. 2,8; 95,110 tumačeni 
su kršćanski. Zatim 1,1—13,21 je propovijed koja se oslanja na Ps. 94—100 


1? Vidi i predgovor sovjetskog akademika J. A. Lenemana: A. B. Ranovič kak isto- 
rik rannego hristijanstva, u knjizi: A. B. Ranovič — O rannem hristianstve, Akademija 
nauka SSSR. 1959. Moskva, 

Ranovič je napisao 1947. kritičku recenziju Viperove knjige: Vozniknovenie hristian- 
skoj literaturi. Ranovič kritikuje Vipera na osnovu Engelsove rasprave: Prilog historiji 
ranog kršćanstva. 

2% Naziv Hebreji nije u Starom Zavjetu potpuna nacionalna oznaka Izraelaca (na pr. 
u 1 Sam. 14,21 piše: A bijaše s Filistejima Jevreja kao prije, koji iđahu s njima na vojsku 
svuda; pa i oni pristaše uz Izraelce, koji bijahu sa Saulom i Jonatanom). To se dogodilo 
tek u kasnijoj jezičnoj upotrebi. Odatle je taj pojam prešao i u grčku literaturu. No 
iz toga se još ne može sigurno objasniti porijeklo same riječi. 

(W. Slot). Tekst 3,7—4 može se svesti na Ps. 95. Jezgro poslanice je 
7.1—10,18 (l6gos teleios). 


Poslanicu Kološanima nije pisao apostol Pavle. U egzegetskoj literaturi 
najviše se je održala teza da je tu poslanicu preradio autor poslanice 
Efešanima. Kao mjesto pisanja navode se Rim i Efes. Iz ličnih odnosa i 
poznanstva o kojima se govori vjerojatnije je zaključiti da je tekst pisan 
u Ffesu. 


Poslanicu Efešanima pisao je židovsko-kršćanski autor. Terminologija, 
stil i nazor u uskoj su vezi sa poslanicom Kološanima. U cijeloj poslanici 
osjeća se židovsko naslijeđe. 


Druga poslanica Solunjanima je neprava. To se može vidjeti pored 
ostalog i na ovom detalju. Autor naglašava i uvjerava da je na kraju 
teksta potpis, njegov lični potpis, što bi značilo da nema sumnje u origi- 
nalnost: »Pozdrav mojom rukom Pavlovom. To je znak u svakoj posla- 
nici. Tako pišem« (3,17). A baš taj strah i naglašavano autorstvo odaje 
falsifikatora (usp. i 2,2). 


Pastoralna pisma ili pastoralne poslanice. Od početka 18. stoljeća tako 
su nazvane poslanice Timoteju i Titu. To su dokumenti ranokršćanske 
borbe protiv gnostika. Pastoralna pisma nije sastavio Pavle. U tekstu se 
vidi kasniji stadij antignostičkog stava u usporedbi sa pravim Pavlovim 
tekstovima. Pastoralna pisma već zabranjuju polemiziranje sa gnosticima. 
U pismima se prima kao gotova ranija Pavlova koncepcija. Gnoza koja se 
pobija pokazuje židovski karakter (to dakle nije marcionska gnoza), ba- 
zira se na Starom Zakonu (1 Tim. 1,7), spiritualizira uskrsnuće (2 Tim. 
2,18; Tit. 2,11—14), pozna mitološke spekulacije o eonima (1 Tim. 1,4; 
4,7; 2 Tim. 4,4; Tit 1,13; 3,9). Za obranu od gnostičkog utjecaja oblikuje 
crkva pravila zajednice: božju službu (1 Tim. 2,1; 8,15; Tit. 2,1—10) 
i pravila braka (1 Tim. 3,2.12; 5,14). 


Stil, riječi i terminologija razlikuju se mnogo od Pavlovih poslanica. 
Pavlova gnostička terminologija mnogo je eliminirana. U pastoralnim 
pismima nema ništa o drugom hapšenju apostola Pavla. Autor teksta bio 
je upoznat s Pavlovom teologijom. Možda je on porijeklom iz helenisti- 
čkog hebrejstva. Tekst je sastavljen oko 150. godine. Mjesto gdje je tekst 
nastao može da se pretpostavi Aheja a možda Makedonija i Azija (tj. tu 
gdje je bio priznat Pavlov autoritet). 


Katoličke poslanice. Pod tim nazivom ne misli se današnje značenje 
katolik, tj. kao dio crkve u okviru kršćanske zajednice. Katoličke posla- 
nice nisu bile određene za neku posebnu općinu, nego su bile namijenjene 
svima. Stoga se i ne zovu po imenima kojima bi bile upućene, nego po 
njihovim navodnim autorima. Katoličke poslanice sadrže ovih sedam 
tekstova: Jakov 1—2, Petar 1—3, Ivan i Juda. Eusebije ih je označio kao 
katoličke. 


Pisci tih poslanica ne pripadaju u prvu generaciju osnivača kršćanstva. 
To su prosječni učitelji koji u okviru već primljenog vjerovanja žele ši- 


51 


riti pobožnost. Stoga je i proces kanoniziranja tih tekstova trajao veoma 
dugo. Nešto lakše je išlo sa 1 Petar i 1 Ivan. 


Za Jakcvljevu poslanicu već Eusebije spominje da su je smatrali ne- 
pravom. Tek od Origena pojavljuje se ta poslanica u istočnoj crkvi. Tekst 
je pisan biranim grčkim jezikom. U literaturi ima teza da ta poslanica 
nije bila kršćanski spis nego židovski, i da ju je tek kasnije preradio 
neki kršćanin. Prema sadržaju misli se da je spis židovsko-helenistička 
alegorija o Jakovu i dvanaest plemena (2,21). Ipak u bitnom cijeli sadržaj 
je jednak apcstolskoj tradiciji. Poslanica ne obrađuje teološke probleme. 


Peircve poslanice. Da li je Petar pisao prvu poslanicu? Ako jest ipak 
znatno mu je pomagao Silas (lat. Silvanus) (5,12). No zašto? Za Silasa se 
ipak misli da je autor 1 Petar i poslanice Hebrejima. O njemu se govori 
u Djelima (15,22.32.34; 15,40—18,5). Silas je učestvovao u zasnivanju 
općine u Korintu (2 Kor. 1,19). U 1 Sol. 1,1 označen je Silas kao saučesnik 
u pisanju poslanice. U 1 Petr. 5,12 kaže se da je Silas pisar poslanice. 
Općenito može se reći da je Silas već druga generacija učitelja i nije mu 
bio priznat teološki i crkveni autoritet. 

Crkvena tradicija o Petrovom autorstvu prve Petrove poslanice ne 
može se održati. Kako može Petar pisati kršćanima u rimskim provinci- 
jama Male Azije kad je to područje misije Pavla? Nejasna je i uloga Si- 
lasa. Da li je on tumač, sekretar ili pisac 1 Petr. Ime Babilon samo je 
maska za Rim (5,18). Mora da je postojao razlog zašto se je izabrala ta 
maska. Nije li pisac pisao iz Rima odakle je imao najbolji uvid u krš- 
ćanstvo. 

Zahijev da se pokorava vlastima ima paralelu u Rim. 13,1—7. Ima 
dosta srodnih mjesta sa Pavlom. Iz toga se zaključilo da je nemoguće da 
Petar bude autor jer se on ne može označiti kao Pavlov učenik. Neki rje- 
šenje traže u Silasu. No on nije donosilac (Djela 15,283) niti pisac po dikta- 
tu (Rim. 16,22), možda je tekst napisao po uputama Petra. No i to je ne- 
vjerojatno. Taj »Petar« odnosno Silas ne označuje sebe kao roba Isusa 
Krista (samo u 2,16 označuje on kršćane općenito kao sluge božje). Riječ 
»zakon« i pojmovi »krst« i »razapeti« (kod Pavla 18 puta) u ovom tekstu 
uopće ne dolaze. »Kyrios« nalazi se kod Pavla 275 puta, u 1 Petr. nalazi 
se samo u vezi sa starozavjetnim citatima, jer jedini Kyrios je bog. Petar 
zna (2,24) o Kristu samo to reći, da je on naše grijehe nosio svojim tije- 
lom na drvetu (ne na krstu, usp. naprotiv: Gal. 9,11; Fil. 2,8; Kol. 2,14; 
Ef. 2,16). Riječi ekklesia ovdje uopće nema a Pavle je upotrebljava 62 
puta. To sve potvrđuje da Silas nije autor. Postoji sadržajna sličnost iz- 
među Rim. 18,1—7 i 1 Petr. 2,13—17. Dakle, prvu poslanicu Petrovu pisao 
je neki anonimni pisac koncem prvog vijeka. 


U drugoj Petrovoj poslanici u početku teksta ističe se autorovo pri- 
sustvo (1,16 i dalje). Pozivanje na ranije pisanu poslanicu može biti samo 
1 Petr. Uputa na kraju Pavlovih pisama (3,15) omogućuje da se zaključi 
na kasni period pisanja. Jezik i pojmovi (na pr. 1,4 »božja priroda«) pi- 
sanja toliko su helenistički kao nijedan tekst Novoga Zavjeta. 2 Petr. po- 
tvrđen je tek od Origena. Eusebije i Origen osporavaju autentičnost 


52 


teksta. To je najkasniji tekst Novog Zavjeta. Pisan je polovicom drugog 
vijeka. 

Ivanove poslanice. Prva Ivanova poslanica i Ivanovo evanđelje slični 
su po jeziku i mislima. No ne može se sigurno tvrditi da je autor isti. 
Vjerojatno je autor poslanice učenik evanđelista. Vrijeme pisanja prve 
poslanice je oko 100. godina n. ere. U to vrijeme napisano je i Ivanovo 
evanđelje. U početku poslanica ima »mi« kao oblik saopćavanja a kasnije 
»ja« (2,1.7.8.12—14. 21.26; 5,13). Poslanica je upozorenje na kriva učenja. 
To je homilija. 

Aulor druge i treće poslanice označen je kao starješina (presbyteros).#1 
Očito se radi o čovjeku koji je bio nadaleko poznat kao »starješina«. No 
odatle se ne može ništa zaključiti tko je bio pisac teksta. 

Judina poslanica. Taj Juda ne smije se računati u dvanaest apostola. 
Poslanica je sastavljena koncem prvog stoljeća. Najstariji svjedok je 
2 Petr. koji u c. 2 koristi Judu. Kanonski ugled bio mu je dugo osporavan. 
Priznal je tek od vremena Atanasija (četvrto stoljeće). 

Ivanova Apokalipsa uopće nema mjesta u Novom Zavjetu. 
Calvin je isključio Apokalipsu iz Novog Zavjeta, a Luther je taj 
tekst kasnije koristio jer je papinstvo shvatio kao Antikrista. Tekst 
sadrži mnogo hebraizama. Misli su preuzete iz židovske tradicije. Jezik 
Apokalipse stoji Starom Zavjetu bliže nego bilo koji drugi spis Novog 
Zavjeta. Sadržaj tekstova Starog Zavjeta autor pozna veoma temeljno. 

Pisac upotrebljava mnogo simbola koje pozna Stari Zavjet. Na pr. po- 
litičku moć koja je neprijateljska prema bogu izražava simbolom živo- 
tinje. Tako i brojeve o kojima se mnogo govori treba shvatiti simbolički 
a ne aritmetički. Autor Apokalipse je nepoznati Židov kršćanin. Postoje 
velike razlike u jeziku i stilu između Ivanovog evanđelja i Apokalipse. 
Isti čovjek nije pisao oba djela. 

Irenej pretpostavlja da je Apokalipsa pisana koncem vladavine Domi- 
cijana (oko 96. godine), To se točno ne može utvrditi. No iz samog sa- 
držaja vidi se, da je autoru važno samo to, da se spasi božji narod tj. 
Hebreji. Odatle je očito da su misli Apokalipse u okviru i opsegu ideja 
hebrejstva, koje odbija internacionaliziranje Jehove. 


S tim u vezi treba istaći Engelsovu raspravu o Apokalipsi.2* Engels 


# Oznaka starješina (presbyteros) nalazi se i u 1 Petr. 5,1: »Starješine koje su među 
vama molim koji sam i sam starješina... .« 


** Fridrih Engels: Prilog historiji ranog kršćanstva, Kultura 1951. Naslov originala 
glasi: Zur Geschichte des Urchristentums, 1894. (Marx-Engels Werke, Bd. 22. Dietz-Verlag 
Berlin 1963.). U toj studiji Engels opširnije izvodi svoje teze koje je objavio u ova dva 
priloga: 1) Bruno Bauer und das Urchristentum, 1882; i 2) Das Buch der Offenbarung, 
1883. (Marx-Engels Werke, Bd. 19 1 21). U svojim raspravama Engels nastavlja racionali- 
stičku kritiku Biblije koju su započeli mladohegelovci. U razrješavanju i tumačenju 
mistike brojeva kao određenih teoloških značenja Engels se poziva na predavanja ber- 
linskog orijentaliste Ferdinanda Benarya (1805—1880). Njegova predavanja Engels je slušao 
u Berlinu. U tom razdoblju značajan utjecaj u kritiku kršćanstva izvršili su Bruno 
Bauer i D.F. Strauss. Bauer je objavio: Kritik der evangelischen Geschichte des Johan- 
nes, Bremen 1840, Kritik der evangelischen Geschichte der Synoptiker I. II., LPZ. 1841. 
Treći svez tog djela: Kritik der evangellschen Geschichte der Synoptiker und des Johan- 
nes, Braunschweig 1842. Bauer dokazuje da je otac kršćanstva bio Filon, a Seneka stric. 
D.F. Strauss objavio je: Das Leben Jesu, Tuibingen 1835—36, Der christliche Glaubens- 
lehre in ihrer geschichtlichen Entwicklung, Tubingen 18401, Der Alte und der neue 
Giaube, Lpz. 1872. 15. izdanje s predgovorom E. Zellera 1903. 

na mnogo primjera dokazuje da je Apokalipsa veoma daleko od kršćan- 
ske dogmatike. Trojstvo je potpuno nepoznato. Umjesto jednog svetog 
duha ovdje se javlja »sedam duhova božjih«. Nepoznata je i dogma o 
praroditeljskom grijehu. O ljubavi prema neprijateljima nema ni riječi. 
Također se ne govori ni o krštenju. 

Apokalipsa nije napustila hebrejsko shvaćanje. To je kult Jehove, 
koji polaže pravo na sve kao jedini bog. Na sudu ne sudi Krist kao u 
evanđeljima, nego samo bog. Iz toga je jasan i zahtjev kojeg se vjernik 
trebn da pridržava. 

Razmatranje novozavjetnog kanona svodi se u biti na sadržaj kanona 
i na jedinstvo tog sadržaja. Iz kritičke analize teksta jasno proizlazi da 
Novi Zavjet nije jedinstvena cjelina. Dakle problem se ne svodi samo 
na pitanje autorstva i vremena nego i na protivrječnosti postojećeg sa- 
držaja. Pavle u svojoj teologiji uopće nije ovisan od Isusa Krista. On se 
služi sasvim drugačijim terminima i izvodima. 

Odnos prema Starom Zavjetu nije jedinstven. Različito je i shvaćanje 
eshatologije i vremena dolaska tog događaja. Već time da nema jedin- 
stvene cjeline kanon se nužno relativira. Preostaju tri zasebne cjeline 
teksta. To su sinoptička evanđelja, Pavle i četvrto evanđelje. Stoga je 
sporna misao o implicitnom vjerovanju.?#3 Razjedinjeni kanon postaje 
svoja vlastita poteškoća.ž4 


4. Problem i protivrječnost tročlanog Kanona 


Novozavjetni Kanon nije jedinstvena cjelina. U njemu postoje tri 
odvojena dijela po načinu interpretiranja čovjeka kao grešnog bića. To 
su: sinoptici (Isusov boravak na zemlji), Pavle i četvrto evanđelje. Te 
razlike ne mogu se negirati. Jedan autor točno je rekao, da crkva dru- 
gog stolieća, koja je već završavala Kanon, nije ni slutila kakav je di- 
namit preuzela u svom prtljagu.25 

Kanon kao trovrsno jedinstvo pokazuje veoma različite nivoe shva- 
ćanja osnovnog teološkog pitanja: šta čovjek treba da čini pred bogom? 
Tri kanona kao jedan kanon sadrže nerazrješivu protivrječnu tvorevinu. 
Isus sinoptičara, pretvoren u logos kod Ivana, nema više svoje osobine 
palestinskog propovjednika. A Pavle, dokazujući da postoji uskrsnuće 
iz mrtvih, izgrađuje teološki sistem koji ne bi shvatili ni sinoptičari ni 
njihov Isus. Stoga kritički teolozi s pravom tvrđe da je Pavle postao 
osnivač kršćanske teologije. 


22. Herbert Braun — Gesammelte Studien zum Neuen Testament und seiner Umwelt, 
Tubingen 1982. 


* Za problem egzegeze teksta služio sam se djelom: Die Religion in Geschichte und 
Gegenwart, Handwčrterbuch fir Theologie und Religionswissenschaft, J. C. B. Mohr 
(Paul Siebeck) Tiibingen, I. 1957, str. 1898; II. 1958. str. 1923; III. 1959. str. 1808: IV. 1961, 
str. 1755; V. 1881, str. 1726; VI. 1962, str. 1970. 


% Herbert Braun: Hebt die heutige neutestamentlich-eregetische Forschung den Ka- 
non auf? (objavljeno u njegovom djelu: Gesammelte Studien zum Neuen Testament 
und seiner_ Umuoelt, 1962. Tubingen, str. 841) 

Pavle je porijeklom iz helenističkog židovstva. Živio je u gradu Tarsu 
u Kilikiji (M. Azija). U Pavlovoj koncepciji čovjeka i boga isčezava pri- 
marnost pojma božjeg carstva kao puta i načina spasenja. Pavle taj ter- 
min ne upotrebljava mnogo. On želi da problem saopći terminom koji se 
emocionalno doživljava. Stoga označuje spasenje kao božju pravednost 
(dikaiosyne theou). Ta promjena ipak znači jasno razlikovanje dva odvo- 
jena centra. Pavle je manje nego sinoptici ovisan od židovske tradicije. 
On djeluje u helenističkoj sredini, koja je opet svojevrsna sinteza različi- 
tih utjecaja. Odatle je jasno da Pavlovo mišljenje ima sasvim drugačiji 
horizont. On na primjer ne upotrebljava parabolu o sijaču i sjemenu (jer 
nije živio na selu), nego se služi primjerom sa olimpijskih takmičenja. 
A to su ipak dva veoma različita svijeta. 

U Pavlovim tekstovima čovjek je veoma složeno i višeslojno biće. U 
čovjeku su različite sfere, koje Pavlova teologija želi da oikrije i pro- 
tuinači. Teološka anatomija postaje glavni pristup čovjekovu biću, Stva- 
ri neće biti više tako jednostavne. Sinoptički pojam grešnog čovjeka 
dobija novu strukturu. Stoga i Pavlova teologija postaje svojevrsna an- 
tropologija. Čovjekovu ličnost kao cjelinu Pavle označuje terminom: so- 
ma (doua), koji je uobičajen već kod orfika (Rim. 6, 12; 12,1). Čovjek 
je soma jedino kao živo biće. Kao živo biće čovjek je u stalnoj aktivno- 
sti prema sebi i prema drugima. Čak i žrtvovanje toga tijela nije do- 
voljno ako uz to ne slijedi i pojam ljubavi (agape) prema bližnjem. Iako 
je tijelo smrtno ne smije njime ovladati grijeh. Odatle slijedi cilj: čov- 
jek tijelo treba žrivovati bogu. Na taj način u njemu će se veličati 
Krist.#5 Zbog toga je važno da soma uskrsne. Tu je zasnovan kršćansko- 
-eshiatološki materijalizam. 

Čulna požuda some označena je pojmom: sarks (duo). To treba da 
bude mrtvo (Rim. 8,2 i d.). Uopće sarks kao aktivnost označuje slablje- 
nje vrlina koje uzdižu kršćanina. I Isus je došao na zemlju u istosti 
grešnog tijela. Ne u sličnosti ili u obliku grešnog tijela kao što teolozi 
prevode taj tekst.?7 

Sadržaj mesa (sarks) treba za kršćanina da iščezne. Čovjek kao sarks 
ne učestvuje u nebeskom carstvu (1 Kor. 15,50). Što je dakle čovjek kao 
sarks? Razlika se svodi na cilj. Sarks je moć koja može somu uništiti, 
tj. čovjeka u cjelini. Soma kao ljudska ličnost treba da se oslobodi te 
moći. Tai preobražaj na čovjeku postiže se afirmiranjem sadržaja poj- 
mova: wuyr] i zveuua. 

Grčko-helenističko shvaćanje besmrtne duše odvojene od tijeia nije 
poznato u kršćanstvu. Sama duša kao duša ne bi bila rješenje, jer krš- 
ćanin očekuje svoju besmrtnost i u svom somaiskom dijelu. Eshatološki 


# 1 Kor. 9,27; 13,3; Rim. 6,12; 12,1; Fil. 1,20. 


#7 Tekst Rim. 8,3 zadaje mnogo muke teolozima. Tekst glasi: ... oBeog Tov eavrov 
UCOV O NEJMNPaG EV OKHOLONOTI GAQXG TKAOTVIG. 

Smisao teksta je ovo: Isus dobija ljudsku prirodu i to tijelo je grešno. Isti problem 
izražen je i u Rim. 5,14. Dakle homoioma (ouoiopa) ne znači samo sličnost ili oblik (kao 
što prevode teolozi) nego i istost, jednakost. (Vidi 1 Rim. 1,23). Dakle u obliku tijela 
isus je grešan. 

O problemu interpretacije i prevođenja teksta Rim. 8,3 nalazi se opširna argumen- 
tacija protiv teološke jednostranosti u djelu Hansa Leiseganga: Denkformen, 2. izd. Ber- 
lin, 1981. 

materijalizam ostaje konzekventan. Čovjek treba i u tijelu i u duši vje- 
čno postojati. 

Pojam psyh€ kod Pavla znači moć i snagu prirodnog života, a i sam 
život (Rim. 11,3; 2 Kor. 1,23; Fil. 2,30; 1 Sol. 2,8) tj. zemaljsko postojanje. 

Kod Pavla psyhć je po značenju isto što i kod gnoslika. To je pri- 
rodno-životna snaga, koja je usmjerena samo na zemaljski život. Kao 
takva u cjelini, suproinost je pojmu vječnog koji se dobija božjom mi- 
lošću. Stoga wuyizog avdownog je zemaljski čovjek, koji još nema kva- 
litete za nebesko carstvo (1 Kor. 15,45). 

Viši stupanj od »psyhikos« je pneuma. Taj termin može da znači 
i čovjekovo Ja (2 Kor. 12,18). Zatim pneuma je zajednički duh nove vje- 
re. Čovjek može biti odsutan tijelom na nekom mjestu ali može biti 
prisutan tu u pneumi (1 Kor. 5,3). Tijelo treba da podnese sve muke 
da bi se spasila pneuma tj. duh (1 Kor. 5,5). Čovjekovo buduće tijelo 
nije psihičko nego pneumatičko. Čovjekovo jedinstvo stoji u razlici tri 
pojma: soma, psyhe i pneuma. Soma je materijalna osnova. No ta os- 
nova može da bude u cilju prema pojmu sarks, ali može i da se afir- 
mira prema višem sadržaju kao novoj budućnosti (psyhe i pneuma). 
Razlika je dakle u težnji. Iz cilja i pogleda na budućnost slijedi stav 
prema sadašnjosti i prošlosti. Stoga je za Pavla karakteristično da on 
u svojoj antropologiji pojam sarks želi potpuno isključiti. U 2 Kor. 5,16 
on piše da više ni Isusa ne poznamo po tijelu. Budućnost potpuno mi- 
jenja pristup prema tradiciji. 

Pojam sarks prelazi iz antropološke u eshalološku sferu. U Rim. 2,28 
sarks označuje područje zemaliskog događanja bez višeg kvaliteta. U 
antitezi Starog i Novog zavjeta klasificirani su i Hebreji. Stari Izrael 
koji se držao Mojsijevog Zakona označen je kao: Israel kata sarka 
(1 Kor. 10,18). Pripadnici nove vjere postaju Israel tou theou (Gal. 6,16). 
Na osnovu te razlike Pavle prigovara Židovima da oni hoće svoju prav- 
du, a ne božju (Rim. 10.3). Stoga Mojsijev Zakon ne pripada području 
pneume, nego samo mesu (Rim, 2,29; 7,6; 2 Kor. 3,6). 

Pavlova teologija i antropologija izvode iz razlika postojanja i pro- 
blem straha. Mudraci po tijelu ne znače mnogo, jer je život »kata sar- 
ka« život zemaljskog htijenja, požuda i egoizma. Čovjek koji se nije 
oslobodio sarksa, ima duh ropstva, a ne »duha posinačkog« (Rim. 8,15). 
Ako se živi po mesu onda je čovjek sin, a ako po pneumi onda je sin 
i nasljednik. Zašto čovjekov život »kata sarka« izaziva strah? Zato što 
tim životom sarks postaje čovjeku bog, odnosno trbuh je bog (Fil. 3,19). 

Strah je svijest o grijehu, a grijeh povlači sa sobom smrt. To je 
Pavle preuzeo iz starozavjetne tradicije. Život po mesu osnova je za 
smrt. Takav život ne može imati nikakav drugi rezultat svoga cilja (te- 
los) osim smrti (Rim. 6,21). Stari Zavjet nema rješenja za spas, stoga 
i Zakon pripada u smrt. 

Pavlov čovjek stoji pred protivrječnošću o kojoj sinoptici nisu mora- 
li mnogo razmišljati. Problem je pravne prirode. Kako da se usklade 
dva oprečna shvaćanja o čovjeku? Smrt je kazna za grijeh. To je prav- 
no shvaćanje teološkog objašnjenja. Kako se to može uskladiti s gor- 
njom tvrdnjom da smrt izrasta organski iz samog tijela? Opet obadva 

ta stava protivrječe tekstu 1 Kor. 15,45—49 gdje se kaže da je prvi 
čovjek Adam stvoren u tjelesnom životu, tj. on je od zemlje, zemljan. 
Dakle nije u duhu (pneuma) što treba da postigne poslije uskrsnuća, 
Kao zemljan Adam je već unaprijed propadljiv. Taj problem ne može 
se riješiti zamjenom termina: sarkikos sa psyhikos (usp. 1 Kor. 2,14; 
3,1—3). 

Kod Pavla je izraženo da čovjek ne može imati vlastitu pravednost, 
jer to ne vodi spasenju. Hebrejski Zakon ili Slari Zavjet ostaje baš 
kod toga. Pavlova teologija suprotstavlja ova dva pojma: vlastita 
pravednost (idia dikaiosyne) i božja pravednost (Rim. 10,3, usp. Fil. 3,9). 
Pravda iz prave vjere omogućava čovjeku da izabere put koji će ga 
spasiti. Sloga se isključuje put Zakona i saopćava put milosti i vjero- 
vanja. Hristos je kralj Zakona i početak novog djelovanja. 

U tom novom odnosu čovjek postaje pravedan. Pravednost nije lični 
kvalitet iz komunikacije prema drugim ljudima, već je to određenje iz 
odnosa prema bogu. To se postiže novim duhom. Bez božje milosti nitko 
ne može biti pravedan. Zbog toga Pavle upotrebljava termin božja pra- 
vednost (dikaiosyne theou).*š Stoga je Pavlu logično da kaže da će pra- 
vednik od vjere živ biti (Rim. 1,17). Pravda božja javlja se bez Zakona, 
a posvjedočena je od Zakona i proroka (Rim. 3,21). Ta pravednost po- 
kazuje se onima koji vjeruju. Čovjek koji obralno radi izgubljen je, jer 
ne poznajući božju pravednost želi da ispolji 1 ulvrdi svoju pravednost 
(Rim. 10,3). Na taj način postaje buntovan i ne sluša što mu je za spas 
potrebno. 

Pavle u svojim tezama nema lik historijskog Isusa. Sinoptici su bili 
uvjereni da svjedoče o nedavnim događajima. Mesija je bio tu među 
ljudima. Mnogi se toga još »sjećaju«. Pavle ne može s time ništa početi, 
pa je stoga i njegovo shvaćanje čovjeka uključeno u njegov spekulativni 
pojam teologije. Pavle ne misli na historijskog Isusa sinoptika. Isus nije 
učitelj ni prorok, nego je uzvišeni kyrios i kao takav zakonodavac prvih 
kršćanskih općina.?? 

Čovjek mora biti pokoran. jer se Isus za njega žrivovao. Time je kult 
proširen pojmom prava iz čega se oblikovalo uvjerenje da je sama vjera 
dovoljna (Gal. 1,4). Na osnovu takve žrive čovjek mora htjeti podnijeti 
svaki prigovor, »jer ste kupljeni skupo« (1 Kor. 6,20). Stoga slijedi ve- 
lika obaveza: boga treba proslaviti. U 1 Kor. 7,23 slijedi opomena: »Kup- 
ljeni ste skupo, ne budite robovi ljudima«. Pravo koje slijedi iz saop- 
ćene žrtve postaje u kultu nov odnos. Svaka ranija religija obećavala 
je bolju budućnost. Nada u cshatološku zbiljnost proizlazila je iz uvje- 
renja posvećenih u misterije i obrede da će im na osnovu takvog po- 
svećivanja biti bolje. Kršćansivo je psihološki momenat nade proširilo 
na dužnost, jer je svima saopćilo da je za njih već podnesena žrtva. 
Učinjeno je nešto što se ne smije umanjiti. Ne umanjuje se jedino tako, 
ako se taj sadržaj u cjelini prihvati. Kršćanstvo polaže pravo na svakog 


#* Osim kod Pavla taj termin nalazi se još u Jak. 1,20. 
2% 1 Kor. 7,10; 1 Sol. 4,1; Rim. 15,30. 

čovjeka, jer je i žrtva učinjena za sve. Taj univerzalizam treba da bude 
najjači argument za novo vjerovanje. Nije to stoički consensus gentium, 
nego aposteriorni zahtjev koji se zasniva na pravu da se to traži. Pra- 
vo u kultu ostaje pravo, a ne etika. Stoga je i religija postala obaveza, 
a ne vlastiti izbor. 

Stoga konzekventno slijede tvrdnje da tijelo nije za blud nego za 
Gospoda (1 Kor. 6,13) i sve treba podrediti tom shvaćanju. Tako treba 
živjeti i kako se ko zateče (u zvanju i poslu) neka ništa ne traži, već da 
pristupi novom vjerovanju (1 Kor. 7,17—24). 

Isusovu smrt Pavle ne opisuje kao sinoptici, već po analogiji smrti 
misterijskog božanstva. Iskupitelj živi, strada, umire tj. odlazi i opet 
se vraća. S njim će se sjediniti oni koji učestvuju u misterijama odnosno 
za kršćanstvo — oni koji prihvate novu vjeru (Fil. 2,6—11 himna iz 
helenističkog kršćanstva). Prema biti sadržaja ti događaji izraženi su 
gnostičkim kategorijama. Na osnovu krštenja svi se ljudi krste u jedno 
tijelo bez obzira na narodnost (1 Kor. 12,13). Iz jednakosti u smrti slijedi 
jednakost u uskrsnuću (Rim. 6,5). Vjernik nije nikad ostavljen niti gine 
(2 Kor. 4,9). Zajednica sa iskupiteljem daje novi život. 

Zašto je Pavle u prikazu čovjekove egzistencije i mističke budućno- 
sti upotrebio kategorije gnostičkog mitosa? Zato što mu pojmovi he- 
brejskog kulta nisu mogli izraziti ono što je on shvaćao. Kategorije 
misterija omogućile su mu da spasenje interpretira kao zbiljsko doga- 
đanje na čovjeku, koje je tu i sada nazočno. 

Misticizam treba doživljaj. Ne može ga zadovoljiti misaono i reli- 
giozno razmišljanje. Mistik hoće boga blizu sebe, u sebi i kod sebe. Boga 
treba doživjeti. To je moguće ako čovjek izvrši svoje dužnosti. Tada bog 
postaje moralno obavezan da se čovjeku približi i da više ne bude: skri- 
veni bog (deus absconditus). Iako je to već daleko od Pavla, ipak ta želja 
da se vjernika cijelim bićem angažira lakše se shvaća iz misticizma nego 
iz sinoptika (Rim. 8,11). Stoga je Pavlu logičnije da Isusa i događaje oko 
njega prenese u sferu eshatološkog sadržaja, a ne da ga zadrži u povije- 
snom zbivanju. 

Ivanova teologija kao treći član Kanona čini svoju cjelinu koja se 
razlikuje i od sinoptika i od Pavlove teologije. Ivanu uopće nije bitno da 
piše o važnosti Zakona Starog Zavjeta. Ta tema nije više aktuelna. Ni 
ideja božjeg carstva nije mu problem. Mnogo toga se već promijenilo. 
Kršćanska općina već je zasebna cjelina. Potpuno je jasno da ta općina 
ne može biti više u sastavu sinagoge. Kršćanska općina je isključena iz 
te sredine (Iv. 9,22; 16,1—3). 

Kod Ivana nema termina iz židovske apokalipse, ali ni Pavlovih 
pojmova kojima izlaže svoje shvaćanje čovjeka (npr. soma, psyhe, nous),#! 

Ivan ne pripada u krug Pavlove teologije niti je ovisan od Pavlovog 
shvaćanja. 


* O tom problemu piše opširno R. Bultmann u svom djelu: Theologie des Neuen 
Testaments. 


st Vidi još razlike: 1 Kor. 1,20; Gal. 4,4; 6,15. 

Ivanovo evanđelje govori o Isusu kao logosu. To je potpuno nova tema 
za kršćanske vjernike. Nema Isusa kao običnog čovjeka koji se rodio u 
jaslama. To naivno shvaćanje nije značilo ništa za pisca koji u duhu 
gnosticizma i helenizma želi da saopći sadržaj novog vjerovanja, Namjesto 
naivnih priča sinoptičara Ivanov logos otvara put za helenističke utjecaje 
i veze. Stoga egzegeti teksta s pravom smatraju da je Ivanovo evanđelje 
proizašlo iz orijentalnog kršćanstva. 

Način izražavanja u parovima suprotnosti potječe iz gnostičkog shva- 
ćanja koje je djelovalo i na Pavla. Te suprotnosti su npr.: svjetlo-tama, 
istina-laž, nebo-zemlja i sl. I po tom se misli da bi pisac evanđelja mo- 
gao biti iz sredine gnostičkog židovstva. Pogledajmo primjere takvog 
utjecaja. Suština svijeta je tama. Čovjek koji ide za Isusom neće hodati 
po tami, nego će imati svjetlo (8,12). Tko ide po tami ne zna kuda ide 
(12,35). Kao što je Heraklit tvrdio da ljudi koji ne znaju za logos prirode 
izgledaju odsutni i sve im se događa kao da spavaju, tako i Ivan u okviru 
soteriološkog logosa piše da su ljudi slijepi a da to i ne znaju.?? 

Vladalac kozmosa je đavo (zlo) protiv koga se treba boriti. Ta će se 
borba uspješno okončati pomoću logosa. Isus ili logos je svjetlo svjetla 
(8,12; 1,9; simbolika: 4,15; 6,27). 

Ivanov prigovor Židovima razlikuje se od Pavlove kritike. Ivan sma- 
tra da je grijeh Židova u njihovoj dogmatici, Pavle je više naglašavao 
problem krize u židovskoj etici. Zbog svog dogmatizma Židovi odbijaju 
Isusa koji ih može spasiti (5,39). Mojsije na koga se pozivaju sigurna im 
je propast (5,45), jer će ih i on tužiti. Zaključak je, da Židovi uopće ne 
poznaju boga (5,37; 7,28; 15,21). 

Osnovni problem Ivanove teologije je da je logos postao meso. No Ivan 
ne objašnjava kako je taj eshatološki pojam postao zbiljnost u ovom svi- 
jetu. To treba da bude tajna. Stoga je potrebno vjerovati. Neće biti ko- 
zmičkih katastrofa, kao Što su mislili sinoptici. Sud je već tu. Tvrdnja je 
jednostavna: tko ne vjeruje već je osuđen (3,18; 12,48). Osuđeni ne vide 
i sude po tijelu (kata ten sarka 8,15). To je dovoljan znak njihove kobi. 

Ivan označuje Isusa helenističkim pojmom (logos). Isus je spas svijeta 
(ho soter tou kosmou, 4,42). Naziv kyrios javlja se tek u €. 20 i c. 21 
dakle tek naknadno u priči o Uskrsu. Za Ivana je važno da sačuva 
eshatološki lik Isusa. Stoga je Ivanu svojstveno da Isusa shvaća u smislu 
gnostičkog mita (preegzistencija-čovjek-uspon), 1,51; 3,13: 13,81). Tvrdi 
govor (skleros logos, 6,61) tj. nova vjera zahtijeva upornost. Po tome sc 
razlikuju pravi i nepravi učenici. 

Tema Ivanove teologije je — kako je logos postao sarks. Kršćanski 
gnostici nisu priznavali identitet između mitskog božjeg sina i čovjeka 
Isusa, (kao konkretnog čovjeka iz Nazareta). Nije slučajno da Ivan uopće 
ne pozna legendu o rođenju Isusa od Djevice. a 

To je ukratko bit tri dijela jednoga Kanona. Kako se to može sje- 
diniti? Isus iz jasli (sinoptici), Isus kao pneuma (Pavle) i Isus kao logos 
(Ivan) ostaju tri potpuno oprečna pojma. Iz te različite koncepcije ne 


.. * Iv. 8,39: I reče Isus: ja dođoh na sud na ovaj svijet, da vide koji ne vide, i koji 
vide da postanu slijepi. 

može se dobiti ni jedinstveno mišljenje o položaju čovjeka prema novoj 
vjeri i bogu kao njenom nosiocu. Kod sinoptika treba ići za zemaljskim 
Isusom. Pavlov čovjek ima pred sobom niz teološko-eshatoloških stupnje- 
va, a Ivanov zahtjev i traženje svjetlosti preko logosa koji je postao čo- 
vjek. Sve te razlike staviti kao jedno u jednom nije logično. Kanon se 
nužno raspada na tri kanona. No to je već oprečno pojmu Kanona kao 
cjeline i jedinstva, te nužno negira mogućnost Kanona kao sadržaja i 
forme kršćanske objave. 

Prenesimo se za čas na ilo religioznog čovjeka koji Kanon želi prihva- 
liti kao cjelinu. Isus sinoptičara kaže da je posjed zabranjen. Ravnodušan 
je prema ritualnoj čistoći. Česte su diskusije o tome da li treba prati 
ruke do lakata prije jela i da li se u subotu uopće smije išta raditi (npr. 
liječiti čovjeka). Bližnji ima prednost pred kultom. Isus se druži s ljudima 
koje bi trebalo izbjegavati (npr. sa carinicima i grešnicima). No on i njima 
obećaje nebesko carstvo. 

Pavle u svojim tezama nije ovisan od Isusa, a četvrto evanđelje uopće 
ne raspravlja o problemima Tore (Mojsijevo učenje). Dakle, postojeća 
cjelina zadaje mnogo nevolja.3? 

H. Braun smatra da je ipak bitno to, da se u sva tri dijela govori o 
čovjeku koji je izgubljen i treba mu spas. No kako će se objasniti to da 
je iz Kanona (koji je ipak tročlan) proizišlo veoma mnogo konfesija? To 
je bilo moguće i zbog toga što Kanon ne sadrži gotovu istinu. Kako treba 
shvatiti Novi Zavjet? Već time što se tekst mora prevoditi na razne je- 
zike dobija se prevodom i tumačenje. Da li se danas dobro razumije 
Lutherov prevod?3t Kako da se objasni da Pavle ne zna ništa o praznom 
grobu? (1 Kor. 15,5—7).5% Nije li Bultmannov program demitologiziranja 
(entmitologiziranja) jedino što preostaje? Ipak je sve to jedan drugi svijet. 
Nije li bog blanko ček (termin H. Brauna) na koji svaki leist upisuje 
svoj sadržaj? Stoga bi bilo shvatljivo zašto Isus dobija naziv gnostičkog 
spasilelja.?5 Ivanov čovjek »svjetla« nije dovoljno siguran kada je u tami, 
a kada ide po svjetlu. To nije jednostavno zbog toga jer treba znati »u 
kojoj formi dolazi otkrivenje meni?<"7 

Šta je iz egzegeze teksta jasno? To, da sinopiici ne opisuju Isusov ži- 
vot. Ima nešto još teže: Isus ne razlikuje dvije klase ljudi tj. pobožne i 
nepobožne. Nije se smatrao ni Mesijom. Ni crkvu nije hlio osnovati. 
Poslije Isusove smrti nastala je prva crkva koja je Isusa priznala kao 
Mesiju i na njega primjenila shemu helenističkih misterija: umro je i 
uskrsao. Zatim se ideja mesijanstva naknadno unosi sve do preegzisten- 
cije. Današnjem čovjeku Novi Zavjet ne govori ono što je govorio prije 


8" H. Braun: Hebt die heutige neutestamentlich-cregetische Forschung den Kanon 
auf? 

% H. Braun: Vom Verstehen dcs Neuen Testaments (Gesammelte Studien zum Neuen 
Testament und seiner Umuwelt, Tubingen 1962). 


5" Usp. MX. 16,1—8; LK. 24,1—11; Mt. 28,1— 10; Iv. 20,1—18. 
* Fil. 2,6; Ef. 4,8—10; Iv. 3,13; 12,32. 
“ H. Braun: Die Heilstatsahen im Neuen Testament. 

2.000 godina. Dakle, tekst treba interpretirati. Time se opet postavlja 
problem entmitologiziranja. 

Isus kao centralna tema Novog Zavjeta opterećen je kao što se vidjelo: 
židovskim, helenističkim i gnostičkim oznakama. Ipak svi su se prevarili 
u očekivanju božjeg carstva. I Pavle je mislio da će se to dogoditi još 
za njegovog života (Rim. 13,11). Kada nije tako bilo trebalo je odgoditi 
odnosno produžiti to vrijeme (MK. 9,1; Lk. 22,69). Da bi se izbjegli daljnji 
nesporazumi nađeno je drugačije rješenje. Saopćeno je da čovjekova vre- 
menska oznaka nije adekvatna, jer 1.000 godina je kao jedan dan i 
obratno (2 Petr. 3,8). A šta se je, gledajući logički, tim primjerom upro- 
pastilo? Očekivanje eshatologije kao skorog događaja zahtijeva već sada 
određeno djelovanje.3š Odgađanjem i produženjem čekanja eshatologije 
gubi se hitnost tog zahtjeva »sada«3% Umjesto strogog zahtjeva: Hic 
Rhodus, hic salta, prolongirana eshatologija izgubila je svoj bitni sadržaj. 
Time se tročlani Kanon potpuno gubi u neizvjesnosti, a vjernik je pre- 
pušten nagađanju. Baš tu nastaje obrat u odnosu između vjere i mišljenja. 
Spoznati paradoks može se samo kritičkom analizom. Samo takav pristup 
vodi čovjeka zaista na put svjetla, koje postoji samo u mišljenju. 


5. Shvaćanje Raimunda Kubaseka o Jehova-kršćanstvu 


Tekstovi Novog Zavjeta pokazaju prema mišljenju R. Kubaseka po- 
vijesno falsificiranje u smislu svjetskog širenja židovstva.“ Pravi spisi 
Novozavjetnih knjiga izgubljeni su već prije polovice drugog vijeka n. 
ere, i to svi bez izuzetka. Ništa nije sačuvano, A kako je došlo do ovoga 
što se danas zove Novi Zavjet? Kubasek o tome piše s mnogo mašte. On 
tvrdi da Židovi nisu bili zadovoljni širenjem kršćanstva, jer su u tome 
vidjeli za sebe opasnost. Dugo su razmišljali šta da se učini. Na kraju su 
odlučili da daljnji razvoj kršćanske religije preuzmu u svoje ruke. Na 
koji je način to uspjelo? Najodlučnije u tom poduhvatu izvršeno je na 
osnovu židovskog kapitala. Naime, poslije odlaska Pilata iz Jeruzalema 
židovski savjet hrama osnovao je apostolsku školu koja je za nekoliko 
godina iškolovala preko 4.000 židovsko-kršćanskih aposiola uključujući 
tu i Pavla. Ti Židovi-kršćani imali su preporuke za rabine u drugim 
krajevima. Sada dolazi do odlučne konkurencije. Bogati Židovi apostoli, 
koji su postali kršćani, nastoje da svagdje potisnu prave Kristove učenike. 
Oni osnivaju vlastite židovsko-kršćanske zajednice i nude vjernicima 
svoje spise u kojima se govori da je Isus sin Jehove.t! 


# MK. 1,15; Mt. 24,43—5; 1 Sol. 5,1—11. 
* H. Braun: Die Problematik einer Theologie des Neuen Testaments. 


*% Raimund Kubasek: Die Schriften des Neuen Testamentes. Ihre Herkunjft und ihr 
doppelsinniger Geist. Bethania Verlag, Wien 1952. st. 199. 


“ »Die so relclich mit Geld versehenen Judenchristenapostel kamen iberall den 
wahren Jungern Christi zuvor, indem sie eigene Judenchristliche Gemeinden grundeten 
und ihre eigenen, im Jehovageiste verfassten Schriften den Gliubigen vorsetzen. Der 
Hass der Juden-Christen gegen die Lehrer des reinen Christentums wurde bald alige- 
mein (str. 161)« 

A šta je bilo dalje? Posljedice toga bile su veoma kobne, ističe Kuba- 
sek. Zastupnici te škole postajali su biskupi i pape. Oni su imali odluču- 
juću riječ na koncilima u Nikeji (325. god.) i u Konstantinopolisu (381. 
god.). Na tim koncilima oblikovano je službeno vjerovanje, koje do danas 
traje. Tako je Jehova kult postao osnova kršćanskog vjerovanja. Ponovi- 
mo: Židovi su prelazili u kršćanstvo da bi ga u suštini uništili. Njima je 
to pošlo za rukom. Namjesto pravog kršćanstva ostalo je samo Jehova 
kršćanstvo. 

A kako je izgledalo pravo kršćanstvo? I o tome Kubasek ima rješenje. 
Evo glavnih teza. Krist je bog i stvaralac svemira. On je vlastitom snagom 
postao čovjek. No u tu svrhu poslužio se je Marijom. Josip nije Kristov 
otac niti Marijin muž, već Marijin poočim. Josip i njegova porodica pri- 
padali su sekti Esena i nisu imali ništa zajedničko sa židovstvom. Odatle 
slijedi drugačiji sadržaj. Krist nije bio obrezan, nije nikada išao u Sina- 
gogu, nije se smatrao Davidovim ili božjim sinom, niti se je kao takav 
molio hebrejskom bogu Jehovi. Sve što danas sadrži Novi Zavjet nije 
ništa drugo nego židovske bajke (str. 163.). Jehova je satana i može se 
označiti kao noć, za razliku od Krista koji je dan. 

Sto su vjerovali Eseni? Ukratko to, kaže Kubasek, da je samo Krist 
bog. Svojom smišljenom akcijom Židovi-kršćani su eto uspjeli da Krista 
kao jedinog boga podrede Jehovi. Poslije toga oni su Isusa nazvali: božji 
sin, čovjekov sin i Davidov sin. 

Polazeći od pojma boga u filozofiji Kubasek može dokazati da bi božji 
duh morao biti apsolutan, stalan, nedjeljiv te ne može biti ni umanjen ni 
uvećan. Stoga ne može biti bog otac, bog sin i sl. Zbog toga duh, koji 
se osvećuje, zavodi, kune i slično nije duh pravog boga nego je satana. 
Da bi to dokazao Kubasek je naveo oko 70 mjesta iz Starog Zavjeta. Iz 
toga zaključuje da Jehova nije bog, nego je Krist bog. 

Protivrječnosti u biblijskim tekstovima nije bilo teško pronaći. No što 
iz toga slijedi? Da li se jedna religija u svom nastanku može razvijati 
po nekom gotovom cilju i završenom planu? Kad bi tako bilo onda bi 
čovjek mogao apsolutno gospodariti stvarnošću. No do toga još nismo 
došli. 

Tekstovi Novog Zavjeta sadrže niz protivrječnosti. To je dokaz da se 
moralo pristupiti kanoniziranju da bi se spriječila još veća raznolikosi. 
Pri tome ne treba gubiti iz vida različite utjecaje i vjerske grupacije, koje 
su zahtijevale da se njihovo uvjerenje održi. Tu je trebalo prevladati 
različite koncepcije. Historija dogmi to najbolje pokazuje. 

Kršćanstvo se je razvilo iz starohebrejskog shvaćanja. To je neosporno. 
No kršćanstvo kao pokret nosio je u sebi negaciju mojsijevstva kao jedine 
religije. Pisci novozavjetnih tekstova dokazuju da je vjera u Krista na- 
stavak i završetak onoga što obećaje Stari Zavjet. Ortodoksni rabini to ne 
prihvaćaju. Židovska dijaspora je elastičnija. Taj je rascjep bio dokaz da 
je dijaspora bila snažnija nego centar u Jerusalemu. 

Da je kršćanstvo nastalo na primjer u Ateni među Grcima, sigurno je, 
da bi ti tekstovi bili drugačiji i da bi se sadržaj vjerovanja mnogo razli- 
kovao od novozavjeinih tekstova. Kršćanstvo je dijalektička sinteza, lj. 
ukinuto i očuvano mojsijevstvo. Stoga je bilo moguće da postane kozmo- 

politska religija, na nekim principima starohebrejskog vjerovanja. Bez 
ideje kozmopolitizma kršćanstvo se ne bi održalo niti bi postalo svjetski 
pokret. 

Teze R. Kubaseka zatvorene su u granice politiziranja. Odatle je ne- 
moguće dobiti objektivne i naučne temelje za komparativna istraživanja 
kršćanstva i religioznog fenomena uopće. 


6. Kanonizirano kršćanstvo je potpuno sekularizirano 
hebrejsko mesijanstvo 


Iz tekstova Novog Zavjeta vidi se da su osnivači i zagovornici kršćan- 
stva dokazivali da je kršćanstvo realiziranje svih proroštava i pojava, 
koje su saopćene u Starom Zavjetu. To bi bio religiozni prelaz kvantiteta 
u kvalitet. Hebrejsko mesijanstvo postalo je u Isusu prostorno određenje 
s ciljem, da se ostvari univerzalizam, koji je također najavljivan u smislu 
pokoravanja svih bogu Jehovi. 

Apostoli kršćanstva imali su glavni sukob sa hebrejstvom koje je i 
dalje ostalo samo u Starom Zavjetu. Događao se paradoks. Izabrani na- 
rod ne vjeruje u ono što drugi narodi primaju, kao realiziranje onoga 
što je najavljivano u Starom Zavjetu. Apostoli su govorili da je nastupilo 
to, što treba da dođe, a Hebreji u centru (Jerusalem) bili su uporni i nisu 
nikako htjeli primiti to novo, prevladano mojsijevstvo. 


Kršćanstvo je proizašlo iz Rebrejstva. Nastalo je u dijaspori i širilo se 
je u dijaspori. Helenizirani Hebreji lakše su prihvatili pokret koji je na- 
stao u vremenu i prilikama koje su bez odlaganja nametale i tražile neke 
promjene. Iluzija je zamijenila stvarnost, pa je i religija morala postati 
nadomjestak politike. U religiji je oblikovana pravda, nada, mir, sreća, 
blažen život i jednakost. To je bio problem života. Namjesto stvarnosti 
taj sadržaj postao je bitan pokretač novih religioznih ideja. 

Zbog toga se i dogodilo sekulariziranje hebrejskog mesijanstva. Bog je 
poslao sina koji je umro za sve. Eto osnove za nadnacionalno kretanje 
religije. Ortodoksni Hebreji nisu htjeli napustiti nacionalni pojam Je- 
hove, jer su u održanju svog boga vidjeli osiguranje za sebe kao zajednice 
i naroda. 

Dakle u okviru hebrejstva javio se pokret koji je negirao daljnji apso- 
lutni smisao mojsijevstva. Očekivanje i nada da će doći neko rješenje 
nije u sebi nosilo više ni dovoljnu utjehu. Taj pokret koji se kritički od- 
nosio prema hebrejskoj religioznoj tradiciji shvatio je sebe isključivo kao 
religiju spasa. Da nije tako shvaćeno, onda bi taj pokret bio samo jedan 
od niza religioznih sekta, koje su u to vrijeme nastajale. Hebreji u di- 
jaspori bili su manje osjetljivi na svoju narodnost kao zatvorenu sredinu. 
Oni su lakše prihvatili ideju spasa kao spas svih. To je uostalom i u 
skladu i s idejom Starog Zavjeta, da su svi ljudi božja djeca i to grešna, 
kojima treba spas. Baš čovjekovu grešnost apsolutizira Novi Zavjet. Pisci 
tih knjiga stalno su dokazivali da je sadržaj vjerovanja u Isusa i u cijeli 
sadržaj koji je s tim u vezi nastao, završetak ranijeg očekivanja. Ostva- 

ruje se ono, što se je do tada samo najavljivalo. Šta se je postiglo takvom 
argumeniacijom i takvim shvaćanjem uopće? Zasnivanje kršćanstva na 
mojsijevskoj tradiciji pokazuje da je kršćanstvo bilo najprije hebrejski 
pokret koji je svoj stari mit prenio u povijest i dodao mu ono što je tom 
vremenu trebalo. Više se nije trebalo čekati. Ako je bog govorio da će 
doći, onda je sada krajnji čas. Ni sada ili nikada. Da ga nisu pronašli, 
potčinjeni ne bi imali ni iluzija o promjeni svog životnog stanja i polo- 
žaja. Taj pokret zasnovali su niži slojevi. Odatle je jasno i uvjerenje da 
bogataš neće doći u nebesko carstvo. Povezivanjem mojsijevstva i kršćan- 
stva ili Starog i Novog Zavjeta dobivena je povijesna religija, koja je 
prva postavila dosmu da je bog došao u obliku čovjeka. Ta povijesna 
religija nosi u sebi negiranje odvojenog Slarog Zavjeta kao dovoljnog 
rješenja. Ali i Novi Zavjet bez ikakve veze sa Starim Zavjetom bio bi 
tada nemoguć pokret, jer je nastao među Hebrejima. Održavanje te cje- 
line u različitim modusima pokazuje da je kršćanstvo sebe interpretiralo 
kao ostvarenje mojsijevstva. Kada je to postalo jasno i prihvatljivo, tre- 
balo je ići dalje. No daljnji korak nije bio lak, jer je to ostvarenje trebalo 
ispuniti novim sadržajem kojeg nije bilo u Starom Zavjetu. Taj novi sa- 
držaj ili kasnija dogmatika opet se odnosio prema Starom Zavjetu kao 
realiziranje onog što su proroci ranije najavljivali. Stoga su ortodoksni 
Hebreji lako mogli shvatiti, da se tu radi o razaranju mojsijevstva. A 
tako je i bilo. Možemo reći, da je mojsijevstvo postalo kršćanska baština 
ali u kršćanskom obliku. Mojsijevstvo bi bilo početak a kršćanstvo za- 
vršetak. To znači da kršćanstvo sebe shvaća kao realiziranje starozavjet- 
nog mesijanstva. To se može iscrpno dokazati na novozavjetnim teksto- 
vima. Pogledajmo sadržajni izvod i dokaz za tu tvrdnju. 


1. Evanđelje po Mateju. Evanđelist Matej navodi u c. 1. Isusovo po- 
rijeklo od Abrahama i Davida. Duh Mariji najavljuje da će Isus spasiti 
svoj narod, a to je u skladu s onim što su govorili proroci (1,22). Isus 
se rodio u Betlehemu judejskom. S djetetom Marija i Josip treba da 
bježe u Egipat, da bi se izvršilo ono, što je Gospod rekao preko proroka: 
iz Egipta dozvah sina svojega. Djecu koju kasnije Irod ubija treba shva- 
titi kao događaj koji je najavio prorok Jeremija (2,17). Poslije Irodove 
smrti Josip i Marija vraćaju se iz Egipta i odlaze u krajeve Galilejske. 
Nastanili su se u Nazaretu, da bi se ispunilo ono što su kazali proroci, da 
će se dijete Nazarećanin nazvati. 

U to vrijeme u pustinji Judejskoj poučava Ivan Krstitelj. Njegovo 
djelovanje u skladu je s proricanjem Isaije: glas onoga što viče u pustinji. 
Ivan je krstio na rijeci Jurdanu, On već upozorava da će doći onaj kome 
on nije dostojan ni obuću nositi. To je zbog toga šlo Ivan krsti samo vo- 
dom, a Isus će to činiti svetim duhom. Ta akcija prikazana je veoma pla- 
stično. Isus već ima u rukama lopatu. Pšenicu će skupiti, a pljevu će 
spaliti. Ivan je krstio i Isusa. U tom momentu čuo se glas s neba: ovo je 
sin moj ljubazni, koji je po mojoj volji. 

Proces sekulariziranja je započeo. Mesija je dakle tu. Više se nema 
šta čekati. Svi oni, koji misle da se ideja proroka još ne osivaruje, ne- 
maju pravo, Takvo dogmatsko shvaćanje postaje nerealno. Novi pokret 

suprotstavlja se starom hebrejstvu baš tvrdnjom da je Mesija došao i on 
već započinje svoju misiju. 

Poslije izdržanih kušnji s đavlom Isus odlazi iz Nazareta u Kafarnaum, 
da bi se time ispunilo jedno Isaijino proroštvo (4,15). To počinje sa svojim 
učenjem u kome saopćava da se bliži kraljevstvo nebesko. Glas o Isusu 
širi se po Siriji, Galileji i Judeji. U propovijedi na gori Isus tješi progo- 
njene, jer su tako prije progonili i proroke. Isus za sebe kaže da je došao 
da ispuni zakon i proroke (5,17—18). 

Treba početi s novom praksom i novim nazorom. Više ne može biti 
princip odnosa: oko za oko, zub za zub, nego u praštanju i ljubavi. He- 
brejski lokalizam treba zamijeniti općim odnosom prema svima: budite 
savršeni kao što je savršen otac vaš nebeski (5,48). Time hebrejski bog 
postaje otac svih ljudi, a ne samo Hebreja. Zemaljska blaga treba ostaviti 
i težiti za nebeskim, »gdje ništa ne kvari ni moljac ni rđa«. 

Smisao Zakona i proroka izražen je ovako: sve što hoćete da čine 
vama ljudi, činite i vi njima. To pravilo važi i za buduće. Neka to postane 
opće pravilo ljudskih odnosa. U carstvo će ući samo oni koji čine po volji 
oca na nebesima. Njegova volja je ono što Isus saopćava. Time je posta- 
vljena nova obaveza Hebrejima i zahtjev svim drugim narodima. Oni koji 
to prihvate, zidaju svoju kuću na tvrdom tlu, a svi koji suprotno rađe, 
prave kuće na pijesku. 

Isus je bio zadovoljan uspjehom svoje misije. Ona saopćava da ni u 
Izraelu nije toliko vjere našao. Zbog toga će mnogi i sa istoka i sa zapada 
doći i sjesti za stol s Abrahamom, Isakom i Jakovom u carstvu nebeskom 
(8,11). Isus izgoni zle demone i liječi razne bolesti, da bi se ispunilo ono 
što je govorio prorok Isaija. Isus obrazlaže svoje djelovanje: nitko ne 
meće nove zakrpe na stare haljine, niti se novo vino sipa u stare mjehove. 

Čuvši za čuda koja čini, mnogi bolesnici dolaze Isusu. Slijepi za njim 
viču: pomiluj nas sine Davidov. Isusu je važno da sa svojih 12 apostola 
najprije pridobije Izrael. Stoga im zapovijeda: ne idite k poganima i u 
grad Samarijanski ne ulazite, nego idite radije k izgubljenim ovcama 
doma Izrailjeva (10,5—65). Isus dalje kaže, da svoje učenike šalje kao 
ovce među vukove. Stoga neka budu mudri kao zmije i bezazleni kao 
golubovi. No ipak treba biti uporan, jer »nisam došao da donesem mir, 
nego mač«. Isus za sebe kaže da ga je poslao bog. 

Književnici i fariseji osporavaju Isusu pravo i neko božje porijeklo. 
Čime on to može potvrditi pitaju oni. Isus im tumači svoju ulogu znakom 
proroka Jone: jer kao što je Jona bio u trbuhu kitovom tri dana i tri 
noći: tako će biti i sin čovječji u srcu zemlje tri dana i tri noći (12,40). 

Mnogi ne razumiju ono što im Isus govori. To njega ne zbunjuje, jer 
se time ispunjuje Isaijino proroštvo da će ušima čuti i neće razumjeti, i 
očima će gledati i neće vidjeti (13,14). Parabole u kojima saopćava svoje 
mišljenje, također treba da budu potvrda onoga što je prorok najavio 
(13,34). 

To svakako unosi i pometnju u diskusijama s književnicima i fari- 
sejima. Oni prigovaraju Isusu da njegovi učenici ne poštuju običaje sta- 
rih. Npr. ne peru ruke do lakata prije jela. Isus odgovara, da su knjiže- 
vnici i fariseji mnoge običaje napustili. Ono što im odgovara priznaju za 

božje upute, a drugo odbacuju. Čovjeka ne pogani ono što ide u usta, 
nego što izlazi kroz usta iz srca. 

U Tiru i Sidonu dogodilo se je iznenađenje. Zena Hananejska molila 
je Isusa, sina Davidovog da izliječi njenu kćer. On to nije učinio. Tada 
su ga i učenici molili. A on reče: ja sam poslan samo k izgubljenim ovca- 
ma doma Izrailjeva (15,24). Zena ga i dalje moli: »A on odgovarajući 
reče: nije dobro uzeti od djece hljeba i baciti psima« (15,26). Na to žena 
odgovori, da psi jedu mrvice sa stola gospodara. Poslije toga Isus je 
pristao i izliječio kćer. Šta znači ta priča? Raspoloženje novog pokreta 
imalo je dva smjera. Jedan usko lokalni (staro hebrejsko vjerovanje u 
svoga Mesiju) i drugo — Mesija za sve. Te suprotnosti izražene su i u 
samim tekstovima. Stoga je i analogija veoma ćudna. Božji narod je di- 
jete, a drugi su psi, i ne zaslužuju istu pažnju. 

Svi koji su izliječeni bili su dokaz za novu moć, koja se pripisivala 
bogu Izrailjevu (15,31). U tom raspoloženju Isus želi da sazna šta se o 
njemu misli. Učenici mu to ukratko saopćavaju: Jedni misle da si Ivan 
Krstitelj, neki da si Ilija, a neki Jeremija ili koji od proroka. A kad je 
upitao učenike, što oni misle, tko je on, odgovorio je Simon Petar »ti si 
hristos, sin boga živoga« (0 yQLSTog 0 VLOJ TOv deov rov Zovrog, Mt. 16,16). 
Poslije toga Isus najavljuje da će biti ubijen i treći dan će uskrsnuti. 

Nakon šest dana Isus povede tri apostola (Petra, Jakova i Ivana) i 
izvede ih na visoku goru. Tu je Isus pred njima doživio svoju meta- 
mortfozu ili preobraženje. Njegovo je lice zasjalo kao sunce, a haljine su 
postale bijele kao svjetlo. I tada ugledaše Mojsija i Iliju kako razgovaraju 
s Isusom. Odjednom je to sve nestalo i čuo se samo glas iz oblaka koji je 
saopćavao: ovo je sin moj i njega slušajte. Isus je učenicima naredio da o 
tome ne smiju ništa govoriti, dok on ne uskrsne. Opet ta buduća slika 
prvenstveno treba da utječe na Izrael. Poslije uskrsnuća, 12 sudija sudit 
će 12 plemena Izrailjevih. No prije toga treba da se još dogodi ono što je 
najavljivano. Sa Maslinske gore Isus šalje dva učenika da mu dovedu 
magaricu i magare, da bi se ispunilo ono što je prorok rekao (Zaharija 
9,9). Isusa na magarcu narod je pozdravljao: hosana sinu Davidovu. 

Hebrejska pozicija bila je veoma jaka. Isusa ne priznaju. Stoga Isus 
saopćava da su se dogodile promjene. U priči o vinogradarima koji nisu 
slušali svoga gospodara Isus saopćava Hebrejima da oni više nisu prvi. 
Njihovo ranije pravo prelazi na druge: zato vam kažem da će se od vas 
uzeti carstvo božje i dat će se narodu koji njegove rodove donosi (21,43). 
Ova priča napisana je u vrijeme širenja kršćanstva. Odnosi se na mit o 
Isusovoj smrti i drugim narodima koji su nasuprot Hebrejima primili 
drugu vjeru. 

Sadukeji koji nisu vjerovali u uskrsnuće žele sa Isusom dijalog o tom 
problemu. Oni podsjećaju Isusa na to, što kaže Mojsije. Naime, ako tko 
umre bez djece, tada brat pokojnika treba da se oženi s tom ženom, da 
bi bratu ostavio nasljednika. Bilo je sedmero braće. Svi su umirali i ženili 
se samo jednom ženom. Na kraju je i žena umrla. Pitanje je dakle u 
ovom: nakon uskrsnuća, čija će ona žena biti, jer je bila sa svom sedmo- 
ricom. Isus je odgovorio da tada neće biti ni ženidbe ni udaje, nego će 
svi biti kao anđeli. A za uskrsnuće poziva se na ono što je bog rekao 

(2 Moj. 3,6): »ja sam Bog Abrahamov, i Bog Isakov i Bog Jakovljev: a 
Bog nije Bog mrtvih, nego živih (Mat. 22,32).« 

U govoru pred narodom Isus saopćava jedno upozorenje: na Mojsijevu 
stolicu sjedoše književnici i fariseji (23,2). Sve je izopačeno. Kao što kokoš 
skuplja svoje piliće, tako je htio i Isus okupiti narod svoj, ali ništa nije 
postigao. No uoči drugog Isusovog dolaska pojavit će se razne nevolje. 
Svi će biti iznenađeni kao u Nojevo vrijeme. Tek kad je potop počeo vi- 
djeli su šta se događa. Isus najavljuje svojim učenicima nemio događaj. 
Svi će se oni sablazniti o njega, »jer u pismu stoji: udarit ću pastira i 
ovce od stada razbjeći će se.« (Mat. 26,31; Usp. Zah. 13,7). 

Hapšenje i smrt Isus neće da izbjegne, jer kako bi se ispunilo što 
stoji u Pismu, da ovo treba da bude (26,24; i tekstovi Starog Zavjeta po- 
znaju Mesiju koji trpi: Ps. 22, 16; 69.19—20). Juda je za izdaju Isusa do- 
bio trideset srebrenika. Kasnije se objesio. Za te novce glavari svećenički 
kupiše lončarevu njivu za groblje gostima: »Tada se izvrši što je kazao 
prorok Jeremija govoreći: i uzeše 30 srebrenika, cijenu cijenjenoga koga 
su procijenili sinovi Izrailjevi« Mat. 27,9; (usp. Jeremija 32,7—9). 


2. Evanđelje po Marku. To evanđelje ne priča Isusovo djetinjstvo. Već 
u početku poziva se na proroka (Isaiju), o glasu onoga što viče u pusti- 
nji (Isaija 40,3). Isus se krstio na Jordanu i započeo svoju misiju. Brzo 
se pročulo za njega po Galileji. Izliječenome od gube Isus naređuje da 
se vrati svećeniku i neka prinese za očišćenje što je zapovjedio Moj- 
sije (1,44). 

U diskusiji oko pranja ruku do lakata i umivanju prije jela Isus se 
poziva na Isaiju koji je ukorio licemjere (7,6; Isaija 29,13). Važnije je 
činiti ono što zapovijeda Mojsije, npr. poštovati oca i mater svoju. Fari- 
seji i književnici postavljaju svoje običaje koji nisu važni. 

Na gori Isus se preobrazio i govorio s Ilijom i Mojsijem. Iz oblaka čuo 
se glas: ovo je sin moj ljubazni, njega poslušajte. Isus saopćava učenicima 
da se sin čovječji treba mnogo poniziti kao što je pisano. 

U razgovoru o braku Isus upućuje na Mojsijeve zapovijedi (10,3—5). 
Na poziv slijepoga: Sine Davidov, Isus je stao i slijepog izliječio. Jašući 
na magarcu Isus je od prisutnih bio pozdravljen: »blagoslovljeno carstvo 
oca našega Davida koje dolazi (11,10)«. U stavu 12,1—11 u priči o lošim 
vinogradarima saopćava se da je kršćanska općina božji narod, a ne više 
Izrael (točna Bultmannova interpretacija). U primjeru sa ženom i sedam 
muževa (povodom uskrsnuća) Isus se poziva na Mojsija (2 Moj. 3,6) govo- 
reći o bogu Abrahamovom, Isakovom i Jakovljevom. Na pitanje jednog 
književnika, koja je prva zapovijest, Isus odgovara: prva je zapovijest 
od sviju: čuj Izrailju, Gospod je Bog naš Gospod jedini (12,29). 

Isus najavljuje da će ga svi izdati, »jer je pisano: udarit ću pastira i 
ovce će se razbjeći« (14,27; usp. Zah. 13,7). Svoje hapšenje mirno podnosi, 
da se ispuni Pismo. Na sudu Pilat pita Isusa, da li je on car Judejski? 
Isus mu odgovori: ti kažeš. Taj natpis stavljen je i na križ. 


3. Evanđelje po Luki. Luka na početku saopćava potrebu da se izrael- 
ski narod pripremi za Gospoda. To je vizija koju ima pravedni Zaha- 
rija. Anđeo Gabrijel saopćava Mariji novost: rodit će sina, njemu će bog 

dati prijesto Davida, oca njegova (1,32). On će zauvijek upravljati u 
domu Jakovljevu. Kad je Zaharijina žena Elizabeta rodila sina (Ivan Kr- 
stitelj) Zaharija se zahvaljuje: blagoslovljen Gospod Bog Jakovljev (1,68). 

Isusovo rođenje anđeo najavljuje pastirima kao spas svim narodima. 
No u tekstovima Novog Zavjeta ima i mjesta u kojima se Isus prikazuje 
isključivo kao židovski Mesija (Luka 24,21; 1,32; 1,71; usp. Djela apostol- 
ska 1,6; 9,22). Osmi dan dijete je obrezano i dobilo ime Isus. Zatim su ga 
prema Mojsijevu zakonu donijeli na molitvu. Isusov narod je Izrael (1,32). 
Sa 12 godina vodi učene razgovore u hramu. Otac i mati nisu znali gdje 
je, i tek treći dan su ga našli. 

Ivan Krstitelj počinje krstiti da bi se ispunilo ono što je rekao prorok 
Isaija. Ivan najavljuje Isusovu akciju: to je čovjek koji će doći s lopatom 
da bi očislio gumno svoje. 

U Nazaretu u sinagogi Isus tumači knjige proroka Isaije. Najavljuje 
evanđelje siromašnima. Isus prisutnima saopćava, da se danas izvrši obe- 
ćanje božje. Svi su se tome usprotivili i Isusa istjeraju napolje. Isus svima 
govori da je poslan da tumači evanđelje o carstvu božjem. 

Očišćenome od gube Isus savjetuje da pred svećenikom prinese dar 
prema Mojsijevoj zapovijedi. Na prigovor zašto Isusovi učenici u subotu 
trgaju klasje i jedu žito, Isus odgovara: »zar niste čitali ono što učini Da- 
vid kad ogladnje, on i oni koji bijahu s njim ?« (6,3). Isusova djela zbunila 
su i Ivana Krstitelja. Poslao je svoja dva učenika Isusu da pitaju: jesi 
li ti onaj što će doći, ili drugoga da čekamo? Isus na to nije direktno od- 
govorio nego ih savjetuje da idu i neka saopće šta su vidjeli (tj. da sli- 
jepi vide, gubavi se čiste, gluhi čuju, mrtvi ustaju, i na kraju siromašnima 
se propovijeda evanđelje). Dalje Isus obrazlaže, da Ivan priprema njemu 
put. 

Na gori gdje se preobrazio Isus, vidjeli su njegovi učenici Petar, Ivan 
i Jakov da razgovara s Mojsijem i Ilijom. Onima koji ne vjeruju da je 
već tu obećani Mesija i koji traže znakove po kojima bi to mogli znati, 
Isus kaže da se nikakav znak ne može dati, osim znaka Jone proroka 
(11,29). Osim toga »ovdje je veći od Jone« (11,32). 

Treba očekivati skori kraj ovog svijeta. Stoga je bolje truditi se za 
buduće blaženstvo. U nebeskom kraljevstvu vidjet će Abrahama, Isaka, 
Jakova i sve proroke. Postoje dva dijela puta do tog ostvarenja. Prvi dio 
su Zakon i proroci do Ivana (16,16). Primjer je za to siromašni Lazar. 
Kada je umro njega su anđeli odnijeli u naručje Abrahamovo. A bogataš, 
koji nije mario za Lazara došao je u pakao. Zvao je Abrahama da mu 
ublaži muke. Osim toga bojao se je za svoju braću da i oni tako ne prođu, 
pa je molio Abrahama da pošalje Lazara da im saopći šta se ovdje do- 
gađa. Abraham to nipošto neće i odgovara mu: oni imaju Mojsija i pro- 
roka, neka njih slušaju (16,29). Uzalud je bogataš molio da se pošalje je- 
dan svjedok iz mrtvih. Abraham je zaključio da onaj koji ne sluša Mojsi- 
ja i proroke neće priznati ni onog tko ustane iz mrtvih. 

Pojavit će se mnoge nevolje prije dolaska carstva božjeg. Kako je bilo 
u Nojevo vrijeme, tako će biti u dane sina čovječjega. Isto tako kao što je 
bilo u Lotovo vrijeme. »A u dan kad izide Lot iz Sodoma, udari oganj i 
sumpor iz neba i pogubi sve« (17,29; usp. 1 Moj. 19). No tada će biti već 

kasno. Neka se sjete Lotove žene. (Ona se je okrenula i postala slan 
kamen). 

Na kraju Isus saopćava da će se sve dogoditi kao što su proroci pisali 
za sina čovječjega. Na putu Isusa zaustavlja slijepac vičući: sine Davidov, 
pomozi mi. 

U priči o neposlušnim vinogradarima najavljuje se pravedna kazna. 
U 20,17 nalazi se citat Ps. 118,22 gdje se pita: šta znači dakle ono u 
Pismu: kamen koji odbaciše zidari onaj posta glava od ugla? 

Kao potvrdu za uskrsnuće iz mrtvih navodi se i svjedočanstvo Mojsija, 
koji naziva Gospoda Boga Abrahamovim, Isakovim i Jakovljevim, jer bog 
nije bog mrtvih nego živih (2 Moj. 3,2—6). 

Isus ostavlja svoje carstvo svojim učenicima da sude nad 12 plemena 
Izrailjevih, jer se izvršuje ono, što je o njemu pisano. Poslije uskrsnuća 
Isus se javio svojim učenicima. I reče im: ovo su riječi koje sam vam 
govorio još dok sam bio s vama, da sve treba da se izvrši što je za mene 
napisano u Zakonu Mojsijevu, u Prorocima i Psalmima (24,44), tj. treba 
da se izvrši cijeli Stari Zavjet. To treba da se propovijeda po svim naro- 
dima, počevši od Jerusalema. 


4, Evanđelje po Ivanu. Zakon za ljude dat je preko Mojsija, no milost 
i istina dolaze od Isusa Krista. Ivan Krstitelj za sebe kaže da je glas onoga 
što viče u pustinji i poziva se na proroka Isaiju. Ivan saopćava da je 
prepoznao Isusa, jer je vidio da je na njega sišao duh u obliku goluba. 
Prisutni zaključiše da je Mesija (tj. Hristos) već tu. To je onaj koga su 
najavljivali Mojsije i proroci (1,45). Isus objašnjava svoju ulogu i cilj. 
Kao što je Mojsije podigao zmiju u pustinji, tako treba i sin čovječji da 
se podigne (usp. 4 Moj. 21,7—8). U razgovoru sa Samarijankom Isus kaže 
da spasenje dolazi od Hebreja i saopćava joj da je on Mesija koga se 
očekuje. 

Hebrejskim starješinama Isus dokazuje da je on sin božji. Uvjerava 
Hebreje da ih neće tužiti ocu, jer će to učiniti Mojsije »u koga se vi 
uzdate«. »Jer da ste vjerovali Mojsiju, vjerovali biste i meni, jer on pisa 
za mene« (5,46). Gladnim Hebrejima nije dao manu s neba Mojsije nego 
Isusov otac (6,32). Isus sebe smatra hljebom života. Na prigovor da subo- 
tom liječi, Isus odgovara Hebrejima da i oni subotom obrezuju. Među 
Hebrejima raspravlja se o tome odakle će doći Mesija. »Ne kaza li Pismo 
da će Krist doći od sjemena Davidova?« (7,42). Isus prisutnim Hebrejima 
kaže da im ništa ne pomaže što se nazivaju djecom Abrahama. Oni mo- 
raju slušati boga kao što je to činio Abraham. Tu volju božju predstavlja 
Isus na zemlji. Kad Isusa ne slušaju onda je jasno da je njihov otac 
đavo, a nije im bog otac. Prisutne je razljutila Isusova tvrdnja da će dati 
vječni život onima, koji idu s njim. Kako to može biti? Abraham je 
umro, a isto tako i proroci. Zar on misli da je viši od njih? Daljnji razgo- 
vor postaje još čudniji. Isus kaže da je Abraham bio veseo kad je vidio 
Isusov dan. »Tada mu rekoše Hebreji: još ti nema pedeset godina a 
Vidio si Abrahama?« (8,57). Isus tvrdi da je prije Abrahama. Zatim se 
je sklonio, da ga prisutni ne kamenuju, Hebreji priznaju samo Mojsija 
kao predstavnika pred bogom, a odakle je Isus nije im važno. 

Ulazak na magarcu u Jerasalem dovodi se u vezu s prorocima. Ne- 
vjerovanje u Isusa opet je događaj koji je u skladu s riječima proroka 
Isaije (12,38). Poslije raspeća vojnici su dijelili između sebe Isusovu 
odjeću da bi se ispunilo što se govori u Pismu (usp. Ps. 22,18). I to je 
po Pismu, da mu razapetome nisu noge prelomili (19,36; usp. 2 Moj. 
12,46). Dakle kao što smo već vidjeli svi važniji detalji o Isusu imaju 
prethodnu najavu. 


5. Djela Apostolska. Među prvim pitanjima trebalo je znati da li će 
Isus obnoviti Izraelsko kraljevstvo. Na ovo nije uslijedio direktan od- 
govor. Apostol Petar saopćava prisutnom narodu da je Judino izdajstvo 
u stvari ispunjenje onoga što je prorekao Duh Sveti u ustima Davidovim. 
Juda se je objesio, a njiva koju je kupio za dobivene novce ostat će pu- 
sta (usp. Ps. 69,25). 

Silazak Svetog Duha na apostole i znanje mnogih jezika Petar tu- 
mači kao događaj koji je najavio prorok Joel. U 2,17—21 prepričava se 
tekst iz Joela (2,28—32). U Psalmima se traži dokaz za uskrsnuće Isusa 
(Ps. 16,8-——11). David Isusa smatra svojim Gospodom (2,34; usp. Ps. 
110,1). To je argument protiv onih koji su razapeli Isusa. Mnogi su se 
zaplašili. To je bilo povoljno vrijeme za prelazak u kršćanstvo. U jedan 
dan krstilo se oko 3.000 novih vjernika. Apostol Petar češće saopćava 
Hebrejima da je bog Abrahamov, Isakov i Jakovljev, dakle bog otaca 
naših, proslavio svog sina Isusa, kojega su oni razapeli (3,13). No uos- 
talom to je bog sve unaprijed javio preko proroka. Dogodilo se je ono 
što je moralo biti. Mojsije je govorio da će bog poslati spasioca. Svaki 
onaj koji ne posluša proroka istrijebit će se iz naroda. 

»Vi ste sinovi proroka i zavjeta koji učini Bog s ocevima vašim go- 
voreći Abrahamu: i u sjemenu tvojemu blagoslovit će se svi narodi na 
zemlji« (3,25; usp. 1 Moj. 22,18). Ujedinjeni u Duhu nitko nije isticao 
neko svoje posebno imanje, nego im je bilo sve zajedničko. 

U svom govoru Stefan iznosi kratku povijest hebrejskog naroda, a 
zatim saopćava što se zna o Mojsijevom rođenju i životu. Mojsije je 
nastojao da narod bude bogu vjeran. No mnogi su se klanjali idolima 
i progonili su proroke. Sada se isto događa. Ubili su božjeg sina i neće 
da prihvate pravi put. Taj govor stao je Stefana glave. Izveli su ga iz- 
van grada i kamenovali. U tom je učestvovao i Savle, tj. kasniji apostol 
Pavle. Filip je usput krstio jednog Etiopljanina, koji je čitao tekst pro- 
roka Isaije. Filip mu je dokazivao da se tu radi o Isusu Kristu (gl. 8). 

Savle, postavši Pavle ima veliki zadatak. On treba da širi kršćan- 
stvo među narodima (poganima) i sinovima Izrailjevim. 

Vojni zapovjednik, Kornelije, došao je do Petra da ga primi i pokr- 
sti. Petar ih podsjeća na to da je njemu kao Židovu nezgodno da se 
druži s tuđinima, ali on to čini, »jer bog meni pokaza da nijednoga čov- 
jeka ne zovem pogana ili nečista« (10,28). Iz toga slijedi zaključak: tko 
vjeruje bit će spašen. 

Spašeni će biti i oni koji nisu obrezani. To je Petar saopćio svojim 
drugovima poslije krštenja Kornelija. U Antiohiji su se učenici nazvali 
prvi put kršćanima (11,26). 

Pavle okupljenim Hebrejima ukratko iznosi tegobu hebrejske povi- 
jesti i mogućnost spasenja (13,16—41). Bog im je poslao Isusa od Davi- 
dova sjemena, da bude spas (soteia) Izraelu. Prije Isusa došao je Ivan 
Krstitelj. Ni njega nisu primili. »Ljudi braćo, sinovi roda Abrahamova 
i koji se među vama Boga boje! Vama se posla riječ ovoga spasa (ho 
logos tes soterias: 13,26). Isusa su ubili, ali Bog ga je uskrsnuo. Ranije 
obećanje Bog je sada ispunio. »Kao što je napisano i u drugom psalmu: 
ti si moj sin, ja te danas rodih« (13,33). Pavle navodi druge tekstove 
iz Starog Zavjeta da bi im predočio ono što je sada ispunjeno. Poslije 
neuspjeha među Hebrejima Pavle i Barnaba pođoše među neznabošce 
Xnarode). No i tu nije išlo uvijek po želji. Dogodilo se je i to da su 
Barnabu prozvali Zeusom, a Pavla Hermesom (14,12). Zeusov svećenik 
htio im je prinijeti žrtvu. 

U primanju kršćanstva nije bilo dovoljno jasno da se novo pridošli 
moraju obrezati, jer po Mojsiju, tko se ne obreže ne može se spasiti 
(15,1). Zaključeno je da se ne mora izvršiti obrezanje, jer svi narodi 
treba da potraže Gospoda. 

Pavlu je misija bila lakša, jer je imao rimsko građansko pravo. U 
Ateni je Grcima govorio da je pravi bog onaj, koga su oni poštovali 
kao »boga nepoznatoga« (17,23). 

Hebreji u Jerusalemu ne trpe Pavla jer Hebreje među drugim na- 
rodima nagovara da napuste Mojsijev zakon, da ne obrezuju djecu, niti 
da se drže običaja svojih otaca (21,21). Pavle govori Grcima grčki, a 
Hebrejima hebrejski. Pavle je bio Hebrej iz Tarsa u Kilikiji. U istrazi 
pred Hebrejima da li ga treba suditi Pavle, znajući da je među prisut- 
nima jedan dio fariseja a drugi sađukeja, reče: ljudi braćo, ja sam fa- 
risej i sin farisejev (23,6). Ustvrdio je da je doveden na sud zbog vjero- 
vanja u uskrsnuće. Sadukeji nisu vjerovali u uskrsnuće, ni u duh ni u 
anđele. Fariseji su u to vjerovali i bili su uz Pavla. 

U daljnjoj raspravi Pavla smatraju prorokom Nazaretske hereze. 
Pavle kaže, da u tome što oni zovu herezom, on služi bogu otačkome 
i vjeruje sve što je napisano u Zakonima i Prorocima (24,14). Na sudu 
Pavle se brani da on nije ništa drugo govorio nego što su govorili pro- 
roci i Mojsije (26,22). Rimska vlast je prema tim pitanjima bila indi- 
ferentna. »Nego imahu protiv njega (tj. Pavla) nekakva pitanja o svo- 
jem sujevjerju i o nekakvom Isusu, koji je umro, pa Pavle govoraše 
da je živ« (25,19). U Rimu Pavle govori hebrejskim starješinama da on 
uči o Isusu iz Zakona Mojsijeva i iz Proroka. Navodi im riječi proroka 
Isaije koji je govorio da će ušima čuti a neće razumjeti i očima će gle- 
dati i neće vidjeti (Is. 6,9). 


6. Pavlove Poslanice. U Rim. 1,2 Pavle ističe da je evanđelje bog 
unaprijed obećao preko proroka u Svetim spisima. Božji sin je po tijelu 
rođen od sjemena Davidova. Zadatak je da se pridobiju za vjeru svi 
narodi. Pavle se obraća i Grcima i Barbarima i mudrima i nerazumni- 
ma (Rim. 1.14). »Pravednik će od vjere živjeti« kaže Pavle, citirajući 
tekst iz Starog Zavjeta (Ilabakuk, 2,4). Stoga je obrezanje nebitno za 
spas. Svi su grešni pa nema razlike među ljudima. Bog nije samo he- 


71 


brejski bog nego bog svih naroda (Rim. 3,29). Primjer za vjeru je Ab- 
raham. S njim se može usporediti i David. Zbog Adamovog prestupa 
došla je smrt. Isus je otkupio ljude i uništio smrt. Bog odlučuje kome 
će se smilovati. To je već saopćeno Mojsiju (9,15). Hebreji koji nisu 
pristali uz Krista sami se udaljuju od spasa. »Kao što i u Josiji govori: 
nazvat ću narod svojim koji nije moj narod i neljubaznicu ljubaznicom« 
(9,25). Kako da se to ispravi? Pavle kaže da želi da se Izrael! spasi (10,1). 
Ostati kod Mojsija nije dovoljno. Za spas je potrebno vjerovati u Krista. 
»Jer Pismo govori: koji ga god vjeruje neće se postidjeti« (Rim. 10,11; 
usp. Isaija 28,16). Pavle navodi više primjera iz Starog Zavjeta da bi 
dokazao opravdanost da je Isus produženje Mojsija. Dobri su oni koji 
nose mir i veselu vijest (Isaija 52,7). No nisu svi bili poslušni. Još je 
Isaija govorio: Gospode tko vjerova našemu propovijedanju? Stoga 
Isaija zaključuje: »nađoše me koji me ne traže, i javih se onima koji za 
me ne pitaju« (Rim. 10,20; usp. Is. 65,1). To znači da je Izrael sebe 
odbacio od Boga (Rim. 11,1). Pavle kaže da Izraelci niti čuju niti vide 
ono što je pravo. Navodi u prilog Davida koji je isto bio razočaran. 
Pavle kaže da će prkositi Izraelcima time, što će širiti novu vjeru me- 
đu drugim narodima, jer je on »apostol pogana«. Izrael će biti slijep 
za spas dok ne dođe dovoljan broj neznabožaca a zatim će se spasiti 
i Izrael, kao što je napisano: »doći će od Siona izbavilelj i odvratit će 
bezbožnost od Jakova« (11,26). Krist je bio u službi obrezanja radi istine 
božje, da potvrdi obećanja očevima, a neznabošci su spašeni po milo- 
sti božjoj (Rim. 15,8—9). Isaija je rekao da će se neznabošcima vladati. 
Evanđelje o Kristu ima svoj veoma širok put, jer kao što je pisano: 
kojima se ne javi za njega, vidjet će; i koji ne čuše razumjet će (Rim. 
15,21; usp. Is. 52,15). 

U prvoj poslanici Korinćanina Pavle moli da svi budu složni. »Jer 
je pisano: pogubit ću premudrost premudrijeh, i razum razumnih od- 
bacit ću« (1 Kor. 1,19; usp. Is. 29.14). Priča o razapetom Kristu Hebre- 
jima je sablazan (skandalon), a drugim narodima ludost. Tko se hvali 
neka se Gospodom hvali (1,31; usp. Jer. 9,24). Nagrada neće izostati. 
»Nego kao što je pisano: niti oko ne vidje i uho ne ču, i u srce čovjeku 
ne dođe, ono ugotovi Bog onima koji ga ljube« (1 Kor. 2,9; usp. Is. 3—4). 
Neka se nitko ne pravi mudar, jer »Gospod zna pomisli mudrih da su 
ništa« (1 Kor. 3,20; usp. Ps. 94.11). Treba držali zapovijedi božje a obre- 
zanje i neobrezanje ne znači ništa (1 Kor. 7,19). U 1 Kor. 9,9 Pavle na- 
vodi Mojsijeve riječi da se ne zavežu usta volu koji vrše (5 Moj. 25,4), 
te kaže da se to ne odnosi na volove nego na ljude, tj. da u nadi oru 
i žanju. To se postiže pravom vjerom. 

Zatim Pavle saopćava što je bilo s našim ocima. Svi su bili pod ob- 
lakom i svi kroz more prođoše. »I svi se u Mojsiju krstiše u oblaku 
i moru« (1 Kor. 10,2). Stijenu iz koje su Hebreji pili vode Pavle naziva 
Isusom, To je bila duhovna stijena. Mnogi su tada stradali jer su bili 
slabi vjerom. Neka se to sada ne ponovi. Sve što je tu napisano, napi- 
sano je kao primjer i opomena (1 Kor. 10,11). 

U društvenim odnosima žena je potčinjena mužu. »Žene vaše da ću- 
te u crkvama, jer se njima ne dopusti da govore, nego da slušaju kao 


72 


šlo i Zakon govori« (1 Kor. 14,34; usp. 1 Moj. c. 3). Adamov grijeh zlo 
je za sve ljude. Po Adamu su svi umrli, a po Isusu će uskrsnuti. 


U drugoj poslanici Korinćanina Pavle govori da Mojsijev Stari Za- 
vjet prestaje Kristom. Mojsijevog pokrivača s lica će nestali kad prihvate 
novo učenje. Mojsije je otkrivao lice samo kad se obraćao Bogu. Pavle 
govori da treba za svagda skinuti veo koji pokriva srce. 


U poslanici Galatima Pavle kune sve koji bi drugačije učinili nego 
što su apostoli govorili. Ta poslanica je Pavlova biografija. Zakonom se 
nitko ne spašava nego vjerom u Krista, To je bit opomene Galatima. Ab- 
rahamovi sinovi su oni koji vjeruju. Bog je objavio Abrahamu: u icbi će 
se blagosloviti svi neznabošci (usp. 1 Moj, 12,3). Krist je Abrahamovo 
sjeme. Obećanje ne realizira Zakon nego vjera u Krista. "Time svi postaju 
jedno: »nema tu Jevrejina ni Grka, nema roba ni gospodara, nema muš- 
koga roda ni ženskoga, jer ste vi svi jedno u Kristu Isusu. A kad sile vi 
Kristovi onda ste sjeme Abrahamovo, i po obećanju nasljednici« (Gal. 
3,28—29). 

Odnos Starog i Novog Zavjeta Pavle pokušava približiti na primjeru 
Abrahamove djece. Abraham je imao dva sina, jednog od robinje a dru- 
gog od slobodne. Onaj od robinje rodio se je po tijelu, a od slobodne po 
obećanju. To su u stvari dva Zavjeta. Od robinje rođen — to je Stari Za- 
vjet a od slobode — to je nova vjera, Robinju i njenog sina treba istjerati, 
jer sin robinjin neće naslijediti sa sinom slobodne. Nismo djeca robinje 
nego slobodne (Gal. 4,22—31). 


U poslanici Efescima Pavle ponovno piše o sjedinjenju u Kristu Heb- 
reja i svih drugih naroda. To znači da je istina u Isusu (Ef. 4,21), 


U poslanici Filipljanima Pavle ističe da Hebreji nemaju nikakvu pred- 
nost time što su Hebreji. Svi, koji ne prime novu vjeru, opasni su. Pavle 
čak vulgarno kaže: čuvajte se pasa, naglašavajući razliku između tjeles- 
nog i duhovnog obrezanja. U potvrdu toga Pavle ukratko saopćava svoju 
biografiju (c. 3). 


U poslanici Kološanima Pavle upozorava vjernike da se čuvaju da ih 
iko ne zarobi filozofijom i praznom prevarom, tj. onim što je samo ka- 
zivanje ljudi. Tome treba suprotstaviti Krista koji je prevladao Mojsijev 
zakon. 


U prvoj poslanici Solunjanima Pavle govori da treba biti vjeran Isusu, 
koga su ubili Židovi. Smatra da su Židovi neprijatelji svim ljudima 
(1 Sol. 2,15). 


U drugoj poslanici Solunjanima Pavle savjetuje sve vjernike da budu 
marljivi i da rade. Podsjeća ih da je već prije zapovijedio: ako tko neće 
da radi neka i ne jede (3,10). To je za općine bilo značajno kao i religiozno 
jedinstvo. 


U prvoj poslanici Timoteju saopćavaju se različita upuistva za život 

i rad zajednice. Glavna je briga spas, Ništa nismo na ovaj svijet donijeli, 
pa ne možemo ni odnijeti. 


U drugoj poslanici Timoteju ponavlja se želja da svi čvrsto vjeruju 
u Krista koji je ustao iz mrtvih i koji je od sjemena Davidova. Isus će 
suditi živima i mrtvima. Pavle potiče sljedbenike da budu uporni. Za sebe 
misli da je već u odlasku, nakon uspješnog djelovanja. »Dobar rat rato- 
vah, trku svrših, vjeru održah« (2 Tim. 4,7). 


U poslanici Titu Pavle kaže da se treba nadati vječnom životu, koji 
je prije vremena obećao nelažni Bog (Ho apseudes theos). 


Poslanica Hebrejima ponovo obrazlaže odnos Novog i Starog Zavjeta. 
Bog je nekad govorio preko proroka, a sada govori preko sina. Odatle 
bi slijedilo da Novi Zavjet ima prednost pred Starim. Bog je apsolutni 
gospodar svijeta. Bog će svijet saviti kao haljinu a sam će ostati nepro- 
mjenljiv. Odnos Mojsija i Isusa jasan je, Mojsije je sluga u kući, a Isus 
je sin u domu svojemu (Hebr. 3,5—6). A taj dom su svi oni koji do kraja 
ostaju u novoj vjeri. 

Isusov uzor u Starom Zavjetu je Melhisedek salemski (jerusalemski) 
kralj, »svećenik Boga najvišega«. O Melhisedeku govori Mojsije veoma 
malo (1 Moj. 14,18—21). Saopćava se da je Melhisedek blagoslovio Abra- 
hama. U Ps. 110,4 piše: Gospod se zakleo i neće se pokajati: ti si svećenik 
do vijeka po redu Melhisedekovu. Sada je vrhovni svećenik Isus. No ka- 
ko? Odgovor glasi: po redu Melhisedekovu (Hebr. 5,6; Ps, 110,4). Dakle 
Bog je proglasio sina velikim svećenikom (arhijerej) po redu Melhisede- 
kovu (Hebr. 5,10; 6,20). U sedmom poglavlju poslanice saopćava se tko je 
bio Melhisedek. Kao svećenik Boga najvišega on je blagoslovio Abraha- 
ma. Stoga je od njega i viši. Slijedi alegorijsko tumačenje. Melhisedek bi 
značilo: kralj pravde i kralj mira. On je bez oca i bez majke, bez roda, 
nema ni početka dana ni svršetka života, može se usporediti sa sinom bo- 
žjim i ostaje zauvijek svećenik (Hebr. 7,1—3). 

Kad se promijeni svećenstvo mijenja se i Zakon. Dakle došao je Isus, 
stoga Stari Zavjet više nije pravo shvaćanje. Po redu Melhisedekovu do- 
šlo je i ono što je najavljivano, Dolazak Krista obrazlaže se tekstom Je- 
remije (31,31—34) u kojem se kaže: evo idu dani, govori Gospod, kad ću 
učiniti s domom Izrailjevim i s domom Judinim Nov Zavjet (Hebr. 8,7— 
—12). U c. 11 navodi se mnogo primjera iz Starog Zavjeta o pomoći koja 
se dobija čvrstim vjerovanjem. Sa još jačom vjerom treba primiti Isusa 
Krista. To se ne smije zaboraviti, »jer je Bog naš oganj koji spaljuje« 
(Hebr. 12,29; usp. 5 Moj. 4,24: 9.3). 


7. Ostale Poslanice. U poslanici Jakova kaže se da je ljudski život kao 
para i uopće sve je nesigurno. Stoga je nada u Isusu slave. Treba trpjeti 
jer se dolazak Gospodnji približuje. 


U prvoj poslanici Petrovoj savjetuje se vjernicima da budu izdržljivi. 
»Jer je pisano: budite sveti, jer sam ja svet« (1 Petr, 1,16; citat iz 3 Moj. 
19,2). Treba dobro činiti da ne bi došlo zlo na ljude. U vrijeme Nojevo 
ljudi su bili neposlušni. U Nojevoj lađi spasilo se je samo 8 duša a svi 

su se drugi potopili (usp. 1 Moj. 7,7. 17). Kao uspomena na to nas spašava 
krštenje, ali ne kao uklanjanje tjelesne nečistoće, već kao vjera u Boga 
i Krista. Krštenje je dakle adekvatan odnos prema Noju i tadašnjim do- 
gađajima. 

Protivnik božji je đavo. On kao lav riče i traži koga će progutati. Ob- 
rana protiv njega je tvrđava u vjeri. 


U drugoj poslanici Petrovoj opominju se nevjernici iskustvima iz Sta- 
rog Zavjeta. Oni su ostavili pravi put i idu putem Bosorova sina Bala- 
ama, koji je volio nepravdu. Balaama je spasila magarica progovorivši gla- 
som čovječjim. Tada se Balaam opomenuo i poslušao Gospoda (2 Petr. 
2,15—16; 4 Moj. 22,7-—41; 238,1—30; 24,1—25). Kajanje je put, da se čovjek 
vrati pravoj vjeri. 


U prvoj poslanici Ivanovoj upućuje se na nužnost vjerovanja i u sina 
i u oca. Jednog bez drugog nema. Osim toga pravi duh je ovo: Isus je u 
tijelu došao (4,2). 


Juda u svojoj poslanici ohrabruje vjernike. Bezbožnici su: oblaci bez- 
vodni, koje vjetrovi prenose, jesenska nerodljiva drveta, koja su dvaput 
umrla i iz korijena iščupana, zatim bijesni valovi morski, koji se pjene 
svojim sramotama, zvijezde lažne, kojima se čuva mrak vječne tame (Jud. 
12. i 13; usp. Is. 57,20). To je zadnji memento i uputstvo, želja, molba i 
prijetnja. 

Iz mnogih navedenih primjera tekstova Novog Zavjeta, vidi se da 
je kršćanstvo sebe shvatilo kao sekularizirano mojsijevstvo. Pod moj- 
sijevstvom mislim općenit sadržaj religioznih shvaćanja Starog Zavjeta. 
Kršćanstvo je postala nova forma ranijeg sadržaja. Proširenje tog sadr- 
žaja tumačeno je kao završetak najavljivanih obećanja Starog Zavjeta. 
Ako se npr. priča o Joni dovodi u vezu sa Isusom i obratno, onda je smi- 
sao jedino to, da se vidi kako je misao o tri dana i tri noći nešto što je 
prije bilo poznato i važno kao budući slijed u nizu događaja. Možemo 
reći i ovako: kršćanstvo je alegoriziranje Starog Zavjeta. Mi o tome mo- 
žemo suditi na osnovu sačuvanih tekstova. No suditi o tome kakve su sve 
religiozne ideje postojale kao sekte i slično nije lako bez pisanih izvora. 
Nama preostaje kao problem činjenica da je pobijedilo kršćanstvo kao 
sekularizirano mojsijevstvo. Zašto je to problem? Zato, što su tadašnji 
pisci jedino to naglašavali i smatrali da je to bitno i odlučujuće. Stoga 
analiza samog sadržaja nije tada predstavljala objektivan problem. Ana- 
logijom i alegorijom lako se jedno područje prenosilo na drugo. Sve što 
se dogodilo i sav sadržaj vjerovanja treba da ima svoju potvrdu u ra- 
nijim iskazima. 

Kršćanski religiozni kontinuitet nosio je u sebi veliku snagu. Iako 
običan vjernik nije mogao znati za Mojsija i knjige proroka, njemu ie 
saopćeno da se spas može postići samo ako vjeruje u to što mu se sada 
govori. Ništa drugo ne treba. Teoretičari tog pokreta stajali su pred dru- 
gim zadatkom. Oni su od početka osjećali važnost ali i razlike prema Sta- 
rom Zavjetu. Na tlu istraživanja tih odnosa postignuto je jedinstvo nega- 
cije i kontinuiteta. 

Sekularizacija je riješila ono što je tada traženo. Trebalo je odrediti 
mjesto i ulogu nove vjere. Dalje se nije išlo. Noovoblikovana forma kao 
realizirano mesijanstvo imala je u sebi sadržaj, koji je nastao drugim 
putem i iz drugih utjecaja. Shvatiti kršćanstvo kao ostvarenje onoga što 
je prije najavljivano, bilo je odlučujuće za određenje povijesne uloge 
i društvenog djelovanja novonastale religije. Time je eshatologija pre- 
nijeta u povijest. 

Da bi kršćanstvo kao sekularizirano mojsijevstvo moglo imati uspjeha, 
ono se moralo držati i sadržaja koji je bio tada poznat, pristupačan i po- 
treban religioznom svijetu helenizma. To su sastavljači kršćanskih tek- 
stova smatrali svojim uvjetom i pretpostavkom opstanka. Nije isto go- 
voriti u Judeji, Antiohiji i Aleksandriji. Opet drugo je doći u Korint, 
Solun i Atenu. Svijet helenizma bio je obuhvaćen zajedničkom formom 
i sadržajem tj. sekulariziranim mojsijevstvom. Ali tu je sađa trebalo uči- 
niti promjene. Taj svijet imao je stoljećima svoju religiju. Što treba uči- 
niti, da se te ljude razuvjeri i da im se saopći novo? Bez mesijanizma i 
očekivanja spasa ili bilo kakve promjene na bolje, nikakva unaprijed 
pripremljena religija ne bi uspjela. Nije kršćanstvo pobijedilo zato, što 
je u svojoj biti pesimističko, kao što misli Schopenhauer. Upravo zbog 
povijesne činjenice i potrebe da se mnoštvu potlačenih saopći neka ideja 
pomoći i spasa, moglo je kršćanstvo tako brzo da se širi. No prenijet is- 
ključivo na područje religije, taj novi sadržaj nije mogao biti indiferen- 
tan prema religijama drugih naroda, Sloga su pisci kršćanskih tekstova 
morali govoriti i pisati tako da ih razumiju oni (u religioznom smislu) 
kojima su se obraćali. To je dovelo do sadržajnog sinkretizma različitih 
religioznih koncepcija. Takvi utjecaji popunili su zajedničku formu. Me- 
tamorfoze sadržajnih odnosa i razlika nastale su u vremenu kada je ve- 
čina bila neraspoložena prema starom stanju i shvaćanju. Stoga je krš- 
čanstvo kao nov način tumačenja religioznog života imalo povoljno tlo. 
To novo, bilo je u sadržajnom pogledu prilagođeno tradiciji i njenom 
utjecaju. To se odrazilo kako u formi tako i u sadržaju koji je dobrim 
dijelom preuzet iz religioznog shvaćanja svijeta helenizma. 

Pogledajmo kako je taj problem postavljen u nekim značajnijim iz- 
vorima. 


7. Sinoptička evanđelja pod utjecajem grčke mistike. 
Studija H. Leiseganga 


H. Leisegang je veoma temeljno analizirao probleme ranog kršćan- 
skog vjerovanja, jer je godinama studirao helenističku mistiku i prob- 
leme religije uopće. U svojoj studijitž on želi da pokaže i obrazloži šlo je 
tadašnji helenistički čovjek u duhu tradicije, kultova i veoma različitih 
misterija mogao da shvati u pojedinim pojmovima koji se nalaze kod 
sinoptičara. Šta su pisci evanđelja poznavali iz tog područja i koliko su se 


“* Hans Leisegang — Pneuma Hagion. Der Ursprung des Geistbegriffs der Synopti- 
schen Evangelien aus der griechischen Mystik. Leipzig 1922. (Veroffentlichungen des For- 
schungsinstituts fir vergleichende Religionsgeschichte an der Universitit Leipzig. Nr. 4). 

oni prilagodili religioznom uvjerenju svoje epohe, da bi postali razum- 
ljivi helenskim čitaocima? Problem je dakle u dokazu za heleniziranje 
rano kršćanske misli. Da li bi se bez helenskog ruha kršćanska misao 
uopće tako brzo širila? Ne bi, jer je tadašnje religiozno i mističko raspo- 
loženje bilo veoma prošireno kao narodno vjerovanje. Obraćati se novoj 
sredini sa potpuno stranim pojmovima bilo bi veoma teško. Leisegangove 
teze jasno su formulirane. On dokazuje da je Pavle htio da Isusovom 
pobožnošću pobijedi mističku religioznost Grka. Pavlu to nije uspjelo, pa 
je učinio kompromis, tj. izjasnio se je i za kršćansku etiku i za grčku 
mistiku. Proces mističkog preoblikovanja Isusovog života završen je u 
Ivanovom evanđelju, u kojem je sve mit, tj. transcendiranje povijesnih 
i vremenskih okvira. Dalje, pojam duha (pneuma) u sinoptičkim evan- 
đeljima shvatljiv je jedino iz grčke mistike. Leisegang smatra da se sa- 
držaj pneume može svrstati u tri različite grupe. Prvo: hagion pneuma ili 
pneuma theou (ayiwov zveuua, zvevua deov) je sveti duh, duh božji. Taj duh 
najavljuje Mesijin dolazak, djeluje kod njegovog rođenja, spušta se na 
njega kod njegovog krštenja i na kraju prelazi na Isusove učenike. Drugo: 
pneuma se upotrebljava kao oznaka ljudskog duha, duše, osjećaja i kao 
Isusov duh ali ne u smislu posebnog božjeg duha.#š U toj grupi pneuma 
može značiti i život.44 Treće: pneuma označuje nečisti, zao i bolesni duh 
ili duhove, od kojih su opsjednuti nesretni ljudi. Tu je pneuma sinonim sa 
daimonion (dazpoyrwov)*5 i može da znači i duh umrlog čovjeka koji se 
pojavljuje kao utvara.i# 

U pozitivnom djelovanju pneuma u Ivanovom evanđelju pojavljuje se 
u 5 motiva. Prvo: Isusovo rođenje pomoću pneume.*“' Drugo: krštavanje 
pomoću pneume.#š Treće: krštenje na Jordanu, i Isusovo učenje o Sve- 
tom Duhu.5 Četvrto: grijeh protiv Svetog Duha?! i peto: darivanje Duha 
učenicima.5? 

U čemu je problem i zadatak? Iz navedenih primjera vidi se da je mo- 
tiv Svetog Duha premalo korišten. Sve radi Isus. To popravlja tek Iva- 
novo evanđelje. Leisegang smatra da to proizlazi odatle što je spekula- 
cija o pneumi usko povezana s helenističkim životom duha i vjerovanja. 
Mjesta o pneumi kod sinoptičara uglavnom se podudaraju i međusobno 
i sa Ivanom, što vodi do zaključka da je to proizašlo iz čvrste tradicije 
(tj. iz grčkih i židovskih spisa). Zadatak je istraživanja da otkrije čitav 
misaoni svijet iz kojega je proizašla spekulacija o Svelom Duhu. 


“* ML. 26.41; 5,3; MK. 14,38; 2,8; 8,12; Lk, 1,47; 8,55. 


“Mt. 27,50; MK. 15,37; Lk. 23,46; Iv. 19,30. 

#5 Mt. 8,16; 10,1; 12,43 . 45; MK. 1,23 . 26 . 27; 3,11. 30; 5,2. B . 13; 6,8; 7,25; 9,17. 20.25; 
LK. 4,33 , 36; 6,18; 7,21; 8,29; 9,39 . 42; 10,20; 11,24 . 26; 13,11. Kod Ivana koji je bio daleko 
od narodnog vjerovanja ne nalazi se to značenje pneume. 


“Lk. 24,37; 24,39. 

47. Mt. 1,18. 20; LK. 1,15. 17. 35. 41. 47. 67. 60; 2,25, 26. 27. 40. 

& Mt. 3,11; MK. 1,8; LK. 3,16; Iv. 1,82. 

* Mt. 3,16; MK. 1,10. 12; Lk. 3,22; 4,1. 14; Iv. 1,821 d. 

s" Kod Mateja i Marka nema ništa. LK. 11,13; Iv. 83,5. 6. 34; 4,23. 24; 6,63; 7,39; 14,16. 26: 
15,26; 16,7. 12. 

53" Mt. 12,28.31.32; M&. 3,29; Lk. 12,10. Kod Ivana nema ništa. 

% Mt. 10,20; MK. 13,11; Lk, 12,12; Iv. 20,22. 

Leisegang to dokazuje na legendi o rođenju Isusa. U Mt. 1,18 priča 
se da je Marija bila isprošena za Josipa. No tada se ustanovi da je ona 
trudna od Duha Svetoga (ev YaoToL €x0vca £x zvevuarog ayuov)**. Leise- 
gang imanentnom kritikom dolazi na ovaj problem: zašto se za rođenje 
ne angažira božanstvo, nego druga ličnost, ovdje Sveti Duh. Kad je tako, 
onda bi trebalo očekivati da je Isus sin Svetoga Duha, a ne božji sin. No 
to se ne događa (Mt. 2,15; 3,17; 4,3), a opet nigdje nije rečeno da su duh 
i bog identični. Sveti Duh bi ovdje mogao imati funkciju Apolona u grč- 
kom mitu. Antika pozna veoma mnogo priča o božanskom porijeklu is- 
taknutih ljudi. 

Nije li u Isusovom rođenju dominantan židovski utjecaj da bog ne 
može imati direktno tjelesni dodir. I u kršćanstvu i židovstvu čovjek je 
stvoren po božjoj slici, ali nije od boga proizveden. 

Leisegang naglašava da kršćanstvo nije proizašlo niti iz vrha duhovne 
i literarne kulture niti iz vrha religije antike, nego je pod utjecajem raz- 
nih elemenata semitskog vjerovanja. Bog tu nije direktan otac. Analogija 
s tim nalazi se i u Starom Zavjetu.5 

I drugi mitovi poznaju veze bogova sa smrtnim ženama, To nije bilo 
shvaćeno niti kao nešto neobično niti pak kao nemoralno. Leisegang mi- 
sli da se samo iz narodnog vjerovanja o odnosu sa anđelima može objas- 
niti tamno mjesto u 1 Kor. 11,10 — gdje se govori da žena mora imati na 
glavi pokrivač »anđela radi« (ta rovo ayyeAovc). 

Bliskost i sličnost pojmova: ayyehog i zvevna vidi se i u Djelima apos- 
tolskim (na primjer 23,8—9). 

Lukina legenda o rođenju Isusa ima više detalja. U prvom poglavlju 
anđeo saopćava Zahariji koji je već star, da će njegova žena Elizabeta 
roditi sina, kojemu treba dati ime Ivan (to je Ivan Krstitelj). U 1,15 kaže 
se o budućem Ivanu: i napunit će se duha svetoga još u utrobi matere 
svoje. Šta se događa kasnije? Nakon 6 mjeseci dolazi isti anđeo i saop- 
ćava Mariji da će roditi sina. Spomenuta Elizabeta je Marijina tetka.?9 
U Lk. 1,41—44 priča se o Marijinoj posjeti Elizabeti. Kad je Elizabeta 
čula Marijin pozdrav »zaigra dijete u utrobi njezinoj (Elizabetinoj) i Eli- 
zabeta se napuni Duha Svetoga«. Prema ovom tekstu Marija prenosi 
(zrači) pneumu. Kod Elizabete ulazak duha slijedi posredno tek preko 
Marije. Pneuma u spomenutim primjerima nema značenje ličnosti, koja 
bi oplodila u smislu čovjeka, kao što je to kod Marka. U LK. 1,35 anđeo 
govori Mariji... Duh sveti doći će na tebe i sila najvišega osjenit će te 
(kou ŠUVOJuG VPLOTOV EZLORLAJEL GOL. . .).55 


'5* Leisegang navodi više primjera iz kojih se vidi da je izraz ev yaaratr ezovsa bio 
uobičajen u grčkoj literaturi (na pr. Her. III. 32). Vidi još Mt. 24,19; MK. 13,17; LK. 21,23; 
1 Sol. 5,38; Apokal. 12,2. 

5% 1 Moj. 21,1—2: I Gospod pohodi Saru, kao što bijaše rekao, i učini Gospod Sari, kao 
što bješe rekao. Jer zatrudnje i rodi Sara Abrahamu sina u starosti njegovoj u isto 
vrijeme kad kaza Gospod. Usp. 1 Moj. 29,31; 30,2. 20. 


5 Lk. 1,26: A u šesti mjesec posla Bog anđela Gabrijela u grad Galilejski po imenu 
Nazaret. 


Lk. 1,36: I eto Elizabeta tvoja tetka, i ona zatrudnje sinom... 


5* Termin emgoxatev u smislu zasjenjivanja nalazi se kod Filona. Ljudski duh je za- 
mračen i propada kad mu dođe božji duh (usp. 1 Moj. 21,1). 

Luka se je htio što više prilagoditi grčkom mišljenju i čitaocu, To se 
vidi i na primjeru Isusovog krštenja i dolasku Svetog Duha u tjelesnom 
obliku kao goluba (3,22).57 Luka jedini kaže da je Duh sišao u tjelesnom 
obliku kao golub. Drugi evanđelisti ne spominju tjelesni oblik. 

Kako da se s tim u vezi objasni termin zasjenjivati (gznomaCew) kod 
Luke? Prema Leisegangu ta je predodžba uzeta iz vjerovanja da duhovi 
(demoni) imaju krila i svojim krilima mogu ljude zasjeniti. Kod Filona 
se nalaze tekstovi u kojima se govori o letećim logosima. Zatim, pneuma 
i logos ne samo da lete, nego su i sami bića sa krilima. Iz te sfere shvat- 
ljiva je upotreba riječi »episkiazein« za označavanje približavanja pneu- 
matičkog bića uopće. U mistici, to dobija i posebno značenje, tj. zamrači- 
vanje ljudskog duha kad na njega djeluje božanstvo.  Leisegang piše: 
»Upravo izborom tog izraza (episkiazein) prikaz pneumatičkog začeća 
Marije najuže je spojeno s grčkim predodžbama o odnosu ljudi, a naro- 
čito žena sa svijetom duhova« (str. 29). 

Na pneumatičko začeće utjecao je i grčki profetizam. Zašto je Pitija 
sjedila na tronošcu? Pitija je bila svećenica u Delfima. Prema antičkvj 
tradiciji u hramu se je nalazio zemljani otvor iz kojeg su izlazile opojne 
pare. Nad otvorom je stajao tronožac na kome je Pitija sjedila, kad je 
saopćavala razna proroštva. Takvo sjedenje potvrđeno je prema Euripidu 
(Ion 513).59 

Leisegang prema starim tekstovima navodi primjere iz kojih se vidi 
da je prema tadašnjem mišljenju izlazila pneuma mantikon zvevpa nav 
(zqi4ov) ili endousiastikon. Nad tim sjedi Pitija. Kroz tu pneumu Pitija 
je ispunjena bogom i počinje proricati. Pneuma je djelovala na donji dio 
Pitijinog tijela (ne na glavu ili živce). Primajući pneumu u svoje tijelo 
ona može proricati. Crkveni otac Origen pisao je veoma ironično o Pitiji 
i njenom sjedenju na tronošcu (c. Cels. VII. 3.). Prema Origenu Pitija širi 
bedra i prima pneumu u svoje tijelo. No upravo odatle slijedi zaključak, 
koji Leisegang logički povezuje s Marijinim začećem, Iz dosad rečenog 
jasno je, da postoji veza između pneuma profetikon i trudnoće žene i to 
na način da božja pneuma bude prenijeta na ženski spolni organ, ili ne- 
posredno od samog Boga ili od proroka koji to već ima. Time takva žena 
postaje i sama proročica. 

U taj predodžbeni krug misterija pripada i mjesto iz Iv. 7,38 gdje 
piše: Koji me vjeruje, kao što Pismo reče, iz njegove utrobe poteći će 
rijeke žive vode. Dakle, iz donjeg dijela tijela izlazi živa voda, koja je 
označena kao pneuma. 

U helenističko vrijeme postojalo je vjerovanje da se organ proročkog 
govora premješta u donje tijelo. Takvo shvaćanje svodi se na primitivni 


5" U Siriji golub je bio poštovan 1 nepovrediv. Vjerovalo se je da se je Semiramida 
pretvorila u goluba, te je postala boginja golubova. 


#5 Mt. 3,16; MK. 1,10; Iv. 1,33. 
5% Hans Lamer — Weorterbuch der Antike, finfte Auflage, 1955. Leipzig. 


*% Leisegang navodi i ovaj primjer. Platon u Timeju 70 D i d. stavlja organ mantike 
i entuzijastičkog proricanja u donji dio tijela, a naročito jetrima određuje posebnu ulo- 
gu. Leisegang smatra da se iz misterija i starog vjerovanja može objasniti i mjesto iz 
Starog Zavjeta (Hiob 32,18) gdje se kaže: Jer sam pun riječi, tijesno je duhu u meni. 

animizam prema kojemu je sjedište duše u utrobi, bubrezima ili dijelo- 
vima spolnih organa! 


Pisci evanđelja svojim stavom prema helenističkoj religioznosti i mis- 
tici pokazuju koliko su i kako razumjeli religioznu svijest svoga vremena. 
Leisegang ističe razliku između Filona i sinoptika. Filon koji je poznao 
spekulativnu stranu grčke filozofije nikada neće na mjesto personifici- 
rane Mudrosti ili duše (božanske i čovječje) staviti tjelesnu zemaljsku 
djevicu ili na mjesto logosa čovjeka od mesa i krvi, No kad se na to pod- 
ručje odlučio laik tj. u primjeru evanđelja sinoptičari, onda je tu došlo 
do različitih izvoda a i nerazumijevanja. Na najnižem stupnju stoji Ma- 
tej. Njegova priča o rođenju Isusa nespretno je kombiniranje helenistič- 
kog i semitskog vjerovanja. Luka je puno rječitiji. On pozna grčko vje- 
rovanje i iz njega proizašli helenistički profetizam. I za njega je najvaž- 
nije djelovanje pneume. Na prvom mjestu, kao i u grčkoj mantici jest 
pneuma profetikon. Kod Luke nema ni traga o filozofiji. 

Evanđelist Ivan htio je kršćanski mit o rođenju Isusa filozofski obra- 
diti. U opisu i tumačenju tog događanja on je veoma nesiguran. Speku- 
lacija o logosu nije jasno obrazložena. U opisivanju začeća pomoću Sv. 
Duha Luka i Matej kreću se u okviru narodne mistike, a Ivan je pored 
spekulacije o logosu unio i simboliku svjetla. 


Krštenje na Jordanu također ima u sebi utjecaja iz misticizma tog 
vremena. U Mt. 3,15 piše: I krstivši se Isus iziđe odmah iz vode; i gle, 
oivoriše mu se nebesa i vidje Duha Božjega gdje silazi kao golub i dođe 
na njega. Zašto je za duh izabran simbol goluba? Poznato je da je u Si- 
riji golub bio obožavan. Iz Babilonije i Asirije proširio se je kult boginje 
goluba na Zapad i Istok. Dva glavna centra na semitskom tlu bili su Hie- 
ropolis u Siriji i Askalon u Palestini. Od Male Azije raširio se je kult na 
otoke Egejskog mora i na helensko kopno. Na Kreti je boginja golubova 
udomaćena već oko 2.000 prije n. ere. Kršćanski golub ostatak je asirske 
boginje goluba Ištar. U zadnjem poglavlju svoje knjige Leisegang na- 


ža #"! Kuo dokaz Leisegang navodi; W. Wundt — Wočilkerpsychologie II. 2. str. 124 du 
1906. 


* Ištar, Istar je žensko babilonsko-asirsko glavno božanstvo. U svim većim babilon- 
skim Bradovima imala je svoje svetinje. Kao kult u Babilonu i Asiriji spominje se Ištar 
i Belit i to većinom kao različite boginje iako identitet nije sporan, Kao Asirski kult 
Ištar je imala svetišta u Ninivi i Arbeli. U ta dva grada slavljene su i dvije Ištar. Asir- 
cima je Ištar prije svega boginja rata. Grčka oznaka za Ištar je Astarte. Bila je proto- 
tip grčke Afrodite (Herodot 1,105; i 1,131). U Starom Zavjetu Astarte je nazivana Ašeru 
kao boginja Sidonaca i pridodana je Baalu kao žensko božanstvo. Kao boginja neba bila 
je shvaćena planetarno i izjednačena sa zvijezdom Venerom. Astarte se u Starom Za- 
vjetu zove još i Ašeerot i 'Anath. Bila je boginja plodnosti i boginja rata Palestine. U 
1 Samuel. 31,10 označena je kao gospodarica rata i mira. Kult Astarte prodro je i u EBi- 
pat. I u Starom Zavjetu Astarte se pojavljuje redovno kao strana »boginja Sidonjana«. 
Kult Astarte u doba sudija (Sud. 2,13; 10,6 1 Sam. 7,3.4; 12,10) a i prije (Gen. 14,5) bio je 
proširen u Palestini. Njen kult je njegovao i Solomon. Astarte je smatrana nebeskom 
boginjom (Jerem. 7,18; 44,17). Stoga su Grci Afroditu zvali Ourania (Herod. 5,64) gdje je 
Astroarhe promjena od Astarte. Astarte je čas identificirana s mjesecom, a čas plane- 
jan Platon u dijalogu Simposion razlikuje nebesku Afroditu (Urania) i ze- 
ma u. 

Astarte iz Sidona imala je od Solomonovog vremena (1 Kralj. 11,5) do 622. godine prije 
n. ere svetinju kod Jerusalema (2 Kralj 23,13). Kad Jeremija (7,18 i 44,17) govori o kultu 
Kraljice neba onda je tu mišljena Astarte ili Ištar. Astarti kao boginji plodnosti podre- 
đeno je more kao krilo sveg života. Stoga su joj bili posvećeni golubovi 1 ribe kao 
simboli najbogatije oplodnje. 

vodi primjer djelovanja helenistiičke etike na sinoptičko evanđelje, U re- 
feriranju propovijedi na gori kod Mt. 5,3 piše: Blago siromašnima duhom 
jer je njihovo kraljevstvo nebesko. Kod Luke (6,20) to je formulirano 
drugačije: Blago vama koji ste siromašni jer je vaše kraljevstvo božje. 

Stav kod Mateja protivrječi helenističkoj religioznosti. Upravo je 
prednost imati što više pneume. Luka se je zbunio pred takvim shvaća- 
njem. Zašto odjednom da je pomanjkanje pneume prednost? Luka kao 
Pavlov učenik zna za pneumu u najboljem smislu. Cijeli nesporazum on 
pokušava riješiti tako da siromaštvo ne određuje, niti ga dovodi u vezu s 
pneumom. Siromašni su oni koji nemaju novaca ni materijalnih dobara. 
No za duh helenizma to nije nikakva zapreka za vedrinu i veličinu duše. 
Time je Luka dobio tlo helenističkog mišljenja. Hvali siromaštvo, a ne 
prenosi ga na pneumu. Obratno je kod Mateja. On ne veliča siromaštvo 
(materijalno) jer to nije odgovaralo židovskom osjećaju. 

Kod Luke propovijed na gori (6,20—26) stilski je veoma lijepo izgra- 
đena i s retorske strane nema prigovora. Izmjenjuju se strofe i antistro- 
fe.& Leisegang smatra da iza redova o propovijedi na gori koje čitamo 
kod Luke, vidimo lik popularnih filozofa i putujućih propovjednika hele- 
nističkog doba. To je općenito lik kiničara koji se smatra blaženim iako 
je siromašan. Epiktet je dao niz primjera kako treba uvijek biti ustrajan. 

Luka je razumio propovijed na gori tako kako bi je razumio helenist. 
On suprotstavlja proroke i lažne proroke o čemu kod Mateja nema ni 
riječi.64 

Siromaštvo duha kao princip i iđeal bilo bi neshvatljivo čovjeku he- 
lenizma. Kada sve u svijetu propadne još uvijek ostaje veličina volje 
i misli. Ta stoička teza postala je veoma popularna. Stoga je shvatljivo 
što Luka oprezno postupa i ispušta onaj dio, koji je ustvari srž i bit 
novog shvaćanja. 


Preko Feničana kult semitske boginje Astarte proširio se je na Kipar, Grčku, Sje- 
vernu Afriku i Siciliju. Astarti kod Grka odgovara Afrodita a kod Rimljana Venera. 
Na helenističkom tlu Feničani su podigli mnogobrojna Astartina svetišta (Herod. 1,105). 

Prema grčkom mitu Astarte je voljela jednog Sirca. S njime je postala mati Semi- 
ramide. Iz srdžbe ga je ubila, kćer ostavila u pustinji, a sama se kod Askalona bacila 
u more. 

Postoji mit o putu Astarte u carstvo mrtvih. Na ulazu u carstvo mrtvih Ištar mora 
ostaviti sav svoj nakit: krunu, prstenje, opasač, ogrlice 1 na kraju odjeću. No čim je 
dopala u ruke boginje smrti, na zemlji je prestalo svako rađanje ljudi 1 životinja. Na 
zapovijed kralja bogova Ea oslobođena je i opet dobiva svoju moć. Ta legenda podsjeća 
na priču o Persefoni 1 pokazuje da je Ištar boginja plodnosti. Istu priču prema Hero- 
dotu (1,199) ima Mylitta, tj. Belit koja je morala žrtvovati svoje djevičanstvo u čast svih 
Babilonjana. No dalje imamo i negativnu stranu, život prirode izumire. Odatle slijedi 
priča da Ištar svome mužu donosi smrt. 

Na jednoj statui Afrodita je prikazana u arhalčko-grčkoj odjeći sa dugim pleteni- 

cama. Po tipu lica vidi se utjecaj fenićanski. Boginja je jednu ruku opustila, a drugu 
je stavila na grudi na kojoj drži goluba. To nije slučajno jer u antici golub je važio 
kao najplodnije i najvjernije stvorenje. 
Literatura: Pauly-Wissova: Real — Encyclopčddie der classischen Altertumswissenschaft, 
II, Stuttgart 1896.; W. H. Roscher — Ausfiihrlicher Lexikon der griechischen und rčmi- 
schen Mythologie, I. 18841—1890 Leipzig; H. Mayer: Neues Konversations-Lezikon TI. 1871.: 
A. Bertholet: Worterbuch der Religionen, Krčner Verlag, Stuttgart, 1952. 


"s Leisegang kaže da je taj stil suprotan židovskom načinu pisanja. Židov ne pozna 
omiljene paradokse grčkog mišljenja i antiteze. Leisegang piše da ga je prof. dr. Leipoldt 
upozorio na to, da u hebrejskom jeziku nema riječi za »ali« i »doduše« (zwar). Mjesto 
»ali« kaže se »l«. 

* Leisegang piše »Die Art und Weise, wie Lukas mit den Worten der Bergpredigt 
umgeht, enthullt uns die ganze Verstandnislosjgkeit, mit welcher der Grieche dem tief- 
sten Sinne des Evangeliums gegeniiberstand« (str. 139). 

Jasno je da se tu nije moglo izbjeći niz protivrječnosti. Filozofija se 
razlikuje od religije i mistike baš u tome što sva rješenja traži samo u 
okviru mišljenja. Stoicizam je primjer racionalne antiteze prema heleni- 
stičkoj mistici, Luka želi osigurati helenističko tlo, a rješenje mora biti 
kršćansko. Šta onda dobija? Pogledajmo. Blago siromašnima, jer je nji- 
hovo kraljevstvo nebesko. Veličina duha iznad materijalnog dobra u 
filozofiji helenizma je bit postojanja i mišljenja uopće. Siromašni se 
osjećaju bogati u svome duhu. No kod Luke nagrada je nebesko kra- 
ljevstvo. To je sada zaključak koji nije u skladu s helenističkim shva- 
ćanjem. Utjeha siromašnima da ih očekuje kraljevstvo nebesko svedena 
je na neutralno tlo. Dakle niti filozofija niti kršćanska ortodoksija. Ideal 
je carstvo božje, a njegovi pripadnici su oni koji su ovdje siromašn:. 
Time je Luka postigao sigurnije rješenje za sebe. Nije postao smiješan 
duhu helenizma, a iskazao je težnju vremena da se poprave socijalne 
nepravde. 

Studija Hansa Leiseganga sadrži veoma dokumentiran sadržaj. Bit 
istraživanja svodi se na metodološki problem. Da li se može kršćanstvo 
izdvojiti iz religioznog shvaćanja tadašnjeg svijeta ili ne? Po sadržaju 
kršćanskih tekstova to je nemoguće. Bit utjecaja drugih shvaćanja na 
kršćanstvo Leisegang traži isključivo u grčkom misticizimu. Da li je to 
slučajno? Nije, jer je helenizam više utjecao na shvaćanje drugih naroda, 
a manje je u sebe preuzimao utjecaje istočnih naroda. Na primjer mit 
o golubu ne bi mogao biti tako ukratko saopćen da već prije toga nije 
uz taj sadržaj spajana religiozna predodžba. Zbog toga evanđelisti taj 
detalj mnogo i ne opisuju. Govori se o duhu koji se pušta u obliku go- 
luba. Da li zbog toga što se htjelo istaći bogatstvo koje će uslijediti darom 
Sv. Duha? O tome nema potvrda ali je nesumnjivo ovdje korišten motiv 
koji je imao veoma star religiozni autoritet. Iz mješavine različitih shva- 
ćanja ipak se može razlučiti ono što je u različitim formama postojalo 
i kod drugih. 

Iz analize religioznog sadržaja helenizma, kao što je učinio Leisegang 
vidi se, da je helenistička tradicija omogućavala religiozni sinkretizam, 
jer nigdje nije bilo strogo određene dogmatike. Baš u sinkretizmu nalazi 
se bit razumijevanja kršćanstva. Kada su ljudi epohe helenizma slušali 
o novoj vjeri, onda je njima novo bilo samo to, da je bog došao u obliku 
čovjeka i kao takav umro i opet uskrsnuo. No detalji o bogu koji trpi, 
umire i opet oživljava bili su svojina mnogih orijentalnih religija. Po- 
jedinosti o odnosu bogova i žena znao je dobro ironizirati već Homer. 
Nikoga nije mogla iznenaditi priča o tome, da je Isus kao božji sin rođen 
od smrtne žene. Takvi i slični motivi nisu bili religiozna senzacija niti 
otkriće. 

Leisegangova studija pokazuje metodološki i sadržajni problem 
pred kojim su stajali prvi pisci kršćanske vjere. Autori novih religioz- 
nih spisa žele da budu shvaćeni. Oni to mogu jedino tako postići, da ono, 
što oni misle da je novo, objasne iz tradicije, a i iz tadašnjeg shvaćanja 
uopće. 

Sekulariziranje mesijanstva postalo je prihvatljivo kad se helenistič- 
ka mistika prihvatila kao mogući sadržaj makar i u različitim metamor- 

fozama u okviru novog religioznog pokreta. 

Da hi to bilo obrazloženo, tj. da bi se vidjelo kako je sadržaj heleniz- 
ma prodirao i nalazio svoje mjesto i novo značenje u kršćanstvu, pogle- 
dat ćemo još neke primjere, koji su bili više vezani uz socijalno-politički 
život. 


8. Još neki primjeri utjecaja helenizma na kršćanstvo 


Aleksandar Veliki stvorio je svjetsku državu koje su se granice pro- 
tezale na tri kontinenta. Evropa, Azija i Afrika dobile su zajedničku 
osnovu, u kojoj su se mnogi narodi suočili. Počelo je miješanje i upozna- 
vanje kultura. Mnogi utjecaji bili su ranije nezamišljivi. Stvorena je 
svjetska zajednica. Ideja oikumene zamijenila je stari polis. Tako velika 
država imala je i svoj jezik koji je bio svjetski jezik. To je bio jezik 
helenizma, tzv. koinć. Tim jezikom moglo se je govoriti od Španjolske do 
Indije, od Italije i Galije do Egipta i Sirije, i taj su jezik razumjeli. 
Svatko tko se htio upoznati sa starom i novom kulturom, literaturom, 
povijesti i filozofijom učio je grčki. To su s jednakim razlogom osjećali 
kako u Rimu tako i u drugim krajevima tadašnjeg helenističkog svijeta. 
Na koinć jeziku pisani su tekstovi Novog Zavjeta. Da su ti tekstovi bili 
pisani na aramejskom jeziku, ne bi izvršili utjecaj na svijet helenizma. 
Židovi u dijaspori zaboravili su svoj materinjski jezik. Stoga su preveli 
svoje svete spise na grčki jezik. To je tzv. Septuaginta. Helenizirana 
židovska općina u Aleksandriji nije više lako razumjela hebrejski jezik. 


Rimski car Marko Aurelije piše svoje glavno djelo na grčkom jeziku. 
Njegova Razmišljanja (Ta eis heaton) bila su sinteza stoicizma i životne 
filozofije uopće. Godine 155. pr. n. e. Karnead je upoznao Rim s grčkom 
filozofijom. Njegova predavanja o pravednosti i nepravednosti (o čemu 
imamo sačuvane fragmente) uzbunila su rimsku javnost. O tome nam 
svjedoči Plutarh u biografiji Marka Katona, 


Grčki utjecaj na Istok dosezao je granice Indije. Zna se da je Babilon 
imao grčki teatar, a na indijskim dvorovima izvađane su grčke tragedije. 

Mnogi isločnjački običaji prenijeti su u helensku zajednicu, kao na pr. 
egipatsko i perzijsko obožavanje vladara. I Aleksandar Veliki prihvatio 
je taj dvorski ceremonijal. Ironične primjedbe Grka na takav zahtjev 
možemo pročitati u Plutarhovoj biografiji Aleksandra Velikog. 


Pogledajmo neke primjere iz helenizma koji su utjecali na kršćanske 
pisce. Kad je 307. godine prije n. ere Demetrios Poliorketes protjerao iz 
Atene Demetriosa od Falerona, bili su on i njegov otac slavljeni kao 
»bogovi spasioci« (Theoi soteres). Godine 291. njemu je ispjevana himna 
i uvršten je u Demetrine misterije, gdje je bio pozdravljen kao novo 


** Septuaginta = 70. Ime 70 svodi se na fabulu, da su tekst prevodila 72 čovjeka za 72 
dana, i da su prevodili jedan od drugog neovisno, a prevodi su se podudarali. Ime 70 
je netočno i krivo se primjenjuje. Gledano historijski stvar izgleda potpuno drugačije 
Prevod je počet u 3. vijeku prije n. ere i obavljao se u etapama. Kralj Ptolemaios Fila- 
delfos (285—247) naručio je prevod za biblioteku. 

božanstvo. U toj himni govorilo se o razlogu obožavanja vladara.“ Možda 
nas drugi bogovi ne čuju, kaže se u himni, no tebe vidimo tu, i to ne 
od drveta i kamena kako su prikazani drugi bogovi nego stvarno i is- 
tinito. Zbog toga se tebi molimo i osiguraj nam mir. 

Od svih takvih oznaka najvažnija je bila soter (cownjo) tj. spasitelj. 
To je bila titula pojedinih vladara. No ideja spasitelja prešla je u širim 
razmjerima sa tla politike na religiju. Tako je naziv soter postao osnovni 
termin ranog kršćanstva. Taj pojam nije u kršćanstvo prodro iz židovstva, 
jer su Židovi imali naziv pomazanik, nego iz helenizma. Soter je postao 
oznaka za Isusa iz Nazareta. Taj naziv nalazi se kao uobičajen pored 
pojmova: Parusija i epifanija.6$7 

Spasitelj je postao nada mnogih. Pouzdanje u njega je bilo još veće 
kad se počelo pričati da je to božji sin. Soter je bez sumnje bio uobičajeni 
pojam političkog života. Nije smetalo da se ta ideja uopći i prenese na 
drugi sadržaj. Isus je postao soter, jer je stvarni život očekivao mnoge 
promjene. 

U poslanici Filipljanima (2,9) apostol Pavle kaže da je Bog dao Isusu 
ime, koje je iznad svih imena, naime »Kyrios Jesus Hristos«. Naziv ky- 
rios došao je u kršćanstvo iz helenizma. Osim toga taj naziv bio je 
poznat u rimskom dvorskom ceremonijalu i u kultovima orijentalnih 
božanstava. 

Iz ostalih primjera helenskog shvaćanja vidjet će se još detaljnije 
utjecaj tog razdoblja na kršćanstvo. Nazivi za Isusa objašnjavaju se iz 
okolnog religioznog svijeta. Na helenističkom tlu Isus je opisan kao božje 
biće. U židovskom monoteizmu nemoguće je čovjeka proglasiti božjim 
bićem. U kršćanstvu Isus ima sličan udes kao i božanstva raznih miste- 
rija, na pr. Attis, Oziris i Adonis. Bog donosi spasenje samo onome koji 
je posvećen u dotične misterije. Analogan odnos u kršćanstvu izražen je 
u učenju o sakramentima (Rim. 6,3 i d.). Pad i uspon boga je simbolika 
promjena u prirodi (zima, proljeće), No to ne smeta da se takav odnos 
prenese i na eshatološku sferu. 


Naziv za Isusa »božji sin« (ho hyios tou theou) ima svoje analogije 
u helenističkom i orijentalnom shvaćanju. Oznaka »božji sin« nalazi se 
u helenističkom svijetu kao oznaka heroja na pr. Herakle, Pitagora i 
Platon smatrani su Apolonovim sinovima. Apolonije iz Tijane imao je 
nadimak božji čovjek. Titula Apolonov sin primjenjivana je i na politi- 
čare (na pr. na Dionizija Mlađeg iz Sirakuze i na rimskog cara Augusta). 

Helenizmu je dakle moglo biti shvatljivo pričanje o Isusu koji potječe 
od boga. Na pr. Herakle i Aleksandar Veliki rođeni su od Zeusa, Askle- 
pije od Apolona. Horus je rođen od Amona-Re. 


* Opširna dokumentacija o tome s navedenim tekstovima nalazi se u knjizi Wilhel- 
ma Nestlea: Griechische Religiositit von Alexander d. Gr. bis auf Proklos. Berlin 1934. 
Sammlung Gščschen, 1080. 


€ Vidi Luka 2,11, Iv. 4,42 (ho soter tou kosmou), 1 Iv. 4,14; 2 Tim. 1,10; Tit. 2,13; 3,4. 


*#% U Plotinovoj etici kyrios je oznaka za čovjeka koji je sam sebi dovoljan, jer je 
spoznao da se blaženstvo ne može tražiti u vanjskim stvarima niti u tjelesnom zado- 
voljstvu. To je tema helenističke etike uopće. Čovjek postiže stanje kyriosa kad se ne 
brine za zemaljsko ja. Tada ima nad sobom potpunu moć (Plotin: Enmn. I. 4. 16.). 

Kao i Isus tako i helenistički heroji imaju veoma neobičnu smrt. 
Herakle se sam spalio, Asklepija je ubio Zeus, Pitagora je gladovao 40 
dana, Peregrinus (Lukijanov junak) sam se spalio. Romula je ubio grom. 

Helenistički mitski junaci i božanstva izlaze iz podzemlja u gornji 
svijet (na pr. Adonis, Herakle, Apolonije iz Tijane). To važi i za Rimljane 
(na pr. za Romula i Augusta), Nije nepoznato ni javljanje živima. O tome 
postoje tekstovi za Apolonija iz Tijana, Peregrina i Romula. 

Djela izabranih junaka nadilaze mogućnosti običnih ljudi. Zbog toga 
su im i titule veće. Na pr. Cezar je dobio nadimak bog, zbog svojih djela 
(Diodor V. 21). Aleksandar Veliki opomenut je da se u svom pohodu na 
Istok pokaže dostojnim svog porijekla od Zeusa (Plut. Alex. 3). 

Herakle je postao besmrtan, Eskulap, Empedokle i Apolonije podižu 
iz mrtvih. Dakle, iz izloženog vidimo da i vladari i božanstva imaju titulu 
kyrios.#" Samo oni donose spas (soteria). Za helenističko orijentalni svijet 
takve predodžbe bile su općenito primljene. Te oznake prenijete su ka- 
snije na Isusa i prije Pavla i za vrijeme Pavla. 

Iz toga slijedi zaključak da je eshatologija u biti ostala sačuvana. 
Isus je poput starih misterijskih božanstava u općini kultski prisutan 
(1 Kor. 5,4). On odvraća od politeizma i postaje put spasenja. 

Misao o spasitelju nije jednostavno prenijeta samo na Isusa. Bilo je 
tu mnogo sukoba. Na brežuljku kod Pergamona uzdizala se je veličan- 
stvena građevina. To je bio oltar Zeusa-Spasioca (Zeus Soter), kojega su 
veoma poštovali. Helenski svijet je u tome gledao sigurno ostvarenje 
mnogih želja. Mlado kršćanstvo bilo je neprijateljski raspoloženo prema 
tom hramu. Pisac Apokalipse označio ga je kao prijesto satane (Apok. 
2,13). 

Ideja triniteta (trojstvo) koja je u kršćanskom vjerovanju jedna od 
osnovnih dogmi ima također uzor i mogućnost tumačenja u helenizmu. 
Helenistički trinitet vezan je uz pojam boga Sarapisa ili Serapisa.7" Krš- 
ćanski apologetici tražili su u Sarapisu priču o Josipu u Egiptu, tj. mit 
o sedam gladnih i sedam rodnih godina. Josip je bio praunuk Sarin. 


* Potpuna tekstualna dokumentacija za spomenute primjere nalazi se u raspravi H. 
Brauna: Der Sinn der neutestamentlichen Christologie (u knjizi: H. Braun — Gesammelte 
Studien zum Neuen Testament und seiner Umvwelt), Tubingen 1962. 


2" Najstarije svjedočanstvo o Sarapisu upućuje nas u Babilon. Ptolomej I. egipatski 
kralj (328—283) uveo je kult Sarapisa kao religioznu političku tvorevinu, da bi sjedinio 
Helene i Egipćane. Taj politički cilj nije postignut, Jer su Egipćani gledali u Sarapisu 
svoje stare bogove Osirisa i Apisa, a Grci i Rimljani boga podzemlja. Božanstvo Sarapis 
nastalo je po uzoru podzemnog boga Darzalesa u Sinopi. Hram Sarapisa u Aleksandriji 
(grč. Serapeion, lat. Serapeum) postojao je do konca 4. stoljeća. God. 391. na nagovor 
Patrijarha Teofilosa, kršćani su taj hram razorili. 

Sarapisov kult proširio se po cijelom Sredozemlju i Rimu. To božanstvo bilo je uni- 
verzalno za sve ljude, za kraljeve i potčinjene, za visoke i niske, za obrazovane i ne- 
Obrazovane, za bogate i siromašne. Ukratko Sarapis je spasilac ljudi (soter). Vjernici su 
Ega zvali »Sarapis pobjeditelj« (nika ho Sarapis) ili — postoji samo jedan Zeus — Sarapis. 
Sadržaj Sarapisovog kulta u biti je panteizam. Prema jednom tekstu — Sarapisova je 
glava nebo kosmosa, u eteru su mu oči, oko mu je sunce. 

Zbog Sarapisovih osobina (budući da u sebi sjedinjuje Zeusa i Hađa) bio je za um- 
jetnost problem prikazati takav lik. To znači da u Jednom licu treba ujediniti i život 
i smrt, vedrinu i sjetu, obilje i prolaznost ili: Heliosa, Hada i Zeusa. Prema bisti u Va- 
tikanu vidimo da Sarapis nije prikazan sa tri glave, nego je trojstvo u jedinstvu. Glava 
je tip Zeusa iz 4. stoljeća, a preko lica opaža se blaga tuga. Preko čela i niz lice spušta 
se kosa. Na glavi mjera za žito kao simbol! obilja, a sunčeve zrake koje dolaze preko 
kopči za kosu simbol su Heliosa. (Vidi: W. H. Roscher: Ausfilhrlicher Lexrikon der grie- 
chischen und r&mischen Mythologie). 

Prema apologetima Josip je nazvan grčkim imenom Serapis (Sarapis) 
tj. Sarin sin (Saras pais). Apologeti dokazuju da je to ime Josipu dato 
poslije njegove smrti. Cijeli taj izvod je samo mašta crkvenih otaca.7! 


U bliskom odnosu sa Sarapisom stoji kult Izide. U egipatskoj religiji 
Izida je žena Ozirisova. U jednom papirusu iz 2. stoljeća n. ere navodi se 
67 mjesta u Delti Nila i 55 gradova izvan Egipta, gdje je poštovan kult 
Izide. Oziris umire i uskrsava. To je prenijeto i u misterije Izidine. O 
tome nalazimo svjedočanstvo u posljednjoj knjizi Apulejevih Metamor- 
joza. Izida je simbol Nila. Oziris je bio njezin brat i muž. Oziris je sunce, 
tz. stvaralačka sila prirode. Grci su ga izjednačili s Bakhom. Tek 560. god. 
nasilno je uništen posljednji Izidin kult. Izida je bila veoma snažna kon- 
kurencija kršćanskoj Mariji. 

Pogledajmo sada odnos triniteta. Izida sa Ozirisom-Sarapisom i nji- 
hovim sinom Horusom ili po grčkom Harpokratesom čini trinitet.7“ To 
je veoma važno za povijest religija i za kršćanski pojam triniteta tako- 
der.7% Izida držeći u naručju svoje dijete Horusa bila je u umjetnosli 
preteča kršćanske Madone. 


U razdoblju helenizma na kršćanstvo je utjecao kult Mitre (božanstvo 
svjetla). Taj kult se proširio iz Irana. U 3. stoljeću prije n. ere kult je 
prenijet u Egipat, a zatim u Rim. Proširio se je od Crnog Mora do Galije, 
Germanije, Španije, Sjeverne Afrike i Britanije. Kult se nije proširio na 
uže područje helenske kulture, tj. u Maloj Aziji zapadno od Tarsa i na 
Evropsku Grčku. Vjernici su se zvali »poštovaoci nepobjedivog Boga 
Sunca Mitre« (cultores Solis invicti Mithrae).Z* Oko 200-te n. ere mitra- 
izam je postao svjetska religija i bio je najopasniji rival mladom kršćan- 
stvu. Rimski car Commodus (180—192) posvetio se je u Mitrine misterije. 


"gan de Vries: Forschungsgeschichte der Mythologie, Verlag K. Alber, Freiburg, 
Munchen, 1961. 


7" Platon u Zakonima piše da je zakletva pred sudom punovažna tek tada kad se 
svjedok zakune u ime tri božanstva: Ako netko nije spreman dobrovoljno svjedočiti, 
neka ga stranka kojoj je potreban, pozove pred sud. Pozvani mora pristupiti parnici, pa 
ako što o stvari zna 1 voljan je svjedočiti, neka svjedoči. Ako li pak poriče, da zna, 
pošto zazove svjedoke tri boga, Zeusa, Apolona i Temidu, da doista ne zna, neka se slo- 
bodno udalji od parnice (Zak. 11,14). 


73 Arthur Drews u svojoj studiji o Plotinu (Plotin und der Untergang der Antiken 
Weltanschaunung, Jena 1907), dokazuje da je Plotin utjecao na oblikovanje pojma tri- 
niteta u kršćanskoj dogmatici. Jedno i hipostaze Jednog Plotin izražava i slikovito. 
Jedno uspoređuje sa svjetlom, nus (um) sa suncem, a svjetsku dušu sa mjesecom. Odnos 
Jednog prema umu uspoređuje Plotin i kao odnos oca prema sinu. Um se opet odnosi 
kao otac prema svjetskoj duši. Odnos hipostaza Plotin uspoređuje i sa božanstvima grčke 
mitologije. Jedno je Uranos, um je Kronos, a svjetska duša je Zeus (Enn III. 5, 2; 5,1. 
7). Uranos je otac Kronosa. Uranos, Kronos i Zeus tri su samostalna božanstva, ali i po- 
javne forme Jednog. Jedno je pak prije svake pojave. Jedno je usija (ovaa), odnosno 
postoje tri vrste usije s obzirom na odnos. Drews piše: »Eine Usia also in drei verschie- 
denen Bedeutungen des Wortes Hyppostase und zugleich drei Uslai, ma ovna €v Trogv 
vnogragegiv, das aber ist die ursprungliche Formel fir die christliche Trinitit, wie sie 
auf den Konzilien zu Nic&a (325) und Konstantinopel (381) festgestelit ist. (Str. 134—135) 
Dakle kod Plotina imamo jednu usiju u hipostazama, koje su opet svaka za sebe ozna- 
čene kao usija. Time jedan termin označuje tri različita sadržaja. U sadržajnom pogledu 
postoji analogija između Plotinovog shvaćanja i kršćanskog trojstva, Grčki termin hypo- 
stasis preveden je na latinski sa »persona«, a druga hipostaza identificirana je sa Isusom. 
U kršćanskom trinitetu Drews vidi »Wortfetischismus« 


TE Još danas podsjeća naziv »Sonntag« (na njemačkom), tj. nedjelja, na sveti dan te 
religije. 

Kada je za vrijeme Konstantina kršćanstvo pobijedilo crkva je 354. 
god. prenijela proslavu Božića,?* od 6. januara na 25. decembar, tj. na 
dan proslave rođenja nepobijedivog Boga Sunca. To je učinjeno zbog 
toga, da bi se potisnula Mitrina svečanost. I Mitrin kult ima krštenje 
i neku vrst tajne večere, koja se sastoji iz kruha, vode i vina, kao sje- 
ćanje na zadnje dane učitelja, koji je poslije toga otišao u nebo na sun- 
čanim kolima. 


Pogledajmo još neke analogije o utjecaju Mitre. Isusu kad se je rodio 
mole se pastiri (Mt. 2,1 i d.). Prema Mitrinoj legendi novorođenog boga 
najprije su ugledali pastiri i molili su mu se. Na to rođenje u pećini pod- 
sjeća forma Mitrinih svetišta, koja su bila ugrađena u zemlji. 


Mitra je posrednik između boga i ljudi. On se zajedno s Kautesom 
i Kautopatesom pojavljuje kao trovrsni (triplasios) i trojedinstveni, kako 
ga prikazuje pronađeni reljef (1926. god.) u Dieburgu u Hessenu. Tu je 
on Sunce koje izlazi, sija i zalazi. Mitrin trinitet stariji je od kršćanskog. 


Postoji sačuvan tekst liturgije kojom je izvršavano posvećivanje u 
misterije. Osnovna je misao ponovno rođenje. U toj molitvi pozdravlja se 
bog vladara vode i osnivača zemlje i gospodar duha. Posvećeni saopćava 
bogu da će umrijeti, ali ponovno rođen on će ići putem, koji je Mitra 
odredio. Duše na tom putu prati Mitra. O Mitrinim liturgijskim obredima 
ima sačuvanih otkrića u vidu raznih iskopina. Kod nas je pronađen re- 
ljef u Konjicu, iz kojeg je moguće argumentirati neke dijelove sadržaja 
liturgije.77 

Utjecaj Židova na kršćansko vjerovanje također je veoma velik. Ži- 
dovi su se širili izvan Palestine još prije Aleksandra Velikog. Iz jednog 


"5 Božić (grč.: hemera genethlios, lat. natalis ili natalitia Iesu Christi) u početku nije 
bio slavljenje rođenja Krista. Pitanje kad je Isus rođen nastalo je u 38. vijeku. Datum 
Božića (25. 12.) uslijedio je kao kršćanska promjena kulta Sunca (Dies invieti Solis). 
Slavljenje Božića 25. 12. u crkvi počinje tek u drugoj trećini 4. stoljeća. Sve do 4. sto- 
ljeća bio je otpor protiv toga, jer je to bio paganski običaj. Slavljenje Božića prihvatilo 
se da bi se potisnuo kult Mitre. I u borbi protiv hereza, koje su osporavale egzistenciju 
Isusa kao čovjeka, održavanje Božića imalo je očito dogmatski razlog. Car Aurelijan 
(270—275. god.) odredio je da se 25. 12. slavi kao dan Sunca, Kršćanima je tumačeno da 
je Isus pravo sunce i nema razloga da se 25. 12. ne prihvati kao rođenje Isusovo. Na- 
redbom cara Justina (565—578. god.) Božić je postao obavezan za cijelu državu. (O lite- 
raturi i tekstovima za tumačenje Božića vidi raspravu J. Beckmanna u: Die Religion in 
Geschichte und Gegenwart, 3. Auflage, Tubingen 1962.) 

Iz sačuvanih tekstova znamo da je u grčkoj mitologiji bog Sunca Apolon imao točno 
određeno vrijeme svetkovanja. Apolonov oltar bio je na Delu. U Odiseji (20, 156) piše da 
je svečanost Apolonu svetkovina svima. Tada se u Apolonovom gaju okupljaju Heleni 
(Od. 20,278). U Od. 21, 258 kaže se: »Danas se svetkovina u narodu svetkuje božja«. Apo- 
lIonova svečanost u doba zimskog prelaza sunca jedina je regularna svečanost bogova 
koju Homerove pjesme izričito spominju. To je dan kada se Odisej vraća kući, gađa iz 
luka i ubija prosce, oboje pod Apolonovim odobravanjem ... T u zimskim danima u vri- 
jeme novog rođenja nebeskog svjetla izvode Menade na Parnasu svoj ples, i u kolijevci 
nalaze novorođeno djetešce Dionisa (Walter — Theophania, str. 116, Hamburg 1956.) 

S tim u vezi naveo bih Platonov tekst iz Zakona: »Svakako treba da se vrhovni 
nadzornici neobično ističu vrlinom u svakom pogledu. Stvarajmo na neki način ovakovu 
Priliku, da bismo do njih došli: Svake godine poslije ljetnog suncostaja (tl. početkom 
godine, koja se počinjala mlađakom iza ljetnog solsticija) treba da se svi građani sakupe 
na zajedničkom svetom zemljištu Helijevu i Apolonovu...« (XII. 3). 


“€ Središte kulta čini Mitrino ubijanje bika poslije čega slijedi postanak svijeta. Od 
svojih pristaša kult je zahtijevao moralnu čistoću i borbu protiv zla. Postojalo je tako- 
đer vjerovanje u uskrsnuće. Nakon uskrsnuća pomoću besmrtnog napitka ostvarit će se 
blaženstvo, 


"" Branimir Gabričević — Liturgijsko značenje prikaza na reversu Mitrine kultne 
slike (Glasnik Zemaljskog Muzeja u Sarajevu, VTI. 1952.). 

papirusa iz godine 408/7. vidi se da je slobodno postojala židovska općina 
u gornjem Egiptu. Najveća židovska općina bila je u Aleksandriji. Tu 
je i preveden Stari Zavjet, (tzv. Septuaginta). Prema Djelima Apostol- 
skim apostol Pavle, koji je bio iz potpunog heleniziranog Tarsa u Kilikiji, 
nalazi svagdje na svojim putovanjima u gradovima Azije i Evrope ži- 
dovske općine. Židovi su bili uglavnom u gradovima. Dobijali su gra- 
dansko pravo pojedinih gradova, pa čak i rimsko, kao na primjer otac 
apostola Pavla (Djela Ap. 22,25; 16,37). Dijaspora je povećana Titovim 
razaranjem Jerusalema "70-te n. ere i poslije poraza ustanka za vrijeme 
Hadrijana 134.-te godine. 

Raseljeni po svijetu Židovi su obnovili i proširili staru religioznu ideju 
o iščekivanju Mesije koji će spasiti potlačene. U prvom stoljeću prije 
n. ere ta je ideja bila aktuelna na širokom području Rimskog carstva. 
Ideja Mesije prešla je u židovsko proroštvo, u kojem je prorok Isaija 
bio njen pobornik. On je spasioca očekivao iz Davidovog plemena (Is. 
7,14; 11,1). 

Mesija kao donosilac spasa i mira bio je nužnost u razdoblju stalnih 
ratova i pobuna u Rimskom carstvu. 

Sve orijentalne religije bile su u svojoj osnovi internacionalne. To je 
preuzelo i kršćanstvo. U svjetskoj državi kao što je bilo Rimsko carstvo 
teško bi se proširio kult koji bi težio samo za svojim lokalnim obilježjem. 


Ideja za mirom i blaženstvom makar u onom svijetu proizišla je kao 
reakcija na nemogućnost da se izvrše bilo kakve značajnije realne pro- 
mjene. Onostranost je bit svih religioznih kultova. Tu se proširuje pod- 
ručje ljudske egzistencije. Tjelesno biće prenosi sebe i u duhovnu stranu 
kao svoju naknadnu metamorfozu. 


Pesimističko raspoloženje i misao o kraju svijeta također se znatno 
ispoljila. Taj utjecaj i takvo raspoloženje osjećali su se u svakodnevnom 
životu. Potvrdu zato navodi Lukrecije (II. 1168).78 


Religioznom razdoblju helenizma bilo je svojstveno i vjerovanje u 
demone. Platon u Simposionu određuje demone kao srednja bića između 
bogova i ljudi. Stoičar Hrizip smatrao je demone nadglednicima ljudskih 
stvari, a Posejdonije je napisao posebnu knjigu O herojima i demonima. 
Prema njegovom shvaćanju demoni imaju etersku supstanciju, a žive u 
sferi ispod mjeseca. 


Aleksandrijsko-židovski filozof Filon uzimao je čitavo mnoštvo de- 
mona (srednjih bića) između boga i svijeta. On ih naziva: ayyelo, Aćyot 
HEOtTOL, ovvauei. Maksim iz Tyra smatra da demoni kao posrednici spa- 
jaju »ljudsku slabost i božansku ljepotu«, te ih uspoređuje s tumačima 
stranih jezika. 


7 “Tužno se tuži uzgajač već starije loze, što vene 
Na promijenjeno vrijeme i jauče gore spram neba: 
»Zbilja, starinski je rod, što pobožan bješe veoma, 
Mogao s malo tek muke da živi na prostoru tijesnom, 
Makar bi odmjeren svakom kud i kamo manji dio polja«. 
Zbori, jer ne shvaća, kako sve prolazi, pomalo prema 
Grobu se naginje sve zbog umora i dugoga vijeka. 


(Lukrecije Kar — O prirodi, preveo M. Tepeš, 2. izd. 1952. MH. Zagreb). 

Vjerovanje u dobre i zle demone bilo je bitno i za religiju i za filozo- 
fiju neoplatonizma. To shvaćanje bilo je tada uobičajeno. Stoga za pisce 
kršćanskih tekstova demoni nisu nikakva novost. Rano kršćanstvo pre- 
uzelo je vjerovanje u demone iz kasne antike. Na pr. Augustin u svom 
djelu De civitate Dei kad govori o antičkom politeizmu, ne smatra te 
bogove nekim izmišljotinama, nego im priznaje egzistenciju ali kao zlih 
demona. 

Pandemonizam je izvor vjerovanja u anđele, vještice i sl. Kršćansko 
istjerivanje đavola nije baš svijetla strana crkvene prakse. U evanđelji- 
ma se često govori o tome da demoni mogu opsjednuti čovjeka (MK. 
1,39; 3,22; 9,1; 7,29). Isus ih istjeruje i u svinje. Svijet demona zajednički 
je sadržaj vjerovanja Židova, Grka i kršćana. 

Helenizam je dakle u idejno-religioznom smislu pripremio mnoge 
sadržajne pojedinosti kršćanskog vjerovanja. Kad se kršćanstvo pojavilo 
ono je već imalo pripremljenu ideju o Mesiji, tj. predstavu o božjem 
djetetu, zatim strah od propasti svijeta i nadu u besmrtnost." Također 
je bila mnogo proširena ideja o bogu koji umire i opet oživljava. Čak i 
oznaka »Gospod« (kyrios) bila je uobičajena. »Kršćanstvo se je moralo 
poslužiti tim formama, ako je htjelo da njegovo evanđelje postane ra- 
zumljivo tadašnjem svijetu. Tako je duh nove religije ušao u već date 
stare forme: to je događaj, koji je Oswald Spengler označio točnom sli- 
kom iz mineralogije kao »pseudomorfoza« (str. 67).8% 

Ina poslanice kao literarnu formu saopćavanja i širenja kršćanstva 
utjecala je filozofija. Epikur je pisao kratke preglede svog učenja (Kyriai 
doxai). Time je postao preteča kršćanskih poslanica. Epiktet je bio poz- 
nat svojim Priručnikom. Neopitagorovci su isticali vrijednost strogo od- 
ređenih pravila za život. Veoma utjecajne bile su njihove Zlatne riječi 
(Hrysa epe). Kiničari i stoičari istakli su se popularnim predavanjima. 
Oni su mnogo putovali i usmeno širili svoje učenje. Iz načina i tipa tak- 
vih predavanja izrasle su kršćanske propovijedi (homilija). 

Iz navedenih primjera vidimo da je helenizam očit u Novom Zavjetu. 
Iako je kršćanstvo u početku bilo židovski pokret mesijanizma, ono se 
ne bi moglo proširiti bez povijesnog tla helenizma. 

Način širenja nove vjere usmenom predajom i pisanom riječju nije 
poseban pronalazak misionara nove vjere. Filozofi helenizma pisali su 
pisma i opće izvode o problemima svoje filozofije i slali tako sastavljene 
prikaze svojim prijateljima. Iz Platonove Države saznajemo da su orfici 
širili svoje religiozno učenje po Ateni. Oni su išli od kuće do kuće i 
ostavljali pisane sastave svoje sekte. Mnoštvo takvih traktata lako je 


7% Ima teologa koji ne prihvaćaju argumente o utjecaju na kršćanstvo. Oni i dalje 
uporno tvrde da je kršćanstvo nastalo u selu Nazaretu. »Samo su stanovnici malog sela 
Nazareta znali, da je siromašni zanatlija po imenu Isus, jednog dana čitao pred drugima 
tekst proroka Isaije i tvrdio je, da je taj stari tekst našao svoje ispunjenje u njemu« 
(str. 121: L. H. Grollenberg O. P. — Biid Atlas zur Bibel. Deutsche Ausgabe von Herman 
Eising, Vorwort von Johannes Hempel. 3. Auflage 1959. Original na holandskom jeziku). 
Dokle će takvi argumenti vrijediti? 


s" Wilhelm Nestle — Griechische Religiositit von Alexander d. Gr. bis auf Proklos. 
Berlin 1934. 

O problemu odnosa raznih religija vidl: Nathan Sčderblom: Einfuhrung in die Re- 
ligionsgeschichte, Leipzig 1920. 

bilo podijeljeno jer je bilo i mnogo putujućih proroka. Te knjige sadrža- 
vale su učenje Museja i Orfeja.5! 

Ime pripadnika nove vjere kršćani (hristianoi) nastalo je prema Dje- 
lima Ap. (11,26) u grčkom gradu Antiohiji gdje su živjeli helenizirani 
Židovi. U vrijeme Pavla Židovi su bili helenizirani ne samo u dijaspori 
nego dobrim dijelom i u Palestini. Vođa heleniziranih Židova-kršćana 
bio je Stefan. Riječ helenist javlja se ovdje kao suprotnost Hebrejima 
(Djela 6,1). Helenisti su dakle Židovi koji kod kuće ne govore svoj ara- 
mejski materinjski jezik. Ukoliko nisu bili kršćani oni su imali svoje 
helenističke sinagoge (Djela 6,9). Poslije mučeničke smrti Stefana hele- 
nisti su se rasuli po čitavoj Palestini. Od tih helenista su počele misio- 
narske akcije. Oni su imali najpogodnije tlo u Antiohiji gdje je nastao 
i termin kršćani. Grčki se govorilo u sinagogama na području Sredozem- 
lja. Septuaginta je bila prevedena na grčki, jer mnogi Hebreji nisu znali 
više svoj materinjski jezik. Pavle ne citira Stari Zavjet po hebrejskom 
originalu nego po prevodu Septuaginte. 

U Novom Zavjetu ima citata iz grčkog pjesništva. Saznanje o tome 
nije tek iz novijeg vremena. Na taj odnos i direktan prenos upozorio je 
već Klement Aleksandrijski.83 

Svijet helenizma bio je zajednički horizont razdoblja kasne antike. 
Na tom tlu postojali su veoma različiti utjecaji. Religiozni život bio je 
izraz opće tendencije prema idealu i spasu. Mesija je kultska oznaka za 
tu želju. To je bila forma koja je popunjavana različitim i oprečnim sa- 
držajem. Drugačije nije ni bilo moguće. No čim neke kategorije postanu 
opća svojina epohe odmah se te forme primaju kao nešto bitno, bez kojih 
se ne može adekvatno izraziti opće uvjerenje. Spas, nada, strah, smrt, 
uskrsnuće, blaženstvo i vječnost bili su opći nazivi za pojedina razdoblja 


#1 Platon — Država II, 364e. U tom tekstu je pisalo da su Musej i Orfej potomci 
Selene i Muza. Tko im bude prinosio žrtve očistit će se i spasiti. Platon kaže da su ti 
ljudi nastojali da pridobiju za svoje vjerovanje ne samo pojedince nego i čitave države. 
To su tzv. misterije (teletal), koje posvećene u njih na onom svijetu oslobađaju svih 
kazni. One, koji tome ne pristupe i ne žrtvuju, očekuju strašne muke. 

U poglavlju ispred tog saopćenja Platon opisuje upornost orfičkih proroka. Sveće- 
nici i proroci (mantičari) dolaze na vrata bogataša i ubjeđuju ih kako su žrtvama i 
molitvama dobili božansku moć. Oni kažu da mogu ljude očistiti od zločinstva koja su 
učinili oni ili njihovi preci; osim toga za malo novaca mogu nauditi svome neprijatelju 
bilo da je on pravedan ili nepravedan čovjek. U tome će im pomoći bogovi koje su pri- 
dobili za sebe. Moć apostola pomoću boga, sina 1 duha u istjerivanju demona 1 slično 
ima dakle religiozni uzor u klasičnoj Ateni. 

(Na analogiju tog teksta prema kršćanskim apostolima upozorio je Werner Jaeger 
u svom djelu: Das friihe Christentum und dle Griechische Bildung, 1963, Berlin. Preveo 
na njemački Walther EFEltester. Naslov originala: Early Christianity and Greck Paidela. 
1961. by the Belknap Press of Harvard University Press; Cambridge — Massachusetts.) 


8 Ni u Judeji nije bilo mnogo bolje. U knjizi Nehemijinoj 13, 23—25 piše: Još vidjeh 
u to vrijeme Judejee koji se bijahu oženili Asdodkama, Amonkama i Moapkama. I si- 
novi njihovi govorahu pola asdodski i ne umljahu govoriti judejski nego jezikom i 
jednoga i drugoga naroda. Za to ih karah i psovah, i neke između njih i bih i čupah, 
i zakleh ih Bogom da ne daju kćeri svojih sinovima njihovijem niti da uzimaju njihovih 
za sinove svoje ili za sebe. 

Nehemija je u drugoj polovici petog stoljeća prije n. ere bio u Judeji upravljač 
u ime Perzijanaca. (Vidi: Hans Bardtke — Die Handschriften am Toten Meer, Mit einer 
Kurzen Einfiihrung in die Text- und Kanonsgeschichte des Alten Testaments, 2. Auflage, 
1953. Evangelische Haupt-Bibelgesellschatt zu Berlin). 


M To su ova mjesta: Tekst iz Djela 17, 28 uzet je iz astronomskog djela Fenomena 
(Ted. 5.) stoičara Aratusa. Poslanica Titu 1, 12 uzeto je iz epske pjesme Krećanina Epi- 
menida. 1 Kor. 15, 33 odnosi se na utjecajnog pjesnika nove atičke komedije, tj. na 
Menandra. Za tekst kod Klementa vidi već citiranu Jaegerovu knjigu. 

života i za eshatološko uvjerenje. Bit tih pojmova i njihov sadržaj došao 
je u svom egzistencijalnom izrazu i u kršćansko shvaćanje. Jasno je, 
da su slijedile izmjene. Ali te metamorfoze nisu opet značile apsolutnu 
negaciju svega što je prije postojalo. Stoga je i kršćanstvo povijesni fe- 
nomen, koji se afirmirao kao religiozna predodžba. Taj sadržaj kao 
religija nastao je procesom sinkretizma mojsijevske i helenističke tradi- 
cije. 


9. Gnostički utjecaj u Novom Zavjetu 


U kršćanskom shvaćanju svijeta, čovjeka, iskupljenja i spasa mogu 
se dokazati i gnostički utjecaji. 

Gnoza nije nastala tek pojavom kršćanstva već postoji paralelno sa 
kršćanstvom. Glavni predstavnici gnostičkog shvaćanja potječu sa Istoka 
(na pr. Basilid, Valentin). 

Spoznaja (gnosis) koju gnostici saopćavaju odnosi se na čovjekov 
krajni telos. Čovjeku je ovaj svijet stran, tuđ a i nepotreban. Spasitelj 
će doći sa neba, jer je i čovjekovo porijeklo nebesko. Egzistencija kao 
i pad i grijeh, poznata je već od Orfika. Napuštanjem tjelesnog i zemalj- 
skog čovjek se uzdiže prema prvotnom blaženstvu. Askeza je važan na- 
čin takve pripreme. 

Kao i gnostici i Pavle govori da će djeca božja dočekati uspon (Rim. 
5,19—22). Suprotnost među ljudima može se označiti različitim odnosom 
prema spasenju. Jedni su zemaljski (psyhikoi) a drugi duhovni (pneuma- 
tikoi). Taj gnostički utjecaj kod Pavla (1 Kor. 2,14; 15,21; 15,44—49; usp. 
Jak. 3,15; Jud. 19) pokazuje da se razlika svjetla i mrakašt očituje i kao 
dvije kategorije ljudi. Spasitelj svijeta prikazan je kao nebesko biće 
(1 Kor. 2,8) i spašeni se preobražavaju u isto obličje (2 Kor. 3,18). 

U evanđeljima gnostička misao vidi se u tezi, da boga nitko ne zna 
do sina, koji je posrednik između boga i ljudi. Ljudi mogu znati samo 
ono što sin saopći (Mt. 11,27). U Ivanovom evanđelju gnostički utjecaj 
izražen je u težnji da se eshatološki događaji premjeste u neposredno 
događanje u uvjerenju da su spas i vječnost sigurni.55 Da bi se to reali- 
ziralo potrebno je vjerovati. Pad i uspon iskupitelja slijedi u biti gno- 
stički mit. Djela Apostolska govore posebno o utjecaju gnostika Simona 
Magusa.#7 Njegove pristalice smatrali su da on ima »veliku silu božju«. 

Gnosticima i kršćanima zajedničko je i shvaćanje da svijetom vlada 
satana i da je svijet u zlu (1 Iv. 5,19). 

I pored sličnosti između gnostika i kršćana ipak postoje i bitne razli- 
ke. Diskusije protiv gnostika naročito su oštre kad se radi o pojedinim 
tezama dogmi (na pr. 1 Kor. 15 zbog negiranja uskrsnuća iz mrtvih). 


"Rim. 13, 12—13; 1 Sol. 5, 4—6. 

*" Iv. 5, 24; 11, 25. 

* Ef. 4, 8—10; K0l. 2, 15; 1 Pet. 3, 22; 3, 19. 
“I Djela 8, 91 d.; 20, 28. 

Stoga su gnostici opasnost za rano kršćanstvo. Oni su predstavljeni kao 
vuci koji neće štedjeti stado (Djela 20,29) i kao lažni apostoli koji se 
pretvaraju (2 Kor. 11,13). U kasnijem razvoju nailazimo čak na shvaćanje 
da je diskusija s gnosticima zabranjena, jer se takvom diskusijom širi 
njihovo krivovjerje.#* Zbog toga se gnostike smatra otpadnicima. Oni 
nisu pogani već heretici.#% 

Ta opasnost za kršćanstvo proizlazi baš iz utjecaja koji je u početku 
bio prihvaćen. Na pr. Rim. 8,20 o padu stvorenja ili interpretacija Ada- 
movog pada* nose u biti gnostičke elemente. U gnostičkom jeziku izražen 
je tekst Ef. 5,14 gdje se govori da ustane onaj koji spava. Uspon ljudi iz 
odnosa svjetlo-tama, također je saopćen gnostičkom terminologijom.?! 
Gnostički pojmovi upotrebljeni su da bi se prikazalo spasenje. 

Razlika između gnostika i kršćanskog vjerovanja* sastoji se u tu- 
mačenju pojma ljubavi (agape) prema Isusu. Za gnostike je to miste- 
rijsko-eshatološki sadržaj, dok je za kršćane isključivo povijesno doga- 
đanje, koje zatim postaje eshatološki problem. Odnos je upravo obratan. 
Eshatologiji se dao povijesni okvir. Ono što se je zamislilo, prenijeto je 
u određeno vrijeme i shvaćeno kao božja objava. 

Suprotnosti između boga i svijeta rješavaju se u gnosticizmu nizom 
posebnih bića. Uopće pojam gnosis kao težnja za različitim fantastičnim 
konstrukcijama (pod utjecajem mnogih orijentalnih shvaćanja) smatra 
se slobodnim od bilo koje oformljene dogme. Stoga je razlika između 
vjerovanja (pistis) i gnosis kao saznanja baš u težnji da se ispolji indivi- 
dualizam u religioznom shvaćanju. Na pr. gnostik Markion iz Sinope na 
Pontu priznavao je samo Lukino evanđelje i to u svojoj redakciji. Kad 
je u Rimu 144. osnovao svoju vlastitu religioznu zajednicu postao je 
opasnost crkvi u Rimu. Markion je dokazivao da je hebrejski bog rato- 
boran i uzročnik zla. Od apostola Markion je priznavao samo apostola 
Pavla. Apostola Petra je odbacio kao falsifikatora Isusovog učenja. 

Gnostička konstrukcija slijeda od božanstva do stvorenja nije bila ni- 
kako disciplinirana u smislu kršćanskog vjerovanja. Na pr. Irenej (umro 
oko 202) saopćava (Adv. haer.) da su gnostici boga shvatili kao Bezdan 
(Bythos) i kao Šutnju (Sige) tj. kao stanje prije govora (Logos). Cijeli pro- 
ces razvoja ima 30 prabića (I. 1). U tom smislu Isus Krist nije ono što o 
njemu saopćavaju kršćanski pisci. Prema gnosticima Isus nema ništa 
zajedničkog sa materijalnim svijetom. On je samo duhovno biće (pneu- 
matičar). Gnostičko tumačenje 4. evanđelja u traženju prelaznih stup- 
njeva za Ireneja je primjer izmišljanja i u srdžbi naziva gnostike bezu- 


#5 1 "Tim. 6, 20; 1, 4; 2 Tim. 2, 16; Tit. 3, 9. 
#1 Tim. 4, 1; 2 "Tim. 2, 18; 3, 8; Tit. 3, 10. 
» Rim. 5, 12; 1 Kor. 15, 21. 44—49. 


9 Rim. 13, 11—13; 1501. 5, 4—6; 1 Kor. 15, 34; 16, 13; Kol. &, 2; 2 Tim. 2, 26; 4, 5; 
I Pet. 1, 13; 5, 8. 


" 2 Kor. 8, 9; 1 Kor. 2, 8. 


** Opširnu analizu tekstova Novog Zavjeta u kojima se nalazi gnostički utjecaj daje 
R. Bultmann u svojoj studiji: Theologie des Neuen Testaments, zweite Auflage, Tibin- 
gen 1954, str. 608. 

mnim ljudima (I. 8,9). Irenej je dokazivao da su identični starohebrejski 
bog i bog Novog Zavjeta. Gnostici su to osporavali. 

Filozofska kritika gnostika ima sasvim drugi predmet i sadržaj nego 
kršćanska kritika. Plotinova škola istupila je i protiv gnostika i protiv 
kršćana. Povod Plotinu za diskusiju s gnosticima bio je u gnostičkom 
negiranju vrijednosti vanjskog svijeta. Ako je vanjski svijet samo ne- 
gativnost kao što misle gnostici, kako se onda može izvršiti bilo kakva 
priprema za ono što treba da dođe. Plotin u pojmovnom svijetu vidi ipak 
predstupanj za uzdizanje duše. Kao emanacija Jednog svijet ima svoje 
mjesto u prirodnom slijedu pojedinih stupnjeva. Oni koji grde prirodu 
svijeta (tou kosmou fysei) ne znaju šta rade. Oni ne shvaćaju da se 
stvarima ne može predbacivati što nisu kao Prvo. 

Plotin smatra da gnostici nisu razumjeli Platonov dijalog Timej pa 
ne vide da je u stupnjevitom slijedu niže pod utjecajem višeg. Sve u 
kosmosu ima svoje mjesto. Dalje Plotin prigovara gnosticima da u svoje 
učenje uvode mnogo termina samo da bi zamračili svoje shvaćanje. 

Iz duha ranije filozofije Plotin prigovara gnosticima da oni ne znaju 
kako se očišćuje duša. »Gledanje na boga« ništa ne rješava bez prethod- 
nog oslobađanja od čulnog i tjelesnog sadržaja. S tim u vezi karakteris- 
tična je Plotinova tvrdnja, da tko bez kreposti govori o bogu ne postiže 
ništa, jer tada taj govor postaje samo prazno ime.? 

Gnostici su kršćanima bili nepoželjni i opasni, jer su, tražeći religioz- 
ni sinkretizam, bili indiferentni prema dogmatici crkvenih pisaca. Crkva 
je prevladala gnostike svojom jakom i discipliniranom organizacijom. 
Svoje učenje crkva smatra zdravim (1 Tim. 1,10) pa stoga treba »pokarati 
one koji se protive« (Tit. 1,9). 


10. Kumran tekstovi i Novi Zavjet 


Godine 1947. pronađeni su na području Kumrana (sjev. zap. od Mrt- 
vog mora) stari rukopisi na kožnim svitcima. U pećinama Kumrana bila 
je smještena biblioteka sekte, koja se izdvojila od hebrejskog centra, jer 
ga je smatrala nedovoljno revnosnim u izvršavanju učenja Tore tj. 
mojsijevstva. Prema dosadašnjim istraživanjima najvjerojatnije je, da 
je to bila sekta Esena.% 

O starosti tekstova bilo je postavljeno veoma mnogo teza. Granice 
nastanka često su se preispitivale. U literaturi postoji tvrdnja da su 


* Razliku između filozofa i gnostičara Plotin objašnjava na primjeru stanovanja u 
kući. Jedan (gnostik) stalno prigovara kući, a uopće se ne trudi da se uzdigne do stup- 
nja da mu kuća (tjelesno) nije potrebna. Drugi (pristalica filozofije) hvali majstora koji 
je skladno izgradio kuću, ali teži tome da postigne stanje kad mu kuća (čulnost) neće 
trebati. Da li je prvi pametniji što viče da su zidovi od neoduhovljenog kamenja? Stoga 
je potpuno nerealno što gnostici sebe stavljaju iznad filozofa (Plotin — Enn. II. 9. tekst: 
Pros tous gnostikous). 


*" R.H. Rengstorf tvrdi da mjesto Hirbert Qumran nije nikad bilo naseljeno Eseni- 
ma. Stoga misli da biblioteka nije pripadala njima, već jerusalemskom hramu, koji je 
te knjige smjestio zbog rimskog opkoljavanja 70. n. ere. No kako da se onda objasni to, 
da se u tim spisima vodi polemika protiv židovskog hrama? (Tubinger Theologische 
Quartalschrift, 1/1964). 

tekstovi iz srednjeg vijeka i da se može dokazati utjecaj srednjovjekovnog 
arapskog jezika. Drugi jedan autor tvrdi da su tekstovi iz 7. i 8. vijeka 
n. ere. Diskusija oko tog pitanja bila je opširna. Mnogi su osporavali 
utjecaj arapskog sistema vokala na tekstove Kumrana. 


Poteškoća je bilo i u razlici citata koji se navode. Stoga je bila po- 
stavljena i teza da su spisi iz drugog stoljeća n. ere, a ne prije nove ere. 
Iz toga bi proizlazilo da su tekstovi pripadali sekti Ebionita,?%* koji su 
Živjeli oko Mrtvog mora. Tekstovi bi bili ostatak ebionitske literature, 
koja je nastala pod utjecajem Esena. Drugi opet to odbijaju, jer se u 
tekstovima ne nalaze važne ebionitske misli. Neki tvrde da su sviici 
(role) skriveni u pećine tek za vrijeme drugog židovsko-rimskog rata 
(134—136 n. ere). Vjerojatno je da će o tom problemu tokom daljnjeg 
objavljivanja rukopisa biti još diskusije. No i pored različitih teza u lite- 
raturi već prevladava mišljenje da Kumranski tekstovi nisu stariji od 
200. god. prije nove ere, a naselje sekte nije preživjelo 70. godinu nove 
ere. Istraženo je oko 40 pećina (od 1947—1956) i nađeno je oko 14000 
rukopisa većinom na hebrejskom jeziku. Među rukopisima iz područja 
Starog Zavjeta nalazi se potpuna Isaijina knjiga, zatim manji ili veći 
ostaci kanonskih knjiga Starog Zavjeta. Ti tekstovi pisani su starohebrej- 
skim jezikom. Na hebrejskom i aramejskom nalaze se manji dijelovi 
Septuaginte. Prema mnoštvu rukopisa može se zaključiti da je to bila 
biblioteka koju je sekta sakrila pred navalom rimskih legija. Od speci- 
jalne literature sekte otkriveni su: Pravila reda, Komentari za knjige 
Starog Zavjeta i Uputa za »rat sinova svjetla protiv sinova tame«. 


Danas se u literaturi mnogo raspravlja o problemu odnosa Kumran 
tekstova prema Novom Zavjetu, jer se s pravom može ukazati na mnoge 
slične misli. Da bi se taj problem naučno i objektivno objasnio pogle- 
dajmo najprije ukratko sadržaj tekstova.?7 


Rukopisi su bili zamotani u lanenu tkaninu. Prema istraživanju po- 
rijekla tkanine ustanovilo se je da je izrada iz antike i da odgovara 
palestinskoj tehnici tkanja. Atomskom metodom istraživanja koja je 
sprovedena u Americi starost tekstova bila bi između 168. prije nove ere 
do 233. poslije nove ere. Uz arheološke činjenice treba reći da je tekst 
pisan na koži, ali to nije pergament. 


s Ebioniti (hebr. = siromašni) Hi Nazareni isključeni su iz crkve u drugom stoljeću. 
To su bili Židovi-kršćani, Ebioniti nisu priznavali Pavla, ostajali su i dalje uz Zakon i 
odbacili su ime logos za Isusa Krista. 


* Sadržaj rukopisa navodim prema prevodima: 1. Georg Molin — Die Sč&hne des 
Lichtes, Zeit und Stellung den Handschriften vom Toten Meer. Verlag Herold — Wien 
— Munchen 1954. str. 245; 2. Hans Bardtke — Die Handscriften am Toten Meer, Mit 
einer kurzen Einfihrung in die Text — und Kanonsgeschichte des Alten Testaments, 
2. Aullage, 1953. Evangelische Haupt — Bibelgesellschaft zu Berlin. 8. Millar Burrows — 
Die Schriftrollen vom Toten Meer, Verlag C.H. Beck, Minchen 1957. Naslov američkog 
originala: The Dead Sea Scrolls. (M. Burrows, profesor za biblijsku teologiju na Jale 
Univerzitetu, bio je kao direktor: American School of Oriental Research veoma istaknut 
u istraživanju tih rukopisa.). 4. Millar Burrows — Mehr Klarheit uber die Schrijtrollen, 
Neue Rollen und neue Deutungen nebst Ubersetzung wichtiger jingst entdeckter Texte. 
Verlag C.H. Beck, Miinchen, 1958. Naslov američkog originala: More Light On The Dead 
Sea Scrolls. New Scrolls And New Interpretations. 5 Georg Molin — Lob Gottes aus der 
Wiste Lieder und Gebete aus den Handschriften vom Toten Meer, Ubersetzt und ein- 
geleitet von Georg Molin. Verlag Karl Alber, Freiburg/Minchen, 1957. 

Sigurna starost teksta ne može se odrediti ni prema sadržaju svitaka 
(rola), jer se o historijskim događajima govori zagonetno i ne navode se 
nikakva imena. Iz rukopisa koji su do sada nađeni ne može se zaključiti 
šta je sve biblioteka sadržavala. 

Pojedine kožne role duge su preko 7 metara. Uslijed upotrebe kod 
čitanja neka mjesta su stanjena. U tekstovima ima popravaka i precrta- 
vanja. Naknadno su umetane (drugim rukopisom) ispuštene riječi. Nije- 
dna rola nije potpisana. Slova su lijepa i nalaze se na povučenim crta- 
ma. Interpunkcije nema. 


Pregled glavnijih tekstova: 1) Komentar za knjigu proroka Habakuka. 
Rola tog teksta duga je oko 1,5 metar a široka oko 14 cm, Rola je isto 
iz kože i sastavljena iz dva dijela. Tekst je podijeljen u 13 stupaca. Tekst 
Biblije i objašnjenja nisu jedno od drugog odvojeni. Tekst ima poprava- 
ka, ali ima i pogrešaka koje nisu ispravljene. Rola je dosta oštećena. 

U Komentaru se govori o »učitelju pravednosti« tj. o pravom učite- 
lju i o grešnom svećeniku, koji se bori protiv učitelja. Grešni svećenik 
je napustio boga. To su otpadnici od Tore. Pravovjernici se drže Jehove 
i neće umrijeti. Bog ima prečisto oko i vidi sve zlo. Grešni svećenik je 
»lažac koji je odbacio Toru«. Bit će kažnjeni svi koji čine prestupe i 
zločine tj. oni koji mačem ubijaju snažne mladiće, starce i žene i malu 
djecu i plod u majčinoj utrobi. 

Bog je saopćio sve učitelju pravednosti. On zna sve tajne riječi, ro- 
bova i proroka. Uskoro se očekuje kraj (kairos). Taj čas sigurno će doći 
i neće izostati. Pravednik će na osnovu svog vjerovanja ostati na životu. 
Pravedan je onaj koji se drži Tore. Ruke pravednih nisu nikad umorne 
u vršenju pravih djela. Grešni svećenik napustio je boga i otpadnik je 
od Zakona. On je učinio mnoge strahote. Takvi svećenici pljačkali su svoj 
narod (odnosi se na jerusalemskog svećenika). No na kraju sve to blago 
past će u ruke Kittima (tj. svjetske moći koja će se htjeti proglasiti i 
bogom). Grešni svećenik progoni učitelja pravednosti. No u pravi čas 
bog će uništiti sve svoje protivnike. 2) Kanon sekte. Kožna rola teksta 
duga je 1,86 m, širina iznosi 24 cm. Tekst ima 11 stupaca po 26 redi. Po- 
četak nije potpuno sačuvan. U pisanju bilo je pogrešaka. 

Iz sadržaja te role može se upoznati način života te sekte. Ta zajed- 
nica smatra da svojim djelovanjem priprema dolazak božjeg kraljevstva. 
Zajednica se obavezuje da će živjeti prema uputama koje je Bog dao 
preko Mojsija i proroka. Pripadnici sekte zovu se sinovi svjetla a protiv- 
nici sinovi tame. Suprotnosti svjetskog događanja u oznaci svjetlo-tama 
bitne su za gnostike. Kumran sekta ima u tom pogledu osnovu koja je 


** Pod nazivom Kittim moguće je shvatiti Rimljane u doba Pompejevog pohoda, a 
ne Sirijce-Seleukide, jer je tada najjaču moć imao Rim. Kittim se spominje i u Starom 
Zavjetu. Ime Kittim dobijeno je po gradu Kittionu na Kipru. Kittim označuje najprije 
stanovnike tog otoka, a zatim i stanovnike na obali zapadno od Palestine (područje Sre- 
dozemnog mora). U Gen. 10, 4. u Javanove sinove ubraja se i Kittim (Jer. 2, 10, Ezeh. 
27,6). U Num. 24, 24 i Dan. 11, 30 pod imenom Kittim mišljeni su Rimljani i rimska 
flota. Grčka Biblija (Septuaginta) prevela je Kittim u Dan. 11, 30 s Rimljani. U Kumranu 
je (kao i u Apokal.) suština Kittima satanska. (Kar! Hermann Schelke: Qumran und 
Neues Testament in ihrer Umwelt, recen. u: Theologische Quartalschrift 4/1959, Tibin- 
gen). 


95 


tipična za shvaćanje suprotnosti. Suprotnost svjetlost-tama ponovit će 
se i u kršćanstvu. 


Svi koji se odluče da služe Bogu treba da sekti dadu sve svoje znanje, 
snagu i imanje. Svoje znanje treba da osvijetle na istini božjih zakona, 
svoju snagu treba da usklade sa Božjim potpunim putem, i sve svoje 
imanje da prepuste Njegovoj odluci. Pripadnik sekte mora biti siguran. 
Ne smije ići lijevo, desno. Ne smije napustiti Boga, niti ga smije šta 
uplašiti za vrijeme vlade Beliala.?? Primanje u sektu izvršuje se na 
osnovu ceremonijala. Leviti treba da prokunu sve ljude koji pripadaju 
Belialu. Neka im Bog ne bude milostiv i neka im ne oprosti. Dakle, jedne 
treba blagosiljati a druge proklinjati. Otpadnike Bog treba da iskorijeni. 
Strogo pridržavanje tih uputa potrebno je za sve vrijeme vladanja Beli- 
ala. 

Na prvom mjestu posvećenosti stoje svećenici, na drugom su Leviti, 
a na trećem ostali narod. Otpadnici će gledati samo tamu. Bit će nečisti 
sve dotle, dok budu odbacivali božje zapovijesti. 


U tekstu trećeg stupca nalaze se teološke teze o suštini svijeta i čov- 
jeka. Tu se kaže da su u Božjim rukama norme svih stvari. Bog je stvorio 
čovjeka da vlada Zemljom. Osim toga stvorio je dva duha: svjetlo i tamu. 
Među njima je stalna borba. No ipak Bog Izraela i anđeo njegove istine 
pomažu svim sinovima svjetla. Sve djelovanje zasnovano je na svjetlu 
i tami. Sinovi tame bit će uništeni u vatri pakla. Njima nema spasa, niti 
će išta od njih preostati. Suprotnost svjetla i mraka čovjek nosi u svom 
srcu. Stoga čovjek hoda ili u pameti ili u gluposti. Dakle, ljudi znaju šta 
je dobro a šta je zlo. 

Primanje u sektu vrši se javno pred svima. Novi član treba da se 
zakune da će vjerno izvršavati Mojsijeve zapovijesti i raditi sve ono što 
je saopćeno sinovima Zadoka,!0 koji vjerno služe zavjetu. Zabranjeno 
je druženje sa onima koji su izvan saveza. Pripadnici saveza ne smiju 
u srdžbi međusobno razgovarati. 

U zajednici su propisi takvi da svi moraju zajedno jesti i zajedno se 
moliti. Molitva je bit egzistencije. Na 10 ljudi treba da bude 1 svećenik. 
Svako jelo i piće treba da blagoslovi svećenik. Gdje je 10 ljudi na okupu 
mora se jedan baviti isključivo proučavanjem Tore i to dan i noć. Za- 
jednica mora jednu trećinu noći u godini biti budna da bi mogli čitati 
knjige i da se zajedno mole. 


Za vrijeme govora nitko ne smije upadati u riječ onome koji govori. 
Isto tako nitko ne smije govoriti dok na njega ne dođe red. Novi članovi 
provjeravaju se godinu dana. Tada se odlučuje da li će hiti primljen ili 
ne. Tek nakon druge godine postaje punopravni član i učestvuje u svim 
obredima. 


* U Starom Zavjetu Belial označuje zlo. U kasnom židovstvu Belial je oznaka za 
Satanu, a u Novom Zavjetu Belial je Antikrist (2 Kor. 6, 15). 


1% Zadok — osnivač jerusalemskog svećenstva. Postavio ga je Solomon (1 _Kr. 2, 35). 
Tu svećeničku službu vršio je Zadok i za vrijeme Davida (2 Sam. 8, 17). Po njemu je 
vjerovatno nazvana religiozna stranka Sadukeja. Sadukeji su negirali uskrsnuće, anđele 
i duhove (Djela Ap. 23,8). 

Ako je netko sakrio dio svog posjeda, isključuje se na godinu dana, 
a hrana mu se umanjuje za jednu četvrtinu. Od članova se zahtijeva naj- 
veća disciplina. Ne smije se »glupo smijati niti rukama gestikulirati«. 
Tko o bližnjem širi neistinu isključuje se iz zajednice na godinu dana. 
Tko prigovara principima zajednice isključuje se za stalno. Zajednicom 
upravlja savjet zajednice koji se sastoji od 12 ljudi i 3 svećenika. U sve- 
mu se treba najstrožije pridržavati Tore. Ako netko namjerno učini kakav 
prestup isključuje se iz zajednice bez prava na povratak. Za nenamjerno 
griješenje kazna je 2 godine popravljanja. Glavnu riječ u zajednici imaju 
Aaronovi sinovi Svi treba da budu pokorni i da čekaju dok ne dođe 
prorok i Mesije (plural!) iz Aarona i Izraela. U tom periodu otpadnike 
treba vječno mrziti. Svi treba da hvale Boga. Nema samilosti prema 
onima koji su se udaljili od pravog puta. Njih ne treba tješiti. »Ja neću 
u svom srcu čuvati Beliala«. Čovjek dobija prave upute samo od Boga. 
Sve ovisi o božjoj milosti. Šta je čovjek pred božjim djelima? Čovjek je 
od prašine i bit će hrana crvima. To je čovjekovo određenje. O ženama 
u tekstu se ne govori. 


3) Dio teksta iz Himni. Autor govori u prvom licu. Neki su istraživači 
zbog toga zaključili, da je tekst pisao učitelj pravednosti, osnivač općine. 

Tekst Himni je rađen prema uzoru psalama. Vjernik se obraća Bogu 
da bi mu uvijek bio na pomoći. On kaže da mu je neprijatelj pleo mre- 
žu. Ali u tu mrežu upao je baš neprijatelj, jer noga vjernika stoji na 
čvrstom tlu. Postoji nada za onog koga si napravio iz prašine. Belial se 
trudi da poveća svoju moć. No on će biti uništen za vječna vremena. 

Lažni proroci zaveli su narod. Na pravog vjernika ne obraća se pa- 
žnja. Istjerali su ga iz njegove zemlje kao pticu iz gnijezda. Ti lažni 
proroci ne daju onima koji su žedni piće znanja nego sirće, da bi ih što 
prije zadobili u svoje mreže. U njihovim mislima je korijen koji nosi 
otrov i gorčinu. 

Vjernik će se držati božjeg zavjeta. To je potrebno jer je čovjek slab. 
U petoj Himni nalazi se ovakvo određenje čovjeka: Čovjek je ipak zem- 
lja, tvorevina prašine i u prašinu iđe njegov put. Ti mi omogućuješ da 
shvatim čudnovata djela i podučavaš me u Tvom moćnom planu. A ja 
sam prašina i pepeo. Šta je mogu razmišljati, ako se Trebi ne dopada, 
i šta misliti ako to tebi ne odgovara. Kako ću se održati, ako me ne pomo- 
gneš, kako da spoznam, ako me Ti ne bi obrazovao. Šta bih govorio da Ti 
nisi otvorio moja usta, šta bih odgovorio da me Ti nisi urazumio. Gledaj, 
Ti si vođa nebeskih bića, kralj poštovanih i gospodar svih duhova. Ti 
upravljaš svim djelovanjem i izvan Tebe ništa se ne čini i ništa se ne 
saopćava bez Tvog pristanka. Ništa ne egzistira izvan Tebe i ništa se ne 
može s Tobom mjeriti po snazi niti postojati pred Tvojom slavom. Nitko 
ne može dostići Tvoja junačka djela. Tko bi među svim Tvojim čudo- 
tvornim djelima smogao snagu, da se suprotstavi Tvojoj slavi? Šta je 
dakle čovjek, koji se vraća natrag u prašinu da može održati svoju sna- 
gu? Samo u Svoju čast Ti si to sve učinio. 


i" Aaron je prema Bibliji, Mojsijev brat. 

4) Dio teksta »Rat sinova svjetla protiv sinova tame«. Rola teksta 
duga je oko 2,90 m. Pisana je vrlo lijepim rukopisom. Tekst je gotovo bez 
pogreške. Nema nikakvih podataka o autoru, pisaru ni vremenu. Sinovi 
svjetla su sinovi Levija, Jude i Benjavina. Sinovi mraka su vojske Beli- 
ala, Edomiti, Ammoniti, Moabhiti, Filistejci i Kittejci iz Assura i Misrai- 
ma (Egipat). 

Na čelu vojske nalaze se svećenici sa trubama. Oni daju znak za borbu. 
Zapovijed je: »Neka tvoj mač pojede meso grešnika«, tj. mač će ih uniš- 
titi. Izrael će vječno vladati. Jehova je bog nad bogovima. Njegov izabra- 
ni narod vječno će ga slaviti. 

Iz detaljnog opisa ratovanja neki misle da je autor teksta bio vojno 
lice prije ulaska u općinu.!% Opis borbe ima eshatološki karakter. Nigdje 
se ne govori o žrtvama na strani sinova svjetla. Te žrtve i ne postoje, jer 
se ovdje radi o uvjerenju da će Bog pomoći sve koji se za njega odluče, 
pa ne mogu u odlučnoj borbi stradati od sinova mraka. Sinovi svjetla 
zanose se iluzijom Mesije kralja koji će pokoriti sve okolne narode i 
uništiti sve svoje protivnike. 


5) Damaski dokument. Koncem prošlog stoljeća (1897) pronađen je u 
starom Kairu tzv. Damaski tekst. Po svom sadržaju taj spis pripada u 
grupu Kumranskih tekstova. Govori se opet o učitelju pravednosti. Spo- 
minje se novi savez koji je zaključen u zemlji Damasku. Po tome je 
1 spis dobio ime. Ne može se znati kome je upućen cijeli sadržaj. To više 
ne može biti učitelj pravednosti, jer se o njemu više puta kaže da je 
umro. Možda je zajednica došla u Damask oko 90. god. prije n. ere. Tu 
je Pompej počeo 64. svoje pripreme protiv Jerusalema. 


Neki istraživači misle da Damask ne treba shvatiti kao geografsko 
mjesto, već kao simboliku izgnanstva. Ti autori pozivaju se na tekst 
proroka Amosa (5,27).1%5 Prema tome Kumran bi bio mjesto za »Damask«, 


(Pregled teksta). Zbog grijeha Bog je sakrio svoje lice pred Izraelom. 
No kasnije Bog se smilovao i poslao im je učitelja pravednosti. Bog je 
znao sve unaprijed šta će se dogoditi. Primjer ljubavi prema Bogu je 
Abraham. Jakobovi sinovi mnogo su griješili u Egiptu. Svaki je radio 
što je htio i zbog toga ih je Bog sve upropastio. 

Sinovi Zadokovi jesu izabranici Izraelovi. Sveti su oni, koji osloba- 
đaju pravednike, a osuđuju grešnike. Dok ne dođe kraj svijetu, nema 
više mogućnosti da se tko približi kući Jude, već svatko stoji tamo gdje 
jest. Za sve to vrijeme Belial će se boriti protiv Izraela. Mnogi će služiti 
Astarti a ne bogu. 

Sav život treba organizirati prema Tori. Najvažnije je održavanje 
subote kao božjeg dana. A mnogi slušaju lažne proroke. Svi ljudi koji su 
pristupili novom savezu nalaze se u zemlji Damask. O svim prestupima 


'* Vrijeme pisanja teksta ne može se točno odrediti: Vremenski razmak je dosta 
velik — od 143. prije nove ere do prve polovine prvog vijeka nove ere. 


1% Amos 5, 27: Zato ću vas preseliti iza Damaska, govori Gospod, kojemu je ime 
Bog nad vojskama. 

sudit će sudije. Njih treba da je 10:4 iz plemena Levija i Aarona, 6 iz 
Izraela. Sudija ne smije biti mlađi od 25 godina ni stariji od 60 godina. 


U subotu neka nitko ne izgovori glupu riječ. Ne smije se govoriti ni 
o kakvim poslovima. Ne smije se ništa raditi. Jelo za subotu treba una- 
prijed pripremiti. Uprljanu odjeću ne smije nitko obući. Nitko ne smije 
podići ruku da bi udario. Iz kuće se ne treba ništa ni unijeti ni iznijeti. 
Ni robove ne treba subotom slati na rad. Ako stoka padne u bunar ne 
treba je vaditi. Ako čovjek padne u vodu ili bunar, tada ga se ne smije 
spašavati ako treba ići po uže ili po ljestve. 

Nastupilo je zadnje vrijeme prestupa. Mesija će doći iz Aarona i Iz- 
raela. I ovdje se govori da na 10 ljudi mora doći 1 svećenik. U c. 17, piše, 
da je raspored mjesta u lageru za stanovanje ovako raspoređen: najprije 
dođu svećenici, zatim leviti, onda Izrailjani i na četvrto mjesto dolaze 
proseliti.!! Tu se proseliti prvi put spominju. 

Na više mjesta govori se o dolasku Mesije iz Aarona i Izraela. Treba 
punim srcem izučavati Toru i to je najbolji put. Povratak Tori je obnav- 
ljanje saveza koji je učinio Mojsije. No Izrael je slijep da bi to vidio. 
Ni opasnost smrti ne smije biti razlog da bi se napustila Tora. Svi koji 
su suprotno radili bit će predani maču kad dođe Mesija iz Aarona i Iz- 
raela. Mač će izvršiti osvetu. Kao voda izlit će se božji gnjev na nevjerne. 


To je kratki pregled sadržaja. Pretpostavlja se da će do 1968. biti 
priređeni i saopćeni svi pronađeni tekstovi. Iz tekstova koji su dosad 
objavljeni može se rješavati problem odnosa Kumranskih tekstova pre- 
ma Novom Zavjetu. O tome postoji ogromna literatura. Postavljene su 
različite teze. Problem se može rješavati najsigurnije uspoređivanjem 
sadržaja. 

Važno je napomenuti da dolina Kumran ne leži daleko od Jordana, 
gdje je prema evanđelistima Ivan krstio Isusa. Mnogi autori ističu da je 
Ivan Krstitelj mogao biti član te sekte, iz koje je kasnije bio isključen. 
I Kumran i Novi Zavjet crpu iz Starog Zavjeta. 

I kršćanstvo i Kumran sekta upotrebljavaju pojmove svjetlo-tama, 
(perzijski utjecaj) i očekuju skori dolazak Mesije. Vrijeme završetka je 
blizu. Treba da nastupi skori kraj. Mesija će pomoći pravednima, a uniš- 
tit će grešne (one koji ne pripadaju tim sektama). Svjetlo je Bog, a mrak 
je Belial. I sekta Kumran i kršćanstvo bili su odvojeni od židovstva.105 
I Novi Zavjet shvaća sebe kao ispunjenje onog što je navještavano u 
Starom Zavjetu. 

Pogledajmo primjere u kojima se očituje sličnost između Kumranskih 
tekstova i Novog Zavjeta. U 1 Iv. 3,10 razlikuju se djeca Boga i djeca 
đavola. Analogija sa sinovima svjetla i tame je očita. U Habakuk ko- 


'“ Proseliti (proselytos), oznaka za one koji nisu Hebreji, no ipak žele da pređu na 
hebrejsku vjeru. Diskusija s proselitima: Mat. 23, 15. 


% Godine 1957. na 9. skupštini istraživača Biblije diskutiralo se je O Kumranskim 
tekstovima. Tu je O. Betz, tibinški hebraist, tvrdio, da je Kumran pokušao ostvariti 
Ezehielove vizije (Ez. 44). (Referati koji su održani na toj skupštini štampani su u knjizi: 
La secte de QumrAn et les origines du christianisme, par J. van der Ploeg e.a. Recen: 
Tubinger Theologische Quartalschrift, 11960.) 

mentaru X.13 pripadnici se zovu božji izabranici. Tako i kršćani sebe 
zovu. 

Kumranski naziv sinovi svjetla i sinovi tame nalazi se i u evanđelji- 
ma.1% U 1 Sol. 5,15 piše: Jer ste vi sinovi svjetla i sinovi dana: nismo noći 
niti tame. U Ef. 5,8 govori se o djeci svjetla (tekna fotos). Ti primjeri 
ponovno potvrđuju da je autorima Novozavjetnih tekstova bila poznata 
Kumranska literatura i njihovo shvaćanje. Isus u Novom Zavjetu naziva 
se učiteljem (ho didaskalos; Mt. 9,11). Između Isusa i Kumrana postoji 
očita sličnost u pogledu dualizma. Razlika između jakog i slabog ima 
svoju simboliku.!%7 Pravedan i grešnik razlikuju se po svojim djelima.105 
Zlo (pakao) bit će definitivno pobijeđeno (Mt. 16,18). Utjecaj dualističke 
terminologije naročito je velik u Ivanovom evanđelju.1%% Može se poka- 
zati i Pavlova sličnost sa Kumranskom terminologijom (2 Kor. 6,14—7,1). 
Tu se kaže da nikakve veze ne može imati svjetlo sa tamom i iz toga se 
navode pojedine razlike (bog-idoli, vjerni-nevjerni, čisti-nečisti, Isus- 
-Belial). Djela tame i oružja svjetla (Rim. 13,12) treba razlikovati. Noć 
je prošla a dan se je približio. 

U poslanici Efešanima (6,10—12) ističe se nužnost rata protiv »upra- 
vitelja tame ovog svijeta« i »duhovima pakosti ispod neba«. Ima slič- 
nosti i u opisu života zajednice. Na pr. u Djelima (4,32—34) kaže se, da 
je u svih bilo jedno srce i jedna duša i nitko nije govorio za svoje imanje 
da je njegovo već im je sve bilo zajedničko. Stoga nijedan nije bio siro- 
mašan. Slično se kaže u Kanonu sekte (I, 11 i VI, 2). U Djelima (2,42) piše, 
da su kršćani zajednički jeli i zajednički se molili. U Kanonu sekte (VI,3) 
isto se zahtijeva: »Treba zajednički da jedu, da se zajedno mole i da se 
zajedno savjetuju«. 

Također postoji sličnost u obavezi da se preko reda ne govori. Na pr. 
u Iv. 13,21 Isus saopćava da će ga jedan učenik izdati. Po pravilima reda 
za stolom Petar ne pita direktno Isusa tko je taj, već moli Ivana koji 
sjedi ispred njega da to učini (Iv, 13,24). To isto pravilo nalazi se u Ka- 
nonu sekte (VI,10).!10 

Spomenimo i ovo. U Ef. 6,16 Pavle govori o vatrenim strijelama ne- 
častivoga. U trećoj Himni Kumrana govori se o uništavajućim strijelama 
koje okolo lete. Sličnih mjesta ima još. 

I u Kumranu i u kršćanstvu čovjek je ništavan pred bogom. Uzviše- 
nost boga za čovjeka je nepojmljiva. Prema 1 Moj. 2,1—4 čovjek treba 
u slavu boga svetkovati subotu. Kumran je tu strog. Subotom se ne smije 
ništa raditi. Kršćanstvo je prema suboti manje osjetljivo. Izričito je re- 
čeno da je subota učinjena radi čovjeka, a nije čovjek radi subote.!!! 


im Rim. 8,33, Kol. 3,12, Tit. 1,1. 
19 Ivy. 12,36, LK, 16,8. 

198 Mt, 12,29, LK. 11,20. 

19% Mk. 8,38, Lk. 16,18, Iv. 2,19. 


19% U Molinovom prijevodu tekst glasi: Niemand soll seinem Nachsten ins Wort fallen, 
ehe sein Bruder aufgehčrt hat zu sprechen. Auch soll keiner reden, ehe die Reihe an 
ihm kommt, so wie sle vor ihm aufgeschrieben ist. 


MI_MK. 2,27; 7,15; LK. 14,21. 

Isusov odnos prema suboti može se shvatiti kao polemika protiv Kumran- 
ske ortodoksnosti.!12 

Kumran sekta isto očekuje Mesiju. No za razliku od kršćanstva Kum- 
ran misli da je put spasenja apsolutna pokornost Tori. Kumran je u 
opoziciji prema Jerusalemu, jer ga smatra nedovoljno radikalnim. Krš- 
ćanski Mesija shvaćen je kao ispunjenje Tore. Sada više Tora ne važi, 
već je zamijenjena novim shvaćanjem. To je velika razlika. 

Sinajski ugovor s bogom Kumran nadomješta novim savezom. Krš- 
čanstvo tu ide dalje i namjesto nacionalnog Mesije stavlja internacional- 
nog Mesiju. Život sekte i život prvih kršćanskih općina u biti je isti. 
Zajednica i ekklesia imaju iste organizacione principe. I jedno i drugo 
vjerovanje shvaća čovjeka u ovisnosti od božje milosti. Put gospoda 
priprema se u pustinji. Opće iščekivanje Mesije bilo je pitanje dana. 
Kršćanstvo je tu došlo do kraja. Saopćeno je, da je Mesija već bio. To 
je značilo bitnu promjenu i u soteriologiji i u eshatologiji. Sva nada pre- 
nijeta je na Boga. Protivnik Boga Belial ostaje Bogu podređen. To je 
tema u istom smislu od Starog Zavjeta do Pavla. 

Kršćanski Mesija u taj odnos unosi razlike. Misao o uskrsnuću ne 
nalazi se u Kumran tekstovima. Isus iz Nazareta kao Mesija dobija i 
ljudsku oznaku. Time je horizont Kumrana bio proširen i prevladan. 


Kumran sekta starija je od kršćanskih općina. Bit kršćanskog Mesije 
ne nalazi se u Kumranu. Ipak mnoge sličnosti pokazuju zajedničku vezu 
i zajedničko tlo. Na pr. G. Molin piše, da je ponekad ta sličnost po stilu 
i jeziku toliko bliska,H3 da bi se na pr. u poslanici Efešanima i u 1 Petr. 
mislilo na tekstove iz Kumrana kad u njima ne bi stajalo ime Isus (str. 
176, citiranog Molinovog djela). To je jasno, jer su oba pokreta hebrej- 
skog porijekla. Na pr. učitelj pravednosti ide u pustinju i tamo misli 
pripremati pravi put. Evanđelist Ivan piše da je Isus otišao u pustinju 
(Istočni Jordan) gdje je Ivan prije krstio (10,40). U 11,54 piše da se Isus 
sklonio sa svojim učenicima u grad Efrem blizu pustinje. S tim u vezi 
spomenuo bih tezu francuskog orijentaliste Dupont-Sommera.!!4 On tvrdi 
da je galilejski učitelj onako kako ga prikazuje Novi Zavjet, iznena- 
đujuća reinkarnacija učitelja pravednosti. Protivnici takvog shvaćanja 
prigovaraju mu da se to prema tekstovima ne može dokazivati, a praz- 
nine u tekstu koje bi se popunjavale ne mogu biti izvorno mišljenje. 
Osim toga Dupont-Sommer je tvrdio da je u Habakukovom komentaru 
moguće naći učenje o trojstvu, zatim uspeće na nebo i svečani povratak 
učitelja pravednosti. 

U Kumranu se ništa ne govori o ljubavi prema neprijateljima. Krš- 
ćanstvo to stavlja u svoj program. U tome se vidi dvojak kriterij u 


ut Mt. 12,11: A on reče: koji je među vama čovjek koji ima ovcu jednu pa ako ona 
u subotu upadne u Jamu, neće 1 je uzeti i izvaditi? 12: A koliko je čovjek vredniji od 
ovce? Dakle valja u subotu dobro činiti. (Usp. Lk. 14,5). 


!" Te sličnosti nisu slučajne niti beznačajne kao što misli na pr. O. Ivo Bagarić u 
svojoj disertaciji: Kumran +1 Betlehem. Originalnost kršćanstva u svjetlu Kumranskih 
otkrića. (Izvadak iz doktorske radnje, Zagreb 1960.). 


14 Dupont-Sommer: Apercus sur les Manuscrits de la Mer Morte, Paris 1950; Nou- 
veaur apercus sur les Manuscrits de la Mer Morte, Paris 1953. 

soteriološkom odnosu. Za kršćanstvo Uskrs je već bio, što bi značilo da 
se treba ozbiljno pripremati za djelovanje u povijesti spasenja. 


U Kumranu čovjek je zgrada prašine i grijeha. Spas se dobija jedino 
obraćanjem u njihovu sektu. Onaj koji ulazi u sektu spaja se sa nebeskim 
bićem i sa gospodarom svega. Čovjek kao grešno ništavilo shvaćen je ne- 
gativnije nego u Starom Zavjetu i u Ps. 51 ili u poznatim mjestima kod 
Joba (Hiob).!!5 

I Kumran i kršćanstvo uče da je čovjek grešan, te se može spasiti 
samo pomoću božje milosti. Razlika je u sredstvu. Za Kumran to je Tora, 
a za kršćanstvo Isus. Terminologija za grijeh i spasenje ima mnogo slič- 
nosti. 

Postoji i sličnost strukture Isusovog pokreta i pokreta sekte. Isus 
očekuje božje carstvo »za ovu generacaju«.!1!5 Očekivanjem skorog kraja 
Isus se je uvrstio u židovsku Apokalipsu.!!7 Pravila sekte isto očekuju 
skori kraj. Kumran ezoterike ima i kod Isusa. On učenicima govori da 
oni znadu tajne (to mysterion), »a onima napolju« govori se u parabolama 
(Mk. 4,10—12). 

Bila je ipak odlučna razlika u shvaćanju Boga. Prema učenju Kum- 
ran sekte Bog postavlja stroge zahtjeve. Čovjek ih mora apsolutno prih- 
vatiti. No pored radikalnog zahtjeva Bog može i radikalno praštati. Tako 
ublažen Bog postao je, gledajući psihološki, bliži čovjeku, nego rigorozni 
Bog Kumrana. 

Postojanjem Kumranskih tekstova crkva je izgubila svoju pretenziju 
na apsolutnu originalnost. U literaturi je postavljena i teza da se sada 
može objasniti o Isusu ono o čemu se ništa ne govori u evanđeljima. Šta 
je na pr. bilo sa Isusom od njegove 12. do 30. godine? Prema nekim te- 
zama Isus je bio u Kumranskom manastiru.1!8 


Kršćanstvo nije nastalo iz vakuuma, Prema nekim autorima Ivan 
Krstitelj bio je posrednik između Kumrana i kršćanstva. To bi bilo pot- 
krijepljeno tekstom evanđelista Luke (3,2—4) koji piše, da se Ivan pri- 
premao u pustinji. Mjesto gdje Ivan propovijeda je Judejska pustinja 
(Mt. 3,1). To je sjeverozapadno od Mrtvog mora. U Judejskoj pustinji 
Isusa kuša đavao,!!? Prije toga glas vapijućeg u pustinji saopćio je Isaija 
(40,3). Dok se ne objave svi Kumranski tekstovi ne može se ići u defini- 
tivne zaključke. No već sada može se, nakon analize sadržaja tekstova 
reći, da je Kumran novi element utjecaja na rano kršćanstvo o čemu se 
prije nije znalo. 


15 Herbert Braun: Romer 7, 7—25 und das Selbstverstindnis des Qumran-Frommen 
(u djelu H. Braun: Gesammelte Studien zum Neuen Testament und seiner Umvelt). 


114 Mt. 23, 36; Lk. 11, 20. 


11 H, Braun: Die Bedeutung der Qumranfunde fir das Verstandnis Jesu von Nazaret 
(1957) ibid. 


1 Opširan pregled i komentar literature o odnosu Kumran tekstova i ranog kršćan- 
stva nalazi se u (c. 5) djela: I. D. Amusin: Rukopisi Mertvego Morja, Moskva 1980. 


19% Mt. 4,1; Iv. 11,54. 

TREĆE POGLAVLJE 


FILOZOFSKA KRITIKA KRŠĆANSKE 
DOGMATIKE 


1. Protivrječnost dogme o trojstvu 
a) Razmatranje sadržaja dogme 


Kršćansko vjerovanje oblikovano je u nizu dogmi, koje prema miš- 
ljenju crkve važe za uvijek. Na osnovu takvog kriterija svako teološko 
razmišljanje o sadržaju vjerovanja nosi u sebi već gotovo rješenje. Time 
prestaje traženje onoga što se već zna. Stoga je dogmatika negacija 
svakog mišljenja koje se ne kreće u okviru čvrstog vjerovanja. 

Kritika dogme je kritika teologije sa tla razložnog, tj. logičkog miš- 
ljenja. Čim bi se mišljenje odvojilo od svojih logičkih principa, ono bi 
izgubilo svoju bit i smisao postojanja. Misaoni pristup u teologiju isto je 
što i racionalna kritika religije uopće. 

Počnimo taj problem s dogmom o trojstvu. U razgovoru sa Samari- 
jankom Isus kaže: »Bog je duh (pneuma) i koji mu se mole, duhom i 
istinom treba da se mole« (Iv. 4,24)! Što označuje Ivanovo određenje 
Boga kao pneume ili duha? Ako to shvatimo u smislu starozavjetnog Boga 
onda bi pneuma bila personalno hiće i stvoritelj svijeta. Pneuma je dalje 
početak i završetak svega što postoji. Kao personalno biće i uzrok svega 
pneuma se mora razlikovati i izdvajati od svijeta bića. U čemu se ispo- 
ljava ta razlika? Nesumnjivo u samosvijesti vlastitog bića. Tako je pneu- 
ma zasebnost. A gdje postoji? Ako je u prostoru, onda je ograničena 
svijetom bića, a ako je van prostora onda nije nigdje. Ako je ograničena 
vremenom onda nije apsolutna, ako je izvan kategorije vremena onda se 
uopće ne može ispoljiti u svojoj egzistenciji. 

Bog kao pneuma ili duh mora vječno postojati. Vječno postojanje je 
apsolutna neovisnost i suprotnost mogućnosti nepostojanja. Ovisnost i 


!' Pneuma (zvevua) u grčkom znači dah, miris, zračnu struju, vjetar, zatim: udisani 
zrak, disanje i vjetar za vožnju. 

U stoičkoj filozofiji pneuma je životni princip i moć duše. Pneuma prožima cijelu 
prirodu | sama sebe pokreće. Pneuma je ime i za cijelu prirodu. Ljudska duša je izliv 
Pneume (Diogen Laertije VII. 156). Za Galena pneuma je životna sila koja se dijeli na 
pneumu u mozgu i na pneumu u ostalim dijelovima tijela. I Filon je shvaćao pneumu 
kao životnu snagu i kao organ osjeta. 

U Novom Zavjetu pneuma je ono što oživljuje, zatim mišljenje i duh. (To značenje 
proizlazi iz same riječi. Medijalni perfekt od pneo: pepnymal znači: nadahnut biti, živ 
biti. pa stoga =- svijest, pamet imati; pepnymenos = pametan, razborit, oprezan, pro- 
mišljen. Korjenski je s tim u vezi pinytos 3. što znači: pametan, razborit, razuman. U 
staroslavenskom imamo: is-pyte = istraživanje. Vidi: J. B. Hofmann: Etymologisches 
Worterbuch des Griechischen, Minchen 1950.). 

nepostojanje bile bi negacija božjeg bića. Apsolutna neovisnost kao prin- 
cip pneume ne može postojati. Pogledajmo izvod. Neovisnost je 1. neo- 
visnost od drugoga i 2. neovisnost od sebe samoga. Bog kao apsolut ne 
smije ovisiti od drugoga. No da li može ovisiti od sebe samoga? Ako ovisi 
od sebe samoga tada je sobom uvjetovan, pa je sam u sebi negacija svoje 
savršenosti. Ako je neovisan od sebe, tada bi bio viši od sebe, što je opet 
protivrječno. Ako je samo ono što jest, onda je time određen i ograničen. 
Ako pak nije ono što jest, tada je opet negacija samoga sebe. 

Bog ili pneuma kao suprotnost mogućnosti nepostojanja treba da 
istakne apsolutnost postojanja. A što je uopće apsolutno postojanje? Po 
logici samog pojma nesumnjivo potpuno neovisno postojanje. Budući da 
Bog nije causa sui niti bi suprotno priznala ijedna religija, proizlazi da 
se neovisnost nikako ne može pripisati Bogu. Jer ako je ovisan od samog 
sebe onda mora biti causa sui, ako pak nije causa sui a niti uzrokovan 
od drugoga, onda je postojanje nemoguće održati. Postojanje se time 
nužno pretvara u nepostojanje. Zašto je apsolutno postojanje = neposto- 
janje? Zato što to određenje vezano uz personalnost postaje neodrživa 
protivrječnost. Atribut apsolutnosti može se Bogu pripisati jedino uz ne- 
postojanje. Kategorija apsolutnog nepostojanja je najadekvatniji izraz 
kojim se uopćava božja bit. Apsolutno određenje nepostojanja nije pro- 
tivrječno božjem biću, jer time je označeno da postoji samo nepostojanje 
Boga. Postojanje-nepostojanje Boga je negacija suprotnosti tj. nepostoja- 
nje ili nepostojanje postojanja. 


Apsolutnost Boga uključuje u sebe potpunu nepromjenljivost božjeg 
bića. No što je Bog radio prije nego je počeo stvarati svijet? Ako prije- 
đemo na tlo teologije i kažemo da je svijet oduvijek postojao u božjem 
umu, a sukcesivno se ispoljavao u vremenu (na pr. Augustin) onda još 
uvijek ostaje problem prije sukcesivnog ispoljavanja. Zašto baš tada, a 
ne prije ili kasnije? Čime je to bilo uvjetovano? Ako nije bilo ničim 
uvjetovano ni bogom ni nečim drugim, onda bi to bilo neovisno od Boga, 
a to bi negiralo njegovu apsolutnost. Ako je bilo uvjetovano njim samim, 
onda bi Bog bio promjenljiv, pa prema tome ne apsolutan, Ili za Boga 
možemo izreći sud: promjenljivost = apsolutnost. To je sebi protivrječno, 
jer bi obratno božja nepromjenljivost bila nešto relativno tj. manje važ- 
no. Analogija u tom pogledu s Adamom i Evom dala bi sasvim suprotne 
kategorije. Adam i Eva nisu ostali nepromijenjeni, tj. onakvi kakvim ih 
je stvorio Bog. Njihova promjenljivost znak je njihove slabosti. U zak- 
ljučku o Bogu vidjeli smo da je nužno promjenljivost shvatiti kao apsolut 
jer Bog isto nije nepromjenljiv. Dakle jedanput je promjenljivost apso- 
lut, a drugi put potpuna suprotnost tome. 


Paradoks o Bogu kao duhu može se razmatrati i na problemu spoz- 
naje. U poslanici Korinćanima Pavle saopćava da je Bog onima koji ga 
vole pripremio nešto, što oko nije vidjelo niti je uho čulo a niti je srce 
zaželjelo. To vjernici znadu. Zašto? Odgovor glasi ovako: »A nama je 
Bog (to) otkrio Duhom, jer Duh sve ispituje, i dubine božje (1 Kor, 2,10). 
Dalje se kaže: Jer tko od ljudi zna šta je u čovjeku osim duha čovječjega 
koji je u njemu? Tako i u Bogu što jest, nitko ne zna osim Duha Božjega. 


104 


Ako Bog o sebi otkriva nešto pomoću Duha (kao svog drugog lica, jer 
tu se već radi o odnosu trojstva) onda on sam nije cjelovit duh niti duh 
kao totalitet, nego u svom duhu ima još jedan duh koji sve istražuje, pa 
i Božje dubine tj. njega samoga. Saopćenje daje duh duha, a ne sam Bog. 
Prema tome Bog ne može biti cjelovit duh nego samo parcijalni. Kao što 
je kod Heraklita duša imala logos, tako ovdje Bog ima dubinu (tj. duboku 
pneumu), koju nitko osim pneume kao posebnosti u tome ne može shva- 
titi. U stavu 1 Kor. 2,11 ta je analogija dovedena do zaključka. Čovjek 
ima u sebi svoju pneumu, a Bog svoju. Kao što nitko od ljudi ne može 
znati što je u čovjeku osim pneume koja to saznaje. tako nitko ne zna što 
je u Bogu osim pneume Božje, tj. osim pneume pneume. Pneuma pneume 
i apsolutnost Boga protivrječni su pojmovi. Bog kao duh ima još i svoj 
duh. To zvuči da on nije jedno i singular, nego sinteza dva individualite- 
ta. Taj drugi individualitet njega potpuno saznaje. Prema tome u pitanju 
spoznaje potpuno mu je ravan. Duh u Bogu ili duh u duhu ne bi se ni 
po čemu razlikovali jedan od drugoga. Što zna jedan to zna i drugi, jer 
ovaj drugi sve istražuje kao što je izričito rečeno. Tu postoje dva jednaka 
znanja o istome. Ta znanja se uopće ne mogu međusobno razlikovati. 
Prema tome Bog nije jedini koji sebe zna. Dva znanja su negacija njego- 
ve apsolutnosti. Da bi se apsolutnost sačuvala trebalo bi reći ili da Bog 
sebe ne zna, ili da ga ne zna duh. Ako Bog sebe ne bi znao, onda bi duh 
koji ga zna bio iznad njega. To bi opet bilo protivrječno. Ako Bog sebe 
zna na taj način ga zna i Duh onda je još uvijek sporno šta Bog o sebi 
zna? S tim u vezi je i problem održanja teze da je Bog personalnost. Već 
je Eurigena u svom djelu De divisitone Naturae pitao da li Bog sebe zna 
kao konačnost ili pak kao beskonačnost? Ako bi sebe znao kao konačnost 
tada bi negirao svoju apsolutnost. Ako bi pak rekli da sebe zna kao 
beskonačnost onda bismo ivrdili protivrječno, jer znanje beskonačnog 
nije ni znanje ni beskonačno. Prema tome Bog sebe ne može znati, pa 
jedino preostaje Božje neznanje o samom sebi. Šta onda Duh može znati? 
On zna neznanje Božje i ništa više. Ako bi Bog o sebi imao znanje onda 
bi Duh znao znanje. No kad Bog o sebi ne može imati znanje onda ni Duh 
ne može doći do suprotnog zaključka. Bog i Duh ne znaju ništa drugo 
osim vlastitog neznanja. Stoga je potpuno protivrječno, ako bi se govorilo 
da Bog sebe zna. On sebe ne zna u znanju, niti zna znanje. 

Bog kao Duh i Duh u Bogu dolaze u protivrječan i neodrživ položaj. 
Duh postoji u Bogu, a da ne zna šta je Bog, jer ni sam Bog to ne zna 
o sebi. Takvo postojanje isključuje i personalnost, jer gdje su razlike ako 
se cjelovit sadržaj svodi na neznanje? Ništa ne mijenja na stvari, ako 
bismo mjesto jednog Duha rekli da u Bogu ima još četiri duha, a nijedan 
ne zna ništa kao što ni sam Bog o sebi ne može imati znanje. Za perso- 
nalnost je bitna samosvijest. Bez znanja o sebi nema ni samosvijesti ni 
personalnosti. Prema tome nužan je zaključak, da Bog nije posebnost, 
a prema tome ne može biti ni duh. Drugi je problem da li će se Bog 
poistovjetiti s prirodom kao što je mislio Spinoza. Čim se personalnosi 
Boga ospori i pokoleba, sadržaj dogme postaje bespredmetan. Tako smo 
imanentnom kritikom dogmatskog shvaćanja došli do zaključka da Bog 
ne može imati egzistenciju. 

U izlaganju odnosa Boga i Duha načeli smo i problem trojstva, a to 
je osnovna dogma kršćanskog vjerovanja. U čemu je bit te dogme? Pre- 
ma Novom Zavjetu dogma je formulirana ovako: postoji jedan Bog u tri 
lica. Stoga svi narodi treba da se krste u ime oca i sina i duha svetoga 
(Mt. 28,19). U prvoj poslanici Ivanovoj (5,7) kaže se, da troje svjedoči 
(otac, sin, duh) o pravom sadržaju vjere. U Ivanovom evanđelju (10,30) 
Isus govori: Ja i otac jedno smo, a u stavu 38. Isus uvjerava da za njega 
svjedoče njegova djela »da poznate i vjerujete da je otac u meni i ja u 
njemu«. Tom mišljenju protivrječi tekst u 14,28 u kojem Isus saopćava 
odluku: »Idem k ocu, jer je otac moj veći od mene«. U 2 Kor. 13,13 apo- 
stol Pavle blagosilja vjernike ovim riječima: blagodat Gospoda našega 
Isusa Krista i ljubav Boga i zajednica Svetoga Duha sa svima vama. Na 
tom primjeru možemo vidjeti značenje i smisao trojstva (tj. jednoga 
Boga u tri lica: otac, sin, duh). Od sina potječe milost koju vjernik dobija 
za vjeru i povjerenje u Boga. Ljubav kao stalno stremljenje prema Bogu 
dobija od Boga kao oca, a završetak svega tj. zajednica vjernika oblikuje 
se djelovanjem Svetoga Duha. Ovdje su funkcije sadržajno veoma jasno 
odijeljene. Zašto se to dogodilo? Ako je jedan Bog onda on nužno kao 
apsolut mora biti samo jedan, vječan i nepromjenljiv. Tri lica sa odvo- 
jenim funkcijama pokazuju da je jedno ispoljeno u tri načina, koja su 
istodobno jedno drugom paralelna. Trojaka pojava jednoga ostaje trojaka 
pojava, što znači da jedno nije jedno. Ako za svaku pojavnost stavimo 
znak identiteta, onda je jedno sastavljeno od tri identiteta. Odnos je 
ovaj: Bog je sinteza oca, sina i duha. Ako nije sinteza onda su to tri 
Boga. Prema tome mora ostati sinteza. No jedno u tri pojave nije jedno, 
nego su to tri pojave. Jedno nije singular, nije apsolutna jednota bez 
ikakve diferencije, nego je jedno u mnoštvu. Bog bi morao biti jedno u 
ijednom. Ako je jedno u trojakom, onda se odnosi prema drugome koje 
je svoja zasebnost. 

Apsolutnost Jednoga kao Iskona prije svega, riješio je bolje i logičnije 
Plotin. Jedno nije ako postoji relacija subjekt-objekt tj. ako se svijest 
suprotstavi objektu. To bi već bio dualizam. Jedno je što je prije svega, 
tj. prije svakog nešta. Drugim riječima: Jedno je ono, što je bilo prije 
nego što je išta (konkretno, pojedinačno) bilo. Dakle prije i iznad svega. 
Takva pretpostavka logičke apsolutnosti Jednoga nije ništa drugo nego 
apstrakcija od svih bića. Kršćanski Bog kao jedan ili Jedno nema taj 
stupanj, jer nije jedno kao jedno, nego jedno kao troje. To je već dife- 
renciranje Jednoga koje se time ukida. Jedno nije shvaćeno kao nešto 
što bi bilo Jedno u totalitetu, nego kao jedno koje već ima svoje različite 
odredbe. Stoga kršćansko trojstvo možemo izraziti ovim odnosom 1:3 = 
=3:3. Šta to znači? Jedan Bog nije sam, nije apsolutna jednota, nego 
u sebi i iz sebe ima još dva vida ili dva lica (koja su s njime ravnoprav- 
na). Stoga jedno nužno postaje tri, pa se i odnosi kao 3 :3, pa se o jednom 
kao apsolutno jednom iznad čega ne bi bilo ničega, ne može ni govoriti. 
Ukidanjem jednoga odnos trojstva možemo izraziti i ovako: 1:3 = 0:3. 
Kao što ne postoji jedno tako ne postoji ni nula. Pojam trojstva zahtijeva 
dajel =3i3=1. To ne samo da nije moguće braniti iz principa mate- 
matike, ni iz logičkog odnosa pojmova, nego, kao što smo vidjeli, ni 

iz sadržaja same dogme. Na pr. naveli smo da u Mt. 28,19 stoji zahtjev 
da učenici sve narode (panta ta ethne) krste u ime oca i sina i duha sve- 
toga. Ako bi ih krstili u ime oca, a ne i u ime sina i duha, krštenje ne 
bi bilo valjano. Isto je ako bi se uzeo bilo koji član sam za sebe. Puno- 
važnost postiže se tek tada kad su sva tri upotrijebljena. Time je Bog Bog 
ako su skupa otac, sin i duh. Ako je Isus sin što je Duh? Je li on čiji sin? 
Za njega se ne kaže da je sin. On proizlazi iz oca. To je kao Plotinova 
emanacija. Ako proizlazi Duh zašto ne proizlazi i sin? Sin je rođen a 
duh nije. Bog je otac jednome, ali nije i drugome. Ovog drugog uzima 
kao dio sebe. Ali i sin je dio njega. Stoga su »tri« itekako između sebe 
različiti: po odnosu, po sadržaju i po porijeklu. A prema dogmi sva tri 
lica su jednaka. Ako nejednako postaje jednako onda i Bog mora postati 
nejednak da bi bio jednak. To je protivrječno i ukida se u samom svom 
pojmu. 

To je zatvoren krug. Nejednako = jednako i jednako = nejednako. U 
tom odnosu morale bi se ukinuti razlike između lica, jer iako su nejed- 
naka moraju postati jednaka, čime se tri ukida i svodi na jedno u smislu 
apsolutne Jednote. Dakle ili apsolutna jednota ili samo tri bez jednote. 
Čim jednako postaje nejednako, tj. čim se jedno ispoljuje kao tri, jedno 
prestaje biti jedno u logičkom smislu tog pojma. Apsolutna jednota je 
jedan pol rješenja, a tri lica drugi pol. To se ne može nikako ujediniti. 
Stoga 1:3 u sadržaju dogme znači ili ukidanje 1 ili pak ukidanje 3. 
Dakle aut 1 aut 3, tertium non datur. To je prema Aristotelovu principu 
isključenja trećeg jedino održivo za karakter dogme. Jedan i tri su pro- 
tivrječni iskazi. Ne mogu oba biti važeća. Između njih nema ni sredine. 
Jedan i tri su polovi koji se ne spajaju nego se nužno isključuju. 

Poznati filozof religije Paul Tillich objašnjavao je odnos u trojstvu 
živog Boga iz analogije života u kojemu se stalno događa sjedinjenje i 
razdvajanje.“ Prema mišljenju Tillicha Bog se u sinu odvaja od samog 
sebe, a u Svetom Duhu sjedinjuje se sa samim sobom. »To je naravno 
simbolički način izražavanja, ali taj način pokazuje kršćaninu stalnu 
istinu, da Bog nije mrtvi totalitet, već živa osnova svega što ima život« 
(str. 113). Tillich misli da se takvim shvaćanjem objašnjavaju i drugi 
problemi. Zašto na pr. u svijetu postoji bijeda, nevolja, zlo i slično. To 
je raspon između ljubavi i moći. Ili Bog nema dovoljno ljubavi ili mu 
nedostaje moći? Da je Bog stvorio svijet tako da u njemu nema ni fizič- 
kog ni moralnog zla, tada ljudi uopće ne bi bili neovisni od Boga. »Svijet 
bi bio raj maloljetnika«. Bog bi bio nalik na glupu majku koja bi sve 
činila za svoju djecu i držala ih u »zatvoru raja«. Takva majka postupala 
bi u biti neprijateljski prema svojoj djeci. Budući da Bog nije mrtvi 
identitet već dinamičnost, može se shvatiti problem teodiceje i kao prob- 
lem odnosa božje ljubavi i božje moći. 


Dinamički trinitet treba da očuva božju moć i da ga održi u dimenziji 
svetosti. No takva koncepcija ne daje dokaz za taj zahtjev. Jer Bog koji 


* Paul Tillich: Liebe, Macht, Gerechtigkeit, Tiibingen 1955. (naslov originala: Love, 
Power and Justice. Ontologicat Analyses and Ethicat Applications). 

se mijenja nije apsolut, ako treba da bude identitet. Stoga nema mjesta 
za trojstvo. 

Iz dogme o trojstvu ničim nije opravdano niti je nužno da bude baš 
ovo, a ne ono i obratno. Jedan može postati i nešto drugo bez ikakve 
razložnosti. Tada je i cijela dogma proizvoljnost Boga, jer je on mogao 
postupati i drugačije. U tome nema nikakve apsolutnosti, pa nužno Bog 
prestaje biti Bog. Dogma o trojstvu je nalik na bajku o džinu koji se 
može pretvoriti u različita bića. 

Ako bi Bog bio uvjetovan s tri lica, ne bi bio samostalan ni jedini, 
pa bi nužno izgubio karakter svoje jedinstvenosti i apsolutnosti. Ako 
pak tim licima ne bi bio uvjetovan, onda bi to bilo nešto što uopće ne 
bi bio on, te kao takvo uopće ne bi imalo s njim jednaku moć. Ili je s njim 
ravno pa ga negira u jednoti, ili je od njega niže pa time negira njegova 
tri lica kao apsolutnost. To bi značilo da se Bog pojavljuje u sadržaju 
koji njemu nije adekvatan. No ako bi mu bio adekvatan značilo bi da 
Bog više nije sam ni jedini, nego je iz sebe proizveo nešto šio ga dopu- 
njuje i uvjetuje, a to je isto što i negiranje. 

Ako Bog bez trojstva ne bi bio Bog onda iz toga nužno slijedi teza da 
jedan ne može biti u sebi sinteza apsolutnosti. Na pr. ruka ima prste. Bez 
prstiju ruka nema ni svoju cjelovitu anatomiju niti funkcionalnost. Ruka 
od ramena do prstiju ima svoj oblik i sadržaj. Tek pomoću prstiju ona 
obavlja mnoge složene radnje. Prsti sami za sebe bez ruke nisu ništa, kao 
što ni ruka bez prstiju nije cjelovita. Dakle jedno uvjetuje drugo. Isti 
problem je u odnosu Boga prema trojstvu. Bog bez trojstva (prema dog- 
mi) nije funkcionalan niti cjelovit. Da bi to bio on mora biti uključen u 
tri lica koja ga potpuno oblikuju. Ako tri čine završetak i cjelinu, onda 
jedan kao jedan (bez toga) ne može biti ono što se tvrdi u dogmi. Zaklju- 
čak je dakle ovaj: Ako je Bog jedan (sam za sebe) on ne bi mogao biti 
Bog. Ako je to tek u trojstvu onda nije jedan (u smislu apsolutne jednote 
bez ičega drugog). Stoga dogma sebi protivrječi i po formi i po sadržaju. 

Pogledajmo sad ovaj primjer. U poslanici Hebrejima apostol Pavle ka- 
že da je Isus za sve »okusio smrt« (2,9). Prema dogmi to je bilo učinjeno 
zbog ljudi. No u tome ipak nije sve. Isus nije samo sebe žrtvovao za 
grešnike, nego je tom smrću i sam imao korist. To je čudno ali tako piše. 
Isus je tek kroz tu smrt (da bi spasio ljude) postao savršen. To znači da 
prije toga on nije imao taj kvalitet. To je u tekstu (Hebr. 2,10) izraženo 
ovako: »Jer dolikovaše njemu za kojega je sve i kroz kojega je sve, koji 
dovede mnoge sinove u slavu, da patnjama (stradanjem) učini savršenim 
začetnika njihova spasenja« (ton arhegon tes soterjas auton dia pathe- 
maton teleiosai). 

Tek tim činom Isus je postigao svoj najveći stupanj savršenstva. Bez 
toga on bi ostao nesavršen. Kako se to može dogoditi božjem sinu? Ako 
je sin jednak sa ocem, što bi onda značilo da se on usavršava tek patnja- 
ma koje je podnio za druge ljude? To već od samog početka nije kako 
treba. Sin je isto Bog koji je došao da spasi ljude. On ima svu moć koja 
mu je za to potrebna. Barem dogma tako objašnjava. Ničega nema što bi 
Isusu trebalo da postigne to za što je došao. No iz gornjeg teksta proizlazi 
sasvim nešto drugo. Isus nije bio savršen dok je bio živ. Takav je postao 

tek kad je »okusio smrt« za sve po milosti božjoj (hopos hariti theou hy- 
per pantos geusetai thanatou). 

Prema tome dogma trojstva izgleda ovako: otac (savršen), sin (nesa- 
vršen, a zatim savršen) i duh. Ako je Bog otac savršen onda bi to trebao 
i Bog sin da bude. No sin to nije za cijelog svog života. To postaje tek na 
smrti. Ako je umiranje završna kvalifikacija za savršenstvo, onda Bog ne 
može biti savršen jer nije »okusio smrt«, Sada bi Isus morao zamijeniti 
oca, jer je od njega viši, a otac bi bio njemu podređen. Nisu bili jednaki 
ni u prvom odnosu (tj. u stanju Isusa prije smrti), niti mogu biti jednaki 
iza smrti. Ako bismo za čas prihvatili dogmu da se izjednačuju u svom 
drugom odnosu, onda opet nije jasno zašto su jednaki, kad je Isus prošao 
iskušenja koja Bog nije činio. Ako je Isus to radio pomoću božjom, onda 
mu nije nikako ravan. A ako je to sam postigao, onda je itekako iznad 
Boga. Prema tome dogma o trojstvu nikako se ne može (ni u dogmatskom 
okviru) braniti od navedene kritike. Usavršavanje Isusa pomoću patnje 
nalik je na katarsu u Aristotelovom smislu. Čak je upotrebljen i isti ter- 
min. U definiciji tragedije Aristotel kaže da umjetničko djelo svojom ra- 
dnjom treba da sažaljenjem i strahom postigne očišćenje takvih čuvstava 
(... ton toiouton pathematon katharsin) tj. toga što se trpi. 

Pathe (znađn) je sve što se trpi, dakle nevolja, zlo i nesreća. Tragički 
junaci potiču kod gledalaca isto raspoloženje. Iz radnje se vidi da dobar 
čovjek, ako i nije kriv, može da strada. Sažaljenje (tj. saosjećanje) ali 
ujedno i strah unose nemir i neizvjesnost. Događaj prestaje biti samo 
predmet pozornice, te postaje opći životni odnos u kome se mora naći for- 
ma i smisao. Tragički junaci unose sebe u određene karaktere i postižu 
kod gledalaca nakon završene radnje stanje smirenosti, jer sve što se 
proživljavalo dovedeno je do svoga završetka. 

Prema Pavlu Isus svojom patnjom dovodi sebe do završetka, tj. dovr- 
šava sebe (dia pathematon teleiosai) što ujedno znači završava i usavršava 
se. On je to postigao svojim naporom, svojom mukom. 

No pogledajmo sada što znači usavršiti se smrću. Život u prirodi to ne 
bi potvrdio. Ako razvoj od pupoljka i cvijeta završava u plodu onda je to 
završetak i maksimalno stanje. No ako to u razvoju ugine i nestane, onda 
se nije usavršilo nego se je upropastilo. Isti je odnos sa svim drugim. Smrl 
ne usavršava nego završava tj. prekida. Ljudski život nije smrću usavr- 
šen nego samo završen, tj. došao je do svoga kraja preko kojeg dalje ne 
može ici. Savršenstvo nije u nemoći nečega, nego obratno u njegovoj ap- 
solutnosti. 

Isusov život ispunjen patnjama nije bio idealan. Sve što je postigao 
bilo je veoma naporno. Zadnja i najveća muka, pa zatim i smrt doprinijeli 
su njegovom potpunom savršenstvu. Ono što je u prirodi ukidanje ovdje 
je shvaćeno kao usavršavanje. Prema dogmi Isus se svojom smrću uzdigao 
na najveći stupanj. Tu ipak treba razlikovati dva pojma: Isus i smrt. Isus 
je umro. Prema tome on ne može biti apsolutan nego samo smrt koja ga 
je savladala. On je prestao egzistirati. Dok je živio nije mogao nadjačati 
smrt (tj. da ne umre). Tek kad je umro, prema dogmi on je savladao smrt 
i uskrsnuo. Ono što nije mogao postići dok je bio živ učinio je kad je po- 
stao mrtav. To znači da je živi slabiji od mrtvog. 

Sada imamo ovaj odnos: živog uništava smrt, a mrtav pobjeđuje smrt, 
Zatim slijedi zaključak da se smrću Isus usavršio. Ako je mrtav Isus po- 
bijedio smrt, kako to da to nije mogao živ? Ako je mogao to učiniti i znao 
da i mrtav može protiv smrti onda to uopće nije nikakvo usavršavanje, 
jer ono što je bio i imao samo se afirmiralo, ali nije tek tada nastalo. Ako 
za života to nije mogao postići, nego tek smrću dobija taj kvalitet i tu spo- 
sobnost, onda je smrt iznad Isusa, jer je tek pomoću nje postigao ono što 
je izvršio. Stoga uskrsnuće iz mrtvih nije pobjeda nad smrću nego pob- 
jeda pomoću smrti. Isus je postao savršen tek kad mu je smrt pristupila. 
Time je on potpuno uvjetovan smrću. To se može usporediti s dobiva- 
njem različitih injekcija. Da bi se čovjek zaštitio od ujeđa otrovnih zmija 
on mora malim dozama otrova da postane imun, tako da ne trpi kad ga 
otrovnica ujede. Pomoću otrova on je to postigao a ne sam po sebi. Prema 
tom smislu može se shvatiti i tekst o usavršavanju pomoću smrti. No to 
potpuno protivrječi pojmu jednakosti božjih lica. Stoga je trojstvo po sa- 
držajnom opisu pojedinih dogmi svoja vlastita apsurdnost. 

Odbojnost mnogih ljudi prema vjerovanju u razapetog Boga bila je 
i Pavlu problem. U poslanici Galatima (5,11) on govori o sablazni koju 
izaziva krst ili križ (to skandalon tou staurou). Ta ljutnja zbog križa bila 
je opravdana reakcija na dogmu da je Bog razapet i na križu umro. Pre- 
ma dogmi o trojstvu na križ bi morao doći i otac i sin i duh, jer su jed- 
naki i među njima nema razlike.3 

Skandalon križa je u stvari otpor razapinjanja mišljenja. Namjesto 
Isusa koji je, prema dogmi, umro na križu, tu je umrlo i ljudsko razložno 
shvaćanje, Izazvana ljutnja bila je svladana i skandalon ne smije više da 
postoji. To je jedino moguće ako se uz Isusa stavi na raspeće i vlastito 
rasuđivanje. Samo tako prestaje srdžba prema tome, a vjernik se osjeća 
miran i zadovoljan. 

Put ukidanja skandalona je u stvari put potpunog ljudskog otuđenja. 
Dok čovjek sumnja i traži, dok osjeća sebe i samostalnost svoga ja, on 
može da nađe sebe i da ostane u sebi i kod sebe. Kad ta mogućnost pre- 
stane onda nestaju i sposobnosti suprotstavljanja (tj. skandalon) prema 
takvom sadržaju, Poistovjećivanje sa dogmom dovodi do identiteta skan- 
dalona i sadržaja vjere. Prvobitna razlika nije ukinuta i sačuvana u di- 
jalektičkom smislu, nego je ukinuta pred dogmom. Skandalon je postao 
nula, a vjera sve. Prvobitni odnos (skandalon-vjera) osiguravao je krite- 
rij nepovjerenja. Novo stanje pretvara ljutnju tj. skandalon u vrlinu vjer- 
nika. Ta metamortfoza je put u totalnu religioznost. A to je isto što i apso- 
lutiziranje religioznog bića u čovjeku kao jedine i prave suštine čovjeka. 
Kad se dogodi obratno, tj. da je skandalon iznad dogme, onda je posti- 
gnut put oslobođenja od religioznog totaliteta. 

Skandalon je negiranje. Dok god to stanje postoji čovjek nije izgub- 
ljen. Prema dogmi trojstva taj odnos pokazuje da je ljudski život viša 


* O problemu odnosa trojstva (kao logičkog izvoda te dogme) pisao je nominalist 
Roscelin. On je opravdano izveo svoje zaključke iz sadržaja same dogme. Ako su to tri 
potpuno jednaka bića onda su i otac i sin morali postati čovjek. Ako to nisu, tj. ako 
nisu isti onda su to tri odvojena i različita lica, pa su stoga tri Boga a nikako jeđan. 

sfera nego religiozna eshatologija. Sadržajni opseg života i eshatologije 
obrnuto je proporcionalan. Ako imamo neku određenu veličinu i od nje 
hoćemo učiniti još jednu, onda se to može postići samo smanjenjem te 
prve. Koliko se ona smanjuje toliko se ova druga povećava. Tako je i 
s čovjekom. Što je u njemu manji skandalon to je veći stupanj dogme. 
Ako raste skandalon dogma gubi svoje tlo. Ta izmjena na području ljud- 
ske egzistencije vjerno je ogledalo stupnja kvaliteta ljudskog postojanja 
u pokušaju osmišljavanja i osamostaljivanja svoga mjesta u bitku kao 
totalitetu svega što jest. Stoga je ljudska povijest skup ljudskih akcija 
koje pokazuju svoju raznolikost ali i svoju vrijednost. Gdje će ta vrijed- 
nost biti tražena ovisi i o tome da li će postojati skandalon prema vjeri 
ili ne. 


b) Borba crkve za trojstvo (trinitet) sa raznim herezama 


Povijesni razvoj dogme o trojstvu pokazuje različite vidove interpre- 
tiranja odnosa tri lica u Boga. Iako ovdje ne pišemo historiju kršćanske 
dogmatike ipak treba ukratko saopćiti neke glavne pravce u kojima se 
uopćavala sva žestina toga spora, koji je na kraju (1054. god.) doveo do 
raskida kršćanske crkve i diobe na dvije odvojene zajednice: na katoličku 
i pravoslavnu ili Zapadnu i Istočnu crkvu. Ta je dogma izazvala velike 
rasprave baš zbog toga, što je različita forma trojstva postojala i u religi- 
jama prije kršćanstva. Sada je trebalo pokazati da li je to u biti nešto 
novo ili se po smislu ne razlikuje od ranijih sličnih pojmova u različitim 
religijama. Kršćanstvo je dobilo svoju posebnost baš tvrdnjom da je Isus 
(kao božji sin) došao na zemlju, gdje je živio i radio. To prije nije tvrdila 
nijedna religija. To, da se Bog odlučio da dođe na zemlju u obliku čovjeka 
bilo je do tada nepoznato. Stoga je kršćanska crkva bila veoma zaintere- 
sirana da se trojstvo ne tumači drugačije nego što je to bilo prihvaćeno 
u njenom službenom shvaćanju. Te rasprave su trajale stoljećima. Što je 
crkva postajala jača, to je ona svoje teze više branila fizičkom silom, a 
sve manje diskusijom i argumentom. 

Mnoge razlike tumačenja trojstva mogu se ipak svesti na nekoliko ka- 
tegorija koje su sinteza u biti sličnih stavova. Prema koncepciji koja je 
dobila naziv monarhijanizam Isus nije Bogu ravan, nego ga je Bog usvojio 
pa se uopće ne može govoriti o trojstvu. Bog je jedini vladar. Isus i duh 
uopće nemaju ličnu egzistenciju. To učenje nastalo je već koncem prvog 
stoljeća. Monarhijanizam (tj. monarhija Boga) imao je u sebi više smje- 
rova. Na pr. Nočtus iz Smirne tvrdio je da nije postojao Isus kao božji 
sin, nego je to jedan te isti Bog, koji se kasnije odlučio da bude rođen. 
On je time svoj vlastiti sin! Noštovo učenje donijeli su u Rim njegove 
pristaše. U toj školi se tvrdilo da Bog nije kao takav trpio Isusove patnje, 


“ Hipollytus uspoređuje to učenje s Heraklitovim shvaćanjem o identitetu suprotno- 
sti i smatra da je Nočtus svoju tezu oblikovao pod Heraklitovim utjecajem. (Vidi tekst: 
Uberweg-Geschichte der Philosophie II. Berlin 1915.). 

ali je to trpio sa sinom. Praxeas koji je najprije bio u Rimu, a zatim oti- 
šao u Kartagu, učio je da je Isus trpio samo kao čovjek. 


U subordinacionizmu sin i duh podređeni su ocu. Oni uopće ne mogu 
biti ravni Bogu, nego su mu potpuno podređeni. Sin i duh su samo božje 
sile, preko kojih Bog djeluje u svijetu. 

Protiv službeno-dogmatskog shvaćanja trojstva bio je utjecajan i sa- 
belianizam. Osnivač te sekte Sabellius (oko 275. u Egiptu) tvrdio je da je 
trojstvo u Bogu samo neka vrsta odnosa jednog te istog Boga prema 
svijetu. To je u biti modalizam (lat. modus = način) tj. mišljenje, da se 
trojstvo Boga ispoljava samo u njegovim načinima djelovanja. Prema to- 
me Isus bi bio samo modalitet božje manifestacije. U tumačenju proble- 
ma trojstva Sabellius je razlikovao pojmove: monas i trias. Monas je sa- 
mo otac. 

Konzekvence iz sabelijanizma nalazimo kod Pavla od Samosate i nje- 
govog pristaše Lukijana iz Antiohije koji je bio Arijev učitelj. Isus se raz- 
likuje od Boga i njemu je potpuno podređen. Prema Pavlu iz Samosate 
Isus je samo čovjek. U njemu je božja moć uma, ali ne u smislu substanci- 
jalnog sjedinjenja s Bogom, nego pomoću božjeg djelovanja. Ako bi se 
Isusu priznala jednaka suština s Bogom tada, misli Pavle, taj odnos nec 
bi bio kao odnos oca i sina, nego kao odnos dva brala kao zajedničkih si- 
nova jedne supstancije (usia). 

Određenu sumnju u jednakost suština izrazio je i Origen (oko 185. g. 
do 254). Za njega je Bog monas ili henas (uovac, gvag). Božja svemoć og- 
raničena je njegovom dobrotom i mudrošću. Isus je i kao individuum 
(kata hypokeimenon) drugačiji nego otac i po suštini (kat ousian). On je 
Bog ali ne kao otac (autotheos). Isus je sa ocem jednak u suštini (homo- 
ousios) ali to nema apsolutno značenje. Sin o ocu zna manje nego sam 
otac o sebi. Svijet je odraz logosa (sina); a ne samog Boga. Otac, sin i duh 
pripadaju u jednu trijadu. Duh prima sve kroz sina, a sin opet od oca. 

Diskusija o trojstvu ili trinitetu (ime trinitet nalazi se najprije kod 
Theophilusa i Tertulijana) nije ostala samo teološki problem tumačenja 
odnosa jednog i mnoštva ili jednog Boga sa određenim vidovima, nego je 
dobila i svoju političku primjenu na Istoku. Kada su kršćanski pisci bolje 
upoznali logiku i metodu mišljenja grčke filozofije ubrzo se i u teološ- 
kim raspravama osjećao nov način argumentiranja. I oni koji su bili za 
dogmu kao i protivnici tražili su što bolje dokaze za svoje teze. 

Dogma o trojstvu postala je državni i politički problem na Istoku za 
vrijeme Arija (Areios), On je bio biskup u Aleksandriji. Oko god. 315. 
formulirao je svoje učenje koje se svodi na podređenost logosa (sina) ocu 
(subordinacionizam). Arije je bio veoma vješt dijalektičar. On je pošao s 
gledišta subordinacionizma a protiv sabelijanstva, 

Arije je učio da se Isus samo po imenu zove logos i iz milosti sin. Isus 
nema svojstva Boga, pa stoga nije nepromjenljiv kao Bog, nego je pro- 
mjenljiv kao i ostala bića. Isus je božje stvorenje. Nad ostalim bićima 

uzdiže se u tome da je on prvobiće. Isus je dobio ime »sin božji« ili »lo- 
gos« zbog toga da bi se istakao među ostalim stvorenjima.5 


5 Arlju se suprotstavio 318. biskup Aleksandar braneći tezu o bespočetnosti koja po- 
stoji u vječnom stvaranju i u jednakosti kvaliteta. Arije je u Aleksandriji imao veliku 
podršku, a njegov utjecaj proširio se među biskupe u Maloj Aziji i Siriji. 

Aleksandar je 321. sazvao sinod protiv Arija u Aleksandriji. Sinod je osudio Arija 
i prognao ga je iz Crkve. Arije je pobjegao u Palestinu, gdje ga je primio biskup Euse- 
bije iz Nikomedije u Bitiniji. Tu je Arije napisao svoju poznatu knjigu Thalia u kojoj 
je branio svoje učenje. Ta religiozna svađa imala je i političke posljedice, jer je i jedna 
i druga strana povela velik broj pristaša. Stoga je car Konstantin sazvao prvi ekumen- 
ski sabor 325. u Nikeji u Bitiniji. Na saboru je bilo 311 biskupa iz Istočnih crkvi. Rimski 
papa Silvestar 1. poslao je na sabor svoja dva biskupa. Aleksandrovu tezu branio je i 
Atanasije (296—373), arhiđakon iz Aleksandrije, kasnije nazvan Pater Orthodoxiae. Crk- 
veni pisac Atanasije napisao je protiv Arija 4 govora. U prvom govoru on, među osta- 
lim, citira Arijevo učenje: »Ne bješe«, kaže, »Bog uvijek otac, nego bješe vrijeme, kad 
Bog bješe sam i još ne bješe otac, nego poslije posta otac. Ne bješe uvljek Sina. Jer 
kako sve posta od onoga, čega ne bješe; kako posta svaki stvor i tvar, tako posta i sa- 
ma Riječ Božja od onoga, čega ne bješe; i bješe jednom vrijeme, kad Je ne bješe; ne 
bješe Je, dok se ne rodi, — Ona i sama ima početak stvorenju svojemu, Bješe — kaže 
— samo Bog, i još ne bješe Riječi i Mudrosti. Onda htjede da nas stvori pa učini jed- 
noga i prozva ga Riječju i Mudrošću i Sinom, da nas preko Njega stvori. Dvije su — 
kaže — mudrosti. Jedna je bitna i u Boga; Sin je postao u toj mudrosti, pa jer ju je 
imao, prozva se naprosto Mudrošću i Riječju. Preko mudrosti, — kaže — posta Mudrost 
po volji Boga mudroga. Pa tako ima pored Sina još i druga riječ u Boga, pa jer je Sin 
dionik njezin, prozva se On opet po milosti Riječju i Sinom«. (citirano prema: Izbor iz 
stare književnosti kršćanske. Priredili K. Rac i F. Lasman, Zagreb 1817). Atanasije go- 
vori veoma pogrdno o Ariju. Smatra ga opasnim bezbožnikom. 

Početku rasprave predsjedavao je car Konstantin, no kada su se suparničke strasti 
počele sve više povećavati, car se povukao sa skupštine. Pomirljivo je pokušao djelo- 
vati Eusebije iz Cezareje. On je saboru predložio simbol! vjerovanja koje je Isusu pri- 
znavalo božanstvo, ali ipak to se opet moglo svesti na Arljevo učenje. Aleksandrova 
Partija to je odbila. I sam car glasao je za jednakost suština (Homoousios). To je ohra- 
brilo Aleksandrove pristaše pa su još žešće istupili protiv Arija. U takvoj situaciji obli- 
kovan je poznati Nikejski simbol koji je dobio zakonsko važenje u cijeloj državi. Prema 
tom simbolu Bog i sin jednaki su u suštini (homoousios). Arije i njegova dva biskupa 
nisu htjeli to potpisati. Proglašeni su za bezbožnike i prognani. Spisi su im bili zabra- 
njeni i spaljeni. Kasnije, uslijed promjena na dvoru Arije je bio opet priznat. Caru Kon- 
stantinu na samrti došla je njegova sestra i uvjerila ga je zajedno sa Arijevim prista- 
šama na dvoru da je Arije nepravedno optužen. Arljevci su dobili opet svoje položaje, 
a sam Arije bio je pozvan natrag u Aleksandriju. Arije je došao caru i predao mu pre- 
stilizirane svoje teze, koje su bile dobrim dijelom dvosmislene, ali su mogle umiriti 
strasti. Car je bio zadovoljan. Atanasije koji je zauzeo Arijevo mjesto nije se htio po- 
koriti novoj naredbi. Stoga je 336. bio protjeran. U međuvremenu Arije je u Jerusa- 
lemskoj općini bio ponovno primljen u crkvenu zajednicu i opet zauzeo svoj položaj 
u Aleksandriji. 

Iako je Arije uskoro umro, spor oko tumačenja trojstva nije tim prestao. Arijanci 
su došli u još bolji položaj kad se Konstancije, najmlađi carev sin potpuno solidarisao 
s njima. Atanasija je pomogao Konstantin mlađi (najstariji sin cara Konstantina). On 
je Atanasija vratio na ranije mjesto u Aleksandriju 338. godine. Arijanci su svoje uče- 
nje slobodno ispoljavali u cijelom Istočnom carstvu. Na carskom dvoru u Konstantino- 
polu Arijevo učenje bilo je dvorska teologija. Nasuprot tome na Zapadu su i dalje bra- 
nili Nikejsko učenje. 

Kada je Konstancije 353. postao neosporni vladar Rimskog carstva proširilo se je 
antinikejsko shvaćanje u čitavom Rimskom carstvu, I u Rimu je sjedio arijanski biskup. 
Poslije te pobjede ispoljila se više razlika i suprotnost unutar same arijanske sekte. 
Poslije smrti cara Konstancija car Julijan »Otpadnik« kao protivnik kršćanske religije 
dozvolio je sve sekte i sva učenja, da bi se međusobno što više uništili. I njegov na- 
sljednik Jovian (363—364) nije se uopće miješao u teološke rasprave. Te politike nemije- 
šanja držao se i Valentijan I. (364—375). No njegov brat Valens koji je vladao Istočnim 
dijelom carstva bio je žestoki arljanac. Uslijedili su veliki progoni. Uslijed toga ojačala 
je Nikejska partija. Budući da su bili proganjani i semiarijanci i homousijanci, obje su 
se partije zbližile i prva je prešla na nikejsku stranu. Dogma homousion konačno jei 
pobijedila. 

Da bi se osiguralo opće priznanje dogme homousion sazvan je 381. drugi sabor u 
Konstantinopolu. Dogma je bez velikih poteškoća bila primljena. Na tom saboru stav- 
ljen je i Sveti Duh kao treće lice u isti rang sa prvim i drugim. No uskoro je opet 
nastao obrat. Carica Justina, mati maloljetnog Valentijana II. dozvolila je 386. Arijan- 
Cima slobodu ispovijedanja na Zapadu. To stanje trajalo je do 388. godine. Ta slobođa 
bila je ukinuta kad je Teodosije postao 384. jedini vladar Rimskog carstva. Time su 
Arijanci bili opet potisnuti i onemogućeni u vršenju svojih obreda. 

Arljanstvo se širilo i među nerimskim narodima (među Vandalima, Burgundima i 
Gotima). I Longobardi su bili uz arijanstvo. Oni su obnovili arijanstvo u Sjevernoj Ita- 
Hji 568. godine. No nakon tri godine među Longobardima nije više bilo arijanske sekte. 
To učenje različito se obnavljalo i kasnije, ali ne više u formi oblikovanih pokreta | za- 
sebnih partija. 

Spomenut ćemo još neke sekte s kojima se crkva morala veoma dugo 
boriti. Gnostičari su tvrdili da je ljudska priroda Isusa kao i njegova pat- 
nja bila samo privid. To je tzv. doketizam (grč.: dokein = izgledati). Pre- 
ma doketistima i Isusov život i pojava bio je samo teofanija, što znači da 
je Isus bio samo vizija. Doketizam se u različitim formama pojavio već u 
apostolsko vrijeme. 

O pitanju Isusove prirode rješavalo se na četvrtom ekumenskom sa- 
boru u Halkedonu (grad u Maloj Aziji) 451. godine. Tu je formulirana 
dogma o Isusu. Prema tom tumačenju Isus je božji sin (logos koji je po- 
stao čovjek), zatim jedno lice s dvije prirode koje su nepomiješane i ne- 
promjenljive. Time se odbacio i nestorianizam koji je tvrdio da u Isusu po- 
stoje dva lica.6 

Crkva je osudila i učenje Eutyhesa koji je tvrdio da su dvije prirode 
u Kristu pomiješane u jednu jedinu. To je tzv. monofisitizam. Eutyhes je 
bio arhimandrit u Konstantinopolu oko polovine petog stoljeća. Monofiziti 
su smatrali da je Isusovo čovječstvo apsorbirano u božanstvu. Sekta mo- 
nofizita održala se u Istočnim crkvama u Siriji, Armeniji i Koptskoj crkvi 
Eitopije. 

Monotheleti pojavili su se u 7. stoljeću. Oni priznaju dvije prirode u 
Kristu, ali samo jednu volju, jer je Isusova čovječja volja iščezla u božjoj. 
Lateranski sabor 649. osudio je monothelete, a to je učinio i šesti ekumen- 
ski sabor u Konstantinopolu 680. godine. 

Oko tumačenja dogme o trojstvu došlo je do rascjepa Istočne i Zapa- 
dne crkve. Spor je poznat pod imenom filioque (lat. = i iz sina). Sadržajno 
to bi značilo da Sveti Duh proizlazi i iz sina, a ne samo iz oca. Istočna 
crkva se suprotstavila tom tumačenju i to je već od 867. godine bio po- 
vod za raspravu između Istočne i katoličke crkve. Dogma filioque umet- 
nuta je koncem sedmog stoljeća u latinskoj crkvi u nikejski simbol vje- 
rovanja. 

Trojstvo kao oznaka i sadržaj Boga u biti je monoteistički politeizam. 
U religioznom pogledu to je nazadak u odnosu na pojam hebrejskog mo- 
noteizma. Razdijeljeni Bog gubi svoju osnovu jednoga, te postaje »jedno 
u mnoštvu« poput Platonove ideje. 


2. Isus 
a) Ime i pojam Isus 


Do početka drugog stoljeća n. ere ime Isus bilo je među Židovima ve- 
oma rašireno. No poslije drugog stoljeća to ime je sve rjeđe među Žido- 


! Nestorije je bio iz Sirije. 428. god, imenovan je za patrijarha. Sabor u Efesu 431. 
osudio je Nestorija koji se tada povukao u jedan manastir u Antiohiji. Od tada on je 
bio često proganjan. Nestorijanci su se proširili u arapskom području, a zatim u Perziji, 
Indiji i Kini. Nestorijanski patrijarh Jesuzabes zaključio je formalni ugovor s Muha- 
medom i za vrijeme arapske vladavine nestorijanci su zauzimali visoke položaje. Sve 
do 16. stoljeća imali su nestorijanci svoju crkvenu upravu. Pod utjecajem katoličke 
Crkve nestorijanci su se razjedinili 1551. godine. Jedni su pristupili u katoličku crkvu, 
a drugi su i dalje pokušali ostati samostalni. 

vima a iščezlo je i iz grčke jezične upotrebe. Legenda o Isusu kao sinu 
božjem širila se je najprije u kršćanskim općinama. Pobjedom kršćanstva 
ta legenda postala je obavezna istina. U tekstovima Novog Zavjeta ime 
Isus upotrebljava se i za neke druge ljude. U Djelima (7,45) govori se o 
Isusu tj. Navinovom sinu. U tekstu stoji samo Isus./ No smisao je jasan. 
U Hebr. 4,8 opet se govori o tome Isusu. U Lk. 3,29 u izlaganju genealogije 
evanđeoskog Isusa navodi se među njegovim ostalim precima i jedan koji 
se zvao Isus. 

U izlaganju suđenja Isusu govori se o Barabi koga narod traži da se 
oslobodi, a Isusa neka sude. Prema tekstu (koji teolozi ispuštaju) ime Ba- 
rabe je Iesous Barabbas (Indovo BapaBBao Mt. 27,16). Nezgodna koinci- 
dencija. Razbojnik Isus i božji sin Isus na istom suđenju. Nije li to bio 
razlog da je Barabi oduzeto pola imena? U Djelima (13,6) govori se o je- 
dnom Jevrejinu s Kipra, označenom kao lažnom proroku kome je bilo 
ime Bariesous (Bagwoovc). U poslanici Kološanima (4,11) apostol Pavle 
govori o svojim pomagačima i navodi Isusa zvanog Justos. 

Da li se iz samih tekstova može zaključiti na historijsku egzistenciju 
Isusa ili ne? Neki istraživači misle da se iz samih tekstova može naći po- 
tvrda da Isus nije historijsko lice.? 

Prema shvaćanjima teologa naziv Isus Nazarećanin (Iesous ho Naza- 
raios) treba da isiakne konkretnu historijsku ličnost. Primjeri teksta na- 
lazali bi se u Djelima Apostolskim,!?* Da li to može biti mjerodavno? Je 
li iz toga slijedi da je Isus bio uopće historijsko lice? Teolozi smatraju 
da je naziv Isus iz Nazareta Galilejskoga i Isus Nazarećanin, nastao da bi 
se ovog Isusa razlikovalo od drugih ljudi toga imena.!! No to još nisu do- 
kazi, niti je to mjerodavno, jer kršćanstvo je počelo u heleniziranom 
dijelu Židova. Potvrdu za to nalazimo u samom nazivu kršćanin, koji se 
je prvi put pojavio u Antiohiji (Djela 11,26). Da je Isus bio historijsko 
lice ne bi li se ime kršćanin oblikovalo prije tamo gdje je on hodao i učio, 
stradao i umro? Kako to da sve te uslove prevlada dijaspora heleniziranih 
Židova u grčkom gradu Antiohiji te da odatle potekne ime kršćanin. 


7 U prevodu Svetog Pisma (preveo fra Lj. Rupčić, Sarajevo 1961) ime Isus zamije- 
njeno je sa Jozua, da bi se bolje afirmirao Isus evanđelja. 


"Ito je prevedeno s Jozua. 


* Taj tekst bio bi Djela (18,24—28): A dođe u Efes jedan Jevrejin, po imenu Apolos, 
čovjek rječit i silan u knjigama. Ovaj bješe upućen na put Gospodnji, i govoreći du- 
nom, govoraše i učaše pravo o Gospodu, a znadijaše samo krštenje Ivanovo. Dalje se 
kaže, da je on slobodno propovijedao i da je nadvladao Hebreje »dokazujući iz Pisma 
da je Isus Hristos«. Stav 25 pokazuje da je Apolos znao za Krstitelja Ivana. No samo 
iz toga teksta teško je zaključiti da li se time hoće reći da je historijski postojao samo 
Ivan ili da je Apolos znao samo Ivanovu »teoriju«. Vjerojatnije je da se tu radi o po- 
učavanju, a ne 0 historijskom zbivanju, jer dogmatizam učenja širio se je postepeno 
preko pojedinih koncila, a do tada postojala su različita shvaćanja o mnogim pitanjima 
vjere. Na pr. u Djelima (19, 1—2) kaže se: Dogodi se pak, kad bješe Apolos u Korintu, 
da Pavle prolazaše gornje zemlje, i dođe u Efes i našavši neke učenike reče im: jeste 
li primili Duha Svetoga (pneuma hagion) kad ste vjerovali? A oni mu rekoše: nismo 
ni čuli da ima Duh Sveti. 


" Djela 2, 22; 2, 32; 2, 36; 3, 13; 3, 20; 5, 30; 10, 38; 13, 23; 17, 3; 18, 5; 18, 28. 
"Mt. 21, 11; MK. 14, 67; 10,47; Iv. 19,19; 1, 45; 18, 5. 

Židovi su bili helenizirani ne samo u dijaspori nego i u Palestini. Po- 
tvrdu za to nalazimo u Djelima Apostolskim.i? 

Otpor novoj vjeri bio je veoma jak. To se vidi i po načinu argumenti- 
ranja novih misionara. Kad ni čuda nisu imala željeni efekt tražilo se je 
jačih razloga da bi neznabošci primili novo vjerovanje. U Djelima (14,16 
i d.) Pavle kaže da je za vrijeme prošlih generacija Bog pustio pagane (ta 
ethne) neka idu svojim putovima, ali je i tada o sebi svjedočio »dajući s 
neba kišu i rodne godine (vremena)«. Ovo božje djelovanje unazad, s ki- 
šom i suncem, kako misli apostol Pavle ne može se osporiti, jer točno je 
da je bilo i kiše i rodnih godina. Argument s kišom činio mu se prihvat- 
ljivijim nego dogma o uskrsnuću. 

Genealogija Isusovih predaka nalazi se u evanđeljima Mateja (gl. 1) 
i Luke (gl. 3). Ta dva izvora jedan drugom veoma protivrječe. Prema Luci 
Isus ima 75 predaka i Boga kao 76-og; a u Mateju samo 3 X 14 = 42 (tj. 
od Abrahama do Davida 14 koljena, od Davida do seobe Babilonske 14, i 
od seobe do Krista 14). Luka počinje od Josipa i ide do Boga. Loza od 75 
članova do Boga nije baš velika. Pisac je zamislio Boga prvim ocem, ali 
ne baš tako starim s obzirom da se radi o vječnosti. Kršćanski pisci nigdje 
nisu rekli zašto Bog nije imao kćer. Zašto baš sin? Na pr. u grčkoj mito- 
logiji Zeus je sa smrtnim ženama imao i kćeri i sinove. Zašto je kršćanski 
Bog trebao smrtnu ženu da bi mu se rodilo dijete? 

Prema Mateju Isusova genealogija počinje od Abrahama i Davida i 
dolazi do Josipa. Ovdje je Bog izostavljen kao direktni učesnik. Izgleda 
da je Luka htio osigurati veću vjerodostojnost cijelom registru time što 
je u redoslijed stavio i samoga Boga. U sastavljanju Isusovih prethod- 
nika put od Josipa i Marije do Boga, ili obratno od Abrahama do Davida 
i Josipa sadrži mit o početku, toku i završetku ljudi i svijeta. Protivrječ- 
nost sistematizacije je u božjem angažiranju s Marijom. Imanentnim sli- 
jedom sve bi bilo kao Plotinova emanacija. Jedno se izvodi iz drugoga, 
ali tako, da ono što je najviše ima direktnu vezu samo s onim što je prvo 
do njega. Ovdje je to pobrkano. Odnos Bog — Marija zaobilazi nužnost 
prethodne linije predaka i neposredno stvara nešto što je potpuno neo- 
visno od prijašnjih generacija. Onda je potpuno svejedno da li ih je bilo 
70, 100 i slično kad oni ništa ne utječu na daljnji tok. Time mit sebe uki- 
da, jer protivrječi svome slijedu i sadržaju. 

Za pisce evanđelja i teologe cjelokupna Isusova genealogija nema za- 
vidan položaj, kad se tu uključi i Isusova rodbina. Gdje je mjesto toj 
rodbini? Kome ona pripada i odakle je potekla? Ostanimo za čas na tek- 
stu i pogledajmo što o tome nalazimo u Novom Zavjetu? Da vidimo naj- 
prije Isusovu braću. Bilo ih je četiri. Prema Mt. 13,55 i Mk, 6,3 njihova 
su imena: Jakob, Josip, Simon i Juda. Tu se spominju i njegove sestre. 
A svima je mati bila Marija i to ista Marija koja je rodila i Isusa. Recimo, 


'* Prema Djelima Pavle želi da u Jerusalemu širi novu vjeru na koju je i sam pre- 
šao. Tu mu se suprotstavlja grupa heleniziranih Židova koja je sebe zvala helenisti (3, 
29; vidi: Werner Jaeger — mHumanistische Reden und Vortrage, Berlin 1960. Studija: 
Paideia Christi, 1959). U 11, 19 opisana su i područja djelovanja: A oni šta se rasijaše 
od nevolje koja posta za Stefana, stignu do Fenikije i Kipra 1 Antiohije, nikomu ne 
govoreć riječi nego samo Jevrejima. 

braća i sestre po materi, dakle nesumnjivo krvno srodstvo. A dalje slijedi 
Marijina rodbina i njena djeca. Isusa se ne može izuzeti iz ove rodbine (po 
materinoj lozi). To znači da time i drugi postaju sudionici genealogije 
(makar po materi) do Boga. Time slijed ide u širinu i gubi značenje koje 
je trebalo da ima. Isus prestaje biti apsolutna karika do Boga. U tome 
mu smetaju braća i sestre, jer svi imaju istu mater. Veza sa rodbinom 
definitivno je ukinula Isusov primat, kako su to htjeli prikazati sastavljači 
genealogije. 

Kako je izgledao Isus kao sin božji? Da li je bio lijep ili ružan? Šta 
se o tome misli? Da li je Isus ispunjavao ideal ljepote i harmonije? Kao 
božji sin morao bi to postići i realizirati u svojoj ličnosti. 

Za svakog vjernika izvan sumnje je da je Isus bio veoma lijep čovjek. 
Već u doba crkvenog oca Augustina Isusov lik je oličenje idealne ljepote. 
Prikazivan je s lijepom dugom kovrčavom kosom, pravilnim crtama lica 
i njegovanom bradom. Tako je zadovoljena kršćanska želja. No prije Au- 
gustina neki crkveni oci nisu toliko idealizirali božjeg sina. Na pr. Kle- 
ment i Origen pisali su da je Isus bio veoma ružan čovjek. Odakle su to 
mogli saznati? U Starom Zavjetu nalazi se opis i patnje mučenika koji 
umire za grijehe drugih. U sadržajnom pogledu tu je u biti opis patnje, 
koju kasnije navođe evanđelisti i za Isusa. To pokazuje da su kršćanski 
pisci preuzeli već gotov literarni sastav o mučenju i stradanju iskupitelja. 
Budući da u tom tekstu stoji da je taj mučenik bio veoma ružan, Kle- 
ment i Origen su zaključili, ako se sadržaj preuzima za Isusa, onda se i 
opis lica (iako nezgodan) mora prenijeti na sina božjega.!3 

Lik božjeg sina mora biti problem za one koji misle da je Isus ne samo 
povijesno lice nego i božji sin. Budući da u tekstovima nema ništa pouz- 
dano moralo se je maštanjem nadomjestiti tako potreban dokumentarni 
sadržaj. Isus nije smio biti premalen a niti previsok. Niti premršav niti 
predebeo. Trebalo je iči na sredinu i simetriju. Smiren pogled je bolji 
nego divlji pogled. Zamišljenost više odgovara proroku i Mesiji svijeta 
nego komičnost. Unutrašnja mirnoća bolja je nego čuvstvena požuda, Šut- 
nja potencira smirenost duha. Tako su vjernici oblikovali lik svoga spa- 
sitelja. Estetski i umjetnički taj lik doveden je na ideal ljepote a realna 
ostvarenja toga mogla su se naći u grčkoj umjetnosti.14 


15 Taj tekst je knjiga proroka Isaije (gl. 53): 1. Ko vjerova propovijedanju našemu 
1 jnišica Gospoda kome se otkri? 2. Jer izmiče pred njim kao šibljika, i kao korijen iz 
suhc zemlje; ne bi obličja ni ljepote u njega; i vidjesmo ga, i ne bješe ništa na očima, 
česa radi bismo ga poželjeli. 5. Ali on bi ranjen za naše prijestupe, izbijen za naša 
bezakonja, kar bješe na njemu našega mira radi, i ranom njegovom mi se iscijelismo. 
7. Mučen bi i zlostavljen, ali ne otvori usta svojih: kao jagnje na zaklanje vođen bi i 
Kao ovca nijema pred onijem koji je striže ne otvori usta svojih. 9. Odrediše mu grob 
sa zločincima, ali na samrti bi s bogatijem, jer ne učini nepravdu, niti se nađe prije- 
vara u ustima njegovim. 10. Ali Gospodu bi volja da ga bije, i dade ga na muke: kad 
položi dušu svoju u prinosu za grijeh, vidjet će natražje, produljit će dane, i što je 
Gospodu ugodno napredovat će njegovom rukom. 


“U antičkoj umjetnosti diskutiralo se je o idealnom tipu čovjeka. Veliki plastičar 
Poliklet mislio je, da je njegov »Doryforos« tako savršen, da se tu nema niti šta dodati 
niti oduzeti. Savršena mirnoća, uzvišenost, daleki staložen pogled i postojanost iskazuju 
tuj ostvareni ideal. Nasuprot Polikletu plastičar Lisip oblikovao je svoje statue tako kao 
da su u kretanju, u dinamici, u pokretu, u lebdenju kao izrazu završenosti i savršenosti. 
(na pr. njegovo glavno djelo »Apoxy6menos«). 

Idealiziranjem Isusovog lika dogodio se paradoks. Prema Mojsiju Bog 
je stvorio čovjeka po svome obličju. Ljudi se po svome obliku veoma raz- 
likuju. Ako su ljudi stvoreni po božjem obliku onda bi Bog morao u sebi 
sadržavati sve oblike ne samo ove koji sada postoje, nego i one moguće 
koji će se kasnije pojaviti. Bog bi morao biti suma svega što jest i što 
nije. Kako bi onda izgledao Bog? Kakav bi to oblik bio? Nezamišljiva fi- 
zionomija. Bog bi bio suma apsurda u estetskom smislu, tj. negacija sva- 
kog oblika kao posebnosti i simetrije. 

Idealiziranjem Isusovog lika uklanja se postojeća raznolikost i moguć- 
nost forme, jer se i Boga zamišlja kao apsolutnu ljepotu. To je protivrje- 
čno, jer tih oblika ima koliko ima ljudi, pa se o jednom uopće ne može 
govoriti. 

Istaknuti kritičar kršćanstva Arthur Drews dokazivao je opširno svoju 
tezu da se pojam Isus i sadržaj kršćanstva mogu objasniti jedino u okviru 
astralnog shvaćanja. Sunce, mjesec, zvijezde i nebo u mnogim religi- 
jama imaju svoje posebno mjesto, uijecaj i značenje. I kršćanstvo nosi 
u sebi te utjecaje. Stoga u principu Drews ne prihvaća historijskog Isusa. 
Cijeli sadržaj legendi o Isusu mogu se podijeliti na dva bitna dijela: 1. 
Predkršćanski kult Isusa i 2. Kršćanski kult Isusa. Kršćanski kult dijeli 
se na tri odvojena područja: Pavlov Isus, Isus sinoptičara i Ivanov Isus. 

U predkršćanskom kultu Isusa, obožava se sunce kao plodnost. Isus 
je kao i Marduk, Mitra i drugi bogovi Bog spasilac.1# Umiranje i oživlja- 
vanje prirode prenijeto je na kult Boga koji trpi, umire i oživljuje. To je 
poznato svim azijskim religijama. Dan uskrsnuća nije svagdje jednak. 
Oziris je uskrsnuo treći dan, a Attis četvrti.!7 U grčkom mitu trpe Pro- 
metej i Dionis-Zagrej. Kod Perzijanaca pati Mitra. 

Drews misli da je Josua (Isus) bilo ime različitih židovskih sekti koje 
su očekivale Mesiju. Kasnija oznaka Nazarećanin izmišljena je, jer ni- 
jedna sekta nije se zvala po imenu mjesta svog osnivača. Kršćanski Isus 
dobiven je raznim falsifikatima. Drews kaže, da je kršćanstvo judaizirani 
i oduhovljeni kult Adonisa. S tim u vezi dokazuje da kršćanstvo nije na- 
stalo u Jerusalemu, nego u Antiohiji, gdje je bio glavni kult boga Dio- 
nisa. 

Elementi astralnog shvaćanja u kršćanstvu su očiti. Takvi utjecaji po- 
kazuju težnju za otkrićem čovjekova mjesta u kosmosu. Drews je u pri- 
log svoje teze naveo mnogo komparativnog materijala. Tim je još jedan- 
put pokazao, da kršćanstvo ne može za sebe tražiti posebno mjesto izvan 


15 A, Drews: Die Christusmythe I. II. Jena 1910. 


'"“ Rođenje Mesije sadrži mnoge elemente orijentalnih mitova. Egipćani su slavili 
rođenje Ozirisa 6. januara. Rođenje Isusovo koje se slavi 25. decembra znači dan obrtaja 
sunca u zimi. Isusovo rođenje je rođenje sunca. Tri mudraca koja dolaze da se poklone 
Isusu jesu 3 zvijezde u području Oriona. Isus na slici između dva vola i magarca je 
sunce između zvijezda poslije zimskog solsticija. Drews kaže, da se sudbina novorođen- 
četa (Isusa) može očitati na nebu. Indijski bog Agni rođen je u pećini, a Isus u štali. 
Mitra je rođen na obali rijeke, a Isus se krstio na Jordanu. 

Ni Ivan Krstitelj nije historijsko lice. I tu se radi o astralnoj predodžbi. U Iv. 5,35 
Isus naziva Ivana Krstitelja svjetlom. No Ivan sam kaže za Isusa: »Onaj treba da raste. 
a ja da se umanjujem« (Iv. 3,30), što znači realnu promjenu jačine sunca. U LK. 1,26 piše. 
da je anđeo došao Mariji šesti mjesec. To je mitski izraz za drugu polovinu godine. 
Isus predstavlja samo tok sunca, Misao o predkršćanskom kultu Isusa vidi se u tekstu 
Otkrivenja. 


17. U Iv. 11,17 piše da je Isus oživio Lazara koji je već četiri dana bio mrtav. 

tadašnjeg religioznog zbivanja. No Drewsov zaključak mora se izmijeniti. 
Ne mogu se astralno objašnjavati sve religiozne pojave. Povijesni odnosi 
i utjecaji imaju svoje i sadržaje i forme. Stoga religija ne može biti samo 
odraz neba. Astralni dio je u manjem ili većem opsegu element svake 
stare religije, ali ne i cjelina. Na toj razlici treba korigirati Drewsa.ls 


b) Isus kao Hristos 


Misao o pomazaniku svojstvena je Starom Zavjetu. Odatle je pre- 
uzeta i prenijeta u Novi Zavjet na Isusa. Pomazanik je božji izabranik, 
koji se odlučuje i posvećuje za službu božju. On je tumač božje volje 
običnim ljudima. Svi su obavezni da slušaju riječi pomazanika i da ga 
osobito cijene, jer on saopćava ono što drugi neznaju i ne mogu. Pomaza- 
nik se nalazi u izuzetno važnom položaju. Razumije što ljudi rade i zna 
kako da usmjeri njihov životni put prema božjoj volji. Pogledajmo naj- 
prije neke primjere o tome u Starom Zavjetu. U 1 Sam. 2,10 piše da će Bog 
uzvisiti rog pomazaniku svojemu (usp. Ps. 132,17), a u 2,35 govori se o 
svećeniku koji će ići stalno ispred pomazanika.!? U 2 Sam. 1,14 David 
kažnjava čovjeka koji je ubio pomazanika (Saula). U 2 Sam. 19,21 pita se 
neće li poginuti onaj koji je psovao pomazanika. U 22,51 označuje se Da- 
vid kao božji pomazanik,# 

Starozavjetni pojam pomazanika nalazi se i u Novom Zavjetu. Na pr. 
u Djelima (10,38) kaže se da je Bog pomazao (ehrisen) Isusa iz Nazareta 
Duhom Svetim. Isto se saopćava u Lk. 4,18 i Hebr. 1,9. U Djelima (4,27) 
govori se o Isusu kao svetom sinu kojega je Bog pomazao. U 2 Kor. 1,21 
piše, da su pomazani oni koji su u Kristu. 

Prema tekstovima Novog Zavjeta Isus hoće biti pomazanik ili Mesija. 
On treba da razriješi ljude od grijeha. U Mt. 16,16 Petar govori Isusu da 
je on hristos?!, tj. sin Boga živoga. Na saslušavanju sudija traži od Isusa 
da odgovori da li je on Hristos (Mt. 26,23) sin božji. U Mk. 12,35 Isus go- 
vori da je krivo shvaćanje da bi on kao Hristos bio sin Davidov, jer je on 
viši od Davida,?? ' 

Stoga se oznaka hristosa nalazi uz Isusa kao sastavni dio imena. U 
Mt. 1,16 stoji: A Jakob rodi Josipa, muža Marije, koja rodi Isusa prozva- 


** Drewsovu knjigu »Mit o Kristu« citira Lenjin u svom članku: O značenij voin- 
stvujuščego materijalizma (Lenin — Tom 33. august 1921. do marta 1923.; četvrto izdanje 
1951. Vidi i: V. I. Lenjin — O religiji (Zbornik), uredio Gajo Petrović. 1953. Kultura. 
Zagreb). Lenjin piše da je A. Drews opovrgao religiozne predrasude i dokaze o histo- 
rijskom postojanju Isusa. Nikakvog historijskog Isusa nije bilo. Lenjin smatra da treba 
koristiti buržoaske naučnike dok su oni revolucionarni i ostvariti »savez« s Drewsima. 
No čim oni postaju reakcionarni treba ih kritikovati. Lenjin i pored pohvale Drewsa. 
oštro kritikuje njegovu koncepciju jedne reformirane religije, koja bi se suprotstavila 
naturalističkom shvaćanju. No ipak Drewsove zasluge ne podcjenjuje, već piše da bi to 
njegovo djelo trebalo prevesti na ruski jezik. 

?" O pomazaniku vidi još 1 Sam. 16,16; 24,11; 29,9.11; 

*. U Psalmima govori se također o pomazaniku: Ps. 2,2; 20,7; 28,8; 18,51; 89.39.52. 
132,10.17. 


* Prije kršćanstva riječ: o xguarog značila je u grčkom: mast za mazanje. O tome 
svjedoče dva teksta: Euripidova drama Hipolit (stih 516) i Eshilov Prometej (stih 480). 


"" Vidi još: MK. 13,21; Mt. 24,5: 23,10: MK, 9,41; Djela 24,24. 
"* Mt. 1,1.18; Mk. 1,11. 

nog Hristos (ho legomenos hristos).2* No hristos se pojavljuje u tekstovima 
Novog Zavjeta i kao vlastito ime.25 Dakle, pojmovi: Mesija, Hristos, poma- 
zanik znače jedno te isto. (Grč, Messias, hebr. ma&shiach, aram. mčshi- 
cha = hristos, tj. pomazani). U Starom Zavjetu Mesija je oznaka pomaza- 
nih kraljeva, visokih svećenika i patrijarha. U kasnijem židovstvu mesi- 
janska ideja svodi se na očekivanje zemaljskog kralja. Takvih mjesta koja 
to obećaju ima dosta.** Za vrijeme rimske uprave te ideje bile su veoma 
aktuelne. Carstvo zemaljsko tj. država Izraela očekivala se je kao zbiljski 
događaj, i ta država treba da zavlada svim narodima.?7 Stoga se u Apo- 
kalipsi tj. u predkršćanskom kultu Isusa nalazi naziv Mesija tj. hristos 
koji će vječno carevati?, što je ovdje sinonim potpune pobjede. 

U Novom Zavjetu dokazuje se da je taj očekivani Mesija Isus koga 
Hebreji ne primaju (Djela 2,36). Da bi tu tezu branili pisci Novog Zavjeta 
pripisali su Isusu i moć prorokovanja, jer je to bila oznaka Mesije." 

Pisci Novog Zavjeta u diskusiji sa Hebrejima isticali su da je Isus kao 
Mesija nešto mnogo više nego što. su Hebreji mislili pod pojmom Mesija 
(MK. 14,61 i d.). Ovaj Mesija će otići na nebo i sjest će s desne strane Bo- 
ga oca. Zaista većeg razočaranja Hebreji nisu mogli očekivati, Namjesto 
zemaljskog spasa obećaje se Mesija koji će se vratiti na oblaku (Lk. 
21,27). Dakle na kraju kao opća nada ostaje Mesija na oblaku. Time je 
jasno završena nerealna zamisao o zemaljskim promjenama i velikoj 
svjetskoj državi. Eshatologija je nadjačala povijest. Religiozna ideja po- 
stala je jedino važeća. 

Oblak kao Isusovo prevozno sredstvo sastavni je dio mitologije pri- 
rode. Nebo je zamišljeno kao božje prebivalište. Bog je svjetlost i u svjet- 
losti.3! Stoga je i nebo i oblak sastavni dio te svjetlosti. Put prema svjet- 


“Mt. 27,17.22; 1 Iv. 2,22; 5,1. 


*5 Rim. 5,8; 6,4.8; 8,10.34; 9,1 i Lk. 2.11 hristos kyrios i Lk. 23,2; Rim. 7,4; 8,11; 1 Petr. 
1,11.19; 2,21; 3,16.18; Djela 17,3; 26,23; 2 Iv. 9. 


21 Moj. 43,10: Palica vladalačka neće se odvojiti od Jude niti od nogu njegovih 
onaj koji postavlja zakon, dokle ne dođe onaj kome pripada, i njemu će se pokoravati 
narodi. (Usp. 4 Moj. 24,17; 1 Dnevnika 5,2; 28,4; Hebr. 7,14; 2 Sam. 7. PS. 2; 72; 110). 


#7 Lk. 24,21; Djela 1,6. 
=" Apokal. 11,15; 12,10; 20,4.6; 
2% Djela 7,32; Iv. 6,14; 7,40; 


% U knjizi proroka Danila 7,13 piše: Vidjeh u utvarama noćnim, i gle, kao sin čo- 
vječji iđaše s oblacima nebeskim, i dođe do starca i stade pred njim. 

Ulazak na nebo znači Isusov put u raj (Lk. 23,43). A zašto baš oblak ima značajnu 
ulogu? Nije to nešta novo. Jehova vodi izabrani narod u obećanu zemlju iz Egipta kroz 
pustinju: A Gospod iđaše pred njima danju u stupu od oblaka vodeći ih putem, a noću 
u stupu od ognja svijetleći im, da bi putovali i danju i noću. (2 Moj. 13,21. Usp. 2 Moi. 
40,34—38; 4 Moj. 9,15—23), Taj religiozni odnos prema Bogu posredstvom oblaka ima u 
Novom Zavjetu isti smisao (tj. treba slušati Boga). Na pr. u 1 Kor. 10,1—2 piše: Ali neću 
vam zatajiti, braćo, da očevi naši svi pod oblakom biše, i svi kroz more prodoše. I svi 
se u Mojsija krstiše u oblaku i moru (usp. 2 Moj. 14,22). 


s! Primjer 1 Tm. 6,16 (Bog u svjetlosti; usp. 2 Moj. 33,20). Božanstvo kao svjetlo i 
sunce poznato je i prije kršćanstva. U grčkom mitu Helios Bog sunca sve vidi i sve 
čuje. Stoga su se s njime zaklinjali (II. 3,275 i d.; Od. 11,109; 12,823). Helios je imao sina 
Faetona (svijetleći). Faeton nije znao upravljati sunčanim kolima pa je zapalio nebo i 
zemlju. Zbog toga ga je ubio Zeus. Kasnije je Helios bio izjednačen s kultom Apolona. 
koji je u početku bio Bog Svjetla i vatre. Grčki mitovi o suncu jesu put Argonauta po 
zlatno runo i mit o zlatnim jabukama Hesperida. Homer u Il. 19,413 naziva Apolona 
»prejakim bogom«. Kult sunca označuje mitologiju prirode (grč, Helios, lat. sol, goth. 
sanil, sts. slvnoce) ti. personificirano sunce (Wilhelm Schmidt: Ursprung und Werden 
der Religion. Theorien und Tatsachen. 1930. Minster i. Westf. str. 292). Rimski bog sunca 
(Sol) kasnije je pomiješan s perzijskim kultom Mitre, koji je važio kao Sol invictus 
(Nepobjedivi). 

losti shvaćen je kao put na oblaku. Na nebu se oblaci kreću, približuju i 
udaljuju, postaju veći i manji. Taj realni odnos u atmosferi bio je dovo- 
ljan religioznoj mašti da tim putem traži vezu izmedu neba i zemlje. Ob- 
lak kao sjedište Mesije ostatak je astralnog shvaćanja uopće. 

U premještanju Mesije u oblak izražen je opći poraz povijesnosti za 
tadašnji svijet koji je prihvatio kršćanstvo. Pri tome se nije mislilo niti 
se je znalo ono što je u filozofiji bilo već poznato, tj. da duhu ne treba 
prevozno sredstvo. Ako je Isus Bog ne treba ga ništa nositi. Zaboravivši 
to, kršćani su stavili duh na oblak i nadaju se da će ipak Mesija tako doći. 


Problem Mesije ima svoje povijesno razdoblje i okvire. Kad realni 
život ne sadrži mogućnosti za promjenu, a promjena je potrebna tada re- 
ligiozna ideja može postati nada koju podržavaju mnogi, koji su željeli da 
se ta namjera ostvari. Tako religija može zamijeniti politiku. O tom dru- 
štveno-političkom sadržaju mesijanstva pisao je opširno K. Kautsk1j.?? U 
svojoj raspravi Kautsky razlikuje dva pojma Mesije: 1. socijalni i 2. na- 
cionalni Mesija. On s pravom kaže da je granicu hebrejstva mogao prijeći 
samo socijalni Mesija, a nikako hebrejski nacionalni iskupitelj, koji je 
irebao da zasnuje hebrejsko kraljevstvo. Samo je socijalni Mesija mogao 
preživjeti katastrofu hebrejske države poslije razorenja Jerusalema. Na- 
kon nestanka Jerusalema kao centra hebrejstva bili su uništeni i borbeni 
predstavnici mesijanizma. Tada je među Hebrejima došlo do promjene 
koja se vidi u želji za čekanjem i nadom. 

Prvobitne kršćanske općine koje su bile zasnovane na principu potro- 
šačkog komunizma, nisu mogle princip jednakosti sprovesti u tadašnjem 
društvu. Ropstvo je i dalje ostalo priznatom institucijom. Štaviše, kršćan- 
stvo, kao što piše Kautsky, podiglo je bezvoljnu poslušnost roba na mo- 
ralnu obavezu, koju treba radosno ispunjavati. O tome ima dosta tekstova. 
Etika je bila i ostala u zavisnosti od načina proizvodnje. 

Kršćanski komunizam bio je zamijenjen kršćanskom općinom, koja je 
bila prilagođena svim staležima. U toj promjeni Kautsky vidi poraz pro- 
gresivnih nosilaca tadašnjeg proletarijata? 


%* Karl Kautsky — Porcklo hrišćanstva. Jedno istorijsko istraživanje, 1954. Kultura. 
Beograd. 
35 Sovjetski akademik A. B. Ranovič (O rannem  hristianstve, Redakcija i statja 


J. A. Lencmanna; Akademija Nauk SSSR. Institut Istorii, Moskva 1959, str. 322). pisao 
je protiv koncepcije Kautskog da je rano kršćanstvo bilo proletersko kretanje s revo- 
lucionarnim karakterom i komunističkim tendencijama. Ranovič smatra da je religija 
opium za narod i to ostaje. Što se tiče nastanka kršćanstva ono se, prema Ranoviču, ne 
može spoznati bez Filona i Seneke. Filonov utjecaj je neosporan, no namjesto Seneke 
treba staviti općenito religiozna shvaćanja epohe helenizma. Izdvojiti Seneku nije real- 
no, jer stoicizam nije nikad bio masovni pokret. Uostalom tu koncepciju o Filonu i 
Seneki postavio je Bruno Bauer, a prihvatio ju je i Engels. 


Iako Ranovič smatra da je kršćanstvo u početku bilo religija ugnjetenih, on ipak 
ostaje kod svoje teze da je kršćanstvo u svim svojim stadijima opium za narod. To je, 
prema njegovom mišljenju osnovna socijalna funkcija kršćanstva (str. 245). Kršćanstvo 
je priznalo jednakost ljudi u grijehu, ali ne i realno u životu. Sigurno je bilo progre- 
sivno to, da se ljudi izjednače (makar U Zlu) no to ne znači da se time dobija demo- 
kratsko-revolucionarni pokret s proleterskim težnjama, Nasuprot Kautskom Ranovič piše 
da je rano kršćanstvo i u reakcionarnoj formi, jer je opium za narod, bilo protest pro- 
tiv postojećeg stanja. 


No i ovdje treba reći da je kršćanstvo bilo više rcligija neso politika. 


U svojoj studiji Kautsky je kršćanstvo shvatio uglavnom kao izvor 
socijalno-političkih problema tog vremena. Ne može se neka religija izra- 
ziti samo sociologiziranjem. Nije religija samo jedna od mogućih formi 
društvenog i političkog zbivanja. Religija u težnji da riješi eshatološka 
pitanja (u apsolutnom smislu) mora ići izvan detalja historije i politike. 
Time ona nužno postaje dogmatika. Religija bez eshatologije nije uopće 
religija. A čim je religija, ona hoće da dođe do kraja ljudskog htijenja, 
obećavajući besmrtnost i blaženstvo. Stoga se ne može apstrahirati od tog 
dijela religioznog sadržaja, koji tretira i probleme metafizike (jasno na 
način teologije). 


c) Falsifikati o historijskom postojanju Isusa 


Prema kršćanskoj dogmatici Isus je sin božji. Bog je poslao svoga sina 
u obliku čovjeka na zemlju da spasi ljude, koji su svi bez razlike grešni. 
Isus ima dvije prirode: božansku i ljudsku, Kao takav on je ipak jedan. 
Po božanskoj prirodi Isus ne bi morao imati ovozemaljsku egzistenciju. 
Ali po ljudskoj to je neophodno. Bez toga cijeli mit o spasenju ne bi imao 
svoju realnu, odnosno povijesnu osnovu. Stoga je dogma prihvatila dvo- 
jaku prirodu spasitelja. 

Isus je došao na zemlju. To je prvo saopćenje. On treba da sve izdrži 
što je unaprijed javljeno. I to je učinjeno. Umro je i uskrsnuo. Time dog- 
ma završava. 

Ipak problem nije tako jednostavan. Gdje je potvrđeno da je Isus hi- 
storijsko lice? Tko to saopćava, i s kojom namjerom? Zašto o Isusovom 
dolasku na zemlju nisu pisali filozofi? Kako je božji sin živio? Šta je on 
radio do tridesete godine? Šta je učio i gdje je završio školu. Kako se 
dogodilo, da to gotovo nitko i ne zna. Božji sin živi 30 godina među lju- 
dima, govori tko je i šta je, a ljude uopće ne interesira takvo saopća- 
vanje. 

Kršćanskim piscima bilo je potrebno da dokazuju historijsku egzisten- 
ciju Isusa. Objava nije bila dovoljna za one koji nisu vjerovali. Kad je 
postalo jasno da bez svjetovne dokumentacije nije lako govoriti o histo- 
rijskom Isusu, kršćani su se pobrinuli da se takvi tekstovi pripreme i 
unesu u djela koja su bila poznata. 

Ovdje ćemo opširnije navesti problem teksta iz Tacita i Plinija Mla- 
đeg, a tekst Josipa Flavija nije potrebno komentirati, jer je opće prim- 
ljeno da je to kršćanska interpolacija (naročito XVIII. 63.). 


U Tacitovim (oko 55. do 120. n. ere) Analima u XV. 44. govori se o 
Kristu i kršćanima. To mjesto kršćani uzimaju kao nepobitni dokaz da 
je Isus historijsko lice. Dakle, rimski historičar zabilježio je u svom tek- 
stu događaj koji kršćani smatraju realnim i povijesnim. Da bismo taj 
tekst bolje shvatili, potrebno je ukratko saopćiti i neke pojedinosti koje 
se nalaze prije teksta o Kristu i kršćanima. Odatle će se vidjeti u kojem 
sadržajnom odnosu stoji tekst o kršćanima. 

Opisujući događaje iz 64. god. Tacit najprije govori da Neron nastupa 
u Napulju kao svirač na gitari i često posjećuje gladijatorske igre. Prije 

je Neron nastupao samo u svom dvoru. Ali tu mu je bila premalena pu- 
blika. Ipak nije se usudio da nastupi u Rimu, pa je za početak izabrao gr- 
čki grad Napulj. Neron se vraća u Rim, gdje živi veoma raskošno. Sve je 
njemu podređeno. 

Zatim Tacit opisuje požar Rima. Taj požar Tacit naziva nesrećom. On 
kaže da se ne zna da li je požar nastao slučajno ili uslijed zlobe rimskih 
prvaka, jer oboje pisci saopćavaju. Požar je počeo u dijelu cirkusa i brzo 
se je raširio. Tacit piše da je bilo ljudi koji su namjerno požar širili i pa- 
lili susjedne kuće. Zatim dalje saopćava da su ti ljudi vikali da znaju od 
koga su primili naređenje, te zaključuje na dvije mogućnosti: ili su to 
radili da bi mogli nesmetano pljačkati, ili su ipak izvršavali nečiju zapo- 
vijest (c. 38). Za vrijeme požara Neron je bio u Antiumu i nije se vraćao 
u Rim sve dok se vatra nije približila njegovoj kući. Neron je omogućio 
da se narod smjesti na Marsovom polju. U tu svrhu otvorio je i svoj park. 
Naredio je da se na brzinu naprave kuće za prihvaćanje nastradalih. Hrana 
se dovozila iz Ostije i susjednih municipija. Neron je zapovijedio da se 
smanji cijena žitu. Iako je to bilo popularno što je za narod učinio, ipak 
Neron nije postigao svoj željeni cilj. Naime, pronio se je glas da je on 
za vrijeme požara došao na pozornicu u svojoj kući i pjevao o propasti 
Troje, uspoređujući tu nesreću sa prijašnjim događajima. 

Nakon požara izgrađivao se je novi Rim. Ulice su bile veoma široke 
a kuće su zidane od kamena. U predvorjima su morali biti uređaji za ga- 
šenje vatre. No mnogi su govorili da je raniji grad sa uzanim ulicama i 
visokim zgradama bio pogodniji, jer su se mogli lakše zaštititi od sunca 
i velikih vrućina. Velika dvorišta i široke ulice nisu pružali takav zaklon. 
Mnogi, nezadovoljni tim promjenama u zidanju zgrada počeli su javno 
govoriti da je Neron namjerno zapalio Rim. Da bi prekinuo s tim glasi- 
nama Neron je za požar grada okrivio: one koje su mrzili zbog sramotnih 
djela, a koje je narod zvao kršćanima. Dalje se u tekstu kaže: Kristus od 
kojeg je to ime poteklo, bio je pogubljen za vrijeme Tiberija od proku- 
ratora Pontia Pilata. To opasno sujevjerje koje je za kratko vrijeme bilo 
spriječeno, proširilo se je ne samo u Judeji koja je bila postojbina tog zla, 
nego i u Rimu, gdje su se stjecale razne opačine. Prema tom tekstu Tacit 
bi bio prvi rimski pisac koji govori o kršćanima. No da li je to auten- 
tično? Opisujući požar Tacit pretpostavlja dvije mogućnosti: ili je slu- 
čajno nastao požar, ili su ga pripremili neki politički prvaci. U daljnjem 
obrazlaganju govori i o onima koji su širili požar. No opet ne može si- 
gurno reći, zbog čega je to bilo. da li samo zbog pljačke, ili je ipak bilo 
naređeno. Poslije izgradnje Rima trebalo je osporiti glasine o namjernom 
paljenju i tako se došlo na kršćane. 

No kako se može objasniti to da se o kršćanima tako malo reklo? Tacit 
u svojim tekstovima opisuje veoma opširno mnoge nevažne događaje (na 
pr, kako se je srušio cirkus, da je umrla jedna Vestalka a zamijenila ju je 
druga, opisuje kako se prevozilo žito, kako je nabavljan građevinski ma- 
terijal i slično). A o kršćanstvu kao pokretu nekoliko redi. Izgleda da je 
najvažnije bilo da se saopći kako je Pontije Pilat osudio Krista. Ako se 
tako ukratko formulira taj događaj, onda se pretpostavlja da se to sve 
opširno zna. Zna se i tko je Krist i šta uči. A o tome nigdje ni riječi prije 

toga u rimskim tekstovima. Kako baš da ta prva tvrdnja bude samo 
saopćenje o Kristu i Pontiju Pilatu. Dakle, ono što je prihvatilo kano- 
nizirano kršćanstvo nalazi se i kod Tacita (!) 

Da je to kasnija interpolacija vidi se i po tumačenju naziva kršćani. 
Prema Djelima (11,26) koja prikazuju život apostola koncem prvog sto- 
ljeća,*! ime kršćanin prvi put se javlja u Antiohiji. Dakle to ime nikako 
nije samo po sebi jasno, svagdje prošireno i potpuno prihvaćeno. 

Kako da se objasni, da Tacit ni prije ni poslije tog teksta ne govori 
ništa o kršćanima? Zašto se o Kristu nije govorilo u tekstu gdje se opi- 
suju ti događaji tj. vrijeme Tiberija. Tim prije što se saopćava da je osu- 
den na smrt »za vrijeme imperatora Tiberija« (imperitante Tiberio). 

Ima još jedno pitanje. Odakle Tacit zna da se kršćanstvo pojavilo 
u Judeji? On uopće ne navodi izvor za taj sadržaj, a Tacit nastoji da 
bude uvjerljiv i događaje detaljno obrazlaže. To iznenađuje tim prije šlo 
se tu radi o promjeni koja nije baš bila tako uobičajena. 

Kako da se objasni da Tacit poslije saopćenja o kršćanima nastavlja 
da priča o utjerivanju poreza u Italiji i provincijama, a zatim opširno 
piše da je ugrožen Senekin život? Da li je važnije opisivati čime se Se- 
neka hrani od događaja o Kristu i svemu što je s tim u vezi? Zašto Tacit 
dalje priča o buri i potapanju mnogih brodova, zatim o gladijatorima, 
a o kršćanima i Kristu ništa? Izgleda da je potpuno zaboravio kršćane. 
Tacit je mogao njihovo postojanje iskoristiti kao objašnjenje i za drugc 
razne nesreće i nezgode, tim prije što je tako postupljeno u traženju 
krivaca za požar u gradu. No Tacit to ne čini. Kršćani kao da i ne posto- 
je. U njegovim tekstovima predznaci raznih nesreća jesu sasvim druge 
vrste, na pr. česti gromovi. Osim toga posebno se opisuje da je pao jedan 
komet. Na osnovu takvih događaja pripremana su razna proročka tuma- 
čenja a i Neronovi planovi osvete. Time završava opis. 64, godine. 

Zaključak je očit. Tekst u XV, 44. gdje se govori o Kristu, kršćanima 
i Pontiju Pilatu nikako nije Tacitova tema niti problem njegovih Anala. 
To je kršćanska interpolacija. 

Tekst Pliniju Mlađeg (Gaius Plinius Caecilius Secundus 62-113. n. ere). 
Plinijevo pismo iz Bitinije caru Trajanu o kršćanima (X. 96.) ima apolo- 
getski karakter i očit je falsifikat. Prema tom iekstu Plinije kao nam- 
jesnik u Bitiniji iznenađen je masovnom pojavom kršćanstva. Bitinija 
graniči s Galatijom i Pontusom. Apostol Pavle piše poslanicu Galaćani- 
ma, ali on o SBitiniji ništa ne saopćava. Nema poslanice u kojoj bi se 
isticao kršćanski pokret u Bitiniji, a eto Plinije kao protivnik kršćana 
o tome piše čak i caru, u nedoumici šta da počne. Iz tog pisma vidi se 
da Plinije ne zna da li treba razlikovati u postupku protiv kršćana fizički 
slabe ljuđe od jakih, zatim da li treba uvažiti ako se netko pokaje i 
slično. Dalje, namjesnik ne zna ni to, da li nekog treba kazniti makar 
samo zbog imena kršćanin ili samo zločine koji su u vezi s tim imenom? 
Poslije tih pitanja slijedi neobičan obrat. Plinije saopćava caru da je 
protiv kršćana vodio energičnu istragu, i da su osude bile veoma stroge. 


“i Die Religion in Geschichte und Gegenwart, Handiworterbuch fiir_ Theologie und 
Religionswissenschaft, B.I. 3. Auflage, Tibingen 1957. 

Zahtijevao je da kršćani prinose žrtve pred carevim kipom i da hule na 
Krista. Zatim Plinije referira što kršćani o sebi kažu. Oni su se u odre- 
dene dane skupljali i pjevali himne Kristu, smatrajući ga bogom. Kršća- 
ni su se zaklinjali da neće krasti, bit će vjerni u braku, i neće iznevjeriti 
obećanja. Nakon toga piše dalje Plinije, oni su se razilazili s tim da se 
opet okupe za zajedničkim stolom, no ipak umjereno i nedužno (innoxi- 
um). »Sa svim tim oni su prekinuli poslije moje naredbe kojom sam ja, 
prema tvome uputstvu, zabranio bilo kakva tajna udruženja« (quod ipsum 
facere desisse post edictum meum, quo secundum mandata tua hetaerias 
esse vetueram). Poslije ove pohvale kršćana Plinije kaže da je strogo 
saslušavao ljude koji su prisustvovali tom kultu. Prema Pliniju taj kult 
je naopako i pretjerano praznovjerje (Nihil aliud inveni quam super- 
stitionem pravam, inmodicam). To praznovjerje (superstitio) širi se veoma 
brzo u gradovima i po selima. No uslijed poduzetih mjera stanje se po- 
pravlja. Ponovno se kupuju žrtvene životinje i posjećuju stari hramovi. 

Iz cijelog pisma proizlazi dvoje. Prvo, Plinije se obraća caru, jer ne 
zna kako da postupa s kršćanima koji su velika opasnost, i drugo, hvali 
ih, te kaže da se stanje vidno popravlja. Šta se može ljepše reći od toga 
da su njihovi skupovi umjereni i nedužni? 

U odgovoru car Trajan (Plinije X.97) piše da se slaže sa mjerama 
koje je Plinije poduzeo. Ako se optuženi odrekne svoje vjere i izvrši 
stare obrede treba ga pomilovati. Na kraju car upućuje Plinija da ne 
uzima u obzir anonimne prijave, jer bi to bilo veoma loš primjer, a pro- 
tivi se i našem vremenu (Sine auclore vero propositi libelli in nullo 
crimine locum habere debent, Nam et pessimi exempli nec nostri saeculi 
est). 

Plinije je napisao blizu 100 pisama kao namjesnik Bitinije. No on 
prije ovog pisma nigdje ne najavljajue niti spominje kršćane kao prob- 
lem. I eto, odjednom su tu kao veliki pokret, koji se širi po svim nase- 
ljima. Očito je, da pismo ima apologetsku namjeru i potječe od kršćan- 
skog autora. 

Sovjetski akademik R. J. Viper*% piše da se interpolacija teksta može 
vidjeti i u opisu Plinijevog držanja prema heterijama (tajna udruženja). 
Prema tekstu proizlazi, da Plinije ne zna kako da postupa prema takvim 
udruženjima. S tim u vezi Viper piše: »Izricati takve sudove o heterija- 
ma i o putevima borbe s njima mogao je samo autor koji je bio udaljen 
od Trajanove epohe i koji nije imao jasne predstave o administrativnom 
uređenju Trajanovog vremena....« (str. 195—96). »Vijest o progonu 
kršćana kao heterije razilazi se s mišljenjem o heterijama i sa odnosom 
vlade prema njima u drugim Plinijevim pismima Trajanu.« 

Trajan je zabranio osnivanje vatrogasne stanice u Nikomediji zato što 


5% RJ. Viper: Rim i rano hrišćanstvo, Sarajevo 1963 


125 


su slična udruženja (factiones) unijela već mnogo nemira u provincije i 
što su često postajala heterije.3$ 

Upozorio bih da se iz pisma koja govore o potrebi da se osnuje vatro- 
gasna stanica može vidjeti protivrječnost u tekstu X.96. na osnovu nekih 
termina. Kad Plinije piše o osnivanju vatrogasnog udruženja, onda on 
upotrebljava ime: collegia (collegium fabrorum). U Rimu su bila udru- 
ženja (collegia) zanatlija od vremena Nume. Zanatlije su se sastajali u 
takvim svojim udruženjima. Imali su čak i posebne svoje običaje. Iz 
takvih udruženja često su izbijali neredi i nepoželjni zahtjevi. Stoga su 
ta udruženja bila zabranjena 68. prije n. ere, a opet dozvoljena 58. prije 
n. ere.57 

U odgovoru na Plinijevo pismo Trajan upotrebljava najprije termin: 
factio — što bi značilo zajednica i kaže da bez obzira kakvo će ime dati 
tom udruženju (sada je upotrebljen naziv: sodalitas) brzo će ona postati 
heterije, tj. tajna udruženja. 

Poslije ovoga veoma je čudno kad u X.96. Plinije navodno piše Traja- 
nu i obavještava ga o kršćanima, koji se kao čvrsta organizacija potajno 
sastaju i pita što bi radio. Plinije je smatrao mogućim da se osnuje 
collegium (na pr. vatrogasaca). Ali čim to nije collegium, onda on točno 
zna da je to potpuno zabranjeno. Stoga je neuvjerljivo da on ne bi znao 
šta bi počeo i da li bi takav pokret gonio. Očito je, da je takvo pisanje 
kasnija interpolacija s apologetskom tendencijom. 


Flavijev tekst. Josip Flavije (Flavius, 37, n. ere u Jerusalemu, umro 
977) bio je porijeklom iz istaknute židovske porodice. On je pored ostalog 
napisao i Židovsku Arheologiju (tj. ranu povijest) u kojoj se govori i o 
Kristu. To su mjesta XVIIL63 i XX.200. U svojim knjigama Flavije opi- 
suje događaje od stvaranja svijeta (po uzoru na Mojsija) pa do Nerona. 


U tekstu XVIII.63—64 on piše: »U to vrijeme (tj. poslije hebrejskog 
poraza) pojavio se je Isus, mudar čovjek, ako ga uopće treba zvati čovje- 
kom. On je vršio mnoga nevjerojatna djela, on je bio učitelj ljudi, koji 
su sa zadovoljstvom prihvatili istinu. Mnoge Hebreje i mnoge Grke 
pridobio je za sebe. On je bio Krist (Hristos).« U c. 64. govori se o Isu- 
sovom stradanju. Naši prvaci tj. Hebreji prokazali su ga i Pilat ga je 
razapeo. No to nije odvratilo tj. pokolebalo one koji su ga voljeli. Njima 
se je on javio treći dan opet živ. O tome kao i o mnogim drugim čudnim 


* U 42. pismu Plinije piše da je za vrijeme njegovog obilaženja provincije izbio 
veliki požar u Nikomediji. U tom požaru izgorjele su pored privatnih kuća 1 dvije 
državne zgrade: bolnica (dom za starce) i Izidin hram. U gradu nije bilo nikakvog 
vatrogasnog pribora. Plinije moli da se odobri osnivanje udruženja od 150 radnika, koji 
bi stalno bili u pripravnosti. Plinlje uvjerava da će se brinuti da to budu samo stolari, 
i da neće tu slobodu (ti radnici) koristiti u druge svrhe. Na to Trajan odgovara (pismo 
33.) da nije saglasan da se osnuje collegium fabrorum. Trajan Plinija podsjeća da su 
Eradovi u njegovoj provinciji takvim partijama bili uznemiravani. I dalje: ljudi koji su 
okupljeni u kakvom udruženju i bez obzira kakvo ime imaju, i zbog čega mi to hoćemo, 
za Kratko vrijeme nastat će iz toga tajna udruženja (Quodcumque nomen ex quacumque 
causa dederimus iis, qui in idem contracti fuerint, hetaeriae, eaeque brevi fient). 

3 Kršćanin koji je umetnuo tekst, sigurno nije znao kakve su odluke bile o hete- 
rijama. 


" Collegium se razlikovao od: sodalitas, koje je bilo oznaka i za udruženje u lošem 
smislu. Sodalitas (klub) okupljao je jednomišljenike koji su se međusobno pomagali 
(npr. političke kandidature). 

stvarima svjedoče božanski proroci. Oni koji su po njemu dobili svoje 
ime i sada postoje. 

Danas je u literaturi izvan sumnje da taj tekst nije Flavijev. U tome 
se slažu i oni teolozi koji kritički misle. 

Cijeli tekst formuliran je u smislu kršćanske objave. Za Isusa se kaže 
da je hristos tj. obećani Mesija. Zatim se saopćava o Isusovom raspeću 
i o dogmi uskrsnuća. Vidi se da je cijeli tekst sastavljen prema kršćan- 
skoj kerigmi (evanđelje po Luki), i nema nikakve veze sa Flavijem. 
No kršćanskom piscu bilo je važno da istaknuti hebrejski historičar po- 
hvali Isusa. 

Interpolacije su trebale da posluže kao argument u borbi protiv raz- 
nih hereza, od kojih je bila veoma utjecajna hereza doketista. Oni su 
tvrdili da je Isus Krist imao samo prividno tijelo ili možda neko etersko 
tijelo. Stoga cijela priča o Isusovim patnjama nema realni smisao, jer bi 
prema tome, Isusova patnja bila samo prividna.%# Isto tako bila bi privi- 
dna i njegova smrt. Doketisti su se mnogo proširili i bili su u crkvi veo- 
ma opasni.3? 

Interpoliranim tekstovima htjelo se je dokazati da idealne scene evan- 
đelja imaju historijsku potvrdu i u paganskoj literaturi. Problem bi tada 
bio jedino u tome, da se pokaže kako je povijesno postalo eshatološko? 
To bi teolozima već bilo lako i na to bi našli odgovor u svojoj interpre- 
taciji. No upravo je obratno. Ne radi se o tome da je zbiljski povijesno 
(na pr. za teologe Isusovo uskrsnuće) shvaćeno kao eshatološko, nego da 
se eshatološko želilo primijeniti na historijsko zbivanje. Da je eshatolo- 
ško prije povijesnog može se pokazati na samim novozavjetnim teksto- 
vima. Na primjer Isus je pogubljen u času kad se kolje janje za pashu, 
ti. on umire kao pravo janje za pashu.#? Time je hristološki motiv došao 
ispred povijesnog shvaćanja. A to ipak nije isto. Povijest je neovisna od 
hristologije. Kad bi teolozi to shvatili onda bi znali i to da eshatologija 
nema nikakvo zbiljsko postojanje nego je samo izraz religiozne iluzije. 

Isus je kršćanska legenda a ne historijska ličnost.#! Sadržaj mesijan- 


*% Lucien Henry (Porijeklo religije, Zagreb 1946) upozorava s tim u vezi na tekst 
21v. 7. Nesurmnjivo je, da je to mjesto kršćanska reakcija na doketiste. Taj tekst glasi: 
Jer mnoge varalice iziđoše na svijet koji ne priznaju Isusa Krista da je došao u tijelu; 
to je varalica i Antikrist. Usp. 1 Iv. 2,18 i 4.1—3. 


» Učenje doketista osuđeno je na četvrtom ekumenskom saboru 451. god. u Hal- 
kedonu (M. Azija), gdje je utvrđena i hristološka dogma o Isusu Kristu kao licu sa 
dvije prirode. 


“* Iv. 19,36; Usp. 18,28; 2 Moj. 12,46. 


*" No historičnost Isusa ne može se zaključiti po tome, što su i Židovi pisali protiv 
kršćanstva. Npr. O. Mandić u svojoj knjizi Od kulta lubanje do kršćanstva (Mat. hrv. 
Zagreb, 1954) piše: »Jak argument u prilog tezi, da je Isus bio historijska pojava u ži- 
dovskom društvu, sastoji se u tome, da ga kao takvu pojavu priznaju oni Židovi, kojih 
su se potomci kroz stoljeća borili protiv njega zato, što su kršćani od njega napravili 
jednoga boga« — (str. 311). Dakle, dotični Židovi nisu bili zađovoljni da je jedan njihov 
čovjek učinjen bogom. 

O, Mandić smatra da treba koristiti izvore židovskog porijekla (neki dijelovi Tal!- 
muda) u istraživanju historijskog lika Isusa (pozivajući se na židovskog učenjaka Klaus- 
nera). To je nesigurno, jer se ne može dokazati starost nekih tekstova Talmuda na koje 
se O. Mandić poziva. Jerusalemski Talmud nastao je početkom 5. stoljeća n. ere na 
Palestinskom tlu (ne u Jerusalemu) skupljanjem tradicionalnog učenja. Taj Talmud 
nastao je koncem 5. stoljeća i u prvoj polovici 6. stoljeća n. ere. Taj tekst postao je 
važniji od Jerusalemskog. Raspoloženje Talmuda prema kršćanstvu nije prijateljsko. 

stva nastao je putem sekulariziranja mojsijevstva. Ideal Mesije oblikovan 
je prema duhu vremena i povijesnom stanju. Legenda je dovela Isusa 
s neba jer je na nebo prenijela i rješenje svih životnih potreba. Time je 
spas kao završetak bio u skladu sa samim početkom. Nebo je postalo 
mjesto cjelokupne radnje. Takva budućnost važi vjerniku kao ispunjeni 
ideal. 


3. Kozmos pred uništenjem 


Pojavom kršćanstva promijenjeni su mnogi raniji pojmovi u svijetu 
i u životu. To je uslijedilo zbog vjerovanja da čovjek sam po sebi nije 
u stanju da osigura svoje mjesto i smisao vlastitog života. Time i svijet 
ili kozmos kao cjelina dobija sasvim drugo značenje. 


Grčki filozofi su u pojmu kozmos uopćavali red, zakon, poredak tj. 
harmoniju svijeta bića. Kozmos je time postao suproinost haosu.#? 


Grčka misao o kozmosu sadrži u sebi svu smionost čovjekovog kritič- 
kog mišljenja. Svijet kao red je osnova za egzistenciju samog čovjeka. 
To je svima jasno. Razlika je bila u značenju kako je došlo do reda. Da 
li je to samo po sebi (Heraklit) ili je nastalo djelovanjem bogova (Pla- 
ton). Iako je u grčkoj filozofiji i mišljenju termin kozmos imao mnogo 
značenja, to ipak nije dovelo do uvjerenja da čovjek sam sebi nije nišla 
i da je ovaj svijet samo zlo. Kritičkom mišljenju smeta takvo uvjerenje. 
Ako čovjek ne može sam da postavi kriterije i norme svog djelovanja 
i postojanja, zatim vlastitog saznanja i usavršavanja, po čemu on onda 
može znati da je ono što mu se kao takvo saopćava zaista takvo? Na- 
mjesto kritičkog shvaćanja svih dobila bi se tada jednakost religioznog 
uvjerenja. Iz te jednakosti treba da uslijedi sklad a iz sklada nada. Na 
osnovu nade određuje se i praksa. Tako postignutom praksom čovjek 
sebe isključuje iz svoje samostalne individualnosti, a uključuje se u re- 
ligioznu grupu, u zajednicu koja postaje nosilac, čuvar i simbol takvog 


* Stare kozmogonije i teogonije zamišljale su početak svega iz haosa. Prema He- 
siodu (Teog. 116) Haos je nastao prvi. Ali on ne kaže kako, iz čega, ni zašto. Kod Hesioda 
Haos ima i apstraktno značenje prostora i praznine. 

U problemima kozmosa filozofsko mišljenje saopćavalo je novu istinu o svemu što 
jest. Sam pojam kozmos prenijet je u filozofiju po analogiji samog značenja u svako- 
dnevnom životu. Kozmos (xosuoc) znači najprije nakit i općenito ukrašavanje. Dakle 
nešta što je lijepo. »Kosmetike« ili kozmetika i do danas je u tom smislu sačuvan pojam. 

Termin kozmos dobivao je svoje specifičnosti tokom razvoja mišljenja. Npr. kod 
Homera kozmos ima više značenja. Kozmos je nešto što je dobro sagrađeno (npr. drveni 
konj pred "Trojom; Od. 8,492), zatim poredak među ljudima (Od. 13,75) i vojnički pojam 
(Il. 12,223). U Il. 14,187 kozmos je nakit žena, a u Od. 8,169 i d. ima etički kriterij. 

Kod Herodota (I. 65) KOzmos je naziv za spartansku državu. U Heraklitovoj filo- 
zofiji (fr. 30) kozmos je skladan red i poredak svega, a to je postalo samo od sebe. 
Parmenid je svoj filozofski sistem označilo kao kozmos, ti. »kao kuću svojih riječi« 
(fr. 8,52). 

Kod Platona i Aristotela izjednačeni su pojmovi kozmos i ouranos. Oni upotreblja- 
vaju kozmos i Kao sinonim za »to pan« i »to holon«. Osim toga Aristotel upotrebljava 
kozmos i kao sinonim za taksis (Met. I. 3, 984b 16 i d.). Stobej saopćava da su Pitago- 
rovci shvatili kozmos kao jedinstvo (primjer Filolaj, fr. 17). 

Demokrit je pohvalio Homera, rekavši da je sagradio prekrasni kozmos (zgradu) 
različitih stihova (fr. 21). Pojam kozmos preuzeo je i Filon Aleksandrijski. U ranije em- 
pirijsko značenje kozmosa Filon unosi taj termin i za svijet ideja. On razlikuje kozmos 
noetos i kozmos hutos ili kozmos aisthetos. Filonovo razlikovanje je završetak Plato- 
nove teze, U Plotinovoj filozofiji nalazi se ponovo Platonova misao o kozmosu. Plotin 
razlikuje kozmos ekeinos i kozmos hutos (Enn. V. 1,4; V. 8). 

shvaćanja. Time se religiozni čovjek potpuno predaje i postaje oruđe 
crkve. Ta poslušnost je dalekosežna jer se tvrdi da je bolje bez znanja 
vjerovati, nego sa znanjem sumnjati. 

Odnos čovjeka prema bogovima bio je problem i u razdoblju Antike. 
Bilo da je to Moira ili Heimarmene ili Olimp, znalo se je ipak da čovjek 
ima svoje ijesto i svoje bitno određenje. U grčkom mišljenju odnos 
prema božanstvu izražen je na veoma svojstven način, Bogovi nisu ap- 
solutni strah kao što je to saopćilo kršćanstvo. 

Već kod Homera nalazi se smisao da čovjek učestvuje u božanskom 
događanju i djelovanju kad učestvuje u pjevanju. Homerovi junaci tješe 
se time da će njihova sudbina u buduće ostati sačuvana u pjesmi. Na pr. 
u Od. 8,579 kaže se, da se je morao dogoditi trojanski rat sa svim svojim 
nevoljama, da bi o tome mogla nastati pjesma za pokoljenja. 

Pjevanje je put prema bogovima. O tome se nalazi svjedočanstvo kod 
Pindara, koji je napisao himnu Zeusu. Iako je tekst himne izgubljen 
ipak je djelomično poznat sadržaj.“ Homerovi junaci svijesni su značenja 
pjesama koje nastaju iz bola i patnje. U vječnost pripada i patnja. Bogovi 
i patnja su združeni. Da li se to može izbjeći? U velikoj patnji nalazi se 
i duh pjesme, tj. duh koji neće proći s određenim vremenom. Tu je dat 
sadržaj koji ispoljava iskon čovjeka. U iskonu kao apsolutu čovjek vidi 
svoje ishodište. Bit je baš iskonom uvjetovana, Čovjek je uvijek u dodiru 
s takvim postojanjem.#* 

Svoju veličinu čovjek dakle saopćava u pjesmi. To ga vodi u nezabo- 
rav i vječnost. Time se postiše veza sa zbiljskim i vremenskim, ali ga se 
ujedno i transcendira. Mnogo primjera o tome moglo bi se navesti iz 
povijesti. 

Mitologija je izrazila problem zbiljske istine na mitološki način. Od- 
nos čovjeka prema iskonu saopćen je u problemu pjesme i Muza, Čovjek 
je istakao svoju vrijednost iako je postavljen u odnosu prema bogovima. 
Iskon je zamijenjen sa Olimpom, ali problem je istaknut na način ljud- 
skog pouzdanja i dostojanstva. 

Optimistički odnos prema čovjeku nestao je u kršćanskom shvaćanju 
svijeta. Namjesto pjesme čovjekova bit pretvorena je u grijeh pa stoga 
i u plač. Nikakvim pjevanjem ne može se postići veza sa bogom. Namje- 
sto vedrine i raspoloženja treba se prenijeti u krivicu za koju čovjek prije 
nije znao. Ali eto sada zna. To mu je saopćila kršćanska religija. 

Razlika između pjesme i plača razlika je između dva shvaćanja i dva 
pristupa svijetu (kozmosu) uopće. Smijeh Olimpskih bogova odzvanjao 


4 U tekstu se govorilo da je Zeus poslije oblikovanja svijeta upitao bogove, koji su 
utonuli u nijemo čuđenje, da li još nešta nedostaje savršenstvu svijeta? Bogovi su od- 
govorili da nedostaje još jedno, naime božji glas, da saopći i hvali tu čitavu uzvišenost. 
I stoga su molili da stvori Muze (Walter Otto — Theophania, Hamburg 1956). : 

“Na pr. u Il. 6,354 Helena govori o nevolji koja je zadesila nju i Parisa. Ta nevolja 
je u stvari sudbina da bude nosilac događaja a time i pjesme o svemu tome za nova 
pokoljenja: 

Nego, djevere moj, uniđi, na stolicu ovu 

Sjedni, jer tebi je trud osvojio najveći dušu 

Sa kuje mene i k tome s Aleksandrova grijeha; 

Na nas je dvoje zlo navalio Zeus — bog sudbinu, 

1 med potomcima pjesme da o nama dvoma će biti. , 

(Homerova Ilijada, Matica hrvatska 1948, Zagreb. Preveo i protumačio T. Maretić). 

je i nadahnjivao, ohrabrivao i podržavao. Plač i raspeće značili su kraj 
i pjesmi i samostalnosti čovjeka. Nova vjera želi drugačije mjesto za 
svakoga. To mjesto je ispod raspeća. Eto tu i nigdje dalje. Što je iznad 
nas saopćeno je preko Isusa kao simbola patnje i obaveze. Na takvom 
uvjerenju izgrađen je i stav prema ovom svijetu ili kozmosu. 

U Novom Zavjetu pojam kozmos ne označuje sklad svemira i prirodni 
red. Kozmos je naziv za svijet kao opću suprotnost prema bogu. Ovaj 
grešni svijet treba prevladati da bi čovjek dobio potrebno spasenje. 

U 2 Kor. 5,19 suprotnost između boga i svijeta rješava se Isusovim 
posredstvom, tj. bog je pomirio svijet sa sobom ne primivši grijeh svijeta. 
Šta to znači? Bog je bio u Kristu. To je prva tvrdnja. Time što je bio u 
Kristu Bog je ukinuo samostalnost Krista i njegovu funkciju. Pomirenje 
svijeta sa samim sobom uz vlastito prisustvovanje je božja nemoć da 
išta promijeni svijet. Bog se najprije otuđuje od svoje izdvojenosti. Ho- 
rizam (razdvajanje) boga i svijeta riješen je teološko-mističkim materija- 
lizmom. Bog se premješta u Krista koji živi na zemlji među ljudima i tek 
odatle slijedi božja volja pomirenja. Metamorfoza kršćanskog boga ne 
razlikuje se u biti od Homerovih bogova koji isto mogu primiti različite 
oblike i izvršavati svoje namjere. 

U Rim. 11,15 odbačenje pogana je isto shvaćeno kao izmirenje svijeta 
(katallage kosmou), a ako se takvi obrate povratit će se od smrti u život. 
Izbor je prepušten vjerovanju. Primanje (proslempsis) u zajednicu obe- 
ćaje vječnost. Bog ne djeluje po moći nego po nahođenju ljudi. U prvom 
primjeru navodi se da je bog bio u Kristu i pomirio je svijet sa sobom. 
U Rim. 11,15 govori se o otpadnicima koji ne mare za božje djelovanje 
u Kristu. Stoga je prva verzija o pomirenju svijeta sa samim sobom ilu- 
zija, jer tu mogu biti obuhvaćeni samo oni koji vjeruju. To se vidi iz 
tvrdnje da će pogani imati povratak od smrti u život ako prime novu 
vjeru. 

Općenito: kozmos je svijet grijeha i smrti. U njemu nema ničega što 
bi bilo rješenje ljudske egzistencije. Tu počinje božji zadatak, Treba 
kozmos promijeniti. To će se dogoditi tada kada kozmos bude iskupljen 
od grijeha, tj. kad postane pravi kvalitet. To uopće neće više biti kozmos 
nego božje kraljevstvo (basileia tou theou). 

Pogledajmo neke pojedinosti o tome na tekstu. Apostol Pavle u 1 Tim. 
1,15 tvrdi da je »istinita riječ i svakoga primanja dostojna da Hristos 
Isus dođe na svijet da spase grešnike, od kojih sam prvi ja.« Apostol 
Pavle uzima svoj primjer kao dokaz za svoju misao. Prema Pavlu sigur- 
no je da je Krist došao na svijet da spasi grešnike. Tu se ne spominje 
božje učešće. Isus je sam dovoljan. 

U 1 Tim. 11,17 za boga se kaže da je vječni kralj, neraspadljiv i nevid- 
ljiv (aftharto aorato...). U to treba vjerovati. No kako da se objasni 
ranija tvrdnja da je bog bio u Kristu? Nije li tada (kao čovjek) bio vid- 
ljiv i raspadljiv jer je čak i umro? U Kol. 1,13 kaže se za boga »koji nas 
izbavi od vlasti tame i premjesti nas u kraljevstvo sina ljubavi svoje«. 
Kraljevstvo božje negacija je kozmosa, koji je prema tekstu vlast tame. 

Negirani svijet ne ostaje u Hegelovom smislu aufgehoben (ukinut i sa- 
čuvan) nego je potpuno uništen. 

U Gal 1,4 odnos boga i sina opet se mijenja. Isus se je žrtvovao. 
Apostol iznosi ovako svoju tvrdnju: »Koji dade sebe za grijehe naše da 
izbavi nas od sadašnjega svijeta zloga po volji boga i oca našega.« Isus je 
učinio ono što je bog htio. Sadašnji svijet je nesposoban za bilo kakvo 
pozitivno postojanje. Kao takvog treba ga potpuno uništiti da bi se ost- 
varilo nebesko kraljevstvo. Odnos prema svijetu postaje i religiozno- 
-eshatološki i etički problem. Tko je za ovaj svijet nužno je protiv boga, 
koji je svim svojim silama angažiran da ovaj svijet uništi. Čudno, bog 
hoće da uništi ono što je sam stvorio. Da bi to postigao bog žrtvuje i 
svoga sina. Svijet takav kakav jest ostaje u svojoj biti isključivo antire- 
ligiozni pojam. Tu su se suprotstavila dva sadržaja: zbiljsko-zemaljski 
i religiozno-dogmatski. Svijet kao zlo (prema dogmatici) sadrži u sebi sve 
elemente da čovjek ostane realan i ovozemaljski. U nemogućnosti kritike 
na tome tlu, dogmatika traži potpuno uništenje ovozemaljske osnove, da 
bi se izgradila nebeska država. Ovaj svijet ili sadašnje egzistiranje (kao 
prezentnost svake generacije) ne daje iz svoga sadržaja ni put ni potrebu 
njegovog negiranja. Svijet ili bitak ostaje u sebi i po sebi potpuna cjeli- 
na. 

Dogma o potrebi ukidanja ovoga svijeta postala je bitni dio vjerova- 
nja u budućnost i vječnost. Uostalom u ovom svijetu sve je promjenljivo 
pa je vjernik zadovoljniji kad se od njega traži da smisao i cilj svoga 
Života ne iscrpi ovdje u vlasti mraka. 

Biblijski pojam kozmosa stalan je zadatak pravih kršćana. Stoga 
kršćanska etika nužno vodi u fanatizam, jer su Isus i kozmos bitne sup- 
rotnosti. Pogledajmo s tim u vezi neke primjere. U Iv. 14,27 Isus se ra- 
staje od učenika ovim riječima »Mir vam ostavljam, mir svoj dajem 
vam: Ne dajem vam ga kao što svijet daje, da se ne plaši srce vaše i da 
se ne boji.« Tu počinje problem egzistencijalnog straha, koji je osnovna 
tema savremenog egzistencijalizma. 


Mir svijeta ne osigurava mir srca i ne uklanja strah, zbog toga što 
nije vječni mir. Prolaznost svijeta je istodobno i prolaznost mira. Strah 
i bojazan ostaju stalno u ljudskoj psihi, ako čovjek ne primi kršćansko 
vjerovanje. Ono što svijet daje nije dobro ni potrebno. Svi koji ne misle 
tako postaju protivnici kršćanskog eshatološkog rješenja. Bogu se ugađa 
ako je manje grešnika i krivovjeraca. Stoga je širenje »pravog vjerova- 
nja« misija koja obećaje velike nagrade. Historija bi o tome mogla saop- 
ćiti veoma loših iskustava. U prvoj Ivanovoj poslanici (4,1 i d.) govori se 
o razlikama između duha istine i duha laži. Božji duh je onaj koji priz- 
naje da je Isus došao u tijelu. Duh koji to ne priznaje nije božji duh, 
nego je Antikrist koji je već u svijetu, (kai touto estin to tou anti- 
hristou..... kai nun en to kosmo estin ede). U 1 Iv. 5,19 piše: Znamo da 
smo od boga i sav svijet leži u zlu (oidamen hoti ek tou iheou esmen, kai 
ho kosmos holos en to ponero keitai). Zašto je sav svijet u zlu? Prema 
kršćanskom mitu svijet je stvorio bog. Cjelokupno čovječanstvo uvjeto- 
vano je bogom. Zašto božje stvorenje mnogo ne vrijedi? Da li je tu 

krivica samo na stvorenju? To je uopće moralni problem. Da li na pr. 
od dobrog učitelja mogu proizići loši učenici? Nesumnjivo da mogu, ali 
bi bilo nejasno da bi od dobrog učitelja proizlazili uvijek i samo loši uče- 
nici. Može biti i loših, ali ako bi stalno bili svi loši, onda bi bila oprav- 
dana sumnja da li je onda učitelj dobar, Ako čovjek kao božje djelo nije 
dobar onda nije greška samo u djelu. U 1 Moj. 1,27 piše: »I stvori bog 
čovjeka po obličju svojemu, po obličju Božjem stvori ga, muško i žensko 
stvori ih.« To znači da je čovjek svojom vanjštinom nalik na boga i da 
ga je bog po uzoru na sebe stvorio. I kao takav čovjek i čovječanstvo 
nalaze se u zlu. To mora biti moralni problem za kršćansko vjerovanje. 
Izgovor sa slobodnom voljom ništa ne rješava. Ako je bog sveznajući 
onda je morao znati da će takva slobodna volja biti pogubna. On je to 
ipak dopustio. Kako bi se mislilo o konstruktoru neke mašine koji bi 
unaprijed znao da će neka poluga onemogućiti dobar rad cijelog stroja, 
a ipak bi je ugradio i ostavio da bude sigurna i stalna smetnja. 


Prema kršćanskom shvaćanju postoji borba između Isusa i kozmosa. 
Jasno je da Isus pobjeđuje. Ali kako? U Ivanovom evanđelju (16,28) piše 
da je Isus izišao od oca i došao u svijet (eis tou kosmou) i opet ostavlja 
svijet i ide k ocu. Dalje Isus saopćava da će u njemu imati mir, jer je 
on nadvladao svijet. Svijet je pobijeđen. To je konačni rezultat. Time su 
ukinute sve moguće nevolje. Svi vjernici koji se tog vjerovanja budu 
pridržavali nisu više iz svijeta (ek tou kosmou). U Iv. 15,18—19 kaže se 
da svijet (kozmos) mrzi Isusa. Vjernike je Isus izabrao od svijeta, zato 
oni ne pripadaju svijetu i svijet ih mrzi. Svijet kao takav nije u stanju 
da primi pravo vjerovanje (duh istine) jer ne može da vidi i spozna duh 
(Iv. 14,17). 

Za vjernike problem je jednostavan. Svaki koji vjeruje da je Isus sin 
božji jest pobjednik kozmosa (1 Iv, 5,4—5). Svijet treba prevladati vjero- 
vanjem. To je smisao i krajnji zaključak.45 U Iv. 3,16 piše da je bog 
poslao sina svojega na svijet, »da nijedan koji ga vjeruje ne pogine, nego 
da ima život vječni« (alla ehe zoen aionion). Što znači vjera kao put u 
vječnost? Da li to vjera zaista daje? Vječni život je neostvariva želja. 
Nikakvim mišljenjem ni znanjem ne može se osigurati vječni život poje- 
dinom biću ovdje u svijetu. To ne može ni kršćanska religija. Ovaj svijet 
uopće nije mjesto gdje se to treba i može ostvariti. Svijet je, prema vje- 
rovanju, pun zla i u njemu se ništa drugo ne može ni naći. Negiranjem 
faktičnosti vjera je sebi pripremila pravo na drugo tio koje se ovdje ne 
nalazi. No vječni život može nastati tek poslije ovozemaljske smrti. Kad 
ovaj svijet ništa ne vrijedi, onda ne vrijedi žaliti ni za ovim životom. 
Budućnost poslije smrti može se osigurati u sadašnjosti. Medij toga ostva- 
renja je kršćanska religija. »Kad vam kazah zemaljsko pa ne vjerujete, 
kako ćete vjerovati ako vam kažem nebesko?« (Iv. 3,12). Izlaz je jasno 
saopćen za one koji se toga pridržavaju. Neizvjesnost odluke može biti 
kobna. Tko odbije ponuđenu mogućnost koju mu pruža religija, siguran 
je da će propasti. No kako je to u skladu s čovjekom kao božjim likom? 


*% 11v. 2,15; Iv. 3,16; 1 Kor. 7,81. 

Propašću takvih pojedinaca propada s njima i lik koji je u njima i po 
kome su oni upravo ono što jesu. Platon je tumačio da je predmet sjena 
ideje, ali po učešću na ideji upravo je to što jest. Možemo reći i to, da su 
ideje prisutne u stvarima (dijalog Parmenid). Slično je i s božjim likom 
u čovjeku, Kad propada supstancija onda iščezavaju i njene druge od- 
redbe. U grešnom čovjeku propada i božji lik. Gdje se onda zadržava 
bog? U svijetu ne. Ovdje treba istaći da u Novom Zavjetu pojam kozmos 
uopće ne dolazi u značenju red, niti je kozmologija dio evanđelja. Koz- 
mos je: zemlja, ljudi, svijet, čovječanstvo. Svijet nije red (iako ga je bog 
stvorio) pa ni ideali nisu ovozemaljski ni ovostrani. Vječni život dobrih 
vjernika je poistovjećenje s bogom. Tako bi eshatološki ideal ostvario 
veliko mnoštvo bogova. Vječni život je politeizam panenteizma. 

Vjera u vječni život ima svoj korijen u ljudskom egoizmu i u strahu 
pred smrću. Nauka i razložno mišljenje ne podržavaju tu stranu čovjeko- 
va bića. Zašto to kršćanska religija čini? To se može objasniti iz dvostru- 
kog odnosa koji postoji između čovjeka i crkve kao predstavnika vjero- 
vanja. Ti odnosi su: realni i fiktivni. Za života vjernik se pokorava vjeri 
i njenim institucijama i čini sve za vjeru. To je realna strana. Fiktivni 
odnos je ustvari vjerovanje u ono što vjera obećaje. Jedno bez drugog 
ne ide. Vjera se drži onog, što tek dolazi, a vjernik ima samo to što ima. 
Stoga je njegov položaj veoma otežan. Ako sve to odbaci preostaje mu 
samo jedno: spoznaja da je čovjek smrtno prirodno biće i da poslije 
smrti ničeg nema. Nikakvih nagrada ni kazni. Što je bilo za života bilo 
je. Poslije toga ništa se ne događa. To je ustvari uvjerenje onih koji se 
drže svijeta (kozmosa) i njegovih principa. Takvi ljudi su propali za 
vječnost, jer su ukinuli svoju iluziju o sebi. Propali su i za religiju, jer 
su je potpuno odbacili. 

Tko se, suočen s takvim činjeničnim stanjem, pokoleba, traži izlaz i 
utjehu u nečemu što mu laska i obećaje upravo ono što on hoće, Stoga 
je održanje i trajanje religije najveća povijesna obmana koju je čovjek 
sebi stvorio. Obmana kao utjeha i uvjerenje stalni su simptomi bježanja 
od suštine realnosti i zbivanja u svijetu uopće. 

Besmrtnost kao želja ne protivrječi ljudskom htijenju, jer je samo 
čovjek razumsko-svijesno biće (barem ovdje na zemlji). No kada u svoju 
želju počne vjerovati kao u siguran događaj onda je to potpuni apsurd 
i apsolutni strah, koji čovjeka savladava u svim njegovim odnosima u 
svijetu bića i u pomisli na vlastitu konačnost, 

Da čovjek nije smrtno biće ne bi bilo ni filozofije ni teologije. Vječ- 
nost života ne bi poticala probleme smrti ni postanak i nestanak svega 
što postoji. No kako je čovjek smrtno biće uvijek će postojati i čovjekova 
filozofija. A da li i teologija? To već ovisi o razložnom shvaćanju ljudske 
biti uopće, Može postojati, a ne mora. Za filozofiju ta mogućnost izbora 
ne postoji, jer filozofija mora postojati jer postoji potreba razložnog od- 
ređenja smisla života i čovjekova mjesta u kozmosu uopće. Dok filozofija 

i teologija paralelno postoje znak je da se svi ljudi nisu oslobodili želje 
da sebe izuzmu iz prirodnog toka događaja. To je područje subjektiviteta, 
koje otklanja objektivnu razložnost i kozmičku nužnost. 


4. Smrt i apsolutni život 
a) Problem smrti i uskrsnuća 


U kršćanskom shvaćanju svijeta smrt i grijeh pripadaju zajedno, pa 
smrt nikako ne može biti prirodni fenomen. U Rim. 5,12 govori se da je 
čovjek sagriješio pa je kroz grijeh došla i smrt i to u sve ljuđe, jer su 
svi sagriješili. Smrt je kazna za prestup i neposlušnost prema bogu. Stoga 
je život uvijek ili život za boga ili za smrt. Treće mogućnosti nema. O 
tome govori Pavle u poslanici Rimljanima (6,18—23). Pavle upotrebljava 
pojmove: umrijeti grijehu i živjeti bogu. Biti slobodan od grijeha znači 
za taj oblik života (za grijeh) umrijeti, ne biti. Umrijeti grijehu je pret- 
postavka za ostvarenje njegove suprotnosti, a to je živjeti bogu. Osloba- 
đanjem od grijeha čovjek služi pravednosti. Time se oslobodio smrti, a 
dobio je kao dar život vječni. Takvo shvaćanje Pavle objašnjava u Rim. 
6,8—11.4% Dokaz je izveden iz tvrdnje da se zna da je Krist ustao iz 
mrtvih i da više neće umrijeti. Stav 8 uvjetovan je stavom 9. A čime 
je dokazano znanje o tome događaju? Pavle je u svojim tekstovima bio 
suočen s raznim poteškoćama. Najteže je bilo dokazati da je Isus uskrs- 
nuo. Kad je izgledalo da su općine to primile kao sigurnu činjenicu, 
odjednom je došlo do iznenađenja. Saznao je da općina u Korintu uopće 
ne vjeruje u uskrsnuće. Tamo smatraju da je to nemoguće. Nitko nije 
zainteresiran da to ozbiljno shvati. Kad netko jednom umre od njega 
više ništa nema. 


Korinćani su zadali Pavlu mnogo neprilika. Šta će biti ako se i drugi 
povedu za tim nezgodnim primjerom? A to se moglo očekivati. Da bi 
spriječio širenje tako nepoželjnog shvaćanja apostol Pavle piše Korinća- 
nima poslanicu u kojoj navodi i argumente da postoji nepobitno uskrs- 
nuće. Najprije im govori o tome da li su oni uopće svjesni što tvrde, i šta 
proizlazi iz njihove nevjere? Razočaran i zbunjen apostol im piše: (1 Kor. 
15,12—19). A ako se Krist propovijeda da ustade iz mrtvih, kako govore 
neki među vama da nema uskrsnuća mrtvih?47 13. I ako nema uskrsnuća 


“A ako umrijesmo s Kristom, vjerujemo da ćemo i živjeti s njim. 8. Znajući da 
Krist usta iz mrtvih, već više ne umire; smrt više neće ovlađati njime. 10. Jer što 
umrije, grijehu umrije jednom za svagda; a što živi Bogu živi. 11. Tako i vi dakle držite 
sebe da ste mrtvi grijehu a živi Bogu u Kristu Isusu Gospodu našemu. 


“* Uskrs kao sjećanje na Isusovo uskrsnuće, u početku kršćanske crkve slavio se je 
svake nedjelje (1 Kor. 16,2; Djela 20,7). Nije potpuno jasno kako je došlo do slavljenja 
Uskrsa kao godišnje svečanosti. (Ime Uskrs u njemačkom jeziku: Ostern, uzeto je iz 
mitologije a proslava se vremenski podudara s kultom mitološke boginje: »Germanska 
misija preuzela je kao ime za Uskrs (Ostern) riječ, koja je vjerojatno uzeta od german- 
ske boginje svjetla 1 proljeća: Ostava, koja je bila slavljena u to doba godine.« Vidi: 
H. Lamer — Wočrterbuch der Antike. 5. Auflage, Stuttgart. 

Prema izvorima koji baš nisu sigurni Uskrs se počeo slaviti u Rimu početkom dru- 
gog stoljeća. Određivanje datuma Uskrsa, sve do 6. stoljeća zadavalo je mnogo poteškoća 

mrtvih, to ni Krist ne usta. 14. A ako Krist ne usta, uzalud dakle propo- 
vijedanje naše, a uzalud i vjera naša, 16. Jer ako mrtvi ne ustaju, ni 
Krist ne usta. 17. A ako Krist ne usta, uzalud vjera vaša: još ste u grije- 
sima svojim. 18. Dakle i oni koji pomriješe u Kristu izgiboše. 19. I ako 
se samo u ovom životu uzdamo u Krista najnesretniji smo od svih ljudi. 


Pavle govori jasno i otvoreno. Sumnja u uskrsnuće ne može biti 
djelomična. Ako mrtvi ne oživljuju onda ni Krist nije izuzetak. U tom 
slučaju sve bi bilo uzalud, a kršćani bi bili najbjedniji ljudi. Negiranje 
uskrsnuća znači odbacivanje kršćanstva kao bilo kakvog eshatološkog 
rješenja. Da se to ne dogodi treba dokazati da će mrtvi uskrsnuti. Izvod 
nije lak, jer treba negirati prirodnu nužnost i zakonitost da bi se oprav- 
dao sadržaj i smisao vjerovanja. Zašto uopće priroda smeta dogmi? Da 
li je to slučajno? Mi mislimo i postojimo iz prirode bića. Bit bića je u 
jedinstvu pojavnosti i suštine, Taj dijalektički odnos nalazimo kod He- 
gela veoma jasno formulirano. U Enciklopediji (8 139) Hegel kaže da je 
vanjsko unutrašnje a unutrašnje vanjsko. U pojavi se ispoljava samo 
ono što je sadržano u suštini, u kojoj opet nema ničega što nije i pojavno 
manifestirano.# Kad na pr. na čovjeku zapažamo promjene, onda te 
promjene nisu nešta slučajno što ne bi odgovaralo suštini bića. Vanjski 
sadržaj izražava unutrašnji odnos. Isto tako unutrašnji odnos ispoljava 
se u vanjskim manifestacijama. Dijalektično jedinstvo unutrašnjeg i 
vanjskog sadržaja pokazuje da je sve prolazno i da se mijenja. Isto je 
i s čovjekom. U prvom pisanom tekstu evropske filozofije kod Anaksi- 
mandra, kaže se da iz čega sve postaje u tome ima i svoju propast po 
dužnosti (kata to hreon), tj. po isteku mogućnosti trajanja. Biće nema u 
sebi više uslova i mora u tom obliku postojanja prestati. Vanjski sadržaj 
promjenljivosti ispoljio je svoju bit koja je isto promjenljiva i propadlji- 
va. To je bit i pojava svakog postojanja u svijetu bića. 

U tekstu apostola Pavla želi se dokazati obratno. Prvo ne postoji je- 
dinstvo suštine i pojave i drugo, pojava nema ništa zajedničko sa sušti- 
nom. Čovjek se mijenja ali on ipak i poslije prirodne smrti može da oživi 
i da se preseli u vječnu egzistenciju. Ako se pojava ne može svesti na 
svog nosioca, onda je pojava pojava ničega, pa stoga uopće nije pojava. 


Uskrs je u drugom smislu preuzeto hebrejsko slavljenje pashe (Hebr. pesah, grč. — lat. 
Das-ha). To je bila proslava žrtvenog janjeta, 14-og nisana, kao sjećanje na dan odlaska 
iz Egipta (2 Moj. 12,27). Prema evanđelisti Ivanu Isus je umro 14.-tog nisana. Sinoptici 
i Ivan pišu da je Isus umro u petak, a uskrsnuo u nedjelju (Mk. 15,42; Mt. 27,62; LK. 
23,34; Mk. 16.1; Iv. 19,81: 20,1). Prema sinopticima taj petak bio je 15. a prema Ivanu 
četrnaesti dan pasha mjeseca nisana (usp. MK. 14,12; Iv. 13,1, 29; 18,28; 19,31);. 15 nisan 
unijet je naknadno da bi se tajna večera mogla prikazati kao pasha. Takvi hristološki 
motivi nalaze se i kod Ivana. Isus je pogubljen u času kad se kolje Janje za pashu, tJ. 
on umire kao pravo janje za pashu. (Iv. 19,36, Usp. 18,28). 

Kršćanstvo je hebrejsko žrtveno janje za pashu prenijelo na Isusa (1 Kor. 5,7). I 
Matej i Marko prikazuju Isusovo zadnje jelo kao pasha svečanost. U Iv. 1,23 Ivan Krsti- 
telj zove Tsusa janjem božjim (lat. agnus Dei), koji je na se uzeo grijehe svijeta. Po- 
jam »božje janje« mnogo upotrebljava Apokalipsa. U kršćanskoj umjetnosti 1 literaturi 
božje janje postalo je najpoznatiji simbol. (Vidi članak H. Conzetmanna tz Ziiricha: 
Jesus Christus, u trećem svezu: Die Religion in Geschichte und Gegenwart, str. 619—653: 
3. Auflage Tibingen. 1959). 

“ Das Aussere ist daher vors Erste đerselbe Inhalt als das Innere. Was innerlicht 
ist, ist auch &usserlich vorhanden und umgehert; die Erscheinung zeigt nicht, was nicht 
im Wesen ist, und im Wesen ist nichts was nicht manifestiert ist. (Hegel — Enzyklo- 
piidie der phil. Wissen. 1830, Neu herausg. von F. Nicolin und O. PčggelerT, F. Meiner, 
Ilamburg 1959). 

Ako se pojava prizna kao pojava, onda ne može pojava biti nešto drugo 
od onog čega je ona pojava. 

Apostol Pavle argumentira metodom: a nije a, tj. služi se metodom 
paradoksa. Prema tome proizlazi da umrli čovjek ipak nije umro. Pri- 
rodna bit se negira i pretvara u pojavu eshatološkog sadržaja. Smrt nije 
više prirodni fenomen nego prelazi u vječnost bilo kao nagrada ili kazna. 


Cijeli sadržaj života i smrti nije ostao u okviru bitka. Priroda bića 
negirana je u svom dijalektičkom odnosu, da bi se počelo eshatološkom 
argumentacijom. Dogmom o uskrsnuću ukinut je prirodni način posto- 
janja. Zbog religije negirana je suština bitka. Tako je bitak postao ne- 
-bitak, jer mu je oduzeta bit po kojoj jest i po čemu može biti samo to 
što jest. Argumenti su prenijeti na tlo ne-bitka, a treba da važe i za svijet 
bitka. Takav put vodi od negiranja suštine stvarnosti u davanje bitka 
religioznoj iluziji. 

Pogledajmo sada argumente da će mrtvi uskrsnuti i da je Isus uskrs- 
nuo (1 Kor. 15,44—49): Sije se tijelo tjelesno, a ustaje tijelo duhovno. Ima 
tijelo tjelesno, i ima tijelo duhovno. 45. Tako je i pisano: prvi čovjek 
Adam postade u tjelesnom životu, a posljednji Adam u duhu koji oživ- 
ljuje. 46. Ali duhovno tijelo nije prvo, nego tjelesno, pa onda duhovno. 
47. Prvi je čovjek od zemlje, zemljan; drugi je čovjek s neba. 48. Kakav 
je zemljani takvi su i zemljani; i kakav je nebeski takvi su i nebeski. 49. 
I kako nosimo obličje zemljanoga tako ćemo nositi i obličje nebeskoga.4? 

U početku se ističe razlika između psihičkog tijela (tjelesno tijelo) i 
pneumatičkog tijela (duhovno tijelo.) Smrt i život označeni su razlikama 
u stupnju postojanja: psihičko i pneumatičko. Nosilac prvog je Adam a 
drugog je Isus. Stoga je odnos: psihičko-pneumatičko isti s odnosom 
Adam-Isus. Psihičko je tjelesno tijelo, tj. prolazno i smrtno. Pneumatičko 
je duh, život, vječnost. Prvi stav (44) je postavljanje teze i tvrdnje: Sije 
se tijelo tjelesno a ustaje tijelo duhovno. To je najspornije u svemu i 
treba ga dokazati. Sve ostalo slijedi iz toga stava. Tijelo tjelesno i tijelo 
duhovno dvije su suprotnosti. Tijelo uopće nije sporno. Tu kršćanstvo 
zastupa eshatološki materijalizam. Tijelo psihičko propada, (tj. ovoze- 
maljsko prestaje) jer prelazi u tijelo pneumatičko (duh). Duhovno tijelo 
je suma sveg postojanja i blaženstva. Sve te kombinacije postaju bes- 


Postoji Suprotnost 

tijelo tjelesno tijelo duhovno 
promjenljivost nepromjenljivost (vječnost) 
smrt vječni život 


“* Ovaj tekst kao problem oblika mišljenja, među ostalim primjerima, analizirao je 
Hans Leisegang u svojoj studiji: Denkformen, Leipzig-Berlin 1926; drugo promijenjeno 
izdanje 1951. Berlin. Vidi za taj problem i ovo Leisegangovo djelo: Der Apostet Paulus 
als Denker, Leipzig 1923. 

predmetne ako to nije i dokazano. I kakav dokaz imamo? Samo na prin- 
cipu eshatološke dijalektike, tj. iz postojanja ovozemaljskog bića zaklju- 
čuje se i na onostrano postojanje kao pravu zbiljnost i realnost. Odnos 
tih razlika je jednostavan (v. na str. 136). 

Dokaz je izveđen na principu negiranja zbiljnosti, tako da se faktič- 
nosti suprotstavlja pomišljena razlika u eshataloškom postojanju. Takve 
dijalektičke razlike su osnova shvaćanja i tumačenja dogmatskog sa- 
držaja. Postojanje stvarnosti je već samim tim dokaz da je treba u biti 
negirati. Suprotnost je zemlja-nebo. Sve što se događa na zemlji ima 
svoju antitezu u pozitivnom savršenstvu na nebu. Stoga je za takav 
izvod sve lako. Na zemlji postoji smrt, suprotnost je: vječni život. 
Takvo dokazivanje je zaključivanje po negativnoj razlici. To bi bilo na 
mjestu da je dokazan sadržaj te negativne razlike. Iz čega slijedi da je 
ovaj svijet sjena nekog višeg svijeta? Iz krivog uvjerenja da je stvar- 
nost nebitnost i neozbiljnost. Iz toga je slijedio zaključak da je biino i 
zbiljsko ono što je sadržaj eshatologije. Eshatološki plalonizam postao 
je ideal i predmet novog mišljenja. Iz tog i takvog predmeta izvedena 
je odgovarajuća metoda dokazivanja. Dokaz je u stvari slijed iz pri- 
mljene pretpostavke. Sve je po toj shemi prihvatljivo i samo po sebi 
razumljivo. Bez ikakve poteškoće apostol u tom smislu može dalje 
argumentirati. Pogledajmo sada ovaj izvod (1 Kor. 195,53—54): JIcr ovo 
raspadljivo treba da se obuče u neraspadljivosi, i ovo smrtno da se obuče 
u besmrtnost. 54. A kad se ovo raspadljivo obuče u neraspadljivost, i 
ovo se smrtno obuče u besmrtnost, onda će se zbili ona riječ što je na- 
pisana: pobjeda proždrije smrt (katepothe ho ihanatos eis nikos). Sve 
to slijedi po imanentnosti pretpostavke. A to je dokaz apostola. Stoga 
dokaz nije ništa drugo nego nastavljena pretpostavka. To shvaćanje za- 
snovano je na eshatologiji. Time je sadržaj vjerovanja pretvoren u znanje 
o vjerovanju, tj. vjerovanje je poistovjećeno sa znanjem. Stoga logika: 
vjerovanje-znanje ukida principe bitka i namjesto njih stavlja eshato- 
logiju kao pravu zbiljnost. 

Logika vjerovanje-znanje zasnovana je na načelu paradoksa. Kada 
se to prihvati kao princip onda se sve religije, bez obzira na njihove 
razlike, nužno moraju smatrati istinitim. Puda i Mojsije. Krist i Muha- 
med ne smiju jedan drugog isključivati, jer kad se u principu vjero- 
vanje (ono što nije dokazano) uzme kao znanje i istina, tada više nema 
kriterija da bi se postavile neke razlike o istini ili neistini među vjero- 
vanjem. 

Iz teze o vjerovanju-znanju može se bez logičkog argumenta dovolj- 
nog razloga smatrati i ovo dokazanim: A sad oprostivši se od grijeha i 
postavši sluge božje imale plod svoj na posvećenje, a kraj život vječni 
(to de telos zoen aionion) (Rim 6,22). To je sve logično prema gornjem 
uvjerenju. Kad su ljudi prestali griješiti tj. kad su se apsolutno predali 
Bogu postali su Božje sluge. A što bi drugo mogli postati. Njihov daljnji 

porod je posvećen a njihov završetak je vječni život kao nagrada koju su 
zaslužili potpunom privrženošću Bogu.5% 


Pogledajmo s tim u vezi daljnje probleme smrti. Ne može se služiti 
dva gospodara ističe evanđelist Matej. Ako se čovjek prikloni bogu oslo- 
bođen je svih briga za svakodnevni život. Ptice ne siju i ne žanju pa 
ipak žive. A šta dalje? Zaključak je jasan. Ne treba se brinuti za tjelesne 
i zemaljske potrebe. Nitko ni za lakat ne može svojom brigom produžiti 
Svoj život (6,27). U ovom postojanju ništa nije stalno ni sigurno. Na tom 
području ne treba tražiti neka životna dobra. Ako bi tražili i zemaljska 
bogatstva onda se kršćani uopće ne bi razlikovali od neznabožaca (ta 
ethne). To je uvjerenje evanđeliste. Ne treba žaliti za zemaljskom pro- 
laznošću nego treba težiti prema carstvu božjem. Iz toga slijedi ova 
životna uputa: Ne brinite se dakle za sutra, jer sutra brinut će se za se. 
Dosta je svakom danu zla svoga (Mt. 6,34). Uslijed opće prolaznosti mi- 
sliti unaprijed, težiti i određivati što bi se htjelo nužno postaje ne- 
izvjesno. Nesigurnost budućnosti ne oduzima smisao sadašnjosti. Buduć- 
nost se priprema na osnovu zbiljskog događanja sadašnjosti. Zbog dija- 
lektike događaja i egzistiranja evanđelist odbacuje vrijednost života. Što 
ga je zbunilo? Neposredno promatranje prirode. U tekstu se kaže da trava 
na poljima danas jest a sutra se već baca u peć (Mt. 6,30). Time nestaje 
ono što je još jučer bilo pravo u svom biću. Jučer, danas, sutra donose 
toliko iznenađenja da se na tom području ne može tražiti nešto što je 
bilo prvo. Stoga evanđelist upućuje da se najprije ište božje kraljevstvo 
a sve drugo će biti na svom mjestu. 

Cijeli taj problem ima isključivo eshatološko značenje u odnosu života 
i smrti. Svaki čovjek koji se brine za svoj život ostaje na nivou »žalosti 
kozmosa« a to donosi smrt. a žalost koja je po Bogu daje život (2 Kor. 
7.10) kao iskupljenje i spas. Kad Pavle govori o eshatonu onda to znači. 
da je budućnost već počela. Time se suprotstavljaju eshatologija i po- 
vijest.5! Religioznom čovjeku preostaje jedino vjerovanje i nada u što 
vjeruje. 

Ljudska žalost kozmosa i smrt sinonimi su, jer je takav život izgubljen 
i jednak je smrti. U sebi nema pravu vrijednost. Životom u kozmosu ne 
osigurava se budućnost ni vječnost. Vjernik očekuje drugačiju egzisten- 
ciju, jer vjeruje da je, i kad umre, u njemu sakriven vječni život. »Umri- 


st Problem želja-stvarnost sadržana je u motivima mnogih narodnih priča i mitova 
Težnja da se korigira nešto iz zbiljskog događanja da čovjek ne bude sputan redom i 
pretkom stvari, da se oslobodi nužnosti i čekanja određenog slijeda događanja. dala su 
mu podstreka da se makar za čas vine u svoj svijet mašte, gdje je sve drugačlje, ljepše 
i sigurnije. Taj svijet bajki ne bi nikada mogao nastati da se mišljenje držalo svojih 
logičnih principa. Tada ne bi jedan čovjek mogao popiti more, niti b! princeza spavala 
godinama. Ne bi se grmlje pretvaralo u ruže niti bi riba govorila i stvarala čuda. Ne bi 
mačak davao savjete niti bi se lav pretvorilo u miša. All svijet mašte to treba kao pri- 
vremeno udaljavanje od logike zbiljnosti. Mašta ima svoje područje i svoju slobodu. 
Neka tako bude jer to nije ni mišljeno kao stalni 1 kao zbiljski sadržaj mišljenja. Reli- 
gija je iznevjerila taj svijet bajki. Namjesto svijesnog maštanja kao olakšanja i novog 
doživljavanja religija Je ozbilino shvatila ono što je sama izmislila. Zbog toga je došlo 
do nužnog paradoksa u odnosu tog sadržaja prema mišljenju, 


5' Jiingel Eberhard: Paulus und Jesus. Eine Untersuchung zur Prizisierung der Frage 
nach dem Ursprung der Christologte. Tubingen 1982. 

jeste i vaš je život sakriven s Kristom u Bogu« (Kol. 3,3). Isus je uništio 
grijeh i smrt pa je život za uvijek spašen.5? 

Kako je na skupu vjernika gdje su čitane poslanice primljeno uvjera- 
vanje da su svi umrli, ali da je njihov život skriven s Kristom u Bogu? 
Da su umrli to je simboličan izraz. Umrli su za ovaj svijet. Odbacili su 
prolazna zemaljska dobra. Izričito se naređuje da svatko sa sebe svuče 
starog čovjeka, a treba da obuče novoga, koji će poznati boga (Kol. 3,9— 
—10). Pravi život je izvan ljudi, nalazi se u drugom a ne u vlastitom biću. 

Bilo je vjernika koji su se nadali da uopće neće umrijeti ako budu 
čvrsto vjerovali. Nastalo je opće zaprepaštenje kad se to nije ostvarilo. 
Umirali su svi, bez razlike, da li vjeruju i kako vjeruju. Na to razočarenje 
vjernika Pavle reagira u prvoj poslanici Solunjanima.53 

Ako sve što mislimo mora imati i nužnu egzistenciju onda uopće ne 
možemo više razlikovati što je pravo a što nije. Ako je sve istinito onda 
je i laž istinita a to je protivrječno. Dakle ne može sve što mislimo imati 
i zbiljsko postojanje. 

Kad u nekom nizu vidimo da neki stavovi nisu održivi, onda treba 
ispitati i svaki drugi stav koji je baziran na istom principu. Budući život 
u eshatologiji je pomišljeni sadržaj kome zbiljski ništa ne odgovara. Jer 
ako bi tom pojmu bio svojstven realan sadržaj, onda bi se to odnosilo i 
na svaki drugi sličan pojam. Stoga je očito da je takav budući život pojam 
bez ikakvog sadržaja. I takav pojam je primljen kao apsolutnost. 

Zašto taj život mora biti skriven? Zato da bi iluzija imala privlačnu 
moć. Nada u vlastitu iluziju kao eshatološki cilj jest bit i osnova svake 
religije. Po tome se kršćanstvo uopće ne razlikuje od bilo koje druge kon- 
fesije. 

Misao o skrivenom životu kao budućnost i vječnost i misao o besmri- 
nosti uopće, jesu razne forme negiranja dijalektike bitka. Sve te forme 
imaju i nose u sebi povijesne utjecaje (u najopćenitijem smislu) svoga 
vremena, pa se mogu razlikovati u sadržajnom oblikovanju takvih shva- 
ćanja. 

Život u bitku i život poslije bitka dva su sasvim odvojena područja. 
Izlaženje iz bitka je čovjekov poraz pred bitkom tj. prirodom. Općenito 
religija je čovjekova slabost pred svijetom bića. Čovjek negira svoju pravu 
bit u zbiljskom postojanju da bi osigurao postojanje izvan bitka. 

Strah pred konačnošću i smrću je emocionalni odnos prema životu. 
Svaka religija taj strah podržava dajući mu ujedno svoje konkretne forme 
i dogmatske upute. Iz fakta da je smrt transformiranje jednog oblika ma- 


5* Rim. 6,7—10; 8,3. 


& U 1Sol. 4,13—17 Pavle piše: Neću vam pak zatajiti, braćo, za one koji su umrli, 
da ne žalite kao 1 ostali koji nemaju nade. 14. Jer ako vjerujemo da Isus umrije i uskrs- 
nu, tako će Bog i one koji su umrli dovesti s njim. 15. Jer vam ovo kazujemo riječju 
Gospodnjom (en logo kyrlou) da mi koji živimo i ostanemo za dolazak Gospodnji, nećemo 
preteći onih koji su pomrli. (To znači da neće biti razlike da li je netko još živ ili je prije 
umro. Svi zajedno će biti u oblaku uzdignuti na nebo). 17. Tako tješite jedan drugoga 
ovim riječima. 

terije u drugi zaključuje se pogrešno na izuzetak, na čovjeka koji će pre- 
vladati bitak, ako bude vjerovao. Time je potpuno postavljen cilj i metoda 
eshatologije kao određene forme ljudskog otuđenja. 


b) Vječnost onostranog svijeta 


Dogmom o uskrsnuću iz mrtvih treba osigurati egzistencijalni smisao 
onostranog koje postaje vječno utočište vjernika. Pobožni ljudi treba da 
se tješe takvom nađom i obećanjima koja im nude crkveni predstavnici na 
zemlji. 

Kad se upotrebljavaju pojmovi koji nisu jasno određeni ni razgrani- 
čeni, nužno je da se sadržajne interprelacije ne zasnivaju na jasnom po- 
gledu. No to dogmatičarima ne smeta. Oni upolrecbljavaju sve na način, 
kao da je samo po sebi razumljivo. Kad bi iako bilo, čemu bi uopće trebalo 
mišljenje? Kako ćemo shvatiti onostrani svijet? Odakle ćemo dobiti krite- 
rij za takvo postojanje? Onostrano treba negdje da postoji. Samo imc 
označilo bi mjesto: s onu stranu ovostranog. To »s onu stranu« određuje 
najprije granicu ove strane i tek tada put odatle dalje. Ta granica bila bi 
prema naivnom religioznom mišljenju vjerojaino zemlja, a ona strana u 
ncbu i prema nebu. Ako je granica zemlja, onda je očito da je čovjek 
suviše zemaljski stvor kad govori o svojim eshatološkim predodžbama. 
Ako bi »s onu stranu« značilo s onu stranu svega što se vidi, onda bi ono- 
stranost bila skup parcijalnog prosliranja pa bi se mogla dobiti manja 
veličina nego što je ovostrano. U tom odnosu postoje ove mogućnosti: 1. 
ovostrano i onostrano je jednako, 2. ovostrano je veće i 3. onostrano je 
veće. Ako bi onostrano bilo jednako kao i ovostrano ne bi bilo uvjerljivo 
da ima prednost, a pogotovu ako bi bilo manje od ovostranog. Da bi imalo 
potpunu vrijednost treba biti veće od ovostranog. Ako se to prihvati onda 
bi onostrano bilo određeno kao spoznato, a time opet kao ograničeno. Ako 
je ograničeno ne bi imalo adekvatnu osobinu da bude krajnji i vječni cilj 
egzistencije. Stoga onostrano treba da važi kao neograničeno. No to bi pro- 
tivrječilo postojanju ovostranog, jer ono mu je ipak granica. Tamo gdje se 
nalazi ovostrano ne može biti onostrano (kao eshatološki pojam). Od ovo- 
stranog počelo bi onostrano, ali opet u ovostranom ima granicu, dakle nije 
neograničeno. Ako nije neograničeno, postaje ograničeno. Kao ograničeno 
ostaje u okviru relativnog postojanja. Iako se ne može umanjivati ni uve- 
ćavati ipak prema ovostranom ima odnos konačnog. Kad je konačno pro- 
storno postaje i predmet konačnog vremenskog shvaćanja. Ako bi se u 
vremenskom smislu shvatilo kao vječno, onda bi ono što traje vječno, a 
prostorno ograničeno, bilo uvjetovano nečim (tj. ovostranim) koje nije 
vječno. Vječno uvjetovano nevječnim nema svoj bitni sadržaj i samo je 
sebi protivrječno. Da bi se to izbjeglo preostaje mogućnost da se i ovo- 
strano shvati kao vječno. Tada hi se ta dva pojma i sadržaja izjednačila. 
Oba bi bila vječna vremenski, a ograničena prostorno. To bi bio identitet, 
a ne apsolutni primat. Dakle na takvom tlu onostrano gubi svoj predmet 
i sadržajno određenje uopće. Sada još preostaje mogućnost razmatranja 
sa tla filozofije. Ovostrano bilo bi bitak, a bitak obuhvaća sve što jest. 

Izvan bitka ničega nema, Već je Parmenid točno spoznao da se o nebitku 
ne može ni govoriti ni misliti. U odnosu prema bitku onostrano bi bilo 
mešto izvan bitka. A gdje? Sve što jest »jest« i pripada u određenje bitka. 
S onu stranu bitka bilo bi isto što i ukidanje bitka, jer bi se nebitak shva- 
tio kao bitak. Tada bi nužno bitak postao nebitak, no to je nemoguće. 
S onu stranu bitka značilo bi ograničiti bitak, pa bi se ono što postoji 
moralo smatrati nepostojećim. Gledano logički bitak uopće ne može imati 
svoj sadržajni suprotni ni protivrječni pojam u smislu zbiljskog posto- 
janja. Na pr. možemo reći: Dobar i ne-dobar, hrabar i ne-hrabar, postoja- 
nje nečega i ne-postojanje nečega. To su u logici protivrječni pojmovi, od 
kojih jedan označuje negaciju drugog. Ako je netko dobar onda ne možemo 
reći da nije dobar. Pojam bitak ne može se dovesti u egzistencijalnu vezu 
s nečim što bi bilo zbiljsko (realno) a da već ne pripada u bitak. Čim nešto 
jest ono pripada bitku. Ako nije »jest«, onda ono uopće nije, pa ne može 
biti i nikakva suprotnost bitku.54 

Prema tome, teološki pojam onostranog gubi svaku osnovu na tlu raz- 
ložnog mišljenja. Baš u borbi za razložno tlo leži prava filozofija. U teo- 
logiji sadržaj religioznog postojanja oslobađa se mišljenja i argumenata. 
Stoga teolog može reći da postoji onostrano, da se mrtvi dižu i slično. 
Bitan odnos između filozofije i teologije svodi se na način interpretiranja 
ljudskog mišljenja. Pitanje je da li je mišljenje slobodno ili nije, tj. dokle 
se prostire njegova moć. Za filozofiju mišljenje je uvjetovano svojim vla- 
stitim granicama. Te granice su logički principi, tj. pravila koja je mišlje- 
nje samo sebi postavilo. Disciplina mišljenja (pridržavanje logike i zbilj- 
nosti) izražava kvalitet mišljenja, jer mišljenje je mišljenje ako je sobom 
ograničeno. Mišljenje u svojim granicama (tj. u logici) stvara neograničene 
mogućnosti svoga djelovanja. Neograničenost u granici je mogućnost i 
zbiljnost, cilj i način kako se mišljenje samo iz sebe razvija. Samo je ono 
mišljenje slobodno koje se stalno razvija sa principa svoga tla. Sloboda 
je određena stvaranjem i granicom. Bez iih svojstava mišljenje gubi svoj 
razložni sadržaj. Kad se u teologiji ide s onu stranu mišljenja tada se bit 
čovjeka shvaća u njegovoj iracionalnosti. Tu ne važe granice. Mišljenje 
bez svojih određenja i ograničenja u sebi samom otvara sve mogućnosti 
da čovjek sebe shvati nerealno. Čovjek iada poslaje pravi virtuoz. On 
gleda Boga i anđele, zna šta je Bog htio i šta još namjerava. Uvjeren je 
da će uskrsnuti i vječno živjeti. Izradio je idealnu sliku raja, ali i tužnu 
stranu pakla. Ukratko on sve može i sve zna. No takav čovjek bez mišlje- 
nja okrenut je na glavu. On nužno mora vidjeti sve drugačije, nego što 
bi vidio da normalno gleda. 

Tlo iracionalno izdvojilo je čovjeka iz društvene i povijesne uvjetova- 
nosti, Stoga religiozno uvjerenje mora da se prenese u onostrano, o kojemu 
se može reći sve što god se želi, jer je religiozno mišljenje oslobođeno od 
razložnosti. Povijesni slijed mišljenja bez razložnosti sintetiziran je u 


5“ Kad upotrebljavamo termin nebitak onda je to npr. kod atomista prazan prostor, 
kod Platona materija i slično. No u smislu bitka kao svega što jest, nebitak se zaista 
ne može ni govoriti ni pisati (1]. bilo kako određivati). Nebitak je tada pojmovna 
apstrakcija kao misaona pomišljena suprotnost, no kojoj sadržajno ništa ne odgovara 
izvan ljudske svijesti i ljudskog mišljenja. 

dogmatikama pojedinih religija. Tu religiozno mišljenje dobija svoje gra- 
nice. Više se ne može određeni sadržaj raznoliko tumačiti, nego samo na 
način kako je to službeno prihvaćeno, odobreno a time i naređeno. Dogma 
je bit i okvir, sadržaj i kraj mišljenja. U dogmi čovjek dobija suprotan 
sadržaj od onog što je očekivao. Prešavši logične granice mišljenja reli- 
giozni čovjek došao je u apsolutne granice dogmatike. Umjesto očekivanog, 
otvorenog, slobodnog i beskrajnog puta, čovjek se našao na tlu koje ne 
dozvoljava nikakvo kretanje dalje. Teologija je čovjeku najprije dočarala 
čaroban dvorac, a zatim ga uspavala i zatvorila za sva vremena. Sada bi 
trebao put natrag. Sa tla teologije to nikako nije moguće. Povratak čovjeka 
svom prirodnom i razložnom biću može se izvršiti samo racionalističkom 
filozofijom. Vraćanje na put mišljenja je jedino što čovjeku osigurava 
njegov dignitet. U mišljenju i pomoću mišljenja koje je određeno svojim 
principima čovjek sebe shvaća stvaralačkim i slobodnim. Pravo je filozo- 
fije da čovjeka vodi na izvor, gdje će se moći kao u ogledalu vidjeti, i svoj 
lik shvatiti onako kakav on zaista jest. Filozofski put na taj izvor je stalna 
borba za mišljenje. 

Stari mističari mislili su da je čovjek ogrnut bogom ako je sa svoje 
strane sve učinio da se bogu približi (na pr. Majstor Ekhart). Dužnost i 
pravo filozofije jest da čovjeku skine taj ogrtač i da ga osposobi da se 
obuče u mišljenje. 

Iluzija koja je htjela odnijeti čovjeka izvan sfere bitka mora da se 
povuče ispred realnog djelovanja i čovjekove misaone afirmacije. Stajanje 
na tlu bitka je osnova za mišljenje. Čim se s toga tla čovjek udaljuje, 
onda gubi svu svoju moć poput mitskog junaka Anteja. Ostati na tlu bitka 
znači osvojiti sigurno uporište na kojem čovjek može biti čovjek. A nije 
mala obaveza biti čovjek u svojoj punoj ljudskosti. 


c) Šta treba da se dogodi u paklu? 


Crkveni otac i filozof patristike Augustin pisao je u svom velikom djelu 
De civitate Dei da se čovječanstvo može podijeliti na dvije grupe ljudi. 
Jedni su oni koji žive po uputama crkve, a drugi oni, koji žive po čovjeku, 
tj. po svom uvjerenju i shvaćanju, neovisno od uputa koje daje kršćanska 
vjera. U mističkom ili prenesenom smislu te dvije grupe ljudi mogu se 
označiti kao dvije države. Jedna je nebeska, a druga je zemaljska država. 
Te dvije države vode stalnu borbu. Cilj je jasan: treba da pobijedi nebe- 
ska država, odnosno crkva kao njen predstavnik na zemlji. 


Klasifikacija čovječanstva na dvije grupe ima i praktički karakter. 
Svi koji se drže uputa crkve obavezni su da pomažu širenje kršćanstva. 
Tu se može upotrebljavati i sila, da bi se, kako pojedinci tako i čitavi na- 
rodi doveli na put spasenja. 

Već u najranijem razdoblju kršćanstva crkveni pisci opominjali su 
nevjernike, kolebljive i grešnike da razmisle o svemu što ih čeka kad 
umru. Zbog tih potreba ideja mučilišta ili pakla imala je značajnu ulogu 
u masovnom zastrašivanju ljudi. 

U tekstovima Novog Zavjeta za pojam pakla upotrebljava se termin: 
geenna.5# Upotrebljavaju ga sinoptici i apostol Jakob. Geenna je boravište 
poslije zadnjeg suda. To je vječna muka osuđenih. Marko (9,43) kaže da 
je geenna neugasiva vatra. Matej (10,28) piše, da se ne treba bojati onoga 
koji može ubiti tijelo a dušu ne, nego onoga koji i dušu i tijelo može ubiti 
u paklu. Na strašnom sudu grešnici će biti otjerani u oganj vječni (Mt. 
25,41.) Onaj koji se da zavesti postaje sin pakla (Mt. 23,15). Pakao je zami- 
šljen kao granica dva postojanja. Prvo je grešno trajanje, a drugo je muka 
koja ne može prestati. Matej pita grešnike: Kako će pobjeći od presude 
pakla? (23,33). 

Vatra je opća kazna. Svijet mora proći svoje očišćenje. To je moguće 
jedino na taj način da sve izgori. U 2 Petr. 3,10 kaže se da će sudnji dan 
doći iznenada kao lopov noću. U tom času s velikom hukom nestat će ne- 
besa, elementi će se u vatri rastopiti, »a zemlja i djela šta su na njoj iz- 
gorjet će«. Opći požar je uništenje ovozemaljskog postojanja. Namjesto 
svega što će biti uništeno treba da dođe nova zemlja i novo nebo, tj. svijet 
božje pravednosti. To bi bio put očišćenja za sve.ši 

Vatra je shvaćena kao apsolutni kriterij. Pavle govori (1 Kor. 13,13) da 
će svačije djelo izaći na svjetlo. Sve će pokazati dan i u vatri će se otkriti, 
i »svako djelo pokazat će oganj kao što jest«. 

Evanđelist Marko misli da će se »svaki ognjem posoliti i svaka će se 
žriva solju posoliti (9,49)«. »Posoliti vatrom« ima religiozno-eshatološko 
značenje. Soli se ono što treba da se održi i zaštiti od raspadanja. Soljenje 
je čuvanje onoga što jest. Vatra pak treba da uništi sve ono što nije u 
skladu s kršćanskom religijom. Kako da se postigne istodobno očuvanje 
i uništenje? Soljenje vatrom je održanje u vatri na osnovu uništenja u 
vatri. »So vatre« bila bi dogmatika religije, dakle kršćanski sadržaj mi- 
šljenja o svijetu i životu.57 Opća spoznaja o opasnosti vatre postala je u 
kršćanskom vjerovanju eshatološki faktor u kažnjavanju grešnika, nevjer- 
nika i heretika. Stoga je prošireno i prvobitno značenje pojma geenna.5 
U kršćanskom vjerovanju geenna je vječno mučilište, gdje na stalnoj vatri 
ispaštaju duše osuđenih. U Apokalipsi (19,20) govori se o vatrenom jezeru 
u koje se bacaju živi ljudi. U tom jezeru gori sumpor, a mučenje traje dan 
i noć za sva vremena (20,10). 


# Geenna je hebrejska riječ. U grčkoj literaturi termin veevva javlja se prvi put u 
Epikurovoj školi kod Filodema (u spisu O bogovima). Taj pojam Filodem je prenio u 
Grčku iz Sirije (odakle je bio porijeklom). U Siriji je jače bio ispoljen strah pred 
božjom osvetom, nego li na tlu helenske tradicije. 2 

Od geenna je franc. riječ: le gčne, a znači: muke, mučenje, mučilište, neprilika. 


s Vizija o vatri i sagorijevanju svega nije isključivo religiozna koncepcija shvaćanja 
odnosa u svijetu. Od Heraklita do stoika vatra je tvar i simbol održanja 1 promjena 
(dijalektike) svega. Kršćanski pisci uzimaju kao primjer uništenja vatrom gradove So- 
dom i Gomor. Kažu, da su u pepelu izčezla dva grada zbog grijeha i nepravde. Jedna 
ranija kazna bila je opći potop. 


3 Uništenje kozmosa vatrom (zbog grijeha i neposlušnosti) je uopćena želja raznih 
shvaćanja o vatri i njenoj funkciji. Kod Perzijanaca vatra je bila poštovana kao bo- 
žanstvo. Sam naziv »živa vatra« pokazuje i označuje veliku silu i žestinu (Heraklit fr. 30). 
U Antici je postojala poslovica o Lemnijskoj vatri, koja sve uništava. Naime, na ostrvu 
Lemnosu na sjeveru Egejskog mora postojao je vulkan, i zbog vulkana ostrvo je bilo 
posvećeno Hefestu bogu vatre. Vulkan je izbacivao lavu koja je sve unaokolo ugrožavala. 


* Naziv dolazi od: ge hinnom što znači dolina Hinom, dolina jada. To je bilo ne- 
kada mjesto Molohovih vatri, zatim mjesto gdje se spaljivalo sve što je uginulo. 

Nasuprot apsolutnosti pakla u kršćanskom vjerovanju, svijet Antike 
je udes mrtvih zamišljao veoma raznoliko. Bit će i nagrada, bit će i kazni. 
Iako će kazna biti teška ipak se može stanje promijeniti nakon određenog 
vremena. To je potpuno u skladu s građanskim i političkim pravom poje- 
dinca u polisu i društvu. Za učinjeni prestup se ispašta, a poslije toga može 
se očekivati poboljšanje stanja i uvjeta.#? 

U kršćanstvu pakao je definitivni kraj za one koji su u životu prkosili 
pravoj vjeri. Tu nema naknadnog mijenjanja ili poboljšanja. Opća rigo- 
roznost trebalo bi da posluži kao neopoziva opomena i zahtjev. Samo na 
osnovu straha vjernik postaje idealan čovjek. Time se postiže potpuno 
novo: strah pred bogom je najbolji kvalitet čovjeka.#u 


“ Prema grčkoj mitologiji mrtvi su odlazili u podzemni svijet gdje je vladao bog 
Had (lat. Orcus). Općenito Had je ime za svijet mrtvih. Taj prostor je opkoljen rijekom. 
Preko te rijeke mrtvace prevozi u čamcu vozač Haron. Mrtvaci tu žive bez sjećanja na 
životne radosti. Oni su sve zaboravili jer su pili iz Lethe (rijeka zaborava). Stoga je 
život duša, iako stalan, veoma neugodan (Odiseja 11,489 i d.). U Hadu se nalazi i ognjena 
rijeka Pyriflegethon, ali o mučenju duša u smislu pakla ništa se ne govori. 

Platon u Fedonu (držeći se Homera, Odiseja 10,508—514) opisuje opširno podzemni svi- 
jet. Osim Fedona Platon opisuje Had u Gorgiji (532), Fedru (249) i Državi (10.614). 

Vatrena rijeka Pyriflegethon je predviđena za očišćenje velikih prestupnika, npr. 
Za one koji su ubili oca ili majku. Poslije godinu dana rijeka ih izbaci te mole one koje 
su uvrijedili da im oproste: »I kad ih dozovu, stanu ih moliti i zaklinjati neka im do- 
puste da iziđu u jezero i neka ih dočekaju. I ako im uspije da ih privole, izlaze i oslo- 
bađaju se od muka; ako li ne, dolaze u Tartar, a odande ponovo u rijeku, i toj strašnoj 
sudbini nema kraja sve dotle dok ne domole one kojima su nepravdu učinili, jer tu 
kaznu odrediše im sudije«. (Fedon, preveo dr M. Đurić, Kultura 1359, Beograd). 

Za one koji su se bavili filozofijom (brigom za dušu) nema poteškoća na sudu ni u 
podzemnom svijetu. Njima je osiguran blažen život, jer će se osloboditi tijela. Za vri- 
jeme života takvi ljudi su znali da više cijene dušu nego tijelo. Dakle, filozofija a ne 
religija jest put za ovostrano i onostrano božanstvo. Takvim shvaćanjem Platon je ista- 
kao predmet i smisao filozofije uopće. 

U raznim misterijama i obredima mnogi su očekivali ugodan nastavak daljnjeg ži- 
volta. U žrtvenim obredima težilo se očišćenju (katharsis). Naročito su bile poznate Fleu- 
sinijske misterije u Atici. Posvećeni u misterije očekivnli su bez straha smrt i odlazili 
sigurno bogovima podzemlja, jer se govorilo da se može oživjeti, tj. dići se iz mrtvih, 
kao što se priča o Orfeju. (Prema mitu Orfej je mnogo žalio za svojom ženom Furidi- 
kom, koja je umrla od zmijskog ujeda. Orfej je toliko plakao da se bog podzemlja 
sažalio i dozvolio da je odvede. Jedini zahtjev je bio da se putem ne okreće, tj. da ne 
provjerava bogove, da li je Euridika stvarno iza njega. On to iskušenje nije izdržao. 
Okrenuo se je i Euridđika je izčezla). Takvih elemenata nije bilo u Homerovoj mitologiji 
Posvećeni u orfičke misterije vjerovali su da će u podzemlju imati sigurno blaženstvo. 
Pronađeni su orfički natpisi na zlatnim pločicama koje potječu iz 4. i 3. stoljeća prije 
n. ere. Na tim pločicama nalazile su se upute mrtvima šta treba da govore kad dođu 
pred bogove. Na putu moraju biti oprezni. Kad se približe čuvarima reći će: Ja sam 
sin Geje (Zemlje) i Neba (Uranos) zvjezdanog, moje je porijeklo nebesko, to znate i 
sami«. Zatim će reći da je žedan i da je već potpuno malaksao. Zamolit će hladne vode 
iz Mnemosinog izvora. Tada će dobiti vode i poslije toga vladat će u društvu heroja 
(tekst: Diels 1 B 17). Sačuvani su natpisi i drugačljeg sadržaja, no sve su 10 uvijek upute 
mrtvima. 


“U ranoj kršćanskoj literaturi crkveni pisac Lucije Cecilije Firmijan Laktancije 
(četvrti vijek) piše protiv filozofa koji su smatrali da je hrabrost vrlina. U svom dijelu 
Divinae institutiones (VI. 17) on piše: Nakanio sam, da pokažem, kako ono, što drže 
filozofi za pogreške nisu pogreške, što više — velike su kreposti... bojazan ili strah 
drže za ponajgoru pogrešku i za ponajveću slabost duha: strahu je opreka hrabrost, — 
ako je u čovjeku, nema mjesta strahu. Pa zar vjeruje tko, da može isti strah biti naj- 
veća hrabrost? Nipošto. Priroda, čini se, neda, da se nešto izvrne u protivno. No ja ću. 
ali ne onako domišljatim zaključkom, kao što u Platona čini Sokrat, on one, s kojima 
raspravlja sili da priznaju što su porekli, nego jednostavno dokazati da je najveći strah 
najveća vrlina. Nitko ne sumnja da se plašljivo i slabo srce boji boli ili siromaštva ili 
izgona ili tamnice ili smrti; a tko se toga svega ne straši, toga drže za junaka. No tko 
se Boga boji ne boji se ni jednoga od onoga. Dalje Laktancije piše da su kršćanski mu- 
čenici pokazali veliku hrabrost pa nastavlja: Ne valja na stoički način iščupati strah ni 
na peripatetski obuzdati ga, nego ga valja svratiti na pravi put. ukloniti bojazan, ali 
tako, da ostane samo onaj strah koji je zakonit i prvi, te čini da se svega drugoga ne 
trebamo bojati. 1 žudnja se broji među pogreške, nli je vogreška samo onda, kad žudiš 
što je zemaljsko, a krepost, ako je nebesko. .. Strah dakle i žudnja bit će nogreška, ako 
polegnu po zemlji, a krepost ako se vinu k nebu... Tko Boga štuje on trpi i ne boji 
se. Dakle je pravedan. (Str. 112—115; Izbor iz stare književnosti kršćanske. Priređili K 
Rac i F. Lasman, Zagreb, 1917) 

d) Zašto Bog treba žive? 


U Mi. 22,23 piše: »Taj dan pristupiše k njemu Sadukeji koji govore 
da nema uskrsnuća«. Oni Isusu pričaju slučaj da se jedna žena udavala 
redom za sedmero braće poslije smrti svakog prethodnog, i pitanje je sada: 
čija će ona biti žena kad uskrsne, jer je bila za sve udana. Ničija, jer se 
o uskrsnuću neće ni ženiti ni udavati. U tekstu se kaže Mt. 31—32: (na- 
stavak) »A za uskrsnuće mrtvih nijeste li čitali što vam je rekao Bog govo- 
reći: Ja sam Bog Abrahamov, i Bog Isakov i Bog Jakovljev? Nije Bog Bog 
mrtvih nego živih. (ouk estin ho theos nekron, alla zonton; usp. 2 Moj. 36)« 


Uskrsnuće iz mrtvih objašnjava se iz stava da nije Bog Bog mrtvih 
nego živih. Problem je u tumačenju potrebe uskrsnuća. Da li to treba 
ljudima ili Bogu? Ako svi umru i ne uskrsnu, tada nema živih pa prema 
gornjoj tvrdnji ni Boga. Smrću posljednjeg čovjeka umro bi i Bog, jer je 
on Bog živih. No kako je moguće da je Bog uvjetovan egzistiranjem čovje- 
ka, a sam je čovjeka stvorio? Proizlazi, da se stvorenje uzdiglo iznad stvo- 
ritelja. Prema tome Bog se otuđio. Izgubio je svoju moć i samostalnost. 
U tezi da je Bog Bog živih ispoljen je antropološki karakter Boga. Bez 
čovjeka Bog je mrtav, a s čovjekom Bog je živ. To je moguća pretpo- 
stavka, jer za postojanje Boga nije dovoljno da čovjek egzistira. Čovjek 
treba i misliti Boga da bi u svojoj svijesti imao sadržaj i pojam Boga. 
Ako to neće, tada je Bog opet izgubljen. Ljudski život i mišljenje stvorili 
su Boga. To proizlazi iz tvrdnje da Bog nije Bog mrtvih nego živih. Mrtvi 
su ovdje shvaćeni potpuno u prirodnom smislu a ne u eshatološkom išče- 
kivanju.5! 

Što u predmetnom i metodološkom pogledu znači dokaz za uskrsnuće 
iz mrtvih na osnovu tvrdnje da Bog nije Bog mrtvih? Ako Bog nije Bog 
i mrtvih (a to znači i njihov apsolutni gospodar) kako onda može oživjeti 
te ljuđe, tj. na osnovu čega mu to uspijeva, ako su oni izvan njegovog utje- 
caja, jer on nije Bog mrtvih? To znači da je učinjena predmetna pogreška. 
Najprije se mrtvi ne smatraju božjim sadržajem, a zatim se kao takvi 
priznaju. Potpuno protivrječno i neodrživo. Ako Bog može mrtve uskrsnuti 
onda je i njihov Bog. Stoga ne stoji teza da je Bog samo Bog živih. Kad 
pada ta teza, onda nestaje i argumenta za uskrsnuće iz mrtvih, jer je Bog 
i Bog mrtvih. U metođološkom pogledu cijeli izvod je circulus vitiosus. 
Pretpostavka je uzeta kao argument i iz te pretpostavke išlo se je u drugi 
izvod, koji isto ne može imati dokaznu vrijednost. Stoga su moguća ova 
dva zaključka (u imanentnoj kritici): 1. ako je Bog gospodar i mrtvih nije 
nužno uskrsnuće, jer Bog može biti bez živih, 2. ako nije gospodar mrtvih, 
ne može uopće biti uskrsnuća, jer nije njihov gospodar, 

Vjerovanje da je Bog Bog živih nalazi se isto kod evanđelista Marka i 
Luke. Iako je misao ista ipak se formulacije razlikuju. U MK. 12,27 tekst 


# Ta razlika živih | mrtvih podsjeća na diskusiju Aleksandra Velikog s indijskim 
gimnosofistima. Na Aleksandrovo pitanje da li ima više živih ili mrtvih, indijski mudrac 
je odgovorio: živih, jer mrtvih više nema, (Plutarh: Aleksandar Makedonski, c. 64). 

glasi: Nije Bog Bog mrtvih, nego Bog živih. Vi (misli Sadukeje) se dakle 
vrlo varate. U Lk. 20,38 nalazi se: A Bog nije Bog mrtvih, nego živih, jer 
su njemu svi živi (pantes gar auto zosin, znači: njemu svi žive). 


Kakvo značenje za vjerovanje o Bogu živih može imati dopuna da nje- 
mu svi žive? Ostalo je neobjašnjeno odakle je poznato da svi njemu žive? 
Ako se to prihvati, iz toga još ne slijedi da mrtvi oživljuju. Živjeti za ne- 
koga je stanje pripadnosti ali ne i dokaz da se to održava i kad je čovjek 
umro. Lukin izvod ima ove dijelove: 1. Bog u odnosu na mrtve i žive opre- 
djeljuje se za žive, i 2. svi živi pripadaju Bogu. Iz stava 2. slijedi da mrtvi 
nemaju ništa s Bogom. 


Prema kršćanskom mitu čovjek je postao smrtan jer je sagriješio. Time 
što je postao smrtan, čovjek ne može da potpuno živi za Boga, nego dje- 
lomično, shodno svome grešnom biću. Kad umre prestaje svaki odnos pre- 
ma Bogu. Zašto Bog treba mrtve, tj. ono što više ne postoji? Zato da bi 
opravdao svoju egzistenciju. Ako postoji čovjek paralelno s Bogom i Bog 
ostaje sam za sebe, a čovjek za sebe, onda je božje biće sasvim suvišan 
proizvod. Čovjek živi i umire. Za života mu božje biće ništa ne osigurava, 
nego dopušta da umre. Time život ide svojim tokom. Uzdanje u Boga ništa 
ne mijenja. Zbog samog života misao o Bogu ne bi bila dovoljno nužna. 
Stoga se prelazi na područje smrti, koja važi kao apsolutni argument za 
božje biće. Živom čovjeku Bog ne daje ono što se obećaje mrtvom, tj. 
negiranje smrti i vječnost. Zašto svoje djelovanje Bog premješta na raz- 
doblje poslije ovog života? Je li to teolozima jasno? Da Bog djeluje za 
vrijeme ovog života, tj. da ukine smrt onda bi njegovo postojanje bilo 
evidentno, i ne bi bilo razloga da se sumnja u njegovo postojanje. Bogu 
takvo djelovanje nije pripisano. 


Iz misli o smrti čovjek je stvorio sebi Boga. Za života ga božje egzi- 
stiranje mnogo ne zbunjuje. Poteškoća nastaje kad se pomisli, a šta je kad 
umremo? Tu je bit krize pa je i božje djelovanje prenijeto na to područje. 
Čovjek je postavio Boga tamo gdje bi ga najviše trebao. U borbi sa svo- 
jom iluzijom, čovjek je ipak sebi dao veće pravo za života nego Bogu. 
Tek tamo gdje čovjek potpuno prestaje može apsolutno nastupiti Bog. Sve 
mu je slobodno. Dobio je svemoć jer to želi ćovjek. Treba da uzdiže iz 
mrtvih, jer čovjek hoće stalno da živi. Ne mora da se vrati u istu sredinu, 
može i negdje gore, gdje je bolje da opet živi. To je želja religioznog čovje- 
ka. Bog ga potpuno sluša i ispunit će njegove nade. 


Vlast između Boga i čovjeka podijeljena je. Ipak je smisao za realnost 
čovjek prisvojio sebi. Bog je pomaknut. Kao naknadu za to može kasnije 
(u zagrobnom trajanju) da radi što hoće, sudi i kažnjava, nagrađuje i zapo- 
vijeda. Čovjek je prevario sebe da bi uopće mogao stvoriti Boga. Preva- 
reni čovjek mogao je oblikovati samo prevarenog Boga, tj. odredio mu je 
što će i kada će činiti, to što čovjeku treba. Odnos čovjek-Bog je odnos 
čovjeka prema svojoj iluziji o eshatologiji. U tom odnosu čovjek gubi svoj 
neposredan odnos prema svijetu bića. Bog je forma ispoljenog otuđenja 
ljudskog bića. Čovjek u Bogu je čovjek bez sebe. Izgubljeni čovjek je 
Bog. Stoga je čovjek nužno negiranje Boga. 

e) Šta znači prvorođeni iz mrtvih? 


Prema tekstu Sv. Pisma Isus je rođen prije svake stvari (prototokos 
pases ktiseos). On je početak i prvorođeni iz mrtvih (prototokos ek ton 
nekron; Kol. 1,18). U to treba vjerovati da bi se postigao spas. Sve što je 
suprotno takvom vjerovanju treba apsolutno izbjegavati: Čuvajte se da 
vas tko ne zarobi filozofijom i praznom prevarom, po kazivanju ljudi, po 
nauci svijeta, a ne po Kristu. Upute su stroge. Filozofija unosi samo pote- 
škoće za vjernika. Sve što ljudi govore (izvan primjene dogmatike) može 
biti veoma opasno i pogubno, Zarobljavane filozofijom odvodi od moguć- 
nosti da čovjek bude na putu vjere. 


Kako da se shvati teološki problem: prvorođeni iz mrtvih, na osnovu 
kritičkog mišljenja? Šta to uopće znači? Za religiju to je jednostavno. 
Isus je umro i opet oživio. Poslije Isusa mnogo je ljudi umrlo. Nitko od 
tih ljudi nije imao pojma da će netko kasnije doći i ostvariti to, da će svi 
mrtvi uskrsnuti. Dakle oni su zatečeni nečim čemu uopće nisu mogli ništa 
pridonijeti. Ali sada su tu, i događaji idu na bolje. Isus ih je posjetio i 
sam bio tri dana mrtav. Zatim je oživio i otišao na nebo.# A zašto je to 
sve bilo potrebno? Nije li mogao pobijediti smrt za vrijeme života? Ne 
bi li bio uvjerljiviji da je najprije na sebi ukinuo smrt i nastavio dalje 
da živi, sve do danas. Kakav bi to čovjek bio? Tko bi posumnjao u njegovu 
moć? Stajao bi među nama kao uzor i svi bismo ga slušali. Ali takav izvod 
nije postavljen. 

Kad je Isus umro bio je izjednačen s drugim mrivacima, jer da nije 
to bilo ne bi se mogao smatrati umrlim. Dakle mrtav par excellence, i 
odmah zatim prvi i dosada jedini koji je opet rođen i to iz mrtvih. 


Zbog čega je bilo potrebno takvo shvaćanje? Kako je moguće da Bog 
umre? Zašto se Bog morao roditi? Bog se najprije rodio, bio malo dijete, 
pomalo je rastao, a bio je i nestašan kao i svako drugo dijete. To se ne 
može promijeniti. Priroda djeteta ne može biti ništa drugo nego šta jest. 
Bog se hrani i odijeva. Gladan je i žedan. Odmara se i spava. Tako pred 
našim očima Bog se postepeno uzdigao do čovjeka. Tu je, vidimo ga i čuje- 
mo. Bog hoda među ljudima. Sluša što drugi govore. Nekad je raspoložen 
a nekada i nije. Dakle, čovjek kao Bog ili Bog kao čovjek ništa ne mijenja 
na cijelom događaju. Rasla mu je popularnost ali i opasnost. Dakle nešto 


** Vjerovanje u oživljavanje nakon tri dana poznato je i grčkoj mitologiji. O tome 
imamo potvrdu u Euripidovoj drami Alkestida. U tom djelu Euripid iznosi probleme 
života, ljudskog udesa i smrti. Alkestida, žena Admeta, kralja Ferskog, umrijet će za 
svog muža, da bi se on spasio od smrti. Takvu zamjenu bogovi su uvažili. Admet žali 
svoju ženu, ali ipak pristaje da ona umre, jer njegovi ni otac ni mati nisu htjeli da 
se žrtvuju za njega. Alkestida je umrla i odlazi u »dvor Hadov, dom bez tračka sunca 
jarka«. Na sceni se pojavljuje Heraklo. On je obećao da će spasiti Alkestidu, tj. da će 
čekati u zasjedi u podzemlju i preoteti je od smrti. Heraklo je Alkestidu vratio na 
gornji svijet. Ona ježi zastrta i nepomična. Na to upita Admet: A čemu ovo nijema 
stoji žena mi? A Heraklo odgovara: 

Još glasa, riječi njene čuti ne smiješ, 
Dok posveta se njena donjim bozima 
S nje ne skine i danak treći ne svane (kal triton mole fao08). 


(Euripid — Drame I, preveo K. Rac, 
Zagreb, 1919. Matica hrvatska) 

svakodnevno što se može dogoditi i svakom drugom čovjeku, koji se odluči 
da djeluje u javnom i političkom životu. Imao je pristalica. Ali protivnici 
su bili jači. Osudili su ga i razapeli. Mrtav je i više ga nema. Izgleda da je 
došao čas potpune kapitulacije. Ipak je taj Bog umro. Ako priča na tome 
ostane onda je stvarno sve propalo. Trebalo je spasiti Boga. To se i dogo- 
dilo. Mrtvog tijela nema više u grobu. Dakle on je uskrsnuo. To je za- 
ključak. 

Pogledajmo tekst. U Ivanovom evanđelju (gl. 20) govori se veoma sli- 
kovito o tom događaju. Marija Magdalena je rano došla na grob još dok 
se nije bilo razdanilo i vidjela je da je kamen sa groba odvaljen. Kad je 
to primijetila, otrčala je zbunjena da javi to učenicima. Rekla im je: Uzeše 
gospoda iz groba i ne znamo gdje ga metnuše. To je prirodna reakcija. 
Mrtvac nije više tamo gdje je postavljen pa je nužno pretpostavljati da ga 
je netko stavio na drugo mjesto. No evanđelist treba drugačiju koncepciju. 
On piše, da je Marija Magdalena plakala govoreći: »Uzeše Gospoda mojega 
i ne znam gdje ga metnuše«. Zatim se okrenula i vidjela Isusa, ali nije 
znala da je to on. Ona je pomislila da je to vrtlar pa njega upita, nije li 
on možda uzeo Isusa. Neka joj kaže gdje ga je metnuo pa će ga ona uzeti. 
Zatim je Isus oslovi imenom i ona ga prepozna. Odmah pođe Isusu da ga 
zagrli, ali sada nastaje poteškoća: Reče joj Isus, ne dotiči me se, jer se još 
ne vratih k ocu svojemu; nego idi k braći mojoj, i kaži im: vraćam se ocu 
svojemu i ocu vašemu, i Bogu svojemu i Bogu vašemu. A Marija Magda- 
lena otide i javi učenicima da vidje Gospoda... (Iv. 20,17—198). Zašto je 
Isusu bilo potrebno svjedočanstvo čovjeka da je on uskrsnuo? Nije li bilo 
dovoljno da njega više nema tamo gdje je postavljen pa da sve bude jasno. 
On se digao i čekao tko će prvi doći. Prva je došla Magdalena kao žena 
koja ga je voljela. Ostali učenici nisu bili baš tako revni. Magdalena je 
htjela da olakša svoju tugu i smatrala je nužnim da ide na grob. Isus čeka 
da netko vidi njegovo djelo. Neće da ide jer ne bi imao svjedoka. I srećom 
eto Magdalene. Ona mu hoće potrčati, ali on se povlači i kaže: »Nemoj 
me se doticati, jer se još ne vratih k ocu svojemu.«# Šta bi bilo da je 
Magdalena Isusa dotaknula. Da li bi ga onesposobila za daljnji put? On 
je treba samo kao glasnika da saopći šta je on postigao. 


Sve je to bila slaba preporuka za jednog Boga. Evanđelist bi morao 
objasniti zašto je Bog čekao da netko dođe i zašto je baš Marija došla, 
zatim zašto ga se nije smjela dotaći? A dokle bi čekao da ona nije došla? 
Božji podvig morao je da čeka dok netko ne dođe da bi se za to saznalo. 
Sam opis koji daje evanđelist dokazuje baš suprotno od onoga što je on 
htio. Bog je trebao čovjeka da bi se mogao afirmirati. I šta slijedi dalje? 


€ Potpuno je pogrešno i nikako ne odgovara smislu teksta što s tim u vezi piše u 
prevodu Svetog Pisma na str. 346. (preveo dr. fra Ljudevit Rupčić, 1961): »grčki izraz: 
».me mu haptu'', oko koga se prolilo dosta crnila treba, tako se čini, prevesti sa: ,,Ne- 
moj me dulje držati". To odgovara potpuno sklopu dogadaja i misli.« To je nelogično 
Čim se Magdalena okrenula Isus je upozorava da ga se ne dotiče; ona ga uopće nije 
držala pa ga ne može još dulje držati. Uostalom u tekstu uopće nema »dulje«. 

Tek poslije toga, pošto je Magdalena ispričala svoj doživljaj#t dolazi Isus 
da se javi učenicima. On ima sada potrebni uvod. Učenici su psihološki 
pripremljeni. A zašto se javio samo učenicima? Ne bi li bilo bolje i uvjer- 
ljivije da je iznenadio svoje protivnike, pa da oni vide njegovu moć i da 
shvate sve ono što im je govorio. Ne, on s njima ne saobraća, nego bira 
manji efekt. Javlja se učenicima da bi oni bili sigurni da mu se nije ništa 
dogodilo. A Tomi, koji tada nije bo prisutan, javio se naknadno osmi dan. 
Sada su bili svi na okupu. Na kraju je Tomu ukorio rekavši: »Blago oni- 
ma koji ne vidješe i vjerovaše«. Kad je među učenicima bio jeđan koji nije 
ništa povjerovao u cijelu priču Magdalene i drugih saučenika, kako bi 
to izgledalo tek pred drugim ljudima. Bog je bio skučen na uzak izbor. 
I tu je imao muke dok je sve uvjerio. Ta borba za vlastitu afirmaciju 
izgleda da nije bila baš laka. Sve je to potpuno protivrječno od onoga što 
bi Bogu priličilo. I treći put se Isus javio učenicima, opet s namjerom da 
jednog (Petra) prokuša. Dakle, uglavnom dosta nesigurna grupa. 

I prema priči Isus ode. Kako bi bilo uspješno da je on ostao na zemlji 
poslije smrti i da svima dokaže da je Bog. Ne, on to ne radi. Odlazi s opo- 
vukom: Pasi jaganjce moje, a on sam ne čini ništa više. Svakako, lakše 
je bilo premjestiti učitelja na nebo gdje se ništa ne vidi. nego ga ostaviti 
na zemlji. Za nebo nije teško naći dokaz, ali da bude poslije smrti opet 
na zemlji nije bilo lako. Poteškoća s Bogom morala je biti riješena na sigu- 
van način. Kad je već umro, neka ide na nebo, jer mu na zemlji više nema 
mjesta. Bog je otišao. Rekao je da će se vratiti. Bio je to dosta utješan 
oprost. Ubrzo zatim učenici su podijelili vlast, govoreći, da sve rade u ime 
učitelja. Tako je nesretno završo Bog svoju misiju. Evanđelisti nisu mogli 
nanijeti svome Bogu veću nepravdu. Dobio je, poput Epikurovih bogova, 
međukozmički prostor, a zemlju i ljude preuzeše njegovi nasljednici. Ni- 
malo zahvalna djeca. 


f) Pojam iskupljenja — pravno a ne etičko rješenje 


U lekslu Mt. 20,28 Isus govori za sebe da nije došao da mu služe, nego 
da služi i da dušu svoju u otkup da za mnoge. Isto to izraženo je i kod 
Marka (10,45). 


"U Ivanovom evanđelju daljnji razvoj događaja ovako je prikazan (20,2—8): Onda 
otrča i dođe k Simonu Petru i k drugom učeniku koga ljubliaše Isus i reče im: Uzeše 
Gospoda iz groba, 1 ne znamo gdje ga metnuše. 3. A _ Petar iziđe i drugi učenici i po- 
rloše ka grobu. 4. Trčahu pak oba zajedno, i druci učenik trčaše brže od Petra, i dode 
nrijo ka grobu. 5. I nadvirivši se vidje haljine Fdje leže, ali ne uđe. 6. Dođe pak Si- 
mon Petar za njim i uđe u grob, i vidje haljine same gdje leže. 7. I ubrus koji bješe 
na glavi njegovoj ne s haljinama da leži nego osobito savit na jedno mjesto. 8. Tada 
dakle uđe i drugi učenik koji naprije dođe ka grobu, i vidje 1 vjerova. 

Filozof Scotus Eriugena protumačio je to mjesto veoma originalno. On smatra da 
je tai tekst slikovito izrazio odnos uma i vjerovanja. Pod pojmom Isusov grob treba 
shvatiti Sveto Pismo. Učenik Ivan označuje intelekt. a Petar je simbol vjerovanja. Pe- 
tar je prvi ušao u grob, a za njim je pristupio i Ivan. Nije slučaino da je Tvan došao 
prije i stao, jer ie za mišljenje tu realna granica. 

Eriugenu je crkva proklela, a njegova djela stavila na Index librorum prohibitorum. 


&oTovtron znači otkupni novac. Optuženik se oslobađa ako se može otkupiti. Riječ 
Ivtron u vezi je s glagolom lyo. što znači odriiešiti. osloboditi. platiti, razriješiti. otku- 
niti. Na pr. u Ilijadi (1,19) imamo Iyo u značeniu otkupljivanja (vrač Hris dolazi da 
nikupi svoju kćer iz zarobljeništva). Pojam otkupliivania označuje potrebu da se nekog 
aslobodi od nečega što ga ugrožava. Time se postiže razdvajanje, što proizlazi i iz smi- 
“Ia korijena te riječi (10 — razdvojiti). 

U odnosu otkupljivanja postoje dvije strane ili stranke. Jedna koju 
treba otkupiti i druga koja otkupljuje. Strana koju treba otkupiti već je 
osuđena i ukoliko se nitko ne javi da je otkupi stradat će. To je nemi- 
novno. U kršćanskom shvaćanju otkupljenja čovječanstvo je osuđeno i 
očekuje pomoć. Samo po sebi ne može ništa izmijeniti. Dolazi sin božji 
i daje sebe u otkup za grešni ljudski rod. To su dvije stranke pred Bogom. 
Čovjek prema Bogu ne može ništa učiniti. Bog mu šalje svoga sina da ga 
spasi. Sin se žrtvuje, Bog kao njegov otac je zadovoljan, a čovjek je spašen. 

Kršćanski Bog po uzoru na Boga starijih mitologija treba žrtvu u krvi 
i mesu da bi otkupljenje bilo potpuno. Isus je žrtva pomirenja (hilasterion) 
između Boga i ljudi i to svojom krvlju (Rim. 3,25). Otkupljenje nije mi- 
šljeno simbolički. Trebalo je proliti krv. Šta to znači? Žrtva je određena. 
Jedan život mora prestati da bi svi drugi osigurali bolju budućnost (u 
eshatološkom idealu). Drugačije nije moglo. Bog je dobio ono što je tražio. 
Žrtva je prinijeta i obaveza je ispunjena. Kako taj problem može shvatiti 
vjernik? Otac je veoma okrutan. On pristaje da se i njegov vlastiti sin 
žrtvuje, da bi se on zadovoljio. Nema tu ni blagosti ni milosti. Zašto je ta 
žrtva uopće bila potrebna? Prema evanđelistu (Lk. 1,87) stoji da Bogu nije 
ništa nemoguće. Bog sve može. Primimo to kao takvo. Dobar kršćanin 
u to vjeruje. A kako se savjest dobrog kršćanina može s tim pomiriti da 
Bog može spasiti ljude bez ikakve žrtve, ali neće. Bog je mogao stvoriti 
čovjeka da ne griješi. Pa ipak je učinio suprotno. Prva je teza da Bog 
može a neće da tako čini. Kad bi htio a ne bi mogao bio bi slab i negirao 
bi svoju savršenu prirodu. Ako može a neće onda je podvrgnut afektu 
srdžbe i time nije savršen, niti se je uzdigao iznad slabosti, koje razuman 
čovjek mora savladati. Bog je mogao spasiti svijet bez žrtvovanja svoga 
sina. Mogao je ljudima dati vječan život bez ikakvog nagađanja. No od 
toga ništa nije bilo. Nad svima lebdi kazna, neizvjesnost i strah i to od 
predobrog Boga. 


Božja svemoć je protivrječan pojam. O tome su skolastičari mnogo 
diskutirali. Priznali su da je Bog mogao da ne stvori Rim, ali više ne može 
učiniti kao da Rim nije postojao.#7 Dakle, ono što je bilo, Bog ne može 
učiniti da nije bilo. Iz toga slijedi nužno da je Bog ograničen u svojoj moći, 
ili Bogu nije sve moguće. Bog ne može mijenjati ono što je učinjeno. Bitak 
ne može postati nebitak. Bog je uvjetovan principima bitka i svijeta bića. 
Kad bi bitak mogao postati nebitak, onda bi i bog mogao prestati postojati. 


% I Moj. 18,14: Ima 1i što teško Gospodu? 


€ Tu tezu morali su prihvatiti i najveći protivnici logike ili dijalektike. Antidija- 
lektičari 11. stoljeća smatrali su (kao i kasniji skolastičari) da je čudo važniji argument 
nego logika. Na pr. Petrus Damiani (1007—1072) smatrao je da logiku iz teologije treba 
potpuno odbaciti. Teolog treba da filozofiju prezire. S filozofijom će postupati na na- 
čin kako Mojsije preporučuje da pravovjerni postupa s robinjom ako se s njom hoće 
ženiti (5 Moj. 21,10—13). Kad sve iz filozofije izbaci što bi moglo štetiti teologiji može 
onaj ostatak primiti. U argumentima protiv logike ili dijalektike čudo mora da ima 
apsolutno dokaznu moć. (Pogledajmo primjere. Ako drvo gori ono će izgorjeti ukoliko 
vatra bude gorjela. No u 2 Moj. 3 govori se o tome da je neki grm gorio ali ni- 
kako nije izgorio. Iz života jasno je i to đa odrezana grana ne donosi ploda. A eto. 
Aaronov štap bio je protiv poretku prirođe, procvjetao i imao je na sebi bademe (4 Mol. 
17). A šta da kažemo o Isusu koga je rodila djevica. Andidijalektičari su mislili da je 
naročito ovim zadnjim argumentom dijalektika potpuno osuđena. I u toj superiornosti 
dolazi se do zaključka da Bog može sve, samo ne može sebi protivrječiti, tj. ne _ može 
to da ono što je bilo, buđe kao da nije bilo.) 

Ako je Bog svemoguć onda bi on mogao učiniti to da više ne postoji. To 
nas podsjeća na priču o džinu koji se mogao pretvoriti u različite životinje. 
Ako bi Bog sebe mogao pretvoriti u nešto drugo nego što je on sam, onda 
bi nestalo razlike između apsolutnog i relativnog, savršenog i nesavršenog. 
Bog bi bio čas voda, zatim oblak, drvo, kamen, ptica i niz drugih pojava. 
Šta bi onda ostalo od Boga? Ako je svemoguć, Bog bi mogao sebe uspa- 
vati tako da se više nikada ne probudi. Mogao bi sebe nečim opteretiti 
da se toga nikad ne oslobodi. I na kraju mogao bi da umre i da više nikad 
ne postoji. Koliko je tih »mogao« moguće? Sve to dovodi Boga u apsurd. 
Iz navedenih primjera vidimo da je apsolutnost personalnog bića isto- 
dobno i njegova najveća apsurdnost, tj. potpuna protivrječnost. Bog je 
svoja vlastita negacija. 

Šta poslije ovoga može značiti žrtvovani sin? Bog ima jednog jedinog 
sina. Mogao je imati više djece, ali eto imao je samo jednog sina. Mogao 
ga je stvoriti iz sebe bez žene, bez Marije. Ali nije postupio tako (jer kažu 
može kako hoće). Kada traži žrtvu da bi ljudima oprostio i kod te odluke 
ostaje, onda je uvjetovan tim nečim što traži. Žrtvovani sin je njegova 
slabost, jer bez te krvi on neće ništa da počne niti je voljan da se anga- 
žira za svijet u bilo čemu. Ili — ili kako bi rekao Kierkegaard, Bog u di- 
lemi pokazuje ipak pravu svoju prirodu. On traži zadovoljštinu. Naći će je 
bez obzira po koju cijenu. Žrtvovani sin je najveći apsurd kršćanstva, jer 
ispoljava božji egoizam, osvetu, netrpeljivost. Osim toga Bog je u strahu da 
ga ljudi ne bi napustili. On žrtvuje sina da bi ljude pridobo za sebe. Božja 
moć je veoma sporna. Zašto se on uopće brine za ljude? Šta će mu oni? 
Nije li on sam sebi dovoljan? Ljudi ga ne slušaju, psuju ga, i stalno griješe. 
A on ipak ide za njima i nagrađuje ih smrću svoga sina. Zašto? Da bi ljude 
imao uz sebe. Njegova ljubav prema vlastitom sinu nije baš zavidna. Mje- 
sto sebe žrtvovao je sina. S tuđom mukom rješava svoje želje. Ostvaruje 
ih žrtvom drugoga. Krv na žrtvi je krv na Bogu, koji time sebe pretvara 
u zavidno i osvetljivo biće. 

Cijela zamisao iskupljenja ima isključivo pravni karakter. Čovjek je 
spašen bez svog učešća. Drugi se za njega žrtvovao i sada je sve u redu. 
Tužilac i optuženi su zadovoljni. Što se o njima otkriva na osnovu izvršene 
žrtve? Stvoritelj svijeta se naljutio na ljudski rod. On, svemoćan, tjera 
stvar do kraja. Toliko je postao nezadovoljan da ga ništa ne može umiriti. 
Nemoćni čovjek ništa više i ne pokušava. Sada dolazi obrat. Kao kad vje- 
rovnik daje dužniku novce da mu dug vrati s tim da mu je i kasnije oba- 
vezan. Tako se taj pravni odnos prenio i na Boga, Čovjek će Boga stalno 
hvaliti i slaviti, jasno ako za uvijek ne propadne. Bog čovjeku daje svoga 
sina kao otkup i time je čovjek iskupljen. Odnos ovisnosti još više je učvr- 
šćen. Crkveni otac Augustin u De civitate Dei (XXII. 30) kaže o tome ovo: 
Kolika li blaženstva. gdje neće biti nikakva zla, neće ostati sakriveno 
nikakvo dobro, a praznovat će se na slavu Boga, koji će biti sve u svemu. 
Ta ne znam, što bi se drugo radilo ondje, gdje se neće ni s kakve lijenosti 
dangubiti niti s kakve potrebe raditi. 

Izgleda da se nešto iđealnije nije moglo dočarati. Žrtvovanje čovjeka 
bilo je poznato i prije kršćanstva. Žrtvovani pojedinac preuzeo je na sebe 
svu krivicu i time su drugi bili očišćeni, slobodni i spašeni. U Starom Za- 

vjetu imamo primjer da se svi grijesi prenose na životinju, koja time isku- 
pljuje sve ljude iz grijeha.%# 

U svijetu mita kako ga je opisao Homer, nalazimo primjer da se žrtvu- 
ju ljudi. No to nije iskupljenje nego osveta. Ahilej prinosi na grob svome 
prijatelju Patroklu 12 zarobljenih Trojanaca. Takvi običaji nisu bili popu- 
larni. Kad god se to događalo pozivalo se je na neku višu odluku umrlog 
heroja. 

Kršćanski bog ne odustaje od svoje namjere. On ne žrtvuje sebe nego 
svoga sina. Pojam dobrote postaje time veoma sporan. Zašto žrtvovanjem 
drugog prikazivati vlastitu velikodušnost. Žrtva koju netko premješta na 
drugog nije idealna. bilo da se radi o čovjeku ili o Bogu. Žrtvovani sin 
božji dobio je obećanje da će uskrsnuti pa će time sve biti nadoknađeno. 
To je potpuno ljudski i takvi se problemi, često događaju. Time se po- 
stiže momenat herojstva. Isus je bio siguran da mu se neće ništa dogo- 
diti, tj. on će opet živjeli. Stoga i takva žriva ne može imati svoju 
veličinu, jer unaprijed zna da će dobiti odštetu. Time je još više učvršće- 
no pravno zadovoljenje u mitu o spasenju, a etičko rješenje potpuno je 
izostalo. 

Zbog angažiranja drugog za grešno čovječanstvo konzekventno proizlazi 
zahtjev da vjernik mora prihvatiti ono što mu se nalaže. Stoga je reli- 
giozni individualizam grijeh i opasnost za crkvu. (1 Kor. 12,12—25). Je- 
dino spasonosno može biti vjerovanje u postavljene dogme. 

Religiozni individualizam sadrži u sebi sumnju prema religioznom dog- 
matizmu. Opća pravila vjerovanja obavezna su za vjernike. Ako se u okvi- 
ru sadržaja postavi zahtjev i pravo samostalnog interpretiranja onda je u 
osnovi uklonjena granica dozvoljenog shvaćanja. Crkva tretira dogme kao 
put spasenja i pripreme za vječnost. Životno je opasno htjeti napustiti pri- 


#3 Moj. 16,5—10: (Gospod govori Mojsiju što će poručiti Aaronu): A od zbora sinova 
Izraelovih neka uzme dva jarca za žrtvu radi grijeha i jednoga ovna za žrtvu paljeni- 
cu. I neka prinese Aaron junca svojega na žrtvu za grijeh i očisti sebe i dom svoj. Po- 
tom neka uzme dva jarca i neka ih metne pred Gospoda na vrata šatora od sastanka... 
a jarca na kojega padne ždrijeb Asaselov (Asasel je demon pustinje) neka metne živa 
pred Gospoda, đa učini očišćenje na njemu, pa neka ga pusti u pustiniu Asaselu. 

Vjerovalo se je da se na isti način može ukloniti bolest, na pr. da bolest odnese 
ptica u zrak. (8 Moj. 14,6 i d.). 


% Na pr. u Euripidovoj drami Hekaba ahejska vojska žrtvuje Ahileju na grob 1Te- 
kabinu kćer, ali ne po svojoj želji ili zbog volje za osvetom, nego iz straha pred Ahi- 
lejevim duhom koji se javio cijeloj vojsci. Javljanje Isusa svojim učenicima neznatno 
je prema ovom događaju. Ahilejev duh zaustavio je helensku vojsku koja je htijela 
otploviti. Iako su neki protiv toga da se ta žrtva prinese ipak se odluka donosi kako 
je Ahilej zaželio. Euripid to prikazuje veoma uzbudljivo (zbor govori Hekabi): 


U skupštini punoj ahejskoj, kažu, 

Kćer tvoju Ko žrtvu odlučili prinijet 

Ahileju: on, to znadeš, iz groba 

Izađe, u oružju zlatnu se javi, 

Moreplovne lađe ustavi mahom. 

(Euripid — Drame 1. preveo K. Rac, 1919, Zagreb.) 


Otpor prema žrtvovanju ljudi mogao je nastati u doba suprotstavljanja religioznom 
konzervatizmu. Iz doba kada ie postojalo žrtvovanje ljudi potječe i priča o žrtvovanju 
Ifigenije. Prema mitu Ifigenijin otac kralj Agamemnon razljutio je boginju Artemidu. 
Kada je on htio s vojskom isploviti prema Troji Artemida nije dala povoljan vjetar. 
Vrač Kalhas je objavio da će se boginja umiriti ako joj Agamemnon žrtvuje svoju kćer 
Ifigeniju. On ie na to pristao. Ifigenija je odveđena u Aulidu. Ipak dogodio se je obrat 
radnje. Za vrijeme pripremanja žrtvovanja Artemida je zamijenila Ifigeniju košutom. 


Promjena sadržaja mita uslijedila je tada kad su žrtve ljudi bile već neobične i 
nemoguće. Slično je i u Starom Zavjetu u žrtvovanju Isaaka. Abraham ga je već pri- 
premio i u odsudnom momentu ruka mu je zadržana. 

mljenu objavu i tražiti neke samostalne putove. Krivo uvjerenje isto je 
što i grijeh. Stoga je i religiozni individualizam grijeh. 

O problemu odnosa pojedinca prema sadržaju vjere pisao je apostol 
Pavle. U 1 Kor. 12,12—25 on se služi pričom koju je Menenije Agripa pričao 
plebejcima.7" Analogiju odnosa dijelova tijela apostol Pavle primjenjuje 
na problem obaveznog zajedničkog vjerovanja. Zaključak je poznat: Ne 
smije biti svađe u tijelu. Udovi se moraju jedni za druge brinuti. Svađa 
ili razdor (shisma) u religioznoj zajednici upropašlava sve. Da se to ne bi 
dogodilo svi treba da vjeruju kako uči crkva. Da li mogu svi biti apostoli, 
da li svi proroci, da li svi učitelji, da li svi čudotvorci? (1 Kor. 12.29). Po- 
slušnost prema crkvi glavna je vrlina vjernika. Svaki drugi zahtjev bio 
bi za duh dogmatizma nelogičan. 

U zahljevu za religioznim individualizmom ispoliuio so problem slobsde 
religiozne savjesti na tlu dogmatizma. Da li je to moguće u tom sadržaju 
ostvariti? Mogućnost mijenjanja dogmi protivrječila bi njihovom pojmu 
završenosti. Da bi se taj privid održao dogme moraju ostati nepromjen- 
ljive. Stoga je prema principu takvog shvaćanja nemoguće realizirati indi- 
vidualnu religioznost kao posebnost u okviru dogme. Šla onda preostaje? 
Jedino izlaženje iz takve religiozne zajednice i pristupanje u drugu reli- 
gioznu zajednicu koja možda zadovoljava vlastiti zahtjev. No ni tu ne 
vladaju drugi principi. Time bi se jedan dogmatizam zamijenio drugim 
dogmatizmom. Stoga kategorija individualizma ima dva područja. Prvo 
je u mijenjanju sekta. To odmah i prestaje biti individualizam, jer se 
uključuje u novu zajednicu vjernika. Drugo je u težnji da se sačuva i 
religioznost i individualnost tj. slobodna, individualna religiozncst. To je 
put u oblikovanju vlastite forme religioznosti neovisno od bilo koje dog- 
matike. Na pr. Aristotel je u svojoj filozofiji postavio Boga kao čist akt 
ili kao mišljenje mišljenja. Bog misli sebe i ništa drugo. Bog ne zna svijet, 
jer bi znanje o svijetu degradiralo Boga, ij. sadržaj njegovog mišljenja 
bio bi po vrijednosti manji od njega samog. Da se to ne bi dogodilo Bog 
misli samo na sebe. Da li se takvom Bogu može obraćali vjernik? Sigurno 
da ne može. Takav Bog niti čuje niti hoće da čuje. On čovjeka ne treba, 
niti ima ikakvog smisla da mu se čovjek obraća. 

Religiozni individualizam izvan religiozne zajednice ukida objavu Boga 
kao božje otkrivenje čovjeku. Bog postaje ono šta je o njemu mišljeno. 
Čovjek prema Bogu obavezan je toliko koliko to sam hoće. Takav način 
vjerovanja otvara put za potpuno uklanjanje vjere kao forme odnosa pre- 
ma bitku. 

U okviru religioznog dogmatizma čovjek je priznao Boga preko insti- 
tucije crkve, koja sebe smalra vidljivim posrednikom. Time se pravni 
odnos čovjek-Bog, Bog-čovjek potpuno osigurava. Jasno su saopćene dđu- 
žnosti i pravo (da se vjeruje). Krajnje rješenje prepušta se jačemu. Reli- 
gija bi bila zakon koji Bog daje čovjeku. Poipuni uspjeh osiguran je, ako 
se čovjek pridržava božjeg zakonodavstva u kojem ie sve unaprijed pred- 


7" Menenije Agripa bio je konzul 503. prije n. ere. U borbama protiv patricija ple- 
bejci su napustili Rim i povukli se izvan grada. Život u gradu je zamra. Agripa ode 
plebejcima i ispriča im priču o pobuni udova protiv želuca. Čuvši tu priču. plebeic. se 
vratiše kući. 

viđeno. I rođenje i život i smrt i uskrsnuće sve je to do kraja saopćeno. 
Kad se došlo do završetka, postaje jasno da takav put ne omogućava ništa 
drugo nego samo potpunu pokornost. 


5. Agape 
a) Sadržaj kršćanske ljubavi 


Agape ili ljubav je ranokršćanski pojam u kojem je uopćen problem 
odnos čovjeka prema Bogu. Sadržaj agape ima religioznu a ne etičku osno- 
vu. Bog je čovjeku iznad svega. U Mt. 10,37 piše: »Koji ljubi oca ili mater 
većma nego mene, nije mene dostojan; i koji ljubi sina ili kćer većma nego 
mene, nije mene dostojan«. Te riječi sadrže ozbiljnu opomenu. Što čovjek 
mora da učini da potisne svoje osjećaje i da iznad svega misli na Boga? 
Otac i mati, sin ili kćer ne smiju biti zapreka. Ako ne smiju biti zapreka, 
ne smiju zauzimati ni takvo mjesto u čovjekovoj duši da bi mogli postati 
smetnja za apsolutni odnos prema Bogu. Svatko treba da svoju maksi- 
malnu ljubav i težnju usmjeri prema Bogu a nikako prema čovjeku. To 
je put u ostvarenje idealnog stupnja prema Bogu. Osnovna je misao u 
tome, da čovjek čovjeku nije nešto najviše. Tu počinje sukob između reli- 
giozne i etičke svijesti i savjesti. Ukoliko religioznost postaje apsolutnost 
taj sukob ne postoji jer je etički odnos potpuno iščezao. Primjer za taj 
problem nalazimo u božjem zahtjevu da Abraham žrtvuje Bogu svoga sina 
Isaaka. Zbog čega to Bog traži? Hoće da provjeri Abrahama. Da li je Abra" 
ham toliko čvrst u svojoj vjeri da svoga jedinog sina prinese Bogu na 
žrtvu? Jest. Abraham je to htio. Kad je primio nož da zakolje sina Bog je 
bio zadovoljan i Abrahamova ruka je zadržana. Gledano etički to je zločin. 
Abraham je htio svoga sina zaklati. On se nije kolebao. Bio je uvjeren da 
je to najbolje što može učiniti za dokaz svoje ljubavi prema Bogu. Pri- 
premano ubojstvo potisnulo je ljudski odnos i osjećaje. Ostao je samo 
religiozni odncs. Religiozna svijest ne pozna granica da bi udovoljila Bo- 
gu. Tu počinje religiozni fanatizam i opća forma nehumanosti koja može 
imati veoma različite oblike. 

Bog je od Abrahama tražio neljudsku i paradoksalnu potvrdu njegove 
religioznosti. Paradoks je u tome što je za potpunu religioznost potrebno 
negirati primat svega što je ljudsko. Abraham je to učinio veoma jed- 
nostavno. 

Ostvarenje zahtjeva svakako ovisi od etičke norme. Time se postavlja 
kriterij poslušnosti, želje i volje da se učini ono što se traži. Taj je krite- 
rij svjesna granica dokle nešto može ići. U odnosu čovjeka prema Bogu 
kršćanska religija ukida tu granicu. Čovjek je izdvojen iz mogučnosti 
etičkog vrednovanja. Stoga dolazi do preokreta u tumačenju pojedinih 
radnji. Religiozna praksa predstavlja sebe kao najviše i najbolje ljudsko 
ostvarenje. To proizlazi iz apsolutnog uvjerenja da je čovjek po sebi i za 
sebe potpuno nesposoban i izgubljen. U Lk. 14,38 to je izraženo riječima: 
»Svaki od vas koji se ne odreče svega što ima ne može biti moj učenik.« 

Takav učenik nužno mora ispoljavati apsolutni egoizam. Abraham je po- 
hvaljen jer je htio žrtvovati sina. Da je Bog Isaaka kušao, on bi tada tre- 
bao žrtvovati oca. Samo tako mogao bi dokazati svoju ljubav prema Bogu. 
Odricanje i negiranje svega ljudskog jest put u spasenje. 

Ustrajnost u ljubavi prema Bogu dovodi do čudnih promjena. Čovjek 
nije za sebe ni po sebi ni za druge ni prema drugome pravo biće, nego to 
može biti samo kad se oslobodi tih odnosa. Cilj prema Bogu ostvaruje se 
potpunim ukidanjem ljudskog smisla. Tek tada kršćanin može očekivati 
eshatološku budućnost. U Rim. 8,28 apostol kaže: »A znamo da onima koji 
ljube Boga sve ide na dobro, koji su pozvani po namjerenju«. Iz ovog 
teksta se vidi da čak ni takva ljubav nije baš sigurna, jer predestinacija 
je nešto što ovisi samo o Bogu. Ta neizvjesnost još više utječe na vjernika 
da prihvati put da bi postao blizak Bogu. Apostol tvrdi da znamo da sve 
ide na dobro onima koji Boga vole takvom ljubavlju. Znanje o tom sadr- 
žaju nije ništa drugo nego vjerovanje u dogmu. Izjednačavanjem znanja 
i vjerovanja takav čovjek uopće ne sumnja da bi mogao drugačije misliti. 
No iz tvrdnje da je vjerovanje jednako znanju nužno moramo pitati: šta 
je — dobro —— kao sadržaj koji je vjerniku obećan? Kako uskladiti život 
i vjeru? Strpljivost prema Bogu mora biti stalna vrlina vjernika. Čovjek 
nikada ne može znati kakvu namjeru Bog ima i kojim se sredstvima služi. 
Tu bismo mogli upitati je li Bog htio da se uništi šest milijuna ljudi u 
gasnim komorama? Vjernik tu nužno ostaje na paradoksu mišljenja i egzi- 
stiranja. Bog iskušava pojedince i čitave narode reći će religiozni fanatik. 
Kada se, sve što se događa, svede na kategoriju dobra i tvrdi da je sve 
za čovjekovo dobro, onda religiozni čovjek uopće nema Kriterij za etički 
odnos prema svijetu bića. Religiozni odnos je protivrječan etičkom shva- 
ćanju. U religiji Bog dominira mišljenjem i savješću, a u etici čovjek mora 
da misli kao čovjek. Stoga nikako ne može sve biti dobro, nego čovjek 
nužno razlikuje stupnjeve i kvalitete ljudskog djelovanja. 

Vjernik koji ispunjava sve odredbe crkve i potpuno se pokorava sa- 
držaju dogme nema pravo da zahtijeva da Bog prema njemu bude oba- 
vezan. Sve što mu se događa on a priori mora da prihvati kao dobro za 
njega. Kant je u problemu čistog praktičkog uma postavio postulate koji 
su sadržajno oblikovani prije svakog iskustva (na pr. kategorički impe- 
rativ). Tek tada takvi zahtjevi mogu imati opće ljudsko važenje, jer nisu 
mišljeni za ovaj ili onaj vid stvarnosti i prakse, nego za ljudske postupke 
kao ljudske postupke uopće. Misaono razrađivanje smisla ljudskih odnosa 
bitan je problem racionalističke etike. Tu čovjek određuje sebe iz sebe i 
za sebe. No u religioznom zahtjevu apriornog određenja i primanja svega 
kao dobro, vjernik je stalno na tlu apsurda iz kojega on uopće ne može 
izaći. Apsurd takve egzistencije ima jedini cilj, da čovjeka apsolutno de- 
građira i samome sebi potpuno otuđi. Ako bi se na pr. takav čovjek raz- 
bolio onda bi on razlog za svoju bolest vidio u svojoj krivici. Ta bi se sa- 
stojala u tome da se nije dovoljno molio. Zanemario je Boga i to mu je 
pravedna Božja kazna. Apriorna dogma i osjećaj stalne krivnje drže vjer- 
nika u rasponu straha i neizvjesnosti. Čovjek je božje oruđe. Ako Bog 
hoće, ovog trena može da mu oduzme život. Vjernik uvijek za sve može 

imati opravdanje, jer je, prema njegovom uvjerenju, sve božja volja i 
odluka. Kad čovjek za sve ima rješenje onda prestaje misliti o bilo čemu. 
Rješenje svega iz religiozne osnove najmanji je misaoni napor. Na tom 
tlu religiozni čovjek drži se svoga minimuma u uvjerenju da je postigao 
svoj maksimum. To zamjenjivanje odnosa i vrednota je općenit dokaz za 
apsurdnost religiozne egzistencije. Apsurdnost je pretpostavka svake re- 
ligije bez obzira na sadržajne i dogmatske izvode. Život u religioznom 
apsurdu čini čovjeka potpunim robom svoje iluzije. 

U Ivanovim poslanicama piše da je agape svojsivo koje kršćanin do- 
bija od Boga. To je religiozna osobina koja vjerniku osigurava spoznaju 
Boga. Osim toga svaki koji ima tu ljubav prema Bogu rođen je od Boga 
(1 Iv. 4,7). »A_ koji nema ljubavi ne pozna Boga jer je Bog ljubav« (ho 
me agapon ouk cgno ton iheon, hoti to iheos agape estin; 1 Iv. 4,8). 
Ljubav božja ispoljila se tako, što je Bog puslao svoga sina na svijet da 
živimo kroz njega. 

Iz gornjeg teksta vidimo da je Bog definiran kao ljubav. Dakle Bog 
je ljubav kao kozmička realnost. U 1 Iv. 4,10 daje se sadržajno prošire- 
nje Boga kao ljubavi: »U ovom je ljubav ne fa mi pokazasmo ljubav k 
Bogu, nego da on pokaza ljubav k nama i posla sina svojega da očisti 
grijehe naše.« Ljubav božja uvjetovana je slanjem sina. Do tada Bog 
nije mogao biti ljubav. Ako je pak bio i tada, onda ovo objašnjenje o 
ljubavi kaa slenju nije održivo, Postoje ove mogućnosti izvoda: 1. Bog je 
ljubav prije slanja, 2. Bog nije ljubav prije slanja, 3. Bog je i nije ljubav 
prije slanja, i 4. Bog je ljubav tek kad je poslao sina. Treća teza je pro- 
tivrječna i sama po sebi otpada. Ako je Bog bio ljubav prije slanja, onda 
se uopće ne može reći u čemu se ona sadržajno ispoljavala, kad nije 
postojao nikakav božji udio u rješavanju ljudskih grijeha. Prema tome 
takvo postojanje je isto što i nepostojanje. U tezi da je Bog ljubav 1ek 
kada je poslao sina, ne vidimo odakle slijedi zaključak. Zašto bi to bila 
božja ljubav. Žrivuje se drugi da bi se pokazala ljubav. O ljubavi bi se 
moglo govoriti tek tada, da je Bog sebe žrtvovao. Uosialom, ako je Bog 
svemoguć, onda je mogao ljude pomoči i bez žrivovanja svoga sina. 
To je bilo sve suvišno. Bog kao ljubav protivrječan je pojam, te nužno 
sam sebe ukida, 

Agape se može lako realizirali. Treba samo priznali da je Isus sin 
božji. Tko to prizna Bog stoji u njemu i on u Bogu. Time vjernik stoji 
u ljubavi, ij. u Bogu a Bog u njemu (1 Tv, 4.15—-16). 

Zahtjev za priznanjem Isusa proizašao je iz povijesnih poteškoća u 
razdoblju kad je kršćanstvo nastajalo. Prijašnja religioznost i grčko- 
-rimskog svijeta kao i ostalih naroda zadovoljavala se uvjerenjem da 
postoje mnogi bogovi koji ljudima mogu pomoći, ako im se ljudi usrdno 
obraćaju s obilnim žrtvama. Hebrejski monoteizam branio je vjeru u 
svoga boga ne samo kao religiozno uvjerenje nego i kao nuždu nacional- 
nog opstanka. 

U odnosu na mnoge le religije kršćanstvo je moralo osigurali prizna- 
nje Isusu da bi uopće moglo oblikovali svoj sadržaj vjerovanja. Ako bi 
se ostalo samo na Bogu, bio bi lo samo hebrejski monoteizam. Stoga je 
put do Boga bio zatvoren i vjerniku nepriznat i onemogućen. Do Boga 

se može doći samo posredno, a nikako neposredno. Niti spekulativno 
mišljenje niti bilo koja forma religioznosti ne može vjerniku pomoći. 
Bog je postao skriven (Deus absconditus) no ne u smislu kasnijih misti- 
čara, koji su ga svojom religioznošću mogli u sebi opet otkriti, nego u 
zahtjevu, da se do Boga dolazi samo preko Isusa. Božji sin postao je 
zapreka za oca. Sina se nikako ne može zaobići. On je tu kao nepobje- 
diva straža. Stoji uporan i brani prolaz. Ne postoje nikakvi drugi putovi 
nego samo taj jedan jedini. Bog je postao zarobljenik sina. Niti Bog 
može do čovjeka niti čovjek do Boga. Isus je zapreka. U 1 Iv. 4,15 izričito 
se kaže: »Koji prizna da je Isus sin božji, Bog u njemu stoji i on u Bogu«. 
Ako pak ne prizna onda nema nikakve mogućnosti da se do Boga dođe. 

Kršćanski propovjednici postavili su zahtjev za priznanjem Isusa da 
bi se osigurao povijesni početak vjere. To nije bilo prije poznato. Esha- 
tologija je dobila historijsko-prostorne granice koje su postale sadržaj 
povijesnog ispoljavanja nove religije. 

Isus je za kršćane poslao božji sin tek kao povijesno biće. Prije toga 
nije ga bilo niti se o tome moglo šta znati. Sada kad se rodio postao je 
pretpostavka za put prema Bogu. Isus kao povijesno biće i Bog kao otac 
uopće se ne mogu dovesti u vezu, jer su to neodržive protivrječnosii. 

Bogu se ne pripisuje vremensko-povijesni početak, a sin to ima. Sin 
je postao nešto drugo nego što je prije bio. Ako je zadržao i svoju božan- 
sku prirodu a ima i ljudsku, onda bi po tim kvaliietima bio ispred Boga, 
jer Bog nema i ljudsku prirodu. Iako bi morao biti veći Isus se l1retira 
kao manji. To je potpuno nelogično. Isus umire, a Bog ga ponovno oživ- 
ljuje. Kako Bog, koji ima manje kvaliteta, može održavati onoga koji 
ima io što i Bog a osim toga i ljudsku osobinu koju Bog nema. Očito je 
da je božja priroda nesavršena. Isus je vječan i smrtan, a Bog samo 
vječan. Dakle, Isus koji ima više kvaliteta smrtan je, a Bog koji ima 
manje nije smrtan. I to je svojevrsna protivrječnost dogme. 

Pogledajmo sada put do Boga preko Isusa. Prema dogmi Isus je ko- 
načan jer je umro. Bog ga nije morao uskrsnuti. Mogao je ostaviti Isusa 
za uvijek mrtvim. No to nije učinio, Da li zbog sebe ili zbog Isusa. Da 
Isusa nije oživio onda ne bi bilo puta prema Bogu. Čovjek bi bio odsje- 
čen od Boga a Bog od čovjeka. Bog bi bio u položaju Platonovih ideja. 
Bez Isusa za Boga se ne bi znalo niti bi on mogao posredovati među 
ljudima. Da bi to ostvario morao je uskrsnuti Isusa, Dakle zbog sebe 
a ne zbog sina. Stoga i definicija: ho iheos agape estin (Bog je ljubav) 
ostaje sebi protivrječna i neodrživa. Odnos Isus-Bog kao što smo vidjeli 
nema ni u okviru dogme svoju imanentnost. Uspoređuje se prolazno s 
vječnim, dalje, to prolazno je konzekventno dogmi više, a prikazano je 
kao manje, a Bog kao manji smatra se kao veći. Iz toga je nemoguće 
uspostaviti odnos Bog-sin i obratno kako ga oblikuje i saopćava kršćan- 
ska dogma. Formalno i sadržajno religiozni odnos čovjeka prema Bogu 
u kršćanskoj dogmatici ne može izdržati ni imaneninu kritiku u okviru 
teologije, te nužno ostaje na vlastitoj obmani, koja se zamišlja kao nad- 
naravna istina. 

Agape je apsoluina obaveza kršćanina prema Bogu. Ništa u životu 
ne može bili od toga važnije. Kad jednom kršćanin primi takvo rješenje, 

onda po »logici« dogme o iskupljenju, mora nužno sve u svome životu 
podrediti tom uvjerenju. Taj zahtjev evanđelist formulira ovim upozore- 
njem: »Nitko ne može dva gospodara služiti: jer ili će na jednog mrziti, 
a drugog ljubiti, ili jednoga voljeti, a za drugog ne mariti. Ne možete 
Bogu služiti i Mamoni« (Mt. 6,24).71 

Zahtjev za odricanjem od zemaljskih dobara ima smisao žrtvovanja 
ili davanja svega za vjeru i njene institucije. Kad se radi o službi i za- 
htjevu prema Bogu onda ništa nije toliko vrijedno da se ne bi moglo 
upotrebiti za ciljeve koji su božja želja. Stoga briga za sutrašnjicu i bu- 
dućnost postaje potpuno bespredmetna. Tko bi se na tom području bavio 
ne bi imao vremena ni smisla za svoje uzdizanje prema Bogu. A to je 
prema mišljenju evanđeliste veoma lako, jer ni ptice nebeske niti siju 
niti žanju a ipak ih hrani otac nebeski. A čovjek je važniji od ptica, pa 
može da se u pogledu hrane i budućnosti potpuno osloni na Boga. Da 
bi se došlo do Boga treba se odricati dobara koja su nužna za život. Ni- 
kakva zemaljska potreba ne može biti važnija od težnje prema Bogu. 
Ako vjernik to ostvari i postigne ljubav onda će mu se i te životne po- 
trebe dodati (Mt. 6,33). Dakle red je ovaj: najprije božje kraljevstvo, a 
zatim životne potrebe. Šta to znači prevedeno na mogućnost života 
uopće? Nebesko kraljevstvo je eshatološki ideal. Sve leži u božjoj mi- 
losti. Priznanje ovisnosti od Boga nužno nas vodi na primjere koje nam 
saopćava evanđelist. On kaže da ljiljani u polju prekrasno rastu. a ne 
brinu se za svoju odjeću. »Ali ja vam kažem da ni Solomon u svoj svojoj 
slavi ne obuče se kao jedan od njih«. Kako je samo prekrasna odjeća 
cvijeća i trave koji traju samo jedan dan. No što bi Isus rekao da je u 
to doba postojala atomska fizika? Jedan američki teolog odgovorio je, 
da tada Isus ne bi rekao: pogledajte ljiljane kako u polju rastu, nego: 
pogledajte atome kako se kreću. Da, to je lijepo rečeno, pogledajte atome, 
ali teološki zaključci iz toga nemaju razložan smisao. Evanđelist pita: »A 
tko od vas brinući se može produžiti svoj život samo lakat jedan?« (Mt. 
6,27). Ako bi se prihvatilo uvjerenje da je čovjek apsolutni božji rob, 
onda stvarno ništa ne bi bilo moguće bez Boga. Evanđelist takvu ljud- 
sku sudbinu objašnjava u pitanju: da li čovjek može i za jedan lakat 
produžiti svoj život? Put prema nebeskom carstvu potpuno je obratan 
od onoga kojeg zahtijeva evanđelist. Ako se odreknemo svega u životu, 
onda gubimo uslove normalnog, prirodnog egzistiranja. Kad bi čovje- 
čanstvo tako postupilo makar za kraće vrijeme život bi izumro. Šta bi 
tada bilo od carstva nebeskog? Šta bi se dodalo čovjeku kad bi se svega 
odrekao i mislio samo na Boga? Ako bismo poslušali evanđelistu onda 
bi za kratko vrijeme sve bilo mrtvo. 


Čovjek je čovjek tek po akciji i stvaranju. Ako se odrekne svakog 
oblika rada onda se poistovjećuje sa mrtvom prirodom. Čovjek gubi 
svoju suštinu kad se u prirodi odnosi na suprotan način od prirode svog 
bića. Očovječenje prirode iščezlo bi za tren kao i sam ljudski život. Od 


7“ Mamona je aramejska riječ, i znači bogatstvo. Služba zemaljskim dobrima ne- 
spojiva je s ljubavlju prema Bogu. Da se je toga crkva ikada držala, bilo bi više ne- 
go dobro. 

čovjeka bi postala mriva tvar, kojoj ne bi bili potrebni nikakvi darovi 
božjeg carstva. 


Održanje čovjeka i ljudske vrste moguće je samo u aktivnosti, u 
svijetu bitka. Takvo afirmiranje egzistencije daje sigurnu osnovu za 
moguće spekulativno ili religiozno određenje krajnjeg smisla i želje. Tek 
tu, na realnoj životnoj osnovi može se izgraditi nauka, ideologija pa i 
religija. Mora biti osiguran životni minimum da bi čovjek išao dalje od 
svoje prirodne neposrednosti. Odbaciti taj minimum znači totalno uni- 
štenje postojanja i života. Stoga je zahtjev evanđeliste potpuno antiljud- 
ski i antiprirodan. Povezivanjem ljudskog i prirodnog u jednu cjelinu 
osiguravamo način egzistiranja u bitku na način postojanja samog bitka. 
Izdvajanje ljudske egzistencije iz vlastite prirode i prirode bića ukida 
svaku mogućnost diferenciranja čovjeka u mnoštvu svijeta bića. Tako 
izgubljeni individuum prestaje biti i postojati. Održanje tog potrebnog 
diferenciranja proizlazi samo iz aktivnosti: ne iz ideje božjeg carstva 
nego iz očovječenja prirode. U takvoj prirođi ideja Boga ne prelazi okvir 
izvan ljudskog mišljenja. Nije Bog u prirodi nego je on samo u mišljenju, 
tj. dok ga mišljenje misli i hoće misliti. Kad to prestane, s Bogom će se 
dogoditi ono, što bi se dogodilo s ljudima kad bi poslušali evanđelistu i 
odrekli se svega što im može održati život, 


b) Protivrječnost u Pavlovoj definiciji agape 


U 1 Kor. 13 apostol Pavle govori o ljubavi (agape) kao najvećoj vrlini 
kršćanina. Ništa ne može nadoknaditi tu ljubav koju vjernik osjeća i 
ispoljava prema Bogu. U odnosu na tu privrženost koju daje ljubav sve 
ostalo u ljudskom životu nema tu potrebnu moć ni vrijednost. Ljubav 
je sve, jer u njoj vjernik stoji u Bogu. 

Da bi dokazao tu prednost agape Pavle navodi razne usporedbe. »Ako 
jezike čovječje i anđeoske govorim a ljubavi nemam, onda sam kao zvono 
koje zvoni ili praporac koji zveči«. »I ako imam proroštvo i znam sve 
tajne i sva znanja i ako imam svu vjeru da i gore premještam, a ljubavi 
nemam, ništa sam«. Iz prva dva stava vidimo odnos znanja i agape. 
Znanje svih mogućih jezika ne bi nadoknadilo pomanjkanje agape. Jezici 
pokazuju različite načine govora, ali jezici kao jezici nemaju put k Bogu. 
To hoće istaći Pavle. Isto tako ni moć proricanja niti znanje svih tajni 
niti sva znanja zajedno ne mogu osigurati postignuće Boga. 


Ništa bolje nije ni sa svim materijalnim dobrima kad se usporede s 
agape. »I ako razdam sve imanje svoje, i ako predam tijelo svoje da se 
sažeže, a ljubavi nemam, ništa mi ne pomaže«. Milosrđe i pomaganje 
može imati etičku vrijednost ali ništa ne doprinose dolasku Boga, ako 
nema religiozne predanosti i uvjerenja da je čovjek bez Boga ništa. Kad 
se dođe na taj stupanj vlastitog negiranja počinje agape. Sve dok čovjek 
zadržava bilo koji dio svoga djelovanja kao isključivu svoju zasebnost 
koja se događa, i može da se izvršuje bez Boga, on nema agape. Misliti 
da čovjek može biti čovjek bez Boga, označuje prema religioznoj koncep- 

ciji potpunu ljudsku izgubljenost. Tu ne pomažu nikakva znanja. Ni 
otkrivenje misterija cijelog svijeta ne bi ništa vrijedilo. 

Tako saopćeni cilj, sadržaj i odnos čovjeka prema Bogu zahtijeva i 
definiciju agape, u kojoj će biti jasno određena praksa u kojoj se vjernik 
nalazi. Određenja agape u smislu potpunog sadržaja nalazimo kod Pavla 
u daljnjem tekstu njegove poslanice (1 Kor. 13,4—7): »Ljubav dugo trpi, 
pokazuje se blagom; ljubav ne zavidi; ljubav se ne veliča, ne nadima se. 
5. Ne čini što ne valja, ne traži svoje, ne srdi se, ne misli o zlu. 6. Ne 
raduje se nepravdi, raduje se istini. 7. Sve snosi, sve vjeruje, svemu se 
nada, sve trpi«. 

Stavovi 4, 5, 6 prikazuju agape kao vrlinu koja ispoljava skrušenost, 
ispravnost i blagost. U stavu 7 pored tog svojstva kaže se i to, da ljubav 
sve vjeruje i svemu se nada. To postaje veoma nejasno. Kad se na pr. 
kaže da ljubav sve snosi i sve trpi onda je istaknuta upornost kojom 
vjernik treba da trpi sve moguće nedaće, progone i nevolje. Ne smije 
biti poteškoće pred kojom bi vjernik smio posustati. Mora biti stalan i 
siguran. Međutim taj i takav kvalitet gubi se u tezi da ljubav sve vjeruje 
i svemu se nada. Šta to može da znači? Ako ljubav sve vjeruje onda 
uopće ne može ništa preostati što ljubav ne bi smjela i ne bi morala 
vjerovati. Teza dakle glasi: ljubav sve vjeruje. Ako bismo na pr. rekli 
da ljubav ne vjeruje onda bi ljubav morala vjerovati i da ne vjeruje, 
jer je na to obavezuje stav da sve vjeruje. Po toj analogiji možemo na pr. 
reći da je sve istina. Kad io ustvrdimo onda uopće više nemamo kriterij 
po kojem bismo razlikovali istinu od laži. Onda je istina i to da ništa 
nije istina, jer sve što kažemo mora da bude istina. Nesumnjivo je, da 
takav stav sam sebe negira, jer postaje sebi protivrječan. Isto se događa 
i s tvrdnjom da ljubav sve vjeruje. Iz područja sve ne može se ništa 
izdvojiti. Stoga vjerovati u sve isto je što i ne vjerovati u ništa. Vjero- 
vanje svega bio bi zbroj svih mogućih protivrječnosti i apsurda. Suma 
apsurda ne bi dala ništa određeno. U stavu da ljubav sve vjeruje mi no 
možemo iz sve izuzeti bilo koju mogućnost. Svaka moguća mogućnost kao 
i svaka moguća nemogućnost mora tu naći svoje mjesto. Isto tako i svaka 
nemoguća mogućnost kao i svaka nemoguća nemogućnost moraju biti u 
io uključene. Vjerovati u sve je maksimum apsurda koji je ljudsko mi- 
šljenje uopće moglo izreći. Ništa nije bolje ni s tezom, da se ljubav sve- 
mu nada. Opet sadržaj nade ne može biti sužen samo na neko područje. 
Ja se mogu nadati da će papa postati član komiteta stotine te zajedno s 
Russellom sjediti na cesti, a isto tako mogu se nadati da bi papa želio za 
svoje potrebe kupiti atomske bombe. Kad se jednom ustvrdi da se ljubav 
svemu nada onda nema nikakve mogućnosti da se jedan sadržaj prihvati 
a drugi ne. Kako bi teolozi našli izlaz iz te apsurdnosti? Ako ostanemo na 
samom tekstu onda se pojam sve logički ne može suziti i shvatiti u svom 
parcijalnom određenju. Da je u gornjem tekstu rečeno da se ljubav 
nada svemu što je napisano u evanđeljima onda bi to bilo jasno. Tada 
bi se mogli analizirati tekstovi evanđelja i reći: osim ovog ljubav ni u 
šta drugo ne vjeruje niti se bilo čemu drugom nada. No to nije tako 
saopćeno. Nemamo nikakvo pravo da pojmovno određenje suzimo na 
način kako to uopće ne odgovara samom Pavlovom iskazu. Sve je sve i 

ne možemo ga tretirati kao ne-sve. Jer ako bismo tako postupili onda bi 
iznad sve bilo još nešta što ne bi išlo u to sve, a to je protivrječno. Sve 
što jest ide u određenje jest i pored i iznad toga ne može biti ništa drugo, 
jer sve je pojam koji u sebe obuhvaća sve a ne, da nešto obuhvaća, a 
nešto ne. Kad sve ne bi bilo sve nego samo dio, onda bi bitak bio isto 
što i nebitak, a cjelina bi bila isto što i dio. To bi dovelo do potpune 
konfuzije mišljenja i govora. Sve ostaje to što mu samo ime kaže. Stoga 
bi sužavanje sadržaja sve samo na kršćanske dogme bilo vlastita protiv- 
rječnost. Tada teologija ne bi mogla dokazati što je sve, a što dio, jer 
bi između tih pojmova ukinula svaku razliku, 


Da zaključimo. Agape u definiciji apostola Pavla sadržajno je pot- 
puno protivrječna. Ta definicija ne može da se održi ni u imanentnoj 
analizi dogme, a kamo li na tlu racionalnog mišljenja. Zbog protivrječ- 
nosti na tlu imanentnosti dogmatike ta definicija nema vrijednost ni za 
vjernika. Ukoliko bi vjernik gornju definiciju prihvatio kao put prema 
Bogu, onda bi nužno sebe onemogućio, jer bi sve, a time i ništa od toga 
bilo jednako u ostvarenju religioznog cilja. 


c) Idealan princip koji nije nikad primjenjivan niti ostvaren 


U evanđeljima nalazi se jedna zapovijest koja je veoma općenita. Nije 
ograničena na prostor ni vrijeme, nego bi trebalo da važi za sve ljude i 
sva vremena. Za sve ljude bez razlike na porijeklo i vjeru, na zanimanje 
i uvjerenje pronađen je ideal koji glasi: »Ljubi bližnjega svoga kao sa- 
mog sebe« (agapeseis ton plesion sou hos seauton; Mt. 22,39). Da li se 
može išta bolje zamisliti i formulirati? Svaki pojedinac želi sebi dobro 
u životu. Prema tome to isto treba da želi i svakom drugom čovjeku. 
Stoga svoj život mora uvijek podešavati tako da ničim ne umanjuje dobro 
svojih bližnjih. Kada bi svi na to pazili, onda bi se taj zahtjev mogao 
sprovesti u smislu općeg kriterija za ljudsku komunikaciju: »Sve dakle 
što hoćete da čine vama ljudi, činite i vi njima, jer je to zakon i proroci« 
(Mt. 7,12). To je svakako dobar recipročan odnos. Taj zahtjev ima opći 
smisao koji osigurava svakom jednako pravo na egzistenciju. Ljudi se 
moraju međusobno pomagati. Time bi značenje čovjek dobilo najideal- 
niji kvalitet koji bi se mogao zamisliti. Životinje se međusobno ubijaju. 
Čovjeku bi takvo djelo bilo potpuno nepoznato. Sve što život i priroda 
donose postalo bi pravna svojina svih u jednakoj mjeri. Takav život uči- 
nio bi mnoge institucije i pozive suvišnim. Ne bi bilo vojske ni policije, 
ne bi bilo zatvora ni kažnjavanja. Ne bi postojao kriminal ni u kom 
obliku. Nasilje kao riječ i pojam bio bi nepoznat. Isto tako: nepravda, 
zločin, krađa, muka, prevara, tiranija i strah. Ljudske navike obliko- 
vale bi se prema maksimi apsolutnog dobra. Sve bi bilo očovječeno. 
Čovjek bi bio čovjek u najidealnijem smislu svoga bića. 

Evanđeoska zapovijest o ljubavi prema bližnjemu bila je u doba za- 
snivanja i širenja kršćanstva, predmet čestih diskusija. To je bila novost 
koju mnogi nisu shvatili. Što se time može postići pitali su mnogi? Zatim 

se razgovaralo i o tome, a tko je naš bližnji. Je li to samo po sebi ja- 
sno? Je li bližnji svaki čovjek ili tu ima nekih razlika? Na jednom skupu 
gdje se govorilo o ljubavi prema bližnjem bilo je posebno pitanje: A tko 
je bližnji moj? U tom pitanju izražena je sumnja u nemogućnost pri- 
mjene gornjeg principa. Sigurno je da treba jasno odrediti tko je bližnji 
da bi se moglo s tim u skladu postupati. Na pitanje o bližnjem nema 
direktnog odgovora, ni formulacije, ni definicije.7? Jedini je izlaz bio u 
tome da se princip ljubavi proširi i na neprijatelja. Dakle neprijatelj 
nije bližnji, ali i kao neprijatelja ne treba ga mrziti.73 Zahtjev o ljubavi 
prema neprijateljima obrazlaže se usporedbom sa suncem i kišom. Jer 
kažu, Bog daje da sunce sija i lošima i dobrima, a kiša pada pravednima 
i nepravednima. 

Takav ideal značajna je korektura ranijeg shvaćanja u kome se 
tvrdilo da je osveta pravo iznad svega. U najranijem kršćanskom spisu 
u Apokalipsi nema ništa o ljubavi prema drugom i bližnjem.“ To što 
je saopćeno u Apokalipsi ostalo je kao stalna praksa crkve. Mnoge je 
progutala vatra inkvizicije. Ljubav prema bližnjemu ostala je lakrdija 
kojom su se uveseljavali inkvizitori kad su se dočepali svojih protivnika 
i žrtava. Praksa crkve nosi na sebi crni veo koji pokriva tugu, nevolju 
i smrt svih koji su došli pod fizički udar te institucije. Borba protiv 
heretika i šizmi bila je poklič za uništavanje, paljenje i ubijanje. Po- 
vijest crkve nema slavnu prošlost niti humanu tradiciju. Borba za vjeru 
nije bila na tolerantnim principima nego na sili, koja nije poznavala 
blagost prema bližnjem. Mjesto molitve slijedila su mučenja a mjesto 
pomoći uništenje. Koliko je stotina hiljada žrtava palo od ustaško-po- 
povskih kama u Staroj Gradišci i Jasenovcu i od četničkih bodeža? Nisu 
ih spašavali oni, koji su »ljubav prema bližnjemu i neprijatelju« pro- 
glasili principom i smislom svoga rada i postojanja. Taj evanđeoski ideal 
nikad nije bio ostvaren, niti je bio princip institucije, koja se je sma- 
trala božjim zastupnikom na zemlji. 


72 Kao odgovor navedena je priča o čovjeku koga su na putu napali lopovi. Oni su 
ga tukli i svukli s njega svu njegovu odjeću. Poslije toga pored tog čovjeka naišao je 
neki svećenik i »vidjevši ga prođe«. Prošao je i neki levit ali ni on se nije obazirao. 
Tada je naišao Samaritanac. On je ranjeniku zavio rane, nahranio ga i ostavio u go- 
stionici novaca, da ga dalje njeguju. Sada slijedi zaključak u formi pitanja: »Šta misliš 
dakle, koji je od one trojice bio bližnji onome što su ga bili uhvatili razbojnici? A on 
reče: onaj koji se smilovao na njega. A Isus mu reče: Idi, i tl čini tako.« (LK. 10,36—37). 
Za čovjeka koji je bio napadnut prva dvojica nisu mu bližnji. Bližnji je samo treći. 
To je jasan zaključak. Tu se pojam bližnji sužava samo na one koji nam čine dobro. 
To se dakle ne odnosi na sve ljude. Formulirani sadržaj bližnjeg doveo je u pitanje 
program kršćanstva kao nove i zajedničke religije za sve ljude. Ako se ostane samo 
kod onih koji jedni drugima pomažu, onda se nužno svi drugi moraju isključiti iz te 
zajednice. Da se to ne bi dogodilo učitelji ranog kršćanstva morali su naći izlaz. Dilema 
je bila očita. Ako se ostane samo na bližnjima, onda etika milosrđa kao nova ideja 
postaje vlastita iluzija. 


13 Taj prelaz evanđelisti određuju ovako: Čuli ste da je kazano: ljubi bližnjega svo- 
ga i mrzi na neprijatelja svoga. A ja vam kažem: Ljubite neprijatelje svoje, blagosi- 
ljajte one koji vas kunu, činite dobro onima koji vas mrze i molite se Bogu za one 
Koji vas gone (Mt. 5,43—14; USP. LK. 6,32). 


"4 U Apok. 3,9 piše: »Evo dajem one iz sinagoge sotonine koji govore da su Jevreji 
a nisu, nego lažu; evo ću ih učiniti da dođu i da se poklone pred nogama tvojima i da 
poznadu da Te ja ljubim.« Smrt treba da bude kazna Za sve koji su protiv iđeala rano- 
kršćanske grupe: »I iziđoše na širinu i opkoliše tabor svetih i grad ljubaznih i siđe 
vatra s neba i proguta ih« (Apok. 20,9). 

Razmotrimo sada mogućnost primjene evanđeoskog principa u nje- 
govom najiđealnijem određenju u svakodnevnom ljudskom životu bez 
obzira na bilo kakvo religiozno uvjerenje. Već smo rekli šta bi bilo kad 
bi svi taj princip prihvatili. Svi bi bili ljudi u najvišem ljudskom odre- 
đenju. Kao etičko-politički kriterij primjenjivati taj princip dok svi ljudi 
nisu dobri, znači biti nepravedan i nehuman. Jer, opća pravednost je 
nepravednost. Ne može se biti jednak prema onome koji je dobar i pre- 
ma onome koji to nije. Tu se mora uočiti razlika. Različita praksa života 
donosi drugi kriterij. Biti human prema nehumanima isto je što i samo- 
uništenje. Da li se je moglo mirno promatrati fašistička zvjerstva koja 
su fašisti učinili mnogim narodima u prošlom ratu? Da li ih pomagati i 
prema njima biti kao i prema svome najbližem za koga se borimo i 
žrtvujemo? To bi bio najveći apsurd koji je mogao biti ikad postavljen. 
Pasivna egzistencija u milosrđu prema zločincima, tiranima, i ubojicama 
ukida svaku normalnu i razložnu misao o smislu, potrebi i mogućnosti 
ljudske komunikacije. Stoga ljubav prema neprijatelju postaje štetna 
iluzija koja se ne može izdvojiti iz prestupa i zločina prema pravednima. 

Evanđeoska zapovijed o ljubavi prema bližnjemu, ako se pod tim misli 
samo onaj iko čini dobro (ne nama nego dobro uopće) ima u sebi etičko 
opravdanje i obavezu. Takav odnos prema drugom čovjeku bio je kao 
ideja i mjerilo života tokom ljudske povijesti. Stoga to uopće nije novi 
zahtjev kojim bi se reformiralo društvo, a koji do pojave kršćansiva ne 
bi bio poznat.75 Ideal ljubavi prema neprijatelju proizvela je kršćanska 
misao u vrijeme svoje najveće slabosti. No čim je kršćanstvo bilo pri- 
znato i postalo službenom religijom u rimskom carstvu, ljubav prema 
neprijatelju doživjela je svoju metamorfozu. S tom ljubavlju dogodio 
se čudan obrat. Taj je pojam sadržajno toliko promijenjen da ga ne bi 
prepoznao nijedan logičar svijeta. Ostalo je slovo a duh je iščezao. 
Sadržaj se izgubio na putu ostvarenja božje ideje i želje, koja je vjer- 
nika odvela u najveći paradoks njegove egzistencije. 


6. Arete 
a) Pojam arete u filozofiji 


Vrlina ili krepost (aret€) označuje skupljanje pozitivnih određenja 
čovjeka./# Spajanje pojedinih dijelova oblikuje se prema načelu koje 


75 O tome sam pisao opširnije u raspravi: Problem i razvoj ideje humanizma u ti- 
lozofiji. (Objavljeno u Zborniku: Humanizam i socijalizam II. str. 233—314. Naprijed 1363. 
Zagreb). 


3" Stoga se sam pojam arete€ uopće ne može adekvatno izraziti ni prevesti jednom 
riječju. Svaki takav pokušaj značio bi sužavanje opsega sadržaja koji je uključen u 
grčki termin. Aret€ označuje ideal pozitivnosti. U grčko-hrvatskom rječniku arete je 
preveden ovim značenjima; vrsnoća, čestitost, podobnost, dobrota, savršenost, izvrština, 
jakost, uspijevanje, vrlina, duševna veličina, krepost, pravičnost, plemenitost, usrđe, za- 
sluga, nedužnost, vještina, plemenito mišljenje; ili i: hrabrost, pa tako osob. u plur. 
junačka djela, također slava s kreposti, junačka slova. (Grčko-hrvatski rječnik, priredio 
Stjepan Senc, Zagreb, 1810). 

treba da ima humanističko i altruističko značenje.77 Arete je individualni 
kvalitet, koji je etička bit svakog subjekta. Time se ličnost u cjelini ispo- 
ljava. Krepost čovjekom vlada. Izvan tog određenja tražiti ljudski habi- 
tus znači čovjeka poniziti. Obrat iz mišljenja u religiju jest negacija 
ljudske autonomije. Vrlina je postignuto stanje izbora, koji je domi- 
nantna forma u međuljudskim odnosima. Time je krepost kao vodstvo 
života stalan napor da se postignuti stupanj sadržajno proširuje. Vrlina 
kao skupljanje jest spoznajni, etički i pedagoški problem. Znanje o svi- 
jetu i životu u svakoj generaciji obogaćeno je novim otkrićima i dosti- 
gnućima. 

Vrlina je jedinstvo sadržaja i forme. U općenitom smislu sadržaj je 
život a forma je um (razum, mišljenje). Odnos život-um nije defini- 
nirana kategorija, nego samo formalni izraz veoma raznolikih 
sadržajnih mogućnosti. Na pr. sadržaj vrline mogu biti ljudski 
afekti, tj. ljudska priroda u svojim različitim stanjima. Um kao for- 
ma je čvrsta granica sadržaja. Prevladavanje afekata ili njihovo svođenje 
na razuman odnos ili mjeru je forma u sadržaju. Možemo reći i ovako: 
vrlina je mišljenjem oformljeni sadržaj, ili vrlina je misaona forma 
nekog sadržaja. 

Sadržaj bez misaone granice bio bi stihija događaja a ne individualni 
kvalitet. Stoga je potrebno proširiti gornje određenje vrline i reći: vrlina 
je individualni kvalitet. To je gotovo u Kantovskom smislu postavka, 
koja važi a priori, pa je to princip čistog praktičnog uma. Drugačije ne 
može ni biti. U realnom događanju uvijek smo uvjetovani objektivnim 
sadržajem, pa smo često i u dilemi oko traženja rješenja. Ali osnovna 
teza, da je vrlina individualni kvalitet označuje potrebu i karakter smi- 
sla, koji je u skladu s vlastitim dignitetom. Cijeli je život stalan izbor u 
okviru tih kategorija. Da li se tu onda može postići više, nego što je 
mislio mudrac Solon? On je rekao, da za čovjeka ništa ne možemo reći 
dok ne umre. Tek tada imamo cjelinu početka i završetka. Događanje je 
završeno i sve je stalo. Oblikovani individualitet ima svoj cjelovit sadržaj 
i pokazane forme. U završnom određenju sigurno je. da je Solon točno 
mislio. Tokom života sud o pojedincu nužno je relativan, dakle nepot- 
pun, jer je život dijalektičan. Dijalektika vrline nalik je na problem 
egzistencije u filozofiji egzistencijalizma. Kao što egzistencija nikad nije 
gotova, potpuna, stalna ni sigurna nego je uvijek treba iznova osvajati 
i boriti se za nju, tako je i s vrlinom. Vrlina je satkana iz mnogih i 
različitih momenata koji su sinteza (subjektivni izraz) prema životnoj i 
povijesnoj stalnosti. Vrlina kao subjektivitet sadržaja i forme ima dva 
različita stadija: 1. gotovu prošlost i 2. nastajuću sadašnjost. Ne mogu 
se sjediniti poznato (prošlo) i još neizvjesno, ali je u neizvjesnom (tj. u 
sadašnjem) moguće primijeniti već stečene kategorije koje se ispoljuju 
u svojim posebnim formama. Te stečene kategorije oblikuju bit ljudskog 
habitusa. Stoga je vrlina ostvareni individualni kvalitet sadržaja i for- 
me. I taj stav može da važi kao princip čistog praktičnog uma. 


. 7 Korjenski arete je srodno sa: ararisko što znači: slagati, sastavljati, vezati, učvrš- 
čivati. Usp. i latinski: ar-tus = usko složen. 'To slaganje je proces kojim se čini dobro, 
tj. nešto postaje bolje nego je bilo. 

Razumska forma sadržaja vrline je pretpostavka prave ljudske egzi- 
stencije. Svako je stalno pred izborom sadržaja i forme. To je bit po- 
stojanja pojedinca i društva. Iz kvaliteta mnogih pojedinaca zaključuje 
se i na cjelinu. Iz takvog principa moguće je razlikovati društvo, narode 
i epohe.75 Razumska forma uvjetovana je individualnim i društvenim 
stanjem duha. Stoga je i vrlina ogledalo povijesnih potreba i mogućnosti. 

Vrlina je individualna pozitivna osobina čovjeka. Njen sadržaj obli- 
kuje se iz objektivnog duha (sadržaja) stalnim naporom, u kome se opća 
pozitivna ideja prenosi u individualitet. 

Objektivni duh isto je što i maksimalno pozitivna svijest i savjest 
epohe. Pojedinac je zadatak. Svoju vrlinu ostvaruje usklađivanjem pre- 
ma sadržaju pozitivne ideje. Svaki subjekt u odnosu prema objektivnom 
duhu stoji na granici dvije mogućnosti. Ili će u sebi ostvarivati sadržaj 
ideje, ili će to negirati. Ta granična mogućnost dovodi savjest u oštru 
dilemu. 

Objektivni duh je napor u dvojakom smislu: 1. u društvenom odnosu 
i 2. u povijesnom djelovanju i značenju. Taj napor je pozitivna dijalek- 
tičnost koja prevladava razlike kao negativnosti prema općem cilju. Na- 
por je put i način egzistiranja uopće. Dijalektika napora objektivnog 
duha ima ovaj odnos: 1. mnoštvo individualnog — općenito, 2. općenito 
— prema individualitetu. U kategoriji »mnoštvo individualnog« sadržaj- 
no je kretanje života u svim njegovim oblicima. Stalnost djelovanja i 
postojanja u mnoštvu razlika ima svoj cilj (u društveno-povijesnom 
smislu) prema glavnim idejama, koje su dobivene općim znanjem, po- 
vijesnim razvojem, iskustvom čovječanstva i logičnim uopćavanjem iz 
suštine pojedinačnosti. Time općenitost postaje nužno problem sadašnjo- 
sti, Stoga etički ideal nije nikakva eshatološka potreba niti težnja, nego 
kriterij po kome se određuje i budućnost. Općenito uzevši, budućnost je 
potpuno neizvjesna. Nitko ne zna svoj kraj ni granicu. Na pr. borac u 
ratu ne zna da li će poginuti ili ostati živ. On ne učestvuje u borbi 
zbog toga što misli da neće stradati, nego zbog principa, koji su postav- 
ljeni kao smisao i vrijednost života. Djeluje se iz sadašnjosti jer je samo 
tako moguće prevladati stihiju. Čovjek pripada svome vremenu. Stoga i 
etički cilj kao relativna kategorija historijske realnosti postaje zadatak 
za sadašnjost. 

Drugi stupanj problema da se iz općenitog iđe prema individualitetu 
je pokušaj realiziranja, tj. vlastitog izgrađivanja kao stalnog djelova- 
nja.7? Etički problem u ostvarivanju općega u individualitetu je stalna 
obaveza u životu. Bez tog saznanja život u zajednici bio bi izvan svake 
kategorije humaniteta. Stoga je aretć pretpostavka za ostvarenje teze da 


% Taj problem jasno je postavljen već kod Platona (Država, IV. 11). 


PU vezi s tim problemom spomenuo bih ovu anegdotu. Jednom je neki Spartanac 
došao u jednu filozofsku školu. Ušavši na vrata upitao je: Tko je onaj starac? Rekli su 
mu da je to čuveni Ksenokrat. A što radi tamo zajedno sa učenicima? Istražuje istinu 
odgovorili su mu. Nato će on iznenađeno: a kada će Je primijeniti? 

To je baš pogrešno mišljenje. Nema gotove završne istine koja se onda može uzeti 
kao šio se na pr. oblači kaput. Istraživanje istine je stalan zadatak koji stalno preobra- 
žava one koji se tim bave. Te promjene su proces koji je uvjetovan stupnjem saznanja. 
Svaki stupanj nađenoga je istodobno i primjenjivanje, tako da bismo rekli da je traže- 
nje mijenjanje 1 primjenjivanje. Ne čeka se na kraj, jer kraja u razvoju istine nema. 

je čovjek društveno biće. Prenošenje tog problema u eshatologiju kao 
što je to u kršćanstvu, potpuno deformira ličnost, jer je tada cjelokupna 
povijest kao i život samo iščekivanje i nada u odluke zadnjeg suda. 


b) Arete u Novom Zavjetu 


U kršćanskom shvaćanju pojam aretć izgubio je svoje individualno- 
-razumsko značenje. Krepost ili vrlina ne ostaje više u antropocen- 
tričkoj sferi, jer je u okviru teocentrizma čovjek apsolutno nemoćan da 
bi sam tražio i ostvarivao smisao svoga života. Raniji misaoni napori 
da se etika objasni iz spoznaje etičkih pojmova nisu za kršćansko shva- 
ćanje poželjni. Ako bi se prihvatila teza da čovjek može biti potpuno 
etičan bez vjere, onda bi kršćanske dogme postale nepotrebno optereće- 
nje mišljenja i ljudskog djelovanja. 

Preokret odnosa u sadržaju etike uslijedio je iz prenošenja aktivnosti 
s čovjeka na Boga. Bez božjih djela čovjek je slab i potpuno izgubljen. 
U 2 Petr. 1,5 nalazi se uputa kad čovjek može postati krepostan u naj- 
boljem smislu. Treba spojiti vjerovanje i arete da bi se dobio apsolutni 
religiozni odnos. Poslije sjedinjenja vjere i vrline može se postići spo- 
znaja (gnosis) pravog ljudskog života. Daljnji ljudski habitus na osnovu 
religioznog prožimanja vrline i znanja usmjeruje se lako prema završ- 
nom htijenju i cilju. Religioznom spoznajom čovjek postiže uzdržljivost 
u smislu savlađavanja samog sebe. Iz takve uzdržljivosti slijedi svjesno 
i namjerno  trpljenje, tj. postojana i strpljiva nada kojom se čovjek 
tješi i očekuje sigurnu božju nagradu na nebu. Na osnovu pređenih i 
postignutih stupnjeva tj. iza smjernog trpljenja postiže se pobožnost 
(eusebeia), koja je najveće ostvarenje u ljudskom životu. Iz pobožnosti 
otvara se put za spoznaju Isusa. Prema kršćanskom shvaćanju tko nema 
spomenute kvalitete slijep je. Na svom putu luta, jer ne samo da je slijep 
nego i ne zna što hoće ni kuda iđe. Nasuprot tako izgubljenim ljudima 
vjernici su izabrani rod, sveti narod, koji treba da objavi krepost (tas 
aretas) ili djela onoga koji poziva iz tame u svjetlo: (1 Petr. 2,9). Boga 
treba slaviti jer je u njemu najsavršeniji arete. Stoga se o Bogu kaže 
(2 Petr. 1,3): Budući da su nam sve božanstvene sile njegove, koje tre- 
baju k životu i pobožnosti, darovane poznanjem onoga koji nas pozva 
slavom i krepošću (doxe kai aretć). Ovdje areteć Boga znači vlastito 
božje najavljivanje vjernicima.8! Kršćanski put do kreposti ima dakle 
ove važnije stupnjeve: vjerovanje —- aretć — religiozna spoznaja — sa- 


% Stoga se i sam termin aretć€ veoma malo upotrebljava. U tekstovima apostola Pa- 
via pojam aret€ nalazi se samo u Filip. 4,8: A dalje, braćo moja, što je god istinita, 
što je god pravedno, što je god prečisto, što je god preljubazno, što je god slavno 1 još 
ako ima koja krepost (vrlina) i ako ima koja pohvala, to mislite (ei tis aret€ kai ei tis 
epainos, tauta logizesthe).« U navedenom tekstu pojam aretć označuje isključivo čovje- 
kovo svojstvo. U tom smislu arete se još nalazi u 2 Petr. 1,5: »I ne samo ovo okrenite 
sve stvaranje svoje da pokažete u vjerl svojoj krepost, a u kreposti razum« (en de te 
aretć ten gnosin). 


*% Prema Pavlu (1 Kor. 13,13) kršćanin treba da živi u vjeri, nadi i ljubavi (agape) 
prema Bogu, da bi se mogao spasiti. To bi bile tri teološke vrline kojima čovjek ostva- 
ruje odnos prema Bogu. 

vladavanje (religiozna praksa) — strpljiva nada — sigurna pobožnost — 
— Bog. 

Kršćanska eshatologija potpuno je zarobila čovjeka. Za svoj život i 
rad čovjek sam po sebi nije sposoban. On može biološki egzistirati ali 
ne može postići svoj krajnji cilj. Vjerovanje je zasnovano na dvostrukoj 
pretpostavci. Prva je u negiranju vrijednosti samostalnog mišljenja. 
Druga je zasnovana na uvjerenju da postoji Bog. Na takvom početku i 
završetku izgrađuje se put za vječnost koja je nagrada za ustrajnost u 
religiji. 

Vjerovanje — Bog — vječnost jesu tri veoma protivrječne iluzije. 
Kad se mišljenju oduzme razložnost i samostalnost onda religiozna želja 
dobija značenje logike, pa se lako jedan stav izvodi iz drugog. Odnos 
želja — logika ne može se čak održati ni u promjeni: logika — želja, 
jer logika je zasnovana na stalnim misaonim principima, a želja je su- 
bjektivan odnos prema predmetu. Želja (kao logika) u kršćanskom mi- 
šljenju postaje osnovni paradoks za cijelu dogmatiku. Dokazivati proiz- 
voljan sadržaj kao razložnost i sigurnost nije moguće u kategorijama 
racionalizma. Kada se to obrazlaže u kršćanskom mišljenju, onda je to 
u biti dvostruko zavaravanje i zavođenje. Najprije se pretpostavka uzela 
kao zbiljnost. Sada tako dobivenu zbiljnost dokazuje pomoću prve pret- 
postavke. Takav izvod je stajanje na mjestu. Slijed: pretpostavka — 
zbiljnost —- dokaz, je dakle samo želja koja uopće nema vrijednost 
objektiviteta. Na takvom tlu postavljen je i Bog kao najviši princip 
etike. 

Aret&€ Boga kao najviši stupanj treba da bude etička norma. Iz razlika 
koje slijede iz principa identiteta, čovjek nužno ostaje u suprotnosti pre- 
ma Bogu. Svaki individualitet kao postojanje za sebe isključuje drugo, 
jer je ono upravo ono što jest. Čovjek je čovjek, Bog je Bog. Bog kao 
etički ideal za čovjeka i uopće kao bilo koji cilj djelovanja gubi sav 
svoj sadržaj apsolutnosti, čime sam sebe negira. Od svega što postoji, 
prema Bogu može težiti samo čovjek. Mrtva priroda i životinje nemaju 
tu sposobnost. Time odnos: Bog-čovjek postaje jedino moguć za Boga. 
Bog može stajati u komunikaciji samo sa čovjekom. Bez čovjeka Bog 
bi bio sam i za njega se uopće ne bi znalo. Bog bi bio skriven i nepo- 
znat. Dolaženjem u čovjekovu svijest Bog sebe zna u stvorenju, tj. u 
ograničenosti. Bog se može ispoljiti samo u ograničenom, čime prestaje 
njegova apsolutnost, a time i bitni atributi Boga kao Boga. Prema tome, 
Bog uopće ne može biti etička norma, jer je to u biti protivrječan pojam. 

Nosilac prave ljudske vrline (aret6) može biti samo subjekt koji je 
oslobođen iracionalnih i eshatoloških iluzija. Oslobađanje od takvih 
pretpostavki zahtijeva razumnost i kritičnost. Te kategorije daju po- 
sebno obilježje normama života. Razumnost je stalan misaoni napor, da 
čovjek uvijek ostane samostalan subjekt u svojoj egzistenciji. Kritičnost 
je kontrola mišljenja nad samim sobom. Time se samostalnost čovjeka 
i kontrola iz čovjeka potvrđuje kao bit ličnosti i samo iz te biti može 
čovjek izgraditi pravi ljudski i etički habitus. 

Bog je uvjetovan čovjekom. Pojam o Bogu (bilo da se negira posto- 
janje ili ne) može imati samo čovjek. Bog sebe u stvorenju (ako pri- 

hvatimo tezu religije) može ispoljiti samo u čovjeku. Sam pojam: odnos, 
govori da se od jednoga nešto nosi na drugo (od-nos). Bog može imati 
odnos prema čovjeku samo ako to čovjek hoće, Ako to čovjek neće onda 
Bog ne može doći do svijesti u bićima. Da li je to svemoć? Najmanje od 
toga. Ta nužnost da se Bog može ispoljiti samo preko čovjeka pokazuje 
da nikako nije održiva religiozna teza da je Bog vrhovni pojam etike. 
Objektivnost i apsolutnost neke norme, principa i sadržaja ne može 
ovisiti od subjekta. Bog je samo ljudski pojam kome u stvarnosti ništa 
ne odgovara. 

Etički odnos: čovjek-Bog u religioznom shvaćanju, logički se nužno 
preokreće u novu formulaciju: čovjek-čovjek. Bog nema pristupa u 
zbiljnost i u čovjekovo djelovanje ako to čovjek neće. Time je taj sa- 
držaj samo ljudsko shvaćanje, prema tome to je čovjek a ne Bog. Odnos 
čovjek-čovjek, kao razlika između subjekta i objekta, je cjelina u kojoj 
se opet ispoljava samo čovjek. U tom okviru i sadržaju čovjek je subjekt 
i objekt. Stoga najviši etički cilj može biti određen iz vrednovanja ka- 
tegorija života. 

Imanentnom kritikom religioznog shvaćanja dolazi se nužno do spa- 
janja suprotnih polova čovjek-Bog u jedinstvo razlika čovjeka i njego- 
vog mišljenja. Razlike odnosa izgledaju ovako: 1. čovjek-Bog, i 2. čo- 
vjek-mišljenje. Svođenjem prvog stava na drugi, kritička svijest mora 
postaviti i treći stav: čovjek (mišljenje) — objekt (bitak). Dakle, Bog 
je izgubio svoje samostalno postojanje, a na njegovo mjesto postavljen 
je bitak. Bitak je suma, totalitet. Etički cilj čovjekova djelovanja dobija 
iz bitka svoj opseg i sadržaj. 

Odnos čovjek — bitak kao etički problem pokazuje bit predmeta na 
koji je usmjerena ljudska aktivnost. Djelovanje prema bitku (nečem re- 
alnom). dobija svoju posebnost u društveno-povijesnim kategorijama. Te 
su kategorije nužno relativne, jer se u njih stalno unose nove sadržajne 
promjene. Neke od tih kategorija na pr. pravo, sloboda, jednakost prošle 
su upravo svoje negacije negacija. Čovjeku je najviši etički cilj čovjek 
ili humanost. Postavljanjem humanosti namjesto Boga kao zadatka, čo- 
vjek nužno unosi kategoriju humaniteta kao stalan kriterij prakse. 

Raspon od aret€ Homerovih bogova?? do aretć kršćanskog Boga kojemu 
je to i otkrivenje pokazuje u biti stupanj i razliku u shvaćanju čovjekove 
uloge u kozmosu. Kršćanski Bog postao je stvaralac i apsolutni gospodar. 
U odnosu na takvo biće čovjek je izgubio svoju slobodu, moć i smisao 
postojanja. Homerov čovjek je dijete prirode. Ono što se ne zna, iako zabri- 


# Prije pojave kršćanstva pojam aret& bio je obilježje i bogova u grčkoj mitolo- 
giji. Naime sve što postoji treba da ima arete, Kao svojstvo bogova aret&e treba da sa- 
Opći iđeal, ali ne i strogu obavezu kojoj bi čovjek morao da se podredi. Baš zbog toga 
je bilo moguće da su se Grci prema svojim bogovima odnosili sa izvjesnim humorom. 
Religija koja ne dozvoljava humor kao na pr. kršćanstvo, a priori odbacuje mogućnost 
liberalnog odnosa i egzistiranja. U tome je bit teškoća za čovjeka koji traži svoju slo- 
bodu u religiji. Homerov svijet zamišlja život bogova prema svome shvaćanju razlika 
i više moći koje postoje između smrtnih bića i bogova. Kao što ljudi mogu imati kre- 
post kao individualno svojstvo, stupanj razvoja i kvalitet, tako je i s bogovima. Njihova 
vrlina je veća nego što je kod ljudi (Il. 9,498). Čovjek je uvjeren da može bogove pri- 
dobiti. Obraća im se bez straha, smišljeno i pouzdano. Aret€ je za boga i moć, a za 
čovjeka svojstvo i sreća (Od. 13,45). Moć i sreća kao jedinstvo težnje postaju cilj svakog 
smrtnog bića. Bogovi su ljudima prijatelji a ne zlokobsji upravljači. 

njava, ipak ne vodi u uništenje čovjeka kao prirodnog bića. Čovjek — 
prirođa — bogovi stoje u međusobnoj vezi. U kršćanskom shvaćanju odnos 
Bog-svijet postaje tragedija za čovjeka. Aposolutni Bog znači potpuno uni- 
štenje čovjeka. Ljudsko biće svedeno je na pojam grešnika koji stalno 
pada u različite krivice. Afirmacija čovjeka mora nužno biti negacija Boga. 
Vraćanje čovjeka samome sebi može se izvršiti samo na tlu bitka kao je- 
dinstvene kategorije postojanja. Tada i pojam aret€ nužno mora dobiti 
povijesno-društveno obilježje kretanja u bitku. Saznanje uslova i načina 
postojanja, te puta i cilja u svijetu bitka otvara opseg i sadržaj ljudskih 
kvaliteta. U takvom odnosu pojam Boga prestaje postojati u čovjeku kao 
dio njegovog bića. Čovjek se odnosi prema bitku načinom svoje egzisten- 
cije, koja ima uvijek svoje povijesne uvjetovanosti. 

Relacija čovjek-Bog nije odnos vrste ili roda nego samo pojedinca. Sto- 
ga ukidanje tog odnosa može biti samo u svakom individuumu zasebno. 
Oslobođeni pojedinac nalazi u sebi sadržaj, koji je bio otuđio. Njegov 
arete je stalan ljudski napor. Razlika između aret& zasnovanog na reli- 
gioznom uvjerenju i arete kao ljudskog odnosa je razlika između zbiljnosti 
i eshatologije. Sve što u svome mišljenju transcendiramo izvan sfere ljud- 
skog odnosa ne može se uopće prihvatiti kao dokazanost i faktum. Otuda 
i religiozni aret€ ostaje subiektivna iluzija. Na takvoj iluziji zasnovati 
odnos prema čovjeku i svijetu bića sadrži u sebi tri bitne pogreške. Prvo 
je vjerovanje, da je sve stvoreno od jednog bića po unaprijed utvrđenom 
redu i planu. Drugo je nekritičnost prema svemu što odatle slijedi, i treće 
je, kao rezultat prva dva stava, uništenje čovjeka kao samostalnog bića. 
Dakle, u cjelini: kršćanski arete je sinteza ta tri momenta. Stoga su vje- 
rovanje, nekritičnost i uništenje stupnjevi otuđenja čovjeka u kršćanskom 
pojmu arete. 


7. Šta je istina? 
a) Problem istine u filozofiji 


Grčka riječ altheia (istina) etimološki znači ono što nije skriveno.8# U 
svijetu bitka skrivenost je subjektivni način odnosa prema stvarnosti. 
Čovjekovo mišljenje o stvarnosti je put i način tumačenja i otkrivanja 
bitka. Istina kao neskrivenost predmeta isto je što i znanje o predmetu. 
Otkrivanje skrivenosti znači dovođenje objekta u sferu subjekta (u teoriji 
i praksi). Objekt postaje povijestan, očovječen. Svaki stupanj otkrivanja 
je stupanj očovječenja bitka. Sve što je izvan područja ljudskog djelovanja 
i mišljenja stoji izvan horizonta svijesti, pa prema tome za subjekt nije 
ni skriveno ni otkriveno, Ta razlika može se uspostaviti tek prema nečemu 
što je naš predmet (=> pred-met), što je ispred nas u povijesnom zbivanju 
i u procesu očovječenja. Tako doveden predmet može za nas biti otkriven 


** Alethela, vidi: lanthano = sakriven biti, sakriti se: iz *la — dh; lat.: lateo, 14 — 
tere = sakriti, 
Mitološka personifikacija znala je za vodu zaborava (Lethes hydor). 


169 


ili skriven, ali za sebe taj predmet nije ni jedno ni drugo. Kategorija skri- 
venosti i neskrivenosti seže toliko koliko se prostire horizont očovječenja 
u svijetu bića. Povećanje opsega i sadržaja očovječenja (u bitku) uvjetovan 
je načinom i mogućnošću ljudske egzistencije. Stoga možemo reći da je 
povijesnost osnova svakog ljudskog djelovanja uopće. Povijesnost i bitak 
niti se podudaraju niti se mogu isključiti. Njihov je odnos međusobno 
osvajanje i uzajamno djelovanje. Osvajanje u bitku je proširenje i suženje 
istodobno. Proširenje očovječenog bitka i suženje sfere skrivenosti. 

Povijesnost subjekta je maksimum puta. Povijesnost nije samo stanje 
izolovanog subjekta nego sav sadržaj njegove teorije i prakse. Prema tome 
povijesnost subjekta je sinteza u aktivnosti čovjeka kao čovjeka prema 
bitku. Skrivenost ili otkrivenost u povijesnosti (bitka i čovjeka) je oblik 
kretanja subjekta u svijetu totaliteta. Taj oblik ima sadržaj iz postignutog 
stupnja otkrivanja. 

Grčko-jezično označavanje istine kao nečega što nije sakriveno sadrži 
u svojoj biti (suštini) opću dijalektiku bitka (tj. subjekta, objekta i povi- 
jesti). Takva dijalektika otklanjala je svaki oblik fatalizma. Otkrivanje 
je stvaralačka aktivnost, a takva aktivnost je način egzistiranja čovjeka. 
Stoga možemo reći, da je istina bit i uslov ljudskog postojanja uopće. 


Pojam istina nosi u sebi sumu ljudskih mogućnosti. Sve drugo je ne- 
izvjesno. Skrivenost je tama za ljudsko mišljenje bez obzira o čemu se 
radi. Dijalektika istine je oformljeni sadržaj ljudskog odnosa i djelovanja 
prema bitku. Istina se sastoji u ljudskoj povijesti. Jednom otkriveni sadr- 
žaj može ponovno postati sakriven. To se događa uslijed zamjenjivanja 
mnijenja (ono što se pomišlja bez dokaza) i pravog mišljenja u kojemu 
se izražava način postojanja bića. Mnijenje (doxa) je veo koji lebdi između 
postignutog (spoznatog) sadržaja i bića po sebi. Slika o svijetu ili odraz 
(eidolon) može biti u suprotnosti sa istinom. To je moguće zbog nesposob- 
nosti naših osjetila da spoznaju bit predmeta. Taj problem mogao bi se 
razmotriti kroz povijest filozofije i uvijek bi se dobile razlike između sen- 
zualnog i misaonog odnosa prema stvarnosti. 


Općenita formulacija istine točna je baš zbog toga jer je apstraktna. 
Već prve definicije istine ukazuju na taj problem. Kad kažemo da je istina 
tada saopćena, ako o onome što jest kažemo da jest, a o onome što nije 
da nije, onda se ipak javlja teškoća u određenju »jest« i »nije«. A govoriti 
o onome što jest da jest sigurno je apsolutno određenje istine. To adekvat- 
no izražava naša riječ: istina. U samom pojmu sadržan je i problem. Istina 
je ono što je isto: to jest, sadržaj mišljenja treba da bude adekvatan biću 
o kome se misli. Etimološki »istina« i »isto« svodi se na korijen jesti?. 

Istina je samo ljudska kategorija koja ne može do kraja uopćiti i izra- 
ziti svijet bitka. Stoga je dijalektika istine relativnost i apsolutnost, sub- 
jektivnost i objektivnost. Odnos tih razlika je stupanj saznanja skriveno- 
sti. Svijet oko nas je uvijek skrivenost i neskrivenost. Istina je ljuđski 
put u bitku. 


*“ Vasmer M. — Russisches etymologisches Woyrterbuch, I. Bd. Heidelberg 1953. 

b) Pojam dialegomai mijenja svoje osnovno značenje 


U grčkoj filozofiji pojam dialegomai izražavao je metodu i smisao 
istraživanja u tezi i antitezi. To je bila metoda postavljanja pitanja da bi 
se u stavovima pro i contra ispitao sadržaj nekog pojma. Poslije analize 
u takvom postupku definirani pojam bio je znanje o predmetu i zbiljnosti 
na koje se taj pojam odnosi. Stoga je dialegomai način čovjekovog mišlje- 
nja i način razložno-kritičkog saznanja. Put od subjekta prema objektu 
bio je uvjetovan dijalektičkom metodom. 


Dialegomai kao dijalog omogućavao je sadržajnu i kritičku konsekvent- 
nost, jer se uspoređivanjem različitih mogućnosti dolazilo do izbora i po- 
tvrde najrazložnijeg stava. Time se je ono pravo ipak izdvojilo iz mnogih 
razlika i definiralo u svojoj biti. 


Takvo značenje za mišljenje pojam dialegomai nema u kršćanskim 
tekstovima. Promijenjeni nazor na svijet nije trebao čovjekovo kritičko 
mišljenje. Svaka sumnja je shvaćena kao grijeh. Vjera je postala nepriko- 
snovena. Dialegomai je prestao biti sredstvo ljudskog mišljenja. To je sada 
prvenstveno božji govor. U Pavlovoj poslanici Hebrejima (12,5) upozora- 
vaju se vjernici da ne zaboravljaju utjehu koju im Bog govori (dialegetai) 
kao sinovima.# A šta Bog govori? Prema kršćanskim piscima ono što je 
sadržano u tekstvima Novoga Zavjeta. Stoga možemo izjednačiti božje 
mišljenje s Novim Zavjetom. U Novom Zavjetu osporava se vrijednost 
filozofiji. O izučavanju svijeta i prirode nema ni riječi. Time božje mi- 
šljenje prestaje imati karakter mišljenja. Sasvim nešta suprotno od Ari- 
stotelove teze, da je Bog najveći filozof, jer je Bog u svojoj suštini mi- 
šljenje mišljenja (Arist. Met. XII.). Kršćanski Bog je duhom veoma siro- 
mašan. On je ono što je bila religiozna svijest prije dvije hiljade godina. 
A šta je bilo s daljnjim razvojem? Ako se Bog iz toga izdvoji i ostane na 
nivou tekstova Novoga Zavjeta tj. jednom za svagda saopćen, onda ta 
apsolutnost ostaje samo sadržaj povijesne uvjetovanosti početkom n. ere.88 


5 O značenju 1 razvoju pojedinih termina Novoga Zavjeta vidi: Theologisches Wor- 
terbuch zum Neuen Testament, I—VI, Stuttgart 1933—1959. Herausgegeben von Gerhard 
Kittel. Tih šest sveza ima preko 6.000 stranica. 

Veoma sadržajan je i ovaj rječnik: D. Dr. Cremer — Biblisch-Theologisches Worter- 
buch der Neutestamentlichen Grizitit, Zehnte. včllig durchgearbeitete und vielfach ve- 
rinderte Auflage, Herausgegeben von D. Dr. Julius Kšgel, Gotha 1915. 

Za točno razumijevanje pojmova neophodno je poznavati i gramatiku novozavietnih 
tekstova. U tom pogledu veoma je instruktivno djelo: Friedrich Blass: Grammatik des 
Neutestamentlichen Griechisch, Gčttingen 1896. str. 329. 

Od novijih priručnika veoma su sadržajni: Biblisch-Historisches Handwirterbuch, 
Landeskunde. Geschichte, Religion. Kultur, Literatur. Herausgegeben von Bo Reicke 
und Leonhard Rost, Erster Band, A-G. Vandenhoeck et Ruprecht in Gčttingen. 1962. str. 
615. Zatim: L. Bouyer-Dictionnaire technologique, Copyright 1963 by Desciće et Co. To- 
urnai (Belgium), str. 653. 


s“ Kad je jednom Bog prenijet u povijesno događanje nemoguće je izbjeći primjenu 
novijesnog kretanja na Boga. Kako đa se objasni da je ljudski razvoj već prešao oče- 
kivani kraj svijeta, pa se hilijazam nije ostvario. Hiljadu godišnje carstvo kao faza prije 
potpunog završetka svega najavljivano je kao skora budućnost. Zašto je tu tako Bog 
neodređen i dvosmislen? U 2 Petr. 3,8 kaže apostol, da budu pripravni na to, da je pred 
Gospodom jedan dan kao hiljadu godina. a opet hiljadu godina kao jedan dan. Zatim 
dalje kaže, da Bog ne kasni sa svojim obećanjem i da će taj dolazak sigurno biti. Us- 
poređuje ga s iznenadnim dolaskom lopova u noći. Takav će biti dan Gospodnji. U 
najranijem kršćanskom spisu u Apokalipsi (20,4) iznosi se forma vizlje o hiljadugodiš- 
njem carstvu. Tu se miješa židovska tradicija s kršćanskim željama. 

Prema izloženom karakteru božjeg određenja dialegesthai nije diskusija 
ljudi, nego propovijed, prediga. To se može vidjeti na više primjera kod 
apostola Pavla,87 što opet pokazuje primjenu u smislu dogmatizma. 

Kad pisci kršćanskih tekstova upotrebljavaju termin legesthai u ljud- 
skom smislu onda to ima samo negativno značenje. Čovjek bez Boga ne 
može ništa spoznati, to je osnovno uvjerenje. Stoga legesthai čovjeka zna- 
či: svađati se, prepirati se. U Mk. 9,34 učenici se svađaju (dielehthesan) 
koji je među njima najveći. Učitelj ih zbog toga kori, jer ne razumiju 
njegovu misiju i ulogu. Sve je moguće onome koji vjeruje (Mt. 9,23) govori 
on običnim nevjernicima. A šta da kaže učenicima koji se prepiru za 
primat. 

U Judinoj poslanici (9) dialegesthai znači isto svađu, no ovaj put arhan- 
đela Mihaela s đavolom. 

Dialegesthai u značenju istraživanja i vjerovanja jesu u principu pro- 
tivrječni pojmovi. Vjerovanje je konačnost i završenost a istraživanje 
(dialegesthai) beskonačnost i nezavršenost. Završenost dogmi znači i nji- 
hovu konačnost. Završenost i nepromjenljivost treba da postanu sinonimi 
u dogmatskom mišljenju. Kada bi se na dogme primijenio atribut istra- 
živanja (beskonačnost i nezavršenost) onda bi vjera postala svoja vlastita 
negacija. Imanentnim slijedom vjera se isključuje iz oblika mišljenja. Ka- 
ko bi izgledala religiozna dogma o uskrsnuću ako bi se reklo da treba 
sačekati da li će tko od umrlih uskrsnuti, pa da se to onđa prihvati. Na 
principima kritičnosti, egzaktnosti i evidentnosti nikada ne preostaje mje- 
sta za vjerovanje i dogmatizam. Stoga i pojam legesthai u smislu ljudskog 
razmišljanja, traženja, diskutiranja i argumentiranja nema nikakvu mo- 
gućnost niti svoje mjesto u religioznom području. 

U principu postoje dva sadržaja: jedan koji je dobiven putem legesthai, 
i drugi koji je dobiven negiranjem legesthai. To su putovi kritičkog mi- 
šljenja i dogmatike. Svaki sadržaj bez legesthai ispoljava nemoć, strah 
i bojazan onih koji to prihvaćaju. Šta bi bilo kad bi se takvog sadržaja 
odrekli? Namjesto iluzije suočili bi se sa svijetom stvarnosti. To je teže 
ali sigurnije, neizvjesnije ali realnije, prolazno ali uvjerljivo, ljudski argu- 
mentirano i humano. Razlika je u tome u kakvom svijetu čovjek želi da 
živi. Ako se prenese u svijet religije dobio je sve što pomišlja, jer je izgu- 
bio sve što je mogao misliti. Pomišljanje je prenošenje subjektivnosti izvan 
sfere predmetnosti i zbiljnosti. Tada dogma zamjenjuje razbor, molitva 
skepsu, pokajanje kritiku, poniznost smionost i nada ljudsku aktivnost. 


c) Jezik (govor) kao put u istinu i pravi život 


Kršćanski pisci tumačili su svojim pristalicama da uspjeh vjerskih 
zajednica ovisi o njihovom međusobnom razumijevanju. Sadržaj govora i 


(U tumačenju hilijazma kršćanski pisci imaju uzor u Starom Zavjetu. U Ps. 90,4 


piše: Jer te tisuća godina pred očima tvojima kao dan fučerašnji kad mine, i kao 
straža noćna; i 90.9: Svi se dani naši prekraćujiu od srdnje tvoje, godine naše prolaze 
kao glas). 


#" Djela Apostolska 17,2; 17,17; 18,4; 20,7.—9 i dr. 

mišljenja je osnova njihove komunikacije, vjerovanja i djelovanja. Stoga 
treba veoma pažljivo odabirati riječi i jasno određivati njihovo značenje. 
Svima treba da bude jasno da je jezik oruđe kojim se drugom čovjeku 
može učiniti veliko dobro ali i veliko zlo. Ako vjernici to zanemare nastat 
će razdobr među njima.# 

Taj problem nije samo pitanje religiozne afirmacije. Kad čovjek u go- 
voru saopćava drugom čovjeku ono što misli onda se on identificra sa sa- 
držajem koji saopćava. Time se dobija i realno praktični odnos i stav. 
Saopćeni govor je dakle vlastito otkrivanje. 


Prema želji apostola Jakoba govor bi morao uvijek biti u skladu s vje- 
rom. To bi omogućilo sigurnu religioznu praksu, koja bi postala praktična 
strana vjere kao istine. S tim u vezi je i eshatološka budućnost kao pot- 
puni zaključak novog života. 

Kreposno shvaćanje života i svijeta ne uzrokuje nepravdu i laž. Stoga 
jei jezik kreposnog čovjeka po svome sadržaju u skladu s pozitivnim prin- 
cipima egzistencije. Jezik kao izražajno sredstvo svakog mišljenja može 
imati veoma različite sadržaje. Kršćanski pisci zahtijevali su apsolutnu 
religioznu poslušnost svakog čovjeka prema crkvi i Bogu. Stoga i jezik 
treba govoriti samo to što je crkva peporučila kao najbolji put u spasenje. 
Tko se tome suprotstavlja mnogo škodi kršćanskoj zajednici. Kao što mala 
vatra može zapaliti veliku šumu tako i jezik, iako malen ud, može izazvati 
ljudski razdor. Jezik bez pravog vodstva postaje vatra i svijet nepravde 
(Jakob 3,6). Svijet (kozmos) nepravde je suprotnost pozitivnom principu. 
Takav jezik zapaljen je od pakla i on zapaljuje »točak života« (ton trohon 
tes geneseos).? U doba Jakoba izraz: trohos tes genoseos nije više imao 
ranije kozmičko, sudbinsko značenje nego poslovično. Život je put gore- 
-dolje i obratno. U grčkom mišljenju uopće »trohos života« označavao je 
slikovno uspoređivanje životne promjenljivosti. 

Prema mišljenju apostola Jakoba promjenljivost ili dijalektika svijeta 
i života izgorjet će zbog toga što se čovjek nije oslobodio pakla. Ta kazna 
je neizbježna. Tko prihvati na vrijeme opomene prave vjere može ublažiti 
svoj položaj. Kod Jakoba se nalazi i izraz »vijenac života«. Taj vijenac 
primaju kao dar od Boga ljudi koji izdrže iskušenja. Tu je život u doslov- 
nom značenju postojanje (kao cjelina) nasuprot smrti. Pojam »točak života« 


* U razvoju patristike Grgur iz Nyse (3385—391) pisao je da je čovjek najsposobniji 
baš zbog toga što ima jezik. Prema Grguru, čovjekov organizam građen je tako da bi 
se ispoljila mogućnost jezika i govora: »Budući da je čovjek živo biće obdareno jezikom, 
morali su organi tijela biti prikladno građeni za upotrebu jezika. Kao što muzičar iz- 
vodi muziku u skladu s vrstom instrumenta, ne frula na liri, niti gitara na flauti, tako 
mora biti prikladna i gradnja organa za jezik da bi riječi, kad ih oblikuju glasovni 
organi, zvučale prirodno. Zbog toga su tijelu dodane ruke...., no prije svega priroda 
je tijelu dala ruke zbog jezika«. (Opif. 8; Opširnije o tome: B. Bošnjak — Problem i 
2azvoj ideje humanizma u filozofiji). 


“ Grčka riječ trohos znači sve što trči. Na pr. može označavati i Iončarski točak 
kao i točak sunčevih kola. Trohos je izvedeno od treho = trčati. U vezi s treho je i ri- 
ječ trahelos što znači vrat. Latinska riječ traho, xi, ctum 3. ima isti korijen s treho. 

Pojam točak života simbolika je za stalnu promjenljivost svega. Prvobitno već kod 
orfika govori se o krugu života (kyklos tes geneseos) i to točku (trohus) sudbine koja 
sve zahvaća. Orfička kozmička slika svijeta shvaćena je kao kretanje u smislu konač- 
nosti, ali i stalnog ponavljanja, tj. vraćanja kao odnos rođenja i smrti. Kozmičko zna- 
čenje točka života (nastajanje i razvoj) iako u vezi s Moirom (sudbina) bilo je jedin- 
stveno shvaćanje svakog postojanja. 

obuhvaća sve ono s čime čovjek dolazi u vezu. To je općenito dijalektika 
svijeta i života, tj. dijalektika svega što nastaje. Apostol tvrdi da će izgor- 
jeti promjenljivost (dijalektika) svijeta, što znači da će sve što čovjek 
upotrebljava propasti. Ukratko čovjekov će svijet nestati uslijed nepokor- 
nosti i grijeha. 

Iz te pogibelji ljude može spasiti »usađena riječ« božja, ali ne samo na 
osnovu vjerovanja, nego u djelima koja su u skladu s vjerom. Da bi taj 
odnos što slikovitije objasnio, apostol uspoređuje taj problem s čovjekom 
koji stoji pred ogledalom. Što čovjek gleda i promatra u ogledalu? U tek- 
stu stoji pojam: genesis (to prosopon tes geneseos autou en esoptro). On 
gleda dakle lice svoga života, a ne lice tijela kako se to obično prevodi. 
Lice »života« ili izgled uslijed stalne promjenljivosti ne može se jednom 
zauvijek fiksirati? Te promjene iako neznatne stalno postoje i djeluju 
ne samo u čovjeku nego u svemu što postoji. Ogledalo ne može izraziti 
bit »lica« jer je statičnost. Tako čovjek nema pravi uvid u svoje biće. 
»Ogleda se i otide, i odmah zaboravi kakav bješe« (1,24). Kad bi se radilo 
o licu tijela, zašto bi čovjek zaboravio kako izgleda. Vjera bez djela je 
što i promatranje »svoje mijene« u ogledalu.?! 

Prava vjera omogućuje i znači zauzdavanje jezika (1,26), jer jezik sam 
za sebe je »nemirno zlo i pun je smrtonosnog otrova« (3,8). Jezikom se 
može blagosiljati Bog, ali se mogu i kleti ljudi koji su stvoreni po božjoj 
slici, Ta mogućnost nije dobra. Apostol hoće da se te suprotnosti ukinu. 
»Zar može izvor iz istog otvora točiti slatko i gorko?« (3,11). Pitanja u 
suprotnostima nastavljaju se: Zar može smokva rađati masline, ili vinova 
loza smokve? Ne može. Tako ni slani izvor ne može dati slatke vode. Opet 
je zaključak jasan: vjera spašava od suprotnosti i upućuje na jedan jedini 
put. Smijeh treba pretvoriti u plač i radost u žalost. Toliko je kajanje ne- 
ophodno. Nitko ne zna šta će biti sutra. »Jer šta je vaš život? Vi ste para, 
koja se zamalo pokaže a potom nestane« (4,12). U takvoj neizvjesnosti vjera 
daje upute. Sav ljudski govor treba da je postojan i u skladu s pravim 
ciljem. Stoga u govoru »da« treba da bude »da«, a »ne«, »ne« (5,12), Vjera 
je dakle pomoć i apsolutna osnova mišljenja, rada i života. 


d) Kršćansko shvaćanje istine 


Problem istine u kršćanstvu saopćen je veoma jednostavno. Put u 
istinu o svijetu nije uvjetovan misaonim istraživanjem ni dokazivanjem 
nego samo vjerovanjem u apsolutnost dogme. U I Iv. 2,4 stoji napisano: 


"Taj problem podsjeća na Ezopovu basnu o mjesecu i majci: »Nekoć je Mjesec 
molio svoju majku, da mu satka primjerenu košulju. Ona mu reče: »kako da ti satkam 
primjerenu košulju, kad te gledam sad u uštapu, drugi puta u obliku polmjeseca a treći 
Puta srpolika« (Zbornik Ezopovih basana, preveo Milivoj Sironić, Zagreb 1851). 


* Apostol želi da i na drugim primjerima iz promjenljivosti svijeta i života dobije 
potrebne zaključke o nuždi potpunog vjerovanja, jer je samo to put spasenja. On piše, 
da su ljudi koji sumnjaju u vjeru nalik na morske valove, koje vjetrovi podižu i raz- 
meću (1,6). Čovjek bez prave vjere ima podijeljenu dušu (aner dipsyhos) i »nepostoja- 
nje u svim putovima svojim«. Podijeljena duša treba da označi kolebanje između zem- 
lje i neba. 

»Koji govori: poznajem ga, a zapovijedi njegovih ne drži, laža je i u 
njemu istine nema«. Ovdje se mjesto pojma istine može staviti božje 
otkrivenje. Tko samo poznaje a ne vjeruje, ne nosi u sebi božje otkrive- 
nje. Poznavanje je misaono analiziranje i zaključivanje, a vjerovanje je 
antimisaoni proces. Ako se poznavanje i vjerovanje potpuno podudaraju, 
onda je na području mišljenja uveden kriterij vjerovanja. Time je pot- 
puno otvoren put u religiozni dogmatizam. Postoji samo jedno autorita- 
tivno učenje, koje je sebi podredilo mišljenje tako, da su principi dogmi 
postali apsolutni kriteriji. Pogledajmo s tim u vezi nekoliko primjera. 
U 1 Tim. 6,38 upozorava se na opasnost svega što se razlikuje od pravog 
vjerovanja. Tu piše: Ako li tko drukčije uči i ne pristaje uz spasonosne 
riječi Gospoda našega Isusa Krista i na nauku pobožnu, taj se uzoholi 
ne znajući ništa, i boluje od zapitkivanja i praznih prepiranja. Dalje se 
kaže da su uzaludni razgovori takvih ljudi, »koji imaju um (nous) izo- 
pačen i nemaju istine«. Pravi um je sada mišljenje spojeno sa vjerova- 
njem. Bez vjerovanja mišljenje je nužno Krivi odraz i izraz. Svi koji 
sumnjaju u istinitost evanđelja (na pr. u ranom kršćanstvu gnostici) stoje 
na tlu laži. Otac takvih ljudi je đavo, koji je već od početka ubojica ljudi. 
»Kad govori laž, svoje govori, jer je laža i otac laži« (Iv. 8,44). 

Pojam izopačenog uma je religiozni sud o ljudskom odnosu prema svi- 
jetu i životu. To zaista znači početak jedne ere. Ali u kom smislu? U 
tom da mišljenje bez religiozne dogmatike ne može više biti pravo ni 
istinito. Iz čega je izveden takav zaključak? Kako se je dogodilo da je 
čovjek spoznao da njegovo mišljenje nije pravo? Ako je spoznao treba 
biti jasno na kojim principima. Ako nije spoznao onda je nelogično da 
se primi kao pravo ono što se nije spoznalo. Kako se mogao spoznati sa- 
držaj vjerovanja? Nikako istraživanjem predmeta, jer Bog prema mišlje- 
nju teologa ne postoji na način egzistiranja bića. Dakle nikako percipi- 
ranjem. Preostao bi još put mišljenja. Spoznati Boga mišljenjem značilo 
bi sebi pripisati adekvatnu moć koju ima i Bog, odnosno da bi ljudsko 
mišljenje bilo sposobno i u stanju da shvati božju bit. Takva nemogućnost 
bila je teolozima uvijek problem. Stoga je Toma Akvinski dokazivao egzi- 
stenciju Boga iz načina postojanja stvarnosti, a ne iz samog pojma Boga 
kao što je učinio njegov prethodnik, skolastičar Anselmus. 

Uzdizanjem mišljenja do Boga čovjek bi se izjednačio s Bogom. Da- 
kle, ako čovjek spoznaje Boga mišljenjem, Bog prestaje biti Bog. Da bi 
Bog bio Bog čovjek ga ne može spoznati. Bog je dakle nespoznatljiv za 
čovjeka. To je jedini zaključak. Dakle mišljenje o Bogu nije postalo iz 
mišljenja. Šta slijedi dalje? Vjerovanje saopćava božju objavu i njegova 
djela. Iz čega i na osnovu čega? Na to je jednostavan odgovor: Bog se 
sam otkriva i time je sve saopćeno. Kako da mišljenje to ne može shva- 
titi? Preostaju dvije mogućnosti. Ili da se mišljenje proširi sadržajem 
vjerovanja da bi postalo prema mišljenju teologa pravo i istinito, ili da 
se zadrži na svojoj granici i tako ostane krivo i upropašteno. Zahtjev za 
religiozno proširenje mišljenja ne dolazi od samog mišljenja niti može 
uSlijediti iz njegovih principa. Prema tome s mišljenjem je sve u redu. 
Ono se stvarno izopačava kad napušta svoju bit i prihvaća sadržaj i me- 
todu koja mu uopće ne pripada. 

Da li se atribut »izopačen« može upotrebiti za vjerovanje, pa da se 
na pr. kaže »izopačeno vjerovanje«? Ne može, jer bi u tom slučaju zna- 
čilo da može postojati i prava religija tj. pravo vjerovanje. Svako reli- 
giozno vjerovanje je lažna slika svijeta. Mišljenje kao mišljenje postaje 
izopačeno kad takav sadržaj preuzme u sebe. Ovdje treba razlikovati dva 
pojma izopačenosti. Prvo je pomoću religije. To smo označili kao izopače- 
nost mišljenja kao mišljenja. Drugi je oblik izopačenosti koji može pro- 
izaći iz samog mišljenja tj. kad se nekritički prima neistina kao istina. 
Taj se problem rješava principom da je — istina kriterij sebe i lažnosti. 
To je diskusija o mišljenju u mišljenju, a ne kao u primjeru totalnog 
otuđenja mišljenja, kad mišljenje preuzima u sebe religiju kao svoju bit. 


e) Teološko rješenje: Isus kao istina! 


Kršćanski problem apsolutne istine saopćen je u konkretnoj pojedi- 
načnosti. U Iv. 14,16 Isus kaže da je on put, istina i život. To je nešta 
potpuno novo. Takav način mišljenja nije prije bio poznat. Istina se više 
ne nalazi u relaciji subjekt-objekt, niti u adekvatnosti mišljenja i pred- 
meta. Nikakvo mišljenje o predmetu nije potpuna istina. Mišljenje kao 
mišljenje uopće ne može biti cjelovit nosilac istine. Odnos subjekt-objekt 
prestaje biti problem, jer objekt nije pravi predmet istine. Cjelokupna 
filozofija, budući da nije izišla iz relacije subjekt-objekt, nije mogla rije- 
šiti bit istine. 

U tekstu evanđelja ističe se, da je istina Isus. Ta se istina vidi i čuje. 
Istina hoda i umara se, trpi i bori se, opominje i moli. Istina je s ljudima 
zajedno u sobi, hoda ulicom, putuje i vraća se. Ogladni, hrani se, zebe 
i oblači se, spava i odmara se. Jedni je vole, drugi je mrze. Istina postupa 
oprezno. Mijenja mjesta kad je ugrožena. Čas skuplja ljude oko sebe, a 
zatim odlazi od njih. Nalazi se u iskušenju, bodri se, traje i nada se. Isti- 
na jede i pije, troši i štedi, prima darove i tako živi. Sve je to istina, jer 
istina je Isus tj. čovjek. Šta takva istina znači? Ta istina nije više »šta« 
jer tada bi proizašla iz relacije subjekt-objekt. Kad nije »Šta« postaje 
suprotnost tome. Dakle ona nije ništa od mogućih »šta«. To ništa (kao 
istina) je za mišljenje stvarno ništa, a za vjerovanje sve. Razlika: ništa- 
-sve ima i obratan odnos, tj. ono što za mišljenje nije ništa, to je za vje- 
rovanje sve. Stoga opći odnos možemo ovako saopćiti: 


ništa (za um) 


l. Ništa < sve (za vjerovanje) 


2. Sve . ništa (za um) 
(kao Isus) < sve (za vjerovanje) 


Paradoks je očit. Vjerovanje nastaje na tlu kad se razum potpuno isklju- 
či. Stoga nužno otpada relacija subjekt-objekt. Religija je eliminiranje 

paradoksa na taj način, da otklanja razum kao suvišan faktor. U stavu 
subjekt-objekt ispoljava se misaona refleksija o predmetu pa stoga i tu- 
mačenje nečega u tom odnosu zadržava bit tih kategorija. Pogledajmo 
ove primjere: (Isus govori Pilatu) — Ja sam zato rođen, i zato dođoh 
na svijet da svjedočim istinu. I svaki koji je od istine sluša glas moj. 
Reče mu Pilat: Šta je istina? (ti estin aletheia; Iv. 18,37—38). U ta dva 
stava izražena su dva oprečna shvaćanja uopće. Isus apodiktički iznosi 
svoje teze. On zna zašto je rođen i zašto je došao na svijet. On svjedoči 
istinu (tj. samog sebe). Svi koji su to vjerovanje prihvatili, dakle svi koji 
su od istine (ek tes aletheias) slušaju i prihvaćaju Isusov govor, Nasuprot 
tome Pilat misli u relaciji subjekt-objekt. On pita šta je istina, tj. njemu 
je nepojmljivo da bi Isus bio istina. U tom kriteriju »šta«, gornja teza 
ima ovaj obrat. Namjesto: I svaki koji je od istine sluša glas moj, treba 
da stoji: glas mišljenja (tj. svoj glas). U ukinutoj relaciji subjekt-objekt 
za čovjeka je sve gotovo i poznato. Prošlost, sadašnjost i budućnost nisu 
nikakva zapreka jer se subjekt ne nalazi u odnosu prema bitku kao pre- 
ma uvjetu i smislu svoje egzistencije, nego prema Bogu. Odvođenje čo- 
vjeka iz bitka je pretpostavka za teologiju. Odnos je ovaj: S— O = filozo- 
fija S — 6 = teologija. »Logika teologije« nije određena ni ograničena 
svijetom bitka. Tako oslobođena, logika teologije dobiva svoje kategorije 
iz eshatologije. Te razlike možemo uočiti ovako: 1. subjekt — bitak = 
= mišljenje — objekt; 2. subjekt — vjerovanje ili eshatologija (tu ne 
možemo staviti Bog, jer Bog je samo pomišljena egzistencija). U drugom 
stavu subjekt prestaje imati misaoni odnos, pa je stoga paradoks jedina 
mogućnost religije. Iz razlika S — bitak i S — eshatologija obostrano je 
konzekventan daljnji razgovor između Pilata i Isusa i Pilata i Židova. 

Pilat u sudnici pita prisutne Židove: Kakvu krivicu iznosite protiv 
ovog čovjeka? Već početak toga razgovora je karakterističan. Za Pilata 
to je samo čovjek, koga su optužili. Ništa tu više ne može biti. Je li to 
kralj Judejski pita Pilat. Daljnji razgovor ima normalni sudski postupak. 
Prvo je pitanje: Šta si učinio? Bez takvog pitanja nemoguće je utvrditi 
istinu optužbe. Odgovor na to pitanje slijedi iz eshatologije: kraljevstvo 
moje nije od ovoga svijeta. Jasno da u tim razlikama daljnji razgovor 
nije moguć. Pilat vidi da nema posla sa shvaćanjima normalnog čovjeka 
i ne vidi u njemu neku opasnost za Rimsku državu. Čovjek koji zamišlja 
da je božji sin, da mu je kraljevstvo na nebu i slično, djeluje Pilatu veo- 
ma neozbiljno. Tim prije što za sebe kaže da je on potpuna istina. Na 
takvim izjavama graditi ozbiljnost optužbe bilo bi smiješno. Pilat smatra 
da je dovoljno toga čovjeka išibati i pustiti ga kući. On to i predlaže. 
Isusa izvodi pred okupljeno mnoštvo i saopćava: evo čovjeka. Ta izreka 
nema nikako uzvišeno ni simbolično značenje kao što misle teolozi. Za 
Pilata i rimsku vlast to je odluka i rješenje spora. Nije to nikakav sin 
božji, niti predstavnik nekog božjeg carstva. To hoće Pilat saopćiti pri- 
sutnoj masi. Njegovo naglašavanje: evo čovjeka, treba da negira tekst 
optužbe. Najobičniji je to čovjek i na tome treba da ostane. Pilat ga ne 
smatra krivim i odlučio je da ga pusti. No daljnji tok spora dobija poli- 
tičke intrige. Prema tekstu evanđelja, Židovi prijete Pilatu da će ga tužiti 
caru, jer ne sudi onome, tko sebe smatra kraljem Židova, pored pravog 

cara u Rimu. Pilat je na kraju sklon šali i reče: evo vaš car i predade 
ga. Ni poslije razapinjanja spor nije bio riješen. Na križu Pilat je napi- 
sao: Isus Nazarećanin kralj Judejski. Prisutni Židovi osporavali su takvu 
formulaciju teksta, zahtijevajući da se unese izmjena: ne židovski kralj, 
nego da je sam rekao: ja sam židovski kralj. Takvom izmjenom htjeli su 
se potpuno izdvojiti od cijelog tog slučaja — tj. oni (starješine) nemaju 
s tim razapetim ništa zajedničko. Pilat nije pristao da mijenja postavljeni 
natpis i odgovori im: što pisah, pisah. Smisao tog odgovora je jasan. Osu- 
đeni je razapet kao čovjek i kao politički krivac. I sve drugo što su Žido- 
vi govorili kao na pr. »mi imamo zakon i po zakonu našemu valja da 
umre, jer načini sebe sinom božjim« (Iv. 19,7) za Pilata nema nikakve 
sudske ni pravne vrijednosti. Stoga odlučan odgovor: što pisah, pisah 
upozorava na bitna i oprečna mišljenja koja su slijedila iz razlika bitka 
i eshatologije. On ni ne pomišlja da bi što trebao mijenjati, jer u biti bio 
je spor je li to čovjek ili sin božji. Da je priznao židovsku koncepciju 
onda bi trebao promijeniti »Judejski« u »nebeski«. Tu je razlika a ne u 
onom što su mislili Židovi. 


Ovako izvedena interpretacija je pokušaj da se upozori na bitne razli- 
ke mišljenja koje su nužne, jer se polazi od dva ishodišta: od bitka i od 
eshatologije. Time što se tu u principu mogu uopćiti dvije forme mišlje- 
nja ne slijedi da se tome tekstu prizna neka historijska vrijednost. Ima- 
nentnim slijedom upozoravao sam na razlike predmeta a time i na razli- 
čite forme i kategorije mišljenja. To se može izvesti (kao princip) i iz 
drugih tekstova Novog Zavjeta. 

Za kršćansko shvaćanje već samo pitanje: šta je istina, sadrži u sebi 
klice svih mogućih hereza. Kako se to uopće može pitati? Istina je jasna: 
to je objava i Isus Krist. Tko to ne prihvaća u zabludi je. Kršćansko uvje- 
renje o istini nosi u sebi zahtjev za religioznom apsolutnošću. Svaki čo- 
vjek treba da prizna da do prave i jedine istine ne može doći vlastitim 
razmišljanjem nego samo putem objave. S tim u vezi tvrdili su crkveni 
oci da se i epohe prije kršćanstva uopće ne mogu uspoređivati s kršćan- 
skim vremenom. Ono što prije nisu znali ni najveći filozofi starog svijeta, 
tj. šta je Bog, sada zna i najmanje dijete. Međutim takva gotovost sadr- 
žaja i dohvaćena apsolutnost ostaju najočitiji primjer svake nekritičnosti, 


f) Šta je duh istine? 


U spoznajnoj teoriji govori se o sadržaju istine, jer je istina uvijek 
točno mišljenje koje čovjek ima o nekom objektu. Sadržaj istine kao 
misaoni slijed objektivnog događanja može imati relativan i apsolutan 
karakter. Istina bez sadržaja bila bi protivrječan pojam, U tekstovima 
Novog Zavjeta govori se o duhu istine (pneuma tes aletheias) kao kva- 
litetu koji ima apsolutnu moć, Taj duh istine svijet (oni koji nisu kršća- 
ni) ne može primiti iz dva razloga: 1. ne vidi ga i 2. ne poznaje ga. Vjer- 
nici poznaju duh istine jer stoji u njima (Iv. 14,17). Duh istine ili duh 
sveti djelovat će poslije Isusa. Kada dođe duh istine uputit će ljude u 

svu istinu i objavljivat će buduće stvari (Iv. 16,13). Duh istine treba da 
označi daljnji razvoj kršćanstva. Učitelj će umrijeti i sada svijetu dolazi 
zamjena. Kad duh dođe on će svijet ukoriti i pokazati da se krivo misli 
o grijehu, pravednosti i sudu. Grijeh je jer ne vjeruju u Isusa, pravednost 
je to da će se svi vratiti ocu (tj. Isus je Bog), a sud je u tome što je vla- 
dar ovoga svijeta osuđen (Iv. 16,8—11). Time je saopćena sva istina kao 
daljnja praksa kršćanstva. 

Duh istine (kršćanstvo u cjelini) ima tri postulata: 1. grijeh je ne 
vjerovati u Isusa, 2, Isusu se ne može odreći božanstvo, 3. sve što se su- 
protstavlja kršćanstvu osuđeno je. Dakle: grijeh — pravednost — osuda 
= duh istine. Iz toga je jasno kako se može postati kršćanin. Odgovor 
je veoma kratak. Postati kršćanin znači »doći u spoznaju istine« (eis epig- 
nosin aletheias elthein; 1 Tim. 2,4), tj. primiti vjeru u Isusa. 

Sadržaj istine u spoznajnoj teoriji i duh istine u kršćanstvu potpuno 
su oprečni pojmovi. Mišljenje o predmetu je shvaćeno kao pojedinačnost 
u nizu beskrajnog mnoštva individualiteta. Duh istine je u numeričkom 
smislu jedan i apsolutan. Duh istine je kršćanska apsolutna istina, koja 
je vrhovno mjerilo svega što čovjek misli i radi. Takav kriterij ukida 
slobodu ljudske spoznaje i savjesti. Cijeli napor teologa je u biti circulus 
vitiosus. Ono što treba istražiti već se zna, i na osnovu toga šta se zna 
treba naći argumente koji tome neće protivrječiti, nego će pokazati da 
je ono što se htjelo dokazivati upravo takvo kakvim je mišljeno prije 
dokazivanja. Bog, vjerovanje, sud kao akcija duha istine nosi sobom ne- 
tolerantnost i silu prema svima koji to ne prihvaćaju. »Duh istine« kao 
sila ima i svoje povijesne utjecaje i posljedice. Uopće cijeli život dobija 
time svoje granice i uvjete, obaveze i zahtjeve. Duh istine podređuje 
sebi cjelokupni život i rad. Stoga je religiozni pragmatizam osnovno mje- 
rilo smisla i značenja povijesnog događanja. Sve što se događa vrednuje 
se prema tome da li služi razvoju religiozne ideje ili ne. U trećoj Ivano- 
voj poslanici (8) piše, da smo obavezni pomagati istinu (u smislu istine 
duha). To je dužnost, a i vrlina kršćanina. 

Kategorije istine mišljenja i duha istine potpuno se isključuju. U 
okviru istine mišljenja stoji slobodni individualitet, koji u odnosu na bi- 
tak postoji kao najviši i najsvjesniji dio bitka. U čovjeku bitak sebe i o 
sebi zna. Prema tome čovjek ima najviši oblik postojanja. Stoga je i istina 
mišljenja pokušaj približavanja, uopćavanja i izražavanja sadržaja i egzi- 
stiranja bitka. Čovjek stoji u odnosu prema bitku i misli bitak. To je 
problem i sadržaj istine mišljenja. Odatle, prelaz u duh istine znači pot- 
punu zamjenu odnosa. Umjesto čovjek — bitak, dolazi odnos čovjek — 
Bog. Svoje mjesto najvišeg bića bitka čovjek ustupa Bogu od koga sebe 
dovodi u potpunu ovisnost. Istina nije više ono što misli mišljenje tj. 
čovjek, nego ono što on dopušta da se postavi kao božje otkrivenje. Duh 
istine je bit kršćanina. U drugoj poslanici Ivan pozdravlja vjernike u toj 
istini »koja je u nama i koja će s nama biti zauvijek«. To je osobina (tj. 
apsolutna pokornost Bogu) koja kršćaninu obećaje vječni život. Izgubivši 
svoje mjesto i bit svoje spoznaje čovjek se pretvara u potpuno neslobodno 
i otuđeno biće. Taj slijed je veoma karakterističan. Čim sebe umanji da 
bi iznad sebe postavio Boga, odmah iščezava njegovo mišljenje kao apso- 

lutno pravo subjekta. Nova istina zamjenjuje ranije kategorije i odre- 
duje način novog mišljenja. Ta istina je postala sastavni dio povijesti i 
prakse. To je potpuno nužno, jer otuđeni čovjek ne može djelovati ne- 
otuđeno. Njegova praksa u skladu je s njegovim bićem. Stoga je borba 
za ukidanje otuđenja borba za čovjekovo mjesto u bitku. To znači da se 
čovjek mora potpuno osloboditi »duha istine«, da bi počeo ostvarivati 
svoju punu slobodnu ljudsku istinu. 


8. Paradoksni obrat u kritici protiv književnika i fariseja 


U Novom Zavjetu pojam grammateus znači književnik. Do pojave 
kršćanstva grammateus je u grčkom jeziku naziv za pisara i činovnika. 
U kršćanskoj interpretaciji pojam književnik? odnosi se na rabine koji 
su bili veoma učeni teolozi. Oni su sebe smatrali najpozvanijim da obja- 
šnjavaju sadržaj i smisao Mojsijevog zakona. Zbog teološke učenosti imali 
su ugled u narodu.% Osim književnika kao protivnike kršćanstva crkveni 
pisci spominju i fariseje. U hebrejskom narodu fariseji su izvršili jak 
utjecaj. 

Fariseji (u hebr. Perušim znači pobožni) bili su religiozno-politička 
sekta koja se ispoljila poslije povratka iz babilonskog ropstva. Dijelili su 
se na više škola. Najutjecajniji je bio ortodoksni dio koji se borio za čistu 
vjeru otaca. Sve primjese i strane utjecaje smatrali su veoma štetnim 
za održanje hebrejskog naroda i njegove vjere. Iako ih u doba Iroda nije 
bilo više od nekoliko hiljada oni su ipak veoma energično održavali svoj 
utjecaj i bili snažna opozicija ranom kršćanstvu. Kao nacionalisti i pro- 
tivnici Rimljana bili su u narodu i politički veoma utjecajni. 

Gnjev kršćanskh pisaca protiv književnika i fariseja vidi se posebno 
u tekstu evanđeliste Mateja koji u jednom cijelom poglavlju (23,1—36) 
govori o toj opasnosti za novu vjeru. Njihov štetni utjecaj za kršćanstvo 
uopćen je u t. 13.: »Teško vama književnici i fariseji, licemjeri, što za- 
tvarate carstvo nebesko od ljudi; jer vi ne ulazite niti date da ulaze koji 
bi hijeli«. Fariseji su vjerovali u uskrsnuće i u nagradu za dobra djela. 
U tumačenju svojih uvjerenja oni se nisu pozivali samo na pisanu Moj- 
sijevu tradiciju, nego i na usmena predanja i na razne vjerske obrede. 
Carstvo božje u interpretaciji kršćana bilo im je strano. 

Za književnike (grammateus) upotrebljava se kao sinonim i naziv za- 
konik (nomikos). U Lk. 11,52 piše: Teško vama zakonici što uzeste ključ 
od znanja: sami ne uđoste, a koji htjedoše da uđu, zabraniste im. Knji- 
ževnici i fariseji uspoređeni su i sa skrivenim grobovima po kojima ljudi 
hodaju, a da uopće to ne znaju (Lk. 11,44). 

U Isusovoj propovijedi na gori nalaze se govori protiv obadvije grupe. 
U Mt. 5,20 opominju se vjernici da se moraju razlikovati od književnika 


ik ** Samo u Djelima Ap. (19,35) grammateus se javlja kao titula višeg efeškog činov- 
nika. 


** O njihovom privilegiranom i utjecajnom položaju u društvu nalazimo potvrde kod 


evanđelista. Na pr. Mk. 12.38 navodi Isusove riječi: Čuvajte se književnika koji idu u 
dugačkim haljinama i traže da im se klanja po ulicama. 

i fariseja. Ako im pravda ne bude veća nego njihova neće ući u carstvo 
nebesko. Pravda je isto što i poslušnost novoj vjeri i njenom učenju. 
Poslije ove opomene slijedi govor protiv teologa (5,21—48) tj. protiv 
shvaćanja koja su bila priznata u hebrejskoj tradiciji (na pr. princip 
osvete: oko za oko, i mržnja prema neprijatelju). Zatim slijedi oštar govor 
protiv članova farisejske općine (Mt. 6,1—18) i njihovog licemjernog po- 
našanja u molitvi, obredima i postu. Kršćanin mora biti skroman i ne- 
zapažen. 

Židovskim teolozima prigovoreno je i to, da mnogi njihovi običaji 
djeluju veoma štetno i treba ih potpuno izbaciti iz nove vjere (MK. 7.5). 

Apostol Pavle prije stupanja u kršćanstvo bio je i sam književnik. 
Učestvovao je u hapšenjima i osudi kršćana (Djela 26,10). Kasnije se Pa- 
vle pokajao zbog svega toga. U 1 Kor. 1,20 on pita u duhu novog vjero- 
vanja: Gdje je mudrac? Gdje je književnik? Gdje je istraživač ovoga svi- 
jeta? Ne pretvori li Bog mudrost ovoga svijeta u ludost? 

A kako treba da izgleda kršćanski grammateus kao suprotnost prema 
svemu ovome što su kršćanski pisci osudili kod Hebreja? Vjera u nebe- 
sko carstvo treba da kršćaninu osigura eshatološki cilj. Božje carstvo 
uspoređeno je među ostalim i sa mrežom za hvatanje ribe. Kad se mreža 
izvuče onda se dobra riba uzima a loša baca. Tako će biti, kaže evanđelist, 
sa ljudima na kraju svega. Razdijelit će se pravedni i grešni i svatko će 
dobiti prema svojim djelima, bilo nagradu ili kaznu. Sada slijedi zaklju- 
čak: Zato je svaki književnik koji se naučio carstvu nebeskome kao do- 
maćin koji iznosi iz svoje klijeti novo i staro (Mt. 13,52). Kršćanski gram- 
mateus kao poznavalac božjeg carstva uspoređen je s domaćinom koji 
sve što posjeduje može i zna razdijeliti na dvije grupe. Ono što je novo, 
bolje je od staroga. Sve što je novo treba držati odvojeno jer bi, pomi- 
ješano sa starim, moglo i samo biti oštećeno. Razdvajanje jednog od dru- 
gog treba da bude pravi i jedini smisao vjernika. Kršćanski književnik 
zna naći pravo mjerilo za svaki događaj jer je upućen u sadržaj dogme 
carstva nebeskog. Svi koji izdrže u izvršavanju te obaveze nazvat će se 
velikima u carstvu nebeskom, a oni koji budu drugačije učili bit će naj- 
manji (Mt. 5,19). Svaki postupak ovdje na zemlji odražava se na ade- 
kvatan način u nebeskom carstvu. Zbog toga zastupnici Boga na zemlji 
imaju veoma velika ovlaštenja među ljudima. Među svima prvenstveno 
ima apostol Petar Simon.?* Kad je Isus za sebe pitao tko je on, Petar 


"X Apostol Petar uvjeravao je Isusa da će mu ostati vjeran. čak ako bi ga svi na- 
pustilj. »Reče mu Isus: Zaista ti kažem, noćas dok pijetao ne zapjeva, tri puta ćeš me 
se odreći« (Mt. 26.34; usp. Iv. 13,38). Petar i dalje uporno izražava vjernost učitelju. No 
ipak se dogodilo suprotno. Za vrijeme isusovog saslušanja pitali su Petra vani pred 
vratima, ne pripada li i on Isusu? Petar je to odlučno zanijekao (Tv. 18,16—27). Opis tog 
događaja kod Marka je mnogo oštriji. Tužitelji kažu Petru da je i on Galilejac i da 
govori istim jezikom kao i Isus. »A on se poče kleti i preklinjati: ne znam toga čovjeka 
za koga vi govorite« (Mk. 14,71). Srednjovjekovni filozof Abelard, koji je crkvi zadao 
dosta muke, nije ni taj tekst o Petru ostavio na miru. On u svom djelu: Ethica seu 
scito te ipsum pita, kako se moglo dogoditi, da Isus izabere za svoga nasljednika tak- 
vog slabića kao što je bio Petar. U prvoj opasnosti on je zatajio učitelja. Dalje Abelard 
pita zašto se Petar nije ispovijedao, jer to što je učinio velik ie grijeh. Crkva to pre- 
šućuje. No u Pismu piše izričito, da se i onaj koji je po položaju viši može ispovljeđati 


pred nižim: ispovijedajte svoj grijeh jedan drugome, i molite jedan za drugara da bu- 
dete spašeni (Jak 5,16). A Petar nije tako postupio. 
Galski logičar pokazao je svojim pitanjima da razum mora samostalno suditi i o 


sadržaju dogmatike. 

je rekao: Ti si Hristos, sin Boga živoga. Isus je time bio zadovoljan i po- 
stavlja Petra za prvaka: »Tebi ću dati ključeve kraljevstva nebeskog, i 
što svežeš na zemlji bit će svezano na nebesima; i što razdriješiš na zem- 
lji bit će razdriješeno na nebesima« (Mt. 16,19). Ključevi znače simbol 
potpune vlasti. Tu moć i pravo imaju i drugi apostoli (Mt. 18,18; Iv. 20,23), 
ali Petar ostaje prvi. U Mit. 18,18 piše: »Jer vam kažem zaista: što god 
svežete na zemlji bit će svezano na nebu, i što god razdriješite na zemlji 
bit će razdriješeno na nebu«. U Iv. 20,23 o pravu opraštanja kaže se ovo: 
»Kojima oprostite grijehe, oprostit će im se, i kojima zadržite, zadržat 
će se«. U Mt. 23,8—12 nalaze se upute koje točno određuju apsolutnu ovi- 
snost od Boga i Isusa. Nitko se ne smije nazivati rabbi, jer kršćani imaju 
samo jednog učitelja (didaskalos). Nikoga ne treba zvati ocem, »jer je u 
vas jedan otac koji je na nebesima«. Za takvo uvjerenje i djelovanje na- 
grada je sigurna, »jer koji se uzvisi ponizit će se, a koji se ponizuje uzvi- 
sit će se«. 

Šta znači ta moć Petra i ostalih apostola? Oni su opunomoćeni da 
apsolutno odlučuju na zemlji, a te odluke vrijede i za nebo. Kako je to 
moguće? Ako na pr. apostol misli da je za crkvu dobro da bude borbena 
i netolerantna, onda je to mjerodavno i kod oca na nebu. Što protivrječi 
odluci i volji apostola protivrječi i samom Bogu. 

Taj odnos je veoma apsurdan. Ako je vezivanje i razrješavanje koje 
daju apostoli na zemlji već time i odluka na nebu, onda se apostoli dižu 
na rang Boga. Apostoli kao smrtnici i grešni ljudi uvjetuju svojim po- 
stupcima božje odluke. Ako važi: apostoli = Bog, onda Bog uopće ne 
može više biti Bog. On prestaje samostalno postojati i gubi smisao svog 
sadržaja. Ako Bog sve unaprijed zna što će apostoli učiniti onda ih je 
uvjetovao vlastitom odlukom. Ako ih pusti da rađe što hoće i misle, 
onda je potpuno podređen njihovom shvaćanju. Tako sebe ukida u svojoj 
nepromjenljivosti i apsolutnosti. Ako pak ne utječe na njihove odluke 
niti zna što će oni učiniti, onda je još manje u stanju da bude Bog. 

Teološko obrazloženje da su apostoli nadahnuti svetim duhom te da 
rade ono što hoće Bog, uopće ne mijenja poteškoću odnosa: apostoli — 
Bog. Ako apostoli djeluju po odluci duha onda mogu tako djelovati: 1. 
u svim svojim postupcima i 2. samo u nekim. Ako djeluju u svim postup- 
cima onda bi duh odnosno Bog bio inkarniran u 12 ljudi što znači da bi 
postojalo 12 bogova na zemlji kojima bi se u svemu pokoravao jedan 
Bog na nebu. To bi onda bilo i shvatljivo da se jedan pokorava većini. 
Ako pak apostoli ne djeluju u svemu po duhu, nego samo u pitanjima 
teologije, onda bi imali savršenu prirodu Boga i svoju nesavršenu ljud- 
sku osobinu. Tada apostoli ne bi bili u potpunosti apsolutni, nego dijelom 
savršeni a dijelom ograničeni. I oni kao takvi, bili bi opet mjerodavni 
za Boga koji im uopće ne protivrječi. Ako se savršeni podređuje djelo- 
mično savršenima onda taj savršeni postaje sam sebi protivrječan, jer 
se poistovjećuje sa onima koji su od njega niži. Time se dobija zaključak, 
da je nesavršeno = savršeno, a savršeno = nesavršeno. To su protiv- 
rječni pojmovi jer jedan negira drugi. Prema logici racionalizma taj stav 
može da glasi: savršeno = savršeno, a nesavršeno = nesavršeno. Ili izra- 
ženo formalno a = a Zatim 1 = 1,a12 = 12. Kao što smo vidjeli for- 

mula dogme glasi ovako: savršeno = nesavršeno; nesavršeno = savrše- 
no; zatim 1 = 12, i12 = 1. U logici sudovi se mogu zamjenjivati kad 
je opseg subjekta jednak opsegu predikata, Ako se gornji sudovi u dogmi 
mogu zamjenjivati, onda se priznaje daje 1 =12a12 =1kacito da 
su savršeno i nesavršeno isto. Opseg tih sadržaja morao bi biti isti. 

U stavu a = a nemamo mogućnost da je na pr. 1 = 12, i obratno. No 
prema dogmi »a« se uopće ne određuje u svome značenju iz sebe, nego 
se tvrdi da je »a« mističko jedinstvo protivrječnosti. Taj mistički iđen- 
titet postaje logika dogme. Tu sada 12 ne mora biti 12 nego može biti 
1 i obratno. Što dakle slijedi za Boga? Konzekventno tome mi o Bogu 
možemo izreći veoma oprečna mišljenja, jer više ne vrijedi stav istoznač- 
nosti. Kad smo jednom taj princip napustili, onda više nemamo kriterij 
ni granicu gdje treba stati. O Bogu se na pr. može reći da je odlučio da 
uništi svijet. Zašto takva odluka ne bi njemu bila moguća? To bi protiv- 
rječilo njegovoj dobroti. No mi više ne stojimo na tlu a = a. Stoga ni 
dobrota ne može ostati u svojoj imanentnosti. Ako je 1 = 12 onda i do- 
brota može biti izjednačena sa bilo kojim drugim sadržajem. Nijedan 
pojam nema prema tome svoju logičko-sadržajnu odluku, jer je prihva- 
ćen princip da »a« nije »a« u sebi, nego tek tada, kad je izjeđnačeno s 
nečim što ono nije, ali tim odnosom to postaje. U odnosu 1 = 12 nema 
identiteta pojedinačnog, nego postoji identitet protivrječnih razlika. Te 
protivrječne razlike postaju jedna cjelina. Stoga taj stav može se for- 
malno ovako saopćiti: a = x jesta. A = x je mistički identitet, tj. mi- 
stičko »a«. Pogledajmo po toj formuli već spomenuti stav: štogod svežete 
na zemlji bit će svezano na nebu, i štogod razdriješite na zemlji, bit će 
razdriješeno na nebu. Tu ne vrijedi stav a = a u smislu zemlja = zem- 
lja i nebo = nebo. To je sada »a«. Opunomoćenici na zemlji (apostoli) 
nisu samo za zemlju, nego i za nebo. Stoga je iz ovog moguće ovako za- 
ključiti: apostoli = Bog, i Bog = apostoli, što je opet »a« (kao mističko 
jedinstvo). 

Prema tvrdnji da je i na nebu obavezno ono što se dogodi na zemlji, 
Bog i svijet uopće nisu razlike. To je teofanija koju je kao problem i 
sintezu pomoću filozofije neoplatonizma prikazao Scotus Eriugena (810— 
—877) u svom djelu De divisione Naturae. Bog i svijet se ne razlikuju 
nego je to jedno te isto. Bog = svijet, jest »a« koje se ispoljuje kao mi- 
stičko jedinstvo sastavnih razlika.%5 

No to je sada sasvim nešto drugo nego što misli kršćanska dogma. 
Bog je prestao biti personalni duh koji je izvan svijeta. On je tu među 
nama i u svemu što postoji. Cjelina neba i zemlje je cjelina djelovanja 


#5 Eriugena taj problem izražava u ovom odnosu: »Ne smijemo smatrati, da su Bog 
i stvorenje dvije stvari, različite jedna od druge, nego da su jedno isto. Jer i stvorenje 
postoji u Bogu, a Bog se na neobičan i na neizreciv način stvara u stvorenju, otkriva- 
jući sama sebe, nevidljiv čineći sebe vidljivim, neshvatljiv čineći sebe shvatljivim, skri- 
ven otvorenim, nepoznat poznatim, bez oblika i lika čineći sebe lijepim i pristalim. nad- 
suštinski suštinskim, natprirodan prirodan, jednostavan složenim, slobodan od slučaja 
podložnim slučaju i slučajnim, beskonačan konačnim, neomeđen omeđenim, nadvremen- 
ski vremenskim, natprostoran prostornim. stvoritelj svega stvorenim u svemu i tvorac 
svega učinjenim u svemu on vječan počinje postajati i nepomičan kreće se u svemu 
i postaje u svemu sve« (citirano po prevodu V. Gortana: B. Bošnjak — Filozofija od 
Aristotela do renesanse, MH. 1957). 

njega i apostola i obratno. Bog se poistovjećuje a isto tako možemo reći 
i da je poistovjećen. On postaje sve jer je sve postalo što je on. 

Time vjernik nužno gubi odnos prema Bogu kao individuum, jer je 
Bog zamijenjen svijetom bića. Što apostoli razriješe i Bogu je razriješe- 
no. Većeg razočaranja ne može biti. Ako je moguće da čovjek postane 
inkarnacija Boga, onda je pitanje, a što onda ostaje Bog? Zašto on ne 
može drugačije djelovati? Ako dođe na zemlju izgubio je svoju bit. Ako 
s tim nema nikakve veze postaje anoniman i nepriznat. Ako se za Boga 
zna, on je izgubljen, ako hoće biti kod sebe potpuno iščezava za čovjeka 
i njegovo mišljenje. Ispomoć sa apostolima nije ga sačuvala od vlastite 
negacije. Time je kršćanski grammateus postao i najveći farisej koji je 
ikada mogao biti mišljen. Kršćani su židovskim farisejima pripisivali 
lažnu pobožnost i licemjernost pred Bogom. A sebe su uzdigli u rang 
Boga, jer su tvrdili da su božji zastupnici na zemlji. Tako se je dogodio 
paradoks: kršćanski farisej je postao Bog, a njegov Bog loš farisej. 


9. Problem i sadržaj slobode 
a) Neki primjeri razmatranja problema slobode u filozofiji 


Ideja slobode sastavni je dio povijesti i ljudskosti uopće. Pod slobo- 
dom treba shvatiti formu vezanosti za određeni sadržaj. To znači da 
svaka sloboda pretpostavlja određenu nužnost (individualnu, društvenu, 
povijesnu, prirodnu). Iz oblika ili forme vezanosti za određeni sadržaj 
oblikuju se i različiti pojmovi i sadržaj slobode. 

Određenje slobode kao forme vezanosti za različite sadržaje može se 
označiti kao najopćenitije, tj. kao najapstraktnije određenje. Kao takvo 
ima najširu primjenu po opsegu. No ipak tu se u suštini razlikuju dva 
tipa slobode. Prvi je zasnovan u težnji da čovjek sebe učini slobodnim za 
slobodu, a drugi se sastoji u tome da čovjek može sebe učiniti neslobod- 
nim za slobodu. Učiniti sebe slobodnim za slobodu znači stajati na tlu 
pozitivnih i humanih principa. Djelovanje koje odatle slijedi u skladu 
je sa sadržajem koji i drugi prihvaćaju kao okvir međusobne komuni- 
kacije. Zasnivanje slobode u formi vezanosti za određeni sadržaj pret- 
postavka je za slobodu slobode, a isto tako za neslobodu slobode. Učiniti 
sebe neslobodnim za slobodu znači biti na tlu negativnih principa. Takav 
čovjek ne služi ideji čovječanstva, nego postaje rob loših namjera i djela. 
Da li može da postoji sloboda bez ikakve forme vezanosti, i šta bi to 
uopće bilo? To bi u pojmovnom smislu bila apsolutna sloboda, tj. sloboda 
bez ikakvog odnosa i bez ikakve uvjetovanosti od strane nužnosti. Slobo- 
da znači sloboda od nečega. U pojmu apsolutne slobode dobili bismo slo- 
bodu od ničega, jer ono što je apsolutno, neovisno je od svega. Sloboda 
od ničega postaje svoja vlastita suprotnost, jer sloboda može postojati 
samo u odnosu na nešto. a ne u adnosu na ništa. Ako mjerimo slobodu iz 
odnosa prema ničemu, onda nemamo ništa, jer po čemu možemo znati 
da li je to sloboda, ako je ni s čim ne uspoređujemo? Stoga preostaje 
jedina mogućnost: sloboda prema nečemu. ili sloboda u okviru određenog 
sadržaja. 

Iz odnosa: sloboda — sadržaj, što smo označili kao formu vezanosti 
proizlazi da je sloboda samo historijska kategorija a time i relativna. 
To znači da sadržaj i forma slobode ovise od društvenih i povijesnih 
uvjetovanosti. Povijesnost slobode treba shvatiti kao stalan cilj, a nikad 
kao gotovo rješenje. Iz tog nužno proizlazi da sloboda nije nikad do kraja 
ostvaren fenomen. Stoga je čovjekova egzistencija i društvena djelatnost 
angažiranje za slobodu. 

Sada imamo dva pojma: sloboda kao konkretni sadržaj i sloboda kao 
daljnji cilj. Kako čovjek može biti slobodan u slobodi kao danoj kon- 
kretnosti? Samo tako ako može djelovati za slobodu kao daljnji cilj, tj. 
djelovati za određene promjene, koje nužno negiraju preživjele forme i 
odnose same konkretnosti. Sloboda je stoga težnja za stalnim oblikova- 
njem novih pozitivnosti. To je ujedno i put u više stupnjeve slobode. 

Zašto je sloboda moguća težnja za novim i onim što bi bilo bolje? 
Zbog toga što život kao život (ili ideja života) nije nikad završen. Za- 
vršenost individualnog života nije razlog da se život kao život shvati kao 
ograničena pojava. Nezavršenost života isto je što i povijesnost. Odatle 
je očito da fenomen slobode pripada u ljudsku bit. Ako bi život shvatili 
kao gotovost u smislu određenih kategorija povijesti, kao što je slučaj 
u Hegelovoj filozofiji, tj. da je dosadašnji razvoj već oblikovao najideal- 
nije određenje, onda bi se dijalektičnost povijesti nužno morala zami- 
jeniti statičnošću. Tada daljnji razvoj ne bi imao osnovu, jer ne bi mogao 
biti ni zbiljski ni logičan. To je u Hegelovom sistemu dovelo do ostva- 
renja apsoluta. No život kao nezavršenost pokazuje da nikad nemamo 
gotovo i potpuno tlo za povijest. Sadržaj koji nastaje na takvom kretanju 
i mijenjanju dobija svoj smisao baš u tome da se stalno ide prema dru- 
gom kao boljem. Ukidanje kretanja značilo bi gubljenje osnove za osva- 
janjem daljnjeg sadržaja slobode. 

U principu sloboda nikako ne može biti shvaćena kao samovolja. Kad 
bi se u tome ispoljavala sloboda, onda bi sve samovolje nužno proizvele 
najveću anarhiju. To je već u grčkoj filozofiji potaklo različite diskusi- 
je. Interesantan je u tom pogledu tekst Jamblihovog Anonima. U grčkoj 
filozofiji pojam eleutheria (sloboda) u početku je suprotnost prema rop- 
stvu.% No ideja slobode se u tom pogledu bitno razvila." Pojedinac može 


% Pojam i sadržaj slobode iz etimologije indoevropskog korijena pokazuje da je slo- 
boda bitno određenje čovjeka kao čovjeka bez ikakvih primjesa religiozne eshatologije. 

Na grčkom sloboda se kaže: eleutheria, a slobodan: eleutheros. Ta riječ objašnjava 
se iz leudheros što u latinskom daje liber = slobodan. Na pr. liberi = djeca, tj. slo- 
bodni dio ukućana (u odnosu na robove). Korijenski s tim u vezi stoji i Liber = italski 
bog rasta, rađanja. (Liber je kasnije identificiran s grčkim Bacchusom). Osnovno je 
značenje slobode u pripadnosti narodu. Daljnji izvod korijena imamo u ovim primjeri- 
ma. U staroslav.: ljudeje = ljudi, zatim ljudina = čovjek; gone = populus. U sociološ- 
kom smislu tome je suprotnost KHAi9b. »Ljudi označuju generaciju koja raste. (Us- 
poredi staroind.: rodhati, rohati = — rasti). Zatim u gotskom: liudan, u starovis. njem.: 
liotan = rasti, u starovis. njeg. liut (novonjem. Leute) = narod. J. B. Hofmann — Ety- 
mologisches Wčrterbuch des Griechischen, Miinchen 1950). 


"" Taj problem razvoja bio je moguć jer su postojali odgovarajući društveni uvjeti 
i odnosi. Karakteristično je na pr, da Stari Zavjet uopće nema odgovarajuću riječ za 
grčku riječ: eleutheria. Ima oznaku »slobođan« (chaphaš). Iz toga izvedeni substantivum 
(chuphša) nalazi se samo jedanput (Lev. 19,20) i to u značenju slobode kao suprotnosti 
prema ropstvu. U tom smislu upotrebljava se oznaka: slobodan, a samo jedanput kao 
oznaka slobode od poreza (1 Sam. 17.25; vidi: Rudolj Bultmann: Die Bedeutung des Ge- 
dankens der Freiheit fir die abendlindische Kultur, objavljeno u: Glauben und Ver- 
stehen, Gesammelte Aufsiitze, Zweiter Band, 1952. Tubingen). 

biti slobodan samo u području polisa. To je sloboda prema vanjskom 
svijetu, tj. prema drugim narodima i sloboda u zajednici u kojoj se živi. 
'Ta sloboda ne može biti zasnovana na samovolji nego na zakonu (nomos) 
samog polisa. Kad je taj zakon dobar i pravedan onda za njega treba 
i život dati. Dobar građanin to čini. Sloboda u okviru polisa određuje 
i bit zajednice. Aristotel je označio državu kao zajednicu slobodnih ljudi 
(koinonia ton eleutheron; Pol, UI 4.1279 a 21). Prema Aristotelu robovi 
su nužno zlo u društvu.% To bi značilo da je za slobodu jednih nužno da 
se drugi potčine. Sloboda kao sloboda za sve nije Aristotelu jasan pojam. 
Filozofija helenizma, prožeta kozmopolitizmom, tražila je rješenje slobo- 
de u prirodnim pravu svih ljudi. 

U diskusijama o slobodi uočena je i misao o nužnosti. Sloboda je čo- 
vjekov ideal. Taj ideal oblikovan je prema prirodnoj nužnosti. Sloboda 
i nužnost postali su cjelina povijesnog toka. Da li je daljnji razvoj ideje 
slobode mogao zamisliti svoj sadržaj bez nužnosti kao svoje suprotnosti? 
Kako treba shvatiti Engelsovu formulaciju o odnosu slobode i nužnosti? 
Da li je to u biti isto što i kod stoika, ili je tu izraženo drugačije shva- 
ćanje? Engels navodi Helegovu misao da je sloboda razumijevanje ili 
shvaćanje nužnosti. Sličnu tvrdnju nalazimo i kod Schellinga, koji je 
pisao »da nužnost u suprotnosti prema slobodi nije ništa drugo nego ne- 
svjesno«. Engels obrazlaže Hegelovu tezu i kaže: »Sloboda se ne sastoji 
u sanjarijama o nezavisnosti od prirodnih zakona, nego u saznanju tih 
zakona« (Anti-Diihring). To znači da je svijet prirode za nas egzistentna 
nužnost, pa stoga samo u okviru te prirodne nužnosti određujemo mo- 
gućnosti svoga ispoljavanja. Na pr. našu uvjetovanost godišnjim dobima 
i ne primjećujemo kao stalnu nužnost. U sastavu zakona prirode djeluju 
i zakoni ljudske egzistencije i čovjekovog opstanka uopće. Povećanje slo- 
bode u odnosu na tu nužnost može proizaći samo iz spoznaje te faktič- 
nosti. Stoga je znanje uvjet za povećanje slobode. Engels svoj izvod 
završava tvrdnjom, da je sloboda proizvod historijskog razvitka. Time 
se suprotstavio svakoj tezi, koja slobodu tretira izvan historije (na pr. 
stoici), Sloboda kao povijesna kategorija nužno mora biti promjenljiva. 
Sloboda kao spoznaja nužnosti ne znači izjednačenje iii prevođenje nu- 


*# U Pol. II Aristotel kaže da se potpuno domaćinstvo sastoji od robova i slobodnih 
ljudi. Rob je neka vrsta žive stvari. On ne može imati svoju volju. Priroda je uspo- 
stavila vladanje i potčinjavanje. Sofisti i stoici negirali su teze o ropstvu ljudi po pri- 
rodi. 


** Osnovna teza oblikovana je u identitetu vrline i odnosa prema prirodi. Epikur je 
shvatio slobodu kao čovjekov naučni odnos prema svijetu i životu. Na osnovu znanja 
o kozmosu čovjek se oslobađa od straha. Prestaje se plašiti bogova i smrti. Znanjem 
postiže svoj duševni mir (ataraksija). Samo slobodan čovjek može da se suprotstavi sva- 
kom sujevjerju. U doba prodiranja orijentalnih religija, Epikurova filozofija davala je 
sigurno uporište razumskom shvaćanju, Stoga je sloboda bila način prakse i života. Hri- 
zip je sadržaj slobode istakao u tvrdnji, da nijedan čovjek nije po prirodi rob. To je 
u stoičkoj filozofiji imalo i adekvatno objašnjenje. prema kojemu su slobodni oni koji 
su razumni. Oni koji su nerazumni, robovi su svojih krivih shvaćanja i neumjerenih 
zahtjeva. Seneka je dokazivao (De ben. III. 20,1) da su u zabludi oni koji misle. da se 
ropstvo proteže na čovjekovu cijelu ličnost. Tijelo može pripadati gospodaru, ali duh 
je svoj vlastiti gospodar. Poučne primjere o tome napisao je Epiktet. 

No u okviru fatalizma stoička sloboda je apstraktna sloboda. Čovjek se ne sastoji 
samo iz svijesti i mišljenja, da bi ga stoički pojam slobode, kao pokoravanje nužnosti, 
mogao do kraja zadovoljiti. Stoička nužnost jest apsolutna granica koju čovjek ne mo- 
že prevladati. 

žnosti na pr. političke na stupanj slobode. Na pr. spoznati bit fašizma 
nije značilo da je time postignuta i slobođa od fašizma. Spoznaja nužno- 
sti odnosi se na objektivnost zakona u svijetu bitka a ne na proizvoljne 
tvrdnje i promjenljiva stanja. Slobode nema bez dobrovoljnog prihvaća- 
nja određene nužnosti. No to se ne može izjednačiti sa prisilom. Prinuda 
i prisila nisu nikad objektivna nužnost u smislu zakonitosti egzistencije 
i svijeta bića. Dobrovoljna nužnost je primljena uvjetovanost kao osnova 
s koje počinje čovjekovo angažiranje za pozitivne principe. Na pr. nužna 
je podjela rada u društvu. Kad bi svi radili isti posao društvo se ne bi 
moglo održati. U nužnosti podjele postoji sloboda izbora. Razna zvanja pro- 
izlaze iz pojedinačnog i društvenog angažiranja. Sloboda u nužnosti je 
opet, kao što smo rekli, forma vezanosti za određeni sadržaj. Jasno je 
da je teza o slobodi kao formi vezanosti sadržajno neodređena. No i to 
je jasno, da time što je sloboda povijesna kategorija stalno stojimo pred 
novim vidovima i problemima slobode. Ne može to biti jednom zauvijek 
riješeno, kao na pr. etički problem u Sokratovoj filozofiji. 

Razmotrimo još, što znači forma ili oblik vezanosti? Od kojeg oblika 
vezanosti može da počne sloboda? Da li je na pr. vezanost uz ropski rad 
sloboda? Sigurno da nije. Da li je vezanost uz bilo kakvu prinudu slo- 
boda? Opet slijedi odgovor: nije. Stoga sama tvrdnja da je sloboda forma 
vezanosti mora da se proširi na problem što znači vezanost? Jer od ka- 
raktera vezanosti ovisi i kvalitativno određenje pojma slobođe. Vezanost 
je samo tada osnova za slobodu kad je njen sadržaj human. Sada bismo 
gcrnje određenje proširili i rekli: sloboda je forma vezanosti za human 
odnos i sadržaj. Šta takav odnos omogućuje čovjeku? Omogućuje to, da 
čovjek postane i bude čovjek. Nije isto postati i biti. Kad se postane 
treba to i biti u daljnjem postojanju.1% Iz stanja »biti čovjek« slijedi 
stav: čovjek je slobodan kad je čovjek. A da bi bio čovjek mora huma- 
nizirati društvene, političke i ekonomske odnose. Forma vezanosti znači 
dakle formu vezanosti za humanizirane odnose. Tek na tom stupnju 
počinje sloboda. To je općenito Marxov problem socijalizma kao slobode. 
Možemo problem i ovako formulirati: čovjek je slobodan kad živi u hu- 
maniziranim odnosima ili kad može da bude čovjek. S tim u vezi naveo 
bih Marrov problem razlikovanja slobode i carstva nužnosti. »Carstvo 
slobode počinje u stvari tek tamo gdje prestaje rad koji je određen nevo- 
ljom i spoljašnom svrsishodnošću; po prirodi stvari, ono dakle leži sa 
one strane oblasti same materijalne proizvodnje. Kao što god divljak mo- 
ra da se bori s prirodom da bi zadovoljio svoje potrebe, da bi održao i 
reproducirao svoj život, tako to mora činiti i civilizirani čovjek, i on to 
mora u svima društvenim oblicima i po svim mogućim načinima proiz- 
vodnje. S njegovim razvitkom proširuje se ovo carstvo prirodne nužnosti, 
jer se uvećavaju potrebe; ali se u isto vrijeme uvećavaju proizvodne sna- 
ge koje te potrebe zadovoljavaju. Sloboda se u ovoj oblasti može sastojati 
samo u tome da udruženi čovjek, udruženi proizvođači, racionalno urede 
ovaj svoj promet materije s prirodom, da ga dovedu pod svoju zajedničku 


i" O razlikama između postati i biti kao etičkom problemu vidi Platonov dijalog: 
Protagora. 

kontrolu, umjesto da on njima gospodari kao neka slijepa sila; da ga 
vrše s najmanjim utroškom snage i pod uslovima koji su najdostojniji i 
najadekvatniji njihovoj ljudskoj prirodi. Ali to uvijek ostaje carstvo 
nužnosti. Sa one strane njega počinje razvitak ljudske snage, koji je svrha 
samom sebi, pravo carstvo slobode, ali koje može da procvjeta samo na 
onom carstvu nužnosti kao svojoj osnovi. Skraćenje radnog dana jest 
osnovni uslov (str. 756. Kapital III 1948. Kultura).10! 

Iz teksta se vidi da Marx razlikuje dva pojma slobode. Prvi je u okvi- 
ru nužnosti proizvodnje i održanja života, a drugi izvan te sfere. Sloboda 
u nužnosti egzistencije svodi se na maksimalni racionalni, tj. logički i 
razložni odnos prema prirodi i načinu proizvodnje uopće. Kad se u procesu 
proizvodnje osigura human odnos. koji je pretpostavka pravog egzistira- 
nja, i tada carstvo nužnosti važi kao nužnost jer bez rada nema života. 
No opet u nužnosti iz koje čovjek nikako ne može izači oblikuje se slo- 
boda, da čovjek stoji prema svom proizvodu kao čovjek a ne kao otuđeno 
biće. Bez te mogućnosti da čovjek bude čovjek u carstvu nužnosti, nema 
ni načina da uđe u sferu carstva slobode. Nije rješenje samo u tome da 
se gomilaju materijalna dobra. Čovjek se mora osloboditi u načinu odno- 
sa prema svemu što radi. Tek tada prestaje biti slučajnost materijalnog 
bogatstva i postaje gospodar svog rada. Skraćenje radnog dana uvjet je 
da se carstvo nužnosti smanji. To skraćenje je moguće u toliko, koliko se 
proces savladavanja nužnosti, koja stalno raste (kao potreba), obavlja 
za kraće vrijeme. Porast nužnosti je neophodan, a isto tako i skraći- 
vanje radnog dana je pretpostavka za razvoj carstva slobode. Rad koji 
nije vezan za nužnost životnih uvjeta postaje aktivnost u carstvu slo- 
bode. To je djelatnost koja proizlazi iz vlastite želje i sposobnosti. 
Marx o tome iznosi nekoliko pojedinosti: »Dokle god se ljudi nalaze 
u društvu koje se stihijno razvija, dokle god dakle postoji rascjep iz- 
među pojedinačnog i općeg interesa, dokle god djelatnost nije podije- 
ljena dobrovoljno nego stihijski, vlastito čovjekovo djelo postaje njemu 
tuđa i suprotstavljena sila, koja ga podjarmljuje, umjesto da on njome 
vlada. Naime, čim se rad počinje dijeliti, svaki ima jedan određeni 
isključivi krug djelatnosti, koji mu se nameće, iz kojeg ne može da iza- 
đe; on je lovac, ribar ili pastir, ili kritički kritičar, i mora to ostati, 
ako neće da izgubi sredstvo za život — dok u komunističkom društvu, 
u kojem nije svatko ograničen na jedan isključivi krug djelovanja, 


'" Das Reich der Freiheit beginnt it der Tat erst da. wo das Arbciten, das dureh 
Not and aussere Umstande bedingt ist, aufhort, es liegt also der Natur der Sachen nach 
jenseits der Sph&iren der materiellen Produktion. Wie der Wilde mit der Natur ringen 
muss, um seine Bedirfnisse zu befriedigen, um sein Leben zu erhaiten und zu repro- 
duzieren, so muss es der Zivilisierte: er muss es in allen Gesellschaftsformen und unter 
allen mčglichen Produktionsweisen. Mit seiner Entwicklung erweitert sich dieses Reich 
der Naturnotwendigkeit, weil die Bediirfnisse wachsen, aber zugleich erweitern sich die 
Produktivkrafte, die dies befriedigen. Die Freiheit in diesem Gebiet kann nur darin 
bestehen, dass der vergesellschaftete Mensch, die assozierten Produzenten, diesen ihren 
Stoffwechsel mit der Natur rationell regeln, unter ihre gemeinsame Kontrole bringen. 
statt von ihm als einer blinden Macht beherrscht zu werden, ihn mit dem deringsten 
Kraftaufwand und unter den ihrer menschlichen Natur wiurdigsten und adaquatesten 
Bedingungen zu volizeihen, Aber es bleibt dies immer ein Reich der Notwendiskeit. 
Jenseits desselben beginnt die menschliche Kraftentwicklung, die sich als Selbstzweck 
&ilt, das wahre Reich der Freiheit, das aber nur auf jenem Reich der Notwendiskeit als 
seiner Basis aufbluben kann. Die Verkiurzung des Arbeitstags ist die Grundbedingung 
(Marx). 

nego se može obrazovati u svakoj, bilo kojoj grani, društvo regulira opću 
proizvodnju i baš iime meni omogućuje da danas činim ovo, a sutra ono, 
da jutrom lovim, popodne ribarim, uveče da stočarim, da iza jela kri- 
tiziram, kako mi je upravo ugodno, a da nikada ne postanem lovac, ri- 
bar, pastir ili kritičar« (str. 300, Marx-Engels: Rani radovi, Kultura Za- 
greb, 1953). Carstvo slobode znači oblikovanje potpunije i cjelovitije 
ličnosti. Dakle ne samo uska specijalnost nego najraznovrsnija ispolja- 
vanja ljudske ličnosti. Nije Marxov ideal u tome da čovjek postaje 
tek tada čovjek i slobodan kad je samo diletant. Nije smisao Marxove 
teze da se sve zna pomalo raditi, i ništa dobro i solidno. Mogućnost 
da netko slika a da nije po profesiji slikar ili da piše kritike a da nije 
profesionalni urednik nekih novina, znači omogućavanje da čovjek ne 
bude samo profesija nego i čovjek u svim svojim mogućim afirmacija- 
ma. Dok je čovjek samo profesija on je u sferi nužnosti. Izvan profe- 
sije, znači na tom tlu imati mogućnost, da se ide »s onu stranu toga«. 

Da li to protivrječi ranijoj tvrdnji da je sloboda forma vezanosti za 
određeni sadržaj? Ne protivrječi. U carstvu nužnosti (kao bazi na »onu 
stranu«) nije čovjek rob. Kako je u carstvu slobode? Da li je i tu slo- 
boda forma vezanosti za neki sadržaj? Sigurno da jest. 

Marxov pojam slobode može se ostvariti jedino u procesu obliko- 
vanja besklasnog društva, u kojemu čovjek ima dovoljnu bazu nužnosti, 
iz koje može ići »s onu stranu« te same nužnosti. U tom smislu carstvo 
slobode je dalek ideal. Ali sloboda u nužnosti je povijesni fenomen koji 
se može realizirati. Taj sadržaj postaje pravi kad se humanizira odnos 
prema čovjeku. A može se humanizirati kad prestane svaki mogući 
oblik eksploatacije. Tu počinje očovječenje čovjeka i mogućnost da čo- 
vjek bude čovjek. Bez toga sloboda ostaje neispunjena želja. 


b) Problem i sadržaj slobode u kršćanskom shvaćanju 


Kršćanski problem slobode čovjeka proizlazi iz odnosa čovjeka pre- 
ma eshatološkom spasenju. Stoga takvo sloboda ima tri osnovna pod- 
ručja koja moraju biti prevladana da bi se u kršćanskom smislu postalo 
slobodnim. Ta područja su: 1. sloboda od grijeha, 2. sloboda od zakona 
i 3. sloboda od smrti. Sloboda od grijeha postiže se tako da se služi 
novoj vjeri (Rim. 6,18) koja obećaje vječni život. Sloboda od zakona 
odnosi se na Mojsijev zakon. Krštenjem preuzima se obaveza kršćan- 
skog vjerovanja, pa Mojsijev zakon više ne vrijedi (Rim. 7,6). Sloboda 
kršćanina je u Isusu Kristu (Gal. 2,4). Stoga su kršćani djeca obećanja 
(Gal. 4,28). Biti postojan u vjeri znači ostati u slobodi »kojom nas Krist 
oslobodi« (Gal. 5,1). 

Oslobođenje od smrti je najveća želja. Život bez kršćanske vjere 
završavao je sa sigurnom smrću (Rim. 6,21). Apostol Pavle misli da je 
kršćanska sloboda prevladavanje života i tijela. U Rim. 6,19 on piše: 
»Kao čovjek govorim za slabost vašega tijela, jer kao što dadoste ude 
svoje za robove nečistoti i bezakonju na bezakonje, tako sad dajte ude 

svoje za sluge pravdi na posvećenje«. Za Pavla je život bez kršćanske 
vjere isto što i anarhija. To ne dokazuje, nego smatra apsolutnom činje- 
nicom. 

Korinćanski gnostici suprotstavili su se kršćanskoj koncepciji slobo- 
de. O toj razlici nalazimo neke pojedinosti u poslanici Korinćanima. 
Općenito je pitanje: tko treba da sudi o slobodi? Apostol Pavle taj kri- 
terij zadržava samo za sebe. U 1 Kor. 10,29 on pita: Zašto da moju slo- 
bodu sudi savjest drugoga? Stoga njegova polemika s Korinćanima ima 
samo religioznu pretpostavku (1 Kor. 8,2—3).!% Dokaz je veoma jedno- 
stavan. Ljudsko mišljenje samo po sebi ne može ništa spoznati kako 
treba, ako se čovjek ne obrati Bogu. Očekivanje takvog savjeta od ko- 
jeg drugog božanstva uopće nije dopušteno, jer »znamo da nema dru- 
goga Boga osim jednoga« (1 Kor. 8,4). 

Sadržaj i kriterij slobode Pavle je prenio u kršćanske dogme. U 
1 Kor. 7,20 on izričito opominje: »Svaki neka ostane u onome zvanju u 
kome je pozvan«. Ne smije se težiti prema vanjskoj slobodi. Ako je 
nekoga primanje kršćanstva zateklo kao roba neka to i dalje ostane. 
Još mu je bolje da ne mijenja društveni položaj (1 Kor. 7,21—22). U 
tome je sadržan put prema potpunom zakonu slobode. Povjerenje i želja 
da se slijedi samo obećanje za budućnost (eshatološku) je dovoljan kri- 
terij za postizanje krajnjeg, vječnog cilja. U poslanici Jakoba (1,25) piše: 
»Ali koji providi u savršeni zakon slobode i ostane u njemu, i ne bude 
zaboravni slušač, nego tvorac djela, onaj će biti blažen u djelu svoje- 
mu«. Raditi u savršenom zakonu slobode (eis nomon teleion ton tes 
eleutherias) znači dosljedno izvršavati upute i sadržaj vjere. To je mak- 
simum pokornosti dogmi. Sloboda mišljenja je isključena, jer svaki 
drugačiji put bio bi neizvjesnost za sadašnjost i budućnost. Drugačije 
se i ne može postupati ako se sav smisao postojanja života i rada pre- 
nese u obećanje o spasenju. Već za ovozemaljskog života takav čovjek, 
kako kaže dogma, postaje blažen (makarios). To je najviši stupanj, koji 
vjernik može da ostvari, jer čovjekova bit postojanja nije ovdje na 
zemlji. 

Prema Pavlu naša domovina je na nebesima.i03 Odatle slijedi nega- 
tivna analogija prema stoicima. Kao što je stoik htio istaći što je bitno 
a što ne, tako čini i apostol Pavle. Za stoika sloboda je u mišljenju. 
Stoga je područje izvan svijesti manje važno. Za Pavla i kršćanstvo 
ovaj svijet je zlo i samo prolaznost za vječni život. Ako je ovaj svijet 
prolazan, onda u njemu ne može biti prave slobode. Nebo kao jedina 
domovina postaje time i apsolutni zahtjev prema čovjeku. Sve što bi 
moglo ovdje na zemlji umanjiti pretpostavke za nebesku slobodu, po- 
staje zapreka i zla. Vjernik zna točno kako u takvom slučaju da po- 
stupi. Obraća se vjeri, a ne kritičkom mišljenju. Uvjeti za takvu slo- 
bodu su jednostavni. Treba biti siromašan duhom.!% Vrijeme čekanja 


91 Kor 8, 2=3: Ako li tko misli da što zna, ne zna još ništa kao što treba znati. 


A ako tko ljubi Boga, Bog ga je naučio, 
1% Fil. 3, 20, usp. Ef. 2, 6; Kol. 8, 1; Hebr. 12, 22. 


M LK. 6, 20; 1 Kor. 1, 26—29. 

neće dugo trajati (1 Kor. 2,29—31). Svakoj vlasti treba se pokoriti jer 
»nema vlasti da nije od Boga«.!" Kršćanski duh čini slobodnim za 
pravu slobodu tj. za nebesku domovinu. Razne zemaljske smetnje ne 
smiju vjernika pokolebati. Slobodan je tko je uz Isusa (1 Kor. 9,1.19). 
To treba da ima opće važenje. U 2 Kor. 3,17 piše da je Gospod (kyrios) 
duh (pneuma), a gdje je duh gospodar tu je i sloboda (eleutheria). 

Kakav je prema tome odnos između vjere i djela? U odnosu na tu 
razliku interpretiran je i pojam slobode. Luther, osnivač protestantskog 
kršćanstva, tumači da vjerovanju ne može biti ravno nikakvo dobro 
djelo.!% Luther ističe da je kršćaninu dovoljno vjerovanje da bi bio po- 
božan. I baš to jest kršćanska sloboda, Luther smatra da je to zbog toga 
što se vjerovanjem daje Bogu čast, a to se nikako ne može postići samo 
dobrim djelima. Djela su mrive stvari i ne mogu Boga poštovati ni hva- 
liti. Tko ne vjeruje u Krista rob je svih stvari. Tko misli da može biti 
pobožan dobrim djelima, izgubit će vjerovanje sa stvarima, kao pas 
meso, kada je sebe vidio u vodi. Stoga Luther ponovo zaključuje da je 
vjerovanje za dušu dovoljno. No čovjek ipak živi na zemlji i ophodi se 
sa ljudima. Tu treba djela izvršavati, ali niiko ne smije misliti da se 
djelima postaje pobožan. Dalje Luther piše, da se u religiozno-etičkom 
pogledu odnos svodi na to, šta je prije: da li djela ili čovjek određenog 
kvaliteta? Luther smatra da dobra, pobožna djela ne čine nikad dobrog, 
pobožnog čovjeka nego je obraino tj. dobar, pobožan čovjek čini dobra, 
pobožna djela (str. 280). Isto tako loša djela ne čine nikada čovjeka 1o- 
šim, nego loš čovjek čini loša djela. Dakle, najprije je ličnost (Person), 
a tek tada djela. Dobra ili loša kuća ne čini dobrog ili lošeg majstora, 
nego je obratno. Dakle, ne čini djelo majstora, već majstor djelo. U 
kršćanskom smislu vjera čini djelo (str. 281). Luther naglašava da samo 
vjerovanje stvara dobru ličnost, a nevjerovanje lošu. Dobra djela bez 
vjere su vukovi u jagnjećem ruhu (str. 282). Čovjek kršćanin ne živi za 
sebe nego za Krista (vjerovanjem) i za bližnjega (ljubav). To je pojam 
kršćanske slobode, koja srce oslobađa od svih grijeha, zakona i naređe- 
nja. To nadmašuje svaku drugu slobodu. 


Luther je vjeru prihvatio kao jedinu osnovu za čovjekovu ličnost. 
Odatle je izveden i pojam slobode. Biti slobodan za slobodu u kršćan- 
skom smislu može se ostvariti samo pomoću dogme. U Gal. 5,1 stoji 
opomena da budemo u slobodi kojom nas Krist oslobodi i da se ne damo 
opet u jaram ropstva uhvatiti (usp. Djela 15,10). U Gal. 5,13 kaže se da 
smo za slobodu pozvani. Služiti Novom Zavjetu isto je što i biti potpu- 
no slobodan, jer to oslobađa od grijeha i smrti (Rim. 8,2). 

Takva sloboda ne podliježe uopće povijesnom kriteriju. Iz eshato- 
logije očituje se bit događanja. Stoga i sloboda prestaje biti društveni 
fenomen. Sloboda postaje sredstvo spasenja i priprema za nebesku do- 


'% Rim. 13, 1—7; Tit. 3, 1; Iv. 19, 11. Te misli istaknute su u Starom Zavjetu, na pr. 
Priče Salomonove (8, 15—16): Mnom carevi caruju i vladaoci postavljaju pravdu. Mnom 
vladaju knezovi i poglavari i sve sudije zemaljske. 


i Martin Luther: Von der Freiheit eines Christenmenschen (pisano 1520). Ausge- 
wdihite Schriften, Berlin, Deutsche Buch — Gemeinschaft, 1930. 

movinu. U tom smislu biti slobodan znači osloboditi se svega ovog svje- 
tovnog, koje može umanjiti napore za postizavanje božje dobrote. 
Sloboda kao spasonosno djelovanje postaje apsolutni cilj određene esha- 
tologije. 


A što je s ljudima koji nemaju taj kvalitet slobode? Oni su bez dalj- 
njega grešnici i slijede meso, a ne duh. Za kršćansku slobodu nije po- 
trebno vježbanje ili neko posebno razmišljanje. Bitno u novoj slobodi je 
to, da se sloboda ne sastoji u tome da netko radi šta hoće, nego da hoće 
ono što Bog hoće, tj. da čini to što Bog hoće da se čini. Takva sloboda 
treba vjernika da oslobodi od straha koji time postaje bespredmetan. 
Pavle takvo stanje naziva velikom slobodom, tj. slobodom govora (par- 
resia) ili otvorenošću govora (2 Kor. 3,12—-16). Na pr. u toj otvorenosti 
treba reći da Stari Zavjet prestaje a počinje Novi, jer sloboda je tamo 
gdje je duh (2 Kor. 3,17; usp. Fil. 1,20 gdje se govori o moći koju ima 
paresija). 

Kad kršćanin postaje slobodan onda on postaje i bezbrižan (1 Petr. 
5,7) jer sve brige preuzima Bog. To stanje izraženo je u savjetu da se 
ne treba brinuti šta će se sutra jesti ili piti, već je dovoljno ugledati 
se na ptice (Mt. 6,25—34). Treba da prestane i razlika među ljudima 
jer se promijenio i odnos između čovjeka i Boga, odnosno između svi- 
jeta i Boga (Gal. 3,26—28). Iz toga slijede i druge promjene. Čovjek ne 
može dobiti slobodu od čovjeka (2 Petr. 2,19), jer takvu moć čovjek 
uopće ne može imati. To daje samo vjera, koju ništa ne može nado- 
mjestiti (Iv. 8,31). Uzor u tome može biti samo Isus. 


Kršćanska sloboda postaje stalni zadatak, jer će svi, »biti suđeni 
zakonom slobode« (Jak. 2,12) tj. zakonom kršćanskog vjerovanja. U 
tom shvaćanju izražena je netolerantnost i prijetnja. Sud po kršćan- 
skoj slobodi bio je stoljetna praksa crkve i inkvizicije. Prijetnja za 
budućnost je put za osiguranje sadašnjosti. Suđenje po vjerovanju je 
najnehumaniji oblik odnosa prema čovjeku. U izraženom shvaćanju da 
je vjerovanje = zakon dogodio se je paradoks u odnosu čovjeka prema 
samom sebi. Najprije je prihvaćeno uvjerenje da mišljenje ne rješava 
smisao života. Namjesto mišljenja dolazi religija kao rješenje. I sada 
namjesto realiziranja smisla života uvodi se potpuna suprotnost smislu 
kao apsolutni smisao postojanja. Time je čovjek dospio u apsurd. Na- 
mjesto kriterija mišljenja i relativnog smisla uveden je kriterij dogme 
i apsolutnog nesmisla. U kršćanskom vjerovanju taj apsolutni nesmisao 
doživljava metamorfozu i postaje apsolutni smisao (za sadašnjost i bu- 
dućnost) pa time i sloboda i zakon, Tako je otuđeni oblik ljudskog (reli- 
gioznog) shvaćanja postao jedini nosilac istine. U odnosu: dogma — 


= istina = zakon = sloboda nalazi se kružni tok107 otuđenog mišljenja 

dozma 


Kako god te odnose spajali uvijek smo na istom 


koa 
sna ooo tlu i kriteriju. Taj zatvoreni krug simbolizira 
apsolutnu čovjekovu nemoć pred otkrivanjem. 
zakon koje je primio kao svoj početak i završetak. 


192 


i postojanja kršćanske egzistencije. Ishodište je u dogmi. Dogma je isti- 
na, zakon i sloboda. Mišljenje je suprotnost dogmi iz čega proizlazi da 
se mišljenjem ne ostvaruje ni zakon ni sloboda. Iz takvog uvjerenja 
mišljenje kao istina pretvara se u svoju suprotnost, te nužno postaje 
neistina, čime se opravdava potreba kršćanskog vjerovanja. Odnos u 
dogmi izgleda ovako: život — smrt — novi život — vječnost. Smrt po- 
vezuje oba područja: realno i eshatološko. Smrću se postiže potpuna 
primjena zakona i slobode, tj. dogme. Kada bi kršćansko vjerovanje 
bilo svedeno samo na lični osjećaj religioznosti onda bi to bila privatna 
stvar svakog pojedinca. No u kršćanskoj dogmatici vjerovanje je 
zahtjev za apsolutnim suđenjem, jer čovjek je samo čovjek ako je reli- 
giozno biće u smislu kršćanske dogmatike. Time se vrši pritisak na sa- 
vjest i mišljenje. Stoga je to religija straha i nasilja. 

Filozofski i religiozno-kršćanski pojam slobode razlikuje se u cilju 
koji je postavljen pred čovjeka. Rezultat filozofskog shvaćanja slobode 
može se odrediti kao sloboda za djelovanje, a kršćanska sloboda je slo- 
boda za vjerovanje. Sva razlika svedena je na dva veoma oprečna poj- 
ma. Djelovanje znači očovječenje svijeta bića. Vjerovanje je demoni- 
ziranje svijeta bića. U djelu čovjek stvara sebe, a u vjeri zamjenjuje 
sebe sa vlastitom iluzijom. Djelo je zbiljnost, a vjera privid; djelo nosi 
smisao a vjera izgubljenost, djelo omogućava slobodu u svijetu, a 
vjera negativnost prema svijetu. Djelovanje i vjerovanje kao sinonimi 
za dva različita pojma slobode, mogu se uopćiti i u razlici koja postoji 
između slobodnog i neslobodnog postojanja. Slobodno postojanje je 
čovjekov rad koji je proizašao iz humanog cilja prema čovjeku. Neslo- 
bodno postojanje je suprotnost tome. To je rad koji je proizašao iz 
negiranja čovjeka, a u cilju prema Bogu. 

Čovjek je slobodan toliko koliko to može biti i po subjektivnom kri- 
teriju i po objektivnim uslovima uopće. Opće stanje (objektivni duh) ili 
određeno doba okvir su povijesnog ispoljavanja. Na to ispoljavanje 
može utjecati subjekt, kao što je moguć i obratan odnos. Stoga je slo- 
boda stalna borba za afirmaciju i odgovornost čovjeka u bitku. Sve 
drugo, što bi značilo umanjivanje te afirmacije i odgovornosti, pripada 
u sferu neslobode. Prema tome sloboda za vjerovanje je maksimalno 
negiranje slobode kao čovjekovog načina prakse u realnom svijetu. 

ČETVRTO POGLAVLJE 


PROBLEM KRŠĆANSTVA U NOVIJOJ FILOZOFIJI 


Suprotnost između dogme i mišljenja ispoljila se je i u novijoj fi- 
lozofiji. Kršćanstvo je prestalo biti enciklopedijski izraz rješenja o svi- 
jetu i životu. Nastala skepsa u tom odnosu nije se smirivala, već se 
veoma brzo širila. U novijoj filozofiji ideja teologije istraživana je u 
opsegu mišljenja. Objava je izgubila nepovrediv autoritet. Eshatološki 
sadržaj preveden je u racionalne i povijesne okvire iz kojih se više 
nije puštao van. Službena dogmatika nije pristala na takav odnos i 
kriterij. No, filozofski sistemi imali su svoje principe u kojima su reli- 
gija i teologija dobijale drugačije tumačenje. Iako su ti pojedini izvođi 
često ostajali u imanentnom slijedu religijskog uvjerenja, ipak se tu do- 
bio sasvim drugačiji sadržaj od onoga koji je crkva štitila i učila. 

Svaka filozofija mora odrediti svoj sadržajni odnos prema religiji i 
teologiji. Kad to ne bi učinila onda bi odnos mišljenja i objave dobio 
privid paralelizma, pa bi se u principu moralo prihvatiti rješenje o 
dvije istine. Ako se filozofija prikloni objavi, onda je to teologiziranje 
filozofije, što ipak završava u apsolutnoj istini objave. Svaka filozofija 
koja se tome suprotstavlja razrješava eshatologiju bez ostatka u miš- 
ljenju, čime se sva ta problematika svodi na područje bitka, to jest, na 
istinu koja se postiže mišljenjem. 

U novijoj filozofiji bila su zastupljena oba ta smjera u kritici krš- 
ćanstva. Sistemi koji nisu došli do materijalizma i ateizma preveli su 
teologiju na tlo filozofije no tako, da je dobivena filozofija religije kao 
posebna filozofska disciplina. Među tim filozofima prvo mjesto zauzima 
Hegel. Religija je mogla i dalje isticati svoju posebnost u odnosu na fi- 
lozofiju, ali je u filozofskoj interpretaciji prolazila svoje različite me- 
tamorfoze (na primjer, Schleiermacher, Kant, Kierkegaard). Tek je 
Feuerbach preveo potpuno teologiju na antropologiju, u kojoj je čovjek 
dobio ono mjesto koje je prije imao bog. 

Ta dva principa filozofiranja o religiji i teologiji u novijoj filozofiji 
razlikuju se u metodi, cilju i rezultatu. Sistemi koji su oblikovali filo- 
zofsku teologiju negirali su dogmatičnost objave, a ostavili su teologiju 
kao prelazni put do apsoluta. Tako shvaćen predmet istraživanja i kri- 
tike uvjetovao je i svoje metode izlaganja. Sigurno je da se u tom iz- 

vođu razlikuje Hegel i Schleiermacher, ili Kant i Kierkegaard. No, za- 
jedničko im je ipak to, da se sam cilj, to jest, obrazloženje boga, smatra 
glavnim predmetom dokazivanja. Feuerbach je apsolutni cilj vidio u 
čovjeku pa je konzekventno teologiju razriješio u antropologiji. 

Kršćanstvu je u novijoj filozofiji oduzeto filozofsko argumentiranje 
u ranijem smislu da je filozofija ancilla theologiae. Ta se želja više nije 
mogla povratiti. Sada je filozofija o tome govorila kako je sama odlu- 
čila. Teologija se suprotstavljala filozofskom tumačenju objave. Bilo je 
očito da takvo jedinstvo s filozofijom nije poželjno. Filozofija je svoj 
posao obavila do kraja. Ponekad je to moglo izgledati kao dobro teolo- 
giziranje, kao što je, na primjer, Feuerbach prigovorio Hegelu, ali ipak 
takvo teologiziranje bilo je ujedno i presuda samoj teologiji, koja se 
izgrađivala stoljećima u svojoj dogmatici. 

Kritička svijest filozofije bila je izraz društvenog stanja i htijenja 
koja su se pripremala u francuskom prosvjetiteljstvu, a postala su 
realno događanje u francuskoj revoluciji. Hegel je u mladosti mnogo 
isticao ideje tog pokreta. 

Kritika kršćanstva u novijoj filozofiji prikazana je u ovom poglavlju 
u nekoliko najznačajnijih filozofskih predstavnika. U izlaganju tog 
problema nisam se odlučio na sintezu, to jest, da pokazujem općenito 
glavne zajedničke ideje. To bi se moglo, no time bi se izgubio nužni 
individualitet, kojim se svaki taj predstavnik odlikuje. Stoga sam se i 
zadržao na mnogim pojedinostima sadržajnih izvoda da bi se vidjelo, 
kako se je sa tla istih principa kritike kršćanstva dolazilo do različitih 
teza i rješenja. 


1. Hegeiova kritika kršćanstva — Zašto se bog rastopio u ustima? 


O problemu kršćanstva Hegel je pisao već u svojim mlađim godina- 
ma.! Ti tekstovi nazvani su kasnije Hegelovi teološki mladenački spisi, 
a napisani su u razdoblju od 1790. do 1800.2 G. Lukacs je u svojoj 
kritičkoj studiji o mladom Hegelu? podijelio u dvije grupe Hegelove 
rane spise. Prvo razdoblje označio je kao republikanski period (Bern 
od 1793. do 1796.) i drugo: u Frankfurtu od 1779. do 1800. (kriza u He- 


! U svojoj autobiografiji Hegel piše da je sa 18 godina primljen u teološki seminar 
u Tibingenu (27. X 1788). Nakon dvije godine studija filologije, filozofije i matematike 
postao je magister filozofije (27. IX 1790). Studirao je još tri godine teologiju. Učitelji 
su mu bili: Lebret, Uhland, Storr i Flatt (teologija), Beckh (filozofija i matematika) i 
Schnurrer (filologija), Ispite iz teologije položio je pred komisijom u Stuttgartu i u je- 
sen 1798. primljen je za kandidata teologije. Hegel je po želji roditelja ostao vjeran stu- 
diju teologije, koju je sjedinio sa klasičnom literaturom i filozofijom. Kao privatni uči- 
telj bio je u Bernu od jeseni 1793. do jeseni 1796. i u Frankfurtu od januara 1797. Hegel 
piše da se tada odlučio za nauku. Poslije smrti svoga oca (15. I 1798) on se odlučuje za 
filozofske nauke i prihvaća poziv za Jenu (1801). 


* Hegels Theologische Jugendsehriften, nach den Handschriften der Kgl. Bibliothek 
in Berlin, herausgegeben von Dr Herman Nohi, str. 405. Tubingen, Verlag von Mohr 
(P. Siebeck), 1907. Ta knjiga priključuje se djelu: Wilhelm Dielthey — Die Jugend- 
geschichte Hegels (Abhandlungen der Akad. d. Wiss. zu Berlin) 1905. 


5 Djerdj Lukač: Mladi Hcgel. O odnosima dijalektike i ekonomije, prevea dr Milan 
Damnjanović, Kultura, Beograd 1949, strana 626. 

gelovim društvenim pogledima i prvi začeci njegove dijalektičke me- 
tode).* 

S pravom Lukacs ističe da Hegel u svom ranom razdoblju nije imao 
svoj teološki period, već je on kritički mislilac o kršćanstvu i religiji. 
Iako njegova kritika ne ide do materijalističkog ateizma, on ipak u 
kršćanstvu vidi religiju u kojoj čovjek gubi svoju slobodu. Kršćanstvo 
kao pozitivnost (gotovi propisi) treba prevladati tako, da supstancija 
postane subjekt, to jest, da se čovjek iz dogme uzdigne do moralne 
subjektivnosti. 

Hegelove misli o kršćanstvu veoma su kritične. Nije to slučajno. Sa- 
držaj dogmatike ostaje stalna zapreka za svaki misaoni pristup u reli- 
giozni sadržaj. Hegel piše, da je priroda čovjeka prožeta idejama uma. 
Kao što jelo nema svoj okus bez soli, tako i egzistencija bez uma gubi 
svoje tlo. Hegel razlikuje objektivnu i subjektivnu religiju. U školi se 
uči objektivna religija (dogme) a subjektivna religija je ono što srce 
osjeća. Religija je stvar srca, pa je stoga i nekonzekventna. No, mnogi 
tu religiju pretvaraju u teologiju, što znači da osjećajnost zamjenjuju 
paradom riječi (str. 10). 

Svaka narodna religija težila je da zadovolji fantaziju i srce. Dog- 
matika je prema tom sadržaju nespretna. Kao primjer narodne religije 
može se uzeti grčka mitologija. »No, naša religija hoće da ljudi postanu 
građani neba i da im je pogled uvijek usmjeren prema gore. Stoga im 
ljudski osjeti ostaju strani« (27). Svaki crkveni obred vrši se tako da 
čovjek ima ponizan i oboren pogled. 

U usporedbi Sokrata i Krista Hegel jasno izlaže prednost grčkog 
duha. Sokrat govori na ulici neposredno, bez velikih pretenzija. Njemu 
nikada ne bi palo na pamet da ide držati propovijed. Sokratovi učenici 
bili su junaci, ne u mučeništvu i trpnji, već u društvenom i državnom 
djelovanju. Nitko kod Sokrata nije trebalo da napusti svoj dom i svoje 
ukućane, da bi postao njegov učenik. On je svakog primao onakvog 
kakav jest i vcdio ga je prema kritičkom duhu. U duši sagovornika raz- 
vijao je smisao za pojmove. On nikome nije dao povoda da kaže: šta, 
nije li to Sofroniskov sin? Odakle mu ta mudrost da nas poučava — 
kao što se događalo sa Isusom. Sokrat bi među Grcima bio ismijan da 
je pokušao nastupiti važno i misteriozno. 

Sokrat je govorio o životu a kršćani se orijentiraju samo na smrt. 
Kod Grka predodžba smrti bila je ugodna. To je lijep genije i brat sna. 
Kod kršćana to je mrtvačka glava kojom se stalno utjeruje strah. Ljudi 
koji imaju u rukama moralni i religiozni lenjir, ne mogu razumjeti one, 
koji govore otvorena srca (45). 

Kršćanstvo je prenijeto u Evropu sa jednog potpuno stranog tla. 
Kršćanska religija ne brine se za maštu. kao što je to bilo kod Grka. 


“ Lukacs ističe da se u frankfurtskom razdoblju Hegel više bavi problemima ekono- 
mije i građanskog društva. Hegel već pokušava da svoje poglede oblikuje u sistem. On 
ispoljava svoje nezadovoljstvo zbog njemačke zaostalosti u odnosu na Francusku i En- 
zlesku. Odnos prema kršćanstvu postaje sada manje kritičan. Hegel već ima gotovu kon- 
vepciju da se um, duh, realizuje samo u toku cijelog historijskog razvitka čovječanstva 
i da stoga samo totalnost ovog razvitka odgovara zahtjevima uma, što dovodi do dija- 
lektičkog problema relativnog i apsolutnog sadržaja. 

Ona je žalosna, melankolična, orijentalna. Stoga je veoma neprikladna 
za naše tlo. »Kršćanska religija prvobitno je privatna religija, modifi- 
cirana prema potrebama okolnosti svog nastanka, ljudi i predra- 
suda« (49). 

U svom spisu Život Isusov (Das Leben Jesu, pisano od 9. maja do 
24. jula 1795) Hegel daje analizu vjerovanja u okviru moralnih kate- 
gorija. Na pitanje što treba činiti da bi čovjek bi savršen, Isus kaže: 
prodaj sve svoje i razdijeli sirotinji. No, što bi bilo, pita Hegel, kad bi 
tako postupilo jedno selo, grad, narod ili država? To vodi do apsurdnih 
konzekvenci. Ni ovo nije jasno. Isus preuzima grijeh ljudi. Tu preostaje 
još misao da je ljudima oproštena krivica, zbog tuđih zasluga. Oni treba 
u to samo da vjeruju. 

Zašto je bog postao čovjek (Cur Deus homo?)? Kršćanska teologija 
razjašnjava to sadržajem objave. Bog je iskupio ljude od njihova gri- 
jeha. O takvom odgovoru Ernst Bloch s pravom piše: »U kristologiju 
ulazi na taj način neka vrsta rimskog obligacionog prava: čovjek kao 
dužnik, bog kao vjerovnik, vjerovnik koji dug možda ne oprašta, izja- 
šnjava se namirenim pomoću ispunjenja, što ga on sam izvršava. No, 
osim ove konstrukcije katastrofe križa o zastupničkom naplaćivanju i 
udovoljenju, zvanom žrtva na križu, heretički se ono Cur Deus homo? 
tumačilo i tako da je time prestalo carstvo transcendentnog boga (oca). 
Joachim od Florisa u XII stoljeću bijaše to tako protumačio, da je do- 
laskom sina (ljubavi) zbačeno carstvo oca (straha), a za carstvom sina 
trebalo bi, pomoću njegova potpunog raširenja među ljude, da slijedi 
carstvo duha svetoga ili općine.5 

Prema Hegelovom shvaćanju Isus je bio veliki idealista i etičar. On 
je htio ukloniti zlo iz svijeta. Ideja nebeskog carstva bila je apstrakcija 
koju nisu uvijek prihvatili ni Isusovi najbliži učenici.# Teološki pojam 
Isusovog povratka ocu, Hegel interpretira kao povratak beskrajnom 
duhu, koji u sebe preuzima ono, što je prije iz njega izašlo. 

U daljnjim svojim tekstovima Hegel pokazuje na primjerima, kako 
je crkva sprovodila taj ideal. U ime takvih ideala Španjolci su ubili 
čitavu generaciju u Americi. Već u ranom oblikovanju kršćanstva nije 
djelovala samo čista ljubav prema istini, već i nečiste strasti, suje- 
vjerje i veoma nesveti obziri (156). Uvredu božjeg veličanstva inkvi- 
zicija je kažnjavala smrću. Hegel razmatra kršćansko vjerovanje i kao 
državnopravni problem. Glavni uslov ulaska u kršćansko društvo bio 
je u potpunoj poslušnosti vjerovanju. Crkva je postala duhovna država 
i ta država ima opseg građanske države. Stoga se događa to, da isklju- 
čenjem iz duhovne države čovjek gubi svoja građanska prava. Crkva 
saopćava dječjoj fantaziji svoje vjerovanje. Tamo gdje još nema razu- 
ma, dolazi crkva sa svojim pojmovima. 


5 Ernst Bloch: Subjekt—Objekt, Naprijed, Zagreb, 1959. str. 407. Preveli S. Bošnjak 
i M. Kangrga. 


* Na primjer Ivanova i Jakobova majka moli Isusa da njenim sinovima da visoke 
položaje kad osnuju svoju državu (Mt. 20, 171—20). 

Građanski zakoni štite sigurnost ličnosti i svojinu svakog građanina 
pri čemu nikako ne dolazi u obzir njegovo religiozno uvjerenje. No, 
ulazak u društvo oformljuje crkva aktom krštenja. Stoga Hegel iro- 
nično kaže da građanin mora imati sankciju obje države da bi došao 
do svojih prava. Država i crkva postali su jedna cjelina. Svako dijete 
odgaja se tako, da bude ne samo građanin države već i građanin crkve. 
Namjesto slobodnih građana crkva odgaja robove. Sadržaj vjerovanja 
koji se djeci saopćava ima u sebi mnogo strahota. Tim načinom slabe 
zakoni razuma i uma, koji se ne smiju samostalno upotrebljavati, što 
znači, da se razumu i umu propisuju zakoni (189). Time je očito, da je 
država postala izdajnik ljudi. Djeca nemaju slobodno obrazovanje, već 
ih se odmah svrstava u gotove sadržaje. Crkva ne dozvoljava da netko 
u djetinjstvu ostane bez vjere. Kao suprotnost tome, Hegel češće citira 
Lessingovo djelo Natan Mudri. 

Svako vjerovanje nekritično je prema sebi i svoje učenje smatra je- 
dinom istinom. Stoga se događa čudno shvaćanje, da na svijetu nema 
ništa lakše nego naći istinu. Treba otvoriti svoj katekizam i sve će biti 
jasno. »Rijeka crkvene istine bučno šumi svim ulicama. Svaki može 
tom vodom napuniti svoj mozak« (204). Hegel dalje s pravom piše, da 
kršćanski moral nije zasnovan na autonomiji volje, jer se kriterij dje- 
lovanja nalazi u zahvalnosti (bogu) i strahu (pred bogom). Crkva hoće 
da kontrolira sva stanja duše. No, to nije uspijevalo, jer se duh i mišlje- 
nje nisu dali sapeti slovima i formulama. »Osnovna pogreška koja je u 
osnovi čitavog sistema crkve, jest u nepriznavanju prava sposobnosti 
ljudskog duha, naročito u nepriznavanju prve te sposobnosti, uma. I 
kad to, uslijed samog sistema crkve nije priznato, tada sistem crkve 
ne može biti ništa drugo, nego sistem preziranja čovjeka« (211). 

Da bi to dokazao Hegel uspoređuje duh grčke mitologije i kršćan- 
sko vjerovanje. Kršćani su veoma zabrinuti nad starim Grcima, jer oni 
nisu imali objavljenu religiju pa stoga nisu mogli dobiti oprost, niti 
im je sigurna nebeska egzistencija. No, grčki vedri duh uvijek je imao 
više smisla za čovjeka nego kršćanska religija. Hegel dokazuje da krš- 
ćanstvo nije pobijedilo stare religije zbog svoje velike nadmoćnosti. 
Razlozi su sasvim drugačiji. Hegel piše: Potiskivanje paganske religije 
kršćanstvom jest važna revolucija, čije uzroke treba da istraži misaoni 
pisac historije. Velikim revolucijama, koje su očite, mora prije toga 
prethoditi tiha, tajna revolucija u duhu dotičnog vremena, što nije sva- 
kom oku zamjetljivo, što više, to najmanje opažaju savremenici. Ne- 
poznavanje te revolucije u svijetu duha dovodi do toga da taj rezultat 
izaziva čuđenje. Dakle, revolucija takve vrste kao što je bilo u kršćan- 
stvu, to jest, da je jedna udomaćena, prastara religija, bila potisnuta 
stranom religijom, takva revolucija koja se neposredno zbiva u carstvu 
duha, mora u toliko neposrednije imati svoje uzroke u duhu vremena 
(220). 

Kršćanski odgovor na to pitanje je neosnovan. Tu se obično kaže da 
su te religije propale, jer nisu mogle dati takve odgovore na pitanja 
Svijeta i života, kao što to može kršćanska religija. Takav odgovor He- 
gel osporava, jer se tome mogu suprotstaviti jasne činjenice iz same 

povijesti. Razlog propasti antiknih religija nalazi se u promjeni dru- 
štvene i povijesne zbiljnosti. Opće je priznato da su pagani još uvijek 
naši uzori u mnogo čemu što je veliko, lijepo, plemenito i slobodno, te 
da se i danas tim ljudima divimo. Kako se je dogodilo da je tim lju- 
dima iz srca iščupana njihova religija, tim prije što se je u širenju 
kršćanstva sve više primjenjivalo nego um i razum. Osnovno je, dakle, 
pitanje: što je sadržavalo to razdoblje da su bila moguća sva ona čuda 
o kojima se priča u religioznoj povijesti? Cijeli problem Hegel analizira 
iz sadržaja slobode. Njegova je osnovna teza da je grčka i rimska religija 
bila religija za slobodne narode. Gubitkom slobode, nestalo je i ranije 
snage kao i smisla ranijeg života. Hegel pita, što treba ribaru mreža, ako 
je rijeka presušila? Rimsko carstvo u vrijeme nastanka kršćanstva imalo 
je mnogo socijalnih problema. Podređeni Rimljani u svojoj svakodnevnoj 
bijedi lako su prihvatili misao o skorom razaranju svijeta i o dolasku 
Mesije. I Židovi su očekivali Mesiju i mislili da će on učiniti za njih 
sve ono, što se sami nisu usudili. Carstvo božje Židovi su zamišljali 
veoma konkretno. Oni su se nadali da će biti oslobođeni od vlasti Rim- 
ljana, i da će njihovo svećenstvo opet postojati u svom ranijem sjaju. 
Normalno je, da takvi Židovi nisu mogli vjerovati da je božje carstvo 
ono, što im je Isus pričao (397—398). 

Potlačeni ljudi prihvatili su vjerovanje da ovaj svijet treba zabora- 
viti, jer u njemu nisu imali niti ideala, niti interesa. Oni su živjeli u 
nadi da će doći bolji svijet. Da je u to vrijeme postojao veći interes za 
državu i domovinu, piše Hegel, tada bi bile nezamislive bijedne i neuku- 
sne svađe biskupa IV i V stoljeća, jer svaki bi čovjek živi veliki interes 
suprotstavio onoj vrsti interesa za mističkim riječima, praznim domi- 
šljajima i mrtvim formulama vjere (364—365). Hegel dalje piše, da su 
prvi kršćani našli u svojoj religiji utjehu i nadu za buduće nagrade, a 
za svoje neprijatelje željeli su kazne. Osim te nade drugo ništa ne pre- 
ostaje, jer kršćanin se ne može pozvati radi osvete na svoju religiju 
protiv onog koji ga ugnjetava, jer i taj pripada istoj religiji; no on je 
ipak u svojoj mehaničkoj religiji našao dovoljno utjehe i dovoljno od- 
štećenja za sav gubitak ljudskih prava, pa je u svojoj životinjskoj prirodi 
izgubio svoje čovječstvo (365).7 

S tim u vezi napomenut ćemo da Ernst Bloch piše da je Feuerbachov 
zahtjev da se nebo vrati na zemlju i da čovjek dođe do sebe, sadržan 
već u Hegelovom tekstu: Die Posivit&t der christlichen Religion (1800). 
Taj nebeski prevrat Hegel opisuje ovim riječima: »Tako despotizam rim- 
skih vladara bijaše istjerao sa zemlje čovjekov duh, otimanje slobode 
bijaše ga prisililo da za ono vječno, apsolutno u sebi, potraži utočište u 
božanstvu, da blaženstvo potraži i očekuje u nebu. Objektivnost božanstva 
išla je usporedo s čovjekovom pokvarenošću i ropstvom i ona je zapravo 
samo očitovanje, samo pojavljivanje ovog doba... Duh vremena očitovao 
se u objektivnosti njegova boga, kad se on... prenio u jedan novi, nama 


TEr hat aber soviel Trost, sovlel Entsch&digung gegen allen Verlust seiner_Men- 
schenrechte in seiner mechanischen Religion gefunden, dass er in seiner Tierheit den 
Sinn seiner Menschheit verloren hat. 

tuđi svijet, na čijem području mi nemamo nikakva udjela, gdje se mi 
našim činom ne naseljujemo, već najviše što možemo to je da nešto ispro- 
sjačimo ili učaramo, kad čovjek sam bijaše jedno Ne-Ja, a njegovo božan- 
stvo jedno drugo Ne-Ja (Hegelovi teološki mladenački spisi 1907, strana 
227, Bloch — 296). 


Iz citiranog teksta vidi se, da bog raste samo tada kad čovjek opada 
u bijedi i neznanju. Moljenje neba postaje nužno tada kad se egzistenciji 
na zemlji oduzme pravo i mogućnost samostalnog djelovanja i postojanja. 

Namjesto ranijeg pojma domovine i slobodne države nastupila je ideja 
crkve. Oblikovani su novi odnosi. Pobožnost i grijeh su novi pojmovi koji 
su u kršćanskoj primjesi postali nešto sasvim drugo nego što je to bilo 
kod Grka. 


Hegel piše, da je kršćanstvo u svoju osnovu preuzelo duh židovstva. 
Mojsije je dao zakonodavstvo na način orijentalnih prijetnji. Prestupnici 
će izgubiti svako zadovoljstvo i svaku sreću. Hegel ističe da Židovi nisu 
imali ni slobodu ni pravo u odnosu na svog boga, jer su sve imali kao 
posuđeno, a ne kao svoje vlasništvo (8 Mojs. 25,38; 25.23; i 5 Mojs. 32,2). 

I kršćani su apsolutno ovisni od boga i njegove volje. U bilješkama za 
svoje tekstove Hegel piše da je Mojsijeva religija nastala iz nesreće i 
prikladna je za nesreću. U toj religiji nema veselja, šale ni ljubavi. Ta 
religija mogla je pomoći u nevolji i ostala je u biti religija nesreće. I pre- 
ma kršćanskom vjerovanju u svijetu je više zla nego dobra. Čovjek se 
treba uzdići prema bogu. Prema kršćanskem vjerovanju tajna večera 
osigurava tu vezu između vjernika i boga. Kruh i vino simboli su Isuso- 
vog tijela i krvi. Hegel misli da je taj dio vjerovanja izgubio svoju reli- 
gioznu osnovu. Gledano objektivno kruh je kruh, a vino je vino. Proma- 
trač koji bi sa strane prisustvovao tom obredu zaista ne bi tu ništa drugo 
ni mogao vidjeti. Mističnost kruha i vina ne bi osjetio, jer kruh može 
biti samo kruh. a vino (ako je dobrog kvaliteta) samo vino. Kako sjedi- 
njenje kruha i dobrog vina može postati nešto religiozno? Hegel o tom 
problemu iznosi razložno i kritičko mišljenje. 


Kruh treba jesti, a vino piti, stoga to ne može biti ništa božansko. 
Kako bi se sadržai tih prirodnih objekata mogao apstrahirati pa da to ne 
bude ono što po sebi i za sebe jest. Dakle taj objekt bi trebalo osloboditi 
njegovog sadržaja, da bi mogao postati mistički predmet odnosa. a opet 
treba da to bude, ako se mora primiti kao takvo u svom sadržaju. Kruh. 
dakle mora biti kruh. »Nešto božansko, ako jest božansko, ne može biti 
sadržano u liku nečega što se jede i pije« (300)? A ovdje je trebalo da se 
dogodi nešto nemoguće: u simboličkom djelovanju treba da se sjedine 


* E, Bloch navodi dalje, da Je Hegel u isto vrijeme kad je pisao gornji fragment 
ispisao odlomak iz knjige prirodoslovca Georga Forstera: Ansichten vom Niederrhein 
(1790): »Mi neprestano oskudijevamo na vlastitoj snazi i nikada njome ne prkosimo. Naći 
nekoga. kome se možemo povjeriti, kome bismo se potužili, kad smo sa samim sobom 
u nevolji, pred kime bismo izjadđali sve ono što nam leži na srcu, od koga možemo po- 
moću neprekidnog moljenja i prolijevanja suza izmamiti pomoć i sažaljenje: to je glavna 
potreba našeg života. i zato stvaramo bogove po svojoj slici« (247). Opet jasna formu- 
lacija đa boga ne pravi Ja već Ne-Ja u svojoj slabosti I bijedi. 


* Etwas Gottliches kann, inđem es gottlich ist, nicht in der Gestalt eines zu FEssen- 
den, und zu 'Trinkenden vorhanden sein. 

jelo i piće i osjet jednote (des Einssein) u Isusovom duhu; »ali ne mogu 
se pomiješati stvari i osjet, duh i zbiljnost«, fantazija ne može sjediniti 
u neku ljepotu. Kruh i vino koje promatramo i uživamo ne mogu nikada 
potaći osjećaj ljubavi i taj osjet ne može se nikada u njima, kao proma- 
tranim objektima, naći. Uvijek se nalazi ovo dvoje: vjerovanje i stvar, 
pobožnost i gledanje ili okus. »U vjerovanju je prisutan duh, a u gledanju 
i okusu kruh i vino, među njima nema sjedinjenja« (300). Razum protiv- 
rječi osjetu, a osjet razumu, 

Da bi dokazao neodrživost misterija kruha i vina kao religiozni odnos 
i vezu sa bogom, Hegel uspoređuje tu pomišljenu mističnost sa antičkim 
kipovima. Na primjer, u statui Apolona ili Venere moramo zaboraviti 
mramor ili kamen koji se razbija, i tada u tim likovima vidimo samo 
besmrtnike, te stojimo pred osjećajem vječne mladenačke snage. No ako 
bismo trgali komad po komad od Venere i Apolona, i ako bismo sve pre- 
tvorili u prah i govorili: to je Apolon, to je Venera, tada bismo pred so- 
bom imali samo prašinu i slike bogova, »ali prašina i božanstvo ne mogu 
se nikada sjediniti u Jedno« (300). Vrijednost te prašine bila je u njenoj 
formi, ta je forma iščezla i sada je glavni sadržaj prašina. Isto je i sa 
kršćanskom dogmom. Vrijednost kruha bila je u njegovoj mističnoj formi, 
ali istodobno i u svom svojstvu, da je to kruh i da se može jesti. Čak 
i kad ga poštujemo to mora biti sadržano kao kruh. Pred kipom Apolona, 
prije nego što je postao prašina, ostaje pobožnost, ali ta pobožnost ne 
može se primijeniti na prašinu; prašina može podsjećati na pobožnost 
ali je ne može na sebe privući. Nastaje nešto što treba žaliti, to je osjet 
tog razdvajanja, te protivrječnosti, kao na primjer žalost što se ne može 
spojiti lešina i predstava žive snage. 

Među kršćanima poslije primanja tajne večere nastaje pobožno čuđe- 
nje ali bez vedrine. Čak ako bi se o vedrini i moglo govoriti onda bi tu 
uvijek bila primiješana i bol jer pobožnost je ostala nepotpuna i to zbog 
toga, što su ostali odvojeni osjet i razum. »Bilo je obećano nešto božansko 
a ono se je rastopilo u ustima« (301)19 


Bog je bio predočen u simbolu kruha i vina, dakle u hrani koju čo- 
vjek uvijek treba. Kruh kao tijelo i vino kao krv važe kao mistično jedin- 
stvo. Čovjek je proizveo kruh i vino. Te objekte ne može dobiti gotove 
po prirodi i u prirodi. To znači da ništa u prirodi nije adekvatno za čovje- 
kov odnos prema bogu u smislu jedinstva. Tek ono što je čovjek učinio 
(ovdje kruh i vino) ima tu mogućnost. Kad čovjek može ostvariti taj odnos 
posredstvom onog što je sam učinio, onda je nejasno, zašto se bog ne zado- 
voljava (kao vezom) ničim što je u prirodi (a time i njegovo djelo) nego 
tu, kao jedini put, važi ono što je čovjek pripremio. Kruh i vino koje čo- 
vjek jede i pije (i to ne baš na svet način) postaju bogu najmiliji izraz 
međusobnog jedinstva. Čovjek je time pomogao bogu da se do boga dođe. 
Da to čovjek nije učinio bio bi izvan božjeg odnosa. Ako je objekt odnosa 
prema bogu uvjetovan čovjekovim rađom, onda je očito da je bog ovisan 
o čovjeku. Bez pripremljene hostije i vina ne bi bilo ni mističkog sjedi- 


?% Es war etwas Gočttliches versprochen, und es ist im Munde zerronnen. 

njavanja. Bog to postiže, ako čovjek hoće. No, poteškoća tog izvoda tu tek 
počinje. Stavljena hostija u usta stvarno se topi i time nestaje prvobitnog 
nosica zamišljenog jedinstva. To je kao Plotinova ekstaza. Dok se jedin- 
stvo s Jednim ne ostvari čovjek tome stalno teži, svjesno i voljno. No, 
u momentu realiziranja (to jest pomišljenosti da je to prezentno) čovjek 
sebe ne može znati, jer je prestao biti svoje ja, svoj individualitet. On 
sebe više ne zna jer je iz sebe izišao (ek-stasis) i postao jedno s totalitetom. 
Rezultat je u negiranju ličnosti. U kršćanskom misteriju odnos čovjeka i 
boga ima još više poteškoća, jer se objekt, kao simbol boga, (čim dođe 
u usta) brzo gubi. Čovjek je pojeo svoga boga. Plotin je čovjeka preuzeo 
u totalitet, a kršćanin postupa superiornije. On neće ići izvan sebe, već 
boga dovodi u sebe. Boga je pojeo i zadovoljan odlazi kući. Time je po- 
stignuto privremeno rješenje. Cijeli proces mora se ponoviti. Opet čovjek 
priprema i jede boga.!! 


U sakramentu tajne večere saopćeno je ljudima na čulni način pomi- 
renje s bogom. Čovjeku je neposredno dat na uživanje apsolutni sadržaj, 
to jest, jedinstvo subjekta i apsolutnog objekta. Na tumačenju tajne ve- 
čere počivaju bitne razlike između katolika i protestanata. To Hegel sa- 
općava na razlici čulnog i duhovnog shvaćanja. Za katolike hostija je 
vanjsko, čulno, neduhovna stvar, i u tome je prezentan bog. Dakle, bog 
kao stvar, na način empirijske stvari i tog boga ljudi na empirijski način 
uživaju. Ta vanjština boga u tajnoj večeri je osnova cijele katoličke reli- 
gije. Hegel dalje piše, da na taj način nastaje ropstvo znanja i djelovanja, 
i to vanjsko ispoljava se u svim daljnjim određenjima. Ono je kao takvo 
izvan subjekta i može da dođe u moć drugih; to posjeduje crkva, kao i 
sva druga sredstva milosti, stoga je subjekt u svakom pogledu pasivan 
i ne zna šta je pravo i dobro, već to ima samo da primi od drugoga 
(339,11).1? 


Misterij kruha i vina potpuno negira božju egzistenciju. Jedanput čo- 
vjek napravi kruh i to je samo kruh, a drugi put taj kruh postaje simbol, 
odnosno tijelo boga. Isti takav postupak (samo na drugoj građi) dogodio 
se je i u Starom Zavjetu. Naime, radi se o početku problema otuđenja. 
Čovjek svoj proizvod počinje shvaćati kao nešta što je njemu sasvim tuđe 
i što on počinje smatrati kao moć iznad sebe. Takav pokušaj prikazan je 
u Starom Zavjetu kao negativnost i put koji odvodi od Jehove, kao pra- 
vog boga. Taj problem odnosi se na ovaj tekst: 


Isaija 44,10: Ko gradi Boga i lije lik, nije ni na kakvu korist. 


44,14: (drvodjelja) Siječe sebi cedre, i uzima česvinu i hrast ili što je 
najčvršće među drvljem šumskim, sadi jasen i od dažda raste. 


!! Primitivni narodi običavali su da pojedu svoje bogove da bi postali jači. Možda 
je i kršćanski običaj, da se jede Kristovo tijelo i pije njegova krv u vezi s tim starim 
ritualom (Sarvepalli Radhakrishnan — Meine Suche nach Wahrheit, prev. sa engl. C. 
Bertelsmann Verlag, 1961. Gitersloh). 


* G.W. Fr. Hegel — Worlesungen iber die Philosophie der Religion, Zweiter Band, 
Stuttgart 1928, Fr. Frommans Verlag, herausgegeben von Hermann Glockner, 

44,15: I biva čovjeku za oganj, i uzme ga, te se grije; upali ga, te peče 
hljeb; još gradi od njega Boga i klanja mu se; gradi od njega 
lik rezan, i pada na koljena pred njim. 

44,16: Polovinu loži za oganj, uz polovinu jede meso ispekavši pečenje 
i biva sit, i grije se i govori: aha, ogrijah se, vidjeh oganj. 

4417: A od ostatka gradi Boga, rezan lik svoj, pada pred njim na ko- 
ljena i klanja se, i moli mu se i govori: izbavi me, jer si ti Bog 
moj. 

44,20: Taki se hrani pepelom, prevareno srce zavodi ga da ne može 
izbaviti duše svoje, niti reći: nije li laž što mi je u desnici? 


Kao što vidimo od istog komada drveta naložena je i vatra za večeru 
i načinjen kip boga kojemu se čovjek moli. Isto je i sa kršćanskim mi- 
sterijem kruha. Čovjek je sebe otuđio da bi pokušao doći do boga. No, 
boga je izgubio jer ga je pojeo. Tako je ostala samo iluzija da se nešto 
događa. Prirodni sadržaj je nestao, jer je potrošen. U tom stanju kruh 
nije više predstavnik boga. A dok je samo prirodni objekt ne može biti 
simbol boga. To je neizvediv odnos, jer sadržaj predmeta ostaje ipak ono 
što jest. Kad je čovjek pojeo kruh on može misliti da je time primio u 
sebe boga, no pitanje je, kakav je to bog koji je sveden na taj odnos? 
Ako vjernik o tome pokuša misliti, uvjerit će se da je svoju iluziju shva- 
tio kao zbiljnost. Sadržaj istine ovisi od objekta i taj sadržaj nije stvaran 
ako postoji samo pomišljeno. A dokazati da stvarno i postoji može se 
samo iz egzistencije a ne iz neegzistencije bića. 


Vjernik bi se mogao pozvati na dogmu o uskrsnuću da bi dokazao 
opravdanost eshatološkog sadržaja u koji vjeruje. Kako je do takve dogme 
moglo doći? Zašto su ljudi počeli vjerovati u uskrsnuće Isusa? Da li iz 
dubokih religioznih osjećaja? Hegel to objašnjava iz povijesnih uvjeta. 
On piše: budući da je djelovanje tog uskrsnuća tako veliko i budući da je 
taj događaj postao središte kršćanskog vjerovanja. to znači da je u njima 
duboko ležala potreba za tim. Hegel dalje piše: poslije Isusove smrti nje- 
govi učenici bili su kao ovce bez pastira. Oni su se nadali da će on osla- 
boditi Izrael kao što kaže Evanđelist (Lk. 24,21).3 »I ta je nada njegovom 
smrću nestala, on je sve odnio u grob, njegov duh nije u njima ostao« 
(333). A šta sad? Njihovo vjerovanje u čisti život bilo je vezano za ličnost 
Isusa, on je bio njihova živa veza, u njemu se njima i bog pojavio. No 
njegovom smrću oni su se opet našli u razdvojenosti vidljivog i nevid- 
ljivog, duha i stvarnosti. Preostalo im je samo sjećanje, to jest, slika 
učitelja. Toj slici nedostajao je život, jer je nosilac slike umro, odnosno 
zajednica još nije imala boga. No sve te poteškoće riješio je uskrsli. Uskr- 
snućem slika je opet dobila život i u tom ponovnom sjedinjenju duha i 
tijela nestala je suprotnost između živog i mrtvog i sjedinila se je u jed- 
nom bogu. Dakle, potreba religije ima svoje zadovoljenje u tom uskr- 
snulom Isusu, u toj oblikovanoj ljubavi (334). Prema Hegelu uskrsnuće 


'* (Razgovor poslije Isusove smrti): A _rni se nadasmo, da je on onaj, koji će izbaviti 
Izrael. 

je ideal koji je jedini mogao održati misao o Mesiji i njegovim djelima 
koja treba da se dogode. Hegel dalje piše: Promatranje uskrsnuća, bez 
uzimanja u obzir interesa religije, stvar je razuma, koji u svojim postup- 
cima znače smrt religije. Stoga se religija ne poziva na razum, već od 
njega apstrahira. Isus je živio kao ljudski individuum, umro je na križu 
i pokopan je. To je nešto sasvim drugo, nego lik koji je bogu svojstven. 
No, uz sliku uskrsloga pridolazi i indiviđualno, koje je sjedinjeno s lju- 
bavi. Gledano razumom tu se dolazi do zbiljnosti, koja obogotvorenome 
visi kao olovo na nogama i kojega vuče na zemlju, a bog treba da lebdi 
u sredini između nebeske beskrajnosti, neograničenosti i između zemlje 
koja je skup svih ograničenja. Šta se sada događa? Heroj (Isus) nije jedini 
kome se obraća vjernik. Isus u tom pogledu zaostaje za Herkulesom, koji 
se je poslije svih djela smirio i postao božanstvo. No, ovdje, oltari se ne 
podižu samo heroju niti se samo njemu moli. Spas grešnika i oduševljenje 
vjerovanja nije samo uskrsli, već se moli i onome koji uči i putuje i visi 
na križu. To je nečuveno spajanje i na tom vjerovanju već stotinama 
godina umaraju se duše milijuna ljudi koji traže boga. (330) 

Tu se je nagon za religijom spustio na ljusku božanskog, a to je rop- 
ski sadržaj i poniženje. No, to opet pripada božjoj suštini i individualitet 
je predmet molitve. U grobu je otpala ljuska zbiljnosti no ona je iz groba 
opet uskrsla i pripojila se tome koji je uskrsnuo kao bog. Takva žalosna 
potreba kršćanske općine leži u duhu i sudbini te religije. Trebalo je 
naći i dobiti zbiljnost i ona je nađena baš takvom. Bog je dobio formu 
nečeg datog. Tako je zajednica uspostavila način odnosa i djelovanja. Sve 
je to učinjeno da bi zajednica opet uspostavila vezu sa svijetom kojeg je 
prije toga negirala. Iz toga se oblikovala i sudbina kršćanstva. Ta se 
sudbina ispoljavala u tome, da se nikada nisu u jedno mogli sjediniti: 
crkva i država, služba bogu i život, pobožnost i vrlina, duhovno i svjet- 
sko činjenje (342). Kršćanska religija saopćila je čovjeku da je ovisan 
od bića koje stoji iznad cijele prirode. S tim u vezi Hegel piše da ta reli- 
gija može biti uzvišena, dapače mnogo uzvišena, ali ona ne može biti 
lijepa, ljudska. Razlog za to je jasan. Sjedinjenje s vremenom shvaćeno 
je kao nešto neplemenito i ništavno. Sve je podređeno blaženstvu koje 
ne znači ništa drugo nego ovisnost od apsolutno stranog bića, koje ne 
može postati čovjek (351). 

Baš zbog toga Hegel smatra da je više ljudskog sadržaja bilo u grčkoj 
mitologiji nego što ga ima u kršćanskom vjerovanju. Ti pojmovi kod 
Grka, iako nam to danas može izgledati protivrječno s našim idealima, 
bili su u najužoj vezi sa sudbinom i to je potpuno ljudska teorija. Kr- 
šćanska religija kao narodna religija zahtijeva javnu crkvenu stegu što 
je sasvim neprikladno prirodnom životu. Takav postupak ništa ne kori- 
sti, a više šteti zbog velike sramote (356). Hegel ironično kaže da je 
kršćanska religija dala mnoge mučenike, junake u trpnji, ali ne junake 
u djelovanju (357).14 


4 Die christliche Religion hat viele Mirtyrer-Helden im Dulden, aber nicht Helden 
im Handeln hervorgebracht. 

U svojoj studiji o mladom Hegelu Luk4cs je pisao da je Hegel kriti- 
kom kršćanstva postavio problem, kako u tadašnjim uvjetima postići 
političku i religioznu slobodu. Novi sadržaj povijesti Hegel je tražio u 
idejama francuske revolucije. »Jasno je, dakle, da i borba mladoga He- 
gela protiv malograđanštine spada u krug njegovih ideoloških borbi za 
ciljeve demokratske revolucije« (79). Hegelu je bio uzor antički polis i 
sloboda njegovih građana. Stoga je isticao da je mitologija izražavala 
religiju slobodnih ljudi. Lukacs piše: U svojoj mladosti Hegel hoće još 
sa punom strašću da razori kršćansku religiju, no umjesto kršćanstva on 
hoće da uspostavi grčku religiju. Luka4cs ističe Hegelovo shvaćanje da 
religija nije dorasla da ukine lažnu, mrtvu, pozitivnu objektivnost (dog- 
matiku), već odlučujuće mjesto dobija filozofija. Kršćanstvo je za Hegela 
duhovna moć koja je dvije hiljade godina utjecala na evropsku kulturu 
i na zbivanja dobra i zla, ali ono nema pravo na apsolutnost.15 


Hegelovi teološki spisi pokazuju da kršćansko vjerovanje ne može 
biti ideal jer sam duh tog vremena nosi u sebi nešto ropsko, neljudsko 
i nerazumno. Ono što kršćanin može i treba da radi kao pojedinac, gubi 
potpuno svoj smisao ako se to prenese na društvo ili pojedini narod. 
Na primjer, kršćanska molitva »očenaš« saopćena je kao dio novog shva- 
ćanja svijeta i života uopće. Ali to je molitva pojedinca, nesigurnog i 
izgubljenog čovjeka. »Neka dođe kraljevstvo tvoje«, to je želja pojedinca, 
a narod to ne može željeti. Ili, »neka se dogodi tvoja volja«. Hegel kaže, 
da narod koji drži do svoje časti i ponosa izvršava svoju vlastitu volju. 
Jedina volja koja mu se suprotstavlja jest volja neprijatelja, protiv koje 
se bori. »Daj nam kruh svagdašnji«, opet vrijedi samo za pojedinca, ali 
to kao sadržaj nije prikladno za neki narod, koji je svjestan da ima žive- 
žne namirnice i da on njima gospodari. 

Usamljeni pojedinac moli se i očekuje pomoć jer se sam osjeća slab, 
izgubljen i osuđen. To ne može biti ideal ni povijesti, ni života. Hegel 
je to u svojim tekstovima jasno istakao. Religija može biti psihološka 
utjeha, ali ne i umna zbiljnost. Čim religiozni čovjek svoje vjerovanje 
prenosi na realno tlo, onda je sukob sa stvarnošću nužan. Ovostrano i 
onostrano su suprotnosti. Ne može zbiljnost doći pod kriterij religiozne 
mašte. Hegel kaže, da um postavlja kao krajnji cilj svijetu najviše do- 
bro, moralnost, a u skladu s tim i sreću. No, taj sadržaj nije gotovost, 
koju ćemo postići vjerovanjem. Zahtjev za vjerovanjem u prezentnom bo- 
žanstvu tj. u boga koji je kod nas i s nama, neodrživ je, jer se ideal nije 
mogao ostvariti. Kao što je Hegel rekao: nešto se htjelo i obećalo, ali bez 
uspjeha, jer se bog rastopio u ustima, Rastopljeni bog je iščezao. Najprije 


11 Hegel u svojim interpretacijama kršćanstva nije išao u problem egzegeze teksta. 
Na primjer, W. Dilthey u svom djelu: Die Jugendgeschichte Hegels und andere Abhand- 
lungen zur Geschichte des deutschen Idealismus, 2. unw. Auflage, Stuttgart 1959. pri- 
govara Hegelu da on nije pokazao nikakav smisao niti razumijevanje za spajanje židov- 
skih, klasičnih i drugih starih mitova u oblikovanju kršćanskog vjerovanja. Stvarno, 
Hegelu to nije problem, niti je to istraživao. Komparativno historijska metoda izučava- 
nja religija nužna je pretpostavka za razumijevanje nastanka pojedine religije. Hegel 
se zadržao na tome, da kaže svoje mišljenje o duhu kršćanstva. Njegov kritički sud o 
sadržaju tog duha ostaje značajan, jer mu je primarni problem čovjek, a ne bog. 

je bio sakriven, Otkrio. se je i objavio. No, kao apstrakcija, nije bio pri- 
Kkladan za molitvu. On treba da bude tu, da ga se vidi i osjeća. Prenijet 
je u simbol kruha i vina. Čim se to učinilo sudbina mu je bila neizbježna. 
Čovjek je u znak zahvalnosti i najviše molitve pojeo svoga boga. Iščezli 
bog mora se opet javiti, jer bi postao mrtav. Opet se nalazi u novom 
kruhu i vinu. Taj krug se ponavlja jer je bog postao čovjeku čulna sa- 
držajnost. Na tom kriteriju, a drugog kriterija nema, bog ne može biti 
ideal. Hegel piše da ideal ne možemo staviti izvan nas (377). Taj mogući 
odnos u nama i izvan nas, kao nužna razlika, dovodi do pojma sudbine 
koji je poznat svim religijama i mitovima. Postoje dvije mogućnosti za 
čovjeka. Ili će se suprotstaviti tom odnosu i sadržaju ili će tražiti sjedi- 
njenje s tim. U prvoj mogućnosti čovjek je slobodan, a u ovoj drugoj 
on je svjestan da je rob, jer se sjedinio s moćnijim bićem. Ideal je dakle 
to sjedinjenje u kojemu se je čovjek podredio sudbini koju je sam izmi- 
slio. To je ipak čudo koje se ne može razumjeti. Bog je pristao da ga 
čovjek pojede, a čovjek se obavezao da će boga smatrati apsolutnošću 
izvan sebe. Time je postignut sporazum, koji je čovjek učinio sa sadrža- 
jem svoje mašte, 
* * 


U svojim kasnijim spisima Hegel je problem religije interpretirao u 
okviru svog cjelovitog filozofskog sistema. Tu je ponovo govorio i o 
kršćanstvu. U Enciklopedijil8 (poglavlje o apsolutnom duhu) Hegel piše 
da se o bogu malo zna, pa se stoga više govori o religiji. Boga kao duh 
može se shvatiti jedino u njegovoj zajednici (Gemeinde 8 554). To je pan- 
teistička misao, Apsolutni duh je predmet umjetnosti, religije i filozofije. 
U umjetnosti taj sadržaj ispoljava se u obliku konkretnog zora, a u reli- 
giji kao predstava. Religija apsolut ne spoznaje, već ga samo predočuje. 
Filozofija je jedinstvo umjetnosti i religije. To jedinstvo događa se u 
duhovnom zoru i time je uzdignuto u samosvjesno mišljenje. To znanje 
je misaono — spoznati pojam. 


Prema Hegelovom sistemu kršćanstvo pripada u apsolutnu religiju. 
Tu se božja ideja ispoljava u tri forme, kao 1) otac — vječni sadržaj, 
u svojoj manifestaciji ostaje kod sebe, 2) sin — pojavljuje se kao razli- 
kovanje vječnog bića od svoje manifestacije, koja tim razlikovanjem po- 
staje pojavni svijet i 3) sveti duh — kao beskrajni povratak i kao pomi- 
renje izvanjštinjenog, ospoljenog svijeta (der entausserten Welt) sa vječ- 
nim bićem. To je povratak istog iz pojave u sebe (& 566). 


U svojim predavanjima o filozofiji religijel! Hegel je opširno govorio 
o problemu religije, a posebno o kršćanstvu kao dijalektičkom razvoju 


"G. W. F Hegel — Enzyklopidie der Philosophischen Wissenschaften im Grundrisse 
(1830), Neu herausgegeben von F. Nicolin und O. Pčggeler, F. Meiner, Hamburg 1959 


" G.W.F. Hegel — Vorlesungen iber die Philosophie der Religion, herausgegeben 


von Hermann Glockner, I Band, Stuttgart 1940, (drugo izdanje), II Band, Stuttgart 1920, 
Fr. Frommanns Verlag, JubilAšumsausgabe, B. 15, 15. 

boga. Tu Hegel ističe da filozofija neće da izgrađuje religiju, već je za- 
tječe gotovu. No, filozofija ima s religijom zajednički sadržaj, potrebu 
i interese (I. 37). Predmet religije kao i filozofije jest vječna istina u svo- 
joj objektivnosti, dakle bog. Treba vidjeti što proizlazi iz božje prirode. 
Ta priroda se mora otkriti i razvijati. »Filozofija stoga eksplicira samu 
sebe kad eksplicira religiju, a kad sebe eksplicira, eksplicira religiju« 
(I 37). 

U filozofiji ono što je najviše nazvano je apsolut, ideja. Filozofija re- 
ligije treba boga da promatra kao ideju. Logička ideja je bog, kakav je 
on po sebi (I 43). Možemo to izraziti i ovako: filozofija religije je misaono 
promatranje religije (I 48). Bog kao duh kreće se. Ljudski um je božji 
um u čovjeku. Hegel s tim u vezi kaže da religija nije čovjekov prona- 
lazak, već je religija proizvod božjeg duha. Dakle, religija je djelovanje 
boga u čovjeku. Hegel smatra da se bez filozofije, koja istražuje razvoj 
boga ne može razumjeti teologija. Stoga mnogi teolozi malo znadu o bogu. 
Oni su nalik na slijepca, koji ne vidi sliku iako pipa okvir. Nije isto o 
bogu govoriti i istraživati prirodu boga. U duhu filozofije može se reći 
da je bog konkretni duh, a on to jest samo u općini (zajednica vjernika). 
Dakle, duh je to: da se manifestira, ili: bog je duh ukoliko je u svojoj op- 
ćini (I 63). Taj razvoj (to jest kršćansko trojstvo) treba objasniti u poje- 
dinim stupnjevima. Stoga Hegel može reći da je najviša filozofija filozo- 
fija religije (I 72). Bog nije najviši osjet, nego najviša misao. Bog kao 
duh sebe proizvodi. Uopće duh je sam sebi cilj. Duh nije na cilju ako nije 
prošao svoj put. (Na primjer, razvoj djeteta do čovjeka). 

Različite forme religije jesu momenti religije uopće ili potpune reli- 
gije (vollendete Religion). Ti stupnjevi nisu bili slučajni. Svi ti stupnjevi 
pripremaju opći pojam religije. U nižim stupnjevima bog još nije pre- 
dočen kao totalitet pojma religije. U tom razvoju treba vidjeti nužnost, 
to jest, na koji se je način duh unio u svijet. »Predodžba, koju čovjek 
ima o bogu, odgovara predodžbi, koju on ima o sebi i o svojoj slobodi« 
(I 95). 

Židovska, grčka i rimska religija još nisu prave religije, jer im nedo- 
staje apsolutni sadržaj duha (to jest, dijalektički razvoj boga — kako će 
Hegel pokazati u dogmi o trojstvu). Prema Hegelu tek je kršćanska reli- 
gija završena, apsolutna religija, jer tu je otkriveno što je bog. Bog ili 
duh mora se razvijati. To nije kao što misle teolozi. U samom pojmu duha 
(u svemu, pa i u religiji) leži to da duh mora proći svoj tok. Duh je samo 
time duh, da je on za sebe kao negacija svih konačnih formi, kao ta apso- 
lutna idealnost (I 99). To znači, da se bog (kao duh) u sinu (prirodi) otu- 
đuje, a u svetom duhu vraća se iz pojavnosti sebi, kao završenom i apso- 
lutnom. To je put od početka do samospoznaje, do sebe. Nužnost religioz- 
nog razvoja nalazi se u njemu samom. No, time što je religija data u formi 
predstave, ona odmah ima u sebi i nešta polemičko, Kad se predstava 
razriješi u formu mišljenja dolazimo u filozofiju. Religlija je dakle sadr- 
žaj u formi predodžbe. 


Prema duhu Hegelove filozofije bog se mijenja i sam sebi stavlja gra- 
nice i određenja. Bog stvara svijet. On se određuje time što se misli, sta- 

vlja sebi drugo kao suprotnost. Bog nije ono sam što jest, već nešto dru- 
go. Time bog sebe spoznaje i na taj način održava.15 

Dakle, sve pa i bog je stalan proces. Ono što je istina i što je ideja jest 
takvo samo kao kretanje. Bog je to kretanje u samom sebi, i samo na 
osnovu toga on je živi bog. Bog je kretanje prema konačnom, i time uki- 
danje toga prema samom sebi, bog se sebi vraća i samo je bog kao taj 
povratak. Bez svijeta bog nije bog (I 210).1? To znači da bog tek postaje. 
Duh kao apsolut je najprije samo pojavljivanje, i pojava kao takva jest 
priroda. To znači da je bog jedinstvo prirodnog i duhovnog, a duh je 
samo gospodar prirode. Time je saopćeno da se pojam boga završava u 
ideji, a ta ideja je apsolutni bitak za sebe (I 219). 

To Hegelovo shvaćanje primijenjeno na kršćansku dogmu o trojstvu 
vodi u panteizam i bog je u sferi pojavnog ono što je rekao i Spinoza: 
Deus sive natura. 

Pogledajmo ukratko dijalektiku kršćanskog boga. Bog se sam od sebe 
razlikuje kao priroda. No, on nije više s onu stranu, već je duh svoje 
zajednice (II 191). Bog je o sebi rekao ljudima. Kršćanstvo je ljudima 
došlo izvana. Na primjer, i zakoni dolaze izvana (izvan subjekta). Religija 
je dakle vanjsko svjedočenje. No, najviša potreba ljudskog duha je mi- 
šljenje (II 202). Put boga k sebi (kao sveti duh) jest forma pomirenja. 
Tada svijet nije više bogu otuđen. Pomirenje je negiranje tog razdvaja- 
nja. 

Kršćanska dogma o trojstvu izgleda ovako: 1) bog kao otac jest po 
sebi i za sebe u svojoj vječnosti, prije stvaranja svijeta, izvan svijeta. 
2) Bog-sin znači stvaranje svijeta. To stvoreno je nešto drugo i označuje 
razdvajanje na dvije strane, na fizičku prirodu i na konačni duh. Sav 
taj sadržaj je izvan boga, a bit boga je da to pomiri sa sobom. 3) Bog 
kao sveti duh jest put, proces pomirenja, sjedinjenja. To je sveti duh u 
svojoj zajednici. 

U izvođenju tog odnosa i stupnjeva, Hegel ističe, da to nisu razlike 
po vanjskom načinu već činjenje, razvijena živost samog apsolutnog duha, 
»to je sam vječni život, to je razvoj i povratak tog razvoja u samog sebe« 
(II 219). Opći duh sebe stavlja u svoja tri određenja, razvija se, realizira 
se. Stoga duh treba razmatrati u te tri forme. U njima se eksplicira božja 
ideja. To je povijest duha. Mi, dakle, promatramo ideju kao božansko 
samootkrivenje. Istina bi bila otkrivanje onoga što je duh po sebi i za 
sebe. No, u sinu bog se od sebe razlikuje. Sin stupa u svijet, to je početak 
vjerovanja. Bog samo kao otac još nije ono pravo. Tako, bez sina on je 


"* Nur Gott ist; Gott aber nur durch Vermittlung seiner mit sich; er will das End- 
liche; er setzt es sich als ein Anderes und wird dadurch selbst zu einem Anderen 
seiner, zu einem Endlichen; denn er hat ein Anderes sich gegenuber. Diess Anderssein 
aber ist der Widerspruch seiner_ mit sich selbst. Er ist so das Endliche gegen 
Endliches; das Wahrhafte aber ist, dass diese Endlichkeit nur eine  Erscheinung 
ist, in der er sich selbst hat. Das Schaffen ist die Tštigkeit, darin ljegt der Unterschied 
und darin das Moment des Endlichen, doch diess Bestehen des Endlichen muss sich auch 
wieder aufheben. Denn es ist Gottes; es ist sein Anderes; und ist dennoch in der Be- 
stimmung des Anderen Gottes. Es ist das Andere und nicht Andere; es l&st sich selbst 
auf; es ist nicht es selbst, sondern ein Anderes; es richtet sich zu Grunde. Dadurch 
aber ist das Anderssein ganz in Gott verschwunden, und Gott erkennt darin sich selbst. 
wodureh er sich als Resultat seiner durch sich selbst erhalt. (I 209). 


'" Ohne Welt ist Gott nicht Gott. 

shvaćen u židovskoj religiji. Bog je svoja pretpostavka i vječni proces. 
Kad kažemo da je bog stvorio svijet, onda to, prema Hegelu znači prelaz 
od pojma u objektivnost. To je negacija boga izvana. Logično je da se 
svaki pojam ukine kao svoja protivrječnost. Hegel piše, kad mi kažemo: 
bog, tada smo izrekli samo njegov apstraktum, ili kad kažemo bog otac, 
tada smo ga izrekli samo po konačnosti. No, njegova beskonačnost je to, 
da ukine tu formu apstraktne općenitosti, da ukine neposrednost, čime 
se postavlja razlika, ali i tu razliku treba ukinuti, tek time je bog »istinita 
zbiljnost, istina, beskrajnost« (II 232). Bog sebe gleda u svojoj drugosti, 
Za čulnu spoznaju to sve je misterion. Hegel zaključuje, da sve živo, sve 
konkretno ima protivrječnosti u sebi. Samo je mrtvi razum identičan u 
sebi. Bog je u sebi dijalektičan, on se razvija. To se može usporediti s ma- 
terijom, koja ukida jedno i postaje mnoštvo (II 238). 

U Hegelovu tumačenju to dalje izgleda ovako: apstraktni bog, otac, 
jest opće (das Allgemeine), sin je pojava, posebnost (Besonderheit), a duh 
je pojedinačnost (die Einzelheit). Ali opće kao totalitet je sam duh, sva 
tri su duh (II 240). 

Carstvo sina označuje vječnu ideju boga u elemntu svijesti i predstave 
ili razliku. Time božja ideja ulazi u određenje konačnosti. Bog je prisutan 
svagdje. Iz ideje slijedi drugo. To drugo je svijet, ili otuđenost (Entfrem- 
dung) ideje (II 249). Svijet je razdvajanje boga (Entzweiung von Gott). 
Cilj se sastoji u povratku svom porijeklu. Hegel ističe da je svijest ko- 
načnog duha (čovjeka) o bogu posredovana prirodom. Što bi bilo zavr- 
šavanje duha? Duh se beskrajno otuđio (unendlich entiussert) i treba da 
se iz apsolutne suprotnosti, iz pojave vrati sebi. Ali prije toga, bog je 
umro, bog je mrtav (Gott ist gestorben, Gott ist todt). To je najstrašnija 
misao, a znači da ono što je vječno i pravo ima negaciju u samom bogu, 
Može se reći (na osnovu procesa) i to da je bog, odnosno sin smrt smrti 
(der Tod des Todes). Smrt Kristova je smrt smrti ili negacija negacije (II 
301). Isus je uskrsnuo, znači — da se bog vraća sebi iz otuđenja. Time je 
prevladana negacija i negacija negacije je tako moment božje prirode. 

U jednoj luterskoj pjesmi kaže se: »Gott selbst ist todt« — ta svijest 
izražava to, da ljudsko, konačno, prestupno, slabost i negativno jest sam 
božanski moment, dakle u samome bogu, to jest, drugost, konačno, nega- 
tivno nije izvan boga. Carstvo duha ispoljuje se u općini. U religioznom 
uvjerenju može se ostati kod sina, kod njegove pojave. Kao primjer toga 
Hegel uzima katolicizam, gdje uz sinovu pomoć pomirenja pridolazi Ma- 
rija i sveci i tu je duh više samo u crkvi kao hijerarhija, a ne u općini 
(II 311). Duh je prelaz iz vanjskog, iz pojave, u unutrašnje. 

Na pitanje šta je duh, Hegel piše, da je to bog koji stanuje u svojoj 
općini. Stoga je neoprostiv grijeh protiv duha. Duh uči općinu, da je Krist 
božji sin. A realna općina je ono, što općenito zovemo crkvom. Bog nije 
više onostran (ein Jenseits, II, 335), već je prezentan u svojoj zajednici. 

U Hegelovoj filozofiji religije kršćanski bog počinje bez ikakvog sa- 
držaja. Važi kao apsolut ali tek kao svoj cilj do kojega treba da stigne. 
Završetak je dat već u početku, ali ipak samo u početku se ne može ostati. 
Da bi postao bog, apsolut mora izaći izvan sebe i proći svoje razvojne 

stupnjeve. Bog se stvara. To je misao koju je dosljedno izgradio već Scotus 
Eriugena. U svom djelu: De divisione naturae Erjugena dokazuje da se bog 
i stvorenja ne razlikuju. Stvaranjem svijeta bog sebe stvara i sve što jest 
samo je teofanija boga. Kod Eriugene taj svijet ima svoje dijalektičke 
suprotnosti. Svijet je dakle dijalektika boga (III 17). U Hegelovoj filo- 
zofiji misao o bogu, sinu i duhu ima početak i završetak. Sin (ili svijet) 
je otuđeni bog, a duh je pomirenje boga i svijeta ili božji povratak svom 
ishodištu kao potpunom završetku sveg razvoja. 

Ta božja potreba dokazuje da bog nije savršen, bez obzira da li je 
to shema u Hegelovom sistemu ili pak u samoj dogmi. Misao o savršen- 
stvu boga kao boga izražena je na filozofski način najprije kod Aristo- 
tela. Ako postavimo tvrdnju da je bog savršen, onda bi protivrječilo 
njegovom pojmu — potreba stvaranja svijeta. Bog ništa ne treba, iako 
je aktivan. No, ta aktivnost mora ostati na stupnju samog boga. Prema 
Aristotelu, tu treba zadržati jedinstvo subjekta i objekta. Ako bi svijet 
bio bogu objekt, onda bi bog sebe degradirao, jer bi mislio nešto niže 
od sebe. To se ne smije dogoditi. Dakle, bog ne misli svijet i ne može 
ništa o svijetu znati. Bog jedino misli sebe. On je dakle, mišljenje mi- 
šljenja, ili izraženo skolastičkom terminologijom: actus purus. Time što 
bog mora biti neovisan od svijeta (da bi bio savršen) čovjek nužno 
prestaje biti u odnosu prema bogu. 

Kod Hegela bog, koji prolazi svoje dijalektičke stupnjeve postaje bog 
tek kad je u svijetu sve prestalo, to jest, kad se duh oslobodio pojavnosti 
(božjeg otuđenja) i kad se vraća samom sebi. To je logički, do kraja do- 
mišljeni cilj. A kao kršćanski bog, prestaje biti s onu stranu, jer je sebe 
premjestio u zajednicu, u kojoj djeluje. Time se imanentnost boga po- 
kazuje kao bit stvarnosti. To znači da bog postaje završen, kad uđe u 
zbiljske povijesne okvire. A to je onda svijet koji boga može tolerirati 
ili pak potpuno negirati. Ovostrani bog postaje materija, a onostrani gubi 
svoju mogućnost utjecaja. A to je kao problem potpuno jasno izrazio već 
Epikur odredivši bogovima mjesto u međukozmičkim prostorima. A 
kozmos kao kozmos postao je sfera samo čovjekovog djelovanja. 


2. F. Schleiermacher — Religija bez boga 


U filozofiji religije Schleiermacher je značajan po svom originalnom 
tumačenju predmeta i sadržaja kršćanskog, a time i svakog vjerovanja 
uopće. Svoje teze i misli o tom problemu iznio je 1799. u spisu: Uber die 
Religion.?% On se je obratio intelektualcima, koji su. pod općim utjecajem 


2 E. Schleiermacher — Uber die Religion. Reden an die Gebildeten unter ihren Ver- 
ćichtern. Gčttingen 1906. 


Friedrich Daniel Ernst Schleiermacher (1768—1834) savremenik je Fichtea, Schellinga 
i Hegela. Svojim djelom: Der christliche Glaube nach den Grundsitzen der evangelischen 
Kirche im Zusammenhang dargestellt, 1821/22 i 2. izd. 1830. postao je reformator prote- 
stantske teologije. Djelo: Uber die Religion pojavilo se najprije bez oznake autora. 
Schleiermacher je mnogo studirao Platona, Aristotela, Spinozu i Leibniza. Od savreme- 
nika izučavao je: Kanta, Jacobija, Fichtea, Schellinga, Goethea, Schillera i Schlegela. 

prosvjetiteljstva i racionalizma, smatrali, da je religija postala neadekvat- 
na forma duhovnog života uopće. 

Religija je bila sadržaj Schleiermacherovog života. Ono što je mislio 
i osjećao htio je, slično kao Augustin, da u smislu vlastitog ispovijedanja, 
saopći drugima. Između ta dva teološka mislioca postojala je ipak bitna 
razlika. Augustin je vodio u dogmatiku, a Schleiermacher iz dogmatike 
u slobodni subjektivitet. 

U tumačenju fenomena religije Sehleiermacher polazi od načina po- 
stojanja stvarnosti. U svemu djeluju dvije osnovne sile: privlačna i od- 
bojna. Taj odnos postoji i u duhovnom svijetu. Svaki pojedinac želi da u 
sebe preuzme vanjski sadržaj svijeta, a zatim i da djeluje na svijet obje- 
kata. Razlike među ljudima nastaju tako, da te težnje nisu podjednako 
raspoređene. Jedni više djeluju na vanjski svijet, a drugi opet žele da 
odatle što više preuzmu u sebe. Iz tih odnosa može se sve protumačiti. 
Kako da se shvati religija? Pojam religije dobiven je iz nagona ljudskog 
duha. Religija nije sistematski skup teorija, nego vlastito uzbuđenje i 
raspoloženje volje i duše. Stoga je krivo shvaćanje da je religija dodatak 
pravu i državi. Schleiermacher smatra da pravo i država treba da se štite 
samo državnim sredstvima. Ako bi se tu za pomoć uzimala religija, to 
bi značilo vraćanje na srednjovjekovno hijerarhijsko stanje. Schleierma- 
cher je potpuno u pravu kad kaže da se moral ne smije zasnivati na reli- 
gioznim motivima, očekujući nagradu ili kaznu u onom svijetu, ili da 
postupa s obzirom na višu volju i želju. »Religija ne smije da služi«. 
Ona ima svoju svrhu u samoj sebi. Inače ne bi mogla dokazati svoju 
vrijednost. 

Kako da se odredi bit religije? Schleiermacher shvaća religiju u vezi 
s cjelokupnim duhovnim sadržajem koji se ne može potpuno razdvojiti na 
neke posebne, izolirane dijelove. Da bi se religija shvatila u takvoj svojoj 
posebnosti, treba je umjetno izolirati. Religija, metafizika i moral imaju 
isti predmet, naime univerzum i odnos čovjeka prema univerzumu. Ali 
ipak religija se razlikuje od prve dvije discipline. Religija nije ni teoret- 
sko objašnjenje svijeta kao metafizika, niti postavlja norme i ciljeve dje- 
lovanja kao moral. Pod metafizikom Schleiermacher shvaća transcenden- 
talnu filozofiju. Schleiermacher piše, da metafizika ispreda iz sebe reali- 
tet svijeta i njegove zakone, u što se religija ne smije upustiti. Slično 
je i s moralom. Teoretičari morala razvijaju iz prirode čovjeka i odnosa 
prema univerzumu sistem dužnosti. Ni to religija ne smije. Teoretičari u 
religiji, koji polaze od znanja o prirodi univerzuma i od najvišeg bića 
čije je to djelo, jesu metafizičari. Praktičari u religiji kojima je božja 
volja glavna stvar, jesu monarhisti, ali ipak djelomično i u stilu meta- 
fizike. Religija je prema Schleiermacheru najviši sadržaj u filozofiji, a 
metafizika i moral su podređena područja religiji. Religiju bismo mogli 
definirati kao promatranje (Anschauung) i osjećaj (Gefihl) univerzuma. 
Kao takva, religija je pored metafizike i morala bitno i nužno treće pod- 
ručje ljudskog duha. Religija neće univerzum shvatiti kao metafizika 
i neće na osnovu toga djelovati kao moralno činjenje, nego hoće da uni- 
verzum pobožno doživi u neposrednom promatranju i osjećanju. Stoga 
suština religije nije ni mišljenje ni djelovanje, već promatranje i osjećaj. 

Univerzum je ukupnost svega što jest i što se događa.ž! Prema Schleier- 
macheru religija pasivno doživljava i osjeća univerzum u njegovoj veli- 
čini, kao pojam beskonačnog u konačnom, vječnog u vremenskom. To bi 
značilo da religija potpuno izlazi iz spekulacije i iz prakse. Za Schleier- 
machera to je važno, jer »praksa je umijeće, spekulacija je nauka, a 
religija je smisao i čuvstvo za beskrajno«. U psihološkom smislu percep- 
cija ili promatranje jedne stvari znači doživjeti djelovanje te stvari. Slič- 
no je i s religioznim promatranjem (religičse Anschauung). To je utisak 
univerzuma na našu dušu. No to nije spoznaja supstancije i prirode koz- 
mosa. Prihvaćanje svakog pojedinačnog kao dijela cjeline, svega ogra- 
ničenog kao prikaz beskrajnog, to je prema Schleiermacheru religija (str. 
36). A ako se hoće ići iznad toga, tada se prodire u prirodu i supstanciju 
cjeline, pa je to onda put u praznu mitologiju (na pr. pokušaj sistemati- 
zacije bogova). 

Sva religiozna promatranja i svi utisci univerzuma koji samostalno 
za sebe i jednako važe ne mogu se jedni iz drugih deducirati ili sistema- 
tizirati, jer svaki čovjek gleda na svoj individualni način kao što se to 
događa i u običnom životu. Stoga je religija beskrajna. Odatle slijedi da 
prava religija pretpostavlja opću tolerantnost. Schleiermacher kaže da 
novi Rim protjeruje heretike, a stari Rim — pobožan i religiozan bio je 
gostoprimljiv za sve bogove. »Pravi promatrači vječnog bili su uvijek mir- 
ne duše...« (str. 41), a pripadnici mrtvog slova, koje izbacuje religiju, 
napunili su svijet brukom i zbrkom. 

Schleiermacher misli, da baš zbog svoje beskrajnosti religija spašava 
od svake pedanterije i jednostranosti. Religija bi bila dopuna općem mi- 
šljenju o svijetu i životu. Religiozni osjeti treba da prate sve čovjekovo 
djelovanje. Čovjek treba sve da radi pomoću religije, a ne iz religije. 

Univerzum i vječnost doživljavaju se tako, da beskrajnost postaje unu- 
trašnjost i konačnost. To se ne može učiti nego samo doživljavati. Ako 
se radi obratno, dobija se oponašanje, ali ne religija (str. 49). 

Najunutrašnjiji i najbitniji sadržaj religije može biti samo doživljen, 
a ne opisan. Jedino što se može opisati jest religiozno promatranje i osjet, 
i to Schleiermacher želi pokazati. Nasuprot teološkim dokazima o egzi- 
stenciji boga iz postojanja vanjskog svijeta Schleiermacher kaže, da ni 
vanjske sile ni ljepota prirode još ne govore za religiozni smisao. To može 
biti samo vanjsko predvorje religije. Ne smije se tražiti svemoćno biće 
ni u gromu neba ni u strašnim valovima mora, jer ti i takvi osjeti još 
nisu religija. Ako su bogovi zasnovani na strahu, tada će, kad nestane 
straha, nestati i bogovi. 

Cilj religije, ističe Schleiermacher, jest to, da se ljubi svjetski duh 
i da se veselo gleda prema njegovim djelovanjima. Na religiozni smisao 
potiče jedino zakonomjerni sastav svijeta. Dakle ne masa ni prostor, nego 
zakoni. Zatim, na religiozni smisao potiče poredak onoga, što još nije 
živo, kao materija i bogata rezerva za živo. Religija, da bi se zasnovala. 


#" Potpuno je pogrešno tumačiti Schleiermacherov pojam univerzuma kao nadđdsvijet 
(Uberwelt), kao što npr. čini Witheilm Bruhn. (Vidi njegovo djelo: Glauben und Wissen, 
1421. Leipzig). 

ne treba vanjsku pomoć, tj. znanje i teoriju. U unutrašnjem životu odsli- 
kava se (abbilden) univerzum, i tek kroz to unutrašnje postaje jasno vanj- 
sko. Schleiermacher želi da pokaže, da takav sadržaj kao i put u religiju, 
ne može nastati u takvom čovjeku koji bi se odvojio od svih ljudi. Svatko 
treba zajednicu (Menschheit). Druge ljude čovjek nalazi ljubavlju. Da bi 
imao religiju čovjek mora naći čovječanstvo (Menschheit). Na tom stupnju 
Schleiermacher rješava pitanje: tko je pobožan čovjek? To je čovjek, 
koji u drugim ljudima želi da doživi vječni smisao, a ne postupa kao mo- 
ralisti, koji mnoštvo ljudi smatraju nepotrebnim balastom. Svaki ljudski 
individuum i njegova egzistencija imaju vrijednost i nužni su dio cjeline, 
da bi se pojavila cjelovitost ideje čovječanstva. Svaki je čovjek kompen- 
dium čovječanstva i svaki u svojoj ličnosti obuhvaća u izvjesnom smislu 
čitavu ljudsku prirodu. Povijest je najviši predmet religije, s poviješću 
religija se diže i završava, »i svaka prava povijest imala je svagdje naj- 
prije religiozni cilj i proizlazila je iz religioznih ideja. U njenom području 
leže tada najviši i najuzvišeniji nazori religije« (str. 63—64). 

Bitno je to, da se religiozni sjećaj ne može oponašati, nego je sakriven 
u najdubljoj unutrašnjosti religioznog bića. Religija nije robovska služba 
ni zarobljeništvo. Sveto Pismo je samo mauzoleum, spomenik religiji, da 
je veliki duh bio tu, koji više nije tu. »Nema onaj religiju, koji vjeruje 
u Sveto Pismo, nego onaj koji ga ne treba i koji bi ga mogao sam učiniti.« 
(str. 77). 


Iz cijelog dosadašnjeg izlaganja vidi se, da Schleiermacher hoće doka- 
zati da jedino religija može čovjeku sačuvati univerzalnost. Ako bi mu 
tko prigovorio da govori o religiji, a ne upotrebljava pojmove: besmrtnost 
i božanstvo, onda bi Schleiermacher odgovorio »da za njega božanstvo 
(Gottheit) ne može biti ništa drugo, nego pojedinačna religiozna vrsta pro- 
matranja.« Schleiermacherova religija teži prema univerzumu. Njegov 
bog nije ništa drugo nego personificirani ideal humaniteta. Na pitanje, 
da li postoji jedan ili više bogova, Schleiermacher kaže, da ništa u reli- 
giji tako ne mrzi kao broj. 


»Imati religiju znači promatrati univerzum« (str. 79). Stoga se stupanj 
i vrijednost religije određuje najviše po tome, da li se univerzum (tj. 
pojavljivanje beskonačnog u konačnom) promatra kao neki haos (fetiši- 
zam) ili kao raznovrsnost (politeizam) ili kao sistem (jedinstvo u mnoštvu 
kozmosa). Za Schleiermachera ta tri stupnja u biti nisu veoma različita. 
Za koji će se od tih promatranja univerzuma odlučiti čovjek, to ovisi o 
njegovom smislu za univerzum, i to je vlastito mjerilo njegove religiozno- 
sti. Zatim, o vlastitoj moći predočivanja ovisi, da li će se na osnovu pro- 
matranja dobiti Bog. 

Što se tiče nade u besmrtnost, to je veseli egoizam. Nije bit u indivi- 
dualitetu. Schleiermacher smatra da čovjek treba da postane, promatra- 
njem univerzuma, jedno s univerzumom, što je više moguće. No događa 
se baš obratno. Mnogi se brinu samo za svoj individualitet. U zaključku 
drugog govora o religiji (koji je najvažniji od svih pet) Schleiermacher 

objašnjava što misli o pojmu boga. »Bog?? nije sve u religiji nego Jedno 
(Eins), a univerzum je više... U sredini konačnosti postati Jedno s bes- 
konačnim, i biti vječan u trenutku, to je besmrtnost religije« (str. 83). 
Dakle, shvaćanje besmrtnosti u pravoj religiji jest težnja za vječnim u 
sjedinjenju s Jednim. 

U daljnjim svojim izlaganjima Schleiermacher ističe prednost njegove 
koncepcije religije za čovjeka i svakodnevni život uopće. Često ponavljn 
da put u religiju nije u teorijskim izlaganjima. Mogu se saopćiti predodž- 
be, ali ne i religiozni život. Cijeli svijet je galerija religioznih pogleda. 
Religija može da se pojavljuje u različitim sadržajima. Bitni uslov za 
egzistenciju religije sastoji se u tome da nije zatvorena cjelina između 
čovjeka i univerzuma. Najveću opasnost za prekid takve veze vidi 
Schleiermacher u prosvjetiteljstvu. 


Schleiermacher misli da u svakom čovjeku postoje tri načina (tri puta) 
da bi se došlo do religije. To su: 1. samopromatranje (povlačenje u su. 
bjekt), 2. promatranje svijeta i 3. umjetnost. Na sva tri načina može se 
naći univerzum, tj. napustiti konačno. Svaki od navedenih stupnjeva imao 
je tada svoje predstavnike. Prvi je: Fichteova Ja-filozofija, drugi: Schel- 
lingova filozofija prirode i treći: estetika romantičara. Sva tri stupnja 
treba shvatiti kao korijene religije. 


U duhu svojih razmatranja o religiji Schleiermacher je govorio o cr- 
kvi. On smatra da u pravoj crkvi nema odvojenih stupnjeva vjernika. 
Svaki je svećenik ako može druge k sebi privući, a isto i laik kad slijedi 
drugog na području religije, gdje se osjeća strancem. Prava crkva ne 
pozna srdžbu obraćanja, jer njena stvar nije da saopćava religiju, jer 
religija je cijela religija, koju nijedan čovjek ne može obuhvatiti. Schleier- 
macher se brani od optužbe, da je crkvu konstruirao iz pojma njenog 
cilja. On ne govori o borbenoj crkvi nego o triumfirajućoj crkvi. Za raz- 
liku od prave crkve vanjska crkva (die 4ussere Kirche) nije zajednica 
takvih ljudi koji imaju religiju, nego onih, koji je tek traže. Religija ne 
može biti odgovorna za loše stanje u crkvi. Državni upravljači stvorili 
su od crkve pravi institut. Schleiermacher s tim u vezi piše, da bi bilo 
divno da se nijednog vladara nije pustilo u hram, dok sa sebe nije odložio 
skupi kraljevski nakit. Nažalost to se nije dogodilo. Oni su unijeli taj 
nakit u crkvu, »i za Najvišeg, umjesto posvećenog srca, ostavili su svjet- 
ske darove«. Od crkve je učinjena čvrsta korporacija. Zbog toga Schleier- 
macher traži, da se crkva odvoji od države (ne država od crkve) jer crkva 
može postati prava, samo ako bude sama za sebe. Schleiermacher smatra 
da je religija privatna stvar i da crkva ne smije biti cehovska institucija. 
On piše, da će doći vrijeme kad će biti dovoljno da se religija njeguje sa- 
mo u okviru porodice. Time bi porodica postala dovoljna predškola za 


* U drugom izdanju stoji: »Bog, kako je on obično mišljen kao pojedinačno biće 
izvan svijeta i iza svijeta«. 


215 


pravu crkvu. No uslijed još postojećih poteškoća, potrebni su učitelji reli- 
gije. Te poteškoće Schleiermacher vidi u socijalnoj bijedi mnogih ljudi.?3 

Zaključno stanje opće pobožnosti Schleiermacher prikazuje veoma 
romantično. U koliko se svaki čovjek više približava univerzumu i jedan 
drugom više saopćava svoje uvjerenje, u toliko će oni potpunije biti jed- 
no; nitko nema svijest za sebe, svatko ima istodobno i svijest drugoga. 
Oni nisu više samo ljudi nego i čovječanstvo. Oni iz sebe izlaze, triumfi- 
rajući nad samima sobom oni su na putu prema pravoj besmrtnosti i vječ- 
nosti (str. 144). 

U zadnjem, petom govoru, Schleiermacher iznosi svoje teze o religija- 
ma uopće. Kad je govorio o crkvi, Schleiermacher je osudio mnoštvo crkvi, 
no mnoštvo religija je nužno. Ako netko sluša o nekoj drugoj religiji on 
će je lako i brzo uskladiti sa svojom. Nitko ne može imati cijelu religiju, 
jer čovjek je konačan, a religija beskonačna. Ne postoji zajednička reli- 
gija, jer religija u svom biću ima princip da se individualizira. Kad ne bi 
bilo tako religija uopće ne bi mogla postojati. Svatko tko hoće da potpuno 
razumije religiju mora razumjeti religije. Zaključak je jasan. Svaka reli- 
gija poseban je oblik vječne i beskrajne religije. 

Za Schleiermachera je važan problem kako se individualizira religija? 
On misli tako, da se iz svih promatranja beskonačnog (tj. univerzuma) 
izabere samo jedan stav i da se to učini centralnim dijelom cijele religije. 
Taj centralni stav (Zentralanschauung) je jezgro koje oblikuje pozitivnu 
religiju (str. 161). Odatle slijedi, da svaki pojedinac može imati svoju 
pozitivnu religiju (prema svojoj prirodi i svome smislu) tj. shvaćanje uni- 
verzuma. 

Na kraju svog izlaganja Schleiermacher razmatra bit židovstva i kr- 
šćanstva. On misli da je židovstvo, iako je privlačno i poučno, mrtvo i 
nije historijski ključ za kršćanstvo. U židovstvu centralni nazor na kome 
je izgrađen bog jest osveta. Stoga je tu posebna osobina proricanje. Ži- 
dovstvo je kao uveli list na drvetu. Schleiermacher kaže, da je kršćan- 
stvo religija višeg stupnja (religija religije). Centralni nazor je iskuplje- 
nje. Cilj kršćanstva je svetost. Stoga kršćanstvo mora da se bori protiv 
religioznog izopačavanja. Čovjek ne smije biti bez religije, jer time gubi 
kontinuitet sa kozmosom. Najviši cilj je u tome, da svim osjetima i djelo- 
vanjima treba da dodamo religiozne osjete i nazore (str. 183). No iz toga 
Schleiermacher ne zaključuje da kršćanstvo treba da bude isključiva uni- 
verzalna religija. Njegova misao je nepromjenljiva: na sve načine treba 


*" »Sada uzdišu milijuni ljudi oba pola i svih staleža pod pritiskom mehaničkih i ne- 
dostojnih poslova... Nema veće smetnje za religiju nego što je to, da mi moramo biti 
svoji vlastiti robovi, jer rob je svaki koji mora nešta obavljati, što bi trebalo da rade 
mrtve snage (Schleiermacher misli mašine). Mi se nadamo da će nam nauka i umjetnost 
usavršavanjem omogućiti da nam te mrtve sile služe... Samo za nesretnike čijim je 
organima oduzeta snaga, koji su svoje mišice morali neprekidno upotrebljavati u svojoj 
službi, bilo je nužno da pojedinci sretnici nastupe, i njih oko sebe skupe, da bi im bili 
oči i da bi im u nekoliko riječi saopćili nazore života. U sretno doba, kad svaki svoje 
čulo bude mogao slobodno vježbati i upotrebljavati. bit će svaki, kod prvog buđenja 
viših snaga u svetoj mladosti, pod njegom učinske mudrosti, religiozan, koji je zato 
sposoban i tada će prestati svako jednostavno saopćavanje, i nagrađeni otac vodit če 
snažnog sina ne samo u jedan vedriji svijet i u lakši život, nego i neposredno u sveti. 
sada brojniji i zaposleniji skup molilaca vječnog« (str. 142—143). To znači da ljudi koji 
se bore za svoj opstanak nemaju slobodan i otvoren pogled. A samo s takvim pogledom 
može se naći i doživjeti univerzum. 

promatrati univerzum i moliti mu se. Stoga su mogući nebrojeni oblici 
religije i poželjno je da ih je u određeno vrijeme što više. 

Religiozni odnos prema kozmosu osnova je Schleiermacherove teze o 
religiji. Ako bismo totalitet objašnjavali misaono, racionalno, tada bi to 
bila samo teorija o svijetu. To Schleiermacher neće. Njegova je misao u 
biti religiozni misticizam. Svijet kao cjelinu treba doživljavati. Stoga je 
to put traženja izlaza iz ograničenosti i prolaznosti u kojoj se čovjek na- 
lazi. Filozofi-mistici težili su da individualitet unesu u harmoniju cjeline 
(kao svega što jest). Plotin, Dionizije Areopagita, Eriugena, Majstor Eck- 
hart, B&hme i drugi, pokušali su rješenje čovjekova postojanja naći u 
sjedinjenju sa iskonskim i apsolutnim. U taj princip mišljenja pripada 
i Schleiermacher. On je predstavnik romantizma koji je u biti reakcija 
na prosvjetiteljstvo. 

Religiozno doživljavanje kozmosa nastaje u psihološkom doživljaju 
cjeline. To nije moguće svesti na pojam kao spoznatu misao o nečemu. 
Religiozni osjećaj i nazor jesu subjektivni izrazi, odnosi ili još potpunije 
doživljaji vječnosti i beskonačnosti. Tako se konačno pretvara u besko- 
načno, a beskonačno se pojavljuje konačnim. Isto je i s odnosom vremen- 
skog i vječnog. Jedno se pretvara u drugo. To je dijalektika mistike u ko- 
joj razlike prelaze jedne u druge, te svako postaje svoja suprotnost: ko- 
načno beskonačnim i obratno. 

Subjekt, svijest, ja, pojedinac, postaje tako centar zbivanja tih odnosa 
koji dobivaju formu adekvatnu doživljaju svakog subjekta. Time svatko 
postaje kao mitski Atlas nosilac svega, jer u sebi izražava i ostvaruje 
prelaze iz jedne razlike i suprotnosti u drugu. Svaki religiozni doživljaj 
ima jednako pravo, jer kozmos je neiserpan. Time je religija subjektivni 
odnos (na psihološkoj osnovi) prema kozmosu. 

Schleiermacherova religija ne zahtijeva ni teoriju ni dogme, a još 
manje otkrivenje. To je nesumnjivo najliberalniji odnos koji se u religiji 
uopće može zamisliti.2# Ne Bog, nego čovjek, ne otkrivenje nego totalitet. 
Schleiermacherovo shvaćanje religioznog čovjeka sadrži u sebi dvije pret- 
postavke. Prva je u tezi da je čovjek bez religije suviše jednostran, i bavi 
se isključivo svojom specijalnošću, a druga je u uvjerenju, da je kozmos 
kao kozmos moguće samo religiozno doživjeti, čime čovjek sebi otvara 
put da se sjedini s Jednim. 

Religija je za Schleiermachera tumačenje smisla čovjekovog postoja- 
nja. Humanizam ne može biti ostvaren na tlu odnosa pojedinca prema 
pojedincu, nego tek iz odnosa prema totalitetu. Tu je Schleiermacher u 
religiozni izraz prenio Platonovu tezu, da čovjek, koji se bavi kozmosom 


#* F.D. Strauss pisao je, da je Schleiermacher bio veoma oštrouman čovjek. Njegova 
kritičnost prema dogmatici približila ga je racionalistima, Schleiermacher nije prihvatio 
u dogmatskoj interpretaciji mit o stvaranju svijeta, evanđeoska čuda ni priču o Isuso- 
vom uskrsnuću. (David Friedrich Strauss: Der qite und neue _Glaube, Leipzig, 1923, 
Kroner Verlag). 

Schleiermacherovu kritičnost ističe i F. Mehring U svom članku: Moderne _Evan- 
gelienkritik (1901) Mehring naziva Schleiermachera najistaknutijim teologom romantike. 
(Franz Mehring: Zur Geschichte der Philosophie, Berlin, 1931). 

U pismu F. Graeberu (27. jula 1839) mladi Engels saopćava da ima veliko poštovanje 
nrema Schleiermacheru. »On je bio veliki čovjek, a ja poznam među onima koji sada 
žive samc jednog koji ima jednak duh. jednaku snagu i jednaku srčanost, to je David 
Friedrich Strauss«. (F. Engels — Izbor iz ranijih radova, Sarajevo, 1964). 

mora i sam postati kozmičan (tj. harmoničan). Kod Platona to je problem 
filozofije. Čovjek može dužim bavljenjem filozofije promijeniti svoje biće. 
Za Schleiermachera postupak je obratan. Čovjek je kozmičan tek kad 
ima individualno-religiozni odnos prema prirodi. Schleiermacherov ro- 
mantičarski platonizam stvorio je novu religiju ali i suprotnost svakom 
racionalnom filozofiranju. Pojam o kozmosu je za Schleiermachera me- 
tafizika, a religiozni doživljaj je središte promjena suprotnosti. Religija 
(u svojim različitim subjektivnim doživljajima) je jedino adekvatna forma 
zasnivanja smisla čovjeka. Taj antropocentrizam znači apsolutiziranje re- 
ligioznih osjeta. Čovjek je samo tada pravi čovjek kad ima pravi odnos 
prema kozmosu. A to može imati, prema Schleiermacheru, samo u reli- 
gioznom doživljaju. Schleiermacher je kozmosom negirao boga, a religioz- 
nim osjećajem prednost ljudskog mišljenja. U zahtjevu za apsolutnom 
pobožnošću Schleiermacher je obavezao čovjeka da stalno u sebi nosi 
težnju za sjedinjenjem s cjelinom. Iako je prije toga čovjeka oslobodio 
od svake forme religioznog dogmatizma, on je ipak čovjeka kao čovjeka 
shvatio samo i jedino u različitoj formi subjektivnih religioznih doživljaja. 
Time je čovjek u biti ostao što je i prije bio: osuđenik. Prije je to bio 
kršćanski Bog, a sada nešto mnogo realnije: kozmos. Podređen kozmosu 
kao novom predmetu religije, čovjek se ispoljava osjećajem a ne mišlje- 
njem. 

Schleiermacherov liberalni put protiv dogmatike i crkvenih institucija 
odjeknuo je Evropom i uzbudio duhove koji su tražili novo u religiji. 
Osjećao se nov način i drugačije htijenje u religioznom svijetu. 

Traženje pojedinca postao je stalni problem protestantizma. Taj ideal 
pokušao je realizirati danski filozof Sčren Kierkegaard, na principima 
koje je zasnovao Schleiermacher. 


3. Kantov problem — Religija u granicama samog uma 


Kantova tri pitanja: 1. šta mogu znati, 2. šta treba da činim i 3. čemu 
se smijem nadati, nalaze se u njegovoj filozofiji kao problem stalnog 
traženja smisla čovjekova postojanja uopće. Kant je u Kritici praktičnog 
uma (1788) pokušao dokazati da vjerovanje u boga nije objektivna duž- 
nost. već subjektivna potreba. U pojmu najvišeg dobra kao objekta i naj- 
višeg cilja čistog praktičnog uma, vodi moralni zakon u religiju, tj. u 
spoznaju svih dužnosti kao božjih zapovijedi. Kantovo shvaćanje tog pro- 
blema nalazi se u njegovom djelu: Die Religion innerhalb der Grenzen 
der blossen Vernunjft (1793).25 Sadržaj te knjige bio je prema shvaćanju 
pruske cenzure veoma štetan. Kantov rukopis štampan je tek nakon odo- 
brenja filozofskog fakulteta u Jeni. 

Da li je uopće moguće zasnovati religiju, koja ne bi izlazila iz granica 
uma? Kršćanstvo kao otkrivena religija smatra sebe nadumnom objavom. 
Svoje dogme uopće ne može zasnovati u okviru mišljenja. Transcendira- 


!" Za taj naslov izgleda da se Kant odlučio neposredno prije izlaska knjige. Schiller 
koji je tekst čitao za vrijeme štampanja, naziva ga Philosophische Religionslehre. Kan- 
tovo djelo: Die Religion innerhalb der Grenzen der blossen Vernunft bilo je prevedeno 
na danski jezik 1798, na engleski 1838, na francuski 1841. i na poljski 1854. godine. 

nje racionalnog odnosa prva je pretpostavka za religiju. Kant obrće taj 
odnos. Ograničava ga i korigira. Religija ne može biti religija ako izlazi 
iz granica mišljenja. U čemu je bit religije u okviru samog uma? Kant 
smatra da se taj problem može riješiti razlikovanjem biblijske teologije 
i filozofske teologije.2* Time problem dobija općenito značenje. Ako neka 
religija želi trajno ratno stanje s umom, onda će ta religija ipak jednom 
propasti. Biblijska teologija drži se nerazumne dogmatike. U filozofskoj 
teologiji točno se razlikuje sredstvo i cilj. Moralno popravljanje čovjeka 
je biti cilj. U Kantovoj filozofiji ljudski postupci mogu se svrstati u dvije 
kategorije. Jedno je virtus phaenomenon ili legalitet, a drugo je virtus 
noumenon (moralitet) ili djelovanje iz dužnosti. Ti termini proizlaze iz 
duha Kantove filozofije. Svijest o dužnosti ne daje teologija, nego moralni 
odgoj, koji je izgrađen u filozofiji. Dužnost je maksimalna svijest o sebi 
i o odnosu prema drugom kao čovjeku, tj. kao cilju a ne sredstvu. 

Kršćanstvo određuje čovjeka kao grešno, a time i kao loše biće. Na 
takvom tlu nema dovoljno nade da čovjek sam sobom može postići svoj 
uspon i usavršavanje. Kant s pravom piše, da čovjek sam sebe izgra- 
đuje, bilo da je dobar ili da je loš. Kant otkriva nelogičnost kršćanske 
teze o moralnom zlu u čovjeku. Odakle je to zlo došlo? Od nekog duha, 
koji je u početku imao uzvišenije određenje? A odakle je u njega zlo 
došlo? Na to već nema odgovora. 

Prema Kantovu mišljenju, čovjek postaje krepostan ako se drži 
maksima koje mu nalaže njegova dužnost. Čovjek se popravlja revolu- 
cijom svojih shvaćanja i navika (str. 51). Dakle ne polazi se od po- 
pravljanja običaja nego od sebe. Zadatak je, učvrstiti vlastiti karak- 
ter. To ne može osigurati obična religija, nego samo moralna religija. 
Bit moralne religije je u tome da ne vjeruje ni u kakva čuda. Ona 
ljudske dužnosti shvaća kao božje zapovijesti. Da bi svijetom vladao 
dobar princip mora se izvršiti i reforma društva po zakonima vrline. 
Takvo društvo obuhvaćalo bi čitavo čovječanstvo, a rukovodilo bi se 
umom i dužnošću. To bi bila etička država, tj. carstvo vrline. Ujedi- 
njenje ljudi na toj ideji naziva Kant etičkim, a tako izgrađeno društvo 
bilo bi etičko-građansko. Za sada postoji samo pravno-građansko dru- 
štvo ili političko društvo, u kojem postoje zakoni kao prisila. U etičko- 
-građanskom društvu koje bi važilo kao opća republika nema prisile, 
jer vrlina ujedinjuje građane. Iz takvog cilja jasno je i to Kant ističe, 
da nije prvi cilj poštovanje Boga kome bi se podredila vrlina. To bi 
bila očita idolatrija, jer se tome biću ne bi čovjek obraćao moralnim 
djelovanjem u svijetu, nego molitvom i lijepim riječima. 

Put u čovjekovo moralno usavršavanje može pomoći samo prava 
crkva. Postojeće crkve nemaju taj atribut. Oznake prave crkve Kant 
određuje u četiri principa: 1. općenitost, dakle numeričko jedinstvo. 
Stoga nema dijeljenja na sekte. 2. Sjedinjenje vjernika samo na osnovu 
moralnih pobuda. Odbaciti sve moguće forme sujevjerja. 3. Sloboda, 
kao princip odnosa, kako među članovima tako i odnos crkve prema 


#* Opširnije o tom problemu piše Otto Pjleiderer: Geschichte der Religionsphilosophie 
von Spinoza bis aus die Gegenwart, treće izdanje, prošireno, Berlin 1893. 

političkoj moći. 4. Nepromjenljivost njenih konstitucija, kao principa 
koji su sadržani u ideji svoje svrhe, pa su a priori. Tome treba dodati 
da postoji samo jedna prava religija. To treba razlikovati od vjerovanja 
(Glaube) kojeg ima mnogi vrsti (židovska, muslimanska, kršćanska vje- 
ra). Odatle slijedi da postoji velika razlika i opreka između crkvenog 
vjerovanja i religije. 

Cilj religioznog razvoja sastoji se u tome da se crkveno vjerovanje 
sve više približava ideji religioznog vjerovanja. Zbog čega? Zbog toga, 
jer moralno popravljanje ljudi je jeđini cilj (Zweck) svake religije uma. 
U prelazu od crkvenog vjerovanja čistom religioznom vjerovanju Kant 
vidi približavanje carstva božjeg. 

Povijest crkvenog vjerovanja (svjetovnog kršćanstva) ima neslavnu 
prošlost koja je pomiješana s mnogo krvi. Bit te povijesti može se 
prema Kantu izraziti bez velike opširnosti. Dovoljna je samo jedna je- 
dina rečenica. To je stih iz Lukrecija: tantum religio potuit suadere 
malorum (I. 101). Kad se mjesto toga uvedu moralni principi, u svijetu 
če biti osiguran vječni mir. Čovjek ne smije čekati i nadati se od Boga 
da će postići ono što želi, nego se mora sam do svog maksimuma anga- 
žirati u ostvarenju pozitivne dužnosti. Time se u praktičnom umu osi- 
gurava ideja moralnog upravljanja svijetom. Stoga je za Kanta vjera 
u boga zasnovana iz potreba praktičnog uma. O tom problemu piše Kant 
i u Kritici rasudne moći u zadnjih 7 paragrafa (85—91). Problem se 
svodi na moralnu vrijednost i na traženje konačne svrhe. Da li se može 
zasnovati razumni začetnik svijeta? Putem iskustva to je nemoguće po- 
stići, jer iskustvo nikad ne može obuhvatiti cjelokupnu prirodu. Tim 
putem ne može se doći do određenog pojma više inteligencije (Boga). 

Teorijska upotreba uma govori nam da se nekom objektu ne može 
pridavati više svojstava nego što se nalazi empirijskih podataka. Dakle 
ideja o najvišem biću ne osniva se na umskoj upotrebi, već na praktič- 
noj. Iz toga slijedi zaključak, da se ni ideja božanstva ni teologija ne 
dobijaju teorijskom upotrebom uma, tj. upotrebom fizičke spoznaje 
svijeta. Da bi se to teorijsko moglo postići, trebalo bi pretpostaviti sve- 
znanje (Allwissenheit) što je nemoguće. Stoga ni takva teologija ne 
može imati podlogu. 

Prema teološkom shvaćanju čovjek je svrha stvaranja. Kant to mi- 
šljenje korigira, te kaže da čovjek kao moralno biće može biti krajnja 
svrha (Endzweck) stvaranja. Dakle fizička teologija mora biti zamije- 
njena moralnom teologijom. Krajnja svrha može biti samo čovjek pod 
moralnim zakonima. Uzrok čovjeka i svijeta može biti samo moralna 
inteligencija. To slijedi iz praktičnog uma. U postojanju svijeta samo 
se egzistencija umnih bića pod moralnim zakonima može pomišljati kao 
krajnja svrha. Odatle slijedi, da se mora prihvatiti neki moralni uzrok 
svijeta i prema moralnom zakonu čovjek sebi postavlja krajnju svrhu. 
To je, prema Kantovu mišljenju, dokaz da postoji Bog (moralni dokaz 
za egzistenciju boga). Praktični um propisuje zahtjev krajnje svrhe 
bićima svijeta. 

Kako mogu da žive ljudi koji ne poznaju Boga? Kani uzima za pri- 
mjer Spinozu, kojeg smatra čestitim čovjekom. Iako Spinoza nije tražio 

nikakvu korist za sebe, kaže Kant, ipak je njegovo nastojanje ograni- 
čeno, jer ne može imati pravilnu svrhu. Samo moralna svrha čini mo- 
gućim pojam o svrsi. No pri tome treba imati na umu da je »krajnja 
svrha samo pojam našega praktičnog uma, pa se ne može izvesti ni iz 
kakvih podataka iskustva za teorijsko prosuđivanje prirode, niti se može 
odnositi na njenu spoznaju«. 

Kant upozorava da to još nije zaključak o nekoj teologiji na osnovu 
moralne teleologije, tj. o postojanju nekog moralnog začetnika svijeta, 
nego samo o krajnjoj svrhi stvaranja. Zaključak o bogu je tek drugi za- 
ključak, tj. u krajnjoj svrsi osim moralnog razloga prihvaćamo i mo- 
ralno biće kao prarazlog stvaranja (Urgrund der Schopfung). No to opet 
znači da je egzistencija takvog bića dokazana samo za praktičnu upo- 
trebu uma, a teorijski se ništa ne određuje u pogledu njegove egzi- 
stencije. 

Prema Kantovu shvaćanju religija nije ništa drugo, nego moral u 
odnosu prema Bogu kao zakonodavcu (8 89). U teorijskom pogledu za 
božje biće nije moguć nikakav dokaz, »jer za određenje ideja nadosje- 
tilnoga ne postoji nikakva tvar za nas, budući da bismo je morali uzeti 
od stvari u osjetilnom svijetu, ali takva nikako nije primjerena onome 
objektu« (8 90). 

Ideji Boga ne može se teorijski osigurati objektivni realitet. Pre- 
ostaje jedino moralna vjera (ein moralischer Glaube), koja ništa ne 
dokazuje za teorijsku spoznaju, nego samo za praktičnu, čime se omo- 
gućava moralna upotreba uma. 

Tu ideju nastavio je i Fichte (1762—1814). U svom članku Uber den 
Grund unseres Glaubens an eine moralische Weltregierung (1798) Fichte 
dokazuje da je pravo vjerovanje ono, koje vjeruje u moralni red koz- 
mosa. Ne može se iz postojanja svijeta dokazivati egzistencija boga. 
Šta bi bilo s bogom, pita Fichte, kad bi svijet propao? A svijet može 
propasti. 

Zbog svojih panteističkih teza Fichte je bio optužen kao ateist. U 
polemici on je dokazivao, da mišljenje ima pravo da kritikuje religiju. 
Predstavnici dogmatike i crkvene i društvene hijerarhije mislili su dru- 
gačije, pa je Fichte izgubio svoju profesuru, zbog čega je iz Jene otišao 
u Berlin. Fichte je smiono napisao: ako u ovoj borbi podlegnem, tada 
sam prerano došao (str. 196). Fichte je pisao da u bogu vlada samo 


“* Fichte: Appellation an das Publicum gegen die Anklage des Atheismus, 1798. (JO- 
hann Gottlieb Fichte's Simtliche Werke, herausgegeben von J.H. Fichte, funfter Band 
[zur Relegionsphilosophie] Leipzig). : 

Fichte je napad teologa tumačio kao napad na cjelokupnu noviju filozofiju. On je 
tvrdio, da božje vladanje svijetom ima moralno značenje. Pojam boga u smislu posebne 
supstancije nemoguć je i protivrječan, jer je supstancija vezana za prostor i vrijeme. 
Ono šta teolozi zovu bogom to Fichte naziva idolom. Fichte kaže da je bog vladar samo 
nadčulnog svijeta. Teolozi se drže uživanja i ovog svijeta, pa to ne mogu shvatiti. Go- 
voreći čisto filozofski, bog se ne može označiti kao bitak, nego kao čisto djelovanje 
(str. 261). Fichte svoje protivnike naziva mračnjacima. On piše, da nije njegov ateizam 
bio povod da ga sudski gone, već njegov demokratizam (str. 287). Odlučno odbija optuž- 
be da priprema revoluciju. »Bilo bi nešto potpuno novo i nečuveno u ljudskoj povijesti, 
da se osnivač jednog novog potpuno spekulativnog sistema stavi na čelo političke revo- 
lucije« (str. 293). 

Ipak je Fichte djelovao i politički. Franz Mehring je pisao da je »među našim kla- 
sičnim filozofima Fichte bio najsmioniji i najrevolucionarniji mislilac« (u članku: Philo- 
Sophie und Proletariat: vidi: Mehring — Zur Geschichte der Philosophie, Berlin 1931). 

moralni zakon. Prema postulatima uma bog mora postojati vječno, da 
bi mogao biti vječan i moralni zakon koji važi a priori. Bog je moralni 
zakonodavac. 

Prema Fichteu svi religiozni pojmovi mogu se izvesti samo a priori 
iz postulata praktičnog uma. To važi i za otkrivenje. Naime, tu se radi 
o tome, da nije moguće priznati neko iskustvo onim, kakvim se ono 
želi predstaviti, bez porijekla u pojmu a priori (str. 76)#5 Prema prin- 
cipima uma bog je biće koje određuje prirodu prema moralnom zako- 
nu. Otkrivenje se može najavljivati samo moralnim sredstvima. Ako se 
nešta događa nemoralnim sredstvima onda to nije od boga. »Krajnji 
cilj svakog otkrivenja je čista moralnost. Ta moralnost moguća je samo 
u slobodi, i ne može se postići primoravanjem«. (ibid. 114). 

Fichte naglašava jedan problem koji je i kod Kanta u principu tako 
shvaćen: otkrivenje nas ne uči ničem novom do čega ne bi došao naš 
um bez otkrivenja. Naš praktični um vodi nas a priori do moralnog za- 
kona i do postulata njegovih. Božja volja u skladu je s moralnim za- 
konom i bog ne može hijeti što tom zakonu protivrječi. To znači da 
je samo ono otkrivenje od boga, koje postavlja princip morala, koji je 
u skladu sa praktičnim umom. Stoga Fichte zaključuje, da s teorijskim 
dokazima nema otkrivenje šta da radi. Ako se u to upušta, tada nije 
više religija, nego fizika i onda ne smije zahtijevati vjerovanje već mora 
dati dokaze. Principi praktičnog uma vrijede vječno. Jasno je, da egzi- 
stencija boga ne može nikada biti predmet iskustva. Stoga bog nije 
predmet znanja. »Mi o bogu imamo samo moralni pojam, koji nam je 
dat čistim praktičnim umom«. (ibid. 143) 

Koje su stvarne posljedice za vjeru iz takvog uvjerenja? Prvo, dog- 
me ne mogu biti teorijski zasnovane, a drugo, čovjek mora biti zain- 
teresiran jedino za čistu religiju uma. Kant kaže, da iz kriterija takve 
religije mnogo toga, što se vrši u crkvi u smislu službe i poštovanja 
boga, jest lažno i štetno (cultus spurius). Kad se zahtijeva da se u to 
obavezno vjeruje onda je to fides servilis i fides imperata. U lažnoj 
službi sredstvo postaje cilj, tj. crkva zahtijeva da vjerovanje u otkri- 
venje treba da ide ispred religije. To je potpuno obrnut red. 

Kant smatra da se bit prave religije može definirati ovako: religija 
je (promatrano subjektivno) spoznaja svih naših dužnosti kao božjih 
zapovijesti (179).#? Na osnovu te definicije razlikuje se otkrivena religija 
i prirodna religija. Otkrivena religija je ona u kojoj unaprijed moram 
znati da je nešta božja zapovijed da bi to priznao kao svoju dužnost. 
Obratno je u prirodnoj religiji. Tu moram znati da je nešta prije duž- 
nost, nego što to mogu priznati kao božju zapovijed. 

Kršćanstvo kao ocikrivena religija mora promijeniti svoje ime. Bu- 
dući da se kršćansko učenje zasniva na faktima (oikrivenja), a ne na 
samim pojmovima uma, ne zove se ono više samo kršćanska religija, nego 
kršćansko vjerovanje na kojem je izgrađena crkva. 


*# Fichte: Versuch einer Kritik aller Offenbarung (1792). 


* Religion ist (subjektiv betrachtet) die Erkenntnis aller unserer Pflichten als gčt- 
tlicher Gebote. (Kant — Die Religion innerhalb der Grenzen der blossen Vernunfjt, 4. 
izd. Leipzig 1919). 

Kantova teza o racionalnoj religiji ili o religiji u okviru uma u su- 
štini je prevođenje problema etike na teologiju i religiju. Svijest o duž- 
nosti shvaćena je kao religiozna oznaka i spoznaja koja čovjeka vodi 
prema bogu. Iz praktičnog postulata o postojanju boga zasnovana je bit 
čovjekove egzistencije, koja nije izgrađena na temelju čistog raciona- 
lizma, nego ostaje na tlu praktične, ali religiozne apsolutnosti. Moralno 
popravljanje čovjeka sadrži težnju, da se čovjek u svome biću što više 
oslobodi svega što bi njegov habitus umanjivalo. No spajanje moralnog 
zakona u čovjeku s praktičnom potrebom egzistencije boga, degradira 
čovjeka u njegovoj biti. Time čovjek postaje ovisan, Njegova moralnost 
i dužnost prenose se na telos, koji izlazi iz granica uma. Stoga to nije 
religija u okviru samog uma, jer u biti ništa ne mijenja, ako kažem da 
bog postoji kao postulat praktičnog uma. Ovdje je bitno, da se priznaje 
nužnost egzistencije boga. Da li to postoji kao otkriveni bog ili kao 
praktičnost čovjekove etike ne umanjuje njegovo postojanje. Stoga se 
problem: religija u okviru samog uma, pojavljuje kao svoja vlastita pro- 
tivrječnost. Religija u okviru samog uma treba da znači najprije meto- 
dološku mogućnost. Ako se dogmatika odbacuje kao područje koje nije 
nastalo iz mišljenja, onda se otkrivenje može shvatiti kao religija izvan 
mišljenja. Suprotnost tome bila bi religija u okviru samog mišljenja. 
Prema Kantovom uvjerenju takva religija vodi postepeno u carstvo 
božje. A čime je dokazano da takva religija uopće može postojati? Osta- 
janje u mišljenju znači da je čovjek mjera svih stvari. Unositi u taj 
sadržaj egzistenciju boga, znači u mišljenje unijeti ono, što otkrivenje 
odvaja iz mišljenja i odnosi iz njega. Vjera u otkrivenje ne priznaje mi- 
šljenju mogućnost neovisne spoznaje. Ni Kantova Kritika čistog uma to 
ne dozvoljava. No kad se u mišljenje vrati bog, onda je to ukidanje 
samostalnosti uma. Stoga takva religija ne može biti religija u okviru 
samog uma, nego postaje religija u teološko-pragmatiziranom umu. A 
to nije više ono što zovemo samim umom. 

Kantov napor u rješavanju tog problema sadrži otvorenu antitezu 
prema službenoj dogmatici. No rješenje koje je on dao također uma- 
njuje um, jer umu se stavlja tutor u postulatu boga, a time i besmrt- 
nosti duše. 

Već sam pojam »religija u granicama samog uma« sadrži u sebi ono 
što su mističari zvali »coincidentia oppositorum«. Time je to sjedinjenje 
prenijeto sa boga na čovjeka, no samo kao formalna oznaka, jer dru- 
gačije ne može biti. Čovjeku je dat atribut boga tek tada kad je boga 
priznao izvan sebe. Negirani čovjek treba da se afirmira samo kao pra- 
ktično-postulirani vjernik. Religija u okviru uma postaje sinteza mišlje- 
nja i dogme, a time i vlastita protivrječnost. Mišljenje je mišljenje ako 
se drži svojih logičnih principa. Na takvom tlu ne može nastati ideja 
boga, kao zbiljnost postojanja, jer ta ideja je potpuno nerazložna i ne- 
logična. Kad se ideja boga unese u mišljenje onda takva religija ozna- 
čuje nerješivi misaoni apsurd. 

Religija u granicama samog uma treba da bude sadržajno rješenje 
i uputa u moralno tumačenje Biblije. Kako je to moguće? Ako se iz 
religije ide u moral, onda se čovjek podređuje cilju koji ne leži u su- 

štini moraliteta. Vanjski odnos u religiji ne osigurava i unutrašnju me- 
tamorfozu ličnosti, volje i karaktera. A to baš treba postići. Kant sma- 
tra, da iz morala put vodi u religiju. Moralni postulati treba da imaju 
kao cilj najviše i najsavršenije biće. To je bog. Time je sve osigurano. 
U takvom izvodu metodološki se nameće problem — da li je prelaz iz 
morala u religiju osiguran, potreban i nužan? Ako princip morala za- 
snovan na umu treba apsolutnost izvan sebe, onda se ono, što je a pri- 
orno, uzima kao dovoljan razlog. To već nije logički održivo. Cijeli 
problem svodi se na to, da li mišljenje može biti slobodno i šta treba 
učiniti da mišljenje bude slobodno? Pitanje možemo i ovako postaviti: 
koliko se čovjek osjeća slobodnim? Kant kaže, da se čovjek, koji je bio 
pod religioznim ropstvom osjeća plemenitijim čak u najmanjem počet- 
ku slobode (na pr. protestant u odnosu na katolika). No kod onih koji 
u tome nisu važi pravilo, da je uputnije previše vjerovati nego pak pre- 
malo. S tim u vezi, raspravljajući o problemu slobode Kant piše: Pri- 
znajem, da se ne osjećam dobro u izrazu kojim se služe i razboriti ljudi: 
neki narod (shvaćeno u obrađivanju zakonske slobode) nije zreo za slo- 
bodu; kmetovi nekog posjednika nisu još zreli za slobodu, i također: 
uopće ljudi još nisu zreli za slobodu vjerovanja. Na osnovu takve pret- 
postavke sloboda neće nikada nastupiti, jer za slobodu čovjek ne može 
zreti, ako prije toga nije stavljen u slobodu (mora se biti slobodan, da 
bi čovjek mogao svoje snage u slobodi svrhovito upotrebiti)... isto 
tako za um se ne zrije nikad drugačije nego pomoću vlastitih pokušaja 
(a da bi ih se smjelo činiti mora se biti slobodan: str. 220).# Dalje Kant 
kaže, da oni koji osporavaju čovjekovu slobodu, istupaju protiv boga, 
jer bog je ljude stvorio za slobodu. Biti slobodan u mišljenju znači sam 
pokušati da se u mišljenju misli bez pretpostavki, koje su nastale izvan 
mišljenja. Drugog puta nema. To i Kant kaže. Ako on ipak zasniva 
religiju u okviru mišljenja, onda to sigurno nije religija u kršćansko- 
-dogmatskom smislu, ali nije ni slobodno mišljenje. 

Oslobođenje mišljenja od religije zasniva se na spoznaji da je mi- 
šljenje samo sebi dovoljno. Tu počinje vraćanje iz eshatologije u ra- 
cionalno, iz onostranog u ovostrano, iz iluzije u stvarnost. Time se slo- 
boda ispoljuje kao pravo i nužnost samog mišljenja. 

Unošenjem religije u um Kant misli da će osigurati moralno po- 
pravljanje ljudi! Time se očito priznaje da za taj cilj nije dovoljno ni 
samo mišljenje (dakle ni racionalizam) ni vjerovanje u svom kršćan- 
sko-dogmatskom obliku. Negiranje vjere i njenog cilja izvršeno je tako, 
da se zamijeni objekt sa subjektom. Dakle ne bog-čovjek, nego čovjek- 
-bog. Od religioznog čovjeka dolazi se sigurno do boga. Ako se pak 
pođe od boga kao jedinog cilja ne može se oblikovati pravi čovjek. 
Stoga je velik dio crkvenog ceremonijala lažnost i obmana. Post, mo- 


*“ Kari Vorlinder u uvodu za Kantovo djelo: Die Religion innerhalb der Grenzen 
der blossen Vernunft (Leipzig 1919. Phil. Bibi. 45) kaže, da je za njega, ovo razmatranje 
o slobodi, jedno od najljepših mjesta u Kantovim djelima (str. XLVIJ. 

litva i hod u crkvu ništa tada ne mogu da koriste. Kant je bio u to 
uvjeren i veoma je malo išao u crkvu.3! 


Teorijom o religiji u umu, Kant je dao novu formu alegorije u tu- 
mačenju Biblije. Stoga je među teolozima imao mnogo protivnika. To 
je dotle išlo, da su katolički svećenici svojim psima davali ime Kant. 
Reakcija protiv Kanta bila je i među evangelicima, U jednom pismu 
Pitaju ga: U čemu se razlikuje moral đavola od morala gospodina Kan- 
ta? Osim toga, prigovarali su mu, da je on moralni ideal stavio namje- 
sto religioznog nazora na svijet. Zatim, da je religiozno vjerovanje pro- 
matrao kao prirodnu funkciju uma, a mjerilo religije nije izvodio iz 
same religije, nego ga je uzimao i izvana. Sigurno je, da je to teolo- 
zima zadavalo poteškoća. Ovdje treba dodati i to, da Kant u svom djelu 
Religija u granicama samog uma nigdje ne spominje ime Isus (Jesus) 
već ga naziva: božji sin, božji poslanik i slično. 

Nesumnjivo, Kant je imao i pristalica. Na pr. u Danzigu je Kantova 
knjiga kratko nazvana: Kantova religija. Fichte je sa zadovoljstvom 
čitao Kantov spis. Na univerzitetima »Kantova teologija« bila je zna- 
čajna novost. Čak su se i propovjedi držale u stilu Kantovog shvaćanja 
Biblije. Sve je to mnogo škodilo kršćanskoj dogmatici.** No Kantov po- 
duhvat ostaje na pola puta. On transcendentnost boga pretvara u ima- 
nentnost i svrhovitost kao postulirani zahtjev, kojim se osigurava čovje- 
kova ličnost i moralnost. Tako je mišljenje postalo sigurno utjecište za 
religiju. Namjesto ateizma (ako se želi biti samo u granicama uma) 
oblikuje se teologija mišljenja i mišljenje teologije. Time su stvoreni 
novo vjerovanje i novo mišljenje. Vjerovanje je postalo smisao života, 
a mišljenje dokaz, da se samim racionalizmom ne iože osigurati pri- 
mjena morala. 


Kantov napor u borbi protiv službene teologije i dogmatike ozna- 
čuje reformu religije sa tla roralne religije. S gledišta religiozne etike 
čovjek se kao čovjek izgrađuje tek kad u sebi razvije smisao za reli- 
gioznost. Ako to ne postigne on postaje, prema tome uvjerenju, de- 
fektan i nema ni smisla ni čula da religioznost doživi. Osigurati stanje 
religioznog života znači puni preokret iz vanjskog, ceremonijalnog krš- 
ćanstva u lični i unutrašnji svijet svog bića, u kojem treba nači skri- 
veno mjesto koje će osvijetliti put prema bogu kao postavljenom 
postulatu čistog praktičkog uma. To je tema misticizma i religioznih 
mističara. Stoga religija u okviru samog uma pretvara um u bazu re- 
ligioznog doživljaja. Dok se to prije tumačilo u nadumnom odnosu, 


* Pod utjecajem Kantovog djela razvio se je u prvoj polovini 19. stoljeća među 
rektor i svi profesori (svrstani po fakultetima) idu u crkvu. U takvom ceremonijalu, 
Kant je, u koliko sam nije bio rektor, prolazio pored crkvenih vrata i odlazio kući. 


** Pod utjecajem Kantovog djela razvio se je u prvoj polovini 19. stoljeća među 
protestantima tzv. teološki racionalizam. Ti teolozi prihvatili su mišljenje, da je um naj- 
viši princip spoznaje. Kantov kategorički imperativ shvaćen je kao osnovna teza kršćan- 
stva. Pristalice su Kanta hvalili, što je razbio vladavinu školskog dogmatizma (tj. filo- 
zofiju Tome Akvinskog). To »religiozno prosvjetiteljstvo« sprečavalo je utjecaj dogmatiz- 
ma i supranaturalizma u odgoju u školi. 

sada je um sebe odabrao kao sjedište takvog sadržaja i postojanja. Uki- 
danjem ranije teologije Kant je stvorio vjerovanje, koje je reformiralo 
um. Dakle samo druga forma već postojećeg principa. 


4. L. Feuerbach — Reduciranje teologije na antropologiju 


Ludwig Feuerbach saopćio je bit razvoja svog mišljenja u tezi: +Bog 
je bio moja prva misao, um druga, a čovjek treća i posljednja misao«.53 
Put do boga preko uma do čovjeka označuje okvir kretanja ljudske spe- 
kulacije uopće. Predmetno tu vidimo potpun obrat. Čovjeka se može 
shvatiti tek kada se bit čovjeka traži u njemu samom. 

Prema Feuerbachu religiju treba promatrati kao psihičku patologiju. 
To će se moći dokazali sa tla filozofije materijalizma. Stoga početak 
glasi ovako: Ens realissimum je samo čovjek, pa je bog potisnut sa 
svog mjesta. Religija je san ljudskog duha. Kad se san napusti dobija 
se pravi sadržaj stvarnosti i istina o čovjeku. Ljudskost u čovjeku čine: 
um (Vernunft), volja (Wille) i srce. Suština roda (Gattung) je apsolutna 
suština individuuma. Čovjek ne može izvan svog osjeta. Stoga je osjet 
suština religije. Kakav je tko čovjek, tako misli i o bogu. Gledajući po- 
vijesni razvoj duha, može se reći, da je religija dječje doba čovjećan- 
stva.št 

Suprotnost između boga i čovjeka je iluzorna. To nije ništa drugo 
nego suprotnost između čovjekove suštine i ćovjekovog individuuma. 
Sva određenja božjeg bića jesu određenja ljudskog bića. A tko se boji 
da bude konačan, boji se da egzistira. 

Religija nema vlastiti ni posebni sadržaj. U suštini i svijesti religije 
nije ništa drugo nego ono, što je uopće bit 1 suština čovjeka, Koliko 
ima ljudi toliko kvaliteta ima čovječanstvo. Tu leži tajna božje neogra- 
ničenosti. Bog je nastao otuđenjem čovjeka. Apsolutizirani bog jest bog 
razuma. No razum ne zna o patnjama srca. Bog kao najviše biće je 
afirmirani um, koji sebe stavlja iznad svega. Feuerbach ironično pita: 


* L. Feuerbach rodio se u Landshutu 1804. Studirao je teologiju i filozofiju najprije 
u Heidelbergu. U Berlinu je slušao Hegelova predavanja. Doktorirao je 1828. Feuerbach 
je 1829. postao privatni docent na univerzitetu u Erlangenu. 1830. objavio je anonimno 
djelo: Gedanken iber Tod und Unsterblichkeit. Time mu je univerzitetska karijera bila 
zatvorena. Feuerbachovo najvažnije djelo iz područja religije jest Das Wesen des Chris- 
tentums (1841). Iste godine pozvan je Schelling u Berlin, da preuzme Hegelovu katedru, 
s ciljem, da se umanji djelovanje mladohegelovaca. 

S područja religije Feuerbach je objavio još nekoliko studija. Godine 1848/49. u zim- 
skom semestru držao je u Heidelbergu na poziv studenata Vorlesungen iiber das Wesen 
der Religion (objavljeno 1851). Feuerbach je umro 1872. u Rechenbergu (kraj Niirnberga). 
Sahranjen je u Nirnbergu. Jedan njegov učenik podigao mu je spomenik. 


* Francuski sociolog Guyau Marie Jean shvaća religiju kao sociološko objašnjenje 
svijeta u mitskoj formi. To znači da je religija fizičko, metafizičko i moralno objašnje- 
nje stvari u fantastičnoj i simboličnoj formi. Čovjeku starog doba bilo je lakše shvatiti 
munju kako dolazi iz ruku Jupitra, nego da to predoči kao djelovanje elektriciteta. Kao 
što je smisao nauke da otkrije vezu među stvarima tako se, kaže Guyau, Indra i Jupiter 
mogu označiti kao naučni pokušaj. Religija kao sociologija vraća sve prirodne i nat- 
prirodne sile na ljudski tip, a njihove odnose na socijalne odnose. 

Religija je zakon primitivnih naroda. Guyau je uvjeren da će nauka istjerati religiju 
(npr. osiguravajuće društvo jest čovjekova akcija protiv božje providnosti). Racionalna 
organizacija društva učinit će religiju suvišnom. (M. J. Guyau — L'irreligion de Vavenir. 
Etude sociologique, Paris, 17 ed. 1912). 

Da li bi čovjek mogao vjerovati u boga koji bi bio glupo i hirovito 
biće? Ne, jer to protivrječi čovjekovom razumu. Čovjek u bogu opred- 
mećuje svoj vlastiti razum. Mjera tvog boga je mjera tvog razuma. 
Stoga možemo reći da je razum Ens realissimum. 

S tim u vezi može se objasniti kršćanska dogmatika. Tajna inkarna- 
cije (tj. da je logos — bog postao meso) jest bog kao biće srca. Čovjek 
je bio već u bogu, bio je već sam bog, prije nego je bog postao čovjek. 
Kako bi inače bog mogao postati čovjek? Stara tvrdnja: iz ništa ne 
postaje ništa, vrijedi i ovdje. Bog je aficiran čovjekovim patnjama. 
Svaka molitva je inkarnacija boga. Bog postaje čovjek, sluša i osjeća. 
Bog ljubi čovjeka, znači da bog trpi od čovjeka. U Ps. 56. piše, da bog 
broji sve naše suze. To je onda svakako najidealnije biće. 

Središnja točka religije jest božja ljubav prema čovjeku. To znači 
da se u religiji čovjek odnosi prema samom sebi. Bog postaje čovjek 
zbog čovjeka. Dakle, meni se u bogu predočuje moja vlastita suština. 
Sada se može razriješiti i tajna boga koji pati. Bog kao bog je pojam 
svih ljudskih savršenosti, a bog kao Krist je pojam sve ljudske bijede. 
Krist je passio pura. Kršćanska religija je religija patnje. To da bog 
trpi ne znači ništa drugo, nego da je bog srce. A tu se upravo izražava 
sva čovjekova osjećajnost. 

Dogma o trojstvu razrješava se u ljudski razum, ljubav i duh. To 
što je u čovjeku prirodno u dogmi je mistificirano. Oduzimanje iz kon- 
kretnog svijeta znači ispunjenje božanstva. Samo osiromašeni čovjek 
ima bogatog boga, Suština boga je apstraktni i besadržajni svijet, a su- 
ština svijeta nije ništa drugo nego zbiljska, konkretna i čulna predo- 
ćena suština boga. Taj odnos dobro je poznavao filozof misticizma J. 
Bčhme. Sve što je u prirodi, to je u bogu. Kakav je čovjek i kako mi- 
sli tako i apstrahira. Feuerbach ističe da je religija sud. Gdje priroda 
prestaje počinje bog, jer bog je posljednja granica apstrakcije. To od 
čega se ne može više apstrahirati jest bog. Time se dobija lični, subjek- 
tivni bog, koji postaje zadovoljenje ljudske čežnje. 

Otkrivenje boga nije ništa drugo nego samorazvoj ljudskog bića, 
Bog je samo stvorena želja srca. Samo u čovjeku ima bog svoje porije- 
klo. Kad se kaže da je bog ljubav, onda se time izražava uvjerenje, da 
želje ljudskog srca imaju nužnu vrijednost i istinu. Feuerbach ističe da 
ie bog odjek (Echo) naših glasova bola. Taj se odnos naročito ispoljava 
u molitvi, gdje čovjek proglašava boga svojim drugim Ja. U bogu tre- 
ba da se izrazi želja da je moć srca veća od moći prirode. U molitvi 
moli čovjek svoje vlastito srce. 

Vjera, nada i ljubav su kršćansko trojstvo. Što čovjek želi realizira 
u svom uobraženju putem čuda. Trojstvo ne spriječava takvo ispolja- 
vanje. S pravom kaže Feuerbach da je čudo religiozni humor. 

I uskrsnuće treba da se dogodi čudom. Osnovne dogme kršćanstva 


#5 Kod teologa to je uprava obratno, Vjernik sluša, a bog govori. Molitva je slušanje 
boga, a nije govor. Moliti znači ne čuti samoga sebe. Ta pokornost bila bi sloboda. A 
dokaz? »Da bog govori s nama ljudima, činjenica je koja ne treba više dokaza. To do- 
voljno potvrđuju Biblija, život svetaca i religiozno iskustvo vjernika« (Theodor Bovet; 
Zeit haben und frei sein. Zur Lebensgestaltung des modernen Menschen. Hamburg 1956) 
Eto argumenta. 


227 


su ispunjene želje srca. Boga vidjeti najviša je želja, najviši trijumf 
srca. Krist je ta ispunjena želja. Krist je savez [fantazije i srca, tj. nji- 
hovo jedinstvo. U toj sintezi vidi se razlika između kršćanstva i pagan- 
stva. Krist je svemoć subjektiviteta. Srce koje je oslobođeno svih veza 
i zakona prirode, jest uzdizanje na nebo fantazije, tj. svečanost uskrs- 
nuća srca. Odatle je oblikovano i uvjerenje da je pravi život nebeski 
život. 

Vjerovanje u besmrtnost čovjeka je vjerovanje u božanstvenost čov- 
jeka. U bogu budućnost postaje sadašnjost. Učenje o besmrtnosti je tes- 
tament religije u kojem izražava svoju posebnu želju. Feuerbach ističe 
da je za kršćanina onostranost mauzoleum u koji zatvara svoju dušu. 

Kao što bog nije ništa drugo nego suština čovjeka, očišćen od svega 
što čovjeka ograničava bilo u osjetu ili u mišljenju, tako i onostrano- 
sl nije ništa drugo nego ovostranost, oslobođena od svega što se pojav- 
ljuje kao ograda. Vjerovanje u boga samo je vjerovanje u apstraktnu 
suštinu čovjeka. Vjerovanje u onostranost samo je vjerovanje u ap- 
straktnu ovostranost. Iz svega rečenog slijedi zaključak, da je čovjek 
početak religije, središte i njen kraj. 

Teologija ne priznaje takvo shvaćanje, jer smatra da je bog uzrok 
svega. S tim u vezi Feuerbach kaže da je bog noć teorije, i da je noć 
majka religije. Razum koji bi htio braniti sve kršćanske apsurde bio 
bi Canis Domini (pas Gospoda). Suština boga je opredmećena suština 
fantazije. Stoga istina glasi ovako: Znanje o bogu je čovjekovo znanje 
o sebi, o svojoj vlastitoj suštini. Kršćanska ljubav nije istinski odnos 
prema drugom čovjeku, jer je ograničena vjerom. Kršćanska ljubav nije 
prevladala pakao, jer nije prevladala vjerovanje. Sve dotle dok krš- 
ćanska ljubav ne napusti kršćanstvo i dok ne postavi samu ljubav kao 
najviši zakon, ostaje ona ljubav koja vrijeđa smisao istine. Stoga krš- 
ćanska ljubav ostaje predmet ironije i čovjek žrtvuje čovjeka bogu. 


Takvog shvaćanja čovjek se mora osloboditi, da bi mogao zasnovati 
moral bez teologije i pravo bez božjeg postavljanja. Samo tako može 
čovjek gledati u svoju pravu budućnost. Teolozi misle suprotno, jer 
smatraju da je vjera iznad uma. Stoga se, kaže Feuerbach, ne može za- 
mjeriti ograničenim teolozima, što misle da će se srušiti zgrada svijeta, 
ako propadne njihova teološka baraka, 

Feuerbachova razmatranja 0 religiji i suštini kršćanstva znače ra- 
dikalni preokret u težnji da se čovjeka oslobodi zabluda i da ga se 
vrati vlastitom razumu. Kritika kršćanske dogmatike sa tla antropolo- 
gije otvara nove mogućnosti u objašnjavanju psihološke osnove religioz- 
ne iluzije. Religija bi bila odraz i izraz onog što čovjek nema. Ako je 
čovjek oblikovao boga, onda je nezadovoljan svojim mišljenjem za ko- 
je zna da je ograničeno. Sveznajući bog je čovjek koji bi htio sve znati. 
Svemoćni bog otkriva čovjekovu želju za snagom i moći u svijetu i pri- 
rodi. Bog je čovjekov ideal kao apsolut. U Bogu čovjek ima nadomje- 
stak svog bića, svog mišljenja i svog djelovanja. Tako je čovjek sebe 
uzdigao, jer je sebe shvatio uvjetovanim i ograničenim u prostoru i vre- 
menu. Prevladati te granice znači napustiti prirodu i način egzistira- 
nja. Čovjek je to želio i tako je i postupio. Ideali su se povećali, jer su 

i želje rasle. Dokle je to moglo ići? Nesumnjivo u čovjekovom egoizmu 
do vječnosti. Čovjek hoće biti besmrtan. Nađeno je rješenje i za to. 
Hoće biti siguran. I tu je postignuto ono, što misli da je pravo. To je 
vlastita poniznost i božja milost. Sve je učinjeno, da bi čovjek postao 
ono što nije, a što želi. Tako je došlo do uvjerenja, da postoji biće baš 
s takvim atributima, koje je čovjek tražio kod sebe. U sebi ih nije na- 
šao, pa je sebe prenio u onostranost. 

Feuerbach je dao bit kritike religije, a posebno kršćanstva. Fried- 
rich Engels je pisao da je djelovanje Suštine kršćanstva bilo tako zna- 
čajno, da su svi odmah bili fojerbahovci. Da bi se to shvatilo, trebalo 
je doživjeti oslobodilačku snagu te knjige.36 

Feuerbach je čovjeku vratio povjerenje, koje čovjek mora imati u 
sebe. Religiozni je čovjek otuđeni čovjek. Da bi postao potpuni čovjek 
ireba se sebi vratiti i svoje biće ispuniti sadržajem, koji je čovjek iz 
sebe odvojio, da bi stvorio boga. 

Odnos problema: čovjek-bog, Feuerbach je točno vidio. Kritikom 
teologije nužno se dolazi u antropologiju. Stoga je Feuerbachova tvr- 
dnja, da je čovjek njegova zadnja misao, tj. jedini objekt koji je pre- 
ostao iz cjelokupne religiozne zgrade, potpuno razložna. 

Tu ipak ostaje jedno otvoreno pitanje. Da li se sadržaj kršćanske 
dogmatike (kao određeno religiozno učenje) može potpuno objasniti iz 
shvaćanja, da je religija čovjekova forma otuđenja, odnosno da je bog 
atribut čovjeka. U osnovi takvo shvaćanje o religiji nalazi se već kod 
Ksenofana. Antropološki, tj. emocionalni element religije nalazi se i kod 
Luthera, kad postavlja tezu: Wie du Gott glaubst, so hast du thn. Jasno 
je, kako tko misli tako dolazi i do religioznog sadržaja. Iz psihološko- 
-antropološke osnove čovjekove egzistencije moguće je shvatiti put i raz- 
log oblikovanja pojma boga. No pri tome treba imati dva problema u 
vidu. Prvo, jednom oblikovani bog postaje za čovjeka apsolutnost u 
koju je on uvjeren da postoji, i drugo, sadržaj vjerovanja uvjetovan je 
povijesnim stanjem duha. Stari mitovi nisu u masi bili shvaćeni kao 
idealna projekcija ljudskih htijenja i potreba. To su bića koja su za 
njih realna. Svijet Olimpa shvaćen je zbiljski. Ti bogovi postoje i dje- 
luju. Još Augustin u De civitate Dei govori o bogovima antike kao o 
zbiljskim bićima u smislu demona. On dakle ne sumnja u njihovu eg- 
zistenciju, već im samo osporava kvalitete boga. Vjerovanje u bogove 
i u boga postaje za religioznog čovjeka nov vid stvarnosti iz koje je 
tada uvjetovana njegova egzistencija, djelovanje, povijesno učestvovanje 
i eshatološko očekivanje. U takvom uvjerenju sadržaj dogmi, koji je 
oblikovan tokom razvoja, ne može se svesti samo na emocionalni odnos 
čovjeka prema sebi, drugom čovjeku i svijetu. Iz psihologije se može 
tumačiti religiozni odnos u svijetu, ali to nije sve. Religija se mora izu- 
čavati i historijski. To znači da religija ima svoje opće pojmove (na pr. 
bog, milost, iskupljenje, nada, molitva) koji se popunjavaju različitim 


* »Man muss die befreiende Wirkung dieses Buches selbst erlebt naben, um sich 
cine Vorstellung davon zu machen Die Begeisterung war allgemein: wir waren alle 
momentan Feuerbachianer« (F. Engels — Ludwig Feuerbach und der Ausgang đer 
deutschen klassischen Philosophie). 

sadržajem. Na pr. budizam je nešto drugo nego mojsijevstvo, a islam 
se razlikuje od kršćanstva. Iako se tu govori o bogu ipak je način i put, 
odnosno sadržaj vjerovanja drugačije oblikovan. Taj povijesni okvir 
pokazuje, da se religija razvija pod utjecajem veoma različitih društve- 
nih, povijesnih, religioznih i kulturno-misaonih shvaćanja uopće. Tako 
je bilo i sa kršćanstvom. Kršćanska dogmatika oblikovana je u biti to- 
kom nekoliko stoljeća postojanja kršćanstva. Sadržaj tog vjerovanja 
nemoguće je shvatiti bez izučavanja religija i kultura tog vremena. 

Da li je taj povijesni faktor negacija Feuerbachove teze da je bit 
teologije antropologija? Da bi se na to odgovorilo, treba razlikovati iz- 
među prave biti kršćanstva i njegove neprave biti. Za religioznog čov- 
jeka bit kršćanstva je u tome, da je to bogom objavljena religija. Za 
racionalistički pristup to je pogrešno i bit se sastoji u tome, da je 
čovjek stvorio boga. Sa takvog tla tumači se, da se teologija nužno svodi 
na antropologiju, a razdvojenog čovjeka treba shvatiti kao jedinstvo 
bez atributa izvan sebe. No sadržaj dogmatike razvijao se na onom 
tlu, koje bismo sa Feuerbachom nazvali neprava bit kršćanstva. Da je 
već u početku postojalo uvjerenje o religiji kao osjetu (doživljaju), onda 
se ne bi izgrađivala dogmatika. Svatko ima pravo na svoj osjet. No 
budući da religiozni ljudi nisu bili tog mišljenja, oni su dogmatiku raz- 
vijali u okviru relativne samostalnosti teološkog shvaćanja, koje je na- 
stojalo da se održi kao nepromjenljivo, bez obzira na društvo i doba. 
Stoga je oblikovana dogmatika i ta dogmatika bila povijesno uvje- 
tovana. U širenju nove vjere bilo je potrebno što prije odlučno reći 
tko tumači pravu vjeru, a tko ne. To je bilo nužno u vrijeme kada su 
pisana mnoga evanđelja, poslanice i interpretacije. Da se tome nije uči- 
nio kraj, pitanje je, da li bi se kršćanstvo uopće oblikovalo kao cje- 
lovita i jedinstvena religija sa općenito primljenom dogmatikom. Prije- 
tila je opasnost, da se ono rastvori na niz sekta sa svojim učiteljima. 
Oblikovanje dogmatike nastalo je na tlu borbe za prevlast. A sadržaj 
koji je u okvir dogmatike ušao, može se objasniti samo komparativno- 
-historijskim izučavanjem religije. Na pr. razlika između Istočne i Za- 
padne crkve u dogmi filioque nema osnovu u čovjekovim emocijama. 
Da li duh proizlazi i iz sina, a ne samo iz boga, problem je, koji se 
svodi na hebrejski monoteizam i na diskusiju s takvim shvaćanjem. 
Istočna crkva je tezu filioque odbacila. No iz toga ne slijedi, da je psi- 
hologija tih ljudi drugačija. Ni dogma o rođenju Isusa nije shvatljiva 
iz emocija, već iz okvira istočnjačkih religija. 

Bit je u tome, da opće kategorije religije znače čovjekovu iluziju 
kao ideal. To je data forma koja se može popunjavati različitim sadr- 
žajem. Zbog toga je i moguće shvatiti i pojavu da unutar kršćanstva 
ima bezbroj sekta. U iste pojmove unose se različite oznake. Taj dog- 
matski dio neke religije može se objasniti samo historijski, tj. u okviru 
religioznog kretanja, koje sebe shvaća iz uvjerenja o životu i eshato- 
logiji. 

Tumačenjem religije i povijesnim uvjetovanostima (društvenim, eko- 
nomskim, kulturnim, religioznim i drugim) dolazi se do povijesnog kon- 
tinuiteta, koji jedini može dati cjelinu sadržaja. Povijesni odnos prema 

religiji omogućuje i proširenje problema usporednim istraživanjem raz- 
ličitih religija.37 

U povijesnom izučavanju razvoja religije dolazi se do spoznaje, da 
se autonomija religije ne može održati. Područje kulture i duha u me- 
đusobnom je utjecaju. Tu ne može biti neke teonomne sinteze, između 
religije i kulture. kao što misli P. Tillich. Takva sinteza značila bi da 
je supstancija kulture u religioznom području, a kultura bi bila forma 
religioznog sadržaja.38 Primarnost religije proizlazila bi tada iz njenog 
odnosa prema iskonu. A gdje je filozofija? Put do istine iskona nije 
primat religije, već je predmet mišljenja uopće. 


5. Kierkegaard — Evanđeosko kršćanstvo nije nikad postojalo 


Danski filozof Sčren Kierkegaard (1813—1855) pripada istaknutim 
misliocima novijeg doba. U sebi je nosio veliku moć duha. Tu moć an- 
gažirao je u borbi sa svjetovnim kršćanstvom. Pobunio se je, jer nije 
htio učestvovati u vjerovanju, koje je postalo svjetska obmana. Kierke- 
gaard je bio religiozni individualist. Htio je izvesti takvu reformu, da 
se svaki čovjek promijeni i da postane religiozan u prvobitnom evan- 
deoskom smislu. To će postići, misli Kierkegaard, ako se definitivno 
odluči, da prekine svaku vezu sa oficijelnim kršćanskim vjerovanjem. 

U obrazlaganju tog zadatka i shvaćanja Kierkegaard je izgradio fi- 
lozofiju religiozne egzistencije. Kategorije koje je tu upotrebio postale 
su značajne. Strah, drhtanje, tjeskoba, očajanje ili zdvojnost, izgublje- 
nost — sve su to pojmovi koji su se opet našli kao problemi i našeg 
vremena. Filozofija egzistencijalizma imala je tu već pripremljeno tlo. 


3? Metode koje se tu mogu primijeniti veoma su različite. Historijska metoda istra- 
žuje izvore, vrijeme, različite utjecaje, razvoj i kontinuitet, Psihološka metoda daje ob- 
jašnjenje o unutrašnjem religioznom iskustvu. Religiozno-sociološka metoda (primjenjuje 
se u Francuskoj i Njemačkoj) stoji pod utjecajem sociologije i ekonomskih interpretacija. 
Fenomenološka metoda ima cilj u tome da religiozne ideje 1 institucije promatra u ok- 
viru njihovih intencija. Uspoređivanjem različitih sadržaja pojedinih religija može se 
argumentirano pokazati, kako se religiozno rmišljenje i iskusivo oblikuje u konkretnoj 
situaciji i to: vremenskoj, prostornoj, historijskoj, sociološkoj i psihološkoj. (O tom 
problemu vidi: Joachim Wach — Vergileichende Religionsforschung. W. Kohilhammer ver- 
lag Stuttgart 1962. Urban Buicher, B. 52. Deutsche Ubertragung von Hans Hollander. 
Naslov orig. izdanja: The Comparative Study of Religions, Columbia University Press. 
New York 1958, Ta knjiga nastala je iz predavanja koja je J. Wach (1898—1955) držao u 
jesen 1952. u Indiji i poslije u proširenom izvodu ponovio 1954. u American Council of 
Learned Society). 


Indijski filozof Sarvepalli Radhakrishnan piše da je komparativno istraživanje reli- 
gija jedini put koji vodi religioznom internacionalizmu. To znači da nijedna religija ne- 
ma pravo da ospori vrijednost drugoj religiji. »Komparativna nauka o religlji pokazala 
je da su neodržive uobičajene razlike između prave i lažne religije... Ne možemo i 
dalje ostati kod nazora, da istina postoji samo u jednom dijelu svijeta... Mi ne vjeru- 
jemo više da se sveistinito, dobro 1 vrijedno, nalazi samo u jednoj jedinoj religiji, a da 
su sve druge religije, koje njoj ne pripadaju osuđene na vječno prokletstvo. Takav 
religiozni šovinizam neobično bi zvučao na našim usnama« (123), »Mi ne možemo razu- 
mjeti svoju vlastitu religiju, ako je ne dovedemo u vezu s jednom ili više drugih reli- 
gija... A jedno od najvažnijih sredstava za to jest komparativna nauka 0 religiji«a (124). 
Samo tolerantan čovjek može pristupiti izučavanja tih problema. Fanatik nema takve 
sposobnosti ni kvalitete. (S. Radhakrishnan: Religlon in Ost und West, Gittersloher ver- 
lagshaus, Gerd Mohn 1861. Engl, original izašao je pod naslovom: East and West in 
Religion, London). 


* Paul Tillich — Religionsphilosophie, objavljeno u: Die Philosophie in ihren Einzel- 
gebieten, izdao M. Dessoir, 1925. Berlin. 

Čak i termin egzistencija preuzima se od Kierkegaarda (npr. Jaspers). 
Kierkegaard je religioznog čovjeka htio spasiti zabluda jedne religije. 
koja je poznata pod imenom kršćanstvo. Na osnovi Kierkegaardova 
utjecaja nastale su i promjene u protestantskoj teologiji (npr. Bultmann 
i drugi). Savremena filozofija egzistencijalizma pokušala je da građan- 
skom čovjeku saopći smisao i besmisao savremenih dimenzija postoja- 
nja i djelovanja. Kriza duha i vremena ponovljena je. U usporedbi sa 
stanjem u kojem stoji Kierkegaard, novo doba pruža više optimizma, 
jer za to daje potvrdu društveni i povijesni razvoj. Kierkegaard je bio 
sam, jer nije htio kompromis. Tražio je poput Balzakovog junaka Apso- 
lut.3? Tu je teško naći saputnike. Stoga je Kierkegaard i shvatio da se 
život vodi u potpunom sukobu i odluci: ili, — ili. Kategorije egzisten- 
cije ostaju uvijek bitne za čovjeka. Iako se mogu popunjavati različitim 
sadržajem ipak čovjekovo biće osjeća i traži svoj ideal. Baš tu počinje 
kriza, jer se na tom tlu događaju i sukobi. Stoga je razgovor o Kierke- 
gaardu uvijek pomalo i razgovor o nama samima (tj.: de te fabula nar- 
ratur). 

Kierkegaard je u svom djelovanju ispoljio zanos, koji je potakao 
mnoge duhove. Taj utjecaj se i danas osjeća. Kierkegaard je smatrao 
da je njegov položaj bolji i lakši nego što je bio Lutherov. Poznato je 
da je Luther na crkvena vrata pribio 95 teza u kojima je iznio svoje 
vjerovanje. Kierkegaard cijeni taj napor, no smatra, da to obilje teza 
nije više potrebno. Danas bismo se mogli zadovoljiti jednom tezom: 
pravo kršćanstvo uopće nije postojalo. Nije to samo tvrdnja u okviru 
protestantske hereze kao što misle katolici. To je pobuna koja traži 
drugačije horizonte. Ima u Kierkegaardu romantičarskog duha. On se 
nije osjećao vezan za zbiljnost, koja je puna raznih protivrječnosti. 
Kierkegaard je studirao romantičare (L. Tieck, Novalis, A. Sechlegel, 
F. Schlegel i drugi)*% između 1836—1837, i osjećao sadržaj njihovog 
pjesništva: bol, čežnju, brigu i razdvojenu ličnost kao izvor raznih su- 
koba i nesporazuma. Kierkegaard je takvo slično raspoloženje o sebi 
zabilježio već 1838. godine. Tada je on pisao da je on loša kopija ori- 
ginalnog izdanja vlastitog ja. 

Problem je postavljen u razlici kategorija mogućnosti i stvarnosti. 
U tom odnosu cilj je prenijet na mogućnost, koja dobija veće značenje. 
Kierkegaard smatra, da svaki čovjek proizvodi mogućnost i da je ne 
može od sebe udaljiti. Tu je lako izgubiti put, ali uvijek ostaje stanje 
mogućnosti i kao stanje i kao želja. Romantičarski konflikt između mo- 
gućnosti i zbiljnosti Kierkegaard ne rješava bijegom u maštu. On hoće 
da prevlada to stanje tražeći novi sadržaj. Taj sadržaj bio je religija. 
To je značilo prekid s romantikom. Kierkegaard je 1841. pisao, da je 
romantika slomljena perspektiva. To je čak ironizirao tvrdnjom da je 
»romantika jeka, ali kad odgovara već je prošla«, 


“ Honorć de Balzac; Traženje Apsolutnog (La recherche de VAbsolu). 


u Pojedinosti o tom problemu nalaze se u knjizi: Walther Rehm-Kierkegaard und 
der Verfiuihrer, str. 618, MGnchen 1959. 

Kierkegaard je za sebe tražio izlaz u paradoksalnom religioznom sa- 
držaju. U decembru 1837. zapisao je u svoj Dnevnik: »Ja vjerujem, da 
ću se, ako jednom postanem pravi kršćanin, najviše zbog toga stidjeti, 
što to nisam prije postao, nego sam prije htio sve drugo pokušati«. 

Taj obrat i put nisu u Kierkegaardu nastali slučajno. On je u sebi 
mnogo dublje doživljavao krizu duha nego što je u početku i saopća- 
vao. Da bi se to shvatilo pogledajmo ukratko što je Kierkegaard mislio 
o sebi i svom životu. To je potrebno, jer njegov život dio je njegove 
filozofije. 


a) Ličnost i karakter S. Kierkegaarda 


Kierkegaard je živio u uvjerenju da je bog prva i jedina apsolutnost 
ljudskog postojanja. U to on nije sumnjao. Ni u jednom trenu čovjek 
ne može pomisliti da bi bez boga postao i bio ono što jest i biološki 
i intelektualno. Čovjek je u stalnoj božjoj zaštiti. Ako se nada treba 
da bude strpljiv i da svoje djelo prilagodi tom cilju i višem idealu. 

Takvo uvjerenje o položaju čovjeka prema bogu proizišlo je kod Kier- 
kegaarda iz strogog religioznog odgoja, koji je dobio u kući. Taj teret 
religije bio je za Kierkegaarda velika briga i strah. Jednom je Kier- 
kegaardov otac još kao dječak prokleo boga. No ni kao starac od 80 
godina on nije zaboravio na onaj dan, kad je to učinio. Soren je zbog 
toga bio zabrinut. Zašto njegov otac nije bio kažnjen zbog grijeha? 


U Kierkegaardu je stalno ostala ideja o krivici njihove porodice 
pred bogom. Nema tu pomoći. Božje iskušenje treba potpuno izdržati. 
Sve što se događa proizlazi iz tog odnosa i obaveze prema bogu. 


Kierkegaard je rekao da je u sebi sjedinio melanholiju (sjetu), re- 
fleksiju i strah pred bogom. Drugačije nije moglo biti. Iz stalnog. ak- 
tivnog straha pred bogom ne može se oblikovati vedrina ni životni 
optimizam. To je potpuno utjecalo i na njegov lični život.4! 

U svom veoma opširnom Dnevniku (1833—1855) Kierkegaard je iz- 
nio mnoge teškoće koje je u životu morao snositi. Iako je tu sadržano 
veoma mnogo ličnih pojedinosti o njemu, ipak preostaje neko nepovje- 
renje koje je Kierkegaarda dijelilo od ostalog svijeta. 

Nepovjerenje i suzdržljivost proizlaze iz kompleksa straha. Kierke- 
gaard je govorio da nikada nije bio dijete niti je imao prilike da se 
bezbrižno igra i zabavlja. Odgojio ga je melanholični otac, koji je poro- 
dici saopćio da su svi krivi pred bogom zbog njegove kletve. 

Kierkegaardova melanholija djelovala je na njegov odnos prema 
drugim ljudima. On je poput Sokrata želio da razgovara na ulici s 


4“ Iako je pomišljao da se oženi 1 da živi u porodici, on ipak nije mogao dovesti sebe 
u sklad sa životom više članova porodice. On je o tome često razmišljao, ali nikada nije 
bio u sebe siguran. Svoje zaruke sa Reginom Olsen (1840) raskinuo je nakon godinu dana. 
Kierkegaard je 1847. pisao da je u momentu kada je napustio Reginu izabrao smrt i da 
je samo zbog toga mogao tako mnogo raditi. Izabrana smrt značila je Kraj, ali 1 jasan 
vidik. Ništa više ne stoji između njega i smrti kao suprotnosti i završetka, Preostao je 
sam sebi. Svoj odnos prema Regini Olsen, odnosno uopće prema ljubavi, svijetu i životu 
iznio je Kierkegaard u svom Dnevniku. (Taj dio teksta kod nas je preveden: Dnevnik 
zavođdnika iz »Dnevnika«, preveo Danko Grlić, »Mladost« 1956.). 

ljudima svih staleža. »Kopenhaški Sokrat« bio je veoma poznat. On je 
izgledao prema vanjskom svijetu veseo i zadovoljan, no njegova duša 
nosila je u sebi teret kršćanske mistike i dogmatike. On se osjećao kao 
na granici između dva svijeta. Nigdje nije gdje su drugi. Preostaje da 
nađe svoje mjesto, koje je uvjetovano i društveno i povijesno i sudbin- 
ski. To je nužnost i poziv. Tu gdje jest mora da ostane. Udaljavanje ili 
napuštanje tog žvotnog položaja bilo bi isto što i vlastito uništenje. 
Upornost i uvjerenje u vlastite ideje ostaju Kierkegaardova stalna 0so- 
bina. On je pisao, da je njegova nesreća u tome što je odgojen u stro- 
gom kršćanstvu, koje uopće zbiljski ne postoji. On mora da živi u tzv. 
kršćanskom svijetu, kojeg stalno uspoređuje sa idealnim kršćanstvom, 
kako ga je on oblikovao i shvatio. Sa uvjerenjem saopćio je, da su pra- 
vi kršćani samo oni, koji ne samo da vjeruju, nego i svojim životom 
pokazuju, da je ovaj život posvećen trpnji za istinu. To se mora izdr- 
žati. Nikakva utjeha nije potrebna. Niti pojedinac može tu što kod se- 
be postići, niti mu mogu pomoći drugi. Rješenje života i religije uvijek 
su problem pojedinca, koji toga mora biti svjestan. Nikome apstraktne 
kategorije ne mogu zamijeniti primarnost individualiteta. Kierkegaard 
je u Hegelovoj filozofiji vidio najveću opasnost za svoj ideal čovjeka, 
stvarnosti i kršćanstva. Ne apsolut, nego pojedinac, ne opće, nego egzi- 
stencija. Neraspoloženje prema Hegelu proizlazi iz Kierkegaardove teze, 
da je samo subjektivitet istina. Na tome se zasniva i pada cijela zgrada 
kršćanstva. 

Kad je 1841. godine u Berlinu Schelling počeo sa svojim predava- 
njima u kojima je htio ići dalje od Hegela, nastalo je veliko oduševlje- 
nje i mnogi su to smatrali značajnim događajem, te su pošli da čuju 
novo stvaranje u filozofiji. Tada su se u Berlinu nalazili F. Engels, Ja- 
kob Burckhardt i anarhist Bakunjin. I Kierkegaard je požurio u Ber- 
lin. Schelling je govorio o odnosu filozofije i stvarnosti. Idealnije teme 
za Kierkegaarda nije moglo biti. S tim predavanjima Kierkegaard je 
u početku bio oduševljen.4? Životni problemi ne mogu se rješavati bez 
kategorije pojedinca. To je Kierkegaard stalno isticao. Zajednica bez 
pojedinca gubi svoj temelj. Kierkegaard je smatrao da je ta kategorija 
toliko vezana za njegov život, da bi na njegov grob trebalo staviti nat- 
pis: »Onaj pojedinac«. Godine 1854. on je u svoj Dnevnik zabilježio, 
da u kraljevini Danskoj ne postoji nijedan čovjek sa smislom za indi- 
vidualitet kao on. Prema svojim zemljacima Kierkegaard je bio veoma 
kritičan i ironičan. Kao što je Sokrat prigovarao Atenjanima, da tako 
brzo neće naći drugog čovjeka, koji će ih popravljati, a oni su prema 
njemu ostali nezahvalni, tako je i Kierkegaard smatrao, da Danci nisu 
sposobni da ocijene njegovu vrijednost. U tragici tog zbivanja desilo 
se još nešto što je u Kierkegaardu razorilo i ono malo snage, što je u 
sebi nosio. 


2 U svom Dnevniku (1833—1843) on je zabilježio: +Ja sam tako veseo, tako neopisivo 
veseo, što sam čuo drugo Schellingovo predavanje... sam kako je izrekao riječ stvar- 
nost, dugo sam za tim čeznuo... Sjećam se gotovo svake riječi koju je u tom trenutku 
izrekao. Tu možda postoji jasnoća. Ta jedina riječ podsjeća me na moje filozofske 
muke i patnje.« Kasnije se Kierkegaard razočarao i smatrao je da je Schelling najobič- 
niji brbljavac. Otputovao je iz Berlina prije završetka kolegija i semestra. 

Povod je dao humoristički list Korsar. Godine 1846. Korsar je četiri 
mjeseca karikirao filozofa. Djeca su trčala za njim ulicom i vikala: 
ili — ili (naslov njegove knjige). Prolaznici su ga ismijavali i nisu mu 
dali mira. Kierkegaard se čudio koliko se jedna nacija u zlobi može 
usmjeriti na jednog jedinog čovjeka. Nažalost on nije mogao izdržati 
protiv svih. Pokušao se je braniti, ali nije izdržao.“ On je bio suviše 
osjetljiv, da bi mogao podnijeti ironiju cijeloga grada. 

U vrtlogu događaja on je obično manje uspješno mislio. Ni revolu- 
ciju od 1848. nije mogao shvatiti u njenoj biti. On je smatrao da mno- 
ge socijalne poteškoće nastaju kad se ne uvažavaju autoriteti. Spaso- 
nosna formula za sve je pravo kršćanstvo, to jest onakvo kakvim ga 
zamišlja Kierkegaard. Angažiranje svih snaga za svijet sadašnjosti isto 
je i totalno uništenje. To je zbog toga, jer Kierkegaard je uvjeren, da 
je čovjek biće od dva svijeta. Prvi treba negirati, da bi se što bolje 
ostvario drugi, budući (nepoznati i nevidljivi). 

Kierkegaard zdvaja nad savremenim kršćanstvom, koje se predstav- 
lja kao konačni apsolut. On je toliko srdit nad takvim shvaćanjem, da 
je kršćanstvo usporedio s limunadom koju djeca piju. Djeca tu limu- 
nadu zovu vino i u šali, kad piju. kucaju se čašama kao da piju vino. 
Tako je i sa savremenim kršćanstvom. To je takva forma koju ljudi 
rado podnose, jer nema nikakve veze sa pravim evanđeoskim učenjem, 
Kao što je za djecu limunada vino. tako je za savremeno društvo, ovo 
kršćanstvo, jedino što kršćanstvo može dati i jedino što jest. Kierke- 
gaard veoma ironičan prema službenom kršćanstvu kaže o sebi ovo: 
»Stvar, kojoj ja imam čast da služim, najveća je koju je Danska ikada 
imala; budućnost kršćanstva, stvar je koja ovdje treba da počne...« U 
tom svom uvjerenju on tvrdi da je dobio jednu pobjedu. »Ali ne tako, 
kao kad netko dobije bitku protiv Turaka i možda slijedeće godine on 
ili netko drugi mora iznova početi, Ne, bitka koju sam je dobio, sastoji 
se u tome, da mi je uspjelo da tako učvrstim odnose kalegorija — biti 
kršćanin — da ih tako prikujem, da nikakav dijalektičar ne može biti 
u stanju da ih opet oslobodi.« 

Takvo htijenje i uvjerenje tjeralo je Kierkegaarda sve više u su- 
protnost, a time i u neizbježni sukob sa službenom crkvom i kršćanskim 
shvaćanjem uopće. Kierkegaard je svojim djelima zasjenio najprije dan- 
ski horizont, a zatim je prenijet i u evropsku stvarnost. Kierkegaard je 
mislio pošteno, On je građanskom društvu saopćio veliku istinu. Krš- 
ćanstvo takvo kakvo ono jest, ne sadrži u sebi nikakvih ideala.1i 


Pogledajmo o tome pojedinosti. 


*% Tješio se je vlastitim uvjerenjem: »Strašna disproporcija. Sveto Pismo kaže, da 
će čovjek u vječnosti odgovarati tj. položiti račun za svaku nekorisnu riječ koju je iz- 
rekao. A to je ipak posljednja nada, koju imamo, da ćemo makar u vječnosti biti po- 
šteđeni od novina.« 


; “i To je bio Kierkegaardov zadnji i definitivni juriš pred smrt. Povod za taj sukob 
bila je propovijed biskupa Martensena (1808—1884), nekoliko dana poslije smrti biskupa 
Mynstera (1854), Martensen je za pokojnog biskupa rekao, da je on bio član »svetog 
Janca«, koji se neprekidno proteže od vremena apostola do danas. Tu je Klerkegaard 
reagirao. On je smatrao, da kasnija crkva nema nikakve veze sa evanđeoskim kršćan- 
stvom, Njegov protest protiv Martensenove propovijedi štampan je 18. decembra 1854. 
Kierkegaard je najenergičnije osporavao crkvi takav kontinuitet. To je najobičnija laž, 

b) U čemu se sastoji problem: ili-ili 


Kierkegaardovo djelo Ili — ili izašlo je iz štampe u februaru 1843. 
Tu je Kierkegaard pokušao da saopći svoje lične probleme života. Sve 
što je smatrao da može postati tipično i za druge ljude iznio je na fi- 
lozofsko-poetski način. Osnovna kategorija koja obuhvaća život i cje- 
lokupnu ljudsku neizvjesnost je stav: ili — ili. Tako saopćena norma 
negira svaku moguću sintezu suprotnih shvaćanja. Nema i ne može biti 
i — i, nego samo ili — ili. Stoga je razmišljanje ili filozofiranje o ili — 
— ili istraživanje granica i mogućnosti života, a istodobno i definitivno 
određenje ljudskog cilja. 

Taj cilj prema mišljenju Kierkegaarda može imati tri principijelna 
stupnja. To su ovi nazori na svijet: 

1. estetski 

2. etički i 

3. religiozni. 


U razlici ta tri stupnja odluka ili — ili odnosi se na cjelokupni ži- 
vot, a prema tome i na različit cilj. Prvi ili estetski nazor ostaje na 
neposredncsti života. Cilj je u samom predmetu. To je pretežno sen- 
zualizam i hedonizam u modernoj svojoj formi. Tu nema jednoobrazno- 
sti, ali ni bitne razlike. Estetsko je neposredno životno bez ideala i vi- 
ših ciljeva. Ako se cijeli život ostane na tom području, onda se nužno 
gube mnoge vrednote, koje se sa tla estetskog uopće ne mogu vidjeti. 

Drugi ili etički stupanj ne bira na momenat kao što je to u estet- 
skom stadiju, nego trajno pa stoga i apsolutno. Tu nema obilja mo- 
gućnosti, jer se izbor sužava, a time i pojednostavljuje. No istodobno to 
pojednostavljenje je i otežanje, jer je odluka definitivna. Estetske od- 
luke mnogih momenata ovdje postaju bespredmetne, jer se radi o sis- 
tematiziranju u okviru dva principa: dobra i zla. Etički kriterij sadrži 
odnos suprotnosti koje treba razdvojiti. Za Kierkegaarda nema kon- 
tinuiteta ni prelaza iz jednog stadija u drugi. Postoji nagli skok kao 
definitivna promjena. Svatko bira stadij prema sadržaju svoga miš- 
ljenja i bića. 

Treći ili religiozni stupanj naziva Kierkegaard ultimatum za čovje- 
ka, koji želi najviši cilj. Etički stupanj nije potpuno moguć bez religioz- 
nog odnosa i uvjerenja. Stoga je taj dio životnog izbora samo prelaz iz 
estetskog u religiozni svijet. 


pisao je on. Crkva, a time i kršćanstvo mogu se u zadnji čas spasiti, ako priznaju po- 
stojeću protivrječnost između prvotnog ideala i sadašnje stvarnosti, | ako potraže uto- 
čište u božjoj milosti. Ta diskusija vođena je od decembra 1854. do maja 1855. Kierkegaard 
se trudio da za sebe pridobije što više ljudi. On je O svom trošku štampao i letke i di- 
jelio ih vjernicima pred crkvom. U jednom letku (maj 1855) koji je imao naslov: To mo- 
ra biti rečeno, i neka bude rečeno, on je pisao: »Moj prijatelju, ma tko tl bio i kako 
živio, time što više ne učestvuješ na javnim božjim službama, (iako si do sada drugačije 
radio) kakve one sada jesu (sa zahtjevom da to bude novozavjetno kršćanstvo) imaš 
jednu veliku krivicu manje, tj. ne učestvuješ u tome, da držiš boga za budalu, i da se 
kao novozavjetno kršćanstvo prikazuje ono, što ipak to nije.« (strana 158.; Harald Hof- 
ding — Sčren Kierkegaard als Philosoph, Stuttgart 1898). 

U toj polemici Kierkegaard nije popustio. Uskoro je i umro (ll. novembra 1855). 
ali ni za trenutak nije pomislio da bi trebalo drugačije misliti, 

U periodu pisanja Ili — il (1843) Kierkegaard kršćanstvo svodi na 
lo, da čovjek pred bogom nikad nema pravo. Tu se radi o vječnosti. Ne 
može čovjek znati šta je bog htio i šta hoće. Stoga ni taj stav — da 
bog ima uvijek pravo nije zaključak iz nekih teorijskih premisa i ana- 
liza, nego slijedi samo iz ljubavi prema bogu. To je emocionalni odnos, 
koji se ne stavlja u kategorije logike. 

Kierkegaard misli da je tu došao na problem istine, koja je bitna 
osnova za moguću ljudsku egzistenciju. »Istina za tebe samo je ona isti- 
na koja te izgrađuje«. To znači da bi najsigurnija istina bila poniznost 
pred bogom. Kierkegaardovo rješenje slijedi iz pretpostavke da je krš- 
ćanski bog apsolutna zbiljnost. Na tom tlu čovjek postaje ovisan i gubi 
svoje mjesto i svako pravo uopće. 

Religiozni stupanj kao završetak cilja, ali i kao negacija prva dva 
stupnja, treba prema Kierkegaardovu mišljenju, da otvori povijesni 
horizont, na kome će čovječanstvo zasnovati nove ideale. To bi značilo 
da sve što je do sada bilo, treba negirati i početi iznova tamo gdje 
se nekada počelo tj. od evanđelja. Sve do danas prijeđeni put nije bio 
u tom evanđeoskom duhu. A kako bi trebalo da bude, želi pokazati 
Kierkegaard u svojim spisima, koji obrađuju problem kršćanstva i smi- 
sao kršćanskog života uopće. 


c) Problem čovjekovog straha i drhtanja 


U svojoj filozofiji Kierkegaard je pokušao da do kraja izvede pro- 
blem religioznog stadija. Na tom tlu jedan od odlučujućih kategorija 
jest strah. Osjećaj straha kao religioznog odnosa prema bogu Kierke- 
gaard intrepretira na primjeru Abrahama.# 

Abraham je, prema božjoj želji, načinio žrtvenik, svezao sina Isaaka 
i izvadio nož da ga zakolje. Tada, kaže mit, anđeo mu zadrža ruku, »jer 
sada spoznah da se bojiš boga, kad nisi požalio sina svojega, jedinca 
svojega mene radi.« U grmu se stvorio ovan i Abraham ga žrivuje 
mjesto svoga sina. 

Kierkegaard Abrahamov strah razmatra kao etički i kao religiozni 
problem. Gledano etičkim kategorijama, to što Abraham priprema, nije 
ništa drugo nego ubistvo. On će ubiti svoje dijete, da bi dokazao svoju 
poniznost pred bogom. Abraham je stavljen u ovaj položaj: ili će ubiti, 
ili je propao pred bogom. Drugog izbora nema. Stoga sadržaj Abraha- 
mova života ne može biti ništa drugo nego paradoks. 


& U prvoj Mojsijevoj knjizi priča se o božjoj namjeri da iskuša Abrahama koliko 
on boga voli: »I reče mu Bog: uzmi sada sina svojega, jedinca svojega miloga, Isaaka, 
pa idi u zemlju Moriju, i spali ga na žrtvu tamo na brdu gdje će ti kazati (1 Mojs. 
22,2).« 


“ Abelard u svom etičkom spisu: Nosce te ipsum razmatra problem Abrahama i pita: 


Nije li božja zapovijed bila nepravedna? Ako je bila pravedna, zašto je bog spriječio 
njeno izvršenje? (c. 3). 

U religioznom smislu to što Abraham priprema, zove se žrtva. Boga 
treba slušati. Svako iskušenje znači određenu božju namjeru. Ako ika- 
da posumnja u to, čovjek je potpuno izgubljen. Time čovjek živi i vje- 
ruje samo pomoću apsurda. 


Kierkegaard kaže da ništa nije tako značajno kao dijalektika vje- 
rovanja. Problem je u ovom. Ako netko boga voli bez vjerovanja, tada 
taj misli na sebe, a ako boga voli u vjerovanju, tada misli na boga. 
Ta razlika »bez« i »u« je dilema koju je bog nametnuo Abrahamu. Ako 
ostaje »u« kao jedino rješenje, onda čovjeku preostaje jedino apsurd- 
nost kao mogući izlaz. Apsurdnost ne leži u granici razuma, nego se 
postiže vjerovanjem. 


Cijeli problem o Abrahamu može se svesti na tezu, da vjerovanje 
počinje tamo gdje prestaje mišljenje. Stoga je vjerovanje u principu 
paradoks, i to paradoks koji namjeravano umorstvo preobražava u sve- 
to djelo. Time se postavlja problem, da li je etički sadržaj uklonjen 
iz eksplikacije Abrahamovog iskušenja. 


Kierkegaard uspoređuje Abrahama s junacima antičkih drama, i točno 
zaključuje da Abraham nije tragički junak, već može biti: ili ubojica, ili 
vjernik, Abraham je htio dokazati svoju sigurnost. No, u etičkom po- 
gledu njegov postupak nije na mjestu. On je, kao otac, morao više voljeti 
svoga sina, nego sebe. Ako je bog izabrao baš takvu žrtvu, dokaz je da 
nam obećava veliku nagradu. Nije li i bog žrtvovao svoga sina, pa se 
opet sve dobro svršilo? Ali kako je to izgledalo? Kierkegaard pun rezi- 
gnacije iznosi problem božjeg sina ovim riječima: »Da li je to bilo tako 
lako, da se čovjek ne prevari? Nije li to bilo nešto strašno, da je taj 
čovjek, koji je okolo hodao među ljudima, bio bog, nije li bilo užasno s 
njim sjesti za sto? (tekst: Strah i drhtanje).« Pravu vjeru ima samo 
onaj, tko se boji boga i neprestano drhti. Bojanje ukazuje na nesigurnost 
da li će čovjek nešto učiniti što bi umanjilo njegov uspon prema bogu. 
Drhtanje je neizbježna posljedica straha. Ta dva određenja daju ljudskom 
životu osjećaj apsolutne nesigurnosti, a time i apsolutne dužnosti prema 
bogu. To je paradoks koji postaje jedini smisao religioznog života. Bog 
kao »dužnost« stavlja etičko određenje ispod religioznog odnosa. Kier- 
kegaard zaključuje, kad tako ne bi bilo, onda vjera ne bi imala mjesta 
u životu. Kako da se to shvati? 

Strah pred nečim što postoji i što se može vidjeti iz određenog sadr- 
žaja, postavlja pred čovjeka nužnu odluku, No strah pred nečim što još 
nije tu (tjeskoba ili bojazan) pojavljuje se kao nemir u slobodi. Predmet 
tjeskobe mogao bi se označiti kao Ništa, no ipak to Ništa stalno iskrsava. 
Pomisao na drugačiji ishod onog što očekujemo unosi osjećaj neizvjesno- 
sti. Tjeskoba je psihološko stanje u kome čovjek razmišlja o budućnosti. 
Što se više duha unosi u taj odnos čovjek može relativno biti sigurniji, 
no apsolutno nikad. Stoga tjeskobu svi osjećaju i kao bića duha u sebi 
je nose. Samo onaj čovjek koji ništa ne misli može biti slobodan od tje- 
skobe. Čovjek može tjeskobu rješavati: 1. putem mišljenja, ili 2. sadrža- 
jem vjerovanja. Kierkegaard se odlučuje za ovaj drugi put. U religioz- 

noj egzistenciji svaki mora biti spreman da bez pogovora slijedi Abra- 
hama.#7 To je jedini memento koji se nameće kao apsolutnost: Abraham 
je smisao i cilj, želja i ideja, put i spas. simbol i volja. Sve to vjernik ima 
na umu. On to hoće, ali hoće jer se potpuno izgubio. Kad je prestao biti 
svoje biće postao je Abrahamov pratilac. Pošao je putem gdje se ne 
staje, putem gdje nema etičkih normi ni principa mišljenja. 


d) Egzistencijalna bolest na smrt 


U Ivanovom evanđelju (11,4) priča se o bolesnom Lazaru. Njegove 
sestre došle su Isusu i rekle: Gospode, gle, onaj koji ti je mio bolestan 
je. Isus je tada odgovorio: ova bolest nije na smrt (n agdevera ovx gori 
100; davarov) nego će se njome proslaviti sin božji. Na tom primjeru iz 
evanđelja Kierkegaard razmatra daljnji problem čovjeka i vjerovanja. 

Bolest na smrt kao životni problem (a ne kao eshatološki izlaz) postoji 
u očajanju. To je određenje duha prema nečemu na što se čovjek odnosi. 
Očajanje čovjeka pokreće i drži u napetosti. Neizvjesnost ali i prezentna 
poteškoća daju očajanju oznake aktivnog i pasivnog, što je po sebi 
paradoks. 

Ako se vjeruje u kršćansku eshatologiju, onda nema bolesti na smrt, 
jer je sve samo »čekanje« nečega što će još doći. Ipak očajanje se u naj- 
strožijem smislu može označiti kao bolest na smrt, jer muka je očajanja 
baš u tome, da se ne može umrijeti. Razlike između očajanja i smrti su 
jasne: Ako je smrt najveća opasnost tada se nadamo životu, ako pak upo- 
znamo još strašniju opasnost tada se nadamo smrti. Ako je opasnost tako 
velika, da je smrt postala predmet nade, tada je očajanje beznadnost, ne 
moći umrijeti (tekst: Bolest na smrt). 

Smrt bi bila utjeha da je svemu kraj, ali očajanje ne vidi cilja ni za- 
vršetka. U tom smislu je očajanje bolest na smrt. Očajanje je protivrje- 
čnost puna muke, što znači umirati, a opet ne umrijeti. 

U rješavanju problema očajanja, religiozan čovjek ima nadu u boga. 
Naime, tada se može u kategoriji mogućnosti naći utočište. 

Kierkegaard ističe da je vjerovanje suprotnost očajanju, To je sigurno, 
jer religiozan čovjek premješta očajanje iz svijeta zbiljnosti u mogućnost 
eshatološkog cilja. 

U kršćanskom smislu očajanje ne može biti ništa drugo nego grijeh. 


*! Problem tjeskobe kao dio dogmatike Kierkegaard je analizirao na primjeru bib- 
lijskog praroditeljskog grijeha. Adam je bio slobodan i nije morao griješiti. On je stajao 
pred zabranom, da ne smije jesti sa drveta spoznaje dobra i zla, jer će umrijeti. Kierke- 
gaard kaže da gledano logički, Adam nije mogao znati šta znači umrijeti. Osim toga, 
dobro od zla bi mogao razlikovati tek nakon prestupa zapovijedi. Prije zapovijedi on 
ni to nije znao. Adam je, kao slobodan, bio u stalnoj tjeskobi, da li će to izdržati ili će 
se ipak prevariti. Strah od te mogućnosti izazivao je u njemu stalan nemir. Da nije bio 
slobodan ne bi ni došao u to stanje. Kierkegaard uspoređuje taj strah tj. tjeskobu sa 
vrtoglavicom. To je »vrtoglavica slobode«. To ništa (koje još nije tu) postaje kompleks 
slutnji. Adamova tjeskoba prethodila je njegovom grijehu. Tjeskoba je »prikovana slo- 
boda«, što znači da je sloboda u sebi vezana tjeskobom. »Adamova stanja« nije oslobo- 
đen nijedan čovjek u svome djelovanju. Tu za Kierkegaarda počinje problem religije. 
jer je čovjek sam po sebi nedovoljno sposoban za dobro. Nasljedni grijeh objašnjava 
dogmatika, a ne etika. (Tekst: Pojam tjeskobe). 

Prema Pavlu (Rim 14,23) grijehu nije suprotnost vrlina kao u antici, nego 
vjerovanje. 

Grijeh je sve što protivrječi vjerovanju. Da bi čovjek postao kršćanin 
mora proći proces vježbanja u kršćanstvu, koje točno saopćava gdje i 
koliko iz čovjeka i od čovjeka treba ukloniti, odnosno izmijeniti. Ta meta- 
morfoza iz prirodnog čovjeka u kršćanina cilj je religioznog odgoja. Time 
što svi ljudi imaju istu esenciju (nasljedni grijeh) zahtijeva se od svih i 
ista praksa. Prema tome cilj je u mijenjanju esencije, ali na način kako 
to želi teologija. Religiozni odnos esencije i egzistencije u čovjekovom 
biću postaje religiozni odnos apsolutnosti prema konačnosti. Tako se 
čovjek našao između negativne apsolutnosti (grijeh) i pozitivne (bog). 
Stoga se čovjek može odrediti i kao odnos prema sebi i svojoj esenciji, 
a zatim i kao odnos prema pozitivnom završetku. Čovjek kao dvostruki 
odnos dolazi opet u teškoće očajanja, jer nije u stanju, da se oslobodi 
svoje grešne esencije. Stoga se čovjek mora odlučiti za pravo vjerovanje. 
Tu počinje Kierkegaardov definitivni sukob sa crkvom. 


e) Vježbanje u kršćanstvu 


Egzistencijalni problem ili — ili ima svoje presudno značenje u shva- 
ćanju kršćanstva. Životni cilj, budućnost, iskupljenje i spas ovise o odnosu 
prema vjeri i crkvi. Kierkegaard u to ne sumnja. No problem je u odre- 
đenju pravog kršćanstva i prave crkve. Službeno kršćanstvo u formi iz- 
građene dogmatike i crkvenog svjetovnog oblika nemaju veze s prvo- 
bitnim evanđeoskim shvaćanjem i vjerovanjem. Svatko stoji pred velikom 
dilemom: ili će se odlučiti za pravo (evanđeosko) kršćanstvo ili za kršćan- 
stvo koje se identificira sa ovim svijetom. Treće mogućnosti nema. 

Na Kierkegaarda je izvršio velik utjecaj F. Schleiermacher, istaknuti 
filozof religije. On je preteča Straussa i Feuerbacha. Namjesto boga kod 
Schleiermachera je predmet religije kozmos. Schleiermacher je istakao, 
da je Sveto Pismo samo mauzoleum, tj. spomenik religiji da je veliki duh 
bio tu, koji više nije tu. »Nema onaj religiju koji vjeruje u Sveto Pismo, 
nego onaj, koji ga ne treba i koji bi ga mogao sam učiniti (str. 77)«.48 

Kierkegaard je na takvom tlu osjećao snagu i polet. Iako se kolebao 
kako da dođe na kraj s tim problemom, Kierkegaard ipak odlučno 
saopćava, da je zabluda i grijeh vjerovati onako kako to čini službeno 
kršćanstvo. 

U razrađivanju problema kršćanstva Kierkegaard je imao sigurno 
uporište u Schleiermacherovoj filozofiji religije.4? Kierkegaard je bio 


#& F. Schleiermacher — Uber die Religion, Reden an die Gebildeten unter ihren Ver- 
dichtern, Gčttingen 1906. 


“* Kad je Kierkegaard počeo studij teologije (1831) Schleiermacher je svojim djelom: 
Der christliche _Glaube, 1821, (2. izd. 1830) bio veoma utjecajan u Kopenhagenu. Godine 
1834. Kierkegaard i Martensen čitali su zajedno Schleiermachera i diskutirali o problemu 
njegovog shvaćanja religije. 

Uspoređujući Hegela i Schleiermachera Kierkegaard je pisao: Schleiermacher je bio 
u lijepom grčkom smislu mislilac, koji je samo to govorio što je znao, dok Hegel 1 pored 
svojih izvanrednih kvaliteta i ogromne učenosti, ipak svojim djelovanjem uvijek pod- 
sjeća na to, da je on bio u njemačkom smisiu profesor filozofije velikog formata, uko- 
kri ak prix (neopnodno) mora sve objasniti (str. 17 — Der Begriff Angst, Dussel- 
orf, ). 

uvjeren da bi ljudi bili mnogo sretniji, a i sigurniji u krajnjem ostva- 
renju blaženstva, ako bi se ukinula službena forma kršćanstva i opet 
uspostavilo ono stanje koje je propovijedano u početku, ali nikad nigdje 
nije bilo realizirano. 


Osnovno je da vjernik treba »da trpi« i utjehom Pisma da se nada 
(Rim. 15,4). »A_ bog trpljenja i utjehe da vam da, da složno mislite među 
sobom ...« (15,5). »Bog trpljenja« sam po sebi dokaz je za priču o Isusu. 
Život i rad božjeg sina proizlaze iz volje božje. Iz karaktera boga jasno 
je, da je Isusova egzistencija unaprijed imala svoj sadržaj. Kierkegaard 
smatra da se o Isusu ništa ne može dokazati iz povijesti, jer je povijest 
događanje među ljudima. U prostoru i vremenu sve što postoji ima svoje 
mjesto. Dokazivati Isusa i znati ga iz povijesti potpuno je protivrječno, 
jer je nemoguće dokazati da bi među svim ljudima bio samo jedan čovjek 
bog. Kako bi se moglo znati da u nekom gradu stanuje i živi bog? Isus 
kao bog ne razlikuje se od drugih ljudi. Povijesni Isus je u principu isto 
što i obogotvorenje svih ljudi. Ako dozvolimo mogućnost, da je među svim 
ljudima jedan od njih bog, onda je, zbog nemogućnosti da se dokaže koji 
je to, moguće to određenje pripisati svakome. Iz tekstova Novog Zavjeta, 
očito je, da mnogi nisu povjerovali u priču da među njima hoda bog u 
liku dotičnog Isusa. 


Kierkegaard s pravom zaključuje da se iz povijesti ništa ne može 
znati o sadržaju i određenju Isusa, jer je Isus paradoks i kao takav može 
biti samo predmet vjerovanja. 


U kršćanstvu je eshatologija dobila povijesno-vremenski okvir. Time 
je osigurana posebnost koju nijedna religija nije do tada imala. Bog je 
iz transcendencije prešao u imanentnost. Dakle svijet je dokaz za boga. 
Fichte je s pravom rekao, da bi to bio veoma čudan bog, ako bi on ovisio 
o postojanju svijeta. A šta bi bilo da svijeta nestane i da povijest pre- 
stane? Po čemu bi se onda znalo da postoji bog? 


Iz činjenice da se odvaja religija od povijesti, Kierkegaard je htio 
izgraditi bit i smisao evanđeoskog kršćanstva. Pokazat ćemo na nekoliko 
primjera, kako je on to mislio. 

Da bi čovjek postigao smisao za religioznost, on mora doći najprije do 
stupnja ljutnje ili srdžbe (skandalon), a zatim ljutnju kao neizvjesnost 
prevladati i primili religiozni sadržaj kao istinu. Šta to znači? Kad se 
saopćava sadržaj pojedinih dogmi, odmah dolazi do nesklada između mi- 
šljenja i onoga u što treba vjerovati. Kako da se uvjerimo u to, da je 
Isus s nekoliko hljebova nahranio veliko mnoštvo ljudi? Religiozna priča 
prelazi okvire razumnog shvaćanja. Tu se nužno dolazi najprije u dilemu 
je li to moguće i šta to treba da znači? Priča kao takva ne može se 
primiti bez ikakvog razmišljanja, Počinje najprije sumnja, da li je to 
uopće moguće? Iz sumnje nastaje neraspoloženje i ljutnja — zašto da se 
to primi. No budući da dogma ostaje pri svome, iz ljutnje moguć je 
dvojak put: ili da se potpuno napusti sadržaj religije, ili da se ljutnja za- 
mijeni vjerovanjem, tj. da se mišljenje prikloni dogmi i dogma shvati 
kao dostignuće iznad mogućnosti mišljenja. 

Prvu mogućnost ljutnje Kierkegaard traži u psihološkoj osnovi. Ako 
meki čovjek hoće da bude više nego što on jeste sam po sebi i po svojim 
kvalitetima, tada on protiv sebe izaziva ljutnju ili srdžbu. 

Bez stupnja ljutnje nema dovoljno dokaza da se misli na boga. To 
znači da put u vjerovanje nije put mira, nego nemira i neraspoloženja. 
Kad se to prevlada dogma određuje čovjeku smisao i egzistenciju. Na 
toj osnovi zasniva se strah i drhtanje. Tek to je način prave kršćanske 
egzistencije. 

Druga mogućnost ljutnje je prema Kierkegaardu u tome, što pojedi- 
nac o sebi kaže da je bog. U Luk. 7,23 Isus poslije mnogih svojih djela 
kaže: »Blago onome koji se ne sablazni o mene«. 

Tu je sada »granično stanje« koje jasno upozorava na posljedice. Ako 
se netko ljuti ili se skandalizira nad čovjekom koji za sebe kaže da je 
bog, onda je sebi, prema dogmi, zatvorio put za vlastito spasenje. Ljutnja 
na Isusa proizlazi iz razložnog uvjerenja da tako nešto ne može biti. Kad 
se apstrahira od racionalnog odnosa, tada je i ljutnja završena. Prevla- 
danje graničnog stanja znači strogo odvajanje mišljenja i vjerovanja. 
Vjerovanje bi bilo most između čovjeka i boga-čovjeka, tj. boga. 

Ljutnja na Isusa je zapreka, a ukidanje te ljutnje je psihološka uvje- 
tovanost za priznanje dogmatike. Taj stupanj dileme: da li ćeš se ljutiti 
ili ćeš vjerovati naziva Kierkegaard dijalektičkom napetosti, 

Treću mogućnost ljutnje u kršćanstvu vidi Kierkegaard u tome što 
se bog pojavio kao najniži čovjek.51 

Problem ljutnje i srdžbe bio je dvojak. Jedni su bili nezadovoljni s 
cijelom pričom o bogu koji se inkamirao u sinu stolara. Sta to treba da 
znači? Nije li bog mogao »autoritativnije« nastupiti? 

Problem ljutnje ima svoje veoma različite fenomene.5? Iako je ljutnja 
izraz određenog stanja, ona je za kršćanina »granično stanje« i raskrsnica 
između mišljenja i vjerovanja. Ako čovjek ljutnju prevlada prema po- 
zitivnom smjeru, odlučuje se za mišljenje, a ako je nekritički prihvati 
prelazi na područje vjere. Ti mogući prelazi pokazuju stav subjektiviteta 
prema svijetu bića. Ako je bitak shvaćen kao causa sui — tada se iz ra- 
zloga nikad ne može preći u religioznu suprotnost. 


Bit prave religioznosti ispoljava se prema Kierkegaardovu mišljenju u 
kategoriji »ponavljanja«. To znači da nitko ne može ništa postići bez vla- 
stitog djelovanja. Ni jednom kršćaninu ne pomaže to, što je crkva stara 
dvadeset stoljeća i što ima mnogo svetaca. Trijumf crkve je varka. Treba 


#* Primjer za Sukob različitih shvaćanja o dogmi, nalazi se u Mt. 15,12. Isus Bovori 
učenicima da čovjeka ne pogani ono što ulazi u usta, nego ono što izlazi iz usta. »Tada 
pristupiše učenici njegovi 1 rekoše mu: Znaš li da fariseji čuvši tu riječ sablazniše se? 
(15,12) (... eoxavšalia#yggaav), U odnosu na ranije običaje fariseji se skandaliziraju nad 
tim što su čuli. Oni se ljute, jer im je to neshvatljivo, ali | neprihvatljivo, 


"U Mt. 13,55 (isto Mk. 6,3) susjedi i poznanici pitaju (za Isusa): Nije li ovo drvo- 
djeljin sin? \A zatim govore o njegovoj materi, braći i sestrama. »I sablažnjavahu se o 
njega«. Isus im je uvrijeđeno odgovorio: Nigdje nije prorok bez časti do na postojbini 
svojoj 1 u rodu i domu svome (Mk. 6,4; Mt. 13,57). 


#* U Mt. 18,8—9 piše: »Ako ]i te ruka tvoja ill noga tvoja sablažnjava, odsijeci je i 
baci od sebe: bolje ti je ući u život hromu ili kljastu, nego li s dvije ruke i dvije noge 
da te bace u oganj vječni«. »I ako te oko tvoje sablažnjava izvadi ga i baci od sebe: 
bolje ti je s jednim okom u život ući, nego s dva oka da te bace u pakao ognjeni.« 

ostati kod sebe i u sebi. U ponavljanju svaki pojedinac mora ostvariti 
potpuno cjelovit sadržaj pravog vjerovanja. Bez svog puta nema uspjeha. 
Put drugih još ništa ne znači za one, koji to sami nisu postigli niti možda 
tim putem idu. Svaki treba da ponovi sudbinu spasitelja. U tome je smi- 
sao misterija sakramenata, 53 

Za Kierkegaarda ponavljanje je zbiljnost i ozbiljnost postojanja, pa 
prema tome i nova kategorija koja treba biti otkrivena. Osnovno je, da 
ponavljanje jest i ostaje transcendencija. Ponavljanje je suprotnost Hege- 
lovoj dijalektici da se sve razvija i završava u višoj sintezi. To za Kierke- 
gaarda ne postoji. Ponavljanje kao transcendencija znači da se ono ne 
može zasnovati psihološki. To je u biti metafizički interes. Život u cjelini 
dobija time svoju pretpostavku. Na osnovu tih određenja vidimo da je 
za Kierkegaarda ponavljanje religiozna kategorija: »Biti junak, ne u 
očima svijeta, ali u samom sebi, nikada se ne pozivati na ljude, ali živ 
biti sazidan u svojoj ličnosti, u samom sebi imati vlastitog svjedoka, vla- 
stitog sudiju i vlastitog tužitelja«. (tekst: Wiederholung — Ein Versuch 
in der experimentierenden Psyhologie). 

Ponavljanje je etička upornost s izgledom prema religioznom ostva- 
renju. To je sadržajno područje u kojemu ponavljanje ima svoj predmet 
postojanja. To je isti individualno-psihološki problem kao što je u filo- 
zofiji egzistencijalizma ponovno osvajanje egzistencije, (na pr. u Jasper- 
sovom smislu)."* Razlika je u traženju uporišta. Jaspers ostaje u filozofiji 
pa mu je i oslonac u tome samo individualnost, subjekt. Tc je, dakle, 
relativno rješenje. Kierkegaard se usmjerava prema religioznom cilju, pa 
dobiva religiozno-apsolutni kriterij. Ponavljanje je negacija smisla vanj- 
skog života i osporavanje njegove vrijednosti. Bez ponavljanja pojedinac 
bi bio preveden u vanjski svijet i prestao bi biti svoje ja. Sigurno je da 
je Kierkegaard time uočio određenu formu ljudskog otuđenja. No rje- 
šenje je ipak nezbiljsko jer ličnost, subjekt nije samo mišljenje i svijest, 
a najmanje samo religiozna svijest, nego i realno, zbiljsko postojanje, koje 
nije apstrakcija. 

Kierkegaardovo rješenje bilo je za njega put u individualno religi- 
oznu sigurnost, koju je on tražio u svojoj koncepciji religije i kršćanstva 
uopće. Bio je originalan ali nerealan, smion ali neefikasan. U svom shva- 
ćanju ponavljanja zatvorio je sebe u okvir, koji je imao premalo zbilj- 
skog sadržaja. »Sazidan« u sebe, nije više mogao da se drugačije kreće. 
Time je ponavljanje postalo ideal, koji se zadovoljio vlastitom sugesti- 
jom. 


Problem Kierkegaardove kritike svodi se na jednu jedinu tezu: krTš- 
ćanstvo Novog Zavjeta uopće ne postoji. To je Kierkegaardova istina, 


53 Vidi tekst: Rim. 6,38—11; Gal. 3,26—28; Kol. 3,3; Gal. 2,19; 1 Kor. 15,51. 


5“ Jaspers kaže da egzistencija nije ono što se može znati, nego ono što se može 
biti. Egzistencija nije stalnost ni gotovost, nego se uvijek iznova mora osvajati i posti- 
ZzatL To je prema Jaspersovim riječima nalik na promatranje jahača, koji Jaše prašnom 
cestom. Ako bismo sa uzvišice promatrali u dolini janača, onda bismo ga čas vidjeli 
bolje, a ćas slabije. Prašina bi ga obavljala i sakrivala od našeg pogleda. Naprezanje 
da ga ne Izgubimo iz vida isto je što i borba da se iznova dobije vlastitost, tj. da se ne 
gubi »u bačenosti u svijet«. Time je egzistencija način postojanja, koji je oslobođen od 
vanjskog utjecaja. 

uvjerenje, opomena i pouka. Tko to ne spozna, sve će krivo raditi. Ništa 
se ne može postići nikakvom reformacijom, jer problem se sastoji u tome 
da se mora reformirati svaki pojedinac. To se ne može poslići pomoću slu- 
žbenog kršćanstva. Kierkegaard kaže, da je naš svijet kao natrpani ormar 
u kojemu se nalazi mnogo stvari. Red u »ormaru« svakako treba praviti, 
ali to se ne može prepustiti kršćanstvu. 

U svom Dnevniku Kierkegaard piše da postoje dva bitna nesporazuma 
o tome šta je kršćanstvo. Prvo: kršćanstvo nije učenje. Iz pretpostavke da 
je kršćanstvo učenje, nastala je čitava nebitnost ortodoksnosli sa svađom 
9 ovom ili onom mišljenju dok egzistencija ostaje potpuno nepromijenjena. 
Drugo: kršćanstvo nije učenje, nego saopćavanje egzistencije. Stoga svaka 
generacija mora početi iznova. Budući da kršćanstvo nije učenje, ono se 
ne može docirati. Kršćanstvo kao saopćenje egzistencije može biti prika- 
zano samo egzistencijom. Na tom tlu može se shvatiti početak kršćanstva. 
Stav u odnosu između boga i čovjeka u božjem odnosu glasi: Između 
boga i čovjeka postoji bezdanska (zjapeća), kvalitativna razlika. To znači, 
piše dalje Kierkegaard, da čovjek ne može ništa i bog daje sve. Tek bog 
daje čovjeku vjerovanje. To je milost i tu je početak sveg kršćanstva. 

Bez te odluke kršćanin živi u zabludi. On vjeruje službenom kršćan- 
stvu pa stoga dolazi u smiješan položaj. Sluša što mu se nedjeljom priča 
(u crkvi) i ni ne pomišlja da bi to komentirao u nedjelju. On to možda 
čini u ponedjeljak. A to je pogubno. Treba misliti »nedjeljom« jer »u 
svijetu duha samo je taj obmanut koji se sam obmanjuje«. Takvi ljudi 
nalik su na dijete koje pušta zmaja i promatra ga kako je otišao vi- 
soko. I čovjek koji mišljenjem ne postaje uzdignut ostaje u »močvari« 
i odatle gleda svoga »zmaja« kako visoko leti 

Kierkegaard smatra da većina ljudi upropaštava svoj život, jer se drži 
krivih religioznih predodžbi. Takvo stanje može se usporediti sa čovjekom 
bez apetita. Iako jede ipak mu to jelo ne prija. »Tablete« u religiji ne 
služe ničemu. Još je Luther postavio tezu, da je vjerovanje nemirna stvar. 

Kierkegaard kaže, da su ljudi suviše dresirani i to ne vide. Dresura 
pokazuje da je čovjek izgubio vlastito ja. Kao što bi bilo smiješno udva- 
rati se ženi po knjizi formula i gotovih govora kaže Kierkegaard, tako 
je smiješno i to, kad se religiozni čovjek obraća bogu oficijelnim sa- 
držajem. 


Da bi se izvela promjena treba mučenika, a ne genija. O tipu genija 
ovisi i tip mučenika. O opsegu genija ovisi opseg mučenika, a cilj genija 
označuje trpnju mučenika. Zasićenost genijima znači da je stupanj mu- 
čeništva na svom maksimumu. 

Prave ideje treba podržavati. Da bi se to postiglo najvažniji je za- 
datak da se osigura šutnja. Toliko se govori, da se pravi sadržaj gubi u 
beskrajnom mnoštvu govora. Kad se stvori šutnja bit će lako postići pra- 
vi cilj. U mnoštvo govorenja spada i oficijelno kršćanstvo, koje je na- 
mjesto vjerovanja postavilo »osiguranje vjerovanja«. Stoga nema ništa 
smiješnijeg nego misliti, da pitanje, da li smo grešni i krivi, pripada u 
rubriku »naučiti napamet«, 

Kierkegaardova borba sa službenim kršćanstvom sadrži u sebi reli- 
gioznu reakciju sa gledišta individualiteta, pojedinca, kao jedinog i pra- 

vog nosioca bitnih ideala. Crkva je postala zajednica, u kojoj individualna 
odgovornost ima manji utjecaj, jer se svi približavaju obavezi prema 
crkvenoj hijerarhiji. Da bi se postigao religiozni individualitet, nema pre- 
laza kvantiteta u kvalitet. Odluka je »skok« sa stupnja ljutnje (skanda- 
lon). Prelaz se događa bez ikakvih sinteza. Tu se Kierkegaard potpuno 
suprotstavlja Hegelu.5* Kierkegaardova egzistencijalna, kvalitativna dija- 
lektika ne pozna objektivno kretanje u bitku, već samo religiozni su- 
bjektivitet. Nema prelaza već postoji samo ponavljanje. To je svojevrsni 
iracionalizam, koji se bori za »čisto kršćanstvo«. 

Kierkegaard je smatrao da je njegov životni zadatak u istraživanju 
odnosa između spekulacije i kršćanstva. Njegova osnovna teza je, da se 
je uslijed velikog znanja, koje se gomila stoljećima, potpuno zaboravilo 
što znači egzistirati i što je ljudska unutrašnjost. U novijoj filozofiji gla- 
vni krivac za takvo stanje jest prema mišljenju Kierkegaarda, Hegel. 
Kierkegaard misli, da je njemačka filozofija s Hegelom velika tragedija 
za čovjeka. Subjektivitet je oruđe apsolutnog duha, a čovjek je ostao još 
samo u apstrakciji, za koju nije važno što je stvarno egzistiranje i kako 
se čovjek može osjećati, ako usvoji jednu takvu spekulativnu teoriju. 
Svu tu spekulaciju i iz filozofije i iz kršćanstva treba odbaciti da bi čo- 
vjek (kod Kierkegaarda religiozni čovjek) mogao opet razmišljati o sebi 
u svom najrealnijem stanju. Put odatle za Kierkegaarda je potpuno ja- 
san. Unutrašnjost subjekta kao sjedište istine i egzistenzije ima svoj 
najviši stupanj u religioznom osjećaju. Stoga je stalna trpnja najbitnija 
egzistencijalna kategorija religioznog života. Ukoliko ima više trpnje, 
utoliko ima i više religiozne egzistencije. Život je tada zaista muka, a 
trpnja postaje religiozna vrlina, koja čovjeka održava u vlastitom 
apsurdu. Kierkegaard je bio uvjeren da je samo irpnjom moguće izgraditi 
subjektivitet koji će postati sinonim s pojmom i sadržajem pravog vje- 
rovanja. Prema Kierkegaardu takav identitet religiozne svijesti najviši je 
stupanj ovostranog bića. A u stvarnom, sadržajnom odnosu 1 djelovanju 
u bitku, takav čovjek je prestao biti društveni i povijesni fenomen. 


f) Zaključak 


Kada je Kierkegaard objavio svoj tekst Vježbanje u kršćanstvu, u 
Evropi je već bilo poznato djelo Komunistički manifest Marxa i Engelsa. 
Taj borbeni program bio je preveden i na danski jezik. Da li je Kier- 
kegaard poznavao Komunistički Manifest? O tome nema tragova u nje- 
govim tekstovima. Vježbanje u kršćanstvu pojavljuje se kao antiteza ta- 
dašnjem shvaćanju, da se promjene moraju dogoditi u društveno-povi- 


5 U kritici protiv Hegela na Kierkegaarda je izvršio uijecaj Adolf Trendelenburg 
svojim djelom: Logische Untersuchungen (I. izdanje 1840). Trendelenburg je u veoma op- 
širnoj analizi pokazao da je Hegelova dijalektika pretpostavila kretanje, prema tome nije 
bez pretpostavki. Pretpostavkom kretanja dobija se dalje: prostor | vrijeme, dakle, kon- 
Kretni život, Stoga ništa nije počelo čistom apstrakcijom. Kretanje Je osnovni fenomen 
čitave prirode i pripada zajednički mišljenju i bitku. 

jesnom sadržaju. Time Kierkegaard postaje antipod Marxovoj teoriji 
proleterske revolucije.%% Kierkegaard se bori da se uništi službeno kršćan- 
stvo. On je uvjeren, da se na evanđeoskim principima može sve učiniti 
za bolji život. Kierkegaard je sa simpatijom čitao Feuerbacha, koji je 
religiju sveo na antropologiju, to jest na ljudski subjektivitet. Kierke- 
gaard izričito piše, da je pravo zadovoljstvo čitati kritičara kršćanstva 
(Feuerbacha), kod kojega se može naći utočište.57 Kierkegaardova simpa- 
tija prema ateistima svoga vremena proizlazi iz zajedničkog shvaćanja, 
da je naučna obrana kršćanstva neodrživa. Kierkegaard citira Feuerba- 
chovu tezu, da je tajna teologije antropologija i prihvaća to shvaćanje. 
Kierkegaard ubraja Feuerbacha u »zadnju formaciju slobodnih mislilaca« 
koja kršćanima dokazuje da je svijet koji se naziva kršćanskim negacija 
kršćanstva (str. 384—385, prema Lowithu). »Kierkegaardov cilj je da 
ukine sadašnjost u korist nekadašnjeg kršćanstva.58 G, Lukacs kaže, da 
je Kierkegaard romantički antikapitalist (str. 230),%% koji čovjeka tretira 
izvan svih povijesnih veza. Kierkegaardovo shvaćanje može se potpunije 
odrediti ako kažemo, da je on evanđeoski individualist, jer njegov pro- 
blem počinje tu i kreće se prema apsolutu, tj. prema eshalološkom sa- 
držaju. Sa tla prvobitnog evanđelja on traži put u život. Stoga mu je ci- 
jela povijest dokaz o nedovoljnom angažiranju za takve ideale. 

Kierkegaard je svome vremenu mnogo rekao. On je razobličio gra- 
đansko društvo u njegovoj najvećoj obmani, koja je smatrana temeljem 
etike, društvenog uređenja i povijesnog egzistiranja. Stojim spisima 
Kierkegaard je službeno kršćanstvo odbacio kao najveću opasnost za 
individualitet i religioznost uopće. Iako nije vidio realnu snagu tadašnjeg 
zbivanja ni bit povijesnosti u samom zbiljskom čovjeku, on je ipak pri- 
donio, da se počne sumnjati u nepromjenljivu istinu jedne epohe, koja je 
sebe smatrala dobrom i idealnom. Kierkegaard nije vidio ono što je vi- 
dio Marx, ali je ipak kao pojedinac bez organizirane podrške 1 realnog 
pokreta objavio rat tadašnjoj najjačoj sili: crkvi i njenom učenju. Da 
je živio u vrijeme religioznih pokreta Kierkegaard bi postao osnivač 
nove religije, bio bi njen prorok i svetac. No takvo doba davno je prošlo. 
Stoga je Kierkegaard ostao nepriznat i prezren. No crkva ga ipak nije 
mogla uništiti. Iz duha njegovog shvaćanja proizašao je u proiestaniskoj 
teologiji smjer nazvan dijalektička teologija. To shvaćanje o apsolutnoj 
suprotnosti i provaliji između boga i čovjeka ponovo pokreće duhove pro 
i contra. Traži se novo. Da li će to biti samo vjerovanje? Ne, jer problem 
je u biti čovjekova postojanja, a to se ne rješava samo u religioznoj di- 
menziji. 

* Karl Lowith — Von Hegel zu Nietzsche, Der revolutiondre Bruch im Denken des 
neunzehnten Jahrhunderts, Dritte Auflage, 1953. W. Kohihnammer Verlag, Stuttgart. 


#7 Prema citatu kod G. Lukćcsa: Die Zerst&črung der Vernunjt, Berlin 1955. Auf- 
bau — Verlag. 


# Robert Heiss — Die Grossen Dialektiker des 19. Jahrhunderts (Hegel-Kierkegaard- 
-Marx, Kdin, Berlin 1963, Kiepenheuer et Witsch). 


"* Tekst: Die Zerstčrung đer Vernunfjt, 

Kierkegaard je osigurao svoje mjesto u razvoju svjetskih ideja. On 
je fenomen jednog zbivanja, koje je u sebi nosilo mnogo protivrječnosti. 
Kierkegaard ostaje nosilac i svjedok htijenja koje je u 19. stoljeću ispo- 
ljilo različite tendencije u rješavanju smisla čovjekove egzistencije. 


" Kierkegaardova djela u njemačkom prevodu izdao je: Eugen Diederichs Verlag 
1951—1960. Diisseldorf — Kolin. Sadržaj ovog prikaza napisan je prema tekstovima: 1) 
Uber den Begriff der Ironie mit stindiger Riicksicht auf Sokrates (1841), 2) Furcht und 
Zittern; Wiederholung (oba teksta 1843), 3) Buch des Richters, — Seine Tagebiicher 
(1833—1855), 4) Entweder-Oder I. II. (1843), 5) Die Krankheit zum Tode, (1849), 6) _Ein- 
iibung im Christentum (1848), 1) Stadien auf dem Lebensweg (1845), 8) Philosophische 
Brocken (1844), 9) Der Begriff Angst (1844), 10) Abschliessende unwissenschajtliche Nach- 
schrift (1846), 11) Sčren Kierkegaard — Religion der Tat, Sein Werk in Auswahnl, Leipzig, 
Krčner Verlag 1930. (Mit einem Vorwogrt von G. Mutius, herausgegeben von. E. Geilsmar). 

PETO POGLAVLJE 


DIJALEKTIČKA TEOLOGIJA 
I DEMITOLOGIZIRANJE KRŠĆANSTVA 


a) Problem liberalne teologije 


Pod utjecajem Kierkegaardove filozofije u protestanskoj crkvi i te- 
ologije razvila se je veoma raznovrsna diskusija o tome što je pravo 
kršćanstvo. Kako treba tumačiti religiju i da li je sadržaj religioznog uče- 
nja toliko potpun da nisu potrebne nikakve izmjene? Kierkegaardova 
djela Vježbanje u kršćanstvu i Strah i drhtanje ostaju u tom smislu i 
danas otvoren problem. 

Filozofija egzistencijalizma ima u Kierkegaardu svog preteču. Kierke- 
gaardov pojedinac: izgubljen, bačen u svijet i prepušten samom sebi, do- 
lazi na kraju u konflikt i sa bogom. 

Kierkegaardov utjecaj bio je u Evropi velik naročito poslije prvoga 
svjetskog rata. I egzistencijalizam i protestantska teologija imali su u 
njemu značajne poticaje. 

Poslije prvog svjetskog rata i opće krize, koja je potresala Evropu, 
Kierkegaardov duh pokrenuo je protestantske teologe da ponovo pre- 
tresaju stare probleme kršćanstva i dogmatike. Bilo je simpatično to 
novo traženje. Opet se čulo: Ne univerzalnost ni apsolutnost, ne sigurnost 
ni savršenost, nego pojedinac koji očekuje da mu se bog približi. A kako? 
Baš u rješavanju tog pitanja nastao je u protestantskoj teologiji pokret 
koji se prozvao dijalektička teologija. 

Tom smjeru prethodila je u protestantskoj teologiji smionija interpre- 
tacija kršćanstva. Ta potreba proizišla je iz novog duha vremena. Svaka 
epoha ima svoje probleme, pa stoga i svoje načine rješavanja. Među 
teolozima bilo je različitih mišljenja o takozvanoj liberalnoj teologiji. 
Jednima je to bio početak nečega što uopće nema jasnu perspektivu, a 
nekima opet spekuliranje o nečemu, što je dogmatski već davno riješeno. 

U općoj diskusiji o novom smjeru teologije značajno mjesto zauzima 
protestantski teolog Rudolf Bultmann. Teze i antiteze oko tog problema 
iznio je on u raspravi: Liberalna teologija i najnoviji teološki pokret! 
Liberalnoj teologiji prigovoreno je da ne raspravlja o bogu nego o čo- 
vjeku, te da time želi izbjeći teškoću teoloških problema, koji izazivaju u 


! Rudolf Bultmann: Die liberale Theologie und die jingste theologische Bewegung, 
1924, (Aus: Theologisehe Bidtter. III 1924) ili Glauben und Verstehen, Gesammelte Auf- 
sdtze, Erster Band, Zwelte, unverinderte Auflage, 1954. Tubingen. 

čovjeku ljutnju (skandalon), a time i neizvjesnost. Bultmann smatra, da 
je bit liberalne teologije u njenom historijskom interesu. Kad se objasni 
povijesni fenomen i sadržaj, mnogo toga je jasnije. Bez slobode mišljenja 
taj problem nije moguće rješavati. Liberalni teolozi tražili su baš to, da 
kritiku treba osloboditi dogmatike. 


No u okviru liberalne teologije došlo je i do krivih interpretacija kad 
se je sadržaj vjerovanja svodio na određene vrednote ljudskog shvaćanja. 
Radi se o razlici onog što se zna i onog što se doživi i kao problem i 
kao rješenje. Ne može se djelovati iz svijesti drugih ljudi, nego na osnovu 
vlastitog uvjerenja. Ako se ne događa tako, onda je iluzija zauzela mje- 
sto pravog sadržaja. Ponekad se ipak više radi o pitanjima praktičnog 
života, negoli oc tumačenju pojedinih dogmi. Na primjer, u modernom 
protestantizmu, a i u liberalnoj teologiji, ustalilo se mišljenje da je svje- 
tovni poziv čovjeka, tj. ono što on radi u svojoj službi ujedno i služba 
bogu. Pri tome se pristalice tog uvjerenja pozivaju na Luthera. Ako se- 
ljak ore zemlju. a činovnik piše u kancelariji, onda bi to bio i akt prema 
bogu. Time bi bio osiguran luterovski karakter samom djelovanju. No 
to može biti i neluterovski, ako se misli da je svaki rad direktno služba 
bogu. A po čemu se može znati kakvo je vršenje poziva bogu ugodno? 
Tražiti boga u svom pozivu neće biti baš sigurno. Bultmann misli da je 
problem u biti kierkegaardovski. Božju riječ treba shvatiti kao skanda- 
lon, a poziv svakog čovjeka ovisi o zakonitosti života i rada, i nema 
nikakve veze sa službom bogu. To znači da čovjek u svijetu ništa ne 
može učinili, što bi imalo karakter božje službe. To je opravdano Bul- 
imannovo uvjerenje. Da li bi na primjer, apstinencija od alkohola bila 
akcija u službi boga? Ni to se ne može priznati, jer ni jedno djelo ne stoji 
u direktnom odnosu prema bogu. Duh protestantizma bio bi iznevjeren, 
ako bi se zaboravio pojam skandalon, što znači, da sve stoji pod božjim 
sudom. Bultmann problem konkretizira na ovom primjeru: Da li kršćanin 
treba biti pacifist? To uopće nema veze s bogom, Moguće je svaku ideju 
realizirati. No bog traži nemoguće — on hoće da čovjek živi bez grijeha. 
To znači, da je i naš život i naše djelovanje pod vidom grešnosti. Gdje 
je onda izlaz? Šta god se učini, pogrešno se učini. Htio ili ne, čovjek je 
u stalnoj neizvjesnosti. Šta će na to reći teolog? Ima li on možda neko rje- 
šenje? Liberalna teologija ide tu drugim putem od tradicionalne dogma- 
tike. Ništa nije sigurno i čovjek ništa nema. Neka se nada i trudi, ali 
nitko ne garantira za ishod koji bi bio povoljan. To ipak izgleda otužno. 
Ni nade ni snage. Ali ipak vjernik zna da nije sam. Čovjek je pred bo- 
gom »bačen u svijet«. Opća izgubljenost osnovna je karakteristika. Bult- 
mann je mnogo na tlu Heideggerove filozofije." Stoga problem čovjeka u 
protestantskoj teologiji sadrži u sebi i savremene utjecaje filozofije. 

Poznati teolog A. Harnack obnovio je tvrdnju da između boga i svijeta 
posioji nepremostiva suprotnost. Kako da se na tom tlu objasni božja 
ljubav i ljubav prema bližnjem, što je u stvari jezgro evanđelja? I K. 


* Interesantno je napomenuti da prvi svez svojih radova: Giauben und Vestehen 
Bultmann posvećuje Heideggeru, kao sjećanje na njihov zajednički boravak u Marburgu, 
gdje je Heidegger imao sjajne godine svoga uspjeha. 

Barth je u tom pogledu veoma skeptičan. On.smatra da se taj jaz, to jest 
ljudski život u svijetu i život u bogu (kao potpune suprotnosti) mogu 
prevladati samo čudom boga. Barth ide dalje sa svojim pitanjem: Da li 
postoji: nešto neshvatljivije nego otkrivenje božje i održavanje ljubavi 
prema bližnjem? Kako tada stoji s našom ljubavlju prema bogu? Nije 
li to akt kojim bog ubija čovjeka prije nego što ga učini živim? Što iz 
te kritike slijedi dalje? Da li se kršćanstvo može afirmirati kao ideal? 
Protestantska liberalna teologija ne smatra boga datošću u smislu obje- 
kta. Stoga ne može biti ni govora o nekoj adekvatnoj spoznaji božan- 
stva. Za liberalnu teologiju bog znači totalnu predaju čovjeka, negiranje 
i sud. »Da li je bog spoznat adekvatno ili neadekvatno, da li se o bogu 
govori u antropomorfizmima ili ne, to je potpuno svejedno« (str. 18). 
Sve se na kraju ipak svodi na pitanje: Šta znači bog za čovjeka? Teolog 
tu vidi jedini odgovor u čovjekovoj nadi i iščekivanju suda. A šta će se 
dogoditi ako se čovjek afirmira i sebe učini bogom? Tada se obrće uspo- 
stavljeni odnos i čovjek se ne osjeća više pozvanim. Ako vjeruje, onda 
priznaje da ga bog pita i čovjek je poslušan. »Onaj koji vjeruje, jest pred 
bogom promijenjen, to je čovjek koji je pred bogom ubijen i podignut, 
nikad prirodan čovjek« (str. 20). 

O kakvom se tu uvjerenju radi? K. Barth je tvrdio da vjerovanje 
nije stanje svijesti, koje se može riječima opisati ili percipirati. Problem 
je o čovjeku kao cjelini. Gdje mu je mjesto i šta treba da radi. Teolog 
tu vidi jedini izlaz u milosti. »Kao grešnik čovjek sebe zna samo ukoliko 
stoji pred bogom. O samom grijehu on može znati samo ako zna o mi- 
losti. Pogled na božji sud i božju milost u jednom jest suština vjerovanja. 
Nema milosti nego za grešnika, nema milosti nego u sudu« (str. 23). 

Tu nema baš mnogo utjehe, jer cijeli taj sadržaj jasno ispoljava ovu 
misao: Uvijek čovjek ostaje grešnik i uvijek potpada pod božji sud. A 
neizvjesno je i to koliko se uopće to stanje može ublažiti, ako se ima u 
vidu učenje o predestinaciji. Ipak tu svaki treba da bude zainteresiran, 
jer se i milost i sud ispoljavaju samo pojedinačno. Stoga za religioznog 
čovjeka preostaje vjerovanje. No i na tom putu se može izbjeći paradoks, 
koji je uočio Luther, a obnavlja ga Barth, a to je, da mi samo vjerujemo 
da bismo vjerovali. Problem se odnosi na eshatologiju: novi čovjek je 
uvijek onostran. No, u identitei onostranog čovjeka sa ovostranim čovje- 
kom može se samo vjerovati. Stoga se dolazi do paradoksa da mi samo 
vjerujemo da bismo vjerovali. 

Bultmann kaže da se taj problem rješava jedino dijalektički. Pogle- 
dajmo kako. Tu se ne radi o pozitivitetu, jer se ne može pobjeći iz ovog 
svijeta. Vjerovati u tu mogućnost bila bi velika samoobmana. Problem i 
rješenje se ne svodi na negiranje, nego na ukidanje.t No sada dolazi do 
značajne razlike u dijalaktičkom slijedu. Proces se ne događa sam po 
sebi. Bultmann piše: To ukidanje može uslijediti samo iz boga i ono je 
uvijek dijalektičko, to jest ta ovostranost uvijek je ukinuta (aufgehoben) 


* Bultmann se za potvrdu ove teze poziva na Lutherova predavanja o postanju (Gen. 
1, 2), od 1535. do 1545. 


“ Buitmann upotrebljava Hegelov termin: Die Aufhebung i aufgehoben. 

samo od onostranosti, a nikad nadomještena onostranošću, koja bi tada 
opet postala ovostranost. 

Kakav memento za čovjeka slijedi iz religiozno dijalektičkog odnosa? 
U odgovoru na to pitanje Bultmann je veoma precizan. Čovjek ne treba 
da bježi od sebe u smislu mističara. Pred nama stoji kompletan čovjek 
koji na sebe preuzima čitav teret svoje prošlosti, sadašnjosti i budućnosti. 
S tim teretom on stoji pred božjom milošću. Od tog svega htjeti pobjeći, 
znači pobjeći od božjega suda, što istodobno pokazuje i to da se ništa ne 
zna o milosti. 

Problem je, dakle, svaki pojedini čovjek. Svaki živi i griješi, nada se, 
ali i sumnja. Da li je šta sigurno? A tko to zna? Briga i neizvjesnost oko 
toga dobro je formulirana u paradoksu: Gospode, ja vjerujem, pomozi 
moje nevjerovanje. 

Tu prestaje nužnost i potreba dogmatike. Ako se čovjek odluči da 
sebe napusti i da se uzda u boga, onda tu više nije samo riječ o bogu. 
Bultmann kaže da teologija govori o bogu samo kad govori o čovjeku 
kako je stavljen pred boga. 

Na tom pitanju razilaze se teolozi. Liberalna teologija je smiono u 
različitim diskusijama i djelima postavila problem u potpunoj širini. 
Ostavimo dogmatiku. Ona nam više ne govori ono ni onako sigurno kako 
je to moglo biti prije 2000 godina. U tom zahtjevu najuporniji je ostao 
Bulimann. On se nije plašio dogmatike, nili se brinuo šta će preostati 
od ranije forme djelovanja. Ono što je započeo, nastavio je. Razilazio se 
je i s nekadašnjim istomišljenicima, kad su oni htjeli ostati na pola puta. 

Bultmann je osjećao probleme iz samog života. Osnovno je pitanje 
bilo, da li je danas moguće biti kršćanin? Bultmann je uvjeren da treba 
biti kršćanin, ali kako i šta to znači? Tu je dolazilo do različitih teza i 
antiteza. Treba ostati na realnom tlu, jer se govori o svakom pojedincu 
koji osjeća stalnu neizvjesnost. Ako netko pokuša da te sumnje riješi za 
sebe, pitanje je da li će onda išta ostati za teologiju i očekivanu eshatolo- 
giju. Čekati se ne može. Poziv je tu. Treba ga prihvatiti i reći sve, što je 
potrebno. 

Tako je poslije prvog svjetskog rata opća promjena i kriza, sumnja i 
neraspoloženje zahvatila i kršćansko vjerovanje, koje je stajalo pred 
svim tim sa svojim dogmama kao sa štitom, koji ništa ne prima, ali koji 
je već toliko zastario, da se s njim ništa više i ne može postići. 

Liberalni protestantski teolozi to su osjetili i vidjeli. Novonastali duh 
vremena oni su primili kao imperativ epohe. Počeli su diskusije koje su 
imale širok odjek. Među nosiocima tog pokreta koji je tražio slobodno 
razmišljanje o teologiji i kršćanstvu značajni su: Karl Barth (rod. 1886. 
u Baselu), Rudolf Bultmann (rođ. 1884. u Wiefelstede), Friedrich Go- 
garten (rođ. 1887. u Dortmundu) i Emil Brunner (rođ. 1889. u Zurichu). 


Taj protestantski smjer teologije djelovao je pod utjecajem Kierke- 
gaarda. Barth je u svojoj studiji o poslanici Rimljanima (R&merbrief 1919, 
značajno drugo izdanje 1922) naglasio paradoks u kome se nalazi čovjek. 
Gledano čisto teološki ne može se izbjeći ovo: Čovjek je grešnik, bog je 
svet, postoji diskontinuitet između vjerovanja i mišljenja, između teolo- 
ije i filozofije, između oikrivenja i religije. Stoga je i za Bariha srednjo- 

vjekovno filozofsko-katoličko učenje o analogia entis pronalazak Anti- 
krista. 

Novi duh protestantske teologije brzo se širio. Spomenuta četiri teologa 
postali su osnivači i zastupnici takozvane dijalektičke teologije. Iako su 
se oni međusobno razlikovali, ipak je moguće istaći neke bitne oznake 
tog stava za koji katolički teolozi kažu đa je to teologija krize. Spomenuti 
teolozi tvrde da božje otkrivenje ima dijalektičku strukturu, jer ujedi- 
njuje ono što se u svojoj biti isključuje a to je: bog čovjek, vječnost i vri- 
jeme. Za čovjeka bog je nepoznat i ostaje nepoznat (Barth — R&merbrief). 
Čovjek makar bio i religiozan stoji pred bogom praznih ruku. Čovjek 
živi sa sobom uvijek u protivrječnosti između onoga što je on kao gre- 
šnik i onoga što je pred božjom milošću (E. Brunner). To stanje treba 
izdržati. Nepoznati bog otkriva se u Isusu, ali gdje je legitimacija za to? 
Po čemu se to zna i kako se zna? To nas ne smije daleko odvesti, jer se 
radi o konkretnom čovjeku. 


Dijalektička teologija hoće da na nov način istraži odnos boga i čo- 
vjeka. Kada je bog bog i po čemu je on to? Ti teolozi kažu jasno: bog 
je time bog da ostavlja čovjeka ispred svoje granice. Šta je čovjeku pre- 
ostalo? Ništa drugo, nego da živi pred tom granicom. Čovjek ne može 
izbjeći to granično stanje, i u tome leži karakteristika ljudske egzisten- 
cije. To je potpuno obnavljanje Kierkegaarda. 

Od spomenuta četiri autora iz cijelog problema nove teologije konze- 
kvence je najviše izveo R. Bultmann pa ćemo se samo na njemu posebno 
zadržati. Već 1924. E. Brunner je tražio rješenja i izvan dijalektike, Slično 
je učinio i Gogarten 1926. 

Ideje dijalektičke teologije označavale su novost. Za teologiju to je 
bilo smiono i potpuno neizvjesno. Zastupnici dijalektičke teologije izda- 
vali su od 1923—1933. i časopis Zvischen den Zeiten. To je bilo glasfio 
liberalnog teološkog shvaćanja kršćanstva i dogmatike. 

Jasno je, da je bilo i prigovora i nesporazuma. Kritike protiv iakvog 
smjera teologije slijedile su sa različitih strana. Dok su jedni u tome vi- 
djeli novu dogmatiku, drugi su smatrali da je to kriza, koja se tim putem 
ne rješava. Na ta različita shvaćanja i prigovore odgovorio je R. Bult- 
mann u časopisu: Theologische Blitter (VII. 1928).5 

Bultmannovo razmatranje je veoma karakteristično, To je bit i sinteza 
jednog pokreta koji on i do danas podržava pod imenom entmitologizi- 
ranje. 

Da bi se taj teološki pokret što potpunije shvatio iznijet ću opširnije 
Bultmannovo razmatranje o dijalektičkoj teologiji. Na osnovu toga teksta# 
moći će se objektivno vidjeti što znači ta forma teologije i u čemu su 
pak njene prednosti pred dosadašnjom cjelokupnom kršćanskom dogma- 
tikom. 


5 R, Bultmann: Glauben und Verstehen, Gesammelte Aufsitze I, 1954. 


* R. Bultmann: Die Bedeutung der »dialektischen Theologie« fir die neutestament- 
liche Wissenschajft, 1928. (B. I, 1954) 

b) Teze dijalektičke teologije 


. Bultmann smatra da dijalektička teologija nije teološki sistem, koji bi 
sadržajno odredio neke glavnije dogme kao npr. shvaćanje grijeha, milo- 
sti, otkrivenja i slično. Ako bi to bio sistem, onda bi se sve teze, izvodi 
i zaključci morali zasnivati na jednom dogmatskom principu. Tada bi 
dijalektička teologija po svom sadržaju zamijenila Sveto Pismo. 

Dijalektička teologija nije ni metoda istraživanja, koja bi možda za- 
mijenila historijsku metodu, U filozofiji postoji dijalektička metoda. Za 
teologiju ili točnije, za izučavanje Svetog Pisma Bultmann smatra da 
dolazi u obzir jedino historijska metoda. Pomoću dijalektičke teologije 
došlo bi do drugačijeg shvaćanja i biti historije. Time bi se sadržajnije 
interpretirao cjelokupni dogmatski sadržaj. Kako bi to pomoću dijale- 
ktike išlo? Da li je, na primjer, za dijalektičku teologiju dovoljno istaći 
bitnu suprotnost između boga i čovjeka i obratno, ili na primjer istaći da 
čovjek nije bog, ni bog čovjek? Takva formulacija i ne mora biti teološka 
teza. Šta bi se tu postiglo dijalektikom, U filozofiji dijalektika je shva- 
ćena kao određen način govora i mišljenja u antitezama, tj. traženje rje- 
šenja i istine u izvodu koji se odlikuje stavovima pro i contra, da bi se 
ispitalo cjelovito sadržajno područje. Metoda filozofske dijalektike (taj 
termin trebamo, jer govorimo i o dijalektici u teologiji) ističe nužnost 
jedinstva suprotnosti. Ako smo došli do neke istine, tada treba da je pro- 
vjerimo na razlici, tj. na tlu, koje bi se prvom mišljenju suprotstavilo. 
To je bit spekulativnog mišljenja, tj. govoreći o tezi uvijek treba imati 
u vidu i njenu antitezu, kao i obratno. 

Pogledajmo u čemu bi prema Bultmannu bila bit dijalektičke teolo- 
gije. U dijalektičkoj teologiji mišljena je dijalektika čija je misao o istini 
određena zbiljnošću, stvarnošću, a ne pojmom istine neke tvrdnje. To bi 
određenije značilo ovo: »Neki teološki stav, nije zbog toga istinit jer bi 
bio zasnovan bezvremenskim principom istine, koji se proteže u beskraj- 
nost i svaki put bi zasnovao istinu pojedinačnog slava. Teološki stav nije, 
dakle, zbog toga istinit, ako daje odgovor na pitanje svake konkretne si- 
tuacije u koju on, kao izgovoreni stav, pripada.« Šta bi ta razlika zna- 
čila? Kako da se to shvati? Zašto dijalektička teologija svoje mjesto traži 
u odnosu prema stvarnosti i cjelokupnom događanju u njoj. Taj zahtjev 
i obrat znači drugačije tumačenje teoloških iskaza. Prema tom shvaćanju 
istina dijalektičke teologije nije u nekoj bezvremenskoj važećoj tezi, nego 
hoće biti istina vremenskog govorenja. 


Pogledajmo sad neke primjere dijalektičko-teološkog tumačenja. U 
stavu: bog je milostiv grešniku, može se prema teologiji izreći istina, jer 
(kao što se dokazivalo u skolastici) bog ako ne bi bio milostiv uopće ne bi 
bio bog. Dakle, postavlja se stav: bog je milostiv grešniku, No dijalekti- 
čkom metodom ovom stavu suprotstavlja se drugi, koji glasi: bog se ljuti 
na grešnika. I to bi se moglo učiniti evidentnim, kao što imamo primjere 
u skolastici. Ako se bog ne bi ljutio na grešnika, onda bi pred bogom bilo 
isto — da li netko radi dobro ili ne. Mora se dakle prihvatiti i stav: bog 
se ljuti na grešnika. Oba pojma (i milost i ljutnja) u bogu su jedinstvo. 
To nas već podsjeća na problem koji je poznat kao coincidentia opposi- 

torum u bogu. Filozofi misticizma znali su to veoma opširno objašnjavati. 
Šta je s tim dalje? Da li smo već na kraju? Još ne. Navedeni primjer 
prema Bultmannu još ne bi bio primjer za dijalektičku teologiju, budući 
da se tu govorilo samo o pojmu boga. Što je zadatak teologije? To, da 
govori o bogu, ako i govori u pojmovima i zahtijeva o tome jasne pojmo- 
ve. Sad moramo ponovno razmotriti navedene teze, da bismo došli do 
dijalektičke teologije. To izgleda ovako: »Teološki stav da je bog milostiv 
grešniku, ne iskazuje nešto općenito o božjim mislima, nego kaže to, da 
je zbiljski bog zbiljskom grešniku, tebi i meni zbiljski milosiiv«. Ako je 
ovo jasno shvaćeno dobija se dvojak uvid. Prvo, da je bog milostiv mogu 
samo tada znati, ako je meni zbiljski istinit i milostiv. To znači, da ja 
o njegovoj milosti ne mogu govoriti kao o njegovoj vječnoj suštini, nego 
samo o njegovom konkretnom djelovanju ili o njegovoj riječi u danom 
momentu, Odatle slijedi i drugi zaključak: O tome, da je bog milostiv 
mogu reći samo u odnosu na to pojedinačno djelo. Iz toga što mi se je- 
dnom to zbilo, ne mogu govoriti da je bog vječno milostiv. Problem se 
svodi na ono što je tu, što je aktuelno. 

Sada možemo postaviti zaključnu tezu: pojam božje milosti je dija- 
lektički pojam, ili još točnije: ne pojam milosti, nego stav da je bog 
meni milostiv, Zašto je gornji izvod dijalektički? Kako u to možemo 
biti sigurni i po čemu to znamo? Tu se ne radi o korespondenciji božjeg 
gnjeva prema grešniku, nego se cijeli problem shvaća samo ako ga 
shvatimo povijesno. Bultmann smatra da treba istaći da »znanje« o 
božjoj milosti nije znanje o bezvremenskoj istini ili o nekom događaju 
u prošlosti, nego je to djelovanje akta božje milosti. Tu se radi o raz- 
lici shvaćanja, što je to znanje. To nije gotovo ni završeno znanje kao 
neki dobiveni posjed. To znanje je istinito gdje je ono zbiljsko, gdje je 
bog milostiv, »to jest meni je milostiv, pa ja stoga tu milost priznajem«. 
Odatle slijedi ova korektura za pojedinca. Svaki pojedinac ne smije 
sebe drugačije gledati nego samo kao grešnika. A šta je s milošću? 
»Milost vidim samo tada, kad gledam na boga, ali ne ako mislim točnu 
misao o bogu, nego ako se stavim ispred i ispod božjeg akla milosti« 
(str. 117). 

To bi za uvod u problem bilo dovoljno. Gornje teze Lreba sada pro- 
širiti da bi se vidjelo kako se problem dijalektičke teologije zasniva 
kao nov pristup u dogmatiku i teologiju uopće. 

Cijeli problem se proširuje odnosom čovjeka prema bogu. Odakle 
je čovjek i gdje je njegovo mjesto? Prema filozofiji idealizma čovjekov 
bitak zasnovan je u ideji, logosu, apsolutu, u vječnom. Na iom tlu se 
dobija idealistička teologija (termin je Bultmannov), koja govoreći o 
bogu, ipak govori samo o čovjeku. Da bi taj problem doveo u okvir 
dijalektičke teologije Bultmann postojanje čovjeka želi da odredi po- 
vijesno. »Pod povijesnošću ljudskog bitka mi razumijemo to, da je nje- 
gov bitak bitak — Neštamoći (Sein-Kčnnen).« Čovjek sam sebe odre- 
đuje i to uvijek u konkretnoj situaciji i određenom događanju. Tu 
dolazi do ove odluke: Čovjek ne bira nešto za sebe, nego bira sebe kao 
svoju mogućnost (str. 118). Bultmann smatra da je baš tu problem di- 
jalektičke teologije, da bi se dobio uvid u povijesnosi ljudskog biika, 

jasno, s obzirom na teologiju, jer u teologiji se misli »o određenom 
modusu ljudskog bića«, To znači da se tu radi »o uvidu u povijesnost 
božjeg govora«. Stoga dijalektička teologija ne može biti metoda, jer 
metoda kao metoda proizlazi iz samog predmeta. Bultmann misli da 
tek dijalektička teologija — nasuprot dogmatici —- omogućuje uvid u 
bit predmeta i svako istraživanje uopće, jer vidi »povijesnost čovjeka 
i njegov govor pred bogom«. 

Da bi to objasnio Bultmann navodi primjer o smrti. Tko može shva- 
titi ovu teološku tezu: bog se čovjeku pojavljuje u času njegove smrti. 
To može razumjeti samo onaj, koji zna što je »smrt«. U svakom slučaju 
o smrti zna onaj, koji je smrt pretrpio, a taj šuti. Dakle, u tumačenju 
teze da se bog javlja na samrtnom času, pretpostavilo se da se zna šta 
je smrt. 

Taj problem treba primijeniti na egzegezu teksta: Treba razlikovati 
sadržaj i iskaze koji se nalaze u tekstu, od onih iskaza koji obrađuju 
bitak čovjeka. Čovjek nije završena stvar, nego je egzistencija koja ži- 
vi i koja je povijesna. Tu se ne može apstrahirati od toga da se tu 
radi uvijek i o razumijevanju moje egzistencije, pa se cijeli taj sadržaj 
ne može svesti na istinu znanja, koje je dobiveno i koje se može dalje 
razvijati. Takav sadržaj ima uvijek dijalektički karakter ne po tome 
da je bio ograničen ili određen suprotnim stavom, nego zbog toga, što 
mora biti uvijek iznova dobijen. »Ja ne mogu na primjer, nikada reći: 
Sad znam što Pavle ili Johann razumiju pod »smrt«, jer ja ne mogu 
nikada reći: Sad znam šta je smrt«. Svakom sadržaju čovjek se stalno 
približava. Ako misli da već ima gotov sadržaj o nečemu, onda mu 
to uvjerenje smeta da vidi ono svoje što bi bez te predrasude mogao 
i morao spoznati. 

To je nesumnjivo upozorenje da svaka interpretacija stoji na tlu 
određenog shvaćanja čovjeka. Odatle slijede različite teze o svijetu, ži- 
votu, smrti, bogu, grijehu, ljubavi, milosti i slično. Svaka forma ljud- 
ske egzistencije mora biti stalno otvorena tj. pristupačna promjenama 
i potrebama. Jednom završena egzistencija protivrječila bi sama svome 
pojmu. Znanje o osnovnim pojmovima života, na primjer što je ljubav, 
mržnja, sreća i slično, nikad ne može biti tako sigurno kao što znamo 
pojedina fakta npr. historijske događaje ili tablicu množenja. 

Ljudska egzistencija ipak ostaje u biti stalna i ista. Uvijek je važno 
da se vidi koji aspekt čovjekova postojanja hoćemo shvatiti. Na prim- 
jer, šta sadrži priča o mani s neba? O kakvoj se egzistenciji tu radi? 
Šta čovjek tu osjeća i treba? Ne bori li se on sa silama koje ga okru- 
žuju i koje ga mogu uništiti, ali isto je tako moguće da ih čovjek svo- 
jim sposobnostima, a možda i lukavstvom savlada. Šta Bultmann u to- 
me vidi? Potrebu za osmišljavanjem, da ne bi mit ostao besadržajan. 
Sigurno da Bultmann daje više snage i sadržaja pojedinom egzegetskom 
tekstu nego dogmatika, samo je pitanje, da li taj sadržaj hoće sebe tako 
misliti. Dijalektička teologija, analizirajući konkretnost, osigurava sta- 
lan kontinuitet i raznovrsnost egzistencije. 

Da bi dalje izlaganje bilo jasno, podsjetimo se na ishodište proble- 
ma, koje se sastoji u tome, da interpretacija uvijek mora da pita o ko- 

jem se shvaćanju čovjekove egzistencije radi, kad se raspravlja o poje- 
dinim problemima. Šta se postiže, na primjer, stalnim istraživanjem 
Novog Zavjeta? Zašto je potrebno da se ide sve dalje i dalje? Vjerniku 
to može izgledati apsurdno. Zašto na primjer Lutherov prijevod i tuma- 
čenje Svelog Pisma ne bi mogao biti zadovoljavajući? Šta hoćemo ka- 
zati kad odatle idemo dalje, gdje uopće nema kraja? Bultmann kaže 
da bi svaka interpretacija ne samo teksta Novog Zavjeta nego i bilo 
kojeg drugog teksta, bila besmislena, ako ne bi dovela do zaista jasnog 
razumijevanja teksta. Tu se sada ističe problem dijalektičnosti teologije 
prema kojoj »razumijevanje teksta znači njegovo razumijevanje razu- 
mijevanja ljudske egzistencije«. Stoga takva interpretacija može imati 
svoj završetak, tj. ne treba ići u beskonačnost. U tom izvodu Bultmann 
hoće da istakne da takvo razumijevanje nikada nije rezultat nauke, 
koji se može dalje predati, nego uvijek ima dijalektički karakter, tj. da 
interpretacija proizlazi iz pitanja čovjeka, jer se radi o njegovoj vla- 
stitoj egzistenciji. 

To je nesumnjivo općenit problem. Svaka generacija mora iznova 
sebi referirati prošlost. »Može biti točna Lutherova egzegeza Pavla, no 
mi se s tom egzegezom ne možemo zadovoljiti iz jednostavnog razloga, 
jer mi opet Luthera moramo interpretirati« (str. 123). 

Novost Bultmannove teze svodi se na pitanje da li treba rekonstrui- 
rati prošlost? Prema njegovu shvaćanju smisao egzegeze nema taj za- 
datak, jer pristup egzegezi teksta mora poći od pretpostavke razumi- 
jevanja ljudske egzistencije. Tu i jest problem, jer se zna šta je život, 
smrt, svijet, bog i slično. Ako bi se apstrahiralo od egzistencije čovjeka 
i to konkretnog, onda se gornji sadržaj ne bi mogao uključiti u potreb- 
ne relacije, tj. taj sadržaj ne bi više nama govorio. To znači da taj sa- 
držaj nije izvor za prošlost, »nego govori kad govori o mojoj egzisten- 
ciji, o meni« i to tada može meni postati autoritet. 

Iz Bultmannove teze vidi se jasno što on hoće. Osnovno je da pri- 
stup u povijest ne može i ne smije biti samo rekonstrukcija. Ta pro- 
šlost i povijest uopće daju nam mogućnost da zaključimo na svoju 
egzistenciju. Uopćeno to bismo mogli predočiti starom izrekom: de te 
fabula narratur. Ako sebe ne vidimo onda nam prošlost ništa ne otkriva. 

Tu se nesumnjivo radi o dvojakom sadržaju. Jedno je razumijevanje 
predmeta unutar svijeta, a drugo sam svijet kao takav. Ako netko go- 
vori o predmetima u svijetu, onda nam je put već otvoren, jer i mi 
smo u tom svijetu. No. već je teže ako se radi o egzistenciji, o životu, 
smrti i slično. Tu mi saučestvujemo i nismo na distanci, a nismo ni 
indiferentni kao što to možemo biti ako se govori o nekom predmetu 
iz svakodnevnog događanja. 

Kad govorimo o problemima svijeta kao cjeline onda svatko u to 
unosi svoje predznanje ili predrazumijevanje koje ne može biti gotovo 
znanje, kao na primjer, u prirodnim naukama. Bulimann je protiv toga 


* Mogućnost drugačijeg interpretiranja proizlazi i iz samog prevođenja Biblije na 
druge jezike. Tekst je najprije preveden sa grčkog na latinski, a zatim na druge na- 
rodne jezike. O tim poteškoćama prevođenja i tumačenja piše F. Gogarten u svojoj stu- 
diji: Was ist Christentum, Gottingen 1956. 

da bi to predznanje bilo platonovsko »anamnesis«, jer bi to značilo, da 
unaprijed znam što pripada mojoj egzistenciji i da samo treba povod 
da bi ono, što je u umu potencijalno, postalo aktualno. To bi značilo, da 
nijedan događaj ne bi govorio ništa novo, nego bi se dolazilo do onoga 
što se već zna. Ipak sa egzistencijom tako nije. Tu se ne radi o aprior- 
nom raspolaganju nego o stalnom postizanju i odlučivanju. Čak, kao što 
je već rečeno, neko predznanje može da zakrije pravo razumijevanje. 
Kad se na primjer, govori o pitanjima života i smrti, onda se tu radi 
i o svakom pojedincu i svaki vidi tu svoje mogućnosti. Tu se ne radi 
o primanju nečeg, što je saopćeno, nego o egzistenciji koja to sve živi. 
To znači »da je razumijevanje uvijek istodobno i odluka« (str. 127). 
S obzirom na povijest i na znanje prošlosti vidimo da historijsko razu- 
mijevanje nije preuzimanje znanja, nego je to razumijevanje koje je 
istodobno i vlastito odlučivanje. To se tiče i Novog Zavjeta i svakog 
historijskog dokumenta. »Svako povijesno razumijevanje počiva na to- 
me, da sadržaj koji se interpretira pripada mome postojanju (Dasein), 
da više ili manje jasno znam za svoje mogučnosti«. Moje postojanje 
nije nikad gotovo. Kao što svaka životna situacija daje i nove moguć- 
nosti da sebe drugačijim razumijem, tako tu mogućnost pruža i svaki 
tekst. 

Bultmann smatra da dijalektička interpretacija Novog Zavjeta unosi 
povijesno razumijevanje. Naš život i egzistencija uvjetovani su savre- 
menim događajima i svime što je s tim u vezi. Povijesni utjecaji ta- 
kođer su bitni. Racionalizam, klasika i romantika odražavaju se u mno- 
gim nazorima. Savremene prirodne nauke postigle su do sada neviđene 
rezultate. Koliko to sve skupa utječe na egzegezu Novog Zavjeta? To 
je bitni problem za dijalektičku teologiju. Ako to sve skupa izdvojimo, 
onda se nužno dolazi do nerazumijevanja. Iskazi Novog Zavjeta ostat 
će zatvoreni iako se u njima govori o egzistenciji, pa ćemo ono, što se 
govori o čovjeku, shvatiti kao da se govori o prirodnoj stvari. Pri tom 
Bultmann ne misli da se smije odstupiti od prvobitnog teološkog zna- 
čenja teksta. Problem je u tome što nama taj tekst govori i kako? Ako 
se to ne uoči, onda se dobijaju drugačije interpretacije od onog prvo- 
bitnog smisla koji se u tekstovima nalazi. 

Kakav bi bio zaključak. Svoj izvod Bultmann zaključuje ovako: 
»Značenje 'dijalektičke teologije' ne sastoji se, dakle, u tome, da istra- 
živaču daje određene teološke stavove, bilo za kritiku ili kao bazu eg- 
zegeze. Uvid u dijalektiku egzistencije čovjeka, tj. u njegovu povijesnost 
i u njegove iskaze, otvara istraživanju novi put, time da stara historij- 
ska metoda nije zamijenjena, nego postaje produbljena. Sloga je u os- 
novi pogrešno govoriti o značenju dijalektičke teologije, time se daje 
povoda samo za nesporazum, kao da se tu radi o teološkom sistemu, 
Mora se reći: tu se nalazi značenje uvida u dijalektiku egzistencije, u 
povijesnosi postojanja. Teološki pri tome gotovo je ništa. Rad egzegete 
ne postaje teološki njegovom pretpostavkom i njegovom metodom, nego 
predmetom, tj. Novim Zavjetom« (str. 132—133). 

Što znači navedeni zaključak? Tu vidimo jasno upozorenje da se 
u pojmu »dijalektička teologija« uopće ne radi o nekim gotovim teo- 

loškim stavovima. Takve upute daje crkva. Dijalektika u teologiji ima 
zadatak da misli iz stvarnosti i konkretnosti svakog pojedinca koji se 
obraća religioznom sadržaju. Problem je dakle, u dijalektici egzistencije 
čovjeka. Tu su važna sva tri pojma: 1. dijalektika, 2. egzistencija i 3. 
čovjek. Tek jedinstvo ta tri dijela daje posebnu sintezu. Dijalektika 
uočava realne odnose u egzistenciji odakle slijedi i određenje čovjeka. 

Sagledavanje povijesnosti egzistencije i njegove dijalektike u odno- 
su prema vjerovanju i dogmatici ima svoje specifičnosti koje sebe obli- 
kuju u cjelinu. To je postupak i povijesne analize i religiozne sinteze. A 
cilj je, da se očuva vjera i da se postigne uvjerenje da čovjek pred 
bogom nije zaboravljen. U opsegu takvog shvaćanja ne radi se samo 
o dogmatici. Dijalektikom i teologijom moguće je rješavati i druge 
strane ljudskog života, kako sadašnjosti tako i prošlosti, 

Problem dijalektičke teologije sadržavao je u sebi problem aktuali- 
ziranja religije i teologije." Egzistencijalna interpretacija postala je pret- 
postavka izgrađivanja savremenog teološkog pristupa. Ako se u doba 
srednjeg vijeka moralo u sve bezuslovno vjerovati, bez ikakve sumnje 
i pogovora, u savremenom svijetu i mišljenju nije više tako. Odatle je 
i proizašla reakcija u vidu dijalektike u teologiji. Čovjek nije samo 
grešno ni iracionalno biće. On živi i radi, egzistira i povijesno djeluje. 
Da li se ta cjelokupnost može svesti na čovjeka kao religiozno biće? 
Dijalektička teologija želi da nađe adekvatan jezik i izraz za ono, što 
je prije bilo u okviru dogmatike. Promjene su značajne. Novi svijet 
drugačije misli. Pitanje je, da li treba i drugačije vjerovati. Sigurno za 
teologa bit ostaje, ali se može mijenjati sadržajno interpretiranje, jer 
se ne radi o čovjeku kao apstrakciji, nego o konkretnom biću, koje je 
u svijetu zbiljnosti izloženo veoma različitim utjecajima. 


Problemi filozofije egzistencijalizma postali su i problemi liberalne 
protestantske teologije. Dijalektička teologija tražila je religioznost iz 
razumijevanja, a ne iz slijepe pokornosti. Time su problemi vremena 


* Kao primjer za to naveo bih zanimljiv Bultmannov članak o krivici njemačkog 
naroda prema Izraelu, Naslov članka je: Das deutsche Voik und Israel, objavljen u 
Merkuru VI, 1952, (Vidi: R. Bultmann-Glauben und Verstehen, dritter Band, 1960. Tu- 
bingen.) 

Krivica za učinjene zločine postoji i u povijesnom i u kršćansko-teološkom smislu. 
Bit izvoda je ovo: Evropska a time i njemačka kultura počivaju na grčko-rimskoj tra- 
diciji i na kršćanstvu. Preko kršćanstva preuzeti su i elementi židovske starozavjetne 
tradicije. To treba uvažiti i priznati. Grčko-rimska filozofija došla je do zaključka da 
su svi ljudi jednaki po prirodi, tj. nitko nije po prirodi (po bitku) određen da bude 
rob. Negiranje shvaćanja ličnosti, koje već odatle slijedi, pripada u svjesnu krivicu. 
Krivica postoji 1 sa kršćanskog tla. Iz stava da su svi ljudi jednaki pred bogom opet 
slijedi njemačka krivica za učinjene zločine. Tu je učinjena krivica pred bogom, pa se 
ne može negirati kolektivna odgovornost. Bultmann dolazi do ovog zaključka: »Tko je 
Nijemac, odgovoran je za ono što je u ime Njemačke učinjeno Židovima, čak ako lično 
i nije bio u tom angažiran« (str. 58). I to je interesantno što Bultmann naglašava, da se 
to ne može riješiti materijalnom naknadom i slično, Važno je naći moguće zbliženje koje 
će u sebi nositi poštovanje čovjeka i njegove ličnosti. Bultmann taj izlaz vidi jedino u 
kršćanskom shvaćanju, to jest, da je sva krivica u osnovi krivica pred bogom, Treba 
opraštati, Samo tako, kaže on, može se doći do čistog djelovanja i do prave zajednice. 
Bultmannov protest protiv nitlerovskih zločina veoma je značajan. To je primjer teologa, 
koji misao o jedinstvu ljudi (pred bogom) ne shvaća teološko-pragmatistički, nego teo- 
loško-humanistički. To je ujedno 1 apel da se na povijesnim konkretnostirna treba odlu- 
čivati tako, da se ne povrijedi ljudski identitet. 


* O utjecaju dijalektičke teologije na češku teološku literaturu (J. L. Hromadka) 


napisao je marksističku studiju Milan Machovec: O tak zvanć dialekticke teologii sou- 
Ččesnćho protestantismu, Praha — 1962. Nakladatelstvi Československe Akademie Včd. 

dobili religioznu metamorfozu. Kad se je jednom pokušalo novim pu- 
tem, nije trebalo ići natrag. Preostalo je mnogo spornog, ali ono osnov- 
no je bilo jasno. Savremeni čovjek hoće u svemu izraz svoga vremena 
ili da kažemo u hegelovskom smislu odraz stanja objektivnog duha. Taj 
duh veoma je raznolik po sadržaju. Ispoljene suprotnosti izražavaju 
različite teze i pretpostavke. To je djelovalo i na religiozna shvaćanja. 
Kritika u religioznom mišljenju ostaje na svome tlu, ali se ipak ponaša 
kao kritika. To je bio zahtjev kojim se savremena proiestantska teolo- 
gija mnogo bavila. Ono što je shvatila dijalektička teologija ostalo je 
kao sadržaj i danas aktuelno. Nastalo je drugo ime za isti problem. Rje- 
šenja, način i pristup dijalektičke teologije nastavljaju se u novije vri- 
jeme u rješavanju problema koji ima općenit naziv: demitologiziranje 
ili entmitologiziranje. Radi se opet o savremenom čovjeku, koji u svemu 
traži i sebe. Stoga nijedno područje stvaranja i mišljenja ne može biti 
izuzetak. 


c) Što sadrži problem entmitologiziranja ili demitologiziranja 


Pojam entmitologiziranje pojavljuje se kod Bulimanna 1941. kao 
program kojim će se nastaviti rezultati i djelovanje koje je postignuto 
u dijalektičkoj teologiji (vidi Bultmannovo djelo: Offenbarung und 
Heilsgeschehen, 1941). Iako je pojam »entmitologizirana svijest« posto- 
jao već prije, Bultmann je u enimitologiziranju vidio put liberalizma 
protiv cjelokupne ortodoksnosti. Stari sadržaj oslobođen od ranijeg mi- 
ta dobit će novu snagu, koja će biti adekvatna savremenom htijenju 
i očekivanju. Ako se jednom počne s »moderniziranjem« dogmatske tra- 
dicije, onda se može očekivati ne samo lakše razumijevanje starog pre- 
danja, nego i njegovo napuštanje. Jer kad teolozi priznaju (bar liberalni 
protestanti) da dogmatika mora proći svoju metamorfozu, onda je očito 
da svi vide da »duh vremena« ipak ima svoju drugačiju potrebu a i na- 
viku. 

Da li danas netko vjeruje da mrtav čovjek može nakon nekoliko 
dana uskrsnuti ili da slijepi nekim čudom dobiju oči i slično? U 1o ne 
vjeruje ni teolog ni neteolog. A šta onda? U kakvom je položaju teo- 
log, kad danas treba da govori o sličnim stvarima. Da li će on naći 
pristup svojim slušaocima i šta on može reći? Kako da se sadržaj vje- 
rovanja preispita i oblikuje na nov način, tj. što se iza ranijeg teksta 
danas otkriva i kako mi to danas možemo shvatiti i što u tome vidimo? 

Bultmann smatra da se danas mora tražiti smisao koji je prikladan 
za dvadeseto stoljeće. Jezik i stil Svetog Pisma nisu baš veoma privlačni. 
To je na primjer i crkvenog oca Augustina odbijalo od čitanja tih tek- 
stova u vrijeme dok još nije bio kršćanin. Savremeni čitač ima još više 
prava da traži nešto drugo. 

O problemu demitologiziranja povela se opširna diskusija između R. 
Bultmanna i filozofa Karla Jaspersa1!? Spor je principijelne prirode, 


* Karl Jaspers — Rudolf Bultmann: Die Frage der Entmythologisierung, Minchen 
1954. 

jer se radi o dva stanovišta: o teološkom i filozofskom. Da ukratko vi- 
dimo što je demitologiziranje. Bultmann kaže da se u demitologiziranju 
religije radi o tome, da se savremenom čovjeku objasni što je kršćansko 
vjerovanje. Čovjek se sukobljava s tim sadržajem (pojam skandalon) 
i odlučuje se. Sumarno rečeno: demitologiziranje treba da objasni što 
je smisao vjerovanja danas. 

Bultmann posiavlja ovo pitanje: Kako bi na primjer, teolog objasnio 
prosječnom čovjeku što znači u četvrtom evanđelju: logos je postao 
meso? Ako se pođe od dogmatike onda neće previše ostati za današnje 
potrebe. Prema Bultmannu smisao je jasan. Stav, da je logos postao 
meso znači: bog se meni javlja kao moj bog, koji sada i ovdje, meni 
govori i to ustima ćovjeka (str. 71). To je značenje crkvenog učenja o 
inkarnaciji. Jaspers se s tim ne slaže, jer on u tom istom evanđelju 
vidi »prvi kršćansko-mitski zasnovani antisemitizam«, 

Temu i problem demitologiziranja Bultmann je nastavio veoma ra- 
dikalno. U jednom svom članku on razmatra savremeno teološko stanje 
i ponovo daje primjere da jedino entmitologiziranje može religiji dati 
nužni smisao.!! Bultmann smatra mogućim da će neki iz protestantizma 
preći kalolicima, jer katolici imaju »sva rješenja«. No ne radi se o to- 
me da se ima sve gotovo. Treba vidjeti koliko čovjek hoće i može pre- 
uzeti obaveze na sebe, a ne da traži pokriće za ono što radi. Problem 
naslaje baš zbog toga što se »u manjim kršćanskim krugovima može 
i dalje održavati tradicionalna ortodoksnost i naivni biblicizam, ali je 
nemoguće ljude savremenog obrazovanja vratiti na ortodoksnost i bi- 
blicizam« (str. 191). Mišljenje i jezik stoje pod velikim utjecajem nauke. 
Ne može se sada u taj sklop unijeti nešto što je nastalo iz sasvim dru- 
gačije slike svijeta. 

Što na primjer, današnjem čovjeku može da znači raspeće? Ako se 
dogmatski govori o čovjeku koji je rekao da je sin božji i da je došao 
da ljude spasi,!* pa ga nisu shvatili i na kraju razapeli, onda to danas 
ne može značiti neku ideju koju bi trebalo podržavati. Ako se to de- 
mitologizira, kaže Bultmann, onda je sadržaj drugačiji. Raspeće treba 
da znači da li je čovjek spreman da dobije svoj vlastiti život. Takva 
spremnost znači slobodu kojom je čovjek sam u sebi oslobođen. On je 
oslobođen straha i može da živi u slobodi za odgovornost (str. 192). 

Prema Bulimannu zadatak teologije je u prevođenju. »Teologija tre- 
ba da prevede jezik dogmatske tradicije, koji je vezan za staru sliku 
svijeta u jezik današnjih ljudi« (str. 192). A to znači da treba prevesti 
i jezik Biblije. Vjernik vjeruje da će mu bog pomoći, ali se smisao tog 
sadržaja stalno mijenja. Dakle, osnovni je problem da se eksplicira, što 
znači kršćanski egzistirali. To će ujedno biti i diskusija sa drugačijim 
shvaćanjem. 


" Gedanken iiber die gegenwirtige theologische Situation, 1958. (Glauben und Ver- 
stehen, III. 1960). 


"U svojoj monografiji o Isusu Bultmann piše, da Isus sebe nije smatrao Mesijom. 
O ličnosti i životu Isusa nije moguće govoriti, jer o tome nema pouzdanih izvora, Stoga 
Bultmann smatra, da je njegova namjera opravdana, da govori samo a Isusovom učenju, 
a ne i o njegovoj ličnosti. 

(R. Bultmann: Jesus, 'Tubingen, 1951. str. 184). 

Prije je teologija bila pod velikim utjecajem idealističke filozofije. 
Poslije prvog svjetskog rata uslijedila je reakcija na takvo shvaćanje 
sa zahtjevom da se razlikuje smisao kršćanske egzistencije od idealisti- 
čke filozofije. Ta reakcija nazvana je dijalektička teologija. Demitologi- 
ziranje treba da nastavi taj problem da bi se održalo kritičko razliko- 
vanje različitih egzistencija u što spada i diskusija s modernom filozo- 
fijom egzistencijalizma. 

U demitologiziranje spada i problem politike crkve. Bultmann kaže 
da mišljenje crkvenih predstavnika o nekom političkom događaju ne 
može biti mišljenje crkve, nego samo pojedinaca u crkvenoj hijerarhiji. 
Svaki čovjek mora u tom pogledu svojim umom odlučivati i biti odgo- 
voran za ono što radi. Pozivanje na neke institucije je pogrešno. Stoga 
ni teologija ni crkva ne mogu biti nikome izgovor za njegova djela. 
Bultmannovo mišljenje veoma je kritično. On zahtijeva da se svako 
odluči na osnovu razložnog shvaćanja realnog stanja pri čemu treba 
uvijek misliti na humanost. Pogledajmo u tom smislu Bulimannov za- 
ključak: »Šla je, dakle, zadatak teologije u savremenoj siluaciji? Ukrat- 
ko, taj zadatak sastoji se u jasnom saopćenju, da kršćansko vjerovanje 
ni na koji način ne daje unutar svjetsku sigurnost, ali da kao vjerova- 
nje u božju oikrivenu milost poklanja slobodu, da se utješno ide kroz 
tamu i zagonetku, te da se osmjeli za odgovornost, za djelo u osami 
vlastite odluke. i da se ta odgovornost snosi« (str. 196). 


Polemiku s Bultmannom o demitologiziranju poveo je Jaspers. Za 
Jaspersa problem nije u tumačenju dogmi, nego općenito, da li mit kao 
mit nešto znači i vrijedi? Da li mit treba odbaciti ili zadržati? Jaspers 
smatra da bi jezik bio veoma siromašan bez mitskog sadržaja, pa stoga 
mitski jezik treba ponovno uspostaviti, a ne da ga se ukine. Mil je, 
filozofski govoreno, apriorna forma uma, a psihološki, način doživlja- 
vanja zbiljskog (str. 131). Bultmann je za Jaspersa novi osnivač orto- 
doksije. 


Iz duha svoje filozofije Jaspers sve tumači kao šifre. bez kojih se 
ni jedan predmet ni sadržaj ne mogu shvatiti. U šifre idu i božje dje- 
lovanje kao i božja riječ. Transcendentno se saopćava samo u jeziku 
šifri. 

Jaspers je u diskusiji bio potpuno uvjeren u svoje teze. On Bultman- 
na smatra zavodnikom, ortodoksnim i neliberalnim čovjekom. Na kra- 
ju kao pomirenje predlaže ovo: Jaspers će za sebe priznati da ništa ne 
razumije o realnoj teologiji, a Bultmann neka javno prizna da ništa 
ne razumije o entmitologiziranju (str. 54). 

Jaspers kao filozof ima pravo da nitko ne posjeduje gotovu istinu 
za sve. No to baš hoće i Bultmann kad istupa protiv krsćanske tradicio- 
nalne dogmatike. To ipak treba uvažiti, jer to je antiteza, koja dogma- 
tici odriče njeno ranije pravo i moć. 

No vratimo se spomenutom paradoksu: Kako može eshatološki po- 
jam biti povijesni događaj? Paradoks ostaje bit kršćanske egzistencije. 
Uputa može biti samo ovo: blago onima koji ne vidješe i vjerovaše (Iv. 
20,29). Dakle, to je ono što izaziva otpor. Put i težnja za eshalologijom 

znači negiranje suštine ovog svijeta i stvarne egzistencije uopće. Stoga 
Bultmann točno kaže kad piše: Eshatološka egzistencija je egzistencija 
u svijetu, ali bez sadržaja bilo čega iz ovog svijeta (str. 207). 

Odricanje od svijeta vodi asketizmu i monaštvu. A tko će preuzeti 
odgovornost u svijetu i životu? Da li je kršćanin toga oslobođen? Kome 
on to prepušta? Da li je »bijeg iz svijeta« ugodan bogu, a bavljenje svi- 
jetom nedoličan posao? Ozbiljnom teologu to smeta, a vjernika dovodi 
u sumnju. 


Bultmann kaže da je kršćanski odnos prema svijetu svojevrsna di- 
jalektika ili paradoks. U 1 Kor. 6,12 piše: »Sve mi je slobodno ali nije 
sve na korist, sve mi je slobodno, ali neću da što ovlada mnome«. Da- 
kle, apsolutna sloboda nije sloboda, nego pad u svijet. Treba ostvariti 
unutrašnju distancu prema svijetu, da bi se osigurala prava egzistencija. 

To je općenit problem. Može se pojam svijet (kozmos) tumačiti 
i kozmološki i etički i religiozno i eshatološki i na druge načine, ali pri 
svemu tome radi se uvijek o čovjeku. Gdje će čovjek stati i kod čega 
će ostati? Da li je važna prošlost ili sadašnjost, ili možda samo buduć- 
nost? Sa svim tim čovjek se sukobljava. Paradoks kršćanskog odnosa 
odbija čovjeka, jer eshatologija nije ovostranost. U čemu je paradoks? 
U tome što čovjek — budući da je Isus razapet mora biti razapet za 
ovaj svijet »i ono što je bitno treba da važi kao ništavno, a ono što 
mu izgleda ništavno, treba da bude bitno« (str. 211). Na tome se ostaje. 
Ako se dogmatika i dalje želi predstavljati u svom pravom ruhu, onda 
je veoma sporno, da li će se to moći održati, kako i dokle. 

Bultmann hoće više snage, elastičnosti. duha, volje, želje, ukratko 
više religiozne ambicije i sposobnosti. To može prema njegovom uvje- 
renju dati demitologiziranje, a ne nepokretna dogmatika. 

Razmišljajući o tom problemu Bulimann kaže, da on ni najmanje 
ne želi dati apologiju kršćanskog vjerovanja. On hoće samo da pokaže 
šta savremenog čovjeka smeta u kršćanskom vjerovanju. On samo po- 
kazuje orijentaciju, iz koje može jasno slijediti odluka (str. 212). 

Odluka o svijetu i religiji ovisi od jasnih ideja i shvaćanja. Kad se 
u okviru starih religioznih uvjerenja ne može dobiti odgovor na proble- 
me života, zašto onda i dalje tražiti put na takvom tlu? Savremeni in- 
dijski filozof S. Radhakrishnan pisao je, da bi svijet bio mnogo religio- 
zniji, kad bi se iz njega uklonile sve religije.!? On zatim kaže da religija 
nije uspjela da jačeg čovjeka odvrati od toga da ne izrabljuje svog 
slabijeg brata. Budući da to ne može riješiti religija nužan je put, koji 
vodi u socijalne promjene. Religioznost svijeta bez religije jasno je sa- 
općena kritika savremenog vjerovanja. Svaka religija ima svoje idole 
i svoje progonitelje heretika. Radhakrishnan kaže, da su karte i igra 
isti, samo su imena različita. Religiozni svijet bez savremenih religija 
prelazi daleko okvire entmitologiziranja. 


" Sarvepalli Radhakrishnan — Meine Suche nach Wahrheit, C. Bertelsmann Verlag, 
prevod sa engleskog, 1961, Gutersloh. 

d) Marxovo shvaćanje — demitologizirana eshatologija? 


Sa tla demitologiziranja Bultmann misli da se može objasniti i shva- 
ćanje povijesti kod Hegela i Marxa. Svoje misli o tome Bultmann je 
iznio u raspravi: Kršćanska nada i problem entmitologiziranja.!+ 

Povijest i religija zasnovani su na principu nade. Ono što još nije, 
doći će, dogodit će se, bit će. Ako neiko izgubi svaki osjećaj za nadu 
gubi mogućnost za budućnost. Stoga mu je i sadašnjost neutješna. 

Na čemu je zasnovana kršćanska nada? Svakako na tekstu Novog 
Zavjeta. Kršćanin se nada da će se pojaviti Krist kao spasilac. U času 
dolaska čut će se snažne trube. Mrtvi će uskrsnuti, a živi će zajedno 
s uskrslim poći prema oblacima i nebu. Svi će se promijeniti i doći 
pred vrhovnog sudiju. U tom času nastupit će i kozmička katastrofa. 
Sunce će pomračiti, a Mjesec neće više sijati. Zvijezde će pasti s neba. 
To će biti znak da sin božji dolazi. Poslije suda pravedni će ići u vječni 
život, a grešnici na vječne muke. Sve je to plastično opisano, kao da se 
radi o očevidnom događaju. Još apostol Pavle mislio je da će doživ- 
jeti konac svijeta. No termin kraja stalno se pomjerao i još uvijek se 
mora odgađati. 

Prikazani sadržaj nade nije specifično kršćanski, nego dijelom staro- 
židovski (primjer Apokalipsa). Kršćani su mjesto dolaska boga stavili 
dolazak Krista i stvar je bila riješena. Katolička crkva bila je ekspe- 
ditivnija. Prema njenom učenju sveti idu odmah u nebesko carstvo, a 
drugi tek poslije smrti, uskrsnuća i suda. 

Cijeli sadržaj je mitološki. Radi se o spasu ali i o kraju. Bultmann 
kaže da je cijela priča o nadi postala strana modernom čovjeku. »Mi 
smo učili da je besmisleno govoriti o gore i dolje u kozmosu. Pošteno 
govoreći mi ne možemo shvatiti predodžbu o Isusovom dolasku na ob- 
laku. Naviknuti smo da događaje o kozmosu razumijemo kao prirodne 
događaje, i ako mislimo o kraju svijeta, tada mislimo o kraju koji mo- 
že nastati samo prirodnim procesima, odnosno prirodnim katastrofa- 
ma« (str. 64.) Ako bi atomskom bombom uništili život na Zemlji onda 
bi to bila katasirofa Zemlje a ne cijelog kozmosa. Dakle, propast koz- 
mosa nikako se ne može shvatiti. 


Bultmann misli da je spomenuti mit spojen s nazorom o toku povi- 
jesti. Židovsko nadanje bilo je skoncentrirano oko boga, koji vodi narod 
u spasenje. Povijest protječe u epohama u kojima se narodi smjenjuju. 
Jedni dolaze a drugi prolaze. Kad dođe vrijeme božje vladavine, vodstvo 
će preuzeti božji narod, Takvo shvaćanje nalazi se na primjer u knjizi 
Danijela. Modernom čovjeku to sve potpuno je strano. Sada dolazi pro- 
blem demitologiziranja. Pitanje je, da li otklanjanjem mitološke predo- 
džbe ostaje u tom sadržaju bilo kakvog smisla, tj. tumačenja ljudske egzi- 
stencije, koja se može shvatiti na više načina. Što se događa kad se re- 
ligiozni sadržaj prenese u svjetovni? To je takozvani problem sekularizi- 
ranja. Prema Bultmannu, u mitološkoj predodžbi nađe ležao je problem 


"“ Die christliche Hoffnung und das Problem der Entmythologisierung 1954. (B. III) 

smisla povijesti. Odakle to slijedi i kuda vodi? Šta čovjek znači u tom 
događanju? Da li je njegovo mjesto određeno ili se on stalno gubi? Ako 
čovjek izgubi svoj put u tom stalnom mijenjanju tko će ga onda održati? 
Ima li tko da se za njega brine? Problem povijesti u smislu tih pitanja 
glavna je tema Augustinovog djela De civitate Dei. 

Sigurno da tih pitanja nije oslobođen ni savremeni čovjek. Da li će 
daljnji razvoj društva dovesti čovječanstvo do blagostanja ili »do mira 
groba«? Max Born smatra da bi trebalo umom (tj. smislenošću) kontroli- 
rati razum, da ne bi došlo do kalastrofe.!5 

Bulimann u duhu filozofije povijesti dokazuje da je u osnovi mita 
skriven povijesni problem, tj. misao »da se smisao povijesti oikriva tek 
u njenom kretanju i toku, tj. u biti tek na kraju«. Jasno je, da je prošlo 
vrijeme mitološkog tumačenja povijesti. Nada i strah u gornjem smislu 
postaju neaktuelni. No ostaje nešto drugo. Ako se hoće znati kraj povi- 
jesti odmah se može »uspostaviti« smisleni tok cjelokupnog povijesnog 
događanja. Taj tok bio bi tada nužno predočen kao smisleno jedinstvo. 
S tim u vezi Bultmann kaže: »To je bio slučaj kako kod Hegela, za kojeg 
je cilj povijesti dolaženje duha samome sebi, tako i kod Marxa, za kojeg 
je kraj povijesti — postignuto opće blagostanje sprovođenjem besklasnog 
društva. Slika povijesnog razvoja i cilja povijesti i kod Hegela i kod 
Marxa je entmitologizirana, sekularizirana prakršćanska eshatologija« 
(str. 86). 

Bulimann govori o problemu filozofije povijesti. Ta tema i problem 
počinju u patristici kod Origena i preko Augustina imaju svoj tok sve do 
Hegela u čijoj filozofiji ta disciplina dosiže svoj vrhunac. Bultmann vidi 
točno problem filozofije povijesti. Osnovna je misao filozofije povijesti 
da ljudska povijest ili povijest čovječanstva mora imati svoj početak i 
završtak. U opsegu te cjeline svaki se događaj određuje prema tome ko- 
liko služi završnoj ideji. Ako je carstvo božje kraj, onda jezuiiski princip 
— da cilj opravdava sredstvo — dobija svoje zadovoljenje. To znači, 
da se svaki detalj mjeri prema zamišljenom kraju. 

Marxovo shvaćanje povijesti ne ide u kategoriju filozofije povijesti, 
jer Marx smatra da povijest nema završetka. Princip historijskog mate- 
rijalizma naglašava baš dijalektičnost u povijesti. Vječna je samo pro- 
mjena, a sve drugo je relativno. To su Marx i Engels često isticali. To je 
prvi problem. Drugo pitanje odnosi se na tvrdnju da je Marxovo shva- 
ćanje povijesti entmitologizirana i sekularizirana prakršćanska eshatolo- 
gija. Šta bi to značilo? Nešto slično što se nalazi i u Russellovoj povijesti 
filozofije. Prema Russellu marksističke kategorije povijesti bile bi svje- 
tovni prevod religioznih određenja (na primjer: Ideja Mesije, spasa, isku- 
pljenja, raja, pakla, nagrade, kazne). Proces je upravo obratan. Iz so- 
cijalno-društvenog stanja i subjektivno-psihološkog uvjerenja oblikovane 
su i kategorije religije. Ne religija pa povijest, nego zbiljnost pa i religija. 

Svaki pristup u povijest polazi od značenja određenih kategorija. Mi 
ne možemo drugačije misliti. Na primjer kategorije: socijalizam, kapita- 


: % Max Born — Die Physik in der Problematik unseres Zeitalters, Objavljeno u zbor- 
niku: Wo stehen wir heute?, 4, izd, 1961, C. Bertelsmann Verlag, Giitersloh. 

lizam, eksploatatori, radnička klasa, građansko društvo i slično, već uklju- 
čuju u svom imenu i određeni sadržaj, tj. interpretaciju. Cim se o po- 
vijesti počne misliti mora se iskaz prenijeti u pojedine kategorije, što 
znači i u pojedina vrednovanja. Stoga se formalne analogije ne mogu 
uzeti kao argumenti. Ako kršćanska eshatologija govori o spasu i raju 
kao blaženstvu, onda to ne može nikako biti isto što i borba za ravno- 
pravnost i podizanje socijalnog standarda. Povijest ne nastaje prenoše- 
njem kategorija nego razvojem i ljudskim djelovanjem. Kategorija do- 
lazi na kraj, kao sinteza onog što se dogodilo, Može biti na početku ali 
samo kao ideja, koju treba ostvariti. 


Kad bi Marxovo shvaćanje bilo demitologizirano prakršćansivo onda 
bi i kršćanska molitva imala karakter rada. Iluzija o spasu bila bi izje- 
dnačena sa savremenim progresom i razvojem uopće. Nada u oprost 
grijeha bila bi isto što i svijest o vlastitoj odgovornosti i aktivnosti u 
povijesnom događanju. Kad bi tako bilo, onda bi se dogodilo ne demito- 
logiziranje kršćanstva nego mitologiziranje zbiljnosti i povijesti uopće. 
A to ipak mije isto. Marx nije demitologizirana eshatologija nego huma- 
nizirana povijest u kojoj nema mjesta ni za kakvo mitologiziranje. 


e) Bultmannovi kritičari 


Protivnici demitologiziranja smatrali su da Bultmannov put sadrži 
mnogo opasnosti za teologiju i Novi Zavjet. Primjena metode ecgzisten- 
cijalne interpretacije postaje moguća samo ako se napuste bitni stavovi 
Novog Zavjeta. Ti teolozi smatraju da je ta metoda strana Novom Za- 
vjetu i neprikladna za sam sadržaj. 


Razlike između protestantskog shvaćanja Novog Zavjeta i Bultman- 
novih teza iznio je Erich Tiedtke.!& On smatra da je Bultmann teologiju 
zamijenio sa antropologijom, tj. glavni sadržaj nije bog nego čovjek. 
Time ni djelatnost Isusa Krista nema više svoje samostalno značenje. 
Evanđelje postaje Zakon (kao u Starom Zavjetu). Vjera postaje djelo čo- 
vjeka. Namjesto natprirodnog događanja dobija se racionalistički subje- 
ktivizam. Gubi se i objektivno značenje Isusovog vječnog života, pa stoga 
Isus postaje samo mitska tvorevina. Kao takav ne može biti predmet vje- 
rovanja, niti prava nada. Nema više mjesta za samostalno eshatološko 
djelovanje boga. Bultmann shvaća evanđelje samo soteriološki, tj. samo 
iz čovjeka. 

Eto do čega dovodi entmitologiziranje Novog Zavjeta. E. Tiedike sma- 
tra da treba entmitologizirati čovjeka. lj. čovjek se mora razuvjeriti da 
ine bude previše uvjeren u sebe, jer tada nije sposoban da primi božju 
milost. Ne smije se izjednačavati s bogom. Bultmannu se priznaje da je 
velik zadatak saopćiti evanđelje onima koji se drže filozofije egzisten- 
cijalizma. No njegovo prevođenje Novog Zavjeta ipak nosi u sebi dosta 


'* Erich Tiedtke: Die Entmythologisierung des Menschen. Eine Antwort auf die For- 
ticrung der Entmythologisierung des Neuen Testaments. (Quell — Verlag der Evang. 
Gesellschaft, Stuttgart 1951, Bahnauer Hefte Nr. 4). 

sumnji. Ne smije se Isus zamijeniti »mudrim riječima«. Tiedtke piše da 
demitologiziranje kao princip treba odbaciti.!? Katolici se u borbi protiv 
demitologiziranja oslanjaju na filozofiju Tome Akvinskog, a protestanti, 
prema Tiedtkeu, imaju moćno duhovno oružje u Bibliji. 

Glavni je zadatak, da tumačenje Biblije ne bude nikako ovisno od na- 
zora na svijet filozofije ili filozofske metode. U toj želji poziva se na 
1 Kor. 1,17.19 gdje piše da se evanđelje neće propovijedati premudrim 
riječima da ne izgubi silu križ Kristov. U 2 Kor. 10,5 stoji opća uputa da 
svaki razum treba da se zarobi za pokornost Kristu. Takvom entmitolo- 
giziranju čovjeka vodi nas vijest Novog Zavjeta. Ta vijest pisana je od 
takvih entmitologiziranih ljudi. Time je mitos prevladan i nije potrebno 
nikakvo entmitologiziranje Novog Zavjeta. Katolički teolog Rene Marle 
S. J. piše da je Bultmannovo demitologiziranje u stvari eliminiranje 
kršćanskog shvaćanja. Marlć smatra da je nevolja za protestantsku teolo- 
giju što uvijek dolazi u ovisnost od dane filozofije vremena, a to nije 
slučaj s katolicima. jer je njihova egzegeza »toujours interpretation de 
PEcriture dans L'Eglise.«18 

Katolički teolog Karl Adam piše da je Bultmannova teorija mnogo 
uznemirila kršćanski svijet.!? 

Kad je diskusija o Bultmannovu shvaćanju Novog Zavjeta prešla 
okvire stručne teološke literature reagirao je i evangelički teološki fa- 
kultet Univerziteta u Tibingenu.ž" Mnogi mladi teolozi nisu mogli da se 
snađu u krizi koju je izazvao Bultmann svojim programom demito- 
logiziranja. 

U saopćenju teološkog fakulteta kaže se, da Bultmann nije uzrok 
krize, već je njen simptom. »Ta kriza nije izazvana samo ljudskom po- 
greškom, već je neizbježno u vezi sa zadatkom teologije, egzistencijom 
crkve u povijesti, duhovnim prelomom u kojemu se mi danas nalazi- 
mo...« Dalje se kaže, da se teologija ne može izjednačiti sa evanđeljem 
i stoga je razgovor o teologiji potreban za svaku generaciju iznova. Stoga 
Bultmannov pokušaj ne treba unaprijed osuditi, iako ima mnogo prigo- 
vora njegovim shvaćanjima. Bultmann hoće prije svega da bude histo- 
ričar i filolog i tekstovima Novog Zavjeta pristupa kao i svakoj drugoj 
knjizi svjetske literature. Bultmann je na tlu liberalizma i reformatorske 
teologije. Postoji opravdana teološka bojazan da se otkrivenje razrješava 
u filozofskoj ideji, pa mnogi dijelovi dogmatike postaju za Bultmanna 
manje bitni (na pr. rođenje i život Isusov). 


Teološki fakultet smatra da je riječ »Entmythologisierung« ne samo 
grijeh prema njemačkom jeziku, već i sadržajno najnesretnija Bultman- 


1 Tiedtke je iznenađen koliko je Bultmann daleko otišao. Kao primjer citira ove 
Bultmannove riječi: »Ne mogu se upotrebljavati električno svjetlo i radio-aparati, niti 
se u bolestima mogu primjenjivati moderna medicinska i klinička sredstva i istovre- 
meno vjerovati u svijet duhova i čuđa Novoga Zavjeta.« To je fatalno, kaže Tiedtke. 


1" S Marićom Bultmann diskutira u svom članku pod naslovom: In eigener Sache, 
1957. (B. III). 

i" K. Adam — Das Problem der Entmythologisicrung und die Auferstehnug des Chri- 
stus, Theologische  Quartalschrift,  1952/4. 

." Fir und Wieder die Theologie Bultmanns. Denkschrift der Ev, theol. Fakultit der 
Universitat Tibingen dem Wirttembergischen Landeskirchentag iiberreicht am 11. 3. 
1952. 2. unveršnderte Auflage, 1952. Tubingen. str. 45. 

nova tvorevina (str. 27). Termin je ostao neodređen. Predlaže se Bultman- 
nu, da tu riječ povuče i da je zamijeni boljom i jasnijom. 

Fakultet misli da problem nije u samom zadatku entmitologiziranja 
već u opsegu tog zahvata. Pitanje je, koliko sadržaja Novog Zavjeta treba 
demitologizirati, jer se tim postupkom lako može ukinuti teologija. Entmi- 
tologiziranje kod Bultmanna ne znači eliminirati, već interpretirati. 
Bultmann to radi tako da teologija postaje učenje o čovjeku. Ono u što 
kršćanin vjeruje ne može se više naći ni prepoznati u Bultmannovom 
shvaćanju. Ipak fakultet preporučuje crkvenom forumu da bude strpljiv 
i tolerantan, jer se razgovor o teologiji ne smije odvijati iza zatvorenih 
vrata. Nesumnjivo je da je Bultmannov pui opasan i da on znači radi- 
kalni prelom u dosadašnjem shvaćanju. No svatko u studiju teologije 
»treba da se izloži oštrom zraku koji tu duva« jer se samo tako dolazi 
do rješenja u traženju istine. Stoga fakultet ne može ići putem koji bi 
studente izolirao od takvih utjecaja. 

Na kraju fakultet moli crkveni forum da utječe na lo, da razgovor o 
Bulimannovoj teologiji dobije mirnije forme. Mjere crkve protiv Bult- 
mannove tcologije pridonijele bi zaoštravanju krize. Fakultet savjetuje 
crkvi neka se stvar razvija po svojoj nužnosti. Ono šlo je istina održat 
će se, a što je pogreška otpast će. 

Zašto su crkveni vrhovi i teolozi istupili protiv Bultmanna? Da li oni 
ne uviđaju isti problem? Može li se savremenom čovjeku govoriti na 
isti način, kao što je to bilo u početku n. ere? Sigurno je da teolozi vide 
promjene koje se događaju uslijed razvoja nauke i kritičnosti mišljenja. 
No i pored toga oni ne žele Bultmannov put, jer bi to za njih stvarno 
značilo potpuni poraz. Ako bi prihvatili Bultmannov program demitolo- 
giziranja, onda bi priznali da evanđelje najprije treba dešifrirati da bi- 
emo ga mogli razumjeti. Kako bi taj sadržaj mogao važiti kao božja 
objava, ako je sve nejasno, zagonetno i mitski saopćeno? Toga se teolozi 
veoma plaše. Ako bi priznali da je evanđelje mit koji treba demitologizi- 
rati cnda ne preostaje ništa drugo nego subjektivno, egzistencijalno inter- 
pretiranje. To u biti znači potpuno negiranje cjelokupne dogmatike. 

Bulimann nije ateist. Njegova koncepcija demitologiziranja Novog Za- 
vjeta nije naučna kritika Biblije. Tu ne treba imati iluzija. Bultmann 
hoće novu formu religioznosti koja se ne može izvesli iz dosadašnjeg 
tradicionalnog načina vjerovanja i oformljene dogmatike. Opseg Bultman- 
novog djelovanja može se razumjeti samo sa tla njegovog religioznog 
pokreta. Tu an postaje nepoželjan religioznoj ortodoksnosti."! Bultmann 
hoće drugačiji sadržaj iz evanđelja nego što je to do sada saopćavano. 
Stoga je cilj njegovog pokreta: reforma kršćanstva. 


#! Nerealno je Bultmannov program entmitologiziranja tumačiti kao teološko mistifi- 
ciranje imperijalizma kao što je učinio M. Robbe. Ako se to interpretira kao imperija- 
listička apologetika, onda je neshvatljivo zašto Bultmann ima toliko protivnika u gra- 
danskom društvu, i među crkvenim predstavnicima, koji sigurno nisu orijentirani mark- 
sistički. (Vidi: Martin Robbe — Eine theologische Mystifizierung des Imperialismus. Kri- 
tische Bemerkungen zum Versuch einer »Entmythologisierung des Neuen Testaments.« 
Deutsche Zeitschrift fir Philosophie 1960/71, str, 782—801). 

Robbeovo shvaćanje Bultmannovog programa kao potporu imperijalističkoj politici 
kritizirao je Huns Steussloff: Die »dialektische _ Theotogie« Rudolf Bultmanns — Sym- 
ptom der Krise in der biirgerlichen rdeologie, Deutsche Zcitschrijt ji:r Philosophie, 1961:4, 
str. 453—471. Steussloff piše da je Bultmannova teologija bazirana na agnosticizmu, iracio- 

1) Kritika i zaključak 


Iz sveg rečenog vidimo da je savremeni čovjek posiac problem i za 
teologiju kako za protestantsku tako i za katoličku. Promjene u svijetu 
i životu, utjecaji u teoriji i praksi, dostignuća nauke i potrebe epohe 
odražavaju se u svim sferama ljudskog mišljenja i u osmišljavanju ljudske 
egzistencije uopće. Čovjek stoji sam, traži i luta, nada se i postaje sve 
uporniji u svojim zahtjevima. Put u kozmos počeo je dobrim uspjesima. 
Na takvim dostignućima mnoge ranije predodžbe postaju sporne i ne- 
održive. Kad čovjek može uspješno da obiđe zemljinu kuglu i da se 
vrati nazad, onda ne može religiozna predodžba o sferama neba ostati 
nikome nikakav simbol ni sadržaj. To je danas očito. A šta slijedi zatim? 
Da li je protestantska dijalektička i entmitologizirana teologija riješila 
problem? Religiozni sadržaj u interpretaciji te teologije dobio je savre- 
meniju formu, to je neosporno. Slijed demitologiziranja morat će ostati 
konzekventan, Svaka će generacija drugačije osjećati taj prvobitni sadr- 
žaj. Tako će jedan mit biti zamjenjivan drugim. To ipak nije rješenje. 

Sigurno je da čovjek atomskog doba drugačije misli o sadržaju eshato- 
logije nego što je bilo u doba nastanka takve iluzije o svijetu i životu. 
Dijalektika u teologiji dovodi problem eshatologije u potpunu krizu. To 
je započeti put ne entmitologiziranja nego kritike dogmatike. No na ža- 
lost ostati na samom početku nije mnogo. Kad se jednom u dijalektičkoj 
teologiji saopćilo, da je čovjek pred bogom ništa i da stoji pred njim na 
granici, koju nikad ne prelazi niti može šta imati, onda se jedna univer- 
zalnost skida na realno tlo i gleda, što to znači za mene. To je problem 
moralne dužnosti pred kojom se nalazi bog. Stari mističari bili su još 
radikalniji. Oni su smatrali da nije samo čovjek obavezan bogu nego i 
bog čovjeku kad čovjek izvrši svoju dužnost. Tada je bog moralno oba- 
vezan. On ne smije više biti skriven (deus absconditus) nego se mora 
otkriti. A kako? Da meni govori, da meni bude milostiv, da se ja u to 
uvjerim i slično. To je zahtjev koji se brzo proširuje na obavezu koja lako 
može boga podrediti čovjeku. Jasno je da protestantski teolozi tako da- 
leko ne idu. Oni traže nove forme za stari sadržaj. Ima tu smionih i kri- 
tičkih teza. Ali to nije do kraja dovedeno. 

Problem nije samo u entmitologiziranju, nego i u kritici sadržaja koji 
za teologa preostaje poslije entmitologiziranja. To je zadatak koji stoji 
pred racionalističkom filozofijom. A kritika sa tla filozofije doprinosi ra- 
zvoju ljudskog mišljenja. ' 

Čovjekov razgovor s bogom, to jest sa svojim hipostaziranim bićem 
doživljava u racionalističkoj ili marksističkoj filozofiji obrat. Transcen- 


nalizmu i subjektivnom idealizmu. No Robbeu prigovara da je Buitmann ipak u suprotno- 
sti prema političkom klerikalizmu u Zapadnoj Njemačkoj i da ne treba zaboraviti, da je 
Bultmann u okviru teologije istupao protiv fašizma i nacizma za vrijeme njihove najvece 
moći. Steussloff s pravom ističe da Bultmann nije podrška političkim reakcionarima. 
Njegov ideal je numanizam spojen s kršćanskim vjerovanjem. Za rješenje tog programa 
on ne poziva u pomoć generale, Svoj članak Steussloff završava ovim riječima: »Pltanje 
o ideološkoj funkciji Bultmannove teologije u društvenom razvoju našeg vremena ne 
može biti odgovoreno po takvoj apstraktnoj shemi kako je primjenjuje M. Robbe. U 
dogovoru na to pitanje mora se uzeti u obzir konkretna situacija kako ona postoji na 
osnovu savremene protivrječnosti u Njemačkoj.« 


269 


dentnost se vraća u imanentnost. Čovjek u sebi nalazi sadržaj koji je 
iz sebe prenio na svoje stvoreno biće. »Božanstvo« je zatvoreno u grani- 
cama ljudskog bića. Povlačenje boga ili čovjekovo vraćanje k sebi ima 
racionalnu osnovu i društveno povijesni okvir. U pojedinim razdobljima 
historije te mogućnosti bile su veoma različite. Cilj racionalističke filozo- 
fije sastoji se u tome da hipostazirano biće dobije natrag svoje prirodno 
određenje. U takvom cilju filozofija postaje čovjekova nužna katarza. 
Da bi religiozan čovjek postao prirodan čovjek, mora se osloboditi svoje 
slabosti iz koje je proizišla iluzija. Ateizam zahtijeva jake ličnosti. Otvo- 
reno govorenje istine očituje volju i snagu. Ateizam je ukinuti egoizam. 
Čovjek zna i prihvaća svoju smrtnost kao svoj potpuni kraj. Covjek oslo- 
bođen egoizma u prirodnom trajanju osposobljuje se da shvati bit života. 
Filozofija kao katarza, ukidanjem čovjekovog eshatološkog egoizma, daje 
čovjeku njegov prirodni dignitet. Ukinuti egoizam pretpostavka je za 
čovjekovu slobodu. Stoga bi daljnje određenje cilja filozofije bilo u stva- 
ranju čovjekove slobode kao pretpostavke za shvaćanje čovjekovog mjesta 
i biti njegove prakse. 

Iz rečenog slijedi jasan zaključak: demitologiziranje treba zamijeniti 
kritikom, da bi se dijalektičko-eshatološka onostranost vratila u svoje 
prirodno imanentno ishodište. Tada će religiozni čovjek postati svjestan 
svoga mjesta u svijetu bitka. 

ŠESTO POGLAVLJE 
SOCIJALIZAM 1 RELIGIJA 


PRVI DIO 


1. POSTAVLJANJE PROBLEMA 


Povijest i zbiljsko događanje uvijek će čovjeku biti zapreka u reali- 
ziranju ideja i cilja djelovanja. Kada se uspoređuje sadašnje i prošlo, 
može se lako uočiti da se ono, što je prezentno, razlikuje od svog početka 
kao odlučnog ishodišta. Tu ne može postojati potpuna adekvainost. Lo- 
gika života i modusi zbivanja ne mogu se nikada do kraja spoznati. Stoga 
ni ideja panlogizma nije realna. Engels je isticao veliku prednost nje- 
mačke radničke klase u odnosu na francusku i englesku radničku klasu. 
Tu prednosi Engels je vidio u znatnom interesu za teoriju, koju njeguje 
njemačka radnička klasa. Time su pretpostavljene i vizije daljnje budu- 
ćnosti. No već u drugoj generaciji razvoj je došao dotle, da je tu bilo 
moguće ugušiti 6 milijuna ljudi u gasnim komorama. Tko je to mogao 
predvidjeti? Zašto su iznevjerili oni ideali koje je Engels imao na umu? 
Jasno je, nitko ne može biti prorok. No 10 ne znači da se bliži cilj bu- 
dućnosti ne može usmjeravati i sprovoditi. 

Povijest zahtijeva odgovornost i pojedinaca i naroda. No kad se nešto 
ne događa kako je bilo mišljeno ili kako se htjelo. onda je to ponovno 
dokaz da teorija nikad ne može predvidjeti svu praksu. Od starozavjetnih 
proroka i Homerovog vrača pa do danas ta tema ostaje stalno otvorena. 
Ne treba biti zabrinut što proricanje ne uspijeva. To nas upućuje samo 
na to, da se proricanja okanimo. Budimo realni i ostanimo uvijek kri- 
tični. Samo se tako može izbjeći dogmatizam, 

Razlika između teorije i prakse postoji i u sistemu socijalizma. Teoret- 
ski principi bili su idealni. Bilo je entuzijasta, koji su u to sve vjerovali. 
No »povijesna iracionalnost« osjeća se i tamo gdje je najmanje očeku- 
jemo. Staljinizam će ostati primjer deformacije mnogih socijalističkih 
principa. To je veliko iskustvo. Iz povijesti treba učiti. 

Socijalizam kao teorija rješavao je i odnos prema religiji. Jasna je, 
da marksistička teorija o socijalizmu isključuje religiju kao moguću sferu 
u razvoju slobode i humanizma. Nađeno je pravedno rješenje: religija je 
privatna stvar svakog čovjeka. U praksi ta »privatna stvar« nije tako 
bezazlena. Stoga dolazi do razlika i suprotnosti koje ne bi smjele imati 
svoju realnost. A eto, ipak su tu. 

U ovom poglavlju o socijalizmu i religiji, govorit će se o dva aspekta: 
1) o tom odnosu kao problemu teorije i 2) o konkretnom i društvenom 

zbivanju u okviru tog odnosa. Odatle će se vidjeti, da teorija ne želi 
opravdati svaku praksu, niti pak praksa može naći uvijek za sebe do- 
voljan razlog. No ne u tom smislu da se ne bi znao naći razlog, nego 
obratno, da li taj razlog ima logiku, ali ne imanentnu, već logiku principa. 

Prije izlaganja tog problema u Marxovoj filozofiji navest ću neke 
primjere kako se je već kod socijalista utopista postavio problem religije 
i odnosa prema društvu. Time će biti riječi i o nekim mladohegelovcima, 
jer su i oni pošli dalje od kritike religije — kao stanja apstraktnog od- 
nosa (na pr. Feuerbach, koji je odbio da učestvuje u aktivnosti na koju 
ga je poticao Marx). U problem te kritike uključio sam i Nietzschea, jer 
i on je kritizirao kršćanstvo, kao zapreku za svaki ljudski i društveni 
progres. Dakle u svim tim primjerima govori se o odnosu teorije i dru- 
štvene prakse, tj. o mjestu religije u novom povijesnom događanju. Uz 
Marxa i Engelsa ukratko sam saopćio interpretacije kasnijih marksista o 
religiji i njenom odnosu prema politici i društvu. 

Ni klasici marksizma ni njihovi nastavljači nisu posebno pisali stu- 
dije o problemima religije. U njihovim djelima te su misli u sastavu 
izlaganja drugih problema. Nisam išao za tim, da sva ta mjesta referi- 
ram, već sam navodio one tekstove koji su bitni. Citirao sam veće od- 
lomke da bi se dobio sadržajni uvid u cjelinu izlaganja. Težio sam za tim, 
da svaki autor sam sebe referira, a to je moguće jedino na tekstovima. 

U drugom dijelu ovog poglavlja pokušao sam iznijeti, na osnovu cje- 
lokupnog tumačenja, teze novog dijaloga o problemu teologije i religije 
uopće. 


II. UTOPIJSKI SOCIJALIZAM O RELIGIJI 


Ni u jednoj svojoj instituciji postojeći svijet ne može biti osnova za 
ostvarivanje socijalne pravde i prave životne sreće. To je osnovna misao 
socijalista-utopista. Ako ljudi budu dobre volje, a naročito oni koji posje- 
duju moć i materijalna dobra, moći će se uspostaviti novi drušiveni po- 
redak, u kome neće biti nasilja i nepravde. Takvo društvo osigurat će 
svim članovima radost i sreću. Dosadašnja politika bila je nehumana. I 
crkva joj je pomagala da takva postane. Covjek ne može postati slobo- 
dan, ako se ne oslobodi religije u svim njenim vidovima. Charles Fourier 
(1772—1837) misli da je bog dobar i pravedan, samo su loši oni koji rađe 
u njegovo ime. Ljudi će se oduševiti za boga kad budu dobro živjeli, 
Stoga je religiji u interesu da se što prije ukine društvena nejednakost, 

Saint-Simon (1760—1825) traži povratak ideji iskonskog kršćanstva, 
u kojemu se mislilo na siromašne, Sva sredstva treba primjenjivati da bi 
nestalo ljudske bijede. Bog se ljuti na one koji misle samo na sebe. Soci- 
jalnu pravdu može osigurati samo novo kršćanstvo. To povjerenje ne 
treba dati postojećim crkvama i sličnim institucijama. 

Takva razmatranja o ulozi religije i crkve pokazuju dvojak put. Prvo 
je — negacija dosadašnje religiozne prakse. Ne može se čovjek zadovoljiti 
uijehom o budućnosti na drugom svijetu. Drugi problem je u traženju 
modusa da se reformiraju postojeće institucije za cilj, koji podržava i 
bog, a to je opća jednakost. Ako to crkva i religija ne mogu, onda taj put 

treba iražiti i na drugi način. Utopisti tu mogućnost nisu vidjeli u povi- 
jesnoj konkretnosti. Stoga im je preostao samo apel na ljude dobre volje. 
Ali, nažalost, na taj način se povljest nije mogla razvijati. Stoga je bilo 
potrebno sili suprotstaviti silu, a to se nije moglo realizirati na području 
ideja. 

Pogledajmo neke primjere tekstova socijalista-utopista o mjestu i ulozi 
religije u sadašnjem i budućem društvu. 


CHARLES FOURIER:! 
(RELIGIJA I KORISNOST POSLA): 


Koliko danas imađe aktivnih i pozitivnih radnika? Nema ih više od trećine 
pučanstva. Dokazao sam, da neki prividno korisni radnik radi često beskoris- 
tan posao kao što, na pr. zidanje samostana nije stvaran i pozitivan rad (str. 
293). 

— Zidanje samostana je jalov posao (298). 

— Civilizacija (Fourier je građanski sistem nazivao civilizacija) će biti pre- 
vladana. Udruženje će biti religiozno iz strasti, jer će čvrsto vjerovati, da je 
bog veoma mudar, i da će ono od njegove premudrosti uvijek primati samo 
dobročinstva (»Novi svijet«, 332). 


(KAD NASTAJE ODUŠEVLJENJE ZA BOGA) 


Kad ljudi upoznaju taj vilinski svijet Udruženja (Falansterij), njegove 
sporazume među ljudima, čudesa i ocean užitaka, stvoren privlačnošću ili 
božanskim poticajem, rodit će se među njima žarko oduševljenje za boga, 
začetnika tako lijepog poretka (»Novi svijet«, 3712-373). 

— Bog, sve što je uradio, dobro je uradio (»Novi svijet«, 381). 


— Narodu ne treba davati milostinju, nego rad i to privlačiv (395). 


(RELIGIOZNA OSNOVA ŠTEDNJE) 


Pristojnost će tražiti, da se u dopisivanju s ministrom upotrebljava što 
manje papira, Onaj, tko se toga ne bude držao, uvrijedit će ministra, jer će 
pretpostavljati, da ministar ne mari za sitnu štednju... bog ne gubi ni atoma 
u mehanizmu svemira, i ondje, gdje nema opće štednje, ondje zaista nema ni 
duha božjega (»Opće jedinstvo«, 401). 


(RELIGIJA NIJE PROTIV REVOLUCIJE) 


Prvo je pravo svakog čovjeka pravo da se hrani i da jede kad je gladan. 
(To je priznao Isus Krist): Niste li čitali šta je uradio David u svojoj nevolji, 
kad je njega i njegove drugove pritisnula glad? Ušao je u božji hram, pojeo 


1 Saint-Simon 4 Fourier: Izbor, Kultura 1952. preveo dr Josip Ritig (francuski izbor: 
Gide i DebfQ-Bridele). 

ž Naslovi u zagradama ne nalaze se u originalu. Stavljeni su radi bolje preglednosti 
sadržaja. 

hljeb sa žrtvenika i dao ga svojoj pratnji, iako su taj hljeb smjeli jesti samo 
svećenici (Markovo evanđelje, pogl. 2). Isus tim rmiječima posvećuje pravo 
čovjeka, koji je gladan, da uzme ono što mu treba svagdje gdje toga ima (391). 


SAINT-SIMON: 
Novo Kršćanstvo ili razgovor između Novotara i Konzervativca 
(BOG JE NA STRANI SIROMAŠNIH) 


Novotar: Bog je rekao: »Ljudi treba da se jedni prema drugima ponašaju kao 
braća«. Taj uzvišeni princip sadrži sve, što ima božansko u kršćanskoj vjeri 
(119). 


— Čitav će ljudski rod imati samo jednu vjeru i jednu istu organizaciju (123). 


— Novo će kršćanstvo biti čisto od svih hereza, Etičku nauku smatrat će novi 
kršćani najvažnijom. Bogoslužje i dogme držat će oni za sporedne stvani, ko- 
jima je glavna svrha da na etiku obrate pažnju vjernika svih klasa. U novom 
će kršćanstvu čitava etika biti izvedena iz ovog načela: ljudi treba da se jedan 
prema drugome ponašaju kao braća. To će se načelo, koje pripada iskonskom 
kršćanstvu, preobraziti tako te će postati načelo, koje je svrhom svih vjerskih 
nastojanja. To obnovljeno načelo bit će izloženo ovako: vjera treba da vodi 
društvo prema velikom cilju: najbrže mogućem poboljšanju sudbine najsiro- 
mašnije klase. 

Ljudi, koji budu najsposobniji da svojim radom pripomognu povećati bla- 
gostanje najsiromašnije klase, osnovat će novo kršćanstvo i postati poglavari 
nove crkve. Funkcije će svećenstva biti sveđene na naučavanje nove kršćanske 
nauke, a poglavari će crkve bez prestanka raditi na tome, da se ta nauka 
usavrši (124—125). 


— Sve sadašnje kršćanske vjere su hereze — one ne nastoje da što brže 
povećaju blagostanje najsiromašnije klase, a to je nastojanje jedini cilj krš- 
ćanstva (125). 


— Pravo kršćanstvo naređuje svim ljudima, da se jedan prema drugome vla- 
daju kao braća (126). 


— Duh kršćanstva je blagost, dobrota, milosrđe a iznad svega iskrenost. 
Oružje kršćanstva jesu vjerovanje i objašnjavanje (131). 


— Sadanji su misionari pravi sljedbenici Antikrista, jer propovijedaju etiku, 
koja je potpuno oprečna etici evanđelja. Apostoli su bili branitelji siromaha, 
a misionari su odvjetnici bogataša i mogućnika protiv siromaha, koji nalaze 
jedine zaštitnike među laičkim rnoralistima (133). 


be Sve do 15. stoljeća crkva je približno točno slijedila kršćanski smjer (134). 


— Svojom kritikom rimskog dvora Luther je učinio golemu uslugu civilizaciji. 
Bez njega bi papizam bio natjerao ljudski duh da sasvim smetne s uma etiku 
i tako postane potpunim robom praznovjernih ideja, Lutheru se mora zahva- 
liti, što je razbio duhovnu vlast, koja više nije imala veze sa stanjem društva 
(138). 


— Papa i svećenstvo ponašaju se bezbožno, jer se ne angažiraju da se spriječe 
ratovi (143). 


— Svi kršćani teže za vječnim životom, ali jedino sredstvo, da bi se to postig- 
lo, sastoji se u tome, da se za vrijeme ovog života radi na povećanju dobro- 
biti ljudskog roda (145). 

— Propovjednik treba da pokaže, kako se božji gnjev diže na čovjeka, čiji 
osjećaji nisu prožeti čovjekoljubljem (149). 


— Ni katolička ni protestantska vjera nije kršćanska (150). 
— Novo kršćanstvo nije usavršavanje protestantizma (155). 


— Pošto sam našao sredstvo, da pomladim kršćanstvo, podvrgnuv preobražaju 
njegovo osnovno načelo, moja je prva briga bila i morala biti da poduzmem 
sve mjere opreza, kako objavljivanje nove vjere ne bi navelo siromašnu klasu 
na nasilje protiv bogataša i vlastodržaca. 


Ja sam se morao najprije obratiti na bogataše i mogućnike, kako bih ih pri- 
dobio za novu nauku time, što bi oni spoznali da ta nova nauka nije nikako 
protivna njihovim interesima jer je očito nemoguće popraviti moralni i fizički 
život siromašne klase drugim sredstvima no onima koji teže da povećaju 
prihode bogate klase (159—160). 


(ZAKLJUČAK) 


Ja vjerujem da je kršćanstvo božanska ustanova i uvjeren sam da bog 
Pruža naročitu zaštitu onima koji se naprežu da bi sve ljudske ustanove pod- 
ložili osnovnom načelu te uzvišene nauke. Uvjeren sam da i ja sam vršim 
božansko poslanje kad pozivam narode i kraljeve neka se vrate pravom krš- 
ćanskom duhu. I, pun uvjerenja, da moj rad stoji na naročit način pod božan- 
skom zaštitom, ja se osmjelujem da prigovorim ponašanju kraljeva Evrope, 
koji su sklopili savez i svojoj zajednici dali posvećeno ime »Svete alijanse«. 
(Govori vladarima):..... Zaboravljate, da pravi kršćani smatraju konačnom 
svrhom svoje djelatnosti potpuno uništenje vlasti mača, vlasti cara, koja je 
po svojoj naravi samo privremena (165). Sve i malo važne mjere, koje ste 
poduzeli, otkad ste se povezali u »Svetoj alijansi«, teže same po sebi pogorša- 
nju sudbine siromašne klase, i to ne samo za našeg pokoljenja, već i onoga 
što dolazi... Vladari, čujte glas boga, koji vam govori na moja usta. Postanite 
ponovo dobri kršćani, Prestanite smatrati vojske najmljenika, plemića, here- 
tičke svećenike i pokvarene suce svojim glavnim osloncem. Ujedinjeni u ime 
kršćanstva, treba da svjesno izvršavate sve zadatke, što ih kršćanstvo nameće 
mogućnicima, i da ne zaboravite, kako im kršćanstvo naređuje da sve svoje 
snage upotrijebe da bi, što je brže moguće, povećale društvenu sreću siroma- 
ha (166). 


Utopističko očekivanje da će novo kršćanstvo riješiti sve socijalne 
probleme proizlazilo je iz ideje prvobitnog shvaćanja da se evanđelje pro- 
povijeda siromašnima i da će oni najprije doći u kraljevstvo nebesko. Od 
tadašnjeg uvjerenja, da će lakše deva proći kroz iglene uši, nego što će 
bogataši ući u kraljevstvo nebesko, pa do utopista, prošlo je 18. stoljeća. 
Povratak na početak, tj. na uvjerenje, da je samo to pravo kršćansko 
shvaćanje, nije moglo nikoga zadovoljiti. Oni koji su imali društvenu i 
ekonomsku moć: nisu se rado sjećali ideje o »svijetu malenih«. No niti 
oni koji su bili objekt povijesti nisu imali više mnogo strpljenja, da če- 
kaju skori dolazak dana gospodnjeg u kojem će se riješiti sve njihove 
brige. 

Socijalisti-utopisti su dobar primjer za to, da se povijest ne stvara na 
iluzijama. 

III. KRITIKA RELIGIJE KAO POČETAK KRITIKE 
GRAĐANSKOG DRUŠTVA I POLITIKE 


1. D. F. Strauss i Bruno Bauer 


Svojim djelom Život Isusovš Strauss (1808—1874) je skinuo svetost sa 
tekstova Novoga Zavjeta. Kršćanstvo je ostalo bez svoje obrane. Namje- 
sto apsolutne objave ostalo je nekoliko mitova, kojih se porijeklo i hi- 
storijski moglo dokazati. Sama evanđelja sadrže mnoge protivrječnosti u 
opisivanju života svoga učitelja. Stoga preostaje jedino kritička metoda 
istraživanja. Sistematski i argumentirano Strauss je analizirao pojedine 
stavove iz Svetog Pisma. Radio je to smjelo i sa oduševljenjem. Bio je 
kritičan, jer je racionalnim putem objašnjavao bit dogmi. Od sveg sa- 
držaja evanđelja za Straussa preostaje samo ideja mesijanističke tradicije, 
koja je preuzeta iz hebrejstva. Strauss odbacuje Isusovo božansko rođenje. 
on negira četvrto evanđelje kao povijesni izvor i ne priznaje Isusovu 
historijsku egzistenciju, niti uskrsnuće. I Isusova čuda stavlja u područje 
mitskih priča. 

Pored D.F. Straussa u kritici proliv kršćansiva i religije uopće istakao 
se je i drugi mladohegelovac Bruno Bauer (1809—1882). On je u kritici 
religije tražio put razvoja svijesti kao samostalnog sadržaja.! Realnost i 
zbiljnost nisu mu toliko bitni. Odlučujući je duh. Cilj daljnjeg razvoja 
duha je u tome da se duh oslobodi kršćanske religije. Tako oslobođeni 
duh pomoći će i državi da se oslobodi utjecaja crkve. To će biti značajno, 
jer samosvijest se mora uzdići iznad svake religije. B. Bauer je historiju 
prenio na područje ideja. Time se je odrekao političke aktivnosti koju je 
zastupao kritički krug hegelovske ljevice, koja je kritiku religije prenijela 
na kritiku politike. 

B. Bauer je veoma oštro kritikovao religiju, jer je mislio da je reli- 
gija najveći protivnik razuma,5 Zbog toga je izgubio profesuru u Bonnu. 


*D. F. Strauss: Das Leben Jesu, fir das deutsche Volk bearbeite Volksausgabe, 
Neunzehnte Auflage, Leipzig, A. Krčner Verlag. 


“ »Nekoliko riječi o kritici evanđelja B. Bauera. Neki Berlinčanin: 'U čemu je raz- 


lika između spisa B. Bauera i spisa D. F, Siraussa?.., B. Bauer nastoji dokazati, da 
nijeđan jedini atom evanđelja nije historijski, da je naproliv cijelo evanđelje slobodna 
književna tvorevina evanđelista,., Nasuprot Straussovim pretpostavkama. Bauer je 


kao svemoćnog stvoriielja svetih knjiga postavio samosvijest, onu istu samosvijest, za 
koju Feuerbach nastoji dokazati da je stvorila određene dogme'« (str, 200, A. Cornu — 
K. Marx i F. Engels, 1. Naprijed, Zagreb 1958). 


5B. Bauer i K. Marx namjeravali su izdavati časopis: Archiv des Atheismus. To bi 
suprotstavili Njemačkim godišnjacima, koji nisu bili dovoljno borbeni, O tome B. Bauer 
piše Marxu u pismu od 28. marta 1841: »Pitanje (časopisa) bit će teško. Još nije jasno 
odakle će nam doći suradnici ,,. Pa ipak nam je časopis apsolutno potreban, jer nemo- 
Kuće je da ostanemo vezani uz Rugea na dosadašnjoj bazi njegova časopisa i uz dosa- 
dašnje suradnike, Poduzmi sve da dođeš ovamo, da bismo zapoćeli novu bitku«. 

G. Jung u pismu Rugeu 18. oktobra 1841. saopćava' »Dr. Marx, Dr. Bauer i L. 
Feuerbach se združuju radi izdavanja jednog teološko-filozofskog časopisa; nekn se 
onda svi anđeli okupe oko staroga gospoda boga i neka se on smiluje samome sebi. 
jer ta će ga trojica sasvim sigurno izbaciti iz njegova neba, a povrh toga će mu nato- 
variti na leđa i neki proces.« 

A. Ruge u pismu Stahru 8. septembra 1841, izvještava o tim pripremama: »Meni sad 
nije lako, jer će B. Bauer, Karl Marx, Christiansen i Feuerbach proglasiti Montagnu 
i objaviti ateizam i smrtnost ili su to već i učinili; bog, religija će biti maknuti. a ljudi 
će biti proglašeni bogovima. Počet će izlaziti časopis ateizma, koji će izazvati silnu 
buru, ako policija dopusti, da do toga dođe, no na tome se ne da ništa izmijeniti“. (Sva 
tri pisma u knjizi A, Cornu, I svez. str. 338). 

Nakon otpuštanja objavio je decembra 1841. anonimni pamflet pod na- 
slovom: Die posaune des jiingsten Gerichts iiber Hegel, den Atheisten 
und Antichristen. — Ein Ultimatum. (Truba strašnog suda protiv Hegela 
ateiste i antikrista. Ultimatum.) U tom izvrsnom polemičkom spisu B. 
Bauer napada svoje protivnike tako da se prividno s njima slaže. On se 
prikazao kao veliki vjernik, te je optužio predstavnike teologije da ne 
vide bit Hegelove filozofije religije. Na taj način je iznio Hegelova kri- 
tička mišljenja o kršćanstvu. Izlažući Hegela Bauer je ponovio svoje teze 
o samosvijesti koja se suprotstavlja supstanciji tj. konkretnome. Tim 
procesom samosvijest postaje bezgranična. Ona se suprotstavlja nera- 
zumnosti u stvarnosti. No odvojena od stvarnosti ta je kritika izgubila 
povijesnu osnovu i postala sama sebi ravna. 

Zasluga je Bauerova da je veoma jasno istakao pod prividnom spe- 
kulativnošću revolucionarnost Hegelove filozofije. No tu revolucionarnost 
Bauer nije primjenjivao, što je nužno dovelo do raskida između njega i 
Karla Marxa. 


D. F. STRAUSS: 
(KRITIKU RELIGIJE POTREBNO JE PRIBLIŽITI NARODU) 


Kad sam gotovo pnrije 29 godina pisao predgovor uz prvo izdanje mog 
Zivota Isusovog, izričito sam saopćio, da je djelo određeno samo za teologe, a 
za neteologe to još nije na odgovarajući način pripremljeno, pa je stoga knjiga 
bila namjerno tako pripremljena da je neteolozi nisu mogli razumjeti kao 
cjelinu. Naprotiv, ovaj put sam pisao za neteologe i trudio sam se, da nijed- 
nom riječju ne budem nerazumljiv svima obrazovanima i sposobnima za 
mišljenje: da li će to i teolozi (mislim na cehovske) čitati ili ne, svejedno 
mi je. 

Od tada su se izmijenila vremena. Ne može se reći da je i šira publika, 
kao tada, ostala nepripremljena za takva pitanja. Ta pitanja došla su u masu 
bez mog učešća preko mojih najogorčenijih protivnika, koji su mi prigovarali 
da sam u najmanju ruku trebao pisati latinski. Zatim putem drugih, koji se 
nisu plašili, kao ja, da to izlažu na popularan način — s čime ja nisam uvijek 
bio zadovoljan, dok na kraju i političko buđenje njemačkog naroda nije omo- 
gućilo slobodniji govor o religioznim prilikama. Time su bili pokolebani mnogi 
privrženici starog shvaćanja i bili su potaknuti da samostalno razmišljaju o 
predmetima vjerovanja. Tada su mnogi pojmovi bili već opće poznati s čime 
se nije moglo računati kod prvog izdanja mog djela. I na kraju, to je samo 
predrasuda ceha, da o toj stvari može imati pravi uvid samo teolog, općenito 
samo naučenjak, Naprotiv, sadržaj o kojemu se radi, tako je jednostavan, da 
svaki, koji ima glavu i srce na pravom mjestu, može smiono reći da mu ništa 
neće ostati nejasno, poslije zrelog razmišljanja i korištenja pristupačnih po- 
moćnih sredstava. 

S druge strane u međuvremenu pokazalo se je, da se baš od teologa naj- 
manje može očekivati da u toj stvari dadu nepristran sud. Oni su istodobno 
i sudije i stranka. Oni se u svom dosadašnjem značenju kao duhovni stalež 
osjećaju ugroženi dosadašnjim shvaćanjem predmeta kršćanskog vjerovanja, 
naročito shvaćanjem osnove tog vjerovanja, tj. historijom evanđelja. Da li s 
pravom ili ne, sasvim je svejedno; oni su jednom u to vjerovali. Za svaki 
stalež najviša je pretpostavka njegovo vlastito postojanje. 

Uvijek će biti samo malo njegovih članova koji će prihvatiti promjene 
makar i po vlastitu opasnost, koja bi ono postojanje ukinula ili umanjila. 
Ipak, ovo je sigurno: ako kršćanstvo prestaje da bude čudo, tada ni duhovnici 
ne mogu više ostati čudotvorci, kao što su se do sada takvim rado prikazivali. 
Oni neće više moći davati blagoslov, već će moći još samo da poučavaju; no 
poznato je, da je takav posao isto tako težak i nezahvalan, kao što je onaj 
lak i zahvalan. 

Dakle ako hoćemo da napredujemo u religioznim stvarima, tada moraju 
oni teolozi, koji stoje iznad predrasuda i interesa ceha i bez obzira na mnošt- 
vo njihovih cehovskih drugova, da pruže ruku misliocima u općini (zajednici 
vjernika). Mi moramo narodu govoriti, jer nas teolozi u svom mnoštvu neće 
da čuju, kao što se apostol Pavle obratio paganima, jer su Židovi odbacili 
njegovo evanđelje... To određenje za narod jedan je od razloga, da ja, umje- 
sto da spremam novo izdanje svog kritičkog obrađivanja Isusovog života, 
izdajem novu knjigu, u kojoj, iz stare knjige, osim osnovnih misli, ništa drugo 
preuzeo nisam. No i druga okolnost djelovala je u istom pravcu, Već dugo 
sam želio, da pri novom izdanju onog djela usporedim što je od tada postig- 
nuto na tom području, da svoje djelo branim od novijih prigovora, te da 
ispravim ili dodam bilo tuđi ili svoj rezultat daljnjih istraživanja... 

Raspravljanja o novijim istraživanjima moraju, koliko god je to moguće, 
biti uključena u ovo popularno djelo... Tko piše o vladarima Ninive i o 
egipatskim faraonima, može to raditi iz čistog historijskog interesa. No nasu- 
prot tome, kršćanstvo je tako živa snaga, i pitanje kako je ono nastalo, uklju- 
čuje u sebe značajne posljedice za neposrednu sadašnjost; inače bi istraživač 
morao biti kratkovid kad bi u raspravljanju o tome bio samo zainteresiran za 
historiju... Naš cilj nije u izlaganju prošle povijesti, već hoćemo da pomog- 
nemo ljudskom duhu u njegovom budućem oslobođenju od teškog jarma 
vjerovanja; no kao najbolje sredstvo za tu svrhu slažem se s njima, da pored 
filozofskog objašnjavanja pojmova, treba i povijesno istraživanje. 

... Budući da ja svoju knjigu namjenjujem njemačkom narodu, već mogu 
zamisliti i proteste, koje će u ime tog njemačkog naroda, protiv mene dići oni, 
koje narod kao takve ne priznaje. Ja shvaćam njemački narod kao narod 
Reformacije, no ja Reformaciju ne shvaćam kao nešto završeno, već kao djelo 
koje treba nastaviti.... I mi živimo u krizi, koja svoje neugodnosti ispoljava 
u tome, da je nama kao i tadašnjim ljudima isto tako postao nesnošljiv dio 
oticijelnog kršćanstva, kao što nam je drugi ostao neophodan. Tada je doba 
Reformacije imalo prednost da je ono što mu je postalo nesnosno bilo na 
strani učenja i prakse crkve, pri čemu je bilo zadovoljno sa učenjem Biblije 
i sa pojednostavljenim crkvenim propisima na osnovu tog učenja... Ono što 
mi još od tog potpuno priznajemo, nije kao takvo priznato zbog toga, jer je 
saopćeno božjim otkrivenjem preko čudotvornih poslanica, već zbog toga, jer 
je po sebi istinito na osnovu uma i iskustva, i spoznaje se kao zasnovano u 
zakonima ljudskog bića i mišljenja... Sve dotle dok kršćanstvo bude shva- 
ćeno kao nešto što je čovječanstvu dato izvana i Krist kao netko tko je došao 
s neba, i njegova crkva kao institucija koja će pomoću njegove krvi osloboditi 
ljude od grijeha, bit će sama duhovna religija neduhovna, a kršćanstvo će 
biti shvaćeno na židovski način. Tek kad se spozna da je u kršćanstvu čovje- 
čanstvo postalo dublje sebe svjesno nego prije. da je Isus samo onaj čovjek 
u kojem je najprije nastala ta dublja svijest koja se ispoljavala u njegovom 
cijelom životu i biću kao određujuća sila i da se oslobođenje od grijeha sastoji 
u poniranju u to razmišljanje, i u prihvaćanju toga, tek tada je kršćanstvo 
zaista kršćanski shvaćeno... Tko je jednom shvatio, da se čovječanstvo i sve 
u njemu iz čega se ne izuzima ni religija, povijesno razvija, tome mora biti 

i to jasno, da ni na jednoj točci tog razvoja ne može postojati nešto upravo 
najviše, da u predstavi o religioznim spisima (izvorima) koji su pod nepovolj- 
nim okolnostima obrazovanja nastali prije više od 1500 godina, treba da raz- 
dvojimo bitno od nebitnog, ako hoćemo da to za nas još važi. Poduzeti to 
razdvajanje jest slijedeći zadatak protestantizma, i ako njemački narod ima 
zadatak da nastavi daljnje obrazovanje u protestantizmu, bit će to razdvaja- 
nje zadatak njemačkog naroda... Tko hoće da ukloni popove iz crkve, mora 
najprije ukloniti čudo iz religije. 

Time što potičemo njemački narod da preuzme taj duhovni posao, ne 
odvodim ga od njegovog političkog žadatka, već samo upućujem na sigurnu 
osnovu njegovog rješavanja. Koliko god je sigurno da je reformacija nastala 
iz najdublje osobitosti našeg naroda i kojoj je za sva vremena dao svoj pečat, 
sigurno je i to, da ne može ništa uspjeti što ne nastavlja na to, što nije izraslo 
iz tla unutrašnjeg obrazovanja duha i srca: mi Nijemci možemo politički 
samo u tom smislu postati slobodni, kad se oslobodimo duhovno, religiozno 
i moralno... 


BRUNO BAUER: 


(ZADNJI JE CAS DA SE OSUDI HEGEL-ANTIKRIST) 


»Jer je vrijeme da se počne sud od kuće božje (1. Pet. 4,17). Hoće li 
dovijeka protivnik prkositi imenu tvojemu?, dođoše u dostojanje tvoje, 
oskvrnuše svetu crkvu tvoju (Ps. 79,1) naime hram... Za koji Bog reče: uselit 
ću u njega« (2 Kor. 6,16). Zlo se već javlja... Zlo više ne pripada samo zlima, 
Ino obuhvaća već i vjernike i već je došlo vrijeme, »a Duh razgovijetno go- 
vori da će u posljednja vremena odstupiti neki od vjere slušajući lažne du- 
hove i nauke đavolske« (1 Tim. 4,1). Ta opasnost »posljednjeg vremena« koje 
je očito već tu i svakom dobronamjernom nalaže da odvažno i neustrašivo 
svjedoči snagu i istinu vjerovanja, ta opasnost nas je pokrenula da energično 
istupimo i da napadnemo tvrđavu zla. Mi se pokoravamo riječi: »Trubite u 
trubu na Sionu, i vičite na svetoj gori mojoj, neka drhću svi stanovnici ze- 
maljski, jer ide dan Gospodnji, jer je blizu« (Joel, 2,1). 

U Hegela je došao Antikrist i postao »otkriven«. Dužnost je pravog vjer- 
nika da takvo zlo svima razotkrije, te da ga otvoreno optuži, da svakog 
čovjeka pred njim upozori i da se spriječi njegovo lukavstvo... Neće biti više 
ništa stalno, pouzdano i trajno, ako se »snažna zabluda« one filozofije, bude 
još trpjela u kršćanskoj državi... Ti ljudi su najprije oborili religiju, crkvi 
su zadali smrtni udarac, i na kraju će htjeti srušiti i prijesto. (123—124). ... 
Uvjereni smo, da je Otkrivenje, kad govori o onoj životinji, mislilo na Hegela 
Antikrista (127)... Hegelov sistem je sistem pakla, to je paklena mašina koja 
treba da digne u zrak kršćansku državu (128). 


(FILOZOF HULI NA BOGA) 


»Reče bezumnik u srcu svojem: nema boga (Ps. 14,1). Naprotiv: »blago 
čovjeku, komu je omilio zakon gospodnji i o zakonu njegovu misli dan i noč« 
(Ps, 1,2). Kad stoji napisano (Ps. 33,9): »jer on reče i postade; on zapovjedi 
prirode jačao svoju vjeru, kad je pobožnome s&mo njegovo ime uzvišeno« 


La Iz predgovora knjizi: Das Leben Jesu filr das deutsche Volk, bearbcitet, Volks- 
ausgabe, Neunzehnte Auflage, Leipzig, A. Krčner Verlag. Predgovor je pisan 1864 (za 
prvo i drugo izdanje). 

i pokaza se, i kad se vjernik toga drži, da bi iz promatranja reda i ljepote 
(Ps, 148,13), tada protiv toga negodđuje i gunđa Filozof. On ništa neće da čuje 
o vatrenom jeziku nebeskog oca... Dok su još raniji filozofi poštovali Boga 
te izvodili stvaranje svijeta iz njegove svete volje, tu se Hegel osjeća veoma 
neugodno. On kao da je tada u pustinji, gdje mu se podruguju zli duhovi, luta 
okolo i osjeća se kao kod kuće tek tada, kad se pojavi filozof, koji jedino 
priznaje um. »S Cartesiusom, kaže on (Gesch. d. Phil. III. 328) dolazimo na- 
pokon do samostalne filozofije, koja zna, da samostalno nastaje iz uma. Ovdje, 
možemo mi reći, mi smo kod kuće, i uzviknuti kao brodar, poslije dugog lu- 
tanja po uzburkanom moru, zemlja!« (164—165). »Mišljenje, kaže Hegel (Gesch. 
d. Phil. III. 376) mora se postaviti na stajalište spinocizma. Kad počinjemo 
filozofirati moramo najprije biti spinozisti. Duša se mora kupati u tom eteru 
Jedne Supstancije, u kojoj je, sve što se smatralo istinitim, propalo. To je ta 
negacija svega posebnog, do koje mora doći svaki filozof, to je oslobođenje 
duha i njegova apsolutna osnova«. Tko tako govori o Spinozi, taj mora Evan- 
đelje poniziti, negirati i smatrati ograničenim. Šta više, moralni princip krš- 
čanstva, filozof te vrste će prezirati, dok će on još priznavati prosvjetitelje 
prošloga stoljeća. »Nema čistijeg i uzvišenijeg morala, nego što je Spinozin, 
samo vječnu istinu ima čovjek za svrhu u svom djelovanju« (isto III. 404), 
Djelovanje kojemu je svrha spas duše smatra on uskogrudnim, egoističkim 
i ograničenim, kad apostol upozorava: gradite spasenje svoje sa strahom i 
drhtanjem (Fil. 2,12). Spinozim je moral, kaže Hegel: »najviši, ali i opći moral« 
isto III. 405). Kako je lukavo ono: »ali i«, evanđeoski mora! je najviši, ali za 
njega ono to nije, jer je ograničeno i nije općenito istinito. 

Malebranche daje Hegelu priliku, da ispolji svoj najdublji prezir _ prema 
Bogu, prema religioznosti i prema ozbiljnosti teologije. »U toj plemenitoj duši, 
kaže berlixnski filozof (isto III. 416) potpuno je isti sadržaj kao kod Spinoze, 
sarno u pobožnom obliku, Inače kod njega se nalaze ostale prazne litanije o 
bogu, katekizam ža djecu od 8 godina (sada pak znamo, u kojoj su godini 
djeca već emancipirana od evanđeoske istine) o dobroli, pravednosti, o pri- 
sutnosti na svakom mjestu, o moralnom poretku svijeta; za cijelog svog ži- 
vota teolozi ne postižu ništa više — tj. oni ostaju cijelog svog života djeca od 
8 godina. Ali ipak, mi ostajemo kod toga: »budite kao dječica« (Mt. 18,3), 
(166—167). ... Neki od ranijih filozofa, među njima naročito Lcibnitz, nisu se 
još stidjeli da otvoreno priznaju svoje neznanje i protivrječnosti u koje mora 
da dođe slabi ljudski um kad razmatra ovaj svijet. On priznaje da je u božjoj 
mudrosti sve u redu i jedinstvu, što običnom oku izgleda kao razdor i nered. 
To pobožno razmišljanje Hegel napada sa svom ironijom i on koristi tu po- 
lemiku da bi zadao smrtni udarac i pobožnom vjerovanju i uvjerenju vjer- 
nika. »Bog ima privilegij«, kaže on (isto III. 472), da mu se natovari ono što 
ne može biti shvaćeno. Riječ »Bog« je postala pripomoć, koja vodi u jedinstvo, 
koje je tu samo tako zvano. »Tako zvano!, on ne zna koja snaga leži u božjem 
imenu. »Bog je tako reći žlijeb gdje se sjedinjuju sve protivrječnosti...« 
(167—168)... Čuvati Hegela bilo bi zločin prema religioznoj istini. Stoga ćemo 
nastaviti s otkrivanjem obmane i zlobe u njegovom sistemu. Najprije ćemo 
pokazati, kako samosvijest, koju postavlja na prijesto. bjesni protiv svih 
ljudskih i božjih zakona. Iz toga će postepeno sve više i više biti jasno kakvu 
sudbinu može religija od njega očekivati. 


(HEGEL RAZARA SVE POSTOJEĆE) 


Umišljenost je jedini osjećaj, koji Hegel može dati svojim učenicima. Ona 
poniznost, koja jedina Gospodu daje čast, a ljude postiđuje, njemu je strana... 

Za Hegela su svi ljudi, osim filozofa, volovi. Spoznaja je zadovoljstvo, koje 
filozof osjeća u suprotnosti prema bogu; ona je »vedrina i svečanost duha — 
na račun volova« (Gesch, d. Phil. I. 279), Narod, pošteni građanin leži jednom 
Za SVa vremena »u jami« konačnosti, u grobu (isto I. 196). Sa unutrašnjim 
draženjem priča Hegel, s kakvim je neograničenim prezirom govorio protiv 
naroda Heraklit, i stoga ga naziva »plemenitim duhom« (isto I. 329). Nikakve 
ljubavi nema Hegel prema poštenom, jednostavnom čovjeku. 


Za njega je filozofija »hram samosvjesnog uma«, hram koji je nešto sas- 
vim drugo nego hram »Židova«, u kojem stanuje živi Bog (Isto I. 49). Filozofi 
su graditelji tog hrama, u kojem samosvijest slavi svoj kult, naime Bog, 
svećenik i općina su u jednom. Filozofi su gospodari svijela, oni stvaraju 
sudbinu čovječanstva, njihova djela su djela »sudbine«.., Filozofi su uvijek 
»bili prisutni«, kad se kakav »pokret« događa u povijesti, oni vode cjelinu, 
uvijek imaju u vidu cjelinu... 

Ne samo kad se nešto događa, imaju filozofi uglavnom svoje prste, već i 
tada kad postojeće slabi i kad se raspadaju i propadaju pozitivne forme, insti- 
tucije, državni ustavi i religiozni propisi. Filozofi su jedini pravi, jedini opasni, 
jer su oni najkonzenkveniniji i najsmioniji revolucioneri. »Filozofija poči- 
nje s propašću nekog realnog svijeta«. To zvuči još nešto dvosmisleno, i mo- 
glo bi biti tako shvaćeno, da se filozofija tek tada pojavljuje i da postaje po- 
treba kada neki realni svijet počinje propadati. Ista dvosmislenost nalazi se i 
u ovoj tvrdnji: »gdje je nastupio prelom između unutrašnjeg teženja i vanjske 
zbiljnosti, kad dosadašnji oblik religije ne zadovoljava, kad propada moralni 
život, tek tada se filozofira. Duh se povlači u prostorije mišljenja i protiv zbilj- 
skog svijeta pravi on carstvo mišljenja.« No kad Hegel kaže, da baš duh na- 
pada i slabi »taj supstancijalni način egzistencije, tu moralnost i to vjerovanje, 
tada filozofija izvodi taj napad i prouzrokuje period propasti« (isto I. 66)... 


Četa mladih hegelovaca želi nas uvjeriti da se Hegcl bori samo teorijom 
i nije mislio na to, da teoriju nastavi u praksi. Kao da Hegel nije s paklenskim 
bijesom napao religiju, kao da nije težio razaranju svijeta. Njegova teorija 
bila je u samoj sebi pa stoga najopasnija, najobuhvatnija i najrazornija praksa. 
Ona je bila sama revolucija. Zašto dakle govore bezbožni učenici tako glupo o 
svom Majstoru? Ne može se vjerovati da nisu znali za njegov sistem i njegov 
bijes razaranja... Satana je lukav. Zaista. No to ratno lukavstvo ne pomaže 
više, Mora se jasno i otvoreno reći: Hegel je bio veći revolucionar, nego svi 
njegovi učenici zajedno. Na njega se mora staviti sjekira, on mora biti oboren, 
Ono znanje koje se uzdiglo iznad vremena i postojećega, kaže Hegel »proizvodi 
tada nov oblik razvoja. Filozofija je unutrašnje mjesto rađanja duha, koji će 
kasnije nastupiti kao zbiljsko oblikovanje« (isto 1. 70). To je dakle lom, koji 
stvara filozofija, da u onom znanju nije samo nov oblik, već u tom obliku nas- 
taje nov sadržaj. Ono supstancijalno koje je ležalo u osnovi vremena, važilo 
je kao takvo, vladalo je neposredno, i to njegovo vladanje ispoljavalo se je 
još u vanjskim propisima, dakle duh je u osnovi bio još nezreo. Ali znanje 
je slobodno, ono oslobađa duh, i njegova određenja pretvaraju raniji sadržaj 
u novi oblik (formu), a samim time u novi sadržaj, naime u zakone slobode i 
samosvijesti. Prema tome, filozofija je kritika postojećega »na osnovu znanja 
postavlja duh razliku između znanja i toga, što jest.« To što jest i što treba 
da bude, razlikuje se. To Treba je jedino pravo, opravdano i mora se dovesti 
do važenja, vladanja i moći. Ono mora sprovesti »svoju suprotnost«. »Kad je 
nastupio princip, koji je određen, da rodi, novu, višu zbiljnost, lada je on toga 
dostojan (1), da se pojavi u direktnom odnosu prema zbiljnosti, a ne samo kao 
mnijenje i učenje.« Mora dakle doći do djela, do praktične opozicije, a ne sa- 

mo naknadno ili zaobilaznim putem, već upravo mora teoretski princip postati 
praksa i djelovanje. Taj praktički »odnos leži u principu, to je njegov istinski 
položaj, koji ima, to je njegova čast« (isto II. 118). 

Dakle nije dosta, da dođe do pobune uopće i da je »uzbuna glavna zasluga 
i glavni način djelovanja učitelja«, već opozicija mora biti ozbiljna, stroga, pro- 
dorna, bezobzirna i obaranje postojećega glavna namjera. 

I na području politike mora dakle filozofija djelovati, i postojeće odnose, 
ako protivrječe njenoj samosvijesti, bez obzira napasti i stresti.« (169—172)... 
Čujte, čujte to samopriznanje Filozofa! Da li su mladohegelovci izrekli nešto 
što bi bilo više prestupničko, nešto što bi bilo više izdajničko? Tako daleko 
oni još nisu došli, tako bestidno, tako drsko nisu se još izjasnili... Ne samo 
da se Hegel okreće protiv države, već protiv sveg pozitivnog i postojećeg, 
protiv crkve i religije... Tada nas ništa ne čudi, kad Hegel u francuskoj re- 
voluciji, u tom dijelu ateističke filozofije vidi veliko dostignuće povijesti, kad 
on tu revoluciju promatra kao iskupljenje čovječanstva i kao djelo u kojem 
je filozofija potpuno dokazala svoj poziv da vlada svijetom... 

Hegelov ateizam sve se više ispoljuje i pokazat će se u svoj svojoj golotinji, 
kad pogledamo, kako taj Antikrist veliča Francuze, jer su se pobunili protiv 
Boga, a prezire Nijemce, jer nisu imali hrabrosti, da Boga zaista negiraju... 
(173).7 


2, Moses Hess 


Spekulativna filozofija mogla je lako za svako povijesno i društveno 
događanje oblikovati i odgovarajuće kategorije. U tom kategorijalnom 
odnosu vidjelo se je, da ta filozofija svijet promatra samo kao razvoj od- 
ređenih ideja, a sama stvarnost postaje manje bitna. Misao o povijesti i 
njenom cilju postaje sebi dovoljna kad apstrahira od realnog sadržaja. 


Protiv takve uloge i djelovanja filozofije istupio je mladohegelovac 
Moses Hess (1812—1875). No njegov zahtjev često je sa realnog tla odla- 
zio u maštanja o budućoj harmoniji društva. Cilj razvoja je komunizam. 
Svi će ljudi biti zadovoljni i dobri. M. Hess je pisao da se filozofija mora 
uključiti u probleme socijalnog života. Ako se govori o slobodi, a da se 
pri tom ništa za slobodu ne učini, onda je to sasvim uzaludan put. Čo- 
vjek u životu treba i da živi, a od misaonih kategorija ne može biti sit i 
zadovoljan. Društvo treba da se oslobodi socijalne i duhovne bijede. 


7 Bruno Bauer: Die Posaune des Jjingsten Gerichts tiber Heget den Atheisten und 
Antichristen (1841). Prevedeni tekst: iz Predgovora, zatim iz pogl. 3 i 4. 

Cijelo to Bauerovo djelo objavljeno je u knjizi: Die Hegelsche Linke, Texte aus den 
Werken von Heinrich Heine, Arnold Ruge, Moses Hess, Mar Stirner, Bruno Bauer, 
Ludwig Feuerbach, Kart Marr und S&ren Kierkegaard. Ausgewčihit und eingeleitet von 
Kari L&with. Stuttgart — Bad Cannstatt 1962. 


Miadohegelovci su cijenili značenje Bauerova spisa: Truba strašnog suda, jer je on 
tu jasno iznio revolucionarnu stranu Hegelove filozofije. A. Ruge je u pismu Fleischeru 
od 13. decembra 1841. pisao: »Jeste li čitali Trubu? To je važna, politički važna knjiga. 
Lom filozofije s cijelim pozitivizmom je tu dokumentiran i više se ne da zaliječiti. Kao 
što kršćanstvo prelazi u katolicizam, tako ide i filozofija ravno u humanizam«. 

G. Jung u pismu A. Rugeu od 29. novembra 1841. piše: »Jeste li čitali Trubu protiv 
Hegela? Ako vam još nije poznato, ja ću vam odati tajnu, koju zadržite za sebe: na- 
pisali su je Bauer i Marx, Srdačno sam se morao smijati dok sam je čitao« (A. Cornu, 
I. str. 345). Marxov prilog u tom pisanju bio je neznatan, jer _ on 1ada nlje poznavao 
teologiju kao B. Bauer. 


»Truba« je u Pruskoj bila zabranjena. 

Ukidanjem dosadašnje politike rješavat će se socijalni problemi. Da bi se 
čovjek osjećao slobodan u svom duhu i duhovnom stvaranju treba da 
odbaci religiju, kao izvor zabluda. 


Ovdje ćemo navesti nekoliko odlomaka iz Hessovih spisa? u kojima 
govori o štetnoj ulozi religije, te o humanom pozivu da se čovjek bori 
protiv svake religije uopće. Ipak Hess ne vidi na koji bi se način reali- 
zirali ti ciljevi. No on jasno izražava potrebu borbe protiv raznih zabluda. 
Hess misli da je narod nosilac novih događaja. Da bi narod postao spo- 
soban za takav zahtjev treba mu pomoći kritikom i filozofijom. Hess je 
uvjeren da će tim sjedinjenjem teorije i prakse nestati i religije i svake 
dosadašnje politike. 


1. (POLITIKA i RELIGIJA) 


Budući da se ne usuđujemo naše ideje uvesti u život, okrećemo naše oči 
od sadašnjosti u onostranu budućnost. Nigdje religija onostranosti nije našla 
bolje tlo, nego u Njemačkoj. (197). 


— Svaka politika, bila ona apsolutistička, aristokratska ili demokratska, mora 
nužno, zbog svog održavanja, da održava suprotnost između gospodstva i rop- 
stva; ona je zainteresirana za suprotnosti, jer njima ona zahvaljuje za svoje 
postojanje — kao šlo je s nebeskom politikom, s religijom, ne s ovom ili onom, 
već s religijom uopće nužno spojeno duhovno ropstvo; jer ni religija ne može 
liudima dozvoliti slobodu (duha), a da sama sebe ne negira. I religija je za- 
interesirana za to, da božansko, moralno, ostane čovjeku onostrano, nešto vanj- 
sko, jer kad bi postigao svoj cilj, religija bi prestala postojati. (199). 


— Njemačka filozofija, koja je do Hegela bila samo ezoterična nauka, tek sad 
kao spekulativni ateizam počinje djelovati u životu, i francuska socijalna fi- 
lozofija, koja se na isti način tek sad, poslije St. Simona i Fouriera, oslobađa 
od škole i kao naučni komunizam počinje prodirati u narod. (200). 


— Hegelova ideja »apsolutne ličnosti« tek u ateizmu sadrži svoj pravi smisao 
i čuva se pogrešnog tumačenja. (201). 
— Francuski komunizam i njemačka filozofija oblikuju duh vremena): 
Francuski i njemački duh su osnovni princip novog vremena istinom. A 
da bi se i ta istina ostvarila u živolu, moraju se ona dva njena momenta, tj. 
lična sloboda i socijalna jednakost, opet sjediniti. Bez apsolutne jednakosti, bez 
francuskog komunizma s jedne strane, a s druge strane bez apsolutne slobode, 
bez njemačkog ateizma, niti lična sloboda, niti socijalna jednakost ne mogu 
postati zbiljska istina, Sve dotle, dok se u objektivnom svijetu bude još pri- 
znavalo stanje suprotnosti i ovisnosti, sve dotle dok politika bude vladala svi- 
jetom, nije moguće zamisliti njegovo oslobođenje od okova nebeske politike. 
Religija i politika stoje i padaju zajedno, jer unutrašnja nesloboda duha, tj. 
nebeska politika, podupire vanjsku, a ova opet onu. Kao što u komunizmu, u 
stanju zajednice, nije zamišljiva religija, jer ona, princip suprotnosti i neslo- 
bode nužno vodi u negaciju komunizma — isto tako obratno u ateizmu, u sta- 
nju slobode duha, nije politika zamišljiva (202). 


* Moses Hess — Philosophisehe und Sozialistische Schriften 1837—1850, Eine Auswaht, 
Herausgegeben und eingeleitet von Auguste Cornu und Wolfgang Mčnke. Akademie Ver- 
lag, Berlin, 1961. 

— Protestantizam je napredak u odnosu na katolicizam, ali stoji bliže katoli- 
cizmu nego ateizmu. (207). 


— M. Hess ima termin: politički ateizam, tj. komunizam (208). 


— Oni koji nisu politički ateisti, već politički racionalisti, ne stavljaju mjerilo 
kritike na državu uopće, već na ovu i onu državu, na ovaj li onaj oblik vlade. 
(208). 


(iz članka: Socialismus und Communismus, 1843). 


2, (O DRŽAVI I RELIGIJI) 


Ako religija i država treba da budu identične, gdje je tada jamstvo za to, 
da se katolička ili protestantska država neće proglasiti »kršćanskim« par ez- 
cellence, ili »najkršćanskijim«, a isključit će sve druge kršćanske konfesije, 
kao što smo to već sve doživjeli? — »Kršćanski« državni filozofi pozivaju sc 
na opću religiju. No da li je do sada postojala opća religija osim filozofije? 
Da li uopće postoji nešto opće osim onog što je umno i čisto ljudsko? Skinite sa 
religija njihove misterije, tada neće ništa drugo preostati, nego opće spoznato 
i priznato. Dakle, treba da birate da li hoćete državu zasnovati na misterijama 
ili na principu javnosti. Ako hoćete prvo, tada je osnivate na religiji, a ako 
hoćete ovo drugo tada je morate zasnovati na umu i moralnosti. (188). 


(Članak objavljen u: Rhz. Nr. 196. 15. juli 1842, Klin) 


3. (ZASTO ŽIVOTINJE NEMAJU RELIGIJU?) 


Životinjski svijet u šumi nema samo zbog toga religiju, jer nema svijest 
svoga cgoizma, svoje otuđenosti (Entfremdung), tj. jer mu nedosiaje svijest o 
urijehu. (387) 

— Civilizirano barbarstvo počinje upravo tamo, gdje prestaje nccivilizirano 
divljaštvo. (387) 


(Članak Die letzten Philosophen, 1845. Pod tim nazivom Hess misli na B. Bauera 
iM. Stirnera). 


4. (ZADATAK FILOZOFIJE) 


Teološka svijest velika je laž, princip sveg ropstva (i gospodstva) kome je 
naš rod podređen, sve dotle dok mu je životna ideja nešto vanjsko, i dok ne 
spozna samosvjesno djelo. (213). 


-— Budući da rcligija i politika uvijek upućuju na nešto buduće, one neće ni- 
kada priznati, da je to buduće sadašnje, jer bi time same sebe ukinule, I reli- 
ija i politika, jer im je uloga u tome, da ukazuju na budućnost, u kojoj nji- 
hova uloga završava, moraju uvijek pomjerati sadašnjost te budučnost (215). 


— Apsolutna religija i apsolutna država nisu ništa drugo nego apsolutizam ne- 
beskih i zemaljskih tirana nad robovima. Vladavina i njena suprotnost, potči- 
njenost, suština je religije i politike, i što se na savršeniji način manifestira ta 
suština, utoliko je savršenija forma religije i politike. U apsolutnoj religiji i 
politici gospodar je jedan gospodar svih. Općenitost se ovdje pokazuje kao ne- 
gacija sveg individualnog. Pred bogom i monarhom iščezavaju sve egzistencije. 
Bog i sam monarh nisu zbiljske individue: oni su uzdignuti iznad sve stvar- 
nosti, oni su sveta lica, uopće nisu lica: monarh, kao i Bog jest veličanstvo, 

neshvatljivo. Ne mislite na to — samo molite — padnite na koljena! Apstrak- 
cija ne može biti dalje tjerana, i dualizam, stigavši do te visine, ne može se 
više održati — preokreće se: revolucija i kriticizam počinju. (216—217) 

— Sada je zadatak filozofije duha, da postane filozofija djela (Philosophie der 


That) (219). 
(Članak: Philosophie der Tnat, 1843) 


5. (PRESTANAK RELIGIJE I POLITIKE) 


(O biblijskom prokletstvu da se u znoju lica zarađuje kruh): kao što je to 
prokletstvo dospjelo u život s religijom i politikom ono će opet prestati kad 
bude prevladan stupanj refleksije... Počinje filozofska etika koja obuhvaća 
Cijeli život. Prva riječ, kojom se bog otkrio čovjeku bilo je ono prokletstvo koje 
nam donosi Biblija u poznatoj izreci: »U znoju svog lica zarađivat ćeš kruh 
svoj« (1 Moj. 3, 19). Nasuprot tome prva riječ kojom se je slobodni duh otkrio 
čovjeku, jest poznata izreka Spinozine Etike: »Dobro je što unapređuje djelat- 
nost i povećava životnu radost.«* »Rad u znoju lica« učinio je ljude robovima 
i bijednima; »djelaitnost iz zadovoljstva« učinit će ih slobodnim i sretnim. (220). 
— Osnova slobodnog djela je Spinozina Etika, a ovaj spis Philosophie der That 
treba da bude samo daljnji razvoj tog rada. (221) 

— Fichte je prvi temeljni ateist. (222) 
(Isti članak) 


6. (JEDINSTVO DJELOVANJA TEORIJE I PRAKSE) 


Izgleda da njemački filozofi još ozbiljno ne misle na stvarnu narodnu slo- 
bodu i pored svog priznanja slobodnog djela i bliskog odnosa između bliske 
duhovne i socijalne slobode. Njihov cijeli napredak koji su dosad postigli 
ograničava se na težnju da omoguće filozofiji pristup u narod. Ako oni za- 
ista hoće pridobiti narod, tada moraju prije svega kod samih sebe omogućiti 
pristup narodnim željama. Htjeti narod osloboditi duhovno, a da mu se isto- 
vremeno ne da socijalna sloboda bio bi beskoristan i uzaludan posao. Ako ne 
mislite ozbiljno o slobodi, tada se ne vidi u čemu Vi vidite prednost, kojom 
se razlikujete od onih, koji tvrde da se filozofiji nema šta prigovoriti, samo što 
se »buktinja prosvjetiteljstva« ne smije dati narodu u ruke, jer ona tu ne 
»svijetli« već se »gasi«. Vi se bojite naroda, jer Vag ne interesiraju njegove 
želje. Ali tko jamči za to, da Vi niste istog mišljenja kao oni pljašljivci, čim 
upoznate opasnosti, kojima je izloženo ono što vi smatrate svetinjom, kad jed- 
nom narod bude htio realizirati slobodu, koju mu propovijedate? Vi još nikako 
nisie prožeti istinom, da duhovna i socijalna sloboda zajedno nastaju i padaju, 
inače biste prestali da narodu govorite samo o slobodi duha, ili da mu namje- 
sto socijalne slobode pružate fantom »slobodne države«. Narod, »koji u znoju 
svoga lica« kao što kuže Biblija, mora raditi, da bi održao svoju bijednu egzi- 
stenciju, — narod, koji ne može djelovati slobodno — taj narod (i Vi ne poz- 
nate drugi narod) kažemo mi, treba religiju; ona je njegovom slomljenom srcu 
isto tako neophodna potreba kao rakija njegovom želucu koji čezne za hra- 
nom, Stoga je strašna ironija, da se od roba ili očajnika zahtijeva razboritost 
i vedrina duha. Sve dotle dok narod ne možete ili nećete uzdići iz stanja ži- 
votinje, ostavite rnu i svijest životinje, ili što više nesvjesnost životinje. Dok 


* Spinoza: Fthica 11. pars IV. appendix cap. VIII. i pars IV. propos. XXIV. demonsti. 

narod čami u materijalnom ropstvu i bijedi, on ne može biti duhovno slobodan. 
Ta nesreća može da u posljednjoj instanci proizvede religiozno samonegiranje, 
ali ne filozofsku samosvijest. 

Isto tako je s druge strane beskorisno i uzaludno htjeti narod uzdići do 
stvarne slobode, i da učestvuje u dobrima egzistencije, a da ga se ne oslobodi 
ođ duhovnog ropstva, tj. ođ religije. Postoji samo Jedna Sloboda! Ne može se 
reći, da jedna mora prethoditi drugoj, na pr. socijalna duhovnoj. Duhovno i 
socijalno ropstvo je krug, čija dijabolična (đavolska) snaga može biti slom- 
ljena samo tada, kad se iz njega izađe u zdravu životnu sferu slobode, i s jed- 
nim udarcem dokrajči čarobnjaštvo. Narod, koji ne misli samostalno, ne može 
ni djelovati samostalno, Religija može nesretnu svijest ropstva učiniti time 
snošljivom, da je potpuno smrvi, pa time prestaje svaka reakcija protiv zla, 
a time i svaka bol — kao što opijum dobro djeluje protiv bolnih tegoba. Vjero- 
vanje u zbiljnost nezbiljnosti i u nezbiljnost zbiljnosti može onome koji pati 
dati pasivno zadovoljstvo sreće, životinjsku neizvjesnost, ali ne može dati ak- 
tivnu energiju, ne mušku snagu djela, da svjesno i samostalno reagira protiv 
nesreće i da se oslobodi od zla. Zbiljsko i duhovno ropstvo, nesreća i religija, 
međusobno se uvjetuju, i kao što je prava religija ij. kršćanstvo kćer nesreće 
— što se historijski može dokazati, tako nesreća ima opet najveću potporu i 
najjaču garantiju svog daljnjeg postojanja u religiji. — Oni, koji narodu hoće 
dati socijalnu slobodu bez duhovne, na isti način poduzimaju nemoguće djelo, 
kao i filozofi, koji nude samo slobodu duha, Time što pored socijalne slobode 
ostavljaju duhovno ropstvo, tj. religiju, u istom tom času oni sami s tim rop- 
stvom ukidaju onu slobodu, gdje je postavljaju kao zbiljsku. Jer religija pro- 
matra zbiljska dobra svijeta kao nešto vanjsko, religija cijepa jedinstveni život 
na dvoje. jer je i sama produkt nesretne svijesti... Pravi užitak, slobodna dje- 
latnost ljudske volje ne postoji za duhovno neslobodnog, za religioznog čovje- 
ka. Ljudske nagone religija osuđuje kao zlo. Ljudska je volja, kaže religija, 
zla od svog porijekla, Što je sloboda u prvobitnom dobu, to je u ropstvu prvo- 
bitno zlo. Sistem ropstva ne može kao dobro priznati slobodnu volju, i ljudski 
nagon za slobodnim djelom. Gdje se smrt veliča kao pravi život, tu mora pri- 
rodno pravi život izgledati kao smrt i biti proklet. 

Ako hoćete sa svojom slobodom ozbiljno početi, tada nemojte stati na pola 
puta. Ne zadovoljite se time da napadate ovaj ili onaj oblik ropstva, slijedite 
i razorite ropstvo iz temelja: budite radikalni! Postoji samo Jedno Ropstvo, 
kao što postoji samo Jedna Sloboda! Suština čovjeka, specifičnost, po čemu 
se razlikuje od životinje, postoji upravo u njegovoj slobodnoj djelatnosti, koja 
je neovisna od svake vanjske prisile. Ta sloboda je, kao jedini život tako i 
jedini čovjekov užitak. Sve dotle dok ta jedna i cijela sloboda nije uspostav- 
ljena, čovjek ne živi čisto ljudski, već više ili manje životinjski; on ima ili 
nesretnu svijest, svijest svoje bijeđe, ili on živi u besposličenju i materijalnim 
uživanjima i prihvaća poznata opojna sredstva, opijum, religiju i rakiju, i tako 
ubija svu životnu svijest i pada do ideala svih bramina, rabina i monaha, svih 
popova, pijetista i licemjera, (227—228) 

(Clanak završava riječima): Mi nećemo čekati, dok hijerarhija i sirova 
snaga industrijskih ritera podjarmljuje narod duhovno i tjelesno, da bismo se 
tek tada digli, kad je možda opet prekasno, protiv srednjovjekovnih institucija, 
protiv države i crkve. Mi hoćemo da otkrijemo svu unutrašnju laž svih reli- 
gija i politike, kao i međusobnu povezanost duhovne i socijalne slobode, 


(Članak: Die Eine und ganze Freiheit, 1843). 

Pitanje 13. 
Odgovor: 


Pitanje 14. 
Odgovor: 


Pitanje 64. 
Odgovor: 
Pitanje 75. 


Odgovor: 


Pitanje 51. 
Odgovor: 
Pitanje 52. 
Odgovor: 
Pitanje 53. 
Odgovor: 
Pitanje 54. 
Odgovor: 
Pitanje 55. 
Odgovor: 


Pitanje 56. 
Odgovor: 
Pitanje 57. 
Odgovor: 
Pitanje 58. 


1. (PRIMJER PROSVJEĆIVANJA NARODA) 


Reci mi, šta je socijalizam? 
Socijalizam ili socijalna revolucija, to je takvo preoblikovanje 


društvenih stanja, koje će onemogućiti i zadnje aristokratsko, 
novčano aristokratstvo. 


Da li znaš odgovoriti na sva pitanja o socijalnoj revoluciji? 
Naravno, to je moj glavni zadatak; socijalna revolucija je moja 
religija. 

Što omladina treba da uči u odgajalištima? 

Sve, što nam daje nauka, umjetnost i industrija. 


Da li već možemo predstaviti sjajan život, koji će omogućavati 
narodna republika (Volksrepublik) na osnovu socijalnog odgoja 
omladine nakon jedne generacije? 


Životne prilike buduće narodne republike ne mogu se ni s čim 
usporediti što je do sada postojalo u ljudskom društvu. Na ruše- 
vinama starog svijeta koji je postao preuzak za džinovske napret- 
ke ljudskog duha, nastat će novi svijet, s novim potrebama i 
stremljenjima. Drugačiji će biti život pa će i na drugačiji način 
biti oblikovan. Sve će u tom novom svijetu biti drugačije: sreća, 
bogatstvo, obrazovanje, umjetnost, nauka, moral, religija i običaji. 
Stoga je teško da jasno i razgovijetno predočimo taj novi svijet, 
tj. našu jedinu nadu, naše jedino vjerovanje i utjehu u dubokoj 
bijedi koja nas sada pritiskuje. No mi znamo suviše mnogo o 
starom, sadašnjem svijetu, pa ćemo ga laka srca moći ostaviti, 
da bismo sve žrtvovali za osnivanje narodne republike. (447—457). 


(Clanak: Rother Kathechismus fir das 
deutsche Voik, pisano 1849/1850). 


8. (O VJERI, BOGU I ĐAVLU) 


Koju religiju treba svi da ispovijedamo? 

Religiju ljubavi i čovječnosti. 

Gdje je dokaz za tu religiju? 

U srcu svih dobrih ljudi. 

Da li je ta opća ljudska religija nekršćanska? 

Ne, ona je, štaviše, ispunjenje kršćanske religije. 

Što je cilj kršćanstva? 

Sreća svih ljudi na osnovu ljubavi, slobode i pravednosti. 
Zašto kršćanstvo svoj cilj nije još postiglo? 

Jer svoj cilj još nije jasno spoznalo, već je slikovito predstavljalo 
to, što je željelo, što je vjerovalo i čemu se je nadalo. 


Što je vjerovanje kršćanstva? 

Vjerovanje u gorku patnju ljudskog roda, 

U kojoj slici pretpostavljaju pripadnici kršćanstva ljudski rod? 
U slici razapetog čovječjeg sina, 

Da li je vjerovanje kršćana istina? 


287 


Odgovor: 


Pitanje 59. 


Odgovor: 


Pitanje 60. 


Odgovor: 


Pitanje 61. 


Odgovor: 


Pitanje 62. 


Odgovor: 


Pitanje 63. 


Odgovor: 


Pitanje 64. 


Odgovor: 


Pitanje 65. 


Odgovor: 


Pitanje 66. 


Odgovor: 


Pitanje 67. 


Odgovor: 


Pitanje 68. 


Odgovor: 


Pitanje 69. 


Odgovor: 


Pitanje 70. 


Odgovor: 


Pitanje 71. 


Odgovor: 


Pitanje 72. 

To je istina sve dok ljudski rod zaista trpi i dok se shvaća ono 
što je bitno u kršćanskoj predstavi. 


Da li se kršćanin smije nadati da će jednom prestati patnje čov- 
ječanstva? 


Da, ta nada je čak dio njegove religije. 
Kako on zamišlja bolju budućnost ljudskog roda? 


Kao nebesko veselje u božjem blaženstvu. No to nebo mi ćemo 
imati na zemlji kad više ne budemo živjeli u egoizmu i mržnji, 
već u ljubavi, u ujedinjenom ljudskom rodu, u komunističkom 
društvu, 


Da li smo loši od rođenja? 
Ne, mi postajemo loši u lošem društvu, u kojem živimo. 


Da li je loše kršćansko društvo, kršćanski svijet? 

Da, taj svijet je, kako samo kršćanstvo saopćava, loš i treba ga 
odbaciti. 

Kako se zove loša suština svijeta, protiv čega se kršćanstvo stalno 
bori? 

Zove se novac. 

Da li je knez svijeta, zlo ili đavo — protiv čijeg zavođenja kršćan- 
stvo stalno opominje, bitno nešta drugo, nego taj prokleti Mammon, 
kojeg nazivamo našim blagom? 

Ne, ništa drugo. Ali kršćani koji sve predstavljaju u slikama, 
predstavili su u slici i prokletstvo novca. 


Da li je pakao nešto drugo, nego zemlja pod prokletom vladavi- 
nom novca? 

Ne, već ova zemlja je, pravi, stvarni pakao. 

Kako kršćanstvo zamišlja pravi, stvarni (zbiljski) život? 

U slici boga na nebu. 

Da li je bog na nebu nešto drugo nego ljubav? 

Ne, ništa drugo. 

Što proizlazi iz ljubavi? 

Cjelokupno stvaranje ili svemir, koji je vječan i beskrajan, neiz- 
mjeran, kao ljubav jest. 

Da li je stvaranje nešto nepromjenljivo, nešto što ostaje jednako? 
Ne, ljubav atvara dalje, i gdje ona nije djelatna, tu je sve u 
propadanju. 

Šta je život? 

Sama ljubav koja sve oplođuje i osposobljuje za rađanje. 

Da li je naš bog, u kojemu mi živimo i postojimo i hoćemo biti 


nešto drugo nego ljudski rod ili u ljubavi ujedinjeno čovječan- 
stvo? 


Ne, ništa drugo, 


Zašto smo do sada vjerovali, da je đavo u nama, u svijetu, a da 
naš bog nije u nama, da nije u svijetu, već da je na nebu? 


Odgovor: — Jer mi sami do sada nismo živjeli u našem bogu, u našem rodu, 
ne u ljubavi, već u podvojenosti i neprijateljstvu. Ljubav nas je 
napustila i mi smo se shvatili u razrješenju, stoga smo vjerovali 
da je naš bog izvan nas i s one strane ovog lošeg svijeta, a đavo 
da je u nama u ovom svijetu i da je suština svijeta. Kao što je 
rečeno, naše vjerovanje nije bilo zabluda, u biti ono je bilo isti- 
na, — No na način kako ćemo se ujediniti i živjeti u komunizmu, 
neće pakao više biti na zemlji niti nebo s onu stranu zemlje, i sve 
što je u kršćanstvu bilo zamišljeno proročki i fantastički potpuno 
će se ostvariti u pravom ljudskom društvu po vječnim zakonima 
ljubavi i uma. (366—368) 


(Tekst: Kommunnistisches Bekenntniss in Fragen 
und Antworten, 6. Von der Religion, pisano 1845). 


9. (VLADA U KOMUNISTIČKOM DRUŠTVU) 


Hess navodi mišljenje Wilhelma Weitlinga o formi buduće uprave: »U 
spomenutom članku kritizirane su različite forme vlade od monarhijske do 
republikanske i rečeno je da su te forme neprikladne za stanje zajednice.« 
Obrazloženo je, da forma upravljanja komunističkog principa nije narodna 
vladavina (Volksherrschaft), već vladavina nauke (die Herrschaft der Wissen- 
schaft). Naime, svaki rad na određenoj točci postaje nauka. Kao što se zidar 
može uzdići da razumije nauku arhitekte, a bojadisar posao keramičara, isto to 
može biti u svakom poslu, Svaka grana rada postaje nauka, kad se spoji sa 
idejama, (194) 

(Clanak: Die Regierungsform des Kommunnistischen Prinzips, Rhz. Nr. 272. 29 sep- 


tembar 1842. Weitling je svoj članak objavio u listu: Die junge Generation, koji je sam 
izdavao, List je izlazio od januara 1842. do maja 1843). 


10, (HESS O MARXU) 


Dr, Marx, tako se zove moj idol, još je sasvim mlad čovjek (možda mu je 
najviše 24 godine), koji će srednjovjekovnoj religiji i politici zadati posljednji 
udarac, on s najdubljom filozofskom ozbiljnošću povezuje kao nož oštru du- 
hovitost. Zamisli sebi Rousseaua, Voltairea, Holbacha, Lessinga, Heinea i 
Hegela kako su sjedinjeni u jednoj osobi; kažem sjedinjeni, a ne pobacani — 
na jednu hrpu, takav ti je dr. Marx. (str. 334, A. Cornu — Karl Mare i F. 
Engels I, 1958. Tekst: Hessovo pismo Bertholdu Auerbachu od 2. septembra 
1841. Vidi tekst u cjelini: Moses Hess — Briefwechsel, Herausgegeben von 
Edmund Silberner. Unter Mitwirkung von Werner Blumenberg, Mouton et 
Co, 1959, 'S — Gravenhage; Quellen und Untersuchungen zur Geschichte der 
deutschen und čsterreichischen Arbeiterbewegung. Herausgegeben vom In- 
ternationaal Institut vor Sociale Geschiedenis, Amsterdam). 


IV. NIETZSCHEOV PROBLEM: KRŠĆANSTVO JE NIHILISTIČKA 
RELIGIJA 


Poznata je Nietzseheova izreka da je bog mrtav. To znači da je bog 
nekada bio i živ. Da bog može umrijeti ipak iznenađuje. No tako se 


dogodilo. A tko je kriv za to da je bog umro? Prema Nietzscheu — 

nitko drugi nego kršćanstvo. Poslije smrti boga čovjeku ne preostaje 
ništa drugo nego da nastavi sam svoj život i da sam odredi smisao 
svog postojanja. No kršćanstvo nije neka fikcija. ono postoji i djeluje. 
Jest, ono je tu i sve je deformiralo. Čovjek i život, društvo i institu- 
cije — toliko su upropašteni kršćanstvom i crkvom, da je već teško 
vidjeti načine oslobađanja. To čak ne može izvršiti čovjek takav kakav 
jest, već čovjek snage — koji će se osloboditi svega toga balasta. 

Nietzscheov zahtjev je radikalan. Da bi čovjek postao pravi čovjek 
(slobodan i moćan) treba ga osloboditi vrednota koje prihvaća građan- 
sko društvo, jer su te vrednote ništavne. Filozofija, religija i moral — 
sadrže u sebi lažne ciljeve, koji ne mogu biti nikakvi ideali. 

Da bi čovjek mogao izvršiti svoju povijesnu ulogu on treba da shva- 
ti da mu je religija najveće opterećenje u životu. U tekstu Der Wille 
zur Macht (Volja za moć)!?* Nietzsche piše da je religija nakaza sumnje 
u jedinstvo ličnosti. U religiji čovjek je potpuno ponižen, Svećenik sve 
uvjerava da je on najviši tip čovjeka. Stoga se do istine može doći sa- 
mo tako da se postane svećenik. Osim toga svećenik je jedini izvor 
dobra ($ 58). Kršćanstvo je prema Nietzscheu nihilistička religija i naj- 
kobnija laž koja je do sada postojala. Nema nikakve kršćanske države, 
ni kršćanske politike. Ni papstvo nije nikada vodilo kršćansku politiku, 
Kao način shvaćanja kršćanstvo je prikladno za one koji trpe i koji su 
osiromašili. Kršćanski moral je najveći prestup prema životu (8 94). 
Život je volja za moć, a kršćanstvo je negacija te volje. Ono sobom nosi 
pesimizam. Kršćanski moral negira vrijednost tjelesnog sadržaja. Osim 
toga ne priznaje samostalnost duhu. Na pr. nikome ne bi palo na pa- 
met da svoj želudac proglasi nečim slranim, na pr. da ga shvati kao 
božji želudac, no svoje misli smatra datim od boga (8 306). Bog je 
kratkovid, i svi koji drugačije misle, varaju se. Problem je: kako da 
se shvati zbiljski čovjek, dakle čovjek kakav on jest, a ne kakav bi 
trebalo da bude. Taj pojam »ireba« prenosi sav sadržaj u iluziju. Čovjek 
postaje samo ono što jest ($ 139). Nietzsche ističe, da kršćanstvu treba 
objaviti rat, jer ono i kao moral znači negaciju čovjeka. Taj moral mo- 
že se objasniti sa dva zoološka pojma: 1) kroćenje i 2) kažnjavanje. 
Ukroćena životinja je oštećena životinja. Isio je i s kršćanskim čovje- 
kom. Takav čovjek nije bolji, već samo slabiji. Uopće, može se reći da 
su moralisti znak osiromašenja i dezorganizacije svijeta (8 176). 

Bit je čovjeka da ispolji što više moći. To znači očovječenje svijeta. 
No mnoge društvene institucije upotrebljavaju moralnu narkozu, da bi 
se čovjek slomio (8 329). 

Svako moraliziranje pokazuje način i put kako se dolazi do mirnog 
i poslušnog čovjeka Nietzsche kaže, da je budućnost zemlje u natčov- 
jeku, tj. u čovjeku koji će odbaciti sve postojeće vrednote građanskog 
svijeta. Slobodan je samo onaj, koji može reći ne, tada, kad je to ne 
opasno ($ 198). Istina nije nešto što je tu, i što bi trebalo naći i otkriti. 
Istinu treba stvoriti (schaffen), tj. istina je aktivno djelovanje ($ 261). 


"* Friedrich Nietzsche: Werke, Auswahl in zwei Bdnden, Stuttgart 1942. 

Stoga ne može biti bog pokretačka snaga. Boga se može shvatiti jedino 
kao točku u razvoju volje za moć. No od te točke treba ići dalje, jer 
čovjek ne može postojati bez napretka (S 301). 

Kršćanstvo kao otrov života — ne smije zadržati svoje pravo da 
utječe na »spas duša«. Treba vjerovati u tijelo. Vjerovanje u dušu na- 
stalo je iz nenaučnog promatranja agonije tijela i iz vjerovanja u isti- 
nu sna ($ 216). 

Nietzscheova kritika kršćanstva nalazi se i u tekstu Der Antichrist. 
I tu je Nietzsche veoma polemičan. On dokazuje, da je kršćanstvo su- 
osjećanje sa prezrenim i slabim. Kršćansko vjerovanje uništilo je um 
najjačih duhovnih priroda (na pr. Pascal koji je vjerovao u nasljedni 
grijeh). Na pitanje šta je istina neće se moći odgovoriti sve dotle, dok 
svećenik bude važio kao viša vrsta čovjeka, taj negator, obmanjivač 
i trovač života (8 6). 

Nietzsche dalje piše da je objavio rat tom teološkom instinktu. Tra- 
gove tog instinkta nalazi svagdje. Tko ima teološke krvi u tijelu, una- 
prijed je prema svima stvarima neiskren i nepošten, »Šlo teolog osjeća 
kao istinito, to mora biti pogrešno: tu imamo bliz kriterij istine« (8 7). 
Kod teologa su pojmovi »istinit« i »lažan« obrnuti. 

Kršćanski pojam boga — bog kao bog bolesnih, bog kao duh, jest 
jedan od najpokvarenijih pojmova boga, koji su na zemlji postignuti 
($ 11). U bogu je obogotvoreno Ništa, a volja prema ništa proglašena 
je svetom. Bog je formula za svaku klevetu »ovostranosti« i za svaku 
laž »onostranosti«. Ipak je čudno, da se za 2.000 godina nije stvorio 
nikakav novi bog. Tu bi se moglo govoriti i o ukusu, koji baš ne ide 
na čast. Nietzsche piše, da se je moderni čovjek toliko izgubio u lažima 
kršćanstva da se uopće i ne stidi, da se zove kršćanin (8 22). 

Prava povijest kršćanstva prema Nietzscheu izgleda ovako: Već ri- 
ječ »kršćanstvo« je nesporazum. U osnovi, postojao je samo jedan krš- 
ćanin, i taj je umro na križu. »Evanđelje« je umrlo na križu. Sto se 
od tog momenta naziva »evanđelje« prava je suprotnost ranijem sadr- 
žaju. To je samo »loša vijest«, Kršćanski život bio bi samo onaj život 
koji bi u praksi bio kao život onog koji je razapet. Može se reći, da bi 
pravo, prvobitno kršćanstvo bilo moguće u svim vremenima. To dakle 
nije vjerovanje, već činjenje. No toga nije bilo U slvari nije bilo krš- 
ćana, +Kršćanin« tj. što se takvim naziva već 2.000 godina, jest samo 
psihološka obmana. 

Poslije raspeća Isusa nastalo je pitanje: kako je bog mogao to do- 
pustiti. Na to je slijedio apsurdni odgovor: bog je dao svog sina kao 
žitvu za oprost grijeha. To žrtvovanje izvedeno je u najbarbarskijoj 
formi, uslijedilo je žrtvovanje nedužnog za grijehe krivih. Kakvo groz- 
no paganstvo. Smrću na križu nestalo je prvobitnog tla za budistički 
mirni razvoj, u stvarnu a ne u zamišljenu sreću na zemlji. Budizam ne 
obećaje, ali drži, kršćanstvo obećaje sve, a ništa ne drži ($ 26). 

Apostol Pavle pribio je Isusa na svoj križ i cijelo učenje okrenuo 
je kako se njemu sviđalo. Zaključeno je da je i individualna besmrtnost 
sigurna. »Velika laž o ličnoj besmrtnosti razara svaki um, svaku pri- 
rodu u instinktu«. Takav život postao je novi smisao života. »Spas duše« 

znači uvjerenje da se svijet okreće oko mene. Evanđelje »poniženih« 
čini poniženim (8 27). Religiozni čovjek misli samo na sebe. 


U cijelom Novom Zavjetu pojavljuje se samo jedno lice koje treba 
poštivati. To je Pilat — rimski upravljač. On je obogatio Novi Zavjet 
jednom jedinom riječju, upitavši: šta je istina? 

Biblijska priča o Adamu i Evi pokazuje božji strah pred naukom. 
Čovjek pomoću nauke postaje bogu sličan. »Gotovo je sa svećenicima 
i bogovima, kad čovjek postaje naučan.« 


U povijesti Evrope Renesansa je bila preokret kršćanskih vrednota. 
To je bila borba za čovjeka. Kad islam prezire kršćanstvo, tada ima 
hiljadu pula pravo za to: islam ima ljude za preipostavku (8 32). Krš- 
ćanstvo i papstvo spasio je od rasula Luther. »Ako ne svršimo s krš- 
ćanstvom, Nijemci će biti za to krivi« (S 34). 


Na kraju teksta Der Antichrist Nietzsche kaže, da je kršćanska cr- 
kva upropastila svaku vrednotu, a od svake istine napravila je laž. Pa- 
razitizam je jedina praksa crkve. 


»Tu vječnu optužbu protiv kršćanstva napisat ću na sve zidove, gdje 
samo ima zidova, ja imam slova da će ih i slijepi vidjeti. Nazivam krš- 
ćanstvo velikim prokletstvom, velikom unutrašnjom propašću, velikim 
instinktom osvete, kojemu nijedno sredstvo nije dovoljno otrovno, po- 
tajno, podzemno, maleno. Nazivam kršćanstvo besmrtnom sramotom 
čovječanstva.« (8 35). Dalje Nietzsche kaže, da začuđuje da se vrijeme 
računa po tom dies nefastus (nesretni dan), kojim je počela ta nevolja, 
tj. po prvom danu kršćanstva. Zašto se to ne bi računalo po njegovom 
zadnjem danu? Od danas? 

U svojoj autobiografiji Ecce homo Nietzsche kaže, da je iz svoje 
volje za zdravljem i životom filozofirao. Život ga vodi na zbiljnost a ne 
u iluzije. Nikada nije obraćao pažnju na pojmove: »bog«, »besmrtnost 
duše«, »iskupljenje«, »onostranost«, Nietzsche piše da je on ateist iz 
instinkta. »Bog je neukusnost protiv nas mislilaca.« Smatra da bi mogao 
zavidjeti Stendhalu, jer mu je oduzeo najbolji ateistički vic, koji je 
i on mogao učinili, tj. da je »jedino božje izvinjenje to, da ne postoji«. 
Bog je sedmi dan poslije stvaranja postao zmija i stavio se pod drvo 
spoznaje. Na taj način odmarao se je od samog sebe kao boga. »Đavo 
je besposličenje boga svaki sedmi dan« (8 296). Nietzsche piše da sve 
to treba reći, da bi se kršćanstvo što prije uklonilo. »Smatram nužnim, 
da operem ruke poslije dodira sa religioznim ljudima.« Zbog svoje oš- 
trine Nietzsche kaže da on nije čovjek već dinamit. Treba odbaciti laži 
koje se gomilaju hiljade godina. »Kršćanski moral bio je do sada Kirka 
svih mislilaca, oni su stajali u službi tog morala.« (8 303). Nietzsche pi- 
še, da njega od drugih ljudi odvaja baš to, da je svima saopćio bit krš- 
ćanskog morala. Oni koji ne vide sve laži tog morala zločinci su par 
excellence, jer je to zločin prema životu, »Otkrivanje kršćanskog ma- 
rala događaj je, koji nema sebi ravnog, to je zbiljska katastrofa.« Tre- 
ba postaviti Dionizija (simbol života) protiv raspetoga. Razvoj je jasan, 

jer iz svijeta koji nam je poznat ne može se dokazati humanitarni bog 
(8 477, Der Wille zur _Macht).!! 


Karl Jaspers u svojoj knjizi Nietzsche und das Christentum,!? piše 
da je u Nietzscheovoj filozofiji dat nov način mišljenja. Ta novina sa- 
stoji se u stalnom kretanju bez gotovih rezultata. Pored apodiktičkih 
tvrdnji nalaze se i beskrajne promjene sa novim mogućnostima. Jaspers 
naziva taj način mišljenja beskrajnom dijalektikom u Nietzscheovoj fi- 
lozofiji. Sloga se nigdje ne nalazi zadnja riječ. 

Metodološki je jasno, da iz cjeline treba vidjeti dijelove. Nietzscheovo 
negiranje kršćanstva proizašlo je iz borbe protiv nihilizma u koje, pre- 
ma njegovom mišljenju kršćansko vjerovanje nužno vodi, jer se bazira 
samo na iluzijama. No Jaspers vidi u Nietzscheovom  antikršćanstvu 
stvarnu vezu sa kršćanstvom kao zahtjevom za istinom i velikom mo- 
ralnom snagom. Nietzscheu nije ideal novo kršćanstvo (kao Kierke- 
gaardu), jer je ono, prema njegovom mišljenju razapeto. On traži no- 
vog čovjeka koji će, stojeći pred ništa, naći svoje tlo i tako osigurati 
budućnost zemlji.13 

Nietzsche smatra da je borba protiv kršćanstva pretpostavka za 
stvaranje novog snažnog čovjeka, koji će kao istinsko dijete prirode 
pripremiti tlo i za drugačije društvo i novu povijest. Taj cilj ostao je 
bez osnove. Tko treba da bude njegov nosilac? Prema Nieizscheu niti 
postojeće klase, niti njeni predstavnici. Sve što ide za okupljanje mase 
nezdravo je i pogrešno. Sloga ni socijalizam nije za Nietzschea nikak- 
va mogućnost društvenog stvaranja. Treba izgraditi natčovjeka. No bez 
povijesti i povijesnog djelovanja nema ni društvenih ni revolucionarnih 
promjena. Osamljeni pojedinac ne može to sam ostvariti. To Nietzsche 
nije shvatio i nužno je ostao sam. Njegova kritika kršćanstva ostaje 
dokumeni pobune protiv dresiranja mišljenja i života. No ipak, meto- 
dološki u tretiranju tog problema Nieizsche nije prevladao nivo fran- 
cuskih prosvjetitelja. Metodom negiranja ne postiže se i analiza pro- 
blema. Tu nema na pr. fojerbahovskog shvaćanja, koje će psihološki 
objasniti zašto je religija bila moguća, što je značila i kako će se čov- 
jek osloboditi te iluzije. Nema ni traga od Marxove teorije, da je kri- 
tika religije tek početak kritike društva, tj. kritike koja ne može ostati 
samo na predmetu religije. Ne, Nietzsche je, kao što sam kaže instink- 
tivni ateist. On osjeća i buni se protiv poretka, koje je kršćanstvo iz- 
građivalo 2.000 godina. No to nije više samo stvar teorije i raspolože- 


11 Aus der uns bekannten Welt ist der humanitare_Gott nicht nachzuweisen_(85_477). 


!* Ta rasprava pisana je 1938, god. Prvi put objavljena je bez dodataka i kraćenja 
1947. Izdanje iz 1952. također je nepromijenjeno. Izdavač je R, Piper et Co, Minchen. 


1 Nacisti su Nietzschea učinili svojim ideologom. Da je to potpuno neosnovano može 
se vidjeti iz samih Nietzscheovih tekstova, Nietzsche nije bio nacionalist niti je smatrao 
Nijemce nekom izabranom rasom. U svojoj autobiografiji Ecce homo on ističe da je 
njemu već po porijeklu omogućen pogled koji se uzdiže iznad svega lokalnog i nacio- 
nalnog. Ne zadaje mu nikakve poteškoće da bude »dobar Evropejac«. Iako može biti 
više Nijemac nego drugi Nijemci, on je ipak antipolitički Nijemac. »Moji preci bili su 
poljski plemići«. Kritike protiv Nijemaca su veoma oštre (265, 266, 267, 304). U tekstu 
Der Wille zur Macht Nietzsche piše da se apsurdno stanje Evrope mora prevladati. On 
pita, da li ima ikakvih misli iza ovog nacionalizma stoke ($ 335)? Smisao i vrijednost 
sadašnjoj kulturi može dati prevladavanje nacionalizma (Entnationalislerung). To je 
potpuno suprotno onome što su nacisti mislili i radili. 

nja, već način odnosa prema društvenim problemima uopće. Nietzsche 
to nije htio i nije odobravao. On je smatrao da je ideja socijalizma ne- 
realna i šletna ($ 51, Volja za moć). Nietzsche misli da će socijalizam 
biti neuspjeli eksperiment čovječanstva, jer masa nema stvaralačke 
mogućnosti. On masi odriče povijesnu ulogu, te smatra da pojedinci 
stvaraju povijest i da su pojedinci pozvani da mijenjaju svjetsko zbi- 
vanje. U tom pogledu, svoju misiju Nietzsche je vidio u borbi protiv 
kršćanstva. On je reagirao emocionalno, Logiku povijesti i razvoja nije 
izučavao. Osjećao je, da je došlo doba dekadeninosti i nihilizma. U tom 
smislu doživio je i kršćanstvo koje u sebi nosi negaciju čovjeka i nje- 
gove bitnosti. Stoga je došao do uvjerenja, da je kršćansvo u suprotno- 
sti prema svakom duhovnom pokretu i prema svakoj filozofiji (8 60, 
Volja za moć). Nietzscheovo traženje jakog čovjeka kao nosioca borbe 
protiv svih deformacija ostaje nepovijesno i nerealno. Cilj djelovanja 
mora biti čovječanstvo, jer se samo u tom horizontu rješava čovjekova 
zbiljnost. 


V. MARXOVA I ENGELSOVA KRITIKA KRŠĆANSTVA 
I RELIGIJE UOPĆE 


1. Karl Marx 
a) Ukidanje religije kao državne i društvene institucije 


Poslije Feuerbachove kritike kršćanstva bilo je jasno da je čovje- 
kov povratak samome sebi nemoguć, ako se sadržaj religije ne prevlada 
kao iluzija o nebu i onostranosti. Ono što čovjek nije imao tražio je 
izvan sebe. Kada je potpuno oblikovao sistem nebeske hijerarhije, mi- 
slio je, poput Platonovog istraživača ideja, da je došao do kraja, gdje će 
ubuduće biti miran i gdje će se moći odmarati. No taj mit izgubio je 
svoju sigurnu osnovu kad je Feuerbach pokazao da za čovjeka može 
biti jedini cilj samo čovjek.!t Oblikovani bog nije ništa drugo nego otu- 
đeni čovjek. Religiozni čovjek ostao je bez svog sadržaja, jer ga je 
prenio u boga. 

A kako će se čovjek toga osloboditi? Samospoznaja o nekom sadr- 
žaju, koji se ispoljava i u društvenoj praksi, ne može se rješavati samo 
u okviru teorije. Čovjeka je trebalo shvatiti kao društveno i povijesno 
biće. To znači da probleme ne rješava apstraktni čovjek, već čovjek 
prakse. Tu je početak Marxovog puta u tumačenju svih društvenih 
fenomena. Iako to Feuerbach nije vidio, on je ipak jasno istakao da 


4“ Arnold Buge u svom djelu: Unsere letzten zehn Jahre, 1845. pisao je. da ie 
Feuerbach u svom djelu »Suština kršćanstva« pokazao da suština kršćanskog boga nije 
ništa drugo, nego suština čovjeka (i tome bi se moglo dodati, suština prirode) ali 
pretpostavljeno u onostranosti. 

Da bi se to objasnilo, filozofija treba da prestane biti tcologija. A. Ruge piše, da 
je teologija glavni neprijatelj ljudskog roda. rRugeov tekst u knjizi: Karl L&with — Die 
Hegelsche Linke, Stuttgart 1982). 

Njemačka kritika religije bila je tada najradikalnija. Marx je u pismu Engelsu (od 
20. januara 1864) pisao da je i Renanov Život Isusov nastao pod utjecajem te kritike. 

religija nikad ne može biti zbiljski put u rješavanju čovjekovih pro- 
blema. Religija ostaje iluzija pa stoga ni rješenja koja su tu postignuta 
nemaju drugačiji karakter. Spoznata kritika može postati društveno 
djelo tek tada, kad društvo ima i objektivne uvjete u kojima se to 
može ostvariti. 

Političko stanje tadašnjeg društva nije bilo idealno. O tome su mla- 
dohegelovci rekli mnogo kritičkih misli. Sam Marx je pisao, da je Nje- 
mačka samo u okviru teorije na nivou realnosti drugih razvijenih ze- 
malja. No u stvarnosti ona mnogo za tim zaostaje. Biti suvremen u 
misli, a u praksi biti izvan povijesti, nije moglo stvoriti uvjete za brz 
razvoj progresivnih ideja. 

U pismu Rugeu (Kčln, maj 1848) Marx je rekao, da »njemački Ari- 
stotel« kad bi pisao svoju Politiku morao bi reći da je čovjek društve- 
na, no ipak potpuno nepolitička životinja. U Pruskoj kralj je bio sistem 
i jedina politička ličnost. Uopće u monarhiji čovjek gubi svoje čovječ- 
stvo. Da bi čovjek postao političko biće (što je Aristotel smatrao bitno- 
šću građanina — zoon politikon) on mora jasno uvidjeti u čemu je bit 
njegove političke i ljudske emancipacije. 

lako je tehnički razvoj mnogo izmijenio način i uvjete egzistiranja 
i djelovanja ipak se ti ljudski odnosi time ne rješavaju i zahtijevaju 
sasvim drugi horizont. Određena struktura stvarnosti proizvodi i svoje 
sadržaje mišljenja.I" Taj odnos može se mijenjati samo ako se i stvar- 
nost mijenja. 

U državi religija i crkva postoje kao država u državi. To su dva 
prava u jednoj cjelini. Tu se točno događa Augustinova teza o dvije 
države. Nebeska država ne pušta svoj primat. Svjetovna država ima 
sferu svog postojanja. Unutar te granice važe i njeni zakoni. Crkveno 
pravo —— služi ideji neba i vječnosti. To pravo zahtijeva od vjernika 
i određenu praksu. Isti građanin kao član dvije države sa dva prava 
treba da zna odnos tih institucija. U spornim momentima božja vlast 
treba da je prva. Država da bi bila država treba da bude politički sa- 
mostalna. Ona će to biti tek tada kad njeni zakoni, kao volja većine, 
ne budu podređeni drugoj sferi zakona, koji ne proizlaze iz biti države 
i crkve. 


O tom problemu mnogo su pisali mladohegelovci. Marx prema tim 
pitanjima nije bio indiferentan. Već u svojoj maturalnoj radnji iz vje- 
ronauka on je tražio etičke probleme neovisno od dogmatike.!“ Marx 
je pisao da je važniji etički odnos prema drugom čovjeku, nego vlastiti 
eshatološki cilj. 


iS Ta mogućnost ne isključuje i negativne elemente. Na pr. u pismu Kugelmannu 
(27. juli 1871) Marx je pisao da kršćanski mitovi nisu ništa u odnosu na mitove koje 
može napraviti buržoaska štampa, Kršćanski mitovi stvarani su stoljećima, a sada je 
dovoljno, za mitove, na osnovu sredstava informacija — samo nekoliko sati. 


1" "Tema Marxove maturalne radnje iz vjeronauka glasi: Die Vereinigung der 
Gildubigen mit Christo nach Joh. 15, 1—14, in ihren Grand und Wesen, in ihrer un- 
bedingten Nothwendigkeit und in ihren Wirkungen dargestelit. (Sjedinjenje vjernika sa 
Kristom. prema tekstu Ivanovog evanđelja 15, 1—14). Vidi tekst: Karl Marx, Werke und 
Schriften bis Anfang 1844. Bd. I. Zweiter Halbband, Berlin 1929. 

Bruno Bauer je tada bio veoma utjecajan. Kao izvrstan polemičar 
i dobar poznavalac teoloških problema B. Bauer je lako širio svoje 
ideje. To je Marxa potaklo da mu odgovori, jer je smalrao da se disku- 
sija o religiji ne može tretirati kao čisto teološko pitanje, a još manje 
je moguće da se politika shvati kao dio teološke tematike. Marx je 
naglasio da se povijesni problemi ne rješavaju samo kritikom već revo- 
tucijom. U tom smislu je Marx i Feuerbacha kritikovav!", jer je u pi- 
tanjima antropologije više ukazivao na prirodu a manje na politiku.!? 

Kritika religije i politike kao problem novog razvoja imaju teoret- 
sku i praktičnu stranu. Mogućnost tog rješavanja Marx je iznio u tekstu: 
Zur Judenfrage (K Židovskom pitanju) pisano u jesen 1843. a objav- 
ljeno u Njem.-franc. godišnjacima 1844. Marx piše, da je u Nje- 
mačkoj, gdje ne postoji politička država, tj. država kao država, židov- 
sko pitanje je čisto teološko pitanje. Takva država je teolog ex pro- 
fesso. Problem je moguće rješavati tek u državi koja je dovršila svoju 
političku emancipaciju. I kako se takva država odnosi prema religiji? 
Religija može tada da znači samo fenomen svjetovne ograničenosti. 
»Stoga mi objašnjavamo religioznu ograničenost slobodnih građana iz 
njihove svjetovne ograničenosti« (47, Rani radovi). Ti ljudi će »prevla- 
dati svoju religioznu ograničenost, čim prevladaju svoju svjetovnu pre- 
gradu«. Dakle, ne treba pretvarati svjetovna pitanja u teološka, već 
teološka u svjetovna. 

»Pitanje o odnosu političke emancipacije prema religiji postaje za 
nas pitanje o odnosu političke emancipacije prema ljudskoj emanci- 
paciji« (47). 

Nasuprot B. Baueru koji je židovstvo gledao samo kao teološki pro- 
blem, Marx piše, da se problem rješava kao odnos između države i re- 
ligije uopće. Stoga »politička emancipacija Židova, kršćanina, uopće re- 
ligioznog čovjeka jest emancipacija države od židovstva, od kršćanstva, 
od religije uopće.« Država se emancipira od religije kao država, kada se 
emancipira od državne religije, tj. kada država kao država ne priznaje 
nikakvu religiju. već naprotiv, kada država priznaje sebe za državu. 
Takva država postaje slobodna od religije, no io još ne znači da su 
i njeni građani od toga slobodni. B. Bauer piše, da bi u takvoj državi 
religija mogla biti samo privatna stvar onih koji vjeruju. Marx to ko- 
mentira i kaže: »Država se može emancipirati od religije, čak i ako 
je pretežna većina još religiozna. A pretežna većina ne preslaje biti 
religiozna time, što je za sebe (privatim) religiozna.« 

»Čovjek se politički emancipira od religije time, što je iz javnog 
prava protjeruje u privatno pravo.« Religija više nije suština zajednice, 
nego suština razlike. Religija je postala »izraz odvajanja čovjeka od 
njegove zajednice, od samoga sebe i ostalih ljudi.« »Ona je samo još 
apstraktno ispovijedanje posebne nastranosti, privatne mušičavosti, sa- 
movolje.« (51). Iako je država religiju izdvojila od politike, država re- 
ligiju nije uopće ukinula. »Razdvajanje (cijepanje) čovjeka na javna 


!" Vidi Marxove teze o Feuerbachu. 
!" Marxovo pismo Rugeu od 25. januara 1843. 

i privatna čovjeka, premještanje (Dislokation) religije iz države u gra- 
đansko društvo, to nije stupanj, nego dovršenje političke emancipacije, 
koja stvarnu religioznost čovjeka ukida isto tako malo, kao šlo malo 
i teži da je ukine.« (51). Politički način emancipiranja od religije sastoji 
se u dijeljenju (die Zersetzung) čovjeka na građanina i religioznog čov- 
jeka (katolik, protestant, pravoslavni, i sl). Država koja priznaje bilo 
koju religiju kao svoju osnovu, tj. državnu religiju, nije još prava dr- 
žava.1? To je u stanju tek ateističko-demokratska država. »Takozvana 
kršćanska država naprosto je samo ne-država (Nichtstaat).« Ta država 
treba religiju da bi se upotpunila kao država. +Demokraiska država, 
stvarna država ne treba religiju, za svoje političko upotpunjavanje. Na- 
protiv, ona može apstrahirati od religije, jer je u njoj, na svjetovan 
način, izvedena ljudska osnova religije. Tzv. kršćanska država odnosi 
se, naprotiv, politički prema religiji i religiozno prema politici. Kad 
ona oblike države ponizuje do privida, onda upravo tako ponizuje do 
privida i religiju.« (53). U demokratskoj državi gdje je politička eman- 
cipacija izvedena do kraja, religija dobija drugačije mjesto i značenje. 
»Religiozna i teološka svijest sama je sebi u dovršenoj demokraciji uto- 
liko religioznija, teologičnija, ukoliko je prividno bez političkog znače- 
nja, bez zemaljskih ciljeva, stvar duše, koja se boji svijeta, izraz ogra- 
ničenosti razuma, proizvod samovolje i mašte, stvarno onostrani život. 
Kršćanstvo ovdje postiže praktičan izraz svoga univerzalno-religioznog 
značenja time, što uporedo grupira najrazličitije poglede na svijet u 
obliku kršćanstva, a još više time što na druge ne postavlja čak ni za- 
htjev ispovijedanja kršćanstva, nego samo još religije uopće, bilo koje 
religije. Religiozna svijest naslađuje se bogatstvom religiozne suprotno- 
sti i religiozne raznovrsnosti« (55—56). 

Iz izloženog slijedi očit zaključak da politička emancipacija pošte- 
duje religiju iako ne i privilegiranu religiju. 

»Emancipacija države od religije nije emancipacija stvarnog čovje- 
ka od religije.« (56). To znači da treba razlikovati između političke 
i ljudske emancipacije. Politička sloboda ne pretpostavlja ukidanje re- 
ligije kao privatnog sadržaja. Tek tada, kad se ukine privilegija jedne 
religije, čovjek dobija slobodu religije. Ljudska emancipacija moguća 
je tek kad se ukine svaki oblik otuđenja, u koji pripada i religija. 

Tada se politički odnos ne mjeri prema religioznim kategorijama. 
Religija više ne oblikuje ustavnost i strukturu države, već se država 
izgrađuje iz svojih, političko-društvenih odnosa. Cilj svake prave dr- 


!" Ako govorimo samo o kršćanskoj religiji kao priznatoj religiji. vi u svojoj državi 
imate katolike i protestante. I jedni i drugi postavljaju državi jednake zahtjeve, kao što 
imaju i jednake dužnosti prema njoj. Vi odustajete od vaših religioznih razlika i zahti- 
jevate na jednak nacin da država bude ostvarenje političkog i pravnog uma. Ali vi 
hoćete kršćansku državu, Ako je vaša država samo luterovsko-kršćanska, tada za kato- 
lika to postaje crkva kojoj on ne pripada i koju mora odbaciti kao heretičku, koja mu 
protivrječi po njenoj unutrašnjoj biti. Na isti način odnosi se i obratan slučaj... Tko 
hoće stupiti u savez s religijom iz religioznosti, mora joj u svim pitanjima priznati 
odlučujući glas. (159—160, tekst: Uber die neueste preussische Zensurinstruktion, von 
einem Rheinliinder, pisano od sredine januara do 10. februara 1842. a objavljeno 13. fe- 
bruara 1843. Tekst u knjizi: Karl Marx, Werke und Schriften bis Anfang 1844. B, 1. 1927. 
herausgegeben von D, Rjazanov.), 

žave mora biti demokratski poredak. Kao što je kršćanstvo u odnosu 
na religije, najviši stupanj kritike, tako je i demokratija stupanj poli- 
tičke svijesti u odnosu na druge oblike političkog egzistiranja. 

»Kao što religija ne stvara čovjeka, već čovjek stvara religiju, tako 
ni ustav ne stvara narod, već narod stvara ustav. Demokratija se u 
izvjesnom smislu, odnosi prema ostalim državnim formama, kao što se 
kršćanstvo odnosi prema svim ostalim religijama. Kršćanstvo je religija 
av ečoznv, suština religije, obogotvoreni čovjek kao posebna religija. 
Tako je i demokratija suština svakog državnog ustava, podruštvljeni 
čovjek, kao posebni državni ustav... Demokratija se odnosi prema svim 
ostalim državnim formama kao prema svom Starom Zavjetu« (41). 

Polemiku o problemima države, politike i religije Marx je nastavio 
i u djelu Sveta porodica"! I tu je ponovno riječ o B. Baueru, koji je 
politički odnos prema državi pretvorio u diskusiju o kritici i samosvi- 
jesti. Baš u toj polemici s mladohegelovcima — Marx je iznosio i svoje 
teze o svim tim pitanjima. Slijed tih izvoda ujedno pokazuje i Marxov 
razvoj. 

U Svetoj porodici — Marx piše, da B. Bauer uopće ne razlikuje 
političku emancipaciju od ljudske emancipacije. Stoga ni religiju ne 
može rješavati kao dio društvene stvarnosti, 

Religijska svijest nije samostalno biće, a B. Bauer misli da jest. 
Stoga je on stvarne Židove objašnjavao iz židovske religije, a trebao je 
postupiti baš obratno, tj. da tajnu židovske religije objašnjava iz stvar- 
nih Židova. To se ne može vidjeti okom teologa, već samo okom svjet- 
skog čovjeka, i »ne može se naći u religijskoj teoriji već samo u komer- 
cijalnoj i industrijskoj praksi« (169). Marx dalje ističe da su i kršćani 
i Židovi u raznim državama potpuno politički emancipirani, ali su i jed- 
ni i drugi daleko od toga da budu i ljudski emancipirani. U tome i jest 
bitna razlika. U državi gdje postoje razne privilegije ne može se govo- 
riti o jednakosti svih. 

»Gospodinu Baueru bilo je pokazano kako razlaganje (die Zersetzung) 
čovjeka na religioznog građanina i religioznog privatnog čovjeka ne pro- 
tivrječi političkoj emancipaciji. Bilo mu je pokazano: kao što se država 
emancipuje od religije time što se emancipuje od državne religije, a u 
granicama građanskog društva ostavlja religiju samoj sebi, tako se po- 
jedini čovjek emancipuje politički od religije time što se ne odnosi pre- 
ma njoj više kao prema javnoj stvari, već kao prema svojoj privatnoj 
stvari. Bilo mu je pokazano, najzad. da je terorističko odnošenje fran- 
cuske revolucije prema religiji daleko od toga da opovrgava to shva- 
ćanje, već ga zapravo potvrđuje« (171—172). 

Politička emancipacija države od religije izvršava se tada, kad dr- 
žava postaje indiferentna prema religioznoj iluziji i sve svoje institucije 
oslobodi od takvog shvaćanja i utjecaja. Državna religija prestaje po- 


* Marx: Kritika Hegelove filozofije državnog prava, 1960. Sarajevo. +Veselin Masle- 
ša«, preveo Ljubimir Tadić. Marx je svoj tekst pisao u ljeti 1843, prvi put objavljeno 
1927. 


1" K. Marks — F. Engels: Sveta porodica ili kritika kritičke kritike protiv Bruna 
Bauera i drugova. Preveo dr Svetomir Ristić, Kultura 1959. Beograd. 

stojati, jer se država uzdigla do kritičkih principa mišljenja i zbiljnosti. 
No politička emancipacija pojedinca od religije ne znači i potpuno nje- 
govo oslobođenje od religije. U čemu bi bila razlika između shvaćanja 
da je religija stvar države odnosno samo privatno uvjerenje? U klas 
nom društvu koje primi jedan oblik religije kao svoju službenu reli- 
giju, jasno je da pripadnici druge religije nemaju ista politička prava 
u takvoj državi. To je bio slučaj sa Židovima u tadašnjoj Njemačkoj. 
Politička emancipacija od religije znači to, da se svakoj religiji priznaje 
jednako pravo i religija bez obzira koja, nema nikakve veze sa drža- 
vom kao zajednicom svih svojih građana. No politička emancipacija 
nije isto što i ljudska emancipacija. Kad religija prestane bili i pri- 
vatna stvar čovjek sebe oslobađa svojih iluzija. Tko to želi postići mo- 
ra proći ateizam. U tekstu Svete porodice Marx označuje ateizom kao 
posljednji stupanj teizma, tj. ateizam je negativno priznanje boga.?? 
Ateizam kao zadnji stupanj teizma jest potpuna negacija teizma. Tu 
je završetak mogućnosti teizma uopće. Negativno priznanje je prizna- 
nje negacije, tj. tvrdnje da boga nema. 

Bruno Bauer je pisao da »nema više religije«, kad nema više po- 
vlašćene religije. » Uzmite religiji njenu povlašćenu silu, i ona ne postoji 
više.« (177). Nasuprot tome Marx je tumačio da se religija razvija u 
svojoj praktičnoj univerzalnosti tek iamo gdje nema privilegovane re- 
ligije. Industrijska djelatnost nije bila ukinuta time što su se ukinule 
privilegije zanala, a ni trgovina nije propala ukidanjem trgovinskih 
privilegija. Isto je bilo i s religijom. To je svakoj modernoj državi ja- 
«no. »Država objavljuje da su religija, kao i ostali građanski životni 
elementi, tek počeli postojati u svom punom obimu čim ih ona oglasi 
za nepoliličke i time što ih ostavi samima sebi. Razrješavanju njihovog 
političkog opstanka, kao recimo, razrješavanju svojine ukidanjem izbor- 
nog censusa, razrješenju religije ukidanjem državne crkve, baš ovom 
proglašenju njihove državnograđanske smrti odgovara njihov snažni ži- 
Vot, koji se sad nesmetano pokorava svojim vlastitim zakonima, 1 raz- 
vija cijelu širinu svog postojanja.« (178). 

Čim se država odrekne bilo koje religije, koja je prije bila službena, 
time se odmah omogućuje svima jednako pravo djelovanja. Konkuren- 
cija religija i sekta počinje ovaj postupak kao i sve drugo što u takav 
odnos konkurencije dođe. Stoga je u okvirima religije — nužna borba 
za svakog pojedinca, ukoliko se ne želi ostati bez sljedbenika. Religija 
je doživjela sudbinu svake druge konkurenine robe. 

U nastavku svog izlaganja Marx piše da kritiku religije može do 
kraja dovesti samo materijalizam koji se podudara sa komunizmom 
(188). Marx je cijenio Pierre Baylea koji je najavio ateističko društvo, 
dokazujući »da može postojati društvo samih ateista, da ateist može 
biti čestit čovjek, da čovjeka ne ponižava ateizam nego praznovjerje 


# Gospodin Bauer je mogao vidjeti u odnosu Jevreja prema kršćanskom svijetu 
samo odnos jevrejske religije prema kršćanskoj religiji. On je morao, štaviše, kritično 
obnoviti religijsku suprotnost, u suprotnosti, između odnosa Jevrejina i kršćanina prema 
kritičkoj religiji — prema ateizmu, posljednjem stupnju teizma, negativnom priznanju 
boga (170). 

i idolopoklonstvo.« (190). No to nije samo problem teorije već i prakse. 
»Ako čovjek iz čulnog svijeta i iskustva u čulnom svijetu sebi izgrađuje 
sve znanje, sve osjete itd. onda je dakle potrebno da se empirijski svi- 
jet tako uredi da on u njemu iskusi, prisvoji istinski ljudsko, da on se- 
be iskusi kao čovjek. Ako je dobro shvaćeni interes načelo sveg mo- 
rala, onda je potrebno da se privatni interes čovjeka podudara sa 
ljudskim interesom... Ako čovjeka izgrađuju okolnosti, onda se okol- 
nosti moraju izgraditi čovječno.« (194—195). Primjere takvog zahtjeva 
Marx vidi u učenju francuskih komunista, koji »razvijaju učenje ma- 
terijalizma kao učenje realnog humanizma i kao logičku osnovu komu- 
nizma.« (195). 

Religija hoće drugačiji odnos. Vanjska priroda mora se primiti u 
kršćanskom shvaćanju. Priroda mora biti kristijanizirana pa se ljudski 
odnos pretvara u religijsko divljenje. »Osjedjeli rob religije« postaje 
zadovoljan tek tada kad se zajednica sa čovjekom pretvori u zajednicu 
s bogom. »Kršćansko je to sredstvo, koje iskopa oko ako oko sablažnju- 
je, odsiječe ruku ako ruka sablažnjuje, jednom riječi, ubija tijelo ako 
tijelo sablažnjuje, jer oko, ruka, tijelo jesu upravo samo suvišni, grešni 
dodaci čovjekovi. Mora se ubiti ljudska priroda da bi se izliječile njene 
bolesti.« (Sv. porod. 253). Ta metoda uspješno je odgajala građane zem- 
lje za građane neba, 

Tu počinje, prema Marxu, problem kršćanske dijalektike. A u čemu 
se sastoji ta dijalektika? U tekstu Sankt Max (Sveti Max)ž3 nalazimo 
objašnjenje tog sadržaja. Kršćanstvo je htjelo da nas oslobodi od vla- 
davine tijela (mesa) i nagona, jer je smatralo da su tijelo i nagoni čov- 
jeku nešto strano. Htjelo nas je zbog ioga iskupiti od našeg prirodnog 
određenja, jer našu vlastitu prirodu nije smatralo nečim što bi nama 
pripadalo. »Ako, naime, nisam sam po sebi priroda, ako moji prirodni 
nagoni ne pripadaju meni, a to baš uči kršćanstvo, tada im izgleda 
svako cdređenje putem prirode kako mojom vlastitom prirodnošću tako 
i tzv. vanjskom prirodom, kao određenje nečim stranim, kao okov, 
kao prisila kojoj sam podvrgnut, kao heteronomija u suprotnosti prema 
autonomiji duha.« (str. 234—235). To je bit kršćanske dijalektike. Takav 
duh usmjeren je prema bogu, a tijelo ostaje na tlu zemaljskog postoja- 
nja. Utjecaji realnog života veoma su raznovrsni. Da se duh u tome ne 
bi izgubio treba sav taj religiozni sadržaj odbaciti. 

Kršćanska fantazija o raju na nebu nikada crkvi nije smetala za 
aktivnost u ovozemaljskim poslovima. Povijest njenog djelovanja poka- 
zuje, da je crkva uvijek htjela i zemaljska dobra, a ne samo nebesko 
carstvo. 

Kad religija prestane biti državna institucija, tada je osnovni pro- 
blem u teme da se politička emancipacija čovjeka dovede i dovrši u 
njegovoj ljudskoj emancipaciji. Religija je otuđenje svijesti. Proces 0os- 
lobođenja svijesti može se izvesti samo kao njeno razreligioniziranje. 
Sto za religioznog čovjeka čini u tom pogledu poteškoću? Kome se on 


2" K. Marr — F. Engels: Die deutsche Ideologie, 1845-1846. Volksausgabe, heraus- 
gegeben von V. Adoratskij, Wien/Berlin 1932. 

obraća? Religije mijenjaju svoj sadržaj. Danas postoji stotine religio- 
znih sekta. Nema niti može biti religioznog jedinstva. Sta religioznom 
čovjeku dajemo kad mu oduzmemo boga? Može se dati jedino ono što 
je zbiljsko i istinito. Namjesto boga ostaje bitak, pa namjesto ćovjeko- 
ve iluzije, čovjeku dajemo njega samog. Preostaje samo priroda i čov- 
jek. Zašto čovjek neće biti kod samog sebe? Da li je to teško? Može 
li čovjek podnijeti da bude samo čovjek? Odnosno, što je čovjek? Da 
li je on religiozno, mistično, iracionalno, ili racionalno biće? Te se 
razlike rješavaju kao odnos otuđenog i neotuđenog čovjeka. U svijetu 
zbiljnosti čovjek postupa po zakonima kauzaliteta. Ako se religiozni 
čovjek prije nekog djela pomoli bogu, da bi mu posao bolje uspio, 
ipak odnos kauzaliteta nužno ostaje. Logika kauzalnosti djeluje u svom 
sadržaju. Kuća kao kuća mora se praviti po iočnim proračunima, bez 
obzira na religiozno uvjerenje. Time je religija samo pomišljenost, tj. 
»kao da« — a bitak je podređen svom logosu (redu i zakonu). No re- 
ligiozni čovjek to ne mora priznati. Ako je na pr. urođenik uvjeren da 
će svoju kolibu bolje napraviti ako prije toga oko vatre pleše i slično, 
onda to opet ne znači da će on svoj posao raditi bez zakona kauzali- 
teta. Ako tako ne bi postupio srušila bi mu se kuća brzo na glavu. Ni 
religiozni čovjek savremene civilizacije nema drugačije mogućnosti. On 
neće plesati oko vatre, ali će se i on poslužiti svojom iluzijom, kao ne- 
čim, što misli da je apsolutno, pa će tada prionuti na posao. Bit se ne 
mijenja, bez obzira da li je to vatra ili najstarija katedrala. Otuđenje 
je tu. Čim se proizvodi mišljenja i svijesti prihvate kao nešto drugo, 
nego što jesu, tj. proizvod mišljenja, i čim to počne egzistirati za čov- 
jeka kao neka vlastitost i posebnost, takav čovjek je sebe otuđio od 
samog sebe, kao najvišeg stupnja bitka. Modernom religioznom čov- 
jeku može izgledati smiješan neki urođenički vrač. No i jedan i drugi 
su na istom principu, jer proizvod svog mišljenja proglašuju za realne 
sile, koje njima vladaju. 

Kako je moguće postići razreligioniziranje ljudske svijesti? Problem 
je dvojak, jer je i čovjek dvojako biće: 1) kao društveno-povijesno i 2) 
kao prirodno-biološko. U filozofiji marksizma jasno je rečeno, da bog 
nije ništa drugo nego čovjek. Za razliku od prosvjetiteljskog ateizma 
koji je problem religije shvatio samo kao sadržaj kritike u svijesti, 
marksizam ističe i potrebu društvenog mijenjanja. da bi se kritika re- 
ligije dovela do kraja. Taj društveno-povijesni odnos je jasan. Čovjek 
stvara svoju egzistenciju i svoju povijest. Religija tu nema mogućnosti 
stalnog uporišta. Već je Heraklit rekao da čovjekov udes ovisi od vlas- 
titog karaktera. To znači, da je sam za sebe najviše odgovoran. O 
habitusu čovjeka ovise i njegova djela. 

Čovjek kao prirodno-biološko biće prenosi sebe iz okvira povijesti 
u horizont prirode, tj. bitka. Prirodno-biološka nužnost čovjeka ostaje 
jača od svih njegovih htijenja i želja. To je područje kojem se mora- 
mo pokoriti, kao što su isticali već engleski empiristi. Prirodom vladamo 
tako, da joj se pokorimo. Njeni zakoni ne mogu biti rezultat našeg dje- 
lovanja, već su po sebi iskonski. U okviru prirodno-biološkog egzisti- 
ranja čovjek se može zanositi religioznim iluzijama, da će dočekati 

vječnost. Kad tako postupa, tada sebe zavarava. A to može, jer tako 
hoće i tako želi. To je u biti patološki odnos prema bitku. Nijedno 
emocionalno reagiranje nema u sebi dovoljnu kontrolu racionalnog ra- 
suđivanja, koje u svojoj osnovi mora uvijek biti skeptično. Bez skep- 
ticizma brzo nastaju različiti modusi dogmatizma. Tko nije sposoban 
za skepticizam nije sposoban ni za racionalizam. To je defektnost koja 
se mora liječiti. 

Kad kažemo da je religija otuđenje svijesti, tada mislimo baš na 
neprirodan ili antiprirodan odnos prema zbiljnosti i bitku. Sto je pri- 
rodan odnos, a u čemu je njegova suprotnost? Prirodnost čovjeka pre- 
ma biiku sastoji se u shvaćanju da je čovjek dio totaliteta i podložan 
je svim njegovim zakonima. Na osnovu te spoznaje, čovjek ne može 
htjeti sebe kao vječnost. Iz toga je očito, da je ateizam Kao odnos čov- 
jeka prema bitku moguć bez obzira na društveno, povijesno i političko 
zbivanje. U društvu koje je ukinulo klasnu egzistenciju čovjeka, mnogo 
je lakše dokazati, da je čovjek gospodar i stvaralac svog života. To 
naglašava Marx kad piše, da se politička emancipacija mora završiti 
u ljudskoj emancipaciji. No tome baš smeta antiprirodni odnos prema 
zbiljnosti i bitku. Taj odnos je negiranje svega što je u sebi sadržavao 
prirodni odnos. Takva otuđena svijest može to da ostane, sve dotle, 
dok ne shvati da je bitak bitak a ne nebitak. Kad bi logika imala sna- 
Bu prirodnih zakona tada bi svi i logički mislili. No to nije pa se 
i fenomen otuđenja može rješavati samo postepeno afirmiranjem logosa 
u svijetu i životu. 


b) Što je religija svakidašnjeg života? 
Problem posrednika 


Problem religioznog otuđenja kao otuđenja u svijesti i mišljenju 
Marx često uspoređuje s ekonomskim otuđenjem kao otuđenjem real- 
nog života. Na oba područja ljudski odnosi nisu na naučnim osnovama. 
Otuđenje je izraz određene suštine tj. društvenog stanja u kome se 
ljudi pokoravaju svojim proizvodima, stvarima, umjesto da je obratno. 
Čim ljudi, ma na koji način, rade jedni za druge, dobija njihov rad 
društveni oblik. Kad proizvod rada uzme oblik robe to mijenja i od- 
nose među ljudima. »Tajanstvenost robnog oblika sastoji se jednostav- 
no u iome što on ljudima društvene karaktere vlastita njihova rada 
odrazuje kao karaktere koji objektivno pripadaju samim proizvodima 
rada, kao društvena svojstva koja te stvari imaju od prirode, a otuda 
im se i društveni odnos proizvođača prema cjelokupnu radu odrazuje 
kao društven odnos koji izvan njih postoji među predmetima« (Kapital 
I, 37). Zbog toga se događa paradoks, da određeni društveni odnos 
među samim ljudima dobija za njih fantasmagoričan oblik odnosa me- 
đu stvarima. Taj odnos Marx uspoređuje s religijom. 

»Da bismo našli analogiju, moramo  pribjeći maglovitim sferama 
vjerskog svijeta. U njemu proizvodi ljudskih glava izgledaju da su sa- 
mostalna područja, obdarena vlastitim životom, i koja se nalaze u od- 

nosima među sobom kao i s ljudima." Ovako je i s proizvodima ljud- 
skih ruku u robnom svijetu.?5 Ovo ja nazivam fetišizmom, koji prianja 
za proizvode rada čim se proizvode kao robe, i koji je zbog toga ne- 
razdvojno skopčan s robnom proizvodnjom. (37—38). Zbog toga među 
ljudima nema društvenog odnosa, već postoji odnos stvari: »Privatni 
radovi istupaju kao članovi ukupnog društvenog rada tek putem od- 
nosa u koje razmjena dovodi proizvode rada, a preko ovih i proizvođa- 
če. Zbog toga se ovima društveni odnosi njihovih privatnih radova 
prikazuju kao ono što jesu, tj. ne kao neposredno društveni odnosi sa- 
mih osoba u njihovim radovima, već, naprotiv, kao stvarni (sachliche) 
odnosi među osobama, a društveni odnosi međa stvarima.« (38). 


Time se omogućuje da stvari kontroliraju ljude: »Uistinu se vrijedno- 
sni karakter proizvoda rada ustaljuje tek kad ovi stanu istupati kao 
veličine vrijednosti. Ove se neprestano mijenjanju nezavisno od volje, 
predznanja i sudjelovanja razmjenjivača. Vlastito njihovo društveno kre- 
tanje ima za njih oblik kretanja stvari pod konirolom kojih stoje, umje- 
sto da oni njih kontroliraju.« (40). 

Svijest o ovisnosti proizlazi iz realne nemoći da se mijenjaju povije- 
sni i društveni uvjeti egzistiranja. U tim okolnostima i iluzija postaje nada. 
Marx piše, da kapitalističko društvo utemeljuje realne religiozne odnose, 
kao stanje koje čovjekom gospodari. To stanje odvija se samo ne zemlji. 
Nebo ovdje postaje bespredmetno, jer se ljudska povijest još nije pre- 
nijela u međuplanetarna područja. Ti realni zemaljski bogovi veoma su 
Zorni. Svaki dan ih srećemo. Svoju prisutnost ispoljavaju u svim elemen- 
tima života. U Kapit. III. Marx piše da u kapitalističkom načinu proizvo- 
dnje glavnu ulogu u društvu i ljudskim odnosima imaju Monsieur le Ca- 
pital i Madame la Terre (gospodin Kapital i gospođa Zemlja). Njihovim 
djelovanjem (tj. načinom proizvodnje u društvu) postvareni su društveni 
odnosi (die Verdinglichung der gesellschaftlichen Verhalltnisse), pa svijet 
izgleda kao začaran i izvrnut na glavu. To personificiranje stvari i po- 
stvarenje odnosa proizvodnje naziva Marx, religijom svakidašnjeg života. 
Kao problem to su već uočili klasični ekonomisti (Kapital III. 765—766 


Kultura, 1948). No prevladavanje postvarenih odnosa ti ekonomisti nisu 
riješili, 


*“ U Njemačkoj ideologiji Marx piše: Ljudi su proizvođači svojih predodžbi, ideja 
itd., ali stvarni, djelatni ijudi, kakvi su uvjetovani određenim razvitkom svojih proiz- 
vodnih snaga i njima odgovarajućih odnosa do njegovih najudaljenijih formacija (293). 
— Moral, religija, metafizika i ostala ideologija i njima odgovarajući oblici svijesti ne 
mogu time dalje zadržati privid svoje samostalnosti. Oni nemaju nistorije, nemaju raz- 
vitka, nego ljudi, koji razvijaju svoju materijalnu proizvodnju i svoj materijalni odnos, 
mijenjaju zajedno s ovom svojom stvarnošću i svoje mišljenje i proizvode svoga miš- 
ljenja. Ne određuje svijest život, nego život određuje svijest. (293—294). 

— Svijest je od samog početka već društveni proizvod i ostaje to dukle god ljudi uopće 
postoje (297), 


S Kao što u religiji čovjekom gospodari proizvod njegove rođene glave, tako i u 
kapitalističkoj proizvodnji njime gospodari proizvod rođenih mu ruku. (Kapital I. 550), 
preveli M, Pijade | R. Colaković, Kultura (1947). 


“Stari Krist nije imao vlasništva u ovom gsvijetu, On se je stoga zadovoljio sa 
uobraženjem svog nebeskog vlasništva 1 sa svojom božanskom titulom posjedovanja. 
Umjesto da u svijetu ima vlasništvo naroda, označio je on samog sebe i svoje društvo 
beskućnika za »narod vlasništva« (1 Pet, 2, 9) (170). Tekst: Sankt Max. 

Personificiranje stvari i postvarenje odnosa proizvodnje stvorili su 
ono što ni stari bog Jehova nije mogao postići. U ime njegovo proroci 
su opominjali i prijetili. Mojsije je pravio čuda, da bi narod ostao u vjeri 
otaca. No ipak klanjanje drugim bogovima i zlatnom teletu bilo je za- 
nimljivije. Ekonomska religija svakidašnjeg života personificirana u dvije 
kategorije: Kapital i Zemlja, bila je prisutnija od svih molitvi. 

Ekstremi društveno-ekonomskih odnosa rješavani su pomoću posre- 
dnika. Taj problem vidan je i u ekonomiji i u religiji. Marx upozorava 
na tu analogiju, jer se »logika posrednika« afirmira kao značajnija od 
svih ekstrema — između kojih ona posreduje. Ono što posreduje, treba 
da ih pomiri, tj. ublaži. Budući da se ekstremi međusobno ne mogu sjedi- 
njavali, posrednik rješava baš tu poteškoću. O tom ekonomskom i reli- 
gioznom posredovanju nalazimo kod Marxa jasne primjere. Marx piše: 
Bogatstvo, tj. građansko bogatstvo, u najvišoj potenciji izraženo je u pro- 
metnoj vrijednosti, gdje je to bogatstvo postavljeno kao posrednik (der 
Vermiitler), kao posrednik ekstrema između prometne i upotrebne vri- 
jednosti. Ta sredina pojavljuje se uvijek kao završen ekonomski odnos, 
jer sjedinjuje suprotnosti. Kretanje ili odnos, koji se prvobitno javlja 
posredničkim između ekstrema, vodi dijalektički nužno tome, da se ono 
što je posrednik pojavljuje kao subjekt, čiji su momenti samo ekstremi, i 
te ekstreme ukida kao samostalnu pretpostavku, da bi njihovim ukida- 
njem postavio sebe kao jedinu samostalnost. Tako u religioznoj sferi Krist 
je posrednik između boga i ljudi, samo instrument cirkulacije između obo- 
jega, postaje njihovo jedinstvo, bogočovjek, i kao takav postaje važniji 
nego bog; sveci postaju važniji nego Krist, a svećenici važniji nego sveci, 
(237).27 

U religioznoj praksi Krist kao posrednik dobio je u dogmatici zna- 
čajnije mjesto nego što bi mu u odnosu prema ocu smjelo pripadati. Do 
boga se dolazi samo preko Krista, Drugog puta nema. To znači da je bog 
uvjetovan sinom. »Logika posrednika« drugačije i ne može postojati. U 
svim oblastima društvenog života posrednik ima veliku ulogu. »U poli- 
tici predstavnik znači više od birača, ministar više od suverena; u religiji 
boga je potisnuo u pozadinu »posrednik« (Mittler), a ovoga opet potiskuju 
popovi, koji su opet neizbježni posrednici između dobrog pastira i nje- 
govih ovčica.?8 

Marx je zabilježio mnogo primjera iz kojih se vidi da država više 
štiti »ekonomskog posrednika«, nego »božanskog«. U takvim odnosima 
ateizam je lakši grijeh, nego na pr. napad na ekonomske interese.?? 


#7 K. Marx: Grundrisse der Kritik der politischen Okonomie, (Rohentwurf) 1857—1858, 


Dietz Verlag, Beriin 1953. 
2" Kapital I, 667. 


* U Engleskoj, na pr. ima još uvijek slučajeva na selu da neki radnik bude osuđen 
na zatvor zato što obesvećuje nedjelju radeći u vrtiću pred svojom kućom. Istoga rad- 
nika kažnjavaju za kršenje ugovora, ako nedjeljom, pa makar i iz religloznih mušica 
ne dođe u tvornicu metala, papira ili stakla. Pravovjerni parlament ne zna za obesve- 
ćenje nedjelje kad se ona zbiva u »procesu oplođavanja« kapitala. (Kap. I. 215). 

— U predgovoru za I. izdanje Kapitala, govoreći o odnosu crkvenog profita | atelzma 
Marx piše: »Slobodno naučno istraživanje ne nailazi u području političke ekonomije 
na onog istog neprijatelja koji je poznat u svima ostalim područjima. Naročlta priroda 
predmeta koji ona obrađuje izaziva na bojno polje protiv nje, najžešće, najsitničarskije 

Ideja posrednika u religiji nastaje zbog neodrživosti monoteizma kao 
mogućeg odnosa između aplosuta (boga) i čovjeka. Hebrejski monoteizam 
oblikovao je u Mojsiji predstavnika božjeg htijenja i djelovanja među 
ljudima. Starozavjetni proroci htjeli su zadržati istu funkciju. U kršćan- 
skom monoteizmu (jedan bog u tri lica) ili otac i sin i duh zahtijeva se 
od vjernika da vjeruju u Isusa Krista da bi se postiglo spasenje. Vjero- 
vanje u samog boga, bez sina i duha nije dobro niti išta pomaže. Svaka 
religija ima svoga posrednika. No posrednik je negacija boga. Bez posre- 
dnika bog ne bi bio u svijetu. Već u Starom Zavjetu piše, da je bog 
svjetlo i da ga nitko ne može gledati. Bog kao bogoposrednik uvjetovan 
je povijesnim okolnostima. Isus i Muhamed nisu stavljeni pred iste uvjete 
djelovanja. Bog kao bog u teološkoj pretpostavci (jer u filozofiji — bog 
je čovjek, tj. čovjek je stvorio boga) mora da bude jedan, duh, apsolut, 
vječan i beskonačan. Problem je isti kao i s Platonovim idejama u dija- 
logu Parmenid. Da li se ideja kao jedno može dijeliti da bi bila u pojedi- 
načnom, odnosno da li to pojedinačno učestvuje u jednom kao u dijelu ili 
u njemu kao cjelini? Kako se apsolut može pojaviti u vremenu i prostoru? 
Kako beskonačno djeluje u konačnom? Bog bez posrednika je apstraktum 
koji nikako ne može ući u sferu života. Nijedan odnos i nijedna katego- 
rija ne može izraziti ono što bi trebalo da bude apsolutno. Neposredovani 
bog ostao bi sam za sebe. Odnos: bog — posrednik — čovjek, dovodi 
ekstreme u međusobnu ovisnost. Time je bog iz izoliranosti prešao u anga- 
žiranost, no opet ne direktno već indirektno, a to protivrječi njegovoj 
svemoći. Direktni put odnosa bio bi ili panteizam ili pak misticizam. 
Panteizam zbog toga, jer se bog ne bi mogao razlikovati od svijeta. Bog 
u svijet ulazi i samo se tako čovjeku javlja. U misticizmu kao težnji đa 
se boga doživi (a ne spoznaje) svatko bi svoj doživljaj mogao smatrati 
ostvarenjem tog cilja. Taj problem detaljno je razrađen u Schleiermache- 
rovoj lilozofiji religije. 

Indirektni odnos boga (preko posrednika) znači historiziranje eshato- 
logije. Time se dolazi na empirijsko tlo. tj. na historiju religije, čime pr- 
vobitno zamišljeni apsolut postaje samo povijesna kategorija i kao ta- 
kva ima samo svoju povijesnu osnovu, koja je ovisna od ljudskog djelo- 
vanja. O istraživanju tog odnosa Marx je pisao: »Tehnologija otkriva 
aktivni stav čovjekov prema prirodi, neposredni proces proizvodnje nje- 
gova života, a s time i društvene prilike u kojima živi i duhovne pre- 
dodžbe koje iz njih izviru. Čak je i svaka historija religije nekritička, 
ako ne uzima u obzir ovu materijalnu osnovu. Doista je mnogo lakše 
putem analize naći zemaljsku jezgru religioznih maglovitosti, nego 


i najomraženije strasti čovjekovih grudi, furije ličnog interesa, Tako na pr. anglikanska 
crkva radije oprašta napad na 38 od 39 njenih pravila vjere nego Ji na 1/39 njenih nov- 
čanih prihoda. Danas je i sam ateizam culpa tevis (laki grijeh) kad se usporedi s kritikom 
tradicionalnih odnosa vlasništva« (LIII). 

— Montesquieu kaže (Esprit des lois, knjiga XX, Cap. 7) o Englezima, da su od svin 
narođa svijeta najviše napredovali u tri važne stvari: u pobožnosti, u trgovini i u slo- 
bodi (29, citirao: Max Weber — Die protestantische Ethik und der Geist des Kapitalis- 
mus, Tubingen 1934). Marz je prije Webera istakao da je »protestantizam imao važnu 
ulogu u razvoju kapitala pretvarajući gotovo sve tradicionalne praznike u rađne dane«. 
(Kapital I, 226). 


% 2 Moj. 20,21; 33,13—28. 

obrnuto, iz datih određenih stvarnih životnih prilika izvesti njihove 
vjerske idealizirane oblike. A ova posljednja metoda je jedino materija- 
listička, dakle naučna« (Kapital I, 316). Smisao tog problema glasi: nije 
povijest postala fenomen eshatologije, već je obratno, eshatologija je izraz 
ljudskog mišljenja i htijenja u povijesnom egzistiranju. Eshatologija kao 
čovjekova kategorija nastaje i razrješava se samo u čovjeku. 


c) Kako se socijalizam odnosi prema religiji? 


U Komunističkom Manifestu koji je objavljen 1848. Marx i Engels 
su pisali, da je za radnički pokret religija štetna, jer je religija oblik 
obmane. Proletarijat mora biti svjestan toga da su za njega u građanskom 
društvu »zakoni, moral, religija samo građanske predrasude iza kojih se 
kriju građanski interesi«. Jer »vladajuće ideje nekog vremena bile su 
uvijek samo ideje vladajuće klase«. 

Svako društvo ima svoje ideje na kojima temelji svoju egzislencijalnu 
smislenost. Promjena društvenih uređenja odražava se i na duhovnom 
području. Mnogi prigovaraju komunizmu da i pored drušivenih promje- 
na ipak u svakom društvu postoji i dalje religija, moral, filozofija, poli- 
tika, a ipak komunizam ne želi dati religiji nov oblik, već je potpuno uki- 
da. Pisci Manifesta daju na to ovaj odgovor: »Na što se svodi ova optu- 
žba? Historija cijelog dosadašnjeg društva kretala se u klasnim suprotno- 
stima, koje su u različitim epohama imale i različite oblike. Ali ma kakav 
oblik da su klasne suprotnosti uzimale, eksploatacija jednog dijela drušiva 
od strane drugog dijela predstavlja činjenicu zajedničku svima proteklim 
stoljećima. Zato nije čudo što se društvena svijest svih stoljeća, usprkos 
svim mnogostrukostima i raznolikostima, kreće u izvjesnim zajedničkim 
oblicima, u oblicima svijesti koji se potpuno gube tek sa potpunim išče- 
zavanjem klasne suprotnosti. 

Komunistička revolucija jeste najradikalnije kidanje sa tradicionalnim 
odnosima svojine, pa nije čudo što se u toku njenog razvitka najradikalni- 
je kida sa tradicionalnim idejama.« 

Stoga i odnos prema religiji mora biti u skladu sa principima potpu- 
nog oslobođenja čovjeka i društva. Prosvjećivanje i odgoj ne mogu biti 
uspješni ni naučni, ako se temelje na religioznim idejama. 

U kritici Gotskog programa3? Marx je pisao da crkva treba da bude 
odstranjena iz škole. Odgoj se ne može prepustiti crkvi. Takav zahtjev 
obavezan je za partiju koja se bori za čovjekovo potpuno oslobođenje. No 


*“! Da je Stirner pogledao stvarnu povijest Srednjeg vijeka, tađa bi morao naći, zašto 
su predstave kršćana o svijetu u Srednjem vijeku imale upravo onaj oblik, i kako je 
došlo do toga, da su kasnije prešle u drugi; on bi tada mogao naći da »kršćanstvo« 
uopće nema povijesti, i sve te različite forme. u kojima je u različita vremena bilo 
shvaćeno, nisu bile »samoodređenja« i »dalinji razvoji« »religioznog duha«, već su bile 
uvjetovane potpuno emplirijskim uzrocima, koji su bili izdvojeni iz svakog utjecaja 
religioznog duha. (Sankt Max, 134—135). 

Kao dopuna tome može se vidjeti i četvrta teza o Feuerbacnu, 

* Marsov naslov je: Randglossen zum Programm der deutschen Arbeiterpartei. 
Tekst je pisan 1875. Engels ga je objavio 1891. (Tekst: Marx — Kritika gotskog progra- 
ma, Kultura 1948, preveo Zvonko Tkalec. Njemački tekst: Bd, 19. Dietz Verlag, Berlin 
1962). 

tu treba razlikovati pravo građanina u društvu i državi i program ra- 
dničke (progresivne) partije. Pojedinac u društvu treba da ima sigurnost 
i slobodu u svojim pravima. O tome je Marx pisao: »Svatko mora imati 
mogućnosti da obavlja svoju vjersku kao i svoju tjelesnu potrebu, a da 
policija ne zabada u to svoj nos. Ali radnička partija morala je tom pri- 
likom ipak izraziti svoje uvjerenje da građanska »sloboda savjesti« nije 
ništa drugo nego toleriranje svih mogućih vrsta vjerske slobode savjesti, 
a da radnička klasa, naprotiv, hoće da oslobodi savjest od vjerskih utvara. 
Međutim ne želi se prekoračiti »građanski« nivo. 

Sloboda vjerske savjesti znači pravo da čovjek može nesmetano vje- 
rovati u ono u što vjeruje. Nitko ga po zakonu ne može prisiliti da vje- 
ru promijeni. Ako sam to zaželi, opet mu zakon to omogućuje. Sloboda 
savjesti je zagarantirana. Zakon je opći te se uzdiže iznad pojedinačnog 
sadržaja. Zakon ostaje na općim određenjima kaco potpunim kategorijama. 
U slobodu savjesti ide i to da netko ne vjeruje ni u jednu religiju. Slo- 
boda savjesti je zakonsko pravo egzistencijalnog odnosa u društvu. U 
općem određenju slobode savjesti nalazi se mogućnost veoma različitih 
sadržajnih shvaćanja, i pozitivnih i negativnih. Stoga Marx i kaže, da 
»građanska« sloboda savjesti nije ništa drugo nego ioleriranje svih 
mogućih vrsta vjerske slobode savjesti. No sam opseg pojma »slobodna 
savje:t« ne sužava se ni u društvu koje je ukinulo eksploataciju i klasne 
vdnose. U socijalističkom društvu »sloboda savjesti« znači isto mogućnost 
i pozitivnog i negativnog sadržaja (tj. i naučnog i religioznog mišljenja). 

Pogledajmo što sadrži Marxov stav, da radnička klasa hoće da oslo- 
bodi savjest od vjerskih utvara (vom religičsen Spuk)? U svom programu 
radnička, tj. progresivna klasa postavlja zahijev da se ukinu sve klase. 
Očovječenje čovjeka ili njegovo potpuno oslobođenje nije moguće svesti 
«amo na politički i ekonomski odnos. Duhovno oslobođenje sastavni je 
dio tog procesa. Stoga se socijalizam nužno suprotstavlja svakoj vrsti re- 
rigije. To je bit marksističkog shvaćanja socijalizma. Marksistički huma- 
nizam je osnova socijalizma kao ideje, pokreta i sadržaja. Religija je su- 
protnost takvom shvaćanju. Stoga u socijalizmu kao programu društve- 
nog i povijesnog razvoja ne može biti mjesta za vjerovanje u naiprirodne 
sile. 

Već prva povijesna iskustva pokazala su potpunu mogućnost organi- 
zacije društva i života bez utjecaja religije i crkve. To je nesumnjivo 
bila potvrda ranijih teorijskih principa. 

F. Engels je u uvodu za Marxov tekst: Građanski rut u Francuskoj 
(uvod je datiran 18. marta 1891), govoreći o Pariskoj Komuni pisao: Ka- 
ko su u Komuni bili gotovo samo radnici ili priznati predstavnici radnika, 


3+ Engels u pismu Kautskom (London, 7. januara 1891), piše, da mu je poslao Marxov 
rukopis (Kritika gotskog programa) te izražava sumnju da se to neće tako moći štam- 
pati u »svetom njemačkom carstvu«. »No možda se štampanje neće svidjeti i nekim 
drugim ijudima, a ne samo visokoj policiji. Ako misliš da u tom pogledu moraš imati 
neke obzire, molio bih Te da rukopis preporučeno pošalješ Adleru. Tamo u Beču moći 
će se vjerojatno (nažalost s izuzetkom odličnog mjesta o religioznoj nuždi) štampati 
onakav kakav jeste, a bit će štampan u svakom slučaju«, O istom predmetu pisao je 
Engels Kautskom (London, 15. januara 1891): ».., Ako mjesto: +da vrši svoje vjerske 
kao i svoje tjelesne (potrebe)« ne rmože da ostane, onda precrtaj četiri podvučene riječi 
i stavi točke. Aluzija će onda biti finija, a ipak još dovoljno razumljiva. Nađam se da 
onda više neće biti nikakvih kolebanja. 


307 


to su i njene odluke imale izrazito proleterski karakter. Hi su te odluke 
dekretirale reforme koje je republikanska buržoazija samo iz kukavičluka 
propustila da izvrši, a koje su sačinjavale neophodnu pedlogu za slobo- 
dnu djelatnost radničke klase, kao što je sprovođenje načela da je religija 
u odnosu prema državi čisto privatna stvar (dass dem Staat gegeniiber die 
Religion blosse Privatsache sei); ili je donosila odluke koje su bile nepo- 
sredno u interesu radničke klase i dijelom duboko zasijecale u stari dru- 
štveni poredak. Ali u jednom opsjednutom gradu mogli su biti učinjeni 
samo prvi koraci ka ostvarenju svih tih odluka. 

Ideja o religiji kao privatnoj stvari onih koji vjeruju, jest 1 oslaje 
principijelno rješenje u odnosu države prema religiji. Socijalistički po- 
kret je jasno istakao, da se država i socijalističko društvo ne mogu nikako 
u svom egzistiranju bazirati na religioznim predstavama.5+ 


#% O tome postoji dosta dokumenata, Pogledajmo neke pojedinosti: U Nacrtu Erfurt- 
skog programa (189i) u točci 65. stoji: »Ukildđanje svih izdataka iz javnih sredstava za 
ženika i vjerske svrhe, Crkvene 1 vjerske zajednice imaju se smatrati privatnim udru- 
enjima. 


8. Svjetovnost škole. Obavezno pohađanje javnih osnovnih škola, Besplatnost nastave i 
učila u svim javnim učilištima. 

— U programu socijaldemokratske partije Njemačke (usvojen na Kongresu u Erfurt 
1881) piše o tome: 


8. Proglašenje vjere za privatnu stvar. Ukidanje svin davanja iz javnih sredstava za 
crkvene i vjerske svrhe. Crkvene i vjerske zajednice imaju se smatrati za privatna 
udruženja koja svoje poslove uređuju potpuno samostalno. 

Kritiku nacrta Erfurtskog programa, Engels je poslao Kautskom 28, juna 1891, Taj tekst 
objavljen je 10 godina kasnije u »Neue Zeit«. 


— Odnos prema religiji u zahtjevu komunističke partije u Njemačkoj (1848): t. 13. Pot- 
puno odvajanje crkve od države. Svećenike svih vjeroispovijesti plaćaju isključivo nji- 
hove dobrovoljne općine. (U komitetu kao potpisnici tog zahtjeva bili su Marx i Engels), 


— Iz programa saksonske narodne partije (usvojen u Chemnitzu 1866): t. 4.: Podizanje 
tjelesnog, duhovnog i moralnog vaspitanja naroda, Odvajanje Škole od crkve, odvajanje 
crkve od države i države od crkve, podizanje učiteljskih škola i dostojan položaj učite- 
lja, pretvaranje narodne škole u državnu ustanovu koja se izdržava iz državne kase, sa 
besplatnom nastavom, pribavljanje sredstava i osnivanje ustanova za produžno eobrazu- 
vanje onih koji su prešli uzrast određen za narodnu školu. 

— IZ programa socijaldemokratske radničke partije (usvojen u Eisenachu 1869): <. 5. 
Odvajanje crkve od države i odvajanje škole od crkve. 

—Ilz programa socijalističke radničke partije Njemaćke (usvojen u Goti 1875): t. 6. 
Opće i jednako narodno vaspitanje od strane države. Opće obavezno ponađanje Škole. 
Besplatnu nastavu u svim učilištima, Proglašenje vjere za privatnu stvar. 


— Minimalni program francuske radničke partije (primljen na kongresu u Havru 1880): 
t. 2. Ukidanje svakog budžeta za vjeroispovijesti i vraćanje naciji pokretne i nepokretnu 
svojine takozvane mrtve ruke koja se nalazi u posjedu vjerskih korporacija (dekret 
Komune od 2. aprila 1871), uključivši i njihova industrijska i trgovačka poduzeca. 

— Program socijaldemokratske radnićke partije Austrije (usvojen na kongresu u Hoin- 
fjeldu 20. X11. 1888 — 1. 1. 1889): t. 5. U interesu budućnosti radničke klase bezuslovno je 
potrebna obavezna, besplatna i beskonfesionalna nastava u osnovnim i produžnim ško- 
lama, kao i besplatna pristupačnost svih višin učilišta; za ovo je nužan preduslov odva- 
janje crkve od države i proglašenje religije privatnom stvari, 

— Program socijaldemokratske radničke partije Rusije (usvojen na II. kongresu 1909): 
t. 13. Odvajanje crkve od države i škole od crkve. 


— Program srpske socijaldemokratske partije (primljen na 1. kongresu 1903): Zahtjevi: 
t. 6. Oglašenje religije za privatnu stvar, Ukidanje svih primena javnih sredstava u crk- 
venim religioznim ciljevima. Crkvene 1 religiozne zajednice smatrati kao privatna udru- 
ženja, koja svoje poslove uređuju potpuno samostalno; poipuna nezavisnost škole od 
crkve. (Tekstovi: Neki programski dokumenti iz god, 1848.—1903, dodatak uz knjigu: K. 
Marks — Kritika Gotskog programa, F. Engels — Kritika nacrta Erjurtskog programa, sa 
pismima Marksa i Engelsa, sa tekstovima Lenjina o Marksovoj i Engelsovoj kritici. Pri- 
redio i preveo Zvonko Tkalec, Kultura 1959. Beograd). 

— Uz ove tekstove navest ćemo član 46. Ustava Socijalističke Federativne Republike Ju- 
goslavije: »Ispovijedanje vjere je slobodno i privatna stvar je čovjeka. Vjerske zajednice 
odvojene su od države i slobodne su u vršenju vjerskih poslova i vjerskih obreda. Vjer- 
ske zajednice mogu osnivati vjerske škole za spremanje svećenika. Protivustavna je 
zloupotreba vjere i vjerskih djelatnosti u političke svrhe. Društvenu zajednica može 
materijalno pomagati vjerske zajednice. Vjerske zajednice mogu imati, u granicama 
koje određuje savezni zakon, pravo svojine na nepokretnosti«, 

U interpretiranju tog problema Marx je dokazivao da je kritika reli- 
gije pretpostavka svake kritike države, drušiva i politike. Kritikujući 
Hegelovu filozofiju prava Marx piše: »Čovjek, koji je u fantastičkoj 
stvarnosti neba, gdje je tražio natčovjeka (einen Ubermenschen), našao 
samo odraz (den Widerschein) samog sebe, neće više biti sklon da nalazi 
samo privid (den Schein) samoga sebe, samo nečovjeka (den Unmenschen), 
tamo, gdje traži i mora tražiti svoju istinsku stvarnost (zbiljnost)«. (73).35 
Odmah dalje Marx piše: »Temelj religiozne kritike jest: čovjek pravi re- 
ligiju, religija ne pravi čovjeka. Religija je, doduše, samosvijest i samo- 
csjećanje čovjeka, koji sebe ili još nije stekao, ili je sebe već ponovo 
izgubio. Ali čovjek nije apstraktno biće, koje čuči izvan svijeta. Covjek, 
to je čovjekov svijet, država, društvo. Ova država, ovo društvo proizvode 
religiju, izopačenu svijest o svijetu, jer je to izopačeni svijet. Religija je 
opća teorija onoga svijeta, njegov enciklopedijski kompendium, njegova 
logika u popularnom obliku, njegov spiritualistički Point-d'honneur, nje- 
gov entuzijam, njegova moralna sankcija, njegova svečana dopuna, njegov 
opci razlog utjehe i opravdanja. Ona je fantastičko ostvarenje ljudskog 
bića, jer ljudsko biće ne posjeduje istinsku stvarnost. Borba protiv re- 
ligije je, dakle, posredno borba protiv onoga svijeta, čija je duhovna 
aroma religija. 

Religijska bijeda je jedinim dijelom izraz stvarne bijede, a jednim 
dijelom protest protiv stvarne bijede. Religija je uzdah potlačenog stvo- 
renja, duša svijeta koje nema srce, kao što je religija i duh stanja koja 
nemaju duha. Ona je opijum naroda«. (73). 

»Ukidanje religije kao iluzorne sreće naroda zahtjev je njegove stva- 
rne sreće. Zahtjev da napusti iluzije o svom stanju jest zahtjev da napu- 
sti stanje, kome su iluzije potrebne. Kritika religije je, dakle, u klici kri- 
tika doline suza, čiji je oreol religija.« (74). 

»Religija je samo iluzorno sunce, koje se okreće oko čovjeka, sve 
dotle dok se on ne kreće oko samog sebe.« (74) 

»Zadaiak je historije dakle, da, pošto je iščezao onostrani svijet istine, 
uspostavi istinu ovoga svijeta. Prije svega zadatak je filozofije, koja stoji 
u službi historije, da, pošto je demaskiran sveti oblik ljudskog samo- 
oiuđenja, demaskira samootuđenje u njegovim nesvetim oblicima. Kritika 
ncba pretvara se time u kritiku zemlje, kritika religije u kritiku prava, 
kritika teologije u kritiku politike.« (74) 

»Teorija je sposobna da zahvati mase čim ukazuje ad hominem, a 
ona ukazuje ad hominem, čim postane radikalna. Biti radikalan znači 
zahvaliti stvar u korijenu. A korijen za čovjeka jest čovjek sam. Očigle- 
dan dokaz za radikalizam njemačke teorije, dakle, za njenu praktičnu 
energiju, jest njeno polaženje od odlučnog, pozitivnog prevladavanja re- 
ligije. Kritika religije završava učenjem, da je čovjek najviše biće za čo- 
vjeka, dakle, kategoričkim imperativom: da se sruše svi odnosi u kojima 
je čovjek poniženo, ugnjeteno, napušteno, prezreno biće, odnosi, koji se 


35 K. Marx — F. Engels: Rani radovi, Izbor. Preveo Stanko Bošnjak, Kulturu, Zag- 
yeb 1953. 

ne mogu bolje opisati nego uzvikom jednog Francuza kod projektiranja 
poreza na pse: jadni psi! S vama hoće postupati kao s ljudima«. (81). 

Iz navedenog teksta vidimo da se problem i zadatak sastoje u prevla- 
davanju religije. To se ne postiže samo teorijom već u jedinstvu teorije 
i prakse. U tome je bilna razlika između Marxa i cjelokupnog ateizrna 
prije njega. Kritikom religije mnogo se ne postiže, ako se ostane samo 
na području ideja. Mijenjati zbiljske odnose nije moguće bez društvenog 
djelovanja. Stari stoici su mislili da je sva sadržajnosl života u samosvi- 
jesti i mišljenju. I B. Bauer je htio osigurati pravo ečistoj kritici« koja bi 
se oslobodila mase (povijesli). Baš u opreci prema takvom shvaćanju, 
Marx piše, da će kritika religije biti uspješna i potpuna, kad se pođe dalje 
od tog ishodišta, tj. kad se prijeđe i na kritiku društva, koje u religiji vidi 
svoj cilj i smisao. »A vama. spekulativni teolozi i filozofi savjetujem: 
oslobodite se od pojmova i predrasuda dosadašnje filozalije, ako inače 
želite doći do stvari, kakve one jesu, tj. ako želite doći do istine. No za 
vas nema drugog puia prema istini i slobodi, nego samo kroz vatreni — 
potok,%* koji je čistilište sadašnjosti. 

Iz jasnog shvaćanja biti religije proizlazi i određena praksa. »Ako 
znam da je religija otuđena ljudska samosvijest, onda znam da se u njoj 
kao religiji ne potvrđuje moja samosvijest, nego moja otuđena sanio- 
svijest.3" Onda znam, dakle, da se moja samosvijest, koja pripada sebi, 
svom biću, ne potvrđuje u religiji, nego naprotiv u uništenoj, ukinutoj 
religiji«. (273). Tek odatle slijedi jasno tumačenje ateizma: Kao što je 
ateizam kao ukidanje boga nastajanje teoretskog humanizma, lako je 
komunizam kao ukidanje privatnog vlasništva prisvajanje stvarnog čo- 
vjekovcg života kao njegova vlasništva, nastajanje praktičnog humanizma, 
drugim riječima, ateizam je pomoću ukidanja religije, a komunizam po- 
moću ukidanja privatnog vlasništva — samim sobom posredovani huma- 
nizam. Tek pomoću ukidanja toga posredovanja — koje je međutim 
nužna pretpostavka — nastaje pozitivni humanizam, koji pozitivno poči- 
nje od sebe sama. 

Ali ateizam, komunizam nisu bijeg, apstrakcija, gubitak predmetnog 
svijeta, koji proizvodi čovjek, gubitak njegovih suštinskih snaga, koje 
su postale predmetnost, nisu siromaštvo, koje se vratilo k neprirodnoj. ne- 
razvijenoj jednostavnosti. Oni su. naprotiv, tek stvarno nastajanje, za 
čovjeka stvarno nastalo osivarenje njegova bića, njegova bića kao stva- 
rnog bića«. (275). 

Ateizam je dakle početak kritike. nastajanje teorijske svijesli o nu- 
žnosti oslobađanja mišljenja od vlastitih iluzija. To je ujedno i humani- 
zam, no na tom stadiju samo teorijski, jer on tu postoji samo u mišljenju 
— kao što je na pr. stoička sloboda, koju je Hegel u Fenomenologiji duha 


* U njemačkom igra riječi: Feuer-bach (tj. filozof Feuerbach). Marrov tekst: Lut- 
her als Schiedsrichter zwischen Strauss und Feuerbach, Band 1. Marx—Werke, Dietz 
Verlag, Berlin 1961. 


*" Kao povijesni primjer za io _ Marx uzima Luthera. »Čovjek je kod Lutnera stav- 
ljen u određenje religije. On je religiju, vjeru priznao suštinom stvarnog svijeta i stoga 
se suprotstavio katoličkom krivovjerstvu, on je spoljašnju religloznost prevladao time, 
što je religioznost učinio čovjekovom unutrašnjom suštinom, on je negirao svećenika 
Koji postoji izvan laika, jer je svećenika premjestio u srce laika (Rani radovi, 221). 

nazvao nesretnom svijesti, zbog toga što se nije mogla i zbiljski realizi- 
rati. Praktički humanizam može nastati na realnoj osnovi, tj. na ukida- 
nju privatnog vlasništva kao mogućnosti ispoljavanja u svim sferama po- 
stojanja. I ateizam kao kritika religije i komunizam kao ukidanje pri- 
vatnog vlasništva pripadaju u stupanj posredovanog humanizma, ti. u 
stupanj društvenog razvoja, koji još ne polazi od sebe kao neposrednosti, 
već svoju osnovu dobija tek u sadržaju posrednosti. Baš zbog toga je va- 
žno da se taj početak, ili posredovanost izvode što više iz racionalnih 
principa, da bi se taj stadij oslobodio mogućih deformacija, što je nesu- 
mnjivo problem i teorije i prakse. 

Pozitivni humanizam je moguć tek u društvu koje ne treba te posre- 
dnosti (tj. kritiku religije i počinjanje ukidanja privainog vlasništva). 
Tek na tom stupnju religija bi prestala biti problem društvene kritike. 

O tom problemu navest ćemo još ove Marxove tekstove. »Komunizam 
kao pozitivno ukidanje privatnog vlasništva kao čovjekovog samootuđe- 
nja, te stoga, kao stvarno prisvajanje čovjekove suštine od čovjeka i za 
čovjeka jest stoga potpun, svjestan i unutar cjelokupnog bogatstva do- 
sadašnjeg razvitka nastali povratak čovjeka sebi, povratak čovjeka kao 
društvenog, tj. čovječnog čovjeka. Taj je komunizam kao dovršeni na- 
turalizam = humanizam, kao dovršeni humanizam = naturalizam, on je 
istinsko rješenje sukoba između čovjeka i prirode, između čovjeka i čo- 
vjeka, istinsko rješenje borbe između egzistencije i suštine, između opre- 
dmećivanja i samopotvrđivanja, između slobode i nužnosti, između indi- 
viduuma i roda. On je riješena zagonetka historije i zna da je on to rje- 
šenje.« (228). 

»Religija, porodica, država, pravo, moral, nauka, umjetnost itd. samo 
su posebni načini proizvodnje i padaju pod njen opći zakon. Stoga je po- 
zitivno ukidanje privatnog vlasništva kao prisvajanje čovjekova života, 
pozitivno ukidanje svakog otuđenja, dakle, povratak čovjeka iz religije, 
porodice, države itd. u svoje ljudsko tj. društveno postojanje. Religiozno 
otuđenie kao takvo događa se samo u području svijesti čovjekove unu- 
irašnjosti, ali ekonomsko otuđenje je otuđenje stvarnog života35 stoga 
njegovo ukidanje obuhvata obje strane... Komunizam počinje istovre- 
meno (Owen) s ateizmom, ateizam je prije svega, još daleko od toga, da 
bi bio komunizam, kao što je svaki ateizam samo jedna apstrakcija. 

Stoga je filantropija ateizma, prije svega, samo filozofska, apstraktna 
filantropija, dok je filantropija komunizma reglna i neposredno pripravna 
za djelovanje«. (228). 

»Jedno biće je za sebe samostalno tek onda, kad stoji na vlastitim 
nogama, a na vlastitim nogama stoji tek onda, kad svoje postojanje 
(Dasein) zahvaljuje samom sebi. Čovjek, koji živi od milosti drugog, 
smatra se zavisnim bićem. Ali ja potpuno živim od milosti drugoga, 


* U tekstu Sankt Mar (str. 139) Marx navodi iz Starog Zavjeta primjer Nabala 
koji je imao dvostruku egzistenciju, Nabal kao pojava tj. što je on sam po sebi bez 
odnosa prema svome imanju i bogatstvu, samo prividno postoji, tj. besadržajno, jer je 
on cijelin svojim bićem usmjeren samo na svoje bogatstvo, koje je za njega njegova 
prava suština. Stoga je Nabal (kao čovjek) u Maonu, a njegova suština je u Karmelu, 
Jer su mu tamo ovce. Tekst: 1 Samuel 25,2—38. 

ako mu ne zahvaljujem samo za izdržavanje svog života, nego ako je on 
još osim toga stvorio moj život, ako je on izvor moga života, a moj život 
nužno ima takvu osnovu izvan sebe, ako on nije moje vlastito djelo 
(eigene Schčpfung). Stoga je stvaranje jedna predodžba koju je vrlo 
teško potisnuti iz narodne svijesti.3% Njemu je neshvatljivo postojanje 
prirode i čovjeka pomoću samih sebe, jer protivrječi svim evidentnim 
datostima praktičnog života.« (236). 

Odnos ateizma i socijalizma realno se rješava tek u studiju društvene 
neposrednosti: »Ateizam je negacija boga i postavlja tom negacijom po- 
stojanje čovjeka; ali socijalizam kao socijalizam ne treba više takvog 
posrednika; on počinje od teoretski i praktički čulne čovjekove i priro- 
dne svijesti kao biće. On je pozitivna čovjekova samosvijest, koja nije 
više posredovana ukidanjem religije, kao što je stvarni život pozitivna 
čovjekova stvarnost, koja nije više posredovana ukidanjem privatnog 
vlasništva, komunizam. Komunizam je pozicija kao negacija negacije, 
stoga stvaran, za slijedeci historijski razvitak nužan momenat ćovjekove 
emancipacije i povratka samom sebi.« (237). 

Ako s tog stupnja pogledamo cijeli proces unazad, postaje jasno zašto 
čovjek nad sobom može imati samo čovjeka, koji mu posilaje bog. Drugog 
boga ne može biti. 

»Tuđe biće, kome pripada rad i proizvod rada, u čijoj se službi nalazi 
rad i za čije uživanje posloji proizvod rada, može biti samo čovjek sam. 

Ako proizvod rada ne pripada radniku, ako je njemu nasuprot tuđa 
sila, onda je to moguće samo na taj način, da pripada nekom drugom 
čovjeku izvan rodnika. Ako je njegova djelatnost za njega mučenje, onda 
ona mora biti užitak nekom drugom i životna radost nekog drugog. Samo 
čovjek sam može biti ta tuđa sila nad ljudima, a ne bogovi, ne priroda«, 
(205). 

A socijalizam kao društveni razvoj želi ukinuti svaki oblik ljudske 
cksploatacije i otuđenja. Stoga je jasno i bez ikakve sumnje, da se u duhu 
principa. marksizma socijalizam i religija potpuno isključuju. Ideja 
marksističkog socijalizma sadrži u sebi program potpunog ukidanja svih 
oblika ljudskog otuđenja. Religija je oblik otudenja svijesti i mišljenja. 
Religiozni čovjek nije slobodan u svom odnosu prema biiku i povijesti, 
On je uvjetovan jer sebe doživljava kao podložnog sadržaju koji je sam 
stvorio. Nijedna religija ne može poslojali bez eshatologije, tj. bez doda- 
vanja onostranog ovom zemaljskom postojanju. Da bi egzistencija esha- 
iološke budućnosti bila što sigurnija, treba za ovog živola sve činiti da 
se što više ispolji ideja boga. Tu ideju sprovodi crkva, pa je za čovjekov 
totalitet potrebno da uvijek živi u bogu (i djelom i mislima). Time se 
ukida pomisao o čovjekovom slobodnom i samostalnom društvenom i po- 
vijesnom djelovanju. Socijalizam je suprotnost takvom shvaćanju, jer 
čovjeka hoće baš u njegovoj slobodnoj i stvaralačkoj akciji. Samo čovjek 
jest za čovjeka; sve drugo je iluzija. Ideja religioznog odnosa po svojoj 
biti negativno se odnosi prema teoriji marksističkog humanizma. 


* Die Schopfung is daher cine sehr schwcr aus dem Volksbewusstesein zu verdrin- 
gende Vorstellung. 

Međusobno isključivanje socijalizma i religije pokazuje da ideja hu- 
manizma ne može nikad biti riješena kao apstraktni odnos. Povijesnost je 
ćovjekova zbiljnost. Ta zbiljnost je rezultat djelovanja, koje mora dobiti 
svoj logos. Za čovjeka logos zbiljskog odnosa može postojati samo ako 
je čovjek shvatio sebe kao jedinog nosioca svog postojanja. 


d) Problem odumiranja religije 


Poznato je da je P. Bayle (1647—1706) pisao, da je moguće ostvariti 
društvenu organizaciju na principu ateizma. Takvo društvo imalo bi 
mnogo bolje uvjete za razvoj ljudskih vrednota, nego što je to moguće 
u okviru raznih religioznih institucija. Bayle je do svog zaključka došao 
logičkim putem na osnovu razmatranja vrijednosti ljudskog mišljenja. 
Razložnost postojanja u čovjekovom maksimalnom afirmiranju, može se 
osigurati samo autonomnošću mišljenja. Od Baylea do Marxove kritike 
religije i ideologije uopće mnogo su se promijenili i društveni odnosi i 
povijesni ciljevi. U kritičkoj spoznaji bilo je dokazano ne samo da postoji 
čovjekovo otuđenje, već i to zašto ono postoji. To spoznato zašto znatno 
je utjecalo na društveno kretanje. Ideologija“? (prema Ranim radovima) 
kao krivi odraz stvarnosti odražava se tako, jer je i sama osnova, koju 
odražava, na krivim odnosima. Taj ekonomsko-povijesni razlog i tok može 
se objasniti iz same biti klasnog društva. 

Kršćanska religija i crkva bili su uijecajni društveni faktor u povije- 
snom događanju. U naučnom socijalizmu bilo je jasno istaknuto da iluzije 
neba ne rješavaju čovjekove zemaljske probleme. Tada je i nastalo i pi- 
tanje da li je religija u promijenjenim društveno-ekonomskim uvjetima 
moguća, odnosno nužna? Kome će religija biti potrebna i tko će je po- 
državati? Ukratko: Kako će se socijalističko društvo odnositi prema reli- 
mji? 

Klasici marksizma mogli su o tome pisati samo na osnovu svojih 
pretpostavki. U njihovo vrijeme nije bilo povijesnog iskusiva u tom po- 
gledu. Pariška komuna premalo je trajala da bi se odatle moglo sa si- 
gurnošću zaključili što će biti sa religijom u novom društvu, No baš ta 
teoretska razmatranja pokazuju, da religija u novom drustvu nema i ne 
može imati onu društvenu i političku ulogu koju je imala do iada. Dru- 
štvo koje se je oslobodilo religioznih institucija ostavlja religiju samo kao 
privatnu stvar pcjedinca. To je jedino rješenje, koje je u sebi pravedno 
i demokratsko. A šta će biti dalje? Klasici marksizma mislili su, da će u 
novim društvenim odnosima, u kojima će sredstva za proizvodnju biti 


4 Termin ideologija značio je u početku samo učenje o idejama. Ideolozima su bili 
nazvani pripadnici filozofske škole u Francuskoj, koja je slijedeći Condillaca — odbacila 
metafiziku i nauke o duhu, te pokušala probleme objasniti antropološki i psihološki. Os- 
nivač te škole bio je Destutt de Tracy, Pojam ideologije u savremenom smislu nastao je 
tada, kad je Napoleon tu grupu filozofa, koja ga je kritikovala, ironično nazvao ideolozi. 
Od tada »ideolog« ima negativno značenje, tj. tim terminom se omalovažava protivničko 
mišljenje i protivniku se odriče sposobnost da uopće može točno misliti. (Opširnije o tom 
problemu vidi Karl Mannheim — ideologie und Utopie, dritte. vermehrte Auflage, 1952, 
Frankfurt — Main). 

društveno vlasništvo, religija postati bespredmetna, jer će čovjek spo- 
znati da je gospodar povijesti i svog života. Tada religiozna iluzija o svi- 
jetu neće moći da se održi. 

Danas kada o tome govorimo imamo već dovoljno povijesno isku- 
stvo. Socijalizam kao društveni sistem postoji već peti decenij. Odnos 
prema religiji određen je posebnim zakonima. No i daljnje iskustvo po- 
kazuje, da se pripadnost religiji ne može promalrati samo prema kri- 
teriju klasnog odnosa. Na pr. angažiranje za socijalizam kao društveni 
sislem nije za sve ujedno i raskid s religijom u smislu aleizma i mark- 
sizma. Isto je tako i u klasnom društvu. Mnogi građanski liberalni teo- 
retičari iako nisu pripadali radničkoj klasi, zasnivali su principe ateiz- 
ma i prosvjetiteljstva. Marx, Engels i Lenjin po svom socijalnom pori- 
jeklu, također nisu pripadali u radničku klasu, a ipak su sve svoje 
sposobnosti dali baš za tu klasu. 

Problem odumiranja religije klasici marksizma rješavali su iz povi- 
jesnog stanja i uloge religije i crkve u razvoju ljudskog društva. Re- 
ligija kao kriva svijest o životu i svijetu. nema razlog postojanja pored 
naučnog tumačenja i bitka. Ali religija posloji i uporno se bori za svoj 
daljnji opstanak i utjecaj. A zašto? Da bismo na to pilanje odgovorili 
pogledajmo najprije neke tekstove, a zatim ćemo pokušati cijeli pro- 
blem proširiti u temi: čovjek — bitak — eshatologija. 

Bespredmetnost religije ne nastaje mjerama zakona već logičkim 
razvojem humanih odnosa među samim ljudima. Društveni problem 
religije saopćio je Marx već u svojim ranim spisima. Čovjekova politi- 
čka i ljudska emancipacija oslobađaju ga od različitih lormi otuđenja. 
Religija i crkva podržavali su svaki politički oblik koji je branio tezu 
o apsolutnosti privatnog vlasništva. Ako je to bogom dana institucija, 
onda crkva ne može dozvoliti da se šire progresivni pokreti koji idu 
za tim da takve odnose ukinu.!#! Marx je u Engleskoj s velikim intere- 
som pratio radničke štrajkove i bio je zadivljen sviješću tih ljudi, koji 
su o religiji veoma kritički mislili." U Kapitalu (1) Marx je objasnio 
problem čovjekovog ekonomskog otuđenja koje proizlazi iz eksploata- 
cije radnika, jer on nema sredstva za proizvodnju. Takav odnog nema 
ljudski kvalitet, već se odnos ljudi mjeri odnosom stvari. O tome Marx 
piše: Za takvo društvo robnih proizvođača, kojih se opći drušiveni od- 
nos u proizvodnji sastoji u tome što se prema svojim proizvodima drže 
kao prema robama, dakle kao prema vrijednostima, ic u tom materi- 
jalnom obliku dovode svoje privatne radove u međusobni odnos kao 


“ Organizacija prvobitnih kršćanskih općina ispoljavala je u počeiku izrazito komu- 
nističke tendencije (vidi na pr.; Djela Ap. 2,44—45; 4,32—35). 


4 Takvu jednu demonstraciju u Hyde Parku — Marx je opisao u Neue Oder-Zeitung 
od 28. juna 1855. Na mitingu je bilo oko 200.000 ljudi. Pod naslovom: Crkvena agitacija 
Marx je o tome, među ostalim pisao: »U 18. stoljeću rekla je francuska aristokracija: 
za nas Voltaire, a za narod misa i desetine. U 19. stoljeću rekla je cngleska aristokra- 
cija: za nas pobožne fraze, a za narod kršćanska praksa. Klasični sveci kršćanstva umrt- 
vljivali su svoje tijelo za spas duše mase, ali moderni obrazovani sveci umrtvljuju tijelo 
mase za spasenje svoje vlastite duše.« (323). Dalje Marx opisuje reakciju mase na po- 
kušaj da se oštrina mitinga ublaži. Naime, neka dama izvadila je molitvenik, i rekla, da 
je svima mjesto u crkvi, a ne na tom zboru. Na to se iz mase čulo: Dajte to vašim 
konjima da čitaju (326). (Tekst: Marx-Engels Werke, Bd. 11. Januar 1855. bis April 1856. 
Dietz-Verlag, Berlin 1961). 

jednak ljudski rad, najprikladniji je religiozni oblik kršćanstvo sa svo- 
jim kultom apstraktnog čovjeka, osobito u svom građanskom razvitku 
u protestantizmu, deizmu itd.#? 

I uopće, religiozni odraz stvarnoga svijeta može se izgubiti tek onda 
kad odnosi praktičnog svakodnevnog života budu iz dana u dan poka- 
zivali ljudima providno razumne odnose među njima i prema prirodi. 
Obličje procesa društvenog života, tj. procesa materijalne proizvodnje, 
skinut će sa sebe mistični magleni veo samo kad kao proizvod slobodno 
udruženih ljudi bude stajao pod njihovom svjesnom planskom kontro- 
lom. Ali ovo zahtijeva takvu materijalnu osnovu društva ili takav niz 
materijalnih uslova egzistencije, koji su i sami opet samonikao proiz- 
vod duge i bolne historije razvitka.« (44).41 


Koje su dakle pretpostavke da nestane religiozni odraz stvarnog 
svijeta? Prema Marxu potrebno je dvoje osigurati: 1) odnosi svako- 
dnevnog ljudskog praktičnog života moraju imati jasne umne (racional- 
ne) odnose, 2) takvi umni odnosi zahtijevaju se i prema prirodi. Umni 
odnosi u društvu postižu se podruštvovljenjem sredstava za proizvod- 
nju. Naime, to je društveno-ekonomska i logička osnova. Jasno je, da 
to ne ide bez etičkih kvaliteta ljudi. Za razvoj socijalizma taj etički 
odnos važan je koliko i promjena ekonomske strukture. 

Druga preipostavka za ukidanje religiozne iluzije jest čovjekov 
umni odnos prema prirodi. Racionalno shvaćeno društvo i priroda oslo- 
bađaju čovjeka od svih iluzija. Praksa socijalističkog društva pokazuje 
da se religija može potpuno razvijati iako je sistem privatnog vlasni- 
štva, tj. mogućnost eksploatacije ukinuta, Iz neracionalnog odnosa pre- 
ma bitku, ostaje dovoljno mogućnosti za religiozna maštanja. Svaka re- 
ligija sebe shvaća i kao tumačenje totaliteta. Na tom području religije 
se i međusobno sukobljavaju. 


#8 »Kršćanska religija bila je tek sposobna da doprinese objektivnom razumijevanju 
ranijih mitologija čim je njena samokritika bila do izvjesnog stepena, takoreći 
dvvauet, gotova. Tako je buržoaska ekonomija došla do razumijevanja feudalnog, antič- 
kog i orijentalnog drušiva čim je započela samokritika buržoaskog društva. Ukoliko se 
buržoaska ekonomija, mitologizirajući, nije čisto identifikovala s prošlošću, njena kritika 
ranijeg (društva), osobito feudalnog, s Kojim je još imala direktno da se bori, ličila je 
na kritiku koju je kršćanstvo vršilo nad paganstvom ili protestantstvo nad katoličan- 
stvom« (41, tekst; K. Marx — Kritika političke ekonomije, Predgovor i uvod, Kultura 
1949). Taj tekst (Einleitung zur Kritik der politischen Gkonomie) pisao je Marx 1857. god. 
Rukopis je pronađen 190, a objavljen je 1903. u časopisu: Die Ncue Zeit.). 


4% H. Heine u pismu Laubeu od 10. jula 1833. pisao _ je: Vi se izdižete iznad svih 
ostalih (mislio je pri tom na pisce »Mlade Njemačke«) koji vide samo vanjsku stranu 
revolucije, a ne razumiju njena dublja pitanja. Ta se pitanja ne tiču ni oblika ni osoba, 
ne tiču se ni uvođenja republike i ograničenja monarhije, nego se ona odnose na ma- 
terijalno blagostanje naroda. Dosađašnja spiritualistička religija bila je spasonosna i 
potrebna dokle god je najveći dio ljudi živio u bijedi, te se morao utješiti nebeskom 
religijom. No otkako je zahvaljujući napretku industrije i ekonomije moguće, da se 
ljudi dignu iz svoje materijalne nevolje i da oni budu blaženi na zemlji, odonda, vi 
me već razumijete. A i ljudi će nas brzo razumjeti, ako im kažemo, da će odsad svakog 
dana jesti govedinu umjesto krumpira i da će manje raditi a više plesati. Vjerujte mi, 
ljudi nisu nikakvi magarci (33, Cornu: Marx-Engels 1.) 


& »Čudnovat je način na koji ekonomisti postupaju. Za njih postoje samo dvije 
vrste ustanova: umjetne i prirodne. Ustanove feudalizma umjetne su, ustanove buržoa- 
zije prirodne. U tome oni liče na teologe, koji također razlikuju dvije vrste religija. 
Svaka religija koja nije njihova, pronalazak (izum) je ljudi. dok je njihova vlastita 
religija otkrivenje gospodnje... To će reći da je historije bilo, ali da je više nema, 
(Marx — Misere đe la Philosophie, 1847. p. 113, citirano u Kapitalu I, str. 46. 1947, Kul- 
iura). 

O uništenju, tj. propadanju religije, Marx je iznio svoje mišljenje i 
u pismu Arnoldu Rugeu. U tom pismu, koje je datirano: Kščln, 30. no- 
vembra 1842,45 Marx piše o »Slobodnima« tj. o berlinskom udruženju 
pisaca, među kojima su bili i mladohegelovci: Bruno Bauer, Edgar 
Bauer, Max Stirner i drugi, koji su svojom političkom romantikom 
štetili tadašnjem razvoju. Marx objašnjava Rugeu svoj stav i navodi 
primjedbe protiv ljudi iz berlinskog udruženja. Marx se suprotstavlja 
zvučnim frazama i zahtijeva studiranje i poznavanje konkretnih prilika. 

»Ja sam rekao da smatram neprikladnim, i držim nemoralnim da se 
krijumčare komunističke i socijalističke dogme, dakle kao novi pogled 
na svijet, u usputnim teoretskim kritikama itd. Zahtijevam drugačiji i 
tada želio da se religija kritikuje u kritici političkih stanja, a ne da se 
politička stanja kritiziraju u religiji, jer takav obrat više odgovara ka- 
rakteru novina i obrazovanju publike, budući da religija, po sebi 
besadržajna, ne živi od neba,t7 već od zemlje, i razrješenjem obrnute 
realnosti, čija je ona teorija, sama se od sebe ruši.4#8 Konačno htio sam 
kad se govori o filozofiji, da se manje pravi buka sa firmom »Ateizam« 
(što je nalik na djecu, koja svakoga, tko hoće da čuje, uvjeravaju, da 
se ne boje strašila), već da se mnogo više sadržaj filozofije unese u na- 
rod. Voila tout.4? 


Iz navedenog Marxovog teksta u Kapitalu, vidimo da religiozni 
odnos stvarnog svijeta izčezava samo tada kad su ostvarena dva pred- 
uvjeta. Prvi je uspostavljanje ljudskih, umnih odnosa u društvu, a drugi 
— prema prirodi. Kad se društveni odnosi potpuno humaniziraju, tek 
tada se može govoriti & humanom odnosu među ljuđima. Realna osnova 
toga data je ukidanjem sistema klasa i eksploatacije. 

Socijalizam kao društveni poredak, treba da se bazira na takvim 
principima. No to još nije dovoljno, da bi se iz tih novih odnosa osi- 
guralo i potpuno iščezavanje religije. To se može ostvariti tek tada kada 
postoji i umni odnos prema prirodi, tj. prema bitku odnosno prema čo- 
vjeku. Umnost shvaćanja prirode, sastoji se u tome, da svako pojedi- 
načno »jest« postoji samo kao dio cjeline ili totaliteta i podložno je 
zakonima postojanja u bitku. Iz promjenljivosti bitka nije moguće za- 
ključiti na vječnost bilo kojeg pojedinačnog postojanja. Ako bi čovjek 
tu sebe izdvojio, onda bi pretpostavio svoju eshatologiju, ali ne bi i 


«'To je vrijeme kad se Marx preselio u Kčin i preuzeo redakciju +Rajnskih no- 
vina«. 


€ Srednji vijek nije mogao živjeti od katolicizma, kao ni antički svijet od politike. 
(Kapital I, 47). e 


4 Herman Kriege pisao je da je cilj komunističke borbe religija ljubavi: +»Religiju 
ljubavi treba učiniti istinom i dugo iščekivanu zajednicu blaženih stanovnika neba 
učiniti zbiljnošću«. U dopisu protiv Kriegea (od 11. maja 1846) Marx i Engels su pisali: 
Kriege previđa samo to, da su ta kršćanska sanjarenja samo fantastični izraz postoje- 
ćeg svijeta i stoga njihova »zbiljnost« već postoji u lošim odnosima ovog postojećeg 
svijeta. (Marx-Engels Werke Bd. III. Zirkular gegen Kriege, str, 12) 


e... da die Religion, an sich innaltlos, nicht vom Himmel, sondern von der Erde 
lebt, und mit der Aufičsung der verkehrten Realitit, deren Tneorie sie ist, von selbst 
stirzt (Marxovo pismo Arnoldu Rugeu u Dresdenu, Kolin, 30. novembra 1842, Werke, 
Bd. 27. Dietz Verlag 1963). 

dokazao da on nije to što u suštini bitak jest. Odnos prema prirodi 
ujedno je odnos čovjeka prema samom sebi. Društvena i prirodna 
umnost znače humaniziranje prirode i naturaliziranje humanizma. Hu- 
manizam bez umnog odnosa prema prirodi bio bi samoobmana. Huma- 
nizirana priroda znači čovjekovo povijesno jedinstvo s bitkom, tj. 
čovjek je nosilac i stvaralac svoje egzistencije. Na toj spoznaji i u tim 
odnosima može se religiozni čovjek osloboditi religije. No put do toga 
zahtijeva misaoni napor i maksimalnu kritičnost. 

Čovjek se afirmira kao čovjek tek kad svoje ljudske kvalitete ispolji 
prema drugom čovjeku, prema drugom koji je sudionik i učesnik u 
svemu što život zahtijeva i daje. Svako Ja dobija svoje priznanje iz 
odnosa prema Ti, ali tako da to Ti nikada nije sredstvo. Na tom real- 
nom tlu zbivanja nastaju i međusobne obaveze.5? 

Iz navedenih tekstova vidimo Marxove teze o odumiranju tj. išče- 
zavanju religije kao mogućeg ljudskog odnosa prema sebi i prema 
stvarnosti. Očito je, da religija u izmijenjenim društvenim uslovima ne 
može imati svoju raniju socijalnu funkciju, jer se društvo organizira na 
principima racionalnosti (tj. naučnosti i kritički). U pogovoru drugom 
izdanju Kapitala Marx govori o racionalnoj dijalektici koja se suprot- 
stavlja mističkoj dijalektici. Ta racionalna dijalektika otkriva bit kre- 
tanja i djelovanja, jer u svemu što jest vidi i njegovu moguću pro- 
mjenu, tj. negaciju. Religija se ne može izdvojiti iz sfere »negacije 
negacije«, jer je isto tako ljudski proizvod kao i sve drugo. Kad društvo 
osigura ljudske i naučne osnove svoje egzistencije, onda će religija po- 
stati bespredmetna. 

U principu tim tezama nema se šta prigovoriti. Racionalni odnos 
prema društvu i bitku ukida potrebu za religioznim i mističkim odno- 
sima. Time religija postaje bespredmetna za sve one, koji su na tom 
stupnju spoznaje i prakse. Za njih je religija ođumrla. Iz toga još ne 
slijedi da nivo principa postaje i svijest svih. Stoga je moguće, da se u 
društvu koje je organizirano na principima nauke i kritike i dalje 
zadrži religija kao smisao postojanja svih onih koji se radije drže svo- 
jih želja i iluzija o nebu i zagrobnom životu, nego li samostalnog 
mišljenja. 

Ta mogućnost da je religija iščezla za društvo kao društvo, a tim 
i za socijalističku državu, a da se još zadržala kao teorija i praksa 


** O tome bih naveo Marxovo pismo koje je pisao svojoj ženi Jenny (od 21. juna 
1856). Ona je u to vrijeme bila sa tri kćeri u Trieru, a Marx je bilo kod EFngelsa u 
Manchesteru. To pismo puno je pažnje, poštovanja i ljubavi. I baš iz takvog odnosa 
slijede i jasne ljudske prednosti i kvaliteti. Marx piše: »Moja ljubav prma Tebi, čim 
si Ti udaljena, pojavljuje se onim što jest, kao dio u kojem se sjedinjuje sva energija 
mog duha i sav karakter mog srca. Ja se opet osjećam kao čovjek, jer osjećam veliko 
čuvstvo; a raznovrsnost u koju nas zapleće studij i moderno obrazovanje, i skepticizam 
kojim nužno umanjujemo sve subjektivne i objektivne utiske, potpuno su za to učinjeni 
da nas sve učine malim 1 slabim i neodlučnim. Ali ljubav, ne prema Fojerbanovskom 
čovjeku ne prema Molešotskoj izmjeni materije, ne prema proletarljatu, već ljubav 
prema najdražem, a posbno prema Tebi, čini čovjeka opet čovjekom«. Dalje Marx piše, 
da se na takvom odnosu čovjek oslobađa religiozne mistike, U ljudskom saosjećanju 
podnose se lakše i tuga i bol. Marx tu misli na smrt svoje troje djece. Iz odnosa 
čovjeka prema čovjeku, postaje čovjek čovjek. Odatle je shvatljivo kad Marx dalje 
piše da poklanja Bramanima i Pitagori njinovo učenje o ponovnom rađanju i kršćanstvu 
njegovo učenje o ponovnom uskrsnuću, (Marr-Engeis Werke, Bd. 29. Briefe, Januar 
1856. bis Dezember 1859. Dietz-Verlag, Berlin 1963). 

pojedinaca, pokazuje da emocionalni odnos znači negaciju svake logike, 
Stoga daljnje postojanje religije ne proizlazi iz istine njene biti i sa- 
držaja, već samo iz ljudske želje da se živi i poslije smrti. Potisnuta iz 
života i stvarnosti religiji preostaje samo područje smrti. Religija ostaje 
teorija onostranosti, o kojoj svatko mašta kako mu upravo godi.5! Takav 
oblik odnosa prema bitku, može u različitim metamorfozama imati 
uvijek sljedbenika. No iluzija nikad ne može imati naučno shvaćanje. 


2. Friedrich Engels 


Teorija i praksa radničkog pokreta ovise uvijek o društvenim i po- 
vijesnim mogućnostima. Principi spoznaje postaju kriterij djelovanja, no 
i samo djelovanje uvijek donosi sadržajne odnose koji se ne mogu do 
kraja predvidjeti. Svaki odnos u stvarnosti ispoljava mnoštvo teza i 
antiteza. Nije sigurno kada je odabran najbolji put. Zbog toga je nužno 
da se o događajima govori u okviru racionalnog odnosa. A takav stav 
i zahtjev treba osloboditi od mogućih utjecaja svega što bi u odnosu 
prema tome djelovalo iracionalno. U takvu mogućnost nesumnjivo pri- 
pada i religija. Da bi se povijest afirmirala kao telos prema humanome, 
nužno je, da čovjek misli i djeluje sa horizonta racionalne teorije, tj. 
stalnog kritičkog mišljenja. Stoga razmatranja o religiji postaju pro- 
blem i društvene prakse. 

U svojim radovima Engels je dokazivao da je religijsko uvjerenje 
nespojivo sa idejom naučnog socijalizma. Ako bi radnički pokret pri- 
hvatio religiju kao dio svojih principa, onda bi njegovi ciljevi bili dio 
božjeg plana, a ne svjesnog djelovanja u očovječenju svijeta. 

U izlaganju Engelsovog mišljenja o religiji navest ćemo najprije tu- 
mačenje fenomena religije uopće, a zatim ćemo na tekstovima poka- 
zati što je Engels mislio o odnosu religije i socijalizma.5? 


a) Kritičko tumačenje postanka religije 


(KADA JE NASTALA RELIGIJA?) 


Izgleda da je religija najudaljenija od materijalnog života i da mu 
je tuđa. 

»Religija je nastala u najprvobitnije vrijeme, iz najnejasnijih prvobitnih 
pretstava ljudi o njihovoj sopstvenoj prirodi i o spoljnjoj prirodi koja ih je 
okruživala. Ali se svaka ideologija, čim se pojavi, razvija dalje, nadovezujući 


51 Komentirajući Uvodnik u broju 179. »Kelnskih Novina« Marx je pisao: Filozofija 
ne zahtijeva da se vjeruje ono što ona uči, već da se istraži sve što izgleda sporno. 
Moć rasuđivanja nužno negira žudnju za nebeskim carstvom. O vrijednosti društva i 
države ne može odlučivati religija, već samo ljudski um. (Tekst: Der leitende Artikel in 
Nr. 179 der »Kolnischen Zeitung«. Marx-Engels: Werke, Band 1. Dietz Verlag, Berlin, 
1961). 


** Pisma iz Wupperthala (1839), Marx-Engels: Sveta porodica (1845), Njemačka 
ideologija (1845—346), Anti-Duhring (1878),. Dijalektika prirode (1873—1886), Ludwig Feuer- 
bach i kraj njemačke klasične filožofije (1886), Bruno Bauer i počeci kršćanstva (1882). 
Knjiga Otkrivenja (1883), Prilog historiji ranog kršćanstva (1894—95), zatim pisma i 
manji članci koji su u tekstu citirani. 

se na dati materijal pretstava, izgrađuje ga dalje. Inače ona ne bi bila ideolo- 
gija, tj. bavljenje mislima kao samostalnim suštinama, koje se nezavisno raz- 
vijaju i potčinjavaju samo svojim sopstvenim zakonima, Činjenica da materi- 
jalni uslovi života ljudi, u čijim glavama se taj misleni proces odigrava, na 
kraju krajeva određuju tok toga procesa, ta činjenica neizbježno ostaje van 
svijesti ovih ljudi, jer bi inače bilo svršeno s čitavom ideologijom.« (str. 53, 
L. Feuerbach i kraj njem. klas. f£il.). 


— Religija je fantastični odraz ljudskih stvari u čovjekovoj glavi. 


(Dijalektika prirode, str. 136) 


(KAKO JE NASTALO VJEROVANJE U BOGOVE I BESMRTNOST DUSE?) 


Veliko osnovno pitanje svake, naročito novije filozofije jest pitanje o od- 
nosu mišljenja i bitka. Još od onog vrlo ranog doba kada su ljudi, nimalo ne 
poznavajući građu svoga sopstvenog tijela i potstaknuti priviđenjima u snu 
došli do pretstave da njihovo mišljenje i osjećanje nije djelatnost njihovog 
tijela nego neke zasebne duše koja u tom tijelu prebiva i koja ga napušta u 
času ismrti — još od toga doba morali su oni razmišljati o odnosu Ze duše 
prema vanjskom svijetu, Ako se ona u smrti odvajala od tijela, produžavala 
da živi, onda nije bilo povoda da joj se pripisuje još i zasebna smrt; tako je 
nastala pretstava o njenoj besmrtnosti, koja se na tom stupnju razvitka ni- 
pošto ne pojavljuje kao utjeha, nego kao sudbina koju ne možemo izbjeći, a 
dosta često, kao kod Grka, kao sigurna nesreća. Dosadna pretstava o ličnoj 
besmrtnosti nije se rodila iz religiozne potrebe za utjehom, nego je posvuda 
nastala iz nedoumice, koja je sa svoje strane nikla iz opće ograničenosti, šta 
da se radi s dušom poslije smrti tijela, pošto se već jednom postojanje duše 
pretpostavljalo. 

Sasvim sličnim putem, personifikacijom prirodnih sila, nastali su prvi bo- 
govi. Oni su pri daljem izgrađivanju religija primal; sve više nezemaljski lik, 
sve dok jednim procesom apstrakcije, gotovo bih rekao procesom destilacije, 
koji se prirodno pojavljuje u toku duhovnog razvitka, nije najzad u glavama 
ljudi nastala, iz pretstave o mnogim bogovima koji su više ili manje ograni- 
čeni i koji jedni druge ograničavaju, preistava o jednom isključivom bogu 
monoteističkih religija. (str. 19—20, L, Feuerbach i kraj... 


(ODNOS MIŠLJENJA I BITKA, KORIJENI RELIGIJE. 


Pitanje o tome u kakvom odnosu stoji mišljenje prema bitku, duh prema 
prirodi, ovo najviše pitanje cjelokupne filozofije ima, dakle, kao i svaka reli- 
gija, svoj korijen u ograničenim i neznalačkim pretstavama iz perioda divlja- 
štva. Ali u svojoj potpunoj oštrini moglo je ono biti postavljeno, svoj potpuni 
značaj moglo je ono dobiti tek onda kada se evropsko čovječanstvo probudilo 
iz dugog zimskog sna kršćanskog Srednjeg vijeka. Pitanje o tome u kakvom 
odnosu stoji mišljenje prema bitku, koje je uostalom i u skolastici Srednjeg 
vijeka igralo veliku ulogu, pitanje: šta je prvobitno, duh ili priroda? — to se 
pitanje zaoštrilo u odnosu na crkvu i dobijalo je ovaj značaj: da li je bog 
stvorio svijet ili svijet postoji od uvijek? (str. 20, L. Feuerbach i kraj...). 
— Priroda postoji nezavisno od svake filozofije, ona je osnova na kojoj smo 
mi, ljudi, koji smo i sami proizvod prirode, izrasli; van prirode i ljudi ne po- 
stoji ništa, a viša bića, koja je stvorila naša religiozna fantazija, samo su 
fantastično odražavanje naše sopstvene suštine, (str. 17, L. Feuerbach i kraj...). 

— U društvu u kome moramo da se krećemo i koje je zasnovano na klasnoj 
suprotnosti i klasnoj vladavini danas je i suviše okrnjena mogućnost da se u 
saobraćaju s drugim ljudima osjećamo čisto čovječanski: mi nemamo razloga 
da tu mogućnost sami sebi još više krnjimo time da ta osjećanja uzdignemo 
na stepen religije. (str. 33. L. Feuerbach i kraj...). 


(MIŠLJENJE O KRŠĆANSTVU.) 


»Kršćanstvo nema nikakvog udjela u postepenom izumiranju antičkog 
ropstva. Ono se vjekovima mirilo s ropstvom u Rimskoj Imperiji, a kasnije 
nikad nije sprečavalo trgovinu kršćana robovima, ni trgovinu Nijemaca na 
sjeveru, ni Mlečana u Sredozemnom moru, niti kasniju trgovinu Crncima. 
Ropstvo se više nije isplaćivalo, zato je izumrlo (str. 291. Porijeklo porodice, 
privatne svojine i države, I. izd. 1884), 


(SLICNOST IZMEĐU RANOG KRSĆANSTVA I SOCIJALISTICKOG POKRETA) 


Historija ranog kršćanstva pokazuje zanimljive dodirne točke s modernim 
radničkim pokretom. Kao i moderni radnički pokret, kršćanstvo je prvobitno 
bilo pokret ugnjetenih: ono se najprije pojavilo kao religija robova i oslobo- 
đenika, siromaha i bespravnih naroda koje je Rim podjarmio ili rasijao. I 
kršćanstvo i radnički socijalizam propovijedaju da predstoji oslobođenje od 
ropstva i bijede; kršćanstvo stavlja to oslobođenje u život na onom svijetu, 
u nebo, socijalizam ga stavlja u život na ovom svijetu, u preobražaj društva, 
Oba su progonjeni i izloženi hajci, njihove pristalice stavljene izvan zakona ili 
pod izuzetne zakone, jedni kao neprijatelji ljudskog roda, drugi kao neprija- 
telji države, neprijatelji vjere, porodice, društvenog poretka. I usprkos svim 
progonima i čak direktno pomognuti tim progonima, oni pobjedonosno, neza- 
drživo napreduju. Trista godina poslije svog postanka kršćanstvo je priznata 
državna religija Rimskog imperija, a socijalizam je za nepunih šezdeset godina 
osvojio poziciju koja mu apsolutno garantira pobjedu... 

Poređenje obje historijske pojave nametalo se već u Srednjem vijeku, u 
prvim ustancima ugnjetenih seljaka i, naročito, gradskih plebejaca, Ti ustanci, 
kao i svi masovni pokreti Srednjeg vijeka, nužno su nosili religioznu masku, 
pojavljivali se kao pokreti za preporod ranog kršćanstva i njegovo spasavanje 
od dubokog izrođavanja; ali redovno su se iza religiozne egzaltacije skrivali 
vrlo opipljivi svjetovni interesi. Najljepše se to ispoljilo u organizaciji čeških 
taborićana pod slavnim Janom Žiškom; ali ova crta se provlači kroz čitav 
Srednji vijek, dok nije poslije njemačkog seljačkog rata postepeno iščezla, da 
bi se ponovo pojavila kod radnika-komunista poslije 1830, Francuski revolu- 
cionarni komunisti, a još više Weitling i njegove pristalice, pozivaju se na 
rano kršćanstvo mnogo prije nego što je Ernest Renan rekao: »Ako hoćete da 
dobijete predodžbu o prvim kršćanskim općinama, pogledajte neku mjesnu 
sekciju Međunarodnog radničkog udruženja«. 

Francuski beletrist, koji je na osnovu iskorišćavanja njemačke kritike 
Biblije, kakvo je bez primjera čak i u suvremenoj žurnalistici, napisao crkve- 
nohistorijski roman »Origines du Christianisme«, nije ni sam znao koliko ima 
istine u gore navedenim riječima .... Str. 7—8 Prilog historiji ranog kršćan- 
stva, Kultura 1951, preveo Zvonko Tkalec. 

(ZAŠTO SE MIJENJA RELIGIJA?) 


Kršćanstvu je prethodio potpuni slom antičkih odnosa u svijetu, kojeg je 
kršćanstvo bilo samo izraz. »Potpuno novo stanje svijeta« nije nastalo iznutra 
putem kršćanstva, već tada kad su Huni i Germani »izvana« napali lješinu 
Rimskog carstva. Poslije germanske invazije nije se »novo stanje svijeta« 
mjerilo prema kršćanstvu, već se kršćanstvo sa svakom novom fazom tog 
slanja svijeta i samo mijenjalo. 

Jasno je da se sa svakim velikim historijskim preokretom društvenih sta- 
nja istovremeno mijenjaju nazori i predstave ljudi, a time i njihove religiozne 
predstave. Razlika između sadašnjih promjena i svih ranijih sastoji se upravo 
u tome, da se je oikrila tajna tog historijskog procesa mijenjanja: namjesto da 
taj praktični »vanjski« proces ponovno zamagljujemo preteranom formom 
nove religije, svaka religija ostaje ogoljena. (Str. 201, Marx-Engels Werke, Bd. 
7. Dietz Verlag, Berlin 1960; članak: Marx-Engels, Recensionen aus der »Neuen 
Rheinischen Zeitung, Politisch-&konomische _ Revue«. Zwecites Heft, Februar 
1850. To je recenzija knjige: G. Fr. Daumer — Die Religion des neuen Welt- 
alters. Versuch einer combinatorisch-aphoristischen Grundlegung, 2 Bde. Ham- 
burg 1850). 


b) Rani radovi i pisma (1838—1847) 


U svojim ranim radovima i pismima od 1838—1847. (dakle prije 
pisanja Komunističkog Manifesta) Engels je pisao o utjecaju religije na 
siromašni dio stanovništva. U pismima iz Wuppertala on opisuje bijedu 
radnika. Zbog teškog života jedni se odaju alkoholizmu, a drugi raznim 
mističkim sektama. Takvo zadovoljstvo u oba slučaja postaje štetno za 
radnički pokret. Engels u pismu F. Graeberu (27. IV—1. V 1839) piše 
da se poslije čitanja Straussovih knjiga ne može biti indiferentan prema 
svim protivrječnostima koje se nalaze u evanđeljima. »Naročito imam 
veliko poštovanje prema Schleiermacheru. Ako si konzekventan, moraš 
ga naravno prokleti, jer on ne propovijeda Krista u tvom smislu... 
Ali on je bio veliki čovjek, a ja poznam među onima koji sada žive 
samo jednog koji ima jednak duh, jednaku snagu i jednaku srčanost, 
to je David Friedrich Strauss.« (Pismo F. Graeberu 27. jula 1839) (36). 
O tom utjecaju Engels dalje piše: »Ja sam sada preko Straussa došao 
na izravan put k hegelovstvu... Hegelova ideja boga postala je već 
moja, i time stupam u redove »modernih panteista«5% kako kažu Leo i 


5* To je bilo početak Engelsovog raskida s religljom. Engels je u kući bio podvrgnut 
strogom religioznom odgoju. U svojoj mladosti religiju je osjećao kao neizvjesni put 
i način vlastitog života. Karakteristična je u tom pogledu njegova religiozna pjesma 
(pisana 1837) gdje medu ostalim kaže: 


Gospode Isuse Kriste, sine božji 
Siđi, molim te, sa svoga prijestolja, 
I spasi dušu moju nevoljnu! 
Ta dođi sa svojim blaženstvom, 
U sjaju, s kakvim se javlja bog otac, 
Daj, da mogu izabrati samo tebe! 
Kakve milote i divote, bezbolna će biti radost, 
Kad te tamo gore, spasitelju naš, stanemo slaviti! 
(str. 151) 


(A. Cornu: Karl Marx i Friedrich Engels I. Zagreb, Naprijed 1958, preveo Milivoj 
Mezulić), 

Hengstenberg, dobro znajući da već sama riječ panteizam izaziva tako 
kolosalnu odvratnost kod popova, koji ništa ne misle« (Engels F. Grae- 
beru, 21. januara 1840). 

U svom tekstu Schelling i otkrivenje Engels na mnogo primjera po- 
kazuje kako dogme po svom principu ne mogu ništa drugo biti nego 
niz protivrječnosti. O dogmi trojstva Engels kaže: »Ako je bog jedin- 
stvo trojice, onda on to može biti samo kao četvrti ili ostaju tri boga. 
Ako je samo božanstvo njihovo jedinstvo, onda je isto tako čovječan- 
stvo jedinstvo svih ljudi i kao što imamo jednoga boga, tako imamo i 
jednog čovjeka.« (str. 122) 

Dogma o Isusu Kristu može se lakše razriješiti na realnom tlu, nego 
na nebeskim visinama. Engels piše (u istom tekstu) da je iz vanjskog 
svjetskog Rimskog Carstva, iz uništenja nacionalnosti proizašlo unutra- 
šnje carstvo božje (str. 130). Opet se ispoljava točnost tvrdnje, da je 
tajna teologije antropologija. 

Ako se to ne prihvati, da li je onda moguće da vjernik ima u dru- 
štvu drugačiji modus egzistencije? Crkva to baš i hoće i zahtijeva. O 
tom problemu Engels je pisao u svom članku Friedrich Wilhelm IV. 
kralj Pruske (1843. godine): Tko od svoga bitka i života čini predškolu 
neba ne može imati interesa za zemaljske stvari koje država zahtijeva 
od svojih građana. Država polaže pravo na to da svojim građanima 
bude sve, ona ne priznaje nikakvu vlast iznad sebe i postavlja se 
uopće kao apsolutna sila. Međutim, katolik priznaje boga i njegovu 
ustanovu, crkvu, kao apsolutno i ne može se, dakle, nikada staviti bez 
unutrašnje rezerve na stanovište države. Ta protivrječnost je nerješiva. 
Čak katolička država mora se za katolike podrediti crkvi ili će se ka- 
tolik odvojiti od države; koliko će se, dakle, više odvojiti od nekato- 
ličke države?« (183) 

Koliko crkva obavezuje državu i vjernike Engels pokazuje na mno- 
gim primjerima. U pismu iz Londona (16. maj 1843) Engels saopćava, 
da je Straussov »Život Isusov« preveden na engleski. No što se događa? 
»Nijedan 'ugledan' knjižar nije ga htio štampati; napokon je objavljen 
u svescima... i to u izdanju sasvim drugorazrednog ali energičnog 
antikvara, Tako je išlo i s prevodima Rousseaua, Voltairea, Holbacha 
i drugih.« (192). Ovdje dakle vrijedi pravilo — blago siromašnima 
duhom. 

U pismima iz Londona Engels posebno ističe empirijsku filozofiju 
kao oruđe u borbi za ateizam. Engleski ateisti su tu konzekventni. »Ono 


Zbog napuštanja religije Engels je imao mnogo sukoba sa svojim ocem. O tome 
stanju u kući pisao je on Marrzu u pismu od 17. marta 1845: «Sada zamisli moj položaj. 
Budući da za 14 dana ili tako nešto odlazim, ne želim započeti nikakvu kavgu, ja sve to 
strpljivo podnosim, tome oni nisu navikli, i tako mi raste srčanost. Dobijem li pismo. 
sa svih ga strana njuškaju prije nego ga primim. Budući da se zna da su sve io ko- 
munistička pisma, svaki put prave pri tome pobožno jadno lice da čovjek misli da će 
poludjeti. Idem 1i van, isto lice. Sjedim li u svojoj sobi i radim, naravno komunizam. 
to se zna, isto lice. Ne mogu jesti, piti, spavati... a da ne stoji pred nosom isto prok- 
Jeto lice djeteta božjega.... Sada je ovdje u kući pobožna sezona. Danas je 8 dana 
otkad su krizmane moje dvije sestre, danas kaska moja rodbina k pričesti — tijelo 
Gospoda je djelovalo, Jadna lica od jutros premašila su sve..., čisto da poludiš. o 
pakosti te kršćanske hajke na moju »dušu« nemaš ni pojma. K tome moj stari ioš samo 
treba da otkrije da postoji »Krlitička kritika« 1 on je u stanju da me izbaci iz kuće. 
(276) 

što ne znamo preko činjenica, to nas se ne tiče«. Fantazije o bogu i 
religiji ostaju za njih bespredmetne. »Tvrdokornost tih ljudi je neopi- 
siva, a kako ih svećenici žele pridobiti, to zna dragi bog.« (Pismo 9. juni 
1843). 

Engelsu je već potpuno jasno da je potrebno iz radničkog pokreta 
ukloniti utjecaj kršćanstva. Na primjer u pismu Marru od 19. novem- 
bra 1844. on piše o osnivanju udruženja za uzdizanje radnika (u Kolnu) 
i sa zadovoljstvom ističe, da »sve što je kršćansko izbačeno je iz statuta 
s golemom većinom.« Zbog toga vlast nije potvrdila statut. No bitno 
je, da se je već tada istaklo, da se čovjek mora osloboditi religioznih 
utjecaja. 

U pismu Komunističkom dopisnom komitetu u Brixellesu (Pariz, 
23. oktobra 1846) Engels je ovako definirao ciljeve komunizma: 1) pro- 
vesti interese proletarijata nasuprot interesima buržoazije, 2) to učiniti 
tako da se ukine privatno vlasništvo i nađdomjesti se zajednicom 
dobara, 3) ne priznati nikakvo drugo sredstvo za provođenje tih ciljeva 
nego nasilnu demokratsku revoluciju. Iz toga je očito da u interese 
proletarijata ne može ulaziti crkva i kršćanstvo. U pismu Marxu od 
17, marta 1845. Engels ironično kaže da u Barmenu nema ništa novo: 
»Buržoazija politizira i ide u crkvu.« Takvo jedinstvo društvenog dje- 
lovanja nije potrebno progresivnim idejama i njenim nosiocima 54 


c) Religija i politika 


Engels je s velikom pažnjom izučavao materijalni položaj radničke 
klase u Engleskoj. Tadašnji industrijski razvoj odrazio se je u toj sre- 
dini na mnogim područjima života. Nužno su se morali sukobiti pro- 
gresivni i konzervativni dijelovi društva. U tumačenju promjena u okvi- 
ru tog odnosa Engels je iznio svoje mišljenje i o problemima religije.55 
On je izlagao svoje mišljenje polemizirajući s Thomasom Carlyleom. 
Engels ističe da Carlyle nije shvatio, da nereligioznost, tj. ateizam ima 
svoju osnovu u samoj religiji. »Religija je po svojoj suštini ispražnje- 
nje čovjeka i prirode od svakog sadržaja, prenošenje tog sadržaja na 
fantom onostranog boga, koji onda opet čovjeku i prirodi iz milo- 
sti nešto daje od svog izobilja. Sve dotle dok je vjera u taj onostrani 
fantom snažna i živa, tako dugo dolazi čovjek tim okolnim putem ba- 
rem do nešto sadržaja. Snažna vjera Srednjeg vijeka dala je na taj 
način čitavoj epohi svakako značajnu energiju, ali energiju koja nije 
došla spolja, nego koja je već ležala u ljudskoj prirodi, iako još ne- 
svjesno, još nerazvijeno. Vjera je postepeno slabila, religija se razdro- 
bila pred rastućom kulturom, ali čovjek još uvijek nije uvidio, da je 
obožavao i obogotvorio svoje vlastito biće kao tuđe biće. U tom ne- 


št Friedrich Engels — Izbor iz ranijih radova, 1838—1847, preveo Stanko Bošnjak, 
Sarajevo, »Veselin Masleša«, 1964, 


% Engels: Položaj Engleske, (pisano u januaru 1844) »Past and Present« by Thomas 
Carlyle, London 1843. Vidi Rane radove, str. 115. Kultura, Zagreb 1953. 

svjesnom, a istovremeno u nereligioznom stanju ne može čovjek imati 
nikakva sadržaja, mora sumnjati u istinu, u um i prirodu, a ta šupljost 
i besadržajnost, ta sumnja u vječne činjenice univerzuma trajat će tako 
dugo, dok čovječanstvo ne uvidi, da je biće, koje su oni poštovali kao 
boga, bilo njihovo vlastito, njihovo dosad nepoznato biće, dok — 
uostalom, zašto da prepisujem Feuerbacha?« (135). Religija je akt samo- 
opustošenja čovjeka. 

I pored kritičnosti koja se vidi u Carlyleovom tekstu, Engels iznosi 
pojedinosti odnosa i njihove uzroke koje Carlyle uopće nije vidio. 
Engels piše: »I mi napadamo licemjerstvo sadašnjeg kršćanskog svijeta, 
borba protiv njega, naše oslobođenje od njega i oslobođenje svijeta od 
njega jest, napokon, naš jedini dnevni posao; no budući da smo razvit- 
kom filozofije došli do spoznaje toga licemjerstva i jer borbu vodimo 
naučno. zato nam nije više tako tuđa i nerazumljiva suština toga li- 
cemjerstva, kao što je svakako još Carlyleu. To licemjerstvo svodimo 
također na religiju, čija je prva riječ laž, ili zar ne počinje religija 
time, da nam pokazuje nešto ljudsko, a tvrdi da je to nešto nadljud- 
sko, božansko? Ali budući da mi znamo, da sva ta laž i nemoralnost 
potječe iz religije, da je religiozno licemjerstvo, teologija, pratip svake 
druge laži i licemjerstva, onda imamo pravo, da ime teologije proširi- 
mo na cjelokupnu neistinu i licemjerstvo, kao što su to najprije učinili 
Feuerbach i B. Bauer. Neka Carlyle čita njihove spise, ako želi znati 
odakle dolazi nemoral, koji okužuje sve naše odnose.« (135—136). U 
daljnjem izvodu Engels dokazuje da poslije kršćanstva nije moguća 
nijedna druga religija: »Sve mogućnosti religije su iscrpljene, poslije 
kršćanstva, poslije apsolutne, tj. apsolutne religije, poslije »religije kao 
takve« ne može se više pojaviti nikakav drugi oblik religije. Carlyle 
sam uviđa da katoličko, protestantsko ili bilo koje drugo kršćanstvo 
nezadrživo ide u susret propasti; da je poznavao prirodu kršćanstva, 
onda bi uvidio, da poslije njega nije više moguća nijedna druga reli- 
gija. Također ni panteizam. Panteizam je samo još od svojih premisa 
neodvojiva konsekvencija kršćanstva, barem moderni panteizam spino- 
zistički, šelingovski, hegelovski a također Carlylea. Feuerbach me po- 
novo oslobađa truda da to dokazujem.« (137) Stoga je kritika religije 
pretpostavka za svaki daljni razvoj društva. »Mi hoćemo da odstranimo 
s puta sve, što se proglašava natprirodnim i nadljudskim, i time uda- 
ljiti neistinitost, jer pretenzija ljudskoga i prirodnoga, da bude nad- 
ljudsko ili nadprirodno jest korijen svake neistinitosti i laži. Stoga smo 
također i religiji i religioznim predodžbama jednom zauvijek objavili 
rat i malo se brinemo o tome, hoće li nas nazivati ateistima ili nekako 
drugačije.« (136). Mi tražimo sadržaj historije, no mi u historiji ne vi- 
dimo otkrivenje »boga«, nego čovjeka i samo čovjeka. (137) Tim putem 
čovjek će se emancipirati od svega što je religiozno i natprirodno. »Čo- 
vjekovo je vlastito biće mnogo divnije i uzvišenije nego imaginarno biće 
svih mogućih »bogova«, koji su samo više ili manje nejasni, i iskrivljeni 
odraz samog čovjeka.« (138) 

d) Kritika Diihringa: Problem odumiranja religije 


U svojoj knjizi protiv Dihringa Engels kritikuje i Diuhringovo 
shvaćanje religije u novom društvu. U poglavlju: Država, porodica, 
odgoj Engels piše da svaka religija ima svoje nebesko carstvo, »u ko- 
jima vjernik uvijek nalazi preobraženo sve ono što mu je zaslađivalo 
zemaljski život.« (str. 333) 

Ironizirajući Duhringov nacrt nove države, Engels citira ovaj tekst 
iz Dihringa: »U slobodnom društvu ne može biti nikakvog kulta, jer 
je svaki njegov član savladao djetinjasto prauobraženje kako iza ili iz- 
nad prirode postoje bića na koja se može utjecati žrtvom ili molitvom«. 
»Pravilno shvaćen, sistem socijaliteta ima dakle... da ukine sva oruđa 
za duhovno čarobnjaštvo, pa s tim i sve bitne sastojke kultova.« Reli- 
gija je zabranjena, zaključuje Engels Diihringovo shvaćanje. 

Prema Dihringu svaki kult ostaje nužno na nivou dječje mašte. 
Ljudi slobodnog društva ne bi smjeli prihvatiti nikakav kult, jer bi to 
značilo potpuni nazađak. Da se to ne bi dogodilo pravi socijalni sistem 
ireba da ukine sve mogućnosti koje bi služile održanju i obnavljanju 
religioznog čarobnjaštva. 

Poslije navođenja Dihringovog teksta Engels piše: »Međutim, svaka 
je religija samo fantastičan odraz (Widerspiegelung), u ljudskim gla- 
vama onih vanjskih sila koje vlađaju nad njihovim svakodnevnim ži- 
votom, odraz u kome zemaljske sile dobivaju oblik nadzemaljskih 
sila... Ali, uskoro, pored prirodnih sila stupaju u djelovanje i dru- 
štvene sile, koje su ljudima isto tako tuđe i u početku isto tako ne- 
objašnjive, koje nad njima vladaju s onom istom prividnom prirodnom 
nužnošću kao i same prirodne sile. Fantastični oblici u kojima su se u 
početku odražavale (widerspiegelten) samo tajanstvene sile prirode, do- 
bivaju sad društvene atribute, postaju predstavnici historijskih sila... 
Religija može, kao izraz neposrednog, tj. osjećajnog odnosa ljudi prema 
prirodnim i društvenim silama koje su im nerazumljive i koje vlađaju 
nad njima, da traje sve dotle dok se ljudi nalaze pod vladavinom tih 
sila. Ali mi smo više puta vidjeli da u današnjem građanskom društvu 
nad ljudima vladaju, kao neka tuđa sila, ekonomski odnosi koje su oni 
sami proizveli. Prema tome, stvarna podloga za religioznu refleksnu 
djelatnost traje i dalje, a s njom i sam religiozni refleks.« (333—334). 

Dalje Engels piše, da se taj cjelokupni odnos ne mijenja saznanjem 
o tome koje može postići građanska ekonomija. »Golo saznanje, čak i 
kad bi išlo dalje i dublje nego saznanje građanske ekonomije, nije do- 
voljno da bi se društvene sile poičinile vladavini društva. Za to je prije 
svega potrebno društveno djelo« (eine gesellschaftliche Tat.) Šta će se 
dogoditi kad to bude postignuto? Engels misli, da će tada religija iz- 
gubiti svoje tlo i osnovu. »I kad to djelo bude izvršeno, kad društvo 
putem prisvajanja cjelokupnih sredstava za proizvodnju i putem plan- 
skog rukovanja tim sredstvima bude oslobodilo i sebe i sve svoje čla- 
nove iz ropstva u kome ih sada drže sredstva za proizvodnju koja su 
oni sami proizveli, ali koja stoje prema njima kao nadmoćna vanjska 
sila, dakle, kad čovjek ne samo kaže nego i raspolaže, onda tek išče- 

zava i posljednja vanjska sila koja se sad održava još u religiji, a s 
njom iščezava i samo religiozno odražavanje (die religišse Widerspiege- 
lung) iz jednostavnog razloga, jer onda nema više šta da se odražava.« 
(334). 

Engelsova misao jasno je izražena. Kad se društvenim djelom ili 
aktivnošću ukine privatno vlasništvo nad sredstvima za proizvodnju, što 
će ujedno značiti i oslobođenje čovjeka iz ekonomske bijede i politič- 
kog ropstva, religija će postati bespredmetna, jer, kao krivi odraz u 
svijesti i mišljenju neće imati više šta odražavati, budući da su objek- 
tivni odnosi postavljeni na realnu, pravu i istinitu osnovu. 

Baš iz takve interpretacije Engels nastavlja kritiku Dihringa, koji 
misli da religiju treba zakonski potpuno zabraniti. 

»G. Duihring, naprotiv, ne može da sačeka da religija umre ovom 
svojom prirodnom smrću. On postupa korjenitije. On u bizmarkizmu 
nadmašuje Bismarka, dekretira pooštrene majske zakone*7 ne samo pro- 
tiv katolicizma nego protiv svake religije uopće, potiče svoje žandarme 
budućnosti u hajku protiv religije, pribavlja joj na taj način vijenac 
mučeništva i produžuje joj vijek. Kud god pogledamo, svuda nalazimo 
specifično pruski socijalizam.«58 


* Herr Dihring kann es nicht abwarten, bis die Religion dieses ihres natirlichen 
Todes verstirbt. 


#7 Majski zakoni — to su čeliri Bismarkova zakona (donešena od ]1i—iš. maja 1873) 
protiv katoličke crkve. Tim zakonima Bismarck je htio dobiti potpuno kontrolu crkve. 
To mu je bilo važno, jer je katolička crkva podržavala separatističke ideje južne i ju- 
gozapadne Njemačke. Kasnije su ti Zakoni u vremenu od 1880—1887. bili ublaženi i na 
kraju 1 ukinuti. 


% U principu iste prigovore Engels je iznio i protiv blankista. U svom članku: Prog- 
ram blankističkih bjegunaca komune (pisan 1884) Engels je ovako iznio te nercalne 
zahtjeve. 

»Našim Blankistima zajedničko je to s Bakunistima da žele zastupati najekstrem- 
nije pravce. Usput rečeno, to je razlog da se oni s njima često slažu u sredstvima iako 
im se po ciljevima suprotstavljaju. Dakle radi se o tome da u odnosu prema ateizmu 
budu radikalniji nego svi drugi. Biti ateist, nije danas više neko posebno umijeće, Ate- 
izam je prilično sam po sebi razumljiv u evropskim radničkim partijama. iako se to u 
nekim zemljama dosta razlikuje, kao onaj španski Bakunist, Koji se izjasnio ovaka: 
Vjerovati u boga, to je protiv svakog socijalizma, ali vjerovati u Djevicu Mariju, to je 
nešto sasvim drugo, u nju naravno mora vjerovati pravi socijalist. Što se tiče njemac- 
kih socijal-demokratskih radnika (u izdanju od 1894. ta rečenica glasi: Što se tiče velike 
većine njemačkih socijal-demokratskih radnika), može se čak reći da se kod njih ate- 
izam već preživio; ta čisto negativna riječ nema za njih više značenja, jer _ prema 
vjerovanju u boga ne stoje više u teoretskoj već u praktičnoj suprotnosti: oni su s 
bogom jednostavno gotovi, oni žive i misle u stvarnom svijetu i stoga su materijalisti. 
To je slučaj u Francuskoj. All, ako to još nije tako, tada neće biti ništa jednostavnije 
nego se pobrinuti za to da se među radnike masovno proširi izvrsna francuska materi- 
jalistička literatura prošlog stoljeća, ona literatura u kojoj je francuski duh i po formi 
i po sadržaju do sada postigao svoj maksimum. Ta literatura uključila je tadašnji 
stupanj nauke. Po sadržaju ona se | danas uzdiže beskrajno visoko. a po formi ona nije 
bila nikad više postignuta. Ali to nije po volji našim Blankistima. Da bi dokazali da su 
najradikalniji, boga se, kao i 1793. uklanja dekretom: »Komuna želi da za sva vremena 
oslobodi čovječanstvo od te utvare prošle bljede« (bog), »od tog uzroka« (nepostojeći 
bog uzrok!) njegove sadašnje bijede. U Komuni nema mjesta za popove: »svako religioz- 
no ispoljavanje, svaka religiozna organizacija mora biti zabranjena«. I taj zahtjev, da 
se ljude par ordre du mujti (naredbom muftije) pretvori u atelste, potpisala su dva 
člana komune, koji su zaista imali dovoljno prilike da iskuse: prvo, da se neobično 
mnogo može zapovijedati na papiru, a da to zbog toga ne mora biti izveđeno. i drugo. 
da su progoni najbolje sredstvo da se razvijaju nepoželjna ubjeđenja. Jedno je sasvim 
sigurno: jedinu uslugu, koju bogu možemo još učiniti, jest ta, da ateizam proglasimo 
prinudnim članom vjerovanja i da zabranom religije uopće nadmašimo bizmarkovske 
zakone o borbi protiv crkve. (Tekst: Engelsov članak: Programm der blanquistischen 
Kommunefliichtlinge. Clanak je pisan 26. juna 1874. Gornji naslov dao ie Fngels u 
izdanju od 1894. Engelsov članak objavljen je u seriji članaka: »Fluchilinsgsliteratur- 
(1874—1875). Vidi Marr—Engels Werke, Bd. 18., Mdrz 1872 bis Mat 1875. str, 531-532. Dielz 
Verlag, Berlln 1952). 

Iz navedenog teksta vidimo, da prema Engelsovom mišljenju, u so- 
cijalizmu ne bi bilo objektivnih uvjeta za održanje religije. Socijalisti- 
čka revolucija nesumnjivo je društveno djelo. Sredstva za proizvodnju 
su društvena ili državna. Postoji i planska privreda. Prema tome čovjek 
nije više samo na tlu mišljenja već i samostalnog djelovanja. Stoga bi 
religija trebala da izgubi svoj sadržaj i da se sama ukine.59 

Kao problem teorijskog razmatranja to bi time bilo riješeno. Reli- 
gija nema više socijalne korijene niti društveno-povijesnu osnovu. U 
socijalističkom društvu religija bi postojala još samo kao ostatak ilu- 
zije o sreći i budućnosti. No i taj način shvaćanja prestat će kad tra- 
dicija religioznog uvjerenja u novom društvu postane bespredmetna. 
Pokušaj da se religija održi pomoću nauke postaje uvijek iluzoran i 
kontradiktoran.#0 Racionalnost mišljenja ne može prihvatiti boga. Vje- 
rovanje je stvorilo bogove a ne logika. 

U progresivnim, socijalnim i ekonomskim promjenama društva, 
Engels s pravom vidi jedinu mogućnost da se religiji i crkvi oduzme 
društveni i politički utjecaj. 

Taj problem Engels je istakao i u svojim ranijim tekstovima. Govoreći 
o razlici engleskog i francuskog socijalizma Engels je pisao da je radnička 
klasa jedini i dosljednji nosilac ireligioznosti. 

»Engleski socijalizam, čija je osnova daleko šira od osnove francuskog 
komunizma, ali koji u svom razvitku zaostaje iza njega, morat će se za 
trenutak vratiti na francusko stanovište, da bi ga kasnije prevladao. Do- 
tle će se naravno Francuzi i dalje razvijati. Socijalizam je u isto vrijeme 
i najodlučniji izraz ireligioznosti koja vlada među radnicima i to tako 
odlučno. da se nesvjesno, i samo u praksi ireligiozni radnici često plaše 
oštrine tog izraza. Ali će i tu nevolja primorati radnike da napuste vjeru, 
za koju sve više i više uviđaju da služi samo tome, da ih učini slabima 
i predanima svojoj sudbini, poslušnima i vjernima posjedničkoj klasi, 
koja ih isisava (Položaj radničke klase u Engleskoj, str. 226).81 


*"S tim u vezi bio bi veoma zanimljiv Engelsov odgovor na pitanje: Kako će se 
komunistička organizacija odnositi prema postojećim religljama? To je po redu bilo 23. 
pitanje o principima komunizma. Engels je to pisao 1817. Šteta je što tai odgovor nlje 
sačuvan. Engels je u svojim odgovorima bio uvjeren da će se ljudi mnogo izmijeniti 
u uslovima kad ne bude klasnih odnosa i eksploatacije. Iz cjeline tih odgovora vidi se, 
da je Engels previše idealizirao 1 te nove prilike i ljuđe u njima. Sva društvena zla 
nestala bi iz novog društva. Ako se razne nedaće temelje na privatnom vlasništvu onda 
ih nestaje, kad se ti odnosi ukinu. No ipak povijest pokazuje da se stanje dobrote ne 
postiže tako jednostavno. 


"Nitko ne postupa s bogom gore nego prirodoslovci. koji u njega vjeruju. Ma- 
terijalisti jednostavno tumače stvari 1 ne upuštaju se u takve fraze. Oni to čine samo 
onda, kad im nasrtljivi vjernici hoće nametnuti boga. A tada odgovaraju kratko. bila 
u stilu Laplacea: >Sire, je n'avais etc.« (»Sire, je n'avais pas besoin de cette hypothese 
— Sire, nije mi bila potrebna ta hipoteza — Laplaceov odgovor na pitanje Napoleona, 
zašto u svojoj nebeskoj astronomiji ne spominje boga), bilo grublie u stilu holandskih 
trgovaca, koji obično ovako odbijaju njemačke trgovačke pulnike, kad im nameću svoju 
lošu robu: »Ik kan die Zaken niet gebruiken« (nepotrebne su mi takve stvari), i time 
je stvar svršena. (Dijalektika prirode, 156, Kultura, 195v. Zagreb). 


" .Obrazovanog stranca koji se sredinom našeg vijeka nastanio u Engleskoj, moralo 
je začuditi najviše jedno, a to je — drukčije on to nije ni mogao shvatiti — religiozno 
licemjerstvo i zaglupljenost engleske 'respektabilne' srednje klase. Mi smo tada bili svi 
malerijalisti, ili bar vrlo radikalni slobodni mislioci: nama je izgledalo neshvatljivo 
da gotovo svj obrazovani ljudi u Engleskoj vjeruju u svakojaka nemoguca čuda i dn 
čak geolozi kao Buckland (Buckland William 1784—1856) | Mantell (Mantell Gideon Alger- 
non 1790—1852) izvrću činjenice svoje nauke, samo da ne bi previše jako udarali po 

U tekstu: Razvoj socijalizma od utopije do nauke Engels ističe nužnost 
borbe protiv religije da bi radnička klasa postigla svoje prave ciljeve. 
»Međutim, bojim se da ni religiozna zatucanost britanskog buržuja, ni 
obraćenje kontinentalnog buržuja, koje je došlo post festum, neće moći 
obuzdati proletersku bujicu koja sve više raste. Tradicija je velika koč- 
nica, ona je sila inercije u historiji. Ali ona je samo pasivna, i zato mora 
podleći. Ni religija ne može dugo služiti kao zaštitni bedem kapitalistič- 
kog društva. Ako su naše pravne, filozofske i religiozne predodžbe bliži 
i dalji izdanci ekonomskih odnosa koji vladaju u datom društvu, onda 
se te predodžbe ne mogu dugo održati kad su se ekonomski odnosi iz 
osnove izmijenili. Ili moramo povjerovati u natprirodno otkrivenje, ili 
moramo priznati da nikakve religiozne propovijedi nisu kadre da podup- 
ru društvo koje propada«.# (str, 33, izdanje Kuliura 1947) 

Socijalizam kao ireligioznost je jedini konzekventni put u očovječenju 
čovjeka, društva i povijesti. Religija kao privatna stvar ne znači da je 
za ideju socijalizma to privatna stvar, već za one koji vjeruju. Marksi- 
stički humanizam isključuje svaku religiju, jer je cjelovit humanizam. U 
odnosu na taj princip religija je odumrla. No u stvarnosti religija se može 
zadržati i poslije socijalne revolucije društva. Iluzija je, ako se misli da 
će jednog dana religija sama po sebi odumrijeti. Pretpostavka za odumi- 
ranje religije je totalni racionalni odnos prema bitku. A takav odnos se 
postiže razvojem mišljenja, svijesti i prakse. 


VI. NASTAVAK MARKSISTIČKOG 
INTERPRETIRANJA RELIGIJE 


1. Lenjin o religiji 


U pripremanju i sprovođenju Oktobarske revolucije Lenjin je s po- 
sebnom pažnjom izučavao ulogu i utjecaj religije u masama. Da bi što 
uspješnije mogao mobilizirati sve snage za rušenje feudalno-carističkog 
poretka, Lenjin je u svom političkom programu jasno odredio kakav tre- 
ba da bude odnos socijaldemokracije i radničke klase prema religiji i nje- 
nim institucijama uopće. Lenjin je dokazivao da se radnička klasa ne 
smije dijeliti zbog različite religiozne pripadnosti njenih članova. Za po- 
litički pokret religija je sekundarna. No za samu ideju oslobođenja od 
svih fenomena ctuđenje treba i religiju odbaciti, jer religija ostaje opi- 
jum za narod. Tu Marxovu misao Lenjin je češće isticao. 


mitovima mojsijevske legende o stvaranju svijeta; nama je izgledalo neshvatljivo da 
čovjek mora ići neobrazovanima, 'neopranoj gomili', kako se tada govorilo, radnicima, 
naročito owenovskim socijalistima da bi našao ljuđe koji bi se osmjelili da se u religi- 
oznim stvarima koriste svojim razumom (Str, 15—16, Razvitak socijalizma od utopije do 
nauke, uvod engleskom izdanju. 1892. Izdanje, Kultura 1917). 


€& Sind unsere juristischen, pnilosophischen und religičsen Vorstellungen die nahern 
oder entferntern Sprčsslinge, der in einer gegebenen Gesellsohaft herrschenden č&ko- 
nomischen Verhiltnisse, so k&nnen diese Vorstellungen sich nicht auf die Dauer halten, 
nachdem die &konomischen Verhšltnisse sich grindlich gešndert. Entweder miissen wir 
an ubernatirliche Offenbarung glauben oder zugeben, dass keine religičsen Predigiten 
eine zusammen brechende Gesellschaft zu stiitzen imstande sind. (Str. 310, Marx—Engels 
Werke, Bd. 22. Dietz Verlag, Berlin 1963). 


328 


U svom teoretskom i praktičnom radu Lenjin je dokazivao da se pro- 
blem religije u odnosu prema partiji i državi ne može izjednačiti s tim 
odnosom prema radničkoj partiji. To su dva različita područja. O toj raz- 
lici Lenjin je pisao u članku: Socijalizam i religija (1905). 

Tu je Lenjin istakao da u klasnom društvu religija ima i političku 
funkciju: »Religija je jedan od oblika duhovnog ugnjetavanja, koje svuda 
i sa svih strana pritiskuje narodne mase, izmučene vječnim radom za 
druge, neimaštinom i osamljenošću. Nemoć eksploatiranih klasa u borbi s 
eksploatatorima rađa vjeru u bolji zagrobni život jednako nužno, kao što 
nemoć divljaka u borbi s prirodom rađa vjeru u bogove, đavole, u čuda 
i slično.« (str. 10—16).63 

Utjeha koju religija pruža siromašnim ljudima najobičnija je iluzija. 
»Religija je opijum naroda. Religija je vrsta duhovne rakije, u kojoj ro- 
bovi kapitala utapaju svoj ljudski lik...« (16). 

Socijalizam kao nauka treba da oslobodi radnika od vjere u zagrobni 
život, jer je čovjekov smisao i cilj — život na zemlji. Kad socijalisti kažu 
da religiju treba proglasiti za privatnu stvar, tada je to samo u odnosu 
na državu. Crkvu i državu treba poipuno odvojiti. Nijedna konfesija ne 
smije imati podršku državne vlasti. Privatnost religije za državu ne može 
se primijeniti na progresivni radnički pokret. »U odnosu prema partiji 
socijalističkog proletarijata religija nije privatna stvar. Naša je partija 
savez svjesnih naprednih boraca za oslobođenje radničke klase. Takav se 
savez ne može i ne smije ravnodušno odnositi prema nesvijesnosti, ne- 
prosvijećenosti ili mračnjaštvu u obliku religioznih vjerovanja... Ta za 
nas idejna borba nije privatna, nego općepartijska, općeproleterska 
stvar.« (17) 

Lenjinu je za razvijanje političkog pokreta nužno da istakne razliku 
između buržoasko-demokratskog i socijal-demokratskog rješavanja pita- 
nja religije. Program radničke klase izgrađen je na naučnom pogledu 
na svijet. »Razjašnjavanje našeg programa zato nužno uključuje i razja- 
šnjenje pravih historijskih i ekonomskih korijena religiozne maglušti- 
ne... Sada ćemo, vjerojatno, morati da poslušamo savjet, koji je jednom 
dao Engels njemačkim socijalistima: prevoditi i masovno širiti francusku 
prosvjetiteljsku i ateističku literaturu 18. vijeka.«84 


% V. I. Lenjin — O religiji, Zbornik, uredio Gajo Petrović, Kultura, Zagreb 1953. 
Lenjinovi tekstovi o religiji citirani su po tom Zborniku. 


€“. Godine 1922. Lenjin se ponovno vraća na taj problem i piše: »Engels je davno 
savjetovao rukovodiocima suvremenog proletarijata, da, radi masovnog širenja u na- 
rodu, prevode borbenu ateističku literaturu s kraja 18. vijeka, Na našu sramotu. mi 
dosada nismo to učinili (jedan od mnogobrojnin dokaza za to da je u revolucionarnoj 
eponi lakše osvojiti vlast, nego umjeti pravilno upotrebljavati tu vlast),« Na prigovor 
da je ta literatura već zastarjela, nenaučna i slično, Lenjin kaže da se ti tekstovi skrate 
i izdaju s odgovarajućim pogovorima i nastavlja: »Bila bi najveća pogreška i najgora 
pogreška, koju može učiniti marksist, kad bismo mislili, da se mnogomilijunske narodne 
(naročito seljačke i obrtničke) mase, koje čitavo suvremeno društvo osuđuje na nepro- 
svijećenost, neznanje i predrasude, mogu osloboditi tog mraka samo po direktnoj liniji 
čisto marksističkog prosvjećivanja. Tim masama treba dati najraznovrsniji materijal iz 
atejstičke propagande... Borbena, živa 1 talentirana publicistika starih ateista 18. vijeka, 
publicistika, koja oštroumno i otvoreno napada vladajuću popovštinu, vrlo često će biti 
hiljadu puta podesnija da probudi ljude iz religioznog sna, nego dosadna, suha prepri- 
čavanja marksizma, neilustrirana gotovo nikakvim vješto odabranim činjenicama, koja 
preovlađuju u našoj literaturi i koja (čemu tajiti) često unakazuju marksizam« (9—10; 
članak: O značenju borbenog materijalizma). 


Religija nije samo teoretsko, apstraktno pitanje kao što misle mnogi 
buržoaski demokrati. Rješavanje odnosa prema religiji Lenjin gleda kao 
dio klasne borbe. »Bila bi to buržoaska ograničenost, ako bismo. zabora- 
vljali, da je religiozno ugnjetavanje čovječanstva samo proizvod i odraz 
ekonomskog ugnjetavanja unutar društva«. (18) Dakle, Lenjin u ekonom- 
skom ropstvu vidi izvor religioznog zaglupljivanja čovječanstva. 

U svom članku: O odnosu radničke partije prema religiji (pisanom 
1909) Lenjin razmatra već problem odumiranje religije. Kakav je odnos 
socijalista prema religiji i crkvi? Socijalizam bez naučnog pogleda na 
svijet bio bi vlastita protivrječnost. Lenjin piše, da je »kamen temeljac 
čitavog marksističkog pogleda na svijet u pitanju religije Marxova izreka 
— da je religija opijum za narod.« Odnos prema religiji ne može se rje- 
šavati objavom rata religiji, na što je upozoravao već Engels 1874. (povo- 
dom Manifesta bjegunaca Komune, blankista),55 »izjavljujući da je takva 
objava rata najbolji način da se oživi interes za religiju i oteža stvarno 
odumiranje religije.« Lenjin ističe i Engelsovu kritiku Duihringa (1877) 
koji je isto tražio oštre zakone protiv religije. »Engels je od radničke par- 
tije zahtijevao da umije strpljivo raditi na organiziranju i prosvjećivanju 
proletarijata, jer to vodi odumiranju religije, a da se ne upušta u avan- 
ture političkog rata s religijom.« Lenjin piše da je politička taktika soci- 
jaldemokracije učvršćena slavnom točkom Erfurtskog programa (1891) 
kojom se religija proglašuje sa privatnu stvar, (tj. u odnosu prema dr- 
žavi),67 


* Vidi taj tekst u poglavlju o Engelsu. 


*. U svom predgovoru (London. 1. jula 1874) za Njemački seljački rat (napisan 1850 
Engels ističe potrebu teoretskog rada u radničkom pokretu. Engels piše da njemački 
radnici imaju prednost pred radnicima ostale Evrope. Oni pripadaju najteoretskijem na- 
rodu Evrope i sačuvali su taj teoretski smisao, koji su tzv, »obrazovani liudi« Njemač- 
ke sasvim izgubili. 


»Bez prethodništva njemačke filozofije, naročito Hegelove, nikad ne bi došlo do 
njemačkog naučnog socijalizma, tog jedinog naučnog socijalizma koji je ikad postojao. 
Bez teoretskog smisla među radnicima ne bi im taj naučni socijalizam nikada tako jako 
prešao u krv 1 meso kao što je s njima slučaj« (40), Dalje Engels piše, da njemački 
teoretski socijalizam neće nikada zaboraviti da stoji na plećima Saint-Simona, Fouriera 
i Owena, i na plećima engleskog i francuskog pokreta. 


Vođe radničke klase imaju velike obaveze: »Naročito će biti dužnost vođa da se 
sve više 1 više upoznaju s teoretskim pitanjima i da se sve više i više otresaju uobiča- 
jenih fraza koje pripadaju starom pogledu na svljet, i da stalno imaju u vidu da soci- 
jalizam, otkako je postao nauka, mora i da se njeguje kao nauka, tj. mora da se 
studira. Bit će potrebno da se tako stečena i sve više 1 više prečišćavana spoznaja širi 
s pojačanom revnošću među radnike i da se sve čvršće zbija organizacija 1 partije 
i strukovnih saveza« (41), (Marx—Engels—Lenjin, Izabrana djela u 19 knjiga, knjiga III. 
Naprijed 1963, ili Engelsov tekst: Marx-Engels Werke, Bd. 7 str. 542, Dietz Verlag, Ber- 
lin 1960). 


" Taj dio Erfurtskog programa pozdravlja Engels. U svom članku: Zur Kritik des 
sozialdemokratischen Programmentwurfs 1881. Engels piše: 5, Potpuno odvajanje crkve 
i države. Država će sve religiozne zajednice bez izuzetka smatrati kao privatna udru- 
ženja. Ta udruženja gube svaku potporu iz javnih sredstava i svaki utjecaj na javne 
škole. (Njima se ipak ne može zabraniti da osnivaju vlastite škole iz vlastitih sredstava 
da bi tamo učili svoju glupost.) (Tekst: Marx-Engels Werke, Bd. 22. Januar 1890. bis 
August 1895, str. 237, Dietz Verlag, Berlin 1963). 


U svojoj svesci Marksizam o državi (to su materijali za knjigu: Država i revolucija, 
sakupljeno 1916 i početkom 1917, a prvi put objavljeno 1930) Lenjin citira gornji Engel- 
sov tekst i upozorava na novu formulaciju. tj. namjesto proglašenja vjere privatnom 
stvari. sada se govori o vjerskim zajednicama kao privatnim udruženjima _ (str, 95). 
(Tekst: Kari Marx: Kritika _Gotskog programa; F. Engels — Kritika nacrta Erfurtskog 
programa, sa pismima Marksa i Engelsa, sa tekstovima Lenjina o Marksovoj kritici; 
Dodatak — Neki programski dokumenti iz godine 1848—1903), Kultura 1959, Beogrud, 
Priredio i preveo Zvonko Tkalec. 

Borba protiv religije može biti uspješna samo tako da se uklone njeni 
socijalni korijeni. Prosvjetiteljstvo ne može zamijeniti to rješavanje. »So- 
cijalna potlačenost radnih masa, njihova prividna potpuna nemoć pred 
slijepim silama kapitalizma, koji svakog dana i svakog sata nanosi obič- 
nim radnim ljudima hiljadu puta više najužasnijih patnji, najtežih muka, 
nego svi izvanredni događaji kao ratovi, potresi itd. — eto u tome je naj- 
dublji suvremeni korijen religije« (22). Prosvjetiteljstvo je nesumnjivo 
nužno, ali ne i jedino sredstvo. »Partija proletarijata zahtijeva od države 
proglašenje religije za privatnu stvar, a nipošto ne smatra za 'privatnu 
stvar' pitanje borbe s opijumom za narod, borbe s religioznim praznovjer- 
jima itd.« (26). 

U svom članku O značenju borbenog materijalizma (pisan 1922, a obja- 
vljen u časopisu »Pod zastavom marksizma«) Lenjin je pisao da borba 
protiv religiozne ideclogije nije sekundarna stvar za daljnji razvoj novog 
društva. Literaturu na tom području treba temeljno proučavati i kritički 
procjenjivati.6 

Lenjin je pisao da se fideizam širi u narodu »zbog neznanja, utuče- 
nosti i besmislenog barbarstva kapitalističkih protivrječnosti« (Materija- 
lizam i empiriokriticizam, str. 306). Treba širiti prosvjećenost u narodu 
— da bi se suzbile religiozne predrasude. U rješavanju tog problema ne 
može se ostati kod odvajanja crkve od države i škole od crkve. »Prole- 
terska diktatura mora dovoditi do kraja raskidanje veze između eksploa- 
tatorskih klasa plemića i kapitalista i organizacije religiozne propagande, 
kao onoga što podržava neprosvijećenost masa. Proleterska diktatura mo- 
ra bezuvjetno ostvarivati stvarno oslobođenje radnih masa od religioznih 
predrasuda, radeći na tom putem propagande i podizanja svijesti masa, 
a ujedno brižljivo izbjegavajući svako vrijeđanje osjećaja onog dijela 
stanovnika koji vjeruje...« (pisano 1919, a prvi put objavljeno 1950. iz 
odjeljka: »OcHOBEBIe 341a4HM INUKTATYPPI IpOJIeTApMATA B Poccum«, 139) 


a) Lenjinova kritika Maksima Gorkog 


U političkoj borbi za oslobođenje radničke klase, za Lenjina je bilo 
važno da se radnici ne razjedinjuju zbog razlike u religioznoj pripadno- 
sti. Važnije je postići jedinstvo u političkim ciljevima, nego diskutirati 
o tome tko kojoj vjeri pripada. Već je Mehring pisao da ne smatra po- 
trebnim, da se na radničkim skupovima diskutira o tome što je novog 
postigla naučna kritika Biblije. O tim pitanjima ne odlučuje se na mitin- 


# »Časopis »Pod zastavom marksizma«, koji hoće da buđe organ borbenog materi- 
ializma, mora posvećivati mnogo mjesta ateističkoj propagandi, pregledu odgovarajuće 
literature i ispravljanju ogromnih nedostataka našeg državnog rada na tom području. 
Naročito je važno korišćenje onih knjiga i brošura, koje sadrže mnogo konkretnih či- 
nienica i poređenja. koje pokazuju povezanost klasnih interesa i klasnih organizacija 
suvremene buržoazije s organizacijama religloznih ustanova i religiozne propagande... 
Nadajmo se, da će časopis. koji hoće da bude organ borbenog materijalizma, dati našoj 
čitalačkoj publici preglede ateističke literature s karakteristikom, za kakav krug čitalaca 
i u kom pogledu bi mogla biti pogodna ova ili ona djela i s upućivanjem na ono, što se 
opjavilo kod nas (u objavljeno treba računati samo podnošljive prevode, a njih nema 
tako mnogo), i što još treba da se izda« (11). 

zima. To je problem naučne polemike. Unositi ta pitanja na političke sku- 
pove — značilo bi istaći kao primarno ono što je u tim odnosima samo 
sekundarno.$9 

U vrijeme principijelnih diskusija o političkom organiziranju radnič- 
kog pokreta, u Rusiji se javio pokret bogograditelja i bogotražitelja. To 
je bio pokušaj da se svi socijalni problemi prenesu na područje mistike. 
Narod će se spasiti ako ponovno nađe boga, kojeg je zaboravio pa time 
i izgubio. Tom mističkom raspoloženju pristupio je tada i Maksim Gorki. 
To je Lenjina iznenadilo, pa mu je tim povodom oštro pisao, kritikujući 
njegovo maštanje o bogograditeljstvu kao putu u dušu i raspoloženje ru- 
skog čovjeka. Tim povodom Lenjin je pisao Maksimu Gorkom dva pisma, 
iz kojih ovdje donosimo neke odlomke. 


(PRVO PISMO) 


»Traženje boga ne razlikuje se od građenja boga, ili pravljenja boga ili 
stvaranja boga itd. nimalo više nego što se žuti davo razlikuje od plavog du- 
vola. Govoriti o traženju boga ne zalo da bi se izjasnilo protiv svakojakih 
davola i bogova, protiv svake idejne nekromanije (svaki djeda-boga je nekro- 
manija, pa neka je i to najčistiji, najidealniji, ne traženi, već pravlieni djeđa- 
-boga, svejedno), već za to da se plavi davo prelpostavi žulom đavolu, to je 
sto pula gore nego ne govoriti uopće. 

... I vi, poznavajući 'trošnost i žalosnu kolebljivost' ruske (Zašto ruske? a 
zar je talijanska bolja???) malograđanske duše, zbunjujete tu dušu otrovom.. 
najzaslađenijim i veoma vješto serviranim u bonbonima i u raznim šarenim 
papirićima!! Zaista to je užasno. 

»Dosta je već pljuvanja na samog sebe, koje kod nas zamjenjuje samo- 
kritiku.« 

A zar građenje boga nije najgora vrsta pljuvanja na samog sebe?? Svaki 
čovjek koji se bavi građenjem boga iili koji čak sam dopušta takvo građenje, 
pljuje na sebe na najgori način, baveći se, umjesto 'djelovanja', baš samopro- 
matranjem, uživanjem u samom sebi, pri čemu takav čovjek 'promatra' baš 
najprljavije, najgluplje, najropskije crte ili crtice svoga 'ja', koje obogotvoruju 
bogograditelji. 

S gledišta ne ličnog, već društvenog, svako građenje boga jest baš zaljublje- 
no samopromatranje glupog malograđanstva, trošne malograđanštine, sanjar- 
skog 'pljuvanja na samog sebe' filistara i sitnih buržuja, 'koji su se razočarali i 
umorili' (kao što ste vi izvoljeli veoma točno reći za dušu — samo ne bi trebalo 
reći *rusku', već malograđansku, jer je i židovska, talijanska, engleska — jedan 
te isti đavo, svuda je prljavo malograđanstvo podjednako gadno, a '4emokratsko 
malogradanstvo', koje se bavi idejnom nekromanijom, dvostruko je gadno)“. 


... Zašto vi to radite? 
To đavolski vrijeđa, 


tNapisano sredinom 1913, prvi put štampano 1824, Lenjin: Djela. 4. izdanje, tom. 3 
89—91). 


*% F. Mehring: Christentum und Sozialđdemokratie, ersehienen in der »Neuen Zeit“ 
XIX. Jhr. 1. Bd. 1900. S. 257; vidi: Mehring, Zur Geschichte der Philosophie, Berlin 1931. 

(DRUGO PISMO) 


»... Netočno je, da je bog kompleks ideja, koje bude i organiziraju soci- 
jalne osjećaje. To je Bogdanovljev idealizam, koji zataškava materijalno pori- 
jeklo ideja, Bog je (historijski i u svakodnevnom životu) prije svega kompleks 
ideja, koje rađa lupa potlačenost čovjeka i vanjskom prirodom i klasnim 
ugnjetavanjem — kompleks ideja, koje učvršćuju tu potlačenost, koje uspav- 
ljuju klasnu borbu. U historiji je bilo vrijerne, kada je, bez obzira na to takvo 
porijeklo i takvo stvarno značenje ideje boga, borba demokracije i proletari- 
jata vođena u obliku borbe jedne religiozne ideje protiv druge. Ali je to vri- 
jeme davno prošlo. 

Sada i u Evropi i u Rusiji svaka čak najsuptilnija, najdobronamjernija ob- 
rana ili opravdanje ideje boga, jest opravdanje reakcije, 

Čitava vaša definicija naskroz je reakcionarna i buržoaska,. Bog — kom- 
pleks ideja, koje 'bude i organiziraju socijalne osjećaje, te imaju cilj da povežu 
ličnost s društvom, da obuzdaju životinjski individualizam. 

Zašto je to reakcionarno? Zato što uljepšava popovsko-feudalnu ideju 
*obuzdavanja' životinjskog. U stvarnosti 'životinjski individualizam' nije obu- 
zdala ideja boga, obuzdao ga je i prvobitni čopor i prvobitna komuna. Ideja 
boga uvijek je uspavljivala i otupljivala 'socijalne osjećaje, zamjenjujući živo 
mrtvim, jer je uvijek bila ideja ropstva (najgoreg, bezizlaznog ropstva). Nika- 
da ideja boga nije 'povezivala ličnost sa društvom', nego je uvijek povezivala 
poilučene klase vjerom u božansku prirodu ugnjetača. 

. Kako možete 'narodnu predodžbu' o bogu nazivati 'demokratskom', ja 
apsolutno ne shvaćam... Da je 'gradenje boga proces daljeg razvitka i gomi- 
lanja socijalnih principa u individuumu i društvu', to je upravo užasno!! Kad 
bi u Rusiji postojala sloboda, vas bi sva buržoazija počela veličati zbog takvih 
stvari. zbog sociologije i teologije čisto buržoanskog tipa i karaktera. 

No, za sada dosta — i onako se pismo oteglo. Još jednom vam čvrsto ste- 
žem ruku i želim zdravlje. 


Vaš V. I. 


(Napisano u decembru 1913, prvi put štampano 1924, 4. izdanje, tom. 35. str. 92—84). 


b) Dodatak: Bogograditeljstvo M. Gorkog 


U svom romanu Ispovijest M. Gorki je iznio ideje, cilj i način dje- 
lovanja bogograditelja i bogotražitelja. U vrijeme organiziranja i pri- 
premanja borbe za ukidanje društvenog ugnjetavanja i nepravde svih 
vrsta — ideja traženja boga bila je mistička opozicija novom programu 
i pokretu. Narodu govoriti o njegovoj moći samo u okviru vjerovanja 
značilo je — prenijeti političku borbu na tlo kršćanske milosti i nade. 
M. Gorki je tada mislio da će se socijalno rješenje osigurati samo tako 
ako narod ponovno izgradi boga, koji je sada srušen. Boga treba dići 
— da bi se narod spasio i održao svoj duh. 

Navest ćemo nekoliko fragmenata iz djela Ispovijest, da bismo vi- 
djeli način uvjeravanja bogograditelja, koji su hodali po raznim kra. 
jevima Rusije, po mnogim manastirima, skupovima i sajmovima, govo- 
reći, da je pomoć sigurna samo ako uspostave srušenoga boga. 

... Stremljenje k bogu odvodi daleko od ljudi, ali ja tada, razumije «c, 
nisam to mogao shvatiti (24). 
— Jasna stvar, ako čovjek zove policiju u obranu boga svojega, onda ni on 
ni njegov bog nemaju nikakve snage, a još manje ljepote. (53). 
— Slavi božjoj služe anđeli, a ne policajci (54). 
— U crkvi čovjek odmara dušu od svakojakih ništavnosti... Ako čovjek ne 
vidi boga, ne može živjeti (58—59). 
— Pitam Grišu: Pa gdje je taj naš Gospod bog? Nigdje ničega oko nas osim 
samovoljne i bezumne gluposti ljudske, osim sitnog džeparenja iz kojeg se 
rađaju velike nesreće, gdje je taj bog? (73) 


— U đavola ne vjerujem, ako je bog svemoćan (74). 


— Tko će pokazati duši pravi put? Treba li ići k svijetu ili bježati od njega? 
Šta valja priznati i šta odbaciti? (77). 


— Idu, idu stari i mladi, žene i djeca, kao da ih je sve isti glas pozvao, i ja 
u tom krstarenju zemljom uzduž i poprijeko, po svim njenim putevima, osje- 
ćam neku silu koja i mene zahvata, uzbuđuje, kao da obećava duši neko ot- 
kriće. Neobično mi je to uzbudljivo i pokorno lutanje poslije mog ustaljenog 
života. 


Kao da zemlja sama otkida čovjeka od svojih grudi i gurajući ga od sebe, 
zapovjednički mu govori: 
Idi, pitaj, saznaj! 

Čovjek poslušno odlazi, traži, gleda, pažljivo osluškuje i ide dalje, ide. Tutnji 
zemlja pod nogama bogotražilaca, i gura ih dalje preko rijeka, planina, šuma 
i mora, i još dalje, svuda gdje osamljeno stoje manastiri obećavajući čudesa, 
svuda gdje diše nada na nešto bolje nego što je onaj gorki, teški i skučeni 
život. 

Iznenadila me je ta tiha pobuna osamljenih duša, i očovječila, počeo sam 
razmatrati — šta traže ljudi? I sve oko mene izgledalo mi je poremećeno, po- 
kolebano, kao što sam pokoleban bio i ja sam. 

Mnogi, kao i ja, traže boga, i ne znaju više — kud će, iskidali su svu dušu 
svoju po putovima traženja svojih, i sad već idu samo zato što nemaju snage 
da se zaustave, lete kao lukovina po vjetru, laki i nekorisni... Vidim još 
mnogo praznih ljudi i prljavih skitnica, bezočnih gotovana, nenasitih kao uši 
— mnogo ih vidim, — ali, sve je to samo prašina koja se diže iza gomile ljudi 
obuzetih nemirom traženja boga. 


I vuče me ta gomila nezadržljivo za sobom (102—103). 

—- Svim putovima zemljinim protiču mutni potoci ljudskog jada, i ja s 
velikim užasom vidim da bogu nema mjesta u tom kaosu otuđenosti svih od 
svakoga, nema ničega u čemu bi se ispoljila njegova snaga, nema na što da 
spusti stope svoje, — progriženi crvima nevolje i straha, pakosti i očaja. 
gramžljivosti i bestidnosti — život se drobi u prahu, propadaju ljudi odvoje- 
ni jedan od drugoga i oslabljeni osamljenošću (115). 

— Boga nam valja tražiti! (126) Negdje postoji divni bog! (128) 

— Nisu ljudi iz slabosti sazdali boga, ne, nego — od preteka snage. I ne živi 
on izvan nas, brate, nego — u nama! A izvukli su ga iz nas u strahu pred 
zahtjevima duha, i postavili ga nad nama da bi stišali naš ponos, slobodu 


našu, nesuglasnu s ograničavanjem. Velim: snagu su obrnuli u slabodušnost, 
nasilno ukočivši njen porast! Uzroci savršenstva stvaraju se na brzu ruku, na 

našu štetu i nevolju. Ali, ljudi se dijele na dva plemena: jedni su — vječiti 
bogograditelji, drugi — vječiti robovi skučene težnje za vlašću nad prvima i 
nad čitavom zemljom. Dočepali su se oni te vlasti i njome osnažuju postojanje 
boga izvan čovjeka, boga — neprijatelja ljudi, boga suca i gospodara zemlje. 
Nagrdili su lice Hristove duše, odbacili njegove zapovijesti, jer je živi Hrist 
protiv njih, protiv vlasti čovjeka nad bližnjim svojim (135—136). 

— Ali su bogograditelji živi i besmrini, sada oni iznova, tajno i revnosno, 
grade novog boga, upravo onog o kojem ti razmišljaš — boga ljepote i razu- 
ma, pravde i ljubavi. ... Čuj, kažem, tko su ti bogograditelji? Tko je taj go- 
spodar — koga ti čekaš? On se nasmija, nježno kao žena, pa reče: Bogogra- 
ditelj, to je mili narod! Bezbrojni svjetovni narod. Velikomučenik, veći od 
svih koje crkva proslavlja... Narod je besmrtan, u njegov duh ja vjerujem, 
njegovu snagu ispovijedam ... (136). 

— Evo budi se volja naroda, ujedinjuje se veliko, nasilu razjedinjeno. Mnogi 
već traže putove kojima će udružiti sve zemaljske snage u jednu, a iz nje će 
se stvoriti svijetao i divan, sveobuhvatni bog (137). 

— Hrist, prvi i jedini narodni bog, ponikao je iz duha narodnog, kao ptica 
Feniks iz plamena (142). 

... dan narodnog saznanja o potrebi jednakosti među ljudima, bio je dan Hri- 
stova rođenja! Novi narodi su na razne načine pokušavali da svoje snove o 
pravednosti ujedine u nekoj ličnosti, da stvore jednog boga za sve i često su 
se pojedini ljudi potčinjavali pritisku narodne misli, trudeći se da tu misao 
okuju velikim riječima, da bi je ovjekovječili. A kad su se sve te misli spo- 
jile ponikao je iz njih živi bog, drago dijete naroda — Isus Hrist! (142) 

— I kao da odgovara mojim mislima, nastavlja Mihailo: Ruše narod, jedino 
istiniti hram boga života, sami rušitelji ginu u kaosu rušenja, vide podlu ra- 
botu svoju i govore: strašno! Jure tamo amo i viču: gdje je bog? A sami su 
ga ubili! (154) 

— Mihailo uporno ponavlja: 

— Bog, o kome ja govorim, postojao je kad su ga ljudi jednodušno stvarali 
iz tvari svoje misli, da bi razbili tamu života; ali, kad se narod razbio na ro- 
bove i vladare, na dijelove i komade, kad je on raskinuo svoju misao i volju; 
bog je poginuo, bog se srušio!... Glavni prestup vladara života sastoji se u 
tome, što su izmrvili stvaralačku snagu naroda. Doći će vrijeme, kad će se sva 
volja naroda ponovo sliti u jednu točku; tada iz nje mora ponići neoboriva i 
čudesna sila, ij uskrsnut će bog! (157). 

— Ja sam, eto, pošao tražiti pravu vjeru, a sada se pitam — gdje je čovjek? 
Ne vidim čovjeka. Kozaci, seljaci, činovnici, popovi, trgovci, — a prosto čo- 
vjeka koji bi bio izvan tog običnog ne nalazim. Svatko nekome služi, svatko 
nekome zapovijeda. Nad starješinom — starješina, i tako ide u nedogled, A 
tamo — sjedi bog. (119).7% 


7 Maksim Gorki — Djela t. IX, Ispovijest str. 11—186, 1907, prevela Mira Čehova, 
redakcija Marijan Jurković, Kultura, 1950. Beograd — Zagreb. 
— Ispovijest napisao je M. Gorki u italiji 1907. Sadržaj je zamislio i započeo još u Niž- 
njem. Godine 1934. Gorki je pisao o zabludi bogograditelja: »Tamo gdje vlada proletarijat, 
gdje sve stvara njegova snažna ruka, tamo nema mjesta raspri nauke s religijom, tamo 
je vjerovanje — rezultat čovjekove spoznaje o snazi njegova razuma i to vjerovanje stva- 
rajući heroje, ne stvara i neće stvoriti bogove«, 
(Članci i pamjleti, Moskva 1948, str. 311; uzeto iz gornjeg prijevoda sa str. 396). 
Ovdje ćemo navesti još neke izvatke iz Lenjinovih pisama M. Gorkom. 
1) A. M. Gorkom, 22. novembra 1910: Kada smo razgovarali letos 1 kada sam vam is- 
pričao da sam vam skoro bio završio ogorčeno pismo o Ispovesti, ali da ga nisam poslao 
zbog rascepa s mahistima koji je tada otpočeo, vi ste mi odgovorili: »Šteta šio niste 

* * 


U koncepciji Lenjinovog humanizma uvijek je bila prezentna ideja 
slobode, pravednosti i prosvijećenosti. Lenjin kao političar težio je za 
tim da klasna svijest i program progresivnog djelovanja bude uvijek 
i teoretski obrazložen. Istinu nije silom nametao. Stoga je on i pitanja 
religije tumačio s mnogo strpljivosti i takta. 

Lenjinu je bilo važno, da narod poslije revolucije uzme knjigu, da 
čita i uči. Nikakva tehnička dostignuća ne mogu zamijeniti čovjekovu 
svijest, volju i odlučnost u shvaćanju i tumačenju svijeta. U socijali- 
stičkom društvu religija se ne može objašnjavati samo kao ostatak 
građanske, klasne svijesti. Poslije političke pobjede — treba povijesni 
tok usmjeravati na osnovu ideja prosvjećivanja. Ako se to ne postigne, 
čovjek će postati ekonomska životinja. Da bi se to spriječilo treba ra- 
zvijati duh i mišljenje koje će biti oslobođeno fraza i dogmatskog shva- 
ćanja. Dijalog o religiji u narodu može biti uspješan samo tada, ako je 
na naučnom nivou. To je bila Lenjinova želja i oporuka. Problemu treba 
prići strpljivo, sistematski i naučno. Ako se to ne učini socijalističko 
drušivo bit će u raskoraku sa samim sobom, jer se njegove ideje neće 
podudarati sa njegovom stvarnošću, A sjediniti ta dva odnosa nije mo- 
guće, ako se taj proces prepusti stihiji. 


2. Plehanov 


a) Ovisnost religioznih predodžbi od svakodnevne prakse 


Prema Plehanovu »religija se može odrediti kao manje ili više sre- 
đen sistem predodžaba, raspoloženja i djelovanja. Predodžbe čine mito- 
loški element religije, raspoloženja se odnose na područje religioznog 
čuvstva, a djelovanja na područje religioznog klanjanja, ili kako kažu 
kulta«.7! Mitološki sadržaj u pojedinim religijama i pored međusobne 
razlike ima dosta i zajedničkih oznaka. Takva mogućnost nije proizašla 
iz namjernog oponašanja već iz određenog stupnja života i shvaćanja. 

Već u prvobitnim religioznim predodžbama čovjek traži odgovor na 
mnoga pitanja svoje egzistencije. Opseg pitanja stoji u odnosu prema 
čovjekovoj praktičnoj mogućnosti djelovanja u svijetu. Mit nije samo 


poslali.«. (Lenjin o književnosti, Zbornik »Rad«, Beograd 1963, biblioteka »Reč i misao« 
knjiga 85; i ostala pisma koja su ovdje navedena citirana su po tom tekstu). 

2) A. M. Gorkom, 3. januara 1911:... Tolstoju se ne može oprostiti ni »pasivizama«a, ni 
anarnizam, ni narodnjaštvo, ni religija. ((99) 

3.) A. M, Gorkom, početkom januara 1913: »Vašu radost povodom povratka vperjodovaca 
(Bogdanov, Lunačarski 1 drugi — prim. B.) spreman sam iz svega srca da podelim 
ako... ako je tačna vaša pretpostavka da su 'mahizam, bogograditeljstvo, i sve te smi- 
calice iščezle zauvek", kao što Vi pišete« (104). 

4) A. M. Gorkom, druga polovina februara 1913: (Lenjin je zadovoljan da je Gorki pri- 
hvatio saradnju u časopisu IiIpocsenienne)... Odlično, čitalac je nov, proleterski — 
učinićemo da časopis bude jevtin. Vi ćete objavljivati beletristiku, sarno demokratsku, bez 
malodušnosti, bez renegatstva (106). 

11! Plehanov — O TAK HASBIBAeEMBIX DEJIHTHOBHLBIX HCKAHHAX B Poceuu, (O takozva- 
nim religioznim traženjima u Rusiji). CouuHeHuH, 10M 17. Moskva 1924, redaktor D. Rja- 
zanov. Taj tekst Plehanov je pisao 1909. 

O pitanjima religije Plehanov piše i u svojoj raspravi: Materialismus militana (Bor- 
beni materijalizam). To je odgovor Bogdanovu. (Vidi isti tom) 

predočivanje i maštanje o nečemu što će biti negdje poslije smrti, već 
i želja da netko olakša život. Sa svoje strane religiozni je čovjek spre- 
man da izvršuje propise određenih kultova. Kada pojedine obrede 
izvrši, smatra da je bogove obavezao da i oni učine ono što je u nji- 
hovoj moći. Kasniji srednjovjekovni mističari smatrali su da bog pre- 
staje biti skriven (deus absconditus) za čovjeka, kad on izvrši svoje 
obaveze prema čovjeku. 


Odnos čovjeka prema bogu posredstvom kulta nije neovisan od neke 
koristi koju čovjek očekuje. 

Plehanov je izlažući taj problem točno iznio psihološke motive reli- 
gioznih ljudi. Na što se svodi princip odnosa? Do ut des (ja dajem tebi 
da bi ti dao meni). Ta obaveza ispoljena je na razne načine, Prvobitno, 
trebalo je prinositi što više žrtava. No kasnije, općim razvojem, taj za- 
htjev je drugačije saopćen. Na pr. u tekstu proroka Osije (6,6) piše: »Jer 
je meni milost mila a ne žrtva, i poznavanje Boga, većma nego žrtva 
paljenica.« To je već zahtjev za svjesnom potčinjenošću. Taj proces po- 
znavanja ovisio je od stupnja čovjekove misli i prakse. Na pr. u 1 Mojs. 
2.7 govori se o stvaranju čovjeka iz gline. U 1 _Mojs. 3.19 Bog govori 
čovjeku poslije sagrešenja da će se vratiti u zemlju od koje je uzet. 


Plehanov ističe da je ta mudrost božjeg stvaranja odgovarala tehnici 
tadašnjih prvobitnih plemena. Tada se je već znalo raditi s glinom. 
Stoga ni bog nije mogao stvarati čovjeka na drugi način, Iz tog i slič- 
nih primjera iz raznih mitologija, Plehanov zaključuje da je karakter 
prvobitnih kozmogonija ovisio o karakteru prvobitne tehnike. Mit o 
bogu sadržajno se mijenjao i učvršćivao prema stepenu čovjekovog ži- 
vota i odnosa u prirodi, 


Svakodnevni odnosi među ljudima dobili su svoje fantastične izraze 
u religiji. Bogovi postaju nebeski carevi i sudije ljudi. Iz političkih 
iskustava slijede i teze o božjem djelovanju. Kakav je odnos vlasti iz- 
među čovjeka i boga tokom povijesti religioznih shvaćanja? U razdoblju 
borbe protiv kraljevske vlasti pojavljuje se sklonost »naturalnoj reli- 
Eiji« i k deizmu. To je sistem u kojemu je vlast boga ograničena zako- 
nima prirode. Stoga Plehanov kaže, da je deizam nebeski parlamenta- 
rizam (231). 


Religiozni ljudi misle, da je svijet tu zbog čovjeka, Stoga bi čovjek 


bio najviši božji cilj.7* Povijest događanja treba da potvrdi nužnost 
ispoljavanja božjeg plana. Čovjekova budućnost ovisi od njegovog 


'* Takvo uvjerenje kritikovao je Spinoza. U svojoj Etici Spinoza protiv takve predra- 
sude kaže: »... ljudi obično pretpostavljaju da sve stvari u prirodi, kao oni sami, de- 
laju radi nekoga cilja; još više, što čak kao izvesno tvrde kako Bog upravlja sve jed- 
nome izvesnom cilju. Jer oni kažu da je Bog načinio sve radi čoveka, a čoveka zbog 
toga da ga obožava.« (109, I p. 36. dodatak). Na osnovu teleološke predrasude o prirodi 
ljudi su oblikovali druge predrasude. »Otuda je došlo, da je svaki razne vrste poštovanja 
Boga izmislio prema svome načinu mišljenja. — da bi ga Bog volio više nego ostale, 
i da bi celu prirodu uputio na korist njegove slepe požude i nezasite lakomosti... Ali 
nije potrebno mnogo reči, da se pokaže kako priroda nema nikakav cilj, propisan sebi, 
i kako svi ciljni (finalni) uzroci nisu ništa drugo nego ljudske izmišljotine... jer sve u 
prirodi proizlazi po večnoj nužnosti i najvišem savršenstvu.« (109—111, Spinoza — Etika, 
žeograd 1433, prevela Ksenija Atanasljevič). 

Priznanja božje uloge. Prema tome sreća ljudskog roda ne može se 
promatrati kao neko čovjekovo odvojeno događanje, već mora ostati u 
duhu religioznog odnosa. 

Takve ideje postojale su u Rusiji u doba pripremanja revolucionar- 
nog pokreta i borbe za principe prava, slobode i humanizma. Zbog toga 
je Plehanov, kao dosljedan marksist, u svojim radovima pisao protiv 
tendencija mistike u radničkom pokretu. 


b) Kritika traženja boga 


U borbi za razvoj marksističkih ideja značajni su Plehanovljevi na- 
pisi protiv bogograditelja i bogotražitelja u Rusiji. Plehanov je veoma 
polemički analizirao tekstove tih autora, i pokazao da socijalistička 
svijest ne može prihvatiti nikakve oblike misticizma. Ruski radnički 
pokret mora biti slobodan od religioznih iluzija, jer nema zemlje na 
nebu, da bi se bilo kakva nada u to smjela podržavati. 

A. Lunačarski (1875—1933), htio je religiju bez boga (o tome je 
Lunačarski pisao u svom tekstu: Religija i socijalizam 1908). Maksim 
Gorki je postao religiozni propovjednik svojim djelom Ispovijest. U 
romanu Mati M. Gorki je zastupao ideje socijalizma. No traženjem 
boga podržao je Lunačarskog i misticizam. Plehanov piše da mu je žao 
što Gorki nije bolje upoznao marksizam. Njegova težnja da razrušenog 
boga ponovo gradi, ne uklapa se nikako u progresivne ideje. Stoga u 
tom pogledu Gorki ostaje promašeni propovjednik »nove istine«. 

Plehanov ističe da su Gogolj, Dostojevski, Tolstoj i Gorki bili veliki 
umjetnički talenti. No svi su se spotaknuli o religiju. M. Gorki je pre- 
ma riječima Plehanova, zaostajao za svojim vremenom u teoretskom 
pogledu. Zbog toga je u njegovoj duši ostalo mjesta za misticizam. 

Lunačarski je htio stvoriti religiju bez boga, jer je poslije Feuerbacha 
»religija boga« ubita. Lunačarski citira tekst Rim. 8, 18-——24 — i kaže, 
da se sa Pavlom može reći »da smo spašeni u nadi«? Kako se tim shva- 
ćanjem Lunačarski može smatrati sljedbenikom Marxa i Engelsa? 

Za Lunačarskog religija je takvo mišljenje o svijetu koje psihološki 
razrješava konlrast između zakona života i zakona prirode (246). Luna- 
čarski piše da je onaj koji ne može svijet misliti religiozno, osuđen na 
pesimizam, ukoliko nije filistar koji bi mislio da je sam sebi dovoljan. 

Iz daljnjeg izlaganja Plehanov zaključuje da je A. Lunačarski bliži 
filozofiji Macha i Avenariusa, nego li filozofiji materijalizma. 

Religija je Lunačarskom nadomjestak čovjekovih izgubljenih ideala. 
Plehanov zaključuje, da iako Lunačarski govori o proletarijatu i nje- 
govoj borbi, on s proletarijatom kao takvim, s proletarijatom fir sich 
i radničkom klasom nema ništa zajedničko. On je tipični ruski »inteli- 
gent«, koji oblači socijalizam u religioznu odjeću i time slijedi put ru- 
ske »inteligencije«. 

Lunačarski hoće »socijal-demokratsku religiju« kao sadržaj novih 
socijalnih traženja. To je neobično. Povijest radničkog pokreta imala 
je i takvih tumača i propovjednika. 

Plehanov piše, da je Saint-Simon širio »novo kršćanstvo«, Cabet 
»istinsko kršćanstvo«, Weitling je bio prorok »nove religije«. Tu treba 
spomenuti još dvojicu: Hermanna Kreigea i Georga Kulmanna. »Vidite 
koliko proroka! Mi smo u Rusiji mnogo zaostali u tom pogledu iza Nje- 
mačke. Ako se stanje počinje popravljati onda jedino zahvaljujući Lu- 
načarskom i njegovim istomišljenicima«. 


c) Da li će religija odumrijeti? 
(ODGOVOR PLEHANOVA NA ANKETU O BUDUĆNOSTI RELIGIJE::) 


»Dopustit ćete mi da pogledam stvar sa stajališta socijalno-evolucione 
spoznaje i du oblikujem pitanje na ovaj način: Nije li raspadanje religiozne 
ideje prirodni završetak njene evolucije? 

Da bismo odgovorili na to pitanje, objasnimo što je bila do sada evolucija 
te ideje. No prije svega što je religija? Ako upotrebimo onu definiciju koju 
Eduard B. Taylor naziva minimalnim određenjem termina »religija«, — reći 
čemo, da je religija vjera u duhovna bića, koja postoje zajedno s tijelima i 
procesima prirode.?i 

Ta vjera koja je prijeko potreban elemenat svake religije, služi u isto vri- 
jeme za objašnjenje svih prirodnih pojava. No na daljnjem višem stadiju soci- 
jalne evolucije k tome primitivnom elementu pridružuje se još novi: moralni 
element. 


Veza oba elementa postaje sve uža i uža. Zatim dolazimo do onoga, što bih 
mogao nazvaii maksimalnim određenjem religije: vjerovanje u duhovna bića, 
koja je povezana s moralom te služi i kao njegova sankcija. Eto zašto mnogi 
misle, da je bit religije u moralu. 

No mi smo još daleko od kraja te evolucije. 


Veza između morala i religije, za koju se kaže da je nerazdvojna, treba 
da iščezne zahvaljujući progresu ljudskog razuma. 

Naučno objašnjenje fenomena (plur.)) može biti samo materijalističko. Uple- 
tanje duhovnih bića, što u očima divljaka objašnjavaju sve pojave, ništa ne 
objašnjava u očima Berteloa.55 Značenje takvog objašnjenja ovisi za svakog 
civiliziranog čovjeka od toga, kako on usvaja rezultate nauke. 

Ako mnogi vjeruju još u postojanje duhova i natprirodnih bića, to je zbog 
toga, što iz raznih razloga oni nisu mogli pobijediti prepreke koje im stoje na 
putu do naučne spoznaje. 

Kada te prepreke budu uklonjene, — a sve nas sili da mislimo da će to 
nastati socijalnom evolucijom, — iščeznut će svaki trag natprirodnih koncep- 
cija, a moral će morati da zauzme svoje nezavisno mjesto. Religija, u maksi- 
malnom smislu te riječi, odumire (oTxuBaeT), Što se tiče religioznog čuvstva, 
očito je, da će ono iščeznuti zajedno s raspadanjem religiozne ideje. No narav- 


? Anketu je organizirao časopis »Mercure de France« (15. IV. 1907). 


“Točno je, da duhovno biće nije još bog. Da bi postalo bogom, duhovno biće 
treba da postigne određenu evoluciju. Bog, to je duhovno biće, povezano uzajamnim 
uslugama s nekim plemenom ili narodom. No svaki je bog duhovno biće. U danom 
slučaju to je za nas potpuno dovoljno. (Prim. Plehanova). 


5 Berihelot Pierre-Eugene-Marcelin (1827—1907), francuski kemičar i građanski po- 
litičar. (Prim. B.). 

fo u čuvstvima ima više konzervativizma, nego u idejama. Mogu postojati i po- 
stojat će različite preživjelosti, nastajat će nakazne koncepcije svijeta, polu- 
materijalističke, poluspiritualističke. 

No i te preživjelosti osuđene su da nestanu u svoje vrijeme, osobito ne- 
stankom nekih socijalnih ustanova, koje je tobože sankcionirala religija. 

Progres čovječanstva nosi sobom smrinu osudu i religioznoj ideji i reli- 
gioznom čuvstvu. Samo plašljivi ili zainteresirani izražavaju strah za sudbinu 
morala. Ponavljam, moral je sposoban za samostalno postojanje. 

Vjera u duhovna bića čak i sada daleka je od toga, da bi bila podloga 
morala. Naprotiv religiozna vjerovanja civilizovanih nacija našega vremena, 
u većini slučajeva, zaostala su od njihova moralnog razvoja. 

W. K. Clifford točno je primijetio: »Kad ljudi ne bi bili bolji od svojih 
religija, svijet bi bio pakao« (str. 342—343). 

Iz citiranog teksta slijede ove teze: 1) Raspadanje religiozne ideje 
prirodni je završetak njene evolucije. 2) Religija je vjera u duhovna 
bića. U početku pomoću tog vjerovanja objašnjavane su prircdne po- 
jave, a kasnije se religioznom sadržaju pridružuje i moralni element. 
3) Razvojem ljudskog mišljenja principi morala odvajaju se od religije 
i postaju neovisni od religioznih predodžbi. 4) Samo nauka može cbja- 
sniti fenomen religije. 5) Socijalnom evolucijom nestaje tla za natpri- 
rodne koncepcije. Moral se osamostaljuje, a religija odumire. 6) Razli- 
čita religiozna čuvstva mogu i dalje postojati, no i to će nestati kad 
nestane nekih socijalnih ustanova koje je zasnovala religija. 

Kada će odnosi među ljudima biti zasnovani samo na ljudski način? 
Tada, kad nestane religiozne iluzije — koja je do sada svijet i život 
promatrala kao djelovanje božje volje. Razvojem naučnog mišljenja 
razvija se i kritička svijest prema svakom obliku iluzija. Na tom stup- 
nju čovjek shvaća da moral (kao teorija i praksa međusobnih odnosa) 
može imati svoj istinski sadržaj tek tada kad bude oslobođen pretpo- 
stavke — da je božja volja kriterij i norma morala. Time se praksa 
ljudskog ponašanja prestaje mjeriti u odnosu prema religioznom prag- 
matizmu. Kad se telcs božjeg ispoljavanja shvati kao otuđena čovje- 
kova svijest — počinje proces humaniziranja čovjekove misli i prakse 
— tj. to je povratak čovjeka samome sebi. Tada se moral i religija 
nužno odvajaju, jer materijalističko shvaćanje isključuje religiju kao 
horizont društvenog i povijesnog djelovanja. Tada je moral ispoljavanje 
ljudskih mogućnosti i težnji prema humanome, To više i nije moral u 
tradicionalnom smislu kao propis nečije volje, već je to ljudsko htijenje 
da čovjek čovjeku bude jedini cilj, a nikad sredstvo. Čovjek kao čo- 
vjekov cilj — oblikuje i društveni odnos koji ukida svaku posrednost, 
Tek tu počinje čovjekovo slobodno djelovanje i humanizam ljudskih 
odnosa. 


Plehanov ima pravo kad misli da na stupnju tog principa religija 
nema više svoje mjesto postojanja i tu postaje potpuno besadržajna. No 
tu problem ne završava. jer ostaje još otvoreno pitanje, da li spoznata 
svijest o bespredmetnosti religije ujedno znači i afirmiranje te ideje kao 
sadržaja svih? To iz toga ne slijedi, jer se religija ne oblikuje nikad 
samo na području mišljenja već i na emocionalnoj osnovi. Hijeti vječ- 


340 


nost nije moguće logički zasnovati, ali se može razumjeti kao želja po- 
jedinca. Religija saopćava »budućnost« poslije smrti. Baš tu emocio- 
nalni odnos potiskuje logičnost razmišljanja. 

Stoga možemo reći da je ideja religije u kritičkom mišljenju dove- 
dena do svog završetka — tj. ukinuta je, jer mišljenje želi objašnja- 
vati svijet razložno i kritički. To nije ukidanje kao u Hegelovom smislu, 
da su i religija i filozofija istine o svijetu, samo s tom razlikom da je 
religija niža spoznaja, jer tu istinu ne izražava u filozofskom pojmu. 
Ne, religija prestaje postojati u dimenziji istine. To je bit marksistič- 
kog tumačenja. 


3. Franz Mehring 


U izdanju Mehringovih tekstova: Zur Geschichte der Philosophie?# 
skupljeni su i Mehringovi članci o religiji. Mehring je u svojim rado- 
vima tumačio marksističko shvaćanje religioznog fenomena, i kao pita- 
nje teorije i kao problem prakse radničkog pokreta. Njemačka tradicija 
kritike Biblije odrazila se je u svim slojevima društva. Poslije Straussa 
— icolozi nisu mogli jednostavno nastaviti sa starim metodama. Pitanja 
o utjecaju i značenju religije interpretirana su i u socijal-demokratskoj 
štampi. U tim diskusijama Mehring je, podržavajući Kautskog i nje- 
govo tumačenje porijekla i socijalne uloge kršćanstva — dokazivao da 
je za progresivni radnički pokret — religiozna iluzija štetna i nepotre- 
bna. F. Mehring je branio metodu historijskog materijalizma kao naj- 
adekvatniji pristup u tumačenju iđeologije uopće. 

Ovdje ćemo navesti neke karakterističnije odlomke iz Mehringovih 
članaka. 


1. (VRSTE RELIGIJA) 


U spisu mladog Marksa nalazi se rečenica, da je postojanje svake religije 
postojanje nedostatka. Rečenica je istinita u višem i širem smislu, nego što je 
njen autor mislio kad ju je napisao. Svaka religija nastala je iz nedostatka 
bilo prirodne nauke ili društvene nauke. Tako razlikujemo prirodne religije 
koje pokušavaju da se sporazume sa prirodnim silama koje su ljudima neja- 
sne i društvene religije, koje se trude da pomoću više sile objasne djelovanje 
nejasnog društvenog procesa proizvodnje. (400, članak: Proletariat und Reli- 
gion, objavljen u »Leipziger Volkszeitung« 17. maja 1902). 


2. (NASTAVAK KRSĆANSTVA) 


Od Reimarsa do Bruna Bauera ispoljava se u njemačkoj kritici Biblije hi- 
storijski i logički slijed, koji završava time, da kršćansku religiju nije zasno- 
vao ni bog ni čovjek, već da se ta religija oblikovala iz sadržaja mišljenja 
koje je, prije nastanka kršćanstva, postojalo u grčko-rimskom i židovskom 


"€ Franz Mehring — Zur Geschichte der Philosophie, mit Einleitung und Anhang 
von August Thatheimer, Soziologische Verlagsanstalt. Berlin, 1931. 

svijetu, dakle da je kršćanska religija bila proizvod antičkog svijeta. (386— 
-—387, članak: 3X1=1, Ein Kapitel iiber historische Methode, objavljeno u 
»Neue Zeit« XXVII. Jahrg. 1. Bd. 1909, S. 769). 


3. (SAMO PROSVJETITELJSTVO MNOGO NE KORISTI) 


Baš zbog toga jer je klasno-svjesnom proletarijatu jasno porijeklo i su- 
ština religije, jer u rcligiji vidi sjenu, koja svagdje vlada gdje još nije došlo 
svjetlo ekonomske spoznaje, baš zbog toga se odriče da ubije sjenu, koja ni- 
kada ne može biti pobijeđena, sve dotle dok još svjetlo ne svijetli. No kad 
svjetlo sija ta sjena sama od sebe iščezava (von selbst verschwindet). Uloliko 
temeljnije nestaje religiozne zabluđe, koja se još nalazi u radničkoj klasi, 
ukoliko je radnička klasa ekonomski i politički osviješćena. No borba protiv 
te zablude potpuno je bezuspješna, ukoliko oni, koji se nalaze na tlu te za- 
blude, ne razumiju unutrašnju suštinu kapitalističkog načina proizvodnje i 
dok budu stoga vjerovali da su neko oruđe nekontroliranih snaga s kojima 
je bolje biti u dobrim odnosima. Da religija nema taj socijalni korijen, ona 
bi već davno bila potpuno uništena građanskim prosvjetiteljstvom. Stoga mo- 
žemo reći da je nazadak za 50 ili 100 godina, ako bi se opet ispočetka u par- 
tijsku literaturu unosili novi izlivi prosvjetiteljskih traktata (402, članak: Pro- 
letariat und Religion). 


4. (ODNOS PREMA RELIGIJI) 


Socijal-demokratski program smatra religiju privaltnom stvari, čime je sa- 
mo po sebi rečeno da odbija vezu sa bilo kojom formom crkve (391). 

Sve dotle dok crkve budu oruđa političkog i socijalnog ugnjetavanja i pri 
tome iznad sebe držali štit religije, bit će potpuno neizbježno, da radnici, koji 
nisu filozofske cjepidlake, udare i na religiju, kad imaju na umu crkvu (292, 
članak: Christentum and Sozialdemokratie, objavljeno u Neue Zeit, XIX. 
Jahrg. 1. Bd. 1900. S. 257). 


5. (RASPAD I ODUMIRANJE RELIGIJE) 


Religija sama sebe predaje pošto je sebe učinila ortakom zemaljskih svr- 
ha. Ukoliko je veće njeno trenutno jačanje pomoću sredstava moći zemaljskih 
sila, utoliko je sigurniji njen potpuni raspad (ihr ganzlicher Verfall), koji na- 
staje u istom času kad narod taj splet prozre. Da će taj čas nastupili u bliskoj 
budučnosti, za to se brine svakodnevno snažna oštrina političkih i socijalnih 
suprotnosti. 


Svaka povijesno-svjetska borba bogata je promjenama, i često se borci 
svjetla moraju u sjeni boriti. Ali zbog toga njihova konačna pobjeda nije ništa 
manje sigurna. Sjeme koje su posijali naši veliki mislioci, ne može nikada 
biti uklonjeno ili ugušeno. I koliko god se danas razmetljivo slavio kršćanski 
Uskrs, ipak su njegovi dani odbrojani i mi već smijemo iz daleka pozdraviti 
onaj Uskrs čovječanstva, u kojemu će ono slaviti svoje uskrsnuće iz nesno- 
snih okova ropstva i zablude (399, članak: Festgedanken, objavljen u berlin- 
skom »Volks Zeitung«, 4. aprila 1888). 

— Ukoliko više napreduje spoznaja prirode, utoliko više propadaju prirodne 
religije. Svagdje gdje je jasnu prirodna bit vatre, smiju se onima koji obo- 

žavaju vatru. Isto se to događa i s društvenim religijama. Ukoliko čovjek više 
kontrolira i savladava društveni proces proizvodnje, utoliko osjeća manje po- 
trebu da se molitvom i žrtvom obraća nadzemaljskim silama, utoliko više 
odumiru društvene religije (um so mehr sterben die Gesellschaftstreligionen 
ab). 

Prema tome je jasno da između proletarijata i religije postoji duboka, 
potpuno nepomirljiva protivrječnost... Što više moderna radnička klasa ura- 
sta u svoj svjetsko povijesni zadatak, i što je zrelija za njegovo rješenje, toliko 
če hiti slobodnija od religije (401, članak: Proletariat und Religion). — Mehring 
citira Feuerbachovo pismo ocu, u kojemu saopćava da ne želi studirati teolo- 
giju. Feuerbach je tada imao 20 godina. 

»Ako bih trebao da svoje boravište nađem u teologiji, tada bih od slobod- 
noga postao rob protiv uvjerenja i shvaćanja, protiv mog vlastitog zadovolj- 
stva, protiv interesa, raspoloženja i sklonosti; tada bih morao ići bez nogu, 
disati bez zraka. Religija je za mene odumrla i ja za nju (sie ist mir abge- 
“torben und ich ihr) (124, iz članka: Ludwig Feuerbach, objavljeno u »Neue 
Zcit« XXII. Jahrg. 2. Bd. 1904, S. 513). 


Mehring je smatrao da su socijalni korijeni najvažniji u održanju 
religije. Kad ne bi bilo tako, religiju bi već uništilo francusko prosvje- 
titeljstvo. Tu vidimo dva problema: 1) Zašto ateistička literatura 18. 
stoljeća nije dovela do ukidanja religije? i 2) Kada će religija odumri- 
jeti? Mehring je pisao, da religija proizlazi iz socijalnih osnova dru- 
štva. Kada se spozna struktura društva i društvenog kretanja, tj. kada 
se otkriju zakoni društvene proizvodnje, čovjek će sam kontrolirati svoj 
život i djelovanje, pa će mu biti suvišni svi eshatološki odnosi. Na tom 
tlu rješava se društveni i politički utjecaj religije. Socijalnom revolu- 
cijom, u kojoj su izmijenjeni društveni odnosi u proizvodnji, religija sa 
svojim institucijama gubi svoju raniju moć, 

Mehring je ekonomiju društva usporedio sa svjetlom, a religiju sa 
sjenom. Te sjene neće nestati dok svjetlo ekonomike ne bude uvedeno 
u ljudske odnose. Stoga smatra da je razgovor o samoj sjeni neadekva- 
tan. Ta je točno, jer kritika društva počinje sa kritikom religije, ali ta 
kritika ne može ostati samo na tom sadržaju. Društvo se mijenja u 
svojim realnim odnosima, a ne samo u svijesti i mišljenju. 

U traženju načina da se proširi »svjetlo ekonomike« Mehring je mi- 
slio na političku borbu radničke klase. Pitanje religije sastavni je dio 
socijalne revolucije. Kada se takva promjena osigura, religija neće 
imati prethodnih socijalnih korijena pa će i iščeznuti. Stoga je glavni 
zadatak povijesnog djelovanja u društveno-političkoj aktivnosti. 

I Mehring je dakle mislio da će se problem djelovanja i utjecaja 
religije riješiti isključivo na području mijenjanja socijalnih odnosa. Re- 
alni uvjeti života postat će, svojim poboljšanjem, najbolji kritičari re- 
ligioznih iluzija. Tada crkva neće imati mogućnosti da poziva na mo- 
litve da bi se lakše živjelo. Mehring ističe značenje ekonomskog odnosa 
kao kriterija za prevladavanje socijalnih korijena religije. To nije 

sporno. No ipak se ne može rješavati pitanje ideologije — samo na tlu 
ekonomije. Na pr. Mehring nije smatrao značajnim da se ponovi ate- 
istička literatura 18. stoljeća u tadašnjem radničkom pokretu. Međutim 
u diskusiji o religiji potrebno je poznavati ne samo povijest teizma već 
i ateizma (od Euhemerosa?7“ pa do danas). Ta povijest kritike religije 
sadrži mnogo argumenata i veoma raznovrsnih pristupa. Svaki takav 
dijalog ima svoje povijesne uvjetovanosti, no ima i općih stavova koji 
se uvijek mogu primijeniti. Dijalog o religiji može biti uspješan ako se 
razvija iz cjeline kritičke misli. Stoga je teorijsko-kritičko razmatranje 
problema religije pretpostavka i za progresivnu praksu. Ako se to raz- 
dvoji tada praksa može postati žrtva stihije, pa se namjesto kritično- 
sti i racionalizma razvija dogmatizam, koji više nije sposoban ni za 
kakve probleme. 


Dijalog o ateizmu mora ponoviti svaki pojedinac za sebe. Sadržaj 
opće svijesti zajednice ili epohe treba da postane i lično uvjerenje. Tek 
tada se nivo principa ispoljava i kao pojedinačni odnos u društvenom i 
povijesnom kretanju. Stoga je problem ateizma ne samo društveni već i 
individualni problem, Ta dva područja nose u sebi jedinstvo ličnosti. U 
tom odnosu praksa može biti samo ono što je spoznato u mišljenju. 
Zahtjev za teorijom jedini je put u osmišljavanju zbiljnosti. 


4. Paul Lafarguc 


Marxove ideje popularizirao je u Francuskoj Paul Lafargue (1842 — 
—1911). On je bio jedan od osnivača francuske radničke partije (1879). 
Oženio se je Marxovom kćeri Laurom. 


Lafargueu je bilo važno da se francuska radnička klasa što više 
uključi u tadašnje međunarodno zbivanje. Objašnjavajući Marxove 
ideje o filozofiji i revoluciji Lafargue je u tom duhu tumačio i pitanja 
religije. 

Ovdje ćemo navesti nekoliko značajnijih odlomaka o tom problemu.7$ 


1. (VJEROVANJE U BOGA) 


Kršćanstvo, mada se ono moglo prilagoditi i drugim društvenim oblici- 
ma, jeste u pravom smislu riječi, vjera društava koja se zasnivaju na pri- 
vatnoj svojini i eksploataciji najamnog rađa; zato je ono bilo, jest i bit će, 
ma šta rekli i ma šta poduzeli, vjera buržoazije.. 

Buržoaski revolucionari iz 1789. godine zamišljali su da se može isko- 
rijeniti kršćanstvo u Francuskoj, te su progonili svećenstvo besprimjernom 


77 Kirenjanin Euhemeros (oko 300. prije n. ere) iumačio je. da su bogovi bili neknda 
zaslužni ljudi, koje je kasnije narod idealižirao. Možda je Euhemeros bio učenik Tco- 
dora koji je imao nadimak ateist. Euhemeros je napisao Hiera angrafe (Spis o svetim 
stvarima). Ta knjiga je izgubljena. Fragmenti su sačuvani kod Laktancija. 


78 Paul Lafargue — Izbor iz djela, priredio Mile Joka, Zagreb. Naprijed 1957. str. 457. 
Preveli: Niko Berus, Mile Joka, Jean Petković i Stanko Dvoržak. 


344 


žestinom; oni koji su bili najlogičniji, misleći da se ništa neće moći da 
uradi dok živi vjera u boga, dekretom su ukinuli boga kao kakvog službe- 
nika ranijeg režima i zamijenili ga boginjom razuma. Ali čim se Revolucija 
oslobodila svoje dječje bolesti, Robespierre je ponovo dekretom uspostavio 
Vrhovno Biće, jer se još ime boga smatralo nepodesnim, a nekoliko mjeseci 
kasnije, svećenici su izmiljeli iz svojih skrovišta i otvorili crkve koje su 
vjernici dupkom punili, te je Bonaparte, da bi zadovoljio građansku svje- 
tinu potpisao Konkordat (208—210). 


— Dok u svim slojevima buržoazije vjersko osjećanje ostuje dugo živo i 
ispoljava se na hiljade načina, dotle industrijski proletarijat karakterizira 
nepokolebljiva vjerska indifcrentnost, istina bez rezoniranja (211). 

— Ideja o bogu nije urođena ideja, ni ideja a priori nego ideja a posteriori, 
kao što su sve ideje, jer čovjek može da misli tek pošto je došao u dodir s 
pojavama stvarnog svijeta, koje objašnjava onako kako može (213). 

— Ideja o bogu, koju je nepoznavanje prirodnog i društvenog poretka stvo- 
rilo i podstaklo da se razvije u ljudskom umu, nije nepromjenljiva; naprotiv 
ona se mijenja prema vremenu i mjestima; ona se razvija ukoliko se način 
proizvodnje razvija i preobražava društvenu sredinu (227). 


— Buržoazija se neće moći osloboditi kršćanstva i vjerovanja u boga sve 
dok ne bude lišena klasne diktature i bogatstva, koje ona danomice otima 
najamnim radnicima (238). 


— Ali industrijsko korištenje prirodnih sila preobrazilo je sredstva proiz- 
vodnje u tako džinovske ekonomske organizme, da oni izmiču kontroli ka- 
pitalista, kojih monopoliziraju, što pokazuju periodične krize u industriji 
i trgovini. Ti proizvodni organizmi, premda su ljudska tvorevina, remete 
društveni poredak kad izbiju krize isto tako slijepo kao što prirodne sile po- 
remećuju prirodu kad se razulare. Sredstva moderne proizvodnje može kon- 
trolirati samo još društvo; a da bi se ta kontrola mogla uspostaviti, sredstva 
proizvodnje moraju prethodno postati društveno vlasništvo; samo će tada 
prestati da rađaju društvene nejednakosti, da donose bogatstvo parazitima, 
da biju bijedom radnike-proizvođače i da stvaraju svjetske poremećaje, koje 
kapitalisti i njihovi ekonomisti pripisuju samo slučaju i nepoznatim uzroci- 
ma. Kad ta sredstva bude posjedovalo i kontroliralo društvo, više neće biti 
nesaznajnog u društvenom poretku: tada, i samo tada, bit će konačno izbri- 
sano iz ljudske glave vjerovanje u boga (238). 


(Fekst: Ekonomski determinizam Karla Marxa, 2. izd. Marcel Giard, Paris 
1928, prvo izdanje, Paris 1909). 


2. (ŠTA MISLI BISMARCK O BOGU?) 
Nedavno objavljena intimna pisma, koja je Bismarck pisao svojoj ženi 


za vrijeme rata god. 1870/71, pokazuju ga gdje vjeruje, da bog provodi svoje 
vrijeme baveći se njim, njegovim sinom i pruskom vojskom (isto, 113). 


3. (BUDUĆNOST SLOBODNOG ČOVJEKA) 
».., Proizvođač će u komunističkom društvu, kada mašina bude dovršila 
svoje revolucionarno djelo, koje će socijalisti dopuniti revolucioniranjem vla- 


sničke osnove kapitalističkog društva, jednog dana mašinom orati i sijati, a 

drugog obrađivati drvo i metal, baveći se naizmjence najrazličitijim zanatima 
za najveće dobro svog zdravlja i svoje inteligencije. 
(Kada mašine budu opća svojina, čovjek će imati slobodnog vremena): 

Bit će dovoljno radno vrijeme od 3 sata, »Kad jednom ispuni to društveno 
vrijeme potrebnog rada, on će moći slobodno da uživa u fizičkim i intelektu- 
alnim radostima života.« 

Umjetnik će tada da slika, pjeva, igra, pisac da piše, muzičar da komponi- 
ra opere, filozof da stvara sisteme, kemičar da analizira tijela, ali ne da bi 
zaradili novaca, da bi dobili nadnicu, već da zasluže aplauz, da osvoje lovo- 
rove vijence kao pobjednici olimpijskih igara, da bi zadovoljili svoju umjet- 
ničku i naučnu strast, jer se ne pije čaša šampanjca i ne ljubi voljena žena 
za galeriju. Umjetnik i učenjak će tada moći da ponove oduševljene riječi 
Keplera, tog heroja nauke; »Izborna Kneževina Saska, sa svim svojim bogat- 
stvima, ne vrijedi koliko zadovoljstvo koje sam osjetio stvarajući »Mysterium 
Cosmographicum« (306—307, članak: Socijalizam i intelektualci, to je bilo 
Lafargueovo predavanje studentima u Parizu 1900). 


Lafargucova razmatranja o religiji i kršćanstvu pokazuju ideje revo- 
lucionara, koji jasno vidi da se pul razvoja društva može osigurati samo 
naučnom spoznajom svijeta. U sadržaju takve svijesti nema mjesta za 
religiozne ideje.?? Čovjekov napredak može se ostvariti razvojem nauke 
i tehnike. U tom stadiju bit će najvažnije uspostaviti racionalnu organi- 
zaciju društva. No u zamišljanju takve strukiure Lafargue je pomalo 
utopist što se može vidjeti na primjer iz njegovog članka: Neposredno 
poslije revolucije (objavljen u Le Socialiste, br. 113—116, 1888. god). 

Lafargue je u francuskom radničkom pokretu zastupao marksističku 
misao da se radnici treba da oslobode iluzija neba, da bi bili što spo- 
sobniji za svoju povijesnu ulogu u mijenjanju društva i svijeta. 


** M. Joka u predgovoru piše da je pod Lafargueovim utjecajem bio Dušan Popo- 
vić — vođa srpske socijal-demokratske partije. Popović je bio saradnik Dimitrija 
Tucovića, U članku »Socijalizam 4 vera« (objavljen u Radničkim Novinama, br. 46—30, 
1903) D. Popović je kao i Lafargue u »Religiji Kapitala« konstatirao: »U socijalistič- 
kom društvu ljudi postaju bogovi, i sa njegovim uvođenjem vera biva izlišna« (80). 


346 


DRUGI DIO 


POKUŠAJ NOVOG DIJALOGA O TEOLOGIJI, 
KRŠĆANSTVU I RELIGIJI UOPĆE 


1. Metode označavanja božjih atributa 


Oznake najvišeg bića mogu se svrstati u tri principa: 1. metoda ne- 
gativne teologije. 2. metoda pozitivne teologije i 3. metoda simboličke ili 
superlativne teologije. To je kao problem poznato već filozofiji neopla- 
tonizma, a nastavlja se u patristici, skolastici i neoskolastici. 

U patristici Origen je dokazivao da boga spoznajemo samo u nega- 
tivnim i superlativnim iskazima. Na pr. on kaže: bog je duh, ali i s 
one strane duha (Cels. VII. 188, 11), bog je život, no još veći nego ži- 
vot. Zatim bog je bitak, ali i s onu stranu bitka (zzexriva ovatac). 

Grgur iz Nazianza u svojim Teološkim govorima zastupao je metodu 
negativnog određenja boga. U negativnim iskazima može se reći da je 
bog nestvoren, bespočetnost i neprolaznost. Zatim da je bog beskrajni 
bitak. Origen boga naziva i neizmjerni, neograničeni okean supstancije. 

Kod Dionizija Areopagite te metode su već razrađenije. Na pr. me- 
todom potvrde teologije (uaragavnxr Beoloyia) reći će se da je bog 
jedan, u tri lica, bog je otac i slično. Obratan put od toga je metoda 
negativne teologije (uzaqgavnxn Beolovya): na pr. bog nije ni suština ni 
put, ni um ni razum, ni tijelo ni kvalitet, ni red ni veličina, ni znanje 
ni duh, ni svjetlo ni tama, ni zabluda ni istina, jer je on iznad svake 
kategorije. Između ove dvije teologije stoji simbolička teologija 
(svrBolixn deolavia) koja svako određenje primjenjuje u prenesenom 
značenju na boga. 

D. Areopagita smatra da od svih imena najviše mjesto zauzima ime 
Dobro (To je prema Mt. 19, 17). Ime Dobro je iznad svega što se može 
iskazati. Na pr. ime život za boga, obuhvaća samo područje živoga i po- 
kazuje boga iznad svega živoga. Ime mudrost stavlja boga iznad svega 
što duh može misliti. No ime Dobro obuhvaća boga u njegovoj općoj 
providnosti, a sva druga imena označuju ga kao stvaraoca za određeno 
područje bitka. 


Ivan Damaski upotrebljavao je metodu pozitivne i negativne teolo- 
gije da bi označio svojstva božje prirode. Tom metodom on piše da je 
bog: nestvorenost, bezpočetnost, besmrtnost, beskonačnost, vječnost, 
nematerijalnost, dobrota, stvaralačka moć, pravednost, davalac svjetla, 

nepromjenljivost, slobodan od afekata, neizreciv, neshvatljiv, neomeđe- 
nost, neograničenost, nevidljivost, bespotrebnost, samovladanje i samo- 
određivanje, svemoć, savršena moć, sveobuhvatnost, i svebriga (za sve 
se brine). 

U srednjovjekovnoj filozofiji problem tih metoda jasno je razrađen 
u tekstovima J. Scotusa Eriugene. Afirmativnom teologijom može se 
reći na pr. bog je istina. Negativnom teologijom to se negira pa će se 
reći bog nije istina, jer je božja priroda neshvatljiva. Svi iskazi o bogu 
mogu se i negirati, jer ih bog nadilazi. Superlativna teologija je dija- 
lektičko jedinstvo prve i druge, jer nadilazi (prevladava) afirmaciju i 
negaciju. To se postiže tako, da se na svaki atribut doda: super ili plus- 
quam. Na pr. bog je nadsuštinski (superessentialis). Svaki takav iskaz 
sadrži skrivenu negaciju (De div. nat. I. 14). Kad kažemo da je bog 
»nadsuštinski«, onda je to po obliku iskaza pozitivno, a po sadržaju ne- 
gativno. »Suština (essentia) je afirmacija, nesuština (essentia non est) je 
negacija (abdicatio), nad-suština je afirmacija i negacija istodobno... 
Ako tko kaže nešto je nadsuštinsko, on ne misli ono što jest, nego što 
nije.« 

Negativna, pozitivna i superlativna (simbolička) teologija treba da 
omoguće spoznaju koja slijedi iz vjerovanja. Anselmova teza: Credo 
ut intelligam — treba da označi način na koji je moguće spojiti vjeru i 
razum. Superlativna metoda kao dijalektičko jedinstvo pozitivne i ne- 
gativne metode ulazi na područje »loše beskonačnosti«, jer oznaka su- 
per u nizu dodavanja ne bi smjela nigdje prestati. To je u principu isto 
što i »treći čovjek« u Aristotelovoj kritici Platona. Ako bismo se u su- 
perlativnoj teologiji zadovoljili iskazom: bog je nadsuštinski, onda bi to 
bilo određenje tj. ograničenje. Bog ne bi bio suština, već nadsuština. A 
da li ima nešto nad tim »nad«, zatim nad njegovim »nad« itd. Opet 
dolazimo na Plotinov problem, da se o onom što treba da bude naj- 
više, ne može ništa ni govoriti ni pisati. 

Teolog bi na taj prigovor mogao reći, da je bog sebe otkrio i nije 
više deus absconditus (sakriveni bog). To znači da se prije otkrivenja 
(tj. kršćanskog vjerovanja) nije znalo što je pravi bog. Iako je takav 
bog, prema vjerovanju kršćana postojao, pagani za njega nisu znali. 
Taj problem se pojavio već u grčkoj patristici, kad se pokušalo odre- 
diti u kakvom odnosu stoji grčka filozofija prema kršćanstvu. Klement 
Aleksandrijski smatrao je da je filozofija pozitivna djelatnost duha: 
»Filozofija čini ljude kreposnima, zaista ona nema ništa zajedničko s 
onim što je loše. Zaključno, filozofija može doći jedino od boga, koji 
može učiniti samo dobro; uopće sve što dolazi od boga dato je za dobro 
i osjeća se kao dobro. I zaista, loši ljudi ne bave se filozofijom.« (Strom. 
VI. 17; 159, 7—8). Stoga Klement smatra da je filozofija bila za stare 
narode odgajivač za Krista (zabđavovoc ec Xgisrov) kao što je kod He- 
breja bio Stari Zavjet. Dakle stanje prije Krista — izgledalo je ovako: 


! Jes. 45, 15: Da, ti si Bog, koji se kriješ, Bog Izrailjev. spasitelj. 
1 Kralj. 8. 12: *tFfada reče Solomun: Gospod je rekao da će nastaviti u mraku. 

Židovi su imali Zakon (Mojsijev) a Grci um (Rim. 2,14). To ima svoj 
završetak u Novom Zavjetu. Tako izgleda historija istine (Strom. I. 5; 
29, 1)? 


Prije otkrivenja bog ljudima nije bio poznat. To bi značilo da čo- 
vjek svojim umom nije sposoban da dođe do spoznaje boga. Tek kad se 
bog čovjeku otkrije, onda čovjek ima o tome pozitivno znanje. Dakle, 
samo o bogu ovisi da li će se otkriti ili ne. A kako bog sebe otkriva? 
Najprije izabranima. Još ni do danas ta objava nije potisnula religije 
koje se ne hvale takvim direktnim razgovorom s bogom. 


U samom aktu objave boga nalazi se i negacija boga. To teolozi ne 
primjećuju. Imamo dva odnosa: neobjavljeni i objavljeni bog. To su 
dva odnosa prema povijesti. U neobjavljenom periodu bog je bio indi- 
ferentan prema ljudskom događanju. Stoga se ljudi nisu mogli obraćati 
pravom bogu, kad za njega nisu ni znali. U objavi, bog se angažira u 
ljudsku povijest i određuje što treba da se radi. Već je Kelsos pitao: 
a zašto se je kršćanski bog javio baš sada a ne prije. Origenu, koji je 
Protiv njega polemizirao, nije bilo lako naći odgovore na takva pitanja. 
Neobjavljeni i objavljeni bog nisu ipak isto, jer od objave datira ideja 
povijesti spasenja i iskupljenja. Drugačiji odnos boga prema povijesti 
označuje nužnu metamorfozu božjeg bića. No bog kao apsolut mora biti 
nepromjenljiv. To je formulacija, koja se nalazi prije kršćanstva kod 
Aristotela. U Met. XII. 7. Aristotel kaže da najviše biće kao čista aktu- 
alnost (1 eveoysta), tj. bog mora biti neosjetljivo i nepromjenljivo biće. 
Bog uopće ne misli na svijet. Ako bi na svijet mislio, to bi ga uma- 
njilo, jer bi za svoj objekt imao nešto što je od njega manje. On dakle 
misli samo na sebe, pa je čista forma ili mišljenje mišljenja. Kad bi 
bog mislio nešto drugo on ne bi bio misaona supstancija (1) ovota vornjg1g) 
nego potencijalnost (švvauic). Tada ne bi bio ni najbolja supstancija. 
Njegova veličina ili dostojanstvo je u mišljenju. Bog misli ono što je 
najbožanstvenije i najuzvišenije i u tome nema promjene (Met. XII. 9). 
Osim toga Aristotel kaže, kad prvo biće ne bi bilo mišljenje nego po- 
tencijalnost, tada bi se s razlogom (ev4oyo») moglo prihvatiti da bi mu 
neprekidno trajanje mišljenja bilo otežano. Stoga mišljenje misli sebe i 
mišljenje je mišljenja (zau goTw | vongig vojseos romgic). To je bila 
aktivnost najvišeg bića, Bog se time uzdiže iznad svih suprotnosti. Takav 
bog ne može misliti svijet, niti zna svijet. To je konzekventno sproveđena 
ideja o bogu kao apsolutu. Na osnovu takvih atributa apsoluta (a drugi 
nisu mogući) ne može biti nikakve božje objave niti božjeg angažiranja 
u svijetu. Kršćanstvo je uzelo atribute apsoluinosti i objavu boga s tim 
atributima. No to zajedno ne ide. Ako se bog ne javlja, pa javlja, nije 
nepromjenljiv. Ako treba da bude nepromjenljiv, a samo je to moguća 
oznaka savršenstva, onda nema nikakvog odnosa prema svijetu. To je 
shvatio Epikur, kad je bogove stavio u međukozmičke prostore, koji ne- 
maju nikakve veze sa svijetom. 


s Die Geschichte der christlichen Philosophie von ihren Anfdingen bis Nikoltaus von 
Cues, von Etienne Gilson und Philotheus Bohner, 1952. Paderborn. 

Mogućnost je dakle ova: ili Aristotel (bog mišljenja) ili ništa, Čim bog 
ide u svijet on više nije bog. Ako hoće biti bog mora ostati i to potpuno. 
Kršćanska dogma o trojstvu velik je nazadak čak u odnosu na hebrejski 
monoteizam. U odnosu prema Aristotelu ideja kršćanskog boga (otac, sin, 
majka, duh) je obnavljanje antropomorfizma. 


Egzistencija boga postoji samo kao čovjekova pretpostavka. Bog kao 
apsolutno biće može biti domišljen samo na Aristotelov način, što znači 
svako negiranje boga u svijetu. Svako drugačije određenje postojanja 
boga protivrječi takvom svom pojmu. Teologija može tražiti nove sisteme, 
ali suština ostaje uvijek ista, tj. samo pretpostavka.3 

Pogledajmo u tom smislu neke primjere mišljenja o bogu. 


a) GRČKA FILOZOFIJA: 


Da se nikakvi atributi ne mogu pripisivati božansivu dokazivao je Kar- 
nead iz Kirene (oko 214—129 prije n. ere). Ljudsko predočavanje boga kao i 
logika dokaza pokazuju da se o bogu ne može ništa pozitivno izreći: 


— Ako bog postoji, tada je on živo biće, Ako je on živo biće, ima osjet, jer 
po osjetu se razlikuje živo od neživog bića... Osjet je vrsta promjene, jer 
nemoguće je, da se živo biće nakon osjeta ne mijenja. No sada, ako bog 
osjeća, tada se on i mijenja, tada je podložan promjeni i izmjeni. Ako je pak 
uopće podložan, tada i promjeni u lošije stanje. Ako je to slučaj, tada je on 
promjenljiv. No besmisleno je reći da postoji promjenljivi bog. Time je bes- 
misleno reći da postoji bog. (Sext. Math. 9, 142). 

— Osim toga, ako postoji božanstvo tada je ono ili moralno ili nemoralno. 
Ako nije moralno, tada je božanstvo loše i zlobno, što je protivrječno. Ako 
je moralno, tada postoji nešto što je više od boga. Jer ako je vrsnoća konja 
viša od konja i moralnost čovjeka viša od njega, koji tu moralnost ima, isto 
tako je i moralnost boga viša od njega samoga. No ako je ona viša od boga, 
tada je jasno, da njemu nešto nedostaje, da je nesavršen i prolazan. Ako 
time ništa ne postoji što bi bilo između tih suprotnosti, a očito je da bog ne 
može potpasti ni pod jednu od tih suprotnosti, tada moramo reći da bog ne 
postoji (Sext. Math. 9, 176).* 

— Sta? Ne može se bez boga dogoditi morska bura u Španiji ili Britaniji ili 
periodična izmjena oseke i plime? No, molim, pogledaj, da li smijemo nazvati 
božanskim sve pojave koje se događaju u određeno vrijeme? Tada bismo mo- 
rali i trostruku i četverostruku groznicu nazvati božanskom: jer što može biti 
pravilnije nego njen početak i završetak? O svemu tome treba promisliti. No 
budući da vi to ne možete, vi nalazite utočište u bogu kao u oltaru (Cic. n. d. 
III. 10, 24).5 


š Termin theologia nalazi se prvi put i samo jedanput kod Platona (Drž. II, 3798). 
Kod Platona theologia nije filozofsko učenje o bogu, nego kritika mitova. Te mitove 
treba korigirati prema strogim normama (tYpol). Pojam: typoi per) theologias jesu 
mjerila za prikladnost »priča o bogovima«, Teologija bi bila princip razgovora o bo- 
govima. . 
Kod Aristotela, teolog je pjesnik mitova npr. Homer i Hesiod. Teologu se suprotstavlja 
Jiziolog tj. istraživač prirode (Met. A. 983b. 29). , 

U odnosu na filozofiju Karnead je pisao, da je teologija najpotrebnija dogmatskim 
školama (Sext. Math. 9. 13). 

“ Osim navedenih tekstova o nepostojanju boga vidi i: Sext. Math. 9, 148; 9, 180; 
9, 183i dr. 


5 Hans Arnim (collegit): Stolcorum veterum fragmenta. I—IV. 1923—1938 Lipslae et 
Berolini Teubner. 

— Stoičar Ariston je pisao: Ne zna se niti da bog ima lik ni osjećaj, dapače 
može se sumnjati da li je bog živ ili nije (Cic. mat. d. I. 14, 37). 

— Primjer stoičkog panteizma: Muških i ženskih bogova nema, kao što nema 
ni takvih država ni vrlina. Oni su samo tako nazvani. 

— Stoičar Posejdonije je tvrdio da je božanstvo misaoni vatreni duh, koji 
nema oblika, a može se mijenjati u što hoće i svemu se učiniti jednak (Aečt. 
1. 6,1). 

— Kleantov Zeus može »neravno ravnim učiniti«. (U toj logičkoj nekonzek- 
ventnosti pobijedio je kod Kleanta religiozni osjećaj nad razumskim mišlje- 
njem.)s 


b) PATRISTIKA I SKOLASTIKA: 


Tacijan u svom govoru Helenima (l16gos pros Hellčnas) tumači kršćanskog 
boga te kaže da bog nema imena. 
— Justin je mislio da če pomoću platonizma biti sposoban da boga gleda. 
Povukao se je na osamljeno mjesto blizu morske obale, da bi boga sreo i 
nesmetano promatrao. 


— Klement (oko 150—212/217), kaže da je apostol Pavle dobro učinio kad je 
Atenjanima govorio o »nepoznatom bogu«, jer se bog ne može spoznati nijed- 
nom kategorijom. Klement potpuno u skladu s Filonom kaže, da je bog 
čak iznad Jednoga (kao jedinstva) (Paed. I. 8, 71, 1). 

— Origen (rodio se oko 185. u Egiptu) je Plotinov zemljak i savremenik. 
Origen je tvrdio da bog ne može ništa činiti što bi bilo protiv uma (paralo- 
gon), zatim što bi bilo protiv prirode. Osim toga bog ne može stvoriti bes- 
krajno mnogo stvari. Božja moć je u sebi određena i ograničena, jer kad ne 
bi imala granica ne bi ni za boga bila spoznatljiva. Da je bog stvorio bez- 
brojno mnogo bića, ne bi se mogao za njih brinuti. 


Ako je svijet stvoren i ima kraj, tada je bog bio besposlen i promijenio 
se (Princ. III. 5, 2—3). Ljudske duše su sagriješile. One su morale biti kaž- 
njene zatvaranjem u tijelo. Stoga je bog morao stvoriti svijet (Princ. I. 8, 1, 
tekst kod Gilsona). 

— Grgur iz Nysse (335—394) je prvi pokušao prikazati kršćansku mistiku. 
Treba napustiti sav sadržaj čula i uma, težiti sve više prema unutrašnjosti 
i ponirati u nevidljivo i neshvatljivo, »Jer u tome leži pravo znanje onoga što 
se traži, jer u tome se sastoji gledanje, da se ne vidi. (Utjecao je na Aeropa- 
gitu). 

— Grgur iz Nazianza (329/330—390) nazvan teolog, rekao je o sebi da mu je 
život počeo kad je počeo govoriti. On smatra da je to prednost što je nespoz- 
natljiva božja priroda i suština, On piše: baš zbog toga što boga teže spozna- 
jemo više ga cijenimo, jer ono što se lako spoznaje manje se cijeni. 

— Ivan Damaski (675-—749) u svojoj knjizi: Tačan prikaz ortodoksnog vjero- 
vanja piše da nam je spoznaja boga urođena od prirode. Tko hoće da naveđe 
bit neke stvari, on mora reći što ta stvar jest, a ne što ona nije. Isto tako 
nemoguće je o bogu reći, što je u biti. Jer on nije bića, ne kao da ine bi 
postojao, nego jer je 'iznad svakog bića i bitka, O biću postoji spoznaja. Ono 


* Die Nachsokratiker, in Auswahl iibersetzt und herausgegeben von Wilhelm Nestle, 
1, 11. Jena 1923. 

što je iznad bića stoji i iznad spoznaje. Dakle, božje biće je neshvatljivo. 
Samo to možemo shvatiti, da je bog neshvatljiv. 

Dalje Ivan Damaski piše: od svih imena koja se iskazuju o bogu najprik- 
ladnije je »biće«, jer tako se on sam naziva pred Mojsijem (Exod. 3, 14). I. 
lbamaski kaže da Aeropagita nuziva boga »Dobro« (agathćs), zatim gu zove 
»apsoluinim dobrom« (he autoagathotes), »naddobro« (to hyperagath6n) i 
»naddobro dobro« (he hyperagathos agathot€s). 

U grčkome naziv za boga je theos. I. Damaski izvodi theos od theein = 
trčati (već Platon u Kratilu) ili od aithein = gorjeti (jer bog je vatra koja 
sagorjeva sve što je loše; Deui. 4, 24; Hebr. 12, 29). I Grgur iz Nazianza izvodi 
ime thćos od theein ili aithein. Ivan Damaski uzima i glagol theasthai (jer 
Sve vidi). Ime mu je po djelatnosti (na pr, aith& = zapaliti). 

Ivan Damaski kaže da bog može sve što hoće, ali sve što može neće. Na- 
ime, može svijet uništiti ali neće, (I. 14). Bog je stvorio svijet u proljeće. Tada 
sve klija i buja. (II. 7)". 

— Augustin — ako tražim boga, tada tražim blažen život. Hoću te tražiti da 
živi moja duša (Ispov. X, 20—22). Augustin je pisao da je bog liječnik duše. 
—- Hugo od sv. Viktora (u blizini Pariza) (1096—1141) najuniverzalnija je 
glava rane skolastike. On je pisao da suštinu boga čovjek ne zna, ali egzi- 
stencija božja nije mu sakrivena. Kad bi bog bio potpuno očit, tada vjerova- 
nje ne bi imalo nikakvu vrijednost, a ni za nevjerovanje ne bi bilo mjesta. 
Kud bi bio potpuno sakriven, vjerovanje ne bi bilo nikakva pomoć za spoz- 
naju. (De Sacram. 2, 217 B). Zatim dalje: bog je jedan (kad bi bilo više ne 
bi bilo jedinstvenog reda ni cilja), jednostavan je i nepromjenljiv. Bog ne 
može biti uvećan, jer je neizmjeran, on ne može biti umanjen, jer je jedan. 
Qn ne može mijenjati svoje mjesto, jer je svagdje, on ne može biti podložan 
vremenskim promjenama, jer je vječan (De Sacram. 13, 220 D). 

— Toma Akvinski naziva boga: ipsum esse, ens realissimum, ens a se, actus 
purus i slično. U njemu su identični existentia i essentia. Nasuprot Aristotelu 
Toma kaže — da bog shvaćajući sebe shvaća i svijet. 

— Duns Scotus (1266—1308) — kaže za boga: Ti živiš najplemenitijim životom, 
jer ti spoznaješ i hoćeš. Ti si blažen, u biti ti si sama blaženost, jer si ti shva- 
ćanje samoga sebe. Ti si jasno gledanje samoga sebe i najugodnija ljubav (De 
primo principio C. 4. n. 26—37). 

— Ockham Vilim (oko 1285—1349) piše da nema dokaza za boga na koji nev- 
jernik ne bi mogao odgovoriti (Rep. II. q. 4. E). Ne može se dokazati ni to da 
je bog svemoguć, jer bi to preipostavljalo dokaz beskonačnosti, što je nama 
nemoguće. 

Bog može sve što je logički moguće, tj. sve što ne sadrži logičku protiv- 
vječnost. Bog može sve što nije protivno njegovoj umnoj pozitivnoj volji 
(Quodil. 6, 1). 

Božja apsolutna moć je hipotetski pojam, jer je vezana za logičku protiv- 
rječnost. Bog ne može htjeti i propisati ono što bi u sebi sadržavalo protiv- 
rječnost. U bogu su um i volja identični. 

Prema Ockhamu U strogo Aristotelovskom smislu ne može se dokazati je- 
dinstvo boga. Za istinu o bogu imamo ratio probabilis ili persuasio tj. moralno 
uvjerljive razloge, kojima nedostaje zadnja evidentnost. Dakle za tumačenje 
jedinstva boga ostaje ratio probabilis. Ta teza poznata je i D. Scotusu, 


? Des Heiligen Johannes von Damaskus genaue Darlegung des orthodozen Giaubens. 
Preveo: Dr, Đlonys Stlefenhofer, 1223, Kempten. 

Katolički teolozi misle da čovjek može spoznati boga teorijom o ana- 
logiji bitka. U kakvom odnosu stoji čovjek prema bogu i na koji način 
čovjek postaje svjestan svog mjesta i djelovanja prema božjem biću? Da 
li se do pozitivnih božjih atributa može doći ljudskim mišljenjem? Na 
koji način čovjek shvaća svijet bića i njihov međusobni slijed? Na sva 
ova pitanja teolozi misle da imaju odgovor, 


Analogija bitka (analogia entis) iskazuje preneseno značenje pojma 
bitak. Sve što jest ima bitak, ali bitak ima u različitom značenju. To 
znači da postoje stupnjevi bitka. Možemo reći: postoji čovjek, životinja, 
grad, nebo, sunce i slično. U kojoj relaciji stoji bog prema svakom biću? 
Na pr. odnos: bog — ptica iskazuje podudaranje, ali i različitost u bitku. 
Pcdudaranje je u tome, da bog i ptica jesu, a razlika je u različitim mo- 
dusima njihovog »jest«. 


Analogijom bitka katolička teologija misli da prevladava metodu ne- 
gativne teologije. Budući da bog sva bića neizmjerno nadilazi, bog nije 
shvatljiv kao bića u svijetu, nego samo na analogan način. Stoga je nužno 
da idemo od nižeg prema višem. To je negativni put. No pored negativne 
spoznaje boga postoji i analogna spoznaja boga (u pozitivnim oznakama). 
Učenjem o analogiji bitka Toma se suprotstavio tradicionalnom shvaćanju 
(o iluminaciji), da prema bogu stojimo u neposrednom kontaktu osvijet- 
ljeni od boga. Tominu teoriju o analogiji bitka odbacio je Duns Scotus 
nazvan doctor subtilis. On je pojam bitka smatrao univoknim. Bitak je 
termin ili pojam koji može biti iskazan o svakom biću. Taj realni i apso- 
lutni pojam bitka je univokan, jer on označuje svako biće kao takvo bez 
ikakvog daljnjeg određenja. 

Protestantska teologija ne priznaje učenje katoličke dogmatike o ana- 
logiji bitka, jer u tome vidi lukavstvo đavola, pomoću kojeg bi čovjek 
htio da se dočepa boga. 


Bit teologije je u tome, da sve stvari gleda u odnosu prema bogu. Iz 
ioga razloga nastala je i teza o analogiji bitka. No problematika tog odno- 
sa počinje već s Augustinom. Augustin je (pod utjecajem Plotina) boga 
odredio kao čisti nepromjenljivi bitak. Kako sada postupiti da se izbjegne 
stoički panteizam, tj. da se bog izjednači s prirodom. Ta mogućnost po- 
stoji u određenju boga kao na pr. najviše istine, dobrote i ljepote (što bi 
bilo najviši bitak). To su atributi koje su grčki filozofi pripisivali prirodi 


“Ako na pr. kažemo da je neki kraj zdrav, ili da je voda zdrava, ili zdravo lice 
itd. onda to nije ista oznaka postojanja i sadržajnog ispoljavanja. Radi se dakle, o pro- 
blimu homonima (tj. istin imena za različit modus postojanja. Grčki termin opovvnog 
Boetije je preveo sa aequivocum), dakle o višeznačnosti, Kod homonima ili ekvivoka- 
cije jedna riječ može imati različit smisao. Na pr. medvjed je i oznaka za životinju i 
sazvežđe. Pero je i pero za pisanje i u krilu ptice. Nasuprot ekvivokaciji stoji univoka- 
cija gdje imamo jedno značenje, dakle jednoznačnost. Između ekvivokacije i univoka- 
cije stoji analogija, 1j. sličnost i razlika istovremeno, Bez podudaranja nema moguec- 
nosti usporedivanja, bez razlike nema novog zaključka, U gornjem primjeru o zdravom 
kraju i slično, imamo analogne iskaze, tj. oni nisu ni potpuno razliciti da jedan s dru- 
2im nema nikakvog odnosa ni veze, niti su pak potpuno istoznačni. 


* Na Lateranskom koncilu 1213. analogija bitka je primljena kao uspješno tumačenje 
vdnosa boga i svijeta. 

u kojoj se ispoljava logos. Augustin mora sve predikate bitka primijeniti 
i na boga (koji je onostran). Stoga oznake bitka treba promijeniti u nji- 
hovom smislu da bi bili prikladni za onostranog boga. To je dakle ana- 
logija entis, tj. analogna upotreba pojma bitka. 

Ako za svako biće upotrebljavamo pojam bitak, tada to u odnosu na 
boga mora imati preneseno značenje. Mnogi hoće već kod Aristotela naći 
skolastički problem analogije bitka. No toga nema kod Aristotela i pored 
njegovog učenja o »višestrukom značenju bića«. A zašto? Srednjovjekov- 
nom tezom o analogiji bitka uči se, da se sva bića podudaraju u bitku, 
ali se istodobno i razlikuju. Odnos bića nalazi se u hijerarhiji u kojoj 
najviše mjesto pripada bogu, kao najsavršenijem biću, kome je sve što 
je stvoreno slično, ali je opet i neslično, jer je bog iznad svakog bića. 

Aristotel u Met. (III. 2) kaže, da se o biću govori u višestrukom smislu. 
Budući da biće ima višestruki smisao potrebno je istraživati svako biće, 
da bi se znalo što ono jest (u svojim razlikama i suprotnostima). Treba 
razlikovati istinito biće i ne-biće kao neistinu (Met. V. 4). Aristotel kaže, 
da smo u određivanju različitog smisla svakog iskaza utvrdili, da se po- 
jam bića uzima u više značenja. Točno je, da su iskazi koji nemaju ni 
potpuno isto značenje ni potpuno različito, analogni. No u Aristotelovoj 
filozofiji radi se o bićima, tj. o području bitka kao takvog, odnosno o 
prirodi. Kozmos je sam za sebe. Analogija bitka postaje time problem 
odnosa u svijetu bića. 


Skolastička teza o analogiji bitka mogla bi biti predmet diskusije, da 
je prije toga dokazano da bog postoji. No nasuprot tome egzistencija boga 
uzeta je kao činjenica i sada se pita: a kako se odnosi to savršeno biće 
prema svijetu, koji je nesavršen i prolazan? 

Čak i s pretpostavke da bog postoji, analogija bitka ne bi bila rješenje 
u spoznaji boga, jer analogna upotreba pojmova o bogu govori ipak, da 
bog nije ono što se o njemu iskazuje. Stoga to uopće ne može biti spoznaja 
o bogu. 

U tezi o analogiji božjeg određenja učinjena je predmetna i metodo- 
loška pogreška, jer se jedno područje oznaka prenosi na drugo, koje tu 
sferu treba da transcendira. I svaka analogna oznaka boga opet se svodi 
na to, da se o bogu govori samo ono što bog nije. 

Teza o analognoj spoznaji boga daje svoj prilog negiranju boga kan 
apsoluta. Čim se počne boga određivati ljudskim kategorijama makar i 
analogno, dokazujemo da čovjek oblikuje svoga boga u skladu sa svojim 
pojmovima: na pr. dobrote, pravednosti, istine, ljepote, moći, sklada i 
slično. Analogija bitka je oblik antropomorfizma u kojemu je svako odre- 
đenje nezavršeno. Analogni bog postaje kao Lukijanov natčovjek (hype- 
ranthropos) ovisan od određenja koja bi pak morao po svom biću trans- 
cendirati. To znači, da bi u teologiji bog mogao biti bog samo kao Deus 
absconditus — (to bi kcnzekventni teolog morao priznati) a kao takav 
bog je čovjeku postao nepoznat. To su mističari bolje shvatili nego sko- 
lastičari. 


354 


2. Je li moguć razgovor o bogu? 


Domišljeni apsolut mora biti nešto što bi bilo prije svakog drugog 
nešta. Dakle nešto što samo jest, potpuno samo jer ničega drugog nema. 
To prvo jest, moralo bi sebe vidjeti kao totalitet, jer ono pored sebe 
nema ništa. Čim je jedno kao totalitet, ono ne može biti uvećano kasnijim 
djelovanjem i nastajanjem. Ono treba da ostane sebi jednako. Kad ostaje 
takvo — nikakvo drugo biće ne može biti niti postati dio njega samog. 
Budući da mora biti iznad svega, pitanje je, kako će čovjek takvo biće 
shvatiti i tumačiti. Misao o otkrivenju nastala je kao potreba uklanjanja 
svake sumnje o takvom biću. Čim se došlo na ideju otkrivenja, dogma- 
tika je sebe stavila iznad kritičnosti mišljenja. Prema tom uvjerenju skep- 
sa odvodi čovjeka od puta spasenja. Vjerovanjem u otkrivenje čovjek 
pobjeđuje smrt. Čovjek je ograničen smrću, no otkrivenjem dobija život.“ 
To zna samo onaj koji vjeruje. Prema Bultmannu otkrivenje je božje dje- 
lovanje (Rim. 1. 17; 2, 5; 1 Kor. |, 7; Gal. 3, 23), događanje, a ne natpri- 
rodno posredovanje znanja. Izvan vjerovanja otkrivenje nije vidljivo. Ne 
otkriva se nešto, u što se vjeruje. Tek u vjerovanju zaključuje se na pred- 
met vjerovanja; stoga vjerovanje pripada u samo otkrivenje (23). 

Vjerovanjem u otkrivenje mišljenje je unaprijed prihvatilo nešto što 
uopće nije dokazivalo. Vjerovanje u dogme nije isto što i mišljenje. Kako 
je moguće filozofski odrediti pojam boga? O čemu se tu tada govori i 
kako se sadržaj tog pojma shvaća? 


Kao uvod u metodološko razmatranje tog problema navest ćemo Filona 
iz Aleksandrije (rođ. između 30. i 20. prije n. ere) koji je pomoću filozofije 
(platonske i stoičke) tumačio Stari Zavjet. Problem je općenit: da li je 
moguće teizam osloboditi od antropomorfizma? Prema Filonu, zadatak je 
filozofije da promatra boga, logos (njegovog posrednika) i vidljivi svijet. 
Bog je pojam savršenosti i sve što iza njega slijedi jest od njega niže, jer 
bog je nepromjenljiv, sam sebi dovoljan, jedinstveno i jednostavno biće. 
Koji su iskazi mogući o takvom biću? Filon piše, da mi znamo da bog jest 
(existentia) ali ne i što jest (essentia). Bog je: ro ov ili aristotelovski 
TO OV 1 ov. Što se može dovesti u vezu sa božjim samoodređenjem: gyow guu 
o ov (Exod. III. 14).1! Za Filona bog je postojanje bez određenja, pa ga 
označuje stoičkim terminom: to genikotaton, tj. nešto što je najopćenitije. 

Pozitivna oznaka boga bila bi jedino to, da bog jest. Tom određenju 
pridružuje se negativni pojam boga da ne znamo esenciju postojeće egzi- 
stencije. Kad u 2 Moj. 3,14 piše da bog govori, ja jesam koji jesam, onda 
iakva determinacija znači negaciju svake razlike i suprotnosti, tj. da bog 
nije ono što nije, onda bi ono što on jest, moralo biti izvan svake relativne 


"R. Bultmann: Der Begrirf der Ojfenbahrung im Neuen Testament 1929. (sam- 
mlung Gemeinverst&ndlicher Vortrage, Bd. 135, 1929. S. 1—48). 


u 2 Moj. 3,13: A _ Mojsije reče Bogu: evo, kad otidem sinovima Izrailjevim, pa im 
rečem: Bog otaca vaših posla me k vama, ako mi reku: kako mu je ime? šta ću im 
kazati? 

14. A Gospod reče Mojsiju: ja sam onaj što jest, I reče: tako ćeš kazati sinovima 
Izrailjevim: koji jest, on me posla k vama. Usp. Oikr. 1, 411,8. 

egzistencije. A šta bi to bilo? To bi bilo ništa u odnosu na svako moguće 
šta. Dakle nijedno šta ne bi bilo pozitivna oznaka. Egzistencija bez pozi- 


tivne oznake sadržajno je neodređena. 


Iskaz boga: jesam koji jesam, znači vlastitu negaciju. 

Za sve što jest, nužno je reći da jest. To je već jasno odredio Parmenid 
tvrdnjom: bitak jest, nebitak nije. Kad bog kaže jesam, onda sebe iska- 
zuje na način drugih bića koja isto jesu. Oznaka »jest« uključuje i svoje 
negdje, jer ne može biti »jest«, a da nije nigdje. Ako bismo rekli da bog 
jest, ali da nije nigdje, onda bi to značilo, da boga smatramo samo praz- 
nim pojmom. Anselmo je u svom ontološkom dokazu pokušao baš doka- 
zati da bog nije samo u ljudskom pojmu, već mora i zbiljski postojati. 

Uz božje »jest« mora se uključiti i negdje, a to je već određenje koje 
sužava prvcbitnu apsolutnost. Možemo reći i ovako: bog je određen svo- 
jim »jest«. Ako svojim bićem ne bi bio određen onda bi bio svojim bićem 
neodređen. To bi značilo, da bi bio određen nekim drugim bićem, (koje 
bi od njega bilo manje). Božji iskaz: jesam — sadrži u sebi nemogućnost 
razlike i suprotnosti, da se kaže: nisam. Ako bog ne može reći: nisam, 
već samo: jesam, onda sebe shvaća samo na taj način. Tu je uključena 
određenost, makar i vlastitim bićem. Ako je nešto određeno, nije sobom 
savršeno. Čim bog kaže: jesam, odmah sebe određuje, a time i negira kao 
nešto što bi moralo biti apsolut, u doslovnom značenju, tj. ono što nije 
ničim vezano, što je od svega oslobođeno. Nemoguće je biti slobodan od 
sebe, Stoga božji iskaz: jesam koji jesam postaje svoja sadržajna suprot- 
nost i znači: jesam samo ono što jesam i ništa više. Sužavanje pojma na 
određeni opseg opet je dokaz uvjetovanosti i određenosti. 


Da li bog može biti bog? Božje određenje: jesam koji jesam, pokazuje 
da se pojam boga kao apsoluta, uopće ne može oblikovati. To znači da 
bog ne može biti bog, jer da bi bio bog, morao bi postići egzistenciju ne- 
ovisnu od bilo čega u što i sam pripada. Bog koji za sebe kaže: jesam koji 
jesam, potvrđuje da je samo ono što u sebi jest, a to je već relativni od- 
nos; jer sebe shvaća kao razliku prema nečemu drugom. Filon je mislio 
da bog nema relativnu egzistenciju (ov Trozoz vo ri). No iz sornje analize, 
očito je da je božje određenje (makar samim sobom) put u relativnost. 

Preostaju još ove mogućnosti iskaza: 1.) jesam koji nisam, 2.) nisam 

koji jesam i 3.) nisam koji nisam. Pogledajmo što to znači. 
1. Jesam koji nisam. Ako bi bog bio onaj koj: nije, onda bi mogao biti 
bog. No on to ne može biti, jer je samo onaj koji jest. Da bi bog bio ono 
što nije, morao bi se negirati u svakom određenju. Ni »jesam« ne bi smio 
iskazati. To bi bilo onda ništa. A ništa nije nešta, prema tome pojam boga 
je nemoguć. 


Stav 2.): Nisam koji jesam svodi se na stav 1, a 3. nisum koji nisam obrće 
se u tvrdnju: jesam koji jesam. 


Filon kaže da beg nije složen već je jednostavan. Ako bi se bogu što 
pridodavalo, tada bi to bilo: 1.) ili jače od boga, 2.) ili slabije i 3.) ili bogu 
jednako. Filon sve te mogućnosti odbija s tvrdnjom, da bi bog bio pro- 

lazan, kad bi se to moglo događati.!?* Bog je neprclazan. Ako je neprolazan 
morao bi uvijek sebi biti jednak. Jednak sebi znači ostati ono što jest. 
Božje »jest«, jest ono što je bog. Bog je sam sobom određen, dakle nije 
neodređen. Nepromjenljivost znači ostati uvijek to što jest. No to »jest« 
određeno je baš svojim bićem. Stoga nepromjenljivost božja znači stalnu 
božju određenost, Nužno slijedi zaključak, da o bogu nije moguć nikakav 
iskaz, jer svaki iskaz je negacija boga. 


Šta bi bog bio da o sebi nije ništa rekao? Na Mojsijevo pitanje bogu, 
da mu bog kaže svoje ime, da bi mogao reći s kim je razgorarao, bog je 
odgovorio: ja sam onaj što jest. To bi dakle bilo ime. Da bog na to nije 
odgovorio ostao bi potpuno bezimen. To bi bilo logičnije. Spinozina tvrd- 
nja, da je determinacija negacija i tu se primjenjuje. Bog bez imena, tj, 
nešto bez određenja, sačuvalo bi se od pozitivnog određenja, a time i 
ograničenja, tj. od ukidanja samoga sebe. Dakle bog ne smije ništa govo- 
riti, da se ne bi ničim negirao. Gnostici su točno zaključili da je bog šutnja 
(sig6). Oni su to shvatili kao vremensko određenje, prije samog stvaranja. 
Kad se kaže da je u početku bila riječ, onda je moguće pitanje, a šta je 
bog bio prije? Prije riječi je šutnja, dakle bog je bio Šutnja. 

No šutnja kao bit boga znači nešto sasvim drugo. Bog o sebi ne može 
ništa iskazati, da se ne bi ograničio. No da li on sebe u šutnji zna? Ako 
je šutnja način da se nijedan iskaz ne saopći onda je šutnja božji habitus. 
Bog ostaje u šutnji kao svom bivstvu. Time bi bog i sam sebi bio nepoznat. 
Ako bi šutnju mislio kao razliku prema sebi, onda bi sebe shvatio kao 
nešto (određeno), pa ne bi bio apsolutan. Ako bi šutnju mislio kao istost 
sa samim sobom, onda je to opet vrsta određenosti. Preostaje šutnja kao 
neodređeno, a to isključuje svaku moguću svijest. Ako bi bog sebe znao 
kao šutnju onda bi to bio oblik određenja. Dakle, on ne smije biti ni 
šutnja. On bi morao biti nešto prije svakog određenja, tj. nešto što opet 
nije nešta, već ništa. Gdje je mogući kraj ili pak početak? To je u biti 
isto što i Plotinov problem kad govori o Jednom (“Ev) kao nečemu što 
treba prethoditi svakom mnoštvu, tj. odnosu i određenju u relaciji subjekt- 
-objeki. Plotin je mislio da se samo tako mogu prevladati dva načina 
filozofiranja: Platonov i Aristotelov. Platonovo mnoštvo ideja ne dolazi 
do Jednog. Ni Aristotelov nepokretni pokretač, koji je mišljenje mišljenja, 
nije ono pravo ishodište, jer mišljenje mišljenja označuje stanje svijesti. 
Treba ići i iznad toga. Božanstvo bi moralo biti nešto prije svega, što 
znači i prije samoga sebe. A šta je bilo prije svijesti? A prije toga prije? 
itd. Plotin Jedno označuje pojmom 8vvapig (moć). Dakle Jedno je moć. No 
ni taj iskaz ne bi smio biti pozitivno shvaćen, jer Jedno mora ostati bez 
ikakvih oznaka, jer sve što bismo mu pripisali, bilo bi njegovo ograni- 
čenje." Stoga Plotin s pravom zaključuje da se o Jednom ne može ni go- 


" Die _ Nachsokratiker — In Auswahl, Uberšsetzt und herausgegeben von Wilheim 
Nestle 1. 11. Jena 1923. 


'4 Fnn, VL 9. 3. Jedno nije nešto što se kreće, niti opet nešto što miruje, nije u 


prostoru, nije u vremenu, nego nešto samo u sebi, jednooblično, ili točnije, bezoblično, 
ivr je prije svakog oblika, prije kretanja, prije mirovanja. Ta naime svojstva odgova- 
raju onome, što postoji pa ga i čine mnoštvom... Tko točno govori, ne smije ga na- 


zivati ni ovo ni ono, nego time mi, koji izvana obilazimo oko Jednoga želimo izjaviti, 

voriti ni pisati. A to isto odnosi se i na pojam boga, jer bog treba da bude 
apsolutno biće. 

Pokušajmo sa tla filozofije tj. kritičkog racinalizma govoriti o bogu. 
Da bismo o bogu kao apsolutu mogli reći što bog jest, moralo bi se pret- 
postaviti da je čovjek po svom znanju ravan božjem biću. Tek tada bismo 
mogli izreći božju suštinu. (U ovom izvodu pretpostavili smo da bog po- 
stoji). No takvu sposobnost teolozi čovjeku ne priznaju. Na problemu 
tumačenja božje bitnosti postoji razlika između Anselma i Tome Akvin- 
skog. Anselmo je egzistenciju boga tumačio iz samog pojma boga. Ako u 
mišljenju imamo pojam boga, tada bi bilo očito da bog i postoji, jer bog 
je biće iznad kojeg nešta veće ne može biti mišljeno. Ako bi bog bio samo 
u ljudskom pojmu, tada bi ono iznad čega nešta veće može biti mišljeno 
bilo veće od onoga iznad čega nešto veće ne može biti mišljeno. 
Da se to ne bi dogodilo treba reći, da bog postoji i zbiljski (Proslogium 
c. 2. 3.). Gaunilo je prigovorio Anselmu da se tom metodom može doka- 
zati da na primjer postoji najidealnije ostrvo u Okeanu. Ako ono o čemu 
imamo pojam mora i da postoji tada je sve moguće dokazivati. U tom 
odnosu taj problem poznaje već sofist Gorgija, kad dokazuje da ničega 
nema. Ako bi pak šta postojalo, mi to ne bismo mogli spoznati, a ako 
bismo mogli spoznati ne bismo to mogli drugom saopćiti. 


Toma Akvinski nije dokazivao boga iz samog pojma boga, jer je ne- 
moguće da bi čovjek znao božju suštinu. Stoga je svoje argumente izvodio 
a posteriori. Da bi čovjek mogao reći, što bog jest, on bi morao biti na 
nivou božjeg znanja. To nije moguće. Stoga nužno slijedi zaključak, da 
čovjek govori o bogu ono što bog nije. Svaki razgovor o bogu znači ne- 
giranje božje biti i božjeg bića kakav bi on po sebi morao biti, 

Šta znači da razgovor o bogu nije moguć ni sa tla teologije.!! Nemo- 
gučnost adekvalnog iskaza slijedi iz ontološke razlike egzistencije što se 
tvrdi i učenjem o analogiji bitka. Ni pozitivni ni negativni iskazi nisu 
adekvatni. Kad o bogu ne možemo reći što bog jest, tada je grijeh pred 
bogom ako se o njemu uopće govori. Da ne bi čovjek griješio, on o bogu 
ne smije ništa govoriti. Dakle preostaje samo šutnja o bogu. U ljudskom 


što doživljujemo, sad mu se priblhžavajuvi. sad se od niega udaljujuci zbog poieskoća, 
koje sc javljadu u vezi s njime. 4. ... o Jednome se ne može ni govoriti ni pisati. 5. 

. Jedno ne pripada među stvari, koje postoje, jer bi inače i tu bilo Jedno s obzirom 
na nešto drugo. Njemu doista ne odgovara nijedno ime, no ako ga ipak treba nekako 
nazvati, općenito može se na prikladan način nazvati Jednim, ali ne kao da je nešto 
drugo, a zatim Jedno... Jedno je sila koja rađa sve. Tu silu nazivamo Jedno iz nu- 
žde, da je međusobno nekako označimo, vodeći tim imenom do nedjeljiva pojma i želeći 
dati duši jedinstvo... 6. U kojem onda smislu nazivamo to Jednim i kako se ta dade 
prilagoditi mišljenju?... Kad ga naime zamisliš kao um ili kao boga. ono je više od 
toga, a opet kad ga u misli uzmeš kao jedno, i tada je ono više nego bog, ako sebi 
predstaviš, da je jedinstvenije od tvoje misli. Jer ona je samo o sebi bez ikakva akci- 
denta. Po tome, što je Jedno samo sebi dovoljno, može se zamisliti i njegovo jedinstvo. 
Ono naime. što je najprimjerenije od svega i samo sebi najdovoljnije. treba da bude i 
potpuno bez potreba. 


4" Da se na boga ne može primijeniti nijedna kategorija dakazivao ie Scotus Eriu- 
gena u svom djelu: De div, naturae. U dljalogu koji se vodi između učitelja i učenika 
jasno je da bi govor 0 bogu bio negacija boga. Pogledajmo primjer: 

»Božanska priroda nije ni cjelina ni dio, a ipak se naziva cjelinom i dijelom, jer 
je ona stvorila svaku cjelinu i svaki dio i sve cjeline i sve dijelove. Isto tako nije ona 
ni rod ni oblik, ni vrsta ni broj (pojedinost), ni supstancija bilo najopćenitija ili naj- 
posehniia, ali se ipak o njoj sve to izriče, jer od nje sve to dobiva sposobnost posto- 
janja. Ona se također naziva općenitošću svega toga. iako neogranićenošću svoje uzvi- 
šenosti nadvisuje općenitost svega stvorenoga, jer je ona stvorila čitavu općenitost. Ka- 

odnosu šutnja je govor bez govora. Između šutnje i govora postoji dija- 
lektički odnos. Ako čovjek nije šutio ne može ni govoriti. O stupnju šutnje 
ovisi i nivo razgovora. Govor bez šutnje izgubio bi misaonu osnovu. Du- 
bina šutnje u skladu je s nivoom govora.15 


Budući da je svaki iskaz o bogu govor onoga što bog nije mužno slijedi 
da je svaki razgovor o bogu negacija boga. Tako se i na tlu teizma dolazi 
do negiranja boga.!" To bih ja nazvao teistički ateizam ili religiozni atei- 
zam. Da li su ti pojmovi održivi? Prividno, to bi bile suprotne oznake. Ako 
je teizam, ne može biti ateizam i obratno. Imanentnom kritikom dolazimo 
do zaključka da se i sa tla teizma o bogu govori što bog nije, tj. ono što 
je negacija božjeg određenja. Za teologa preostaje čisto »jest« (boga) i 
ništa više. To bi bilo filozofsko određenje bitka, u kojemu se u toj oznaci 
ne može odrediti sadržajna razlika nijednog pojedinačnog bića. Ma koji 
sadržaj uzeli, odmah napuštamo tu najopćenitiju oznaku i idemo u svijet 
bića.!17 Bog kao »jest« može za teologa ostati samo u iskazu »jest« (a taj 


ko dakle božanska priroda može o sebi shvaćati što je, kad ona nije ništa? Nadvlsuje 
naime sve, što jest, jer ni ona sama nije postojanje, nego svako postojanje potječe od 
nje, koja se vrsnoćom svoje uzvišenosti izdiže iznad svake suštine i supstancije. Ili, 
kako neogranićenost može u nečemu biti određena od toga samoga ili u nečemu biti za- 
mišljena, kada to samo spoznaje sebe izdignutim iznad svega ograničenoga i neogra- 
ničenoga, iznad ograničenosti i neograničenosti? 

Bog dakle ne zna, što je on, jer je nepojmljiv u bilo čemu i sebi samome i svakom 
razumu... 

Ućenik: Ono, što si rekao a neobičnom božanskom neznanju, po kojem bog ne zna, 
slo je on, čini mi se, priznajem, lako je tamno, da ipak nije lažno, nego istinito i vje- 
rojaino. (II. 28). 


* O tom problemu pisao je: Wilhelm Weischedel — Die Sprache des Schweigens, 


zur Dialektik von Wort und Schweigen. Veroffentlicht in: Dialektik und Dynamik der 
Person; Festschrift filr Robert Heiss zum 60. Geburtstag, Kiepenheuert et Witsch, 1963. 


"“ TII. 3. »Tko tvrdi, da bog postoji, smatra, ili da se on brine za stvari u svijetu 
ili da se ne brine, a ako se brine, ili da se brine za sve ili samo za neke. No kad bi se 
bog brinuo za sve, ne bi bilo nikakva zla ni opaćine u svijetu. Međutim govore. da je 
sve puno opačine. Neće se dakle kazati, da se bog brine za sve. Ako se pak brine samo 
za neke stvari, zbog čega se brine za jedne, a ne za druge? Jer ili on hoće 1 može da 
se brine za sve. ili hoće, ali ne _ može, ili može, a neće, ili pak niti hoće niti može. 
Ali, kad bi htio i mogao, on bi se za sve brinuo. No, prema naprijed iznijetom, on se 
ne brine za sve. Ne stoji dakle tvrdnja, da on hoćc i može da se brine za sve. Ako do- 
duše hoće, ali ne može, slabiji je od uzroka, zbog kojega se ne može brinuti za ono, za 
sto se ne brine. No to. da je od nečega slabiji. protivi se pojmu boga. Ako se on može 
brinuti za sve, ali neće, moglo bi se pomisliti, da je zloban. Ako pak niti hoće niti 
može, i zloban je i slab, Tako govoriti o bogu priliči doista samo bezbožnicima. 

Bog se dakle ne brine za stvari u svijetu. No ako se ni za što ne brine i ako ne 
postoji niti kakvo njegovo djelo niti učinak djelovanja, nitko neće moće kazati, odakle 
dokučuje. da bog postoji, kad se on ne pokazuje iz sama sebe niti se može dokučiti po 
Kakvim učincima. T zbog toga je dakle nedokučivo da li bog postoji. Iz toga zaključu- 
iemo, da su oni, koji s dubokim uvjerenjem govore, da bog postoji, zacijelo primorani 
upadati u bezbožnost, Ako naime govore, da se on brine za sve. time će kazati, da je 
bog uzročnik zala, a ako govore, da se brine samo za neke stvari ili čak ni za što, bit 
te primorani kazati, da je bog ili zloban ili slab. Takav pak govor očito dolikuje bez- 
božnicima. (Tekst: Sekst — Empirik: Pironove postavke). 


H o.Kad govorimo o bitku i samo o bitku. onda se jedinstvo može sastoiati samo 
u tome što svi predmeti o kojima je riječ, jesu, postoje. Oni su obuhvaćeni samo u 
jedinstvu toga bića, i ni u kakvom drugom, i zajednički izraz da svi oni jesu ne samo 
da im ne može dati nikakve druge, ni zajedničke ni nezajedničke osobine. već sve ta- 
kve osobine za prvi mah isključuje iz posmatranja. Jer, čim se ma i za milimetar uda- 
ljimo od proste osnovne činjenice da svim tim stvarima zajednički pripada bitak, pred 
naše oči počinju izlaziti razlike između tih stvari, — a da li se te razlike sastoje u 
tame što su ijedne stvari bijele a druge crne. jedne žive a druge mrtve, jedne. možda 
od ovog. a druge od onog svijeta, to nc možemo riješiti na osnovu toga što im svima 
podjednako pripisujemo golu egzistencaju, 

Jedinstvo svijeta ne sastoji se u njegovu bitku. mada je bitak pretpostavka za nje- 
govo jedinstvo, jer svijet najprije mora biti, pa da može biti jedno. Pitanje bitka je 
uopće jedno otvoreno pitanje čim pređemo onu granicu gdje prestaje naše iskustvo. 
trEngels — Anti-Dihring, str. 42—43, izdanje Naprijed). 

jest, jest pretpostavka) i ništa više. Ateizam na tom tlu značio bi govorenje 
o božjem »jest«. Ako se taj govor mora prihvatiti onda teist nužno postaje 
teistički ateist. To znači da on priznaje »jest« boga, što ateisti ne priznaju. 
No čim počne misliti ili govoriti o tom »jest« on ga odmah ukida. To dru- 
gačije nije ni moguće, jer to čisto »jest« može se odrediti i kao Ništa, tj. 
to je nešta što bi bilo prije svakog nešta. Takav put tumačenja bitka 
poznat je filozofiji od Plotina do Hegela.!3 


Da teist ne bi bio ateist on mora da šuti. Religioznim mističarima to 
je bilo jasno. Oni su smatrali da se najveća pobožnost izražava samo šut- 
njom. No kakva ta šutnja može da bude? To je nešto slično Pironovom 
pojmu epohć. Piron je dokazivao da se svakoj tezi može suprotstaviti 
jednako vrijedna antiteza, Prema tome, čini se, da su teza i antiteza jed- 
nake. Na osnovu toga, mišljenje stoji u ravnoteži i ne može se odlučiti 
ni za jednu stranu. Stoga jedino preostaje uzdržavanje od izricanja suda. 
No to kao odluka slijedi na osnovu teorije, tj. znanja. To bi bilo znanje 
neznanja. Dakle epohe je kraj koji ne može biti zamijenjen. Isto je i sa 
nužnošću teološke šutnje.!? 

Zašto je šutnja nužna? Zato što nijedan iskaz o bogu nije pravi. Takva 
šutnja je razumna jer je svjesna da je nemoguć adekvatan govor o bogu. 

Sa teološkog stanovišta preostaju dvije mogućnosti: ili šutnja ili tei- 
stički (religiozni) ateizam. Trećega nema. Ako bi se teolog odlučio na 
šutnju, onda bi to bio logički zaključak iz cjelokupne teologije. Naime 
šutnja ne može biti početak odnosa i tumačenja. To mora biti kraj. Tko 
je došao do toga kraja moći će, poput Platonovih istraživača ideja, reći 
da je došao do završetka te da se dalje ne može ići, jer je sav put već 
prijeđen. Platon je mislio, da bi to bio počinak i odmor od svih napora 
koji su tome prethodili. Šutnja kao teološki zaključak može postojati samo 
kod onih koji su duboko proživjeli razmišljanje o apsolutu kojeg su pret- 
postavili. To bi bio kvalitet lične religioznosti. Sve drugo je antropomor- 
fizam, egoizam i pragmatizam. Religioznost kao odnos prema apsolutu 
izražava se samo šutnjom. To je opet Plotinov problem, da se o Jednom 
ne može ni govoriti ni pisati. Šutnja u teologiji logički je domišljena ne- 
mogućnost govora o bogu kao bogu (kao biću koje za teologa postoji). 
Čim se to negira jasno je, da bog nije cilj već sredstvo, a to više nema 
ništa zajedničko sa bogom kao apsolutnim bićem (kako teologija misli) 
niti se bog takvim tada priznaje. 

Problem je dakle u ovome: O čemu mi govorimo kad govorimo o bogu? 
Na to pitanje imamo odgovor u povijesti različitih religija. To je jasno 


18 Protestantski teolog Paul Tillich piše, da treba razlikovati pojmove bog i egzisten- 
cija, kad se govori o bogu, S tog tla on kritikuje i različite teološke dokaze za epzi- 
stenciju boga. (Tekst: P. Tillich: Systematischen Theologie, Band I, Dritte, vom Verfasser 
liberarbeitete Auflage, 1996, str. 239—242). 


" Dionizije Areopagita pisao je: »Naći ćeš mnoge medu teolozima, koHi su božan- 
stvo stavili ne samo kao nevidljivo, i neshvatljivo nego i kao neistraživo i neobjašnjivo, 
jer nema nikakvog traga (znaka) o tome što pripada u njegovu skrivenu neizmjernost- 
Dalje D. Areopagita piše da treba slaviti uzvišenu skrivenost pravobožanstva, koji ic 
iznad uma i supstancije. »Ono, što je neizrecivo treba poštivati razumnom šutnjom 
(ra de avonra_ gegeovt yn rpovrez) i tako se uzdići do zraka koje nam svijetle iz sve- 
tih spisa... (Div. n, 1. 2—3, €, 588 C—3589 B, Citirano prema Gilsonu). 

i iz povijesti filozofije. Kad govorimo o bogu onda govorimo samo o našem 
pojmu boga. Taj pojam ima uvijek i povijesna određenja.?" Ideja boga 
od Homerove mitologije do danas pokazuje veoma različite stupnjeve 
shvaćanja boga. Homerovi bogovi imaju sve ljudske osobine. S punim 
pravom je rečeno da je Homer bolji od svojih bogova. Plotin je zaključio 
helensku misao tvrdnjom da se o Jednom ne može ni govoriti ni pisati. 
Crkveni otac Augustin mislio je u početku, da je bog Okean, koji sve 
prožima što se u njemu nalazi. Dogma o bogočovjeku u kršćanstvu opet 
je posebnost u odnosu na druge religije. 

Razgovor o ljudskom pojmu boga u stvari je razgovor o čovjeku. U 
teološkom pogledu adekvatan govor o bogu bio bi samo govor iz boga. To 
znači da bi jedino bog mogao o sebi govoriti. Čovjekov razgovor nije iskaz 
iz boga, već govor o bogu.ž! Prva mogućnost postojala bi ako bismo pret- 
postavili da postoji bog. To je u biti svaki teološki početak. Ako apstra- 
hiramo od te pretpostavke onda čovjeku ništa drugo ne preostaje, već 
njegov vlastiti pojam boga.?* Postojao bog ili ne postojao naš razgovor 
o bogu ne može ništa drugo biti već razgovor o našem pojmu boga, što 
znači, da je to razgovor o čovjeku, tj. razgovor o nama samima. To je 
egzistencijalni problem. Stupnjevi odnosa: iz boga — o bogu — o nama 
samima, pokazuju različite kriterije mišljenja. Relacija bog-čovjek, pre- 
staje imati transcendentni odnos tek tada kad čovjek shvati da govori 
o sebi i o svom odnosu prema apsolutu, kojeg je pretpostavio. 

Pregled povijesnog razgovora o bogu u pozitivnom određenju sadrži 
povijest čovjekovog mišljenja o samom sebi kao eshatološkom biću. To 
su različiti modusi shvaćanja mogućeg života poslije prirodne smrti. U 
tom odnosu bogovi, a kasnije jedan bog, postaju nada i utočište takvih 
želja. Kod Homera Odisej može sići u podzemlje da vidi šta mrtvi rade. 
To uspijeva i junaku Platonove Države Eru iz Armenije. Kršćanstvo je 
tu mnogo strožije. Treba vjerovati, a provjeravanja nema. 

Razgovor o bogu u negativnom određenju tj. u negiranju božje egzi- 
stencije, pokazuje probleme povijesti ateizma. To je opet samo razgovor 
o čovjeku, tj. kako je čovjek sebe mislio. Da li je sebe shvatio kao nasljed- 


* U različitim teologijama bog je prilagođen i različitim dogmatikama. Na pr. u 
teološkom riječniku koji su napisali K. Rahner i H. Vorgrimler piše: »Unsere Glaubens- 
aussage lautet also Ietzlich und ađ&šquat nicht: 'Es gibt einen Gott', sondern: Dieser, mit 
dem wir es in der Geschichte Jesu Christi zu tun haben. der darin erscheint. der sich 
als Dreifaltigkeit offenbart und mitteilt, ist Gott, ist der einzige Gott, der Grund aller 
vielfaltigen, antagonistischen Wirklichkeit und das Geheimnis scehlechthin« (146, Kleines 
Theologische Weorterbuch, Herder Biicherei, Freiburg 1961). 


“O tom problemu pisao je s teološkog gledišta Rudolf Bultmann u članku: Wel- 
chen Sinn hat es, vom Gott zu reden? (Theologische Bldttor. IV. 1925. ili: Glauben und 
Verstehen, Gesammelte Aufsitze von Rudolf Bultmann, Erster Band, zwcite, unverdn- 
derte Auflage, 1954. Tiibigen) 


:2 Na toj osnovi nastala je i ideja o tri obmanjivača u religiji pri čemu se misli na 
Mojsija, Isusa i Muhameda. Ta ideja poznata je već u 10. stoljeću u arapskoj prosvijeli- 
teliskoj misli, i odatle je došla u Evropu. Autor teksta; De tribus impostoribus, anno 
MDIIC (1598) nije još sa sigurnošću utvrđen. Sporna ie i navedena godina, Opširnije a 
tome: Jacob Presser — Das Buch »De Tribus Impostoribus, Dissertation, Amsterđam 
1926. 

Tekst: De tribus impostoribus, Anno MDIIC. 


Von dem drei Betriigern 1598 (Moses, Jesus, Mohammed). Zweisprachige Ausgabe. 
herausgegeben, und eingeleitet von Gerhard Bartsch ibersetzt von Rolf Walther, Aka- 
demie-Verlag, Berlin 1960. 


361 


nika Adamovog grijeha ili kao samostalnog stvaraoca svoje povijesti i 
egzistencije.23 

Ako bismo stali na stajalište teologije, jasno je, da je bog uvijek nešto 
drugo od onoga što se o njemu kaže. Stoga je takav razgovor potpuno 
besmislen, ako želi da se odnosi na boga. Još više. To može biti samo 
uvreda boga, jer se o bogu govori samo ono što bog nije. R. Bultmann 
zaključio je gore navedeni članak tvrdnjom da razgovor o bogu ima dva 
moguća značenja. Ako bog postoji tada je svaki razgovor o bogu čovjekov 
grijeh (jer ne može biti govor iz boga), a ako bog ne postoji tada je takav 
razgovor potpuno besmislen. Tome bi se moglo dodati i ovo: Kad bi bog 
postojao ne bi ga trebalo dokazivati. 

S kritičkog gledišta povijesti ideja (bilo religioznih ili filozofskih) treba 
reći da je svaki razgovor o bogu bespredmetan, jer bog nije dokazano već 
je samo pomišljeno biće.24 Ta bespredmetnost u odnosu na pomišljeno 
biće jest predmetnost za čovjeka, jer on tu vidi sebe i razgovara o sebi 
tokom svoje povijesti. Na taj način se prošlost suočava sa sadašnjošću. 
Mijenjanje bespredmetnosti (u odnosu na apsolut) u predmetnost (u odno- 
su na čovjeka) pokazuje da svaki pojedinac stoji pred svojim egzistenci- 
jalnim problemima. K. Jaspers s pravom tvrdi da se egzistencija kao 
svoja vlastitost u odnosu na postojanje (Dasein) kao bačenost i trajanje, 
uvijek mora iznova osvajati, jer u egzistenciji i mišljenju kao otvorenom 
horizontu ništa nije za stalno dato. Već Platonov »Protagora« razmatra 
razliku između »postati« i »biti«. U etičkom pogledu lakše je dobar postati 
nego biti. Jer »biti« je trajanje koje se mora iznova osiguravati. To se 
adnosi i na razgovor o bogu koji može biti jedino razgovor o čovjeku. 
Čim u tom razgovoru čovjek sebe ne vidi on odmah prelazi na tlo razli- 
čitih religija u kojima vidi sadržaj, koji je oblikovan neovisno od njegova 
bića. Ako religiji ne priznaje samostalnu povijest, tada u povijesti religije 
vidi povijest sebe u svom razdoblju religioznosti. 

U svojim spisima Feuerbach je dokazivao da je tajna teologije antro- 
pologija. Njegov razvojni put koji je pošao od boga da bi preko uma do- 
šao do čovjeka, sadrži način čovjekovog traženja vlastite suštine. Kada se 
početak (bog) pokaže kao svršetak (čovjek) tada je jasno da je to moguće 
baš zbog toga, što se završetak nalazi već u početku kav svom dijalektič- 
kom odnosu. Početak se ne može vidjeti bez postignutog završetka. Ako 
završetak nije bio u početku on se neće naći ni u završetku. To važi za 


"Ta misao o potpunoj samostalnosti čovjeka poznata je već antičkom prosvjeti- 
teljstvu. Kod Diogena Laertija nalazi se tekst u kojem se kaže da je Aristivon učenik 
Teodor imao naziv: Teodor ateist, time dakle sam bog (Benčmooz n8rog sira 802). Naziv 
je iz nepotpuno jasne anegdote kod Diog. Laert. (I!. 100), a radi se o tome, da je Teo- 
dor u razgovoru sa Stilponom negirao bogove. Na pitanje, da li je on tada bog — od- 
govorio je: da. Smisao bi bio u tvrdnji, da je čovjek sam sebi najviše biće. 

"Stoga teologija u biti ne može biti prava sadržajna suprotnost filozofiji, jer ne- 
ma značenje istinske zbiljnosti. O tom odnosu Marx piše: »Kršćanstvo ili religija uopće 
i filozofija su ekstremi. Ali, u stvari, religija se istinski ne suprotstavlja filozofiji, bu- 
dući da filozofija shvata religiju u njenoj iltuzornoj zbilji. Tako je relisija, ako hoce da 
bude zbilja, ukinuta u samoj sebi za filozofiju. Nema zbiljskog dualizma suštine (120. 
Kritika Hegelove filozofije prava, 1960, Sarajevo). 

(Christentum oder Religion iiberhaupt und Philosophie sind Extreme. Aber in Wahr- 
heit bildet die Religion zur Philosophie keinen wahren Gegensatz. Denn die Philosophie 
begreift dic Religion in ihrer illusorischen Wirklichkcit. Sie ist also fur die Philosophie 
— sofern sie eine Wirklichkeit sein will — in sich selbst aufgelčst. Es gibt keinen wir- 
klichen Dualismus des Wesens. (294, Bd. I. Dieiz. Verlag. Berlin, 1961). 

svaki razvoj. Razlika početak-završetak je stupnjevit slijed razvoja neke 
cjeline. Bog kao početak i čovjek kao završetak boga pokazuje isti odnos. 
Da je ideja boga nastala neovisno od čovjeka tada taj izvod ne bi bio 
moguć. Stanje boga je stupanj čovjekovog shvaćanja bitka. Već u samom 
tom početku čovjek je sebe shvatio kao svoju vlastitost i drugost u odnosu 
na sva ostala bića. Stvarajući bića izvan sebe čovjek je umanjivao samo- 
stalnost svoje egzistencije. Kada je u svom kritičkom mišljenju došao do 
zaključka, da postoji samo čovjek, tada je sa tla realnosti ukinuo prvobit- 
nu transcendentnost. U početku je stvorio eshatologiju, a na završetku je 
sebe shvatio kao nosioca svih oblika svijesti. U tom smislu i razgovor 
o bogu postaje nužan, jer je to razgovor o samom čovjeku, tj. o oblikova- 
nju i povijesnoj metamorfozi njegovih različitih ideja i shvaćanja. 


3. Zušto se religija može odrediti u svahom društvenom poretku? 


Sadržaj religioznog vjerovanja odnosi se prvenstveno na eshatologiju, 
na ono, što će se prema vjerovanju, dogoditi nakon čovjekove smrti. Glav- 
no je pitanje, da li će se ovaj zemaljska život nastaviti ili ne? Kako će 
nakon božjeg suda izgledati mjesto budućeg boravka? Da li će biti do- 
voljno mjesta u paklu? Gdje je početak raja? Da li će na drugom svijetu 
svatko naći svoje, koji su mu bili dragi? No, kako će biti siguran da neće 
sresti i one koje baš ni ovdje na zemlji nije trpio? 

U teoriji o vječnom povratku svega stoici su tvrdili da će se ovdje na 
zemlji sve iznova događati. Sokrat će se ponovno svađati pred Atenja- 
nima sa Ksantipom, opet će popiti otrov itd. U takvom shvaćanju ono- 
stranost nije potrebna, jer sve će se opet jednom pojaviti u svom prvo- 
bitnom postojanju na zemlji. To vrijedi i za gradove i za države. 

Ipak, ta konstantnost nije baš ohrabrujuća. Ako nema nikakvih pro- 
mjena, pitanje je, da li je poželjno da se opet sve dogodi kako je nekad 
bilo? Da li bi na pr. atenski rob želio još jednom biti to što je bio? Stanje 
se može popraviti vjerovanjem u seljenje duša. Plotin je dokazivao da 
će se ostvariti opća pravednost baš seljenjem duša. Svatko će biti kažnjen 
za nedjela. Tek očišćena duša moći će postići sretan život i zadovoljstvo. 

Očito je, da religiozni čovjek doživljava svoju egzistenciju na dvojak 
način. Jedno je — život ovdje na zemlji, a drugo je — neizvjesnost, šta 
će biti poslije? Ta eshatološka pitanja i shvaćanja predmet su svake reli- 
gije. Bit dogmatike je baš u tome da se ona po sadržaju ne mijenja. No 
povijesnim i društvenim razvojem dolazi se ipak do novih shvaćanja. 
Na pr. savremeni pokret u protestantskoj teologiji, poznat kao demitolo- 
giziranje Biblije traži moduse religioznosti u atomsko doba. R. Bultmann 
misli, da se sadržaj evanđelja može približiti savremenom čovjeku, no 
tek tada, kad se to demitologizira, tj. kad se nađe jezik (govor) koji je 
jasan današnjim ljudima. K. Jaspers je u polemici s Bultmannom branio 
mitos kao oblik koji obogaćuje racionalne iskaze.25 


5 Karl Jaspers — Rudoif Bultmann: Die Frage der Entmythologisierung, R. Piper 
et, Co. Miinchen, 1954. s. 118. 

Suvremeni pokret, koji je poznat kao Nova teologija pokušava naći 
nova tumačenja već utvrđenih sadržaja. Iako se tu ne negira sama bit 
vjerovanja, ipak su te promjene veoma interesantne.25 Ide se za tim da 
se čovjeku približi tradicija no tako da svaki pojedinac može sebe tu 
naći. Time se religiozni problem sjedinjuje sa egzistencijalnom temati- 
kom. Svaki čovjek razmišlja o sebi. Zašto uopće čovjek može biti bolestan, 
neraspoložen, zamišljen, nezadovoljan? Na kraju: zašto čovjek mora da 
umre? To je apsolutno pitanje kojim se bavi svaka religija. Na granici 
života i smrti nastaje za vjernika neizvjesnost. Da li je time svemu kraj 
ili se ipak može nadati da još nešta postoji? Eshatologija kao sadržaj i cilj 
bio je i ostaje osnova svake religije, bez obzira u kojem se povijesnom 
razdoblju živjelo i živi. 


U prosvjetiteljskoj filozofiji isticana je potreba racionalne kritike reli- 
gije, da bi se ljudi oslobodili od zabluda u koje vjeruju. Ta kritika bila je 
oštra i duhovita. No ipak religija je ostala i dalje sa svim svojim dogma- 
ma. Nasuprot prosvjetiteljskom ateizmu, Marx je kritiku religije prenio 
u društveni i povijesni sadržaj. Stoga je pisao, da se uspješna kritika reli- 
gije ostvaruje samo putem socijalnih i revolucionarnih promjena u dru- 
štvu. Dakle, potrebno je društveno djelo, da bi se religiji oduzela njena 
društveno-politička moć. Poslije gubitka takvog položaja religiji i crkvi 
preostaje još samo egzistencijalno-individualni utjecaj. 

U izmijenjenim društvenim odnosima u kojima je ukinuto privatno 
vlasništvo kao izvor eksploatacije, religija kao nadomjestak ranijih ne- 
ostvarivih potreba i ideala ne bi imala svoj razlog postojanja. Po logici 
same stvari religija bi trebala da odumre. Da li se to događa? Šta u reli- 
giji odumire, a što ostaje? 


Počevši od egipatske knjige mrtvaca do današnje Nove teologije i raz- 
nih sekta religija je bila nada u milost, nagradu i pravednost. Ako se to 
ne događa na zemlji, bit će već mjesta i vremena za to na nebu. Ta nada 
sub specie aeternitatis bila je iluzija koja je pokorenima bila psihološka 
utjeha.?“ Ako postoji neko biće koje sve vidi i čuje — onda treba biti samo 


“ Danas se u teološkoj literaturi mnogo govori o tzv. novoj teologiji. U počeiku, tj. 
1947, pod pojmom Nova teologija mislilo se je na određenu tcološku školu u Lyon — 
Fourvi&čre (Južna Francuska). No sada pojam Nova teologija sadrži već mnogo širi 
ukvir, naime opću težnju za obnovom teologije. Nova teologija smatra da su njene pred- 
nosti u tome, što se ne drži ekstrema, bilo tomističkog ili franjevačkog, već traži sre- 
dinu, i to na taj način da uči iz savremenih zbivanja i shvaćanja. 


Teze i mišljenja autora Nove teologije saopćio je veoma pregledno: Andreas Hein- 
rich Maltha O. P. u svojoj knjizi: Die Neue Theoltogie, Manz Verlag. erste Auflage 1960. 
S. 266. (Flamlscher Titel: De Nicuwe Theologie, erschienen bei: Desciće dc Brouwer, 
Brugge, 1958). 


=" Samo ime bog u različitim jezicima pokazuje i određene interpretacije. Na pr. 
korijenski je isto: sanskr, bhagas ( = gospodar kruha). pers, boga, star, slov. bogu, In- 
dijci imaju: Bhasn. Baktri i Perzijanci: Bagha — Boga i Slaveni: og. Bagaios je fri- 
gijski bog neba. Grci su to božanstvo identificirali sa Zeusom (Zeus Frygios i Zeus 
Bagaios), U slavenskoj mitologiji bog neba i gromovnik bio je Perun. koji je izjedna- 
čen s Bogom (= najviše božanstvo). Bog je zamišljen kao: bogat, dobar i milosrdan. 

Istog &u korijena riječi; bog i bogat. (O razvojnom obliku najvišes bića u okviru 
indoevropskih jezika, pa prema tome i o razlićitom znaćenju tog bića vidi: Dr. P. Wil- 
helm Schmidt: Ursprung und Werden der Religion. Theorien und Taisachen, 1930. Miun- 
ster, i. W.). 

strpljiv i nadati se.28 Baš zbog takvog bića treba biti pravedan, jer ze- 
maljske zakone čovjek može prevariti no božje ne. Na toj osnovi sofist 
Kritija tumačio je postanak religije.?? 


Marksizam uči da socijalističkom revolucijom, tj. ostvarenjem novih 
društvenih odnosa u kojem je ukinuto privatno vlasništvo kao izvor eks- 
ploatacije, religija gubi svoje korijene egzistiranja, jer ljudi u novom 
društvu sami određuju način i bit svog postojanja. Upravljanje svojim 
proizvodima onemogućuje religiju, jer se čovjek više ne zanosi iluzijom 
i nadom u onostranost, budući da je shvatio da je problem baš u tom, 
da se sav taj sadržaj realizira ovdje na zemlji. Tek tada se povijest afir- 
mira u ljudskom odnosu kao pravi način egzistiranja. Religiozne koncep- 
cije prestaju biti osnova društva i države, jer se putem nauke objašnjava 
priroda i ljudska praksa u svijetu bitka. Religija kao socijalna utjeha po- 
staje bespredmetna. Zbiljski život ima svoje zakone i smisao. Taj logos 
djelovanja nosi sobom sve veće mogućnosti, jer se i čovjek sve više oslo- 
bađa cjelokupne ideologije, kao sfere krivog mišljenja. Religija kao teo- 
rija o onostrancsti ne doprinosi poboljšanju zbiljskog postojanja. Ona je 
sama sebe izgnala iz svijeta, jer svoju bit traži u onome, što je izvan ovog 
svijeta. 

"Tako izmijenjeni drušiveni odnosi ne stvaraju nikakve objektivne 
uvjete za daljnje postojanje religije. Time je religiji oduzeto njeno tlo, 
i ona odumire, jer zbiljnost ljudske očovječene prakse ne treba nikakve 
iluzije o onostranosti. 


Problem religije u tom smislu tumačen je i u tekstovima kasnijih mar- 
ksista. Radi sadržajnijeg pristupa cijelom tom problemu pogledat ćemo 
još neke primjere. 


Holandski marksist Anton Pannekoek pisao je, da je cilj socijalizma u pri- 
vrednom preokretu. Bez takve promjene nemoguće je oboriti kapitalistički 
poredak. A da li će u socijalističkom društvu religija potpuno iščeznuti, odno- 
sno kakva je budućnost vjerovanja u boga? Pannekoek na 1o pitanje odgo- 
vara u smislu marksističkih teza. S promjenom baze mijenjat će se i nad- 
gradnja. U socijalističkom društvu ne bori se više čovjek protiv čovjeka, već 
cijelo društvo istupa u borbi protiv prirode, Duhovi koji su prije ljude plašili, 
sada su okovani i služe ljudima. Gdje tada još, pita Pannekoek, ostaje mjesta 
za vjerovanje u natprirodne sile? (17). To će biti prelaz čovječanstva iz pret- 
povijesti u povijest i tek u socijalizmu čovjek će biti potpuno čovjek. Do sad 
se je čovjek borio samo za opstanak, kao životinja. Zar se ne može poslije 


#" Već kod Homera bog Sunca, Helije, sve vidi i čuje. Od njega ljudi ne mogu ništa 
sakriti. (Il. 3,275; Od. 12,320). Interesantno je napomenuti da Boetije, kad govori o božjoj 
providnosti ne citira kršćanske spise, već ta dva mjesta iz Homera (De cons. philos. V. 
321, izdanje J. P. Migne, B. 63, 1882). 


* U jednom fragmentu koji je sačuvan iz Kritijine drame Sizif, piše:... Čini mi 
se, da je neki pametni i mudri čovjek izmislio za smrtnike strah od bogova, da bi za 
zlotvore bila neka strava i onda, ako bi tajno nešto radili ili govorili ili snovali. Iz toga 
je, dakle, on izveo božje biće: »Postoji Demon (o Baiuov) koji vjećno živi, koji umom 
sluša i gleda, koji razmišlja i pazi na sve, te u kojem je božanska priroda. Sve, što je 
među smrtnicima rečeno, on čuje, sve, sto je učinjeno on vidi. Ako nešto zlo i šuteći 
snuješ, ni to bogovima ne ostaje skriveno, jer je um prejak u njih.« Ovim govorom 
stvorio je on najprobilačnije od svin učenja, skrivajući istinu lažnom riječi... (Diels, 
88B 25). 

takvog preokreta reći da čovjek neće trebati nikakvo vjerovanje u obliko- 
vanju svog života. U socijalističkom društvu religija prestaje postojati, no ne 
zato što bi socijalizam nastupao prema njoj netolerantno i neprijateljski, već 
iz logike same stvari, tj. iz novooblikovanih ekonomskih i društvenih odnosa. 
Dakle, moguć je jedini zaključak: religija nema budućnosti. 

Talijanski marksist Antonio Labriola (1843—1904) pisao je da će naučno 
objašnjenje povijesti i društva onemogućiti postojanje svake religije. Tu mo- 
gućnost naučnog razvoja on je vidio u historijskom materijalizmu. Labriola 
piše: »Nestankom klasa iščeznut će država kao vladavina čovjeka nad čovje- 
kom. Tehničko i pedagoško vladanje inteligencije bilo bi tada jedino ure- 
đenje društva.« (77). Razvoj mišljenja ima sigurne osnove: »A šta je drugo 
cijelo ubrzano kretanje naučnog znanja od početka 17. vijeka na ovamo, ako 
ne niz akata što ih je izvršio intelekt obogaćen iskustvom, da bi se ljudskom 
radu obezbijedila, u oblicima usavršene tehnike, vladavina nad prirodnim 
uslovima i silama? Odatle i rat protiv mračnjaštva, sujevjerja, crkve, religije, 
odatle naturalizam, ateizam, materijalizam, odatle i suprotstavljanje vladavine 
razuma.« (91—92). 

»... Materijalističko shvaćanje cjelokupne historije prodrijet će u sve 
umove kao definitivna pobjeda misli, te na kraju krajeva više neće dovoditi 
pristalice i protivnike u iskušenje da se o njemu izjašnjavaju za ili protiv 
kao što se čini sa stranačkim tezama.« (98). 


Antonio Gramsci (1891—1937) je pisao da u društvu i politici treba narod 
osloboditi svakog fanatizma jer se samo tako može osposobiti za racionalno i 
kritičko mišljenje: »Čitao sam, da je za vrijeme Dreyfusove afere jedan fran- 
cuski učenjak, mason i ministar, izričito rekao, da je njegova stranka htjela 
uništiti utjecaj crkve u Francuskoj, a kako je masi bio potreban neki fana- 
tizam (Francuzi upotrebljavaju u politici termin mystique) organizirano je 
veličanje patriotskog osjećaja.« (234) 


U polemici sa Croceom Gramsci piše, da će moći živjeti bez religije: U 
jednoj svojoj knjizi Croce je napisao nešto ovakvo: »Religija se ne može odu- 
zeti čovjeku iz naroda, a da odmah ne bude zamijenjena nečim, što bi zado- 
voljilo one iste razloge, zbog kojih je religija nastala pa i sada postoji.« U toj 
tvrdnji ima istine, ali zar ona ne sadrži i priznanje o nesposobnosti idealističke 
lilozofije, da ona postane integralni... pogled na svijet? I zaista, kako bi se 
u svijesti iz naroda mogla uništiti religija, a da se u isto vrijeme nečim ne 
zamijeni? Da li se u tom slučaju može samo uništavati, a da se pri tom ne 
stvara? To je nemoguće. I sam vulgarno-masonski antiklerikalizam nado- 
mješta novim shvaćanjem religiju koju ruši (ukoliko je doista ruši), a ako 
je to novo shvaćanje grubo i plitko, znači da je nadomještena religija bila 
još grublja i plića. Zbog toga se Croceova tvrdnja ne može uzeti drugačije 
nego kao hipokritski način ponovnog isticanja starog principa, da je religija 
narodu potrebna (259—260). 


Taj proces prevladavanja trajat će dugo, jer marksizam nije čarobna for- 
mula. »Marx intelektualno započinje povijesnu epohu, koja će vjerojatno tra- 
jati stoljeća i stoljeća, i to sve do nestanka političkog i stvaranja reguliranog 


* Dr. Anton Pannekoek: Religion und Sozialismus, Ein Vortrag, S, 31. Bremen 1906, 
Verlag: Bildungsausscnuss des Gewerkschaftskartells. 


u Antonio Labriola: O istoriskom materijalizmu. Preveo Drago Dujmic. Kultura 
1958, Beograd (Naslov originala: La concenzione materialistica della storia, Roma, 1896). 

društva. Tek tada će njegov pogled na svijet biti prevladan (shvaćanje o nuž- 
nosti prevladano shvaćanjem o slobodi) (99).3% 


Među talijanskim marksistima ističe se i Ambrogio Donini. On je u svom 
djelu Pregled povijesti religija** obrazložio kako se fenomen religije i povijesti 
religije treba shvatiti prema principima marksizma. S tim u vezi je tumačio 
i problem nestanka religije. 

O odnosu marksizma prema religiji Donini piše: Čini se da je suvišno is- 
ticati da marksizam ne nastoji 'ukinuti religiju" kako se naivno ili s predu- 
mišljajem tvrdi u suvremenoj polemici, nego da je nastoji objasniti u njenim 
začecima, razvoju i funkciji, koju je uvijek imala i koju ima i dalje u his- 
toriji drušlva. 

Marksisti ne »ukidaju« ni religiju, ni moral, ni filozofiju. Oni jednostavno 
zakijučuju da ne postoje »vječne istine« u apstrakciji, već da se premu život- 
nim uvjetima i društvenim odnosima mijenjaju i koncepcije ljudi, njihove 
ideje. Jednom riječi mijenja se njihova svijest. To se desilo na prelazu iz 
antičkog doba u feudalizam, kada je kršćanstvo zamijenilo stare religije me- 
diteranskog svijeta. To se desilo i u epohi revolucionarnih borbi mlade bur- 
žoazije, kada su se katoličkoj vjeri suprotstavile ideje protestantske reforma- 
cije, prosvjetiteljstva i slobode savjesti. Još radikalnije promjene nastat će 
kada neznatna manjina prestane iskorištavati veći dio društva, tj. kad rad- 
nička klasa preuzme vlast od buržoazije. 


Ali stare ideje potpuno će nestati tek kad potpuno nestane klasnog anta- 

gonizma i kada se njegovi ostaci izbrišu iz ljudske svijesli, Taj proces ne 
samo da se ne može izvršiti administrativnim putem, već on zahtijeva i zahti- 
jevat će dugi period historijskog i društvenog razvoja (str. 9). 
— Točno je da marksističko učenje predviđa da će religiozni odraz realnog 
svijeta nestati »kada odnosi u svakodnevnom životu« s vremenom pokažu 
ljudima »da su odnosi među njima samima i medu njima i prirodom izrazito 
racicnalni« (Marx — Kapital 1), Ali taj proces zahtijeva dug i mučan period, 
u toku kojeg se ono što je još preživjelo od ideologija, i to naročito od ideo- 
logija vjerske prirode, pričinja još mnogo čvršće od same ekonomske i druš- 
tvene strukture koja ih je historijski prouzročila (15). 


O nestanku religije Donini piše: U srednjem vijeku mit o spasenju ipak 
se razlikuje od onoga u prvobitnom kršćanstvu, i u današnjim uvjetima ka- 
pitalističkog razvoja, on ke upravo preobražava u čarobnu naknadu za ovaj 
osjećaj tjeskobe i straha koje kod ljudi izaziva društvo u opadanju, Tek kada 
nestane podjele na »ovaj vijek« i »budući vijek«, drugim riječima, kada nes- 
tane klasnog društva, stari mitovi o spasu izgubit ce konačno svoju privlačnu 
moć i sama će religija nestati među drugim ljudskim iskustvima. 

Jedino se tako može naučno postaviti problem koji, čini se, danas privlači 
pažnju nekih učenjaka na području povijesti religije kadu govore o Entmytho- 
logisieren (ili demitologiziranju) ideje o spasenju (171). 


* Antonio Gramsci — Historijski materijalizam i filozofija Benedetta Crocea, preveli 
Milan Macura i dr Milivoje Ivčić, Naprijed, Zagreb, 1958. (Original: TI! materialismo 
storico e la filosofia di Benedetto Croce, Giulio Einaudi Editore 1955). 

s* Ambrogio Donini — Pregled povijesti religija, od prvih oblika kulta do početka 
kršćanstva. Naprijed, 1964. Prevela Daria Puharić, redaktor: Dr Miroslav Brandt. (Na- 
slov talijanskog originala: Lineamenti di storia delle religloni, dalle prime forme di 
culta alle origini del christianesimo, 1959). 


34 »Samo u društvu u kom je dobro poznata praksa oslobađanja robova. mogao se 
roditi izraz kojim je u nekim poglavljima Novoga Zavjeta definirana funkcija Krista 
kao otkupnina za mnoge.“ (Mt. 20,28; MK. 10,45) Donini, 162. 

Francuski marksist Charles Hainchelin (1901—1944) napisao je knjigu: 
Izvori religije.“ O problemu odumiranja religije on piše: »Isto tako ne smije 
se zaboraviti da, smatrajući religiju ideologijom proizašlom iz određenih uv- 
jeta, fenomenom koji se mijenja zajedno s tim uvjetima, mi u njoj vidimo 
historijsku činjenicu, koja će iščeznuti kao loš san, kad ljudi postanu svjesni 
sami sebe, kad budu spoznali i kontrolirali odnose koji ih ujedinjuju i među- 
sobno i sa prirodom; ta svijest, ta kontrola, učinit će da će iščeznuti religiozni 
odraz stvarnoga svijeta. 

»Ali to zahtijeva takvu materijalnu osnovicu društva ili takav niz mate- 
rijalnih uvjeta egzistencije, koji su i sami opet samonikao proizvod duge i 
bolne historije razvitka«, (Marx — Kapital, str. 73). 

Iščezavanje religije nije dakle, kao što to misle naši građanski i malogra- 
AQanski ateisti, čiji se redovi sve više prorjeđuju. jednostavno stvar propa- 
gande, odgoja mase, nego praktički problem i, rečeno sve u svemu, revolucio- 
narni problem. I ovdje nije dovoljno da se svijet samo objašnjava, treba ga 
i promijeniti.#i 


Još ćemo navesti neke primjere o odumiranju religije iz kojih će se vidjeti 
da su kasniji marksisti, manje više, ponavljali ono što je već bilo rečeno u 
tekstovima klasika. To tim prije iznenađuje, jer u doba Marxa i Engelsa nije 
postojalo socijalističko društvo, pa stoga oni nisu ni mogli govoriti iz povijes- 
nog iskustva koje mi danas već imamo. Sloga se o fenomenu religije i njenom 
mogućem ođumiranju ne može govoriti samo iz opsega ranije literature. 

Na pr. Gerhard Bartoch u svom predgovoru za knjigu: De Tribus Impo- 
storibus*? ističe Engelsovo mišljenje, da se religija neće objasniti ako kažemo, 
da je to bila prevara, koju su vješto izveli njeni osnivači." Čak kad bi to tako 
i bilo, kako bi se objasnilo da milioni ljudi još u to vjeruju, iako nauka stalno 
donosi nove argumente protiv religije? G. Bartoch piše, da na to pitanje može 
odgovoriti samo dijalektički materijalizam. Marx i Engels spoznali su čuv- 
jeka kao društveno biće. Odatle slijedi i odgovor na pitanje kako je nastala 
religija? Nastanak religioznih predstava može se objasniti samo iz konkretnih 
društvenih stanja, iz oblika društva koje je razdijeljeno antagostičkim klas- 
nim suprotnostima. Dalje Bartoch piše: »Uništenje tog fantastičnog refleksa 
ljudskog bića u čovjekovoj glavi, ne može se izvesti samo teoretskom kritikom 
već je tu odlučna poluga preokret onih društvenih stanja, koja proizvode ta- 
kve iluzije o samima sebi: to je djelo, koje se može na kraju izvršiti samo 
proleterskom revolucijom.« 

Iz navedenih primjera vidimo uglavnom jednako mišljenje. Ostvarenjem 
novih društvenih odnosa u kojima nema klasno podvojenosti ni privatnog 


š% Charles Hainchelin — Les origines de la religion, editions sociales, Paris 1950. Ta 
knjiga izišla je prvi put pod pseudonimom Lucien Henry, Paris 1935. To izdanje preveo 
je Ognjen Prica, Kasnije je autor knjigu dopunio. Taj prerađeni tekst štampan je kao 
drugo izdanje 1950. To izdanje preveo je na slovenski jezik Stane Melihar (Cankarjeva 
založba, Ljubljana 1962), U dodatku slovenskog prevode štampan je Engelsov tekst: 
Prilog historiji ranog kršćanstva. Ch. Hainchelin poginuo je kao borac francuskog po- 
kreta otpora. 

** Izdanje »Glasa rada«, 1916, Zagreb, s. 9. 

" De Tribus Impostoribus (Von den drei Beltriigern), Anno MDIIC, Berlin. Akade- 
mie Verlag 1960. 

#* F. Engels: Bruno Bauer und das Christentum, In: Der Sozialdemokrat, Zurich Nr. 
19 und 20 (4. u. 11. Mai 1882). 

» Vidi još: Philosophisches Wočrterbuch, Herausgegeben von Georg Klaus nud Man- 
fred Buhr. VEHB Bibliographisches Institut, Leipzig. : 

— Kratkij naučno-ateističeskij slovar, Institut filozojii: Moskva, 1964. s. 652. Izdateljstvo: 
»Nauka«. 

vlasništva u smislu eksploatacije, stvaraju se objektivni uvjeti da čovjek po- 
čne sam sobom gospodariti. Organizacijom života i rada on postaje stvaralac 
povijesti i svjestan je da je njegov zadatak u očovječenju svijeta. U tom od- 
nosu religija gubi svaki smisao daljnjeg postojanja, jer je spoznata bit razvoja 
društva i povijesti. Čovjek je stvaralac sebe i svog života. Religija kao utjeha 
rostaje bespredmetna i ona odumire. 

Nakon socijalističke revolucije crkva ostaje samo crkva (kao privatna 
institucija), jer zakon određuje potpuno odvajanje države i crkve. To je 
u pravnom smislu jedino moguće. Tim odvajanjem država i društvo po- 
staju samostalni. Nema više dvojakog prava. Religiozni odnos ostaje samo 
privatna stvar onih koji vjeruju. Čovjek oslobođen kontrole religije i cr- 
kve postaje slobodno društveno biće, jer tada samo zakoni društva postoje 
kao pravne norme, Religija kao privatna stvar nikad sebe ne shvaća tako, 
tj. da bi se odrekla utjecaja u životu i društvu. Crkva kao institucija na- 
stoji što više proširiti opseg svog djelovanja, jer teži stalno za tim da 
život na zemlji bude pretpostavka u njenom smislu za eshatološku bu- 
dućnost. Crkva takvu tendenciju nije nikad prikrivala. Uvijek je htjela 
da drži vlast u zemaljskoj državi, jer je ta pretpostavka sigurnost za ne- 
besku državu.1? 

Socijalističko društvo ne priznaje crkvi pravo da bude država u državi. 
Crkva može ostati samo religiozna institucija, koja će se baviti problemima 
vjere, a ne politike.t! 


“ Na pr. u Enciklici pape Ivana XXIJI Pacem in terris piše, da se mir na zemlji, 
za kojim su težili svi ljudi svih vremena, ne može postići drugačije nego samo održanjem 
reda što ga je bog uspostavio. Odatle slijedi i daljnja tvrdnja da je red u ljudskom 
društvu božjeg porijekla, tj. taj red je netjelesne prirode. Ljudska zajednica crpi svoj 
život samo iz boga, jer je bog prva od svih istina i vrhovno dobro. Osnovu svog života 
religiozni ljudi vide u odnosu između sebe i boga. Politička vlast ima svoje dostojanstvo 
samo tada kad ima udjela u božjim uredbama, jer služiti bogu jest kraljevati. No ako 
se državni zakoni ne donose iz tog odnosa, tada su protiv božje volje, pa stoga takvi 
zakoni ne mogu obavezati savjest građana, jer »+se treba više pokoravati Bogu nego 
ljudima« (Djela Ap. 5,29). Država je obavezna da građanima omogući u tom smislu i 
duhovna dobra, jer se čovjek sastoji ne samo iz tijela već i iz besmrtne duše. Ljudi 
su otkupljeni krvlju Krista isusa, i tako su postali po milosti božjoj božji sinovi i pri- 
jatelji. Odatle slijede i čovjekove obaveze prema bogu. Vjerski odgoj treba da bude što 
potpuniji. Dalje se kaže, da katolici treba da budu dosljedni i da se ne upuštaju u po- 
pustljive nagodbe od kojih bi vjera imala štete, Katolici treba tako da djeluju, da oni 
koji ne poznaju istinu, dođu do istine. Crkva ima pravo i dužnost da štiti vjeru i da 
zahtijeva da se njeni članovi toga i drže. U društvu sve treba raditi postepeno, S tim 
u vezi citiran je Pijo XII. koji je pisao, da se spas i pravda ne nalaze u revoluciji, nego 
u sređenoj evoluciji. Da bi se osigurao mir među ljudima, treba izgraditi duh, Sv, Au- 
gustin izrazio je to riječima: bog zapovijeda duhu; a duh tijelu. Covjek treba da slu- 
ša boga. 

Na kraju se zaključuje. da čovjek ma kako bio dobar i čestit sam svojim silama 
ne može ostvariti mir na zemlji. Tu je potrebna božja pomoć, da bi ljudska zajednica 
bila što sličnija božjem kraljevstvu. Isus je rekao: »ostavljam vam mir, svoj vam mir 
dajem, ja vam ga ne dajem kakav svijet daje« (Iv. 14.27). To je mir, koji se može 
ostvariti samo po Isusovom vodstvu. Takav mir treba da dođe do svih, (Tekst: Pacem 
in terris, Encikličko pismo Pape Ivana XXIII.) 


Dakle. crkveni ideal jasno pokazuje da praksa kršćana treba ostvariti božje zah- 
tjeve bez obzira u kojem društvu žive. Takva praksa suprotstavlja se određenju da je 
religija privatna stvar. Stoga se socijalistička država nužno mora suprotstaviti svakom 
djelovanju koje bi išlo za tim, da crkvi (jer ovdje se radi o politici crkve, a ne o iluziji 
o božjem kraljevstvu) onemogući utjecaj u društvu i kontrolu društvenih institucija. 


4“ Taj principijelni stav jedino je rješenje tog odnosa. U našoj predratnoj marksis- 
tičkoj literaturi, taj princip je branjen u polemici protiv raznin klerikalaca, koji su 
htjeli religiju nametnuti kao istinu o svijetu i životu. O tom problemu navest ćemo od- 
lomak iz teksta Božidara Adžije: »Sistem rastave države i crkve karakteriziran je time 
što se država uopće ne obazire na razne vjerske organizacije i što vjeru smatra pot- 
puno privatnim pitanjem svakog pojedinca, Taj sistem ne pretpostavlja samo oslobo- 
đenje države od uijecaja crkve bilo u kom pogledu. već ujedno svakome dozvoljava 


24 Filozofija i kršćanstvo 369 


Socijalističko društvo nije nikakva čarobna institucija, koja će odjed- 
nom ukinuti sve suprotnosti društva i povijesti. Izmijenjeni društveni i 
ekonomski odnosi mogu stvoriti objektivne uvjete da se očovječe među- 
sobni odnosi. No to nije nikakva nužnost niti slijed, koji dolazi sam po 
sebi. Iako se ukida privatno vlasništvo, to još nije dokaz da neće nastati 
birokratija koja će biti isto tako bezdušna kao i privatni kapitalist. Pro- 
mjena u sistemu ekonomike i politike ne djeluje automatski tako, da od 
tada slijede samo pozitivni rezultati. I socijalističko društvo može imati 
svoje oblike otuđenja kao i kapitalističko. Socijalizam je povijesna moguć- 
nost, da se povijest očovječi. No to se ne događa na osnovu deklaracija. 
Da bi se očovječenje realiziralo treba osigurati punu slobodu, tj. kritički 
odnos prema cjelokupnoj društvenoj stvarnosti. Na pr. praksa staljinizma 
to nije omogućavala. Stoga je na tom tlu nastala socijalistička mistika, 
tj. obogotvorenje ličnosti. To obogotvorenje bilo bi parusija u kršćanskom 
smislu, tj. bog je došao na zemlju. U okviru te mistike zahtijevao se je 
religiozni odnos tj. samo vjerovanje, a ne kritičnost prema partijskom 
i državnom rukovodstvu. Te institucije dobile su rang nepogrešivosti kao 
što u katoličkoj crkvi ima papa. Partijske čistke mogle su imitirati rad 
i djelovanje svete inkvizicije. Tako se je dogodilo, da se pod zastavom 
socijalizma, namjesto kritike oblikovala nova religija, sa svojim kultom 
ličnosti. Ta pseudo religija (tj. religiozni, nekritički odnos prema stvar- 
nosti) velika je opasnost za socijalizam uopće. 

Iz prakse staljinizma i dogmatizma očito je da socijalizam nije bio 
sve ono što se kao takvo deklariralo. Stoga je i pitanje o odumiranju 
religije u socijalističkom društvu veoma otvoren problem. Ako je socija- 
lističko društvo razvijalo svoju ovozemaljsku mistiku kako se tu može 
uspješno negirati onostrana mistika? To je onda u biti isti odnos, samo 
što su ovozemaljski bogovi bliži i utjecajniji nego onostrani bog. 

Promijenjeni ekonomski odnosi (tj. ukidanje privatnog vlasništva i 
odvajanje države i crkve) — početni su koraci u odumiranju socijalnih i 
ekonomskih korijena religije. No tim aktom religija za državu i društvo 
postaje samo privatna stvar, što još ne znači da ona po sebi iščezava i 
odumire. Nikada nijedna ekonomika svijeta neće dovesti do ukidanja 
religije, ako taj proces društvenog razvoja ne bude praćen i razvojem 
naučne i kritičke svijesti. 


potpunu vjersku slobodu ukoliko se to ne protivi državnim zakonima i interesima. Cr- 
kvene organizacije država smatra kao i sva ostala privatno pravna udruženja osnovana 
na postojećim zakonskim propisima u pravu koalicije te se, dosljedno tome, uopće ne 
miješa u unutarnja crkvena 1 vjerska pitanja, Isto tako drzava nema nikakva udjela 
u podmirivanju izdataka za vjerske funkcije. Kler poznaje samo svoju unutarniu hije- 
rarhiju, a uzdržavaju ga sami vjernici. Posebno crkveno pravo ne smije da postoji nt 
u kakvoj formi. Crkva je time oslobođena od svih veza s državom | može se petpuno 
posvetiti svojim duhovnim, vjerskim dužnostima; to je potpuna i prava spiritualizucija« 
(216—217, časopis: Znanost i život, Zagreb 1937, br. 5—6. Članak: Odnos crkve prema dr- 
žavi, Vidi: Božidar Adžija — Izbor članaka, Kultura 1961, Beograd; Izbor, napomene 
predgovor + pogovor: Nusret Seferović). 

Nećemo ulaziti u to kako će izgledati budućnost. Problem je u ovom: 
da li religija može postojati i razvijati se i u socijalističkom društvu ili 
se već sada, na osnovu prakse socijalizma može reći, da religija odumire? 
Društvenom revolucijom crkvi je oduzet njen raniji ekonomski i politički 
utjecaj. Na osnovu zakona crkvi je onemogućena ranija kontrola društva, 
države i života. Ti socijalni korijeni nestaju, i religija ostaje još samo 
privatna stvar. Time što je postala privatna stvar, religija nije dovedena 
u opasnost da prestane postojati. To je zbog toga, jer se religija nikada 
ne može svesti samo na društveno-politički-ekonomski odnos, iako ona 
tt tom odnosu može aktivno djelovati. Svaka religija po svojoj suštini 
transcendira zbiljnost i ide prema onome što je »eshaton« tj. ono zadnje. 
Stoga nikakav društveni poređak ne može biti zapreka za religiju, u pret- 
postavci da je religija zakonom zagarantirana kao privatna stvar. Stoga 
ni odumiranje religije nije tako jednostavno. U marksističkoj filozofiji fe- 
nomen religije smatran je mnogo jednostavnijim, nego što on u biti jest. 

Iako fenomen religije ide u sferu nadgradnje, ipak religija ima svoje 
specifičnosti, koje ju razlikuju od drugih oblika ideologije. Kao što u 
istom vremenu i u istim objektivnim okolnostima mogu nastati različiti 
oblici filozofiranja, što znači da je oblik nadgradnje različit, tako se i 
fenomen religije može pojavljivati u različitim sadržajnim mogućnostima. 
Promjenom ekonomske i društvene osnove i općim razvojem vremena i 
duha nastaju promjene i u tumačenju sadržaja religioznih ideja, no to 
još ne znači, da religija u cjelini iščezava. Kada religija ne bi bila vezana 
uz indiviđdualno-egzistencijalni odnos prema bitku, onda bi s promjenom 
baze došlo do potpunog mijenjanja tog oblika svijesti, kao što je na pri- 
mjer slučaj s pravom. Pravni zakoni i propisi ne nastaju iz apriornih 
određenja, već uvijek uopćavaju društvenu datost i zbiljnost. Zbog toga 
se pravni propisi i mogu često mijenjati, dok to nikako nije slučaj s reli- 
gioznom dogmatikom. Baš svojom dogmatikom religija se brani od povi- 
jesnog utjecaja i društvenih promjena. Taj sadržaj dobrim dijelom trans- 
cendira zbiljnost i ne mijenja se s promjenom baze. Stoga za vjernika 
religiozni sadržaj ostaje i dalje »jedini put spasenja«, i »eshatološkog 
odnosa«. Baš zbog toga što se religija ne može u cjelini prevesti i svesti 
na povijesne promjene, ona se može razvijati svojom imanentnošću. To 
znači da religija kao oblik ideologije ima svoju relativnu samostalnost, 
čime se zaštićuje od promjene u okviru realne strukture života. Na pri- 
mjer vjerovanje u uskrsnuće je eshatološki odnos i nema nikakvog odnosa 
prema ekonomici nekog društva. Od doba kada je apostol Pavle dokazivao 
nevjernim Korinćanima da će svi uskrsnuti i neka ne bude zabune u tome 
što i dobri kršćani umiru kao i bezbožnici, pa do leta raketa u kozmos — 
la egzistencijalna želja za uskrsnućem, ukoliko vjernik u to vjeruje, ne 
može se negirati povijesnom zbiljnošću. To treba imati u vidu — kad se 
govori o nadgradnji, jer se u suprotnom slučaju cijeli problem simplificira. 
To što religija dalje traje nije dokaz njene istine, nego je to znak volje 
onih koji sebe žele izdvojiti iz prirodnog procesa događanja, u nadi da će 
živjeti vječno. 

Sadržaj fenomena religije u eshatološkom dijelu ostaje prema dogma- 
tici nepromjenljiv. Jednom prihvaćeno vjerovanje kao božja objavat? ne 
smije se mijenjati. Zbog suprotnih tendencija koje su se pojavljivale, 
crkva je imala i inkviziciju, da bi se uspješno mogla boriti protiv svih 
koji su sumnjali u dogme. Primjer inkvizicije pokazuje da je crkva ovo- 
strano više podržavala nego onostrano. Ta loša savjest ne može se izbri- 
sati. Vjerovanje u dogme za vjernika je isto što i vjerovanje u spasenje 
i vječnost. Bez obzira na epohu i društveni sistem crkva ima svoj esha- 
tološko-dogmatski sadržaj. U tom pogledu atomsko doba ne može biti izu- 
zetak. 

Da li će taj sadržaj sam po sebi odumrijeti u društvu koje je izvršilo 
socijalističku revoluciju? Poslije uklanjanja socijalnih korijena religije, 
taj eshatološki dio stoji za crkvu sub specie aeternitatis. Dogma o trojstvu, 
Mariji, bogočovjeku i sl. treba da važi danas kao i prije 2.000 gcdina. U 
Isusovo uskrsnuće isto tako treba vjerovati kao što je to bilo i u početku 
kršćanstva. Vjernici su obavezni da sve to vjeruju ako žele spas i nagradu 
na nebu. Taj dio sadržaja nije sam po sebi doveden u pitanje, (bez obzira 
na društveni sistem) sve dotle, dok čovjek sebe smatra eshatološkim bi- 
ćem. Samim tim što je čovjek smrtan pitanje o životu i smislu postojanja 
problem su za svakoga. Eshatološki dio egzistencije uključen je u indi- 
vidualni odnos prema totalitetu. Kad je skeptik Piron postavio problem: 
kada je Sokrat umro, onda je htio pokazati kako su pojmovi o početku 
i završetku neadekvatni. Crkveni otac Augustin pisao je da je smrt kida- 
nje života (De civ. Dei XIII. 10) i smrt bez života ne postoji. »Čovjek se 
rodi, mrijet počima«, tj. svaki tren života znači veći raspon smrti. Življe- 
nje je umiranje. Odnos prema eshatologiji i totalitetu može imati dva 
moguća vida. Ako čovjek sebe shvati kao prirodno biće tada je oslobo- 
đen svih zagrobnih iluzija. Povijest ateizma pokazuje nam, da je pored 
teista bilo uvijek i ateista. Svi oni, koji vjeruju u boga vjeruju, jer žele 
sebe vječno. Stoga smrt ne prihvaćaju kao prirodni fenomen tj. kao 
kraj vlastitom postojanju. Baš zbog toga što je čovjek smrtan — esha- 
tološka želja može da nastaje i da se održava neovisno od društvenih 
sistema. Tvrdnjom da je svaka vlast od boga (Rim. 18,1), crkva ima 
mogućnost da sačuva svoju relativnu samostalnost, tj. da svoje učenje i 
vjerovanje, što više odvoji od »zemaljske države«. Taj problem tumačio 
je već Augustin. Prema Augustinu cjelokupno čovječanstvo dijeli se na 
dvije grupe ljude. U jednu grupu idu oni koji žive po čovjeku (tj. ne 


** Sadržaj otkrivenja ne može nikad biti osnova za filozofiju. Vjerovanje traži za 
svoj sadržaj apsolutnu sigurnost. Filozofija se nikad ne može svesti na takav zahtjev. 
U tome i jest razlika između dogmatskog i kritičkog mišljenja. Stoga Kritika otkrivenja 
postaje pretposiavka za svaku filozofiju. Na pr. Kari Jaspers u izlaganju odnosa kato- 
ličanstva i mišljenja došao je do zaključka da se mišljenje mora odlučiti: ili um ili ka- 
toličanstvo (850). Jaspers kaže, da smisao ne može biti u tome, da bude jedan autoritet 
za Sve ljude, Ne smije se cjelokupno kretanje zatvoriti u egroblje univerzalnog auto- 
riteta« (836). Stoga se ne može prihvatiti katolički autoritet. Sve mora biti predmet 
Kritike (856). Um ne da autoritetu da postane katolički (#62). Istinu ne može uzurpirati 
nekoliko ljudi idli institucija (1054), Na tom putu samo filozofija proširuje vidike i otvara 
nove horizonte. (Tekst: Karl Jaspers: Von der Wahrheit, R. Piper Verlag, Miinchen 1958, 
to je nepromijenjeno izdanje iz 1947). 

Razumljivo je da teolozi imaju dovoljno razloga da kritikuju Jaspersa. (Na prim- 
jer: Heinrich Fries: Karl Jaspers und das Christentum, Theologische Quartal — Sehrijt, 
1952/3, str. 257—287). 

prihvaćaju vjerovanje crkve), a u drugu oni, koji žive po bogu. U 
prenesenom smislu te dvije grupe ljudi mogu se označiti kao dvije 
države: zemaljska i nebeska (De civ. Dei XV. 1). Prema tome, vjernik 
u svakom sistemu može da bude pripadnik nebeske države. Pitanje je, 
kada ta nebeska država odumire u svijesti ljudi? Odgovor na to nala- 
zimo u tumačenju fenomena smrti. Zašto? Baš zbog toga, jer smrt je 
izvor svake religije. Kad bi ljudski život bio vječan, onda čovjek ne bi 
imao ni filozofiju ni teologiju. 

Promjena same materijalne osnove može biti početna pretpostavka 
za razvoj odnosa u kojima će se ukinuti ljudska eksploatacija. Time 
čovjek spoznaje da je društveno i povijesno događanje samo djelo čo- 
vjeka. Iz toga se oblikuje i svijest o samostalnosti u povijesnom dje- 
Jovanju. No još ostaje drugo pitanje: da li je čovjek gospodar bitka, 
odnosno njegov najviši stupanj? Ako čovjek sebe shvati kao najviši 
stupanj biika, tada ne preostaje nikakvo mjesto za eshatologiju. Ako 
so pak drži eshatologije, tada iznad sebe priznaje postojanje boga kao 
najvišeg bića. 

Prcblem odumiranja religije ne svodi se samo na odnos i stanje 
ckonomskih i socijalnih odnosa. Crkva i religija imale su tokom svoje 
povijesti veoma različite političke primjene u socijalnoj i klasnoj bor- 
bi. No ukidanjem te mogućnosti još uvijek ostaje individualni problem 
odnosa prema smrti, tj. prema želji za vječnosti: Sve dotle dok bude 
postojao strah od smrti i želja za vječnošću postojat će i religija (bez 
cbzira na sve njene moguće moduse i sisteme u kojima će se ispolja- 
vati). Već je Epikur dokazivao da je strah od smrti1š velika smetnja 
za duševni mir (ataraksija). On je smri tumačio kao gubitak osjeta, a 
dobro i zlo za čovjeka dolazi preko osjeta. Stoga je strah od smrti 
isključen, jer dok smo mi nema smrti, a kad je smrt nema nas.44 To 
je točno. No, ipak kod mnogih ostaje želja za individualnom vječ- 
nošću.#* Ta se želja može prevladati jedino racionalnim odnosom pre- 


4 «Ljudski oj nesretni rode, kad takva bozima djela 
Stade pridavat, pridodav im ovime ljutu i srdžbu! 
Uzdahe sebi koliko prouzroči, rane kolike 
Zadade nama, kolike li suze nam čekaju djecu.« 
(Lukrecije, V. 1164—1197.). 


“ Epikurov učenik i nastavljač Filodemos iz Gadare u svom spisu O smrti kaže: 
Tko o sebi misli da će vječno trajati nalik je na one, koji bi mislili da se duže vremena 
staklene i tučane posude mogu udarati o čelične posude, a da se ne razbiju. 

— Epikurov učenik Metrodoros rekao je: Sve dobro smrtnika je smrtno (Sen, Ep. 98, 98). 


15 Herder (1744—1803) je u svom djelu: Uber die menschliche Unsterblichkeit (179) 
istakao dva pojma besmrtnosti. Individualna besmrtnost duha ili duše je naša nada 
Koja se razvija u našoj faniazlji, moralnom sudu i čovjekovoj unutrašnjoj ćudi. pa to 
nije djelo znanja niti iskustva, Nasuprot tome postoji druga besmrtnost — imena 1 
slave. To je historijska, pjesnička i umjetnička besmrtnost. 

U velikom labirintu vremena sve se mijenja. Ipak vrijeme ne može sve uništiti. Ve- 
lika djela ljudskog duha ostaju. Svatko od nas noši u sebi naslijeđe prošlih generacija. 

»Besmrtno i jedimo besmrtno je ono što leži kao bitno u prirodi i u nepovratnom 
hodu prema svome cilju i u što je moguće boljem razrađivanju njegove forme.« 

Besmrtnost ljudskog roda ispoljava se u stvaranju trajnih djela. »Svjetska mašina 
pročišćava naše slabosti koje se ne smiju prenositi, U povijesti svih vremena i narođa 
je najljepše i najbolje svake vrste označeno pečatom neprolaznosti.« Taj sadržaj stalno 
se uvećava i tako se uzdiže drvo humaniteta (der Baum dcr Humanitat) iznad naroda. 
To nadživljuje fizičko trajanje života. Herderov tekst objavljen u knjizi: Durch Auf- 
klirung zur wahren Menschlichkeit, herausgegeben von Univ. Prof. Dr. Emil Ermatin- 
2€r, Leipzig 1932). 

ma bitku. Dok se to ne postigne religija neće odumrijeti, već će i dalje 
postojati kao antiteza smrti. 

Racionalni odnos prema bitku sastoji se u spoznaji da je čovjek 
prirodno biće i da egzistira na način postojanja bitka, tj. svega što 
jest. Općoj promjenljivosti u svijetu bitka podložan je i čovjek. Stoga 
je jasno zašto je čovjek smrtno biće i zašto mora umrijeti. U traženju 
daljnjeg »zašto« mišljenje nema odgovora. Stoga nema ni odgovora na 
pitanje, a zašto postoji šta a ne ništa? To je za čovjeka misterij i zna 
da na to nema odgovora. Teološki odgovor na to nije nikakvo rješenje, 
jer bi tada trebalo odgovoriti: a tko je stvorio boga i tako u besko- 
načnost. 


Čovjek ne nastaje po svrhovitom djelovanju u prirodi, niti se ari- 
stotelovska teleologija može primiti kao naučno tumačenje svijeta. 
Stoga na pitanje zašto je čovjek uopće nastao, ne možemo ništa drugo 
reći već: nizašto. Bitak ne može biti shvaćen kao novi bog, koji s čo- 
vjekom ima neke krajnje ciljeve. Kad se ukloni teološka pretpostavka 
boga, onda se ostaje samo na tlu bitka. No bitak nije nešto što je izvan 
čovjeka. I čovjek je dio bitka i u bitku. Čovjek je svijest o bitku, tj. 
bitak — u čovjeku dolazi do svijesti. Stoga možemo reći: bitak se 
osvještava ili čovjek misli bitak, a time i sebe. U tom mišljenju čo- 
vjek spoznaje da je tragično biće, tj. ima svijest o svojoj smrti. Na 
tom tlu nastaje religija kao želja za prevladavanjem smrti. Zbog toga 
se religija može primjenjivati i kao utjeha u životu za sve što čovjek 
trpi. To je tada podnošljivo, jer ako će drugi i bolji život trajati po- 
slije, i to vječno, onda ovozemaljska egzistencija čak i puna patnji, nije 
tragedija, koju čovjek ne bi mogao podnijeti. U takvoj utjesi religija 
ima nehumanu ulogu, jer umanjuje ljudski aktivizam i opravdava po- 
trebu trpljenja i patnje. 

Pitanje odumiranja religije svodi se na problem: da li mythos ili 
logos postaju kriteriji odnosa prema bitku. Mythos zadržava eshato- 
logiju, a logos je odbacuje. Mythos ne mora i ne može biti konzekven- 
tan, a logos to mora biti. U tome je velika razlika. 

Govoreći o mythosu i logosu M. Heidegger je poslavio tezu, da u 
grčkoj misli i kulturi mythos nije bio razoren logosom. On piše: »Das 
Religićse wird neimals durch die Logik zerst&rt sondern immer nur 
dadurch, dass der Gott sich entzieht.« (7)f8 A kako i zašto se bog po- 
vlači? Ako mythos ima veću snagu nego logos, božanstvo se neće po- 
vući, I dok je logos bio slabiji mythos je bio veoma utjecajan. Mythos 
slabi zbog svoje biti, jer svojom imanentnošću mora ići prema svojoj 
negaciji. Čim se eshatološko područje počne istraživati putem logosa, 
ono gubi svoju osnovu. To je već dobro uočio i izrazio Lukijan iz Sa- 
mosate. Njegovom junaku u podzemlju jasno je da se ne događa sve 
po logosu. Ako bi se tu primijenio logos, onda Had gubi svoju moguć- 


“M. Heidegger: Was heisst Denken? Tibingen 1954. (Citirano kod: Walter Stroiz — 
Menschsein als Gottesfrage, na str, 207, Neske, Pfultingen 1965). 

nost postojanja. Da bi se Had održao treba sa svog područja logos is- 
ključiti.47 To je opći princip i važi za svaki oblik eshatologije. 

Božanstvo se ne povlači bez razloga. Na pr. kršćanstvo je prevla- 
dalo antičku mitologiju, jer je eshatologiju uključilo u povijesni tok 
ljudskog djelovanja. Time je vjera u spasenje i ideja mesije dobila 
konkretne zahtjeve i u samoj praksi. Kada religija religiju potiskuje, 
onda je to povlačenje božanstva na osnovu mythosa. Na toj osnovi tu- 
mači se i nastajanje veoma različitih sekta. Smjena božanstava je pro- 
ces koji se zbiva na vlastitom, tj. mitološkom tlu. Ta smjena može se 
shvatiti i kao povlačenje bogova. 

Razaranje religioznog područja ne može se dogoditi u cjelini na re- 
ligioznom tlu. Različiti modusi religija još uvijek su religije. Sama mo- 
gućnost sadržajne (tj. dogmatske) promjene ne znači negiranje religije 
kao eshatološkog odnosa prema bitku. Taj odnos može biti razoren je- 
dino putem logosa, što znači putem racionalnog, tj. razložnog shvaćanja 
svijeta. Princip dovoljnog razloga nije pomišljeni dodatak mišljenju, 
već dokazano sadržajno ispoljavanje. 

Zašto bi se bog povlačio bez razloga, bilo eshatološkog ili logičkog? 
Ako povlačenje boga znači razaranje religioznog područja, onda to po- 
vlačenje nastaje kao posljedica nečega što mu je prethodilo. 

Mythos i logos su dva modusa odnosa prema bitku. Logos kao raz- 
ložnost može djelovati samo tamo, gdje ljudi hoće da slušaju govor 
logosa. Već je Heraklit rekao: ako poslušate ne mene već logos mudro 
je priznavati da je Sve jedno. (fr. 50). No tko govor logosa neće da 
sluša logos mu ne pomaže. A to neće u religiji zasniva se: 1) na strahu 
od smrti i 2) na želji za vječnošću. Dok ta dva načina egzistencijalnog 
odnosa budu postojala postojat će i religija bez obzira na moduse i si- 
Steme u kojima se živi. To ne bi bilo kad bi logos (logično mišljenje) 
imao moć prirodnih zakona. No kao razlog mišljenja logos tu moć nema, 
pa je i pored njegova djelovanja moguće da se živi i misli protivno 
logosu. Stoga religija može ostati eshatološka utjeha, iako je na osnovu 
društvenih i ekonomskih odnosa odumrla kao socijalna utjeha. 


4. Eshatološko-voluntaristički odnos prema bitku ukida logiku 


Fenomen smrti stalan je izvor religioznih maštanja. Već Platonov 
Glaukon u razgovoru sa Sokratom kaže: »Znaš, Sokrate, kad nekom 
pomisao na smrt postane bliska, onda ga obuzme strah i počinje da 
razmišlja o čemu ranije nije mislio«. (Država I 330). Taj egzistencijalni 
strah sastavni je dio ljudskog bića. 

Razmišljanje o individualnom odnosu i smislu uvijek je usmjereno 
i na kraj. A što je sam taj kraj ili ono zadnje? Jedni kažu prirodna 
smrt, a drugi — vječnost. Koliko se opća nužnost prima i kao dio vla- 


4 Lukijan — Razgovori mrtvaca (Odabrani razgovori, preveo Miloš Đurić, Kultura 
1957. Beograd). 

stite egzistencije? Na pr. Tolstojev Ivan Ivanovič nema ništa protiv 
silogizma u kojem se tvrdi da su svi ljudi smrtni. Neka umre Gaj, i 
tko se zbog toga treba da uzbuđuje.45 No kad taj silogizam postane 
realnost svakog pojedinca onda se to drugačije osjeća. Da li tako mora 
da bude? Nema li drugog izlaza? Tu nastaje mogućnost voluntari- 
stičkog, tj. nelogičkog odnosa. Pravila, red, nužnost — odjednom treba 
da prestanu. Na tom tlu eshatološkog, voluntarističkog prestaje svaki 
racionalni pristup. 

U okviru eshatološkog shvaćanja bitan je nadvremenski odnos, jer 
želja za zagrobnim životom transcendira horizont bitka. Zbog održava- 
nja tog zahtjeva crkva želi i dalje biti oficijelni tumač kozmosa (termin 
Mannheima). Za crkvenu dogmatiku izbor je jednostavan. No mišljenje 
stoji pred dva problema. 1) Kada umna zbiljnost može postati i realna 
zbiljnost? i 2) da li se svi mogu uzdići od religije na stupanj filozofije, 
tj. da li je moguće sve ljude racionalizirati? 

Ateizam je umna zbiljnost. No u sistemu socijalizma ateizam je i 
realna zbiljnost (kao primjena spoznatih principa). No to nije zbiljnost 
za sve. Teisti, iako žive u socijalističkom društvu ne prihvaćaju ateizam 
kao realnu zbiljnost, tj. kao svoj način odnosa prema svijetu i životu. 

Da bi ateizam kao umna zbiljnost postao i realna zbiljnost za sve, 
trebalo bi postići prelaz mišljenja sa stupnja religije na stupanj filozo- 
fije marksizma, koja uči da se ateizam ne rješava samo kao pitanje 
teorije, već i kao sadržaj društvene prakse. 

No emocije mogu postati zapreka za logiku. Nikakva promjena dru- 
štvene strukture ni ljudskih odnosa nije apsolutnost u ukidanju esha- 
tološkog voluntarizma, jer je takav voluntarizam iracionalno obliko- 
van. Stoga se ni problem odumiranja religije ne može tretirati samo kao 
pitanje društvenog odnosa i teoretskog rasuđivanja. Želja za vječnošću 
ne priznaje nikakvu logiku. Eshatološki egoizam u odnosu na bitak ne- 
gira sve principe bitka. 


Egzistencijalni strah prestaje postojati tek u racionalnom odnosu 
prema bitku. Mnogi sistemi etike koji su tražili način usavršavanja i 
postizanja duševnog mira (ataraksija) s pravom su smatrali da je to 
moguće postići tek na osncevu spoznaje kozmosa. Taj problem ne rje- 
šava se negacijom na emocionalni način, jer svako uvjerenje treba obra- 
zložiti. Na pr. Nietzsche je pisao da je bog mrtav. A zašto i kako? Ako 


€ »Ivan Iljič je vidio da umire i nalazio se je u neprestanom očajanju. U dubini 
duše Ivan Iljič je znao da umire, ali on ne samo da se nije privikao na to, nego jed- 
nostavno nije shvaćao, nikako nije mogao shvatiti. 

Onaj primjer silogizma, što ga je učio u logici: 'Gaj je — čovjek, ljudi su smrtni. 
prema tome Gaj je smrtan' činio se njemu cijelog njegova života pravilnim samo u od- 
nosu na Gaja, a nikako ne u odnosu na njega samoga... 

I Gaj je uistinu smrtan, i za njega je pravilno da umre, ali za mene, Vanju, Ivana 
Iljiča, sa svim mojim osjećanjima. mislima — ja sam nešto sasvim drugo. I ne može 
biti da bih ja trebao umrijeti, To bi bilo odveć užasno. Tako je on osjećao. 

*'Kad bih i ja morao umrijeti kao Gaj, onda bih ja to i znao, onda bi mi to i govo- 
rio moj unutrašnji glas: ali ničeg sličnog nije bilo u meni, i ja i svi moji prijatelji — 
mi smo shvaćali da to nikako nije onako, kao s Gajem. A sada eto što je! — govorio je 
on u sebi. — Ne može biti, ne može biti, a jest. Pa kako to? Kako pojmiti to?'« (250—251: 
Lav Tolstoj: Smrt Ivana Iljiča, Zagreb 1947. Matica hrvatska). 

. Na taj primjer razmišljanja upozorava: Antonio Gramsci — Historija materijalizma 
i filozofija Benedetta Crocea (na str. 336), Naprijed 1958. 

ustvrdimo da je bog mrtav, onda to znači, da je bog nekada bio živ, 
pa je prema tome i postojao. Živi i mrtvi bog postavljaju opet novi pro- 
blem: tko je kriv da je bog sada mrtav? Nietzsche kaže, da je kršćanstvo 
za to krivo. No to je sada tu i ne može se više popraviti tj. od sada 
čovjek mora da živi sam, jer više nema boga. 


G. Lukdcs je pisao da je kod Nietzschea odlučujuća iracionalistička 
mistika, koja ateizmu daje samo posebnu formu »vremena«. Stoga je 
Nieizscheovo kao i Schopenhauerovo negiranje boga »religiozni atcizam«. 
»U svom poetskom glavnom djelu: Also sprach Zarathustra Nietzsche 
saopćava: Bog je mrtav. On dakle ne misli kao materijalistički ateisti, 
da negiranje boga slijedi nužno iz umne, naučne spoznaje objektivne 
stvarnosti, da je za filozofiju postavljen samo socijalni i psihološki pro- 
blem, kako je nastala predstava o bogovima, i kako se tokom povijesti 
dalje razvijala. Kod Nietzschea imamo posla s pseudohistorijskom mi- 
stikom: prema njegovom mišljenju postojao je period, u kojemu je po- 
stojao bog (različiti bogovi), no sada je čovječanstvo stupilo u period, 
u kojemu više nema boga, u kojemu je bog umro« (97).19 

Racionalnim izučavanjem religije — negira se otkrivenje kao aprior- 
nost koju mišljenje nalazi kao gotov sadržaj. I predmetno i metodološki 
božje otkrivenje je neodrživ pojam. Takvo otkrivenje moralo bi imati 
barem tu moć, da religiozne ljude uvjeri u svoju istinitost, pa da svi 
prihvate »pravu vjeru«. U metodološkom pogledu mišljenje ne može 
uzeti kao svoj sadržaj ono, što samo nije istražilo i zaključilo. 

Raspravljanje o sadržaju vjerovanja sa tla dogmi religije, uvijek 
izmiče kontroli logike. Tada je moguće tvrditi sve ono što se vjeruje. 
Kad vjerovanje a priori važi kao apsolutni odnos, onda i sadržaj tog 
odnosa ima isto značenje. 

Na pr. poznati teolog Karl Rahner smatra da jedino kršćansko vje- 
rovanje može čovjeku osigurati i dati apsolutnu budućnost. Pitanje o 
apsolutnoj budućnosti uključuje u sebe i pitanje o bogu, jer je bog ta 
apsolutna budućnost. Stoga je bit kršćanstva u tome, da je to religija 
takve budućnosti. Prema Rahneru apsolutna budućnost je samo drugo 
ime za ono što se misli kad kažemo »bog«.% To bi značilo da boga 
znamo kao apsolutnu budućnost, no bog kao takva budućnost je ne- 
izreciva tajna. Tko negira boga kao svoju apsolutnu budućnost postaje 
ateist, 

Prema Rahneru svaku onu budućnost koju ljudi planiraju i koja 
treba da se ispostavi kao apsolutna budućnost sredstvima, koja su u 
svijetu na raspolaganju, i iznad koje se ništa ne bi trebalo očekivati, 
kršćanstvo će odbiti kao utopističku ideologiju. Čovjeku se ne može 
zabraniti da ne postavlja pitanja koja idu izvan konačne budučnosti. 


“* Geora Lukdcs: Der deutsche Faschismus und Nietzsche (pisano 1943. objavljeno 
u: internationale Literatur, tekst u knjizi: Franz Mehring und Georg Lukdcs: Friedrich 
Nietzsche, Aufbau Verlag, Berlin, 1957). 


s* Absolute Zukunft ist nur ein anđderer Name fiir das. was mit »Gott« cigentlich 
gemeint ist. (Referat: Karl Rahner — Christliche Zukunft des Menschen, na Simpoziju 
u Salzburgu, maj 1965. Taj simpozij, kao dijalog između kršćana i marksista organiziralo 
ic: Paulus-Gesellschaft, kojeg je osnivač i predsjednik dr Erich Kellner iz Munchena). 

Pripadnici druge vjere imali bi o tome ipak drugačije mišljenje. Što 
to onda znači? Kad bi se o budućnosti govorilo sa tla povijesti, još 
uvijek se ne bi moglo sa sigurnošću reći što će ta budućnost biti. Tu 
ima toliko neizvjesnosti. No kad se napusti to realno tlo i pređe na 
područje vjere — tada uopće nema nikakve osnove, da bi svi prihvatili 
jednu jedinu vjeru, kao svoje uvjerenje. Mnoštvo religija je vlastita 
protivrječnost pojma religije, jer svaka religija sebe shvaća kao apso- 
lutnu istinu. 

Stoga je moguće sa tla jedne religije — potpuno negirati drugačije 
vjerovanje, jer ni jedno ni drugo ne može navesti argumente za svoje 
mišljenje. Na tlu takvog odnosa iđe se još i dalje. Dovodi se u pitanje 
samostalnost mišljenja uopće. Kada se to postigne, može se svako su- 
protno shvaćanje smatrati zabludom. Tada je jednostavno dokazivati 
da je nemoguće biti ateist, te da Ji takvih ljudi uopće ima? 

Na pr. Herbert Braun misli da se to pitanje može postaviti, jer pre- 
ma drugom čovjeku postiže se odnos samo ako se ostane u bogu, jer 
tko ostaje u ljubavi (ayamav) ostaje u bogu.5! Prema tome tko osjeća 
za drugog čovjeka samim tim pokazuje da je bog u njemu i on u bogu. 
Dakle, čovjek u svojoj čovječnosti implicira boga. Time bi bog bio 
određena vrsta sučovječnosti (Mitmenschlichkeit). Ateist nužno proma- 
šuje čovjeka. No ateizam se dovodi u pitanje baš time što je u svakom 
čovjeku razvijen osjećaj za drugog i bližnjeg (341).52 

Prema Braunu, osjećaj čovječnosti isto je što i osjećaj kršćanskog 
boga. A kako bi se tom metodom objasnio Senekin poznati humanistički 
stav, da je: Homo res sacra _homini? (Ep. 95,383) Kako je ta misao o 
čovjeku kao svetosti za čovjeka mogla biti izrečena prije nastanka 
kršćanstva, dakle prije spoznaje »pravog boga« kao sadržaja srca i 
ljubavi? 

Protivrječnosti između uma i mišljenja ne mogu se sjediniti. Nema 
bića koje bi bilo coincidentia oppositorum. Stoga se dilema: nauka — 
religija ne može razriješiti kao sinteza u smislu postizanja višeg cilja. 

Na pr. francuski jezuit Pierre Teilhard de Chardin, čuveni paleon- 
tolog, bio je uvjeren, da se mogu spojiti nauka i religija. On smatra da 
se oba područja mogu razvijati samo u zajednici. T. de Chardin vidi 
u vjerovanju nastavak one granice do koje dolazi nauka. To je slično 
Platonu, koji je dijalektici dodavao mit. Za Chardina bog kao točka 
Omega treba da da svemu smisao (281). Um i mistika, tek kad su sje- 
dinjeni, omogućuju ljudskom duhu razvoj u prirodi. 


S tim u vezi T. de Chardin objašnjava i fenomen kršćanstva. Točka 
Omega nije neki cilj, koji se za vrijeme života ne bi osjećao i koji bi 
se otkrio tek na kraju. Ta je točka stalni smisao, kao centar univer- 
zuma. Bog ili Omega je centar centara. Stoga i dogma o Isusu ima 


"1. Iv, 4 16: 1 mi poznasmo i vjerovasmo ljubav koju Bog ima k nama. Bog jo 
ljubav, i koji stoji u ljubavi, u Bogu stoji i Bog u njemu stoji. 


š* Herbert Braun — Gesammelte Studien zum Neuen Testament und seiner Umuelr, 
Tibingen 1962. (Navedeni tekst iz članka: Die Problematik einer Theologie des Neuen 
Testaments). 

za T. de Chardina drugo značenje nego u kršćanskoj dogmatici. Isus 
skuplja cjelokupnu duševnu snagu oko sebe. Kraj će biti tek tada kad 
se ta snaga sva sakupi i kad se sve preoblikuje. Tada bi preostao samo 
bog kao sve u svemu, tj. to bi bilo personalno sjedinjenje s univerzu- 
mom. U biti to je panteizam. 


T. de Chardin dozvoljava mogućnost da kršćanstvo i propadne. To 
se može dogoditi tada, ako se ugasi božja ljubav u srcima vjernika (292). 
U tom slučaju crkva će se sa svim svojim institucijama pretvoriti u 
prah. Religija bez ljubavi — ne može imati nikakvu budućnost (294). 
Ali on ipak misli, da kršćanstvo danas ispunjava sve uvjete koje oče- 
kujemo od religije budućnosti. Smisao razvoja je u personaliziranju 
univerzuma, tj. u višem životu preko noosfere. A taj razvoj čovječan- 
stva prema višim formama jedva da je i počeo, pa T. de Chardin misli, 
da je u tom pogledu čovječanstvo tek na početku. T. de Chardin piše, 
da je čovjek potpuno tiho došao na scenu prirode i njegovim dolaskom 
ništa se nije poremetilo. T. de Chardin vidi rješenje u tome, da se pro- 
izvodi što više duha, jer čovjek je odgovor na sva pitanja koja imamo 
(276).58 

Teilhardova točka Omega ne mora biti bog. Kraj kao kraj, ako se 
o tome uopće može govoriti, ne može postojati izvan bitka. Nije reli- 
giozno vjerovanje u apsolut razvilo nauku, već spoznaja svijeta bića. 
Baš tim putem apsolut je izgubio svoj razlog postojanja. Tek oslobođeno 
mišljenje može čovjeka učiniti čovjekom. Odatle je jasno i to da se 
socijalizam i religija u principu isključuju, iako koegzistiraju. Čim je 
religija priznata kao privatna stvar ona je postala koegzistenta u soci- 
jalizmu. A zašto se ipak isključuju? Zato, što je cilj socijalizma u mark- 
sističkom smislu u tome, da čovjeka potpuno oslobodi od svih oblika 
otuđenja. U otuđenje čovjeka pripada i religija. Nasuprot tome, religija 
sebe smatra kao apsolutni put u čovjekovom životu. Očito je da je takve 
suprotnosti nemoguće pomiriti. Već sama definicija vjerovanja poka- 
zuje da to nije moguće. Tu definiciju nalazimo u tekstu apostola Pavla. 
U Hebr. 11, 1 piše: »Vjera je pak tvrdo čekanje onoga čemu se nađamo 
i dokazivanje onoga što ne vidimo«. Očito je da nadanje, vjerovanje i 
dokazivanje onoga što se ne vidi, može biti samo religiozna iluzija, a 
nikako naučna i kritička svijest. 


Svi koji misle, da se religija i nauka mogu spajati, moraju nužno 
nauku podrediti religiji. Na pr. Jeanne Hersch piše, da narod nikad nije 
vjerovao da su vrednote epifenomeni privrednih struktura, i da bi se 
stoga te vrednote morale mijenjati s promjenom te strukture (243). J. 
Hersch misli, da svima onima koji nisu filozofi, religija može poslužiti 
kao izvor njihove nesalomljive odlučnosti, da se drže nečega što je ne- 
promjenljivo i što ne smije biti podređeno nijednoj instanci. Stoga ističe 
da se mora uvažiti religiozni horizont. No marksizam taj apsolut ukida, 


9% p. T. de Chardin — Der Mensch im Kosmos, Verlag C. H. Beck, Munchen 1859. 
Franc, original: Le phenomene humain, ćditions du Seuil. 

i hoće ga nadomjestiti naukom i nadom u nauku (250).5* Prema njenom 
mišljenju socijalizam ne dolazi u konflikt s religijom, pa Sartre ne bi 
imao pravo kad je rekao: ako bi postojao bog ne bi postojao čovjek. 


J. Hersch misli dakle, da religija daje apsolut, koji nije nikom pod- 
ređen, i da je takvo uporište potrebno. Prema tome socijalizam nema 
razloga da to oduzima. No upravo po svojoj biti naučni socijalizam ne 
vjeruje u teološki apsolut, već se drži samo tla bitka, a time čovjeka 
i povijesti. 

Da te suprotnosti u tom smislu postoje vidimo i po mnogim kriti- 
kama koje teolozi pišu protiv marksizma. Na pr. Jean-Yves Calvez na- 
vodi mnoge tekstove Enciklika katoličke crkve o marksizmu, te piše, 
da ta teološka kritika protiv marksizma ima veliko praktično značenje 
za kršćane. Time se jasno ističe, da iz određene teorije slijedi i odre- 
đena praksa, što uostalom nitko i ne negira. Kad marksizam ne vjeruje 
u besmrtnost duše ni u drugi život, onda ne smatra ni crkvu, kao za- 
stupnika tog shvaćanja, neophodnom društvenom institucijom. Calvez 
piše da je marksizam za crkvu antireligiozna koncepcija i to je crkvi 
dovoljno, da ga smatra antisistinom. To je zlo čije korijene crkva po- 
zna. Crkva je uvjerena da bolje rješava »povijesnu tajnu« nego što to 
daje marksistička solucija. S tim u vezi su i sva pitanja o čovjeku i 
eshatologiji.?? 

U takvoj kritici jasno je, da je religiozno uvjerenje dominantno. Za 
ieološki način mišljenja marksizam je izvan horizonta istine, jer negira 
božje postojanje i njegovo otkrivenje kao prvu istinu svijeta. 

U kritičkom odnosu prema religiji marksizam se bori za veličinu i 
dostojanstvo čovjeka. Stoga je shvatljivo, da se nijedan religiozni tekst 
ne može prihvatiti kao put u pravi odnos prema bitku. Mi možemo na 
pr. govoriti o povijesnom nastanku i utjecaju Biblije, ali se odatle ne 
može zaključiti na postojanje biblijskog ili kojeg drugog boga. Biblij- 
ska centralistička ideja o bogu veoma je nepomirljiva prema svakom 
drugom kultu.55 Postoji Koran pa bi slijedilo da je i Alah bog. Takva 
metoda ne može nas nigdje dovesti. Ako govorimo o Bibliji, tada njen 
sadržaj mora postati predmet kritike, jer religija ostaje opijum — bez 
obzira o kojoj se religiji radi. Na pr. Ernst Bloch je pisao da je Biblija 
dala svijetu »ekspanziju nade u humanizam«, a filozofiji je dala svijest 
o zlu. A što je dalje? Kako da se ostvari humanizam, i kako da se 
ukloni zlo iz svijeta? Bloch s pravom piše, da se iz religiozne ideje, ne 
može zaključiti na prezentnu eshatologiju ili pak na hipostazirani put 
u nebo. već na pokretački i dijalektički proces, kojim se postiže realni 


*“ Jeanne Hersch — Die Ideologien und die Wirklichkeit, R. Piper et Co. Verlag 
Miinchen 1937. (Original — Ideologies et realite, 1956. Paris, Librairie Plon). 


“* Jean-Yves Culvez: La pensće de Karl Marx, Editions du Seuil, Paris 1956, s. 664. 
poglavlje: L'eglise chatolique et le marrisme str, 582—603. Calvez je s kršćanskog sta- 
novišta veoma opširno interpretirao Marxovo shvaćanje religije i ateizma. 


“Bloch piše, da se U kritici protiv takvih kultova može naci ironije, koja ne zaos- 
taje za Voltaireom: Na pr.: 1 Kralj. 18.27 (protiv Baalovih svećenika i njegovog boga): 
»A kad bi u podne. stade im se rugati Ilija govoreći: vičite većma, jer je on Bog! Valja 
da se nešto zamislio, ili je u poslu, ili na putu, ili može biti spava, da se probudi.« 

sadržaj.57 No Biblija sebe tako ne shvaća, i ona neće zbog povijesti 
žrtvovati transcendentnost.58 Stoga ni biblijsko tumačenje suštine svi- 
jeta,5% ne može biti istina za kritičko mišljenje. 

Biblijski mit o čovjeku i svijetu pozna čovjeka samo kao božjeg 
slugu. Sve što čovjek radi, treba da je podređeno božjoj volji. Čak kad 
se radi i o onom što je neetično i paradoksalno. Primjer Abrahama od 
kojeg bog zahtijeva da žrtvuje svoga jedinog sina Isaaka, da bi ga 
iskušao koliko ga voli, ostaje poučan i drastičan primjer. O tome se ne 
smije razmišljati, već volju treba izvršavati. Abraham je tako i po- 
stupio. A da li smo sigurni da će doći ruka anđela i zaustaviti nož" 
Tokom povijesti u ime vjere mnogo je i nož imao posla, no anđeli su 
izostali. 

Religiozni oblik odnosa nikad ne priznaje razumu njegovo pravo. 
Stoga se nužno razum i vjera isključuju. 

Da li je to povjerenje u moć uma i razuma neadekvatno ljudskoj 
praksi i povijesti? Francuski psiholog Ignace Lepp, bivši marksist, piše 
da ateisti koji su rođeni u 20. stoljeću, po svojoj psihologiji ipak pripa- 
daju u 19. stoljeće.! Tada se je mislilo da će ratio sve moći riješiti. 
Ali ipak se spoznaja o bitku proširuje i to je dovoljno da se i dalje 
ostane na tlu mišljenja, koje se suprotstavlja svakoj religiji. 

U svojoj knjizi Lepp govori i o ateistima koji to nisu na osnovu 
racionalnog zaključka, već iz nekih svojih kompleksa. On to zove ne- 
urotskim ateizmom. To može da bude. No isto tako bi se moglo do- 
kazivati da ni oni koji vjeruju nemaju uvijek jasne pojmove niti su 
vjernici zbog doživljene religiozne ideje. Pored neurotskog ateizma po- 
stoji i antiracionalistički ateizam. Tu Lepp ubraja Nietzschea i Sartrea. 
Lepp piše da se marksist kao i egzistencijalist nazivaju ateistima ne 
toliko zbog nauke, već zbog vrednota koje prema njihovom mišljenju 
religija može uništiti. Nasuprot tome racionalist se naziva ateistom, jer 
smatra da je dostigao intelektualni stupanj, na kojemu se spoznaje da 
su sve religije neistinite (18. i 19. stoljeće). Jasno je da je um nedovo- 
ljan, ali samo on postoji. U racionalistički ateizam Lepp ubraja biologa 
Jeana Rostanda. 

Psihonaliza nije metoda koja će objasniti pojavu ateizma u filozofiji. 
Da li se na pr. može Marxov odnos prema religiji tumačiti kao njegov 
lični revolt zbog tadašnjeg odnosa prema Židovima, odnosno, da je 


5 Ernst Bloch — Tiibinger Finleitung in die Philosophie, B. 2. Edition Suhrkamp 
1964. 


*##* Rudolj Bultmann — Geschichte und Esechatologie, Tiibingen, 1958. 


3 1. Kor. 7,31: I oni koji ovaj svijet upotrebljavaju, kao da ga ne upotrebljavaju, jer 
prolazi obličje ovoga svljeta. 

#% Engels je u pismu Marru od 26, maja 1853. iznio svoje mišljenje o knjizi: Charle« 
Forster — The historical! geography of Arabia, or the patriarchal evidences of revealed 
religion — London, 1844. O židovskom 1zv. Svetom pismu, Engels kaže. da je pod utje- 
cajem staroarapskih religioznih i plemenskih tradicija. svakako modificirano ranim 
separatizmom Zidova. A taj separaitni razvoj može se objasniti okolnošću da je Pale. 
stina sa arapske strane opkoljena samo pustinjom i zemljom Beduina. (Marx-Engels. 
Werke, Bd. 28). 


#1 Ignace Lepp: Psychanalyse de lathćisme moderne, Paris, 1961, Bernard Grasset, 
s. 260. 

Marxov otac prešao na protestantsku vjeru, pa je zbog toga Marx 
osjećao stalnu mržnju prema kršćanstvu? Je li u prilog tome ide i to, 
da je Marx u sukobu države i crkve bio uvijek na strani države, čak 
kad se radilo i o Pruskoj, o kojoj Marx nikad nije govorio pohvalno? 
Lepp misli da je i to u vezi Marxovog ličnog kompleksa, koji je do- 
živio u svom najranijem dobu. Prema mišljenju Leppa taj Marxov 
kompleks najbolje se vidi u njegovom veličanju Prometeja. Dakle Marx 
je bio više ateist iz psiholoških afektivnih razloga, nego li iz racional- 
nog uvjerenja. 

Bilo bi interesantno čuti kako bi Lepp metodom psihoanalize obja- 
snio na pr. Diderotovu izreku, da se bog više brine za svoje jabuke, 
negoli za ljude kao svoju djecu? Da li je bog više vodio jabuke ili 
Diderot? 

Na osnovu Leppove psihoanalize Marx bi morao pokazati simpatiju 
prema vjeri otaca. No upravo je obratno. U svom tekstu K židovskom 
pitanju on je dokazivao, da se tu uopće ne radi o teološkom pitanju 
kao što je mislio B. Bauer, već o političkom odnosu, pravu i slobodi za 
sve građane, bez obzira na religioznu pripadnost. 

Da li će se u Marxovom ateizmu iražiti Hegelovi utjecaji# ili oblik 
filozofiranja od mišljenja prema mitu,# da li će se analizirati ateizam 
i način kako da se ateizam kritikuje i odbaci,5* ipak za sve te oblike 
kritike, marksizam ostaje problem s kojim je savremeno čovječanstvo 
suočeno. Taj dijalog se ne može zaključiti, jer se sama tema marksizma: 
čovjek, sloboda, humanizam, pravo, ljudskost, ne može zaključiti dok 
se zbiljski ne realizira. Stoga će još veoma dugo marksizam ostati pro- 
blem povijesnog zbivanja. 

Ne mora se ići na tlo marksizma da bi se čuli prigovori religioznoj 
koncepciji svijeta. Liberalni teoretičari na Zapadu također navode 
argumente protiv kršćanske koncepcije politike, prakse i teorije. Na 
primjer istaknuti publicist Gerhard Szezesny (rođ. 1918. u Istočnoj Pru- 
skoj) u svojoj knjizi: Die Zukunft des Unglaubens#5 piše ovo: »Sve 
dotle, dok se javno mnijenje na Zapadu sastoji u tome, da će svijet 
biti spašen samo ako bude smatrao istinitim kršćanske postulate vjero- 


% Cottier Georges: L'athćisme du Jjeune Marx. Ses origines hegćliennes, Paris, 1959. 
str. 384. Librairie philosophique, J. Vrin. 


** Robert Tucker: Karl Marx — Die Entwicklung seines Denkens von der Philosophie 
zum Mythos, Verlag C. H. Beck, Mlnchen 1963, s. 348. (Engl. orig: Philosophy and Myth 
in Karl Marx, Cambridge University Press). 


š% Koch Hans Gerhard — Abschaffung Gottes? Der materialistische Atheismus als 
heutige Eristenzform, Geschichte, Problematik, Widerlegung. Stuttgart, 1961, S. 291. 
— Buckhaus Gunter — Atheismus eine Selbsttduschung, Minchen-Base!, 1962, S. 67. 
— Schmid Friedrich — Wie reden wir richtig mit den Atheisten, Stuttgart, 1963, S. 31. 


— Lilje Hanns — Atheismus, Humanismus, Christentum. Hamburg, 1962, S. 123. 

— Maser Werner — Genossen beten nicht. Kirchenkampf des Kommunismus, Kčln 1963. 
S. 61, 

— Rocca Annette — Welt ohne _Gott. Gedanken zum Atheismus von heute, Miinchen 
1961. S. 61. 

— Lubac Henri de — Le drame de Phumanisme atheć, 1945, 4. 1950. njem prevod — 


Die ITragodie des Humanismus ohne Gott, Salzburg 1950. S. 410. 
& G. Szczesny. Dee. Zukunjt des Unglaubens, hbTinchen, P. List, 1958 

vanja, bit će vrijeme nevjerovanja snažno produženo, a nove generacije 
bit će žrtve tupoglavosti, površnosti i cinizma.« (220)66 

U diskusiji, koju je imao povodom svoje knjige — Szezesny je pi- 
sao, da je on u iznijetoj tvrdnji saopćio, da je protiv toga da kršćan- 
stvo postavlja zahtjeve vladavine na područjima religije, nazora na 
svijet, etike, kulture i politike. Ne napada kršćanstvo, ali mu ne pri- 
znaje pravo apsolutnosti. (21—22)87 

U svojoj knjizi: Die Zukunjt des Unglaubens Szezesny analizira i 
psihologiju javnog mnijenja, koja se pojavljuje kao cenzura, protiv 
svih koji bi se pokušali izdvojiti iz crkvene zajednice (211). »To javno 
mnijenje je kolektivni instrument za potiskivanje neugodnih činjenica i 
za pritisak na slobodu vjerovanja i slobodu savjesti (215).« Izgleda ne- 
shvatljivo, da se u civilizaciji, koja ima zahtjev da bude domovina prave 
duhovne slobode, nekršćanin mora držati kao lopov u noći (219). 

Prema Szezesnyju ne može se pripadnost kršćanskom uvjerenju 
mjeriti prema statistici crkvenog poreza. Taj porez plaća 92% stanov- 
ništva, a lako je moguće da ni 20% od tih ne vjeruje u kršćansko 
učenje. No ipak »javno mnijenje« postiže svoj efekt, pa se polazi od 
fikcije, kao da je velika većina za kršćansko vjerovanje. Stoga se tom 
vjerovanju pripisuje univerzalnost, koju ono uopće nema. U tom 
odnosu nekršćanski nazori tretiraju se kao zablude neke manjine, i to 
glupih ljudi. 

Pritisak javnog mnijenja osjeća se kao napad na prava čovjeka. 
Istina se ne mjeri nikada kvantitetom. Consensus gentium nije argument 
za istinu dotičnog uvjerenja. Heraklit je pisao, da mu je jedan vredniji 
nego 10.000 ljudi, ako je od njih bolji. To znači, da se kritičko mišlje- 
nje mora osloboditi »javnog mnijenja« bez obzira odakle i kojim po- 
vodom dolazi. Istina slobode ne može biti žrtvovana nelogičnosti razli- 
čitih predrasuda. Kad Veliki inkvizitor dokazuje da je sloboda za 
čovjeka i ljudsko društvo nesnošljiva, onda time govori i o pretpostav- 
kama na kojima religija jedino može da postoji.# 


* David Friedrich Strauss, došao je do sličnog zaključka u svom djelu Der Alte 
und der neue Glaube. Ein Bekenntnis (1872), Kroner Verlag, Leipzig, 1923. Na str. 70—11. 
Strauss piše: Also meine Uberzeugung ist: wenn wir nicht Ausfiliehte suchen wollen, 
wenn wir nicht drehen und deuteln wollen, wenn wir Ja Ja und Nein Nein bleiben lassen 
wollen, kurz wenn wir als ehrliche, aufrichtige Manschen sprechen ollen, so missen 
wir bekennen: wir sind keine Christen mehr.« 


#7 O tome je G. Szezesny vodio dijalog sa Friedrichom Heerom. Ta diskusija (emisije 
na radiju) objuvljena je u obliku pisama u knjizi: F. Heer — G. Szezesny: Glaube und 
Unglaube, Ein Briefwechsel, P. List, Verlag, Minchen 1862. S, 154. 


€“ Es kann uns nicht um Zanien gegen, aber es ist doch wohl kaum daran zu 
zwaifeln, dass die Mehrzan! unserer Zeitgenossen weder an einen personlichen Gott 
noch an seine Menschwerdung in Jesus Christus, noch ans Jiungste Gericht und ans 
Ewige Leben glaubt. Dennocnh geht die »offentliche_ Meinung«, gehen unsere geseli- 
schaftlicnen Gebots- und Verbots-Konventionen nicht von dieser  Taisache. sondern 
von jener Fiktion aus, Dem christlichen Weltbild und dem christlichen Weltgefuhl 
wird eine Universalitat und damit Allgemeinverbindlickeit zugesprochen, die es nicht 
besitzt, (22—23, Glaube und Unglaube). 


« »Kažem ti, da čovjek nema veće brige, nego da nađe onoga, kome bi što prije 
predao dar slobode s kojim se to nesretno biće rađa. Ali slobodom ljudi zavladat će 
jedino onaj, tko umiri njihovu savjest.« (288) ... 

»Kod nas će svi biti sretni, neće se više brinuti, niti uništavati jedan drugog, kako 
se u slobodi tvojoj svuda dešava. O, mi ćemo ih uvjeriti, da će tek onda 1 biti slobodni, 
kada se odreknu slobode svoje radi nas, i kada se nama pokore. I onda hoćemo li 

To je psihološki veoma važno. Kad religija nudi apsolutnu sigurnost, 
onda postavlja i apsolutne zahtjeve pokornosti. Put spasenja ne mogu 
svi znati. Tu je izabrana institucija koja zna što treba činiti. Stoga je 
crkva gospodar cjelokupne egzistencije. Obraćanje bogu ima točno odre- 
đen sadržaj i formu. Promjene koje crkva nalaže ireba vjerno izvrša- 
vati. Stoga je naročito važan sadržaj molitvi, koje ne može svatko za 
sebe sastavljati." Takva pokornost važi kao najpouzdaniji put spasenja. 
U Hebr. 10, 36 apostol kaže: »Jer vam je trpljenje od potrebe da volju 
Božju savršivši primite obećanje«. A kada će to doči, nitko ne može 
reći, »jer je tisuća godina pred očima tvojima kao dan jučerašnji, kad 
mine i kao straža noćna« (Ps. 90,4). »Ako o danu tome ili o času nitko 
ne zna, ni anđeli koji su na nebesima, ni sin do otac« (Mk. 13, 32). »A 
on im reče: nije vaše znati vremena i ljeta koje otac zadržava u svojoj 
vlasti« (Djela Ap. 1, 7). Dakle, ukraiko, i svi oni koji stoje sub specie 
Dei priznaju da ništa o tome ne znaju. Tu preostaje samo nada, »jer 
od kako oci pomriješe sve stoji tako od početka stvorenja« (2 Pt. 3,4). 
A dokle da se čovjek nada? Da li nada može biti egzistencijalno rješe- 
nje? Takav način odnosa Schopenhauer bi objasnio kao metafizičku 
potrebu. Svaki čovjek hoće da shvati što je dalje od onog što se vidi? 
Onaj tko misli ima svoje uvjerenje u sebi. No oni koji vjeruju ne 
ostaju na tom tlu, jer su smisao svoje egzistencije vezali uz svoju dogmu 
o besmrtnosti. Za takav nazor nije dovoljna jedna metafizika. Schopen- 
hauer te različite oblike vjerovanja zove narodna metafizika (Volksme- 
taphysik). No problem svake religije je baš u tome, da takve metafi- 
zičke potrebe nisu uvijek zadovoljene metafizičkim mogućnostima .! 
Stoga ne iznenađuje da je za svaku religiju opis raja najosjetljivije 
područje onostranosti. Kad se vjernik nada takvoj apsolutnosti, onda je 
spreman da svoje biće podredi svojoj iluziji. Na taj način mišljenje se 
potpuno dresira.1* Svaka sumnja u dogme smrtni je grijeh. U nadi da 
će doživjeti sreću u onostranosti vjernik poput strpljivog Joba sve 


biti u pravu ili ćemo slagati? Oni će se sami uvjeriti, da imamo pravo, jer će se sje- 
ćati, do kakvih je strahota ropstva i zabuna dovodila tvoja sloboda. Sloboda, slobodan 
razum i nauka zavest će ih u takve mračne gudure i postaviti pred takva čuda ie 
nerazrešive tajne, da će jedni, oni nepokorni i okrutni, uništiti sami sebe, a drugi, 
nepokorni, ali slabi, uništiti jedan drugoga, a ireći. što ostanu, nemoćni i nesretni, 
dopuzat će k našim nogama i zavapiti; »Jesi, vi ste imali pravo, vi ste jedini vladali 
njegovom tajnom, i mi vam se vraćamo, spasite nas od nas samih.«... Oni će itekako, 
itekako ocijeniti, što to znači pokoriti se jednom zauvijek! I dokle ljudi nv shvate to, 
doile će biti nesretni« (293, Fjodor M. Dostojevski: Braća Karamazovi, preveo Veljko 
Lukić, Mat. hrv. Zagreb 1953). 


€ Poznato je da se u »očenašu« moli i za kruh, Vjernik se uzda i moli danas, za 
danas, »Prema Harnacku 'Očenaš' je originalno glasio: Oće, hljeb naš za idući dan, 
daj nam danas (24).« (Dr. T. G. Masaryk — Najnovija filozofija religije, preveo A. 
Pecikozić, Zagreb 1908. s. 35). Tu se je ispoljila želja za osiguranjem unaprijed. No u 
vjeri ne smije biti sumnje pa nije zgodno ni kruh tražiti unaprijed. Stoga se u molitvi 
kaže: kruh naš svagdanji daj nam danas (Mt. 6,9; LK, 11,2). 


št Arthur Schopenhauer — Die Welt als Wiltle und Vosrstellung, zueiter_ Band, c. 17: 
Uber dus Metaphysische Bedirjnis des Menschen. Herausgegeben von dr. Heinrich 
Schmidt, Kroner, Leipzig. 


i* Religiozni i dogmatski odnos može postojati samo u dresiranom mišljenju. Pogle- 
dajmo nekoliko primjera: Gospodu Bogu svojemu klanjaj se i njemu služi (Mt. 4,10): 
Gospoda Boga svojega boj se, i njemu služi, i njegovim se imenom kuni (5 Moj. 6,13); 
Blago onima koji ne vidješe i vjerovaše (Iv. 20, 29; Usp. 1 Petr. 1,8); I svaki koji je od 
istine sluša moj glas (Iv. 18, 37): opširnije o tome: B. Bošnjak: Istina i dresirano miš- 
ljenje, Praxis 2, 1965. 

podnosti i čeka: .., jer kako bi mogao čovjek biti prav pred Bogom? 
(Job, 9, 2). ... kajem se u prahu i pepelu (Job, 42, 6). To je paradoks, 
u kojemu obmana ima karakter najvišeg smisla. Stoga je Marx s pra- 
vom pisao: »Ukidanje religije kao iluzorne sreće naroda zahtjev je 
njegove stvarne sreće, Zahtjev da napusti iluzije o svom stanju jest 
zahtjev da napusti stanje u kome su iluzije potrebne. Kritika religije 
je, dakle, u klici kritika doline suza, čiji je oreol religija. 

Kritika je pokidala imaginarno cvijeće s lanca, ne zato da bi čovjek 
nosio lanac bez fantazije, neutješan, nego da bi lanac odbacio i brao živi 
cvijet... Religija je samo iluzorno sunce, koje se okreće oko čovjeka, 
sve dotle dok se on ne bude kretao oko samog sebe«.73 

Takvog cvijeća, koje ukrašava lance, treba se osloboditi da bi se što 
prije oslobodilo i lanaca. Kršćanstvo obećaje vodu sa vrela vječnog 
života. To je nada u kojoj se ispoljava slabost i strah. »Voda zaborava« 
— bila je u mitologiji sredstvo da se pokojnik očisti i zaboravi sve što 
je bilo da bi ponovno mogao da počne novi život. Oslobođen prošlosti 
smrtnik je očekivao budućnost. 

Kritičko mišljenje ne može prihvatiti iluziju kao čovjekovo egzisten- 
cijalno rješenje. Nije onostranost tlo povijesti i pravog života, već svijet 
bića ovdje, dakle bitak. Taj odnos čovjek može postići samo kad ostaje 
u sebi i kod sebe. Antički filozof Demokrit rekao je, da je neustrašiva 
mudrost osobito vrijedna. (gogin ađauBoc ašuj zavrov. Fr. 216).7% 


Osnivač atomizma naglašava time spoznajni i etički problem ljudskog 
mišljenja. Za njega je spoznaja jednog uzroka vrednija nego cijelo Per- 
zijsko carstvo (fr, 118). A zašto? Baš zato, što se radi o čovjeku i nje- 
govoj biti. Čovjek se afirmira kao čovjek svojim mišljenjem i adekvat- 
nom praksom, »Neustrašiva mudrost« jedini je put tog cilja. Ako mu- 
drost ne bi imala to svojstvo, filozofija bi iščezla u teologiji. 


Kritički i etički smisao spoznaje stoje u nerazdvojnom odnosu. Znanje 
bez djelovanja gubi svoj humani, društveni i povijesni horizont, pa 
takvo znanje postaje time svoja protivrječnost. U etiku znanja ili ne- 
ustrašivu mudrost nikako se ne može uključiti nijedna eshatologija. Re- 
ligija nema karakter kritičke spoznaje. Dogmatski sadržaj vjerovanja 
znači negaciju razložnog mišljenja. Stoga dolazi i do obrata u etičkom 
pogledu. Namjesto etike znanja traži se ideal u imanentnosti iluzije. 
Time se dobija etika iluzije kao jedini smisao i cilj čovjekovog života. 


"* Marx — Prilog kritici Hegelove jilozojije prava, Rani radovi, str. 82, Naprijed, 
Zagreb, 19861. 


“€ Antički komentari ističu taj pojam kao siguran način postizavanja duševnog mi- 

ra. Ako se čovjek oslobodi straha od smrti i od bogova, moći će razložno zasnovati cilj 
svoga života. To je problem i Epikurove filozofije. Strah od bogova iščezava spoznajom 
prirode. Govoreći o Demokritu Ciceron piše: »On naziva najveće dobro 'spokojnošću 
duše' (euthymijom), a često i 'neustrašivošću' (athambijom), tj. stanjem duše, koje je 
slobodno od straha (Cic. De fin. V. 8, 23; Diels 68 A169). 
Klement Aleksandrijski: Nego i Abderićani uče, da se u životu nalazi neki cilj. Demo- 
krit u spisu O cilju drži ciljem života duševnu spokojnost, koju je on nazvao i blago- 
stanjem... Taj cilj leži pred životom sviju ljudi, i mladih i onih koji su ostarjeli. 
Hekatej drži ciljem života autarkiju (biti sam sebi dovoljan), Apolodor Kizičanin radost 
duše, a Nausifan (učenik Demokritov, kasnije Epikurov učitelj) nestrahovanje. To je, 
veli, Demokrit nazivao »athambijom«. (Clem. Strom. II. 130; Diels, 68 B 4). Atomisti 
Leukip i Demokrit, izbor i prevod: Niko Majnarić, 1950, M. H. Zagreb. 

No to više i ne može biti etika već samo iluzija etike. Etika iluzije kao 
iluzija etike ipak ostaje samo iluzija. S tog tla nijedan odnos ne može 
biti ništa drugo nego iluzija. Zbog toga se iluzija o iluziji nužno vraća 
u sebe i kao iluzija misli da nije iluzija. Iluzija o iluziji koja sebe misli 
kao neiluziju o neiluziji jest na kraju samo lijepa iluzija. To je bit 
religije. 

U jednom starom tekstu bilo je postavljeno pitanje: šta je čovjek? 
Odgovor je glasio: čovjek je roba. Slijedilo je drugo pitanje: A tko 
kupuje tu robu? Smrt — glasio je odgovor. 

Tu prirodnu nužnost čovjek ne mijenja nikakvom svojom nadom ni 
željom. Stoga je svaka iluzija o tome nehumana. Čovjek je toliko čovjek, 
koliko sebe shvati kao biće bitka, tj. kao samostalnog nosioca i stvara- 
oca svoje egzistencije. To može postići samo »neustrašivom mudrošću«, 
tj. svojim logosom kao jedinim svjetlom svoga postojanja. 

DODATAK 


MIŠLJENJE I DJELOVANJE 


JEDNA DISKUSIJA U LONDONU 


Razgovor (Raz-govor) je imao uvijek svoju misaonu vrijednost. Go- 
voriti se može lako, no razgovarati je mnogo teže, jer u tom postupku 
treba stalno vidjeti razlike u mišljenju. Ako se te razlike izlažu sa- 
držajno tada je logički moguće doći do zaključka koji je shvatljiv iz 
cijelog izvoda. 

Razgovor je misaoni odnos i način razumijevanja drugog mišljenja. 
To je i voljna odluka da se čovjek oslobodi od pretpostavki. Razlike u 
mišljenju sadrže mogućnosti da se izvodi uspoređuju. To je metodolo- 
ški sigurnije, nego ako se ostaje samo kod gotove ideje. 

Tema o egzistenciji boga bila je razmatrana u bitnim antitezama: 
bog postoji, odnosno, bog ne postoji. Tu se je uvijek radilo i o drugim 
pitanjima svijeta i života, jer to nužno ide uz taj pojam. Svaki takav 
razgovor označuje čovjekov pokušaj da sebe iznova preispita. Da li je 
moguće naći nešto drugo, bolje i sadržajnije? Ako se to pak ponavlja, 
tada je dobro vidjeti da li je ponavljanje istog izvedeno možda na druk- 
čiji način, ili je to isto. Sokratu su bili prigovorili da on govori uvijek 
isto. On je rekao da, isto o istom, jer ne može o istom govoriti na ne 
isti način. Ako je to sudbina i razgovora o bogu, tada ostanimo kod 
istog, koje je ipak prošireno pitanje samog života. 

O tom problemu ovdje ćemo iznijeti slijedeći primjer. O temi »Egzi- 
stencija boga« vođena je diskusija između Bertranda Russella i teologa 
F. C. Coplestona, SJ., 1948. na trećem programu londonskog BBC. 


Važno je da se na samom početku razgovora odredi pojam bog, i što 
se pod tim misli. U teologiji pod tim pojmom misli se najviše personalno 
biće, koje je izvan svijeta, a istovremeno i stvoritelj svijeta. 

Za početak razgovora Russell prihvaća tu definiciju. Copleston tvrdi 
da takvo biće zaista postoji i da se egzistencija toga može filozofski do- 
kazati. Coplestona interesira da li Russell zastupa agnostičko ili ateisti- 
čko mišljenje. Russell je odgovorio da tu ide na agnostički stav. Cople- 
ston misli da je egzistencija boga važna za život, jer iz te egzistencije 


1B. Russell, Why I am not a Christian and Other Essays on Religion and Related 
Subjects, London, 1957, G. Allen-Unwin Ltd. 

određuje se smisao čovjeka, svijeta i života. No ukoliko boga ne bi bilo, 
tada bi smisao bio nametnut od onih koji imaju tu moć. 

Već se tu otvara pitanje: A što ako te egzistencije nema? Dakle, 
treba ići u dokaze da je ima i to iz kontingencije svijeta, a to znači iz 
slučajnosti, to jest nije nužno da svijet bude takav kakav jest, pa 
mora imati svog uzročnika. Dakle, da li svijet ima sam u sebi razlog 
svoje egzistencije ili ne? 

Copleston kaže da predmeti i događaji nemaju u sebi razlog svoje 
egzistencije, a svijet je predstavljena cjelokupnost pojedinačnih pred- 
meta. Na primjer, nema ni čovječanstva pored pojedinačnih ljudi. Cje- 
lokupnost predmeta mora imati svoj razlog koji leži izvan toga, i taj 
razlog mora biti egzistencija boga. No to biće, ili je samo razlog za svoju 
vlastitu egzistenciju ili ono to nije. Ako jest, tada je lijepo i dobro. Ako 
ne, tada moramo ići dalje. Ako pak u tom smislu idemo beskrajno na- 
trag, nećemo naći objašnjenje za egzistenciju, Da bismo dakle objasnili 
egzistenciju, moramo doći do bića koje ima razlog za svoju vlastitu 
egzistenciju u samom sebi, koje ne može ne egzistirati. 

Russell u svom odgovoru na te izvode upozorava da bi najprije tre- 
balo odrediti pojam nužno biće. Cijelu tu tematiku Russell uključuje u 
problem logike i smatra da se riječ »nužan« može smisleno primijeniti 
na logičke sudove i to samo na analitičke, to jest na takve, da bi bila 
protivrječnost ukoliko bismo ih negirali. Russell kaže: Ja bih mogao 
samo tada priznati nužno biće, ako postoji biće, da bi negiranje nje- 
gove egzistencije bila protivrječnost u samom sebi. Na to Copleston pri- 
mjećuje ovo: Uzmimo primjer ovakvog suda: Ako postoji kontingenino 
biće, postoji i nužno biće. Tako je taj sud hipotetski izražen, on je ipak 
nužan sud. 

Russell odmah kaže da poteškoća kod tog argumenta leži u tome 
da ja ne priznajem ideju nužnog bića i ne vidim smisla u tome da 
druga bića nazivam kontingentnim. Prema mom shvaćanju riječ »nu- 
žan« je besmislena riječ, osim ako se primijeni na analitičke sudove 
(primjer: neumne životinje su životinje), a ne na stvari. 

Copleston to osporava na ovaj način: Ako se u modernoj logici negira 
metafizika, to još ne znači da ti logičari imaju pravo. Tvrdnja: Metafi- 
zicki pojmovi su besmisleni, meni izgleda da počiva na prividnoj filozofiji. 
Ne može jedan dio filozofije biti proglašen za cijelu filozofiju. Kontin- 
gentno biće je biće koje u sebi nema potpuni razlog svoje egzistencije. 
Vi dobro znate da se egzistencija ni jednog od nas dvojice ne može objaš- 
njavati bez odnosa prema nečemu ili nekome izvan nas, na primjer pre- 
ma našim roditeljima. Nužno biće je naprosto biće koje mora egzistirati 
i ne može neegzistirati. Vi možete prigovoriti da takvog bića nema, ali 
ćete me teško u to uvjeriti, da Vi ne razumijete pojmove koje ja upotre- 
bljavam. Ako ih ne razumijete, kako tada možete s razlogom reći — tak- 
vog bića nema. 

Na to Russell odgovara da on ne tvrdi da je metafizika besmislena. 
Ali ja tvrdim da su neki pojmovi besmisleni i to ne iz nekog općeg raz- 
loga, već zbog toga, jer ne mogu naći objašnjenje za te određene poj- 
move. 

Copleston primjećuje ovo: Da li ćete reći, da je sud: »Egzistira razlog 
svijeta« besmislen? Ili: »Da li svijet ima razlog?« Većina ljudi će sigurno 
razumjeti pitanje iako nisu jedinstveni u odgovoru. 

Russell nastavlja: Sigurno je da pitanje egzistira li razlog svijeta ima 
smisla. Ali, ako Vi kažete: Da, bog je razlog svijeta, tada primijenjujete 
boga kao vlastito ime, a tada neće biti potpuno smislena tvrdnja: »Bog 
egzistira«. To je što ja tvrdim. Ja mogu reći analitički sud, ali to ne znači 
i postojanje. Na primjer: »Egzistirajući okrugli četverokut egzistira«, iz- 
gledao bi kao analitički sud, ali ipak ne egzistira (jer egzstencija nije pre- 
dikat). 

Na to Copleston reagira: Što se tiče pojma egzistirajući okrugli četve- 
rokut, mogu reći da to uopće nema smisla. To Russell prihvaća. Ja se s 
Vama potpuno slažem. No ono što Vi kažete, ja bih isto rekao u drugom 
odnosu o pojmu nužnog bića. 

Copleston ide za tim da pojam o bogu ne bude odbijen. On kaže: Mi 
nemamo neposrednu spoznaju o božjem biću, stoga moramo naše argu- 
mente za boga uzeti iz svijeta iskustva. Dakle, ne a priori već a posteri- 
ori. No ukoliko ne bi bili identični esencija i egzistencija boga (osnovna 
ideja tomizma), tada bi morali tražiti neki dovoljan razlog za tu egzisten- 
ciju izvan boga. 

Russell tematiku obrazlaže logički: Sve se dakle okreće oko pitanja 
dovoljnog razloga i ja ne mogu reći da ste mi na razumljiv način defini- 
rali dovoljan razlog. 

Daljnji tok razgovora u skraćenom obliku izgleda ovako: Copleston: 
Samo kontingentno biće može imati uzrok, bog je dovoljan razlog sa- 
moga sebe, a nije uzrok samoga sebe. 

Russell: Ali, kad je neko objašnjenje dovoljno? Pretpostavimo da ja pro- 
izvedem plamen sa šibicom. Moglo bi se reći da je dovoljan razlog za to 
da sam šibicu povukao po kutiji. 

Copleston: Za praktične svrhe da, ali teorijski to je samo djelomično 
objašnjenje. Dovoljno objašnjenje mora na kraju biti potpuno objašnje- 
nje, kojemu ništa više ne može biti pridodano. 

Russell: Tada moram reći da Vi tu nešto tražite što se ne može naći i 
što ne moramo očekivati da će se naći. Neka riječ može biti praktična, 
kao na primjer riječ »univerzum«, ali ne mislim da se tim označuje ne- 
što smisleno. 

U daljnjem razgovoru opet se dolazi na kontingentno i nužno, pri če- 
mu se ti pojmovi razlikuju, ali da li se tako stvari ponašaju? 

Russell: Uopće ne vidim povoda da bi cjelina imala bilo kakav uzrok, Po- 
jam uzrok ne može biti primjenjivan na cjelinu. Tu Copleston prigovara 
Russellu da on tu misli kao i Sartre, koji piše da je univerzum nenužan. 
Russell kaže: Univerzum je mogao biti nešto drugo, no ja bih rekao: Uni- 
verzum je jednostavno tu, i to je sve. Copleston prigovara Russellu što 
osporava pitanje o tome kako je došlo do toga da postoji cjelina. On pita: 
Zašto nešto, umjesto Ništa (u vezi s tim pitanjem Copleston ne navodi 
Heideggera)? Što je uzrok niza uzroka? Vi ne smatrate riječ »uzrok« be- 
smislenom? Russell: Mislim da mogu objasniti gdje leži Vaš krivi za- 
ključak. Svaki postojeći čovjek ima majku, i Vaš argument glasi prema 

tome, kako mi se čini, da stoga čovječanstvo mora imati majku, ali očito 
je da čovječanstvo nema majku; to je drugo logičko područje. 
Copleston: Ali Vaš opći nazor, Lorde Russell, glasi da nije opravdano ni 
postaviti pitanje o uzroku svijeta. 


Russell: Da, to je moj razlog. 


Sada dolazi pitanje da li religiozno iskustvo može biti dokaz za egzi- 
stenciju boga. O tome ćemo navesti neke izvode. 


Copleston: Religiozno iskustvo nije strogi dokaz za egzistenciju boga, ali 
je zato najbolji dokaz egzistencija boga. 

Russell: Neobično je na osnovi našeg vlastitog duhovnog stanja zaklju- 
čiti na nešto izvan nas. Ako se u jednoj prostoriji nalazi mnoštvo ljudi i 
jedan sat, tada svi mogu taj sat vidjeti. Sama činjenica da ga svi mogu 
vidjeti potvrđuje da to nije halucinacija. Nasuprot tome, religiozna is- 
kustva su vrlo privatne prirode. 

Dalje Russell kaže: Ja neću tvrditi dogmatski da boga nema, Što ja 
tvrdim jest to da mi ne znamo da li boga ima. Vi kažete da je o bogu 
saopćeno. No saopćenja postoje i o demonima i đavolima, što Vi sigurno 
nećete prihvatiti. Mističar će reći da zna da đavola ima, ali ja ne znam 
da koji postoji. Kao što neki kažu da osjećaju u svom srcu govor boga, 
tako neki osjećaju sotonu. Stoga bi se iz doživljaja mogao izvesti i bog 
i đavo. 


Copleston: Usput rečeno, ja ne bih negirao egzistenciju sotone. Ali, ja ne 
vjerujem da su ljudi tvrdili da su doživljavali boga na isti način kao što 
mističari tvrde da su doživljavali sotonu. Uzmimo primjer nekršćanina 
Plotina, koji priznaje da se doživljaj ne može opisati riječima i kaže da 
je objekt, objekt ljubavi. O tome svemu možemo vjerovati Porfiniju (koji 
je opisao Plotinov život). 

Na taj izvod Russell upozorava da treba misliti na karakter zaključa- 
ka: Činjenica da vjerovanje može izvršiti pozitivno moralno djelovanje 
na čovjeka, nije nikakav dokaz za egzistenciju boga. Na nas može utje- 
cati veliki čovjek, koji je možda samo mit, a toga čovjeka uopće nema. 
Uzmimo na primjer Likurga iz Plutarhovih biografija, koji sigurno nije 
postojao. No ako čitamo Likurga, pod dojmom da je postojao, to na nas 
može izvršiti jak uticaj, dakle, pomoću objekta kojeg smo voljeli (o volje- 
nim objektima govorio je Copleston), a da ipak nije egzistirajući objekt. 

Uz navedeni Russellov sud o Likurgu reći ćemo i ovo. Prema tradiciji 
Likurg je Spartanac, koji je Spartancima dao Ustav oko 880. prije n.e., a 
poticaj za svoje reforme dobio je sa Krete. Moderno istraživanje ospo- 
rava njegovu historičnost i proglašava ga bogom svjetla. No neki istraži- 
vači smatraju da je on ipak historijsko lice, o čemu ovdje nećemo govo- 
riti. No vratimo se dijalogu. 


Copleston: U tome se ja s Vama slažem da netko može biti pod utjecajem 
nekog lika iz pjesništva. 

Russell: No ne radi se o tome, mislim da niste razumjeli što sam mislio 
s tim historijskim karakterom — s tim nehistorijskim karakterom povi- 
jesti. Čovjek koji to čita voli fantom. 

Copleston: U izvjesnom smislu on voli fantom, to stoji, ali on ne voli 
fantom kao takav; on vidi pravu vrijednost, ideju, koju prikazuje kao 
objektivno važeću i to izaziva njegovu ljubav. 
Russell: Da, u istom smislu kao što smo prije rekli za likove romana. 

Još ćemo nešto reći o dijelu diskusije gdje se išlo na moralne argu- 
mente za egzistenciju boga. 
Russell: Ali, nemojte sada u afektu reći da pod bogom razumijete sve što 
je dobro, ili cjelokupnost toga što je dobro, sistem toga što je dobro, i kad 
stoga neki mladi čovjek nešto voli što je dobro, da tada voli boga. 


Copleston: Ja ne tvrdim da je bog ukupnost ili sistem toga što je dobro u 
panteističkom smislu. Ja nisam pantejst, ali mislim da sve Dobro na neki 
način odražava boga i od njega polazi, tako da u izvjesnom smislu čovjek 
koji voli pravo dobro, boga voli i ako na boga ne ukazuje. 

Russell: Ali, trebalo bi dokazati božju egzistenciju. 

Copleston: Mislim da metafizički argument ima svoju snagu. 

Russell: Vidite, ja osjećam da su jedne stvari dobre, a druge su loše. Stva- 
ri koje su dobre volim, a mrzim one koje su loše. Ali, ja ne kažem da su 
stvari dobre, jer su dio božje dobrote. Russell kaže da on to razlikuje 
svojim osjećajem, kao što na primjer razlikuje i boje (plavo i žuto). 
Copleston: Uzmimo na primjer ponašanje komandanta koncentracionog 
logora. Adolfu Hitleru to izgleda dobro, a Vama loše. 

Russell: Tako daleko ja ne bih išao, jer ljudi tu mogu biti u zabludi kao 
i u drugim stvarima. Oni koji imaju žuticu vide stvari žute, koje uopće 
nisu žute. 

Copleston: Treba tražiti kriterij razlikovanja. Potpuno je logičan stav 
modernog ateizma. Nema boga, stoga nema ni apsolutnih vrednota ni ap- 
solutnog zakona. 


Russell: Ja ne volim riječ »apsolutan«. Ja ne vjerujem da uopće postoji 
nešto apsolutno. Moralni zakon mijenja se stalno. U izvjesnom periodu 
razvoja ljudske rase smatralo se za dužnost gotovo svaki kanibalizam. 


Copleston: Mora postojati neka opća moralna norma, a ona polazi od boga 
(norma ti treba da...). 


Russell: Mi mnoge navike stječemo odgojem i slično. 


Copleston: Težnja za postizanjem kriterija mora proizlaziti iz boga. 

Na kraju razgovora Copleston pokušava dati sintezu svog izlaganja. 
On kaže: 1. Božja egzistencija može se filozofski dokazivati pomoću me- 
tafizičkih argumenata, i 2. Samo egzistencija boga daje smisao čovjeko- 
vom moralnom iskustvu i religioznom doživljaju. 


Kad ne bi postojalo nužno biće (a svijet se sastoji samo iz kontingent- 
nih bića), dakle biće koje mora egzistirati i ne može ne egzistirati, ne bi 
ništa postojalo. 


Russellovo mišljenje o tome ukratko glasi ovako: Osporavam pojmov- 
ni sadržaj riječi kao što je »kontingentan«, jer nije ispravno da se u čisto 

kauzalnom razumijevanju čini izuzetak. Nema nikakvog smisla stvari na- 
zivati »kontingentnim«, jer se uvijek jedna stvar može objasniti pomoću 
druge. 

Što se tiče moralnog argumenta, iz studija antropologije i historije 
mogu se upoznati različiti običaji i dužnosti, što je često puta užasno, pa 
se stoga ne može moralna dužnost izvoditi iz božjeg porijekla, a to se 
može lako objasniti na drugi način. Zašto na primjer može biti običaj da 
netko pojede svog oca i slično? Što to ima veze s bogom?... 


koko 


Ovdje ćemo navesti još nekoliko Russellovih razmišljanja o religiji. 
U raspravi Da li je religija dala korisnih priloga civilizaciji (objavljeno 
prvi put 1930), Russell piše da se njegov nazor slaže sa Lukrecijevim. 
Russell smatra da je religija bolest koja je proizišla iz straha i to je izvor 
nebrojene bijede za ljudski rod. 

Religija je u prvoj liniji socijalna pojava, ali na život je uvijek veći 
utjecaj imala Crkva nego li religija. Kršćansko učenje, kako stoji u evan- 
đeljima, ima malo zajedničkog s etikom kršćana. Promatrano sa socijal- 
nog i historijskog stanovišta za kršćanstvo nije najvažniji Krist, nego 
Crkva i stoga, ako o kršćanstvu sudimo kao socijalnoj moći, tada materi- 
jal za to ne smijemo tražiti u evanđeljima. 

Russell citira slijedeći stav: »Ne sudite, da ne budete suđeni« i pita: 
Kakvog je utjecaja imao taj tekst na Inkviziciju i na Ku-Klux-Klan? 
Crkva se borila protiv Bruna, Galileja, danas se bori protiv Freuda, a 
papa je oficijelno osudio socijalizam. 

I u svojim drugim raspravama Russell ide za tim da se logički zasnuje 
razgovor o pojedinim temama o religiji i moralu. 

Zašto je na primjer žena grešna prigoda? Kaže nam se, da je svijet 
stvorio bog koji je dobar i svemoguć. Prije nego što je svijet stvorio bog 
je vidio sav jad i bijedu u svijetu koji će postojati. On je stoga za sve 
odgovoran. Besmisleno je reći da je patnja u svijetu prouzrokovana gri- 
jehom. 

Ako bih unaprijed znao da će moje dijete biti ubojica, tada bih ja bio 
odgovoran za njegov zločin. 

Može se čak govoriti i o racionalizaciji sadizma, zlo u svijetu je čišće- 
nje za grešnike. 

Russell ne prihvaća grijeh kao nešto apsolutno i nasljedno. On kaže: 
»Ja bih pozvao svakog kršćanina da pođe sa mnom u dječju bolnicu da 
tamo pogleda patnje, i da dalje ostane kod uvjerenja da su ta djeca mo- 
ralno tako odbačena, da zaslužuju svoju patnju... Takav čovjek mora 
biti isto tako grozan, kao bog u kojega vjeruje.« 

Prema Russellovom mišljenju postoje dvije vrste prigovora protiv re- 
ligije: duhovni i moralni. Duhovni prigovor kaže da nema nikakvog raz- 
loga jednu religiju smatrati istinitom, a drugu ne. 

Iz moralnog prigovora proizlazi da su religiozne zapovijedi nastale u 
vremenu kad su ljudi bili siroviji i nečovječniji i stoga te zapovijedi ovje- 
kovječuju nečovječnost. Pitajmo što je dobro? Kršćanin će reći da je to 

širenje kršćanstva, no za ateistu to nije dobro. Russell piše: »Ne možemo 
odlučiti da li religija prouzrokuje dobro, a da ne istražimo da li je ona 
istinita. Za kršćane, muslimane i Jevreje osnovno je pitanje za istinu re- 
ligije — egzistencija boga. No što se danas misli pod tim pojmom? Zar 
svemoć božja, koja je radila čitavu vječnost, nije mogla stvoriti nešto 
bolje?« 

I na kraju još jedno pitanje — odakle netolerantnost prema svemu 
što nije ono što se propovijeda? Russell o tome piše kao o problemu raz- 
bijanja biološke porodične veze. U Mt. 10, 35—37 piše: »Jer sam došao da 
rastavim čovjeka od oca njegova i kćer od matere njezine i snahu od sve- 
krve njezine.« 

»I neprijatelji čovjeka postat će ukućani njegovi. Tko ljubi oca ili 
mater većma nego mene, nije mene dostojan, tko ljubi sina ili kćer već- 
ma nego mene, nije mene dostojan.« 

U Lk. 14, 26 piše: »Ako tko dođe k meni, a ne mrzi na svojega oca i 
mater i na ženu i na djecu i na braću i na sestre i na samu dušu svoju, 
ne može biti moj učenik.« Uz to ćemo navesti komentar jednog našeg 
teologa, koji uz gornji tekst kaže: »Nečuveni zahtjev! Kad bi Isus bio sa- 
mo čovjek, ove bi riječi bile i smiješne i besmislene. Budući da je Isus 
Bog, ne mogu drukčije glasiti.« Nato ćemo upitati teologa: Zar to traži 
bog? 

Kako bi izgledao Sokrat da je proklinjao sve one koji njega ne slije- 
de i s njim se ne slažu? Sokrat nije proklinjao da bi netko bio njegov 
učenik. 

Russell komentira i Isusov odnos prema vlastitoj materi. U Iv. 2, 1—4 
piše: »I u treći dan bi svadba u Kani Galilejskoj i ondje bijaše mati Isu- 
sova. A pozvan bješe i Isus i učenici njegovi na svadbu. I kad nesta vina, 
reče mati Isusova njemu: nemaju vina, Isus joj reče: Što je meni do tebe 
ženo? Još nije došao moj čas.« 

Russell detaljno piše o izvorima netolerantnosti. Prema Bibliji jedini 
bog je hebrejski bog. Na proroke svodi se misao da je loše imati drugu 
religiju. 

Od doba cara Konstantina do 17. stoljeća kršćani su se međusobno ne- 
milosrdno progonili. Russell piše da su progoni u Rimskom Carstvu bili 
sitnica prema tome. A sjetimo se kako Herodot tolerantno saopćava re- 
ligije i običaje drugih naroda. 

Slobodni mislioci učinili su od kršćana tolerantne ljude i uvjerili ih 
da se moraju stidjeti mnogih postupaka Crkve. Russell navodi i ovaj pri- 
mjer: »Danas nitko ne vjeruje da je svijet stvoren 4004. godine prije Kri- 
sta, ali ne baš tako davno, smatralo se je strašnim zločinom u to sumnja- 
ti. Moj pradjed, nakon što je istraživao slojeve lave na brežuljcima Etne, 
došao je do zaključka da svijet mora biti stariji nego što ortodoksisti mi- 
sle i on je to svoje uvjerenje objavio u jednoj knjizi. Zbog te tvrdnje bio 
je odbačen od cijelog grofovstva i od društva. Da je on bio siromašan 
čovjek, on bi tu kaznu osjetio veoma teško.« 

I to je primjer da su Crkva i država u svom psihološkom motiviranju 
komplicirani i netolerantni. Iz Russellovih izvoda slijedi da su tri ljud- 
ska nagona otjelovljena u religiji. To su: 1. strah, 2. tvrdoglavost, i 3. 

mržnja. Na uklanjanju straha djeluju odgojne, privredne i političke re- 
forme. Russell piše da nas religija sprečava da našoj djeci dajemo um i 
odgoj. No treba nastojati da se razvija duh tolerantnosti i da se namjesto 
učenja o vječnom grijehu i vječnoj kazni oblikuje etika naučne suradnje. 

Ina kraju nekoliko stavova iz Russellove rasprave U što ja vjerujem? 
(1925) 

Čovjek je dio prirode. Mišljenje je vezano za mozak, kao na primjer 
željeznica za prugu. Duhovni fenomeni vezani su za materijalne struk- 
ture. Sposobnost mišljenja ne može preživjeti tjelesnu smrt, jer smrt ra- 
zara građu mozga. 

Ugodno je vjerovati u boga i besmrtnost, kao što je ugodno o sebi 
misliti da smo dobri, ali o protivnicima da su zli. 

Russell iznosi svoj stav i već na početku kaže da za sebe ne može naći 
obrazloženje ni za jednu dogmu. Možda postoji kršćanski bog, a možda 
postoje bogovi Olimpa, Egipta i Babilona. Ni jedna od tih hipoteza nije 
vjerojatnija nego druga, one postoje izvan područja i samog vjerojatnog 
znanja i stoga nema nikakvog razloga uvažiti bilo koju. Što reći na pita- 
nje o besmrtnosti? Mozak nije besmrtan, stoga je razumno prihvatiti te- 
zu da sa tjelesnim životom prestaje i duhovni. Dokazi za život poslije 
smrti uopće nisu uvjerljivi. Stvar je jednostavna — ljudi hoće vjerovati 
u besmrtnost i to je metafizičko praznovjerje. 

Metafizičari su naveli bezbroj razloga za besmrtnost duše. Postoji jed- 
nostavan način da se ti argumenti oslabe. Oni svi dokazuju na isti način 
da duša mora prožimati cijeli prostor. No pogledajmo naše želje. Mi ni- 
smo usmjereni na to da budemo debeli, već da dugo živimo. Ni jedan od 
dotičnih metafizičara nije primijetio to značenje svojih dokaza. 

Da se nismo bojali smrti, vjerojatno ne bi nikada nastala ideja o be- 
smrtnosti. Čovjek ne može spriječiti smrt iako je možemo pomijerati. Re- 
ligija je pokušaj da se ta suprotnost prevlada. 

Russell u daljnjem izlaganju piše da treba dobro razlikovati filozofiju 
prirode i filozofiju vrednota. Mi smo dio prirode i njoj smo podložni; mi 
smo rezultat prirodnih zakona i na kraju mi smo žrtve prirode. 

Optimizam i pesimizam kao kozmičke filozofije su naivna ljudska 
mjerila, a mogu se korigirati već s malo astronomije. Filozofija prirode 
smatra da je priroda samo dio u našim vrednotama. Naše želje daju stva- 
rima vrijednost. U tom kraljevstvu mi smo kraljevi. 

Pogledajmo primjere. Što je dobar život? Odgovor je izgleda jasan: 
dobar život je onaj koji je prožet ljubavlju i vođen znanjem. Ljubav bez 
znanja nije rješenje. Na primjer za vrijeme haranja kuge u Evropi (u 
srednjem vijeku) vjernici su se skupljali u crkvama da se mole za pre- 
stanak kuge i time su se mnogi zarazili i kuga se strahovito širila. 

Ni znanje bez ljubavi nije prhvatljivo. Što se sve radilo u koncentra- 
cionim logorima. Plinske komore gradila je čitava kemijska industrija. To 
je bilo znanje, ali kuda je vodilo? U najveći zločin, u ubijanje miliona 
ljudi. Odnos znanja i ljubavi pokazuje i opseg humanog djelovanja. 

Russell rezimira: Kad sam rekao da se dobar život sastoji iz ljubavi 
koju znanje vodi, tada sam želio, koliko je to moguće, da tako živim i da 
vidim da tako i drugi žive. A logičan sadržaj definicije sastoji se u tome 

da se u zajednici, u kojoj ljudi na takav način žive, više ispoljavaju že- 
lju, nego u zajednici u kojoj ima manje ljubavi ili manje znanja. 

S tim u vezi su i pravila morala. Stvarna nužnost morala proizlazi iz 
konflikta volje različitih ljudi ili jednog te istog čovjeka u različitim 
vremenima ili u isto vrijeme. Na primjer ne može se piti i biti odgovoran 
na radu. Oblikuje se socijalna cenzura ako se o nekom loše misli, 

Možemo i to spomenuti da je postojalo žrtvovanje ljudi iz religioznih 
uvjerenja. Danas tako što nije moguće. Moral je još uvijek mješavina 
utilitarizma i praznovjerja, no praznovjerje ima čvršće uporište, jer su 
običajna pravila proizišla iz njega. Poznata je crkvena izreka da u nedje- 
lju ne treba raditi; a protestanti će reći da se u nedjelju ne smije igrati. 

Crkva je protiv kontrole rađanja. No dokle će ići stav: »Množite se i 
napunite zemlju«? Koje će još poteškoće iz toga proizići? 

Iz duha filantropije Russell piše da je nacionalističko praznovjerje još 
štetnije od teološkog praznovjerja. Nacionalističko praznovjerje zahtijeva 
da se ima dužnost samo prema vlastitoj državi, a ne i prema drugima. 
No ograničenje samo na svoje zemljake protivrječi ljubavi koja je uslov 
za dobar život. 

S tim u vezi spomenut ćemo međunarodni Russellov sud, koji je su- 
dio zločinima u Vijetnamu i Južnoj Americi, i zalagao se za obranu ljud- 
skih prava svagdje u svijetu. 

Tema o moralu i životu nastavlja se razmatranjem nauke i sreće. Si- 
gurno je da postupci ljudi mogu biti štetni ili iz neznanja ili pak iz lošeg 
htijenja. S tim u vezi Russell govori o tome kako bijela rasa tretira crn- 
ce. Koji moral i koja religija može to opravdati? Ili što da kažemo o za- 
dovoljstvu kojim stare dame i svećenici objašnjavaju, za vrijeme rata, 
mladim vojnicima njihovu dužnost. Moguće je da će za vrijeme rata 
umrijeti djeca ove ili one zaraćene strane, a zašto ne bi živjela i jedna i 
druga? 

U Evropi je postojao strah od nezaposlenosti i od boljševizma. U Nje- 
mačkoj je bio strah od Francuza, a u Francuskoj od Nijemaca. Bilo je 
i drugih vrsta straha. 

No kako da se borimo protiv straha? Russell piše da tu postoje dva 
načina: 1. povećanjem sigurnosti (treba nas voditi nada) i 2. jačanjem od- 
važnosti. 

Rješenje glasi ovako: Samo sa tla pravednosti može se postići sigur- 
nost, a pod »pravednošću razumijem priznanje jednakih zahtjeva svih 
ljudskih bića«. 

Odvažnost je bila privilegija aristokracije, više je pripadala muškarcu 
nego ženi i slično. Russell ističe da odvažnost mora biti demokratizirana, 
prije nego što može ljude učiniti ljudskim. 

U ratu svi treba da budu hrabri, no treba imati odvažnost pogledati 
siromaštvu u lice i slično. To je stvar odgoja i shvaćanja ljudi u njihovim 
pravima. 

Strah nije jedini izvor za loše htijenje. Tu učestvuju: zavist i razoča- 
ranje, iz čega slijedi i moralno osuđivanje sretnijega. A često se događa 
da ljudi, znanje koje imaju ne primjenjuju dobro. Kao primjer za to mo- 
že poslužiti mit o Ikaru, koji je htio letjeti do Sunca. 

Čovjek je u životu naviknut na ono u čemu je odgojen, pa je stoga 
to za njega i prirodno. Russell piše da je, na primjer, kineski filozof Lao 
Tse bio protiv kola i čamaca, jer je to vjerojatno u njegovom selu bilo 
nepoznato, a Rousseau je bio na to naviknut i nije mislio da to protiv- 
rječi prirodi. No sigurno bi bio protiv željeznice da ju je doživio. 

Ljudska priroda sve više prestaje biti apsolutna datost i sve će više 
ono biti što će iz te prirode nauka učiniti. 

Russellov stav glasi ovako: Ne učiti ubijati, već odgajati. No ima mno- 
go onih koji rade upravo obratno. U svojoj raspravi Da li postoji život 
poslije smrti (1936), Russell je postavio pitanje — da li će Hitler i Musso- 
lini biti vječni? On tu piše da je vjerovanje u raj imalo militarističku 
funkciju. To se danas naročito ističe u stavu kod Homeinija. Svi koji u 
ratu poginu idu ravno u raj, pa je bolje što prije tamo stići. Russell piše 
da militaristima odgovara vjerovanje u besmrtnost. Na taj način je pri- 
mijenjena vjera kad to nekome koristi. 

Russell će zaključiti da sve ovisi o našim osjećajima i ništa nema nat- 
prirodno porijeklo. 

Iz Russellovog razmišljanja o čovjeku, svijetu i bogu vidi se otvore- 
nost, koja je metodološki zasnovana na kriteriju logike, znanja i takvog 
odlučivanja. Tu je bitno da se pojmovi objasne, jer nije moguće razgova- 
rati ako se o istom ne misli isto. To razlikovanje proizlazi iz prenošenja 
nedokazanog uvjerenja, koje može imati i dogmatski karakter. Stoga je 
moć znanja odlučujuća. 

No i znanje je relativno. Ali to nije zapreka da se na tom putu stalno 
ide naprijed, iako je taj hod često puta vrlo spor. Slobodni smo koliko 
znamo. Ako se tome dodaju nedokazani stavovi, tada je to loš oblik meta- 
fizike, a ne kritičko razmišljanje. 

Cijeli taj problem otvorio je Sokrat svojim stavom: Znam da ništa ne 
znam, a to je već oblik znanja kao kriterija o mišljenju. 

HEISENBERG: RAZLIKOVANJE IZMEĐU STATIČKOG 
I DINAMIČKOG MIŠLJENJA 


Poznat je stav L, Wittgensteina da mnogi problemi u filozofiji nisu 
nikakvi problemi, već zbrka do koje dolazi zbog nejasne upotrebe riječi. 
To možemo prihvatiti kao mogućnost na svim područjima mišljenja. Sto- 
ga je nužno da se oblikuje jasnoća, jer samo se na taj način može mišlje- 
nje razvijati. To je kod Descartesa bilo postavljeno kao metodološki na- 
čin zasnivanja racionalizma, a time i prevladavanja skepticizma. Sve što 
je jasno i razgovijetno može se preuzeti i na tom temelju graditi dalje. 

No do razlika dolazi zbog toga što su različite polazne osnove i pita- 
nje je što to znači i kako se to može rješavati. Kao primjer takvog raz- 
mišljanja uzet ćemo jedno predavanje koje je održao Werner Heisenberg 
u Bavarskoj akademiji u Munchenu (1973) povodom dobivanja nagrade 
»Romano Guardini«. Predavanje je imalo naslov Naturwissenschaftliche 
und religičse Wahrheit (»Prirodonaučna i religiozna istina«, objavljeno 
u: A, v, Humboldt-Stiftung-Mitteilungen, Heft 25, 1973). 


Kako se odnosi prirodna nauka i religija? Tema je prisutna stalno. U 
novovjekom mišljenju ide uz imena Kopernika, Galileja, Keplera i New- 
tona. Tu nužno ulazi i pitanje o bogu i cjelini svijeta. 


Neposredno iskustvo bi reklo da Zemlja miruje i da se Sunce oko nje 
okreće. Prema tome bi Ptolomej imao pravo, a Kopernik ne. 


No za mišljenje to izgleda drukčije. Kretanje je iskaz o relaciji izme- 
đu najmanje dva tijela. To se ne izmišlja, već dokazuje. Heisenberg po- 
stavlja pitanje eksperimenta, što bi značilo da se pod istim uvjetima do- 
gađa isto. 


Tu je važno da mogućnost ponavljanja eksperimenta omogućava uvi- 
jek jedinstvo o pravom ponašanju prirode, što znači da se dobiva isto 
mišljenje. Egzaktno mjerenje daje sigurni, jednoznačni jezik, dakle ma- 
tematički prikaz fenomena. Sve je to uključeno u egzaktni pojam nauke. 
Kakve preciznosti je trebalo za spuštanje na Mjesec. Spuštanje je uspje- 
lo, prema tome i preciznost je bila dobro postavljena. 


Tehnika može stvoriti razorno oružje, može unaprijediti medicinu i 
dati sigurne informacije. Tu Heisenberg ističe da su tehnika i nauka sa- 

mo sredstva za cilj. Da li su ciljevi dobri? Odluka o ciljevima ne može 
biti donešena unutar nauke i tehnike. Ta odluka ovisi od pogleda na cje- 
linu stvarnosti. 

Svakome je jasno da čovjek živi u različitim društvima (kao duhov- 
nim tvorevinama). Tu su prisutne i prihvaćene vrednote. Taj duhovni ob- 
lik Heisenberg naziva religijom zajednice (die Religion der Gemein- 
schaft). 

Time riječ religija dobiva nešto općenitije značenje nego što inače 
ima. Religija treba da obuhvati duhovne sadržaje mnogih kulturnih kru- 
gova i različitih vremena, čak i tamo gdje uopće nema riječi bog. 

Uvijek se u tome ide na razlikovanje dobra i zla. Prema tome religija 
bi bila osnova etike, a etika je pretpostavka života, Iz toga bi slijedilo 
da je religija imala značenje za povjerenje među ljudima. 

Kad se religija označi kao duhovni oblik (die geistige Gestalt) u koji 
je urasla neka ljudska zajednica, time je samo po sebi jasno, piše Heisen- 
berg, da i umjetnost mora biti izraz religije. No ne samo umjetnost, već 
i svaki drugi izraz duhovnog stvaranja, 

Iz tako shvaćenog pojma religije Heisenberg postavlja pitanje kako 
se odnosi religiozna i prirodonaučna istina? Heisenberg piše da je kao 
početak konflikta proces rimske Inkvizicije protiv Galileja 1616. godine 
(a tu se radi o Kopernikovom učenju). Kopernik je postavio učenje — na- 
suprot Ptolomejevom shvaćanju — da Sunce miruje u centru planetar- 
nog sistema i da Zemlja kruži oko Sunca i da se za 24 sata okrene oko 
same sebe. 

Stanje se još više kompliciralo kad je Galilejev učenik Castelli za- 
htijevao od teologa da moraju uskladiti Bibliju sa sigurnim činjenicama 
prirodne nauke. No oci dominikanci, Cacini i Lorini, bili su praktičniji 
i brži. Oni su cijelu stvar dostavili rimskoj Inkviziciji. 

Tražena akcija je brzo uslijedila. U osudi od 23. TI 1616. kaže se za 
oba stava, koja se pripisuju Koperniku da su filozofski apsurdna i here- 
tička. To je bilo: 1. Sunce je centar svijeta i stoga je nepokretno i 2. Ze- 
mlja nije centar svijeta i stoga nije nepokretna, već se okreće dnevno i 
oko same sebe. 


Cijela stvar je dalje išla ovako. Po nalogu pape Pavla VI kardinal 
Bellarmin je opomenuo Galileja da se odrekne Kopernikovog učenja. Ga- 
lilej je to poslušao, no mislio je da to važi samo dok je taj papa živ. Za 
vrijeme pape Urbana VIII Galilej je objavio svoj poznati spis Dialogo 
(1632). Tada je došlo do drugog procesa i do zahtjeva da se Galilej odrek- 
ne svih oblika kopernikanskog učenja. 

S tim u vezi, Heisenberg piše da je i jedna i druga strana mislila da ima 
pravo. Na što se to svodi i gdje je rješenje? U stvari kopernikansko uče- 
nje u prvoj tezi bilo je sigurno pogrešno. Ni danas prirodna nauka neće 
reći da Sunce stoji u centru svijeta i da je stoga nepokretno. 

U drugom stavu u kojem se radi o Zemlji morale bi se objasniti riječi 
»mirovanje« i »kretanje«. Heisenberg piše da te riječi ne mogu imati ap- 
solutno značenje, kao što to shvaća naivno mišljenje. Pojmovi se odnose 
na relaciju između dva tijela, i odatle se može realno govoriti. 

I što je sa cijelim sporom? Heisenberg piše da je Galilej unio nesigur- 
nost u tradicionalnu kršćansku sliku svijeta. Time je ujedno doveo u pi- 
tanje strukture tadašnjeg društva, pa je odatle proizlazio i jak otpor. 

Prema Heisenbergu spor je između statičkog i dinamičkog shvaćanja. 
U slučaju Galileja radi se o sukobu između duhovnog oblika društva, 
koji u svojoj suštini mora u sebi imati nešto statičko i naučnog mišljenja 
koje je uvijek dinamičko. 

Da bi to približio, Heisenberg čini paralelu s dijalektičkim materija- 
lizmom u Sovjetskom Savezu. To je isto stalna forma koja se ne mijenja. 
Nad tim bdije država i njen sistem vlasti. Čim se osjeti da netko u to 
dira u želji da to mijenja, odmah se oštro reagira itd. 

Dovedimo pitanje do kraja. Galilej je tvrdio da je božji red i poredak 
drukčiji nego što je Crkva mislila i vjerovala. Galilej je matematski ob- 
razlagao te pojmove. Ukratko — prirodu treba čitati brojevima, a sve 
drugo je sporno. Dogme tu ne postižu ništa. 

Heisenberg komentira i dramu Bertolda Brechta Galilej. Tu jedan 
monah kaže da je dekret protiv Kopernika otkrio opasnosti za čovječan- 
stvo, a njih u sebi skriva nekontrolirano istraživanje. 

Prema Heisenbergu problem se svodi na oblikovanje i upotrebu ri- 
ječi u jeziku. U slikama i usporedbama religije, radi se o jednoj vrsti 
jezika i to je način razumijevanja. »Nebo« u Bibliji je nešto drugo nego 
nebo na kojem promatramo avione ili rakete. 

U astronomskom univerzumu Zemlja je malo zrnce u beskrajnom si- 
stemu mliječnih staza, a za nas je Zemlja sredina svijeta. Heisenberg s 
pravom kaže da prirodna nauka pokušava da svojim pojmovima dade 
objektivno značenje, a religiozni čovjek ukida razdvajanje svijeta na ob- 
jektivnu i subjektivnu istinu. Jezik svakodnevnog života nije više dovo- 
ljan da bi se izrazile prirodonaučne spoznaje. Struktura svijeta izražava 
se u matematičkim formama. 

Tu se jasno uočava razlika između dva jezika, prirodonaučnog i reli- 
gioznog. Pogledajmo bit. Novovjekovna prirodna nauka polazila je od 
teze da objektivni svijet egzistira u prostoru i vremenu, nezavisno od su- 
bjekta i sve se zakonski odvija. 

Tome se suprotstavlja mistika. Tu subjekt doživljava mistički jedin- 
stvo svijeta i izvan toga nema više objekta ni objektivnog svijeta. Takav 
sistem izradio je Plotin, a to su preuzimali, uz različite dopune, mnogi 
drugi mističari. 

Tu imamo dva granična jezična područja, koji imaju svoju istinu. He- 
isenberg misli da bi između ta dva odnosa trebalo naći ravnotežu. 

No tu ravnoteže ne može biti. Već je Kant pisao da je ukinuo znanje, 
da bi napravio mjesto religiji. Ako se dva granična jezična područja 
shvate kao načini mišljenja o svijetu, tada je to u biti rješivo iz teze koju 
je postavio Fichte: Kakav je tko čovjek, takvu ima i filozofiju. Nećemo 
ukidati vrste razlika, ali treba znati što su te razlike. Mišljenje mora sebe 
oblikovati i dokazati, a ne konstruirati. 


Svatko može imati svoju istinu. No ako je nešto samo moje, tada ne- 
mam pravo da zahtijevam da to i drugi preuzmu i misle tako kao ja. 


399 


Mišljenje ima vrijednost u svojoj objektivnosti, a to znači da je ono 
što je bit bića, a misliti znači spoznati tu bit. Stoga je mišljenje otvara- 
nje koje se osposobljuje za bit bića. Time je mišljenje sebe stavilo u akci- 
ju da misli nešto na način njegovog postojanja. To možemo i ovako izra- 
ziti: razlike u iskazima treba provjeriti na razlikama bića. O istome ne 
može biti isto što tome protivrječi: što znači da mišljenje misli kad sebi 
ne protivrječi. Iz toga slijedi zaključak da nedokazano mišljenje ostaje 
samo pretpostavka. 

Heisenberg je u razlikovanju između statičke i dinamičke strukture, 
postavio egzaktni metodološki odnos u mišljenju. 

GIRARDIJEV ODNOS PREMA MARKSIZMU 


U diskusijama između kršćana i marksista, koje je organizirao Pau- 
lus-Gesellschaft, najprije u Salzburgu a zatim u Bavarskoj, aktivno je 
sudjelovao i Giulio Girardi, teolog Salezijanske akademije. Njegov živi 
pogled, misao, angažiranje i susretljivost bili su svakome vidljivi. 

Girardi je svojim stavovima išao za tim da teolozi bolje upoznaju 
marksizam, da bi ideja dijaloga bila što uspješnija. 

On se ipak odvažio na stvari koje drugi nisu radili. Prigovorio je papi 
što nije osudio nasilja i ubijanja koja je vršila vojna hunta u Čileu po- 
slije ubistva Allendea. 

Girardi je prošao sve postupke kažnjavanja i premještanja. Isključen 
je iz Salezijanske akademije u Rimu i bio je premješten na Institut Cat- 
holique. Predavao je u Parizu i na Filozofskom fakultetu filozofsku an- 
tropologiju i na Institut de Sciences et de Theologie des Religions mark- 
sizam i filozofiju. 

U jesen 1973. rečeno mu je da se njegov poziv ne može produžiti. Tako 
je i u Parizu doživio što i u Rimu. Girardi piše da će se angažirati za 
oslobođenje radnika u Čileu, Vijetnamu, Mosambiqueu i svagdje gdje se 
slično događa. 

Girardi je pisao svojim pretpostavljenim crkvenim starješinama da je 
nemoguće predavati marksističku filozofiju religije, koja je politička 
analiza, a da se ne objasni političko učešće u partiji. »Ja dobro znam da 
je ateizam marksistički i ja vidim jedinu upotrebljivu metodu da se taj 
ateizam prevlada u tome da se pridonosi razvoju kršćanstva novog tipa, 
koji je spojen sa revolucionarnim angažiranjem.« 

U svom slučaju Girardi vidi daljnje napade iz Rima, koji ima dirigi- 
rani plan da onemogući teologiju revolucije. 

U svom odnosu prema marksizmu i historijskom materijalizmu Girar- 
di ističe mogućnosti koje to mišljenje daje za objektivno i kritičko istra- 
živanje mišljenja, društva i povijesti. Klasni odnosi nisu apstrakcija i ne 
mogu se izostaviti zbog ideje ljubavi kao evanđeoske poruke. Ljubav je 
human odnos, ali nje je vrlo malo bilo. 


Kad jedan teolog traži u marksizmu metodološku osnovu za razumi- 
jevanje razvoja društva, a time i svih ideja, tada je to teološki preokret 

koji otvara nove puteve i to sine ira et studio. Nema jedne religije, nema 
jedne ideje, jedne orijentacije. Čovjekovo stanje sadrži ukupnost, a to je 
bilo djelo svih. 

Da li Girardi vjeruje u Marxa? On ne vjeruje u Marxa u smislu pre- 
uzimanja gotovosti, ali vjeruje da se tu nalazi govor koji je upućen po- 
tlačenima i obespravljenima. Treba čuti taj govor i zaključiti da li i da- 
nas to ima svoje značenje. Girardi misli da ima i stoga proučava taj sa- 
držaj. 

Naš čitalac može se o tome opširno obavijestiti u Girardijevoj knjizi 
Kršćanska vjera i historijski materijalizam (Stvarnost, Zagreb, 1986). Tu 
su obrađene tri značajne teme. Prvi dio: Prema dijalektičkom jedinstvu 
marksizma i kršćanstva, drugi dio: Kršćanska vjera i historijski materi- 
jalizam, i treći dio: Klasna borba i smisao povijesti. 

Ovdje ćemo navesti ovaj stav iz Girardijeve uvodne riječi: »U trenutku 
u kojem se subverzivni naboj, oslobođen u kršćanskoj svijesti iskustvima 
zadnjih petnaest godina, izvrgava opasnosti da bude potisnut ograniče- 
nošću političkih perspektiva, smatram značajnom svaku akciju i razmiš- 
ljanje koje pokušava prikupiti ta očekivanja, razviti ono što sadrže, uči- 
niti ih vrijednim u okviru ljevice, u revolucionarnom smislu.« 

O svom odnosu prema marksizmu Girardi je iznio sintezu svojih 
shvaćanja u bečkom časopisu Forum (1974, Heft, 241/242). To je vrlo pre- 
gledno i kritički pisano. Ovdje ćemo navesti neke izvode. 

Ukratko, problemi su ovi. Prema mišljenju ateista ne stvara bog čo- 
vjeka, već čovjek stvara boga. Nesvjesni mehanizmi daju dovoljno objaš- 
njenja za religiozne pojave. One se mogu svesti na neispunjene zemaljske 
želje. 

Prihvaćanje historijskog materijalizma kao naučne teorije u analizi 
kršćanskog vjerovanja znači prije svega promatranje tog vjerovanja kao 
kolektivne pojave, koja je kao takva podložna ljudskim zakonitostima, 
igri nesvjesnih mehanizama, kolektivnim željama i frustracijama. 

Klasna analiza kršćanskog vjerovanja i njegove historije ne znači da 
s klasnom borbom može sve biti objašnjeno, ali ipak, da se time može ob- 
jasniti osnovno stajalište Crkve. Klasna borba ne objašnjava sve u krš- 
ćanstvu, ali mu daje u svemu svoj pečat. Točnije rečeno, klasna analiza 
pokazuje da je historija Crkve od cara Konstantina u savezu sa silom. 

S tim u vezi da podsjetimo. Car Konstantin izdao je 313. godine Mi- 
lanski edikt kojim se kršćanima daje potpuna sloboda ispovijedanja svo- 
je vjere. Godine 323. Konstantin je proglasio kršćanstvo državnom reli- 
gijom na području cijelog Rimskog Carstva. Konstantin se pokrstio 337. 
godine. Poznato je da je Konstantin koristio kršćane u svojim političkim 
borbama. On obnavlja državu u savezu sa Crkvom (konstantinizam). 

No vratimo se Girardiju. Ulazeći u savez sa državom, Crkva je prihva- 
tila jednu klasu i to vladajuću. Takav savez djelovao je i na teološko 
mišljenje i ponašanje. Biblija je od tada čitana na način koji se ne su- 
protstavlja vlasti, već je opravdava. 

S tim u vezi, Girardi piše da na temelju prihvaćanja samo onih koji 
vladaju kršćanstvo ima strukturalno kontrarevolucionarni karakter. To 
se vidi iz odnosa prema revolucionarnim pokretima i marksizmu. 


402 


Vjernik mora da shvati strukturalnu pogrešnost religioznog jezika, 
elementarnu protivrječnost između najavljenog spasenja i objektivne 
dinamičke zajednice. 

Vjernik se plaši da bi na osnovi kritičke analize vjerovanja izgubio 
povjerenje u autoritet kojeg je do sada prihvaćao. U svijesti mnogih 
kršćana nastaje kriza čim se prestanu identificirati s ideologijom svog 
društva, svoje crkve. 

Girardi daje rješenje koje ima opći oblik angažiranja. On kaže: Za 
revolucionara nema kršćanske istine bez revolucionarne istine. Ta istina 
je, štoviše, kriterij (iako nedovoljan, ali nužan) kršćanske jstine. Slijede 
ovi stavovi: Što u »kršćanskoj istini« protivrječi revolucionarnoj istini 
ne dolazi od boga-osloboditelja, već iz kulture druge epohe i druge 
klase. To što protivrječi u tradiciji i učenju siromašnih narodnih klasa 
ne dolazi od boga, koji je silne zbacio sa prijestolja, a uzdigao pora- 
žene, već od izlaganja njegove riječi u kategorijama vladajućih kultura. 

Na pitanje: »Dokle može ići kršćanin u slijedu revolucionarne isti. 
ne?«, on kaže: Postoji samo jedan odgovor: do kraja — i to i tada kad 
ne zna točno kuda će ga odvesti ta vjernost. 

Ukoliko je dakle historijski materijalizam naučna revolucionarna 
teorija, mora je kršćanin uzeti za mjerilo i za svoje kršćanstvo i napustiti 
»spiritualizam« kojeg se smatra obaveznim za religioznu interpretaciju 
povijesti i kao da dolazi od boga. 

U daljnjem izvodu traži se autoritet u kršćanstvu, a to bi bila krš- 
ćanska kritika kršćanstva. 

Kršćanski revolucionar otkriva čitavu biblijsku i evanđeosku tradi- 
ciju kritike vladajuće religije. Ta kritika u Starom Zavjetu, koju su 
vršili proroci, bila je glavno uporište kršćana. Na osnovi toga proizišla 
je religija duha, slobode, ljubavi iz optužbe protiv religije slova, zako- 
na, ropstva. Ona je proizišla prije svega iz optužbi protiv vladajućih 
odnosa koji su bili uspostavljeni u ime te religije i protiv strukturalne 
lažnosti, koju je religija prikrivala. Ta kritika bila je korijen konflikta 
između Krista i moćnika njegovog vremena; ona je bila i uzrok njegove 
smrti. 

To spajanje političke i kršćanske radikalnosti danas je žarište 
kršćanske kreativnosti, krilo budućnosti kršćanstva. To je polazište 
obnove, za kojom težimo naročito kod Koncila. Ako je ta težnja mo- 
mentalno dospjela na mrtvu točku, onda je to zbog toga jer se je od 
obnove učinilo u biti »religioznu« unutarcrkvenu stvar, dakle stvar 
»nadgradnje«. No osnovni problemi leže drugdje. Obnova koja se odnosi 
samo na nadgradnju mora ostati površinska, ona ne ide do korijena 
stvari, Pokret za promjenu Crkve, bit će samo tada pravi, ako se on 
uključi u pokret za promjenu svijeta. Samo u borbi za drugi svijet može 
se graditi drukčija Crkva. 

Radi se, dakle, o susretu Biblije i novina (gdje se piše o svemu) 
dakle između Biblije i revolucije. 

Suvremeni kršćanin mora dovesti u sklad vjerovanje i političko 
angažiranje. Biblija će mu u njegovom angažiranju biti izvor za inspi- 
raciju i radikalnost. Kršćanska zajednica danas preuzima odgovornosi 
za živu interpretaciju Biblije. 

Tu se ne radi o tome da se nađe kršćansko rješenje za političke 
probleme i da se dade kršćansko obrazloženje za revolucionarno anga- 
žiranje. To bi značilo zamijeniti desni konstantinizam lijevim konstanti- 
nizmom. 

Tumačenje Biblije ne može biti ispravno ako ono nije stvaralačko. 
Ne može se u to vjerovati, da je bog govorio ljudima, ako se ne vje- 
ruje u to da on i danas njima govori, svagdje tamo gdje se radi o 
njihovoj slobodi. 

To na kraju znači da Bibliju treba na nov način interpretirati sa 
stajališta siromašnih, sa stajališta potlačenih klasa. To znači: Biblija 
je lijeva. 

Bog je navještao evanđelje siromašnima, bog je sakrio istinu od moć- 
nih i otkrio je neukima. 

Tim sjedinjenjem s revolucionarnom istinom kršćanstvo ponovno 
prima svoj partijski borbeni karakter, oslobodilački, prevratnički sadržaj 
spasenja dobiva opet svoju prvobitnu snagu. Ta aktivnost Biblije je na 
strani siromašnih, u vatri njihove oslobodilačke borbe. 


To obostrano dopunjavanje kršćanske i revolucionarne istine, krš- 
ćanstva i marksizma, označuje veliku prekretnicu moderne teologije i 
to vodi u teologiju novoga tipa. Ono povlači jasnu liniju između poli- 
tičke ili teologije nade s jedne strane i oslobodilačke teologije s druge 
strane; između teologije koja s marksizmom vodi dijalog i teologije koja 
marksizam preuzima. Ta alternativna teologija ima samo smisla u 
okvirima alternativne kulture, dakle u izgradnji jednog drugačijeg 
društva. 

Takvo shvaćanje kršćanstva je naporno, nije lako, no ono ne treba 
masu propisa i predrasuda, već ide u jednostavnost božje ljubavi i čo- 
vjekove ljubavi, to je obraćanje bogu i obraćanje siremašnima. Tako će 
se ispuniti Zakon i proricanje proroka. 


* 


* * 


Girardijevo kršćansko govorenje sadrži u sebi istinski problem čo- 
vjeka i života. Što je moguće učiniti za čovjekovo oslobođenje? Da li 
treba ostati na tome da je naša domovina na nebu? Od toga nema ni- 
kakve koristi ovdje na zemlji. Treba mijenjati svijet. To može ići samo 
iz ljubavi prema čovjeku kao čovjeku. Potlačenih i bijednih ima dosta. 
Siromašni trebaju pomoć. Tu ne koriste obećanja, jer to su prazne 
riječi. 

Za koga se treba odlučiti? Za čovjeka. Što ta donosi? Nužnu slobodu 
i dostojanstvo. Tko tako misli, može se angažirati za novi i bolji svijet. 
Tu nije bitno u kojim se predznacima to događa. Važan je sadržaj, a 
ne forma. 

Stara kineska mudrost kaže da nije važno da li je mačka crna ili 
bijela, već da uhvati miša. Ako to ne postigne, tada joj druga određenja 
mnogo ne koriste. 

Ta slikovitost pokazuje da je istina u pozitivnom djelovanju. To se 
vidi i osjeća, pa se o tome može i razmišljati i prosuđivati. Onaj tko 
zbližuje ljude djeluje istinito, a tko ih razdvaja i odbacuje — neistinito. 
Stoga je i povijest prostor koji se prepoznaje upravo po djelima, a 
drukčije nije moguće. 

METAFIZIKA VJEROVANJA 


Iz teološkog uvjerenja o objavljenoj religiji dolazimo do ideje reli- 
giozne metafizike, a to bi se razlikovalo od pojma metafizike u zasni- 
vanju filozofije. Već su prvi grčki filozofi postavljali pitanje o bitku i 
o bitku bića, što je značilo da se pita — što jest. To je nadilazilo isku- 
stveno, neposredno odnošenje prema svijetu bića. Time je metafizika 
pokušavala odgovoriti što je »s onu stranu« pojedinačnog bića. U to 
opširnije ovdje ne možemo ulaziti. 

Nasuprot takvom obliku i sadržaju metafizike, u objavljenosti reli- 
gije radi se o tome da se ide na određenje svijeta bića, dakle bitka, 
prema tome što je objavljeno. Tu se polazi od saopćenog kao jedino 
pravog, a time i apsolutnog. Kriterij za odlučivanje nije sam čovjekov 
razum po sebi, već on mora sebe uskladiti prema tome što je objav- 
ljeno. Iz takvog sadržaja može se deducirati struktura mišljenja, jer je 
na taj način izvedena i određena i struktura stvarnosti, to jest svijeta 
bića. 

Kad se vjerovanje na taj način zasniva, ono tada u uvjerenju svoje 
objave djeluje a priori, a to znači da sebe shvaća kao općenito i nužno. 


Ovdje ćemo navesti neke primjere takvog razmišljanja, koje po svom 
uvjerenju transcendira postojeći svijet i mišljenje o tom svijetu. 

Bečki kardinal Franz Konig mnogo je podržavao ideju dijaloga, jer 
je s pravom mislio da se na taj način ideje bolje uspoređuju, a isto tako 
i rješavaju. On je o tome pisao i u svojoj krizi: Die Stunde der Welt1 
gdje govori što znači danas vjerovati u boga. 

Kardinal Konig razmišlja o tome da se religija ne zasniva izvan 
sebe, pa je tim slobodna od mnogih prigovora. Ako se istražuje to pita- 
nje, tada se time izražava želja da se danas govori današnjem čovjeku, 
koji je stalno izložen svim mogućim utjecajima. I što će čovjek oda- 
brati? Ono što mu najviše odgovara i nema jedinstvene teorije za sve. 
To je kardinalu jasno te pokušava filozofsko-psihološki izraziti razlog 
vjerovanja. Ovdje ćemo ostati na tom pitanju — što su životne vrednote? 


! Kardinal Franz Kčnig: Die Stunde der Welt«, Styria, Graz—-Wien—Kčln, 1971. 

Kardinal piše da se nauka bavi onim što može istražiti, ispitati. No 
čovjek se u svojim doživljajima vrednota bavi time što ide iznad pri- 
rode. Stoga to osnovno religiozno iskustvo ne može više biti predmet 
nauke, jer upravo to iskustvo vrednota zahtijeva krajnje ličnu spoznaju 
i priznanje, a to je odluka čovjeka. 

Sada se dolazi do zahtjeva koji ide u područje metafizike, dakle, 
čovjek mora da objasni to više-nego-priroda (mehr-als-die Natur). 
Prema kardinalu, to više nego priroda jest metafizičko i metafizika tu- 
mači to »više-nego«. No to više ne može nauka dokazati. Zato je po- 
trebna oštrina gledanja. To gledanje nije isto kod svih ljudi i kod svih 
naroda. Stoga je meta-fizika tumačena različito kod različitih naroda, 
kulturnih sredina i ljudi. 

Prema kardinalovom mišljenju temelj i korijen religije postiže čo- 
vjek spoznajom vrednota. spoznajom Apsoluts. To se nije moglo postići 
hladnom spoznajom, ističe kardinal. 

Spoznaja vrednota ima nešto zajedničko s Apsolutom, s bogom. Spo- 
znaja vrednota je susret čovjeka sa Apsolutom, to nije susret kom- 
pjutora s bogom. Onaj susret je misterij ljubavi, ali kompjutor ne može 
voljeti. 

Dalje kardinal piše da nauka boga ne može dokazati. Bog može biti 
doživljen samo u apsolutnoj spoznaji vrednote, a to ima posla s lju- 
bavlju, jer bog je ljubav. »Nauka, hladna nauka ne može boga po- 
tvrdili.« 

Stoga riječ »dokaz« nećemo primijeniti na spoznaju boga danas. Tu 
su drugi putevi u božju spoznaju. Kardinal piše da nema informacije o 
bogu koju bi drugi mogao razumjeti kao na primjer u matematici 1 X 1. 
Tu dolazi ovaj stav: Objašnjavati drugome zašto vjerujem u boga mogu 
samo tako da apeliram na svoje vlastito iskustvo. To proizlazi odatle 
što osnove i korijeni religije leže u spoznaji vrednote. 

Iz do sada rečenog ne bi trebalo ići u agnosticizam. Kardinal ističe 
da bog ipak može biti spoznat. Prvi koncil je to već postavio, a pono- 
vio je i Drugi koncil na osnovi najvišeg autoriteta koji mu pripada, to 
jest »da bog, porijeklo i cilj svih stvari, može sigurno biti spoznat iz 
stvorenih stvari, pomoću prirodnog svjetla ljudskog uma.« 

A taj stav izvodi se iz Svetog pisma (Rim. 1, 19): »Jer što se o 
Bogu može spoznati, očito im je: jer im je Bog javio (očitovao). 20. 
Uistinu, ono nevidljivo njegovo, vječna njegova moć i božanstvo, onamo 
od stvorenja svijeta, umom se po djelima vidi, tako te nemaju isprike.« 

Prema kardinalu duhovni čovjek je čovjek s vrućim srcem. Poteško- 
će nastaju kad takvog srca nema, a to bi pogodilo one koji negiraju 
boga. 

Na primjer Auguste Comte je bio protiv svih dokaza za boga i pro- 
tiv sveg metafizičkog mišljenja. On je htio samo pozitivno, ono što se 
može provjeriti. To je primjer pozitivizma. Za Feuerbacha kardinal 
kaže da je bacio šibicu u bure baruta. On je označio svaku religiju kao 
čovjekovu potajnu želju. »To što čovjek nije sam, ali želi biti, to čovjek 
sebi predstavlja u svojim bogovima.« 

Dalje, Marx zastupa materijalistički determinizam, a to je degrada- 
cija čovjeka. 

Ako se i čovjek i društvo međusobno uvjetuju, ipak na kraju odlu- 
čuje čovjekova slobodna odgovornost. 

Religija nije produkt niti socijalnih procesa niti sublimacija ljudskih 
potreba. Religija se zasniva na čovjekovoj duhovnosti i kreativnosti. 
Stoga je prhvatljiv ovaj zaključak: Religija je odnos čovjeka prema Ono- 
stranom-Božanskom. 

Sigmund Freud piše da su predstave o bogu samo projekcije infan- 
tilnih predstava o ocu ili majci. 

No, kardinal piše da se svaki čovjek mora odlučiti o tome da li 
iznad njega ima nešto što je najviše ili nema. Da li sam Ja to najviše? 

Karl Marx je pisao da se pomoću religije htio održati nemogući vla- 
dajući sistem. »Po božjoj milosti« bio je kralj. A zašto je Marx išao 
protiv boga? Kardinal kaže da je to zbog toga jer je mislio da se taj 
vladajući sistem, koji je bio isprepleten s religijom, samo na taj način 
može razbiti. Stoga je slijedio stav: religija je opijum naroda. 

Kardinal priznaje da se sve može zloupotrijebiti, no mogućnost zlo- 
upotrebe nije dokaz protiv umne upolrebe. To je tako, ali zašto je zlo- 
upotrebe bilo više i zašto je u vrijeme Marxa Crkva izgubila radničku 
klasu? Zašto je Marxova riječ bila prihvatljivija nego li propovijed s 
oltara? Zašto je jedan kršćanin drugoga eksploatirao? 

Kardinal ta pitanja ne postavlja. On kaže da je došlo do gubitka reli- 
gioznog iskustva. Milioni ljudi imaju istu modu, istu televiziju i pro- 
gram, isti duh vremena. Život je programiran i teče automatski, 

U tom odnosu kardinal će reći da svijet bez boga nije svijet. Dalje 
slijedi: tko ne pozna boga taj i ne ljubi više. »A gdje nema boga, tamo 
nema ni čovjeka.« 

Time je teološki krug zatvoren. No ljudsko odlučivanje proizlazi iz 
slobode, pa je potpuno otvoreno i neizvjesno da li će to voditi postav- 
ljenom religioznom cilju. 

Što znači stav gdje nema boga nema ni čovjeka? Da li je to htije- 
nje za parusijom, to jest da se istakne identitet ideje i stvarnosti? To je 
problem koji je ostao otvoren od Platona do danas. No taj zahtjev je 
ideal i njemu treba težiti. 

Ako se kaže gdje nema boga nema ni čovjeka, tada se hoće naglasiti 
jedinstvo vjerovanja i djelovanja. Kad bi to jedinstvo postojalo, tada 
bi se izgrađivao drukčiji svijet nego što je to povijesno bilo. 

Prihvatimo ideal vrednota. Podsjetimo na stav Kierkegaarda, koji 
kaže: Istina je za tebe to što te pozitivno izgrađuje. Tada predznak za 
to nije važan. No poteškoća uvijek nastaje kad se razlikuju riječi i dje- 
la. To važi univerzalno. 

Poznat je Senekin stav (iz Pisama Luciliju): Verba rebus proba! 
(Potvrdi riječi činjenicama). Mislimo na to. 


"g. Hoffner: »Die Religion im dialektischen Materialismus« (Predavanje na godiš- 
njoj svečanosti: Thomas — Morus — Akademie, u Bernsbergu, 1. oktobra 1972). 

Uz ovaj izvod navest ćemo još jedno mišljenje. Kelnski kardinal 
Joseph Hčffner održao je vrlo opširno predavanje O religiji u dijalek- 
tičkom materijalizmu,! gdje je dokazivao autonomnost religiozne svijesti 
i sadržaja u odnosu na društvo i povijest. 

Ovdje ćemo iznijeti neke misli o tom uvjerenju. Osnovna ideja glasi 
da se čovjek veže za Apsolut i time otpadaju Marxove teze o porijeklu 
religije. 

Religiozni život ima svoju samostalnost i ne može se objašnjavati 
povijesno iz društvenih i klasnih odnosa. 

Pojedinosti iz toga glase ovako: Od religije ljudi su uvijek očekivali 
odgovore na neriješene tajne ljudskog života (o porijeklu dobra, zla, 
smislu, grijehu, sreći). Nasuprot tome, Marx kaže da je čovjek sam po 
sebi postao to što jest svojim radom. Hoffner citira mnoge Marxove sta- 
vove i nastoji ih teološki negirati. U toj polemici dolazi do zaključka 
da je marksizam sekularizirana pseudo-eshatologija, tj. zemaljska uto- 
pija. Ljudska povijest nema svoju apsoluinost kao budućnost. Svjetska 
povijest će biti iznenada prekinuta ponovnim Kristovim dolaskom, kao 
rijeka koju su prekrili valovi mora. 

Iz teološkog razmatranja o drugom Kristovom dolasku zaključuje se 
da na kraju vremena ne stoji slom religije, već dolazak kraljevstva 
božjeg. 

To ne znači da na Zemlji treba sve pasivno promatrati, jer to ne 
bi bilo ispunjenje božje volje. No cilj nije »svjetski svijet«, već socijal- 
ni red, koji je dostojan čovjeka kad ispunja božju volju. 

A tko božju volju zna? Jasno, Crkva itd. Prema kršćanskom shva- 
ćanju nužno dolazi do prekida svjetske povijesti. Povijest nije mišljena 
kao stalni uspon do zemaljskog raja. 

Drugi dolazak Kristov bit će taj prekid i dolazi sud i na kraju kra- 
ljevstvo božje. 

Onaj koji je svijet stvorio, takcđer ga i prekida. To u čovjeku može 
izazvati tjeskobu, ali u vjerovanju nalazi svoj smisao. Čovjek je biće 
ovostrane sadašnjosti i onostrane budućnosti. Put u taj završetak poka- 
zuje kršćansko vjerovanje. 

Tako može govoriti kršćanski kardinal, no ipak ostaje otvoreno pita- 
nje da li je pristanak uz Apsolut — nepovijesni čin i apriorna Apsolut- 
nost? Kršćansko vjerovanje o Isusu Kristu može biti određeno kao vre- 
menski početak toga da je metafizičko postalo povijesno, što teološki 
znači da je Isus Krist došao na svijet među ljude. Preivaranje metafi- 
zičkog u povijesno označuje nužnost čovjekovog povijesnog odnosa, koji 
se ne razrješava odlučivanjem za Apsolut, već u djelovanju koje mijenja 
društveno i povijesno stanje. Iz tog djelovanja ne može se izdvojiti reli- 
giozna ideja kao svoja posebnost, koja bi tada kao takva bila izvan 
prostora i vremena. 

S tim u vezi može se obnoviti tema o razlikovanju između boga 
filozofa i boga vjerovanja. To bi značilo da je bog filozofa izraz filozo- 


! Georg Picht: »Der Gott der Philosophen und die Wissenschaft der Neuzeit«, E. 
Klett Verlag, Stuttgart, 1966, S. 106. 

fije, što se razlikuje od boga objave i ta dva odnosa stoje u potpunoj 
suprotnosti. 

Ovdje ćemo spomenuti ukratko izvode i prigovore koje navodi po- 
znati teolog Georg Picht.! 

Bog filozofije postaje i tema nauke novog vremena, a radi se o razu- 
mijevanju pojmova koji su zajednički. Na primjer, Hegel je boga shva- 
tio kao apsolutni duh. 

U daljnjem izvodu Picht kaže da je Martin Heidegger jedan od malo 
mislilaca koji boga filozofa shvaća još ozbiljno. Heidegger pita kako 
bog dolazi u filozofiju? Picht kaže da je bog filozofa nesuvremeni feno- 
men. Time propada i filozofija, jer s nestajanjem boga iz filozofije, filo- 
zofija sama dospijeva u svoje ukinuće. No tu se dolazi i na pitanje ne 
propada li sa filozofijom i sama teologija? Je li bog teologa identičan s 
bogom Objave? 

Picht navodi Nietzschea koji je u svom tekstu Frohliche Wissenschajt 
(aforizam, 125) pisao da je bog mrtav. Dakle, nema više živog boga. 
Prema Nietzscheu tek smrću boga počinje i nastaje čovjekova povijest. 
Treba se boriti protiv sjene boga, koja može trajati još hiljade godina. 

Picht smatra da Nietzsche govori o bogu filozofije do vremena He- 
gela i taj bog je, po svom povijesnom porijeklu, bog grčke filozofije. On 
je bog metafizike. Dalje Picht kaže: Osnova bitka i istine, ideja Dobra, 
to je kao što vidimo bog filozofa. Za Nietzschea je bog kojeg smo ubili, 
istovremeno bog filozofa, a i bog kršćana i Nietzsche nije izostavio boga 
objave. 

No spajanje boga filozofa s bogom kršćana, počinje, prema Pichtu, 
već kod apostola Pavla. Stav glasi ovako: Tko se divi Kozmosu, po- 
štuje boga. Pavao je tu grčku misao upoznao i preuzeo posredstvom 
Filona Aleksandrijskog. Sve se o bogu može razumom gledati (noumena 
kathoratai, Rim, 19—20), t. 20: »Jer što se na njemu ne može vidjeti 
od postanja svijeta, moglo se poznati na stvorenjima, i njegova vječna 
sila i božanstvo, da nemaju izgovora.« 

Apostol Pavao u svojoj interpretaciji spaja grčku filozofiju i kršćan- 
stvo. Platon ima termin Noetos topos, to je područje inteligibilnog pro- 
matranja (mundus intelligibilis). No Picht želi strogo razdvojiti pojmove 
o bogu. Sve se negira, a ostaje samo kršćanski pojam (bog-otac-sin i duh 
sveti). Dakle, kršćanstvo ne prihvaća boga filozofije, već samo Biblije. 
Bog kršćanskog vjerovanja nije od ovog svijeta, no kako je izlagao apo- 
stol Pavao u vidljivom svijetu može se spoznati nevidljiva suština boga. 

Razliku prema filozofiji Picht ovako izražava: Bog filozofa je istina 
bitka u njegovom jedinstvu. Istina bitka je istina bitka ovog svijeta, a 
bog kršćanskog vjerovanja nije od ovog svijeta. To bi bilo oslobođenje 
od boga metafizike. 


U svojoj raspravi Aufklirung und Offenbarung Picht uključuje u 
raspravu Kantovu filozofiju da bi istakao pojam kršćanskog boga. 


Kritika čistog uma postaje nauka o uvjetima mogućnosti spoznaje iz 
čistog uma. Ona stoga sadrži, kao što Kant piše u pismu Markusu Herzu 

(maj 1781), metafiziku metafizike, što bi značilo nauku o porijeklu i 
pretpostavkama metafizike. 

Bog je iščezao kao apsolutni subjekt. Za Kanta bog je subjekt slo- 
bode. Bog se javlja umu kao moralno savršenstvo, a to moralno sa- 
vršenstvo, prema Kantu, identično je s apsolutnom slobodom. 

Odgovornost je jezgro uma, što toj odgovornosti ne protivrječi je 
umno. No odgovornost je po svojoj biti usmjerena na budućnost. Iz 
budućnosti se određuje umnost uma, to jest da li je omogućio novu 
slobodu. 

Iz tog izvoda slijedilo bi da filozofija udaljuje temu o bogu od onog 
što je dato u objavi, pa je metafizika po svom određenju tu neade- 
kvatna. 


Tu možemo uopćeno reći da svaka filozofija određuje svoj odnos 
prema religiji i teologiji i sigurno je da u tim pojmovima filozofija go- 
vori iz duha svog mišljenja i sadržaja. 

Iz povijesti religija vidimo da religija nije apriorni čovjekov feno- 
men. Filozofija kulture razmatra čovjekov razvoj kao cjelinu u kojoj 
su bili prisutni različiti oblici svijesti u što spada govor, mišljenje, reli- 
gija, uopće — stvaralaštvo. 

Čovjek je u svom razvoju mijenjao sebe i svoj okolni svijet. Taj po- 
vijesni tok i kontinuitet ima svoje različite oblike i sadržaje. U tom 
odnosu i religiozna svijest je dio čovjekovog egzistencijalnog određenja, 
ali ne njegova apsolutnost. Čovjekova povijest otkriva povijest i njego- 
vih ideja od neposrednog postojanja do eshatoloških uvjerenja, 

KONCILSKO MIŠLJENJE O ATEIZMU 


Drugi Vatikanski koncil unio je mogućnost širine u razmišljanju o 
Pitanjima religije i svijeta. To nikada ne ide jednostavno, jer se stečene 
navike, bez obzira na kojem su području, teško mijenjaju. No u odnosu 
na Vaticanum I, koji je održan 1869/70. za vrijeme pape Pia IX, Drugi 
koncil je epoha za sebe. 

Promjene koje je Koncil otvorio bile su značajne po tome što se 
uvidjelo da je za sve bolje ako se pokuša strpljivo govoriti, a ne una- 
prijed osuđivati, što se događalo uvijek i svagdje. 

Danas se može pitati dokle su koncilske ideje stigle, i da li se želi 
iči natrag, u tradiciju. Nikada nije tako da svi slijede to novo što na- 
staje. No važno je da je učinjen korak koji otvara daljnji razvoj. To 
ne mora biti kontinuitet, ali je važno da se čini i misli tako da se 
ljudi zbližuju. 

Crkva je sebe otvorila, no uvijek je bilo i bit će zahtjeva da se ne 
ide ni prebrzo ni daleko. Neka ta uvjerenja postoje i to nije velika 
zapreka. 

Otvoreni duh mišljenja pokazuje danas nužnost da nije dobra nika- 
kva isključivost. Koncilski dokumenti upozoravaju na to da se može 
sačuvati čistoća vjerovanja, ali ne po cijeni osude i negiranja. 

Sačuvati vjerovanje ne znači totalnu negaciju svega što se razli- 
kuje od prihvaćenog vjerovanja. Treba djelovati strpljivo. Jedni druge 
moramo i poučavati, a to je moguće ako sebe osposobimo da i druge 
čujemo. 

Ovdje ćemo navesti neke koncilske izvode o ateizmu. Jasno je da 
Crkva smatra ateizam ljudskom zabludom. No sada se pita kako i zašto 
je do toga došlo? Nisu li kršćani krivi da je bio nesklad između njiho- 
vih riječi i djela, pa je konzekventno došlo i to da se negira i Crkvu 
i boga i sve što je s tim u vezi. Dakle, de te fabula narratur (O 
tebi se govori). 

Pogledajmo te stavove. 

(IZVADAK) 


PASTORALNA KONSTITUCIJA O CRKVI U SUVREMENOM SVIJETU 
19. Oblici i korijeni ateizma 


Posebno bitna crta ljudskog dostojanstva jest ta što je čovjek pozvan 
u zajedništvo s Bogom. Već od samog svog postanka čovjek je pozvan 
da stupi u dijalog s Bogom, jer samo stoga postoji što ga je Bog iz 
ljubavi stvorio i što ga iz ljubavi stalno uzdržava. Čovjek ne može ži- 
vjeti punim životom po istini ako tu ljubav slobodno ne prizna i svome 
se Stvoritelju ne povjeri. Ipak mnogi među našim suvremenicima ne 
uviđaju tu intimnu i životnu povezanost s Bogom ili je izričito zaba- 
cuju. To ide dotle da ateizam treba ubrojiti među vrlo ozbiljne pojave 
našega vremena. Zato je potrebno da bude razmotren s velikom pažnjom. 

Imenom ateizma označuju se pojave koje su među sobom veoma razli- 
čite. Neki naime Boga izričito niječu, dok drugi drže da čovjek ne može 
o Bogu uopće ništa tvrditi, treći opet pristupaju proučavanju pitanja o 
Bogu takvom metodom da se dobiva dojam da to pitanje nema smisla. 
Mnogi, neopravdano prekoračujući granice pozitivnih znanosti, uporno 
tvrde da se sve objašnjava samom tom znanstvenom metodom, ili, na- 
suprot ne dopuštaju više opće nikakve apsolutne istine. Ima takvih 
koji toliko uzvisuju čovjeka da vjera u Boga gubi svoju snagu, oni su, 
kako se čini, više zauzeti time da afirmiraju čovjeka nego li da zaniječu 
Boga. Neki opet sebi Boga tako predočuju da onaj lik koji zabacuju 
nikako nije Bog evanđelja. Ima i takvih koji pitanja o Bogu uopće ne 
načinju: kao da uopće nisu iskusili religioznog nemira, pa i ne vide 
čemu bi još voditi brigu o religiji. Ateizam, osim toga nerijetko nastaje 
iz silovitog protesta protiv zla u svijetu, ili iz toga što se nekim ljud- 
skim dobrima neopravdano pripiše oznaka samog apsolutnog dobra, tako 
da onda ta ljudska dobra zauzmu mjesto koje pripada Bogu. I sama 
današnja civilizacija može često otežati pristup k Bogu, ne iz same 
sebe, već ukoliko je suviše upletena u zemaljske stvari. Oni koji svoje- 
voljno nastoje udaljiti Boga od svoga srca te izbjeći religiozna pitanja, 
protiv diktata vlastite savjesti, nisu dakako bez krivnje. Ali ipak neku 
odgovornost za to snose često i sami vjernici. Ateizam naime, proma- 
tran u cjelini, nije nešto izvorno, već proizlazi iz različitih uzroka, Među 
te uzroke treba ubrojiti također reakciju protiv religija, i to u nekim 
krajevima posebno protiv kršćanske religije. Zato nemalu ulogu za po- 
stanak tog ateizma mogu imati vjernici, ukoliko treba reći da oni zane- 

marivanjem vjerskog odgoja ili netočnim i pogrešnim izlaganjem nauke 
ili također nedostacima svoga religioznog moralnog i socijalnog života, 
pravo lice Boga i religije prije sakrivaju nego otkrivaju. 


20. Sustavni ateizam 


Moderni ateizam pokazuje često i sistematski izgled. Osim drugih 
uzroka takva ateizma, tu se želja za osamostaljenjem čovjeka tjera 
dotle te se podižu poteškoće protiv bilo kakve ovisnosti o Bogu. Oni 
koji ispovijedaju takav ateizam upinju se tvrdeći da se sloboda sastoji 
u tome da je čovjek sam sebi svrha, jedini graditelj i demijurg svoje 
vlastite povijesti. A to se, kažu oni, ne može složiti s priznanjem Boga, 
začetnika i svrhe svih stvari, ili bar takvu tvrdnju o Bogu čine posve 
suvišnom, Toj nauci može ići u prilog osjećaj moći što ga čovjeku do- 
nosi današnji tehnički napredak. 

Među oblicima današnjeg ateizma ne smijemo mimoići onaj koji 
oslobođenje čovjeka očekuje prije svega od njegova ekonomskog i so- 
cijalnog oslobođenja. Taj oblik ateizma tvrdi da religija po svojoj naravi 
smeta takvom oslobođenju, ukoliko čovjekovu nadu usmjeruje prema 
budućem i iluzornom životu te ga time odvraća od izgradnje zemalj- 
skoga grada. Zato se zastupnici te nauke, kada preuzmu upravu države, 
žestoko bore protiv religije te šire ateizam, služeći se pri tom sred- 
stvima pritiska kojima raspolaže javna vlast, pogotovu u odgoju 
mladeži. 


21. Stav Crkve prema ateizmu 


Vjerno odana i Bogu i ljudima, Crkva ne može prestati da sa žalošću 
i sa svom čvrstoćom ne odbacuje, kao što je i prije odbacivala, one po- 
gubne nauke i postupke koji protivrječe razumu i općem iskustvu čo- 
vječanstva, a čovjeka skidaju s njegova prirođenog dostojanstva. 

Ipak Crkva nastoji otkriti u duši ateista sakrite uzroke nijekanja 
Boga, i drži da ih treba ozbiljno i što dublje pretražiti, jer je svjesna 
važnosti pitanja što ih podiže ateizam i jer je vodi ljubav prema svim 
ljudima. 

Crkva čvrsto drži da se priznavanje Boga nipošto ne protivi čovje- 
kovu dostojanstvu, budući da to dostojanstvo ima svoj temelj i svoje 
potpuno savršenstvo u samom Bogu. Čovjek je od svog Stvoritelja po- 
stavljen u društvo razuman i slobodan, ali još i više: kao sina ga 
poziva u samo božansko zajedništvo da bude dionikom sreće kojom je 
On sam sretan. Crkva osim toga uči da eshatološka nada ne umanjuje 
važnost zemaljskih zadalaka, već da naprotiv ispunjenje zemaljskih za- 
dataka dobiva odatle nove pobude. Nasuprot, ako se izgubi božanski 
temelj i nada u vječni život, čovjekovo dostojanstvo biva veoma teško 
povrijeđeno, kao što se to danas često može jasno vidjeti. Zagonetka ži- 
vota i smrti, krivnje i pažnje ostaje tada bez rješenja, tako da ljudi 
nerijetko padaju u očaj. 

Međutim svaki čovjek ostaje sam sebi neriješeno, nerazgovijetno pi- 
tanje. Nitko ne može potpuno potisnuti spomenuto pitanje u nekim 

trenucima osobito u važnijim događajima života. Jedino Bog, koji po- 
ziva čovjeka na dublje razmišljanje i na poznije traženje, daje potpun 
i posve siguran odgovor na to pitanje. 

A lijek protiv ateizma možemo očekivati od adekvatnog izlaganja 
nauke, ali jednako tako i autentičnog života Crkve i njezinih članova... 
(poziv na dijalog)... 

Zatim se govori o potrebi dijaloga, jer u svijetu gdje ima mnogo 
idejnih, duhovnih i kulturnih razlika treba ići za tim da se ljudi zbli- 
žavaju. 

U današnjem podijeljenom svijetu dijalog je logičan zahtjev, jer 
ljudi se moraju sporazumijevati ako žele preživjeti. Svi su toga svjesni. 

Dijalog je način osposobljavanja za izmjenu misli. Iz spoznaje su- 
protnosti otvaraju se daljnja pitanja, a time i mogućnost boljeg razu- 
mijevanja. 

Kod nas je u tom pogledu učinjen značajan pokušaj. O mojoj knjizi 
Filozofija i kršćanstvo vođen je javni dijalog u Studentskom centru 
(28. III 1967) pred 2500 slušalaca. Taj dijalog objavljen je u dva (džepna) 
izdanja (Praxis, 1969) pod naslovom Marksist i kršćanin. Dijalog prof. 
Branka Bošnjaka i prof. o. Mije Škvorca_ o nekim pitanjima knjige 
Filozofija i kršćanstvo. 

Po našem mišljenju vrijednost tog dijaloga bila je u tome što se 
nije išlo na »pobjedu« već na razmatranje pitanja kojima se stvarno 
bavi svaki čovjek. U početku je publika bila podijeljena, no ubrzo smo 
se dogovorili da svi pomognu da to zaista bude dijalog. Nakon tog 
apela, svi prisutni su mirno i pažljivo slušali to izlaganje. Svi mi koji 
smo te večeri tamo bili, učinili smo sve da se i danas to komentira 
kao duhovni uspjeh i značajan događaj. 

No o toj mojoj knjizi pisano je dosta i pod utjecajem teoloških 
strasti. Tada se cijela stvar mijenja i teško dolazi do sadržajnog raz- 
govora. 

Ja ovdje ne bih govorio o recenzijama koje su kod nas objavljene, 
jer to se zna. Ovdje bih najprije rekao da je opširna recenzija moje 
knjige objavljena u časopisu Vestnik Moskovskoga Universiteta, Serija 
VIII. Filosofija, 1, Moskva 1968. Tu se izlaže pregledno tematika knjige 
i otvara problem diskusije o religiji uopće i razvoju kritičkog duha, 

Zatim bih spomenuo pisanje fra dr. Vasila Kvirina. On je najprije 
objavio opširnu recenziju moje knjige u Hrvatskoj reviji (XVIII, lipanj 
1968, str. 172—203), a zatim je napisao knjigu o mojoj knjizi. Naslov te 
knjige je Marksizam i kršćanstvo, a podnaslov Razgovor s drom Bran- 
kom Bošnjakom, piscem knjige »Filozofija i kršćanstvo«, (Miinchen- 
-Barcelona, 1976. s. 201; Knjižnica Hrvatske revije, knjiga 15). Cijela 
ta knjiga je u biti teološki monolog koji polazi od apriornih sadržaja 
dogmi i što se tome suprotstavlja (u ovom slučaju moja knjiga) je do- 
kaz za jeftinu dijalektiku, sofizme i nerazumijevanje problema. U 
izlaganju uzimaju se izdvojene pojedine rečenice koje se ponekad spa- 


1 Dokumenti Drugoga vatikanskog Koncila, Zagreb, 1970, Kršćanska sadašnjost, Pri- 
redio Josip Turčinović. 

jaju u cjelinu, što daje privid kao da je to u mom tekstu tako i onda 
se iz toga ide u »kritiku«. Ne znam kome takav »dijalog« može kori- 
stiti. 

Ovdje ćemo reći još i to da sam iz svog iskustva na različitim tri- 
binama vidio da treba još mnogo strpljivosti da bismo stvarno došli do 
spoznaje da moramo govoriti Sine ira et studio. Ako na tome ustrajemo, 
rezultat neće izostati.! 


! ]Iz literature o tematici dijaloga ovdje ćemo navesti ove autore: 


1) Paul Mojzes-Christian-Marxist Dialogue in Eastern Europe, p. 336, Augsburg, Pu- 
blishing House, Minneapolis, 1981. Autor je porijeklom iz Jugoslavije pa je i sve naše 
Publikacije izvorno čitao i uključio u svoje razmatranje. Djelo je rezultat dugogodiš- 
njeg istraživanja. 

2) Religion and Atheism in the USSR and Eastern Europe, Edited by Bohdan R. 
Bociurkiw and John W. Strong, Macmillan, London, 1975, p. 412. To su istraživanja koja 
su saopćena na Internacionalnom simpoziju u Ottawi, 1971. Simpozij je organizirao Car- 
leton University: Institute of Sowiet and East European Studies. U Zborniku je zastup- 
ljeno 19 autora. Moj prilog u Zborniku Reflections on Religion, p. 18—37. 

3) Marietta Peitz — Wenn wir weiter leben wollen. Weltbekenntnisse- Weltprobleme, 
Kosel Verlag, Munchen, p. 216, 1972. Knjiga sadrži dijaloge koje je 1970. emitirala u se- 
dam večeri televizija u Zapadnom Berlinu. Diskusije su vodene u područjima: Hinduis- 
tički svijet, Budistički svijet, Jevrejski svijet, Kršćanski svijet, Islamski svijet, Mark- 
sistički svijet i Smisao i zadaci religije. Učesnici diskusije: Jiten Mohanty (Indija), Man- 
mohan Choudhuri (Indija), Hajime Nakamura (Japan), Walpola Sri Rahula (Ceylon). 
Zwi Werblowsky (Istrael), rabin J. Eisenberg (Francuska), Monsignore Dom Helder Ca- 
mara (Brazilija), Helmut Gollwitzer (SR Njemačka), Faziur. Rahman (Pakistan), Abdel- 
weheb Bouhdiba (Tunis), Roger Garaudy (Francuska), Branko Bošnjak (Jugoslavija) i 
Marietta Peitz (SR Njemačka). Uz svaki diskusiju bio je prikazan i filmski dokumentarni 
materijal, koji je ponekad bio opterećen ideološkim predrasudama. Temu: Marksistički 
svijet izlagali su R. Garaudy i B. Bošnjak. Diskusije su bile u grupama i u plenumu. 

4) Uz tematiku dijaloga ovdje bih spomenuo ove svoje rasprave i članke. 

— Die Religion als Privatsache und das Problem des Dialogs, p. 152—171, Marxismus- 
Sltudien, Tubingen, 1966. (Hrsg. Ulrich Duchrow). 

— Der Mensch als Mysterium, teze za međunarodni simpozij: Paulus-Gesellsehaft 
u Salzburgu, 1966. Objavljeno u: Christliche und Marxistisehe Zukunft, Dokumente der 
Paulus-Gesellschaft. Bd. II, 1966. 

— Hoffnung als Problem und Ideal (Legende und Wirklichkeit), p. 57—67, Interna- 
tionale Dialog Zeitschrift, hrsg. von Kari Rahner und Herbert Vorgrimler, 1'1968. Taj 
časopis je pored njemačkog objavljivan još na engleskom i talijanskom jeziku. 

— Der Sinn der philosophischen Existenz, p. 232—241, Internationale Dialog-Zeit- 
schrift, 3/1989, Freiburg/Br. 

— Zum Sinn des Unglaubens, p. 9-64 u knjizi: Marxistisches und christiches Welt- 
verstandnis (Bošnjak—Dantine—Caivez), Herder, 1966. Freiburg—Barcelona, Dar-Es-Salaam, 
New York, Sao Paulo, Tokio. 

— Sozialismus und Religion, p. 224—236, objavljeno u: Revolutinire Praxis, Jugosla- 
wischer Marxismus der Gegenwart, hrsg. Gajo Petrović, Rombach Verlag, Freiburg, 
1969. Taj Zbornik je preveden na španjolski 1981, Revolution y Socialismo, Mexico, D. F. 
Barcelona, Buenos-Airos. Na talijanskom jeziku moj članak je objavljen u Zborniku: 
La Rivolta Di »Praxis«, Milano, 1969, Longanesi-C. 

— Was bedeutet das Dilemma: Jesus-Marx? p. 103—115, u knjizi: Marxisten und die 
Sache Jesu, hrsg. I. Fetscher und M. Machovec, 1974, Kaiser Verlag, Miinchen, und Mat- 
thias Griinewald Verlag Mainz. Knjiga je prevedena s njemačkog na holandski, španjol- 
ski i talijanski jezik. 

— Die Interpretation des Marxismus im Hollindischen Katechismus, p. 361—369, Praxis 
3 4, 1970. 

— Die Veranderungen in der marxistisehen Auffassung und đer Kritik der Religion, 
Pp. 487—501, u Zborniku: Transzendenz und Immanenz, Philosophie und Theologije in der 
m Welt, hrsg. Alexander von Humboldt-Stiftung, Kohlhammer Verlag, 1977, 
Stuttgart. 

— The withering away of Religion in Socialism, p. 209—215, u Zborniku Praxis, Yu- 
goslav Essays in the Philosophy and Methodology of the Social Sciences, Edit. by M. 
Marković and G. Petrović, Dordreht, Holland, Boston'DSA., London/England, 1979. Taj 
moj članak preveden je i na kineski jezik. 

— Das Verhiltnis von Christentum und Marxismus In Gegenwart und Zukunft, p. 
287—295, Internationale Tagung der Sozialakademie Dortmund. Der Mensch in der Ge- 
sellschaft von Morgen, hrsg. Helmut Duvernell, Duncker-Humblot, Berlin, 1975. 

— Was erwarten wir von der Philosophie, p. 227—237, u: Uberlieferung und Autfgabe. 
Festschrift fir Dr. Erich Heintel zum 70. Geburtstag, hrsg. Herta Nagil-Docekal, W. 
Braiimller Verlag, Wien, 1982. 

— Der Mensch vor der verniinftigen Zukunft?, p. 58—76,u: Das Wesen des Menschen, 
Festschrift zum 60. Geburtstag von Prof. Dr. Kare! Vr&na, hrsg. Prof. Dr. Karel Macha, 
Minerva Publikation, Munchen, 1985. 

DODATAK 


I. KRONOLOGIJA KONCILA 


* Zvjezdica označuje dokumente tiskane u ovom svesku: 


PRIPREMA KONCILA 


1959 
25. siječnja: 
17. svibnja: 
1960 
5. svibnja: 


1961 

19. ožujka: 
25. prosinca: 
KONCIL 

2. veljače: 


1362 


11. listopada: 
8. prosinca: 


1963 


11. travnja: 
3. lipnja: 
21. lipnja: 
29. rujna: 


30, studenoga: 


4. prosinca: 


1964 

4. siječnja: 
5. siječnja: 
25. siječnja: 


Ivan XXIII u bazilici Sv. Pavla najavljuje Koncil 
ustanovljuje Pretpripravnu komisiju 


ustanovljuje Centralnu komisiju, 10 pripremnih komisija i 3 
stalna sekretarijata 


sv. Josipa proglašuje zaštitnikom Koncila 
najavljuje da će se Koncil skupiti godine 1962. 


motu proprio Consilium o otvaranju Koncila 


svečano otvaranje Koncila 
zatvaranje prvog zasjedanja 


enciklika Pacem in terris 

smrt Ivana >CXIII 

izbor pape Pavla VI (Giovanni Montini) 

otvaranje drugoga zasjedanja 

motu proprio »Pastorale munus« kojim se daju ovlasti bisku- 
pima 

zatvaranje drugog zasjedanja; proglašenje dokumenata: 
*Sacrosanctum Concilium (o liturgiji) 

*Inter mirifica (o sredstvima javnog saobraćanja) 


put Pavla VI u Svetu zemlju 

susret Pavla VI i Atenagore 

motu proprio Sacram liturgiam o primjeni Konstitucije Saero- 
sanctum Concilium 

ustanovljen je Consilium za liturgiju 

2—5. prosinca: 


. ožujka: 


. kolovoza: 
. rujna: 
. rujna: 
. rujna: 


. stuđenoga: 


1965 


10. 

3. 
14. 
15. 


4. 
5. 
28. 


18. 

lipnja: 
rujna: 
rujna: 
rujna: 


listopada: 
listopada: 
listopada: 


studenoga: 


. prosinca: 
. prosinca: 


. prosinca: 
. prosinca: 


. prosinca: 
. prosinca: 


. prosinca: 


. prosinca: 


motu proprio In fructibus multis o ustanovljenju Papinske ko- 
misije za javno saobraćanje 

enciklika Ecclesiam suam 

otvaranje trećega zasjedanja 

Pavao VI u Montecassinu 

uputa Inter oecumenici o ispravnoj primjeni Konstitucije Sa- 
crosanctum Concilium 

zatvaranje trećega zasjedanja; proglašenje dokumenata: 
*Lumen gentium (o Crkvi) 

*Unitatis redintegratio (o ekumenizmu) 

*Orientalium Ecclesiarum (o istočnim katoličkim Crkvama) 
papinski otpis Cum admotae s ovlastima vrhovnim redovnić- 
kim poglavarima 

Pavao VI u Bombayu povodom 38. međunarodnog euharistij- 
skog kongresa 


Pavao VI na Nacionalnom euharistijskom kongresu u Pisi 
enciklika Mysterium fidei o euharistiji 

otvaranje četvrtoga zasjedanja 

motu proprio Apostolica sollicitudo o ustanovljenju Sinode bi- 
skupa 

Pavao VI na zasjedanju Generalne skupštine OUN 

pozdrav saborskim ocima na povratku iz OUN 


javna sjednica Koncila: proglašenje dokumenata: 

*Christus Dominus (o biskupima) 

*Perfecie caritatis (o obnovi redovništva) 

*Optatam totius (o svećeničkom odgoju i obrazovanju) 
*Nostra aetate (o odnosima Crkve s nekršćanskim religijama) 
javno zasjedanje; proglašenje dokumenata: 

*Dei Verbum (o božanskoj objavi) 

*Apostolicam actuositatem (o apostolatu laika) 

osnutak pokoncilskih komisija za: liturgiju, javno saobraća- 
nje, reviziju Zakonika kanonskog prava 

susret Pavla VI s promatračima na Koncilu 

zaključna javna sjednica; proglašenje dokumenata: 
*Dignilatis humanae (o vjerskoj slobodi) 

*Ad gentes (o misijskoj djelatnosti Crkve) 

*Presbyterorum ordinis (o službi i životu prezbitera) 
*Gaudium et spes (o Crkvi u suvremenom svijetu) 

apostolski breve In Spiritu Sancto s dekretom u zaključenju 
Koncila 


ukidanje ekskomunikacija između Rima i Carigrada iz 1054. 
godine, zajednička izjava Pavla VI i Atenagore 


apostolski breve o bratstvu 


motu proprio Integrae servandae o obnovi Sv. uficija, koji se 
odsad zove Kongregacija za nauk vjere 

konstitucija Mirificus eventus s odredbom o izvanrednom ju- 
bileju 

zaključenje II vatikanskog koncila 


LOGIKA ATEIZMA I SVAKODNEVNI ŽIVOT 


Razmatranje ideje 


U doba francuskog prosvjetiteljstva bilo je postavljeno pitanje da li 
bi društvo ateista bilo moguće, pri čemu se mislilo na stupanj moralnog 
odnosa. To je značilo da nije bilo sporno da li bi takvo društvo moglo 
postojati, već kako bi ono izgledalo. Bilo je tu stavova koji su potpuno 
negirali ideju ateističkog društva, jer se pošlo od ideje božjeg zakona i 
reda kao jedino smislenog. Ako tko to negira, tada je sam sebe isklju- 
čio iz onoga što je smisao i poredak. Odraz takvog shvaćanja izražen 
je i u prevođenju termina ateist i ateizam. I kod nas se to ispoljilo jer 
ateist je prevođen s bezakonik, a ateizam s bezakonje. Ako bi se, na 
primjer, govorilo o Historiji bezakonja, onda bi to bilo vrlo negativno 
određenje, iako bi termin Historija ateizma bio ipak određeniji i pri- 
hvatljiviji. Austrijski filozof Fritz Mauthner napisao je Historiju ateizma! 
u četiri knjige, što je vrlo detaljan pregled filozofskog i teološkog shva- 
ćanja pojma boga i religije. 

Pierre Bayle je vrlo smiono pisao da bi društvo ateista ispunilo sve 
kriterije moralncg shvaćanja, a Paul Holbach je u svom djelu Sistem 
prirode pisao da je jedino ateizam put u pravi, ljudski moral, jer tu 
govori istina o svijetu i čovjeku. Tu nema vjerskih institucija koje bi 
išle za podređenjem drugog čovjeka, pa je čovjek, oslobođen boga i 
Crkve, u stanju da svoj život odredi na svoj najbolji način. 


Ovdje ne bismo išli u historijat tog odnosa i razvoja. Ateizam kao 
fenomen nije novijeg datuma, i ovdje se radi o tome da se vidi kako je 
ateizam moguć i što to znači u određenju ideje čovjeka. 


Nekada je moglo izgledati začuđujuće da je netko ateist, dakle da ne 
vjeruje u bogove ili boga. Poznato je da je Teodor, pripadnik kirenske 
škole imao naziv Ateist. Tu se radi o izreci koja glasi: »Teodor ateist, 
dakle bog«. Kad su ga upitali, da li je on ateist, na njegov potvrdni 
odgovor slijedio je zaključak: dakle ti si bog, na što je on odgovorio 
potvrdno. Iskaz kao takav ipak je nejasan. 


'F. Mauthner: Der Atheismus und seine Geschichte im Abendlande, I—IV. (Reprint), 
S. 2201. Hildesheim, 1963. 

Vrlo čudno i što bi to značilo. Ako netko negira boga, da li može 
ići izvan sebe u traženju tog pojma? Teodor je ostao kod toga da bude 
nazvan bogom, jer je boga negirao izvan sebe. U novijoj kritici religije 
Feuerbach je zaključio da nije bog stvorio čovjeka, već čovjek boga, na 
što je kasnije Marx rekao: Za nas u Njemačkoj kritika religije je za- 
vršena. 

U Marxovom mišljenju fenomen religije bio je samo početni pred- 
met kritike tadašnje politike i društvenih odnosa uopće. Ako je to samo 
početak, onda to znači da postoji nešto važnije od tog početka. Za Marxa 
tako je i bilo. Kritika neba morala se pretvoriti u kritiku zemlje, a time 
u kritiku svih društvenih, otuđenih odnosa, a religija je bila početni 
predmet, jer je ona postojeće eksploatatorske odnose prihvatila i dala 
im svoj svetački oblik. Kad se to demaskiralo, nužno je bilo ići dalje. 

Što je dalje slijedilo, poznato je. Religija je u ideji marksističke fi- 
lozofije bila određena kao privatna stvar onih koji vjeruju. To je zna- 
čilo da je privatna stvar da li će čovjek vjerovati ili neće. To je bilo 
moguće izraziti u teoriji, jer je u tom smislu Pariška komuna dala 
vrlo konkretna i praktička rješenja. 

No bilo je jednostavno reći da je religija privatna stvar, pa da se 
u tom odnosu sve i rješava. Sam pojam »privatno« je dosta neodređen, 
pa su tu uvijek mogući nesporazumi. Ako bismo pretpostavili opću, 
univerzalnu dobru volju kod svih, tada bi taj pojam »privatno« u odno- 
su na religiju otkrivao mogućnost da svatko ima svoju religiju, što bi 
značilo da bi bilo toliko religija koliko ima ljudi. Iz toga bi slijedio nužni 
obrat da se u duhu vjerskih institucija to ne prihvaća. Pravni pojam 
privatnog značio bi da se drušivo iznad toga uzdiglo i sebe ne želi 
podrediti sadržaju nekog eshatološkog uvjerenja i vjerovanja. Time 
privatnost postaje kao oblik zajednice onih koji su istog uvjerenja. 

Ako se ide na pojam privatna zajednica, tada bi to značilo oblik 
izdvajanja iz cjeline, koja nema ista uvjerenja u odnosu na religiozno 
uvjerenje i raspoloženje. U odnosu na teizam i ateizam bile bi tada dvije 
privatne zajednice, jer se društvo oblikuje kao cjelina po drugim kri- 
terijima nego što je teizam-ateizam. 

Društvo kao cjelina izdvaja sebe iz eshatološkog odnosa, pa se i 
može odrediti tako da sebe zasniva po principu uma, što znači — u 
onom obliku odnosa, gdje se ljudi uključuju u društveno-političku za- 
jednicu, koja je zajedničko tlo za sve. Tu se apstrahira od eshatološkog 
i metafizičkog odnosa, i ostaje se kod čovjeka kao čovjeka, što se može 
označiti terminom antropokracija (vidi poglavlje Svijet blizine). U 1oj 
ideji nema izdvajanja po vanjskom odnosu, već se ostaje u zbiljskom kao 
jedinom mjestu zajedničkog djelovanja. 

Kako se tu odnosi povijesno i nepovijesno i što to znači? Povi- 
jesno bi značilo ono što jest na način progresivnog djelovanja i mije- 
njanja postojećeg u tom smislu; a nepovijesno je oblik transcendiranja 
po ideji apsolutnosti, koja je preuzeta ili kao objavljena istina ili pak 
kao neki čovjekov stav da se egzistira u ideji vječnosti. 

I tko tu ima pravo, što je bolje i prihvatljivije? Na to pitanje nema 
direktnog odgovora. Moglo bi se općenito reći, kakav je tko čovjek 

takvu ima i istinu. No time se je opet na početku, jer rješenje nije u 
tome da se negira suprotan stav našem uvjerenju. To bi bilo lako, ali 
time se ne bi ništa dobilo. Iako se većina tako ponaša, to još ništa ne 
pridonosi rješenju postojećih razlika. 

Ako teizam negira ateizam, a isto tako ateizam teizam, onda se 
stvara krug koji se uvijek obnavlja, pri čemu se ništa ne mijenja. Stoga 
bi metodološko određenje bilo u tome da svatko sebi objasni ono što 
misli, a da pri tome ne zaboravi stavove — koji bi se mogli postaviti 
kao oblik kritike iznijetog shvaćanja. 


Pitanje o čovjeku 


Prvo pitanje koje bi se postavilo glasilo bi ovako: Da li je čovjek 
sam u odnosu na kozmičku inteligenciju ili nije? Što bi značilo jedno, 
a što drugo? Do sada čovjek nije naišao na druga kozmička inteligentna 
bića, pa bi značilo da je — koliko sada čovjek zna — on ipak sam. 
Ako se tu ide na teološki pojam boga stvoritelja, onda čovjek nije sam 
već je stvoren, a to stvaranje ima svoj oblik obaveze i cilja kojem se 
čovjek mora podrediti da bi imao sigurnu apsolutnost koja će se do- 
goditi. Kada će to biti to nitko ne zna, ali u to treba vjerovati i to 
je siguran put za budućnost i vječnost. 

No već je Sokrat postavio pitanje što bi nam koristila besmrtnost, 
ako ne bismo znali što ćemo time početi. To se u Platonovom izvodu 
adnosi na svaki pojam. Da li nam koristi neka stvar koju ne znamo 
upotrijebiti? Očito je da ne. Ako bi za osmišljavanje čovjekovog odnosa 
bilo potrebno znati svaki pojam, onda tu nema izuzetka, pa je pitanje 
legitimno: što ćemo početi s besmrtnošću? To je bilo postavljeno da bi 
se upozorilo da i ovo što je mnogima najvažnije i najsmislenije postaje 
sporno ako ne znamo što bismo s tim. Sokrat o tome dalje ne govori, 
on je samo otvorio mogućnost apsurda, da bi upozorio na svakodnevni 
život u kojem treba imati znanja o svemu što mislimo i radimo. 


A da li postoji znanje o besmrtnosti? Ne, odgovorio bi Sokrat, pa on 
zadovoljan i umire. Ako bi bio tužan što umire, onda bi to značilo da 
je život u Hadu veliko zlo. On ne zna što je to što će doči kasnije, 
pa ostavlja tračak nade. No ako čega bude dolje u Hadu, on će i 
tamo popravljati Atenjane, dakle nastavit će svoju filozofiju. 

Ne znači li to da se stalnost shvaća po ideji pravog, a pravo je filo- 
zofija kao oblik čovjekovog istraživanja. Danski filozof Kierkegaard 
smatrao je da će onostrani život biti bolji od ovostranog. A zašto? Zato 
što tamo neće biti štampe, bio je njegov odgovor. To bi značilo da je već 
i to napredak, da se čovjek oslobodi nečega što ga ovdje uznemiruje. 

Sokratovo pitanje o besmrtnosti upozorava na to da čovjek bude 
čovjek, pa će time i život urediti prema tom idealu. To bismo mogli 
vidjeti i kod Lukijana koji je oblikovao termin natčovjek (hyperan- 
thropos) u vrlo ironičnom smislu, prikazujući život nekog bogataša koji 
je mogao činiti što je htio, jer je bio bogat. Stoga su ga ostali ljudi 

smatrali natčovjekom. No u Hadu poslije smrti i njegova se duša boji, 
kao i one ostale duše, pa se duše drugih smrtnika čude kako su uopće 
mogli da ga smatraju za natčovjeka. 

No vratimo se početnom pitanju — o samoći čovjeka — u kozmič- 
kom odnosu. Čovjek može biti sam, a ne mora. Ako se drži ideje boga, 
tada nije sam, jer postoji, prema vjerovanju, apsolutno savršeno dobro 
biće, koje ga vodi i učestvuje u njegovom životu, jasno, ako to čovjek 
hoće, jer je bog dao čovjeku slobodu da postupa kako hoće. 


'To je sve idilično zamišljeno, ali na žalost ništa nije idilično išlo, 
što je bilo društveno i povijesno izraženo već u odnosu mita i logosa. 
Mit se povlačio, jer je stvarnost bila oblik teorije i kritike mita. Time 
što je i stvarnost teorija, lako se može vidjeti da svijet mita a kasnije 
i svih mogućih religija, ostaje na nivou subjektivne želje i nadanja, 
što je psihološki razumljivo, ali ne ide izvan tog područja. Ono što 
je subjektivno ostaje na nivou mnijenja i ne može imati opće, objek- 
tivno značenje. To znači da se tek iz stvarnosti može oblikovati kon- 
kretnost pojava — što nije više proizvoljnost jer konkretnom pojmu 
uvijek nešto zbiljski odgovara. U tome se razlikuju konkretni i apstrak- 
tni pojmovi. Iz logike je poznato da se apstraktni pojam ne odnosi na 
pojedinačnost i datost. Na primjer sreća je apstraktni pojam i to može 
svaki čovjek tumačiti na svoj način. 


Spinozina kritika svrhovitosti 


Postavili smo tezu da se mit povlačio pred logosom zbog toga što je 
Stvarnost i teorija, a ne samo praksa. Pogledajmo što to znači. 

To se može pokazati na primjeru iz Spinozine Etike gdje on po- 
stavlja pitanje da li postoji svrhovitost u prirodi i odnosu prema čovje- 
ku. Ljudi su uvjereni da sve postoji zbog njih, pa je stoga potrebno 
spoznati bit toga događanja, da bi se lakše ušlo u te svrhe. To bi se 
odnosilo na prirodu i na boga ili bogove. 

To uvjerenje bilo je izraženo u religijama na taj način da se nasto- 
jalo božanstvo pridobiti za sebe, da bi se time lakše živjelo. Trebalo je 
prinositi različite žrtve i graditi božanstvima hramove, da bi se njima 
bilo bliže kad im se obraća za pomoć i slično. Na taj način čovjek je 
sebe podredio u nadi da će mu pomoći oni kojima svjesno služi. Tako 
se, kaže Spinoza, ljudska glupost prenijela i na bogove, koji, prema tome, 
ne mogu biti pametniji od onih koji im služe, jer ljudi traže to što im 
treba, pa se očekuje da bogovi tako i postupaju. 

Taj nekritički odnos razriješila je matematika koja stvarnost ne pro- 
matra iz kategorije svrhe, već neposredno kakav je objekt sam po sebi. 
Matematička spoznaja omogućila je da se stvarnost spozna jasno i kri- 
tički, čime se dolazi do stava da je racionalno mišljenje u stanju da 
shvati sam predmet po sebi. 

Iz tog stava Spinoza je zaključio da se ništa ne događa zbog čovjeka 
i da je svijet prirode egzistentan na osnovi svojih zakona, koje čovjek 

spoznaje i sebi ih podređuje. F. Bacon je s pravom rekao da prirodom 
vladamo ako joj se pokorimo. Uvažavajući prirodne zakone, shvaćamo 
bit i sadržaj odnosa u prirodi. 


Ako se prihvati stav da svrhovitost ne postoji kao neko objektivno 
događanje u odnosu na čovjeka, tada se nužno zaključuje da je čovjek 
svoje biće koje se nalazi u odnosu prema svemu što jest. Iz odnosa 
(od-nositi) se vidi međusobno stanje i djelovanje, iz čega je jasno da je 
relacija subjekt-objekt nerazdvojna cjelina i da jednog bez drugog nema. 

Kako bi navedeni primjer pokazao da je stvarnost i oblik teorije? 
To se može razumjeti iz načina shvaćanja prirode kao cjeline. U sva- 
kom svom odnosu stvarnost sebe pokazuje kao realitet koji ima svoje 
razloge. Tu se može poći od Kantovog apriorizma da nema učinka bez 
uzročnika, što važi općenito i nužno. Stoga se iz takvog metodološkog 
odnosa vidi način čovjekovog pristupa i razumijevanja svega postojećeg. 

Stvarnost kao teorija ima objektivno značenje. Ta objektivna teorija 
postaje oblik svjesnog izraza u čovjekovom mišljenju. Taj odnos bio 
je izražen stavom adekvatnosti između predmeta i mišljenja, što je 1lo- 
gički bilo potpuno u redu, jer bit se sastoji u tome da mišljenje bude 
samo sebi adekvatno. Adekvatnost mišljenja i predmeta pokazuje put 
razvoja spoznaje i ta spoznaja potvrđuje stav da je sud istinit ako 
veza pojmova odgovara vezi stvari. 


Ukidanjem kategorije svrhovitosti čovjek se oslobađa krivog uvje- 
renja da je sve zbog njega učinjeno. Slijedi stav da zbog čovjeka nije 
ništa učinjeno pa je čovjek kao kozmički fenomen tu na svoj način, 
dakle sam za sebe. Iz kozmičkog odnosa čovjek se osamostaljuje kao 
društveno i povijesno biće svojom djelatnošću, pa stoga samo čovjek 
ima povijest, jer samo on stvara u svijetu bića. 

To stvaranje u cjelini rezultat je stalnog rada, a ne samo nekog pla- 
na i cilja. Da li se danas može postaviti tvrdnja što će sve biti pronađeno 
za narednih stotinu godina? Nema takvih ciljeva koji bi se unaprijed 
izrazili i sumirali. Nije čovjek biće cilja, već stvaranja, koje je širi pojam 
od bilo koje svrhe kao subjektivnog određenja prema stvarnosti. 

U stalnom radu i stvaranju otvaraju se uvijek nove mogućnosti koje 
stalno potvrđuju da je čovjek više od onoga što o sebi zna. Stvaranje 
otvara ciljeve koji su samo razumski rezultati toga što je učinjeno. 

Čovjek ne zna što će sve stvoriti, ali time što stvara on je ujedno pri- 
rodno i povijesno biće. Kad bi se to razdvojilo, tada bi prirodno bilo sam 
oblik egzistiranja, koje bi se ponavljalo po instinktu vrste kao što se to 
događa sa životinjama. Dakle, prirodno je pretpostavka egzistiranja. Po- 
vijesno znači da se sve što je prirodno prenosi u čovjekov odnos pa se 
prirodno opovješćuje. To je oblik čovjekovog revolucionarnog djelova- 
nja, koje je stalnost i posebnost, a to znači da se rad određuje po obliku 
povijesnosti. 

Cijeli taj odnos: priroda — povijesnost — rad pokazuje način čovje- 
kovog prisustva u svijetu bića ili općenito u kozmosu. To znači da je čo- 
vjek u jednom redu i poretku i na način tog reda on otvara svoju egzi- 
stenciju koja ovisi o načinu same čovjekove povijesnosti. 

Nekada se više isticalo da je čovjek prirodno biće, pa se iz toga išlo 
i na određenje cjelokupnog njegovog habitusa. Ako se to što je priroda 
ne promijeni u ideji povijesnosti, tada se ne može govoriti o pojmu na- 
pretka. Razvoj još nije i napredak. Da bi se napredovalo treba razvijati 
povijesno kao čovjekov način prisutnosti. Iz sadržaja povijesnog vidi se 
način i opseg promjene prirodnog. Prenošenjem prirode u povijesni hori- 
zont čovjek potvrđuje svoje biće i po toj djelatnosti čovjek nije sam, jer 
se stvaranjem pretvara u sve. Čovjek je prirodna i povijesna sinteza, a 
to znači da je stvaranje sinonim s pojmom i bićem čovjeka. 


Pitanje o završetku 


U teologiji apostola Pavla govori se o tome da će na kraju bog biti 
sve u svemu. To je bio odgovor na pitanje što će biti kraj i kako će to 
izgledati. Sve će se povratiti u boga i tu se više neće ni ženiti ni udavati, 
niti što raditi, niti dangubiti. To opisuje detaljno crkveni otac Augustin 
koji u svom djelu De civitate Dei (XXII. 30) domišlja kako će izgledati 
raj. Tu će pravednici gledati svjetlo lica božjeg i to je maksimalna na- 
grada. Ta apsolutna statičnost postaje razrješenje svega što je bilo. 

Ako bi nešto ostalo izvan boga, tada bi to bila neka posebnost ili čak 
paralela s božanstvom. Nakon suda sve se vratilo i bog je sve, jer je sam, 
a sam je jer je sve. U filozofiji misticizma to bi se izrazilo stavom Jed- 
nog kaa apsolutnog, koji je u sebe vratio sve što je prije njega bilo vani. 
U teološkom pogledu moralo se ići na kraj, da bi time postojeće dobilo 
svoj cilj, smisao i vrijednost. Ako je bog shvaćen na kraju kao sve u sve- 
mu, tada se završetak poklapa sa stanjem prije početka. Vraćeni razvoj 
u svoje ishodište označuje tok izdvajanja kao različitog mnoštva koje je 
stvoreno, a zatim prestanak toga u stalnosti koja više sebe ne otvara. Jed- 
nom se to dogodilo i više ne. To znači da nema prilike za ponovno izlaže- 
nje, pa je egzistencija samo jedanput bila. Kad bi bila višestruka, tada 
bi se moralo ići na kružni tok. No toga nema, pa je kraj upravo sve u 
bogu. 

Taj teološko-mistički izraz o bogu kao svemu bio je čovjekov način 
razumijevanja svijeta i prirođe. Ako se mora misliti o kraju, tada je pi- 
tanje što je u tom pogledu najbolje i najprihvatljivije. Boga ne može ni- 
šta zamijeniti, pa je on i najbolje i najsvrsihodnije biće. U apsolutnosti 
postojanja to je alfa i omega. 

U racionalnom izvodu ulogu boga preuzima čovjek koji je sve u sve- 
mu na taj način da se to što je prirodno prenese na tlo povijesnog. Pri- 
rodno egzistiranje nije ni gotovo ni završeno. Gotovost svijeta može biti 
i teološki problem. Na primjer u Holandskom katekizmu postavljeno je 
pitanje da li je bog svijet završio i što bi tada on radio? Odgovor je da 
svijet nije završen, da ga bog uvijek stvara i održava. Na taj način bog 
uvijek djeluje. 

Kad se prirodno prenese u povijesno, tada to znači da se čovjekov 
kozmički rad potvrđuje kao djelovanje u kojemu se stalno događa nešto 
novo. Da li tu može biti kraja? Ako bi se išlo na analogiju s teološkim 

određenjem da će na kraju biti bog sve u svemu, tada bi kraj za čovjeka 
bio samo vlastito negiranje. U povijesnom određenju kraja nema. Čovjek 
je sve u svemu, ali po djelatnosti. Stoga statički završetak svega ne bi 
odgovarao smislu ni cilju čovjekovog postojanja. 

Da li se tu može napraviti ista usporedba i reći: čovjek je sve, jer je 
sam, a sam je jer je sve? Takvo pitanje polazi od pretpostavke da čo- 
vjek zna svoj početak i svoj završetak. No ni prvo ni drugo nije realno. 
Čovjek kao pojedinac zna svoj završetak kao oblik opće nužnosti, no to 
nije poznato kao temporalno određenje. Time se znanje kraja pokazuje 
kao svijest o nužnosti, a to ipak ostaje otvoreno. Stoga je kraj apstraktni 
izraz u pojedinačnom smislu, što se sve skupa otvara u općem kao nuž- 
nom i zajedničkom. 

Pitanje o kraju nije adekvatno za čovjeka, iako se može reći da je čo- 
vjek sam, ali i da je čovjek sve. Kraj bi značio svjesno samoukidanje što 
ne bi odgovaralo čovjekovom biću kao povijesnom nosiocu prirodnog po- 
stojanja. Bez povijesnog — pitanje o kraju bilo bi moguće jer bi ono nuž- 
no išlo prirodnim tokom koji bi bio samo prirodni oblik trajanja. No čim 
se (prirodno prevede na oblik povijesnog, tada se kraj ukida, jer je to 
apstrakcija koja hoće domisliti kraj i sve ukinuti, a sama sebe ostavlja 
kao postojeće. Ako ukidamo drugo, tada moramo ukinuti i sebe. No baš 
zbog povijesnog odnosa čovjek ne može djelovati u odnosu na ideju kra- 
ja. Ako djeluje nema kraja, ako misli kraj, tada prestaje djelovati. To 
znači da eshatološko postaje bespredmetno u ideji povijesnog izraza čo- 
vjeka kao bića prirode. Povijesno zamjenjuje i nadopunjuje ono što je 
prirodno. U povijesnom kraja nema, jer ni čovjek nije samo prirodno biće. 

Dakle, ne može biti govora u smislu: ili prirodno ili povijesno. Oboje 
se prožima i postaje svoja cjelina kojoj čovjek daje smisao i cilj. Time 
što čovjek u sebi ujedinjuje prirodno i povijesno dolazimo do ideje bu- 
dućnosti kao stalnog trajanja. To može biti čovjekova sadašnjost kao na- 
čin opovješćivanja prirodnog. 

U svakodnevnom životu to može biti izraženo na različite načine. Sva. 
ki pojedinac sebe određuje po odnosu prema cjelini, no ipak svatko čini 
to što mu je adekvatno u povijesnim mogućnostima. To je odgovornost 
koja se stalno otvara kao rad u kojem je data nužnost, a time i pravo na 
posebnost i individualnost. 

Iz povijesnog odnosa, rad je oblik identificiranja svega što se događa. 
Po radu dat je kriterij u kojem svatko sebe eksplicira. Sam rad je oblik 
čovjekovog egzistiranja i u toj sadržajnosti vidi se svako Ja kao svoj 
svijet. 

Bez povijesnog odnosa rad ne bi imao smisao ni cilj. Povijesnost rada 
potvrđuje čovjeka, koji je zamijenio sva božanstva mitova i religija. Jer 
ako je čovjek sam, tada mora naći modus svoga postojanja i opstanka. 
On nema nade u nešto izvan sebe, da bi čekao i tako se tješio. Time što 
je sam, čovjek mora znati svoje mjesto i svoje vrijeme. To je dato zaje- 
dno, pa se čovjek po mjestu i vremenu određuje tako da svoj rad unosi 
u vremensku dimenziju, koja je sastavni dio povijesnog. Tako se čovjek 
po svom radu omogućuje u svojoj ulozi da stalno prenosi prirodno na po- 

vijesno. To više nije samo želja za postojanjem, već oblik demijurga koji 
stvara prema svom biću. Demijurško je sadržajni oblik povijesnog. 

Iz toga je očito da je čovjek u stanju da sebe shvati sub specie aeterni- 
tatis, a to znači da iz svog rada gleda svoju budučnost kao stalnu otvo- 
renost svog povijesnog stanja i povijesnih mogućnosti. To buduće nije 
nepoznanica, već postaje način čovjekovog razmišljanja, koje može zavr- 
šiti i katastrofalno ako se ne bude slušao glas razuma, već podlegne raz- 
nim političkim strastima. Ako je i to moguće, tada treba još više bdjeti 
nad svim što se radi. 


Razmišljanje o smrti i životu 


Obično se misli da religija rješava fenomen smrti, i to na taj način da 
je smrt shvaćena kao prirodna prolaznost života, a ne kraj samog života. 
Time se dalo čovjeku zadovoljavajuće rješenje da je individualni život 
stalnost. 

To je bila tema i filozofije i teologije. Epikur je smatrao da nas se 
smrt ništa ne tiče, jer dok smo mi nema smrti, a kad je smrt nema nas. 
To proizlazi iz senzualističke teorije spoznaje. Sve dobivamo putem osje- 
tila, i sve je dato uz osjete, i ugodno i neugodno. Kad čovjeka više nema, 
tada nema ni osjeta, pa je time zaštićen od svega, pa i od smrti. 

Crkveni otac Augustin je razmatrao smrt kao kidanje života, i to ot- 
kidanje događa se kod svih ljudi na isti način. Kad se ovaj život poot- 
kida, dolazi prirodna smrt. Augustinov izvod je pod utjecajem stoičke fi- 
lozofije. 

U srednjem vijeku bila je poznata izreka da je čovjek roba koju ku- 
puje smrt. Tu je čovjek nemoćan pa mu preostaje samo nada u božju 
milost i vjerovanje. Sve to vodi u pitanje što je čovjek i da li je, gledano 
psihološki, bolje vjerovati u besmrtnost ili ići na stav senzualizma da je 
sve samo stalna transformacija materije. 

Ideja o stalnosti, počevši od vjerovanja u seljenje duša pa do uskrs- 
nuća u kršćanskom shvaćanju, pokazuje s pravom čovjekov pokušaj osmiš- 
ljavanja svog postojanja u »ovostranom« i »onostranom« odnosu i stanju. 
Ništa to nije neobično, no koliko je to razložno ostaje otvoreno pitanje. 

Vjerovanje je oblik utjehe i time je ono bitno riješeno. I filozofija 
može biti utjeha, kao što je pokazao rimski filozof Boetije u svom djelu 
Utjela filozofije (»De consolatione philosophiae«). Ta misao o budućnosti 
i stalnom životu proizlazi već iz toga što čovjek može biti bolestan i na 
kraju što svi umiru. Bez obzira na društvene sisteme, religiozno raspolo- 
ženje može proizlaziti iz samog fenomena čovjeka. 

To pitanje o prolaznosti i kraju sagledava se drugačije u spajanju 
prirodnog i povijesnog kao načinu čovjekovog postojanja i djelovanja. U 
sadržaju povijesnog čovjek sebe osmišljava, pa stoga egzistencija nije a 
priori apsurdna time što je prolazna. Čovjek je svoj stvaralac i o sebi 
ovisi što će biti. 

Čovjekovo djelovanje nije ostalo samo u odnosu prema njegovom kra- 
ju i završetku već postaje dio svega, jer je i čovjek sve u svemu. Prošlost, 

sadašnjost i budućnost imaju kontinuitet u stvaralaštvu, pa je i život ta 
cjelina. Rad je bit egzistencije, što znači da su pojmovi rad i život sinoni- 
mi. Zamišljanje života bez rada u stanju nekog blaženstva je psihološka 
reakcija na teškoće koje život sobom nosi. No u takvom očekivanju čo- 
vjek sebe zavarava da će jednom negdje biti bolje. O tome se može ma- 
štati, no time se ništa ne mijenja. 

Fenomen života kao prolaznost dobiva po radu svoju puninu i rad je 
neprolaznost, jer je i život stalnost kao osobina vrste i roda. Tu se čovjek 
kao pojedinac osmišljava. Rad je povijesni izraz prirodnog prevladava- 
nja. Time se povijesno kao način čovjekovog egzistiranja uvijek i iznova 
konkretizira u svojim različitim oblicima. Povijesnost rada znači stalan 
čovjekov razvoj i vlastito održanje. Time što je čovjek ušao u povijesnu 
dimenziju kao pojedinac i vrsta on to po radu stalno tu i ostaje, pa iako 
je prolazan, on je svjestan svog udjela u svijetu rada. To je realitet, a 
neko iščekivanje zagrobnih ideala može ostati oblik čovjekove želje da 
sebe apsolutizira izvan prirodnog i povijesnog odnosa, a to tada nema 
svoj realitet, jer takva nada nije zbiljnost koja bi razriješila sve što se 
hoće i što se želi. 


Čovjek kao metafizička životinja 


Schopenhauer je postavio tezu da je čovjek metafizička životinja (ani- 
mal metaphysicum), što bi značilo da se po svom prirodnom smislu inte- 
resira za svijet kao cjelinu. Čovjek ne ostaje kod neposrednog, pojedinač- 
nog, već po svom misaonom interesu ide dalje, jer se na pojedinačnom 
ne može dobiti cjelina. To metafizičko znači datu sposobnost da svatko 
za sebe pokušava sebe odrediti u svijetu bića. Taj odnos postaje nužnost 
cjelovitog djelovanja. 

Takav način odnosa imao je, prema A. Comteu — tri stadija. Ljudski 
duh prošao je tri oblika transcendiranja iz svijeta stvarnosti u opće, dak- 
le u cjelinu ili bitak. To su ovi stupnjevi: mitološko-religiozni, metafizički 
i pozitivistički. Taj raspon od obožavanja prirodnih sila do oblikovanja 
posebnih pojmova o duhovnim bićima i na kraju pozitivno skupljanje i 
znanje činjenica postaje način odnosa u povijesnom razvoju mišljenja. 
Pozitivistički oblik odnosa ostvario je velike tehničke mogućnosti koje 
danas imaju planetarni karakter. 

Iz teze da je metafizika prirodna potreba čovjeka slijedi i stav da su 
i religija i filozofija mogući po prirodi čovjeka. Predmet je isti, no odgo- 
vori su različiti. Religiozna svijest određuje sve u odnosu prema apsolut- 
nom biću ili bogu, a filozofsko mišljenje promatra pojedinačno u odnosu 
prema bitku kao svemu postojećem. 

Ta razlika pokazuje način prevladavanja pojedinačnog, koje dobiva 
svoje značenje i tumačenje iz oblikovanja cjeline. Kant bi rekao da mi 
svijet nemamo kao predmet našeg mogućeg iskustva, već samo kao svoju 
ideju, pa kad govorimo o svijetu nužno govorimo samo o svojoj ideji svi- 
jeta. To je točno i zbog odnosa prema cjelini treba i pojedinačno osmiš- 
ljavati na način svog bića. 

Filozofija dalje ne može ići. Svijet (totalitet) kao naša ideja jest oblik 
razložnosti i kritičnost odnosa subjekta prema cjelini. To znači da mora- 
mo ostati kod te razlike svijeta i naše ideje o svijetu. 


Glavni cilj: sloboda čovjeka 


Teizam i ateizam oblik su čovjekovog izbora, i sloboda ne može biti 
razlog za neslobodu drugog. Tu dolazimo na pitanje koje je Descartes 
postavio, to jest da li je nešto jednome zato korisno što to drugome ško- 
di. Descartes misli na razne pronalaske i otkrića. Ako se to usavršava, 
tada to može biti i korisno i štetno. On za sebe kaže da ne bi nipošto uče- 
stvovao u istraživanjima koja bi bila korisna, ako drugima nanose štetu. 


Navest ćemo taj Descartesov tekst: »Moja me sklonost toliko odvraća 
od svakovrsnih drugih namjera, a napose od takvih koje mogu jednima 
koristiti samo tako da drugima škode, da, kad bi me bilo kakve prilike 
prisilile da se njima bavim, ne vjerujem da bih mogao u tome imati us- 
pjeha. To ovdje i izjavljujem, iako znam da ova izjava neće moći prido- 
nijeti mom ugledu u svijetu. Ali mi do toga nije ni stalo...« (Rasprava o 
metodi, c. VI, M. H. 1951). 


To je i pitanje o moralnoj i ljudskoj odgovornosti prema sebi i prema 
drugima. 

Sloboda teizma i ateizma treba da znači mogućnost i pravo na svoj 
stav i sud o pitanjima eshatologije koja je u biti narodna mitologija ili 
narodna metafizika. Sadržaj vjerovanja može biti naučen i tumačen, no 
svatko pri tome ima i svoje želje, koje su sastavni dio samog vjerovanja. 


S tim u vezi dolazimo na tezu da narod ne da da mu se oduzme reli- 
Bija. To bi značilo da religija može biti promijenjena, ali ne potpuno odu- 
zeta. Grčko-rimski svijet je napustio svoju mitologiju i preuzeo kršćansko 
vjerovanje. Tu je došlo do promjene, ali ne do nestanka religije. 

Samo pitanje o tome da li narod hoće ili neće dati da mu se oduzme 
religija razriješeno je već u francuskoj filozofiji prosvjetiteljstva. Tu je 
na popularan način rečeno da se čovjek u svom životu treba držati svoga 
zdravog razuma i samo tako će moći osigurati svoj razvoj i oslobođenje. 
Hegel bi rekao da u Francuskoj nije postojala luterovski očišćena reli- 
gija, pa je ateizam sastavni dio općeg prosvjetiteljskog kretanja. 

Pitanje o prihvaćanju ili neprihvaćanju oduzimanja religije svodi se 
na pojedinačno pravo na eshatologiju, što samo po sebi označuje oblik 
slobode. Ukinuti ili održati eshatologiju nije masovni put već individu- 
alni način promišljanja o tim pitanjima. Ako se narodna mitologija (u 
što spada svaki oblik religioznog uvjerenja i odnosa) poistovjećuje sa 
društvenim i političkim oblikom djelovanja u tom smislu da je primaran 
eshatološki stav, tada to više nije stanje slobode, već djelovanje koje se 
nameće drugom po jednoj isključivosti. Da li je s tim u vezi jasno, na pri- 
mjer, pitanje da li kršćanin u Indiji može u molitvi zamijeniti neke riječi, 
pa tamo gdje se moli — kruh naš svagdašnji — da se to zamijeni s riža 
naša svagdašnja? To nije prihvaćeno, jer bi, prema mišljenju kršćanske 

teologije, takva izmjena otvorila vrata i drugim promjenama, što prema 
njihovom mišljenju ne bi bilo dobro. 

Isključivost sebe shvaća apsolutno i tu nema jednake otvorenosti. Tu 
se tada narodna mitologija korigira i zahtijeva se nešto što pored sebe 
ne prihvaća drugo već ga smatra manje vrijednim. 


Narodna mitologija ima svoje društvene i povijesne uvjetovanosti. 
Nije za neko društvo problem da li ta mitologija postoji, već što iz toga 
postaje i kako se to odražava u stvarnosti. Bilo bi stvarno nasilje to htjeti 
zabraniti i onemogućiti. Stoga se ne radi o tome da li narod daje ili ne 
daje da mu se religija oduzme, već što čovjek tu nalazi i što očekuje iz 
tog uvjerenja. Htjeti to oduzeti značilo bi prisilu na život i duh. Isto tako 
bila bi prisila ako bi se iz tog mitološkog uvjerenja išlo na zahtjev da to 
svi moraju imati. 

Ostavimo mogućnost da se svatko odluči prema svom uvjerenju. S tim 
u vezi ovdje ćemo navesti neke izvode o Lutherovom shvaćanju slobode 
(M. Luther, Von der Freiheit eines Christenmenschen, 1520). Tu se radi 
o dilemi što je potrebno i dovoljno za slobodu, da li dobro djelo ili samo 
vjerovanje. 

Luther kaže da nikakvo dobro djelo ne može biti ravno vjerovanju, 
jer ni jedno dobro djelo ne prijanja za božju riječ kao vjerovanje. Vje- 
rovanje je kršćaninu dovoljno. Ništa mu drugo ne treba za pobožnost. 
To je kršćanska sloboda, ističe Luther. 

Vjerovanjem daješ bogu čast, a to nije ako se ostaje samo na dobrim 
djelima. 

Put k bogu je pravo vjerovanje. Božje kraljevstvo je u duhovnim do- 
brima. Iz toga slijedi istina, mudrost, mir i blaženstvo. Bitni stav glasi 
ovako: Tko ne vjeruje u Krista, rob je svih stvari. Tko misli da može 
biti pobožan dobrim djelima, izgubit će vjerovanje sa stvarima, kao pas 
meso kada je sebe vidio na sjeni u vodi. 

Vjerovanje je za dušu dovoljno. No čovjek živi na zemlji i ophodi se 
s ljudima. Tu trebaju djela i poslušnost duši. Ali, pri tome ne misliti da 
se djelima postaje pobožan. 

Adam i Eva u raju su obrađivali drveće i cvijeće, a to im nije bilo 
potrebno zbog pobožnosti, jer su bili pobožni. To su radili da bi se dopali 
bogu. 

Dobra, pobožna djela ne čine nikada dobrog, pobožnog čovjeka, nego 
dobar i pobožan čovjek čini dobra, pobožna djela. 

Luther piše i ovo: »Loša djela ne čine nikada čovjeka lošim, nego loš 
čovjek čini loša djela. Najprije je osoba (Person) a tek tada djela.« Mo- 
žemo i ovako reći: dobro i loše djelo ne čini dobrog ili lošeg majstora, 
nego je obratno. Ne čini djelo majstora, nego majstor djelo. 

Dakle, vjera čini djelo. Samo vjerovanje stvara dobru osobu, a nevje- 
rovanje lošu. U Mt. 7, 20 piše: »Poznat ćete ih po njihovim plodovima.« 

Dobra djela bez vjere su vukovi u janjećoj koži. Čovjek kršćanin ne 
živi za sebe, nego za Krista (vjerovanjem) i za bližnjega (ljubav). To je 
pojam kršćanske slobode koja srce oslobađa od svih grijeha, zakona i na- 
ređenja. 

Katolički teolog Hans King, u svojoj raspravi o Thomasu Morusu, u 
odnosu na pojam slobode kršćanina smatra da kršćanin može da sačuva 
slobodu u svom životu, ako se ne da zarobiti zemaljskim stvarima. U tom 
smislu on izlaže i djelovanje Th. Morusa. 

Iz ova dva navedena primjera vidimo da je sloboda uključena u vjer- 
nost Kristu i Crkvi i tu je dano pravo rješenje. To je teološki stav. 


No sloboda je shvaćena kao pravo izbora i odluke. Da bi se to činilo, 
ipak nije svejedno kako se čovjek priprema i osposobljuje za to djelo- 
vanje. 

Tu ćemo dodati shvaćenje o etosu u filozofiji. Sokrat je mislio da je 
potrebno istražiti i spoznati pojedine pojmove da bi se radilo u skladu s 
tim. Treba znati što je dobro, pa će se dobro i raditi. Ako ne znamo što 
je pravednost, čestitost, skromnost, hrabrost i slično ne možemo tako ni 
raditi. Loše radi onaj tko ne zna što je dobro. 


Dakle, vrlina je izjednačena sa znanjem, tj. stavljena na teorijski za- 
ključak, Time se otvara ideja dijalektike kao znanja istosti i razlika, da- 
kle, znanje o spajanju i razdvajanju pojmova. To je oblik katarze (očišće- 
nja) duše (mišljenja). Na taj način se dolazi na područje svjetlosti i ne 
ostaje se u tami. 

U Lutherovom stavu cilj je da se gleda otvoreno nebo, gdje su anđeli 
božji koji se penju i silaze k sinu čovječjem (Iv. 1, 51). Filozofija se otvara 
na način svog mišljenja u istraživanju bitka. Tu je etos bitni dio i teo- 
rije i prakse, pa se stoga i sloboda treba temeljiti na znanju, a to znači 
da smo slobodni toliko koliko znamo to u čemu učestvujemo. 


Ideje imaju svoje tokove i Marx s pravom kaže da ideje postaju sna- 
ga, sila kad ovladaju masama. Tu se više ne radi o razlici ideja, već ona 
ideja djeluje koja je prisutna u društvenom i povijesnom odnosu. Slo- 
boda se sastoji u tome da se o svakoj ideji može kritički raspravljati, pa 
su i odluke koje odatle slijede — pravo pojedinca na svoju vlastitost, 
fizičku i duhovno-misaonu. Samo se na taj način razrješuje odnos teizam- 
-ateizam, jer tu se radi o individualnom promišljanju svijeta kao cjeline, 
s obzirom na ideju prvog početka, uzročnika ili demijurga (stvaraoca). O 
tome filozofija razmišlja na način kritičkog stava, pa je stoga filozofija 
duhovni odnos u kojem pojedinac iz mišljenja donosi odluke. A da li se 
tu sa sigurnošću zna to buduće koje dolazi? To se ne zna u cjelini. Već 
je Epikur upozorio da se ne smijemo ponašati tako kao da ništa ne mo- 
žemo utjecati na budućnost, no ne i tako kao da možemo sve učiniti. 

Ciceron u svom djelu O prirodi bogova (»De natura deorum«) kaže: 
Saepe ne utile quidem est scire, quid futurum sit (»Često nije ni korisno 
znati što će biti«). Sam pojam budućnosti je relativan, jer buduće je ve- 
zano za opće i pojedinačno, što znači da se cjelokupnost sadašnjosti otva- 
ra na individualan način. Stoga je znanje budućeg otvoren odnos koji je 
uvijek dat u pojmu danas, a to u sebi sadrži prošlo, sadašnje i buduće. 
Prošlo je u danas izraženo kao oblik kontinuiteta, a iz sadašnjeg se odre- 
đuje mogući oblik budućeg, pri čemu to buduće može djelovati na pro- 
mjenu sadašnjeg. Ako se buduće oblikuje iz sadašnjeg, a sadašnje se mi- 
jenja prema cilju budućeg, tada se tu radi o znanju sadašnjeg, koje je 

uvijek u sebi sinteza cjeline. U tom kontinuitetu osjeća se prošlo, čime 
i sadašnje postaje sadržajnije. 

Buduće je oblik ideje. To je čovjekov način razmišljanja i osmišljava- 
nja svoga bića. Vrijeme je dio čovjekove egzistencije i mi smo prisutni 
u vremenu i po vremenu. S tim u vezi navest ćemo slijedeću izreku iz 
Senekinog pisma Luciliju (Sen. Ep. 88): Tempori parce (»Štedi vrijeme«). 
Ta etička uputa označuje imperativ smisla postojanja. Štedjeti vrijeme 
znači sadržajnije djelovanje. To je ontološki odnos u kome se pojedinac 
stalno obavezuje da djeluje po ideji smisla i razložnosti. Time je rad ob- 
lik predstavljanja. Stoga se iz odnosa prema svom vremenu i prema vre- 
menu drugih ogleda karakter čovjeka. Na taj problem upozorio je već 
Teofrast u svom djelu Karakteri opisujući kako izgleda karakter čovjeka 
koji radi sve u nevrijeme. Živjeti i raditi u nevrijeme suprotnost je pra- 
vom shvaćanju trenutka vremena (Kairos). Ne vidjeti svoj Kairos znači 
raditi slučajno, a to ne odgovara pojmu pravog djelovanja. 

U odnosu na sam predmet razlika između teizma i ateizma svodi se na 
Prihvaćanje ili ukidanje ideje posrednika. Da li čovjek može sam o sebi 
odlučivati ili ne? Ako se u eshatološkom sadržaju otkriva apsolutnost bu- 
dućnosti, tada to postaje sadržaj kojeg čovjek prima putem saopćenja 
izabranih (na primjer proroka) ili Institucija. Tu se čovjek navikava na 
to da mu se saopćava gotov sadržaj u koji on ne bi trebao da sumnja. 
Jer to što je odlučeno u dogmatskom pogledu ostaje i pojedincu nije do- 
pušteno da to prema svom shvaćanju preinačava. 

Teološko-religiozni oblik može imati različite sadržaje posrednika, no 
posrednik kao takav je sastavni dio tog odnosa, U religiji misticizma taj 
odnos posrednika je ukinut i svaki pojedinac traži rješenje o bogu na 
svoj način. No Institucije to ne prihvaćaju. 

Ako se tek u iposredništvu može postići pravi, a time i sigurni put u 
eshatološkoj viziji, tada je to oblik čovjekovog svjesnog potčinjavanja. 
To se može izraziti i jednim uopćenim i isključivim stavom da nema spa- 
senja izvan Crkve, a to nužno vodi na daljnju isključivost koja glasi: 
Roma locuta, causa finita (»U Rimu je rečeno i time je sve gotovo«). 

Razlika između egzistencija u posredništvu i neposredništvu svodi se 
na shvaćanje čovjeka i svijeta. Biti bez posrednika može biti apstrakcija, 
ako se to sadržajno ne odredi. Posredništvo može biti shvaćeno kao oblik 
autoriteta i pitanje je koje autoritete imamo. Svatko ima autoritete i raz- 
lika je u tome koji se autoriteti prihvaćaju. Ako kažemo da je autoritet 
oblik posredništva, onda to može, tako uopćeno, imati svoje određenje za 
svakog pojedinca. No biti bez eshatološkog posrednika znači ukinuti taj 
oblik autoriteta, pa se stoga autoritet svodi na društveno-povijesni odnos. 
No ni na tom području autoritet nije neki apriorizam, već uvijek kon- 
kretno postojanje ideja koje su izražene u različitim Institucijama, Ako 
bi se na tom području išlo za stalnim posredništvom, tada bi to bilo otu- 
đenje pojedinca i njegove ličnosti. Ukidanje eshatološkog posredništva 
(autoriteta) ne znači legitimnost totaliteta posredništva u društvenom 
djelovanju. 

A što bi bio život bez posredništva? To nije jednostavno odgovoriti u 
smislu neke završne kazuistike koja bi bila primjenjivana kao opća mo- 

guća norma u pojedinačnim slučajevima. Biti bez posrednika znači uvi- 
jek nov pokušaj otvaranja novih čovjekovih stvaralačkih mogućnosti. 
Posredništvo mora biti stalno podvrgnuto kritici da ne bi postalo snaga 
iznad pojedinca i društva. 

Ako se ateizam pokazuje kao negiranje eshatološkog autoriteta, tada 
to može biti samo početni odnos prema svijetu i ništa više. Jer a-theos je 
oblik spoznaje da čovjek sam o sebi odlučuje. Ukoliko bi se ostalo samo 
na negativnom pojmu nepriznavanja teološko-eshatološkog, tada se ne bi 
moglo ići dalje, jer ostaju razlike koje se ukidaju, ali time nije dato od- 
ređenje u kojem bi se našao povijesni odnos. Minus postavljenog plusa 
stvara nultu poziciju iz koje se može dospjeti do različitih odluka i cilje- 
va. Time što je zasnovana, nultnost može početi misao i djelo čovjekovog 
održavanja i po logici čovjeka ići u izmjenu prirode i svijeta. Time je je- 
dno posredništvo ukinuto, a cilj je da ima što manje posredništva. To bi 
značilo da je moguće ideju posrednika tako određivati da čovjek bude 
što više samostalan. Od početnog ukidanja eshatološkog ide put u promje- 
nu posredništva, a to je stvaranje mogućnosti čovjekove slobode. 

Svako zatvaranje tog sadržaja u posrednike (bez obzira kojeg odnosa) 
jest oblik čovjekovog gubljenja, otuđenja. Svako razotuđenje kao oslobo- 
đenje znači samim sobom ukidanje posredništva koje se uvijek izjedna- 
čuje s nužnošću odnosa prema onome što je najviše (primjer: svećenici, 
Crkva, sveci, Isus Krist, itd., a to u drugim religijama ima drugu she- 
mu). Stoga se odnos teizam-ateizam nužno mijenja u zahtjev da se raz- 
matra problem posrednika (eshatološkog i društvenog) da bi se uopće mo- 
glo govoriti o slobodi. 

Hegel je u svojoj Filozofiji povijesti pisao da je smisao i cilj razvoja 
povijesti u razvoju pojma slobode. No time što postoji svijest o slobodi 
ne znači da su svi slobodni. Sloboda je individualni odnos, a priprema se 
mišljenjem koje uključuje i djelovanje u stvarnosti. U tome je snaga miš- 
ljenja. Hegel piše: »Čovjek nije slobodan, ako ne misli, jer onda se on 
odnosi prema nečem drugom« (Filozofija povijesti, treće poglavlje). 

Mišljenje je kritički odnos koji osigurava individualnost egzistencije. 
Hegel će reći da je mišljenje stupanj na koji je dospio duh. To je dija- 
lektičko jedinstvo čovjekove svijesti, koja je kriterij povijesnog djelo- 
vanja. S tim u vezi navest ćemo ovaj primjer. U svom djelu Duh zakona 
(»De lesprit des lois«) Montesquieu smatra da se religija i religiozni ži- 
vot i odnos među ljudima može i treba odrediti zakonima, da bi to bilo 
uspostavljeno na principu slobode svih. Navest ćemo o tome neke poje- 
dinosti. 

U društvenom životu bitno je da se uskladi moć religije i građanski 
zakoni. To je zbog toga, jer religija i građanski zakoni trebaju prije sve- 
ga tome težiti da ljude učine dobrim građanima (đ rendre les hommes 
bons citoyens) i ako se jedna od tih strana toga ne drži, ona druga mora 
još više u tom cilju djelovati. 

U poglavlju o toleranciji Montesquieu naglašava da zakoni moraju 
obavezivati da se religije međusobno podnose i da žive u miru (25, 9). Ni- 
tko nikoga ne smije ni u čemu uznemiravati. Vladar ne može narediti da 
se jedna religija zabrani, a druga uvede. U religioznim stvarima treba iz- 

bjegavati kaznene zakone. Religija ima svoje prijetnje i nade, pa bi za- 
kon u tim stvarima unosio još veće nespokojstvo (c. 12). Ukratko, histo- 
rija nas uči dovoljno da kazneni zakoni nisu imali drugog efekta osim 
razaranja. Inkvizitori su tražili od drugih da budu kršćani, a sami nisu 
bili kršćani (c. 13). 

Kad govori o zakonima koji čine političku slobodu građana (XII), Mon- 
tesquieu među ostalim kaže: »U stvarima religije radi se o odnosu čo- 
vjeka i boga. Ako se u to vlast upliće, može doći do inkvizicionih postu- 
paka, pri čemu se razara sloboda građana. To zlo je nastalo iz ideje da 
boga treba osvetiti, Božanstvo treba poštivati, a nikada osvećivati. Ako 
ljudski zakoni treba da osvete beskonačno biće, tada se oni moraju rav- 
nati prema njegovoj beskonačnosti, a ne prema slabostima, neznanju i 
samovolji ljudske prirode (XII. 4).« No o tome se malo razmišljalo tokom 
povijesti u kojoj je dominirala više histerija nego tolerantnost, kaže 
Montesquieu. 


Nadajmo se da je to neponovljiva prošlost. 

SVIJET BLIZINE 


U duhu svog kriticizma Kant je razmišljao i o mogućnosti mira. On 
je napisao djelo K vječnom miru (1795) i tu je iznio svoje ideje o toj mo- 
gućnosti. Shvatio je da je ravnoteža straha nerealno tlo za suradnju među 
narodima. Od tada pa do danas ta ravnoteža stoji kao Damoklov mač nad 
svima. Kant je smatrao da se svijet može organizirati kao jedinstvena 
politička cjelina i to bi bila pretpostavka za vječni mir. 

Ta cjelina bi trebala biti tako ostvarena da sve države imaju demo- 
kratsko i republikansko uređenje. Na toj osnovi moglo bi se racionalnim 
i humanim kriterijem govoriti o pravu svih na zemljinoj kugli. Svako bi 
mogao svagdje ići, s tim da ne škodi drugome. 

Misao je bila logički postavljena. Svijet kao politička cjelina može iz- 
graditi stalan mir. Ako svijet nije takva cjelina, tada je neizvjesno gdje 
će se šta događati i kako će se to na druge odražavati. 

Izgleda da je za nas utopija — svijet kao politička cjelina. No to je 
i znak da treba stalno djelovati da se stanje poboljšava. Svijet je danas 
tehnička cjelina i napredak tehnike sve zbližuje. Heidegger je u svojim 
izvodima došao do zaključka da Zemlja više nije prirodno mjesto čovje- 
kovog boravka, jer sve se mijenja tako da je čovjek sve više udaljen i 
otuđen od prirode. Očito je da apel kojeg je postavio Rousseau nije bio 
uspješan. Povratak prirodi nije jednostavan, jer smo izgradili mnoga 
sredstva koja to otežavaju. 


Tehničko jedinstvo svijeta omogućava brže upoznavanje svih sa svi- 
ma što se događa, misli i radi. Tu je bitan komparativni pregled i ljudi 
su sposobniji, jer o svemu imaju sve više informacija. Time se oblikuju 
i drukčije navike, koje se izražavaju i u međusobnom ophođenju. 


Kantov ideal o vječnom miru išao je od pretpostavke političkog jedin- 
stva. No toga nema, a nije ga nikada ni bilo i neizvjesno je, da li će ga 
uopće ikada i biti. No općenito, tehničko jedinstvo otvara svijet blizine. 
Što to znači? Blizina je ovdje kategorijalni izraz za ideju da je misao 
egzistencije u zajedničkoj pripadnosti — svijetu — u kojemu svi uče- 
stvujemo, Ta blizina je način mišljenja i rada. Tu postoje razlike u stup- 
nju razvoja, no zbog općeg napretka te se razlike smanjuju. Time se stva- 

ra novo uvjerenje da je čovjek tek sa drugim čovjekom svoje pravo, slo- 
bodno biće. O tome imamo dosta izvoda kod Martina Bubera. 

Blizina je prostorni i vremenski odnos, jer je komunikacija postala 
univerzalna. Iz prostornog i vremenskog jedinstva slijedi logički stav da 
je čovjek biće blizine. To se je u filozofiji izražavalo određenjem da je 
čovjek biće polisa, dakle društveno biće. Već je Aristotel pitao da li čo- 
vjek može biti sam. On je rekao da bi to moglo biti, ali kako? Ili da po- 
stane životinja (a to ne smije), ili da postane bog (a to ne može). Dakle, 
čovjek je zoon politikon, 

Oznaka čovjeka kao društvenog bića ostaje na osobini vrste, dakle 
odnosa, kojim se čovjek održava. No kad kažemo da je čovjek biće blizi- 
ne, tada je označena egzistencija koja ljude spaja. To se može odrediti i 
kao otvorenost prema kozmosu. 

No pitanje nije blizina na način vladanja kozmosom. To nije odluču- 
juće, jer blizina je stanje među ljudima i po tom stanju se govori o bli- 
zini svega gdje su ljudi prisutni. 

Nekada se je to u kasnom helenizmu izražavalo pojmom oikumene. 
To je značilo naseljenu zemlju, ali najprije kao područje na kojemu je 
proširena grčka kultura, a zatim i rimska. Tako je grčko-rimski sadržaj 
prihvaćen kao temelj oblikovanja jednog načina života. Ta blizina je kas- 
nije proširena na pojam kozmopolitizma naročito kod stoika, a već je so- 
fist Antifont prigovarao shvaćanju koje je pravilo razliku između Hele- 
na i barbara, jer su svi ljudi po prirodi jednaki. 

Što iz realiteta blizine proizlazi? Jednostavno rečeno, sve. Nitko ni- 
gdje nije i ne može biti sam. Čovjek je danas biće kozmosa, jer u taj od- 
nos sve više ulazi. Kozmička egzistencija je budućnost koja je već počela. 
O tome bi se moglo mnogo govoriti, u duhu takozvane galaktičke filozo- 
fije o čemu je pisao Kurt Becsi!, austrijski filozof, dramaturg, kulturni 
i javni radnik. On je od 1951. do 1966. bio generalni sekretar austrijske 
UNESCO-komisije. 

Ovdje nećemo ulaziti u ideju galaktičke filozofije kojoj je, prema miš- 
ljenju Becsija svaki filozof dao svoj doprinos, a time i svaka kultura. 
Galaktika je potpuna neizvjesnost, ali se može izvoditi kao duh univer- 
zalizma. 

Vratimo se pojmu blizine. Tu bismo postavili dva pitanja: realitet 
Cernobila i ekološki um. S tim u vezi navest ćemo i jedan stav iz Hegela, 
gdje on kaže da se za sve može naći dovoljan razlog. No tko to ne zna, 
pokazuje da nije daleko došao u spekulativnom mišljenju, a uostalom s 
dobrim razlogom bit će upropašten svijet. To je predviđanje koje je sve 
bliže. 

Ima jedna bajka u kojoj se govori kako je čovjek dozvao zlog duha, 
no kasnije nastaje poteškoća kako da ga savlada. Bit je u razumijevanju 
djelovanja i postavljenim zahtjevima. Katastrofa Černobila bila je takvo 
otrežnjenje, da je svima postalo jasno da živimo u apsolutnoj neizvjesno- 


! Kurt Becsi, Galaktische Philosophie. Der Mensch als Meister des Universums. Econ 
Verlag, Wien—Duisseldorf, 1979. 

sti. O tome ne treba mnogo govoriti. To je tu, kod nas i među nama. To 
je svijet duha koji lebdi kao mitološki pojam Ate. Kod Homera Ate (ili 
Grehota) je zla kob, koja ljudima lebdi oko glave i uopće se ne dodiruje 
Zemlje, jer je vrlo lagana. Ljude može zbunjivati i uvijek je blizu. Kad 
čovjek ne radi logično i smisleno, a time i normalno, Ate mu je pomutila 
pamet. Atomska Ate je tu i stalno treba biti oprezan. 

Iz blizine takvog stanja nastaje potreba ekološkog uma, ili umne bu- 
dućnosti da čovjek sebe održi u svemu što se zbiva. A to ga događanje 
stalno ugrožava. Taj um je izraz nužnosti i oblik svijesti da je čovjekova 
sudbina u njegovim vlastitim rukama, To je danas jasno i dobro je da se 
ta svijest sve više širi i postaje oblik demokratske zaštite od stanja kojeg 
je sve teže kontrolirati. Stoga je kritičko razmišljanje o budućnosti pre- 
ispitivanje i sadašnjosti. 

Danas živimo u podijeljenom svijetu. To je realitet koji nam nameće 
stalne obaveze. Ljudi su u tome prisutni na različite načine, koji se izra- 
žavaju različitim oblicima svijesti. To se može odrediti kao odnos su- 
bjekta (S) prema vanjskom svijetu, dakle objektu (O). Odnos S-O zasno- 
van je na misaonom posredovanju. To posredovanje može biti izraženo 
mitologijom, filozofijom, umjetnošću, religijom i slično. To što uzmemo 
kao posredovanje postaje naš oblik prisutnosti u svijetu objekata. Životi- 
nja uvijek mora doći u neposredan dodir s predmetom, a čovjek to čini 
pomoću pojma. To što je posredovanje, postaje za nas i oblik uvjerenja 
po kojem mi radimo i živimo. 

Uzmimo za naše izlaganje primjer razlikovanja između teizma i ate- 
izma. U prvom posredovanju uzet je pojam bog, a u drugom je taj po- 
jam negiran. Prema prvom shvaćanju bog je stvoritelj svijeta, a prema 
drugom, svijet je causa sui, dakle uzrok samoga sebe. 


To razlikovanje imalo je svoje povijesne tokove. Kad govorimo o sa- 
dašnjosti i budućnosti iz duha svijeta blizine, tada se moramo osposobiti 
da se međusobno što bolje razumijemo i da živimo tako da izabirući svo- 
ju slobodu biramo i slobodu drugog, o čemu je dosta pisao Sartre. 

Osmišljeni cilj univerzalnog razvoja mogli bismo označiti kao antro- 
pokracija, O tome smo i prije govorili, no to se može i ovdje ponoviti. 
Antropokracija znači da čovjek kao čovjek vlada. Da li je to suženje u 
odnosu na demos, dakle demokraciju? Nije suženje, već je to viši stu- 
panj društvenog odnosa. U Manifestu komunističke partije piše da je slo- 
boda svakog pojedinca pretpostavka za slobodu svih, 


Ako stanje pojedinca prevedemo na pojam antropokracija, tada pri- 
hvaćamo čovjeka. Da li time prestaju razlike među ljudima? Ne presta- 
ju, no ovdje pokušavamo govoriti o jednoj mogućnosti koja pripada u 
program umne budućnosti. 

Pojam antropokracija je ideja čovjeka u društvenom i povijesnom 
odnosu. Ta ideja otvara sebe kao logički oblik komunikacije, a logički 
oblik zasniva smislenost, a smisleno je za čovjeka to što ga ne degradira. 
Dakle, smislenost je razlog koji ostvaruje postojeće mogućnosti. 

Što znači antropokracija u svijetu blizine? Ako je svijet blizine objek- 
tivno-tehničko stanje i realitet. tada je antropokracija objektivni duh, to 

jest svijest, mišljenje, htijenje, ukratko čovjekova teorija i praksa. Je- 
dinstvo takve teorije i prakse pridonosi razvoju stanja u kojem će cilj 
biti egzistencijalno i duhovno zadovoljstvo. 


Time se filozofija antropokracije oblikuje kao ljudska etika u smislu 
potpune slobode, dakle potpunog humanizma kao društvenog stanja. 


Sofist Protagora postavio je tezu da je čovjek mjera svih stvari, po- 
stojećih da jesu, a nepostojećih da nisu. Heidegger u svom djelu o Niet- 
zscheu (sv. 1, 2) razmatrao je taj problem u tom smislu da postoji i može 
postojati to što čovjek hoće, a to što čovjek neće — ne postoji. Time je 
rečeno da je čovjekovo djelo to što čovjek jest. U ideji antropokracije 
svijet bića potvrđuje čovjekov odnos. 

U logici kategorija odnosa pokazuje da se nešto s jednoga nosi na 
drugo (od-nos) i obratno. Odnos je način čovjekovog prisustva, a sve što 
jest postaje za čovjeka područje djelatnosti. 

Ideja antropokracije primijenjena na teizam i ateizam pokazuje da 
je čovjek nešto drugo i više od bilo koje svoje oznake. Uvjerenja su uvje- 
tovana različitim utjecajima, navikama i shvaćanjima. Po tim razlikama 
ne postoji razlog za međusobno uništavanje, što je bilo i u mnogim vjer- 
skim ratovima. O tome bi povijest mogla dati stravična svjedočanstva. 

S tim u vezi reći ćemo ovdje nekoliko riječi o knjizi Ernsta Blocha 
Ateizam u kršćanstvu. Tu je postavljen metodološki zahtjev da Bibliju 
ireba čitati očima Komunističkog manifesta, a to znači da je Biblija hi- 
storija socijalnih pokreta koji su dobili teokratski izraz. Zadatak je u to- 
me da se to deteokratizira, pa će se vidjeti kako su se pojedini pokreti 
oblikovali. Njihovo suprotstavljanje vodećem staležu (Mojsiju i drugima) 
bilo je surovo kažnjavano u ime božje volje i želje. 

Tu se mora doći na početak, na Bibliju i Crkvu siromašnih. Ta »pod- 
zemna Biblija« najbolje govori protiv službene Biblije. 

Mnogi revolucionarni pokreti pozivali su se na duh pravde i evan- 
đelja (na primjer i Thomas Miinzer u seljačkim ratovima). Postojala je 
nada da će Crkva štititi ugnjetene i siromašne. No to se nije događalo. 

Bloch polazi od pojma pravog (neotuđenog) kršćanstva i od pravog 
(nedogmaliziranog) marksizma, i smatra da pravi marksizam uzima oz- 
bilino pravo kršćanstvo i da taj savez otvara mogućnost zajedničke borbe 
za promjenu ovog svijeta i za ostvarenje čovjekove slobode. 

Dakle, treba čovjeka osloboditi od svega što umanjuje i onemogu- 
ćuje njegovo dostojanstvo. Takvim svojim shvaćanjem Bloch je djelovao 
općenito i na razvoj kritičkog teološkog shvaćanja. 

Misao o čovjeku kao čovjeku djeluje univerzalno. Tu ne bi bila pri- 
sutna razlika zbog boje kože, druge nacije i drugog jezika. Sve to postoji, 
ali te razlike ne smiju voditi u sukob. Odgoj čovjeka u tom smislu je 
apsolutni cilj i sadašnjosti i budućnosti. A rezultat treba da bude slobo- 
dan čovjek, koji slobodu razumije kao osmišljenu egzistenciju. 

U stoičkoj filozofiji kod Epikteta sačuvan je fragment u kojem se kaže 
da nas ne uznemiravaju događaji, već naše mišljenje o tim događajima. 
To znači da nijedna stvar nema samo jedno značenje. Odatle je mogao 
Erazmo Roterdamski da napiše svoju knjigu Pohvala ludosti, 

Iz stava da nas ne uznemiravaju događaji, već naše mišljenje o tome 
proizlazi i zaključak da je cjelokupni život oblik razumijevanja (odnosno 
nerazumijevanja) svega što se događa. 

Razumijevanje postaje kriterij. Heraklit je govorio o stalnom logosu, 
koji ima opći karakter. To je red koji je tu i u kojem mi jesmo. Razumi- 
jevanje u kozmičkom odnosu daje čovjeku mogućnost da to primijeni i 
u svojoj egzistenciji. 

Antropokracija je vođena razumijevanjem da je bit čovjeka čovjek. 
To u filozofiji nije ništa novo. No ipak iz tog razumijevanja proizlazi 
stav koji je etički određen kao nužnost egzistencije — da je čovjek to 
što je prema drugom. 


U dijalektici oslobođenja to bi se odredilo kao problem u tom smislu 
tko koga definira. Da li, na primjer, bijelo Ja definira drugog, na pri- 
mjer crno Ja? Ako se to događa, tada je govorenje o pravu fikcija. Čim 
se pravo sužava i ne priznaje drugim ljudima (zbog neke razlike), to nije 
put prema ljudskoj vrijednosti. 

Dijalektika oslobođenja je također sastavni dio antropokracije. Tu se 
ne ide u neku apstrakciju, već izražava zahtjev da je pozitivno djelova- 
nje bit koju čovjek mora stalno razvijati. 

Takav zahtjev bio je postavljen u različitim oblicima razmišljanja. 
Ako se to ponavlja kao stav prema životu uopće, tada je to ujedno i do- 
kaz da čovjek ima povjerenje u sebe i da zna što da čini. 

Može se u praksi događati stanje koje je formulirala stara latinska iz- 
reka: Video meliora proboque deteriora sequor (»Vidim što je bolje i 
odobravam, a lošije slijedim«). No razlika u djelu nastaje kad se u svi- 
jesti izrazi stav i zahtjev da se čini to što unapređuje odnose među lju- 
dima. 


Iz rečenog proizlazi da je antropokracija ideal, možda još uvijek uto- 
Pijski, ali ipak i realan, jer svako djelovanje prema osmišljenom pozitiv- 
nom cilju priprema i svoja sredstva da se do toga dođe. Jasno je da ni- 
kakav cilj ne opravdava sredstva koja bi u sebi bila protiv samog čo- 
vjeka. 

Stoga je antropokracija kriterij prakse, a praksa je povijesno stanje 
određenog stupnja razvoja. Davno je rečeno da je hod povijesti spor, no 
nije spor ako ima svoje pravo određenje. 

zbog toga je nastao trojanski rat — 129 
Helios (Helije) — bog sunca. On sve vidi i čuje. Zbog toga su se njime 


zaklinjali — 26, 85, 87, 120, 365 

Heraklo (Herkules) — Zeusov sin, simbol snage — 84, 85, 111, 147 

Hermes — glasnik bogova, zaštitnik trgovaca i lopova. Prikazivan s kri- 
lima — 71 

Hiperion — titan, sin Urana i Geje. Otac boginje zore (Eos). Također 
nazvan Helios — 26 

Horus (Harpokrates) — sin Izide i Ozirisa — 84, 86 

Hris (Hriz) — svećenik boga Apolona. Agamemnon je Hrisa teško uvri- 
jedio i nije mu htio vratiti njegovu kćer Hriseidu. Na Hrisovu molbu 
Apolon šalje kugu na grčku vojsku pod Trojom — 149 


lesous Barrabas — v. Baraba — 115 
Ifigenija — kći kralja Agamemnona, prinijeta na žrtvu pred početak 
trojanskog rata. Ta tema obrađivana je kao problem iragedije — 152 


Ikar (grč. Ikaros) — sin Dedala (Daidalos), prema mitu Dedal je konstrui_ 
rao krila, koja je zalijepio voskom. Ikar je na tim krilima letio prema 
Suncu. Iz mladenačke smionosti suviše se približio Suncu pa se vosak 
otcpio, a Ikar je pao u more i utopio se — 395 

Ilija (Elias) — starozavjetni prorok. Branio kult Jehove protiv kulta bo- 
ga Baala. Zastupnik religioznog fanatizma — 66, 68, 380 

Indra — staroindijski kralj bogova, kasnije potisnut kultovima Shiva i 
Vishnu — 226 

Irod (Herod) — prema legendi o betlehemskom pokolju djece on je vi- 
novnik tog događaja — 64, 180 

Isaak (Isak) — Abrahamov sin. Bog je tražio od Abrahama da mu žr- 
tvuje svojega jedinog sina Isaaka. To je bio oblik božjeg kušanja. 
Abraham je to htio učiniti. U zadnji čas ruka mu je zadržana — 65. 67, 
68, 69, 70, 145, 152, 195, 237, 381 

Isaija (Jesaja) — starozavjetni prorok — 64, 65, 67, 68. 70, 84, 89, 117, 
203, 348 

Isus (Isus Krist, Hristos, Isus iz Nazareta) — prema evanđeoskoj legendi 
osnivač kršćanstva 18, 44. 46, 48, 52, 54, 55, 57—60. 62, 64-——75, 77—80. 
84, 85, 87, 89, 92, 94, 100, 102, 108. 106, 108, 109, 111, 128. 130—132, 
134—137, 139, 145, 147—150, 156, 157, 166, 175. 178. 181, 182, 189, 197, 
198, 202, 204, 210, 229, 227, 228, 239, 241, 242, 261, 264, 266. 267, 273 
276—278, 291, 294, 304, 305, 321, 322, 348. 361, 367, 369. 383. 392, 
393, 403, 409, 416, 429, 432 

Isus Justos — sljedbenik ap. Pavla — 115 

Isus Navin (Jozua Nunov) — Mojsijev nasljednik u vodstvu naroda. Pri- 
pisuje mu se knjiga — 42, 115 

Ištar (Istar) — žensko babilonsko-asirsko božanstvo — 80 

Ivan apostol — 44, 47, 48, 66, 68, 198 


Ivan evanđelist — Isus prikazan kao spekulacija o logosu — 44, 47, 91, 
52—54, 58—60, 69, 75, 80, 91, 100, 101, 103, 106, 118, 131, 132, 135, 149, 
156, 239, 295, 369, 384 


Ivan Krstitelj — preteča Mesije Isusa — 64, 66, 68, 69, 71, 78, 102, 115, 
118, 135 


Izida — staroegipatska boginja, žena Ozirisa i majka Horusa — 86, 126 


Jakov (Jakob) — Isaakov sin, praotac hebrejskog naroda — 42, 65, 67, 68, 
69, 70, 72, 98, 145 

Jakov — iz teksta poslanica — 91, 52, 74, 181, 190, 192 

Jakov — apostol — 66, 143, 173, 198 

Jakov — otac Josipa, Marijina muža — 119 

Jakov — Isusov brat — 116 


Janus — rimski bog prošlosti i budućnosti. Stoga prikazivan s dvije glave 
— 19 


Javan — Jafetov sin, Nojev unuk — 95 

Jehova (Jahve) — ime boga Izraela. Prvobitno značenje imena je sporno. 
Jehova je bog oluje i vulkana (Sinai). Tek kod Mojsija on je stvaralac 
ljudske povijesti — 53, 62, 63, 95, 98, 120, 203, 304 

Jeremija — starozavjetni prorok — 64, 65, 72, 74, 80, 95 

Jezekilj (Ezehijelj) — starozavjetni prorok — 40 

Job (Hiob) — patnik čiju strpljivost iskušava bog — 42, 79, 102, 384 

Joel — starozavjetni prorok — 70, 279 

Jona — starozavjetni prorok, sin Amatijev. Jona se spasio iz mora na 
neobičan način. Njega je progutala riba i opet ga na zapovijed Jehove 
nepovredenog povratila. U evanđelju se kaže, da kao što je Jona proveo 
iri dana i tri noći u trbuhu ribe, tako će biti i sin čovječji (Isus) tri 
dana i tri noči u središtu zemlje — 65, 68, 75 

Jonatan — Saulov sin. David oplakuje smrt Saula i Jonatana — 50 

Josip — Isusov brat — 116 

Josip — Marijin muž — 62, 64, 78, 116, 119, 417 

Josip — starozavjetni, Jakovljev sin, braća su ga prodala u Egipat — 42, 
85, 86 

Josua (Isus) — kao ime različitih sekti — 118 

Josua (Hosea) — v. Isus Navin — 115 

Juda — Isusov brat — 116 

Juda — apostol — 67, 70 

Juda — poslanica — 51, 53, 75, 91 

Juda — starozavjetni — 74, 98, 120 
Jupiter — vrhovni bog kod Rimljana — 226 
Justos (Isus) — Pavlov učenik i pomagač — 115 


Kaifas (Kaifa) — visoki hebrejski svećenik. Učestvuje u osudi Isusa — 47 

Kairos — grčki bog sretnog časa, pravog trenutka. U umjetnosti prika- 
zivan sa čuperkom na ćelavoj glavi. Treba uhvatiti čuperak (u pravi 
čas) i time poslati sretan. U retorici K. je pravo vrijeme za pravu riječ. 
To je bila posebna tema u filozofiji sofista — 431 

Kalhas (Kalhant) — vrač u Homera. On jedini ima pravo govoriti, jer 
zna prošlost, sadašnjost i budućnost — 152 

Kautes — božanstvo u Mitrinom kultu — 87 

Kautopates — božanstvo u Mitrinom kultu — 87 

Kirka — moćna čarobnica, kći Heliosa. Pretvorila je Odisejeve ljude u 
svinje — 292 

Kittim — najprije naziv za stanovnike Kipra, Grčka Biblija (Septuagin- 
ta) pod Kittimom misli Rimljane. U Kumranskim tekstovima Kittim 
je oznaka za Satanu — 95 

Kornelije — lice iz Novog Zavjeta, vojni zapovjednik — 70 

Kronos — titan, sin Urana i Geje. Jeo je svoju djecu. (Kronos je alego- 
rijski tumačen kao opća promjenljivost svega). U rimskoj mitologiji 
izjednačen sa Saturnom — 86 


Lazar — evanđeoski pojam pravednog siromaha — 118, 239 

Levije (Levi) — sin Jakobov. Leviti su u početku bili svećenici. a zatim 
sluge božjeg hrama — 96. 98, 99 

Lot — Abrahamov nećak, praotac Moabita i Ammonita. Prilikom pro- 


pasti Sodome spašen. Njegova žena pretvorena je u stup soli, jer je 
prekršila zapovijed, tj. okrenula se je da vidi kako gori Sodoma — 68 

Luka — evanđelist — 46, 47, 67, 78, 79, 80, 81, 82, 92, 102. 116, 127. 145, 
146, 154, 162. 180, 242, 384 


Mammon — idol koji predstavlja lakomost za novcem — 288 

Marduk — glavno babilonsko božanstvo, stvaralac svijeta — 118 

Marija Magdalena — preobraćena bludnica, sljedbenica Kristova — 148, 
149 


Marija — mati Isusova — 62, 64, 67. 78, 79. 86. 116, 119, 151. 210, 326, 372 

Marko — najstariji evanđelist — 44, 46. 47, 50, 67. 77, 78, 79. 89, 100. 102, 
115, 120, 135, 143, 145, 149, 172. 180, 181. 242, 274, 367 

Matej — evanđelist — 46. 49, 60, 64. 67, 72. 78, 79. 80, 81. 87. 91. 100, 101. 
102, 106, 107. 115, 116, 119, 120, 135, 138, 143, 145, 149, 154, 158, 161, 162, 
172, 180—182, 192, 198, 242. 280, 347. 367, 384 

Melhisedek — kralj i svećenik Salema (Jerusalema), kralj pravednosti 
— T4 

Memnon — sin boginje Zore — 26 

Mihael — arhanđel — 172 

Mitra — perzijsko božanstvo sunca i svjetla. Mitrin kult proširio se je u 
Rimskom Carstvu. Mitrine misterije ozbiljno su ugrožavale kršćanstvo. 
Za vrijeme cara Aurelijana (270—75) kult Mitre bio je državna religija. 
Kršćanstvo je preuzelo Mitrin dan rođenja (25. decembar) kao dan ro- 
đenja Isusa Krista, da bi što lakše suzbilo širenje tog kulta — 86, 87, 
118 

Mojsije — hebrejski prorok i zakonodavac. Vodio Hebreje iz Egipta. Je- 
hova je svoje zapovijedi saopćavao preko Mojsija. Na Sinaju je sklop- 
ljen Zavjet između Jehove i hebrejskog naroda. Knjige koje mu se pri- 
pisuju mnogo su kasnijeg datuma. To se može zaključiti i po nazivima 
mjesta, koja nisu postojala u vrijeme opisa pojedinih događaja. O 
Mojsijevom životu postoje razne legende — 41, 42, 44, 48, 56, 59, 60, 
66—75, 95, 97, 99, 118, 126, 137, 152, 180, 201. 304, 305, 349, 352, 3595, 
309, 361, 437 

Moloh — asirski i fenički bog kome su se prinosile ljudske žrtve — 143 

Myjlitta (Belit) — grčko ime za Ištar, boginju ljubavi i plodnosti u babi- 
lonskoj mitologiji — 81 


Noje (Noah) — biblijski pravednik koji je preživio potop. Stoga nazvan 
drugi otac ljudi — 67, 68, 74, 75 

Nabal — lik iz Starog Zavjeta, škrtac — 811 

Nehemija — starozavjetni prorok. Pripisuje mu se knjiga — 90 


Odisej — kralj Itake. Simbol lukavstva i odvažnosti. Prema Homeru Grci 
su osvojili Troju pomoću drvenog konja, kojeg je izgradio Odisej — 
87, 361 

Orfej — grčki mitski pjevač i pjesnik, prvobitno O. je bio tračko božan- 
stvo. Orfički kult prenijet je iz Trakije u Grčku — 90 

Osija (Ozeja) — starozavjetni prorok, pripisuje mu se knjiga — 337 

Ostara — germanska boginja proljeća — 134 

Oziris — staroegipatski bog, vladar u podzemlju. Njegov sin Horus vlada 
na području života — 84, 85, 86, 118 

Ourania — naziv za Afroditu — 80 


Patroklo — Ahilejev prijatelj. u trojanskom ratu ubio ga Trojanac Hek- 
tor — 152 

Pavle (Pavao) — apostol. Prije primanja kršćanstva zvao se Savle. Mno- 
go je progonio kršćane. Učestvovao je i u kamenovanju Stefana (Stje- 
pana) — 44, 47—52, 54—61, 71, 73, 77, 79, 84, 85, 88, 90—92, 100, 101, 

104, 106, 108—110, 115—117, 124, 130, 134—136, 138, 139, 143, 158, 
160, 161, 166, 171, 181, 189, 190, 240, 256, 257, 264, 278, 291, 351, 3TI, 
410, 424 


Peregrinus — literarno ime kod Lukijana. P. je propalica koji nastupa 
kao prorok — 85 

Persefona (lat. Proserpina) — kora, Demetrina kćer. Had ju je ugrabio 
i s njom se oženio. Stoga je pola godine bila u podzemlju, a pola na 
zemlji. Taj kult je simbol za promjene u prirodi — 81 

Perun — u slavenskoj mitologiji bog neba. gromovnik — 364 

Petar (Petar Simon, Šimun) — apostol, nasljednik Isusov na zemlji — 
51, 52, 61, 66, 68, 70, 74, 75, 92, 100, 101, 120, 143, 149, 181, 182 

Pilat (Pilatus) Pontius — prema legendi osudio Isusa Krista na zahtjev 
hebrejskih starješina. Evanđelisti i Djela Apostolska govore o Pilatu. 
Interesantno je napomenuti da apostol Pavle ne spominje Pilata (u 1. 
Kor. 15, 3), iako govori o Isusovoj smrti. Danas je, na osnovu zasjeda- 
nja Koncila, skinuta ta krivica sa Židova, jer su, prema Koncilu, za 
smrt Kristovu krivi svi ljudi zbog svog grijeha. Time se ukida oblik 
religioznog fanatizma, koji je mnogo zla nanio židovskom narodu — 6], 
67, 123, 124, 177, 178, 292 

Pitija — svećenica u Delfijskom proročištu. Njene izreke bile su dvosmi- 
slene — 79 

Prometej — ukrao Zeusu vatru i dao je ljudima. Zbog toga je bio priko- 
van za stijenu. Prema alegorijskom tumačenju već u antici mit o P. 
mogao bi značiti i nastanak filozofije — 118, 119 


Romul — legendarni osnivač Rima — 85 


Ruta (Ruth) — simbol poslušnosti svekrvi. Njen sin Obed imao je sina 
Isaju, a ovaj Davida. Po Ruti nazvana jedna starozavjetna knjiga — 42 


Samuel (Samuil) — sin Elkana i Hane. Bog se smilovao Hani kao nerot- 
kinji i ona je rodila sina kome je dala ime Samuel ( — isprosih ga u go- 
spoda). Stoga su ga roditelji odredili za stalnu službu u hramu. Već kao 
dijete Samuel je vršio tu dužnost. Pripisuju mu se dvije knjige — 42, 
311 

Sara — Abrahamova žena, majka Isaaka — 78. 85, 86 

Sarapis (Serapis) — prvobitno babilonsko božanstvo. Ptolomej I. uveo je 
kult Sarapisa u Egiptu. Egipćani su to božanstvo shvatili kao Oziris- 
-Apis (Sarapis). Poštovan kao bog plodnosti. Prikazivan s mjerom žita 
na glavi. Kult se proširio po čitavom Rimskom carstvu sve do Germa- 
nije. Čuveni hram Serapeum u Aleksandriji — 85, 86 

Saul — starozavjetni kralj Izraela, pomazanik — 50, 119 

Silas (Silvanus) — suradnik ap. Petra — 52 


Sizif — naslov drame sofiste Kritije. Mit o Sizifu simbolizira svaki oblik 
nekorisnog posla. Sizif je kažnjen jer je pokušao prevariti bogove. On 
stalno uz brdo gura kamen koji s vrha pada dolje — 360 

Selena — boginja mjeseca, sestra Heliosa — 90 

Semiramida — legendarna kraljica Asirije. Njeni viseći vrtovi ubrajali su 
se u jedno od sedam svjetskih čudesa — 79, 81 

Simon — Isusov brat — 116 

Solomon (Salomon) — Kralj Izraela, Jude i Jerusalema. Sin Davidov. 
Prema predanju bio veoma mudar (»Solomonska presuda«) — 80, 96, 
158, 191, 348 

Stefan (Stjepan) — kršćanski mučenik. U njegovom kamenovanju uče- 
stvovao je i Savle (kasniji apostol Pavle), koji ga je osudio na smrt — 
70, 90, 116 


Tantal — sin Zeusov, otac Pelopov i Niobin. Osuđen na muke zbog uvre- 
de bogova. On se u Hadu nalazi u vodi do koljena i među drvećem voća. 
Kad pokuša da jede ili pije sve to pred njim iščezava — 34 

Teja (Theia) — kći Urana i Geje, pripadala rodu titana. Majka je Heliosa, 
boginje zore (Eos) i mjeseca (Selene) — 26 

Temida — kći Urana i Geje. Uz Zeusa poštovana kao boginja reda i mo- 
rala. Bila je zaštitnica pravednosti među ljudima — 86 

Timotej — učenik ap. Pavla — 50, 51, 73, 74 

Tithon — muž boginje Zore — 26 

Toma — apostol. Nadimak: Nevjerni Toma potječe otuda što on nije po- 
vjerovao da je Isus uskrsnuo i da se je javio učenicima. On je rekao da 
u to neće vjerovati dok svojim rukama ne opipa rane po tijelu učitelja. 
Prema evanđeoskoj legendi Isus se je ponovno javio učenicima i pozvao 
Tomu, da se uvjeri da je to on, Nakon te provjere Toma je povjerovao. 
No Isus ga je ukorio: Pošto me vidje vjerovao si, blago onima koji ne 
vidješe i vjerovaše — 149 


Urania — Muza astronomije, nadimak Afrodite — 80 

Uranos (grč. = nebo) — sin i muž Geje, otac Kiklopa i Titana. Njegov 
sin Kronos srušio ga je s vlasti. Od Uranosa nastala je u morskoj pjeni 
Afrodita — 86 


Venera (grč. Afrodita) — rimska boginja ljubavi i ljepote — 80, 202 


Zadok — osnivač jerusalemskog svećenstva. Po njemu je vjerojatno na- 
zvana religiozna stranka Sadukeja. Oni su negirali uskrsnuće, anđele 
i duhove — 96, 98 

Zaharija — starozavjetni prorok. Pripisuje mu se knjiga — 66. 67—68, 78 

Zarathustra (grč. Zoroaster) — staroperzijski osnivač religije. Prema tom 
vjerovanju stalno se bore Dobro i Zlo. Dobri duh Ahura Masda (Or- 
muzd) predstavlja svjetlo, a loši Ahriman tamu. Ahura Masda ce pobi- 

jediti, kaznit će zlo i osnovat će vječno carstvo, Iskupljen će biti tko 
vrši dobra djela. Nietzsche je po Zarathustri nazvao svoje filozofsko. 
-pjesničko djelo: Tako je govorio Zarathustra — 377 

Zeus — vrhovni bog na Olimpu. Sin Kronosa i Reje, otac bogova i ljudi. 
Sa svojom braćom podijelio je upravu svijeta. Za sebe je zadržao nebo 
i zemlju, Posejdon je dobio more, a Had podzemni svijet. Kod Homera 
iznad Zeusa stajala je jedino Moira (boginja sudbine). No to shvaćanje 
nije konzekventno sprovedeno. Ono bi nužno dovelo do monoteizma — 
26, 71, 84, 85, 86, 116, 120, 129, 351 

Zeus Frygios — v. Bagaios — 364 

Zeus Bagaios — v. Bagaios — 364 

FILOZOFIJA | KPAćANSTvVO predstavlja sumu Bošnjakovih po- 
gleda na filozofska i teološka razmišljanja čovjeka i svijeta. Ova 
je knjiga namijerijena svakom čitaocu koji kritički misli. Dijalog iz- 
među marksističke filozofije i kršćanstva ima svoju povijesnu o- 
dređenost i nužnost. Taj dijalog može nekima izgledati kao Sizi- 
fov posao, no razgovor 4, temeljnim religijskim filozofskim premi- 
sama'janeophodan, jer svaka generacija i epoha ima svoje povi- 
jesno iskustvo, no poj jo rose 
tražili režloge pro i contra. 


Kad se prije 22 godine pojavilo prvo izdanje FILOZOFIJE 1 


KRŠĆANSTVA, knjiga je izazvala žestoke dispute u teološkoe- 


klezijalnim i smarksističkim krugovima. Drugo, dopunjeno i proši- 
reno izdanje Bošnjakove knjige filozofski konzekventno promišlja 
sva bita religijska zbivanja i orijentacije koje u posljenje dvije de- 
kade bivaju veoma aktualne i zaokupljaju pažnju mnogih teoreti- 
čara. Riječ je o nadahnutoj i izazovnoj filozofskoj literaturi: racio- 
nalnoj kritici iracionalnog shvaćanja. 


